
FORORD. 


Lien  Bog,  hvis  første  Bind  her  forelægges  det  danske  Publi- 
kum, er  paa  en  vis  Maade  den  første  i  sin  Art.  Ganske  vist 
existerer  der  mangfoldige  Dramaets  Historier,  i  hvilke  for  en 
Del  Skuespilkunstens  er  indesluttet;  men  denne  sidste  har  over- 
alt i  disse  Fremstillinger  maattet  staa  i  Skygge  for  sin  mægtigere 
Broder,  Literaturen,  og  har  ikke  tilnærmelsesvis  faaet  det  Lys, 
som  behøves  til  et  virkeligt  Billede.  Heller  ikke  er  der  nogen 
Mangel  paa  enkelte  Perioders  eller  enkelte  Landes  Theater- 
historier,  men  disse  er  dels  saa  spredte,  dels  saa  udførlige  og 
vanskeligt  tilgængelige,  at  det  for  den  almindelige  Læser  vilde 
koste  megen  Besvær  at  finde  Oplysning  om  de  Spørgsmaal,  som 
han  i  Øjeblikket  ønskede  besvarede. 

En  samlet  Fremstilling  af  Skuespilkunstens  Vilkaar,  med 
Levnedsskildringer  af  dens  betydeligste  Mænd  og  Kvinder, 
gjennem  de  skiftende  Tider  og  i  de  bærende  Kulturstande, 
tør  da  betragtes  som  et  Nyforsøg. 

Det  er  ikke  min  Hensigt  at  gjennemstrejfe  alle  Lande  og 
give  skematiske  Oversigter  over  deres  Theaterforhold.  Et  saa- 
dant  Arbejde  vilde,  ved  Siden  af  dets  Uoverkommelighed, 
savne  Interesse.  I  den  foreliggende  Bog  vil  jeg  søge  at  give 
anskuelige  og  nøjagtige  Billeder  af  de  særegne  og  betydnings- 

fulde  Perioder  i  Skuespilkunstens  Historie  med  Overspringelse 
af  det,  som  forekommer  ligegyldigt  eller  overflødigt. 

Til  Danmark  vil  der  kun  sammenlignelsesvis  blive  taget 
Hensyn.  I  sidste  Halvdel  af  dette  Aarhundrede  er  allerede 
udkommet  to  meget  udførlige  Værker  om  det  ikke  meget 
gamle  danske  Theater,  en  Omstændighed,  der  vistnok  foreløbig 
turde  overflødiggøre  yderligere  generelle  Behandlinger  af  dette 
Emne.  Derimod  vil  de  kommende  Dele  bringe  fyldige 
Skildringer  af  de  interessanteste  Perioder  i  Frankrigs,  Eng- 
lands og  Tysklands  Theaterhistorie,  med  Strejftog  bl.  a.  til 
Italien  og  Spanien. 

Billedstoflet  hentes  udelukkende  af  samtidige  Kilder,  saa- 
ledes  for  Oldtidens  Vedkommende  fra  Gjengivelser  af  Vase- 
malerier, Relieffer,  Statuetter  o.  1.  eller  fra  Fotografier  af  be- 
varede Theaterbygninger,  for  de  kommende  Deles  Vedkommende 
fra  gamle  Træsnit  og  Stik,  Oliemalerier  og  Aquareller.  Den 
absolutte  Udelukkelse  af  Fantasibilleder  har  medført,  at  enkelte 
Partier,  som  det  indiske  Theater,  tih  hvilke  ingen  ægte  Billeder 
er  at  opdrive,  helt  har  maattet  savne  Illustrationer. 

Det  er  naturligt,  at  et  Værk,  der  trods  sit  beskedne  Emne 
spænder  over  saa  mange  Tider  og  saa  mange  Lande,  let  er 
udsat  for  Vildfarelser  og  Unøjagtigheder.  Jeg  \dl  altid  være 
enhver  taknemlig  for  Paavisning  af  saadanne. 

Stor  Tak  er  jeg  alt  bleven  skyldig  til  Professor,  Dr.  phil. 
V,  Fausboll  og  Dr.  phil.  A.  Drachmann,  der  have  vist  mig  den 
overordentlige  Velvilje  at  læse  Korrektur  henholdsvis  paa  Af- 
snittene »det  indiske«  og  »det  græsk-romerske  Theater«,  lige- 
som ogsaa  til  D'hrr.  Professorer  Edv.  Holm  og  J.  L.  Ussing,  der 
paa  forskjellig  Vis  have  staaet  mig  bi  med  Raad  og  Daad. 
Hr.  Cand.  mag.  T.  Bonnesen,  der  har  gjort  mig  den  Venne- 
tjeneste at  udarbejde  Registret,  bringer  jeg  ligeledes  herved 
min  bedste  Tak. 


Digitized  by 


Google 


VII 

Jeg  har  ikke  tilstræbt  at  give  noget  strængt  videnskabeligt 
Fagværk,  hvortil  mine  Kundskaber  næppe  heller  havde  strakt 
til.  Jeg  har  ment  at  ville  give  en  almenfattelig  og  letlæst 
Fremstilling  af  Theaterkunstens  Historie  og  derfor  søgt  at  gjøre 
Formen  saa  flydende  og  populær  som  muligt.  Skulde  mine 
Læsere  alligevel  finde,  at  jeg  paa  visse  Punkter  er  ualmindelig 
kjedelig,  vil  jeg  med  en  anset,  engelsk  Forfatter  sige,  at  de 
kan  være  visse  paa,  at  der  skjuler  sig  en  bestemt  Hensigt 
derunder. 

K.  M. 

f^obenhavn,  den  3die  Juni  1897. 

INDLEDNING. 
I. 

Skuespilkunstens  Forhold  til  de  andre  fremstillende  Kunster. 

Der  ligger  i  den  menneskelige  Natur  en  Bestræbelse  efler 
at  gjengive  og  meddele  til  andre  det  Indtryk,  den  har  modtaget 
af  den  omgivende  Verden.  Paa  dette  modtagne  og  til  andre 
gjenmeddelte  Indtryk  beror  i  Virkeligheden  enhver  Art  af 
Kunst. 

Det  vil  ses,  at  Kunstens  Omraade  fra  dette  Synspunkt 
betragtet  bliver  stort  og  dog  skarpt  afgrænset.  Hos  ethvert 
Menneske  findes  der  en  primitiv  Evne  til  kunstnerisk  Produk- 
tion, thi  enhver  er  i  Stand  til  i  en  vis  Grad  at  modtage  og 
gjengive  Naturindtryk  og  netop  paa  denne  alle  iboende  primi- 
tive Evne  hviler  Kunstens  store  Betydning. 

Mellem  det  Billede  af  en  Mand  eller  Kone,  som  et  Barn 
ridser  paa  sin  Tavle,  og  den  milesiske  Venus  er  der,  naar  alt 
kommer  til  alt,  ingen  Væsensforskjel.  Begge  er  et  Udslag  af 
en  kunstnerisk  Evne  til  at  meddele  det  Indtryk,  som  den  om- 
givende Natur  har  præget  i  Menneskets  Bevidsthed.  Naar  vi 
i  daglig  Tale  ikke  kalder  Barnets  Forsøg  for  Kunst,  er  det 
kun,  fordi  det  Indtryk,  det  meddeler,  er  saa  uendelig  svagt  og 
ufuldkomment  i   Forhold  til  den  mægtige  Virkning,  som  en 

udviklet  Mands  modne  Kunst  kan  øve.  Det  er  kun  Graden, 
der  er  forskjellig,  Væsenet  er  det  samme.  Derimod  er  der  en 
Væsensforskjel  imellem  et  nok  saa  udmærket  Fotografi,  og  et 
Billede  udført  af  Menneskehaand.  Et  Fotografi  kan  gjengive 
Naturen  tidt  meget  nøjagtigere  end  et  Kunstværk,  men  dog 
naar  det  aldrig  videre  end  til  at  gjengive  Naturens  Indtryk 
paa  en  Glasplade.  Blandt  de  mange  Processer,  som  menneske- 
lig Opfindsomhed  lader  det  gjennemgaa,  mangler  det  netop 
den,  som  skulde  gøre  det  til  Kunst,  den  som  foregaar  i  Sjæl- 
ens Camera  obscura. 

Medens  saaledes  paa  den  ene  Side  et  Indtryk  paa  den 
menneskelige  Hjæme  er  nødvendigt  for  at  et  Kunstværk  skal 
kunne  opstaa^),  er  paa  den  anden  Side  Evnen  til  at  gjengive 
og  meddele  det  til  andre  en  fuldkommen  ligesaa  vigtig  Be- 
tingelse. Lad  et  Menneske  besidde  den  fineste  Evne  til  at 
modtage  Indtryk,  men  samtidig  —  om  det  kan  tænkes  — 
være  ganske  blottet  for  Evnen  til  at  gjengive  dem,  saa  er  dette 
Menneske  ogsaa  ude  af  Stand  til  at  frembringe  Kunst.  Les- 
sings  Paradox  om  Rafael:  »Tror  De,  Prins,  at  Rafael  vilde 
have  været  den  største  Maler,  selv  om  han  ulykkeligvis  var 
født  uden  Hænderc,«)  er  i  Virkeligheden  uden  egentlig  Mening, 
med  mindre  man  vil  antage,  at  Kunstnerævnen  fødes  fuld- 
færdig med  det  prædestinerede  Individ  og  i  saa  Tilfælde 
kunde  Sætningen  lige  saa  godt  lyde:  »Tror  De  ikke,  at  Rafael 
vilde  have  været  den  største  Maler,  selv  om  han  ulykkeligvis 
havde  været  blindfødt.« 

Det  er  endda  væsentlig  paa  Gjengivelsen,  paa  Meddelelsen 
til  andre,  at  Akcenten  ligger,  naar  der  er  Tale  om  at  klargøre 
sig  Kunstens  Væsen.  Thi  medens  Evnen  til  at  gjengive  Ind- 
tryk   nødvendigvis    og   selvfølgeligt   forudsætter    Evnen    til    at 


O  Sml.    Zolcis   bekjendte    Definition   paa  Kunstværicct :     Un  coin  de  nature,  vu  å 

travers  un  temperament 
*)  Emilia  GalotU,  Alct  II.  Scene  4. 

kunne  modtage  dem,  er  det  omvendte  ikke  Tilfældet.  Alle 
højere  Dyrearter  f.  Ex.  er  vel  i  Stand  til  at  modtage  lignende 
Indtryk  af  den  omgivende  Verden  som  vore,  men  kun  yderlig 
faa  formaa  at  meddele  disse  paa  en  Maade,  der  har  nogen 
Lighed  med  det,  vi  kalde  for  Kunst,  det  vil  altsaa  sige:  sætte 
os  i  en  Stemning,  der  svarer  til  Meddelerens.  Fuglesangen 
er  dog  vistnok  en  saadan  Art  primitiv  Kunst.  Naar  Fuglen 
synger,  gjenkalder  den  sig  den  Elskovslyst  eller  Elskovssmerte, 
den  har  følt  og  søger  at  give  disse  i  dens  Hjærne  arbejdende 
Stemninger  Udtryk  i  Lyd,  i  Toner.  Er  dette  ikke  netop,  hvad 
vi  kalde  Musik? 

Medens  vi  maaler  Kunstens  Betydning  efter  det  Indtryk, 
den  øver  paa  os,  hvorfor  al  Kunstværdsættelse  er  og  maa 
være  subjektiv,  inddeler  vi  den  efter  de  Maader,  paa  hvilke 
den  meddeler  sig  i  Arter,  Meddeler  den  sig  gjennem  Toner 
kalder  vi  den  Musik,  gjennem  Farver,  Malerkunst,  gjennem 
Former  Billedhuggerkunst,  gjennem  Trin  og  Gestus,  Dans,  gjen- 
nem det  tænkte  og  skrevne  Ord,  Digtekunst,  gjennem  det  talte 
Ord,  Tonefaldet,  i  Forbindelse  med  Gestus,  Skuespilkunst, 

Det  er  imidlertid  klart,  at  disse  forskellige  Kunstarter,  hvis 
Omraader  nu  synes  os  skarpt  afgrænsede,  ikke  fra  Tidernes 
Begyndelse  har  svævet  fuldt  færdige  over  Menneskene  og  slaaet 
ned,  da  det  første  Tegn  til  Civilisation  begyndte  at  vise  sig. 
Først  efter  Aartusinders  Arbejden  og  Famlen  har  de  forskellige 
Udtryksmaader  for  den  kunstneriske  Evne  kunnet  skille  sig 
ud  og  konstituere  sig  som  selvstændige  Kunstarter,  der  hver 
bar  sit  Maal  i  sig.  Navnlig  lader  det  sig  let  tænke,  at  hvad 
vi  nu  kalder  Musik,  Dans,  Skuespilkunst  og  Poesi  oprindelig 
har  virket  forenede,  det  vil  sige,  ingen  af  disse  Kunstarter, 
har  existeret  i  den  Form,  der  nu  karakteriserer  dem,  men  hos 
de  primitive  Civilisationer  udgjort  en  fælles  Udtryksmaade, 
der  søgte  at  virke  og  skildre  ved  Skrig  og  Toner,  sungne  og 
talte  Ord,  Gestus  og  Spring. 

Først  lidt  efter  lidt  og  ganske  langsomt  har  Tonernes 
Kunst  sondret  sig  og  dannet  Musikken,  Spring  og  Gestus 
formet  sig  til  regelbunden  Dans.  Længst  sammensmeltede 
har  vistnok  Poesi  og  Skuespilkunst  været.  Naturligt  nok;  thi 
den  som  først  fandt  paa  at  sætte  Ord  kunstfærdigt  sammen 
for  at  skildre  sin  Sorg  og  sin  Fryd  og  bringe  de  andre  til 
baade  at  græde  og  le,  han  tænkte  sig  ikke,  at  nogen  anden 
end  han  selv  kunde  sige  disse  Ord.  Og  han  sang  dem  eller 
sagde  dem,  som  han  kunde  bedst.  Men  senere,  da  det  ikke 
var  Ordkunstneren  nok  at  male  sine  egne  Stemninger,  da  han 
ogsaa  vilde  gjengive  de  andres,  da  han  indførte  fremmede 
Personer,  talende  deres  eget  Sprog,  da  maatte  han  tage  andre 
til  Hjælp  og  først  da  var  det,  at  Skuespilkunsten  udskilte  sig 
som  en  selvstændig  Kunst  med  sit  eget  Maal. 


II. 

De  fønte  Spirer  til  dramatisk  Kunst.     Dansen  og  dens 

Anvendelse  i  Religionens  Tjeneste.     Hemmelige  Selskaber  hos  de  vilde  Folkeslag. 

Forklcedninger  og  Mummespil. 

Vil  man  efterspore  Skuespilkunstens  første  Rørelser,  se 
under  hvilke  Former  og  Forhold  de  tidligste  dramatiske  Spirer 
have  udviklet  sig,  henvises  man  naturligt  dels  til  Beretninger 
om  de  vilde  Folkeslags  Fester  og  Forlystelser,  dels  til  de  halv- 
barbariske Nationer,  hvis  Udvikling  er  stanset  paa  et  langt 
tilbageliggende  Trin,  dels  endelig  til  de  uddøde  Civilisationer, 
som  have  efterladt  sig  en  Historie. 

Det  første,  der  da  springer  i  Øjnene  ved  en  saadan  Under- 
søgelse, er  den  paafaldende  Ensartethed,  som  viser  sig  i  den 
dramatiske  Fremstillings  første  Spirer  og  tidligste  Udvikling 
selv  hos  Folkeslag,  der  er  saa  langt  baade  geografisk  og  etno- 

grafisk  Qæmede  fra  hinanden,  at  al  Paavirkning  og  Efterlig- 
ning maa  tænkes  bestemt  udelukket.  Det  er  interessant  at 
lægge  Mærke  til,  at  Begyndelsen  til  det  poesirige  og  form- 
skønne græske  Drama  i  intet  væsentligt  skiller  sig  fra  Nord- 
vestindianemes  religiøse  Fester,  eller  at  de  Maskeløjer,  som 
endnu  drives  ved  Fastelavnstider  i  det  civiliserede  Europa, 
have  tilsvarende  Analogier  f.  Ex.  hos  Melanesieme  paa  Syd- 
havsøerne. At  give  nogle  faste  Holdepunkter  i  denne  Skue- 
spilkunstens første  Udviklingsperiode,  hvor  alle  Folkeslag  saa 
noget  nær  kan  skæres  over  én  Kam,  skulde  da  være  denne 
Bogs  første  Opgave,  medens  der  dernæst  skulde  gjøres  rede 
for  enkelte  mere  udprægede  Civilisationers  Former  for  Theater- 
virksomhed. 

Søger  man  Oplysning  om  de  paa  et  lavt  Kulturtrin  staa- 
ende  Nationers  knstneriske  Foreteelser,  vil  man  faa  Bekræftelse 
paa  den  ovenfor  omtalte  Formodning,  at  de  fire  Kunstarter, 
Musik,  Dans,  Skuespilkunst  og  Poesi  ndgjør  én  fælles  Grund- 
form, et  primitivt,  kaotisk  Udslag  af  en  kunstnerisk  Trang. 
I  denne  Kombination  af  vordende  Kunstformer  synes  dog 
Dansen  tidUgst  at  have  dannet  sig  til  et  fastslaaet  Udtryk  for 
konstante  Stemninger,  til  en  Art  Kunst.  Dansen  er  i  sit  Væsen 
kun  den  uvilkaarlige  Muskelafspejling  af  Sjælens  Feststemning. 
Naar  Sindet  er  tungt  og  bedrøvet,  slappes  Legemet,  Musklerne 
ligge  flade  og  sløve.  Lemmerne  hænge  løst  ned;  faar  Sjælen 
saa  pludselig  en  Impuls  af  Glæde  eller  Lidenskab,  føler 
Legemet  sig  med  det  samme  lettere.  Musklerne  spændes  og 
Lemmerne  føler  Trang  til  at  røre  sig  —  alt  ganske  instinktivt. 
Naar  Barnet  hopper  og  springer  af  Glæde,  viser  det  os  i 
Virkeligheden  de  første  spontane  Trin  af  Dansekunsten. 

Da  nu  Religionen  betegner  de  uudviklede  Kulturers  højeste 
Form  for  Stemningsliv  og  Dansen  deres  rigeste  Maade  at  ud- 
trykke dette  paa,  er  det  naturligt,  at  Dansen  over  alt  blev 
taget   i    Religionens   Tjeneste,   først  som  uvilkaarligt  Udtryks- 

middel  for  den  forhøjede  Sjælespænding,  senere  som  Symbol. 
Det  viser  sig  da  ogsaa,  at  hos  de  laveststaaende  Naturfolk, 
som  ingen  religiøse  Forestillinger  have  eller  dog  kun  saa  enkle 
og  fattige,  at  der  ikke  er  Tale  om  nogen  Kultus,  der  findes 
heller  ingen  Danse,  medens  omvendt  de  Folkeslag,  som  ellers 
ingen  Spor  have  til  dramatisk  Fremstilling  dog  i  hvert  Fald 
benytte  Dansen  ved  enkelte  religiøse  Ceremonier.  Ildlænderne, 
hvis  eneste  religiøse  Forestillinger  bestaa  i  en  panisk  Rædsel 
for  onde  Aander,  der  kan  gjøre  dem  Skade,  men  som  ellers 
ikke  have  nogen  Art  af  gudstjenstlig  Handling,  indskrænke 
deres  Dans  og  Poesi,  hvis  man  tør  bruge  de  Udtryk,  til  en 
ensformig  Fremmumlen  af  meningsløse  Besværgelsessange  i 
Forbindelse  med  en  stadig  Vuggen  af  Kroppen.  Samtidig 
bruge  de  en  Slags  primitiv  Maskering,  idet  de  oversmører 
deres  Hoveder  med  Kridt,  i)  Dette  synes  at  være  den  raaeste 
Form  for  religiøs  Dans  overhovedet. 

Men  allerede  hos  Australierne  findes  der  begyndende  guds- 
tjenestelige Ceremonier  med  Danse,  hvor  Deltagerne  møde 
fantastisk  udsmykkede  med  Blomster,  Fjer  og  Kranse  af  Løv, 
samt  indsmurte  med  Fedt  og  hvid  Lerjord.  Dansene  holdes 
gjerne  om  Natten  ved  Fakkelskin,  men  om  deres  egentlige 
Karakter  vides  intet,  da  de  betragtes  som  religiøse  Mysterier 
og  som  saadanne  holdes  strengt  hemmelige  for  fremmede.^) 
Bemalingen  og  den  sære  Udstaffering  staar  dog  sikkert  i  For- 
bindelse med  Dansens  mystiske  Karakter  og  er  vistnok  op- 
rindelig benyttet  for  at  gjøre  de  optrædende  Dansere  ukjende- 
lige;  thi  dette  er  et  gjennemgaaende  Træk  hos  de  mest  for- 
skjelligartede  Folkeslag,  at  Deltagerne  i  de  religiøse  Ceremonier 
skjuler  sig  under  Forklædninger,  Bemalinger  eller  Masker. 
Aleuternes  hellige  Handlinger  bestaar  blandt  andet  af  saadanne 


O  Kr.  Bahnson:  Etnografien  fremstillet  i  dens  Hovedtræk.     I.  S.  546  f. 
^  Wait«:     Antropologie    der    Naturvfilker.     Bd,    VI.    S.    754.     Bahnson:  A.  V.  I. 
S.  34. 

mystiske  Maskedanse,  nogle  udelukkende  udførte  af  Mænd, 
andre  udelukkende  af  Kvinder.  Hundreder  af  nøgne  Kvinder 
danse  i  Maanelyset  omkring  det  opstillede  Gudebillede  og  alles 


^ 


Ansigter  er  dækkede  af  Træmasker  malede  som  Sødyrs  Hoveder. 
Maskerne  har  ingen  Øjenaabninger,  men  kun  Huller  under 
Næsen,  som  tillader  de  dansende  at  se  ned  paa  Jorden,  men 
ikke  andetsteds  hen. 

Ogsaa  den  indianske  Kultus  kjender  til  saadanne  mystiske 
Fester,  hvor  hele  religiøse  Pantomimer  opførtes  (Fig.  1)  og  de 
agerende   optraadte   under   Forklædninger,   navnlig   som  Dyr. 
Danserne  ved  disse  Mysterier  tilhørte  hemmelige  Selskal}€r,  og 
ingen  uindviet  fik  Adgang  til  de  strængt  rituelle  Danse.    Disse 
hemmelige  Selskaber  ere  ogsaa  en  stadig  tilbagevendende  Ejen- 
dommelighed    ved     de 
vilde    Folkeslags   Guds- 
dyrkelse og  et  af  For- 
maalene  synes  oprindelig 
at  have  været  Uddannel- 
sen til  Optræden  ved  de 
religiøse    Fester,   altsaa 
Dans  og  Spil.  Læretiden 
var    i    Reglen    lang   og 
streng,  og  ikke  alle  og 
enhver  kunde  blive  op- 
taget i  disse   Samfund. 
Til  Gengæld  nød  ogsaa 
Medlemmerne      ganske 
særlige    Prærogativer. 
Hamatsaerne      blandt 
Nordvestindianerne  var 
det    saaledes    tilladt   at 

Fig.  2.     Medlem  af  et  hemmeligt  Selskab  i         spise   Meuneskckjød,   en 
Mummedragt  (Tamate,  Banks  Øerne.)  »^  ^  j  j 

Forret,  som  dog  den 
fremtrængende  Civilisation  har  beskaaret  saameget,  at  det  nu 
kun  er  det  stadigt  existerende  Laug  muligt  at  tilfredsstille 
sin  Appetit  paa  Lig. 

Blandt  de  forskjellige  Folkegrupper  paa  Sydhavsøerne  er 
de  hemmelige  Selskaber  i  høj  Grad  udbredte  under  forskjel- 
lige Navne,  som  paa  Ny  Hebriderne  Quatu,  paa  Banks  Øerne 
Tamate    (Fig.    2),    paa    Salomons    Øerne    Matambala,    paa    Ny 

BrUannien  Duk-Duk  og  endelig  det  over  hele  Polynesien  ud- 
bredte, ma^tige  Laug  Åreoierne^), 

Fælles  for  alle  disse  Selskaber  er  den  Mystik,  hvormed 
de  omgiver  sig,  deres  reUgiøse  Oprindelse  og  deres  Virkemiddel, 
Dansen.  Mystikken  formaar  de  at  opretholde  ved  den  ubøn- 
hørlige Strænghed,  hvormed  de  vaager  over,  at  ingen  uindviet 
faar  Adgang  til  deres  Forsamlingshuse.  Saaledes  dræber  og 
æder   Duk-Duk'eme   uden    Skaansel   den,  der  endog  ufrivillig 


Pig.  3.     Fantastiske  Masker  (Nordamerika.) 

har  forvildet  sig  ind  paa  deres  Omraade.  Deres  Danse,  der 
er  af  højst  forskjellig  Art,  men  alle  dog  sikkert  af  religiøs 
Oprindelse,  udføres  ganske  vist  oflFentligt,  men  altid  under 
Forklædning  og  som  Regel  med  Benyttelse  af  Masker.  (Fig.  3). 
Ogsaa  her  viser  Maskerne  sig  at  være  anlagte  for  at  skjule 
og  mystificere,  hørende  med  til  Kultus*en,  ikke  derimod  som 
Middel  til  tydeHgere  at  fremstille  bestemte  Figurer.  De  er  i 
Regelen  rent  fantastisk  udarbejdede,  forestillende  snart  æven- 


»)  Walte:  A.  V.  IV.  S,  363  ff.      Balinson :  A.  V.  I.  S.  136  AT.  og  188  fT, 

tyrlige    Dyrehoveder,   snart  —  og   det   hyppigst  —  stiliserede 
groteske  Menneskehoveder;  i  Reglen  dække  de  hele  Hovedet, 


Fig.  4.     Maske  af  Skildpadde.     Murray  Øerne  (Melanesien.) 

ligesom  de  græske  Masker,  og  Ansigtet  skæres  da  i  en  lys,  let 
Træsort,  der  grelt  bemales   med  rødt,  sort  og  hvidt;  Hovedet 

dækkes  af  et  Bambusstel,   hvorpaa  klæbes  Plantestoffer,  som 
skal   forestille   Haar.     Undertiden    dannes  ogsaa  Maskerne  af 
to   sammenlagte   Skildpaddeskaller,  der  kunstfærdig  udskæres 
og  forbindes  med  Muslingeskaller  og  Konkylier.    (Fig.  4).    Paa 
Ny-Britannien    anvendes    en   særegen   Art   Masker,   idet   hver 
Danser   af  en   af  sine  afdøde  Slægtninges  Kranier  danner  en 
Ansigtsmaske,   som    ved    Hjælp  af  en  Tværstang  anbragt  paa 
Bagsiden   holdes   fast  med  Tænderne  under  Dansen.     Hoved- 
skallen  belægges   med   en   leragtig   Masse,  som  atter  bemales 
med  røde,   hvide  og  blaa  Striber 
omkring  Øjne  og  Mund.  ^)  (Fig.  5). 
Det  fornemste  af  alle  disse  Syd- 
havets hemmelige  Selskaber,  Areoi- 
erne,  bruger  imidlertid  slet  ingen 
Maske,  men  de  optrædende  Med- 
lemmer nøjes  med  at  male  deres 
Ansigter  røde  og  Kroppene  sorte. 
Dette  besynderlige  Selskab,  der  i 
ikke  faa  Ting  minder  om  de  eu- 
ropæiske   hemmelige    Laug,   som 

endnu  existere,  havde  syv  Grader.  f>«-  s.  Kraniemasker  fra  Ny- 
I  den  øverste  holdt  end  ikke  for- 
nemme Fyrster  sig  for  gode  til  at  indtræde.  Hver  Grad  havde 
sin  særlige  stadig  stigende  Forret  og  sin  særlige  Tatovering, 
blot  den  syvende  og  ringeste  Grad  var  uden  egen  Tatovering, 
men  havde  derimod  den  Forpligtelse  at  opføre  de  religiøse 
Danse  og  Ceremonier,  hvor  Selskabet  kom  hen.  Areoierne 
drog  nemlig  fra  0  til  0  i  deres  blomstersmykkede  Baade,  hvor 
smaa  Templer  var  opstillede  til  Guden  Oros  Ære.  Med  ærbødig 
Jubel  hilstes  de  velkommen  af  Øens  Beboere  og  saalænge  de 
var  der,   opførte  de  Danse  og  pantomimiske  Fremstillinger  af 


»)  Bahnson:  A.  V.  I.  S.  205. 

oprindelig  religiøs,  senere  ogsaa  historisk  og  komisk  Art,  som 
ved  deres  barokke,  stærkt  gestikulerende  Udførelse  og  den  led- 
sagende sælsomme  Musik  gjorde  et  mægtigt  Indtryk  paa  Til- 
skuerne. —  Have  vi  i  Virkeligheden  ikke  her  Urtypen  paa  et 
omrejsende  Skuespillerselskab?  .  .  . 

Paa  lignende  Maade  som  hos  Naturfolkene  har  den  religi- 
øst-symbolske  Dans  været  et  Led  i  alle  Kulturfolkenes  Guds- 
dyrkelse. Selv  de  alvorligste  Nationer  og  de,  der  var  mindst 
egnede  for  fremstillende  Kunst,  som  Ægyptere,  Tyrker,  Jøder, 
har  alle  kjendt  til  Dansen.  Hos  Jøderne  f.  Ex.  hvis  Historie 
iøvrigt  ikke  viser  det  mindste  Spor  til  Drama  eller  Skuespil- 
kunst, dansede  David  foran  Arken,  Israels  Kvinder  dansede 
Saul  imøde  og  efter  visse  Bønner  var  det  en  staaende  Cere- 
moni, at  man  tre  Gange  sprang  højt  i  Vejret  for  symbolsk  at 
give  tilkjende,  at  Sjælen  havde  forladt  Legemet  og  hævede 
sig  mod  Gud.*)  Denne  sidste  Skik  bevaredes  tilligemed  andre 
lignende  i  den  kristne  Gudstjeneste,  hvis  katholske  Ritus  endnu 
som  bekjendt  benytter  Dansen  som  Virkemiddel. 


IH. 

Den  mimitke  Dans,     De  erotiske  Sujetter.     Dgreefterligningen. 

Mimisk  Fremstilling  af  det  daglige  Uvs  Gjerning.     Krigsdanse.     Den  historiske 

Pantomime  og  dens  komiske  Mellemspil. 

Efterhaanden  som  Dansens  symbolske  Betydning  bliver 
udvidet  til  en  direkte  Naturefterligning,  taber  den  sin  rent 
lyriske  Karakter,  det  dramatiske  Moment  indsmugles,  den 
bliver  mimisk.    Mimiske  Danse  kjendes  fra  de  ældste  Tider  og 


1)  Buxdorf:     Synagoga  judaJca.     Kap.   X.    S.  207,  cit.  af  Ed.  du  Méril :     La  co- 
medie  andeime  I.  S.  66. 

hos  de  blot  nogenlunde  udviklede  Naturfolk  jævnsides  med 
de  religiøse,  selv  om  de  sikkert  oprindelig  stamme  fra  disse. 
Det  almindeligste  Emne,  det,  der  saa  at  sige  frembød  sig  af 
sig  selv  og  som  enhver  kunde  forstaa,  var  den  evig  unge 
Kjærligshedsbegjæring  fra  Mand  til  Kvinde,  dette  Emne,  der 
varieret  paa  tusende  Maader  endnu  gaar  igjen  i  utallige  Pas- 
de-deux'er.  Saadanne  erotiske  Danse,  hvor  Manden  bønfalder. 
Kvinden  afslaar,  driller,  ægger  og  tilsidst  giver  efter,  opførtes 
hos  de  forskjelligste  Folkeslag,  hos  nogle  enkelte  med  ynde- 
fuld og  decent  Antydning  af  Kjærlighedsbegjæret,  men  i  Reg- 
len rigtignok  med  en  naiv  Kynisme,  som  lod  al  efterlignende 
Kunst  blive  til  ganske  utilsløret  Virkelighed.  Grækerne  dansede 
deres  Kordax  med  en  saadan  raa  Tøjlesløshed,  at  det  ansaas 
for  æreløst  at  deltage  i  den,  med  mindre  man  for  det  første 
var  maskeret  og  for  det  andet  drukken.^)  Spanierne  fandt  i 
Mellemamerika  blandt  de  Indfødte  mimiske  Elskovsdanse,  der 
mindede  om  deres  Hjemlands;  Deltagerne  i  disse  syntes  ogsaa, 
idetmindste  ved  visse  Lejligheder  at  have  beruset  sig;  de  be- 
nyttede hertil  en  Art  Snustobak.')  Ogsaa  paa  Sydhavsøerne 
opførtes  højst  obscøne  Parringsdanse  under  forskjellige  Navne 
(Ehura,  Mamma,  Memmah-pepeh)  og  Areoierne  havde  adskillige 
erotiske  Scener  paa  deres  Repertoire. 

Ud  af  denne  lille  mimiske  Dans,  i  hvilken  den  første 
Spire  til  dramatisk  Fremstilling  ligger  dulgt,  danner  der  sig 
efterhaanden  som  Naturefterligningen  bliver  en  mere  og  mere 
yndet  Morskab,  andre  Scener,  alle  ganske  enkle,  kun  vælgende 
et  simpelt,  for  alle  forstaaeligt  Motiv.  Et  af  de  tidligste  og 
mest  udbredte  af  disse  Motiver  er  Dyreefterligningen.  Allerede 
helt  uciviliserede  Folkeslag  yndede  i  deres  Danse  at  kopiere 
Dyrs  Bevægelser  og  Udseende,  først  blot  ved  særegne  Stillinger 


O  Theophrastos'    Karakterer    Kap.  VI.     Se    ogsaa   Noten   i  Coray's  franske  Over- 
sættelse S.  198. 
»)  Waltz:  A.  V.  IV.  S.  328  f. 

og  Geslus,  som  hos  Australierne,  der  med  skuffende  Færdighed 
i  deres  Jagtdanse  formaa  al  eflergjøre  Sirudsens,  Kænguruens, 
Frøens  og  andre  Dyrs  EjendommeHgheder,  udelukkende  ved 
forskjelligarlede  Bevægelser,  navnlig  med  Armene,  som  de  lod 
foreslille  Halsen  hos  Emuen  eller  hos  Kænguruen.^)  Senere 
udstafferede  man  sig  ogsaa  med  de  paagjældende  Dyrs  Skind 

eller  Fjer,  lavede  Masker, 
der  paa  mere  eller  mindre 
fantastisk  Vis  forestillede 
Fugle-  eller  andre  Dyre- 
hoveder, ja,  hemalede  end- 
og Kroppen  med  uudslette- 
lige Tatoveringer.  I  disse 
Dyreforklædninger  excelle- 
re navnlig  Indianerne,  hvis 
Bjørne-,  Hunde-  og  Bøffel- 
danse mere  siges  al  ligne 
pantomimiske  Farcer  end 
vore  Danse.  2)  (Fig.  6.) 
Det  dramatiske  Moment  i 
dem  bestaar  i,  at  der  gjøres 
en  komisk  Jagt  paa  de 
fmgerede  Dyr,  saaledes  at 
altsaa  nogle  af  Danserne 
forestille  Jægere,  andre  de 

Fig.  6.     Indiansk  Dyrcforklædning. 

En  Shaman  som  Bjøm.  efterstræbte     Bjørne    eller 

hvad  det  nu  kan  være. 
Denne  Dyreefterligning,  som  vel  oprindelig  havde  sin  til- 
strækkelige Morskab    i   sig  selv,  finde  vi  gjennemgaaende  hos 
alle    Nationer   i    deres  vordende   Civilisation.     Snart  optræder 


1)  Waitz  A.  V.  VI.  s.   755. 

Bahnson:  A.  V.  I.  S.  34. 
»)  Waitz:  A.  V.  HI.  S,  210. 

den  som  groteske  Dyrekampe,  snart  som  virkelige  Danse,  hvor 
visse  Dyrs  Lader  eftergjøres.  I  Folkeskikke  og  populære  Lege 
har  disse  Fremstillinger  holdt  sig  helt  til  vore  Dage.^)  For- 
uden Bevægelserne  efterlignedes  ogsaa  Dyreskriget  og  der  er  i 
Glæden  over  deslige  Dyrestemmeimitationer,  som  jo  endnu 
drives  som  særlig  Færdighed,  en  begyndende  Sans  for  Tone- 
faldets Kunst. 

Efterhaanden  som  der  udvikledes  en  virkelig  Industri, 
fandtes  det  ogsaa  underholdende  og  stimulerende  at  se  det 
daglige  Livs  Gjærning  idealiseret  eller  dog  stiliseret  gjennem 
Gebærder  og  koreografiske  Figurer,  som  mindede  om  de  for- 
skjellige  Haandværks  professionelle  Bevægelser.  Der  opstod 
saaledes  en  Art  industriel  Pantomime.  Alle  de  Beskjæftigelser, 
som  let  lod  sig  gjengive  ved  faste  Bevægelser,  blev  sat  i  Ballet. 
Saaledes  opstod  Smeddedanse,  hvor  Hammerslagene  var  Hoved- 
motivet, Fiskerdanse,  hvor  Baadens  Gyngen  paa  det  oprørte 
Hav  og  Vaadtrækning  stiliseredes  gjennem  Dansens  rhytmisk 
vuggende  Bevægelser.  Ogsaa  denne  Art  efterlignende  Danse 
har  bevaret  sig  i  de  europæiske  Nationers  Folkelege.  I  den 
her  i  Danmark  noksom  bekjendte  »Væve-Vadmel«-Dans  have 
vi  et  prægnant  Exempel  paa,  af  hvad  Beskaffenhed  disse 
haandværksmæssige  Fremstillinger  var.  Netop  saaledes  som 
her  Vævens  og  Skyttelens  Bevægelser  symboliseres  gjennem  de 
forskjellige  Ture,  alt  under  den  ensformige  Afsyngen  af  det 
samme,  stadig  tilbagevendende  Refrain,  netop  saaledes  maa 
de  ukultiverede  Folkeslags  primitive  Husflidsdanse,  tænkes  at 
være  foregaaede.  Maaske  tør  man  ogsaa  i  Børnerim  som: 
>Skjære,  skjære  Havre,  hvem  skal  Havren  binde?«  og  »Ro,  ro 
til  Fiskeskjær,  hvormange  Fiske  fanger  du  der?«  se  Rester  af 
Refrainer  til  lignende  industrielle  Danse. 


1)  »The  Hobby-hone,  i  England,  > Julebukken,,  »Rige  Fugl  kommer  »usendet,  tHane- 
dansen,  i  Intermediet  til  Holbergs  > Maskeraden*.  Se  angaaende  >the  Hobby- 
horse« E.  du  Méril:  la  comédie  ane.  I. 

Krigen,  som  var  de  vilde  Folks  Hovedlyst,  blev  naturlig- 
vis heller  ikke  glemt  i  deres  Danse.  Krigsdansen  var  vel  næst 
efter  den  religiøse  Dans  den  vigtigste  Art  af  Festceremonier 
hos  Naturfolkene.  Krigsdansene  var  af  dobbelt  Art:  de,  der 
opførtes  før  Krigen  og  som  væsentlig  havde  en  ophidsende, 
stimulerende  Karakter,  bestemt  til  at  vække  Tapperheden  og 
Vildskaben  hos  dem,  der  drog  til  Striden.  .  Saaledes  hos  Iro- 
keserne,  der  iøvrigt  beredte  sig  til  ethvert  vigtigt  Foretagende 
ved  at  gribe  til  deres  Vaaben,  støde  Tomahavkerne  sammen  i 
Takt  og  true  hinanden  med  Spydene.^)  Dernæst  de,  der 
dansedes  efter  Fredsslutningen  og  som  kun  mindedes  Krigen 
som  en  glædelig  overstaaet  Begivenhed.  Til  denne  sidste 
Kategori  hører  Korrobboree'en  hos  Australierne,  af  hvilken 
Bahnson')  giver  følgende  Beskrivelse:  »Flere  Stammer  komme 
i  Reglen  sammen  til  denne  Festlighed,  der  afholdes  ved  Maane- 
skin.  Dagen  før  det  fastsatte  Tidspunkt  holde  Mændene  sig 
skjulte  i  Buskene  for  at  smykke  sig  til  Festen  ved  at  indgnide 
Kroppen  rigeligt  med  Fedt  og  bemale  den  med  hvidt  Ler. 
Henimod  Solens  Nedgang  tænde  Kvinderne  et  stort  Baal, 
istemmende  en  ensformig  Sang,  der  bestaar  i  en  uendelig 
Gentagelse  af  samme  Strofe,  og  ledsage  den  ved  at  slaa  paa 
et  Stykke  Opossumsskind,  der  er  udspændt  over  deres  Knæ 
som  et  Trommeskind,  eller  ved  at  slaa  to  Bumeranger  ^)  mod 
hinanden.  Bevæbnede  med  Køller,  Spyd  og  andre  Vaaben, 
eller  med  Fakler  i  Hænderne  styrte  Mændene  frem  fra  Busk- 
ene. Under  Ledelse  af  en  Mand,  der  slaar  Takt  med  to 
Stokke  eller  Køller,  begynder  Dansen,  der  bestaar  i  en  Mængde 
Bugtninger  og  Vridninger,  ledsagede  af  Trampen  i  Jorden,  af 
mange  Fagter  og  Grimacer.  Fra  Tid  til  anden  opløses  Ræk- 
kerne af  de  dansende  i  et  fuldstændigt  Virvar,  smaa  Grupper 


•)  E.  du  Méril:  A,  V.  I.  S. 

*)  A.  V.  I.  s.  34  f. 

-')  Knstcvaaben  af  Træ,  som  Australierne  bruge  baade  i  Krig  og  paa  Jagt. 

opføre  en  Slags  Tagfat,  jage  omkring  i  Kreds  efter  hverandre, 
løbe  frem  og  tilbage,  indtil  Rækkerne  igen  sluttes  og  Dansen 
begynder  paa  samme  Maade  som  forhen.  Saaledes  varer  det 
ved  Natten  igennem  til  den  lyse  Morgen.«  Af  denne  Beskri- 
velse ligesom  af  det  vedføjede  Billede  (Fig.  7)  ses  tydeligt,  at 
denne  Dans  i  Virkeligheden  bestaar  af  en  Række  symbolske 
og  stiliserede  Bevægelser,  hentede  fra  Krigens  Haandværk;  de 
smaa  Grupper,  der  i  Kreds  lege  »en  Slags  Tagfat«  er  aaben- 
bart  mimiske  Scener,  der  fremstille  Modstandere,  som  med 
vekslende  Held  kæmpe  mod  hinanden. 

Hos  Indianerne  kjendes  en  anden  Art  Krigsdans,  der  lige- 
ledes opføres  efter  Fredsslutningen,  men  ved  hvilken  der  er 
den  Mærkelighed,  at  den  fremstilles  af  Kvinder.  Det  er  den 
saakaldte  Skalpdans,  Medens  Medicinmændene,  Shamanerne 
synge  og  med  deres  primitive  musikalske  Instrumenter  markere 
Rhytmen,  danser  Kvinderne,  rødmalede  og  smykkede  med 
Perler  og  Baand,  i  koncentriske  Kredse  rundt  om  Skalperne, 
der  hænge  i  Midten  paa  en  Pæl.  Undertiden  bærer  ogsaa  en 
af  Kvinderne  Skalperne  paa  Skulderen.  Ved  hvert  Tromme- 
slag hæve  Danserinderne  sig  saa  højt  som  muligt,  springe  i 
Vejret  og  glide  lidt  til  venstre,  medens  de  stadig  synge  sam- 
men med  Shamanerne,  alt  fuldkomment  og  strengt  rhytmisk. 
Efter  nogle  Minuters  Forløb  maa  Kvinderne  hvile.  Under 
denne  Pause  fortæller  en  af  dem  Begivenheder  fra  den  over- 
standne  Krig,  navnlig  om  de  faldnes  Bedrifter  og  Endeligt  og 
slutter  med  de  Ord:  »Hvis  Skalp  har  jeg  nu  paa  min  Skulder?« 
I  samme  Nu  springer  alle  op  med  jublende  Hævnskrig  og 
Dansen  begynder  paany.  Undertiden  bliver  den  med  Afbrydel- 
ser fortsat  Maaneder  igjennem.  ^)  Interessant  ved  denne  Be- 
skrivelse af  Skalpdansen  er  de  indflettede  Recitationer.  Vi 
staar    i    Virkeligheden    her    ved    Tærskelen    til    det   egentlige 


»)  Wailz:  A.  V.  III.  S.  211. 

Drama,  hvis  Udspring  hos  Grækerne  f.  Ex.  vil  ses  at  være 
ganske  analogt  med  denne  indianske  Dans.  Saa  snart  Fortæl- 
lingen om  de  afdøde  Heltes  Bedrifter,  i  Stedet  for  episk  at 
lægges  i  Munden  paa  en  enkelt,  deles  mellem  flere  og  an- 
skueligt fremstilles  som  den  virkelig  foregik  eller  som  Fantasien 
tænker  sig  den  foregaaet,  saa  har  vi  med  det  samme  Skabel- 
sen af  Dramaet. 

Denne  Tærskel  til  Dramaets  og  Skuespilkunstens  store 
Bygning  har  imidlertid  intet  af  Naturfolkene  formaaet  at  over- 
skride. Ganske  findes  der  hos  Inkaerne  en  virkelig  dramatisk 
Literatur,  men  dels  sætter  dette  Folkeslags  forholdsvis  høje 
Kultur  det  strængt  taget  udenfor  og  over  de  egenlige  Naturfolk, 
dels  synes  den  Mulighed  ikke  udelukket,  at  deres  Skuespil, 
som  baade  var  af  borgerlig,  landlig  Art  og  virkelige  historiske 
Sørgespil,  kunne  have  undergaaet  Paavirkning  af  den  europæiske 
Kultur,  eller  at  de  Prøver,  som  ere  bevarede^),  bevidst  eller 
ube\idst,  ere  blevne  forvanskede  af  de  Europæere,  som  har 
meddelt  dem. 

De  lavere  staaende  Folkeslag  ere  derimod  gaaet  en  anden 
Vej:  i  Stedet  for  Dramaet,  har  de  skabt  den  historiske  Pan- 
tomime, 

Et  Folk  behøver  ikke  at  være  meget  gammelt,  før  det 
begynder  at  faa  sin  Historie.  Visse  Begivenheder  i  denne, 
som  har  været  til  Held  for  Nationen  eller  som  den  er  stolt  af, 
mindes  med  en  Glædesfest,  naar  Aarsdagen  for  dem  vender 
tilbage;  men  efterhaanden  som  Tiden  gaar,  udslettes  hos  de 
unge  Erindringen  om  den  egentlige  Anledning  til  Festen,  og 
det  bliver  da  nødvendigt  at  opfriske  Mindet  om  den  historiske 
Kjendsgjeming  ved  Optog,  Danse,  mimiske  Scener  og  lignende, 
som   ved   deres    Indhold   og  ydre  Udstyr  bringe  Tanken  hen 


1)  To  Inka-Skuespil  findes  bevarede,  det  ene  ved  Navn  Ollanta  i  fuldstændig 
Form ;  det  er  et  historisk  Kjærlighedsdrama ;  af  det  andet  er  kun  et  Fragment 
meddelt;  det  bærer  Navnet  Vsca  Pancar,  men  dets  Ægthed  er  omstridt. 

paa  den  svundne  Tids  Bedrift.  Til  Minde  om  deres  Fædres 
Ophold  i  Ørkenen  fejrede  saaledes  Jøderne  for  Tusinder  af 
Aar  tilbage  Løvsals  festen,  og  skjønt  de  nu  er  splittede  over 
hele  Jorden  og  ophørte  med  at  være  selvstændig  Nation,  høj- 
tideligholdes den  endnu  overalt,  hvor  der  er  Jøder,  og  i  Elsass 
f.  Ex.  bygges  der  i  Løvsalsfestens  Tid  Hytter,  hvor  de  ret- 
troende ligge  lejrede  i  syv  Dage.  ^)  Ud  af  den  Art  Mindefester 
danner  sig  naturligt  den  historiske  Pantomime,  der  rimeligvis 
har  været  fælles  for  de  fleste  nuværende  civiliserede  Folkeslag 
og  som  endnu  med  stor  Pomp  og  Pragt  dyrkes  hos  mange 
exotiske  Nationer,  hvor  dette  er  den  højeste  Blomstring,  den 
dramatiske  Kunst  har  drevet  det  til.  De  polynesiske  Areoi'er 
opføre,  foruden  de  religiøse  og  obscønt-erotiske  Danse  væsent- 
ligt store  Pantomimer,  hvis  Emner  er  hentede  fra  Sagnhistorien. 
I  Siam,  China  og  Japan  opføres  Pantomimen  med  megen 
Kunstfærdighed  og  et  stort  scenisk  Apparat.  Det  første  af 
disse  Lande  kjendtc  før  den  europæiske  Indflydelse  gjorde  sig 
gjældende  ingen  anden  Form  for  Skuespilkunst,  hvorimod 
Pantomimen  i  China  og  Japan  florerer  jævnsides  med  en  for- 
holdsvis udviklet  Skuespilkunst.  I  Japan  blandes  tidt  mimiske 
Scener  sammen  med  de  reciterende,  ligesom  det  gamle  engelske 
Theater  midt  i  rigtige  talte  Skuespil  anvendte  de  saakaldte 
dumb  shows. 

Navnlig  synes  det  at  være  Japanesernes  Force  at  tolke 
de  stærke  lidenskabelige  Sindsrørelser  gjennem  Gestus  og 
Minespil.  I  en  ældre  Rejsebeskrivelse  findes  følgende  Beret- 
ning: »Nogle  af  deres  Forestillinger  er  ikke  andet  end  Danse 
og  Efterligninger  af  allehaande  Affekter,  saaledes  som  det  og- 
saa  fordum  blev  udført  af  Pantomimerne  i  Rom.  Thi  disse 
Dansere  tale  ikke,  men  søge  ved  Klædedragt,  Handling  og 
Gebærder  og  til  Instrumenters  Lyd  at  fremstille  Historien  saa 


>)  E.  du  Méril:  la  Comcdie  I. 

naturligt  som  vel  muligt.  De  fornemste  Gjenstande  og  Ud- 
smykninger paa  Skuepladsen,  Brønde,  Broer,  Porte,  Huse,  Have, 
Bjærge,  Dyr  blive  fremstillede  naturtro,  og  alt  er  anbragt  saa- 
ledes,  at  det  paa  et  givet  Tegn,  som  paa  en  europæisk  Skue- 
plads, i  et  Nu  kan  tages  bort  og  slaas  i  Stykker. 

De  Personer,  der  agere  paa  Skuepladsen  er  sædvanligvis 
unge  Piger,  som  man  forbereder  dertil  i  Horehusene,  og  Drenge 
fra  den  Gade,  paa  hvis  Bekostning  Komedien  bliver  spillet. 
De  ere  almindeligvis  prægtigt  klædte,  hver  efter  den  Rolle, 
han  har  at  spille.  Man  maa  overhovedet  give  dem  den  Ros, 
at  de  ved  Fremstillingen  af  deres  Ting  viser  saamegen  Dristig- 
hed og  Ynde,  som  man  næppe  finder  hos  de  europæiske  Ac- 
teurs«.^) 

Skønt  denne  Beskrivelse  er  noget  uklar,  og  flere  Ting, 
navnlig  den  mystiske  Beskrivelse  af  Scenen  trænger  til  nær- 
mere Forklaring  —  hvilken  ogsaa  vil  findes  i  det  følgende 
Afsnit  om  Japan  —  er  det  dog  aabenbart  Forfatterens*)  Men- 
ing at  ville  fremhæve  de  japanske  Skuespilleres  store  Over- 
legenhed i  pantomimiske  Fremstillinger.  En  ganske  lignende 
Dom  fælder  en  moderne  Rejsende,  Dr.  Hermann  Maron.  ^) 
Han  siger:  »Et  synes  mig  særlig  karakteristisk  ved  Theater- 
væsenet  —  det  dialogiserende  Dramas  Indgriben  i  og  hyppige 
Overgang  til  Pantomimen.  .  .  .  Naar  Affekterne  kulminere, 
træder  Pantomimen  til  .  .  .  Affekter  som  Vrede,  Skinsyge, 
Dødskamp  blev  indtil  de  mindste  Detaljer  udarbejdet  saa  fint 
og  fuldstændigt,  som  jeg  nogensinde  har  set  det  paa  en  kejser- 
lig eller  kongelig  Hofscene  i  Europa;  jeg  maatte  navnlig  hos 
nogle  beundre  et  overraskende  fint  Spil  med  Hænderne«   .  .  . 


')  Engelbrecht  Kfimpfer:  Geschichte  und  Beschrelbung  von  Japan. 

*)  Kåmpfer  var  en  berømt  Lsege  og  Rejsende,  der  levede  i  Slutningen  af  d.  1 7de 

og  Begyndelsen  af  det  18de  Aarhundrede, 
*)  Japan  und  China,  Berlin  1863  I.  S.  III.  ff. 

Ogsaa  ligefremme  Danse  og  rhytmisk  ordnede  koreografi- 
ske Figurer  afbryder  undertiden  paa  pathetiske  Steder  det 
reciterende  Skuespil^)  og  minder  paa  en  direkte  Maade  om 
Dramaets  oprindelige  Afstamning. 

I  China  er  Pantomimen  ikke  forenet  med  Skuespillet, 
men  udgjør  en  Kunstart  for  sig,  eller  rettere  en  Forlystelse, 
som  intet  har  med  den  paa  en  særegen  Maade  udviklede 
Skuespilkunst  at  skaffe.  Den  minder  nærmest  om  de  aands- 
forladte  Balletter,  som  Cirkusdirektører  og  Variétéledeme  i 
Europa  fabrikere,  hvor  Hovedvægten  lægges  paa  Udstyret  og 
de  mekaniske  Kunststykker,  som  forekomme  deri,  medens 
Handlingen  kun  er  en  ligegyldig  Ramme.  Lord  Macartney  be- 
skriver i  sin  Dagbog^)  en  Pantomime,  der  dannede  Slutningen 
paa  en  større  Fest,  som  Kejseren  af  China  gav  til  Ære  for 
ham.  Pantomimens  Indhold  var:  Oceanets  Formæling  med 
Jorden.  Baade  Brud  og  Brudgom,  Hav  og  Jord,  øste  deres 
Skatte  ud  for  Tilskuernes  Øjne,  og  de  sælsomste  Uhyrer  fra 
det  vaade  og  det  tørre  Rige  dansede  rundt  paa  Scenen,  indtil 
de  tilsidst  stillede  sig  op  i  to  Rækker  for  at  give  Plads  for 
Kongen  for  alle  Uhyrer,  Hvalfisken.  Denne  vraltede  nu  ned 
til  Forgrunden  af  Scenen,  hvor  den  af  Næseboerne  spyede 
Vand  i  Tøndevis  op  i  den  kejserlige  Loge,  en  fin  Opmærksom- 
hed mod  den  fornemme  Gæst,  som  var  placeret  der.  I  Loge- 
gulvet var  der  dog  anbragt  Huller,  gjennem  hvilke  Vandet 
atter  hurtigt  løb  ud.  Denne  Slutningseffekt  blev  hilst  med 
tordnende  Bifald  af  det  forsamlede  Galapublikum.  |Nogle 
første  Klasses  Mandariner  og  fornemme  Hoflblk,  der  sad  ved 
Siden  af  Lord  Macartney,  var  umaadelig  henrykte  og  raabte 
gjen tagne  Gange:  »Haol  hung  hao!  Vidunderligt!  herligt! 
himmelsk!«     Er   denne    Begejstring   og   dens   Gjenstand,   som 


*)  George  Bousquet:  Le  théåtre  au  Japon.     (Revue  d.  d.  mondes  1874,  JuUlet  — 

adut). 
»)  Life  of  the  Earl  of  Macartney.  vol.  U.  S.  156  ff.  Cit.  af  Klein:  A.  V.  III. 

ved  første  Øjekast  forekommer  os  latterlige,  naar  alt  kommer 
til  alt  meget  forskjellig  fra  vort  første  Klasses  Publikums 
Jubel  over  Vandpantomimer  og  andre  Cirkusundere?  .  .  .  Selve 
den  rene  og  uforfalskede  historiske  Pantomime  har  vel  over- 
hovedet intetsteds  og  ingensinde  haft  en  frodigere  Blomstring 
end  netop  i  vort  Land  og  vort  Aarhundrede.  Bournonvilles 
nationale  Balletter  er  netop  en  moderne  Opvækkelse  af  denne 
primitive  Kunstform  og  betegner  vel  tillige  Kulminationen  af 
den,  ved  den  kunstneriske  Sluttethed  og  den  poesifyldte 
mimiske  Opfindsomhed,  som  udgjorde  Hovedtiltrækningen  ved 
disse  Pantomimer. 

I  Modsætning  til  disse  bevidste  Kunstværker,  staa  natur- 
ligvis de  exotiske  Folks  Forsøg  kun  som  raa  Stofsamlinger. 
Deres  Fantasi  formaaede  ikke  at  bemestre  det  langstrakte  hi- 
storiske Stof;  de  førte  det  derfor  igjennem  med  en  barnagtig 
minutiøs  Nøjagtighed  for  alle  uvæsentlige  Detaljer,  der  fore- 
kommer os  trættende  og  ganske  ukunstnerisk.  Derfor  varede 
deres  Forestillinger  ligesom  de  middelalderlige  Mysterier  og 
Historier  undertiden  Maaneder  igjennem.  Illusion  og  Virkelig- 
hed formaaede  deres  Indbildningskraft  heller  ikke  at  skille  fra 
hinanden,  men  de  lod  af  en  misforstaaet  naturalistisk  Tilbøje- 
lighed, som  heller  ikke  er  ganske  ukjendt  i  vore  Dage,  alt 
foregaa  med  en  naiv  Nøjagtighed  og  Tilforladelighed,  der  ikke 
efterlod  Fantasien  noget  Arbejde.  Skulde  der  f.  Ex.  i  Stykket 
foretages  en  Ridetur,  satte  man  sig  paa  rigtige  Heste  og  red 
virkelig  bort  fra  Stedet,  efterladende  Tilskuerne  i  en  tryg  For- 
nemmelse af,  at  alt  gik  naturligt  til.  I  en  siamesisk  Forestil- 
ling gik  Kvinderne  i  deres  Virkelighedsiver  endog  saa  vidt,  at 
de,  da  de  andre  Skuespillere  havde  forladt  Scenen,  uden  Und- 
tagelse klædte  sig  af  og  gik  i  Bad.  ^)  Stykket  angav,  at  de  var 
alene,  altsaa  behøvede  de  ikke  at  skamme  sig. 


*)  Bowling:  Kingdom  and  people  of  Siam.  H.  S.  326. 

De  lange  historiske  Forestillinger  med  udelukkende  høj- 
tidelige og  heroiske  Emner  maatte  dog  virke  trættende  og  ens- 
formige selv  paa  et  saa  umiddelbart  og  paa  Forlystelser  saa 
forslugent  Publikum  som  Naturfolkenes.  Ganske  som  i  Mid- 
delalderens gejstlige  Skuespil  og  af  samme  Grund  fandt  man 
da  paa  at  bryde  den  ophøjede  Monotoni  med  komiske  Inter- 
mezzL  Allerede  i  Dyreefterligningen  ligger  den  komiske  Frem- 
stillingsevne dulgt  og  selv  forholdsvis  lavtstaaende  Folk  som 
Australierne  have  vakt  Europæernes  Forbavselse  og  Beundring 
ved  den  fuldkomne  Maade,  paa  hvilken  de  forstod  mimisk  at 
efterligne  de  hvide  Mænds  Latterligheder;  ved  de  polynesiske 
huraer,  en  Art  Familieballer,  sprang  lystige  Pudsenmagere 
frem,  naar  de  unge  Piger  var  trætte  af  Dansen,  og  udfyldte 
Pavserne  med  groteske  Fagter  og  Spring;^)  men  det  egentlige 
komiske  Intermezzo,  som  rummer  en  virkelig  Handling  eller 
idetmindste  en  dramatisk  Pointe  og  derved  giver  Anledning 
til  ægte  mimisk  Fremstillingskunst,  opstaar  vistnok  først  sam- 
tidig med  de  historiske  Pantomimer.  Ikke  saaledes  at  forstaa, 
at  det  udgør  en  Del  af  den  historiske  Handling;  det  er  tvært- 
imod en  Afbrydelse  af  denne,  en  munter  Adspredelse  efter 
den  gribende  Alvor.  Undertiden  bestaar  Afbrydelsen  blot  i 
groteske  Danse  eller  i  lystige  Elskovsvexelsange,  men  der 
findes  ogsaa  Exempler  paa  helt  fiffig  opfundne  smaa  Scener, 
som  give  god  Anledning  til  at  udfolde  en  kunstfærdig  og 
morsom  Mimik,  saaledes  som  i  følgende  hentet  fra  de  philip- 
pinske  Øer:  En  Vandringsmand  kommer  ind,  udmattet  og 
halvdød  af  Sult.  Pludselig  opdager  han  en  Bikube  med 
Honning.  Han  fryder  sig  over  sit  lykkelige  Fund  og  udmaler 
sig  allerede,  hvor  dejligt  den  søde  Kost  skal  smage.  Han 
tænder  Ild  i  nogle  Kviste  og  lister  sig  paa  Taaspidseme  hen 
til    Kuben.      Først   brænder   han    sig,   saa   faar   han   Røgen  i 


')  Bahnson,  A.  V.  I.  S.  109. 

Halsen  og  tilsidst  bliver  han  anfaldet  af  Bierne,  som  høres 
summe  rundt  omkring,  medens  Manden  med  latterlige  Ge- 
bærder udtrykker  den  sviende  Smærte  af  deres  Stik.  ^) 

I  Cooks  første  Rejse  fortælles  om,  hvorledes  en  af  Del- 
tagerne saa  det  hyppigt  omtalte  Selskab  Areoi  opføre  en 
komisk  Pantomime,  i  hvilken  de  optrædende,  som  alle  var 
Mænd,  var  delt  i  to  Partier;  det  ene  var  brunt  klædt  og  fore- 
stillede en  fornem  Mand  og  hans  Tjenere;  det  andet  var  i 
hvide  Klæder  og  agerede  Tyve.  Herren  gav  nu  sine  Tjenere 
en  Kurv  med  Kjød,  som  han  anbefalede  dem  at  passe  godt 
paa.  Og  nu  bestod  Morskaben  i,  at  Tyvene  anvendte  alle 
mulige  snedige  Paafund  for  at  liste  Kurven  fra  Tjenerne, 
medens  disse  paa  deres  Side  gjorde  deres  bedste  for  at  for- 
svare den.  Alt  det  foregik  dansende  eller  dog  med  regelbundne 
rhytmiske  Bevægelser.  Omsider  blev  Tjenerne  trætte  og  søv- 
nige og  satte  sig  i  en  tæt  Rundkreds  omkring  Kurven,  hvorpaa 
de  faldt  i  Søvn.  Tyvene  flyttede  nu  stille  nogle  af  de  sovende 
og  løb  deres  Vej  med  Kurven,  og  Tjenernes  Opvaagnen,  Op- 
dagelsen af  Tyveriet  og  deres  forvirrede  Søgen  efter  Kjød- 
kurven  endte  saa  paa  en  lystig  Maade  denne  lille  Tahiti- 
Ballet.2) 

Hovedmotivet  i  Scenen  fra  de  philippinske  Øer,  det, 
mimisk  og  koreografisk  at  udtrykke,  at  en  Bi  forfølger  En, 
gaar  igjen  i  en  af  Almeernes^)  mest  yndede  pantomimiske 
Fremstillinger:  En  ung  Pige  bliver  stukket  af  en  Bi,  danser 
rundt  med  Bevægelser,  der  udtrykker  hendes  Smærte  og 
raaber  stadig:  »Av,  av,  av!  Bien!«  Hendes  Veninder  komme 
løbende  og  skynde  sig  ivrigt  med  at  hjælpe  hende.  Men  for 
at  finde  det  slemme   Stik,    tage   de  først  Sløret  af  hende,  saa 


>)  de   la    Gironiére:     Aventures  d'un  gentilhomme  breton  aux  Iles  philippincs,  p. 

232. 
«)  WalU:  A.  V.  VI.  S.  82. 
')  Almeer    kaldes    i  Orienten    de    Kunstnerinder,   som     danse  eller  deklamere  til 

Morskab  for  Haremsdameme  og  deres  Beskyttere. 

et  Shawl,  saa  nok  et  Klædningsstykke,  derpaa  nok  et  og 
medens  hun  stadig  skriger:  »Av,  av,  av.  Bien!«  vilde  hun  til- 
sidst  være  fuldkommen  afklædt,  om  ikke  Tilskuernes  Blu- 
færdighed i  Tide  skred  ind.  ^)  —  I  Sakuntalas  første  Møde 
med  Kong  Dusjanta  tør  vi  maaske  se  et  lignende  mimisk 
Intermezzo.  Medens  Kongen  i  Skjul  af  Buskene  betragter  Sa- 
kuntala  og  hendes  Veninder,  bliver  hun  opmærksom  paa  en 
Bi,  som  vil  forfølge  hende  og  siger  urolig:  »Ak,  en  Bi,  som  vi 
har  jaget  op  ved  at  stænke  med  Vandet,  flyver  fra  Malika- 
Blomsten  ind  mod  mit  Ansigt.«  (Hendes  Bevægelser  udtrykke, 
at  hun  bliver  forfulgt  af  en  Bi.)  —  Kongen  betragter  hende 
alt  imedens  længselsfuldt  og  siger:  »Selv  hendes  Angst  er 
fortryllende!«     Derpaa  synger  han: 

»Du,  o  Bi,  er  at  misunde! 
Hyppig  rører  du  ved  hendes 
frygtsomt  blinkende  Øjenvig, 
summer  sødt  for  hendes  Øre, 
ret  som  hvisked  du  Løndomsord, 
Drikker  af  den  hulde  Læbe, 
mens  hun  jager  dig  med  sin  Haand. 
Jeg  forsmægter  i  min  Forsken, 
Du,  o  Bi,  er  lykkelig!«  *) 

Rimeligt  er  det  at  antage,  at  Sakuntala  under  Kongens 
beundrende  Sang  har  opført  en  Art  Dans  eller  mimisk  Scene, 
der  skildrede  hendes  barnligt  yndefulde  Frygt  for  Bien.  ^) 

Naturligvis  brugtes  mange  forskjelligartede  Sujetter  til 
disse   komiske    Intermezzi,  i    Reglen  hentede    fra  det  daglige. 


O  Michaud:  Correspondance  d'Orient.  V.  S.  257. 

^  Sakuntala,  ovs.  af.  M,  Hammerich.  Kbhn.  1858.  S.  12. 

^  Den  spanske  Danserinde  Pepila,  som  i  Midten  af  Aarhundredet  lagde  Europa 
for  sine  Fødder,  skal  væsentlig  have  gjort  sin  enorme  Lykke  ved  en  Dans, 
der  udtrykte  hendes  Skræk  for  og  Jagt  efter  —  ikke  just  en  Bi,  men  dog  et 
andet  stikkende  Insekt. 

borgerlige  Liv,  fra  en  jævnere  og  lavere  Sfære  end  selve  den 
historiske  Pantomime,  af  hvilke  de  oprindelig  kun  udgjorde 
en  Del.  Disse  episodiske  Scener  behagede  dog  i  Reglen  de 
naive  Tilskuere  saameget,  at  de  snart  skiltes  ud  som  selv- 
stændige smaa  dramatiske  Arbejder,  dels  mimiske,  dels  dialogi- 
serede.  Nogen  egentlig  Komedie  i  vor  Forstand  lykkedes  det 
dog  ingensinde  Naturfolkene  at  skabe,  lige  saa  lidt  som  nogen 
Tragedie.  Fantasien  og  Tænkeevnen  slog  ikke  til,  naar  det 
gjaldt  at  skabe  et  virkelig  sammenhængende  og  sluttet  Kunst- 
værk, og  man  lod  det  bero  ved  de  enten  rent  episodisk  løs- 
revne Scener  eller  ved  en  raa,  uforarbejdet  Sammenkjæden  og 
Efterligning  af  den  rent  udvendige  Virkelighed. 

Førend  vi  imidlertid  gaa  over  til  det  europæiske  Theaters 
Historie  have  vi  dog  endnu  tilbage  at  undersøge  et  Par  enkelte 
exotiske  Nationer,  hvis  Kultur  har  været  rigere  og  af  mere 
udpræget  Art  end  de  egentlige  Naturfolks,  og  forsøge  at  paa- 
vise  til  hvilken  Højde  Theatret  og  Skuespilkunsten  har  for- 
maaet  at  hæve  sig  hos  disse. 

DET  KINESISKE  THEATER. 


I. 

Ejendommeligheder  oed  den  dramatiske  Literatur  i  Kina. 

Dramaets  oprindelige  Tilknytning  til  Tempel(jenesten.     Dens  grelt-realistiske  Karakter. 

Den  Gjerrige  paa  kinesisk.     Sangen  i  Dramaet.     »Kridtkredsen*, 

Kinas  Isolerthed  og  Ubevægelighed  i  aandelig  Henseende 
er  blevet  ordsprogsmæssig.  Om  end  den  »kinesiske  Mur«,  der 
i  Følge  et  næsten  fastslaaet  Sagn  skal  indhegne  det  himmelske 
Rige,  ikke  existerer  i  Virkeligheden,^)  saa  er  den  dog  et  godt 
Symbol  paa  det  Afspærringssystem,  der  er  blevet  Princip  i 
Kina.  Og  ikke  alene  Afspærringen  er  Princip,  ogsaa  Ube- 
vægeligheden er  det.  Ingen  Skik,  ingen  Anskuelse,  den 
være  nok  saa  absurd,  forlades  eller  ændres,  naar  den  er  ned- 
arvet fra  Fædrene,  og  i  Aarhundreder  er  ikke  en  Tanke,  ikke 
et  aandeligt  Pust  trængt  ind  fra  Omverdenen.  Ubevægelig- 
heden, Konservatismen,  den  urokkelige  Vedhængen  ved  det 
gamle,  blot  fordi  det  er  gammelt,  er  maaske  det  egentlig 
ledende  Princip  og  det,  der  bevirker  Afspærringen.  Hvorfor 
hader  Kineseren  alt  fremmed,  undtagen  fordi  det  ikke  er  som 
hans  eget,  fordi  det  bryder  hans  Traditioner,  fordi  det  ikke 
bærer  sig  ad  som  han  og  hans  Fædre  altid  har  gjort.    Da  alt 


O  Der   findes   kun   et  langt  Stykke  Mur,  bestemt  til  Beskyttelse  mod  Tartaremes 
Angreb. 

saaledes  i  Kina  hviler  paa  ældgamle  Sædvaner,  er  alt  ogsaa 
regelbundet,  indviklet  og  paa  sin  Vis  fuldkomQient.  En  Kine- 
sers hele  Liv  er  ordnet  og  sat  i  System  af  Love  og  Politifor- 
ordninger. Enten  det  drejer  sig  om  det  Tidspunkt,  da  man 
skal  begynde  at  gaa  med  Vinterfrakke,^)  eller  den  Alder,  man 
skal  gifte  sin  Datter  bort  i,  saa  er  det  forudset  og  foreskrevet, 
og  en  af  de  sletteste  Handlinger,  man  i  Kina  kan  begaa,  er 
den  at  synde  imod  Skik  og  Brug. 

Alle  Følelser  hylles  ind  i  de  samme  fastslaaede  ceremoni- 
elle Former,  som  berøver  dem  alt  individuelt  og  særligt  Præg. 
Det  mindste  Brud  paa  Høflighedens  Love  føles  som  en  blodig 
Fornærmelse,  som  man  daarligere  tilgiver  end  en  korporlig 
Overlast.*)  Denne  stadige  Given  Agt  paa  de  ubetydeligste 
ceremonielle  Skikke,  som  er  uundgaaelig  for  enhver,  der  vil 
bevare  sin  egen  Værdighed  og  respektere  andres,  præger  alle 
Samfundsklasser  i  Kina  med  et  ensartet  Anstrøg  af  stiv  Alvor; 
men  denne  tilsyneladende  saa  fuldendte  og  komplicerede  Civi- 
lisation er  i  Virkeligheden  kun  en  glat  og  skinnende  Fernis 
som  den,  de  til  Europæernes  Beundring  formaar  at  overgyde 
deres  lakerede  Sager  med;  skraber  man  lidt  med  Neglen, 
kommer  der  strax  frem  enten  Barnet,  der  trods  sin  modne 
Alder  og  sin  Gravitet  kan  more  sig  med  at  spille  Fjerbold  og 
i  timevis  at  stirre  efter  en  Papirsdrage,  eller  den  Vilde,  der  i 
blindt  Raseri  skjærer  Halsen  over  paa  en  maaske  indbildt 
Fjende  for  en  Ubetydelighed. 

Det  er  klart,  at  denne  Mangel  paa  Individualisme,  denne 
Ensartethed,  som  giver  sig  et  ydre  Udslag  i  den  Maade,  hvor- 
paa  alle  Ejendommeligheder  ved  Haarvæksten  raseres  og  lader 
den  berømte  »Pisk«  blive  tilbage  som  et  alment  Kjendetegn 
paa  en  Mand,  den  Maade,  hvorpaa  alle  Kvindefødder  presses 


')  Et    særligt    Ordenskollegium    fastsætter    aarligt,    naar   Vinterklæderne   skal  an- 
lægges.    Sml.  E.  du  Méril:  A.  V.  I.  S.  121,  Note  1. 
^  E.  du  Méril:  A.  V.  I.  S.  122. 

ind  efter  samme  Mønster,  og  hvorpaa  alle  Særegenheder  i 
Legemsbygningen  dækkes  af  de  samme  folderige  Klæder,  at 
denne  Ensartethed  ikke  kan  være  frugtbringende  for  nogen 
Art  af  Kunst;  der  netop  faar  sin  Interesse  ved  den  Personlig- 
hed, der  skinner  igjennem  den.  Hvor  stor  en  manuel  Færdig- 
hed saaledes  den  bildende  Kunst  har  naaet  til  i  Kina,  vil  det 
vistnok  være  vanskeligt  selv  for  en  Kineser  at  skjelne  den  ene 
Mester  fra  den  anden.  Men  navnlig  for  den  dramatiske 
Kunst  og  Literatur  har  dog  denne  Normeren  af  alle  Følelser 
og  alle  Individer  været  af  særlig  skadelig  Virkning. 

Den  kinesiske  Literatur  rummer  derfor  heller  ikke  noget 
Drama,  der  bærer  et  saadant  Personlighedsstempel,  som  kan 
gjøre  det  til  virkelig  Kunst  efter  vore  Hjerter.  En  Tragedie- 
helt efter  vor  Literaturs  Mønster,  en  Mand,  der  ved  sine  sær- 
egne Evner  og  ved  sin  ejendommelige  Skæbne  hæver  sig  ud 
over  den  almindelige  Norm,  vilde  der  kun  opfattes  som  et 
løssluppent  Daarekistelem  eller  en  udbrudt  Forbryder.  Der- 
imod kan  der  nok  findes  ret  dybe  Iagttagelser  af  dagligdags 
Karakterer  og  pudsige  om  end  barokke  og  grelle  Gjengivelser  af 
komiske  Typer. 

Den  første  Udvikling  af  den  kinesiske  Scenekunst  for- 
svinder i  Tidernes  Mørke.  Hvad  der  foreligger  af  Beretninger 
om  Oprindelsen  til  Dramaet  er  dels  saa  modstridende,  idet 
der  nævnes  Perioder,  som  ligger  mange  Aarhundreder  f jærnede 
fra  hinanden,  ^)  dels  i  og  for  sig  saa  urimeligt,  idet  det  gjerne 
er  forskjellige  Kejsere,  der  angives  som  »Opfindere«  af  den 
dramatiske  Kunst,  at  det  kun  lidet  nytter  at  tage  Hensyn  til 
disse  paa  indfødte  Dramaturgers  Vildfarelser  støttede  Theorier. 
En    Kunst    »opfindes«    ikke  af  en  Kejser,  det  tør  man  gaa  ud 


1)  Nogle  Sinologer  fører  Tliealrets  Oprindelse  tilbage  til  det  d.  18de  Aarh.  f.  Chr.. 
andre  til  9de  Aarh.  f.  Chr.,  atter  andre  se  i  det  kinesiske  Drama  kun  en  Ud- 
vikling paa  en  c.  600  Aar.  Sml.  Klein:  A.  V.  Ul,  S.  105  og  du  Méril:  A.  V. 
I.  S,  143,  Note  1   og  2. 

fra  med  fuldkommen  Sikkerhed.  Og  skjønt  det  kinesiske 
Drama,  saaledes  som  vi  kende  det,  og  saaledes  som  det 
sikkert  har  existeret  i  mange  Hundrede  Aar  er  alt  andet  end 
præget  af  religiøse  eller  blot  ideale  Forestillinger,  skjønt  det 
er  saa  jordbundet  og  fladt  realistisk  som  vel  muligt  og  væsent- 
ligt henter  sine  Emner  fra  opsigtsvækkende  Kriminalprocesser 
eller  fra  den  politiske  Historie,  maa  vi  dog  søge  dens  Ud- 
spring i  den  religiøse  Kultus,  i  Gudsdyrkelsen.  Ganske  enkelte 
Tegn  leder  os  paa  dette  Spor.  Saaledes  er  det  paafaldende, 
at  der  endnu  den  Dag  i  Dag  til  ethvert  Tempel  af  Betydning 
hører  en  Skueplads,  der  som  oftest  kun  bestaar  af  en  simpel 
Træforhøjning  foran  den  aabne  Tempelhal.  Denne  Scene  er 
forsynet  med  et  Halvtag  af  Maatter,  men  aaben  til  tre  Sider 
og  benjrttes  ved  alle  Offerfester  og  andre  Højtider  til  Opførel- 
sen af  Skuespil  som  udføres  af  rejsende  Trupper.  ^) 

Dette  Forhold  minder  i  overraskende  Grad  om  Middel- 
alderens gejstlige  Skuespils  tidligste  Sceneordning  og  tyder 
paa,  at  Dramaet,  efterhaanden  som  det  verdsliggjordes,  er 
rykket  udenfor  Kirken,  medens  det  dog  i  Modsætning  til  det 
europæiske  Theater  og  paa  Grund  af  Kinesernes  konservative 
Tilbøjeligheder  stadig  har  bibeholdt  en  tæt  Forbindelse  med 
sit  Ophav. 

Ogsaa  de  overnaturlige  Væsener,  der  pludselig  gribe  ind 
i  de  ganske  dagligdags  og  borgerlige  Begivenheder,  hvor  de, 
rigtignok  paa  en  underlig  konkret  og  for  al  Mystik  blottet 
Maade,  ligesom  Grækernes  deus  ex  machina,  løse  Intrigens 
haardt  strammede  Knude,  synes  at  pege  paa  et  tidligere  nøjere 
Forbund  med  Dyrkelsen  af  højere  Væsener,  som  den  hyppige, 
umotiverede  Anvendelse  af  Musik  i  Skuespillene  yderligere  be- 
styrker. 


M  J.  Henningsen:  Det  himmelske  Rige  S.  146. 

Imidlertid,  saaledes  som  det  foreligger  nu,  er  det  kinesiske 
Drama  alt  andet  end  mystisk  religiøst.  Det  er  tværtimod  den 
krasse  Virkelighed  tegnet  i  grelle,  kantede  Linjer.  Handling 
og  Dialog  er  udført  med  den  yderste  Grad  af  Realisme  og 
Omstændelighed  og  Tilskuerne  lader  hellere  al  deres  Blufær- 
dighed blive  hjemme  end  de  give  Afkald  paa  den  mindste 
Detalje,  som  Stykkets  Gang  kræver.  Skal  der  f.  Ex.  skildres 
en  Forførelse,  et  Bryllup  eller  en  Barnefødsel  forlange  de 
—  og  faa  de  —  alle  de  intimeste  Enkeltheder  med.  For  at 
give  et  Begreb  om  Dialogens,  undertiden  barokke  Kraft  skal 
her  citeres  en  lille  Scene  af  Komedien  »den  Gjerrige«,  en  inter- 
essant Analogi  til  Plautus'  og  Moliéres  Karakterkomedie. 
Den  Gjerrige  ligger  paa  sit  Dødsleje  og  træffer  de  sidste  Dis- 
positioner med  sin  Søn.     Han  siger: 

Søn,  jeg  mærker,  at  jeg  ikke  har  langt  tilbage.  Sig  mig, 
hvad  Slags  Ligkiste,  Du  vil  lægge  mig  i? 

Sønnen. 

Hvis  jeg  skulde  være  saa  ulykkelig  at  miste  min  Fader, 

vil  jeg   kjøbe  ham  den   smukkeste   Fyrretræes  Kiste,  jeg  kan 

finde. 

Den  Gjerrige. 

Vær  dog  ikke  saa  gal  at  gjøre  det!  Fyrretræ!  det  er  altfor 

dyrt.     Naar  man  først  er  død,  gjør  man  ingen  Forskjel  paa 

Fyrretræ  og  Piletræ.  —  Staar  der  ikke  et  gammelt  Trug  bag 

ved    Huset?      Det    kan   være   udmærket   til   at   lave   mig   en 

Kiste  af. 

Sønnen. 

Hvor  vil  Du  hen?  —  Det  Trug  er  jo  lige  saa  bredt  som 

det  er   langt;   din  Krop  kan  aldrig  komme  ned  i  det.     Du  er 

altfor  stor. 

Den  Gjerrige. 

Ja,  ja,  hvis  Truget  er  for  kort,  saa  er  det  jo  let  nok  at 

gjøre  min  Krop  kortere.    Tag  en  Økse  og  hug  mig  midt  over. 

Du  kan  lægge  de  to  Halvdele  ovenpaa  hinanden,  saa  gaar  det 
mageligt.  Saa  har  jeg  endnu  en  vigtig  Ting  at  sige  Dig.  Du 
maa  ikke  bruge  min  gode  Økse  til  at  hugge  mig  midtover 
med,  du  kan  laane  Naboens. 

Sønnen. 

Naar   vi   har  en  selv,  hvorfor  skal  vi  saa  henvende  os  til 

Naboen? 

Den  Gjerrige. 

Jeg  skal  sige  Dig,  mine  Knogler  er  saa  uhyre  haarde,  og 

hvis  Du  hakkede  Æggen  paa  min  gode  Økse,  maatte  Du  give 

nogle  Skillinger  ud  for  at  faa  den  sleben  .  .  . 

Den  tørre  Vildskab,  som  skinner  igjennem  disse  Linjer, 
maler  godt  en  enkelt  Side  af  den  kinesiske  Kunst,  dens  Hang 
til  bizarre  Overdrivelser,  som  dog  aldrig  hæver  sig  til  svul- 
mende komisk  eller  tragisk  Fantasi,  men  iøvrigt  maa  det 
siges,  at  det  kun  er  undtagelsesvis,  naar  Personerne  skildres 
med  saa  tydelig  Karakteristik.  Som  oftest  adskille  Figurerne 
sig  ved  intet  andet  fra  hinanden  end  ved  deres  Navne  og  ved 
enkelte  særegne  Omstændigheder  i  deres  Liv;  disse  skynde 
de  sig  da  ogsaa  med  at  berette  Tilskuerne,  saasnart  de  komme 
paa  Scenen.  Saaledes  f.  Ex.:  »Jeg  er  bosat  i  Tung-ping-fu, 
mit  Tilnavn  er  Lihu;  mit  Navn  Tsung-sjang.  Jeg  er  60  Aar 
gammel  og  Li-sji,  min  Kone  58.«  Eller:  »Hang-kué  er  en 
Kriger,  lige  bekjendt  for  sin  Sjælsstorhed  og  for  sin  Tapper- 
hed.« 1) 

Denne  simple  Maade  at  sætte  Tilskuerne  ind  i  Situationen 
paa,  er  iøvrigt  heller  ikke  ukjendt  i  Europas  dramatiske  Lite- 
ratur,  navnlig  i  Middelalderens  Skuespil  introducere  Per- 
sonerne sig  ofte  ved  paa  lignende  Maade  at  nævne  Navn  og 
Stand,  ja  selv  den  for  sin  drevne  Teknik  berømte  Scribe  for- 


1)  E.  du  Méril:  A,  V.  I.  S.  147  IT. 

smaar  ikke  den  samme  primitive  Fremgangsmaade,  selv  om 
han  ganske  vist  véd  at  tilhylle  den  paa  forskjellig  mer  eller 
mindre  sindrig  Vis.  Stykkernes  hele  Bygning  staar  i  Forhold 
hertil  og  tyder  paa,  at  Udviklingen  er  stanset  i  en  længst 
forsvunden  Tid.  Scenen  skifter  i  et  Nu  fra  Himmel  til 
Helvede  for  derpaa  atter  at  vende  tilbage  til  Jorden,  Guder  og 
Dyr  blandes  umotiveret  ind  i  Handlingen  som  i  et  Børne- 
æventyr;  men  disse  fantastiske  Indblandinger  skyldes  rimelig- 


Fig.  8.     Scene  af  et  kinesisk  Skuespil. 

vis  gamle  Traditioner,  som  Kineserne  ligesaalidt  have  villet 
bryde  med  som  med  alt  andet  nedarvet.  Sandsynlighed  i  Tid 
paaagtes  ligesaalidt  som  Sandsynlighed  i  Sted  og  der  dækkes 
saa  lidt  over  Urimelighederne,  at  det  for  et  Øje,  der  er  vænnet 
til  moderne  Theaterteknik,  tager  sig  helt  latterligt  ud.  Saaledes 
beder  i  et  Stykke,  betitlet  y> Sangerinden^,  en  Rejsende  Værten 
om  at  skaffe  nogle  Sangere  til  hans  Underholdning.  Værten 
svarer:  »Jeg  skal  hente  nogle.«  Og  uden  saa  lang  en  Pavse, 
at  der  kan  siges  et  Ord,  kommer  han  i  samme  Nu  tilbage  og 
siger:     »Jeg   kan    melde    Deres   Velbaarenhed,   at  Sangerne  er 

komne.«  ^)  Den  Art  Urimeligheder  forekommer  iøvrigt  i  alle 
Literaturer  paa  et  primitivt  Trin;  i  Sofokles*  »Antigone«  f.  Ex. 
giver  Kreon  en  Vogter  Ordre  til  at  skaffe  den  tilveje,  der  har 
begravet  Polyneikes  Lig;  Vogteren  gaar  og  to  Minuter  efter 
kommer  han  tilbage  og  beretter  Begivenheder,  som  imidlertid 
er  passerede  og  som  i  det  mindste  maa  have  taget  en  halv 
Dag  i  Virkeligheden.  *)  Overhovedet  er  man  vistnok  tilbøjelig 
til  i  lidt  for  høj  Grad  at  hænge  sig  i  det  kinesiske  Theaters 
Særheder  uden  tilstrækkelig  at  bemærke,  at  det  europæiske 
Drama  i  mange  Tilfælde  har  adskillige  lignende  Absurditeter, 
blot  under  lidt  forskjellig  Form.  Uhyre  meget  i  Theaterkunst 
beror  til  syvende  og  sidst  paa  en  Konvention  og  det  er  hyp- 
pigt kun  i  Konventionens  Forskjellighed,  at  det,  der  for  os 
staar  som  latterligt  og  barokt,  beror. 

En  Urimelighed  har  det  kinesiske  og  europæiske  Theater 
tilfælles,  den,  at  isprænge  den  talte  Dialog  med  Sangstrofer. 
Det  er  aldrig  faldet  selv  et  moderne  Publikum  ind,  at  der 
var  noget  særlig  latterligt  i,  naar  Hostrup  f.  Ex.,  hver  Gang 
Situationen  krævede  en  lyrisk-pathetisk  Overgang,  stadig  tyede 
til  det  Middel  at  lade  sine  Figurer  udtrykke  sig  i  smaa  Ku- 
pletter, derimod  har  det  været  en  almindelig  Kilde  til  Munter- 
hed hos  Literærhistorikerne,  naar  i  Virkeligheden  det  selv 
samme  sker  i  kinesiske  Skuespil.  Et  Exempel,  som  tillige  kan 
give  et  Begreb  om  den  alvorlige  Dramastil,  kan  tages  fra  et 
af  de  berømteste  Stykker  i  Kinas  Dramaliteratur,  ^Kridtkred- 
sen,*  ^)  Dette  Skuespil  er  en  Art  Kriminaldrama,  der  om- 
handler en  Retsstrid  mellem  to  Kvinder,  der  begge  paastaa  at 
være  Moder  til  det  samme  Barn.  En  fornem  og  rig  Kineser 
ved    Navn   Ma   har   foruden   sin   legitime  Ægtefælle  taget  til 


')  Cil.  af  E.  du  Méril:  A.  V.  I. 

V  Tre  Tragedier  af  Sofokles,  ovs.  af  N.  V,  Dorph.     Antigone,  S.  18—23. 
>)  Hoei-lan-ki,    oversat    under    Titlen    »Vhistoire   du    cercle    de   craie*    af  Stanislas 
Lucien.     London  1S32. 

Medhustru  en  forhenværende  Kurtisane,  Hai-Thang,  hvem  han 
elsker  langt  højere  end  sin  retmæssige  Kone,  der  heller  ikke  i 
nogen  Henseende  fortjener  hans  Kjærlighed.  Hun  lever  nem- 
lig med  en  Elsker  og  disse  to  beslutte  nu  i  Forening  at  for- 
give Manden  for  i  Fred  at  kunne  nyde  hans  Rigdom.  I  en 
Ret  Mad,  som  hun  snedigt  lader  Medhustruen  tilberede  og 
servere  for  sin  Mand  i  den  Hensigt  senere  at  beskylde  hende 
for  Mordet,  blander  hun  et  Giftpulver,  som  hendes  Elsker  har 
forsynet  hende  med.  Manden  dør  umiddelbart  derefter  og 
Hai'Thang,  Medhustruen,  beskyldes  for  Udaaden.  Men  ikke 
nok  hermed.  Hai-Thang  har  født  Ma  en  Søn,  som  er  hans 
retmæssige  Arving.  Den  legitime  Hustru  bestikker  nu  Hus- 
folkene for  at  faa  dem  til  at  sværge  paa,  at  det  er  hendes 
eget  Barn. 

Dersom  denne  List  kan  lykkes  hende,  vil  Afa's  Formue 
altsaa  falde  i  hendes  og  Elskerens  Hænder.  Sagen  kommer  for 
Retten  og,  efter  at  den  ulykkelige  Hai-Thang  har  gjennemgaaet 
adskillige  baade  aandelige  og  legemlige  Pinsler,  bliver  den  endelig 
fremført  for  den  vise  Overdommer  Pao-Tsching,  Han  giver 
Befaling  til,  at  der  paa  Retssalens  Gulv  skal  drages  en  Kreds, 
inden  i  hvilken  det  omstridte  Barn  stilles.  Begge  Kvinderne 
skal  saa  efter  den  kinesiske  Salomos  Befaling  trække  i  Barnet, 
og  den,  som  faar  ham  udenfor  Kredsen  og  over  til  sig,  er  den 
virkelige  Moder.  Det  sker  og  det  viser  sig  da,  at  Fru  Ma, 
den  falske  Moder,  strax  ved  det  første  Tag  river  Drengen  til 
sig,  medens  den  rigtige  Moder  staar  alene  og  beskæmmet. 
Den  vise  Dommer  Pao-Tsching  kalder  da  Bøddelen  til  og  giver 
ham  Befaling  til  at  piske  den  uskyldige  Hal-Thang.  Men  hun 
stanser  ham  og  beviser  ham  sin  Uskyld  og  Ret  ved  en  Mono- 
log, som  er  Stykkets  clou.     Hun  siger: 

»Jeg  besværger  Eder,  Herre!  Tæm  Eders  Vrede,  som 
skrækker  mig  mer  end  den  rullende  Torden,  formild  dette 
truende   Blik,  der  er  frygteligt  som   Ulvens  og  Tigerens.     Da 

Eders  Tjenerinde  blev  gift  med  den  velbaame  Hr.  Ma,  fødte 
hun  ikke  længe  efter  dette  lille  Barn.  Efter  i  ni  Maaneder  at 
have  baaret  det  under  mit  Hjerte,  fostrede  jeg  det  i  tre  Aar 
af  min  egen  Mælk  og  jeg  ydede  det  al  den  Omhu,  som  den 
moderlige  Kjærlighed  paabyder.  Naar  det  frøs,  varmede  jeg 
ømt  dets  spæde  Lemmer.  Ak!  hvor  megen  Møje  og  Anstræn- 
gelse  kostede  det  mig  ikke  at  opdrage  det  til  dets  femte  Aar! 
Svagt  og  skrøbeligt  som  det  er,  vilde  man  ikke  kunne  trække 
i  det  paa  begge  Sider  uden  at  gjøre  det  alvorlig  Skade.  Hvis 
jeg,  Herre,  kun  kan  faa  min  Søn  igjen  ved  at  knuse  hans 
Arme  og  Ben,  vil  jeg  hellere  dø  under  Stokkeslagene  end 
gjøre  den  mindste  Anstrængelse  for  at  faa  ham  ud  af  Kredsen. 
Jeg  haaber,  at  eders  Velbaarenhed  vil  have  Medlidenhed  med 
mig.  (Hun  synger.)  Hvorledes  skulde  en  øm  Moder  kunne 
bekvemme  sig  dertil?  (Hun  taler.)  Herre!  se  selv!  (Hun 
synger.)  Dette  Barns  Arme  er  bløde  og  skrøbelige  som  Hør- 
rens Straa,  naar  Barken  er  skrællet  af.  Skulde  denne  haarde 
og  umenneskelige  Kvinde  kunne  forstaa  min  Frygt?  —  Og  I, 
Herre,  hvorledes  kan  I  undgaa  at  opdage  Sandheden?  Ak! 
hvor  vor  Stilling  er  forskjellig!  Hun  har  Indflydelse  og 
Penge,  jeg  er  ydmyget  og  foragtet.  Ja,  hvis  vi  begge  trak 
voldsomt  i  dette  spæde  Barn,  vilde  I  høre  dets  Ben  knage,  I 
\ilde  se  Kjødet  falde  af  i  Laser!« 

Og  den  vise  Dommer  Pao-Tsching,  som  naturligvis  hele 
Tiden  efter  Dommeres  Skik  —  i  den  poetiske  Verden  — 
har  været  paa  det  rene  med  Sagens  sande  Sammenhæng,  løser 
den  til  det  yderste  spændte  Intrige  med  følgende  knudrede 
Ord:  »Skjønt  Lovens  Mening  er  svær  at  fatte,  er  det  dog 
muligt  at  udforske  det  menneskelige  Hjærtes  Tanker.  En 
gammel  Vismand  har  udtalt  disse  tankerige  Ord:  Hvilket 
Menneske  vilde  formaa  at  skjule  sin  Karakter,  om  I  en  Gang 
havde  iagttaget  hans  Handlinger,  prøvet  hans  Virkens  Bevæg- 
grund og  erkjendt  det  Maal,  han  havde  sat  sig?  —  Se  hvilken 

frygtelig  Magt,  der  ligger  i  denne  med  Kridt  trukne  Kreds!  — 
I  sit  Hjertes  Inderste  ønskede  denne  Kvinde  (Ma*s  Ægte- 
hustru) at  tilrive  sig  sin  Mages  hele  Formue  og  derfor  vilde  hun 
ogsaa  tilegne  sig  Barnet.  Men  sent  eller  tidligt  kommer  Sand- 
heden dog  for  Dagen!« 


II. 

Theatret.     Dets  uofficielle  Karakter.     Kinesisk  Selskabskomedie. 
Publikum  og  dets  Holdning.     Scenens  Indretning.     Udstyr  og  Kostymer.    Skuespillerne. 
»Den  kejserlige  Pærehaves  Elever'.     Skuespillernes  fagmæssige  Uddannelse.    Honorarer 

og  social  Stilling. 

Det  Theater,  paa  hvilket  disse  Stykker  spilles,  tilstræber  i 
ingen  Henseende  ved  Dekorationer,  Belysning  og  lignende  at 
frembringe  den  Illusion  eller  dog  den  Stemning,  som  udgjør 
en  væsentlig  Del  af  et  moderne  europæisk  Publikums  Glæde. 
Der  virkes  udelukkende  ved  Ordets  og  Bevægelsens  Magt, 
hvad  enten  dette  nu  sker  af  et  velovervejet  Princip  eller,  hvad 
der  er  sandsynligere,  af  Trofasthed  mod  de  gamle  Skikke. 
Scenen  er  i  Virkeligheden  intet  andet  end  en  Estrade,  hvorpaa 
Skuespillerne  agere  Stykket  uden  anden  Støtte  end  deres  egen 
Personlighed  og  deres  Talent,  og  Publikum  synes  ikke  at 
savne  det  sceniske  Apparat,  der  er  blevet  os  en  Nødvendighed, 
men  lader  Fantasien  male  de  manglende  Dekorationer.  Op- 
rindeligt spilledes  der  i  Kina  som  andetsteds  kun  Komedie 
ved  Fester  og  Højtider  og  ikke  af  professionelle  Skuespillere, 
men  af  Dilettanter,  ikke  i  en  særlig  dertil  indrettet  Bygning, 
men  paa  en  i  Hast  indrettet  Tribune,  ganske  simpelt  en  Træ- 
flade lagt  paa  Bukke,  og  denne  lejlighedsvise  Indretning  har 
den  kinesiske  Scene  til  en  vis  Grad  bibeholdt.  Der  findes 
nemlig  endnu  i  Kina  ikke  nogen  offentlig  Bygning,  som  er  be- 

stemt   til    regelmæssig  Opførelse   af  Skuespil   og   selv   private 
Skuespilhuse  findes  kun  rent  undtagelsesvis  i  de  større  Byer. 
Naar  Regjeringen  saaledes  har  holdt  sig  fjærn  fra  al  Theater- 
drift,  har  man  deri  troet  at  se  et  Bevis  for,  at  Skuespilkunsten 
egenlig  var  en   lovløs   Kunstart,  som  blot  tolereredes,  og  end- 
videre, at  det  var  en  Fornøjelse,  som  kun  nødes  af  de  tarve- 
ligere   Klasser,    men    som    stred    mod    den   oplyste    Kinesers 
hele  Tænkevis  og  mod  alle  nationale  Traditioner.     Denne  Be- 
tragtningsmaade  er  dog  ganske  forkert.     Der  existerer  i  Kina 
ingen  Lov,  som  forbyder  Skuespil  og  disse  høre  til  Kinesernes 
kjæreste  og  mest  yndede  Adspredelser.    Overalt,  paa  nationale 
og  religiøse   Højtidsdage,  ved   Bryllupper,  paa  Markeder,  ved 
fornemme   Folks  Selskaber,  paa  større   Restauranter,  over  alt 
optage  de  dramatiske  Fremstillinger  en   Hovedpart  af  Festen 
og  saaledes  synes  det  at  have  været  Tilfældet  i  adskillige  Aar- 
hundreder.    Selv    Kejseren    holder   sig  ikke  for  god  til  under- 
tiden   at   optræde   som    Skuespiller.     Selskabskomedien,  det  vil 
sige   Skuespillernes  Optræden   rundt  om  i  private  Huse  synes 
overhovedet  fra  gammel  Tid  at  have  udgjort  en  væsentlig  Del 
af  de  sceniske  Fremstilleres  Arbejde  og  endnu  bestandig  regnes 
Fortjenesten  herved  som   en   betydelig  Del  af  en  Skuespillers 
Indtægter.     I   en   Rejsebeskrivelse  fra   Midten   af  det  syttende 
Aarhundrede  findes  en  ret  kuriøs  Skildring  af  Komedien  paa 
Værtshusene,  som   i   Hovedtrækkene  stemmer  med  de  endnu 
existerende  Tilstande.     Beretningen  lyder:     »Blandt  de  Ting  i 
Kina,    som    man    med    Rette   kan   undres   over,    hører   ogsaa 
dette,  at  ethvert  Gæstgiveri  eller  Værtshus  har  sine  egne  sær- 
lige   Komedianter,   ligesom    i   vort   Land   hver   Landsbykro    i 
Kermessetiden  plejer  at  have  sin  egen  Spillemand.    Disse  Ko- 
medianter  spille    under   Maaltideme,  for  at  fornøje  Gæsterne, 
allehaande  lystige,  morsomme  og  pudserlige  Spil  og  ere  alle- 
sammen —  baade    Mandfolk    og   Fruentimmer  —  overdaadig 
smykket   med   mange  Slags  prægtige   Klæder  og  hvad   andet 

mere  dertil  hører.  De  have  alle  Tider  forberedt  sig  paa  ad- 
skillige af  de  almindelig  bekjendte  Skuespil,  saaledes  at  de 
paa  Gæsternes  Begjæring  paa  Timen  kan  spille  et  af  dem. 
De  vise  ogsaa  Gæsterne  en  Bog,  hvorudi  alle  deres  Spil  i  det 
kinesike  Sprog  staa  opskrevne,  for  at  de  selv  kan  vælge  et  ud 
deraf,  som  de  gjærne  vil  se.  Men  disse  Spil  gaa  næsten  ganske 
paa  Sang,  og  næppe  det  ringeste  bliver  fremført  paa  den  al- 
mindelige og  sædvanlige  Maade  at  tale  paa.  For  et  saadant 
Maaltid,  Mad,  Drikke  og  Spil  sammenregnet,  gav  vi  ikke  mere 
end  to  Mans,  er  i  vore  Dage  omtrent  en  halv  Rigsdaler,  hvoraf 
der  ikke  kunde  falde  stort  af  til  Skuespillerne.  Derfor  undrede 
vi  os  meget  over,  hvorfra  disse  Folk  tage  de  Penge,  som  de 
maa  anvende  paa  stadselige  Klæder  og  andre  nødvendige 
Sager,  da  deres  Spil  bliver  saa  slet  betalt.«  i) 

Af  Skuespilopførelserne  i  private  Huse  giver  en  nyere 
Rejsende*)  en  lignende  Skildring:  »I  det  Øjeblik,  Gæsterne 
sætte  sig  til  Bords,  træde  fire  eller  fem  rigtklædte  Skuespillere 
ind  i  Salen;  de  bøje  sig  alle  og  det  saa  ærbødigt  og  smidigt, 
at  de  fire  Gange  berøre  Jorden  med  Panderne.  Saa  over- 
rækker en  af  dem  den  fornemste  af  de  tilstedeværende  en 
Bog,  hvori  med  gyldne  Bogstaver  er  opskrevet  Navnene  paa 
halvtreds  til  tredsindstyve  Skuespil,  som  de  kan  udenad  og  er 
i  Stand  til  straks  at  opføre.  Den  fornemste  Gæst  bestemmer 
Stykket  og  Forestillingen  begynder  med  Slag  paa  BøfTelskinds- 
trommer  og  Spil  af  Fløjter,  Skalmejer  og  Trompeter.  Til 
Scene  benyttes  det  tomme  Rum  mellem  Bordene,  der  ere  op- 
stillede i  to  Rækker.  Paa  Gulvet  bliver  lagt  et  Tæppe  og  i 
Stedet  for  Kulisser  bruge  Skuespillerne  de  tilstødende  Værel- 
ser, fra  hvilke  de  komme  ud  for  at  spille  deres  Roller.  Der 
spilles  altid  ved  Dagslys.« 


1)  Neuhof:     Gesandschafl  der  ostindischen  Gesellschafl  in  den  vereinigtcn  Nicder- 

landen.     Amsterdam  1669.  cit.  af  Klein  HL  S.  408. 
«)  Georg  Timkowsky:  Reise  nach  China  durch  d.  Mongoley  1820—21. 

Skjøndt  de  egenlige  Theaterforestillinger  naturlig\is  an- 
vende en  Del  mere  Apparat,  gjøres  der  dog  ved  dem  heller 
ikke  store  Omstændigheder  for  at  vække  Tilskuernes  Andagt 
og  de  bevare  i  Hovedsagen  den  samme  Karakter  af  at  være 
en  behagelig,  oplivende  Underholdning,  som  man  nyder  sam- 
tidig med  sin  Mad  og  sin  The.  Til  Trods  for  at  det  ved  Lov 
er  forbudt  at  spille  Komedie  efter  Mørkets  Frembrud,  vare 
dog  nu  de  faste  Theatres  ordinære  Forestillinger  næsten  altid 
til  langt  ud  paa  Natten.  Der  begyndes  gjerne  Kl.  5  eller  6 
om  Eftermiddagen,  men  da  der  ofte  spilles  en  fire,  fem  store 
Skuespil  efter  hinanden,  faar  det  sjældent  Ende  før  efter  Mid- 
nat og  Myndighederne  se  igjennem  Fingre  med  denne  Over- 
trædelse af  et  Forbud,  der  i  lange  Tider  ikke  har  været  over- 
holdt Med  i  Betalingen  for  sin  Billet  faar  Tilskueren  et 
Program  trykt  paa  højrødt  Papir,  samt  The  og  Pibe. 
Theatersalen  er  i  Reglen  ret  rummelig  og  rigt  oplyst  med 
kulørte  Papirslamper.  De  bedste  Pladser  ere  midt  paa  Gulvet 
og  her  sidder  den  kinesiske  Beaumonde  ved  smaa  Borde, 
hvor  Theen  damper  af  de  sirlige  Porcellænskopper.  Damerne 
straaler  i  deres  guldbroderede  Dragter;  paa  det  kunstigt  op- 
satte ■  glinsende  sorte  Haar  vugger  hele  Blomsterkurve  og  de 
to  Tommer  lange  Negle  skinne  i  deres  lyserøde  Emaillering 
med  blaa  eller  grønne  Rande  broget  omkap  med  de  stærkt 
sminkede  Ansigter.  Herrerne  suge  værdigt  paa  deres  smaa 
Tobakspiber,  medens  de  som  gravitetiske  Børn  glæde  sig  over 
Scenens  Vidundere.  Men  oppe  paa  det  lave  Galleri,  som  løber 
langs  Salens  tre  Sider  er  det  tarveUgere  Publikum  i  livlig  Be- 
vægelse; man  snakker  og  ler,  spiser  og  drikker,  gaar  og  kom- 
mer, alt  uden  Hensyn  til,  hvad  der  foregaar  paa  Scenen  og 
uden  at  nogen  tager  Forargelse  af  Støjen.  I  Virkeligheden  er 
Tilskuerne  ogsaa  henviste  til  at  samtale  under  Forestillingen, 
for  saa  vidt  de  ikke  vil  forpligte  sig  til  at  tie  den  hele  Aften, 
thi   Mellemakter  kjendes  ikke.     Det  er  ikke  blot  Akterne,  der 

følge  umiddlbart  paa  hinanden,  men  det  næste  Stykke  paabe- 
gyndes uden  Spor  af  Pavse,  saasnart  det  foregaaende  er  tilende. 
Stykkernes  og  Skuespillernes  Navne  ere  angivne  paa  Programmet, 
men  en  Tilskuer,  der  ikke  føler  sig  tilfredsstillet  af  de  lovede 
Skuespil,  kan  uden  større  Vanskelighed  end  den  at  betale  en 
forholdsvis  ringe  Sum  faa  opført  et  af  ham  selv  opgivet  Stykke, 
paa  hvilket  der  da  straks  tages  fat,  efter  at  en  Skuespiller  har 
bekjendtgjort  dets  Navn. 

Scenen  er  en  to  Alen  høj  Tribune  i  Baggrunden  af  Salen. 
Den  er  indrammet  af  røde  Draperier  og  paa  Siderne  findes 
lukkede  Tilskuerloger.  Fortæppe  kjendes  ikke,  saalidt  som 
Kulisser  eller  anden  Antydning  af  Dekoration.  Baggrunden  er 
en  Lærredsvæg,  i  hvilken  efter  ældgammel  Skik  er  anbragt  to 
Døre,  den  ene  udelukkende  bestemt  for  de  indtrædende  Per- 
soner, den  anden  for  de  udtrædende.  ^ )  I  enkelte  Stykker 
bruges  dog  mod  den  ældste  Tradition  en  tredje  Dør,  Aandedøreiiy 
Kuei-men,  ad  hvilken  der  imidlertid  kun  er  Adgang  for  over- 
naturlige Væsener. 

Imellem  Dørene  paa  selve  Scenen  og  synligt  for  Tilskuerne, 
er  Musikkorpset  anbragt.  Det  sammensættes  af  Fløjte-  og 
Klarinetspillere,  samt  som  væsentligste  Bestanddel  af  et  Par 
Tromme-  og  Paukeslagere.  Dets  Hovedarbejde  er,  hver  Gang 
der  forekommer  en  eller  anden  Replik,  som  kræver  særlig 
Opmærksomhed,  da  at  understrege  denne  med  et  øredøvende 
Akkompagnement  af  deres  larmende  Instrumenter. 

Paa  Scenen  findes  endvidere  et  Bord  og  et  'Par  Stole, 
som  ikke  nogensinde  forlader  den,  hvad  saa  end  Skuepladsen 
tænkes  at  forestille.  At  man  intet  dekorativt  Apparat  benytter 
ved  Opførelsen  af  Skuespil,  som  vilde  kræve  idelige  og  yderst 


1)  At  komme  iml  paa  Scenen  betegnes  paa  kinesisk  med  Ordet  S/ang  o ;  han  stiger 
op;  at  gaa  ud  Hia  o"  han  stiger  ned.  Paa  de  oprindelige  Friluflstheatre  var 
Scenen  nemlig  saa  smal,  at  Skuespillerne  maatte  krybe  op  og  ned  for  hen- 
holdsvis at  komme  ind  og  ud  af  Dørene. 

vanskelige  Sceneforandringer,  hvis  vor  Maalestok  for  scenisk 
Illusion  skulde  anlægges,  deri  er  i  og  for  sig  intet  urimeligt 
eller  latterligt,  navnlig  naar  det  tages  i  Betragtning,  at  de 
samme  Dramaer  ligesaa  hyppigt  opføres  ved  selskabelige  Lej- 
ligheder, hvor  Stedet  alene  udelukker  alt  Sceneri.  Derimod 
kan  de  enkelte  Smaaforsøg,  som  den  kinesiske  Iscenesættelse 
anvender  for  at  lede  Publikums  Fantasi  paa  rette  Vej,  ikke 
undgaa  at  virke  noget  pudsigt  paa  en  europæisk  Bevidsthed 
paa  Grund  af  den  overvældende  Primitivitet,  som  er  deres 
Særkjende. 

Naar  saaledes  en  Skov  skal  præsenteres,  binder  man  en 
grøn  Gren  paa  Ryggen  af  en  af  de  altid  tilstedeværende  Stole. 
Skal  en  Hær  forestilles  at  føres  til  en  Qerntliggende  Provins, 
løses  dette  tilsyneladende  saa  vanskelige  theatralske  Problem 
paa  en  ligsaa  simpel  som  utvetydig  Maade;  Anføreren  tager 
en  Ridepisk  i  den  ene  Haand,  en  Hestetømme  i  den  anden, 
galoperer  derpaa  Scenen  et  Par  Gange  rundt  under  en  gjaldende 
Musik  fra  Orkesteret  og  meddeler  endelig  Tilskuerne,  at  nu  er 
han  kommen  til  sin  Rejses  Maal.  Man  gaar  fra  et  Værelse 
ind  i  et  andet  ved  at  lade,  som  om  man  aabner  en  Dør  og 
derpaa  løfte  Benet,  som  om  man  traadte  over  Tærskelen.  En 
Bymur  fremstilles  saaledes,  at  to  Kulier  holder  et  Stykke  be- 
malet Shirting  op  imellem  sig  eller  ogsaa  paa  den  mere  deko- 
rative, men  ikke  saa  letfattelige  Maade,  at  en  tre,  fire  Statister 
lægger  sig  ovenpaa  hinanden  i  et  Hjørne  af  Scenen. 

I  Modsætning  til  denne  fuldkomne  Ligegyldighed  for 
Skuepladsens  Udstyr,  staar  den  Omhu,  som  Skuespilleren  maa 
anvende  saavel  paa  sin  hele  kunstneriske  Uddannelse  som  paa 
sin  ydre  Fremtræden  i  den  enkelte  Rolle.  Ligesaa  overbærende 
som  den  kinesiske  Tilskuer  er  over  for  de  naive  Usandsynlig- 
heder i  Iscenesættelsen,  ligesaa  fordringsfuld  er  han,  naar  det 
drejer  sig  om  Kostymets  antikvariske  Nøjagtighed  og  de  tra- 
ditionelle Figurers  korrekte  Maskering;  Maskering  her  brugt  i 

det  moderne  europæiske  Theatersprogs  Betydning  af  Bemaling, 
thi  Ansigtsmasker  anvendes  i  Kina  kun  i  Pantomimerne  og  i 
ganske  specielle  grelt  karakteriserede  Skurkeroller.  Som  det 
vil  ses  af  den  ovenfor  citerede  Bemærkning  af  Neuhof,  ansaa 
selv  omvankende  og  paa  Beværtninger  optrædende  Trupper  det 
for  nødvendigt  at  fremstille  sig  i  paafaldende  kostbare  Dragter, 
og  paa  de  bedre  Theatre  er  det  en  uafviselig  Fordring,  ikke 


Fig.  9.     Kinesiske  Skuespillere. 

blot  at  Kostymeme  er  kostbare,  men  først  og  fremmest  at  de 
er  syede  og  broderede  med  fuldkommen  Efterligning  af  de 
gamle,  traditionelle  Mønstre. 

Ogsaa  paa  Skuespillernes  fagmæssige  Uddannelse  anvendes 
som  sagt  en  betydelig,  om  end  vistnok  rent  udvendig  Flid. 
Skuespillerne  bære  som  Stand  det  besynderlige  Navn  *den 
kejserlige   Pærehaves   Elever^,   et  Navn,    som    stammer   fra  det 

attende  Aarhundrede  efter  vor  Tidsregning,  den  Gang  Kejser 
Tang-Ming-Huang  oprettede  den  første  Skole  for  scenisk  Kunst 
og  Musik.  Personlig  oplærte  Kejseren  hundrede  unge  Sanger- 
inder og  hans  Undervisning  fandt  Sted  i  en  Frugthave,  som 
hørte  til  det  kejserlige  Palads. 

Oprindelig  har  sikkert  Kvinder  optraadt  i  Skuespillet  og 
endnu  den  Dag  i  Dag  findes  der  Byer,  hvor  Skuespillerinder 
udføre  Kvinderollerne,  ligesom  der  heller  ikke  findes  noget 
Forbud  mod,  at  dette  finder  Sted  ved  offentlige  Forestillinger. 
Derimod  er  det  forbudt  Skuespillerinder  at  optræde  ved  Hof- 
fester, hvilket  Forbud  har  sin  Oprindelse  fra,  at  en  Kejser  af 
det  nu  regjerende  Dynasti  til  Medhustru  tog  en  Skuespillerinde, 
med  hvem  han  avlede  en  Søn,  den  senere  for  sin  Liberalitet 
og  Oplysthed  bekjendte  Kejser  Kien-Lung,  Paavirket  af  sin 
Moder,  forbød  denne,  da  han  besteg  Tronen,  enhver  Kvinde 
at  spille  Komedie  ved  nogen  Hofforestilling,  sandsynligvis  for 
at  skaane  Moderen  for  altfor  direkte  at  mindes  om  sin  tidligere 
Stand.  Nutildags  er  det  som  Regel  unge  Mænd,  der  træde  i 
Kvindernes  Sted  og  den  offentlige  Sømmelighed  byder  disse  at 
holde  sig  Qernt  fra  Scenen.  Mulig  er  denne  Sømmeligheds- 
følelse kun  opstaaet  som  en  Efterligning  af  Hofetiketten,  men 
muligt  er  det  dog  ogsaa,  at  de  krasse,  erotiske  Scener,  der, 
som  tidligere  bemærket,  ikke  er  ualmindelige  i  det  kinesiske 
Skuespil,  fandt  en  Art  Undskyldning  i,  at  det  udelukkende  var 
Mandfolk,  som  udførte  dem.  Den  Uddannelse,  som  blive  de 
for  Kvinderoller  bestemte  unge  Mænd  til  Del,  begynder  allerede 
i  Barnealderen.  En  Direktør  kjøber  Børnene  og  der  lægges 
saa  i  Kunstskolen  særlig  Vind  paa  at  udvikle  Falsetstemmen, 
samt,  som  ved  andre  Fag,  Hukommelsen.  At  denne  Dressur 
ikke  foregaar  under  de  mildeste  Former,  kan  ses  deraf,  at  der 
hyppigt  i  Kontrakter  mellem  Forældre  og  Theaterentreprenører 
findes  den  Klausul,  at  de  første  intet  Krav  skal  have  paa  Er- 
statning, i  det  Tilfælde,  at  Barnets  kunstneriske   Uddannelse 

skulde  medføre,  at  det  blev  pryglet  ihjel.  Til  Gengæld  naas 
imidlertid  ogsaa  for  dem,  der  slipper  levende  igjennem  Skolen, 
et  saa  fuldkomment  Resultat,  at  det  efter  Sigende  er  næsten 
umuligt  at  skjelne  en  saadan  mandlig  Skuespillerinde  fra  en 
virkelig  Kvinde. 

Alle   Skuespillere   faa  iøvrigt  en   systematisk   Uddannelse, 
der  gjærne  varer  tre  til  lire  Aar.     Hver  Elev  bliver  uddannet 
i  et  bestemt  Fag,  uden  for  hvilket  han  under  ingen  Omstæn- 
digheder  hverken    kan    eller   vil    spille.      At   den,    der   spiller 
Kvinderoller,  ikke  tillige  giver  sig  af  med 
mandlige  Opgaver,  er  naturligt  nok,  naar 
Stemmens    særlige    Uddannelse    tages    i 
Betragtning;  men  heller  ikke  Helten  kan 
tænkes  nogensinde  at  spille  Skurk,   eller 
denne  sidste  komiske  Roller.    En  lignende 
Faginddeling  existerer  jo  iøvrigt  ogsaa  i 
den  europæiske  Skuespillerstand;  navnlig 
er  det  i  Tyskland  endnu  almindeligt,  at 
en   Skuespiller  lader  sig  engagere  til   et 
Theater  som  »første  Elsker«,  som  »Karak- 
Fig.  10.    Kinesisk  Skue-    terfremstiUer«,  og  at  derfor  de  Roller,  som 
spiller  i  Kvindekostyme.     j   p^,g^   Traditionen   henregnes   til  disse 

Kategorier  uvægerligt  tilfalder  ham,  uanset  om  de  iøvrigt 
kunstnerisk  passer  for  hans  Naturel.  I  den  nyeste  Tid  synes 
•man  dog  heldig\is  at  komme  mere  og  mere  bort  fra  denne 
haandværksmæssige  og  aandløse  Opfattelse  af  Fremstillings- 
kunstens  Virkemidler. 

I  Kina  beror  Faginddelingen  vel  for  en  Del  paa  Stemmens 
forskjelligartcde  Udvikling;  men  ogsaa  en  anden  Omstændighed 
gjør  en  skarp  Afgrænsning  af  hver  Skuespillers  Omraade  nød- 
vendig. Den  kejserlige  Pærehaves  Elever  kan  nemlig  som 
Regel  ikke  læse.     Deres  Roller  maa  de  følgelig  lære  gjennem 

Øret  alene,  og  det  er  klart,  at  Direktøren,  som  har  det  be- 
sværlige Hverv  i  Ordets  bogstavelige  Forstand  at  piske  For- 
fatterens Ord  ind  i  sine  Aktører,  helst  vælger  saa  ensartede 
Opgaver  for  hver  enkelt  som  vel  muligt.  En  Skuespillers 
Repertoire  udgjør  gjennemsnitlig  en  halvtreds  til  tredsindstyve 
Roller,  men  disse  kan  han  ogsaa  paa  sine  Fingre,  thi  Suflør- 
embedet  kjendes   ikke  paa  det  kinesiske  Theater  og  han  maa 


Fig.  11.     Kinesisk  Thealer. 

til  enhver  Tid  være  parat  til   at  spille  hvilken   Rolle,   der   af 
Publikum  eller  Direktør  forlanges. 

Hvad  selve  Fagene  angaar,  da  er  Beretningerne  om  deres 
Art  og  Antal  meget  modstridende.  Nogle  Forfattere  angive 
elleve  forskjellige  Fag,  andre  fire,  atter  andre  tre  og  deres 
Ejendommeligheder  er  kun  uklart  karakteriserede.  Ved  Sam- 
menUgning  mellem  de  paalideligste  Angivelser  forekommer  det 
mig  sandsynligst,  at  der  findes  to  Hovedgrupper  af  Roller, 
Mandsrollerne  og  Kvinderollerne;   hver   af  disse  Hovedgrupper 

deles  saa  atter  i  fire  Fag;  for  Mandsrollernes  Vedkommende: 

1)  Den  gamle  Mand  (Kejser,  Familiefader,  Statsmand  o.  1.,  paa 
europæisk:  pére-noble  Faget);  2)  den  unge  Mand  (Helt,  Elsker, 
Laps;  paa  europæisk:  Helte-  og  Elskerfaget);  3)  Skurken  kaldet 
)>det  malede  Ansigt«  (europæisk:  Karakter-  eller  Skurkefaget); 
4)  Komikeren,  som  optræder  hovedsagelig  i  to  Underafdelinger: 
Tsang,  den  obscøne  Komiker  og  Tsjéu,  den  latterlige  Vanskab- 
ning.   Kvinderollernes  fire  Fag  er:  1)  Den  gamle  Kone  (lao-tan), 

2)  den  første  Elskerinde  (tsjing-tan  o:  Primadonnaen),  3)  den 
unge  Pige  (siao-tan)  og  4)  Slavepigen  (nærmest  svarende  til  vort 
Soubrette-Fag  1). 

For  den  absolute  Rigtighed  af  denne  Opstilling  tør  dog 
her  ikke  indestaas;  det  synes  blot  at  være  den  plausibleste 
Sammenstilling  af  de  forskjellige  divergerende  Angivelser  ved- 
rørende dette  Forhold. 

Skuespillerens  Gage  retter  sig  ogsaa  efter  det  Fag,  i  hvilket 
han  optræder.  Helten  er  den  højest  lønnede;  han  kan  opnaa 
en  aarlig  Gage  paa  c.  10000  Kr.  Komikeren  derimod  er  den 
mindst  estimerede  og  faar  den  laveste  Lønning.  Ved  Optræden 
i  fornemme  Privatfolks  Huse  bringe  Skuespillerne  imidlertid, 
som  allerede  anført,  deres  Indtægter  betydeligt  op. 

Til  Trods  for  det  overordentlige  Behag,  som  den  kinesiske 
Nation  utvivlsomt  finder  i  Theatret,  nyder  saavel  den  drama- 
tiske Literatur  som  den  sceniske  Kunst  kun  meget  ringe  An- 
seelse i  Kina.  Dramaet  regnes  i  Virkeligheden  ikke  med  til 
den  finere  Literatur,  og  Skuespillerne  er  som  Stand  sat  saa 
lavt  som  vel  muligt.  Staten  anerkjender  ikke  Theatret  som 
fast  Institution  og  en  Forordning  forbyder  endogsaa  enhver 
Søn  af  en  Skuespiller,  Barber  eller  Slave  at  underkaste  sig 
nogen  offentlig  Examen,  hvad  der  vil  sige  det  samme  som,  at 


I)  SmI.  bl.  a.  E.  du  Méril:  la  comédie,  etc.  I.  S.  150  og  Noter  fra  1  til  11. 
Henningsen:  Det  himmelske  Rige  S.  148,  Klein:  Geschichte  des  Dramas  HI. 
s.  411. 

enhver  Mulighed  for  at  komme  tilvejrs,  enhver  Adgang  til  at 
beklæde  noget  Statsembede  er  lukket  for  disse  Uskyldige,  og 
Skammen  ved  den  ringeagtede  Stand  hænger  endog  ved  gjennem 
mange  Slægtled.  I  Følge  en  gammel  Forordning  stilledes 
Skuespillerinderne  lige  med  prostituerede  Fruentimmer  og  det 
Navn,  hvormed  Kvinderollerne  endnu  betegnes,  Tan,  betyder 
oprindeligt  »et  brunstigt  Dyr«.  At  denne  Ringeagt  har  tilbage- 
virkende Kraft  paa  Skuespillerne,  at  de  ved  den  Foragt,  der 
vises  dem,  selv  blive  foragteUge  Personer,  er  en  naturlig  og 
hyppig  under  andre  Forhold  erfaringsmæssig  godtgjort  Kjends- 
gjeming.  Og  som  det  gaar  med  deres  Personer,  saaledes 
ogsaa  med  deres  Kunst.  Hvor  theaterpassioneret  det  kinesiske 
PubUkum  end  er,  saa  regner  det  dog  ikke  de  Indtryk,  det  i 
Theatret  modtager,  som  hørende  med  til  de  fine,  ophøjede 
aandelige  Paavirkninger.  Og  den  Adspredelse,  de  ønske  at 
have  i  Theatret,  den  faar  de,  men  heller  ikke  mere. 

Og  derfor  er  den  kinesike  Scenekunst  vedblevet  at  være 
det,  den  var:  en  systematisk,  omhyggelig  forberedt  Forlystelse, 
i  sin  Art  fuldkommen,  kun  manglende  det  Personlighedens 
Stempel  og  det  Aandens  Præg,  som  skulde  hæve  den  til  vir- 
kelig KunsL 

DET  JAPANSKE  THEATER. 


Sagn  om  Oprindelsen.    Gade-  og  Processionsspil  i  ældre  Tider.    Børn  som  Skuespillere. 

Det  moderne  japanske  Theater.     Forestillingens  Gang.     Tilskuerplads  og  Scene.    Deres 

ejendommelige  indretning.     Skuespillerne  og  deres  Spillemaade. 

I  det  niende  Aarhundrede,  saaledes  lyder  Sagnet,  opstod 
der  i  Japan^  i  Provinsen  Yamato,  et  hæftigt  Jordskjælv;  en 
giftig  Damp  steg  op  af  den  gabende  Jord  og  spredte  Død 
og  Fordærvelse  omkring  sig.  Intet  kunde  bekæmpe  den  fryg- 
telige Landeplage,  før  Tempelpræsteme  fandt  paa  den  Udvej 
at  opføre  en  symbolsk  Besværgelsesdans  paa  en  grønklædt 
Høj,  som  laa  udenfor  Kirken.  Da  svandt  med  et  den  pestsvangre 
Damp,  og  der  var  atter  Fred  og  Lykke  i  Landet.  Og  Sagnet 
tilføjer,  at  dette  var  Skuespillets  egentlige  Oprindelse  i  Japan. 
Det  japanske  Navn  paa  et  Theater,  Shibai-ya,  bærer  i  sig  et 
Minde  om  denne  formodede  Oprindelse,  idet  shibai  betyder  en 
Grønning,  ya  et  Hus,  og  endnu  den  Dag  i  Dag  fejres  det  store 
Under  i  Yamato  ved  Opførelsen  af  denne  samme  religiøse 
Besværgelsesdans  som  Indledning  til  hver  scenisk  Forestilling. 
Ligesom  i  Indien  hvert  Drama  begynder  med  en  Bøn,  saaledes 
kommer  i  Japan  en  Skuespiller,  der  er  kostymeret  som  en 
gammel  Præst,  frem  ved  hvert  Skuespils  Begyndelse,  og  ud- 
fører med  sin  Vifte  i  Haanden  en  rhytmisk  Dans,  medens  et 

Kor  i  klagende  og  dunkle  Sange  anraaber  om  de  frelsende 
Gaders  Barmhjertighed.  ^) 

Skjønt  der  naturligvis  ligesaalidt  kan  tillægges  dette  som 
andre  Sagn,  der  fører  Dramaets  og  Skuespilkunstens  Opstaaen 
tilhage  til  en  enkeltstaaende  mythisk  Begivenhed,  nogen  egentlig 
historisk  Betydning,  idet  det  tilstrækkelig  maa  ligge  i  Kunstens 
Væsen,  at  den  ikke  saaledes  med  én  Gang  kan  opfindes,  er 
denne  japanske  Tradition  dog  forsaavidt  interessant,  som  den 
Aiser  os  Skuespilkunstens  bestandig  tilbagevendende  Tilknytning 
til  den  religiøse  Kultus. 

Den  Udvikling,  som  det  nationale  Theater  i  Japan  gjen- 
nemgaar  ud  fra  sin  rituelle  Oprindelse,  viser  endog  i  mange 
Punkter  en  paafaldende  Lighed  med  vor  Middelalders  drama- 
tiske Dannelsesformer.  Det  japanske  Drama  er  af  Literær- 
historikeme  saa  temmelig  forsømt;  det  forbigaas  enten  helt  i 
Tavshed  eller  behandles  med  en  lidet  interesseret  Nonchalance. 
Spredte  Beretninger  i  Rejsebeskrivelser  og  de  enkelte  selvstæn- 
dige Essais,  som  herhjemme  er  de  eneste  Støtter  for  en 
Undersøgelse,  frembyde  dog  visse  Holdepunkter,  som  nok 
synes  at  fortjene  Paaagtning,  dels  paa  Grund  af  deres  virkelige 
Ejendommelighed,  dels  paa  Grund  af  de  Analogier,  der  ved 
dem  uvilkaarlig  fremkaldes,  navnlig  som  sagt  med  den  euro- 
pæiske Middelalders  Theater. 

Paa  visse  Festdage  bygges  der  udenfor  de  større  Templer 
Scener,  bestaaende  af  en  Træestrade  omtrent  tre  Alen  fi^  Jorden. 
Estraden  er  dækket  af  et  Tag  med  de  fire  opadbøjede  Hjørner, 
som  karakterisere  det  gamle  Japans  Monumenter,  og  Taget 
bæres  af  tynde  Søjler  som  en  Baldakin,  saaledes  at  Scenen  til 
de  tre  Sider  er  aaben,  medens  den  Qerde,  der  vender  mod 
Templets  Fagade  er  lukket.     Paa  dette  Theater  spilles  til  Ak- 


1)  George  Boiuquet:    Le  tbéåtre  au  Japon.     (Revue   d.   d.  mondes  1874  Bd.  IV 
S.  729. 

kompagnement  af  Fløjter,  Tamburiner  og  Gongonger  underligt 
grelle  Pantomimer,  hvor  det  gejstlige  Element  er  isprængt  med 
de  groveste  folkelige  Løjer.  Disse  Festspil  udføres  af  Drenge, 
hjrppigt  ikke  mere  end  10 — 12  Aar  gamle,  og  europæiske  Til- 
skuere har  beundret  den  overordentlige  Sikkerhed,  hvormed 
disse  unge  Kunstnere  agerede,  ikke  blot  i  de  mimiske  Partier, 
men  ogsaa  i  de  forekommende  reciterende  Afsnit  af  Stykkerne. 
Drengene  ere  pragtfuldt  kostumerede  og  spiller  med  Masker, 
der  er  malede  med  den  Sans  for  grotesk  Overdrivelse,  som  er 
et  af  Japanesemes  Hovedtalenter.  De  Masker,  der  udelukkende 
bruges  i  Dans  eller  Pantomime,  holdes  fast  med  Tænderne  i 
en  lille  Træplade,  som  sidder  indvendig  i  Masken,  paa  lignende 
Maade  som  enkelte  vilde  Folkeslags  Ansigtsmasker.  Medens 
Templerne  ellers  til  daglig  Brug  staa  saa  temmelig  tomme,  er 
der  en  overordentlig  Tilstrømning  til  disse  Skuespil,  der  er  saa 
meget  mere  populære,  som  de  ere  gratis,  idet  Staten  eller 
Præsterne  afholde  Udgifterne. 

Skjønt  disse  Tempelspil  have  saamegen  Lighed  med  de 
kinesiske,  er  det  dog  vistnok  tvivlsomt,  om  de  ere  opstaaede 
under  Paavirkning  af  Kinas  Civilisation.  Ligheden  med  vor 
Middelalders  Mysteriespil  udenfor  Kirkerne  er  næsten  ligesaa 
iøjnefaldende,  og  her  tør  dog  enhver  Paavirkning  uden  Over- 
drivelse siges  at  være  udelukket.  Disse  paafaldende  Ligheder 
gaa  ideligt  igjen  i  Theatrets  saavel  som  i  Menneskeslægtens 
øvrige  Kulturhistorie,  men  man  bør  vistnok  som  Regel  være 
varsom  med  at  slutte  andet  deraf,  end  at  den  menneskelige 
Opfindsomhed  paa  samme  Kulturtrin  stadig  synes  at  arbejde 
under  de  samme  Love  og  derfor  frembringer  Resultater,  der 
selv  hos  vidt  forskjellige  Folkeslag  i  overraskende  Grad  stemme 
overens. 

En  moderne  Rejsende  fortæller,  hvorledes  han  en  Nat 
kommer  forbi   en  bekjendt  hellig  Landsby,  en   Snes  Mil  fra 

Yeddo.  Pludselig  hører  han  dybt  inde  fra  en  Fyrreskov  en 
sælsom  Musik,  der  synes  ham  ganske  uforklarlig  i  denne  sene 
Nattetime.  Han  gaar  efter  Lyden  og  ser  nu  formummede 
Skikkelser  bevæge  sig  inde  i  Skoven,  dansende  i  Fakkelskinnet 
og  syngende  sære,  ensformige  Sange.  Det  viser  sig,  at  der 
fejres  en  Fest  for  Fudo-sama.  Naar  den  franske  Forfatter, 
som  beretter  dette,  imidlertid  tror,  at  de  unge  Landsby-Skue- 
spillere har  valgt  Nattetimen  til  at  opføre  deres  religiøse  Danse 
af  samme  Aarsag,  som  han  har  valgt  den  til  at  rejse  i,  nemlig  paa 
Grund  af  den  relative  Kjølighed  —  det  er  i  August  Maaned, 
han  har  oplevet  det  —  saa  tager  han  sikkert  fejl.  Denne 
Nattefest  er  aabenbart  en  Reminiscens  fra  et  tidligere  Kultur- 
trin, hvor  Japaneseme  fejrede  deres  Guder  ved  mystiske  Danse 
i  Maaneskin  eller  til  Faklernes  Lys,  ligesom  Australnegerne, 
Indianerne  og  andre  vilde  Folkeslag  gjøre. 

Et  andet  noget  længere  fremskredet  Stadium  finder  vi  i 
de  ejendommeUge  Gade-Skuespil  i  Forbindelse  med  Processioner, 
som  ogsaa  endnu  kjendes  som  Folkeforlystelse,  og  som  har 
deres  Analogi  i  de  middelalderlige  Gademysterier,  særlig  de 
engelske.  Det  er  altid  en  Kirkefest,  som  er  Anledningen  til 
disse  Processions-  og  Gade-Skuespil,  og  det  er  Menigheden, 
som  selv  afholder  Udgifterne,  idet  hver  Gade  udstyrer  sin 
Procession  og  uddanner  sine  egne  Skuespillere.  Det  er  dog  i 
Reglen  Børn,  som  spille  disse  Folkeskuespil,  tidUgere  baade 
Pigebørn  og  Drenge,  nu  vistnok  kun  Drenge.  Emnerne  til 
Stykkerne  er  hentet  fra  Gude-  og  Heltehistorien,  men  isprængte 
med,  Handlingen  ganske  uvedkommende,  komiske  Scener,  fuld- 
komment som  i  vore  Mysterier;  men  en  stor  Del  af  Handlingen 
fremstilles  kun  mimisk. 

Den  tidligere  citerede  Engelbrecht  Kåmpfer  giver  en  ret 
anskuelig  Beskrivelse  af  disse  Processionsspil,  saaledes  som  de 
gik  for  sig  paa  hans  Tid,  d.  v.  s.  i  det  syttende  Aarhundrede. 

Han  beretter  om  en  Fest,  som  højtideligholdt  Guden  Suwa's^) 
Fødsel.  »Den  Gade,«  fortæller  han,  »paa  hvis  Bekostning 
Forlystelsen  bliver  afholdt,  foranstalter  derhos  en  Procession  i 
følgende  Orden:  Forrest  bærer  man  som  Gadens  Palladium 
en  kostbar  Solskærm;  i  dens  Midte  staar  Navnet  paa  Gaden. 
Umiddelbart  derpaa  følge  de  maskerede  Musikanter  (Fløjter  og 
Trommer.)  Men  denne  Musik  er  saa  ynkelig  og  elendig,  at 
den  uden  Tvivl  bedre  kan  behage  Guderne  end  glæde  Menne- 
skenes Øren  ...  Til  at  danse  ere  de  iøvrigt  meget  dygtige  og 
opfindsomme  og  staa  virkelig  ikke  meget  tilbage  for  Europæerne. 
Efter  Musikanterne  følge  de,  der  bære  de  til  Forestillingerne 
og  Skuepladsens  Udsmykning  nødvendige  Maskiner;  de  tungeste 
Stykker  bæres  af  Haandværksfolk,  men  de  lette,  saasom  Stave, 
Blomster,  Stole  o.  s.  v.  af  Børn  fra  den  Gade,  som  har  foran- 
staltet Festligheden,  og  de  er  alle  smukt  klædte.  Derpaa 
komme  Aktørerne,  fulgte  af  Gadens  Beboere  i  deres  Stads-  og 
Ceremoniklæder  .  .  .  Dansene  paa  Gaden  vare  omtrent  trekvart 
Time.  Og  naar  disse  er  til  Ende,  saa  marchere  de  videre 
nøjagtig  i  samme  Orden  for  ogsaa  at  lade  sig  se  i  andre  Gader, 
hvor  da  Antallet  af  de  Følgende  bliver  forøget  for  hver  Gade. 
Den  ene  Gade  søger  ved  Forberedelserne  til  Skuespillene  at 
overgaa  de  andre  i  Pragt  og  Herlighed.  Processionerne  og 
Skuespillene  begynde  ganske  tidligt  om  Morgenen  og  henimod 
Middag  er  alt  forbi  .  .  .  Hvert  Aar  maa  der  være  nye  Maskiner, 
Forestillinger  og  Danse  at  se,  og  man  vilde  tro  det  stridende 
mod  Skytsaandens  Majestæt,  om  noget  af  det  fra  forrige  Aar 
blev  fremført  i  opvarmet  Tilstand  .  .  .« 

De  spredte  Træk,  som  her  er  fremført  til  Belysning  af  de 
japanske  Theaterforhold  —  Fattigdommen  paa  Kilder  maa 
tjene  til  Undskyldning  for  at  Belysningen  ikke  er  rigere  — 


1 )  Suwa  er  den  indiske  Gud  Sipa,  der  atter  af  Grækerne  holdtes  for  identisk  med 
Diongsos  (Dewasiva).  Suwa-Festspillene  skulde  altsaa  efter  dette  være  Japa* 
ncsemes  Dyonysier,     Sml.  Klein:  A.  V.  HI  S.  607. 

berøre  imidlertid  kun  det  rent  nationale  Theater.  Japaneserne, 
der  er  en  receptiv  Nation  med  udpræget  Hang  til  Efterligning 
af  alt  fremmed,  undergik  allerede  tidligt  en  stærk  Paavirkning 
af  den  kinesiske  Civilisation,  og  denne  Paavirkning  fik  ogsaa 
en  gjennemgribende  Betydning  for  Theatret.  Der  opstod  et 
Drama  i  den  kinesiske  Literaturs  Lignelse,  medens  den  nationale 
Theaterkunst  blev  staaende  paa  sit  primitive  halv-pantomimiske 
Trin,  omtrent  paa  samme  Maade  som  Middelalderens  National- 
drama i  Europa  sattes  i  Væksten  ved  Renaissancens  direkte 
Efterligning  af  den  klassiske  Literatur.  Det  er  ikke  usandsyn- 
ligt, at  det  japanske  Theater  nu  vil  modtage  en  lignende  Paa- 
virkning fra  Europa,  og  at  man  inden  kort  kun  vil  se  franske 
Ægteskabsdramaer,  spillede  i  sort  Kjole  og  med  høje  Hatte  af 
»Sollandets«  smaa  Sønner,  og  hermed  vil  vel  med  det  samme 
enhver  Ejendommelighed  ved  de  ydre  sceniske  Forhold  for- 
svmde.  Men  endnu  er  dog  disse  ydre  Ejendommeligheder 
tilstede,  og  de  ere  endda  af  saa  udpræget  Art  og  have  i  saa 
ringe  Grad  noget  Sidestykke  hos  andre  Nationer,  at  de  vel  for- 
tjene nogen  Opmærksomhed. 

Medens  nemlig  selve  Dramaet  og  Skuespilkunsten  ikke  i 
nogen  væsenUg  Grad  have  Qæmet  sig  fra  de  kinesiske  For- 
billeder, er  det  gaaet  anderledes  med  selve  Theatret.  Japa- 
neserne  med  deres  livlige,  rastløse  Fantasi  have  ikke  længe 
kunnet  finde  sig  i  den  ganske  primitive  og  stemningsløse 
Ramme,  indenfor  hvilken  de  stærkt  bevægede  og  malende  Op- 
trin fremstilledes,  og  som  Kineserne  i  Aarhundreder  konservativt 
have  følt  sig  tilfredse  med.  De  dannede  sig  derfor  en  Skue- 
plads, der  bedre  svarede  til  deres  Dramaers  Karakter,  og 
enkelte  af  de  Reformer,  som  de  indførte  i  den  kinesiske 
Sceneordning,  ere  i  Virkeligheden  saa  sindrige,  at  det  endog 
kunde  tages  under  Overvejelse,  om  ikke  det  europæiske  Theater 
kunde  drage  Nytte  af  dem. 

Allerede  Tiden  for  Forestillingerne  er  forskjellig  fra  den 
kinesiske.  Man  begynder  nemlig  Kl.  6  om  Morgenen.  Saa 
snart  Solen  er  staaet  op,  røres  Trommerne  udenfor  Theatret, 
og  Publikum  strømmer  til  Kassen  for  at  tage  Billet.  Denne 
for  os  højst  usædvanlige  Tid  medfører  ogsaa  for  Japaneserne 
en  Del  Besværlighed.  At  gaa  paa  Komedie  er  imidlertid  i 
Japan  en  saa  yndet  Adspredelse,  at  man  gjerne  staar  en  Smule 
tidligere  op  end  ellers  for  at  nyde  Skuespillet  fra  første  Be- 
gyndelse. Det  anses  ganske  vist  ikke  for  passende,  at  fornemme 
Mænd,  høje  Embedsmænd  og  Lærde,  besøge  Theatret,  men 
deres  Damer  nægte  sig  ikke  den  Fornøjelse  incognito  at  nyde 
den  folkelige  Kunst,  der  i  Japan  lige  saa  lidt  som  i  Kina 
regnes  med  til  de  noble,  eller  blot  til  de  anstændige  Erhver\\ 
Og  for  Damerne  er  endda  Besværlighederne  ved  den  tidlige 
Spilletid  størst,  idet  deres  meget  omstændelige  Toilette  maa 
paabegyndes  Aftenen  forud.  Saaledes  maa  Frisørinden  hentes 
den  foregaaende  Dag  for  at  opsætte  den  kunstfærdige  Haar- 
bygning,  som  er  den  japanske  unge  Dames  Stolthed.  Hun 
nødes  følgelig  til  at  ligge  med  Stadsen  om  Natten,  og  for  ikke 
at  ødelægge  Haarkunstnerindens  Værk  anbringer  hun  da  sit 
Hoved  paa  en  Art  Blok  —  makura  kaldes  den^)  —  som  holder 
Frisuren  fri  for  uvilkaarlige  Ødelæggelser.  I  Sandhed  en 
Offerberedvillighed  hos  Publikum,  som  europæiske  Theaterfolk 
maa  misunde  deres  exotiske  Brødre!  .  .  .  Staar  hun  meget 
tidligt  op,  kan  hun  dog  vente  med  Sminkningen  af  Hals,  Bryst 
og  Ansigt  til  om  Morgenen,  derimod  maa  hun  i  Tide  være 
betænkt  paa  at  belægge  sine  Læber  med  det  tynde  Lag  Guld, 
som  i  Japan  er  den  almindelige  Læbesminke,  thi  først  et  Par 
Timer  efter  forvandler  det  sig  til  den  kirsebærrøde  Farv^e,  som 
skal  give  det  kunstigt  hvide  Ansigt  dets  Charme.  Til  Gjengæld 
for  al  sin  Møje  og  Besvær  spises  hun  nu  rigtignok  heller  ikke 


>)  G.  Bousquet:    I^  théåtre  au  Japon. 

af  med  en  europæisk  tre  Timers  Komedie.  Forestillingerne 
vare  gjerne  fra  seks  Morgen  ttl  ni  Aften,  ja,  visse  historiske 
Dramaer,  der  efter  kinesisk  Mønster  med  yderste  Omstænde- 
lighed følge  Heltens  omskiftende  Skæbner  til  hans  Død,  fort- 
sættes endog  flere  Dage  i  Træk. 

Theaterbygningeme  udmærke  sig  i  Modsætning  til  de 
ø\Tige  japanske  Huse  ved  deres  store  Højde.  løvrigt  kjendes 
de  let  paa  den  særegne  Udbygning,  som  findes  paa  deres  Tage, 
og  i  hvilken  —  som  i  en  Art  Mers  —  en  Udkigsmand  har 
Plads  for  at  varsko  for  mulige  Ildebrande.  Facaden  er  beklædt 
med  store  Lærredsplakater,  hvorpaa  i  Guld  og  Tusch  er  malet 
legemstore  Fremstillinger  af  de  vigtigste  Scener  af  det  Stykke, 
der  for  Tiden  opføres.  Hver  Indgang  —  der  er  i  Reglen  kun 
to  —  bevogtes  af  en  Billetkasserer,  der  sidder  paa  Hug,  om- 
givet af  høje  Stabler  med  Smaapenge.  —  Theatersalen  er  et 
stort  firkantet  Rum,  i  hvis  Baggrund  Scenen  ligger,  ikke  som 
i  Kina  aaben  for  alles  Blikke  ogsaa  i  Mellemakterne,  men  som 
hos  os  skjult  bag  et  Lærreds  tæppe.  Gulvet  paa  Tilskuerpladsen 
er  delt  i  en  Mængde  ligestore,  firkantede  Baase,  adskilte  fra 
hinanden  ved  lave  Skillerum.  I  hver  af  disse  Baase  er  Plads 
til  fire  Personer,  der  sidde  ligeoverfor  hinanden  som  i  en  Om- 
nibus med  Siden  vendt  mod  Scenen.  Midt  imellem  dem  staar 
et  lille  Fyrfad  med  Gløder,  ved  hvilke  Herrernes  Kobberpiber 
ideligt  tændes.  De  øvrige  Livets  Fornødenheder,  som  er  uund- 
gaaelige  ved  saa  lange  Forestillinger,  ser\^eres  langs  ad  Skille- 
rummenes brede  Overflade,  da  Gulvet  helt  er  optaget  af  de 
smaa  Loger.  Ovenover  strækker  sig  en  Balkonetage,  hvis 
forreste  Loger  er  Theatrets  bedste  og  af  det  fineste  Publikum 
søgte  Pladser,  medens  Gulvet  optages  af  Mellemklasserne  og 
Amfitheatret  bag  Balkonen  huser  den  tarv^eligste  og  mindst 
bemidlede  Befolkning.  Midt  paa  Tilskuerpladsen  har  en  Op- 
synsmand Plads  paa  en  Forhøjning,  fra  hvilken  han  kan 
overskue  hele  Thetrat  og  vaage  over  Ordenens  Opretholdelse. 

Til  venstre  for  Tilskuerne  i  en  fremspringende  Loge  henne 
ved  Scenen  har  Orkestret  og  Sangkoret  Plads.  Orkestret  be- 
staar  af  Trommer,  Fløjter  og  den  karakteristiske  trestrængede 
Guitar,  Samsin;  Musikerne  og  Koret  er  iført  præstelige  Klædebon, 
en  Reminiscens  fra  Theatrets  religiøse  Oprindelse.  De  større 
japanske  Tilskuerrum  har  Plads  til  c.  1500  Personer. 

Hvad  Scenen  angaar,  saa  skiller  den  sig  som  allerede  be- 
mærket i  væsentlig  Grad  fra  den  kinesiske  og  har  sine  egne 
udprægede  Ejendommeligheder.  En  af  disse  er  den  besynderlige 
Ordning,  at  der  ud  fra  Scenegulvet  gaar  to  paralelle  Gange, 
som  gjennemskjære  Tilskuerpladsen  i  hele  dens  Længde  og 
føre  helt  op  til  Baggrunden  af  Salen.  Disse  Gange  er  i  Højde 
med  Logerne  paa  Gulvet,  og  bringe  altsaa  Skuespillerne,  naar 
de  benytte  dem,  midt  ud  blandt  Publikum.  De  anvendes 
vsesentlig  til  Entrée  for  de  optrædende,  der  undertiden  i  en 
halv  Snes  Minutter  opholde  sig  her  og  pantomimisk  tydeliggjør 
deres  Sindsstemninger,  før  de  betræde  Scenen.  Disse  Gange 
er  naturligvis  i  Følge  deres  Natur  ganske  uden  Dekoration, 
men  det  samme  er  ikke  som  i  Kina  Tilfældet  med  Scenen. 
Paa  denne  udfoldes  et  virkelig  efter  Forholdene  fremskredent 
Theatermaleri,  og  Sætstykker  og  Rekvisiter  er  udført  med  en 
overordentlig  realistisk  Nøjagtighed.  Det,  som  imidlertid  i 
Særdeleshed  vækker  Forbavselse  ved  den  japanske  Sceneordning, 
er  den  Maade,  paa  hvilken  de  changere  deres  Dekorationer. 

Det  historiske  Drama  kræver  i  Japan  som  i  Kina  en 
Uendelighed  af  Sceneforandringer.  Medens  Kineserne  har 
omgaaet  denne  Vanskelighed  ved  paa  samme  Maade  som  det 
shakespearske  Theater  ganske  at  lade  haant  om  al  Dekorations- 
kunst,  har  man  i  Japan  allerede  for  Aarhundreder  tilbage 
fundet  en  ligesaa  nem  som  sindrig  Maade  til  at  forene  den 
hyppige  Skiften  Sted  med  virkelig  scenisk  iJdsmykning.  I  et 
tidligere  Afsnit  af  denne  Bog  staar  i  Anledning  af  Pantomimen 
i  Japan  anført  en  Ytring  af  en  gammel  Rejsebeskrivelse  over 

Japan,  paa  hvilken  Ytring  der  lovedes  en  nærmere  Forklaring. 
Ordene  lød  saaledes:  »De  fornemste  Gjenstande  og  Udsmyk- 
ninger paa  Skuepladsen,  Brønde,  Broer,  Porte,  Huse,  Haver, 
Bjærge,  Dyr  blive  fremstillede  naturtro,  og  alt  er  anbragt  saa- 
ledes, at  det  paa  et  givet  Tegn,  som  paa  en  europæisk  Skueplads, 
i  et  Nu  kan  tages  bort  og  slaas  i  Stykker.^  Den  lærde  Rejsende 
har  aabenbart  ikke  forstaaet,  hvorledes  disse  præcise  Change- 
menter gik  for  sig,  ellers  havde  han  næppe  undladt  at  beskrive 
Fremgangsmaaden  og  i  hvert  Fald  ikke  jævnført  dem  med  de 
europæiske  Sceneforandringer.  Fremgangsmaaden  er  i  Virkelig- 
heden denne :  I  hele  Scenegulvets  Bredde  og  Dybde  er  udskaaret 
en  cirkelformet  Plade,  der  er  til  at  dreje  som  de  Skiver,  paa  hvilke 
vore  Jærnbane-Lokomotiver  vendes.  Cirklen  deles  i  to  ligestore 
Halvdele  af  Bagtæppet,  saaledes  at  altsaa  stadig  kun  den  ene 
Halvcirkel  er  synlig  for  Tilskuerne.  Naar  nu  Scenen  skal 
skifie,  drejer  Skiven  paa  et  givet  Signal  med  Dekoration,  Sæt- 
stykker og  alt.  Personerne  fortsætter  Dialogen,  indtil  de  ganske 
er  drejede  ud,  og  den  anden  Halvcirkel  er  kommet  frem  med 
nye  Personer,  nye  Dekorationer  og  Sætstykker.  Ved  dette 
simple  Middel  behøver  Japaneserne  ikke  at  vige  tilbage  for 
nok  saa  mange  Sceneforandringer,  og  de  benytte  sig  ogsaa 
saa  rigeligt  deraf,  at  man  undertiden  kan  tælle  en  halv  Snes 
Omdrejninger  i  en  Time. 

Medens  denne  Opfindelse  kunde  synes  praktisk  selv  for 
det  udviklede  europæiske  Maskineri  i),  er  en  anden  Egenhed 
ganske  uforenelig  med  vore  Begreber  om  Illusion.  Det  er  det 
levende  Maskineri,  som  Bousquet  kalder  for  Skyggen,  Til 
Hjælp  paa  Scenen  færdes  bag  Skuespillerne  en  formummet 
Skikkelse,  helt  klædt  i  sort  og  med  en  sort  Hætte  over  Hovedet 
Denne  sælsomme  Figur  rækker  de  agerende  de  Rekvisiter,  de 


i)  1  den  allernyeste  Tid  —  1896  —  har  MQnchener  Hoftheatrets  bekjendtc 
Maskinmester  Lautenschlftger  indført  et  ganske  lignende  Sceneforandiingsapparat, 
som  bl.  a.  anvendtes  til  Mozarts  Don  Juan. 

i  Øjeblikket  skal  bruge,  sætter  Taburetter  frem,  belyser  med 
en  Lygte  de  spillendes  Ansigter,  naar  det  er  blevet  mørkt  paa 
Scenen  —  der  spilles  ellers  ved  Dagslys  —  uden  iøvrigt  at 
have  nogensomhelst  anden  Rolle  i  Stykket.  Skjønt  den  fremmede 
Tilskuer  i  Begyndelsen  generes  betydeligt  ved  at  se  denne 
sorte  Gestalt  stadig  vandre  om  paa  Scenen,  siges  Øjet  dog  at 
kunne  vænne  sig  dertil,  og  tilsidst  findes  den  endog  at  være 
uundværlig. 

Skuespillernes  sociale  Stilling  er  i  Japan  officielt  ikke  bedre 
end  i  Kina;  de  høre  til  Samfundets  laveste  Klasser.  Men  i 
Virkeligheden  nyde  de  dog  langt  større  Anseelse  og  forgudes 
af  det  store  Publikum.  Enkelte  ere  endog  ved  deres  Død 
blevet  begrædt  af  det  hele  Folk  og  begravede  med  stor  Pomp 
og  ved  offentlig  Subskription.  Deres  ordinære  Gager  ere  kun 
sraaa,  de  naa  ikke  synderlig  op  over  tusind  rios  (c.  4000  Kr.), 
men  de  dygtigste  Skuespillere  ere  i  Reglen  Parthavere  i  Theater- 
driften  og  have  derved  deres  største  Fortjeneste. 

Kvinder  optræde  ligesaalidt  her  som  i  Kina  paa  Scenen, 
men  den  Uddannelse,  som  blive  Kvindefremstillerne  til  Del, 
synes  at  staa  betydelig  tilbage  for  den  kinesiske,  hvad  Falset- 
stemmens Udvikling  angaar.  Medens  de  i  Ydre  og  Bevægelser 
meget  skuffende  formaa  at  efterligne  det  andet  Kjøn,  kan  de 
kun  daarligt  skjule  deres  Mandsstemmer  under  den  pibende 
og  snøvlende  Recitation,  som  er  blevet  Tradition. 

Iøvrigt  Qemer  den  egentlige  Skuespilkunst  sig  i  intet 
væsentligt  fra  den  kinesiske,  saaledes  som  det  allerede  er  sagt. 
Den  ynder  dels  den  rent  aandløse  Gjengivelse  af  ligegyldige 
Virkeligheder,  dels  den  barokke  Overdrivelse  af  Lidenskaben  i 
dens  mest  haandgribelige  Former.  De  voldsomme  Paroxysmer 
af  Raseri,  Hævntørst,  de  grelle,  fuldkomment  pathologiske 
Imitationer  af  Dødskampens  Rædsler,  det  synes  at  være  den 
japanesiske  Skuespillers  Specialitet  og  de  Emner,  hvorved  han 
høster  sin  største  Berømmelse.     I   disse  Opgaver  sparer  han 

sig  heller  ikke.  Selv  den  værste  europæiske  »Kulissenreisser« 
er  den  rene  Sinke  mod  den  japanske  Helt,  naar  han  kommer 
i  Affekt.  Hans  Diktion  bevæger  sig  i  den  heftigste  Bølgegang, 
snart  brøler  han  hult  og  ryster  Salens  Vægge  med  sin  sonore 
Røst,  snart  hvæser  han  dumpt  og  næsten  uhørligt,  medens 
han  dog  stadig  vedligeholder  en  ensformig,  rhytmisk,  syngende 
Deklamation,  der  mindst  af  alt  minder  om  menneskelig  Tale. 
Undertiden  stopper  Talen  helt  op;  han  (inder  ikke  mere  Ord, 
men  maa  naa  Toppunktet  af  sit  Raseri  alene  ved  Gebærder. 
Det  er  i  disse  mimiske  Kulminationsscener,  at  den  japanske 
Skuespiller  naar  Fuldkommenheden  af  ydre  efterlignende  Kunst; 
han  fraader,  han  skjærer  Tænder,  han  ruller  med  Øjnene,  han 
river  store  veritable  Totter  Haar  af  sit  Hoved,  vælter  sig  paa 
Gulvet  i  frygtelige  Krampetrækninger  og  dør  under  Publikums 
Jubel  en  langsom  og  detaljeret  Død,  i  hvilken  Tilskueren  ikke 
bedrages  for  en  eneste  Rallen  eller  for  det  mindste  Suk  .  .  . 

En  fransk  Rejsende,  der  havde  overværet  Opførelsen  af  et 
saadant  Effektstykke,  spurgte  den  berømte  japanske  Skuespiller 
SodjurOf  hvorfor  han  brugte  en  saa  overdreven  Stemmeudfoldelse 
og  saa  voldsomme  Gestus.  »Saaledes  taler  dog  ikke  en  daimio 
eller  en  Krigsmand,  synes  det  mig,«  tilføjede  han.  »Nej,« 
svarede  Skuespilleren,  »men  hvis  vi  førte  os  paa  Scenen  som 
alle  andre  Mennesker,  hvem  kunde  saa  se  paa  os,  at  vi  var 
Helte?oi  .  .  . 

Denne  Bemærkning  indeslutter  i  Virkeligheden  Kærnen  til 
denne  Nations  Kunstopfattelse :  i  den  skarpt  tegnede  Overdrivelse 
ser  den  sit  Ideal  af  Menneskefremstilling. 

DET  INDISKE  THEATER. 


I. 

Qikuntalå  og  Indologien,     TidtbeztemmeUer  for  det  indiske  Drama. 

Mgther  om  dets  Oprindetse  og  dets  Udspring  fra  den  religiøse  Kultus.     Folkeskuespil. 

De  theorettske  Værker  og  deres  Inddeling  af  Dramaerne, 

For  omtrent  hundrede  Aar  siden  udkom  de  første  euro- 
pæiske Oversættelser  af  Kålidåsa*$  Skuespil  Qakuntalå,  William 
Jones's  engelske  i  Aaret  1789  og  efter  denne  Georg  Forsters 
tydske  Bearbejdelse  i  1791,  og  inden  faa  Aar  var  Stykket  i 
den  dannede  Verdens  Bevidsthed  fastslaaet  som  et  af  Litera- 
turens  Mesterværker.  Herder  offentliggjorde  Breve  derom  og 
skrev  en  Indledning  til  den  tyske  Oversættelse;  Goethe  digtede 
sit  berømte  Distikon: 

Willst  du  die  Bluthe  des  fruhen,  die  Fruchte  des  spåteren  Jahres, 
Willst  du  was  reizt  und  entzuckt,  willst  du  was  såttigt  und 

nåhrt, 
Willst  du  den  Himmel,  die  Erde  mit  einem  Namen  begreifen, 
Nenn  ich,  Sakuntala,  dich,  und  so  ist  alles  gesagt. 

Og  den  overstrømmende  Begejstring,  der  faar  Luft  i  disse 
Linier,   har   næppe   været   uden   Paavirkning   paa   den    tyske 

Qakuntalådyrkelse,  der  blandt  andet  gav  sig  Udslag  i  en  talløs 
Mængde  Oversættelser,  Bearbejdelser,  Indrettelser  for  Scenen 
og  til  Musik;  ja  endog  som  Ballet  er  Kålidåsa's  skjønne  El- 
skovsdrama  for  ikke  mange  Aar  siden  opført  i  Wien. 

Men  med  Qakuntalå  er  endnu  ikke  »alles  gesagt.«  Indolo- 
gien, som  fik  et  stærkt  Stød  fremad  ved  den  almindelige  Op- 
mærksomhed, hint  først  oversatte  indiske  Skuespil  havde  vakt, 
har  i  Løbet  af  dette  Aarhundrede  udfoldet  for  os  en  hidtil 
ukjendt,  stor  og  betydningsfuld  Literatur,  der  omspænder  saa 
godt  som  alle  Aandslivets  Grene  og  som  i  Interesse  godt  taaler 
Sammenligning  med  Europas  klassiske  og  middelalderlige 
Literaturer. 

Imidlertid,  en  Videnskab,  der  som  Indologien  endnu  kun 
har  lidt  over  hundrede  Aar  bag  sig,  er  ikke  ældre  end  at  den 
netop  har  traadt  sine  Børnesko;  og  trods  det  forbavsende 
store  Arbejde,  der  alt  er  gjort,  trods  de  mange  betydelige 
Navne,  der  alt  knytter  sig  til  den  unge  Videnskab,  er  der 
endnu  meget  dunkelt,  meget  ganske  uoplyst  og  meget  helt 
svævende. 

Navnlig  gjælder  dette  saasnart  der  er  Tale  om  Tidsbe- 
stemmelser, ikke  mindst  for  den  dramatiske  Litera turs  Ved- 
kommende. Det  skulde  ikke  synes  muligt,  at  man  om  KåK- 
dåsa,  der  dog  i  sit  Fædreland  var  ligesaa  berømt  som  nu  i 
Europa,  ved  saa  lidet,  at  man  snart  har  sat  hans  Levetid  til 
første  Aarhundrede  før  Chr.,  snart  til  ellevte  Aarhundrede 
efter  Chr.  uden  at  have  mere  Sikkerhed  for  nogen  af  disse 
Hypotheser  end  at  man  nu  —  indtil  videre  —  er  overbevist 
om,  at  han  levede  i  femte  eller  sjette  Aarh.  efter  Chr.  For- 
klaringen paa  dette  Forhold  maa  søges  i  den  mærkelige  Om- 
stændighed, at  Indien,  saa  rigt  det  er  paa  anden  Videnskabe- 
lighed, ganske  mangler  Historie.  Hinduerne  var  et  Folk  af 
Filosofer.  Til  Fortiden  stillede  de  aldrig  Spørgsmaalet  naar, 
kun    hvorledes;    Skabelsesgaaden    blev    for    dem    det    eneste 

historiske  Problem  af  Interesse;  Fremtiden  beskæftigede  dem 
med  sit  Problem  efter  Døden,  men  Nutidens,  saalidt  som  den 
forbigangne  Tids  Begivenheder,  syntes  dem  ikke  Antegnelse 
værd,  da  dog  den  evige,  uforanderlige  Hvile  var  det  fælles 
Maal  for  alles  Stræben. 

Hvilken  Møje  det  derfor  har  kostet  de  europæiske  Indo- 
loger at  komme  til  Bunds  i  alle  historiske  Spørgsmaal  vil  let 
forstaas.  Dog  synes  man  for  Dramaets  Vedkommende  endelig 
at  være  paa  det  rene  med,  at  Blomstringstiden  falder  mellem 
femte  og  ottende  Aarh.  e.  Chr.,  det  vil  sige  mellem  Digterne 
Kålidåsa  og  Bhavabhått  Efter  ottende  Aarhundrede  findes 
endnu  en  Del  Stykker  af  Interesse,  før  femte  Aarh.  kjendes 
absolut  intet  Vi  føres  med  Kålidåsa^)  midt  ind  i  en  klassisk 
Literatur,  hvis  Oprindelse  og  Udvikling  er  os  aldeles  ubekjendt. 

Naturligvis  mangler  det,  hvad  Oprindelsen  angaar,  ikke 
paa  Sagn,  som  give  den  dramatiske  Kunst  en  guddommelig 
Afstamning.  Inderne  selv  antage  som  Opfinder  af  Skuespil- 
kunsten en  mythisk  Personlighed,  Bharata,  som  for  at  forlyste 
Guderne  opførte  Danse  og  Skuespil  for  dem,  ved  hvilken 
Lejlighed  Gandharver  og  Apsaraser  tjente  som  Skuespillere.  ^) 
Disse  Forestillinger  var  efter  Sagnet  af  tredobbelt  Art,  dels 
nritta  o:  Dans  alene,  dels  nritya  d:  Dans  med  Geberder, 
Mimik,  men  uden  Ord,  endelig  nåtya  o:  Dans  med  Geberder 
og  Ord.  I  kort  Begreb  give  disse  tre  Arter  af  dramatiske 
Opførelser  os  i  Virkeligheden  hele  den  Udvikling,  som  den 
begyndende    Fremstillingskunst   altsaa   i    Indien   saa  vel   som 


1)  Mricehakatikd  (>Lervognen-)  der  tilskrives  Kong  Qådraka  og  som  hidtil  har 
været  anset  for  det  ældste  os  bekjendte  indiske  Drama,  synes  nu  at  maatte 
lægges  til  Tiden  efter  Kfllidfisa.  Se  bl,  a.  L.  o.  Schroeder:  Indiens  Literatur 
und  Cultur.  ~  S.  Lévi:  le  théåtre  Indien.  Paris  1890.  -  E.  Senart:  le  théfitre 
indien.     (K.  d.  d.  mondes  1891.) 

*)  Gandharoer  var  en  Art  Halvguder,  stridbare  og  kvindekjære;  fremstilledes 
undertiden  med  halv  Dyreskikkelse  og  ere  i  hvert  Tilfælde  Besiddere  af  de 
guddommelige  Heste;  menes  at  være  identiske  med  Grækernes  Kentaurer.  — 
Åpsarat'eme  ere  de  indiske  Huris,  sKJønne,  forførende  Halvgudinder,  der  fr>'de 
Guderne  og  de  Salige  med  Sang  og  Dans. 

andetsteds  har  gjennemløbet:  fra  Dans  gjennem  Pantomime 
til  egentligt  Skuespil.  Yderligere  Bestyrkelse  herpaa  giver 
Sproget  os.  Verbalroden  nrit,  nat  betyder  »danse« ;  i  Causativum 
nåtayati  derimod  at  fremstille  noget  som  Skuespiller;  nåtga 
betyder  Dans,  Mimik,  scenisk  Fremstilling,  Skuespilkunst; 
nata  og  nåtaka  af  samme  Rod  betyder  Skuespiller,  men  egent- 
lig altsaa  Danser;  Neutrumsordet  nåtaka  er  et  Skuespil,  specielt 
den  fornemste  Art  Skuespil.  ^) 

Er  det  saaledes  paa  den  ene  Side  klart,  at  Skuespil- 
kunsten i  Indien  har  fulgt  den  sædvanlige  Udvikling  fra 
Dansen,  synes  det  ikke  mindre  aabenbart,  trods  den  Mod- 
sigelse, det  har  mødt  hos  berømte  Indologer,  at  den  fra  Be- 
gyndelsen af  har  været  knyttet  til  Gudsdyrkelsen.  -Allerede 
paa  Vedaernes  Tid  udgjorde  Dans  og  Sang  en  væsentlig  Del 
af  den  indiske  Olfertjeneste.  Tre  Præsteordener  delte  mellem 
sig  de  for  Offerets  Virkning  nødvendige  Ceremonier.  Adhva- 
ryu'erne  udførte  den  egentlige  Offertjeneste  og  spillede  ved 
denne  Lejlighed  undertiden  en  virkelig  Rolle,  medens  Udgåtrt- 
erne  sang  de  til  Offeret  hørende  Hymner,  hvis  Form  og  Ind- 
hold ikke  sjældent  var  helt  dramatiske.  Hotrferne  havde  de 
pantomimiske  Bevægelser  under  sig.  De  drejede  sig  i  Takt 
rundt  om  Alteret,  hævede  Armene  mod  Himlen,  bøjede  sig 
mod  Øst,  knælede  for  Ilden  og  bistod  ved  Offerets  Fuldbyr- 
delse med  en  hel  Række  stumme,  symbolske  Gestus,  hvis  Be- 
tydning og  nøjagtige  Udførelse  findes  optegnet  i  endnu  existe- 
rende  Lærebøger  for  Præsterne.  Dansen  omtales  i  det  hele 
taget  overalt  i  den  indiske  Literatur  fra  de  ældste  Tider  som 
et  Hovedmoment  ved  Offertjenesten  og  endnu  den  Dag  i  Dag 
ffndes  der  ikke  i  Indien  en  Pagode,  til  hvilken  der  ikke  er 
knyttet  Bayaderer,  ja  selv  den  tarveligste  Landsby  underholder 


1)  L.  V,  Schroeder:  Indiens  Lit.  und  Cultur.  S.  592. 

en  Danserinde,  som  ved  sin  Kunst  højtideligt  indleder  Be- 
boernes Festligheder.  ^) 

I  Bengalen  har  indtil  vore  Dage  holdt  sig  visse  Folkeskue- 
spil, de  saakaldte  Yåtrffs,  Yåtrå  betyder  egentlig  Gang,  Fart, 
af  Rodordet  Yå,  gaa;  dernæst  ogsaa  Festtog,  Proccssio/i;  endelig 
de  Skuespil,  som  blev  opført  ved  religiøse  Fester  og  Proces- 
sioner. Disse  Folkeskuespil  fremstille  i  Reglen  Begivenheder 
af  Gudmennesket  Krishna's  Liv.  Krishna  er  en  af  Vishnu*s 
Inkamationer  (avatåra'er);  hans  jordiske  Levned  behandles  i  det 
kolossale  episke  Digt  Mahåbhårata.^)  I  nogen  Tid  levede  han 
som  Konge  over  et  Hyrdefolk  og  det  er  denne  Del  af  hans 
Tilværelse  og  hans  Kjærlighedsforbindelse  med  en  Hyrdinde, 
som  Ydtrd'eme  væsentligt  behandle. 

Ogsaa  det  lyrisk-dramatiske  Kunstdigt  fra  12te  Aarhun- 
drede,  Gtta-Govinda,  behandler  samme  Emne.  Hovedindholdet 
af  disse  Festspil  bestaar  i  lyriske  Strofer,  der  dels  blive  sungne, 
dels  reciterede.  Dialogen  er  kun  delvis  udarbejdet  og  i  Hoved- 
sagen overladt  til  Skuespillernes  Improvisation,  som  i  den 
italienske  Maskekomedie,  og  som  i  denne  ere  Personerne  stadig 
de  samme:  Krishna,  hans  Elskede  Rådhå,  hans  Fader,  hans 
Moder,  Hyrdinderne  og  den  lystige  Person,  Clownen  Nårada, 

Det  ligger  nær  at  antage,  at  disse  religiøse  Folkeskuespil 
betegne  et  tidligere  Udviklingstrin  af  det  indiske  Drama  end 
de  overleverede  Kunstdigtninge  fra  Middelalderen  og  deraf  at 
slutte,  at  Theaterkunsten  fra  gamle  Tider  har  været  nøje 
knyttet  til  Vishnudyrkelsen.  Noget  positivt  Bevis  for  denne 
Antagelse  foreligger  imidlertid  endnu  ikke;  derimod  bærer 
Middelalderens  Drama  endnu  tydelige  Spor  af  sin  rituelle  Op- 
rindelse, ganske  vist  ikke  i  sit  Indhold,  der  som  oftest  er  af 
rent   verdslig   Natur,   men    i   enkelte   Ejendommeligheder  ved 


M  MiU:     History   of  British    India,   vol.    2,   p.    266.  cit.  af  du    Méril,  a.  S.  I.  p. 

181. 
*    Fornemmelig  dog  1  10de  Bog  af  Bhågavata-Puråna. 

den  ydre  Form.  Hvert  Stykke  begynder  saaledes  med  en 
Bøn  eller  Velsignelse,  Nåndi,  ^)  som  i  ingen  Henseende  har 
noget  med  Handlingen  eller  dens  Figurer  at  skaffe,  men  kun 
er  en  rent  religiøs  Paakaldelse.     I  Qakuntalå  lyder  den: 

Med  Vand,  vor  Skabers  første  Værk,  med  viet  Præst, 
Med  Ild,  som  bærer  helligt  Offers  Duft  mod  Sky, 
Med  Sol  og  Maane,  som  bestemme  Tidens  Gang, 
Med  Æther,  Lydens  Væld,  som  gjennemstrømmer  alt. 
Med  Jord,  som  »alle  Væsners  Moder«  kaldet  er. 
Med  Luft,  som  giver  alt,  hvad  aander,  Aandedrag, 
Ja,  med  de  otte  Guddoms-Aabenbarelser 
Velsigne,  Sivas,  Herren,  Eder  naaderigl  ^) 

Bønnen  maatte  naturlig\'is  ft-emsiges  af  en  Præst,  en 
Brahman,  men  som  oftest  er  det  Skuespildirektøren  selv,  der 
forretter  denne  Tjeneste.  Han  —  og  rimeligvis  de  andre  Skue- 
spillere i  lige  Maade  —  hørte  da  i  Virkeligheden  ogsaa  til 
Brahmankasten,  den  øverste  af  de  indiske  Kasteinddelinger. 
At  Bønnen  paa  det  klassiske  Dramas  Tid  dog  blot  har  været 
en  tom  Formalitet,  viser  tydeligt  de  lidet  andægtige  Ord,  som 
Direktøren  i  »Lervognen«  efter  Bønnen  henvender  til  dens 
Fremsiger,  der  altsaa  i  dette  Tilfælde  ikke  er  Direktøren:  »Nu 
kan  det  være  nok  med  disse  uvedkommende  Taler,  der  blot 
spænde  Tilskuernes  Nysgjerrighed.«  ^) 

Selv  om  det  imidlertid  lykkes  os  nok  saa  tydeligt  at 
godtgjøre,  at  Skuespillet  i  Indien  har  haft  et  religiøst,  rituelt 
Udspring,  saa  ere  vi  i  Virkeligheden  hermed  ikke  komne 
synderligt  videre.  Det  store  Spring  i  Udviklingen  mellem  det 
oprindelige  gejstlige  Skuespil  og  det  regelrette,  klassiske  Kunst- 


J)  Ordet  betyder  egentlig  »hvad  der  vækker  Behag  hos  Guder  og  Mennesker.« 
«)  Hammerichs  Oversættelse. 
3)  E.  Brandes's  Oversættelse. 

drama  staar  stadig  lige  uforkiaret  og  lige  uforklarligt  for 
os.  Hvorfor  er  en  Literatur,  strækkende  sig  over  et  Par 
Åarhundreder,  fuldstændig  bevaret,  medens  der  af  alt,  hvad 
der  ligger  forud,  det  vil  sige  af  en  dramatisk  Literatur, 
der  maa  have  strakt  sig  over  henved  et  Aartusind,  ikke  er 
bevaret  et  eneste  Skuespil?  At  der  har  exisleret  et  tid- 
ligere Drama,  derpaa  have  vi  Beviser  i  selve  de  nu 
kjendte  Stykker.  Saaledes  siger  f.  Ex.  en  Skuespiller  i  »Ind- 
gangene til  Kålidåsa's  »Kongen  og  Danserinden«:  »Hvorledes? 
Vil  I  forbigaa  de  gamle,  vidtberømte  Digteres  Bhåsa,  Saumillas 
og  andres  og  foretrække  et  Værk  af  den  nulevende  Kåli- 
dåsa.«  ^)  Og  i  Prologen  til  Vikramorvagi  siger  Direktøren: 
»Denne  Forsamling  er  kjed  af  aldrig  at  se  andet  end  Emner, 
der  er  behandlede  af  forrige  Tiders  Digtere.  Jeg  vil  derfor 
spille  for  den  et  nyt  Skuespil,  som  hedder  Vikrama  og  Urvagi, 
til  hvilket  Kålidåsa  er  Forfatter.« 

Desuden  findes  der  blandt  de  talrige  dramatiske  Lære- 
bøger, som  Inderne  eje,  enkelte,  som  utvivlsomt  have  større 
Ælde  end  noget  af  de  bevarede  Dramaer,  et  ubedrageligt  Tegn 
paa  et  tidligere  existerende,  udviklet  Drama;  thi  intet  Folk, 
hvor  filosofisk  det  end  er  anlagt,  kan  tænkes  at  skrive  en 
Kunsts  Theori,  førend  Kunsten  selv  er  øvet. 

Adskillige  berømte  Sanskritologer  have  opstillet  Hypo- 
theser,  som  skulde  tjene  til  Forklaring  af  dette  mærkværdige 
tomme  Rum  i  Udviklingen.  Stedet  er  ikke  her  til  nærmere 
at  gjøre  Rede  for  disse,  saameget  mere  som  Ingen  endnu 
synes   at   have   truffet   Sømmet   paa    Hovedet.     Blot   i   Forbi- 


1 )  £.  Brandes's  Overs.  Brandes  udelader  dog  —  uvist  af  hvad  Grund  —  Navnene 
Bhasa  og  SaumJlla,  der  findes  i  andre  Oversættelser,  saaledes  i  Edgrens 
svenske.  —  Det  er  hertil  at  SkuespUbestyreren  svarer  de  vise  Ord:  »Du  taler 
uden  Overlæg.     Se! 

^j  alt  hvad  gammelt  er,  er  derfor  godt, 

og  fejlfrit  intet  Digt,  er  nyt  det  blot; 

De  kloge  prøve  først  og  dømme  saa 

de  dumme  efter  andres  Mening  gaa.* 

gaaende  skal  jeg  berøre  Emile  Senart's  Theori,  der  gaar  ud 
paa,  al  der  forud  for  den  skrevne  klassiske  Drama-Literatur 
har  existeret  et  uopskreuet,  mundtligt  Drama,  som  tillige  har 
afgivet  Grundlaget  for  de  theoretiske  Haandbøger. 

Hvad  selve  disse  Haandbøger  angaar,  da  findes  der  som  sagt 
i  den  indiske  Literatur  en  stor  Rigdom  af  saadanne,  der  ved- 
røre ikke  blot  Dramaturgi  og  anden  Kunsttheori,  men  som  an- 
gaa  snart  sagt  alt,  hvad  det  er  muligt  at  forfatte  en  theoretisk 
Afhandling  om.  Der  er  ikke  en  Kunstart,  ikke  et  Haandværk, 
ikke  nogen  Bestilling,  som  ikke  har  sin  udførlige  systematiske 
Lærebog,  ja,  det  gaar  saa  vidt,  at  der  endogsaa  findes  fuld- 
stændige Vejledninger  for  Tyve  og  Kurtisaner.  I  Dramaturgien 
er  de  theoretiske  Afhandlinger  talrige,  men  ikke  indbyrdes 
meget  forskjellige.  De  udtrykke  ingenlunde  hver  sit  ejen- 
dommelige Synspunkt,  men  hvile  tvertimod  alle  paa  de  samme 
Regler,  den  samme  Tradition,  som  de  behandle  væsentligt  paa 
samme  Maade.  Endvidere  beskæftige  disse  Afhandlinger  sig 
kun  med  de  ydre  Former  for  Skuespillet,  med  de  rent  udven- 
dige Foreteelser  af  Theatrets  Maal  og  Virkemidler.  Den  æsthe- 
tiske  Side  af  Dramaet,  dets  Filosofi  have  de  ikke  at  gjøre 
med. 

Ifølge  disse  dramaturgiske  Lærebøger  i)  dele  Inderne  alle 
dramatiske  Digtninge  i  to  Hovedkategorier  1)  de  saakaldte 
RCipaka'er  eller  Skuespil  af  højere  Art,  2)  Uparåpaka*er  eller 
Skuespil  af  lavere  Art.  Den  første  Kategori  deles  atter  i  ti 
Arter,  den  anden  i  atten;  i  det  hele  gives  altsaa  otteogtyve 
Arter  af  Skuespil.  I  Virkeligheden  betegner  denne  tilsyne- 
ladende saa  forbavsende  Rigdom  paa  Skuespilarter  ikke  andet 
end  en  lige  saa  forbavsende  barnagtig  Formalisme  hos  de 
indiske  Theoretikere,  og  Forskjellen  paa  adskillige  af  Arterne 


1)  En  af  de  ældste  og  bedste  bærer  Navnet  Da^a  Råpaka  o  '•  Beskrivelse  af  de  ti 
theatralskc  Kompositionsmaader. 

beror  kun  paa  rent  vilkaarlige  og  ligegyldige  Biomstændig- 
heder. I  Pedanteri  og  Klassifikationsmani  gaa  Inderne  endog 
saa  vidt,  at  der  for  en  vis  Art  Skuespil  —  det  overnaturlige 

—  ikke  alene  er  foreskrevet  Akternes  Antal,  men  oven  i  Kjøbet 
paa  Minutten  angivet,  hvor  længe  hver  Akt  maa  vare.  ^) 

Det  højest  staaende  Drama,  det  første  blandt  de  saakaldte 
Råpaka*er  er  Nåtaka'et,  Skuespillet  par  exellence.  Emnet  for 
et  Nåtaka  maa  altid  være  en  bekjendt  og  betydningsfuld  Be- 
givenhed, hentet  fra  Mythologien  eller  fra  Historien;  dog  er 
det  Forfatteren  tilladt  indenfor  den  historiske  Ramme  at  an- 
vende sin  fri  Opfindelsesevne.  Nåtaka'et  maa  kun  fremstille 
fornemme  eller  ophøjede  Personer.  Helten  maa/  være  en 
Fyrste  som  Dushyanta  (i  Qakuntalå)  eller  en  Halvgud  som 
Råma,  eller  endelig  en  Guddom  som  Krishna.  Handlingens 
bevægende  Kraft  maa  kun  være  Kjærlighed  eller  Heltemod. 
Diktionen  maa  være  ophøjet  og  fint  udarbejdet.  Nåtaka'et 
maa  ikke  have  færre  end  fem  og  ikke  flere  end  ti  Akter. 
Det  ophøjede  i  Emne  og  i  Diktion  udelukker  dog  ingenlunde, 
at  dette  del  fornemste  af  alle  indiske  Stykker  kan  indeholde 
komiske  Figurer  og  lystige  Scener,  og  absolut  forbudt  er  det 
al  lade  Skuespillet  faa  en  sørgelig  Udgang.  Dette  sidste  er 
overhovedet  en  Fællesregel,  der  gælder  alle  Indiens  Drama- 
arter. Blandt  de  otteogtyve  forskjellige  Slags  Skuespil  findes 
intet,  som  svarer  til  vor  Tragedie;  thi  trods  Hinduernes  Pessi- 
misme fandt  de  sig  aldrig  i  at  forlade  en  Theaterforestilling 
med  et  pinligt  eller  sørgeligt  Indtryk  paa  Sindene.  Et  Drab 
for  Tilskuernes  Øjne  betragtedes  som  en  scenisk  Usømmelig- 
hed —  i  »Lervognen«  tillades  det  blot,  fordi  det  er  paa  Skrømt 

—  og  der  findes  i  det  hele  taget  bestemte  Forbud  mod  grove, 
voldsomme  Effekter,  som  kunde  krænke  Scenens  Værdighed 
og   saare   en   fornem   Tilhørerkreds's    Finfølelse.      I    alvorlige 


»)  E.  Senart:     A,  S.  p,  92. 

Scener  er  saaledes  f.  Ex.  Qendtlige  Udfordringer,  Forbandelser, 
nationale  Nederlag  udelukkede  fra  Skuepladsen;  i  komiske 
forbydes  al  Biden,  Kradsen,  Kyssen,  Spisen,  Soven,  Baden, 
Salven,  samt  Ægteskabsakten.  Dog  overholdes  disse  Regler 
ikke  strængt  i  de  af  os  kjendte  Stykker. 

Medens  Qakuntalå  er  i  øverste  Klasse  som  et  udpræget 
Nåtaka,  have  vi  i  ^LervogneiKu  et  Exempel  paa  anden  Klasse 
af  Råpaka-Kategorien,  det  saakaldte  Prakarana,  Dette  stem- 
mer i  de  fleste  Punkter  overens  med  Nåtaka'et,  dog  tager  det 
sin  Handling  fra  en  opdigtet  Hændelse  af  det  daglige  Liv, 
hvor  Hovedpersonerne  ikke  desto  mindre  maa  tilhøre  de 
højere  Samfundsklasser.  Helten  maa  have  en  Brahmans,  en 
Ministers  eller  en  anset  Kjøbmands  Rang.  Heltinden  kan 
være  en  ung  Pige  af  god  Familie,  men  ogsaa  —  som  i  »Ler- 
vognen« —  en  Hetære,  hvis  Stilling,  som  det  blandt  andet  ses 
af  nævnte  Stykke,  paa  en  ganske  anden  Maade  var  akcepteret 
end  i  det  moderne  Samfund.  Intrigens  mest  passende  Driv- 
fjeder er  Kjærligheden. 

Blandt  Uparupakaernes  Kategori  staar  Nåtikffet  som  Num- 
mer Et,  men  denne  Dramaart  skiller  sig  i  Virkeligheden  blot 
fra  første  Kategoris  første  Klasse,  Nåtaka'et  derved,  at  det 
kun  maa  have  fire  Akter.  En  nok  saa  vigtig  Klasse  af  Uparu- 
pakaerne  er  Trotaka'et  som  kan  have  fem,  syv,  otte  eller  ni 
Akter  og  hvis  Handling  dels  foregaar  paa  Jorden,  dels  i 
Himmelen.  Til  denne  Klasse  hører  det  tredje  bevarede  Stykke 
af  Kålidåsa,  Uruagl^) 

Det  vilde  imidlertid  være  ørkesløst  at  opregne  alle  otteog- 
tyve Arter;  der  findes  iblandt  dem  det  fantastiske  Drama  i 
fire  Akter,  i  hvilket  magiske  Kunststykker  bidrage  væsentligt 
til    Handlingens    Uhygge,  det  krigeriske  Skuespil  i  én  Akt,  det 


J)  L.  V.  Schroeder:     Indiens  LU.  und.  Cull.  S.  503  ff. 

ouernalurlige  Drama  i  tre  Akter,  hvis  Handling  foregaar  mellem 
Guder  og  Dæmoner.  Men  i  Virkeligheden  lade  de  Stykker, 
vi  kjende,  sig  nemt  indordne  i  fem  Kategorier:  1)  det.  store, 
heroiske  Lystspil  (Nåtaka),  2)  det  borgerlige  Lystspil  (Praka- 
rana),  3)  det  mindre  heroiske  Lystspil  (Nåtikå),  4)  Farcen 
(Prahasana)  og  5)  Monologen,  i)  Af  disse  er  Farcen  ikke  den 
mindst  interessante  Skuespilart:  Med  brede,  plumpe  Løjer, 
ofte  isprængt  med  de  groveste  Uanstændigheder,  slaa  de 
skriftkloge  Brahmaner  —  thi  kun  denne  Kaste  gav  sig  af  med 
Literaturen  —  Gækken  løs  og  lade  det  som  oftest  gaa  mest 
ud  over  deres  egen  Stand. 

Udenfor  disse  fem  Klasser  staar  et  ret  mærkeligt  allegorisk 
Drama  fra  Slutningen  af  ellevte  Aarhundrede  efter  Chr.,  som 
i  meget  minder  om  vor  Middelalders  Moraliteter.  Dets  Titel 
er:  »Erkjendelsens  Maanes  Opgang ^^  —  Prabodhagandrodaga  — 
og  dets  Tendenseren  Forherligelse  af  den  vishnuitiskeTheologi, 
i  hvilket  Øjemed  dets  Forfatter  —  Krishna-Mi^ra  — fremfører 
en  Mængde  personificerede  Dyder  og  Laster  paa  Skuepladsen. 
Stykket  handler  om  den  mægtige  Kong  Vildfarelse  og  den 
ædle  Kong  Forstand.  Kong  Vildfarelse  hersker  i  Benares  og 
ved  hans  Hof  og  i  hans  Land  drive  hans  tro  Tilhængere 
Egenkjærlighed,  Vellyst,  Skinhellighed,  Kætteri,  Havesyge  og 
andre  deres  Væsen,  medens  den  gode  Konge  Forstand  og  de, 
som  høre  til  hans  Parti  —  det  vil  sige  alle  de  menneskelige 
Dyder  —  med  Spot  og  Skam  ere  forjagede  af  Landet.  Nu  ud- 
breder der  sig  imidlertid  den  Spaadom,  at  naar  Kong  For- 
stand blot  vil  forene  sig  med  Aabenbaring  o:  den  orthodoxe 
Religion,  saa  vil  der  af  denne  Forbindelse  fremgaa  den  sande 
Erkjendelse,  ved  hvem  Kong  Vildfarelses  Rige  og  Herredømme 
vil    bringes   til    Fald.      Det  er  om  Kampen  for  denne  Forbin- 


t)  Sylvain  Lévi:     Le  théåtre  indien. 

delse,    ved   hvilken   de   gode   Principers  Sag  omsider  føres  til 
Sejr,  at  Stykket  handler,  i) 

Det  er  dog  ikke  Dramaer  af  denne  Art,  der  i  den  euro- 
pæiske Læseverden  have  skabt  det  indiske  Theaters  Sukces. 
Det  indiske  Drama  er  som  et  Trylleord,  der  for  vort  Blik  op- 
ruller et  farverigt,  solbeskinnet  Sceneri  af  blomstrende  Lianer, 
duftende  Mangotræer,  glidende  Floder,  hvor  de  lette  Gazeller 
drikke  og  ved  hvis  Bredder  de  høje  Palmer  vugge  deres 
Kroner,  medens  brune  elskovsfulde  Piger  lege  paa  Grønsværet 
og  smykke  sig  med  Lotosblomster,  beundrede  af  ÆventjT- 
kongers  dristige  Blik  og  beskyttede  af  fromme  Eneboeres 
vise  Formaninger.  Al  denne  Naturpoesi  aabenbaredes  for 
Europa  netop  som  det  var  træt  af  det  attende  Aarhundredes 
nøglerne  Forstandsdigtning,  netop  som  Idyllen  var  paa  Mode 
og  Romantismen  spirede  under  Jordbunden.  Intet  Under  at 
man  da  med  Begejstring  modtog  denne  exotiske  Plante,  der 
syntes  saa  frisk  og  duftende,  at  selv  de  skarpsindigste  glemte 
Kritiken  og  intet  mærkede  til  den  Drivhusvarme,  som  havde 
opelsket  den;  Goethes  Distikon  vidner  tilstrækkeligt  derom. 
Romantiken  svælgede  i  Palmer  og  Lotosblomster.  Ruckert 
overførte  den  indiske  Lyrik  paa  Tysk,  og  Hyperromantikeren 
Gérard  de  Nerual  forsøgte  —  dog  uden  Held  —  at  bringe  Pa- 
riserne til  at  interessere  sig  for  det  samme  Stykke,  hvis  Sejrs- 
tog  under  Navnet  Vasantasénå  ^)  de  fleste  europæiske  Scener 
disse  sidste  Aar  have  deltaget  i. 


I)  I  thibeUinske  Klostre  opføres  endnu  den  Dag  i  Dag  en  lignende  Art  Morali- 
teter. De  spilles  én  Gang  om  Aaret  og  omhandle  en  Troendes  Fristelse  af 
det  onde  Princip^  hans  lykkelige  Modstand  og  sluttelige  Belønning  af  Buddha. 
Disse  Moraliteter  spilles  med  Maske.  Den  Troendes  Maske  ligner  en  Ljuna, 
det  onde  Princips  er  rød,  den  kvindelige  onde  Aand,  som  ledsager  det  onde 
Princip,  har  lange  Fletninger  som  en  thibetansk  Kvinde,  medens  den  gode 
Engel,  som  hjælper  den  Troende  bærer  Turban.  Buddha  endelig  har  en 
Moske  med  tre  Øjne.  —  Schlagintweit :  Bericht  an  die  geographische  Gesell- 
schaft  in  Berlin,  6.  Febr,  1858. 

•)  •  Lervognen',  som  i  Dr.  E.  Brandes's  fortræffelige  Oversættelse  første  Gang  ud- 
kom paa  Dansk  i  Aaret  1870. 

Trods  den  Fortryllelse,  som  det  første  Bekjendtskab  med 
de  bedste  indiske  Stykker  uvilkaarlig  øver  paa  et  modtageligt 
Sind,  kan  det  dog  ikke  nægtes,  at  hele  Indiens  os  bekjendte 
Dramaliteratur  ikke  rummer  et  eneste  af  disse  mægtige  Værker, 
som  ved  deres  store  Lidenskab,  vidtrækkende  Tankeindhold 
og  dybe  Menneskeskildring  fremtvinge  vor  Ærbødighed,  mod- 
standsløst  og  uden  Forbehold.  Der  hviler  over  den  en  vis 
veg  Ynde,  som  frembringer  en  tilsvarende  Følelse  af  roligt 
Behag  hos  Læser  eller  Tilskuer,  og  Lidenskaben  naar  sjældent 
ud  over  en  sanselig,  men  lidt  lad  Elskov,  som  faar  sin  største 
Charme  ved  de  ejendommelige  og  henrivende  Naturstemninger, 
i  hvilke  den  er  indrammet. 


II. 

De  gdre  Forhold.     Théatenalen  og  dens  Dekoration. 
SlcuespiUernes   theoretiake  og  praktiske  Uddannelse.     Deres  Kunsts  Vanskelighed.     Dia- 
lekterne.    Mimiken  i  Skuespilkunsten.  Skuespillerstandens  sociale  Stilling. 

Forsaavidt  den  ydre  Scene  blot  tilnærmelsesvis  skulde 
have  opfyldt  de  Fordringer,  som  det  skrevne  Drama  stillede 
til  Dekorationsvæsen,  maatte  det  indiske  Theater  have  haft  et 
mere  kompliceret  Maskineri  end  noget  moderne  europæisk 
Theater  hidtil  har  præsteret.  Scenen  tænkes  blandt  andet 
hyppigt  at  forestille  flere  forskjellige  Steder  paa  én  Gang. 

Saaledes  foregaar  Handlingen  i  anden  Akt  af  »Lervognen« 
dels  paa  Pladsen  udenfor  Vasantasenå's  Hus,  dels  i  selve  dettes 
Indre.  Selv  om  dette  nu  vel  nok  kunde  fremstilles,  endog 
med  primitive  Midler,  stiger  Vanskelighederne  straks  i  næste 
Akt  til  det  umulige.  Her  fremføres  nemlig  først  en  Tjener  i 
et  Værelse  af  Cårudattå's  Bolig;  straks  derpaa  overværer  man 
en   Samtale   mellem   Cårudatta   og   Maitréya,   af  hvilken   det 

fremgaar,  at  de  vandre  hjemad  fra  en  Udflugt;  lidt  efter 
kommer  de  til  Huset  og  gaar  ind  i  det,  hvorpaa  Scenen  atter 
tænkes  i  det  inderste  af  Boligen.  Den  næste  Scene  skildrer 
et  Indbrud  i  samme  Hus.  Tyven  har  brudt  et  Hul  i  Have- 
muren og  vil  nu  ligeledes  bane  sig  Vej  gjennem  Husets  Væg. 
For  et  Øjeblik  siden  tænktes  en  Dør  paa  samme  Sted,  hvor 
han  nu  nødes  til  at  bryde  Stenene  ud  af  Muren  for  at  komme 
ind.  Hans  Arbejde  skildres  meget  omstændeligt.  Niende  Akt 
af  samme  Stykke  begynder  saaledes: 

(En  Retsyeiier  kommer  Ind). 

Retstjeneren. 
Jeg  bar  faaet  Befaling  af  Øvrighedspersonerne  at  gaa  til 
Retshallen  og  gjøre  Sæderne  i  Stand.  Nu  gaar  jeg  derhen, 
(gnar  frem).  Her  er  Rctshallen,  jeg  vil  gaa  derind.  (Han  gaar  ind, 
fejer  og  stiller  Sæderne  op).  Se  saa!  Nu  er  Hallen  gjort  ren  og 
Sæderne  i  Orden,  o.  s.  v. 

I  tredje  Akt  endelig  skildres  i  en  lang  Scene  Maitréga's 
Vandring  gjennem  Vasantasénå's  Palads  med  mange  farverige 
Ord.    Pigen  viser  ham  rundt  idet  hun  siger: 

Se  Ærværdige,  her  er  Husets  Dør  I 

Maitreya 

(ser  sig  om  med  Forbavselse). 

Aa!  Døren  er  vædet  med  Vand,  blank  og  ren  og  grøn- 
malet ...  En  høj  Hvælving  af  Elfenben  forskjønner  den  og 
den  er  prydet  med  en  Mængde  skjønne  med  Safter  smukt 
farvede  Flag  .  .  .  Siderne  af  Indgangen  glæde  Øjet  ved  de 
smukke  Festvaser  af  Krystal,  hvorfra  de  grønne  Mangogrene 
hæve  sig  op  .  .  .  Karmen  paa  Døren  er  af  Guld,  tæt  besat 
med  Diamanter,  fast  som  en  vældig  Jættes  Bryst  .  .  . 

Pigen. 
Træd  ind  i  den  første  Gaard,  Ærværdige! 

Maitreya 

(gaar  ind). 

Ho,  ho!  Hvilken  Række  af  Paladser,  hvide  som  Maanen, 
som  Muslingen,  som  Lilien  .  .  .  Dørvogteren  sidder  og  sover 
paa  et  mageligt  Sæde  ligesaa  behageligt  som  en  vedalærd 
Brahman  .  .  . 

Før  mig  videre! 

Pigen. 

Kom,  kom.  Ærværdige,  træd  ind  i  den  anden  Gaard! 

Maitreya 

(træder  ind  og  ser  sig  om). 

Ho,   ho!     Her  er  Trækokserne  bundne,  velnærede  ved  at 

fodres  med  Byg  og  Hakkelse,  som  er  kastet  for  dem ;  og  deres 

Horn   er   smurt   ind   i   Olie.     Derhenne   pruster  en  ædel  Tyr 

stærkt  ligesom  en  anden  Højbaaren,  Nogen  har  fornærmet .  . . 

Før  mig  \idere! 

Pigen. 

Kom,  kom.  Ærværdige,  vil  I  træde  ind  i  den  tredje  Gaard! 

Maitreya 
Ho,    ho!     Her   i   Gaarden   er   der   rejst   Sæder  for  Ædel- 
baame,  o.  s.  v.,  o.  s.  v.  ^) 

Det  er  klart,  at  disse  vanskelige  Opgaver  ikke  engang  for- 
søgsvis have  været  løste  paa  det  indiske  Theater.  Det  er  vel 
endda  et  stort  Spørgsmaal  om,  som  nogle  have  ment.  Scenen 
undertiden  har  været  delt  i  to  Compartimenter,  det  ene  fore- 
stillende det  Indre  af  et  Hus,  det  andet  Pladsen  udenfor. 
Snarere  har  man  ganske  undladt  et  hvert  Forsøg  paa  realistisk 
Sceneordning  og  Skuespilleren  har  blot  fingeret  Indtrædelsen 
i  Huset,  Aflukning  af  Dørene  o.  1.  Herpaa  tyder  ogsaa,  at 
medens    de    for    Skuespillerne   vejledende   mimiske    Bemærk- 


')  E.  Brandes's  Oversættelse. 

ninger  er  overordentlig  talrige  og  nøjagtige  —  undertiden  an- 
give de  tydeligt,  at  den  foreskrevne  Handling  kun  er  fingeret  ^) 
—  findes  intetsteds  nogen  scenisk  Rubrik,  der  beskriver  Deko- 
rationen eller  blot  antyder,  hvor  Handlingen  foregaar. 

Rimeligt  er  det  da  at  antage,  at  det  ganske  har  været 
overladt  de  Udførende  ved  en  fantasifuld  Gestikulation  i  For- 
bindelse med  den  Lokalstemning,  de  kunde  lægge  i  Ordet  at 
frembringe  hos  Tilskueren  Indtiykket  af,  hvad  Skuepladsen  i 
et  hvert  Øjeblik  skulde  forestille. 

Vi  mangle  positive  Oplysninger  om  Theatrets  materielle 
Indretning.  Hvad  man  imidlertid  kan  gaa  ud  fra  er,  at  Fore- 
stillingen havde  en  sporadisk,  lejlighedsvis  Karakter.  De  fleste 
os  bekjendte  Stykker  vides  opførte  ved  store  folkelige  eller 
religiøse  Fester,  saaledes  »Qakuntalå^  og  ^RatnåvalU^)  ved 
»Foraarsfesten«  (Vasantaklyåtrå  og  BhavabhåtTs  tre  Dramaer 
Målati  og  Mådhava,  Råma^s  Historie^)  samt  Enden  paa  Råma*$ 
Historie^)  ved  »Festen  for  Solens  Herre«  o:  Qiva.  Noget 
stabilt  Theater  har  derfor  ikke  existeret,  men  Forestillingerne 
have  enten  fundet  Sted  i  en  forhaandenværende  Sal  —  naar 
det  var  Kongen  eller  en  anden  fornem  Mand,  som  foranstaltede 
Festligheden  —  eller  paa  en  i  Hast  og  kun  for  denne  Lejlig- 
hed opført  Scene  —  naar  omrejsende  Direktører,  Såtradhåra*er 
med  deres  Trupper  selv  besørgede  Omkostningerne. 

I  et  gammelt  musiktheoretisk  Værk,  Sangttaratnåkara, 
findes  iøvrigt  en  Beskrivelse  af  den  første  Art  Theatersale, 
her  rigtignok  bestemt  til  Dans  og  Sang,  men  vi  tage  næppe 
fejl  i  at  antage,  at  Indretningen  for  sceniske  Opførelser  har 
været  væsentlig  den  samme.  Beskrivelsen  lyder:  »Det  Rum, 
i    hvilket    Dansespil   opføres,    maa   være  rummeligt  og  smukt 


»)  Se    f.    Ex.  Qakuntalå,  hvor  Vognstyreren  »ved  sine  Bevægelser  udtrykker  Vog- 
nens Hastighed.«     Hammerichs  Oversættelse  S.  6;  ligeledes  S.  8. 
«)  •  Perlesnoren«,  et  Stykke,  der  tilskrives  Qriharsha. 
»)  Mahflviracarita. 
4)  Uttararåmacarita. 

udstyret  Den  teltoverdækkede  Sal  maa  bæres  af  rigt  forsirede 
Søjler  og  smykkes  helt  igjennem  med  Blomsterkranse.  Husets 
Herre  tager  Plads  midt  i  Salen  paa  en  ophøjet  Tronstol.  Til 
højre  for  ham  sidder  Rangspersoner;  til  venstre  Herskerens 
nærmeste  Omgivelser.  Bagved  disse  har  de  højere  Stats-  eller 
Husembedsmænd  deres  Plads.  Det  kvindelige  Følge,  udvalgt 
efter  Skjønhed  og  Holdning,  samler  sig  om  Herskerens  Person 
med  Vifter  og  Skærme,  medens  Stavbærere  til  Ordenens  Op- 
retholdelse og  bevæbnede  Vagter  indtage  de  for  depi  bestemte 
Poster.  Naar  alle  have  taget  Plads  træder  Spilleselskabet  ind 
og  foredrage  nogle  Sange,  hvorpaa  den  første  bag  Forhænget 
skjulte  Danserinde  traeder  ft-em,  hilser  paa  Selskabet,  strør 
Blomster  ud  mellem  Tilskuerne  og  øver  derpaa  sin  Kunst. » 

Som  det  vil  ses  indeholder  denne  Beskrivelse  væsentlig  et 
Ceremoniel  for  Tilskuerpladsens  Udsmykning  og  det  fornemme 
Publikums  Placering.  Om  selve  Scenen  faa  vi  ingen  anden 
Oplysning  end  at  der  findes  et  Forhæng,  fra  hvilket  den  Op- 
trædende kommer  frem.  Dette  Forhæng  var  altsaa  ikke  noget 
»Fortæppe«  i  vor  Forstand,  et  Draperi,  der  adskilte  Scene  fra 
Tilskuerplads.  Et  saadant  fandtes  ikke  paa  det  indiske 
Theater.  Det  Forhæng,  hvorom  her  er  Tale,  var  et  Tæppe, 
som  skjulte  Scenens  Baggrund  og  bag  hvilket  Skuespillerne 
havde  deres  Paaklædningsrum.  ^)  Saaledes  fremgaar  det  ogsaa 
af  Kong  Agnimitra's  Replik  i  Kålidåsa's  »Kongen  og  Danser- 
inden«, da  Malåvikå  har  optraadt  som  Danserinde  for  ham: 
»Bort  med  Tvivlraadighedl 

thi  jeg  betragter  det  Tæppe,  der  nu  dølger  hende  for  mig 

som  Enden  paa  mit  Hjertes  rige  Fest, 

som  Undergang  for  mine  Øjnes  Lykke 

som  Dør,  der  stænger  for  min  Glædes  Gjæst.«  *) 


>)  Nepathya. 

*)  »Kongen  og  Danserinden«,  oversat  af  E.  Brandes,  S.  28. 

Dette  Draperi  bar  Navnet  Yavanikå  o:  »det  græske  For- 
hæng« (af  Yavanao:  Jonieren,  Grækeren),  et  Navn,  som  for  saa 
vidt  er  mærkeligt,  som  det  bruges  som  Hovedstøtte  for  den 
Betragtning,  der  antager  det  indiske  Drama  opstaaet  under 
Paavirkning  af  det  græske. 

Hvad  selve  dette  Spørgsmaal  angaar,  da  skal  der  ikke  her 
gaas  nærmere  ind  paa  det:  det  er  baade  for  ringe  oplyst  og 
for  prekært,  til  at  en  ikke  sanskrilkyndig  Forfatter  tør  tage 
Parti  deri,  saalænge  det  endnu  er  et  standende  Stridspunkt 
mellem  de  mest  ansete  Lærde.  Saameget  kan  blot  med 
Sikkerhed  siges,  at  medens  Grækenlands  Paavirkning  paa 
Indiens  Kultur  i  mange  Henseender  er  utvivlsom  og  betyd- 
ningsfuld, saaledes  i  Arkitekturen,  Møntvæsehet,  Astronomien 
og  mulig  ogsaa  Fablerne,  er  den  Betydning  det  græske  Theater 
har  haft  paa  det  indiske  —  hvis  det  har  haft  nogen  —  saa 
sporløs  og  forsvindende  for  det,  der  her  beskæftiger  os:  de 
sceniske  Forhold  og  Skuespilkunsten,  at  den  næsten  synes 
baade  at  ende  og  begynde  med  det  »græske  Forhæng«,  og  vi 
saaledes  uden  Skrupler  kunne  se  bort  fra  den. 

For  selve  Scenens  Vedkommende  er  det  øjensynligt,  at 
den,  i  alt  Fald  paa  det  klassiske  Dramas  Tid,  kun  har  været 
en  Estrade  i  Baggrunden  af  en  Sal,  uden  Fortæppe  og  uden 
andre  Dekorationer  end  et  Draperi,  der  dannede  Bagvæggen. 
Paa  denne  Estrade  bevægede  Skuespillerne  sig  saaledes,  at  de, 
der  r  Øjeblikket  var  ubeskæftigede  opholdt  sig  i  Baggrunden 
og  først  traadte  frem,  naar  deres  Tur  kom  til  at  deltage  i 
Handlingen.  Herpaa  tyde  i  alt  Fald  de  tekniske  Betegnelser 
for  Indtræden  og  Afgang  fra  Scenen:  praviqati  og  nishkråmati, 
der  henholdsvis  belyde  »han  træder  frem«  og  »han  gaar 
tilbage«,  i) 


i)  E.  du  Méril:  A.  V.  I.  p.  183  f. 

Undertiden  har  vistnok  de  i  Stykket  foreskrevne  Gjenstande 
og  Rekvisiter  virkelig  været  benyttede.  Saaledes  ses  det  vanske- 
ligt, hvorledes  man  har  kunnet  undgaa  to  rigtige  Vogne  i 
»Lervognen« s  sjette  Akt.  Hele  Stykkets  Intrige  hviler  paa,  at 
Vasantasénå  forveksler  de  to  Vogne  og  i  scenariske  Rubriker 
staar  gjentagne  Gange  Vognen  udtrykkelig  nævnet  som  en 
Gjenstand,  der  virkelig  anvendes.  Men  i  det  hele  taget  har 
man  sikkert  gjort  saa  lidt  som  muligt  ud  af  al  Rekvisitvæsen 
og  ogsaa  her  ladet  Skuespillernes  Kuiist  skabe  Illusionen. 
Derimod  synes  det,  som  om  der  har  været  udfoldet  en  ikke 
ringe  Pragt  i  Kostgmerne,  hvor  dette  krævedes  og  gjennem- 
gaaende  ladet  dem  staa  i  Overensstemmelse  med  Rollens  Ka- 
rakter, skønt  ogsaa  her  Første-Elskerne,  efter  enkelte  Repliker 
i  Dramaerne  at  dømme,  have  haft  en  endnu  ikke  udryddet 
Tilbøjelighed  til  at  pynte  sig  mere  end  tilbørligt.  ^) 

Paa  Skuespillernes  fagmæssige  Uddannelse  lagdes  der 
megen  Vægt  i  Indien,  adskillige  Steder  i  Dramaerne  vidne 
tydeligt  derom.     I  Indgangen  til  Qakunialå  hedder  det: 

»Før  Kjendere  har  skjænket  Bifald, 
fuldkommes  ej  en  Skuespillers  Kunst. 
Er  han  end  nok  saa  flittig  øvet, 
tør  han  dog  ikke  lide  paa  sig  selv.«  ^) 

Og  om  Vasantasénå  siges  der  i  ^Leruognen*: 

»Som  Skuespillerinde  er  hun  oplært  i  skønne  Kimster; 
og  øvet  er  hun  i  at  skifte  Stemme  og  sig  forstille.  ^) 


>)  Denne  Pige,   der  er  bedækket  med  Guld  fra  Top  til  Taa  ligesom  en  første  Skue' 

spillerdndej,  der  skal  optræde  i  et  nyt  Stykke,  o.  s.  v.     Lervognen  S.  21. 
«)  Hammerichs  Oversættelse,  S.  3. 
3}  Brandes's  Oversættelse,  S.  17. 

6* 

I  Skuespillernes  Skoletid  gaar  den  theoretiske  Uddannelse 
Haand  i  Haand  med  den  praktiske.  Som  det  vel  kan  tænkes, 
efter  hvad  der  nedenfor  er  sagt  om  Indernes  Smag  for  systematiske 
Inddelinger,  indeholder  de  dramaturgiske  Lærebøger  et  Utal  af 
indviklede  Regler  og  Klassifikationer,  som  de  arme  Skuespil- 
elever sikkert  ikke  udelukkende  med  det  gode  have  faaet  ind- 
præntet  af  deres  Læremestre.  Ifølge  disse  Regler  har  den 
dramatiske  Kunst  fire  fremstillende  Midler:  1)  Beuægelserif  2) 
Stemmen,  3)  Kostgmet,  4)  Udtrykket  Endvidere  skjelnes  otte 
forskjellige  Indtryk  —  rasas  —  som  Skuespilkunsten  kan  frem- 
bringe: 1)  det  erotiske,  2)  det  komiske,  3)  det  pathetiske,  4)  det 
tragiske,  5)  det  heroiske,  6)  det  skrækkelige,  7)  det  afskyvækkende, 
8)  det  vidunderlige  Indtryk.  Til  de  otte  rasas  svare  et  lignende 
Antal  Stemninger,  Tilstande,  bhåvas,  hos  Fremstilleren  (og 
Digteren)  ^).  Den  sidste  Kategori  er  altsaa  subjektiv,  den  første 
objektiv. 

Men  de  otte  bhåvas  deles  atter  i  to  Underafdelinger:  a)  de 
bevægelige  (forbigaaende)  Tilstande  som  Frygt,  Modløshed,  Lad- 
hed o.  s.  V.;  der  findes  i  det  hele  treogtredive,  b)  De  legemlige 
Tilstande,  det  vil  sige  Udtryksmidlerne  derfor  som  Skælven, 
Taarer  o.  s.  v.  Hermed  er  det  dog  ikke  nok:  de  to  subjektive 
Underafdelinger  af  bhåvas  forudsætter  atter  lignende  objektive, 
d.  V.  s.  de  Følelser  og  Omstændigheder,  der  fremkalde  de 
første  bhåvas,  hvilke  kaldes  vibhåvas;  og  de  forskjellige  legem- 
lige og  aandelige  Tilstande,  som  ere  deres  Følge  og  som  kaldes 
anubhåvas. 

Med  samme  Omstændelighed  klassificeres  Rollerne  i  Styk- 
kerne. Helten,  Nåyaka  opfattes  for  sig  alene  i  otte  og  fyrretyve 
Karakternuancer,  der  dog  falde  i  fire  Hovedgrupper:  1)  den 
muntre,  letlevende  Helt,  Dhiralalita;  2)  den  ædelmodige,  dydige. 


1)  Saavel  rastu  som  bhdiKU  ere  egentlig  Fællesbegreber,  som  gælde  hele  Poesien, 
men  de  lade  sig  specielt  applicere  paa  Skuespilkunsten.  Se  iøvrigt  Sénart: 
A.  S.  p.  91  ff.  og  Klein  HI  p.  69  ff. 

Dhiraganta;  3)  den  tapre,  men  besindige  Dhtrodåtta;  4)  den 
ildfulde^  ærgjerrige,  hovmodige  og  skinsyge  Dhiroddhata. 

Af  andre  for  det  indiske  Skuespil  karakteristiske  Figurer  er 
Heltens  Ven  og  Fortrolige  Piihamardha  og  Heltens  Modstander, 
Skurken,  Praiinågaka,  Endvidere  den  lystige  Person  Vidåsha- 
/ra'en,  som  han  kaldes;  han  er  Heltens  komiske  Sidestykke, 
hans  stadige  Ledsager  og  Hjælper  i  hans  Kjærlighedsæ ventyr, 
men  dog  ikke  hans  Tjener.  VidAshaka'en  er  nemlig  altid 
Brahman,  en  lidt  forkommen  og  forsulten  Fyr,  der  gjerne  lever 
paa  Heltens  Bekostning,  snart  som  en  Art  Hofnar  —  saaledes 
den  graadige  og  dorske  Mådhauya  i  Qakuntalå,  snart  som  Ven 
og  Hjælper  —  som  den  enfoldige,  men  godhjærtede  Maitréya 
i  > Lervognen«.  En  anden  noget  mere  uklar  Figur  er  Vita'en, 
Det  er  den  smidige  Hofmand,  som  højt  roser  sin  Herres 
latterlige  Sider,  men  hemmeligt  beler  dem  og  ærgrer  sig  over 
dem,  en  Parasit  i  højere  Stil,  en  finere  Jesper  Oldfux,  der  dog 
undertiden  ikke  er  bange  for  at  tage  Bladet  fra  Munden  og 
sige  sin  Herre  Sandheden.  Et  indisk  Vers  i  Calcuttaerudgaven 
af  Mricchakatikå  karakteriserer  Vita'en  paa  følgende  Maade: 
»Vita'en  er  snu,  kyndig  i  en  eller  anden  Kunst,  forstaar  at 
vise  sig  høflig  mod  Glædespiger,  er  veltalende,  behagelig  og 
meget  anset  i  Selskab.«  ^)  Ingen  af  disse  to  Figurer,  hverken 
Vid{ishaka*en  eller  Vita*en  glimre  dog  synderligt  ved  deres  Vid ; 
Lystigheden  falder  i  Reglen  lidt  flov,  og  komisk  Kraft  er  i  det 
hele  taget  ikke  det  indiske  Dramas  Styrke. 

Kvinderollerne  —  der  i  Indien  i  Modsætning  til  saavel  de 
andre  exotiske  Lande  som  til  Grækenland  udførtes  af  Skue- 
spillerinder^)  —   inddeltes   hovedsagelig   efter   det    Forhold,    i 


1)  Clt.  af  E.  Brandes:    Lervognen,  Indledn.,  S.  XI  Note. 

«)  Undtagelser  gives  dog,  Gamle  Kvinder  og  Nonner  spilledes  undertiden  af 
Mænd.  I  Prologen  til  Målati  og  Mddhaoa  siger  saaledes  en  Skuespiller:  >Vor 
første  Skuespiller  vil  optræde  forklædt  som  Kamandart,  en  gammel  buddhistisk 
Tiggerkvinde,  sammen  med  en  af  hendes  kvindelige  Lærlinge,  Aualokitd;  det 
er  mig,  som  udfører  denne  sidste  Rolle.« 

hvilkel  den  fremstillede  Kvinde  stod  til  Manden:  den  Kvinde, 
med  hvem  han  var  gift,  en  anden  Mands  Kone,  en  Datter,  en 
uafhængig  Kvinde  o.  s.  v.  Men  disse  Arter  deltes  saa  atter 
efter  Alder,  og  ved  Afdelinger  og  Underafdelinger  opnaaede 
man  at  faa  siger  og  skriver  tre  hundrede  og  fireogfirsindstyve 
Arter  af  Kvindefigurer.  En  fast  Regel  var  det,  at  et  Kjærlig- 
hedsforhold  til  anden  Mands  Hustru  aldrig  maatte  udgjøre 
Gjenstanden  for  et  Stykkes  Intrige,  en  Regel,  som  vilde  sætte 
moderne  dramatiske  Forfattere  i  ikke  ringe  Forlegenhed. 

Trods  den  tilsyneladende  saa  store  Rigdom  paa  forskjellig- 
artede  Roller,  bødes  der  i  Virkeligheden  ikke  Skuespillerne  mange 
stærkt  karakteriserede  eller  psykologisk  dybe  Opgaver.  Typerne 
er  væsentlig  ens  i  alle  Stykker  og  Psykologien  yderst  overfladisk. 
Enestaaende  er  en  saa  udpræget  og  ejendommelig  Figur  som 
den  skrydende  og  onde,  paa  en  Gang  dumme  og  bestialsk 
lumske  Sansthånaka  i  »Lervognen«.  Ellers  adskille  Personerne 
sig  indenfor  de  forskjellige  Hovedkategorier,  som  Helt,  Elsker- 
inde, komisk  Figur,  ikke  synderlig  ved  andet  end  de  ydre 
Vilkaar,  under  hvilke  de  fremføres,  og  man  har  Grund  til  at 
antage,  at  i  alt  Fald  mindre  omrejsende  Truper  spillede  et 
Repertoire  med  staaende  Figurer  som  i  den  italienske  Maske- 
komedie. ^) 

Behøvede  den  indiske  Skuespiller  saaledes  til  sit  Fag  ikke 
noget  særdeles  dybt  Menneskestudium,  krævedes  der  til  Gjen- 
gæld  af  ham  en  meget  høj  Grad  af  praktisk  Færdighed.  Han 
maatte  først  og  fremmest  være  sit  Lands  forskjellige  Sprog  og 
Dialekter  fuldkommen  mægtig. 

Det  indiske  Drama'  har  nemlig  den  Ejendommelighed,  at 
det  foruden  at  være  affattet  baade  i  Prosa  og  Vers  tillige  er 
skrevet  i  to  forskjellige  Slags  Sprog,  Sanskrit  og  Pråkrii.     San- 


1)  Se  E.  du  Méril:    A.  V.  I,  p.  193  og  p.  6.  —  Sml.   ogsaa    de   tidUgere   omtalte 
Yåtrå'ers  staaende  Figurer. 

skrit  var  det  klassiske  lærde  Kunstsprog,  en  Art  Højindisk, 
som  ikke  anvendtes  i  daglig  Tale,  men  kun  som  Skrift-  og 
Deklamationssprog.  »Dets  Rolle  er  at  sammenligne  med  Latinens 
i  Middelalderen«.  1)  Folkesproget,  Omgangssproget  i  dets  for- 
skjellige  Nuancer  var  derimod  Pråkrit.  Forholdet  mellem  de 
to  Sprog  kan  i  ydre  Henseende  lignes  med  det  italienske 
Sprogs  Forhold  til  det  latinske.  Pråkriten  er  et  udvisket  Sanskrit. 
Saaledes  hedder  Qakuntalå  paa  Pråkrit  Qaundalå;  Dushjanta 
(udt.  -schianta)  Dussanda;  Prijamvada  —  Piamvada;  lavona 
(Salt)  lona;  sabha  (Forsamling)  saha,  *) 

I  Stykkerne  talte  nu  de  mandlige  Hovedpersoner,  Guder 
og  fornemme  Folk  af  de  to  første  Kaster  (Brahmaner  og 
Krigere),  Sanskrit.  Alle  Kvinderoller  derimod  (ogsaa  Gudinder), 
Børn,  Folk  af  lavere  Stænder  og  den  lystige  Person  (trods  det, 
han  altid  er  en  Brahman),  talte  Pråkrit.  Men  Pråkriten  delte 
sig  atter  i  en  Række  forskjellige  Dialekter,  som  de  pråkrit- 
talende  Personer  anvendte  efter  et  aabenbart  ganske  regelbundet 
System,  men  hvis  egentlige  Motiver  og  detaljerede  Fordeling 
dog  ikke  er  os  klar.  Den  vigtigste  Dialekt  er  den  saakaldte 
Qaarasentj  der  taltes  af  Heltinden  og  andre  fremtrædende 
Kvinderoller  samt  af  VidAshaka'en  og  Skuespildirektøren  i 
Prologen.  Folk,  der  høre  til  det  kongelige  Hof  tale  en  anden 
Hoveddialekt  Mågadhi;  lavkomiske  Personer  Pråcyå.  Under- 
tiden benytter  den  samme  Person  en  Dialekt  i  Prosaen,  en 
anden  i  Versene. 

Hvad  Hensigten  har  været  med  Anvendelsen  af  disse 
Dialekter,  som  undertiden  i  et  enkelt  Stykke  kunne  stige  til  syv 
eller  otte,  er  som  sagt  endnu  dunkelt.  Mulig  har  der  ligget 
en  bestemt  Efterligning  af  de  virkelige  Forhold  til  Grund,  men 
sandsynligere  er  det,  at  Dialektanvendelsen  var  en  literærCon- 


>)  E.  Senart:    A.  S.,  p,  88.     Sml.  S.  Sørensen:    Om  Sanskrits  Stilling  i  den  alm. 

SprogudvikUng  i  Indien.     Kbhvn.  1894,  S.  244  ff. 
«)  Ernst  Meier:    Sakuntala.     Indledning,  p.  XXVI. 

vention,  der  paa  en  for  alle  forstaaelig  Maade  tydeliggjorde  de 
forskjellige  Rollefag,  Personernes  forskjellige  Samfundsstilling 
o.  1.  for  Tilskuerne. 

I  et  hvert  Fald  er  det  øjensynligt,  at  dette  Forhold  har 
voldt  Skuespillerne  store  Vanskeligheder  og  paalagt  dem  et 
stort  Arbejde.  Hertil  kom,  at  de  desforuden  maatte  uddanne 
sig  som  Sangere  og  Dansere  eller  dog  som  Mimikere. 

Vi  vide,  at  Musiken  har  spillet  en  væsentlig  Rolle  ved  de 
indiske  Dramaopførelser  og  maaske  endog  fyldt  en  saa  stor 
Part  af  Stykkerne,  at  disse  egentlig  bedst  kunde  sammenlignes 
med  vore  saakaldte  »komiske  Operaer«,  d.  v.  s.  Syngespil  med 
isprængt  Dialog.  Men  den  indiske  Musik  er  endnif  for  en  stor 
Del  et  terra  incognita  eller  savner  i  alt  Fald  en  historisk-kritisk 
og  fagmæssig  Bedømmelse,  og  af  selve  Dramaerne  lader  sig 
meget  lidt  udlede.  At  gaa  nærmere  ind  paa  denne  Gren  af 
Fremstillingen  falder  iøvrigt  ogsaa  udenfor  dette  Arbejdes  Plan. 
Hvad  angaar  Mimiken  o:  den  stumme  Del  af  Fremstillingen, 
da  gælder  det  i  endnu  højere  Grad  om  den  —  og  det  forresten 
ikke  blot  for  Indiens  Vedkommende  —  at  den  hidtil  har 
maattet  undvære  en  videnskabelig  Fremstilling.  Her  kan 
imidlertid  et  og  andet  uddrages  af  Dramaerne,  og  skjønt  det 
er  overmaade  langt  fra  at  være  udtømmende,  kan  det  dog  give 
et  lille  Begreb  om,  hvad  Plads  omtrent  Mimiken  tog  i  den 
indiske  Skuespilkunst. 

At  Forfatterne  lagde  megen  Vægt  paa  den  rent  understøttende 
Mimik  og  Gestikulation,  derom  vidne  tydeligt  nok  de  meget 
talrige  Angivelser  af  Bevægelser  og  andre  Udtryk  for  Sinds- 
stemninger, som  findes  i  de  fleste  Skuespil,  og  som  altid  — 
hyppigt  i  højere  Grad  end  hos  moderne  europæiske  Forfattere 
—  ere  velovervejede  og  dramatisk  virkningsfulde.  Her  blot  et 
Par  Exempler  hentede  fra  Qakuntalå's  første  Akt  (Hammerichs 
Oversættelse) : 

[Kong  Dushyanla  er  paa  Jagt  efler  en  Gazelle]. 

Kongen. 
Vognstyrer,  nu  skal  du  se  den  falde! 

(lægger  en  Pil  paa  Buen). 

Bag  Skuepladsen. 
Konge,  fæld  den  ikke,  fæld  den  ikke! 

Vognstyreren 

(lytter  og  ser  ud). 

Ædle   Herre!     Nogle  Eneboere  træde  imellem,  just  som 
Antilopen  er  kommen  Dig  paa  Skudvidde. 

Kongen 

(hastig). 

Saa  hold  Hestene  an! 

Vognstyreren. 

Ja!      (Han  holder  stille  med  Vognen). 

En  Eneboer 

(træder  ind,  selv  treere,  med  opløftet  Haand). 

Konge  I    Den  Gazel  er  fra  vort  Enebo,  fæld  den  ikke,  fæld 
den  ikke! 


[Kongen    er    i    Samtale    med    de    tre    Eneboerpiger   og   har  spurgt  om  Sakuntala's 

Herkomst]. 

Anasuja. 
I  de   Dage,  da  Foraaret  stiger  ned  paa  Jorden,  saa  han 
hendes  berusende  Skikkelse  og  —  (hun  standser  rødmende). 

Kongen. 
Jeg  fatter  —  Visselig!  hun  er  født  af  en  Apsarås. 

Anasuja. 
Ja,  Herre! 

Kongen. 
Hvor  var  det  muligt  andet? 

Hvor  kunde  vel  af  et  jordisk  Liv 
en  saadan  Skabning  fødes? 
Det  straaleglimtende  Lyn  ej  op 
fra  Jordens  Tillie  stiger. 

(Sakuntala  staar  med  nedslagne  Øjne), 
Kongen 

(for  sig). 

Min  Længsel  har  lysere  Udsigter!  Alligevel,  siden  jeg  har 
hørt  hendes  Veninde  spøge  med,  at  hun  ønskede  en  Brudgom, 
er  mit  Sind  fuldt  af  Tvivl  og  Ængstelse. 

Prijamvada 

(ser  smilende  paa  Sakuntala  og  vender  sig  derpaa  mod  Kongen). 

Det  synes,  at  min  ædle  Herre  endnu  har  noget  paa  Hjerte. 

(Sakuntala  truer  ad  hende  med  Pingeren). 

Sammenligner  man  disse  Par  Steder  —  der  ere  valgte  i 
Flæng  —  med  f.  Ex.  det  shakespearske  Dramas  næsten  totale 
Mangel  paa  mimisk  Vejledning,  kan  man  roligt  deraf  slutte, 
hvor  forberedt,  hvor  forud  beregnet,  hvor  lidet  tilfældig  og 
improviseret  den  indiske  Fremstillingskunst  har  været;  thi 
hvor  ubetydelige  de  her  anførte  Gestusbetegnelser  end  kan 
synes  at  være  —  om  de  dybeste  Sjælerørelser  bliver  der  iøvrigt 
aldrig  Tale  i  denne  Literatur  —  hvor  selvfølgelige,  de  end  kunne 
forekomme  den  almindelige  Læser,  saa  ser  dog  en  Fagkyndig 
straks,  at  de  kun  synes  selvfølgelige,  fordi  de  i  hvert  Tilfælde 
træffe  Sømmet  paa  Hovedet.  Hvor  meget  siger  ikke  alene 
hin  lille  Parenthes:  »Sakuntala  truer  ad  hende  med  Fingeren«, 
og  hvor  maler  den  ikke,  bedre  end  Ord  kunde  gjøre  det. 
Pigens  forelskede  For\irring  og  Fortrydelse  over  Venindens 
Aabenmundethed  ? 


Digitized  by 


Google 


91 

Men  ogsaa  mere  selvstændig  optraadte  Mimiken.  Jeg  vil 
blot  minde  om  enkelte  Besynderligheder,  som  hurtig  springe 
en  opmærksom  Læser  af  det  indiske  Drama  i  Øjnene.  Digterne 
ynde  ikke  at  berette  om  Ting,  der  én  Gang  ere  foregaaede  for 
Tilskuernes  Øjne.  Naar  en  saadan  Beretning  alligevel  ikke 
kan  undgaas,  lade  de  den  foregaa  mimisky  det  vil  sige:  ved- 
kommende Person  fortæller  det  skete  stumt  til  den,  der  nød- 
vendig\is  skal  vide  det    Saaledes  f.  Ex.  i  »Lervognen«  (Side  93): 

[Det  drejer  sig  om  nogle  Smykker,  hvis  Historie  Tilskuerne    Kjende,   de   spørgende 

Figurer  derimod  ikke]. 

Maitreya. 
Saasandt  som  jeg  er  en  Brahman,  er  det  de  samme. 

Carudatta. 
Held  os! 

Maitreya 

(sagte  til  Carudatta). 

Skal  jeg  spørge,  hvorfra  de  have  faaet  dem? 
Carudatta. 

Hvad   kan  det  skade?    (Maitreya  spørger  sagte  Pigen,    og  hun  hvisker 

til  ham.)    Hvad  snakke  I  der?    Skal  jeg  ikke  høre  det? 

Maitreya. 

Nu   skal  jeg  sige   Eder  det.      (Hvisker  det  tn  ham.)    .    .    . 

En  anden  Besynderlighed,  som  det  indiske  Skuespil  iøvrigt 
har  fælles  méd  baade  det  kinesiske  og  japanske,  er  den,  at 
Forfatteren  undertiden  savner  Ord  for  at  skildre  stærk  Angst 
eller  andre  heftige  Lidenskaber;  han  lader  dem  da  simpelthen 
besvime,  det  vil  sige,  han  overlader  Skuespilleren  mimisk  at 
udtrykke  det,   som  han  mener  Ord  vilde  være  for  svage  til  at 

gengive.  Saaledes  i  » Lervognen «*s  Qerde  Akt,  hvor  Sarvilaka 
fortæller  Vasantasénå  og  Madånikå  om  sit  Indbrud  hos  Cåru- 
datta,  uden  at  vide,  at  Vasantasénå  elsker  denne.  Han  siger: 
Hør  nu!  I  Gaar  Morges  hørte  jeg,  at  paa  Korsvejen  boede 
Cårudatta,  en  Brahman  — « 

Her  afbrydes  Fortællingen  ved  følgende  kortfattede  scena- 
riske Angivelse:  *  Vasantasénå  og  Madånikå  besvime«>.  Det  vil 
imidlertid  have  beroet  paa  Fremstillerindeme,  om  dette  skulde 
blive  latterligt  —  hvad  det  unægteligt  synes  at  være  ved  Læs- 
ningen —  eller  ej.  At  Forfatteren  kræver  kraftige  Udtryksmidler, 
viser  Sarvilaka's  følgende  Replik :  »Kom  til  Dig  selv,  Madånikå^ 
kom  til  Dig  selv  I     Hvad  nu?  ^ 

Du  ryster  over  dit  hele  Legem  i  Din  Angst, 
og  dine  Øjne  rulle  i  deres  Huler  vildt  o.  s.  v.« 

En  Række  symbolske  Gestus  har  sikkert  dannet  Grundlaget 
for  den  hele  mimiske  Kunst,  der  dyrkedes  med  Iver  som 
selvstændig  Færdighed  og  ejede  en  Stab  af  dygtige  Lærere  i), 
blandt  hvilke  nævnes  ingen  ringere  end  selve  Reformatoren 
Buddha.  Vort  Kjendskab  til  den  symbolske  Side  af  Mimiken 
er  imidlertid  saa  godt  som  lig  Nul.  Kun  et  Par  ganske  enkelte 
varslende  men  uvilkaarlige  Bevægelser  nævnes  udtrykkeligt  og 
komme  ideligt  igjen  i  alle  Stykker.  En  uvilkaarlig  Trækning 
i  højre  Arm  eller  Øje  var  for  Manden  et  lykkeligt  Varsel,  for 
Kvinden  et  ulykkeligt.  Omvendt  varslede  en  Trækning  i  venstre 
Arm  eller  Øje  Lykke  for  en  Kvinde,   Ulykke  for  en   Mand*). 


>)  »Hør,  Herre  Konge!  Jeg  har  Isert  den  mimiske  Kunst  fuldstændigt  af  en  god 
Lærer,  liar  givet  Prøver  derpaa  og  er  blevet  vel  modtaget  af  Eder  og  Dron- 
ningen.« —  Kongen  og  Danserinden,  1.  Akt,  S.  14. 

«)  >Hvad  nu?  Mit  højre  Øje  blinkede.  Dog  Carudattas  Nærværelse  vil  snart  for- 
jage min  ugrundede  Frygt.«  Lerv.  6.  Akt,  S.  100.  —  »Ha!  jeg  fik  et  Værge, 
t  min  Arm  det  trak,  alt  er  gaaet  heldigt.  O,  saa  er  jeg  frelst,«  —  7.  Akt,  S. 
113.  —  »Jeg  Hjender  Aarsagen  til  denne  Festdragt,  og  dog  bæver  mit  Hjerte 
som  en  Vanddraabe  paa  et  Lotusblad,  og  mit  venstre  Øje  blinker  bestandig 
spaaende  mig  Lykke.«  Kongen  og  Danserinden,  5.  Akt,  S.  75  og  mange 
andre  Steder. 

Derimod  lade  selvstændige  smaa  mimiske  Intermezzi  sig  uden 
Vanskelighed  opspore  i  adskillige  af  Stykkerne,  hvor  de  ikke 
synes  at  have  haft  andet  Maal  end  selve  den  Kunst,  hvormed 
de  udførtes.  Den  lille  Episode  med  Bien  i  Qakuntalffs  første 
Akt  er  alt  tidligere  nævnt,  og  hvorledes  en  saadan  Scene  blev 
udført,  kunne  vi  delvis  lære  af  »Kongen  og  Danserinden«.  I 
dette  Stykke  skal  nemlig  Målavikå,  Elskerinden  i  Stykket, 
netop  vise  sin  mimiske  Kunstfærdighed  for  Kongen,  og  dette 
gaar  da  saaledes  for  sig,  at  hun  først  synger  følgende  lille  Digt: 


»Hjærte,  vær  uden  Haab!    Hvor  skal  den  Elskte  jeg  finde? 
Dog  mit  Øje,  der  sitrer,  spaar  en  lykkelig  Stund. 
Svart  jeg  savnede  haml    O  Herre!  vid,  din  Slavinde 
længes  alene  mod  Dig,  tørster  efter  din  Mund.« 


Derpaa  staar  der  i  den  scenariske  Bemærkning,  at  hun  ^dan- 
sende fremstiller  de  samme  Stemningers.  Kort  efter  følger  den 
tilstedeværende  Nonnes  Bedømmelse  af  Præstationen,  og  i  denne 
ligger  en  ret  anskuelig  Antydning  af,  af  hvad  Art  denne 
mimiske  Dans  var.     Hun  siger: 


Alt,  hvad  I  viste  os  var  dadelløst; 

hver  en  Bevægelse  sagde  saa  tydelig 

Følelsen,  som  den  betød. 

Foden  betegnede  Tempoet  lydelig, 

hvergang  det  Stemningen  bød, 

just  efter  Reglerne  for  hendes  Videnskab 

Armenes  Runding  var  blød. 

Lidenskab  avlede  stærkere  Lidenskab, 

Ja  I  det  var  Kjærligheds  Nød.« 

De  mimiske  Intermezzi,  som  aabenbart  udgjorde  en  Hoved- 
attraktion ved  Forestillingerne,  indblandedes  ofte  paa  en  Hand- 
lingen ret  uvedkommende  Maade,  ja  selv  hvor  de  skulde  synes 
at  hæmme  den  dramatiske  Spænding.  Saaledes  i  Indbruds- 
scenen  i  »Lervognen«  (3die  Akt),  hvor  Tyven  pludselig  og 
uden  rimelig  Hensigt  bliver  stukket  af  en  Snog,  derpaa  »ud- 
trj'kker,  hvorledes  Giften  piner  ham«  og  endelig,  efter  at  have 
bundet  sin  Offersnor  (det  er  en  Brahman,  der  stjæler)  om 
Fingeren,  erklærer:  »Jeg  har  helbredet  mig,  jeg  er  rask  igjen.« 
—  Ligeledes  i  samme  Scene,  hvor  Lampens  Lys  gjør  ham 
bange.  Han  siger  da:  Hvor  Lampen  lyser!  Jeg  har  et  ild- 
søgende  Insekt  til  at  slukke  Lampen  med.  Nu  er  det  Tid  og 
Sted  til  at  bruge  det.  Nu  har  jeg  ladet  det  flyve.  Det  svæver 
over  Lampen  i  smukke  Kredse;  nu  gik  den  ud  ved  Blæsten, 
som  det  gode  Dyr  gjorde  med  sine  Vinger.  Hvilket  Mørke  her 
er  blevet.« 

Aabenbart  har  her  hverken  været  nogen  lysende  eller 
slukket  Lampe,  langt  mindre  noget  Udsøgende  Insekt  Det 
hele  har  været  et  lille  Nummer,  som  paa  en  Gang  kunde  give 
Skuespilleren  Lejlighed  til  at  vise  sin  mimiske  Duelighed  og 
skænke  Scenen  den  Lokalfarve,  som  Dekorationsvæsenet  savnede. 

Et  lignende  endnu  mere  udførligt  Nummer  er  Vognstyreren 
Sthåuaraka's  i  samme  Stykkes  sjette  Akt.  i) 

Den   indiske  Skuespilkunst  er  paa  en  Gang   grundig   og 


1)  Sthdvaraka  (ifører  en  Vogn  ind.)  Jeg  har  faaet  Befaling  af  Kongens  Svoger, 
Sansthånaka,  at  Jeg  hurtig  slcal  komme  med  hans  Vogn  tO  den  gamle  Have, 
Pushpakarandaka.  Nu  fcjører  jeg  da  derhen !  Træk,  Oxer,  træk  !  (Han  kJBVtr 
videre  og  ser  sig  om.)  Hvad !  Vejen  er  spærret  af  Bønder\'ogne.  Hvad  skal 
jeg  nu  gjøre  ?  (Raaber  hovmodig :)  Hej !  hej  I  Ryk  væk  I  (Lytter.)  Hvad  siger 
I?  »Hvis  Vogn  det  er?«  Det  er  Kongens  Svoger,  Sansthånaka's  Vogn.  Ryk 
derfoi*  væk  i  en  Fart!  (Ser  sig  om.)  Hvem  var  han  der,  der  skjulte  sig,  da 
han  saa  mig  og  løb  sin  Vej  for  mig  ligesom  en  uheldig  Spiller  for  Bankøren? 
Hvem  knn  det  dog  være?  Dog,  hvad  kommer  det  mig  ved?  Jeg  skal  skynde 
mig,     Hej,    hej,    Bønder!     Kjør  til  Side  I     Hvad  siger  du?     Skal  jeg  vente  lidt 

overfladisk.  Den  er  overfladisk,  forsaavidt  som  den  ikke  giver 
sig  i  Kast  med  Sjælelivets  dybeste  Rørelser,  men  bestandig 
maa  holde  sig  til  de  lette  smilende  eller  blødt  sentimentale 
Stemninger.  Den  er  grundig,  forsaavidt  som  den  udpensler  de 
forhaandenværende  Opgaver  med  en  utrættelig  Flid  og  Nøjag- 
tighed og  af  sine  Dyrkere  kræver  en  særdeles  omhyggelig 
Fordannelse. 

Skuespillerne  udgjorde,  i  alt  Fald  paa  det  klassiske  Dramas 
Tid,  en  selvstændig  Stand.  Adskillige  Ytringer  i  Skuespillene 
lyde  derpaa,  saaledes  bl.  a.  Direktørens  Ord  i  Prologen  til 
Ratnåvali:  »Jeg  maa  ogsaa  gjøre  Eder  opmærksom  paa,  at  vi 
for  vor  Part  har  nogen  Erfaring  i  Theatervæsenet,  hvorfor  jeg 
ogsaa  haaber,  at  den  gunstige  Lejlighed,  der  her  er  givet  mig 
til  at  fremtræde  for  en  saa  fornem  Forsamling,  i  Forbindelse 
med  et  saa  kosteligt  Digterværk,  dygtige  Skuespillere  og  lignende 
Midler  til  at  tilfredsstille  Eder,  vil  skafle  mig  alt  det  Udbytte, 
jeg  ønsker.« 

Man  ser  tillige  heraf,  at  det  var  Direktøren,  der  havde 
Risikoen  ved  Forestillingerne.  Derimod  behøvede  han  ikke 
altid  at  være  Indehaver  af  Hovedrollen.  Han  kaldtes,  som  alt 
bemærket,  Sutradhåra^  hvilket  Navn  er  forskjellig  fortolket, 
mest  som  den,  der  forestod  Theatrets  Bygning,  Opstilling; 
mere  plausibel  er  dog  den  Hypothese,  der  vil  vide,  at  Navnet 
er  laant  fra  de  omvankende  Marionetspillere,  og  at  dets  Grund- 
betydning er  »den,  der  trækker  i  Snorene.«  Sutradhåra'en 
bliver  paa  denne  Maade  Theaterledereny  som  indstuderer  Styk- 


og  Ixjælpe  dig  at  dreje  Hjulet?  Ho,  ho!  Passer  det  sig  for  mig,  Kongens 
Svogers  Kusk?  Dog,  den  stakkels  Mand  er  ganske  alene.  Jeg  vil  hjælpe  ham. 
Jeg  kan  lade  Vognen  staa  her  ved  Døren  til  den  ærværdige  Carudatta's  Have. 
(Han  gj»r  saa.)  Nu  kommer  jeg.  (Han  gaar  ud.)  Lervognen  S.  99.  —  Over- 
flødigt er  det  vel  at  bemærke,  at  om  Vognstimmel,  Bønder  o.  1.  har  der  ikke 
været  Tale.     Det  er  Monolog  med  mimisk  Ledsagelse. 

kerne,  instruerer  Skuespillerne  og  tillige  bærer  det  økonomiske 
Ansvar.  ^) 

Hvad  Skuespillerstandens  sociale  Stilling  betræffer,  da  ere 
Udsagnene  herom  meget  modstridende.  Nogle  vidne  om,  hvor 
højt  ansete  Skuespillerne  vare,  hvorledes  de  hyppigt  hørte  til 
den  øverste  Kaste,  Brahmanernes,  hvor  velstaaende  de  vare 
o.  s.  V.  Andre  fortælle,  at  de  ligesom  vilde  Svin,  Slanger  og 
Padder  staa  helt  udenfor  Kasterne,  et  af  deres  Navne  var 
Kuqtlava,  det  vil  sige,  den  som  har  slette  Sæder,  og  i  en  Be- 
retning fra  det  7de  Aarhundrede  staar:  »Slagtere,  Fiskere, 
Skuespillere^  Bødler  og  Skarnagere  vises  ud  af  Byerne  og  deres 
Boliger  blive  dem  bestemt  angivne.  Naar  de  drage  til  og  fra 
Landsbyerne,  holde  de  sig  paa  venstre  Side  af  Vejen.«  ^) 

Mulig  kunne  disse  tilsyneladende  saa  skarpe  Modsigelser 
dog  ret  godt  forenes.  Der  har  nemlig  aabenbart  existeret  to 
Arter  af  Skuespillere  i  Indien.  En  fornem,  dannet,  veloplært 
og  velset  Klasse,  som  holdt  til  i  de  store  Byer,  ved  HofiFeme, 
og  som  spillede  de  fine  klassiske  Dramer,  vare  Venner  med 
Digtere  og  Filosofer  og  ikke  uden  Anseelse  ved  Hove.  Og  en 
anden  vagabonderende,  fattig  og  forskudt  Klasse,  som  drog 
fra  Landsby  til  Landsby  og  opførte  deres  frygtelig  og  ganske 
utilsløret  uanstændige  Farfer  —  hvis  Levned  ikke  var  stort 
anstændigere  end  deres  Repertoire,  og  som  vare  saa  skyede 
som  i  sin  Tid  »Natmandsfolkene«  i  Europa,  saa  at  ordentlige 
Folk  end  ikke  vilde  gaa  paa  samme  Side  af  Vejen  som  de  af 
Frygt  for  blot  at  røre  ved  disse  urene  Dyr.  Henfører  man  de 
anerkjendende  Vidnesbyrd  til  den  første  Klasse  og  de  ned- 
sættende til  den  anden,  tror  jeg,  man  faar  den  rimeligste 
Forklaring  paa  dette  lidt  dunkle  Forhold.    I  et  hvert  Fald  kan 


>)  Shankar  Pandit:    Vikramorva^,    notes,    p.    4,    cit.    af    L.    v.    Schroeder   a.  V 

s.  600. 
•)  Hlouen-thsang :    Mémoires   sur   les   contrées   occidentales,    t.    I.   p.  66,  Irad.  p, 

Julien.     Cit.  af  du  Méril  I  p.  218  n.  3. 

der  vistnok  gaas  ud  fra,  at  Indiens  Skuespillerstand  gjennem- 
gaaende  stod  højere  end  de  andre  asiatiske  Landes,  ligesom 
deres  Kunst  sikkert  var  ædlere  og  finere.  Eller  med  andre 
Ord:  hvad  der  i  disse  andre  Lande  var  den  blotte  Underhold- 
ning, Morskab  for  Mængden,  er  i  Indien  hævet  op  i  den 
virkelige  Kunsts  Sfære. 


Digitized  by 


Google 


Digitized  by 


Google 


ANDET  AFSNIT. 

DEN    GAMMEL-KLASSISKE 
SKUESPILKUNST. 

DET  GRÆSKE  THEATER. 


I. 

DRAMAET. 

Den  græske  dramatiske  Kunsts  Opstaaen  af  Dionysos  festerne. 
Det  bakkhiske  Optog  og  Bukkesangene.      Phattosdgrkelsen.      Tragedie  og  Satyrspit. 
Thespis  og  hans  Reformer.      Den  klassiske  Tragedies  Form  og  Typer,     komediens 
Oprindelse  og  Udoikling.    Den  politiske  Komedie  og  det  borgerlige  Situationslystspil. 

Om  noget  Lands  Theater  er  er  autochtont,  er  det  sikkert 
Grækenlands.  Næppe  noget  andet  Folk  har  frembragt  et  mere 
oprindeligt  og  mere  nationalt  Drama.  Og  dog  frembyder  den 
græske  Skuespilkunst  i  sit  Udspring  og  sin  Udvikling  paa- 
faldende  Analogier  med  andre  Folkeslags.  Ikke  blot  saaledes 
at  forstaa,  at  det  græske  Theater  ligesom  andre  er  opstaaet 
ud  af  de  religiøse  Fester;  men  selve  disse  Fester  og  mange  af 
Gudsdyrkelsens  Ceremonier  minde  os  om,  hvad  vi  kjende  af 
Naturfolkenes  Kultus.  Vi  gjenfinde  de  samme  blodige  Menneske- 
ofringer, de  samme  hemmelige  Selskaber  med  deres  mystiske 
Indvielser  og  deres  vilde  Naturfester,  de  samme  Danse  og 
Sange  og  de  samme  Forklædninger  og  Masker.  Det  er  ifølge 
Sagens  Natur  vanskeligt  at  komme  til  Bunds  i  de  hemmelige 
Selskabers  egentlige  Formaal,  men  nogen  Væsensforskjel  synes 
dsr  dog  ikke  at  være  mellem  f.  Ex.  Areoiernes  store  Forbund 

paa  Sydhavsøerne  og  saa  de  eleusinske  Mysterier  eller  Kabei- 
rernes  Laug  paa  Samothrake.  Det  var  religiøse  Selskaber  til 
gjensidig  Støtte  med  hemmelighedsfulde  og  skumle  Optagelses- 
ceremonier,  skikkede  til  at  indgj^de  Medlemmerne  Rædsel  for 
at  bryde  deres  Forhold  til  Lauget,  men  ogsaa  med  lyse,  muntre 
Fester,  hvor  man  drak  og  sang  Dage  og  Nætter  i  Rad. 

Grækerne  var  et  levelystent  Folk,  og  deres  Fester  var  tal- 
rige. De  havde  ingen  ugenlig  Hviledag,  svarende  til  vor  Søn- 
dag eller  Jødernes  Sabbath.  Men  derfor  glemte  de  ikke  deres 
Guder,  og  hver  af  de  fornemste  af  dem  havde  sin  Fest  og 
tilbades  paa  sin  Maade.  Bøn,  Tvætninger,  Faste  og  Ofringer 
vekslede  med  Drikkelag,  Lege,  Sange  og  Danse,  alt  til  Gudens 
Ære.  Den  mest  folkekære  af  Guderne,  ialtfald  den,  for  hvem 
der  holdtes  de  fleste  Fester,  var  Dionysos  eller  Bakkhos,  som 
han  ogsaa  kaldtes. 

Han  dyrkedes  som  den  skabende  Naturkrafts  Gud;  det  var 
ham,  som  befrugtede  Vinrankerne,  modnede  Druerne  og  fik 
Træerne  til  at  skyde  Knop.  Vinen,  det  var  Grækenlands 
Rigdom.  Naturligt  derfor,  at  man  paa  Landet  og  i  Byen 
fejrede  den  mægtige  Gud  med  talrige  Fester,  snart  naar  Vinen 
var  perset,  eller  naar  den  var  afgæret  og  det  første  Bæger 
smagtes  af  den  nye  Most. 

Aristofanes  skildrer  i  »Acharnerne«,  hvorledes  en  Bonde 
og  hans  Familie,  alene  for  sig  selv,  fejre  en  Dionysosfest. 
Der  begyndes  med  en  Bøn  og  derpaa  vandrer  Familien  i  Pro- 
cession til  Offerstedet,  først  Datteren  som  Kanephor^)  med 
OflFerkur\^en  paa  Hovedet,  bag  efter  Slaven  med  Phallos,  Frugt- 
barhedens Symbol,  og  tilsidst  Husfaderen,  der  istemmer  en 
kraftig  phallisk  Sang,  medens  Bondekonen  er  det  beundrende 
Publikum,  der  fra  Husets  Tag  følger  Processionen.   Aristofanes 


1)  Kanephorer  kaldtes    de   Jomfruer,    der  ved  Demeter-  og  Dionysos-Fcsteme  ud- 
valgtes til  at  bære  Kurvene  med  Offergaverne. 

har  ment  at  ironisere  over  de  tarvelige  Landsbyfester,  der 
unægtelig  faldt  igjennem  ved  Siden  af  de  pragtfulde  athenien- 
siske Dionysier,  men  derved  har  han  givet  os  et  Middel  i 
Hænde  til  at  bedømme,  hvorledes  disse  storartede  Fester  har 
været  i  deres  oprindelige  og  simpleste  Form.  Thi  i  denne 
lille  Privatfest  er  indesluttet  hele  Dionysiernes  Kerne:  Bønnen, 
Processionen,  Phallossymbolet,  Dithyramben  og  Ofringen. 


Fig.  13.     Dionysiske  Festceremonier. 

I  Tiden  før  det  græske  Dramas  Tilblivelse  maa  vi  tænke 
os  (len  Del  af  Dionysosfesterne,  som  interesserer  os,  nemlig 
Processionen  og  Ofringen,  at  være  foregaaet  omtrent  saaledes 
som  det  nu  skal  beskrives.  ^) 


O  Jeg  resumerer  her  de  forskjellige  Fester,  da  det  vilde  fere  for  vidt  at  komme 
ind  paa  Forskjellen  mellem  de  landlige  og  stadlige  Dionysier,  mellem  Lenæeme 
og  Anthcsterieme.  Udførlige  Oplysninger  herom  finder  man  bl.  a.  i  Paul 
Stengel:  Die  griechischen  SakralalterthQmer  (Jw.  v.  MQller:  Handbuch  der 
klass.  Abterthumswissenschaft,  Bd.  V.)  eller  i  H.  Blflmner :  Leben  und  Sitten 
der  Griechen  Bd.  III. 

Hovedpunktet  i  Festen  var  Ofringen  og  omkring  denne 
grupperede  sig  de  øvrige  Ceremonier.  Til  Dyonysos  ofredes 
oprindelig  et  Menneske,  men  senere,  da  Sæderne  mildnedes, 
erstattedes  Mennesket  af  en  Buk  (Tragos).  Processionen  tjente 
til  at  føre  Dyret  højtideligt  til  Offerstedet.  Undertiden  knytte- 
des ogsaa  til  Processionen  det  symbolske  Bryllupstog,  som 
førte  Basilinna  (o:  Archon  Basilevs'  Hustru)  til  Templet,  hvor 
hun  skulde  ægte  Dionysos.  I  et  hvert  Tilfælde  var  Processionen 
af  ren  religiøs  Art  og  Deltagerne  i  den  opfyldte  et  officielt 
religiøst  Hverv.  Et  af  Hvervene  var  det  at  forestille  Dionysos 
selv,  naar  man  da  ikke  nøjedes  med  at  bære  hans  Statue  i 
Procession.  Han  tænktes  —  og  fremstilledes  —  som  en 
skægget,  langhaaret,  moden  Mand^)  (Fig.  14);  to  smaa  Horn 
spirede  frem  paa  hans  Pande  og  vidnede  om  hans  utvingelige 
Energi;  i  Haanden  havde  han  en  blomstrende  Thyrsestav  som 
et  Billede  paa  Foraaret  og  den  eviggrønne  Epheukrans,  der 
smykkede  hans  Hoved,  viste,  at  hans  altid  virksomme  Kraft 
ikke  anfægtedes  af  de  skiftende  Aarstider;  en  uhyre  Phallos, 
Tegn  paa  hans  voldsomme  skabende  Evne,  bares  foran  ham 
i  en  Kurv  eller  paa  Enden  af  en  Stang.  Foran  Guden  gik 
festklædte,  bekransede  Jomfruer,  bærende  OfFerkurven  paa  de 
ranke  Hoveder,  og  efter  ham  fulgte  en  sælsom  broget  Skare 
af  Bakkhanter,  fantastisk  udklædte  som  Satyrer  i  Bukkeskind, 
som  drukne  Ithyphaller^)  med  løsthængende,  vinplettede  Kajv 
per  og  Ansigtet  indsmurte  i  Bærme  eller  Morbærsaft,  symbolsk 
mindende  om  Dionysos'  voldsomme  Skaberkraft  og  Vinens 
hidsende,  vildskabsvækkende  Indflydelse.  Men  i  Følge  Dogmet 
om    hans    blodige    Død    og   sejrrige    Gjenopstandelse   var  Vin- 


1 )  Fremstillingen  af  Bakkhos  som  en  kvindagtig  Yngling,  lige  udtraadt  af  Drenge- 
aarene,  er  senere. 

2)  Saaledes  kaldte  efter  deres  lige  Q^vi   =   Uge,  ret)  opstaaende    Phallos.  lavet  af 
Figentræ  eller  rødt  Læder. 

guden  ogsaa  Dødens  Betvinger  og  de  Døde  hørte  derfor  ogsaa 
med  til  hans  Triumftog.  En  Del  Bakkhanter  fremstillede 
disse  uhyggelige  Gæster  fra  Underverdenen.  Med  Blyhvidt 
gav  de  deres  Ansigter  Dødens  Bleghed  eller  skjulte  dem  helt 
under  folderige  Ligklæder,  som  senere  sloges  tilside  for  at 
aabenbare  hæslige  og  afskrækkende  Dødningemasker.  Disse 
sidste  Deltagere  i  Toget  var  de  eneste,  der  ikke  bar  det  offici- 


Fig.  14.     Dionysosherme  og  Alter  (Vnsemaleri). 

elle    Festemblem,    Phallos;   de   døde    betragtedes   nemlig  som 
kjønsløse. 

I  vild  Dans  bevægede  dette  Optog,  Pompé,  af  Satyrer, 
\inbegejstrede  Ithyphaller  og  ligklædte  Dødninge  sig  til  Offer- 
stedet og  her  udførtes,  medens  Dyret  beredtes  til  Takofferet, 
Sange  og  Danse  til  Gudens  Ære.  Sangen,  som  beskrev  Træk 
af  Dionysos'  Livshistorie,  kaldtes  Dithyramben  og  udførtes  med 
ledsagende    Fløjtespil    og   Dansebevægelser  omkring  Alteret  af 

Satyrkorel  og  dets  Forsanger,  Eksarchon.  Det  folkelige  Navn 
paa  Satyrerne  var  Tragoi,  d.  v.  s.  Bukkene,  derfor  hed  Koret 
det  tragiske  Kor,  Bukkekoret  og  Sangen,  de  sang,  Tragoedia, 
Bukkesangen.  Denne  Bukkesang  er  altsaa  det  folkelige  Navn 
for  Dithy ramben  i)  og  det  vi  kalder  den  græske  Tragedie  er 
direkte  udgaaet  fra  disse  Korsange.  Grundlaget  for  denne 
Art  Skuespil  var  netop  ogsaa  Koret,  som  selv  efter  at  Del- 
tagerne hørte  op  udelukkende  at  forklæde  sig  som  Satyrer, 
bibeholdt  det  folkelige  Navn  Bukkekoret  eller  det  tragiske 
Kor. 

Det  egentlige  Satyrkor  uddøde  dog  ikke,  fordi  det  om- 
formedes til  Tragediens  Kor.  Det  bevaredes  i  den  særegne 
Skuespilart,  Satyrspillet,  men  skiftede  samtidig  Navn  og  .kaldte 
sig  Satyrikos  Choros,  det  satyriske  Kor. 

Saaledes  udviklede  sig  af  den  strængt  officielle,  gejstlige 
Del  af  Bakkhosfesten  Tragedie  og  Satyrspil.  Efterhaanden  som 
Satyrernes  og  Ithyphallernes  Sange  og  Danse  antog  bestemte 
Former  og  Rhytmer,  krævede  deres  Udførelse  ogsaa  mere  og 
mere  særlig  uddannede  og  særlig  dertil  egnede  Folk.  Bakkhos- 
koret  kom  derved  til  at  danne  en  Art  Stab  af  virkelige 
Sangere  og  Dansere. 

Men  Side  om  Side  med  denne  religiøse  Del  af  Festen  gik 
en  verdslig,  uofficiel  Bevægelse,  der  skulde  blive  Fader  til  den 
lystige  attiske  Komedie.  Til  det  udklædte  og  forud  arrangerede 
Bakkhostog  sluttede  sig  snart  en  frivillig  Skare  af  begejstrede 
Dionysos-  og  Phallos-Tilbedere,  som  uden  at  høre  til  Gudens 
egentlige  Følge,  dog  var  mere  end  de  almindelige  Tilskuere. 
I  lystig  Flok  (Komos)  drog  de,  mest  til  Vogns,  rundt  i  Staden, 
sang  deres  Sange  til  Phallos  Ære  (Phallika)  og  kastede  Vittig- 
heder i  Grams  til  den  sammenstimlende  Mængde,  der  ikke 
lod    det   mangle  paa  Svar.     Disse  Phallos-Løjer  blev  snart  en 


»)  Baumeister:     DenkmAler  des  klassichen  Alterthums.  I.,  S.  383, 

staaende  og  meget  yndet  Del  af  Festprogrammet,  Sangene,  der 
oprindelig  var  improviserede,  indstuderedes  af  et  Kor  af  de 
lystige  unge  Mennesker,  hvilket  efter  Navnet  paa  den  omstrej- 
fende Flok,  Komos,  flk  Navn  af  det  komiske  Kor,  i)  medens 
deres  Sange  kaldtes  xw^oidm,  Komoedier. 

De  unge  Mænd,  hvoraf  Koret  bestod,  mødte  i  den  første 
Tid  i  deres  almindelige  borgerlige  Dragt;  senere  anlagde  de  et 
Slags  ensartet  Kostyme,  en  Tunika  af  hvid  Uld  og  en  plump 
Kappe  af  sammensyede  Skind.  De  var  umaskerede,  men 
havde  om  Hovedet  en  Krans  af  Violer  og  Vedbend,  og  Duske 
af  Thimian  og  Akanthusblade  faldt  ned  over  deres  Hoveder 
og  gjorde  Ansigterne  ukjendelige.  Endvidere  havde  de  en 
Phallos*)  bunden  ved  Bæltet  eller  hængende  om  Halsen.  De 
kaldtes  derfor  ogsaa  Phallophorer,  Phallosbærere. 

Tragedie  og  Komedie,  disse  to  folkelige  Navne,  holdt  sig 
Oldtiden  igjennem  som  Betegnelse  for  det  alvorlige  og  lystige 
Skuespil,  og  den  nyere  Tid  gjenoptog  dem  i  Renaissanceperi- 
oden  med  væsentlig  den  samme  Betydning.  Som  det  ses  ud- 
gik de  begge  af  Dionysosdyrkelsen.  Men  det  er  værd  at  lægge 
Mærke  til,  at  medens  Tragedien  og  Satyrspillet  var  en  integre- 
rende Del  af  Gudstjenesten  og  som  saadan  behandlede  —  dels 
alvorligt,  dels  parodierende  —  Gudernes  overnaturlige  Skæbner 
og  Tildragelser,  der  intet  havde  med  det  virkelige  Liv  at 
gjøre,  var  Komedien  oprindelig  kun  en  lystig  improviseret 
Vittighedskamp  mellem  ikke-gejstlige  Festdeltagere,  en  Vittig- 
hedskamp,  i  hvilken  man  skaanselløst  søgte  at  ramme  hin- 
andens svage  Sider,  men  i  hvilken  det  ogsaa  gjaldt  om  ikke 
at    føle   sig   saaret,    selv   om    Slagene   sved    nok   saa   haardt. 


*)  Phallos  var  dog  ikke  her  som  hos  Ityphalleme  et  Symbol  paa  den  skabende 
KraA  hos  Dionysos  og  derigjennem  et  religiøst  Festemblem,  men  snarere  en 
Art  Amulet  til  Beskyttelse  mod  Hekseri  o.  1.  saaledes  som  phalliske  Figurer 
endnu  i  Sydeuropa  bruges  og  som  man  den  Gang  anbragte  over  Døre,  om 
Halsen  paa  smaa  Børn,  paa  Gravsteder  o.  s.  v. 
Se  E.  du  Méril:  la  comécUe  I. 

Denne  væsensforskjellige  Karakter  bibeholdt  de  senere  udvik- 
lede to  Kunstformer  i  Tidernes  Løb  og  Tragedien  vedblev  at 
fremstille  Guders  og  Heroers  Levnedsløb,  medens  Komedien 
stadig  tog  Sigte  paa  Samtidens  Latterligheder  og  det  daglige 
Livs  Tildragelser.  Paa  hvad  Maade  og  i  Løbet  af  hvor  langt 
et  Tidsrum  Satyrernes  Dithyrambe  og  Ynglingeflokkenes  phal- 
liske  Løjer  udviklede  sig  til  det,  vi  nu  er  vante  til  at  betragte 
som  et  Drama,  det  er  endnu  og  vil  vel  formodenlig  altid  blive 
uoplyst,  forsaavidt  som  man  ikke  kjender  de  Overgangsformer, 
som  nødvendig  maa  have  eksisteret. 

Hovedmomenterne  i  denne  Omformningsproces  ligger  i: 
1)  Opgivelsen  af  Korets  udelukkende  satyriske  Karakter,  som 
hænger  sammen  med,  at  Dithyramben  ikke  mere  beskæftiger 
sig  med  Dionysos'  Liv  alene,  men  ogsaa  besynger  andre 
Heroers  Liv  og  Bedrifter;  2)  Forsangerens  Overgang  fra  at 
være  en  episk  Besynger  af  andres  Hændelser  til  selv  at  fore- 
stille den  besungne  Helt  og  gjengive  hans  Lidelser  som  sine 
egne;  3)  Indførelssn  af  en  regelmæssig  Handhng.  ^) 

Literaturhistorien  har,  som  anden  Historie,  sine  Myther,  og 
en  af  de  mest  rodfæstede  og  i  den  almindelige  Bevidsthed  mest 
udbredte  er  den  om  Thespiskarren,  Thespis  var  »Opfinderen« 
af  Skuespilkunsten  i  Grækenland  og  drog  paa  sin  Karre  Landet 
rundt  og  spillede  paa  samme  berømte  Karre  sine  Tragedier. 
Mythen  stammer  fra  Horats,  ^)  og  har  det  tilfælles  med  mange 
andre  Myther,  at  der  ligger  noget  til  Grund  for  den,  men  at 
just  det,  som  mest  bider  sig  fast  i  Folks  Hukommelse,  er  Op- 
spind. *Karren<i  maa  opgives  og  Vignettegnere  til  Theater- 
historier  burde  alt  for  længe  siden  have  fundet  et  andet  Motiv 
end  den  fantastiske  Legetøjsvogn,  som  hidindtil  har  været 
staaende   for   dem    alle.      Hvad    vi  ved  om  Thespis  er  yderst 


»)  Sml.  A.  &  M.  Croiset:  Histoire  de  la  lltlérature  grecque.     Tome  HI,  p.  34. 
•)  Ars  poetica  275-77. 

lidet  og  det  lidet  er  endda  næppe  helt  paalideligt.  Han  levede 
i  det  sjette  Aarhundrede  f.  Chr.  og  var,  hvad  man  den  Gang 
kaldte  Danser,  ^)  d.  v.  s.  han  indstuderede  Dansen  og  Sangene^ 
som  han  tillige  forfattede,  med  Bakkhoskoret.  Naturligvis 
har  Thespis  ikke  »opfundet«  hverken  Skuespilkunsten  eller 
Tragedien,  der  var  en  langsom  Udviklings  Resultat,  men 
mulig  var  han  den  første  eller  en  af  de  første,  der  vovede  at 
bryde  med  Traditionen  og  indførte  nye  Heltesagn  i  Bakkhos- 
dithyrambeme  og  endog  vovede  selv  at  fremstille  disse  Helte 
som  levende  og  talende  Personer,  en  Reform,  der  i  Begyndel- 
sen ikke  vandt  Behag  hos  de  gamle  Atheniensere  —  thi  til 
Athen  bragte  Thespis,  der,  født  paa  Landet,*)  mest  optraadte 
ved  landlige  Dionysier,  omkring  Aar  535  sine  Tragedier  — 
fordi  de  fandt  det  næsten  gudsbespotteligt,  at  se  de  gamle 
Heroer  gaa  om  lyslevende  og  tale  Ord,  som  de  maaske  aldrig 
havde  talt.  Dog  de  Yngre  og  det  store  Folk  jublede  over 
denne  Spillemaade  og  Thespis  fandt  snart  mange  Efterlignere, 
som  til  hver  Dionysosfest  fremstillede  sig  med  deres  Tragoedier 
for  at  kappes  om  Publikums  Gunst. 

Til  Thespis'  Navn  er  endvidere  knyttet  Opfindelsen  af 
Masken;  men  heller  ikke  denne  Opfindelse  tør  vi  lade  ham  i 
ubeskaaret  Besiddelse  af.  Vi  have  set  i  Afsnittet  om  den 
primitive  Skuespilkunst,  at  Masken  allerede  hos  meget  uudvik- 
lede Folkeslag  bruges  som  Mystificeringsmiddel  ved  religiøse 
Danse  og  det  er  næppe  sandsynligt,  at  ikke  Grækerne  i  det 
Tidsrum,  da  Thespis  virkede,  skulde  have  kjendt  og  benyttet 
den,  da  de  jo  iøvrigt  udklædte  og  formummede  sig.  Derimod 
er  det  muligt,  at  han,  saaledes  som  det  ogsaa  berettes,  har 
indført  nye  Masker  og  navnlig,  at  han  har  fundet  paa  at  veksle 
Maske    efter    de    forskjellige    Personer,   som   han   forestillede. 


')  offxi9*iii  *«  ^^f  Mttller:  Lehrbuch  der  griechischen  Bahnenalterthflmer  p.  220. 
*)  I  Ikaria,  ikke  langt  fra  Marathon. 

Traditionen  tillægger  ham  Brugen  af  tre  forskjellige  Ånsigts- 
formummelser;  den  ene  bestod  i  et  Sminkelag  af  Blyhvidt, 
den  anden  i  et  lignende  af  Portulak,  den  tredje  var  en  Maske 
af  fint  malet  Lærred. 

Af  hvad  Art  de  Figurer  var,  som  Thespis  fremstillede 
under  disse  Masker,  derom  kan  vi  ikke  gjøre  os  nogen  Fore- 
stilling, idet  intetsomhelst  af  hans  Digtninge  er  bevaret.  Og- 
saa  af  hans  nærmeste  Efterfølgere  Choirilos,  Pratinas  og  Phry- 
nichos  er  saagodt  som  alt  gaaet  tabt  Kun  enkelte  spredte 
Brudstykker  lade  os  ane,  at  Phrynichos  ikke  med  Urette 
vandt  og  selv  længe  efter  Døden  bevarede  sit  store  Navn  som 
Digter.  Alle  var  disse  Mænd  »Dansere*,  og  alle  optraadte  de 
som  Skuespillere  eller  Sangere  i  deres  egne  Skuespil.  Dog 
maa  det  vel  erindres,  at  om  noget  egentlig  Drama  i  vor  For- 
stand er  Talen  ikke  endnu.  Vekselsange  mellem  Koret  og 
dets  Forsanger,  saaledes  maa  vi  tænke  os  de  græske  Skuespil 
før  Aischylos,  hvad  enten  de  kaldtes  Tragedier  eller  Satyrspil. 
Først  med  Aischylos  begynder  den  graeske  Skuespilkunst  og 
det  græske  Dramas  egentlige  Historie,  ikke  blot  fordi  vi  med 
ham  træde  ud  fra  Sagnenes  og  Formodningernes  Halvmørke 
til  Kjendsgjerningernes  klare  Dagslys,  men  fornemmeligst,  fordi 
under  ham  Drama,  Theater  og  Fremstilling  for  første  Gang 
krystallisere  sig  i  de  klassiske  Former  som  de  bevare  væsenlig 
uforandrede  gjennem  hele  den  klassiske  Oldtid. 

Vi  skal  ikke  her  forfølge  det  græske  Dramas  Historie,  en 
Opgave,  der  falder  udenfor  nærværende  Bogs  Plan.  Skuespil- 
kunstens Historie  ser  den  dramatiske  Digtning  under  Syns- 
punktet »Repertoire«  og  som  saadant  skal  her  kun  mindes 
om  enkelte  ydre  Ejendommeligheder  ved  de  graeske  Theater- 
stykker,  samt  antydes  de  Opgaver,  som  de  stillede  Skue- 
spilleren. 

Det  er  allerede  sagt,  at  der  paa  den  græske  Skueplads 
spilledes  tre  Arter  af  Dramaer:  Tragedie,  Satyrspil  og  Komedie. 

Medens  Komedien  allerede  fra  første  Færd  dannede  et  af- 
sluttet Hele  og  opførtes  særskilt,  blev  det  Brug  at  give  Tra- 
gedien en  tredelt  Handling,  det  vil  sige:  man  behandlede  en 
Sagnkreds  i  tre  Dramer,  der  hver  for  sig  dannede  et  Hele, 
men  dog  i  Tidsfølge  og  Emne  var  forbundne  til  et  sammen- 
hængende Arbejde.  Saadanne  tre  forbundne  Tragedier  kaldtes 
en  Trilogi.  De  opførtes  i  Træk  og  paa  samme  Dag;  og  efter 
denne  tunge  Kost  serverede  Digteren  gjerne  en  lille  Dessert, 
Satyrspillet,  der  ogsaa  behandlede  et  Sagnemne,  men  i  lystig 
parodierende  Form.  i)  En  saadan  Forening  af  fire  Skuespil 
kaldtes  en  Tetralogi, 

Forbindelsen  mellem  de  enkelte  Stykker  er  kun  bevaret 
hos  Aischglos,  af  hvem  vi  endnu  have  en  hel  Trilogi,  derimod 
findes  den  hverken  hos  Sofokles  eller  hos  Euripides,  idet  vel 
stadig  tre  Tragedier  opføres  i  Træk  efter  hverandre,  men  den 
indre  Sammenhæng  er  løst  og  hvert  Stykke  danner  et  for  sig 
afsluttet  og  de  andre  to  uvedkommende  Hele. 

Grundforskjellen  imellem  den  antike  og  den  moderne 
Tragedies  Bygning  ligger  imidlertid  ikke  i  denne  særegne  For- 
bindelse af  de  tre  eller  fire  Stykker,  der  kun  beroede  paa,  at 
Grækerne,  der  intet  stadigt  Theater  havde,  krævede  længere 
Forestillinger,  end  vi  nu  er  vant  til.  Det,  som  hovedsagelig 
adskiller  det  græske  Sørgespil  fra  vort,  er  -Anvendelsen  af 
Koret,  Udsprungen  af  Bakkhantkoret  bevarede  Tragedien  be- 
standig dette  som  sin  Hovedbestanddel,  om  end  den  i  Tidernes 
Løb  modificerede  det  oprindelige  Satyrkor  saaledes,  at  det 
komiske   eller   barokke   Element,    som  dette  oprindelig  forud- 


1)  Af  samtlige  græske  Satyrspil  er  kun  et  eneste  bevaret.  Euripides'  morsomme 
»Kyklopen«.  Det  skildrer  Odyssevs'  Besøg  hos  Kyklopen  Polyphemos  paa 
Sikelien,  hvor  Silen  og  hans  Sønner  (Satyrkoret)  holdes  fangne.  Det  behand- 
ler i  raske  komiske  Træk  Homers  Fortælling  om  hvorlunde  Odysscvs,  efter  at 
bave  drukket  Kyklopen  ftild  i  den  medbragte  Vin,  støder  hans  eneste  Øje  ud 
og  saaledes  frelser  sig  og  sine  Kammerater  fra  DcKlen. 

satte,  senere  hen  ganske  forsvandt,  og  Tragedie  blev  enstydigt 
med  det  alvorlige  Drama. 

Hos  Aischylos  i  hans  tidligere  Tragedier,  det  vil  sige  de, 
som  fremkom  inden  Aar  468  f.  Chr.,  det  Tidspunkt,  da 
Sofokles  opførte  sit  første  Drama,  er  Koret  endnu  det  helt 
overvejende,  i  den  Grad,  at  disse  Digtninge  i  Virkeligheden  er 
at  betragte  som  Overgangsformer  til  den  egenlige  Tragedie. 
Læser  man  et  Stykke  som  »rfe  Bønfaldende^,  der  anses  for  det 

første  af  hans  kjendte  Ar- 
bejder, faar  man  Indtrykket 
af  et  rent  embryonisk  Drama. 
Hele  Handlingen  er  den,  at 
Danaiderne  (Danaos'  Døtre) 
anraabe  Argeiernes  Konge  om 
Bistand  mod  deres  Fættere, 
Ægyptiaderne,  for  hvis  Bejlen 
de  ere  flygtede  til  Grækenland. 
Hjælpen  tilstaaes  dem  og  der- 
med er  Stykket  ude.  Det  »dra- 
matiske« i  dette  og  lignende 
Stykker  bestaar  altsaa  kun  i, 
at  der  føres  Samtaler  mellem 
Fig.   15.  .Aischylos.  goret  Og  andre  Personer,  men 

hele  Hovedvægten  ligger  paa 
Danaidernes  rent  lyriske  Klagesange.  Hos  Sofokles  udvikler  Dia- 
logen og  det  dramatiske  Moment  sig  til  virkelig  Handling  uden  at 
denne  dog  endnu  helt  tager  Magten  fra  Korets  Lyrik  og  dets  di- 
rekte Indgriben  i  Begivenhedernes  Gang.  Hos  Euripides  derimod 
er  Korets  Rolle  faktisk  overflødig;  det  optræder  hos  ham  kun 
ræsonnerende,  udtalende  Forfatterens  Mening  og  Stykkets 
Moral,  men  ikke  mere  optrædende  som  en  nødvendig  Hoved- 
person, langt  mindre  som  den  egenlige  Basis  og  væsenlige  An- 
ledning til  hele  Tragedien. 

En  anden  ydre  Forskjel  mellem  vore  og  de  græske 
Sørgespil  er  den,  at  der  hos  de  græske  ingen  Åktinddeling 
findes;  Stykket  bliver  ustanseligt  ved  indtil  det  er  færdigt 
Dog  falder  det  i  visse  Hovedpartier,  der  hver  især  afbrydes  af 
Korsange.  Disse  Dialogens  Hovedpartier,  der  var  af  højst 
forskjellig  Længde,^)  kaldtes  Episoder,  og  lignede  forsaavidt 
vore  Akter,  som  Dialogen  ved  deres  Slutning  afbrødes  for  at 

vige  Pladsen  for  Musik,  men 
dog  ikke  saaledes,  at  den  egen- 
lige Handling  dermed  holdt  op 
for  at  give  Tilskuerne  Hvile, 
løvrigt  var  den  græske  Tragedie, 
navnlig  da  i  de  ældste  Tider,  ikka 
stort  længere  end  en  lang  Akt  af 
et  moderne  Skuespil. 

De  fleste  af  Aischylos'  Tra- 
gedier tæller  saaledes  ikke  mere 
end  1000—1100  Vers.  Sofokles 
er  noget  mindre  kortfattet;  »Kong 
Oedipus«  er  1500  Vers  lang  og 
»Oedipus  i  Kolonos«  endog  1800. 
Fig.  17.    Euripide«.  Hvad  de  Typer  angaar,  som 

Tragedien  gav  Skuespillerne  al 
fremstille,  da  maa  det  stadig  erindres,  at  det  alvorlige 
Drama  som  Led  i  Gudstjenesten  ikke  sysselsatte  sig  med 
Menneskenes  Færden  og  Liv;  det  var  Guders  og  Heroers  store 
og  tunge  Skæbner,  overmenneskelige  Lidenskaber  og  dybe, 
mægtige  Følelser,  som  her  gav  sig  Udtryk  i  de  brede  lyrisk- 
pathetiske  Ord.  Der  tilstræbtes  ingen  realistisk  Gjengivelse  af 
Menneskets    sjælelige    og    legemlige    Liv,    og   naar   dog   disse 


')  I  »Persernet  (Aischylos)  er  første  Episode  476  Vers,  anden  34;  i  »de  Syv  imod 
Thobe«  anden  Episode  349,  tre<ye  28. 

gamle  Digtninge  forekomme  os  saa  ægte  menneskelige  og  saa 
natursande,  er  dette  snarest  mod  Digterens  Vilje.  Udførelsen 
af  dem,  til  hvilken  vi  længere  hen  skal  komme  tilbage,  viser 
tydeligst,  hvor  uvirkeligt,  overnaturligt  man  ønskede,  at  Tra- 
gedierne skulde  fremtræde. 

Komedien  var,  som  vi  have  set,  af  Herkomst  ikke  saa  højt 
paa  Straa  og  den  skulde  i  Følge  sin  Karakter  synes  at  byde 
rigere  Anledning  til  Menneskefremstilling. 

Hvorledes  Phallophorernes  Sange,  Danse  og  Vittigheds- 
kampe  udviklede  sig  til  det,  vi  kalder  den  attiske  Komedie, 
derom  ved  vi  endnu  mindre  end  om  Tragediens  Udvikling. 
Efter  Overleveringen  skal  Grækenland  have  frembragt  252 
komiske  Skuespilforfattere,  men  af  al  denne  Rigdom  er  kun 
enkelte  Stykker  af  siger  og  skriver  én  Digter  bevarede.  Af  de 
andre  er  kun  enkelte  Brudstykker  og  Citater  tilbage,  som  ikke 
kunne  give  os  andet  end  et  meget  mangelfuldt  Begreb  om  Udvik- 
lingens Gang.  Dog  have  vi  i  Plautus'  og  Terents'  romerske 
Efterligninger  en  nogenlunde  paalidelig  Norm,  efter  hvilken 
vi,  sammenholdt  med  de  bevarede  Brudstykker,  danne  os  et 
Billede  af  den  nye  attiske  Komedie. 

Det  græske  Lystspil  falder  nemlig  i  to  Afsnit  i):  1)  den  gamle 
attiske  Komedie  og  2)  den  nye,  sotn  baade  efter  Form  og  Ind- 
hold er  yderst  forskjellige,  ganske  anderledes  forskjellige  end 
Tragedierne  fra  de  samme  Perioder.  Den  gamle  Komedies 
Blomstringstid  falder  imellem  Aarene  454  og  404  f.  Chr.  og 
de  NaAme,  der  bære  den,  ere  Kratinos,  Eupolis  og  fremfor  alle 
Aristofanes.  Skjønt  vi  kun  kjende  elleve  af  de  fireogfyrretyve 
Stykker,  som  Aristofanes  skal  have  skrevet,  og  slet  ingen  af 
de   andres,  ved  vi  dog  nok  om  dem  til  at  kunne  se,  at  disse 


M  Adskillige  Forskere,  selv  fra  den  nyeste  Tid,  bibeholde  endnu  Inddelingen  1 
tre  Perioder  1)  Den  ældste  Komedie,  2)  Middelkomedien  og  3)  den  yngre 
attiske  Komedie,  sl^ønt  det  er  godtgjort,  at  Begrebet  Middelkomedie  er  en 
opfindelse  af  Grammatikeme  paa  Kejser  Hadrians  Tid. 

kaade  gamle  Stykker,  hvis  Komik  har  holdt  sig  trods  det  Par 
Tusind  Aar,  de  have  paa  Bagen,  havde  en  dobbelt  Karakter. 
Enten  vare  de  en  Art  Parodikomedier,  som  travesterede  de 
samme  Emner,  som  Tragedien  behandlede  paa  alvorlig  Vis,  i 
saa  Fald  ikke  uden  ved  Korets  Sammensætning  forskjellige  fra 
Satyrspillet;  eller  ogsaa  hentede  de  deres  Stof  i  Samtidens 
politiske,   sociale  eller  Hterære  Forhold  og  kan  i  denne  sidste 

Form  bedst  sammenlignes  med  det, 
som  den  allernyeste  Theaterhistorie 
forstaar  ved  Revger.  Dog  var  det 
rigtignok  Revyer,  der  vare  undfangede 
med  adskillig  mere  Aand  og  Fantasi, 
udførte  med  adskillig  mere  Kunst  og 
Omhui)  end  vore  forsorne  folkelige 
Døgnskuespil.  Det  var  brede  Satirer 
over  almen  bekjendte  Forhold  og  Per- 
soner, som  med  ubegribelig  Dristig- 
hed og  tøjlesløs  Kaadhed  i  rent  barok- 
fantastiske Forklædninger  hudflettede 
selv  de  højeststaaende  i  Landet.  *) 
Hvad  enten  den  imidlertid  optraadte 
som  Parodi  eller  som  Samfundssatire, 
Fig.  18.    Aristofanes.  bevarede  den  gamle  attiske  Komedie 

fra  sin  phalliske  Oprindelse  en  løs- 
sluppen Obscoenitet  saavel  i  Dans  og  Sang,  som  i  Dialogen. 
Endelig  karakteriseres  dette  første  Afsnit  af  Lystspillet  i  formel 
Henseende  ved  sin  Anvendelse  af  Koretf  der,  som  i  de  første 
Tragedier,  er  den  egenlige  Basis  for  Stykkerne,  og  efter  hvilket 
de,  ogsaa  ligesom  Tragedierne,  hyppigt  bære  Navn.  *) 

Efterhaanden  synes  det,  som  om  Smagen  for  den  direkte 


1)  De  vor,  som  alle  græske  Skuespil,  helt  igjennem  skrevne  paa  Vers. 

<)  Aristofanes'    -Ridderne*    er   saaledes  et  lidenskabeligt  Angreb  paa  Statsstyreren 

Kleon;    i    »Skyerne*    persifleres    Sokrates    og   andre  Sophister,  samt  deres  Op- 

dragelsesmethoder. 
8)  •Ridderne«,  »Frøerne«,  »Hvepscme«,  »Fuglene«  etc,  af  Aristofanes. 

personlige  Persiflage  tabte  sig,  saa  at  Statsstyreisen  omsider 
uden  at  miste  sin  Popularitet  kunde  skride  ind  med  Lovens 
Forbud  mod  de  dristige  Angreb;  og  samtidig  begyndte  man 
at  finde  de  phalliske  Vittigheder  for  drøje  og  utilslørede.  Ko- 
medien vendte  sig  da  mod  det  harmløse  daglige  Liv  paa 
Gader  og  Stræder  og  i  de  borgerlige  Huse  og  skabte  komiske 
Typer  i  sin  Almindelighed  uden  at  stræbe  efter  at  ramme  den 
enkelte  fremstaaende  Mand.  Men  for  at  give  disse  dagligdags 
Karakterer  en  Interesse,  som  de  ikke  i  og  for  sig  besad,  sam- 
menlignet med  de  dristige  politiske  Karikaturer,  maatte  For- 
fatterne bringe  dem  i  Situationer,  som  bidrog  til  at  fremhæve 
deres  Latterlighed.  Paa  denne  Vis  opstod  den  nye  attiske  Ko- 
medie, der  blev  et  borgerligt  Situations-  og  Intrigestykke,  Denne 
Komedie  havde  sin  Blomstringstid  i  Alexander  den  Stores  og 
hans  Efterfølgeres  Tidsalder,  og  er  navnlig  knyttet  til  Navnene 
Philemon  (361—262)  og  Menander  (c.  342—291),  der  begge  var 
Forbilleder  for  Plautus  og  Terents. 

Disse  Stykkers  Magt  beroede  navnlig  paa  de  stadig  ny- 
opfundne  Situationers  Komik,  ikke  derimod  paa  nogen  Sam- 
fundssatire, saalidt  som  paa  Karakterernes  Uddybning  eller 
Originalitet.  Personerne  gaa  igjen  fra  den  ene  Komedie  til 
den  anden  og  blive  stereotype  Masker.  De  vigtigste  blandt 
disse  ere:  de  gamle  Fædre,  som  rummer  to  Hovedtyper,  nemlig 
den  vredagtige  og  den  gfod/norfi^c  Fader;  den  letsindige  og  den 
brave  Søn;  den  snu  Tjener;  den  graadige  Snyltegjæst;  den  stor- 
pralende Soldat;  den  troløse  Kobler;  den  hjælpsomme  Ledsager; 
de  snyltende  Slægtninge  og  de  frække  Skøger, 

Medens  Koret  spiller  en  Hovedrolle  i  den  ældre  Komedie, 
hvis  Ophav  det  er,  forsvinder  dette  helt  i  den  nye  Komedie. 
De  nye  Tider,  de  politiske  Forhold  medførte,  at  Borgerne 
ikke  længer  havde  Raad  til  at  udruste  de  kostbare  Kor  og 
hvad  skulde  ogsaa  de  fantastiske  gamle  phalliske  Sangere 
synge  om  i  det  tamme  borgerlige  Lystspil?  En  Art  Erstatning 
herfor  søgte  det  nye  komiske  Skuespil  i  Prologen,  som  iøvrigt 

allerede  anvendtes  i  de  euripideiske  Tragedier,  og  i  Epilogen, 
Som  Indledning  til  Stykket  lod  Forfatteren,  for  at  vække 
Publikums  Opmærksomhed,  skaffe  Stilhed  tilveje  og  sikre  sig 
Forstaaelse,  en  Prologos  —  gæme  et  overnaturligt  mythisk 
Væsen  som  Zeus  eller  lignende  undertiden  ogsaa  en  allegorisk 
Figur   som   Luften  ^)   eller   Hjælpen^)   træde  frem  og  forklare 

Stykkets  Indhold.  Efter 
Stykket  traadte  Forfatte- 
ren selv  frem  for  Publi- 
kum med  en  Indsam- 
lingsbøsse i  Haanden  og 
bad  i  en  Epilog  om  Bi- 
fald for  sig  og  sit  Stj'kke. 
Digteren  fik  paa  denne 
Maade  Lejlighed  til  di- 
rekte at  sige  sin  Mening 
til  Publikum,  medens  de 
gamle  Komikere  lagde 
den  i  Munden  paa  Ko- 
ret. Den  græske  Prolog 
og  Epilogform  har  den 
nyere  Tids  Drama  hyp- 
pigt efterlignet,  exempel- 
vis  Shakespeare  eller,  hos 
Fig.  19.    Menander.  ^s.  Hejberg  (i  »Sy>sover: 

dag« )  og  de  danske  Vaude- 
villeforfattere, der  navnlig  ere  utrættelige  i  at  tiltrygle  sig  Bifald 
i  Stykkets  Slutning.*)     Men  iøvrigt  findes  disse  Former  ogsaa 


>)  Hos  Philemon.     «)  Auxilium  hos  Plautus. 

•)  Hostrup:  »Hvis  Dem  vor  Spøg  fornøjer,  vi  os  taknemlig  bøjer.«  (Soldater- 
løjer). >Gid  dog  især  nu  for  Deres  Dom,  den  Tredie  Bifald  maa  vinde!«  (Den 
Tredie). 

Htjberg:     »Hvis    os    lønner   ei  Bifaldssmil,  narredes  vi  dog  ej  April.«     (Aprils- 
narrene), etc.  etc. 

i  de  middelalderlige  og  i  de  asiatiske  Skuespil  uden  at  vi 
her  kan  antage  nogen  Efterligning  af  græsk.  Det  synes  altsaa^ 
som  denne  Digterens  umiddelbare  Henvendelse  til  sit  Publi- 
kum for  at  forklare  og  for  at  bede  om  Bifald  er  en  alminde- 
lig Trang,  der  gjør  sig  gældende  til  alle  Tider  og  i  alle  Lande. 


II. 

THEATRET. 


Gamle  og  nye  Theorier  om  det  græske  Theaters  Indretning. 

Sctne  eller  ikke  Scene.    De  ældste  Tiders  Skueplads.    Theaterforhold  under  det  klcusiske 

Drama.     Maskineri  og  Dekorationer.     Den  senere  Tids  faste  Stentheater. 

Det  er  gaaet  med  Studiet  af  det  græske  Theater  som  med 
visse  gamle  Malerier.  De  skiftende  Tider  have  i  deres  Iver 
for  at  fuldstændiggjøre,  forbedre,  berige  det  oprindelige,  i 
simple  Linier  trukne  Billede  lagt  Farvelag  paa  Farvelag,  rettet 
en  Streg  hist  og  tilføjet  en  Enkelthed  her  og  endelig  over- 
strøget det  noget  uklare  Resultat  med  den  lærdeste  Bevis- 
førelses skinnende  Fernis.  Den  nyeste  Forsknings  Opgave  er 
det,  ikke  at  føre  dette  Restaureringsarbejde  videre,  men  tvert- 
imod  at  opløse  Fernissen,  at  afskrælle  de  falske  Farver  og 
intet  levne  undtagen  det,  der  med  Evidens  kan  siges  at  høre 
til  det  gamle  Billede.  Lad  dette  da  være  ufuldstændigt,  lad 
Konturerne  paa  sine  Steder  være  udslettede  og  Farverne 
blegede,  det  har  dog  den  uvurderlige  Fordel  at  være  authentisk. 

Det  restaurerede  Billede  af  det  grseske  Theater,  som  i 
saamange  Åarhundreder  ansaas  for  det  eneste  ægte,  var  i 
Tidernes  Løb  blevet  fuldt  af  Urimeligheder.  De  klassiske 
Filologer,  af  hvem  Theaterspørgsmaalet  stadig  er  blevet  be- 
handlet  med   særlig   Interesse,   hobede  Hypothese  paa  Hypo- 

these,  og  deres  Fantasi^  der  mere  paavirkedes  af  det  Syn  af 
moderne  Theaterteknik,  de  daglig  havde  for  Øje,  end  af  et 
sammenlignende  Studium  af  begyndende  Kulturers  sceniske 
Fænomener,  udfandt  vildere  og  vildere  Fremstillingsmaader 
for  det  enkle,  gammelgræske  Drama.  Man  behøver  blot  at 
gjennemlæse  nogle  af  dette  Åarhundredes  klassiske  Theater- 
historikere  og  Dramafortolkere  for  at  se,  hvor  paavirket  deres 
Anskuelser  ere  af  rent  moderne  Begreber,  saa  at  de  tillægge 
Grækerne  fem  Åarhundreder  før  Christi  Fødsel  saadanne  me- 
kaniske Kunststykker  og  en  saadan  Dekorationsmalerfærdighed, 
der  ikke  alene  var  den  Tid  ganske  fremmed,  men  som  endog 
vilde  bringe  Nutidens  Maskinmestre  til  at  nedlægge  Arbejdet 
Enhver  ny  Fortolker  syntes  at  betragte  det  som  sin  Opgave 
at  udfinde  en  ny  scenisk  Urimelighed,  som  han  kunde  lægge 
til  sine  Forgængeres  og  alle  Paastande  indsvøbtes  i  et  Væv  af 
Citater  og  Ordforklaringer,  der  gjorde  det  til  et  i  alt  Fald 
meget  besværligt  Arbejde  at  trænge  ind  til  Sagens  Kærne. 

Da  pludselig,  ikke  tidligere  end  for  tolv  Aar  tilbage,  op- 
stod der  hos  en  Videnskabsmand  en  Tvivl,  der  bragte  hele 
den  kunstige,  gjennem  mange  Åarhundreder  opførte  Bygning 
til  at  styrte  sammen  med  ikke  ringere  Præcision  end  Theater- 
paladseme  sank  i  Jorden  paa  den  af  de  ældre  Filologer  tænkte 
Fantasiscene. 

Man  var  hidtil  ved  alle  Hypotheser  og  Forklaringer 
gaaet  ud  fra  ét  Faktum  som  uomstødeligt  og  ubestridt,  det 
nemlig,  at  den  egenlige  Handling  i  det  græske  Theater,  som  i 
det  romerske  og  i  vort  moderne,  foregik  paa  en  ophøjet  Scene, 
medens  derimod  Koret  udførte  sine  Sange  og  Danse  neden- 
under paa  en  særlig  Danseplads  Orkestret  Af  de  Kilder,  hvor- 
fra man  havde  hentet  dette  Faktum,  lærte  man,  at  Scenen 
ikke  havde  været  mindre  end  10  og  ikke  mere  end  12  Fod 
høj    og  ved  denne  Afstand  var  altsaa  Kor  og  Skuespillere  ad- 

skilte  fra  hinanden.  Alle,  der  kjende  det  græske  Drama,  véd, 
hvor  uopløselig  tæt  Forbindelsen  er  mellem  Kor  og  Skuespillere, 
hvorledes  Dialogen  stadig  føres  imellem  dem,  hvorledes  Koret 
hyppig  træder  hindrende  i  Vejen  for  en  af  Hovedpersonerne, 
hvorledes  de  gaa  ud  sammen,  træde  ind  sammen,  tage  Ting 
fra  hinanden,  berøre  hinanden  o.  s.  v.,  o.  s.  v.  Disse  Kjends- 
gjeminger,  som  foreligge  tydeligt  nok  i  Dramaerne,  saavel  i 
Tragedie  som  i  Komedie,  var  hidtil  enten  blevne  bortforklarede 
elier  upaaagtede,  idet  man  stadig  ikke  faldt  paa  at  tvivle  om, 
at  det  virkelig  forholdt  sig  saaledes,  at  Skuespillerne  agerede 
paa  en  høj  Scene  og  Koret  paa  den  lave  Danseplads.  Man 
søgte  at  komme  ud  over  Vanskelighederne  ved  i  givne  Til- 
fælde at  tillade  Koret  at  betræde  Scenen,  medens  derimod 
Skuespilleren  aldrig  viste  sig  i  Orkestret.  Paa  denne  Maade 
maatte  Koret  altsaa  —  eller  dog  Korføreren  —  i  det  dramatiske 
Øjeblik,  da  det  gjaldt  at  hindre  Tyrannen  i  at  begaa  et  gru- 
somt Mord,  først  klavre  op  ad  en  10  Fod  høj  Trappestige  for 
derpaa  at  træde  i  Vejen  for  den  ophøjede  Hersker.  Saadanne 
og  mange  lignende  Urimeligheder  falde  nu  alle  i  Øjnene,  men 
ænsedes  i  Virkeligheden  ikke  for  faa  Aar  tilbage. 

Det  var  først  da  den  omtalte  Videnskabsmand,  Tyskeren 
J.  Høpken  opkastede  den  Tvivl,  ^)  om  da  virkelig  ogsaa  Skue- 
spillere og  Kor  spillede  paa  hvert  sit  Sted  og  om  de  ikke 
meget  snarere  optraadte  sammen  i  Orkestret,  at  man  begyndte 
at  blive  opmærksomme  paa  de  utallige  Uoverensstemmelser, 
der  fandtes  mellem  de  authentiske  Dramaers  Udsagn  og  den 
hidtil  antagne  Sceneordning.  Høpken  fremsatte  samtidig  nogle 
hypothetiske  Theorier,  byggede  paa  Dramaerne,  om  hvorledes 
Skuepladsen  i  Orkestret  havde  været  indrettet;  disse  Theorier 
var   ligesom  hans  Methode  ikke  holdbare.     Men  hans  Hoved- 


1)  De  theatro  attico  sæculi  a.  Chr.  qiiinti.  —  Bonn  1884, 

syn   og  hans  Tvivl   blev  snart  efter  bekræftede  paa  den  mest 
eklatante  Maade. 

Arkitekten  Wilh,  Dorpfeld  foretog  kort  efter  paa  Foranled- 
ning af  det  tyske  arkæologiske  Institut  en  Række  Udgrav- 
ninger af  græske  Theatre,  og  disse  Udgravninger,  der  fore- 
toges med  den  største  Nøjagtighed  og  Kyndighed,  viste  med 
Evidens,  at  Høpken  havde  Ret,  forsaavidt  som  han  tvivlede 
om,  at  der  nogensinde  var  spillet  paa  en  ophøjet  Scene,  thi  i 
Ruinerne,  selv  i  de  ældste,  fandtes  intet  Spor  til  en  saadan, 
og  den  hele  Bygningskonstruktion  godtgjorde,  at  Orkestret 
maatte  have  været  den  fælles  Skueplads,  hvor  saa  vel  Kor 
som  Skuespillere  optraadte  sammen  og  i  samme  Niveau. 
Prof.  Dorpfelds  Resultater  og  Anskuelser,  der  berørte  mange 
andre  Spørgsmaal  paa  Theateromraadet  og  blandt  andet  be- 
viste, hvad  man  hidtil  ikke  havde  tænkt  sig,  at  de  store 
græske  Stentheatre  først  tilhørte  det  4de  Aarhundrede  f.  Chr. 
og  altsaa  ikke  existerede  paa  det  klassiske  Dramas  Tid,  tilflød 
i  Begyndelsen  kun  den  lærde  Verden  i  smaa  Partier.  I  Breve 
til  andre  Videnskabsmænd,  i  Tidsskriftsartikler  og  Anmeldelser, 
antydede  han  sine  Opdagelser,  og  disse  Meddelelser  fremkaldte 
en  sand  Storm  i  den  klassisk-filologiske  Verden.  Der  er  i 
denne  halve  Snes  Aar  fremkommet  et  Utal  af  Artikler,  Fag- 
værker og  store  Monografier,^)  i  hvilke  Kampen  om  »Scenen« 
har  raset  ustanseligt  og  hvor  Dynger  af  Beviser  for  og  imod 
ere  ophobede  og  en  hel  Skala  af  forskjelligartede  Hypotheser 
opstillede.    Ved  Dørpfelds  eget  Hovedværk,  *)  som  først  udkom 


' )  DOrpfelds  fornemste  Modstandere  ere :  Alh.  Maller  (Lehrbuch  der  griech.  Aller- 
thOmer,  Haigh  (The  atlic  theatre),  Oehmichen  (BOhnenwesen  d.  Griechen  und 
Rdmer),  samt  fra  den  allersidste  Tid:  E.  Bethe  (Prolegomena  ziu*  Geschichte 
des  Theaters  im  Altherth,).  Hans  Meningsfæller:  u.  Wilamowltt-Mellendorfiéde 
BCUine  des  Æschylos,  etc.)  Capps  (Vitruvlus  and  the  greek  stage  etc.)  Kawtrau 
(1  Baumeisters  Denkmåler  Art.  •Theatergebfinde*)  og  herl^emme:  /.  L.  Uuing 
(Foredrag  ved  nordisk  Filologmøde  1892.) 

«)  Das  griechische  Theater,  Beitrftgc  zur  Geschichte  des  Dionysos-Theaters  in 
Athen  und  anderer  griechischer  Theater  von  Wilhelm  Ddrpfeld  und  Emil 
Retsch.  —  Athen  und  l^ipzig  1896. 

i  Oktober  1896  er  Sværdet  imidlertid  ganske  slaaet  Modstan- 
derne af  Haanden  og  det  græske  Theaters  Konstruktion  og 
væsenlige  Anvendelse  fastslaaet. 

Man  vil  spørge,  hvorledes  det  er  muligt,  at  der  om  etsaa 
væsentligt  Spørgsmaal  kan  opstaa  Strid  mellem  de  Vidnesbyrd, 
der  hentes  fra  Bygningsrester  og  authentiske  Dramer  paa  den 
ene  Side,  og  de  Beviser,  der  tages  fra  de  gamle  kritiske  For- 
fattere, Grammatikere  og  Scholiaster  paa  den  anden.  Svaret 
ligger  nær  for  Haanden.  Af  samtidige  Beskrivelser  af  græske 
Theatre  existerer  absolut  intet.  Man  har  derfor  nøjedes  med 
at  stole  paa,  hvad  langt  senere  Forfattere  berettede  om  The- 
atre, som  de  selv  aldrig  havde  set,  da  de  alle  i  Romertiden 
ombyggedes.  En  af  de  væsentligste  og  mest  citerede  Kilder 
er  Vitruvius,  Denne  Forfatter,  der  udgiver  sig  for  at  have 
levet  under  August,  er,  som  det  er  paavist  af  J.  L.  Ussing,  i 
Virkeligheden  flere  hundrede  Aar  yngre,  og  hans  Fremstilling 
af  ældre  Arkitektur  er,  synes  det,  laant  fra  Varro.  Hans 
Skildring  af  det  romerske  Theater  stemmer  ret  godt  med 
Theaterruineme ;  men  naar  han  i  det  græske  Theater  lægger 
Skuepladsen  10 — 12  Fod  højere  end  Tilskuerpladsen,  er  dette 
en  Misforstaaelse.  Hans  Kilde  havde  nævnt  Proscenium,  hvor- 
ved efter  grsesk  Sprogbrug  forstaas  Søjlehallen  foran  Skene, 
der  virkelig  plejer  at  have  denne  Højde;  men  Vitruv  tog 
Ordet  i  den  romerske  Betydning  som  Pladsen  foran  Skene 
eller  Skuepladsen. 

Andre  Hovedkilder  ere  de  græske  Grammatikere  Pollux  og 
Suidas,  der  levede  henholdsvis  i  det  andet  og  ellevte  Aarhun- 
drede  e.  Chr.  Ser  man  hen  til,  at  vi  i  vor  Tid,  med  de 
videnskabelige  Hjælpemidler,  vi  nu  har,  indtil  for  ganske  faa 
Aar  siden  havde  fuldkommen  vrange  Forestillinger  om  vort 
eget  middelalderlige  Theater  og  at  disse  Forestillinger  stadig 
spøge  selv  i  de  nyeste  nye  Theaterhistorier,  saa  er  der  i  Sand- 
hed  intet  besynderligt  i,  at  en  græsk  Forfatter  paa  en  Tid, 

hvor  historisk  Forskning  stod  paa  et  saa  lavt  Trin,  ikke 
kunde  skaffe  sig  nogen  bestemt  Oplysning  om,  hvoriedes  hans 
Fødelands  Theater  for  c.  1000  Aar  siden  havde  set  ud. 

Naar  vi  skal  danne  os  et  Billede  af  det  gamle  græske 
Theater,  gælder  det  først  og  fremmest  at  kaste  alle  forud- 
fattede og  navnlig  alle  moderne  Begreber  overbord.  Skjønt 
den  græske  Theaterbygning  er  Urtypen  for  vore  moderne 
Skuespilhuse,  er  Udviklingen  dog  saa  lang,  og  Anvendelsen 
dog  saa  forskjellig,  at  næsten  intet  fælles  bliver  tilbage.  Ogsaa 
Benævnelserne  paa  de  vigtigste  Dele  af  Skuespilhusene  ere 
laante  fra  græsk,  men  disse  have  ligeledes  været  under  For- 
vandlingens Lov  og  betegne  nu  helt  andre  Ting  end  op- 
rindeligt. 

Det  grseske  Ord  Theatron  betød  fra  først  af  blot  »de  samt- 
lige Tilskuere«,  »Tilskuerkredsen«;  senere  fik  det  Betydning  af 
det  Rum,  de  Pladser,  hvor  Tilskuerne  opholdt  sig,  y^  Tilskuer- 
pladsens  og  endelig,  men  først  sent,  gik  det  over  til  at  blive 
Betegnelsen  for  den  hele  Bygning  i  hvilken  Skuespil  opførtes. 
Orkestra,  der  jo  hos  os  betyder  det  Sted,  hvor  Musikerne  ere 
placerede  eller  overført  samtlige  Musikere,  var  hos  Grækerne 
Betegnelsen  for  den  Plads,  paa  hvilken  der  »dansedes«,  det 
vil  sige  »optraadtes«,  thi  ved  den  græske  »Dans«  forstodes 
ikke  alene  den  Kunstart,  som  vi  mene  dermed,  men  over- 
hovedet den  mimisk-dramatiske  Fremstilling.  Orkestra  blev 
altsaa  ^Skuepladsens,  Selve  det  Rum,  paa  hvilken  Fremstil- 
lingen havde  fundet  Sted,  beholdt  sit  Navn,  ogsaa  efter  at  det 
var  ophørt  med  at  være  Skueplads,  hos  Romerne  nemlig,  hvor 
det  delvis  indtoges  til  Tilskuerpladser  og  altsaa  svarede  til, 
hvad  vi  i  vort  Theatersprog  kalde  »Gulvet«.  I  Frankrig  kaldes 
som  bekjendt  Størsteparten  af  Gulvpladserne  for  ^Forchestre*, 
*fauteuilss  eller  T^stalles  dorchestres,  medens  vi  og  flere  andre 
Nationer  have  laant  den  ældre  franske  Benævnelse  ^ParqueU. 
—  Skene,  lat.  scena  endelig  var  ikke  det,  vi  forstaa  ved  Scenen. 

Skene  betyder  et  af  Træ  og  Tøj  bygget  Hus,  bestemt  til  kortere 
Ophold,  altsaa  omtrent  svarende  til  hvad  vi  kalde  et  »Telt o: . 
Det  blev  i  Theatersproget  Betegnelsen  For  den  Bygning,  i 
h\ilken  Skuespillerne  opholdt  sig,  naar  de  ikke  var  i  Funk- 
tion, i  hvilken  de  klædte  sig  om  og  i  hvilken  de  ogsaa  senere 
boede.  Hvorledes  Skenen  inddroges  r  Skuepladsens  Dekoration 
og  blev  en  stabil  Bygning,  der  hørte  med  til  det  hele  Theater- 
komplex,  det  vil  nedenfor  bUve  udviklet.  Her  maa  det  blot 
fastslaaes,  at  Skenen  er  »Skuespillernes  Hus«  og  ikke  »Skue- 
pladsen«; i  denne  Betydning  vil  Ordet  i  det  følgende  udeluk- 
kende blive  brugt  og  det  som  i  det  moderne  Theatersprog 
kaldes  »Scene«  vil  bestandig  her  for  at  undgaa  Misforstaaelse 
blive  kaldt  for  »Skueplads«. 

Som  allerede  sagt  give  Theatemiinerne  saa  godt  som  ingen 
direkte  Oplysninger  om  Skuespilforholdene  før  4de  Aarhundrede. 
Altsaa  om  hele  den  klassiske  Tid,  det  5te  Aarhundrede,  i  hvilket 
alle  de  store  Digtere,  vi  beundre,  ja  kort  sagt  hele  den  drama- 
tiske Literatur,  vi  kjende,  hører  hjemme,  vide  vi  næsten  intet 
positivt,  naar  Talen  er  om  Theatrets  Indretning;  end  mindre 
naturligvis  om  6te  Aarhundrede,  af  hvis  Literatur  kun  spar- 
somme Brudstykker  ere  bevarede.  Men  negativt  kunne  vi 
slutte,  at  da  man  i  disse  Aarhundreder  endnu  ikke  byggede 
faste  Stentheatre,  maa  man  have  bygget  dem  provisorisk  af 
Træ;  og  da  der  er  al  Grund  til  at  antage  efter  Skuespilopførel- 
semes  hele  konservative  Karakter,  at  Stentheatrene  ikke  i  det 
væsenlige  have  afveget  fra  den  tidligere  Form,  kunne  vi  dog 
endnu,  navnlig  sammenholdt  med  selve  Dramaernes  Antyd- 
ninger, danne  os  et  Billede  af  disse  tidlige  Tiders  Opførelses- 
former. 

Da  Skuespillene  var  en  hellig  Handling,  som  hørte  med 
til  Dionysosdyrkelsen,  afholdtes  de  ogsaa  paa  Gudens  hellige 
Omraade  ved  hans  Tempel,  og  da  OfTerhandlingen  indledede 
Festligheden,  blev  Offeralteret  ganske  naturligt  Midtpunktet  for 

Fremstillingen.  Dette  Alter  bestod  af  et  Offerbord  og  en  der- 
til hørende  Platform,  paa  hvilken  Offerpræsten  tog  Plads. 
(Fig.  20  viser  et  saadant  Offeralter.  Det  er  et  Aphrodite-Alter, 
idet  der  nemlig  ikke  findes  noget  Dionysos-Alter  fra  saa  tidlig 
en  Tid).  Platformen  kaldtes  Thymele,  en  Betegnelse,  der 
iøvrigt  ogsaa  brugtes  om  hele  Alteret.  ^) 

Omkring  dette  Alter  paa  den  bare  Jord  opførte  nu  Bakkhus- 
koret  sine  Runddanse.  For  at  gjøre  Jordbunden  bedre  skikket 
til  Dans  stampedes  den  i  en  Rundkreds  haard  og  jævn  og 
udenom    markeredes    Cirkelen  med  en   Ring  af  Kalksten,  der 

muredes  rundt  om  Danseplad- 
sen,   saa   at   den   kom   til   at 
danne   som    en    Art  Terrasse, 
men   dog   i   Niveau  med  den 
omgivende  Jordbund.     Denne 
cirkelrunde    Danseplads    med 
Alteret    som     Centrum    kald- 
tes  Orkestret  og  dette  danner 
altsaa    Grundformen    for    det 
græske  Theater.    Rundkredsen 
som  Skuepladsens  Form  opstod  ganske  selvfølgeligt  af  Dansenes 
kykliske    Karakter    og    forandredes   ingensinde   saalænge   det 
græske  Theater  bestod  som  selvstændig  Institution. 

De  Tilskuere,  der  vilde  se  det  fantastiske  Satyrkors  Danse 
og  høre  deres  Sange  —  og  hvem  vilde  ikke  det  —  trængte 
naturligt  paa  fra  alle  Sider,  kun  holdt  tilbage  af  den  murede 
Ring  omkring  Orkestret.  Man  valgte  til  Festplads  gerne  et 
Sted,  der  laa  omkranset  af  Bakker  eller  Bjærgskrænter  for  at 
ogsaa    de    fjærnere    staaende    herfra    kunde   have    Udsigt   til 


I ) — — — 

Fig.  20.     OlTcrnlter. 


M  Aiiganende  Betydningen  af  Ordet  Thymele  (af  Svtir  al  ofre)  hersker  der  iøvrigt 
stor  Uenighed,  SmI.  bl.  a.  Wieseler:  Ueber  die  Thymele.  du  Méril:  Le  Thy- 
mele (Ui  coni.  I.  App.  VI.)  MQller:  BOhnenalterthflmcr  S.  129  IT.  Haigh'.  All. 
theatre  S.  132  f.  Oehmichen:  Bahnenwesen  S.  442,  Dårpfeld  S:  RHsch:  d. 
griech.  Theater  S.  278  ff. 

Dansepladsen.  Og  eflerhaanden  som  Bekvemmelighedskravene 
steg  og  Festerne  blev  mere  langvarige,  anbragte  man  Stilladser 
med  Træbænke  op  ad  Skraaningeme  og  rundt  om  Danse- 
pladsen for  at  Publikum  i  Mag  og  uden  at  trættes  kunde 
følge  den  hellige  Handling  fra  Ende  til  anden.  For  saa  vidt 
Orkestret  var  dannet  som  en  Terrasse  paa  en  Bjærgskraahing, 
kunde  disse  Stilladser  naturligvis  ikke  helt  omgive  denne,  men 
den  Side,  der  skraanede  nedad  maatte  lades  fri.  Saaledes  var 
det  Tilfældet  i  Athen.  ^)  Digteren,  Fortælleren,  Skuespilleren, 
hvad  man  nu  vil  kalde  den,  der  afvekslende  med  Koret  fore- 
drog Heltesagnene,  stod  ved  Alteret,  altsaa  midt  i  Kredsen, 
sandsynligvis  paa  Forhøjningen,  Thy  melet,  hvor  ogsaa  Fløjte- 
spilleren, der  ledsagede  Korets  Dans  og  Sang  med  sit  Spil, 
havde  sin  Plads.  Fra  dette  ophøjede  Stade  kunde  Digteren 
overskue  og  beherske  det  hele  Kor  og  i  Nødsfald  lede  dets 
Bevægelser,  thi  ham  var  det,  der  fra  først  af  selv  indstuderede 
dets  Præstationer  med  det  og  opfandt  alle  dets  Danse,  og 
Sangfigurer.  De  faste  Tilskuerpladser  vare  vel  fra  Begyndelsen 
af  begrænsede  til  det  mindst  mulige,  saaledes  at  kun  de  for- 
nemste. Præsterne,  Folkets  Styrere  og  andre  Honoratiores  fik 
rigtige  Træbænke  at  sidde  paa,  medens  den  gemene  Mand 
indrettede  sig  som  han  kunde  bedst  op  ad  Fjældskræntcn, 
hvor  han  sad,  laa  eller  stod,  som  det  passede  ham. 

Videre  end  til  denne  simple  Ordning:  en  cirkelrund  Danse- 
plads af  faststampet  Jord,  omgivet  af  en  muret  Ring  og  med 
et  Alter  i  Midten,  og  saa  en  Tilskuerplads  bestaaende  af  en 
Del  Bænkerader  i  Rundkreds  omkring  Dansepladsen,  byggede 
af  Træ  og  kun  bestemte  for  den  enkelte  festlige  Lejlighed, 
videre  kom  man  ikke  i  det  sjette  Aarhundrede  f  Chr.  Endnu 
den  Dag  i  Dag  finde  lignende  Danse  Sted  hos  den  græske 
Landbefolkning  paa  religiøse  Højtidsdage.    »De  bedste  Dansere 


»)  Athen  havde  to  sandnnne  Skueplndse,  en  ved  Torvet  og  en  ved  Akropolis. 

og  Danserinder  i  Landsbyen  blive  ikke  trætte  af  at  udføre 
deres  Runddanse  under  Sang  og  til  simpel  Musikledsagelse. 
Ganske  vist  hæver  intet  Alter  sig  mere  paa  Dansepladsen,  men 
Musikanterne  staa  endnu  i  dens  Midte  og  danne  et  Centrum, 
om  hvilket  de  dansende  bevæge  sig  i  Kreds.  De  fleste  Til- 
skuere staa  rundt  om;  for  de  foretrukne  blandt  dem  blive 
Stole  skaffede  tilveje  og  opstillede  i  første  Række.  Enkelte 
Tilskuere  flnde  ogsaa  passende  Siddepladser  paa  højere  lig- 
gende Steder,  paa  Husenes  Terrasser,  paa  Klippestykker  og 
selv  i  Træerne«.  ^) 

Det  femte  Aarhundrede,  der  frembragte  en  saa  vidunder- 
lig Opblomstren  af  den  dramatiske  Literatur,  maatte  naturlig- 
vis ogsaa  bringe  Udvidelser  og  Fornyelser  indenfor  Theatrets 
Omraade  med  sig.  Tilstrømningen  til  Forestillingerne  blev 
stadig  større  og  større,  og  Træstilladserne  viste  sig  snart  util- 
strækkelige, skjøndt  de  stadig  udvidedes.  Det  hændte  ved  en 
Skuespilopførelse  i  Athen,  hvor  de  tre  Dramatikere  Pratinas, 
Choerilos  og  Aischglos  konkurrerede,  at  Stilladserne,  paa  hvis 
Bænke  Tilskuerne  sad,  styrtede  sammen  og  foraarsagede  en 
frygtelig  Ulykke.  Det  første  Krav  for  at  undgaa  lignende  Til- 
fælde maatte  altsaa  være  at  udvide  Tilskuerpladsen  og  gjøre 
den  solidere.  Dette  opnaaede  man  ved  at  regulere  Tilskuer- 
pladsens Jordsmon  saaledes,  at  man  ikke  behøvede  Stilladser; 
Bænkene  anbragtes  paa  Jorden  eller  paa  Klippegrunden,  stadig 
i  Buer  omkring  Orkestret  og  stadig  af  Træ;  Stenbænke  har 
man  intet  Spor  fundet  til  nogensteds  i  Grækenland  for  det 
femte  Aarhundredes  Vedkommende.  Imidlertid,  Tilskuerpladsen 
var  nu  stabil,  fast  og  solid  og  i  Stand  til  at  rumme  adskillige 
Tusende  Mennesker. 

Skuepladsen  derimod  vedblev  at  beholde  sin  gamle  simple 
Form  som  den  kredsrunde  Danseplads  med  Alteret  i  sin  Midte, 
og  Dramaerne  lempede  deres  Fordringer  efter  denne  Simpelhed, 


1)  Ddrpfeld:   d.  griech.  Th.  S.  368  f. 

Fig,  21  a. 

som  i  Virkeligheden  havde  sine  store  Fordele.  Orkestret  laa 
som  Bunden  af  den  Tragt,  Tilskuerpladserne  dannede,  og  her 
bevægede  Skuespillere  og  Kor  sig  mellem  hinanden  paa  samme 
Maade,  som  i  en  moderne  Cirkuspantomime  Balletkorpset  og 
Hovedpersonerne  agere  sammen  paa  Manegen.  Alle  Tilskuerne 
i  de  opadstigende  Rækker  havde  lige  fri  Udsigt  til,  hvad  der 
foregik  paa  Skuepladsen, 
hvilket  derimod  langt  fra 
Ailde  have  været  Til- 
fældet, dersom  Skue- 
spillerne havde  virket 
paa  en  i  Baggrunden 
liggende  høj  Taleplads. 
En  ophøjet  Taleplads  er 
nemlig,  som  Dørpfeld 
rigtig  bemærker,  kun  da 
nødvendig,  naar  Tilsku- 
erne sidde  eller  staa  paa 
samme  vandrette  Flade; 
for  skraat  opadstigende 
Tilskuerpladser  er  en 
ophøjet  Skueplads  ab- 
solut mindre  gunstig  end 
en  lavtliggende.  De  hos- 
staaende    Figurer    ville 

tydeligt  vise  dette  Forhold.  Paa  Fig.  21  a  er  Skuespilleren 
i  samme  Niveau  som  de  paa  en  jævn  Flade  siddende  Tilskuere, 
og  Synslinierne  falde  der  sammen  for  de  Tilskuere,  der  sidde 
bag  hinanden,  saa  at  egenlig  kun  den  forreste  har  fuldt  Over- 
blik over  den  Optrædende.  Fig.  b  viser,  hvorledes  en  opad- 
stigende Tilskuerrække  har  lige  fortræffelig  Udsigt  for  alles 
Vedkommende  over  den  la\istaaende  Skuespiller,  medens  Fig. 
c  viser,  at  Skuespilleren  paa  en  høj  »Scene«   er  tildels  dækket 

9 


Fig.  21  b. 


Fig.  21  c. 


Digitized  by 


Google 


130 

for  de  nærmest  Siddende,  saa  snart  han  ikke  holder  sig  lige  i 
Yderkanten  af  sin  ophøjede  Plads. 

Ogsaa  Akustiken  synes  at  have  haft  de  gunstigste  Forhold 
ved  denne  Ordning.  Som  det  fremgaar  af  det  foregaaende^ 
var  saavel  Skueplads  som  Tilskuerrum  ubedækkede,  men  til 
Trods  herfor  lyder  endnu  bestandig  i  de  uhyre  Theaterruiner 
Ord,  sagte  fra  Orkestret,  med  den  største  Tydelighed  op  til  de 
fjæmeste  Rækker. 

Ganske  forskjellig  fra  den  moderne  Sceneordning  var  altsaa 
denne  det  gamle  græske  Theaters,  og  ganske  forskjellige  maatte 
dets  Virkemidler  være.  Medens  vor  moderne  Scene  ligesom  i 
en  Ramme  søger  at  fremstille  virkelighedstro  Billeder  af  Livet, 
understøttet  af  realistisk  illuderende  Dekorationsmaleri,  Belys- 
ningseffekter,  usynligt  arbejdende  Maskineri,  Fortæpper,  der 
rulle  op  og  ned  for  de  vekslende  Tableauer  og  saa  fremdeles, 
laa  de  græske  Skuespils  Maal  i  en  helt  anden  Sfære.  Man 
kunde  maaske  sige,  at  er  vor  Theaterkunst  malerisk,  saa  var 
den  antike  græske  plastisk.  De  Skikkelser,  der  optraadte  i 
Orkestret,  lod  sig  som  Statuer  bese  fra  alle  Sider,  de  virkede 
kun  ved  sig  selv  og  traadte  ikke  ind  som  Figurer  i  et  Maleri. 
Ingen  landskabelig  eller  anden  Baggrund  hjalp  dem  med  at 
fremtrylle  bestemte  Lokaliteter  for  Tilhørernes  Blikke;  de  traadte 
ind  paa  »Skuepladsen«,  det  vil  sige  en  bar  Flade,  som  var  en 
Skueplads  og  intet  andet,  og  derfra  lod  de  deres  Ord  og 
Toner  virke.  Ingensinde  i  denne  det  græske  Dramas  første 
Tid  tilstræbtes  det  at  give  et  illusorisk  Billede  af  Livet,  men 
udelukkende  det  at  stemme  Sindene  til  andagtsfuld  Medfølelse 
med  de  store  Heroers  Lidelser,  eller  som  i  den  gamle  Komedie 
at  drive  denne  Følelse  ud  i  sin  Modsætning  gjennem  en  fan- 
tastisk parodierende  Fremstilling.  Intetsteds  træffe  vi  derfor 
i  det  græske  Theater  fra  den  klassiske  Tid  en  direkte  Natur- 
efterligning;  alt.  Kostymer,  Masker,  Maaden  at  tale  og  Maaden 
at    bevæge   sig   paa,   er   fantastisk  eller  konventionel.     Denne 

absolute  Forskjel  mellem  det  gamle  græske  og  vort  moderne 
Theater  kan  ikke  skarpt  nok  fremhæves,  og  det  er  at  antage, 
at,  dersom  man  bestandig  havde  haft  den  for  Øje,  man  da 
næppe  vilde  have  umaget  sig  -med  at  opfinde  den  Mængde 
utilforladelige  og  delvis  rent  utænkelige  Detaljer  paa  Sceneriets 
Omraade,  som  i  saa  lang  Tid  have  forvansket  og  forvirret 
Billedet  af  de  gamle  Helleneres  Skueplads.  Denne  forestillede 
nemlig  faktisk  aldrig  —  i  alt  Fald  aldrig  i  den  ældre  Tid  — 
noget  bestemt  Sted:  den  var  Skuepladsen,  hvorfra  Digterens  Ord 
lød,  men  den  viste  ikke  Billedet  af  det  Sted,  han  beskrev,  saa 
lidt  som  Foredragssalen  veksler  efter  de  Digtninge,  Deklama- 
toren fremsiger,  eller  Koncertsalen  illustrerer  den  Musik,  der 
lyder  i  den. 

Dog  benyttede  Digteren  det  Materiale,  som  paa  Forhaand 
var  ham  givet,  til  Støtte  for  Fremstillingen.  Dette  Materiale 
var  oprindelig  kun  Alteret  i  Orkestrets  Midtpunkt.  Dette  Alter 
drog  han  ind  i  sin  Handling,  idet  det  i  Forvejen  var  givet,  at 
det  altid  fandtes  paa  samme  Sted.  Han  lod  det  dog  ikke  be- 
standig forestille  et  Alter;  i  »den  bundne  Prometheus«  tænktes 
det  f.  Ex.  som  den  Klippeblok,  til  hvilken  Hefæstos  smedder 
den  oprørske  Gud.  Men  Pladsen  udenom  vedbliver  at  være 
uden  bestemt  Karakter:  snart  taler  Skuespillet  om  den  »spor- 
løse Ørk«,  1)  til  hvilken  Kraft  og  Vold  med  Hefæstos  have 
bragt  Prometheus,  snart  atter  er  det  Luften,  i  hvilken  Okeaniderne 
(Koret)  svinge  sig,*)  snart  et  ubestemt  Rum,  hvor  Hermes 
optræder.  Saaledes  ubestemt  er  Skuepladsen  for  det  meste, 
naar  den  ikke  rent  fantastisk  veksler,  som  i  de  fleste  Komedier 
af  Aristofanes,  der  netop  derved  give  os  det  bedste  Bevis  i 
Hænde  for,  at  man  selv  i  en  forholdsvis  sildig  Periode  som 
den  aristofaniske  Komedies  Tidsalder,  intet  Forsøg  gjorde  paa 


I)  *Saa  er  vi  nu  da  komne  til  det  Qerae   Land,  —  til  Skythias  øde  Veje  hen,  til 

sporles  Ørk,«     V.  1—2. 
3)  *Frygt  du  knn  ejf     En   venlig  Skare   med   ilende   Vingekast  sig   nærmer  din 

Klippe«.     V.  127—29.     (Dorphs  Oversættelse). 

9» 

at  give  Skuepladsen  det  illusionsvækkende  Udseende,  som  til 
enhver  Situation  udkrævedes.  Thi  de  Fordringer,  som  disse 
Komedier  stille  i  Retning  af  Sceneri,  forsaavidt  man  vilde 
følge  Digteren  paa  hans  æventyrlige  Flugt,  vilde  tage  Vejret 
fra  enhver  nymodens  Maskinmester,  endsige  da  Oldtidens,  der 
rent  fraset  de  mangelfulde  tekniske  Hjælpemidler,  maatte  virke 
under  aaben  Himmel,  ved  højlys  Dag  og  saa  at  sige  lige  for 
Tilskuernes  Øjne.  Man  huske  saaledes  paa  *Freden*y  i  hvilken 
Komedie  man  først  hensættes  paa  et  Sted,  der  maa  antages  at 
forestille  en  Art  Svinesti,  hvor  Trygæos'  Kæmpetorbist  fodres; 
samme  Trygæos  bestiger  derpaa  Torbisten  og  fljrver  tilvejrs; 
HandUngen  foregaar  nu  i  nogen  Tid,  dels  paa  Jorden  ved 
Trygæos'  Hus,  dels  i  Luften,  indtil  endelig  Torbisten  naar  helt 
op  i  Himmelen  til  Zeus'  Palads.  Derfra  føres  man  atter  uden 
Standsning  i  Handlingen  til  Jorden.  I  Indledningen  til  den 
danske  Oversættelse  af  Stykket  giver  N,  V,  Dorph  en  Forklaring 
af  dette  sceniske  Kunststykke,  der  er  typisk  for  tidligere  Tiders 
Overføring  af  moderne  Theaterforhold  paa  disse  gamle  Digtninge. 
Han  skriver:  »Illusionen  af  denne  Opstigen  blev  frembragt 
derved,  at  Scenen,  som  omgav  ham,  sank  efterhaanden  ned  i 
Jorden  (!)  eller  Gulvet,  og  Gudepaladset  sænkede  sig  efterhaanden 
ovenfra  ned  istedet.  Derpaa  steg  Trygæos  af  Torbisten  og 
befandt  sig  foran  Zeus'  Bolig  .  .  .  Trygæos  med  sine  Led- 
sagerinder forsvinder  i  Slutningen  af  1ste  Del  gjennem  en 
Bag-  eller  Side-Trappe,  og  efterat  Scenen  under  Parabasen  atter 
er  forandret  til  den  forrige,  ses  han  atter  paa  denne,  som  om 
han  var  kommen  ovenfra  (!?)«  —  Intet  kan  være  simplere  I 
Blot  vilde  denne  Sceneveksel,  selv  om  den  havde  kunnet  ud- 
føres —  hvad  den  absolut  ikke  kunde  —  paa  det  aabne  Theater, 
hvor  alle  Snore  og  sligt  vilde  ses,  ikke  have  frembragt  den 
ringeste  Illusion.  Hvorledes  den  Art  Ting  udførtes,  derfor  vil 
senere  blive  gjort  Rede,  men  at  en  direkte  stedlig  Illusion  ikke 

tilsigtedes,   derfor   giver   samme  Stykke   iøvrigt  et  fuldgyldigt 
Bevis. 

Da  Trygæos  forlader  Himlen  med  Opora  og  Theoria  tager 
han  Afsked  med  Koret,  som  altsaa  tænkes  at  være  sammesteds 
som  han.     Og  dette  synger  da: 


»Ja,  lykkelig  Rejse!     Men  vi  vil  imidlertid  give  de  Sager,  her 

findes, 
til  Tjenerne  her  i  Forvaring,  thi  mange  Tyve  der  plejer  at  snige 
sig  rundt  om  Skuepladse  og  lure  paa  et  eller  andet  at  rapse. 
Saa  passer  nu  vel  da  paa  dette!     Men  vi  vil  forklare  for  Til- 
skuerkredsen 
vor  Tankegang  o.  s.  v.« 

Her  brydes  altsaa  uden  Sky  enhver  Illusion,  og  Skuepladsen 
omtales  simpelthen  som  det,  den  er.  Derimod  betegnes  intet 
Sted  Scenen  med  Konsekvens  som  den  konkrete  Lokalitet,  paa 
hvilken  Handlingen  tænkes  at  foregaa.  Der  siges  hyppigt: 
»her«,  »herhid«,  »her,  hvor  vi  sidde«  og  lignende  uden  nøjere 
Angivelse,  det  vil  sige  her  paa  Skuepladsen  og  ikke  andre 
Steder.  Dette  samme  Fænomen,  at  Handlingen  tænkes  fore- 
gaaende  blot  paa  »Skuepladsen«  og  ikke  nogen  aldeles  bestemt 
Lokalitet  er  meget  hyppig  paa  ikke  malerisk  udviklede  Scener. 
Vi  have  set,  hvorledes  det  indiske  Drama  ødsler  med  Ord  for  at 
lade  stadig  nye  Fantasibilleder  rulle  op  for  Tilskuerne,  og  hvor 
lidt  de  tænkte  paa  at  lade  den  materielle  Skueplads  følge 
med.  ^)  De  rigt  malende  Ord  staa  i  omvendt  Forhold  til 
Scenens    illusionsvækkende    Midler,    thi    den    theaterkyndige 


I)  For   det   nyere   Dramas   Vedkommende   har   Hr.  Julius  Martensen  med  megen 
Skarpsindighed  paavist  et  lignende  Forhold  hos  Holberg.  —  Se  Museum  1894. 

Dramatiker  udmaler  ikke   med  mange  overflødige  Ord,  hvad 
Tilskuerne  kan  opfatte  med  et  Øjekast.^) 

Dog,  som  sagt,  hvad  der  er  for  Haanden,  benytter  Digteren 
naturligvis,  og  saaledes  inddrages  Alteret  paa  illusorisk  Vis  i 
Handlingen  allerede  fra  det  ældste  Aischyleiske  Drama,  vi 
kjende.  Det  er  straks  ved  Læsningen  af  »de  Bønfaldende« 
tydeligt,  at  Alteret  er  Midtpunktet  for  den  hele  Handling.  Det 
er  smykket  med  Gudebilleder  og  grønne  Grene,  Trin  føre  op 
til  det  og  fast  og  højt  synes  det  at  maatte  have  været  Rundt 
om  det  gruppere  Danaiderne  sig,  den  gamle  Danaos  sidder 
ved  dets  Fod,  ^)  Kongen  beskuer  det  med  Ærefrygt,  og  endelig 
true  Pigerne  med  i  Fortvivlelse  at  hænge  sig  paa  det,  hvis 
Kongen  ikke  vil  tilsige  dem  sin  Bistand.  Paa  lignende  Vis 
udbyttes  Alteret  i  de  allerfleste  klassiske  Dramaer,  uden  dog 
—  som  allerede  bemærket  —  nødvendigvis  at  forestille  akkurat 
et  Alter,  men  dog  altid  et  fast  Støttepunkt,  som  uden  al  for  stor 
Urimelighed  kunde  tænkes  af  nogenlunde  lignende  Form.  I 
»Perserne«  er  det  Darios'  Gravmonument,  i  »Prometheus«  en 
ensomt  staaende,  fremspringende  Klippeblok.  ^)  Der  er  derimod 
intet,  der  berettiger,  ja  end  ikke  noget,  der  giver  Anledning  til 
at  tro,  at  Alteret  under  disse  Omstændigheder  var  omformet 
paa  en  særlig  Maade,  eller  at  der  virkelig  var  opbygget  hen- 
holdsvis et  Gravmæle  eller  en  kunstig  Klippeblok  i  de  nævnte 
Øjemed.  Hvorfor  skulde  ikke  i  Tilskuernes  Fantasi  et  Alter 
ligesaa   godt   kunne   gælde   for  en  Klippeblok  som  den  bare, 


1)  Mærkeligt  nok  er  dette  Synspunkt  hidtil  ikke  anlagt  ved  Bedømmelsen  af  det 
græske  Theaters  Anvendelse ;  selv  Derpfeld  og  navnlig  hans  Medarbejder  Reisch 
ere  endnu  paa  enkelte  Punkter  angaaende  Dekorationsvæsenet  blændede  af 
moderne  Reminiscenser. 

V  Chor:  *0  gid  jeg  sad  alt  nu  med  Dig  (Danaos)  ved  Altrets  Fod.«     V.  198. 

•)  Hefæstos:  .  .  .  *Jeg  gruer  for  at  binde  nærbeslægtet  Gud  —  med  Magt  til 
ragopskudt  stormpisket  VinterQæld.«     V.  14—15. 

Prometheus:  .  .  .  >0,  se  dog,  betragt  —  med  hvilke  pinende  Baand  jeg  naglet 
fast  —  paa  den  brataAnevne  Klippebloks  Tind  —  skal  holde  forsmædelig  Vagt 
her!.     V.  142-145.     N.  V.  Dorphs  O^-s. 

flade  Danseplads  snart  forestillede  en  Gudelund,  snart  en 
Strandbred  og  utallige  andre  Ting? 

Samtidig  med  Sofokles*  Fremtræden  viser  sig  imidlertid 
saavel  i  hans  som  i  Aischylos'  Dramaer  fra  den  senere  Tid  et 
nyt,  fast  Holdepunkt  for  Handlingen.  Medens  Aischylos  første 
Skuespil  aldrig  hentydede  til  noget  andet  stabilt  paa  Skuepladsen 
end  det  noksom  omtalte  Alter,  er  det  øjensynligt,  at  Sofokles, 
der  i  mere  end  én  Henseende  var  en  Reformator,  næsten  altid 
forudsætter  en  Bygning,  ud  fra  hvilken  hans  Personer  komme, 
til  hvilken  de  trække  sig  tilbage,  foran  hvilken  Handlingen 
udføres,  hvis  Døre  aabnes  o.  s.  v.  Samtidig  dukker  den  Byg- 
ning op  i  de  af  Aischylos'  Tragedier,  der  ere  opførte  efter 
Sofokles'  Fremtræden  (»Orestien«).  Denne  Bygning  tænkes  i 
Reglen  som  et  Palads,  undertiden  dog  ogsaa  som  andre  Ting, 
men  altid  som  en  Art  Hus  eller  Bolig;  i  »Filoktetes«  forestiller 
den  saaledes  en  Hule  med  to  Indgange,  i  »Aias«  et  Telt.  Det 
hændes  ogsaa,  at  den  i  samme  Stykke  betragtes  først  som  én 
Lokalitet,  senere  som  en  anden,  i) 

Med  denne  Bygnings  Inddragelse  i  Skuepladsens  Gebet 
forholder  det  sig  nu  saaledes: 

Saalænge  Koret  udelukkende  optraadte  som  Satyrer,  i 
hvilket  Kostyme  de  i  Procession  var  draget  til  Festpladsen,  og 
Skuespilleren  kun  var  Fortæller,  var  der  ingen  Brug  for  Om- 
klsedninger  eller  følgelig  for  noget  Omklædningsrum.  Men 
senere  hen,  da  saavel  Skuespillere  som  Kor  optraadte  snart  i 
et  Kostyme,  snart  i  et  andet,  snart  som  unge  Jomfruer,  snart 
som  gamle  Mænd,  blev  det  nødvendigt  at  have  et  Rum,  hvor 
man  uset  af  Tilskuerne  kunde  skifte  Maske  og  Klæder.  Der 
byggedes  da  til  dette  Øjemed  et  Hus  eller  Telt,  Skenen,  til 
hvilket  de  Agerende  trak  sig  tilbage,  naar  de  forlod  Skuepladsen. 
Dette  Hus  laa  vistnok  oprindelig  i  temmelig  stor  Afstand  fra  Or- 


1)  Saaledes  f.  Ex.  Arist.  »Achamerne*. 

kestret  og  ude  af  Tilskuernes  Synskreds,  men  det  varede  ikke  længe, 
før  det  blev  nødvendigt  at  nærme  Skenen  betydeligt,  for  at 
Skuespillerne,  nu  da  Personernes  Antal  i  Drameme  voksede, 
hurtigt  kunde  foretage  deres  Omklædninger.  Og  da  var  det, 
at  en  sindrig  Dramatiker,  formodentlig  Sofokles,  fandt  paa  at 
inddrage  Skenehuset  under  Skuepladsen  og  give  det  en  Betyd- 
ning i  Handlingen.  ^) 

For  at  Skenehuset  imidlertid  kunde  være  værdigt  til  at 
blive  et  Led  af  det  festlige  Omraade,  maatte  det  fremstaa  i  en 
sømmelig  Skikkelse  og  turde  ikke  nøjes  med  at  være  et  tarveligt 
Bræddeskur.  Man  opførte  da  en  Slags  dekorativ  Facade,  foran 
det  egentlige  Paaklædningsskur,  en  Række  Træpiller,  hvis 
Mellemrum  lukkedes  af  Brædder,  Lærred,  Tæpper  og  Skind. 
Denne  Dekorationsvæg  kaldtes  Proskenion,  Skeneforvæggen,  og 
opførtes  ganske  tæt  op  ad  Orkesterkredsen,  som  den  i  Reglen 
tangerede,  og  i  Forbindelse  med  Skenebygningen  bortskar  den 
saaledes  en  Del  af  Tilskuerpladserne,  for  saa  vidt  som  disse  strakte 
sig  næsten  helt  rundt.  Mellem  Tilskuerpladserne  og  Skenebyg- 
ningen anbragtes  to  Indgange,  en  paa  hver  Side,  ad  hvilke  dels 
Tilskuerne  havde  Adgang  til  Theatret,  dels  Koret  drog  ind  paa 
Skuepladsen.  Ogsaa  Skuespillerne  benyttede  disse  Sideindgange, 
Parodoiy  som  de  kaldtes,  naar  de  ikke  direkte  forudsattes  at  komme 
fra  Bygningen.  I  dette  sidste  Tilfælde,  som  var  det  hyppigste  efter 
at  først  Skenen  var  taget  i  Brug  som  Holdepunkt  for  Handlingen, 
kom  de  igjennem  Døre  —  en  eller  flere  —  som  til  den  Ende  vare 
anbragte  i  Skenefa^aden.  Den  dekorative  Proskenionsvæg  var 
ikke  stabil,  men  borttoges  efter  Festlighedernes  Slutning,  medens 
selve  Skenebygningen,  der  ogsaa  tjente  som   Materialkammer 


>)  Thi  ganske  sikkert  er  det  ikke  gaaet  til  som  Derpfeld  mener  (d.  griech.  Tli. 
S.  370),  at  Drameme  liave  fremkaldt  Nødvendigheden  af  en  Dekorationsvæg. 
Her  som  overalt  tillæmper  den  fiigmæssige  Dramatiker  sig  efler  de  givne  For> 
hold  paa  Skuepladsen,  hvad  det  væsenlige  angaar,  og  det  er  ikke  de  sceniske 
Forhold,  der  omformes  for  hvert  Drama. 

for  Masker,  Rekvisiter  og  lignende,  senere  endog  til  Bolig  for 
Skuespillerne,  blev  staaende. 

Proskeniets  Højde  var  10  til  12  Fod,  Skenen  var  af  samme 
Højde  eller  undertiden  i  to  Etager.  Taget  var  fladt,  og  naar 
Skenen  var  en  toetages  Bygning,  dannede  Proskeniets  Tag  en 
Art  Terasse  med  Skenens  øverste  Stokværk  som  Baggrund.  I 
saa  Tilfælde  var  der  ogsaa  i  den  højere  Etage  en  stor  Dør- 
aabning,  som  gav  Adgang  til  Proskenionstaget. 


Fig.  22.     Skueplads  og  Skenebygning. 

Aristoteles  beretter  ganske  kort  i  sin  Poetik^),  at  Sofokles 
indførte  Skenografien,,  d.  v.  s.  den  Kunst  at  bemale,  dekorere 
Scenebygningen.  Aristoteles  var  først  voksen  c.  et  halvt  Aar- 
hundrede  efter  Sofokles  Død  og  nogen  absolut  Vished  udover 
det  Faktum,  at  der  har  existeret  noget,  som  hed  Skenografi, 
giver  hans  Udtalelse  os  ikke.  Imidlertid  er  denne  korte  Be- 
mærkning blevet  forklaret  og  udvidet  derhen,  at  Sofokles  ind- 


')  xttl  to  tt  f"y  vnoxffitw  nl^Sog  l|  ivog  ttq  dvo  nqZitoq  uiiaxvloq  tjyoY'  ''^^  ''^ 
tov  /o^t/  ^Xattmat  xai  tov  loyov  n{^totaytoinattiv  na{)9ax9vaatv.  tqtXq  dl  nal 
axtifOY^a<piat  Soipo)tl\g.    —    Arist.  Poet.  IV. 

førte  malede  Bagtæpper  paa  Skuepladsen,  og  man  træffer  i  alle 
Værker  angaaende  det  græske  Theater  detaljerede  Beskrivelser 
af,  hvorledes  de  opstilledes  og  hvad  de  i  forskjelUge  Tilfælde 
forestillede.  Det  er  at  antage,  at  man  atter  har  ladet  sig  for- 
lede til  at  overføre  moderne  sceniske  Forhold  paa  de  gamle 
uden  at  betænke  Vanskelighederne  ved  denne  Overføring.  Det 
er  ikke  let  at  se,  hvorfor  Aristoteles'  Bemærkning  behøver  at 
betyde  andet  end  at  Sofokles  indførte  at  dekorere  Scenevæggen, 
Proskenionsvæggen  o:  den  Væg,  der  dannede  Forsiden  til 
Scene-  eller  Materialbygningen  og  inddrog  denne  under  Skue- 
pladsens Gebet.  Hvorledes  han  lod  den  dekorere,  derom  vide 
vi  intet.  Proskenionsvæggen  opbyggedes  i  dette  Tidsrum  af 
Træ;  det  var  derfor  naturligt,  at  den,  for  at  frembringe  et 
Skjønhedsindtryk,  der  stod  i  Samklang  med  de  pragtfulde  og 
brogede  Dragter,  bemaledes  paa  kunstnerisk  Vis.  At  dette 
Maleri  dog  har  været  rent  arkitektonisk,  derpaa  tyder  det 
Faktum,  at  de  allerfleste  af  Skuespillene  hentyde  til  et  Palads, 
et  Tempel  eller  et  Hus,  og  det  er  at  formode,  at  naar  der 
undtagelsesvis  hentydes  til  Huler  eller  Telte,  da  har  den 
samme  arkitektonisk  bemalte  Væg  tjent  til  at  forestille  disse 
Lokaliteter,  og  ingen  har  tænkt  paa  at  forlange  en  realistisk 
Fremstilling  af  en  Klippegrotte  eller  lignende,  fordi  man  over- 
hovedet ikke  krævede  nogen  realistisk  Fremstilling. 

Med  disse  to  Ting,  Alteret  og  Dekorationsvæggen,  maa  vi 
anse  Skuepladsens  konstante  Udsmykning  som  afsluttet  for 
den  klassiske  Tids  Vedkommende,  det  vil  sige  i  femte  og  Be- 
gyndelsen af  Qerde  Aarhundrede. 

Skulle  vi  i  ganske  kort  Begreb  sammenfatte  Theatrets 
Udseende  i  denne  Periode,  kommer  det  til  at  se  saaledes  ud: 
en  kredsrund  Skueplads,  Orkestret,  paa  hvilken  saavel  Kor  som 
Skuespillere  optraadte;  i  Midten  af  Skuepladsen  et  Alter; 
udenom  den,  omsluttende  mere  end  dens  Halvdel,  Tilskuer- 
pladsen, Theatron,  bestaaende  af  Træbænke  i  brede  jævnt  op- 


Digitized  by 


Google 


139 

adstigende  Rader;  til  den  modsatte  Side  en  Afslutning  af 
Skuepladsen,  bestaaende  i  Skenebggningen  og  dens  dekorerede 
Forvæg,  Proskeniet;  imellem  Skenebygning  og  Tilskuerplads, 
der  ingen  anden  arkitektonisk  Forbindelse  havde,  paa  hver 
Side  en  Indgang,  Parodos,  der  gav  dels  Tilskuerne  Adgang  til 
deres  Pladser,  dels  Kor  og  i  visse  Tilfælde  Skuespillerne  Adgang 
til  Orkestret. 

Endnu  staar  tilbage  at  omtale  nogle  sceniske  Ejendomme- 
ligheder fra  den  klassiske  Tid,  som  falde  ind  under,  hvad  vi 
kalde  Maskineriet,  Desværre  give  de  bevarede  Dramaer  ikke 
direkte  Vejledning  om,  hvorledes  disse  Fænomener  paa  Maskin- 
væsenets  Omraade  have  været  beskafne,  og  de  ældre  men  ikke 
samtidige  Beskrivere,  som  den  tidligere  nævnte  Pollux,  have 
kun  formaaet  at  danne  sig  et  temmelig  forvirret  Billede  af 
dem.  Intet  Under  da,  at  denne  Gren  af  Theatertekniken  ret 
har  været  en  Tumleplads  for  Filologernes  mest  hasarderede  og 
indviklede  Gisninger  og  at  de  forskjellige  sceniske  Kunststykker 
indenfor  de  Lærdes  fire  Vægge  have  gestaltet  sig  i  de  mest 
æventyrlige  Former.  Det  kan  ikke  siges,  at  de  sidste  Aars 
Udgravninger  og  den  dermed  følgende  mere  rationelle  Betragt- 
ning af  de  theatralske  Foreteelser  egenlig  have  bragt  positive 
Kjendsgjeminger  tilveje  angaaende  Beskaffenheden  af  det  græske 
Maskineri,  men  Hypotheserne  lade  sig  dog  nu  holde  indenfor 
rimelige  Grænser,  og  om  Resultaterne  end  ikke  kan  betragtes 
som  endelig  beviste,  stille  de  sig  i  det  mindste  som  plausible, 
selv  for  en  rent  praktisk  Betragtning. 

Enhver  kjender  Udtrykket  deus  ex  machina  og  véd,  at 
der  dermed  menes  den  Gud,  der  ved  Stykkets  Slutning  ved 
sin  overnaturlige  Tilsynekomst  løser  den  stærkt  strammede 
Knude.  Selve  det  dramatiske  Begreb  er  ikke  ukjendt  ogsaa  i 
det  moderne  Skuespil.  Naar  i  *Tartuffe^  Politiembedsmanden 
paa  Stykkets  mest  kritiske  Punkt  afslører  Hykleren  og  ved 
et  kongeligt  Magtsprog  gjengiver  de  Bedragne  deres  tabte  Gods, 

da  sige  vi,  at  han  optræder  som  en  deus  ex  machina.  Men 
hvilken  »Maskine«  det  var,  Guden  viste  sig  paa  og  hvorfra 
Udtrykket  og  Begrebet  stammer,  det  gjøre  vel  de  færreste  af 
dem,  for  hvem  Talemaaden  ellers  er  mundret,  sig  rigtig  klart. 

I  det  græske  Dramas  ældre  Tid  betragtedes  det  som  intet 
usædvanligt,  ja  var  en  ganske  almindelig  theatralsk  Konvention, 
at  Guderne  færdedes  blandt  de  Heroer,  om  hvilke  Stykkerne 
handlede,  og  der  fandtes  da  ingen  Grund  til  ved  særlige  Midler 
åi  adskille  Gudens  Optræden  fra  de  andre  Personers.  Man  saa 
da  uden  Sky,  Hermes  eller  Athene  vise  sig  paa  samme  Maade 
og  i  samme  Niveau  som  Aias  eller  Orestes,  det  vil  sige,  de 
optraadte  paa  Orkestret  sammen  med  deres  Medspillende  i). 
Men  allerede  i  Euripides'  Tid  var  dette  Forhold  og  denne 
Betragtningsmaade  af  Guderne  forandret. 

I  det  euripideiske  Drama  er  vi  Qernere  fra  det  folkelige 
Heltedigts  naive  Sammenføren  af  Guder  og  Mennesker.  Der 
tænkes  Guden  som  et  ophøjet  fra  Menneskene  forskjelligt  og 
over  Menneskene  raadende  Væsen,  og  den  naturlige  Følge  heraf 
bliver  ogsaa,  at  Gudernes  sceniske  Optræden  bliver  en  anden. 
Som  Euripides  er  Opfinderen  af  det  dramatiske  Fif,  naar  han 
har  strammet  Knuden  saa  haardt,  at  den  ikke  synes^-  at  kunne 
løses  paa  naturlig  Maade,  da  at  lade  en  Gud  vise  sig  og  klare 
det  hele  ved  et  Magtsprog  *),  saaledes  er  han  formodentlig  ogsaa 
Opfinderen  af  det  sceniske  Apparat,  som  gjorde  hans  Idé 
anskuelig. 

Det  er  ovenfor  omtalt,  hvorledes  Proskeniets  Tag  under- 
tiden benyttedes  i  Handlingen  som  Taleplads  for  Skuespillerne, 
og  der  er  nu  intet  i  Vejen  for  at  antage,  at  Guderne  hyppigt 
viste  sig  der  og  simpelthen  traadte  frem  fra  den  anden  Etage 
af  selve  Skenebygningen,  i  hvilken  der  var  anbragt  en  Dør- 


M  Se  bl.  a.  »Eumeniderne«,  *Aias<. 

«)  Han  spottes  herfor  baade  af  Plato  og  af  Komediedigteren  Antiphanes. 

aabning  (sml.  Fig.  23),  men  denne  simple  Ordning  lod  sig  ikke 
altid  anvende.  I  Euripides'  »Orestesf  er  det  saaledes  tydeligt 
angivet,  at  Apollo  svæver  i  Luften  med  Helena  ovenover  Palads- 
(d:  Proskenions)  Taget,  paa  hvilket  Orestes,  Pylades  og  Hermione 
befinde  sig^),  og  at  han  tilsidst  flyver  bort  til  »det  stjærnede 
Hvalv«  og  fører  Helena  med  sig  til  Zeus's  Højsal.  I  »Herakles 
Vanvid«  viser  paa  lignende  Maade  Iris  og  Lgssa,  Vanviddets 
Gudinde,  sig  svævende  over  Taget,  og  medens  Iris  atter  svæver 
bort,  synker  Lyssa  ned  i  Herakles  Bolig  (o:  ned  bag  Proske- 
nionsvæggen)  for  at  forvirre  Heltens  Forstand.^) 

Begge  Steder  have  vi  et  godt  Exempel  paa,  hvorledes  en 
»Gud   fra   Maskinen«    optraadte   i   Tragedien.      Men    i    nogle 
Komedieparodier 
af  Aristofanes   faa 
vi  et  nok  saa  godt 
Billede  af  den  egen- 
lige  tekniske   Ind- 
retning, oa  navnlig 

^'      '^  '^         FIg.  23,     Proskenion  med  overbygget  Taleplads  for 

viser  det  sig  i  disse,  Gudeme  (Thcologeion). 

hvad    man   iøvrigt 

af  hele  Theatrets  Væsen  havde  Ret  til  paa  Forhaand  at  formode, 
at  det  hele  Apparat  ikke  virkede  synderlig  illuderende,  men 
tværtimod  paa  kritiske  Aander  gjorde  et  latterligt  Indtryk,  navnlig 
i  Forhold  til  den  øvrige  alt  andet  end  naturalistiske  mise-en-scéne. 
I  Aristofanes'  »Skyerne«  viser  som  bekjendt  Sokrates  sig 
svævende  som  en  Gud,  og  fra  sit  høje  Stade  tiltaler  han 
Strepsiades,  der  opholder  sig  i  Orkestret,  som  den  usle  Jord- 
beboer, han  er.    Der  udspinder  sig  følgende  Samtale: 

Strepsiades. 
Hr.  Sokrates! 
Lille  Sokrates! 


1)  »Her  kan  I  hende  se  nu  højt  i  Æthrens  Rum.«     V.  1631. 
*)  »Hæv  kun  Ul  Olympen,  Iris,  atter  du  din  stolte  Fod.    Jeg  vil  synke  ned  usynlig 
i  Herakles  BoUg  nu.     V.  872-873, 

Sokrates. 
Hvi  kalder  du  mig,  Søn  af  Jord? 

Strepsiades. 
For  alting,  sig  mig  først,  hvad  har  du  deroppe  at  gjøre? 

Sokrates. 
I  Luften  svæver  jeg  og  tænker  over  Solens  Gang. 

Strepsiades. 
Ja  saa!  fra  Nettet  i)  der  du  tænker  over  Guderne, 
men  ej  fra  Jorden,  vel? 

Sokrates. 
Ej  kunde  jeg 
de  himmelske  Begreber  i  deres  Væsen  skue, 
hvis  ikke  min  Forstand  hang  højt  og  den  fine 
Tænkning  sig  blanded  med  beslægted  Luft. 
Thi  vilde  jeg  fra  neden  af  det  højere  beskue 
jeg  fandt  det  aldrig,  o.  s.  v. 

Af  det  følgende  fremgaar  det  saa,  at  Sokrates  sænkes  ned 
paa  Orkestret  og  derfira  fortsætter  Samtalen. 

Denne  »Gudemaskine«  viser  sig  altsaa  her  at  være  en  Art 
Net  eller  et  andet  Fletværksapparat,  i  hvilket  den  svævende 
var  ophængt.  Touget,  der  bar  dette  Apparat,  kan  fornuftigvis 
ikke  have  været  anbragt  andre  Steder  end  paa  Skenebygiiingens 
Tag  og  herfra  mener  man  da,  at  Skuespilleren  ved  Hjælp 
af  en  Kran  —  en  saadan  Maskine  omtales  udtrykkelig  af  de 
gamle  Theaterbeskrivere  —  løftedes  til  Vejrs  og  efter  Optrinets 
Behov  atter  sænkedes  ned  eller  drejedes  bort  og  ned  bag 
Skenens  Bag\aeg.  Hvorledes  denne  Kran  har  været  anbragt  og 
hvorledes  Maskinen  i  sine  Enkeltheder  har  været  beskaffen, 
det  er  ikke  let  forstaaeligt  og  vil  vanskelig  nogensinde  kunne 


')  ano  ta^^v  (v.  226).    taffffos  er  Fletværk  af  forsl^eUig  Art,  bl.  a.  saadanne  Nel, 
i  hvilke  Qjenstandc  hængtes  til  Tørring. 

oplyses.  At  Sokrates  hænger  i  et  Net,  en  Hængemaatte  eller 
lignende,  synes  at  tyde  paa,  at  Guderne  i  den  alvorlige  Frem- 
stilling have  benyttet  et  lignende  net-  eller  brynjeagtig  Panser, 
som  ogsaa  den  moderne  Maskinmester  anvender  ved  flyvende 
Skikkelser  for  at  holde  Legemet  oprejst  og  fordele  Trykket, 
og  som  saa  Aristofanes  parodisk  har  lavet  om  til  et  Vidieflet- 
værk,  der  maaske  lignede  det,  i  hvilket  man  til  daglig  tørrede 
Figner. 

I  »Freden«  have  vi  en  anden  spøgefuld  Anvendelse  af 
Tragediens  Flyvemaskine,  der  her  benyttes  paa  en  noget  anden 
Maade.  Vi  have  tidligere  omtalt  det  Sted  i  Aristofanes'  Komedie, 
hvor  Trygæos  farer  til  Himmels  paa  sin  Skambasse.  Det 
lille  Optrin  er  en  Parodi  paa  Bellerophontes'  berømte  Luft- 
fart, som  Euripides  havde  behandlet,  Skarnbassen  træder  i 
Stedet  for  den  vingede  Pegasos,  med  hvem  ogsaa  Trygæos  sam- 
menligner den,  da  han  begynder  sit  Ridt: 

»Nu  op,  min  Pegasos,  rask  afsted! 

Lad  Guldbidselkjædemes  raslende  Klang 

nu  højt  lyde  muntert  i  Øret  med  Lyst  I  — « 

Maaske  var  disse  Linier  et  direkte  Laan  fra  den  Euripi- 
deiske  Tragedie,  og  den  hele  Situation  maatte  derfor  virke 
dobbelt  komisk  paa  de  forstaaende  Tilskuere,  naar  det  ydre 
Apparat  ogsaa  var  hentet  fra  det  tragiske  Forbillede.  Vi  se 
nu  altsaa  Trygæos  bestige  sin  Skarnbasse  udenfor  sit  Hus 
(o:  Skenebygningen).  Hans  Maal  er  at  flyve  til  Himlen,  til 
Zeus'  Bolig.  Nu  gaar  det  til  Vejrs  og  siddende  paa  »sin  vingede 
Fole«,  som  han  kalder  den,  svæver  Trygæos  ikke  saa  kort  i 
Luften,  hvilken  Tid  han  benytter  til  for  Publikum  at  udtale 
sin  Frygt  for  at  Skarnbassen  skal  følge  sine  naturlige  Tilbøje- 
ligheder, kaste  sin  Rytter  af  og  søge  sin  Føde  i  en  Mødding: 

»Hvad  gjør  du?  hvad  gjør  du?  hvi  drejer 
Du  dog  din  Snude  hen  mod  hin  Møddingpøl? 

Nej,  hæv  dig  dristig  fra  Jorden  op 

og  strækkende  ud  din  rappe  Vinge, 

træng  lige  du  ind  i  Zeus's  Borg: 

Men  vend  din  Næse  fra  lugtende  Skam 

og  hold  Dig  i  Dag  fira  din  daglige  Kost  .  .  .  .« 

Endelig  naar  den  ængstelige  Himmelfarer  Zeus's  Palads: 

»Men  holdt!  jeg  tror,  at  jeg  er  Guders  Bo  alt  nær, 

og  der  jeg  øjner  alt  jo  Fader  Zeus's  Borg. 

Hvem  er  Portner  her?  —  Hejda,  hvi  lukker  du  ej  op?t  *) 

Hermes  kommer  da  ud  fra  Zeus'  Bolig,  og  Handlingen 
foregaar  nu  mellem  disse  to  oppe,  medens  de  andre  Personer 
virke  »dernede«,*)  det  vil  sige  paa  Orkestret,  indtil  Trygæos 
endelig  atter  skal  forlade  Himlen  og  siger: 

O  Torbist,  op  I  og  hjem!  nu  lad  os  flyve  hjem! 

Hermes. 
Den  er  her  ej,  min  Ven! 

Trygæos. 
Hvor  er  den  blevet  af? 

Hermes. 
Forspændt  for  Zeus's  Vogn  den  trækker  Lynets  Pil. 

Trygæos. 
Men  hvordan  kommer  jeg  nu  ned? 

Hermes. 

Ah,  meget  godt 

ved  Siden  af  Gudinden  [Eirene,  Fredsgudlnden,  der  tænkes  at  bUve 
i  Gudepaladset.] 


>)  N.  V.  Dorphs  Ovs,     S.  18.  f. 

«)  Se  V.  224.  Tr.       I  hvUken  (Hule)?      Herm.  Den  dernede.  -  V.  313.  -Tag  Jer 
i  Agt  for  ham  dernede  .  .  .« 

Trygæos  forlader  derpaa  Skuepladsen  for  først  efter  nogen 
Tids  Forløb  at  vise  sig  »paa  Jorden«  o:  i  Orkestret  igjen. 

Med  vort  nuværende  Kjendskab  til  den  græske  Theater- 
ordning  volder  det  ikke  stor  Vanskelighed  at  forestille  sig 
dette  Optrin,  udført  i  sine  Hovedtræk.  Torbisten  var  en  Form 
for  det  Flyve-  eller  Svæveapparat,  vi  saa  anvendt  til  Guderne 
i  Tragedien.  Den  flyvende  Bille  er  fra  først  af  anbragt  i  Or- 
kestret, medens  Snorene  gaa  op  i  den  i  Skenebygningens  Tag 
anbragte  Kran  og  paa  denne  Maskine  placerede  nu  Trygæos' 
Fremstiller  sig,  langsomt  svævende  de  faa  Alen  til  Vejrs,  indtil 
han  havde  naaet  Proskenionsvæggens  Tag.  Her  stod  han  af, 
og  dette  Tag  forestillede  nu  Forgaarden  til  Zeus's  Bolig  ud 
fra  hvilken  Trygæos  senere  begiver  sig  ned  paa  Orkestret  igien, 
hvilket  med  andre  Ord  vil  sige,  at  der,  som  saa  ofte  ellers, 
var  bygget  en  anden  Etage  paa  Skenebygningen,  med  Dør  ud 
til  Proskenionsplatformen  og  med  Trapper  ned  til  den  underste 
Etage,  der  naturligvis  atter  som  sædvanlig  gav  Adgang  til 
Orkestret. 

Man  har  tidligere  ment,  at  »GudemaskineiKu,  y^FIgvemaskinetKn 
og  »Kranen^  var  tre  forskjellige  Theatermaskiner,  der  hver 
havde  sin  særlige  Anvendelse  og  sin  særlige  Konstruktion. 
Det  synes  naturligere  at  antage,  at  de  tre  Apparater,  hvis 
Navne  \i  kjende  væsenlig  fra  Forfattere,  som  ikke  have  for- 
staaet  deres  Benyttelse,  kun  er  en  og  samme  Maskine,  der 
blot  optræder  under  forskjellige  Benævnelser,  nemlig  altsaa  den 
her  forsøgsvis  forklarede  Flyve-  eller  Svævemaskine. 

Derimod  er  der  en  anden  Maskine,  der  ikke  lader  sig 
henføre  under  den  samme  Rubrik.  Den  gaar  under  Navn  af 
Ekkgklemet,  og  skjønt  man  i  den  nyeste  Tid  har  villet  be- 
stride dens  Existens,  skjønt  man  er  endnu  mere  i  Vilderede 
om  dens  faktiske  Konstruktion  og  Anvendelse  end  om  Gude- 
maskinen,  synes  det  dog  stadig  lige  utvivlsomt,  at  dette  be- 
synderlige Apparat  virkelig  har  været  benyttet,  selv  om   der 

10 

ikke  ganske  kan  indestaas  for  den  Form,  under  hvilken  det 
har  været  benyttet. 

Ogsaa  her  lærer  Parodien  os  nok  saa  meget  som  selve 
den  alvorlige  Fremstilling,  og  vi  maa  atter  ly  til  Aristofanes' 
Komedier  for  gjennem  Karikatm-en  at  danne  os  det  sande 
Billede. 

I  »Achamerne«  begiver  Dikaiopolis  sig  til  Euripides'  Hus 
for  at  laane  et  tragisk  Kostyme.  Euripides  er  imidlertid  be- 
skæftiget med  at  digte  og  vil  ikke  komme  ud  af  sit  Hus. 
Dikaiopolis  banker  da  paa  Døren  og  der  udspinder  sig  følgende 
Dialog  mellem  Euripides,  der  er  inde  i  sin  Bolig,  d.  v.  s.  bag 
Proskenionsvæggen  og  Dikaiopolis,  der  er  udenfor,  d.  v.  s.  i 
Orkestret. 

Dikaiopolis. 

Euripides,  lille  rare  Euripides! 

O  hør  mig!  hvis  du  nogensinde  hører  et  Menneske, 

thi  Dikaiopolis,  Chollieren,  kalder  Dig! 

Euripides. 
Nej,  jeg  har  ikke  Tid! 

Dikaiopolis. 
Men  saa  lad  dig  rulle  ud!^) 

Euripides. 
Nej,  det  lader  sig  ikke  gjøre. 

DiKAIOPOUS. 

Jamen,  alligevel! 

Euripides. 
Ja,  saa  lad  mig  da  rulle  ud!^)    Til  at  komme  ned,  har 
jeg  ikke  Tid. 


O  aW  ixxvxh'i9rju    —  Arisl.  Acharn.     V.  408, 
«)  aW   åxxvxXiaofiOi.  -  Ibid.  V.  409. 

Euripides  »rulles  da  ud«  og  viser  sig,  som  det  frem- 
gaar  af  de  følgende  Repliker,  i  hvilende  Stilling,  ^)  omgivet  af 
Kostymeme  fira  sine  Tragediers  mest  ynkværdige  Helte,  og  af 
disse  Kostymer  lader  han  sin  Tjener  udsøge  et  til  Dikaiopolis, 

1  »Thesmophoriazusai«  ^)  forekommer  en  ganske  lignende 
Scene.  Her  er  det  Euripides  og  hans  gamle  Svoger  Mnesilochos^ 
der  henvende  sig  til  den  tragiske  Digter  Agathon  for  at  laane 
en  Kvindedragt,  under  hvilken  Mnesilochos  skal  snige  sig  ind 
i  de  gifte  Koners  Forsamling.  Agathon  er,  som  sin  Kollega  i 
»Achameme«  optaget  af  sin  Digtning  og  »rulles«  paa  lignende 
Maade  ud,  omgivet  af  sine  Attributter.^) 

1  begge  disse  Tilfælde  er  den  parodiske  Fremstilling  af 
Ekkyklemet  anvendt  spottende  mod  tragiske  Forfattere  og 
viser  os,  at  det  var  en  Egenhed  og  ikke  nogen  absolut  yndet 
Egenhed  hos  disse  at  fremstille  synligt  for  Tilskuernes  Øjne 
det,  som  i  Virkeligheden  maatte  tænkes  skjult  for  dem.  Sam- 
menholder vi  et  Par  Steder  fra  Tragedien,  hvor  det  antages, 
at  Ekkyklemet  virkelig  maa  have  været  benyttet,  med  disse 
to  Parodier,  faa  vi  et  nogenlunde  klart  Billede  af  dets  egenlige 
Bestemmelse. 

1  »Herakles'  Vanvid«  er  Koret  ene  paa  Skuepladsen, 
medens  Herakles  inde  i  sin  Borg  overfaldes  af  Vanvidets  Gud- 
inde og  i  Raseri  dræber  sine  egne  Børn;  Koret  ved  ikke, 
hvad  der  er  foregaaet,  førend  et  Bud  beretter  det;  men  efter 
Buddets  Fortælling  viser  Herakles  sig  for  Korets  —  og  Til- 
skuernes —  Øjne  som  han  ligger,  sovende  og  bundet,  efter  sit 
rasende  Vanvid  ved  sine  Sønners  Lig.     Koret  siger: 


')  avafiaérit.  —  Man  har  hidUl  oversat  dette  Udtryk  ved  *hejt  til  Vejrs«,  men 
Reisch  gjør  traefTende  opmærksom  pan  (d.  griech.  Th.  S.  238  f)  at  denne 
Fortolkning  er  usandsynlig. 

V  »de  festfcjrende  Kvinder..  —  Thesmophorieme  var  de  Fester,  som  de  gifte 
Kvinder  i  Athen  holdt  til  Ære  for  Demeter. 

»)  S.  Arist.  Thesmoph.  V.  95-96.  239  og  265. 

»Ha!  ha! 
Se,  Dørenes  lukkende  Fløje 
aabne  sig  hist  i  den  høje  Borg. 

0  ve,  ve!  • 
Usalige  Mand!    Se  ynkeligt 

Ligge  de  Smaa  foran  Faderens  Fod, 
Som  sover  efter  Sønnemordet  rædsom  Søvn. 
Og  tæt  sig  slynge  Reb,  slynger  sig  Baand  og  Bast 
Med  Løkker  og  med  Snarer 
Hildende  rundt  om  Herakles  Krop, 
Til  Borgens  Kæmpestolper  befæstet. 
Og  som  en  Fugl,  der  klynker  for  sin  mistede 
Fjerløse  Yngel,  styrer  nu,  da  alt  er  endt 

Med  ilsomt  Fjed  den  gamle  [Amphitryon]  hid  sin  bitre  Gang.«  ^) 
I  Slutningen  af  »Antigone«  beretter  paa  lignende  Maade 
en  Tjener  Kreon,  at  hans  Hustru  er  død.  Han  siger  til  denne, 
der  klager  over  sin  Søn,  hvis  Lig  han  i  sine  Arme  har  bragt 
til  Skuepladsen: 

»O  Herre,  ja,  du  prøver  svare  Lidelser, 

Og  selv  du  bærer  denne  hid!     Men  træder  du 

1  Borgen  ind,  vil  du  endnu  se  mer  af  Ondt. 

Kreon. 
Hvad  værre  kan  der  end  det  Værste  times  mig? 

Tjeneren. 
Din  arme  Hustru,  mod  sin  Søn  som  Moder  tro. 
Er  blegnet  hen  af  nyligtslagne  Banesaar. 

Kreon. 
O  vel  o  Du  Hades'  Svælg  ufoi^onlig! 
Hvorfor,  hvorfor  styrter  du  mig?  —  Hvad  Ord  udsiger  du, 


1)  Euriptdes:  Herakles'  Vanvid,  V.  1028—1041.     Christensen-Schmidts  Ovs. 

Du  som  bringer  mig  Ulykkesbud? 

Ve,  ve,  død  Mand  dræber  du  heri 

Hvad  siger  du,  Slave?    Hvad  nyt  Ord  melder  du? 

Ve,  ve! 

Har  han  fyldt  vore  Lidelsers  Maal  ved  sit  blodige  Mord? 

Her  maa  tænkes,  at  Euridikes  Lig  rulles  ind  paa  Skue- 
pladsen, thi  Koret  svarer  ham: 

»Der  ser  du  selv;  se,  nu  det  skjuler  ingen  Vraa.«  ^) 

Lignende  Exempler  kan  hentes  fra  alle  tre  Stykker  af 
Aischylos'  Orestie,  fra  Sofokles'  Ajas,  hvor  det  indre  af  dennes 
Telt  fremstilles,  fra  Euripides'  Hippolytos  og  fra  Sofokles' 
Elektra.  Som  Regel  er  det  et  Lig  af  en,  som  har  dræbt  sig 
eller  er  bleven  dræbt  borte  fra  Skuepladsen,  der  fremstilles 
paa  denne  Maade;  undertiden,  som  i  Ajas,  fremføres  dog 
ogsaa  levende  Personer,  handlende  og  talende,  paa  Ekkyklemet; 
undertiden  er  det  hele  Grupper  af  Sovende  eller  Døde,  som  i 
»Eumeniderne«  *)  og  i  »Herakles'  Vanvid.« 

Af  Tragedierne  alene  ses  det  ikke  tydeligt,  at  man  virkelig 
har  benyttet  en  Maskine,  som  rullede  frem  fra  Proskenions- 
væggen  og  ind  paa  Orkestret  og  paa  hvilken  de  Figurer,  der 
tænktes  indenfor,  var  placerede.  Der  tales  her  kun  om,  at 
Dørene  aabnes  og  at  derpaa  Figurerne  vise  sig.  Man  har  da 
ogsaa  betvivlet,  at  en  saadan  Udrulning  virkelig  fandt  Sted  og 
ment,  at  simpelt  hen  Dekorationsvæggen  skødes  fra  hinanden 
og  Scenen  saa  viste  sig  indenfor;  men  de  to  Komedieparodier 
synes  rigtignok  paa  det  bestemteste  at  tyde  paa,  at  der  an- 
vendtes en  Maskine,  først  af  selve  Ordene,  men  endelig  ogsaa 
af  Meningen,  thi  hvad  kunde  der  være  at  parodiere  i  den 
simple  Ting,  at  Døre  aabnedes  og  et  Interiør  derpaa  viste  sig 


))  Sofokles'  AnUgone.     H.  1257-1270.     N.  V.  Dorphs  Ovs. 
«)  Den  »idsle  Tragedie  i  Aischylos'  Trilogi  »Oresteia*. 

for  Tilskuernes  Øjne.  At  man  foretrak  at  lade  en  Maskine 
kjøre  ind  paa  Orkestret  fremfor  at  arrangere  de  Grupper,  der 
krævedes  indenfor,  laa  sikkert  i  den  Omstændighed,  at  en 
meget  stor  Del  af  Publikum  vilde  have  været  godt  saa  som  ude- 
lukket fra  at  se  de  indenfor  fremstillede  Begivenheder. 

Hvorledes  iøvrigt  Ekkyklemet  har  været  indrettet,  derom 
kan  intet  bestemt  siges.  Formodentlig  har  det  simpeltlien 
været  en  Platform  af  større  eller  mindre  Højde,  der  paa  Ruller 
eller  Hjul  kørtes  ud  paa  Orkestret  og  som  holdtes  igen  af 
Touge,  ved  hvilke  den  saa  atter  kunde  trækkes  ind  bag  Pro- 
skenionsvæggen. 

Et  hyppigt  Virkemiddel  i  saavel  Komedie  som  Tragedie 
var  TordenmaskineUy  til  hvilken  man  anvendte  oppustede  Huder, 
fyldte  med  Sten,  som  sloges  mod  Metalplader. 

Under  Orkestrets  Midtpunkt  er  i  nogle  græske  Theater- 
ruiner  fundet  hele  Kælderrum,^)  der  forsaavidt  som  de  ikke 
ganske  øjensynligt  have  haft  anden  Bestemmelse  menes  at 
have  været  benyttet  som  de  moderne  »Forsænkninger«,  op  af 
hvilke  de  Dødes  Aander  steg.  Hvis  denne  Forklaring  holder 
Stik,  har  sikkert  her  været  anbragt  de  saakaldte  »charoniske 
Stigen  y  der  netop  efter  de  senere  Fortolkere  havde  denne  An- 
vendelse. 

Endelig  kan  det  bemærkes,  at  det  tidt  i  Dramaerne  om- 
tales, at  Personer  komme  kjørende  ind  i  Vogne,  og  det  er 
utvivlsomt,  at  dette  virkelig  er  sket.  Thi  ad  Sidegangene  og 
inde  paa  Orkestret  var  Plads  nok,  og  den  Art  Virkeligheds- 
præg, der  faldt  ind  under  Optog  og  festlig  Pomp,  stemmende 
godt  med  Skuespillenes  almindelige  Karakter. 

Fra  alt,  hvad  derimod  det  moderne  Theater  forstaar  ved 
Lgseffekter,    var  det  gamle  græske  sehfølgelig  helt  udelukket. 


1)  I  Eretria  findes  saaledes  en  undeijordisk  Gang,  der  fører  fra  Mellemrummet 
mellem  Proskeniet  og  Skenebygningen  til  Midten  af  Orchestra  og  har  en 
Trappe  begge  Steder. 

Den  aabne,  ubedækkede  Skueplads  og  Udsigten  over  den  om- 
liggende Natur  maatte  endog  idelig  dementere  Stykkets  Ord. 
Mens  Stormen  hylede,  Uvejret  rasede  og  Lynene  knitrede  i 
Tragikerens  'Mund,  laa  Himlen  skinnende  azurblaa  over 
Tilskuernes  Hoveder,  og  medens  Helten  fulgte  Stjærnernes 
Gang  over  Nathimlen  sendte  Solen  sine  brændende  Straaler  ned 
paa  hans  Isse.  Det  paastaas  rigtignok,  at  man  undertiden 
brugte  at  fremstille  Natten  ved  sorte  Draperier y^)  men  dette  kan 
fornuftigvis  først  have  været  Tilfældet,  da  man  spillede 
paa  en  bedækket  Scene  i  vor  Forstand.  Overhovedet 
forlangte  man  i  de  gamle  græske  Tid  ligesaa  lidt  nogen  Illusion 
hvad  Tiden,  som  hvad  Stedet  angik. 

Det  femte  og  den  første  Del  af  det  Qerde  Aarhundredes 
Drama,  hvis  Skjønhed  og  ædle  Former  traf  Nationens  Smag  i 
Centrum,  udviklede  en  Tilbøjelighed  for  theatralsk  Fremstilling, 
der  blandt  andet  gav  sig  Udslag  i  de  mægtige  og  pragtfulde 
Skuespilhuse,  hvis  Ruiner  rundt  om  i  Grækenland  og  i  dels 
Kolonier  endnu  vække  vor  Beundring  og  pirre  vor  Nysgjemg- 
hed.  Medens  selve  Dramaet  ingensinde  senere  naaede  en 
Blomstring,  der  blot  tilnærmelsesvis  kunde  sammenlignes  med 
det  femte  Aarhundredes,  men  tværtimod  gik  gradevis  ned  ad 
Bakke,  steg  Fordringerne  til  dets  ydre  Indfatning  bestandig  og 
frembragte  kolossale  Byggeforetagender,  ikke  blot  i  Hoved- 
stæderne, men  ogsaa  i  anden  Rangs  Byer,  der  maa  have  bragt 
betydelige  pekuniære  Ofre  for  at  tilfredstille  Folkets  Theater- 
lyst.  —  Hvornaar  det  første  Stentheater  rejstes  i  Grækenland, 
derom  vides  intet  bestemt.  I  Athen  opførte  man  Diongsos- 
theatret  i  dets  Stenform  mellem  Aarene  350  og  325  og  det 
fuldendtes  af  Lykurg;  men  det  er  ikke  givet,  at  dette  Thea  ter 
er  det  første  i  Grækenland.  Paa  den  anden  Side  er  der  hidtil 
ingen  Ruiner  fundne,  der  stamme  fra  en  tidligere  Periode  end 


1)  Sml.  Oehmichen:  BQhnenwesen  p,  240. 

denne.  Det  kan  derfor  betragtes  som  nogenlunde  sikkert,  at 
sidste  Halvdel  af  Qerde  Aarhundrede  betegner  Tidspunktet 
for  Stentheatrenes  Indførelse. 

Hvad  disse  Theatres  Form  og  Anvendelse  angaar,  da 
fjerne  de  sig  ikke  uden  ved  det  faste  Materiale  fra  de  tid- 
ligere interimistiske  Træbygninger.  Som  tidligere  falde  de  i 
tre  Hovedafdelinger: 

A     Tilskuerrummet  (Theatron), 
B    Skuepladsen  (Orchestra) 
og  C    SpiHehuset  (Skenen), 

Tilskuerrummets  Form  og  Størrelse  ere  i  de  forskjellige 
Theatre  ikke  saa  lidt  forskjellige.  Bestandig  nærmer  dog 
Grundridset  sig  til  en  Halvcirkel,  uden  helt  at  indskrænke  sig 
til  denne.  Først  i  det  romerske  Theate  danner  Tilskuerpladserne 
en  ren  Halvkreds.  løvrigt  byggedes  Tilskuerrummet  som  tid- 
ligere med  Forkærlighed  paa  saadanne  Steder,  hvor  Naturen 
kunde  komme  Bygmesteren  til  Hjælp,  det  vil  sige,  man  valgte 
Bjærgskrænter,  der  skraanede  ned  mod  det  flade  Land.  Des- 
foruden rejstes,  hvor  det  behøvedes,  imponerende  Støttemure 
for  at  hindre  Jordsmonnet  i  at  skride  ud.  Hvor  det  lod  sig 
gjøre  huggede  man  ogsaa  Stenbænke  ud  i  selve  Klippen. 

Tilskuerpladserne  deltes  paa  den  ene  Led  af  en  eller  to 
brede  Gange,  Diazomata,  der  løb  hele  Auditoriet  rundt,  og  paa 
den  anden  Led  af  straaleformede  Trapper,  der  afskar  Pladserne 
i  en  Art  Loger,  Kerkides.  Disse  Ganges  og  Trappers  Bestem- 
melse var  naturligvis  at  give  Publikum  lettere  Adgang  til 
Pladserne.    (Se  Fig.  26.) 

Hvad  selve  Siddepladserne,  der  kaldtes  Hedolia,  angik,  da 
havde  de  en  særegen  og  ret  praktisk,  om  end  ikke  synderlig 
magelig  Form.  Der  var  ingen  Rygstød,  og  Tilskuerne  sad 
umiddelbart  paa  Stentrinene.  Men  for  at  give  mere  Rum,  og 
for  at  hindre,  at  den  højere  Siddende  generede  den,  der  sad 
foran  og  under  ham,  med  sine  Fødder,  var  Trinene  afdelte  i 
to  Flader,    en   højere,    der   tjente    til  Sæde  og  en  lavere,   paa 

hvilken  den  ovenovet  Siddende  støttede  sine  Fødder.    Trinene 
var  endvidere  udhulede,  saaledes  at  den  Siddende  kunde  trække 

Benene  ind  under  sig  (sml.  Fig.  27  og  28)  og  paa  denne  Maade 
give  Plads  for  dem,  der  vilde  passere  forbi.  Man  opnaaede 
ved    disse   Midler   tillige   at  sammentrænge  saa  mange  Sidde- 

pladser  som  muligt  paa  det  midst  mulige  Rum.  Nogen  yder- 
ligere Afdeling  eller  Numerering  af  Pladserne  fandt  derimod  ikke 
Sted.  Det  var  almindeligt,  at  man  belagde  de  haarde  Stensæder 
med  Puder,  men  disse  medbragtes  af  Publikum  selv. 

Adskilte  ved  en  smal  Gang  fra  de  almindelige,  med  demo- 
kratisk Ensartethed  udstyrede  Tilskuerpladser,  var  den  nederste 


Fig.  26.     Normalplan  af  et  græsk  Thcater. 

Række  Sæder,  der  forbeholdtes  enkelte  særlig  Udmærkede  som 
Hæderspladser.  Her  sad  Dionysospræsten  —  i  Midten  — 
fremmede  Gesandter,  Feltherrer,  Archonterne,  Statens  Velgjørere 
og  de  i  Krigen  faldne  Heltes  Børn  i  smukt  udhugne  Marmor- 
stole, som  —  mageligere  end  de  andre  Pladser  —  var  for- 
synede med  høje  Rygstød.  (Sml.  Fig.  28  og  29).  Adgangen 
til  Forestillingen  var  oprindelig  fri.    Senere,  da  Thea terd riften 

gik  over  til  Forpagtere,   maatte  der  betales.    Dog  fik  Perikles 
sat  et  Lovforslag  igjennem,  der  bestemte,  at  Boi^eme  skulde 

have  Pengene  udbetalte 
af  Staten.  Entreen  var 
for  en  Skuespildag  to 
Oboler  (omtrent  20  Øre), 
for  de  store  Dionysiers 
tre  Festdage  en  Drakme 
(omtrent  65  Øre).  Denne 
Pris  gjaldt  for  en  hvil- 
ken som  helst  Plads 
i  Theatret  undtagen 
Hæderspladserne. 
TheaterbiUetteme^  af  hvilke  man  endnu  har  en  Del,  som 
dog  alle  stamme  fra  den  romerske  Kejsertid,  var  enlen 
smaa  Blymærker  af  Størrelse  som  en  Enøre,  eller  noget  større 
Elfenbensskiver.     Paa  dem  var  indgravet  et  eller  andet  Tegn, 


Fig.  27.     Profil  af  Siddepladserne. 


Fig.  28,     Gjennemsnit  af  Tilskuerpladserne. 

en  Maske,  et  Theater,  en  Buste,  undertiden  ogsaa  Stykkets 
eller  Digterens  Navn.  Desforuden  var  paa  Elfenbensbilletterne 
den  KerkiSy  den  Kile  eller  Loge  angivet,  til  hvilken  Mærket  gav 

Adgang.  Blymærkerne,  der  ikke  havde  nogen  saadan 
Angivelse,  maa  formodes  at  have  givet  Adgang  til  Tilskuer- 
pladsen i  sin  Almindelighed,  hvorimod  Elfenbenshilletterne  an- 
viste de  særlig  reserverede  Pladser. 

Tilskuerpladsernes  Antal  var  højst  forskjelligt  i  de  for- 
skellige Theatre.  De  nyeste  Angivelser  naa  ikke  op  til  de 
kolossale  Tal,  som  ældre  Forskere  have  antaget.  Dørpfeld 
anslaar  saaledes  Dionysostheatret  i  Athen  til  at  have  kunnet 
rumme  ca.  17000  Mennesker,  medens  man  tidligere  regnede 
det   til    over   titusend    flere.    Theatret   i   Megalopolis   var   det 

største  græske  Theater 
og  rummede  efter  Dørp- 
feld 20,000  Mennesker, 
efter  de  tidligere  Be- 
regninger 44,000.  The- 
atret i  Ephesos  skal 
endog  have  haft  Plads 
til  ca.  50,000. 

Paa  Tilskuerpladsen 
paastaas  det  endvidere, 

Fig.  29.     Hæderspladser  i  Dionysostheatret  at  der  fandtes  en  Række 

Lgdbækkener^  hvis  Be- 
stemmelse det  var  at  give  Skuespillerne  og  Korets  Stemmer  for- 
føget Resonans.  En  af  de  tidligste  Beskrivere  af  græsk  Theater, 
Vitruvius,  angiver  endog  et  helt  System  af  forskjellig  afstemte 
Bækkener,  som,  naar  deres  Egentone  blev  talt  eller  sunget,  sattes 
i  Svingninger  og  derved  forstærkede  Tonen.  Opstillingsmaaden 
fremgaar  dog  ikke  tydeligt  af  Beskrivelsen.  I  enkelte  Theater- 
ruiner  er  der  fundet  Nicher,  hvis  Anvendelse  man  ikke  har 
kunnet  forklare  bedre,  end  at  disse  Lydbækkener  skulde  have 
været  opstillede  eller  ophængte  deri. 

Da  Forestillingerne  altid  foregik  ved  højlys  Dag,  var  Til- 
skuerrummet naturligvis  uoplyst  og  Klimaet  tillod  desuden,  at 

det  var  ubedækket  Til  Beskyttelse  mod  Solen  medbragte 
man  bredskyggede  Hatte  og  først  ]  Romertiden  indførte  det 
blødagtige  Solsejl  (velarium.) 

Orchestret  undergik  saa  godt  som  ingen  Forandring  i  den 
nye  Periode.  Det  vedblev  at  være  en  cirkelrund  Plads  af  fast 
Jord  med  en  Alterplads  i  Midten.  Blot  indførte  man  i  Sten- 
theatrene  at  lægge  en  muret  Vandkanal  rundt  om  Pladsen  til 


Fig.  30.     Theaterbilletter. 

Afløb    for  Regnen.    Smaa  Stenbroer   førte   saa  undertiden  fra 
Tilskuerpladserne  over  Kanalen  til  Orchestret.  i) 

Skenen  derimod  blev  i  Stedet  for  det  midlertidige  Træhus 
til  en  ret  anselig  Stenbygning,  ikke  imponerende  i  Højde,  men 
smukt  og  solidt  bygget.  To  fremspringende  Fløje,  en  paa 
hver  Side  af  Facaden,  Paraskenierne  (se  Fig.  24  og  26)  dannede 
Afslutningen  for  det  endnu  i  4de  Aarhundrede  bevægelige 
Proskenion,  der  bestod  af  Træpiller  med  dekorerede  Mellem- 
flader, Pinakerney  som  kunde  borttages  og  skiftes  efter  de  for- 
skjellige  Stykkers  Behov.     Først  endnu  senere,  i  3die  og  2det 


1)  Denne  Indretning,  som  indførtes  i  Dionysos-Theatret  i  Atlien,  opgaves  dog 
snart  som  upraktisk,  Theatret  I  Epidauros,  der  i  mange  Henseender  var  el 
Mønstcrlheatcr,  havde  blot  en  lav,  stcnbelagt  Vandrende  med  undeijordisk 
Afløb.     Se  Fig.  31. 

Aarhundrede,  byggedes  fasleProskenier  i  Form  af  en  Søjlerække, 
mellem  hvilke  Søjler  ogsaa  praktikable  Pinaker  kunde  anbringes. 


es 
•O 

"S. 
(4 


I 


te 


Skenebygningens   og  Proskeniets    Højde   var   ca.   12  Fod, 
en  Højde,  der  svarede  til  det  græske  Privathuses  almindelige 

Højde;  men  dertil  kom  i  de  fleste  Teatre  en  anden  Etage,  der 
dog  —  i  4de  Aarhundrede  i  alt  Fald  —  endnu  opførtes  af 


s 


a 
I 


Træ.     Anvendelsen   af  denne   anden    Etage   var   den   samme 
som    i    den    klassiske   Tid.      Overhovedet    var    Spillemaaden 

—  i  ydre  Henseende  —  ganske  den  samme  i  den  senere  Tid 
som  i  den  tidligere,  og  det  synes  end  ikke,  som  om  rigere 
illusionsvækkende  Midler,  end  de,  vi  kende  fra  det  femte 
Aarhmidrede,  ere  blevne  indførte  i  det  nye  Tidsrum.  Tvært- 
imod udelukker  det  faste  af  Stensøjler  opførte  Proskenion  en- 
hver Mulighed  for  nogen  egenlig  Variation  af  Baggrunds- 
dekorationen,  medens  dog  samtidig  det  gamle  Repertoire,  der 
tidt  kunde  tænkes  at  kræve  forskjellige  Dekorationer,  stadig 
opføres,  om  det  end  for  en  Del  fortrænges  af  den  nyere 
Komedies  nøgterne  Aand,  hvor  Skuepladsen  altid  er  henlagt 
til  Gaden  eller  rettere  et  ubestemt  Sted  mellem  Hovedper- 
sonernes Boliger.  Til  Baggrund  for  denne  Komedie  var  den 
sildig-græske  faste  Skenebygning  med  dens  Søjlehal  foran  og 
med  de  forskjellige  —  i  Reglen  tre  —  Døre,  der  førte  ind  til 
den,  ypperlig  egnet  Hver  af  Dørene  kunde  fortræffelig  gaa 
for  et  forskjelligt  Hus  og  Orkestret  laa  stadig  som  den  ube- 
stemte, abstrakte  Skueplads  udenfor. 

Hvorledes  nu  denne  simple  græske  Sceneordning  gik  over  til 
den  romerske  med  den  ophøjede  Skueplads,  der  nærmer  sig 
vor  moderne,  og  hvorledes  ogsaa  denne  føjede  sig  ganske  na- 
turligt efter  Tidens  skiftende  Krav,  det  skal  i  det  følgende  Af- 
snit om  den  romerske  Skuespil  blive  nærmere  omtalt. 


ni. 

KORET. 


Korets  Rolle  i  Skuespillene.     Dets  aftagende  Betydning. 

Udrastningen  og  Indstuderingen  af  Koret.     Processioner  og  Opstilling.     Sange  og 

Danse  i  de  forskellige  Dramaarter.     Korets  Kostymer. 

De  Optrædende  i  de  græske  Skuespil  deltes  i  tre,  ret 
skarpt  afgrænsede  Klasser:  1)  Koret,  2)  Skuespillerne  og  3)Kom- 
pcwseme.     Af    disse    var    Korets    Medlemmer    de    oprindeligt 

eneste  Fremstillere,  medens  Skuespillere  og  Komparser  først 
senere  kom  til.  Det  er  paavist,  hvorledes  Korets  Rolle  i 
Tragedien  bliver  mindre  og  mindre  og  vi  kan  i  de  existerende 
Digtninge  følge  den  gradvise  Nedgang  rent  materielt  fra 
Aischylos'  første  til  Euripides'  sidste  Dramaer.  Saaledes  ud- 
gør i  »de  Bønfaldende«,  Aischylos  tidligste  Tragedie,  Korets 
Sange  og  Repliker  i  alt  omtrent  tre  Femtedele  af  det  hele 
Stykke,  i  hans  senere  Arbejder  knap  det  halve.  Hos  Sofokles 
indskrænkes  dets  Rolle  allerede  betydeligt,  idet  Forholdet  her 
svinger  imellem  en  Fjerdedel  og  en  Syvendedel  af  hele  Tra- 
gedien og  hos  Euripides  synker  det  endog  i  enkelte  Tragedier 
ned  til  en  Niendedel.^) 

Men  samtidig  reduceres  ogsaa  dets  Betydning.  I  >de  Bøn- 
faldende« er  Koret  den  egenlige  Hovedperson,  om  hvis  Skæbne 
Stykkets  Handling  drejer  sig,  og  de  andre  Figurer  ere  kun 
Staffage.  Men  grade  vis  vender  Bladet  sig.  Allerede  i  »Prome- 
theus«  fængsles  vi  af  Skuespillerens  Repliker  nok  saameget 
som  af  Korets  Sange,  og  hos  Euripides  er  Koret  den  rene 
Staffage,  medens  al  Interessen  samler  sig  om  Skuespillerne. 
Endnu  videre  gik  den  tragiske  Forfatter  Agathon^  hos  hvem 
Koret  intet  som  helst  havde  at  gjøre  med  selve  Stykket,  men 
hvor  dets  Sange  og  Danse  blot  var  Mellemspil,  der  endog 
kunde  overføres  fra  en  Tragedie  til  en  anden  og  som  kun 
altsaa  tjente  til  at  afbryde  Handlingen  og  give  Skuespillere  og 
Publikum  den  nødvendige  Hvile. 

Vi  ere  ikke  i  Stand  til  at  forfølge  Korets  Historie  i  Kome- 
dien, da  kun  én  komisk  Forfatter  er  os  ordenlig  bekjendt, 
men  Udviklingen  har  sikkert  her  været  en  lignende.  Allerede 
i  Aristofanes'  sidste  Koniedie  »Plutos«*)  er  Korets  Rolle  ind- 


1)  Sml.  Haigh:  The  atUc  theatre,  p.  259  f. 

3)  Aristofanes  lod  endnu  to  Komedier  opføre  eAer  Plutos  (388)  nemlig  Kokalos 
og  Eolosikotiy  men  disse  ere  begge  gaaet  tabt.  Af  Plutos  har  der  existeret  en 
tidligere  Redaktion  tra  408,  men  heller  ikke  denne  HJende  vi. 

skrænket  til  det  mindst  mulige  og  i  den  nye  Komedie  er  det 
ganske  forsvundet. 

Medens  saaledes  Korets  literære  Historie  viser  en  stadig 
Dekadence,  er  dets  ydre  Sammensætning  og  Optræden  mere 
stabil. 

Det  at  tilvejebringe,  udruste  og  undervise  et  dramatisk 
Kor  var  en  Borgerpligt,  en  Art  Skat,  som  efter  Tur  paalignedes 
de  mere  velhavende  Borgere  i  Staden.  Den  Mand,  der  valgtes 
til  at  bestride  Omkostningerne  ved  Korets  Uddannelse  og  Ko- 
stymering,  kaldtes  Choregen^  og  han  blev  den,  der  bar  ikke 
alene  det  pekuniære  men  ogsaa  det  kunstneriske  Ansvar  for 
Korets  Optræden,  ligesom  han  ogsaa  var,  den,  hvem  Prisen 
i  den  dramatiske  Væddekamp  i  alt  Fald  officielt  tilkjendtes. 
Omkostningernes  Størrelse  beroede  naturligvis  dels  paa  Styk- 
kets Art,  men  dels  ogsaa  og  fomemmeligst  paa  Choregens 
større  og  mindre  Flothed.  Da  Theaterforestillingeme  var 
Konkurrencer  mellem  de  forskjellige  Forfattere  og  Choreger, 
opstod  der  tidt  ogsaa  en  mer  eller  mindre  ædel  Kappestrid 
blandt  disse  sidste  om,  hvem  der  kunde  give  flest  Penge  ud 
til  Korets  Udstyr,  og  det  hændte,  at  Borgere,  hvis  Forfænge- 
lighed, var  stærkere  end  deres  Pengeskrin,  ødelagde  sig  ved 
at  smykke  deres  Kor  med  de  kosteligste  Klædebon.  Dette  var 
endda  ikke  altid  til  Gavn  og  Glæde  for  den  gode  Smag; 
Aristoteles  nævner  det  udtrykkelig  som  et  Bevis  paa  Simpel- 
hed at  udstyre  navnlig  de  komiske  Kor  med  unødig  Pragt. 
Paa  den  anden  Side  fandtes  der  ogsaa  sparsommelige  Choreger, 
der  lejede  brugte  Kostymer  til  deres  Folk.  Dette  blev  navnlig 
i  senere  Tider,  da  Forestillingerne  blev  hyppigere,  almindelig 
Brug. 

Udover  det  at  vælge  og  betale  Kostymerne  og  skaffe 
Lokale  til  Indøvelsen  tog  Choregen  sig  iøvrigt  ikke  direkte  af 
Koret.  Da  det  var  et  offenligt  og  religiøst  Hverv  at  deltage  i 
Teaterforestillingerne,  maatte  kun  frie  Borgere  anvendes  som 

Medlemmer  af  Koret.  Men  da  saavel  Sangen  som  Dansen 
krævede  baade  Øvelse  og  Anlæg,  dannede  der  sig  snart  en 
bestemt  Stab  af  Mænd  —  Kvinder  anvendtes  aldrig  —  som 
stadig  benyttedes  til  dette  Arbejde.  Indstuderingen  af  Partierne 
besørgedes  af  en  Kormester  eller  Lærer,  der  engageredes  og  be- 
taltes af  Choregen,  men  i  Theatrets  første  Tid  i  Reglen  var 
identisk  med  Digteren  selv.  Saaledes  berømmes  blandt  andre 
Phrynichos  og  Aischylos  for  den  Opfindsomhed,  hvormed  de 
formede  Korets  Danse,  i  hvilke  de  ogsaa  undertiden  selv  deltog. 
Senere  hen,  efter  den  klassiske  Periode,  da  Skuespillene  hyppig 
skreves   af  Rhetorer   og   andre   theaterukyndige    Mænd,    som 


Flg  33.     En  Korlærer  i  Funktion. 

ganske  savnede  teknisk  Uddannelse  i  Dans  og  Sang,  gik  Kor- 
indstuderingen over  til  professionelle  Lærere  i  disse  Fag.  Der 
opstod  faste  Erhverv  som  Korlærerens,  Chorodidaskalos  og 
Danselæreren  Orkestodidaskalos. 

Det  gamle  dithyrambiske  Kor  bestod  af  halvtredsindsty>'e 
Mand,  Choreuter  kaldede.  Da  den  Skik  at  spille  fire  Dramer 
efter  hinanden  opstod,  har  man  sandsynligvis  delt  dette  store 
Kor  i  fire  smaa,  hver  paa  tolv  Choreuter.  Faktisk  er  det  i 
alt  Fald,  at  den  ældste  Tragedie  og  Satyrspillet  opførtes  med 
et  Tolvmands-Kor.  Senere  —  under  Sofokles  —  steg  Antallet 
til  femten  Mand,  idet  der  tilkom  en  fast  Korfører  Choryphaios, 
der   ledede    Korets  Bevægelser   paa  Skuepladsen,   og   hans   to 

Hjælpere  Parastaterne.  Det  komiske  Kor  talte  altid  fireogtyve 
Mand. 

Naar  Koret  skulde  optræde  paa  Skuepladsen,  drog  det  i 
helt  militærisk  Orden  fra  venstre  Sideindgang  —  venstre 
regnet  ftxi  Tilskuernes  Synspunkt  —  ind  paa  Orkestret.  En 
Fløjtespiller  gik  stadig  i  Spidsen  og  angav  Marschtakten,  lige- 
som han  senere  ledsagede  Sang  og  Dans  med  sit  Spil.  Det 
ansaas  for  meget  vigtigt  at  faa  en  dygtig  Fløjtenist  og  Choregerne 
drev  allehaande  Intriger  og  Kabaler  for  at  fravende  hinanden 
de  bedste  Virtuoser. 

Indmarschen  skete  efter  Geledder  (orol/oi)  eller  sjældnere 
efter  Roder  (ivj'é).  Det  tragiske  Kor  marscherede  i  tre  Geledder 
hver  paa  fem  Mand,  eller  i  fem  Roder  hver  paa  tre  Mand;  det 
komiske  i  fire  Geledder,  hver  paa  seks  Mand  eller  seks  Roder, 
hver  paa  fire  Mand.  I  første  Geled  stilledes  de  smukkeste  Folk, 
medens  man  stak  de  af  Naturen  tarveligere  udrustede  ind  i 
Midten.  1)  Korførerens  Plads  var  altid  midt  i  første  Geled,  og 
paa  hver  Side  af  ham  gik  hans  Hjælpere,  Parastaterne. 

For  bedre  at  anskueliggjøre  Korets  Opstilling  skal  her 
gives  en  letfattelig  grafisk  Fremstilling  af  den.  Opstillingen  af 
det  tragiske  og  satyriske  Kor  var  saaledes: 

Skenebygning 

®  ®  @  ®  ®3dle  Geled 

®  ®  ©  ®  ®2det  Geled 

®  ®  ©  (D  ®  ^^^^  ^«*«** 

«  Q)  V  0)  V 

•g  "S  "S  "S  "S 

0  tf  tf  flES  tf 

«  d  V  o  V 

'^  £  ^  "S,  ^ 

-         g         «         ^ 

Tilskuerplads 


1)  i  de  moderne  Theatres  Kor,  saavel  i  Opera  som  i  Ballet,  følger  man,  mærke- 
ligt nok,  som  oftest  et  ganske  modsat  Princip,  idet  lier  Medlemmerne  optræde 

c  er  Korføreren,  b  og  d  Parastateme.  Naar  Indmarschen 
sker  efter  Geled,  er  første  Række  a.  b.  c.  d.  e.  Gjøres  der 
derpaa  højre  om,  bliver  afk  første  Rode,  Zggon,  Andet  Geled 
fghij  bestaar  af  de  mindst  gode  Folk,  thi  de  præsentere  sig, 
baade  naar  der  marscheres  efter  Geled  og  efter  Rode,  mindst 
for  Tilskuerne. 

Opstillingen  af  det  komiske  Kor  var  følgende: 

©  ®  ®  ©  ®  ®4de  Geled 

@  ®  ®  ©  ©  ©Sdie  Geled 

©  ®  ©  ®  ®  ©2del  Geled 


®  ®  ®  ®  ©  © 


1ste  Geled 


i 

V 

« 

tf 

tf 

tf 

Æ 

p 

9i 

•O 

^ 

•n 


%  1  1 

tf  tf  tf 


Ankommen  til  Orkesterpladsen  indtog  Koret  de  Pladser, 
som  Stykket  krævede.  Undertiden  begyndte  Dramaet  saaledes, 
at  de  Personer,  som  fremstilledes  af  Koret,  tænktes  siddende 
ved  Alterets  Fod  eller  paa  anden  Maade  var  grupperede,  naar 
Handlingen  begyndte.  Dette  udelukkede  ikke,  at  Indmarschen 
gik  for  sig  paa  ovennævnte  Maade,  og  Stykket  begyndte  saa 
først,  efter  at  Koret  havde  ordnet  sig  i  de  Stillinger,  der 
krævedes. 

Hvad  Korets  Præstationer  paa  Skuepladsen  angaar,  da 
bestod  den  i  sin  Almindelighed  dels  af  Tale,  dels  af  en  melo- 


efter  Anciennetety  saaledes  at  de  af  Tidens  Tand  mest  medtagne  pnesentere  sig 
i  første  Række,  medens  de  unge  Novicer  kigge  halvsl^ulte  frem  bag  de 
ældre  Kammerater.  Disse  Veteraner  holde  overalt  strængt  paa  deres  ved 
Hævd  erhvervede  Prærogativer  og  dette  er  Grunden  til,  at  man  kan  rejse 
Europa  rundt  i  bestandig  Undren  over,  at  Koristinder  ved  alle  de  store  Opera- 
scener overalt  er  Uge  gamle  og  grimme. 

dramatisk  Recitation,  dels  af  Sang  og  endelig  af  Dans,  Talen 
og  Recitationen  bestredes  vistnok  som  Regel  udelukkende  af 
Korføreren,  Choryphaios,  der  ene  havde  Ret  til  at  tale  paa 
Korets  Vegne.  Undertiden  var  dog  ogsaa  Repliker  fordelte 
mellem  de  enkelte  Choreuter,  naar  Stykket  krævede,  at  flere 
af  den  Folkehob,  eller  hvad  det  nu  kunde  være,  de  forestillede, 
gav  sit  Besyv  med  i  Stykkets  Dialog.  Om  Sangen  ved  vi  kun 
lidt,  ikke  stort  andet  end  at  den  altid  foredroges  enstemmigt; 
Polyphonien  var  ukjendt  i  de  græske  Kor.  Dens  kunstneriske 
Karakter  var  naturligvis  højst  forskjellig  efter  de  forskjellige 
Stykker;  i  Tragedien  højtidelige  Hymner  eller  fortvivlede  Klage- 
sange, i  Satyrspillet  kaade  og  drillende  Bukkekvad  og  i  Komedien 
et  Virvar  af  de  mest  bizarre  og  phantastiske  phalliske  Viser. 
Men  altid  anslog  dog  disse  Korets  Sange  Stykkets  Grundstemning 
og  tjente  der\'ed  til  paa  en  vis  Maade  at  erstatte  de  manglende 
Dekorationer  og  det  øvrige  stemningsvækkende  Sceneri.  Man 
yndede,  navnlig  i  Komedien,  at  efterligne  bestemte  Naturlyde, 
som  stod  i  Forbindelse  med  Korets  Karakter.  Saaledes 
efterlignedes  i  Aristofanes*  »Skyerc  Tordenens  Rullen  af  Sky- 
koret I  »Fuglene«  er  der  indflettet  Fuglesangsimitationer 
som  denne: 

tiotio,  tiotio,  tiotinx  — 
tototototototototinx  — 
tiotio,  tiotinx, 

eller  Hærpoppens  Sang: 

Huphup,  vuvul  huphup  vuvul 
trioto,  trioto,  toto  brinx 
torotoro,  torotoro,  toro  tinx  — 
kikabau,  kikkabau 
torotoro,  toroto,  lililinx,  etc. 

I  »Frøerne«  synger  det  usynlige  Frøkor,  medens  Dionysos  ror 
i  Charons  Baad,  som  Omkvæd  paa  sin  Strofe: 

Brekekekex,  koax,  koax. 

Paa  samme  Maade  havde  Aristofanes*  Samtidige,  Eupolis,  i  sin 
Komedie  »Gederne«  et  Gedekor,  hvori  disse  i  Grækenland  saa 


Fig.  34.    Cboreuter  og  SknespOl 


populære  Dyrs  Brægen  eftergjordes.  Undertiden  løb  Korsangene 
i  Komedien  ogsaa  paa  anden  Maade  ud  i  det  rent  meningsløse. 
Saaledes  skrev  Atheneren  Kallias  et  Bogstavdrama,  et  »gram- 
matisk Skuespil«,  i  hvilket  det  ioniske  Alphabets  fireogtyve 
Bogstaver  dannede  det  komiske  Kor.  Og  dets  Sange  bestod 
deri,  at  alle  Konsonanterne  eflerhaanden  sammensattes  med 
hver  enkelt  Vokal.    Første  Strofe  af  dette  interessante  Digt  lød : 

I   tæt  Forbindelse   med  saavel  Recitationen   som  Sangen 


br  Opfin«Isen  af  et  Satyrspil. 


stod  Korets  Dans.  Den  ledsagede  bestandig  Ordet,  enten  det 
blev  sunget  eller  talt,  og  den  Choreut,  der  ikke  formaaede 
at  understøtte  sine  Vers  med  smukke  og  udtryksfulde  Danse- 
bevægelser, stod  ikke  højt  i  Kurs.  Fra  Dansen  laante  endog 
Metriken  en  Del  af  sine  tekniske  Betegnelser.  Saaledes  kaldtes 
den  mindste  Versinddeling  en  »Fod«;  et  toføddet  Vers  kaldtes 
»Basis«,   hviket   oprindelig   betyder   Trin,    Skridt;    Begreberne 

»Arsis«  og  »Thesis«,  der  i  Metriken  betegnede  Versefodens  lette  og 
tunge  Taktdel  vare  hentede  fra  de  Dansebevægelser,  der  bestod  i 
at  løfte  Foden  fra  Jorden  og  at  sætte  den  til  Jorden,  Kjends- 
gjerninger,  der  alle  tyde  paa,  hvor  uopløseligt  Versfremsigelsen 
og  Gestikulationen  var  knyttet  til  hinanden.  Der  siges  ud- 
trykkeligt Gestikulation;  thi  ved  den  græske  Kordans  maa  ikke 
udelukkende  forstaas  det,  vi  tænke  os  ved  Dans.  Til  Begrebet 
Dans  knytte  vi  nu  nødvendig  Forestillingen  om  en  Bevægelse 
med  Benene.  Men  Oversættelsen  af  det  græske  »Orchesis«  ved 
Dans  er  for  saa  vidt  ikke  udtømmende,  som  der  herved  ogsaa 
maa  forstaas  den  rhytmisk  bundne,  malende  og  symboliserende 
Gestikulation  med  Armene,  Hovedet  eller  Kroppen,  hvorved 
Koret  illustrerede  Dramaets  Ord.  Denne  Sort  »Dans«  dreves 
til  en  meget  høj  Grad  af  Fuldkommenhed  i  den  Periode,  da 
Digterne  selv  vare  »Dansere  og  selv  indøvede  deres  Kor  og 
opfandt  deres  Bevægelser.  Choreuteme  kunde  ikke  give  Ordene 
nogen  Farve  ved  deres  Mimik,  da  deres  Hoveder  altid  vare 
dækkede  af  Masker;  det  var  følgelig  naturligt,  at  man  søgte  at 
gjøre  Gebærderne  saa  udtryksfulde  og  saa  malende  som  muligt. 
Og  der  dannede  sig  en  hel  Gestikulationsteknik ,  som  de 
romerske  Pantomimer  senere  gjorde  til  en  selvstændig  Kunst- 
specialitet. Efterhaanden  som  Korets  Rolle  imidlertid  trængtes 
mere  i  Baggrunden,  og  Digterne  ikke  længer  vare  Theater- 
Fagmænd,  der  selv  kunde  besørge  Indstuderingen  af  disse 
rhytmiske  Gestus,  sygnede  Kunsten  hen,  og  allerede  i  Slutningen 
af  5te  Aarhundrede  f.  Chr.  klager  den  komiske  Digter  Plato 
over  den  Tilbagegang,  der  er  i  Korets  plastiske  Præstationer. 
»I  gamle  Dage«,  siger  han,  »var  en  god  Danser  et  Syn,  der 
var  værd  at  se;  men  Nutidens  Choreuter  staa  i  en  Række  som 
en  Flok  Lamme  og  skraale  deres  Sange  ud,  uden  noget  Forsøg 
paa    passende   Bevægelser    og   Gestus.«  *)     Koret  traadte   dog 


')  Haigh:    The  altic  Iheatre,  p.  287. 

ogsaa  virkelige  Danse  med  ret  indviklet  Figuration.  Dansefi- 
gureme  komponeredes  af  Digteren  og  kaldtes  Schemata;  var  de 
særlig  vanskelige,  markeredes  de,  som  i  Nutidens  Balletter,  med 
Kridtstreger  paa  Orkestrets  Gulv.  Den  store  tragiske  Digter 
Sofokles,  der  maatte  opgive  at  være  Skuespiller  paa  Grund  af 
sin  svage  Røst,  var  derimod  en  udmærket  Danser  og  forsmaaede 
ikke  at  optræde  i  de  Danse,  han  havde  komponeret  til  en  af 
sine  egne  Tragedier. 

Der  fandtes  for  hver  af  de  tre  forskjellige  Dramaarter  en 
særlig  Karakterdans.  Tragediens  var  højtidelig  og  afmaalt, 
majestætisk  og  stilfuld.  Den  kaldtes  Emmeleia  og  var  vel 
snarest  en  Art  Procession  eller  Marsch  med  alvorlige,  sorgfyldte 
Stillinger  og  Gestus,  som  varieredes  efter  de  Situationer,  Stykket 
krævede.  Slutningen  af  Aischylos'  Perserne  kan  give  et  lille 
Begreb  om,  af  hvad  Art  denne  Dans  var. 

Xerxes  opfordrer  Koret  til  at  dele  hans  Fortvivlelse  over 
det  lidte  Nederlag  og  tilraaber  det: 

»Istem  i  Chor  et  Jammerskrig! 

Chor. 
Ototototoi! 

Xerxes. 
O  tung  er  denne  Sorgens  Vægt! 

Chor. 
Ak!  ogsaa  mig  det  smerter  dybt. 

Xerxes. 
Ha,  slaa  dit  Bryst!  for  min  Skyld  suk  og  klag! 

Chor. 
Ak  vee!  ak  vee!  o  Sorg,  o  Nød! 

Xerxes. 
Gjensvar  nu  højt  i  Sky  mit  Raab! 


Digitized  by 


Google 


172 

Chor. 
Jeg  er  beredt,  o  Herre  min! 

Xerxes. 
Saa  løft  da  højt  dit  Smertesskrigl 

Chor. 
Ototototoi! 

Xerxes. 
Svøben  lad  svinges  i  Haand! 

Chor. 
O  ve  med  hvinende  Slag! 

Xerxes. 
Og  sønderflæng  dit  Bryst  og  istem  Mysisk  Raab! 

Chor. 
O  rædsomt,  rædsomt! 

Xerxes. 
Og  udriv  Skjæggets  sølvhvide  Haar! 

Chor. 
Alt  raser  Haanden  i  rædsomt  Tag! 

Xerxes. 
Løft  hvinende  Skrig! 

Chor. 
Ogsaa  det  jeg  skal. 

Xerxes. 
Riv  Kappen  fra  Barmen  med  splittende  Haand! 

Chor. 
O  rædsomt,  rædsomt! 

Xerxes. 
Og  udryk  Haaretl  sørg  over  vor  Hær! 

Chor. 
Alt  raser  Haanden  i  rædsomt  Tag! 

Xerxes. 
Lad  græde  dit  Øje! 

Chor. 
Alt  Taarerne  strømme! 

Xerxes. 
Gjensvar  nu  højt  i  Sky  mit  Raab! 

Chor. 
O  vee,  o  veel«     o.  s.  v.,  o.  s.  v. ') 

I  denne  jammerfulde  Klagesang  med  de  stadig  tilbageven- 
dende enslydende  Vers  synes  man  at  kunne  se  Korets  rhytmiske 
Bevægelser,  afbrudte  af  de  Stillinger,  som  det  paa  Skuespillerens 
Befaling  indtager,  malende  —  f.  Ex.  »riv  Kappen  fra  Barmen  med 
splittende  Haand«  —  eller  symboliserende  —  f.  Ex.  »lad  græde 
dit  Øje  —  alt  Taarerne  strømme«;  thi  i  sidste  Tilfælde  kunde 
kun  Gestus  udtrykke  de  strømmende  Taarer,  Ansigtsmasken 
forblev  ubevægelig  og  understøttede  ikke  med  sit  Udtryk  de 
vekslende  Stemninger.  Og  med  højtidelige  Dansetrin  ledsage 
de  gamle  Persere  tilsidst  Xerxes  ud  af  Skuepladsen. 

En  diametral  Modsætning  til  Emmeleia'en  var  Komediens 
vilde  og  ustyrlige  Kordcuc,^)  en  Gru  for  alle  anstændige  Folk 
paa  Grund  af  sin  Tøjlesløshed  og  Raahed.  Aristofanes  selv, 
der  dog  anvendte  den  i  adskillige  andre  af  sine  Stykker,  og 
som   i  det  hele  ikke   kan  anklages  for  Snerperi,   roser  sig   i 


1)  N.  V.  Dorphs  Oversættelse. 
«)  Sml.  1ste  Afsnit  S.  15. 

»Skyerne«  ^)  af,  at  han  i  denne  Komedie,  bestemt  for  det  fine 
Publikum,  ikke  tager  sin  Tilflugt  til  Kordax'en  saalidt  som  til 
andre  phalliske  Plumpheder.  løvrigt  giver  netop  et  andet  af 
hans  Stykker  et  nogenlunde  tydeligt  Begreb  om  dens  Vildhed, 
om  det  end  ikke  ses,  hvori  det  stærkt  usædelige  bestod.  I 
Slutningskoret  af  »Hvepseme«  hedder  det: 

Rask  svinger  nu  Foden  i  Kredse, 
og  paa  Phrynichosvis*) 
slynger  Hælene  rask  tilvejrs, 
at  Publikum  ser  dit  højtsvungne  Ben 
og  udstøder  Ah! 

Nu  drej  dig  og  sving  dig  i  Kreds  og  slaa  dig  dygtig  paa  Maven ! 
Kast  Benet  mod  Himlen  højt,  rundt  snor  Jer  som  hvirvlende 

Toppe!«  8) 


Satyrspillets  Sikinnis  var  en  Art  Parodi  paa  den  tragiske 
Emmeleia  og  skal  have  været  meget  grel  og  voldsom  i  sine 
Bevægelser.  Den  dansende  Choreut  paa  Fig.  34  viser  os  an- 
tydningsvis, af  hvad  Beskaffenhed  Bevægelserne  vare. 

Kostgmerne  var  for  Koret  yderst  forskjellige  og  rettede  sig 
efter  de  Stykkers  Art,  i  hvilke  de  forekom  og  efter  de  Per- 
soner, som  de  skulde  give  Skikkelse.  I  det  hele  tilstræbte 
man  ved  Korets  Kostymering,  i  Modsætning  til  ved  Skuespil- 
lernes, en  vis  Realisme,  som  ellers  laa  Qærn  fra  det  græske 
Theater.  Endvidere  gjorde  sig  ved  disse  Dragter  det  Moment 
gjældende,  at  de  altid  maatte  være  egnede  til  at  danse  i. 
Masker  bares  altid,  men  disse  synes  ikke  at  have  været  særlig 


1)  V.  540. 

«)  Phrynichos,  Digteren,  var  beKJendt  for  sin  Færdighed  i  Dans. 

«)  N.  V.  Dorphs  Oversættelse. 

individualiserede  for  hver  enkelt  Choreut  i  samme  Stykke. 
Paa  Fig.  34,  et  Vasemaleri  fra  Nationalmuseet  i  Napoli,  frem- 
stilles Hovedpersonerne  og  Koret  i  et  Satyrspil.  Choreu- 
teme  bære  alle,  paa  en  enkelt  nær  —  den  Dansende  —  deres 
Masker  i  Haanden,  og  disse  vise  alle  det  samme  skæggede 
Satyransigt  med  det  lange  buskede  Haar.  Saaledes  har  det 
sikkert  været  overalt;  naar  Koret  bestod  af  gamle  Mænd,  frem- 
viste de  alle  det  samme  hvidskæggede  Ansigt;  forestillede  det 
unge  Jomfruer,  havde  de  alle  de  samme  runde  Kinder. 

I  Tragedien  bestod  Koret  som  oftest  enten  af  Oldinge,  af 
Kvinder  eller  af  unge  Piger.  Disse  bare  da  den  almindeUge 
græske  Dragt,  en  Tunik  og  en  Kappe.  Da  det,  der  fremstille- 
des, var  jævne  dødelige  Mennesker,  bare  de  ogsaa  disses 
jævne  Dragter  og  stod  derved  i  Modsætning  til  Skuespillernes 
sære  Skikkelser.  Forestillede  de  noget  særligt  udover  den  al- 
mindelige Norm,  gjorde  dette  sig  ogsaa  gældende  i  Kostymet. 
Allerede  i  »de  Bønfaldende«,  hvor  Koret  bestaar  af  de  fra 
Ægypten  komne  Danaos'  Døtre,  omtales  disses  fremmedartede 
Dragt.  I  »Eumeniderne«,  hvor  Koret  bestaar  af  disse  rædsels- 
indgydende  Skabninger,  havde  Aischylos  forstaaet  at  opfinde 
et  Kostyme,  der  senere  er  blevet  typisk  for  de  frygtelige 
Hævngudinder.  I  sorte  Klædebon,  med  skrækkeligt  malede 
Masker  og  med  Snoge  flettede  ind  mellem  de  vilde  Lokker, 
styrtede  dette  Kor  ind  paa  Orkestret  og  bredte  Rædsel  om 
sig  blandt  det  uforvænte  Publikum,  der  endnu  ikke  havde 
set  slig  Fantasiudfoldelse. 

I  Komedien  boltrede  sig  iøvrigt  Kostymefantasien  vildest. 
Den  gamle  Komedie  yndede,  som  allerede  antydet,  at  anvende 
allehaande  bizarre  Skabninger  til  sit  Kor;  Aristofanes  har  sine 
»Hvepser«,  sine  »Frøer«,  sine  »Fugle«;  Eupolis  sine  »Geder« 
og  Archippos  sine  »Fisk«.  I  alle  disse  forskellige  Kor  se  vi 
en  tydelig  Reminiscens  fra  de  Dyredanse,  som  høre  til  de 
fleste    Folkeslags  tidligste  Forlystelsesrepertoire  og  som  ogsaa 

i  det  gamle  Grækenland  havde  haft  sine  ivrige  Dyrkere.  Om 
Kostymet  til  den  Art  Figurer  kan  vi  gjøre  os  et  Begreb  gjen- 
nem  hosstaaende  Gjengivelse  (Fig.  35)  af  et  athensk  Vasemaleri 
fra  første  Halvdel  af  5te  Aarh.,  altsaa  saa  authentisk  som  vel 
muligt.  Om  det  er  fra  en  Komedie  eller  blot  fra  en  mimisk 
Dans  lader  sig  ikke  afgjøre,  men  dette  er  i  og  for  sig  ogsaa 
ligegyldigt,  da  Kostymet  sikkert  har  været  væsenligt  ens.  Vi 
se  her  de  to  Dansende  iklædt  en  fantasisk  Fjederham,  med 
grelle  Masker  over  Hovedet,  med  Vinger  paa  Armene,  Fjeder- 


Fig.  35.     Fuglekostymer  for  et  Komediekor. 

kamme  paa  Hoved  og  Knæ,  med  Fødderne  fri  og  ikke  ud- 
stafferede anderledes  end  at  Kroppen  frit  kunde  bevæge  sig  i 
Dansen.  Paa  lignende  Maade  komisk  stiliseret  maa  vi  tænke 
os  de  øvrige  aristofanske  og  andre  Lystspilkor  klædte. 

I  Satyrspillet  var  Choreuterne  nøgne,  blot  med  et  Skind 
om  Lænderne,  til  hvilket  Phallos  og  en  Hale  vare  hæftede  (se 
Fig.  34).  Om  Nøgenheden  var  veritabel  eller  om  den  efter- 
lignedes ved  en  Art  kjødfarvet  Trikot,  som  Skuespillernes  i 
Komedien,  er  uoplyst. 

IV. 

SKUESPILLERNE. 

SkuespUlereiu  SæntilUng.     Deres  Inddeling  i  tre  Klasser  og  Forholdet  til  Staten. 
SkuespiJUrforeninger  og  Gageringsifilkaar,     Masker  og  Kostgmer.     Foredragets  Art  og 
den  tekniske  Uddannelse.    Stemmens  Betydning.    Perioder  indenfor  Skuespilkunsten  og 

berømte  Skuespillere. 

Den  græske  Betegnelse  for  den  egenlige  Skuespiller  var 
Ordet  Hgpokrites,  ^)  Med  vore  moderne  Begreber  om  Skue- 
spillernes Gjeming  vilde  vi  ikke  betænke  os  paa  at  kalde  den, 
som  udførte  Korformandens  Parti,  der  ofte  var  en  baade  stor 
og  betydningsfuld  Rolle  og  som  i  kunstnerisk  Henseende  ikke 
skilte  sig  fra  de  andre  Roller,  for  Skuespiller  saa  godt  som 
den,  der  spillede  f.  Ex.  et  Bud  eller  lignende.  Ikke  saaledes 
i  Grækenland.  Her  adskiltes  med  Bestemthed  de  Folk,  der 
hørte  til  Koret,  og  de,  der  udførte  de  egenlige  Roller.  Men 
Forskjellen  var  en  rent  formel.  Medens  det,  som  tidligere 
sagt,  paahvilede  Choregen  at  skaffe  Koret  tilveje  og  sørge  for 
dets  Uddannelse  og  Udrustning,  engagerede  Staten  selv  direkte 
sine  Skuespillere,  og  Hypokrit  var  kun  den,  der  var  engageret 
af  Staten.  Paa  den  kunstneriske  Forskjel  i  Choreutemes  og 
Hypokritemes  Arbejde  lagdes  ingensomhelst  Vægt,  og  heller 
ikke  den  Komparse,  der,  hvor  de  statsengagerede  Kræfters 
Antal  ikke  slog  til,  overtog  en  Rolle  i  Dramaet,  kaldtes  Hypo- 
krit. Med  andre  Ord,  Begreberne  »Skuespiller«  og  »Hypokrit« 
dække  ikke  ganske  hinanden.  Medens  vi  ved  en  Skuespiller 
forstaar  enhver  reciterende  dramatisk  Udøver,  udgjorde  Hypo- 
kriteme  kun  en  begrænset  Part  af  dem. 

Oprindelig  udførtes  Skuespillene  kun  af  Koret  alene  med 
Korføreren   som   eneste    Recitator.     Der   tillægges  saa   Thespis 


1)  Af   vHonffltta9at    &t    fortolke    eller  svare;  Hypokriten  er  altsaa  oprindelig  den, 
der  giver  Svar  paa  Korets  Sange  og  Repliker  eller  fortolker  de  gamle  Sagn. 

den  betydningsfulde  Opfindelse,  at  han  indførte  en  Person  til, 
der  uafhængig  af  Koret  og  dets  Fører  forestillede  den  eller 
den  Helt,  eller  maaske  flere  Figurer  efter  hinanden,  som  under 
forskjellige  Masker  ^)  førte  Dialogen  med  Korføreren.  Men  alle- 
rede Aischylos  lod -sig  ikke  nøje  med  denne  ene  Skuespiller; 
han  føjede  en  til  og  Antallet  steg  endelig  hos  Sofokles  til  tre. 
Men    udover  dette   Antal,   paastaas   det,   er   Grækerne   aldrig 


Fig.  36.     Komediescene. 

kommet  og  alle  de  græske  Skuespil,  vi  kjende,  skulle  altsaa 
være  spillede  af  henholdsvis  to  eller  tre  Skuespillere  i  For- 
bindelse med  Korføreren,  der  kun  kunde  udføre  sin  egen 
Rolle. 

Der  er  noget  uklart  i  dette  Forhold  og  Spørgsmaalet  synes 
ingenlunde  løst  endnu,  skjønt  det  saa  hyppigt  og  saa  grundigt 
er  behandlet.  For  det  første  indeholde  Dramaerne  som  Regel 
mere  end  to  eller  tre  Personer;  dog  denne  Vanskelighed  kom  man 
let  over  ved  den  Forklaring,  at  den  samme  Skuespiller,  hvis 
Identitet   skjultes  under  Maske  og  Kostyme,  efterhaanden  ud- 


1)  Se  Side  108  ff. 

førte  flere  Roller  i  det  samme  Stykke,  en  Fremgangsmaade, 
som  sikkert  ogsaa  har  været  rigelig  benyttet  og  som  ogsaa 
kmide  synes  naturlig  nok,  hvis  Skuespillene  overalt  var  ind- 
rettede med  dette  praktiske  Formaal  for  Øje.  Men  det  er  de 
ikke.  Ganske  vist  tale  i  Aischylos'  Dramaer  aldrig  mere  end 
to  Personer  i  samme  Scene,  Korføreren  fraregnet,  og  i  Sofokles' 
og  Euripides'  paa  samme  Maade  ikke  mere  end  tre,  men  alle- 
rede  i    »Prometheus«  ^)   indføres   i   første  Scene  ikke  mindre 


Pig.  37.     Komediescene. 

end  fire  Personer  paa  én  Gang,  af  hvilke  den  ene  (Bia)  rigtig- 
nok er  og  forbliver  stum,  medens  derimod  Prometheus  selv, 
som  tier  under  Hefæstos'  og  Kratos'  Dialog,  tager  Ordet  saa- 
snart  disse  have  forladt  Skuepladsen.  Og  i  Sofokles'  »Oedipus 
paa  Kolonos«  fordres  endda  flere  Steder  fire  veritable  Skue- 
spillere, ligesom  i  Aristofanes'  Komedier  et  undertiden  endnu 
større  Antal  Agerende  ikke  kan  bortforklares  paa  rimelig 
Maade.    Endvidere  viser  adskillige  billedlige  Fremstillinger  af 


»)  Aischylos'  Tragedie. 

12« 

dramatiske  Situationer  os  flere  end  de  fastslaaede  tre,  saaledes 
Vasebilledeme  paa  Fig.  36  og  37. 

For  at  komme  ud  over  de  besværligste  af  disse  Anstøds- 
stene, have  Filologerne  ikke  skyet  de  mest  halsbrækkende 
Hjæmespring,  der  dog  mere  vidnede  om  deres  ærlige  Vilje 
end  om  deres  sceniske  Erfarenhed.  Saaledes  lade  de  bl.  a.  i 
»Prometheus«  Hefæstos  og  hans  Ledsagere  komme  spaserende 
med  en  Trædukke,  forestillende  den  oprørske  Gud,  hvilken 
Trædukke  fængsles  til  Klipperne,  for  i  det  Øjeblik  de  andre 
have  forladt  Skuepladen  paa  en  mirakuløs  Maade  at  blive  om- 
escamoteret  til  en  af  selve  disse  andre  Skuespillere.  ^)  Selv  de 
ihærdigste  Fortolkere  have  ikke  kunnet  undgaa  at  indrømme, 
at  dog  en  Del  Biroller  maa  have  været  udførte  af  andre  end 
tre  faste  Skuespillere.  ^)  E.  du  Méril  har  i  sit  store  Værk  om 
den  gamle  Komedie  foreslaaet  at  opfatte  de  tre  Skuespillere 
som  tre  forskellige  Foredragsmaader,  under  hvilke  alle  Rollerne 
i  Stykket  rubriceredes,  og  denne  Forklaring  vilde  i  Virkelig- 
heden være  yderst  plausibel,  forsaavidt  som  Stemmens  Karakter 
og  derigjennem  Udtryksmaaden  upaatvivlelig  har  været  meget 
afgjørende  ved  Rollefordelingen,  hvis  blot  ikke  alle  Kilder  ud- 
trykkelig angav  tre  Skuespillere.  Men  denne  Kjendsgjerning 
lader  sig  ikke  omstøde. 

Da  det  imidlertid  lige  saa  lidt  lader  sig  nægte,  at  disse 
tre  ikke  i  alle  Tilfælde  kunne  have  været  tilstrækkelige  og  at 
der  maa  have  været  anvendt  flere,  synes  man  kun  at  have 
tilbage  at  reducere  Spørgsmaalet  til  en  Formalitetssag,  et 
Spørgsmaal  om  den  officielle  Betydning  af  Navnet  »Hypokrit«. 
Staten  leverede  paa  sin  Bekostning  tre  Skuespillere  til  hver 
Digter,  men  overlod  for  Resten  denne  selv  at  anvende  dem, 
som   han   vilde.      Havde   han  Trang  til  flere,  maatte  han  vel 


»)  Se  bl.  a.  A.  Maller:  A.  V.  S.  175  og  F.  L,  Vibes  noget  rimeligere,  men  paa 
en  Orkeslerskueplads  ganske  uudførlige  Fortolkning;  Forord  til  >Prometheus  i 
Lænker«,  S.  34  f,    >)  Beer:  Zahl  d.  Schanspieler  bei  Aristofanes.    I^ipz.  1884. 

sagtens  selv  sørge  for  dem,  eller  Choregen  overtog  deres  Ud- 
rustning sammen  med  Korets.  Om  nu  disse  underordnede 
Agerende  kaldtes  Hypokriter  eller  ej,  saa  udførte  de  faktisk  en 
Skuespillers  Gjeming,  og  det  er  og  bliver  derfor  vildledende 
at  hævde,  at  de  græske  Skuespil  ingensinde  udførtes  af  mere 
end  tre  Skuespillere.  Hvorvidt  de  tre  Hypokriter  —  de  tre 
officielle  Fremstillere  —  virkelig,  som  paastaaet,  ved  Hjælp  af 
hurtige  Omklædninger  besørgede  alle  Rollerne,  naar  det  blot 
paa  nogen  Maade  var  muligt,  det  faar  staa  hen;  paalidelige 
Oplysninger  herom  foreligge  ikke.  Men  det  kunde  synes 
urimeligt,  naar  der  dog  i  adskillige  Tilfælde  anvendtes  ikke 
oflicielle  Skuespillere,  at  da  disse  skulde  paabyrde  sig  besvær- 
lige og  tidt  forjagede  Omkostymeringer  for  at  sige  en  mer 
eller  mindre  underordnet  Replik  eller  for  at  føje  sig  efter  et 
Princip,  som  dog  ikke  overholdtes.  I  de  allerfleste  græske 
Skuespil  overstige  de  egenlige  Hovedrollers  Antal  ikke  tre,  og 
disse  vare  naturligvis  altid  betroede  i  de  af  Staten  bekostede 
Hypokriters  Hænder,  ligesom  disse  sikkert  ogsaa  overtog  de 
enkelte  meget  vigtige  Roller,  som  faldt  udenfor  Hovedrollernes 
Kategori.  Men  at  de  fornemste  Skuespillere  skulde  have 
været  i  en  uafladelig  Faren  frem  og  tilbage  mellem  Skueplads 
og  Paaklædningsrum  for  at  udføre  en  Rolle,  til  hvilken  der 
fandtes  underordnede  Skuespillere  nok,  det  er  urimeligt  og 
unødvendigt  at  antage. 

Det  sandsynligste  Forhold  synes  at  være  dette:  at  der  har 
existeret  en  hegere  Skuespillerstand,  fagmæssigt  uddannet  og 
lønnet  af  Staten,  og  en  lavere,  som  mulig  slet  ikke  kaldtes 
Hypokriter,  som  ikke  hverken  lønnedes  eller  udvalgtes  af 
Staten,  men  som  den  egenlige  Festarrangør,  Choregen,  skaffede 
tilveje  og  lønnede  af  sin  Pung,  hvis  de  overhovedet  blev 
lønnede. 

Hvorom  alting  er,  saa  inddeltes  i  hvert  Fald  de  virkelige 
Hypokriter   i   tre  Klasser  efter  deres  specielle  Duelighed,  Pro- 

tagonisternef  Deuteragonisterne  og  Tritagonisterne.  Ligesom 
Koret  kun  bestod  af  Mænd,  hvad  det  saa  end  forestillede, 
saaledes  optraadte  kun  mandlige  Skuespillere  i  Stykkernes 
forskjellige  Roller,  selv  om  det  var  ganske  unge  Piger,  der 
skulde  fremstilles.  Protagonistens  Opgave  blev  det  at  udføre 
Hovedrollen,  den,  der  »bar  Stykket«,  hvad  enten  den  var 
mandlig  eller  kvindelig.  Der  forlyder  intet  om,  at  Skuespille- 
ren, naar  han  skulde  spille  en  Kvindefigur,  søgte  at  lægge  sin 
Stemme  om  i  den  kvindelige  Falset,  saaledes  som  de  kinesiske 
og  japanske  Skuespillere,  og  det  er  næppe  heller  rimeligt,  at 
han  gjorde  det,  naar  man  tager  i  Betragtning  hvor  liden  Vægt 
der  fra  Begyndelsen  af  blev  lagt  paa  den  Art  naturalistiske 
Virkninger  paa  det  græske  Theater,  hvor  alt  var  i  langt  højere 
Grad  konventionelt  end  hos  os.  Derimod  kan  det  synes  naturligt 
om  Stemmens  Klangfarve  og  Højde  har  været  medbestem- 
mende overfor  Afgjørelsen  af,  om  en  Skuespiller  kunde  anvendes 
som  Protagonist  eller  ej.  I  Betragtning  af,  at  en  Del  af  Recita- 
tionen var  rent  musikalsk  og  at  det  melodisk  modulerende 
Element  aabenbart  har  været  stærkere  fremtrædende  end  i  vor  De- 
klamation, tør  man  maaske  antage,  at  Tredelingen  af  Skue- 
spillerne svarede  til  vore  Operisters  Inddeling  i  Tenorer^  Bari- 
toner  og  Basser,  saaledes,  at  Tenoren  med  sin  klare  gjennem- 
trængende  Røst  blev  Protagonisten ,  der  sekunderedes  af 
Deuteragonistons  bløde  og  bøjelige,  men  ikke  saa  dominerende 
Bariton,  medens  Bassens  lidt  haarde  Værdighed  passede  godt 
til  Anstandsrollerne,  der  netop  var  Tritagonistens  Fag.  Denne 
Fortolkning  udgives  ikke  for  en  fast  Kjéndsgjerning,  men  kun 
som  en  Hjrpothese,  der  skulde  kaste  lidt  Lys  over  det  hidtil 
ikke  meget  klare  Forhold  mellem  de  tre  Skuespillere. 

Saameget  er  vist,  at  Inddelingen  af  Skuespillerne  i  de  tre 
Klasser  er  en  bestemt  Faginddeling,  ikke  nogen  Rangforord- 
ning, gældende  for  hvert  enkelt  Stykke,  men  ganske  vist  for 
saa  vidt  ogsaa  bestemmende  for  Skuespillerens  Rang  som  Pro- 

tagonistens  Roller  i  Reglen  var  de  største  og  vigtigste,  Deutera- 
gonistens  de  sekundære  og  Tritagonistens  de  forholdsvis  mindst 
betydende.  Efter  hvilke  Priiiciper  Rollerne  iøvrigt  fordeltes, 
er  ikke  let  at  se  af  de  sparsomme  Oplysninger,  der  i  denne 
Retning  ere  bevarede. 

Et  meget  stort  Antal  Kvindefigurer,  saasom  Antigone, 
Medea,  Klytemnestra,  Elektra,  Jokaste,  Merope,  o.  s.  v.  vare 
Protagonistroller,  hvilket  ogsaa  kunde  tyde  paa,  at  Stemmens 
Højde  havde  et  Ord  at  sige  ved  Bestemmelsen  af  Rollefaget. 
Stemmens  Styrke  var  i  ethvert  Tilfælde  ikke  det  afgjørende; 
Cicero  beretter,  hvorledes  Denter-  6g  Tritagonisten  ofte  maatte 
dæmpe  deres  Stemmer,  naar  de  af  Naturen  var  stærkere  end 
Protagonistens,  for  at  denne  kunde  træde  desmere  glimrende 
frem.  ^)  I  det  grseske  Drama  koncentreres  Interessen  i  Reglen 
paa  en  enkelt  Person,  den  centrale  Figur,  der  som  Prometheus, 
Elektra  eller  Herakles  samle  al  Handling  om  sig  og  lade  de 
andre  træde  i  Skygge.  Disse  Roller  tilfaldt  altid  Protagonisten, 
der  saaledes  i  de  fleste  Tilfælde  blev  Stykkets  egenlige  Bærer.  Det 
var  derfor  af  yderste  Vigtighed  for  Digterne  at  sikre  sig  en  frem- 
ragende Protagonist,  da  Dramaets  Sukces  i  en  vsBsenlig 
Grad  beroede  paa  ham.  Det  hed  ogsaa  i  det  sædvanlige  The- 
atersprog,  at  »Protagonisten  spillede  Stykkett.  Naar  man  gjen- 
optog  gamle  Stykker,  hvis  Forfatter  ikke  mere  levede,  var  det 
Protagonisten,  der  fordelte  Rollerne  og  ledede  Indstuderingen. 
Ved  nye  Stykker  derimod  tilfaldt  begge  disse  Hverv  Digteren 
selv,  for  saa  vidt  han  da  var  i  Stand  til  at  lede  en  Iscene- 
sættelse. Protagonisten  blev  saaledes  en  meget  vigtig  Person 
og  undlod  heller  ikke  altid  at  lade  sine  Medspillende  føle  sin 
overordnede  Stilling. 

Deuteragonistens  Fag  var  som  sagt  de  sekundære  Roller, 
men   disse  kunde  hyppigt  være  særdeles  betydelige.    Er  saa- 


M  Cicero:  Divinatio  in  CaeciUum  §  45. 

ledes  i  »Antigone*  selve  Titelfiguren,  den  stolte  og  varmtfølende 
unge  Pige,  om  hvem  Hovedinteressen  drejer  sig,  den  afgjorte 
Protagonistrolle,  saa  er  den  herskesyge  og  haarde  Kreon  ikke 
meget  mindre  betydningsfuld  og  langt  større  af  Omfang.  Og 
saaledes  forekommer  der  i  mange  af  Tragedierne  —  og  endnu 
mere  i  Komedierne  —  adskillige  Figurer,  der  uden  at  have 
Hovedinteressen  dog  ere  meget  vigtige  for  Stykkets  Handling 
og  meget  vanskelige  at  udføre.  Denteragonistens  Hverv  kræ- 
vede da  baade  teknisk  dygtige  og  talentfulde  Folk  og  lod  sig 
ikke  nøje  med  blotte  Routiniers. 

Som  stort  andet  end  saadanne  synes  derimod  ikke  Trita- 
gonisteme  at  have  været  betragtede.  De  spillede  de  værdige 
Konger,  de  lidenskabsløse  Herolder  og  lignende  Anstandsroller, 
der  ingen  særlig  sjælelig  bevæget  Aktion  fordrede,  men  lod 
sig  nøje  med  en  god  Røst,  en  smuk  Fremtræden  og  en  dadel- 
løs Diktion.  Andre  underordnede  Roller,  som  krævede  stærkt 
Liv  og  som  skulde  samle  Interessen  om  sig  i  den  Tid  deres 
Udøvere  var  paa  Skuepladsen,  betroede  man  ikke  til  Tritago- 
nisten,  men  der  maatte  ofte  Protagonisten  skifte  Maske  og 
Dragt  og  efter  at  have  tolket  Heltens  eller  Heltindens  søi^elige 
Skæbne,  klæde  sig  i  det  Buds  Lignelse,  der  beretter  Omstæn- 
dighederne ved  samme  Helts  Død.  Tritagonistens  Fag  var 
saaledes  ikke  synderlig  interessant  og  dets  Udøvere  ikke 
synderlig  beundrede.  Taleren  Aischines  havde  oprindelig 
været  Skuespiller  i  Tritagonistfaget  og  maatte  af  sin  berømte 
Modstander  Demosthenes  ideligt  høre  ilde  for  sin  uheldige 
theatralske  Løbebane.  Rigtignok  er  det  mere  fordi  han  end- 
ogsaa  var  en  daarlig  Tritagonist,  at  Demosthenes  hudflettede 
ham,  end  fordi  han  overhovedet  havde  spillet  disse  Roller. 
Skal  vi  tro  Demosthenes  var  han  endog  saa  daarlig,  at  Publi- 
kum en  Gang,  da  han  spillede  i  »Thyestes«,  først  peb  ham  ud, 
derpaa  jog  ham  ud  af  Skuepladsen  og  endelig  var  ved  at 
stene  ham  —  alt  af  Misfornøjelse  med  hans  Spil.    Det  er  for- 

staaeligt,  at  Aischines  i  Stedet  for  at  udsætte  sig  for  en  anden 
Gang  paa  denne  bogstavelige  Maade  at  blive  slaaet  ihjel  af 
Kritiken,  valgte  sig  en  anden  Levevej  og  vendte  den  utaknem- 
lige Kunst  Ryggen. 

I  øvrigt  var  Skuespillernes  Stand  særdeles  agtet  i  Græken- 
land. Som  det  tidt  nok  er  fremhævet,  var  det  at  spille  Ko- 
medie en  religiøs  Akt  og  Fremstillerne  betragtedes  derfor  som 
Religionens  Tjenere,  som  en  Art  Præstestand. 

I  Dramaets  første 
Tider  var  Opførel- 
serne endnu  for 
sjældne,  til  at  der 
kunde  danne  sig  en 
egenlig  fagmæssig 
Stand  af  Skuespil- 
lere. Digterne  spil- 
lede selv  i  deres 
Stykker  og  de  faa 
Hjælpere,  de  havde 
til  enkelte  Forestil- 
linger i  Aarets  Løb 
kunde  endnu  ikke 
konstituere  nogen 
egenlig  Stand,  men 
var  snarere  at  be- 
tragte som  Dilettan- 
ter, om  end  de  vel  anvendte  baade  Tid  og  Flid  paa  deres  Uddan- 
nelse. Men  senere  hen  blev  Opførelserne  hyppigere  og  spredte  sig 
rundt  i  Landet,  medens  de  hidtil  mest  havde  indskrænket  sig  til 
Athen.  Ja,  ogsaa  i  de  tilgrænsende  Lande  og  i  de  udenrigske 
Provinser  blev  det  almindeligt  at  spille  græske  Stykker.  Alexander 
den  store  medførte  endogsaa  til  Indien  græske  Theaterpersonaler 
for  end  ikke  paa  sine  Krigstog  at  savne  den  ædle  Kunstnydelse, 


Fig.  38.     En  fejret  Skuespiller,  hvis  Navn  foreviges. 

som  han  ogsaa  til  daglig  satte  saa  højt.  Følgen  blev,  at  Efter- 
spørgslen efter  Skuespillere  stadig  steg  og  at  der  snart  ud- 
dannedes en  professionel  Stand  af  sceniske  Kunstnere  eller 
dionysiske  Kunstnere,  i)  som  de  selv  kaldte  sig  med  Henblik 
paa  den  Gud,  i  hvis  Tjeneste  de  virkede. 

Allerede  i  Qerde  Aarhundrede  f.  Chr.,  dannes  der  For- 
eninger af  Theaterfolk  til  Beskyttelse  af  deres  personlige  og 
pekuniære  Rettigheder.  I  disse  Foreninger  optoges  ikke  alene 
de  egenlige  Skuespillere,  men  ogsaa  dramatiske  Forfattere, 
Choreuter,  Korlærere,  Musikere,  ja  endog  de,  der  lejede  Ko- 
stymer ud.  Disse  Foreninger  opnaaede  ved  deres  Sammen- 
hold efterhaanden  betydelige  Privilegier  og  Særrettigheder  for 
deres  Medlemmer.  Saaledes  havde  Skuespillere  til  enhver  Tid 
Ret  til  at  rejse  til  fremmede,  endog  Qendtlige  Stater  for  at 
spille  Komedie,  og  selv  i  Krigstid  var  deres  Person  og  Formue 
hellige  og  ukrænkelige.  Senere  hen  i  Tiden  lykkedes  det  og- 
saa Foreningerne  at  sætte  igjennem,  at  deres  Medlemmer  blev 
fritagne  for  Krigstjeneste,  en  Begunstigelse,  som  længe  var 
blevet  dem  nægtet,  men  som  de  mente  tilkom  dem  paa  Grund 
af  den  gudstjenestelige  Karakter  af  deres  Erhverv.  Et  Dekret 
angaaende  disse  Privilegier  blev  vedtaget  af  de  græske  Staters 
Forbundsraad  og  dette  Dekret  indhuggedes  i  Sten  og  anbragtes 
i  Dionysostheatret  i  Athen.  Nogle  af  Bestemmelserne  i  dette 
mærkelige  Dekret,  der  til  alt  Held  er  bevaret,  lyde  saaledes: 
»Det  besluttedes  af  Forbundsraadet  [det  amphiktyonske  Raad], 
at  der  skulde  sikres  de  dionysiske  Kunstnere  i  Athen  Ukrænke- 
lighed paa  Gods  og  Person,  samt  Fritagelse  for  Fængsling  i 
Krig  og  Fred  ....  at  de  skulde  nyde  den  Frihed  for  Krigs- 
tjeneste og  den  personlige  Sikkerhed,  som  hidtil  har  været  dem 
tilstaaet  af  hele  det  græske  Folk;  at  de  dionysiske  Kunstnere 
skulde  fritages  for  Krigstjeneste  til  Lands  og  til  Vands  for  at 

de  kunde  afholde  de  fastsatte  Festligheder  til  Ære  for  Guderne 
paa  de  rette  Aarstider,  at  de  skulde  unddrages  fra  andre  Be- 
skæftigelser og  helliges  til  Gudernes  Tjeneste;  at  det  er  ulov- 
ligt at  fængsle  eller  anholde  en  dionysisk  Kunstner  i  Freds- 
eller  Krigstid,  undtagen  for  Gæld,  som  skyldes  en  Stad  eller 
en  privat  Person;  at,  hvis  en  Kunstner  fængsles  i  Modstrid 
med  disse  Betingelser,  skal  den  Person,  som  lader  ham  fængsle 
og  den  By,  i  hvilken  Lovstridigheden  finder  Sted,  drages  til 
Regnskab  for  Forbundsraadet;  at  den  Tjenestefrihed  og  den 
personlige  Sikkerhed,  som  tilstaas  de  dionysiske  Kunstnere  i 
Athen  af  Forbundsraadet,  er  stedsevarende;  at  Skriverne  sørge 
for,  at  en  Gjenpart  af  dette  Dekret  indgraveres  paa  en  Sten- 
søjle  og  oprejses  i  Templet,  og  at  en  anden  forseglet  Gjenpart 
af  sanune  sendes  til  Athen  for  at  vise  Athenerne,  at  Forbunds- 
raadet er  højlig  interesseret  i  Iagttagelsen  af  de  religiøse 
Pligter  i  Athen  og  er  rede  til  at  indgaa  paa  de  dionysiske 
Kunstneres  Andragender  og  til  at  stadfæste  deres  nuværende 
Privilegier  og  tilstaa  dem  saadanne  andre  Begunstigelser,  som 
kunne  være  mulige«.  ^) 

Som  det  ses,  gaves  dette  Dekret  til  Skuespillerforeningen 
i  Athen,  men  snart  dannedes  ogsaa  rundt  i  Landet  andre 
Foreninger  efter  de  samme  Principer,  som  alle  meget  bidroge 
til  at  styrke  Standens  Anseelse  og  forbedre  deres  materielle 
Vilkaar.  Hvorledes  de  pekuniære  Forhold  iøvrigt  var,  Engage- 
mentsbetingelser  o.  1.,  derom  foreligger  intet  eller  saa  godt 
som  intet.  De  fremragende  Protagonister  kunde  hyppigt  blive 
rige  Mænd  ved  deres  Kunst.  Deres  Gager  synes  ogsaa  at  have 
været  betydelige.  Saaledes  skal  Polos  have  faaet  en  Talent, 
omtrent  5000  Kr.,  for  blot  to  Dages  Optræden,  Vilkaar  som 
selv  fordringsfulde  moderne  Stjerner  vilde  finde  antagelige. 
De    underordnede   Skuespillere   og   Choreuter   var   naturligvis 

ikke  videre  godt  aflagte  og  førte  tidt  en  vagabonderende  Til- 
værelse med  lidet  regelmæssige  Sæder,  der  gjorde  dem  mindre 
ansete.  Protagonisten  optraadte  iøvrigt  ogsaa  som  en  Art 
Theaterforpagter,  idet  han  overfor  Staten  forpligtede  sig  til 
med  sine  to  Hjælpere  at  besætte  alle  Rollerne  i  Stykket  og 
gagere  de  Spillende.  Som  Entreprenør  betaltes  han  ene  af 
Staten  og  tog  vel,  efter  Entreprenørers  Skik,  ikke  den  daar- 
ligste  Part  for  sig  selv.  De  smaa  Trupper,  der  flakkede  om 
paa  Landet  og  spillede  for  den  Betaling,  de  kunde  faa,  havde 
det  naturligvis  her  som  andensteds  værst.  Navnlig  over  dem 
maatte  Foreningerne  strække  deres  skærmende  Haand  og 
skafle  disse  hjemløse  Tag  over  Hovedet,  naar  de  vendte  til- 
bage fra  deres  Kunstrejser.  Til  dette  Øjemed  havde  man 
virkelig  et  Hus,  ligesom  Foreningen  ogsaa  sørgede  for  særegne 
Øvelsesrum.  Foreningerne  lededes  af  en  Formand,  Hiereus 
(egenlig  Præst),  ved  hvis  Side  stod  en  Art  Kasserer,  Epimeletes 
og  andre  Embedsmænd.  ^) 

Skuespillernes  tekniske  Uddannelse  var  for  en  Del  af- 
hængig af  de  særegne  Kostymeringsgjenstande  som  Traditionen 
fordrede,  at  de  Agerende  bar.  Til  disse  særegne  Kostymerings- 
gjenstande hører  først  og  fremmest  Masken,  der  giver  den 
græske  Skuespilkunst  en  fra  vor  moderne  saa  grundforskjellig 
Karakter.  Masken  hører  med  til  den  gamle  Fremstillings- 
kunsts  Attributer.  Sagnet  tillægger  Thespis  Opfindelsen  af 
dette  Virkemiddel,  men  sandsynligvis  gaar  Brugen  af  den  langt 
længere  tilbage  i  Tiden,  hvor  et  Bladedække,  Besmøring  med 
Bærme  eller  Lerfarver  gjorde  de  religiøse  Festdeltagere  ukjende- 
lige  og  ved  det  fantastiske  Udseende,  den  gav  dem,  bragte 
som  et  Bud  fra  en  fremmed  overmenneskelig  Verden.  Derfor 
brugtes  Masken  ogsaa  oprindelig  kun  i  det  egenlige  religiøse 
Festspil,   i   Tragedien,   medens   Komediens   lystige  Fugle   op- 


>)  Oehmichen:  BQhnenw.  p,  206. 

traadte  med  deres  blotte  Ansigt.    Saaledes  som  Thealermaskerne 
imidlertid   i   den   historiske   Tid   havde  udviklet  sig,  var  de  i 
Reglen   lavede   af  Lærred,  overtrukket  med  Gips  eller  en  lig- 
nende Masse;  man  forfærdigede  dem  ogsaa  af  Træ  eller  Bark. 
De    adskilte   sig   fra   de   moderne   Masker  derved,  at  de  ikke 
blot   dækkede   Ansigtet,  men  hele  Hovedet,  i)    Man  trak  dem 
paa   som  en   Hjelm  med  Visir  og  de  bandtes  fast  med  Baand 
under  Hagen.    For 
Munden  var  en  stor 
Aabningskaaret  ud, 
for  Øjnene  to  min- 
dre.  Den  hele  Ma- 
ske   var    af   over- 
menneskelig   Stør- 
relse,   saa   at  Øje- 
aabningen    under- 
tiden blot  var  gjort 
ved  Gj  ennemboring 
af  Maskens  Pupil, 
medens  Øjesten  og 
Iris  vare  malede. 

M  askerne  var  iø  v- 
rigt  baade  modelle-  „.    ^^    ,,   . 

^  Flg.  39,     Masken  prøves. 

rede  og  malede  med 

stor  Omhu  efter  den  Karakter,  de  skulde  fremstille,  og  der  fandtes 
særegne  Maskemagere,  hvis  Betydning  for  Theatret  naturUgvis 
maatte  være  betydelig,  da  disse  ligesom  med  ét  mimisk 
Udtryk  skulde  give  Figurens  hele  Karakteristik.  Skæg  og 
Hovedhaar  var   lavet  af  virkeligt   Haar,   Uld   eller   lignende. 


1)  Ansigtsmasker   kjendtes   dog   ogsaa,    men  det  er  tvivlsomt  om  de  benyttedes  i 
Theatrets  Tjeneste. 

Paa  en  Del  tragiske  Masker  findes  en  Bukkel  under  Haaret, 
Onkos  kaldet,  og  bestemt  til  at  højne  Skikkelsen  foroven,  lige- 
som Kothumen  gjorde  det  forneden. 

Ved  Forfærdigelsen  af  Maskerne  forstod  man  godt  at  give 


Fig.  40.     Tragisk  Maske. 

Figurerne  den  Grundkarakter,  som  svarede  til  Dramaets  Art 
Ingen  vilde  kunne  tage  fejl  af  en  komisk  og  tragisk  Maske  og 
ogsaa    Satyrspillet   havde   sine   ejendommelige  braknæsede  og 
buskhaarede  Hoveder.     I  brede,  tydelige  Træk  er  Lidenskaber 
og  Ejendommelighed   primitivt   karakteri- 
serede: den  dybe  Fortvivlelse  med  de  op- 
trukne   Øjenbryn,    den    nedtrukne    Mund 
(Fig.    40),   de   lange  vertikale  Furer  langs 
Kinderne,   de   dybe  Folder  i  Panden,  alt 
giver  ligesom   et   generaliseret   Billede  af 
Lidelsen;  og  Komediens  grimaceret  brede 
Mund,  de  mange  leende  Folder  (Fig.  41), 

Fig.  41.     Komisk  Maske.  '  ^  \      o  /> 

det  hele  vrængende  Billede  sætter  os  med 
et  Slag  hen  i  Aristofanes'  tøjlesløst  kaade  Fantasiverden. 

Overhovedet  nødtes  man  til  ved  Maskerne  at  generalisere 
Figurerne.  Der  dannede  sig  efterhaanden  for  Tragedien  visse 
typiske  Masker,  som  stadig  gik  igjen,  om  end  naturligvis  hver 

betydelig   Digter   eller   Skuespiller   bidrog  sit  til  at  skabe  nye 
Former. 

Pollux,  den  meget  benyttede  Kilde  til  Studiet  af  det  græske 
Theatervæsen,  giver  en  indgaaende  Skildring  af  de  forskjellige 
typiske  Masker  og  deres  Betydning,  kun  Skade  at  denne  Skil- 
dring ikke  stemmer  overens  med  de  Afbildninger,  der  er  os 
bekjendte.  Han  nævner  for  Tragedien  otteogtyve  Karakter- 
masker: seks  gamle  Mænd,  otte  unge  Mænd,  elleve  Kvinder 
og   tre   Tjenere.     Den    gamle    Komedie   havde  ingen  egenlige 


Fig.  42,     Tragiske  Masker, 

typiske  Masker;  den  brugte  enten  Portrætmasker  eller  bizart 
fortrukne  Hoveder.  Ogsaa  fantastiske  Dyremasker  anvendtes 
hyppigt  i  den  gamle  Komedie.  Til  »Fuglene«  forfærdigedes 
der  over  halvtredsindstyve  forskjellige  Masker,  der  dog 
havde  menneskelige  Træk  men  med  store  Fuglenæb  og 
Fjerduske  paa  (sml.  Fig.  35).  Da  »Ridderne«,  det  første 
Stykke,  Aristofanes  under  sit  Navn  lod  opføre,  skulde  gaa, 
ønskede  Digteren,  at  Paflagonerens  Maske  skulde  være  et 
Portræt  af  Statsstyreren  Kleon;  men  ingen  Maskemager 
vovede   at   lave   en   saadan;  han  maatte  derfor  nøjes  med  en 

almindelig  Slavemaske.  løvrigt  var  Portrætmaskerne  hyppige 
hos  Aristofanes.  Euripides  forekommer  i  flere  af  Komedierne 
og  fremstilles  altid  som  en  affekteret  og  latterlig  Person ;  rime- 
ligvis har  Masken  svaret  til  den  digteriske  Skildring  og  givet 
et  lystigt  karikeret  Vrængbillede  af  den  store  Tragikers  dystre 
Træk.  I  »Skyerne«  portræteres  Sokrates,  og  det  fortælles,  at 
den  kloge  Filosof,  i  Stedet  for  at  blive  fornærmet  over  den 
Karikatur,  der  fremstilledes  af  ham,  midt  under  Forestillingen, 
medens  hans  Gjenganger  færdedes  paa  Skuepladsen,  sindigt 
rejste  sig  op  fra  sin  Plads  og  blev  staaende  for  at  lade  Publi- 
kum faa  Lejlighed  til  at  bedømme,  hvorvidt  Billedet  lignede. 

Blandt  de  otteogtyve  staaende  Masketyper  i  Tragedien, 
som  hørte  til  enhver  velforsynet  Theatergarderobe,  kan  nævnes 
bl.  a.  »den  hvide  Mand€,  et  Gammelmandshoved  med  flagrende 
hvidt  Haar  og  Fuldskæg;  en  anden  Oldingemaske  havde  tæt- 
klippet Skæg  og  hvidt  glatkæmmet  Haar.  *Den  sorte  Mand<^ 
var  en  Maske  med  mørkfarv^et  Teint,  sort  kruset  Haar  og 
Skjæg  og  en  højtopstaaende  Onkos  (Haarbukkel);  den  sorte 
Mand  brugtes  mest  til  Tyranroller  som  Kreon  eller  over- 
hovedet til  den  kraftige  modne  Mand,  Herakles,  Oedipus  o.  1. 
Ynglingemasken  havde  blond  Haar,  optrukne  Øjenbryn  og  lys 
Teint.  Af  Kvindemasker  var  der  den  gamle  Kone  med  langt 
udslaaet  Haar,  den  unge  Jomfru  med  ganske  lys  Teint  og  kort 
lokket  Haar,  skilt  i  Midten,  den  nygifte  Brud  med  blomstrende 
Teint  og  langt  bølgende  Haar  o.  s.  v.,  o.  s.  v. 

Ved  Siden  af  disse  almindelige  Typer,  som  kunde  bruges 
i  alle  Stykker,  fandtes  ogsaa  en  Del  mere  specielle,  som  kun 
kunde  anvendes  af  den  eller  den  bestemte  Figur.  Saaledes 
»de/l  blinde  Spaamandsmaske^,  der  brugtes  til  Teiresias,  »den 
mangeøjede  Argosmasket,  bemalet  med  en  Mængde  Øjne,  »den 
hornede  Aktæonsmasken^  o,  1.  lait  nævnes  tredive  saadanne 
speciflke  Masker.  Undertiden  blev  det  vel  ogsaa  nødvendigt 
at  skifte  Masken  under  Stykket,  som  naar  Helena  i  Euripides' 

Tragedie  af  samme  Navn  vender  tilbage  til  Skuepladsen  med 
afklippet  Haar  ^)  eller  Oedipus  viser  sig  med  det  blodbestænkte 
blindede  Ansigt. 

Skjønt   den   nye  Komedies  Figurer  vare  dagligdags  Typer, 
hentede  fra  det  virkelige  Livs  trivielleste  Sfærer,  og  intet  Stænk 
af  fantastisk  eller  mystisk  Oprindelse  mere  klæbede  ved  dem, 
var   Brugen   af  Masken    dog   saa   uadskillelig  knyttet  til  den 
sceniske      Fremtræden     hos 
Grækerne,  at  den  heller  ikke 
i  disse  nøgterne  Virkeligheds- 
skildringer kunde  undværes. 
Den     bibeholdt     endda     det 
underlig  for\Tedne  og  stærkt 
overdrevne  Præg,  som  kunde 
passe    godt    til    den    gamle 
Komedies    barokke    Indfald, 
men  som  stak  noget  af  mod 
de  nye  Sædeskildringers  rea- 
listiske   Figurer,   der   skulde 
synes  at  maatte  have  vundet 
ved  en  mindre  stiliseret  Ko- 
stymering  og  navnlig  ved  det 
levende  Ansigts  Mimik.    Maa- 
ske    mente    man,   at    denne 
vilde    gaa    tabt   i   de   uhyre 
store  Theatre,  maaske  tillod 
Konveniensen,  der  i  Theaterspørgsmaal  altid  var  meget  mægtig, 
ikke    at   bryde   den    gamle    Skik;   vist  er  det,  at  intet  Stykke 
nogensinde  opførtes  uden  under  Maske. 

Maskerne  i  den  nye  Komedie  vare  endnu  mere  systemati- 


Fig.  43.  Komiske  Masker.     Gammelmands- 
Typer  og  Parasitmaske. 


1)  >Sig.    hvi   har   du  i  sorte  Skrud  dit  Legem  svøbt,  i  Stedet  for  de  li%ide  og  af 
Hovedet  de  fagre  Lokker  klippet  med  det  skarpe  Jæm.c  —  Eur.  Hel.  V.  1185  ff. 

serede  end  i  Tragedien  og  gik  sjældent  udenfor  de  faste  Typer, 
der  gjentog  sig  i  alle  Stykker.  Pollux  giver  en  Liste  paa  fire- 
ogfyrretyve  komiske  Masker,  hvoraf  ni  for  gamle  Mænd,  elleve 
for  unge  Mænd,  syv  Slavemasker,  tre  gamle  Koner  og  Qorten 
unge  Kvinder.  Hver  af  disse  Klasser  rummede  bestemte  Af- 
skygninger, der  strax  paa  Haarets  og  Skjæggets  Farve,  paa 
Mundens  og  Øjenbrynenes  Form  o.  s.  v.  angav  den  Karakter, 
de  skulde  fremstille. 


Pig.    44.     Maskemnger. 

Den  skalkagtige  Slave,  Scapin-  eller  Henriktypen,  havde 
uvægerlig  det  samme  røde  Haar  og  de  samme  frække  Træk, 
den  gamle  vrantne  Fader  det  samme  skaldede  Hoved  og  det 
samme  rasende  Udtryk;  Krigsmændene  bar  altid  store  buskede 
Parykker,  medens  tæt  krøllet  Haar  antydede  den  modne  Mand 
og  tæt  klippet  glat  Haar  Slaven  eller  Oldingen.  Ligeledes  var 
den  blege  Ansigtsfarve  typisk  for  Elskeren  eller  den  Syge, 
Skjelmene  havde  røde  Kinder  som  deres  Haar  var  røde,  Krigs- 

mændene  og  Landboerne  vare  solbrændt  brune.  Fælles  for 
alle  de  egenlige  komiske  Masker  var  den  store  tragtformede 
Mundaabning,  der  mest  af  alt  bidrog  til  at  give  Fysiognomiet 

dens  bizart  karikerede  Præg; 
derimod  nærmede  Elsker-  og 
Elskerindemaskerne  sig  mere 
den  tragiske  Type,  med  regel- 
mæssige, smukke  Træk. 

Kostgmet  var  for  Tragediens 
Vedkommende  ganske  kon- 
ventionelt og  absolut  for- 
skjelligt  fra  det,  der  brugtes 
i  det  daglige  Liv.  Stoffet  til 
Tragedierne  toges  med  ganske 
enkelte  Undtagelser  fra  Gude- 
og  Hero-Myther  og  Hoved- 
personerne vare  derfor  næsten 
udelukkende  Sif  overmenneske- 
lig Natur.  Man  søgte  altsaa 
i  Kostymet  ikke  nogen  Efter- 
ligning af  det  dagligdags,  men 
tvertimod  at  frembringe  et 
fremmedartet,  uvirkeligt  og 
derigjennem  ophøjet  Indtryk. 
Det  tragiske  Kostyme,saaledes 
som  det  væsenlig  uforandret 
holdt  sig  til  de  seneste  Tider, 
menes  indføil  i  denne  sin 
Fig.  46.    Kvindekosiyme  i  Tragedie.         Skikkelse   af  Aischylos,    der 

skal  have  taget  de  eleusinske 
Mysteriers,  vistnok  fra  Østerland  stammende.  Præsters  Dragt 
til  Mønster. 

Det  af  Aischylos  indførte  Kostyme  bestod  af  en  lang  broget 
og  rigt  mønstret   Kjortel,    Chiton,    der  var  ens  for  Mænd  og 

Kvinder  og  derover  lange  brogede  Kapper  eller  Overkasl.    Den 
egenlige  tragiske  Chiton  kaldtes  Poikilon;  den  naaede  lige  ned 
til  Fødderne  og  var  enten  vævet  i  vandrette  (undertiden  ogsaa 
lodrette)  Striber  eller  rigt  broderet  med  Ornamenter  og  Figurer. 
I    Modsætning   til  det  daglige  Livs  Dragt  havde  den  tragiske 
Kjortel  lange  Ærmer,  der  naaede  til  Hænderne.    Højt  oppe  under 
Brystet    holdt   et   Bælte,  ofte 
besat  med  Guld  og  skinnende       ! 
Ædelstene,  Dragten  sammen 
og   dannede    lange    Folder   i 
Klædebonet,  hvorved  Skikkel- 
sen   forstørredes.      Personer 
af    lavere    Stænder    bar   en 
kortere  Chiton,  Spaamændene, 
Teiresias  f.  Ex.,  et  netagtigt 
Uldgevandt  og  Krigerne  samt 
Jægerne  havde  et  Klæde  eller 
Shawl,  blodrødt  af  Farve,  til 
at    vikle    om    Armen.     Far- 
verne   i     Dragterne    vare    i 

Reglen  lyse  og  livlige,  saa  at  i 

den  hele  Fremtoning  gjorde  | 

et  skinnende,  pragtfuldt  Ind- 
tryk. Men  i  nogle  Tragedier 
blev  det  dog  Mode  at  gaa  til 

den     modsatte    Yderlighed.  Fig.  47.     Konge  i  en  Tragedie. 

®  (Mosaik-Figur). 

Saaledes    spotter   Aristofanes 

sin  tragiske  Kollega  Euripides  for  alle  de  Tiggerpjalter,  han 
har  ladet  sine  bedrøvelige  Helte  slæbe  om  paa  Scenen.') 
Flygtninge  bar  smudsige  eller  graa,  undertiden  ogsaa  grønne 
eller    blaa    Klæder.      Kongerne   optraadte   gjæme   med   deres 


»)  Aristofanes:  Acharneme  V.  410—480. 

Scepter   i    Haandeii,    gamle    Folk   støttede   sig   til    Stave  med 
krumme  Haandtag. 

Hovedbedækninger  brugtes  som  Regel  ikke  paa  Scenen  saa 
lidt  som  i  det  virkelige  Liv;  ovenpaa  den  tragiske  Maske  med 
dens  høje  Onkos  var  det  ogsaa  vanskeligt  at  bære  nogen  yder- 
ligere Bedækning.  Undtagelsesvis  fremstilledes  dog  Rejsende 
med  Hatte,  ligeledes  bar  Hermes  sin  bredskyggede  Petasos  og 
Skippere  og  gamle  Mænd  havde  undertiden  Hovedtøjer  paa. 
Kvindefremslillerne  trak  ved  visse  Lejligheder  Overgevandterne 


Fig.  48.     Medea,  hendes  Bøni  og  Pædagogen. 

over  Hovedel  og  brugte  desuden  Slør  og  Haarbaand  (Mitra). 
Bekrandsede  var  bl.  a.  de,  der  bragte  glædeligt  Budskab  fra 
det  delphiske  Orakel,  eller  de,  der  deltog  i  Gæstebud. 

En  mærkelig  Ejendommelighed  for  Tragedien  var  de  nok- 
som bekjendte  Kothurner,  der  endog  den  Dag  i  Dag  er  blevet 
det  typiske  Udtryk  for  den  høj  tragiske  Stil  (»at  være  paa  Ko- 
thurnen«).  Kothurnen  er  iøvrigt  den  romerske,  ikke  den  græske 
Betegnelse  for  det  berømte  Fodtøj;  paa  græsk  hedder  det 
Embates.     Kothurnen  var  en  høj  Støvle  med  umaadelig  tykke 

Træsaaler,  bestemte  til  at  give  Skuespillerne  større  Højde,  saa 
at  de  kunde  rage  op  over  Korets  Medlemmer.  Tykkelsen  af 
Saaleme  rettede  sig  derfor  ogsaa  efter  Personens  Rang.  Saal- 
eme  vare  firkantede  Klodser  (se  Fig.  45,  46  og  47),  der  passede 
til  begge  Fødder.  Mere  end  en  fem,  seks  Tommer  lagde  dog 
sikkert  ingen  Tragiker  paa  denne  Maade  til  sin  Vækst.  For 
at  bringe  Figurens  Førlighed  til  at  staa  i  Forhold  til  den  kun- 
stige Højde,  udstoppede  man  sig  med  Bryst  og  Mavepuder 
og  undertiden  forstørredes  ogsaa  Hænderne  ved  en  særegen 
Art  store  Handsker. 

Åt   disse    besynderligt   udstafferede   store    Skikkelser  med 


Fig.  49.     Komediescene.     (Vasemaleri). 

deres  ubevsegelige,  som  i  Smerte  forstenede  Ansigter,  iførte  en 
fremmedartet,  straalende  Pragt,  skridende  langsomt  frem  med 
højtidelige  afmaalte  Bevægelser,  maatte  gjøre  et  mægtigt  og 
æventyrligt  Indtryk  paa  det  gammel-græske  naive  Folkesind, 
er  ikke  vanskeligt  at  tænke  sig.  Omtrent  som  levendegjorte 
Gudebilleder  maa  de  have  virket,  og  naar  Folket  hørte  de 
skjønne  alvorlige  Ord  tone  ud  fra  disse  vandrende  Statuer, 
betoges  de  ligemeget  af  kunstnerisk  og  af  religiøs  Begejstring. 
Men  Tiden  vedblev  ikke  at  være  lige  from  og  lige  naiv;  Tra- 
gedierne blev  heller  ikke  altid  de  samme  ophøjede  Digtninge, 
hvis  Emner  hentedes  langt  borte  fra  den  daglige  Færd.    Der 

kom  Tider,  da  man  burde  have  bortkastet  de  gamle  Dages 
Virkemidler  og  søgt  andre,  som  passede  til  den  nye  Smag  og 
den  nye  Digtning.  I  Stedet  derfor  holdt  man  med  stræng 
Pietet  fast  ved  det  gamle  tragiske  Udstyr  lige  til  den  klassiske 
Oldtids  sidste  Dage,  og  Følgen  blev,  at  dette  fra  at  have  været 
ophøjet,  nu  syntes  latterligt,  fra  at  have  været  betagende,  nu 
syntes  forstyrrende.  Lukian  er  kun  et  Udtryk  for  sin  Tid, 
naar  han  spotter  de  uhyre  Stylter,  paa  hvilke  de  tragiske 
Skuespillere   vandre,   og   undrer   sig  over,  at  de  kan  komme 


Fig.  50.     Scene  af  Aristofanes'  »Frøerne«. 

helskindede  over  Skuepladsen.  Han  gjør  Løjer  med  deres 
Bryst-  og  Mavepuder  og  »deres  hule  Munde,  der  saa  ud  som 
de  vilde  sluge  Tilskuerne.«  At  disse  sære  Skikkelser  dog 
endnu  saa  sent  som  i  det  tredje  Aarhundrede  efler  Chr.  kunde 
gjøre  en  betydelig  Virkning,  om  end  ikke  ganske  den  tilsigtede, 
paa  et  helt  umiddelbart  Publikum,  derom  vidner  en  Fortælling 
hos  Philostrat. 

Til  Spanien,  i  en  Egn,  hvor  Skuespil  aldrig  før  var  set, 
kom  et  græsk  Skuespillerselskab.  De  brave  Landboere  sad 
stumme    af    Forbavselse    og    hemmelig    Rædsel,    da   de    saa 

Tragikeren  skride  frem  paa  Scenen  med  sin  mægtige  Rrop  og 
sit  ubevægelige  Ansigt  med  den  vidt  aabne  Mund.  Men  da 
han  opløftede  sin  Røst  og  begyndte  at  tale  i  den  tragiske 
Deklamations  syngende  og  klangfulde  Tone,  blev  der  almindelig 
Flugt  blandt  Publikum;  alle  styrtede  ud  af  Theatret  »fulde  af 
Forfærdelse  som  for  en  Dæmon,  stive  af  Skræk  og  bedøvede«. 
Hvad  Kostymet  for  Satyrspillet  angaar,  da  var  det  for 
Hovedpersonernes  Vedkommende  —  Satyr/rorc/s  Dragter  ere 
tidligere  omtalte  —  væsenlig  det  samme  som  Tragediens;  blot 


Fig.  51.     Komediescene  (Vasemaleri). 

var  Chitonen  kortere  for  ikke  at  hindre  den  livlige,  kaade 
Aktion.  Af  samme  Grund  brugtes  rimeligvis  heller  ikke 
Kothumen,  skjønt  man  ikke  kan  slutte  det  af,  at  Billedværkerne 
ikke  viser  den,  thi  ofte  er  den  ogsaa  af  kunstneriske  Hensyn 
udeladt  paa  Afbildninger  af  Tragikere.  Den  gamle  Silen,  en 
staaende  Figur  i  Satyrspillet,  bar  en  Art  Tricot  besat  >  med 
regelmæssig  anbragte  Haar-  eller  Uldtotter,  som  dækkede  hele 
Kroppen  med  Undtagelse  af  Hænder,  Fødder  og  Hoved;  (Fig. 
33)  undertiden  fremstilles  han  ogsaa  med  en  laadden  Skindvams 
og  Bukser.     Hjorte-,  Panther-  og  Gedeskind  brugtes  hyppigt  i 

Satyrspillet,  men  Pantherskindene  vare  eftergjorte,  da  de  ægte 
vare  for  dyre  at  anskaffe. 

Om  Kostymeme  i  den  gamle  Komedie  ved  vi  ikke  meget, 
i  hvert  Fald  ikke  meget  paalideligt.   Afbildninger  fra  selve  den 
aristofaniske  Tid  existere  ikke.    Derimod  findes  der  en  Række 
Vasebilleder  fra  Nedre-Italien^  forestillende  Scener  af  de  græsk- 
italiske    Buffoskuespillere,    Phlgakemes,    Komedie,    der,    ud- 
sprungen  af   de   gamle 
doriske  Maskeløjer,  hav- 
de megen   Lighed  med 
de  aristofaniske  Stykker; 
navnlig  var  det  phalliske 
Element  fælles  for  begge. 
Enkelte     af    Billederne 
synes  endog  direkte  at 
fremstille  Scener  fra  Ari- 
stofanes,    saaledes    Fig. 
50      Begyndelsesscenen 
af   »Frøerne«.     Forsaa- 
vidt   disse  fra  Græken- 
land  stammende  Skue- 
spillere   altsaa    virkelig 
have  opført  den  gamle 
græske  Komedie,  er  det 
Fig.  52.    Komediescene.  rimeligt,    at    de    ogsaa 

have  bevaret  det  tradi- 
tionelle Kostyme,  i  Betragtning  af  den  Vedhængen  ved  gamle 
Former,  som  det  græske  Theatervæsen  overalt  bærer  Vidnesbyrd 
om.  De  phlyakiske  Vasebilleder  stamme  væsenlig  fra  tredje 
Aarh.  f.  Chr.  I  disse  Fremstillinger  af  dramatiske  Scener 
falder  navnlig  Mandskostymet  i  Øjnene  ved  sin  ejendommelige 
Karakter,  der  synes  at  udspringe  fra  Dionysosdyrkelsen. 
Mest  paafaldende  ere  de  tætsluttende,   lange  Benklæder,   som 

alle  de  mandlige  Personer  bære,  og  som  hos  nogle  af  Figurerne 
kompleteres  af  langærmede  Trøjer  i  samme  Mønster  og  Far\'er. 
Disse  Klædningsstykker  ere  ganske  ugræske  og  stamme  rimeligvis 
ligesom  det  tragiske  Kostjrme  fra  Asien.  De  ere  altsaa  rent  kon- 
ventionelt hentede  fra  Gudsdyrkelsen  og  efterligne  ikke  det  dag- 
lige Livs  Dragter.  Over  denne  trikotagtige  Dragt,  der  oftest  var 
tværstribet,  men  i  forskjellige  Farver,  bares  en  ærmeløs  Vams, 
nærmest  af  Skikkelse  som  de  Plastroner,  man  nutildags  bruger 
ved  Fægteundervisning,  med  karikaturmæssige  Udstopninger 
over  Maven  og  paa  Bagen.  Vamsen  var  hyppigt  kjødfar\^et 
og  forestillede  alt- 
saa den  nøgne  Krop 
(sml.  Fig.  50),  og 
til  den  var  fastsyet 
den  fra  den  gamle 
Komedie  uadskille- 
lige Phallos  i  grelle 
Former,  forfærdiget 

af  rødt   Læder. 
Kvindekostymeme 
nærmede  sig  mere 

den    dagligdags 
Dragt   (sml.   Fig.  54).     Fodbeklædningen    var   en   til   Ankelen 
rækkende  Sko  i  Stedet  for  Tragediens  Kothume. 

Den  nye  Komedies  sceniske  Klædebon  faldt  væsenligt 
sammen  med  den  almindelige  græske  Dragt,  saaledes  som  det 
ogsaa  stemmede  bedst  med  de  dagligdags  Typer  i  disse  Skue- 
spil. Dog  det  almindelige  græske  Hang  til  at  generalisere, 
fornægtede  sig  heller  ikke  her.  Ved  allehaande  ydre  Tegn 
klassificerede  den  nye  Komedies  Kostymering  sine  Personer. 
Disse  Tegn  havde  gjeme  en  svag  Forbindelse  med  Virkeligheden, 
men  deres  Hovedbetydning  bestod  deri,  at  Publikum  efter- 
haanden  blev  paa  det  rene  med,  at  det  og  det  Udseende  betød 


Fig.  53.     Komediescene. 

den  og  den  Karakter.  Man  skjelnede  ved  Klædernes  Stof  eller 
Snit  mellem  Borgeren  og  Landboeren  (den  sidste  havde  en 
Gedeskindskittel ,  Stok  og  Tværsæk),  mellem  Ynglingen  og 
Oldingen,  den  ærbare  Kvinde  og  Hetæren  (denne  optraadte  i 
et  broget,  straalende  Kostyme  med  broderet  Overkast  og  Guld- 
baand  om  Haaret).  Der  var  særlige  Dragter  for  den  lykkelige 
Mand  og  den  af  Skæbnen  forfulgte,  for  den  landsforviste  og 
for  den  unge  Pige,  der  havde  syndet  mod  Kyskhedens  Love. 


Fig.  54.     Komediescene, 

Denne  Regelmæssighed  drev  man  ud  over  enhver  Sandsynlighed, 
idet  man  til  enhver  Karakter  anvendte  en  fuldkommen  Uniform, 
som  blev  en  Del  af  Figuren  og  uadskillelig  fra  den.  Krigeren 
bar  altid  sin  Purpurkappe,  Kokken  lagde  aldrig  det  grove 
Forklæde,  som  han  gik  i  Køkkenet  med.  Snyltegæsten  viste 
sig  kun  i  en  mørk,  ophæftet  Kappe,  der  antydede  den  for- 
dringsløse Mand,  som  bestandig  var  parat  til  at  løbe  efter  en 
god  Middag,  og  med  sine  spraglede,  fremmedartede  Klæder 
fortalte  Hetæreagenten  uvægerlig  om  sin  udenlandske  Herkomst. 
Om  det  saa  var  Indbrudstyven  og  Hetærens  Kammerpige,  saa 

viste  de  ved  første  Øjekast  deres  Stilling  i  Samfundet  og  i 
Stykket.  — 

I  den  græske  Skuespilkunst  forekom  tre  forskjellige  Fore- 
dragsmaader:  l)den  almindelige  Recitation  —  Tale  uden  Musik- 
ledsagelse, men  understøttet  af  Gestus;  2)  Sangen  —  med 
Fløjte-  eller  Harpeledsagelse  og  understøttet  af  Dans;  3)  den 
melodramatiske  Fremsigelse,  kaldet  Parakataloge,  som  bestod  i 
en  rhytmisk  Recitation,  understøttet  af  Fløjtespil  og  af  Gestus, 
delvis  ogsaa  af  Dans. 

Reciterede  (talte)  blev  i  alle  Skuespilarterne  det,  der  var 
skrevet  i  det  jambiske  Tri- 
meters  Versemaal,  de  rent  ly- 
riske Partier  bleve  sungne, 
og  alt  det  øvrige  henhørte 
under  Parakataloge  en.  ^) 

Hvorledes  Sang  og  melo- 
dramatisk Fremsigelse  blev 
foredraget,  derom  foreligge 
ingen  Oplysninger.  Blot  ved 
vi,  som  det  ogsaa  allerede 
er  bemærket  i  Anledning 
af    Chorets     Foredrag,     at 

polyfon,  flerstemmig  Sang  var  ukjendt.  Hvad  Talen,  Reci- 
tationen angaar,  da  krævedes  der  af  Skuespilleren  en  særdeles 
nøjagtig  Fordannelse  og  en  overordentlig  Paapasselighed  ved 
hver  enkelt  Optræden.  Da  Mimiken  ingensinde  kunde  under- 
støtte eller  bøde  paa  Deklamationen  saaledes  som  i  vor  Skue- 
spilkunst, hvor  et  udtryksfuldt  Blik  eller  Smil  tidt  kan  tale 
klarere    end    den    skjønneste    Stemme,    maatte    en    særdeles 


Fig.  55.     Typer  fra  den  nyere  Komedie. 
Slave,  Hetære  og  Koblerskc. 


1)  SmI.    Oehmichen:    A.    V.   p.    272    ff.     Alb.    MQIIer:    A.    V.   p.  189  ff.     Haigh  : 
A.  V.  p.  241  ff. 


Digitized  by 


Google 


206 

bøjelig,  stærkt  akcentueret  og  tydelig  Diktion  være  et  uafviseligt 
Krav  hos  Fremstilleren. 

Rent  sprogligt  fordredes  af  den  græske  Skuespiller  —  i  Athen 
i  alt  Fald  —  den  fineste  atheniensiske  Udtale  uden  Tilsætning  af 
nogen  Dialekt  eller  udenlandsk  Accent.  Men  samtidig  maatte  han 
iagttage  den  største  Grad  af  Nøjagtighed  overfor  Versenes  Rhyt- 
mik.  Var  han  saa  uheldig  at  tilføje  eller  glemme  en  Stavelse,  lagde 
han  Betoningen  forkert,  saa  Verset  gik  i  Stykker,  kunde  han 
være  vis  paa,  at  Publikum  protesterede  med  en  Storm  af  Mis- 
hagsytringer.    Først   og 
fremmest  var  dog  en  af 
Naturen    kraftig    og   af 
ham     selv     veltræneret 
Røst    nødvendig.      Selv 
om  de  uhyre  Theaterrum 
vise    sig   at    have    haft 
en  forbavsende  god  Aku- 
stik,   var   det  dog  ikke 
Smaating  at  skulle  tale 
til  et  Publikum   paa  c. 
Fig.  66.    Scene  af  en  nyere  Komedie.  tredive    tusind    Menne- 

sker, og  om  end  Maskens 
tragtformede  Mundaabning  maaske  forstærkede  Stemmen,  saa 
svækkede  den  dog  samtidig  Artikulationen  og  nødvendiggjorde  i 
Forbindelse  med  Rumforholdene  et  væsenligt  langsomt  Tempo  i 
Talen.  Tempoet  vekslede  dog  naturligvis  efter  Stykkets,  Situa- 
tionens eller  Rollens  Karakter.  I  Tragedien  var  detgjennemgaaende 
langsommere,  i  Komedien  hurtigere.  Foruden  de  sproglige  og 
metriske  Krav,  samt  Udviklingen  af  Stemmestyrke  og  Iagttagelsen 
af  Tempoet,  lagde  man  dog  ogsaa  Vægt  paa  finere  Foredrags- 
nuancer,  paa  Vekslen  af  Tonehøjde,  paa  Pauser,  paa  Accenter, 
alt  systematisk  og  nøjagtig  afpasset  efter  Stykkets  Ord. 

Den  græske  Skuespiller  var  paa  en  Gang  baade  Sanger^ 
Danser  og  Recitator.  De  Fordringer,  der  stilledes  til  hans 
tekniske  Uddannelse,  var  altsaa  meget  betydelige,  navnlig  da 
Kostymet  lagde  Hindringer  i  Vejen  for  al  hans  Færdighed; 
Masken  hindrede  hans  Tale  og  hans  Sang,  Udstopningerne  og 
de  lange  folderige  Klæder  besværliggjorde  hans  Gestus,  og 
Kothumen  nødte  ham  til  en  meget  beregnet  Gang  og  Dans. 
Samtidig  var  Publikums  Fordringer  til  Korrekthed  og  Duelighed 
store,  dets  Kritik  aarvaagen  overfor  den  mindste  Fejl  og 
ubarmhjærtig  overfor  det  ringeste  Uheld.  Æschines  maatte  i 
mange  Aar  høre  ilde,  fordi  han  en  Gang,  mens  han  var  Skue- 
spiller, var  faldet  i  et  Løb  og  maatte  hjælpes  op  af  Kor- 
læreren.  ^)  Selv  om  langvarig  Øvelse  kunde  bringe  Skue- 
spilleren til  at  bevæge  sig  saa  temmelig  ugenert  paa  de  høje 
Kothumer,  maatte  disse  dog  altid  betinge  en  langsom  og  ikke 
for  livlig  Gang,  der  jo  iøvrigt  passede  godt  til  Tragedien.  Til 
Gjengæld  var  Haandbevægelserne  uddannede  til  en  Fuldkom- 
menhed og  med  en  beregnet  Nuancerigdom,  til  hvilken  vor 
moderne  Plastik  næppe  kjender  Magen,  og  som  formaaede 
næsten  at  erstatte  den  manglende  Mimik.  Desværre  savne  vi 
indgaaende  Behandlinger  af  denne  Gren  af  Tekniken,  der 
vistnok  kunde  give  højst  interessante  og  ogsaa  for  Nutiden 
lærerige  Vink. 

Først  og  sidst  lagdes  der  dog  Vægt  paa  Stemmens  Uddan- 
nelse. Den  gode  Stemme,  det  var  i  Grækenland  omtrent  ens- 
betydende med  den  gode  Skuespiller.  Ogsaa  i  denne  Henseende 
frembyder  den  græske  Skuespiller  en  afgjort  Lighed  med  vore 
Operasangere.  Han  dømmes  mere  efter  Stemmen  end  efter 
Talentet.    Demosthenes  sagde,  at  »Skuespillere  maatte  dømmes 


*)  Det  var  i  Oinomaos'  Rolle  i  Tragedien  af  samme  Navn  under  en  Opførelse  i 
en  Provins.  Demosthenes  kaldte  derfor  sin  Modstander  for  >den  bondske 
Oinomaos*. 

efter  deres  Stemmer,  Politikere  efter  deres  Klogskab.«  Endda 
var  det  —  for  det  store  Publikum  i  alt  Fald  —  nok  saa  meget 
Stemmens  Styrke  som  dens  Skjønhed,  der  var  det  afgjørende. 
Det  phænomenale  har  til  alle  Tider  haft  en  betagende  Magt 
overfor  den  naive  Mængde,  og  ligesaalidt  som  nutildags  Bassens 
dybe  C  eller  Sopranens  trestrøgne  f  nogensinde  forfejler  sin 
Virkning,  saaledes  tiljublede  man  ogsaa  for  totusinde  Aar  siden 
den,  der  med  sit  umaadelige  Brøl  paa  en  Gang  kunde  faa 
tredsindstyvetusind  Trommehinder  til  at  dirre.  Den  sceniske 
Uddannelse  blev  derfor  væsenlig  ved  Siden  af  plastiske  Øvelser, 
en  Trænering  af  Stemmen,  men  denne  dreves  ogsaa  meget 
systematisk  og  med  den  højeste  Grad  af  Ihærdighed. 

Skuespillerne  øvede  gjerne  deres  Stemmer  tidligt  om 
Morgenen  og  paa  fastende  Hjerte,  fordi  Halsen  efter  Maaltidet 
strax  er  mindre  bøjelig,  i)  Maadehold  i  Spisen  og  Drikken 
ansaas  for  nødvendig  for  den,  der  vilde  have  fuldt  Herredømme 
over  sin  Røst,  nogle  føjede  ogsaa  hertil  Afholdenhed  fra  erotiske 
Nydelser.  Gjennem  hele  Oldtiden  var  de  græske  Skuespillere 
berømte  for  den  Flid,  de  anvendte  paa  deres  Halsteknik. 
Cicero  beretter,  hvorledes  de  aarevis  siddende  foretog  Deklama- 
tionsøvelser,  og  at  de  før  og  efter  Forestillingen  skolede  Stemmen 
i  forskjellige  Legemsstillinger,  for  at  hærde  den  mod  alle  An- 
strængelser.  Deres  Fremstillingsmaade,  der  saa  hyppigt  led- 
sagedes af  Dans  eller  dog  vekslende  plastiske  Stillinger,  krævede 
nemlig,  at  Talen  eller  Sangen  ikke  lod  sig  hæmme  af  de 
Vanskeligheder,  som  stærkt  vredne  Lemmer  og  vilde  Spring  — 
som  i  Komedien  —  ellers  volde  dem,  der  blot  er  vant  til  at 
synge  og  tale  i  rolig,  oprejst  Stilling. 

Fagmæssige  Lærere  i  Stemmeuddannelse  fandtes  ogsaa. 
En  saadan  Lærer  kaldtes  Pbonaskos,  og  til  Støtte  for  de  rent 


1)  Nutidens  Sanglærere   onbefale   ogsaa  dette   Tidspunkt   til  Øvelse,    navnlig    for 
Koleraturtrænering, 

musikalske  Partier  af  Foredraget  var  ogsaa  ved  Forestillingerne 
en  saadan  Tekniker  tilstede  som  en  Art  Dirigent,  der  med  et 
særligt  Instrument  (phonaskikon  Organon)  angav  Tonearten  og 
ledede  Tempoet. 

Foruden  den  personlige  Uddannelse  og  Øvelse  var  der 
naturligvis  ogsaa  Fællesøvelser  og  samlede  Prøver,  Disse  Prøver 
fandt  dog  mærkværdigvis  ikke  Sted  i  Theatret  —  maaske  fordi 
Uvedkommende  her  i  det  aabne  Rum  vilde  have  kunnet  snige 
sig  til  at  overvære  den  —  men  i  særlige  Øvelseshuse;  ligesaa 
mærkværdigt  er  det,  at  Personalet  ikke  ved  nogen  af  Prøverne, 
end  ikke  ved  den  sidste  »Generalprøve«,  Proagon,  der  afholdtes 
faa  Dage  før  den  egentlige  Fest,  optraadte  i  Kostyme  eller 
med  Maske.  ^) 

Oplysninger  om  de  enkelte  Skuespillere  og  Karakteristiker 
af  deres  Kunst  findes  kun  i  enkelte  spredte  Bemærkninger  hos 
de  gamle  Forfattere,  og  det  Billede,  der  lader  sig  danne  af 
disse  flygtige  og  usammenhængende  Udtalelser,  er  saare  ufuld- 
komment. Saameget  synes  man  dog  at  turde  slutte,  at  den 
græske  Skuespilkunst  falder  i  tre  Perioder,  Den  første  af  disse 
Perioder  knytter  sig  til  Aischglos,  sona  Hovedskuespilleren  og 
Iscenesætteren  for  sine  egne  Stykker  og  hans  to  Hjælpere, 
Kleander  (Deuteragonist)  og  Mgnniskos  (Tritagonist).  Vi  maa  tænke 
os  denne  Periodes  Kunst  strængt  stiliseret,  afmaalt  og  værdig, 
fornemt  Qæm  fra  naturalistiske  Effekter,  med  ensformig, 
højtidelig  men  dog  sjælfuld  Deklamation  og  symbolske  Danse- 
bevægelser —  snarere  en  Forkyndelse  end  egenlig  Fremstilling. 
Om  Aischylos'  egen  Skuespilkunst  ved  vi  intet,  men  vi  tør 
gaa  ud  fra,  at  det  var  ham,  som  med  sin  overlegne  Per- 
sonlighed gav  den  sit  Stempel.  Født*)  i  Eleusis,  Mysteriernes 
Eleusis,  Hovedamestedet  for  den  græske  Gudsdyrkelse,    af  en 


1)  SmI.  Oemichen,  a.  V.  264  f. 
<)  Omtrent  Aar  525  f.  Chr. 

gammel,  fornem  Familie  og  udrustet  med  den  storladne, 
alvorlige  Digterbegavelse,  som  han  fik  i  Vuggegave,  var  han 
som  skabt  til  at  paatrykke  Skuespilkunsten  netop  det  højtids- 
fulde, guds^enestelige  Præg,  som  den  i  denne  Periode  havde, 
og  det  var  ogsaa  først  med  hans  Død,  at  nye  Strømninger 
gjorde  sig  gældende.  Samtidig  med  at  de  politiske  Talere,  der 
hidtil  havde  iagttaget  en  lignende  ubevægelig  og  enstonig 
Værdighed  i  deres  Foredrag,  blev  livligere,  heftigere,  ikke  mere 
nøjedes  med  som  Perikles  at  staa  stift  drapperede  i  deres 
Klædebon,  men  indførte  at  slaa  Kappen  tilside  og  gestikulere 
ivrigt  —  en  Skik  som  Kleon  var  Opfinderen  af  —  samtidig 
hermed  tilførtes  der  ogsaa  Skuespilkunsten  nyt  Blod.  Man 
søgte  ogsaa  her  hen  til  nye  Former,  nærmede  sig  mere  til  det 
virkelige  Livs  Udtryksmaade  og  brød  med  den  gamle  Stivhed 
og  Ensformighed.  Naturligvis  maatte  saadanne  Innovationer 
forarge  Udøverne  af  den  Aischyleiske  Skole  —  det  er  saa 
Verdens  Gang;  man  har  endnu  Beviset  derfor  i  en  Udtalelse 
af  Mynniskos,  der  mange  Aar  overlevede  Aischylos,  og  saaledes 
havde  den  Sorg  at  se  de  overleverede  Principer  krænkede  af 
den  nye  Skole.  Han  kaldte  da  Kallippides,  en  af  denne  nye 
Skoles  ivrigste  Tilhængere,  simpelthen  for  »en  Abekat«,  fordi 
han  imiterede  Naturen  i  Stedet  for  at  holde  sig  Traditionen 
efterrettelig.  Samme  Kallippides  var  iøvrigt  noget  af  en  Abekat. 
Der  fortælles  adskillige  Exempler  paa  hans  naragtige  Virtuos- 
forfængelighed, saaledes  som  da  han  ved  Alkibiades'  Hjemfart 
til  sit  Fædreland  i  Aaret  408  f.  Chr.  stod  paa  hans  Skib  i  fuldt 
Sceneskrud  og  og  med  mægtig  Røst  kommanderede  Rorkarlene; 
eller  da  han  ved  et  Møde  med  Spartanerkongen  Agesilaos, 
forbavset  over  ikke  at  blive  modtaget  med  skyldig  Begejstring, 
stillede  sig  op  foran  ham  og  raabte:  »Kjender  du  mig  ikke, 
o  Konge?«  —  Hvorpaa  denne  saa  paa  ham  og  svarede  med 
ægte  Lakonisme:  »Jo,  er  du  ikke  Narrifaxen  Kallippides?« 
Senere   tilbød   han   Kongen   at   vise  ham  sin  Færdighed  i  at 

efterligne  Nattergalens  Sang,  men  Kongen  standsede  ham  med 
de  Ord:  »Jeg  har  hørt  den  selv  synge.«  —  Fraset  disse  Nar- 
agtigheder ansaas  Kallippides  for  at  være  en  virkelig  betydelig 
Tragiker,  der  i  Forbindelse  med  Nikostratos  banede  Vejen  for 
den  nye  Tid.  Nikostratos  var  i  Særdeleshed  berømt  for  den 
Kunst,  hvormed  han  fremsagde  de  lange  Budberetninger,  der 
ere  saa  hyppige  i  den  græske  Tragedie.  Hans  Spil  var  saa 
fuldkomment,  at  det  blev  en  Talemaade  at  sige:  »Han  gjør 
det  som  Nikostratos!«  for  at  udtrykke,  at  noget  var  rigtig  godt 
gjort.  Sofokles  selv  fik  ingen  Betydning  som  Skuespiller;  hans 
svage  Stemme  nødte  ham  tidligt  til  at  forlade  Scenen  og  efter 
hans  Tid  gik  det  af  Brug,  at  Digterne  selv  optraadte  som 
Skuespillere  i  deres  Stykker. 

Men  det  var  væsenlig  efter  Sofokles,  at  Skuespilkunstens 
selvstændige  Blomstring  begyndte.  Om  Sofokles'  egne  Skue- 
spillere, Kleidemides  og  Tlepolemos,  vide  vi  intet  andet  end  selve 
Navnene.  Men  i  Qerde  Aarhundrede  samtidig  med  Demosthenes 
dukker  der  en  Række  Navne  op.  Polos,  Theodoros,  Aristodemos, 
Neoptolemos,  Thessalos,  Athenodoros  og  flere,  der  fastslaa  den 
anden  Periode  som  de  store  Virtuosers  Periode  i  Modsætning 
til  den  første,  der  er  Underordningens,  Totalvirkningens,  For- 
kyndelsens. 

Til  Polos,  hvem  Plutarch  sætter  over  alle  samtidige  Frem- 
stillere i  Adel,  heroisk  Værdighed  og  Følelsesudtryk,  knytter 
sig  en  Anekdote,  der  godt  karakteriserer  den  hele  Retning. 
Polos  havde  mistet  en  Søn,  som  han  elskede  højt.  Kort  efter 
dette  Dødsfald  spillede  han  Elektra  i  Sofokles'  Tragedie  af 
samme  Navn.  I  dette  Stykke  forekommer  som  bekjendt  en 
Scene,  i  hvilken  Elektra  med  den  Urne  i  sin  Haand,  som  hun 
tror  indeholder  Orestes'  Aske,  har  et  langt,  fortvivlet  Udbrud 
af  Sorg  over  dennes  Død.*)   For  at  bringe  sig  selv  i  den  rette 


*)  o  Minde!    sidste  Levning   af  Orestes,    mig   den  kæreste  af  Alle  etc.     Sofokles: 
Elektra  V.  1099-1143. 

Stemning  anvendte  Polos  i  Stedet  for  den  almindelige  Theater- 
rekvisit  sin  egen  Søns  Askeurne,  og  med  denne  i  Haanden 
sagde  han  sin  Monolog  med  en  saadan  Følelsens  Ægthed  og 
Dybde,  at  Tilskuerne  betoges  paa  den  sælsomste  Maade.  Der 
ligger  i  dette  rent  udvendige  Middel,  hvis  Virkning  paa  Til- 
skuerne kun  kan  have  beroet  paa,  at  de  vidste,  hvad  der  gik 
for  sig,  noget  af  hvad  vi  vilde  kalde  en  styg  Reklame;  men 
selve  Kjendsgjerningen,  at  en  Skuespiller  ikke  viger  tilbage  for 
at  benytte,  selv  paa  rent  misforstaaet  og  ukunstnerisk  Vis,  sine 
helligste  og  personligste  Sorger  i  sin  Opgaves  Tjeneste,  \1ser 
dog,  med  hvor  megen  Alvor  man  paa  denne  Tid  opfattede 
Fremstillerens  Hverv.  —  Polos  var  iøvrigt  Demosthenes'  Lærer 
i  Talekunst. 

Tbeodoros  beundredes  især  paa  Grund  af  sin  sjældne 
Naturlighed  i  Følelsesudtrykket  og  de  fineste  Kjendere  ansaa 
derfor  ham  for  den  første  i  sit  Fag.  Aristoteles  siger  om  ham, 
at  medens  alle  de  andre  Skuespillere  syntes  at  tale  med  en 
fremmed  Røst,  talte  han  alene  med  sin  egen  Stemme,  og  just 
derved  opnaaede  han  de  største  Virkninger.  Engang,  da  han 
optraadte  i  Thessalien  for  den  haarde  og  brutale  Tyran, 
Alexander  af  Pherae,  rørte  han  denne  i  den  Grad  med  sit 
sande  Spil,  at  Alexander  midt  under  Forestillingen  saa  sig 
nødt  til  at  forlade  Theatret.  Han  fortalte  siden  efter  Theodoros, 
at  han  havde  skammet  sig  over,  at  Folk  skulde  se  ham  græde 
over  en  Skuespillers  fingerede  Lidelser,  han  som  var  fuldkommen 
ufølsom  for  de  virkelige  Kvaler,  han  lod  sit  eget  Folk  lide. 
Theodoros'  berømteste  Roller  var  Orestes  og  Antigone. 

Aristodemos*  og  Neoptolemos*  Ry  er  især  knyttet  til  Philip 
af  Makedonien,  ved  hvis  Hof  de  var  velsete  baade  som 
Kunstnere  og  som  Mennesker.  Makedonerkongen  benyttede 
dem  endog  i  diplomatiske  Hverv,  og  de  havde  en  betydelig 
Andel  i  Afslutningen  af  den  philokrateiske  Fred.  Dette  Forhold 
paadrog  dem  iøvrigt  stærke  Beskyldninger  for  Landsforræderi  fra 

Demosthenes,  der  mente,  at  de  havde  set  mere  paa  Philips 
Interesse  end  paa  deres  Landsmænds.  Om  Aristodemos  hedder 
det,  som  ogsaa  om  Polos,  at  han  i  sin  Plastik  efterlignede  be- 
kjendte  Billedværker. 

Alexander  den  Stores  Yndlingsskuespiller  var  Thessalos, 
Da  Alexander  vendte  tilbage  fra  Ægypten,  afholdtes  en  stor 
tragisk  Væddekamp  i  Tyrus,  hvor  Kongerne  af  Cypern  var 
Choreger,  og  Hærens  fornemste  Hærførere  fungerede  som 
Dommere.  I  denne  Konkurrence  deltog  blandt  andre  de  to 
Tragikere  Athenodoros  og  Thessalos,  Men  Athenodoros  vandt 
til  Alexanders  store  Fortrydelse.  Han  erklærede,  at  han  gjeme 
havde  givet  en  Del  af  sit  Kongerige  for  at  have  sikret  Thes- 
salos Sejren. 

De  her  nævnte  Skuespillere  vare  alle  Tragikere.  Om  de 
komiske  Fremstillere  ved  vi  næsten  intet  andet  end  nogle 
Navne  som  Hermon,  Apollodoros ,  Protagonist  i  Aristofanes' 
»Freden«,  Philemon,  Satyros,  der  skal  have  spillet  Slaverollerne, 
Parmenon,  Nausikrates  og  Lgkon,  Det  komiske  Talent  stod 
næppe  saa  højt  i  Kurs  som  det  tragiske,  og  Komiken  var 
næppe  heller  af  den  fineste  Art.  En  af  Hermons  bedste  Vittig- 
heder var  saaledes  at  slaa  sine  Medspillende  i  Hovedet  med 
sin  Stok,  og  Parmenon  vandt  sine  Laurbær  ved  sin  sjældne 
Færdighed  i  at  efterligne  en  Gris's  Grynten.  Tragikeren  Theo- 
doros  hævdede  ogsaa  overfor  Komikeren  Satgros,  at  det  var 
langt  lettere  at  faa  Folk  til  at  le  end  at  faa  dem  til  at  græde, 
og  det  tør  antages,  at  den  komiske  Kunst  for  en  stor  Del  har 
bestaaet  i  barnagtige  Klownstreger. 

Efter  Alexanders  Tidsalder  indtraadte  en  tredje  Periode  for 
det  græske  Skuespil,  en  afgjort  Forfaldsperiode.  Den  fine 
attiske  Smag  ødelagdes  ved  barbariske  Indvandringer,  og 
Publikums  Fordringer  gik  i  Retning  af  grelle  Kraftvirkninger 
og  tom  Naturalisme.  Skuespillerne,  der  allerede  i  forrige  Periode 
havde  haft  Hang  til  virtuosmæssige  Stemmekunster,  undsaa  sig 

nu  ikkke  ved  at  lade  de  rent  aandløse  Naturefterligninger  træde 
i  Forgrunden.  De  vandt  Berømmelse  ved  at  efterligne  Havets 
Brusen,  Vognens  Rullen,  Regnens  Plasken  og  lignende  Snurre- 
piberier; Dyreimitationeme  bleve  yndede  Numre  i  Skuespillene, 
og  samtidig  traadte  et  overdrevent  malende  Gebærdespil  til  og 
bidrog  sit  til  at  tilintetgjøre  den  simple  Stilftildhed,  som  var 
den  græske  Skuespilkunsts  sande  Væsen. 


V. 

KOMPARSERNE. 

Saavel  i  Tragedie  som  i  Komedie  blev  der  Brug  for  en 
Del  underordnede  Agerende,  dels  til  Udførelsen  af  de  Roller, 
som  ikke  kunde  udføres  af  de  tre  af  Staten  ansatte  Hypokriter, 
dels  til  at  bestride  den  almindelige,  saakaldte  Statisttjeneste; 
Konger,  Dronninger  og  andre  fornemme  Personer  ledsagedes 
paa  Skuepladsen  bestandig  af  et  anseligt  Følge  af  pragtfuldt 
klædte  Komparser,  der  uden  at  behøve  de  egenlige  Skuespilleres 
vanskelige  tekniske  Uddannnelse  dog  maatte  være  i  Besiddelse 
af  en  vis  plastisk  Færdighed,  og  for  saa  vidt  de  udførte  Tale- 
roller ogsaa  maatte  have  Kjendskab  til  Diktionens  Love.  Stumme 
Roller  forekom  ogsaa  af  og  til,  saaledes  Bia  i  »Prometheus«, 
Hermes  i  »Eumeniderne«  o.  fl.  Disse  Figurer  udførtes  ligeledes 
af  Komparserne.  Denne  Klasse  af  Agerende  stod  for  saa  vidt 
paa  samme  Trin  som  Chorsangerne,  som  Omkostningerne  ved 
deres  Udrustning  og  Indøvelse  bestredes  af  Choregen;  paa  den 
anden  Side  henførte  deres  Optræden  dem  nærmest  til  Skue- 
spillernes Stand.  Hvor\idt  de  som  Choreuter  og  Hypokriter 
bar  Maske,  derom  forlyder  intet,  men  sandsynligt  er  det  vel, 
at  de  gjorde  det.  Derimod  optraadte  Fløjtespillerne  og  de 
ijvrige  Musikere  umaskerede. 

VI. 

FORESTILLINGENS    GANG. 

ForestilUngsdagens  Karakter  af  almindelig  Hviledag. 
Pablikums  Ankomst  og  Holdning  under  Forestillingen.     Bifalds^  og  Mishagsytringer, 

Forestillingerne  begyndte  i  Athen  som  ogsaa  andensteds  i 
Grækenland  ved  det  tidlige  Morgengry,  og  da  Festligheden 
havde  Karakter  af  en  Væddestrid  mellem  forskjellige  Digtere 
—  senere  ogsaa  mellem  forskjellige  Skuespillere  —  der  hver 
fremførte  flere  Stykker,  varede  de  den  hele  Dag  igjennem. 
Pladserne  i  Theatret  var  unummererede,  og  Tilstrømningen 
uhyre,  skjønt  ingen  forudgaaende  Annoncering  havde  forkyndt 
Skuespilopførelseme.  Forestillingerne  var  i  Athen  kun  faa 
Aaret  igjennem  og  faldt  bestandig  paa  de  samme  Dyonysos- 
fester,  beskjæftigede  desuden  Sindene  i  saa  høj  Grad,  at  enhver 
yderligere  Anmeldelse  var  overflødig.  Paa  Forestillingsdagen 
hvilede  alt  Arbejde,  lukkedes  alle  Boder,  opsattes  enhver  For- 
retning —  ja,  endog  Gældsarrestanteme  fik  Fred,  og  det  var 
strængt  forbudt  at  lade  nogen  fængsle  ved  denne  Højtidsfest. 
Allerede  længe  før  Solopgang  samledes  Tusinder  af  forvent- 
ningsfulde Tilskuere  udenfor  Theatrets  Mure,  en  larmende 
Skare  af  Mænd,  Kvinder  og  Børn,  alle  opsatte  paa  at  glæde 
sig  og  hidsige  efter  at  erobre  de  bedste  Pladser,  og  alle 
i  deres  bedste  Stads  og  bekransede  til  Gudens  Ære.  Ligesaa 
meget  til  hans  Ære  som  til  egen  Vederkvægelse  medbragtes 
ogsaa  Dunke  med  Vin  og  Kurve  med  Mad  af  dem,  som  ikke 
stolede  paa  Choregens  Flothed;  thi  ofte  lod  denne  af  religiøse 
som  af  praktiske  Grunde  uddele  rigelige  Libationer  af  den 
fyrige  græske  Vin  til  det  ubemidlede  Folk,  for  at  de  kunde 
nyde  Stykket  og  hædre  Guden  med  Begejstring,  ligesom  ogsaa 
Forfatterne  —  de  komiske  især  —  beskyldes  for  det  træske 
Middel  at  lade  kaste  Slikkerier,  Nødder  og  Frugter  ud  iblandt 

Publikum  for  at  tilsnige  sig  dets  Bifald.    Aristofanes  afviser  i 
»Hvepseme«  med  Foragt  den  Art  Reklame,  idet  han  siger: 

Saa  lad  mig  nu  vort  Stykkes  Indhold  sætte  frem. 

Kun  har  jeg  først  et  lidet  Ord  at  sige  Jer: 

I  maa  ej  vente  altfor  meget  af  os  just, 

Dog  heller  ikke  nogen  fra  Megara  s^aalen  Spas, 

Thi  her  der  findes  ej  et  sligt  Par  Slaver,  som 

Blandt  Publikummet  kaster  Nødder  af  en  Kurv;^) 


Nu  bleve  da  omsider  Kasserne  aabnede,  og  ind  stormede 
den  brogede  Skare  for  at  erlægge  deres  to  Oboler  og  saa  for- 
resten bruge  Albuerne  for  at  skaffe  sig  saa  god  en  Plads,  som 
det  lod  sig  gjøre,  ovenfor  de  i  Forvejen  reserverede.  Dette  gik 
dog  ikke  altid  af  uden  Slagsmaal  og  braadne  Pander,  naMilig 
i  den  Tid  da  Adgangen  var  ganske  gratis,  og  Betalingen  af  de 
to  Oboler  indførtes  just  for  at  bringe  lidt  mere  Orden  tilveje 
og  holde  de  daarligste  Elementer  borte.  Senere  —  under  Pe- 
rikles  —  indførtes  det,  som  tidligere  sagt,  at  Staten  udbetalte 
hver  Borger,  der  ønskede  det.  Pengene  til  Theaterbilletten,  en 
Ret  som  den  bemidlede  Stand  dog  ikke  benyttede  sig  af. 

Først  paa  det  Tidspunkt,  da  det  tarveligere  Publikum 
var  kommen  saa  nogenlunde  til  Ro,  begav  de  mere  Velhavende, 
der  havde  ladet  Slaver  besætte  deres  Pladser,  sig  til  Theatret. 
Klienter  og  Tjenere  bar  Hynder  og  Tæpper  for  at  gjøre  de 
haarde  Træ-  eller  Stensæder  mageligere  og  for  at  skærme  mod 
Sol  eller  Kulde.  Fornemt  skred  de  ind  i  Theatret  og  indtog 
deres  Pladser;  de  særligt  populære  hilstes  med  Raab  og  Haand- 
klap  af  den  forsamlede  Mængde,  og  de  ikke  yndede  maatte 
døje  slemme  Gloser  og  spottende  Tilraab. 


>)  Aristofanes:    Hvepseme.     V.  54—59.     Dorphs  Ovs. 

Endnu  stod  dog  de  nederste  Bænkerader  tomme.  Disse 
Hæderspladser  vare  forbeholdte  Archonterne,  Dionysospræsten, 
andre  Guddommes  Præster,  fremmede  Gesandter  og  saadanne 
Privatmænd,  hvem  man  særlig  vilde  hædre.  Endelig  komme 
ogsaa  disse  Stadens  første  Mænd,  Dionysospræsten  føres  til 
den  bedste  og  fornemste  Plads,  den  rigt  forsirede  Stol  i  under- 
ste Rækkes  Midte,  de  andre  Honoratiores  grupperes  efter  Rang, 
rundt  om  hans  værdige  Skikkelse  og  nu  er  Theatret  fuldt. 
Et  pragtfuldt  Syn  I  —  Opad  de  stejle  Skrænter,  i  tætte  Rader, 
Kreds  ovenover  Kreds  til  en  svimlende  Højde  en  Forsamling 
paa  tredivetusind  Mennesker,  festlig  smykkede  i  lyse,  luftige 
Farver,  hvide,  safrangule,  purpurrøde,  med  det  dybtgrønne 
Vinløv  om  de  sorte  Lokker;  nederst  den  værdige  Krans  af  de 
hvidklædte  Præster,  øverst  et  bølgende  Virvar  af  raabende, 
leende,  gestikulerende  Pøbel,  Slaver,  Drenge  og  over  det  hele 
Grækenlands  skinnende  blaa  Himmel,  mod  hvilken  de  tredive- 
tusinds Raaben  og  Sladren  stiger  som  en  Bisværms  Summen. 
Kun  Skuepladsen,  Orkestret,  ligger  forventningsfuld  tom  og 
tavs.  Da,  pludselig,  lyder  Fløjtespil;  det  brusende  Folkehavs 
Larmen  dør  hen  i  hastigt  Decrescendo  og  ind  paa  Orkestret 
drager  det  fantastisk  og  straalende  udsmykkede  Koroptog  med 
Sang  og  Dans.  Skuespillet  er  begyndt  og  paahøres  i  spændt 
og  aandeløs  Tavshed.  De  store  Digteres  skjønne  Ord  tone  i 
klangfuld  syngende  Deklamation  fra  de  sælsomme  Skikkelser 
paa  Skuepladsen  helt  op  til  det  uhyre  Tilskuerrums  yderste 
Rækker  og  de  naive  modtagelige  Øren  fyldes  med  skjøn  Lyd, 
Hjæmeme  med  Tanker  og  Sjælen  med  Begejstring.  Og  Be- 
gejstringen, der  saalidt  som  Legemet  er  sløvet  af  Dagens  for- 
udgaaende  Slid,  som  ofte  gjør  vore  moderne  Theaterforestil- 
linger  til  en  slap  Middagshvile,  maa  ytre  sig,  maa  have  Luft; 
man  raaber  højt,  man  klapper  i  Hænderne,  man  forlanger 
endog   de   skjønneste   Vers   sagt  én   Gang  endnu  —  Udtryks- 

maader   for    Bifaldet,   der   som  bekjendt  alle   have   holdt  sig 
helt  op  til  vor  Tid. 

Men  Dagen  er  lang  og  hverken  Digtere  eller  Skuespillere 
ere  alle  lige  gode.  Der  kommer  de  Øjeblikke,  hvor  Publikum 
kjeder  sig,  er  misfornøjet,  forarget,  ja  rasende  over  det  slette 
Stykke  eller  den  slette  Udførelse,  og  i  saa  Fald  maa  ligesaa 
vel  Misfornøjelsen  give  sig  Udtryk  som  Begejstiingen  før.  Det 
kan  ikke  nægtes,  at  det  græske  Publikums  Misfornøjelse  ofte 
ytrede  sig  paa  en  saa  energisk  Maade,  at  vore  Dages  spag- 
færdige Hyssen,  selv  den  sjældent  anvendte  og  ildesete  Piben 
ganske  maa  blegne  derved.  Ogsaa  for  Grækerne  var  Hyssen 
iøvrigt  den  sædvanlige  og  mildeste  Form  for  Mishag,  men  den 
ledsagedes  almindeligt  af  Trampen  med  Sandalerne  mod  Sten- 
fliserne og  lydelig  Knurren,  hvilket  alt  i  Forening  kunde 
frembringe  en  øredøvende  Larm  og  var  bestemt  til  at  standse 
Skuespilleren  og  Stykket.  Næppe  var  dette  lykkedes,  før  man 
raabte  af  alle  Kræfter  paa  et  nyt  Stykke  og  satte  derved  tidt 
de  andre  Skuespillere  i  Forlegenhed,  idet  disse  ikke  vare  be- 
redte paa  saa  snart  at  komme  til  at  optræde  og  derfor  endnu 
ikke  var  i  Kostyme.  Meget  yndet  var  det  at  kaste  Sten  i 
Hovedet  paa  den  Skuespiller,  man  ikke  syntes  om,  indtil  man 
effektivt  havde  overtydet  ham  om,  at  hans  Spil  ikke  behagede 
og  han  trak  sig  tilbage.  Denne  Skæbne  var  det,  der  ovei^k 
Æschines,  som  nær  havde  mistet  Livet  ved  samme  Lejlighed. 
Paa  Landet,  hvor  Sindene  var  mindre  bevægelige  og  Adgangen 
til  Levnedsmidler  nemmere,  anvendte  man  sædvanlig\is  Figner 
eller  Oliven  som  Kasteskyts  mod  upopulære  Skuespillere. 
Naar  end  ikke  disse  Midler  syntes  Publikum  at  staa  i  pas- 
sende Forhold  til  et  særdeles  slet  Spil,  forlangte  det  med 
kraftige  Raab,  at  Fremstilleren  paa  Stedet  fik  en  Dragt  Prygl. 
Og  denne  uddeltes  da  til  almindelig  Tilfredshed  —  undtagen 
dog  for  Skuespilleren  —  af  en  Art  Theaterpoliti,  »Stavbærerne^, 
der  altid  bevæbnede  med  tykke  Stokke  overværede  Forestillin- 

gerne,  siddende  paa  Thymelet,  hvorfra  de  holdt  Øje  med  Uro- 
stiflere  eller  Lommetyve. 

Det  græske  Theaterpublikum  var  yderst  letbevægeligt, 
hurtig  begejstret  og  hurtigt  forarget,  let  til  Graad  og  let  til 
Latter,  modtageligt  for  de  mest  ophøjede  Følelser  som  for  de 
ovei^vneste  Løjer;  men,  stærkt  paa  Vagt  overfor  sin  egen 
og  Skuespillenes  Værdighed,  taalte  det  ikke  nogen  Antydning 
af  Mangel  paa  Respekt  overfor  Folkets  Minder  eller  Troen 
paa  Guderne.  Det  vakte  saaledes  en  fuldkommen  Storm  af 
Mishag,  da  Euripides  lod  sin  Tragedie  »Melanippe«  begynde 
med  de  Ord:  »Zeus,  hvem  nu  end  Zeus  mon  være,  thi  jeg 
ved  det  ikke  uden  af  Rygtet  o.  s.  v.«,  og  ved  en  senere  Op- 
førelse havde  han  maattet  ændre  denne  Linie  til:  »Zeus,  som 
det  sandfærdigen  berettes  o.  s.  v.».  Da  Skuespilleren  og 
Digteren  Pbrynicbos  lod  opføre  sit  Stykke  »Milets  Erobring«, 
der  omhandlede  ArveQendens,  Persernes  Indtagelse  af  denne 
græske  Stad,  blev  Publikum  saa  bevæget,  at  alle  brast  i  Taarer. 
Digteren  blev  imidlertid  ikke,  som  han  mulig  havde  ventet 
efter  den  Virkning,  hans  Digtning  havde  gjort,  fremkaldt  eller 
bekranset;  han  blev  tværtimod  idømt  en  Bøde  paa  1000 
Drachmer,  fordi  han  havde  vovet  at  minde  Athenerne  om 
deres  egen  hjemlige  Ulykke,  ligesom  det  ved  Lov  blev  forbudt 
nogensinde  oftere  at  opføre  dette  Stykke. 

Det  græske  Publikum  vilde  lige  saa  gjæme  græde  som  le, 
lige  saa  gjæme  opbygges  som  mores.  Det  foretrak  ikke  Løjer 
for  Alvor.  Men  ét  fordrede  man  i  bægge  Dele:  Festlighed. 
Og  som  den  græske  Theaterforestilling  rent  udvortes  set  var 
en  Fest,  saaledes  blev  ogsaa  Særkendet  for  den  gode  græske 
Skuespilkunst,  den  tragiske  som  den  komiske,  dette  dens  be- 
tagende festlige  Præg. 

DET  ROMERSKE  THEATER. 


I. 

DRAMAET. 

Det  romenke  Dramas  unationale  Karakter.    Spirer  til  national  dramatisk  Produktion. 

Det  grceske  Dramas  Indførelse  ved  Liuius  Andronicus.  Plautus  og  Terents.  Det  literære 

Dramas  Forfald.     Åtellanen  og  dens  Typer.     Mimernes  Usædelighed. 

Det  romerske  Drama  mangler  vistnok  i  højere  Grad  end 
noget  andet  Folkeslags  nationalt  Særpræg.  Komedien  har  for 
os  den  store  dobbelte  Interesse,  at  vi  gjennem  den  lære  at 
kjende  de  senere  græske  Lystspilforfattere,  af  hvilke  de  romer- 
ske kun  var  Efterlignere,  og  at  vi  i  den  finde  Materialet  til 
en  Del  af  vore  egne  klassiske  Komediedigteres  Arbejder.  Uden 
Plautus  og  Terents  vilde  vort  Kjendskab  til  Menanders  og 
Philemons  Arbejdsmaade  have  været  mere  end  mangelfuldt  og 
uden  Plautus  og  Terents  er  det  ikke  godt  at  sige,  hvorledes 
Moliéres  og  Holbergs  Skuespildigtning  havde  formet  sig.  Men 
havde  vi  ejet  de  græske  Originallystspil,  er  det  næppe  sand- 
synligt, at  den  latinske  Komedie  vilde  have  vakt  større  Op- 
mærksomhed, end  der  nu  vækkes  af  den  latinske  Tragedie, 
der  absolut  kun  beskæftiger  Filologer  eller  specielle  Literatur- 
f©rskere. 

Helt  uden  nationale  Forudsætninger  var  Skuespildigtningen 
i  det  romerske  Rige  imidlertid  ikke.  Den  havde  sin  Oprin- 
delse i  landlige  Fester  og  religiøse  Højtider,  hvor  Mummespil 
og  lystige  Viser  satte  Kryderiet  paa  Underholdningen,  her  som 
i  Grækenland  og  andensteds.  Hver  Landsdel  havde  sine 
Maskeløjer  og  sine  Vittighedskampe.  Og  de  morsomste,  de 
talentfuldeste  trængte  naturligvis  videst  om  og  fik  Overmagten 
med  de  mindre  gode.  Fescennium  i  Sydetrurien  glimrede  saa- 
ledes  ved  sine  muntre  Høstfester  til  Jord-  og  Skovgudemes 
Ære  og  de  kaade  fescenninske  Bryllupssange  holdt  sig  som 
Literaturgren  helt  op  til  Kejsertiden.  I  Latium  dyrkede  den 
landlige  Ungdom  flittigt  mimiske  Danse,  ledsagede  af  komiske 
Fortællinger  og  Sange.  Et  Slags  primitivt  Skuespil,  den  saa- 
kaldte  Satura,  dannede  sig  heraf  og  holdt  sig  i  nogen  Tid 
som  Efterspil  til  de  senere  kunstrette  Tragedier.  Men  mere 
Betydning  fik  de  lystige  Maskespil,  som  opstod  i  den  lille 
Landsby  Atella  i  Campanien.^)  Atellanernef  som  de  kaldtes,  var 
improviserede  smaa  Komedier,  der  spilledes  af  Byens  Ung- 
dom under  visse  staaende  Masker  og  som  var  fulde  af  nær- 
gaaende  Vittigheder  over  Forholdene  i  deres  Hjemstavn. 
Maskefigureme  udviklede  sig  mere  og  mere  til  bestemte 
komiske  Typer,  der  gjorde  saa  megen  Lykke,  at  deres  Ry 
naaede  til  Rom  og  fristede  de  unge  romerske  Borgere  til  at 
bemægtige  sig  denne  nye  Form  for  Forlystelse,  hvor  de  — 
skjulte  under  de  karikerede  Masker  —  kunde  tillade  sig  selv 
den  groveste  Spas  uden  at  udsætte  deres  egen  Person.  Atel- 
laneme  vedblev  at  være  Improvisationer,  hvor  kun  Handlingens 
Hovedtræk  i  Forvejen  vare  aftalte,  medens  de  enkelte  Samtaler 
overlodes  til  Dilettantskuespillernes  Indskydelse.  Fra  det  græske 
Syditalien  indførtes  Mimerne,  ligeledes  smaa,  oprindelig  improvi- 


»)  Nu  Sant  Arpino,  Landsby  el  Par  Mil  fra  Åversa. 

serede  Farcer,  der  ikke  prætenderede  andet  end  at  vække  Latter^ 
men  hvis  Emner  mindre  hentedes  fra  det  borgerlige  Livs  Latter- 
ligheder end  fra  Gudesagnene,  der  behandledes  parodisk,  og 
hvor  navnlig  de  erotiske  Scener  udgjorde  Hovedtiltrækningen. 

I  alle  disse  Folkespil  laa  Spiren  til  en  virkelig  national 
Komedie.  Men  Spiren  kvaltes  hurtig  eller  fik  i  alt  Fald  aldrig 
nogen  sund  eller  kraftig  Vækst,  saasnart  det  græske  Drama 
slog  Rod  i  den  latinske  Jordbund.  Da  Livius  Andronicus  første 
Gang  (Aar  240  f.  Chr.)  spillede  sine  efter  græsk  Mønster 
skrevne,  eller  fra  græsk  oversatte  regelrette  Tragedier  og  Ko- 
medier, følte  Romerne  strax,  selv  gjennem  det  svage  Gjenskin 
af  den  store  Kunst,  som  Andronicus  formaaede  at  give,  at  de 
her  stod  overfor  en  dramatisk  Kultur,  med  hvilken  deres  raa 
Folkeløjer  ikke  kunde  tage  Kampen  op.  Skjønt  Andronicus 
var  en  fremmed,  ovenikjøbet  en  frigiven  Slave,  med  et  mangel- 
fuldt Kjendskab  til  det  latinske  Sprog,  skjønt  han  vel  sagtens 
kun  skrev  sine  Stykker  og  selv  spillede  dem  for  at  friste 
Livet,  strakte  Romerne  dog  straks  Vaaben,  og  deres  dramatiske 
Repertoire  blev  i  det  følgende  Aarhundrede  næsten  udeluk- 
kende Efterligninger  af  græske  Mønstre,  hvad  enten  de  nu  bi- 
beholdt de  oprindelige  Emner  og  Figurer  eller  søgte  at  gyde 
nyt  Blod  i  dem  ved  at  overføre  den  græske  Form  paa  romer- 
ske Sujetter.  De  nationale  folkelige  Farcer  holdt  sig  kun  som 
Efterspil  til  de  indførte  Kunstdramer  og  nedskreves  foreløbig  ikke. 

Tragedien  repræsenteredes  af  en  Række  Navne  som  Naevius, 
Andronicus'  nærmeste  Efterfølger,  Ennius,  Euripides'  Bear- 
bejder, der  ogsaa  skrev  Sørgespil  med  romerske  Emner,  de 
saakaldte  fabulce  prætextce  o:  Stykker,  der  opførtes  i  det 
romerske  Kostyme,  saaledes  f.  Ex.  »Sabinerindernes  Rov«, 
Maleren  Pacuvius,  Ennius'  Nevø,  der  vandt  stor  Berømmelse  ved 
sine  Stykker,  Accius,  Atilius,  som  ogsaa  var  en  dygtig  Komedie- 
skriver, og  Asinius  Pollio;  endelig  fra  Kejsertiden  Senecas  bekjendte 
Tragedier,  der  dog  vistnok  kun  var  bestemte  som  Læsedramer  og 

aldrig  blev  opførte.  Disse  sidste  have  for  os  den  specielle  Interesse, 
at  de  bleve  Forbillederne  for  den  franske  Renaissances  første 
Forsøg  paa  at  indføre  det  »klassiske«  Drama.  Den  hele  Række 
af  Navne  paa  tragiske  Forfattere  er  iøvrigt  ikke  imponerende; 
\i  kjende  højt  regnet  36  Digtere  og  150  Stykker;  af  disse  ere 
endda  kun  Senecas  bevarede. 

Som  Repertoire  frembyder  den  romerske  Tragedie  ingen 
Interesse  ud  over  det  vi  kjende  fra  den  græske.  Formen  er 
væsenlig  den  samme,  blot  indskrænkes  Korets  Rolle  til  det 
mindst  mulige.  Typerne  ere  ligeledes  de  samme;  Dialogen 
blot  mere  gravitetisk  og  mere  svulstig,  dækkende  sin  Mangel 
paa  Følelsesindhold  ved  en  overlæsset  billedrig  Stil.  Paa 
Ciceros  Tid  deles  Tragedien  i  tre  Akter,  senere  i  fem, 

Ogsaa  Komedien  henter  dels  sit  Stof  fra  græske  Emner 
(fabula  palliata),  dels  fra  nationale  (fab.  togata).  I  første  Tilfælde 
er  det  den  ngere  attiske  Komedie,  der  efterlignes  eller  over- 
sættes. Den  aristofanske  var  for  udpræget  græsk,  for  specifik 
lokal  til  nogensinde  at  kunne  omplantes  paa  den  latinske 
Scene.  Selv  den  nyere  attiske  havde  Særegenheder,  som  kun 
daarligt  harmonerede  med  romerske  Skikke.  Saaledes  var  den 
fiffige  Slave,  der  driver  Handlingens  Hjul,  og  det  Fortrolig- 
hedsforhold, i  hvilket  han  stod  til  sin  Herre,  ganske  fremmed 
for  Romernes  Bevidsthed.  Ikke  desmindre  gik  han  stadig 
igjen  i  Repertoiret  og  naaede  helt  op  til  vore  Dage  i  Scapins 
eller  Henriks  populære  Gestalter.  Ogsaa  den  Rolle,  Hetæren 
spiller  i  de  græske  Stykker,  er  uromersk.  I  Togaterne,  Ko- 
medierne med  romersk  Sujet,  trængtes  derfor  ogsaa  disse  Fi- 
gurer i  Baggrunden,  medens  Familien  og  navnlig  dens  kvinde- 
lige Bestanddel  gjør  sig  langt  mere  gjældende  end  i  Palliaterne, 
løvrigt  havde  begge  Slags  Komedier  væsenlig  den  samme 
Form,  og  denne  var  atter  den  samme  som  den  attiske  Ko- 
medies. Som  denne  var  den  skreven  paa  Vers  og  uden  Akt- 
inddeling.      Ogsaa    Prolog    og    Epilog   bibeholdtes;   dog    ind- 

skrænkede  Epilogen  sig  hyppigt  til  det  kortfattede  »plaudite!« 
O:  »klap!« 

De  to  Navne,  der  lyse  over  alle  andre  latinske  Komedieforfat- 
tere, ere  Plautus  og  Terents,  begge  Repræsentanter  for  det  græsk- 
efterlignende  Lystspil,  fabula  palliata,  men  iøvrigt  meget  for- 
skjellige.  Plautus  er  en  saftig  Folkedigter,  en  praktisk  Theater- 
mand,  der  véd,  hvordan  de  brede  Lag  skal  fodres  og  som  i 
brede    Træk,    med    ustanselig    Flugt    og    med   uudtømmeligt 


Fig.  57.     PlauUnske  Typer.     Den  storpralende  Soldat  og  Snyltegjæsten.     De  to 
Figurer  ved  Siden  fremstille  det  stavbærende  Theaterpoliti,  Rhabdophoreme. 

Humør,  gjennemfører  sin  letfattelige  Intrige.  Selv  en  Folkets 
Mand  havde  han  lært  Livets  Omskiftelser  at  kjende,  havde 
været  højt  til  Vejrs  og  dybt  nede  og  vidste  derfor,  hvorledes 
han  skulde  »tage«  sit  Publikum.  Født  i  ringe  Stand  i  Um- 
brien,  c.  Aar  254  f.  Chr.,  søgte  han  tidlig  til  Theatret  for  at 
tjene  sit  Brød.  Det  lykkedes  ham  ved  sin  Virksomhed  at 
tjene  sig  en  net  Formue,  som  han  derpaa  anbragte  i  Kjøb- 
mandsforretninger.  Saa  mistede  han  alt  og  maatte  for  at  ftiste 
Livet   tage   Tjeneste   i    en    Mølle,  indtil  hans  Bearbejdelser  af 

græske  Skuespil,  navnlig  Menanders,  Diphilos'  og  Philemons, 
atter  bragte  ham  paa  Fode.  Aar  184  f.  Chr.  døde  han.  Gjen- 
nem  hans  Stykker,  med  alle  deres  Smagløsheder,  Usandsynlig- 
heder og  trods  deres  ofte  skjødesløse  AfTatning,  gaar  der  et 
Pust  af  Liv  og  Fart,  som  ikke  alene  vidner  om  hans  Origi- 
nalers Fortræffelighed,  men  som  ogsaa  stempler  ham  selv  som 
et  komisk  Talent  af  Rang.  Moliére  skylder  ham  »Amphitryon« 
og  »den  Gjerrige«,  og  Holbergs  »Abracadabra«  er  hverken 
mere  eller  mindre  end  en,  paa  mange  Steder  næsten  ordret 
Oversættelse  af  hans  »Mostellaria«  (Spøgelsehistorien).  Ogsaa 
Jakob  V.  Thybo  og  Oldfux-Typen,  som  iøvrigt  vare  staaende 
i  den  græsk-romerske  Komedie,  skrive  sig  fra  Plautus.  Hans 
Stykker  holdt  sig  længe  efter  hans  Død  paa  Repertoiret  og 
nødes  stadig  af  den  store  Mængde,  samtidig  med  at  den  lærde 
Verden  efterhaanden  anerkjendte  ham  som  Klassiker. 

Terents  er  ikke  og  udgiver  sig  ikke  for  at  være  andet 
end  blot  og  bar  Oversætter.  Han  læmper  ganske  vist  en 
Smule  paa  Originalerne,  føjer  lidt  til  hist  og  tager  lidt  fra  her. 
Men  noget  selvstændigt  personligt  Præg  se  vi  ikke  i  hans 
Bearbejdelser,  end  ikke  i  Prologerne,  der  dog  ere  af  ham  selv 
og  af  rent  polemisk  Karakter.  En  smagfuld,  elegant  Overfører 
af  de  beundrede  Grækere,  hvilket  af  Caesar  skaffede  ham 
Prædikatet  »en  halv  Menander«,  men  næppe  heller  mere. 
Han  døde  ung  —  i  Aar  et  159  f.  Chr.  —  og  fik  kun  opført 
seks  Stykker,  i)  Som  Titler  og  Personnavne  saaledes  er  ogsaa 
hele  Tonen  i  Terents's  Stykker  fuldkommen  græsk,  blot  maa- 
ske  noget  mere  afsleben  end  Originalens.  Medens  Plautus 
ikke  er  bange  for  at  fremstille  Hetæren  som  en  gridsk,  forret- 
ningsmæssig Skjøge,  er  Terents*s  Glædespiger  næsten  saa  rene 
som    vore   Vaudevilleelskerinder.      Intrigen   slynges    med   den 


M  »Andria«,    •Eunuchen«,    •Heauton   timorumenos«    (»Selvplageren«),    •Phonnio>, 
•Hekyra«    (•Svigermoderen«)  og   »Adclphoi«   (»Brødrene«). 

sindrigste  Nøjagtighed  og  løses  med  ganske  anderledes  Konse- 
kvens end  hos  Plautus.  Man  læser  derfor  Terents  med  stort 
Behag,  men  et  Spørgsmaal  er  det  om  ikke  hans  Elegance  har 
været  det  romerske  Theaterpublikum  for  fin.  I  Prologen  til 
»Svigermoderen«  klager  han  selv  spøgende  over,  at  hans  Kunst 
tidligere  har  kæmpet  forgæves  med  Linedansere  og  Boxere  og 
beder  indsmigrende  Publikum  om  at  skænke  ham  Opmærk- 
somhed. 

Mulig   var   dette   sidste   dog  kun  et  Tegn  paa,  at  Folkets 

Interesse  for  det 
højere  Skuespil 
overhovedet  var  i 
Dalen.  Efter  Te- 
rents*s  Død  gik  det 
i  Virkeligheden  og- 
saa  stadig  ned  ad 
Bakke  med  den 
gode  Smag.  Medens 
Trangen  til  Luksus 
og  Komfort  i  The- 
atrenes  ydre  Ud- 
styrelse bliver 

Fig.  58,     Romersk  Komediescene. 

større  og  større, 
daler  Sansen  for  den  gode,  gamle,  simple  Komedie  stedse  og 
afstumpes  tilsidst  helt  af  de  hidsende  Circusforestillinger, 
Væddekjørslerne,  hvor  Spillelidenskaben,  som  ved  vore  mo- 
derne Sportsforestillinger,  var  Hovedsagen,  og  af  den  umaade- 
lige  sædelige  Fordærvelse,  for  hvilken  de  jævne  Skuespil  ikke 
var  Pirring  nok.  I  Kejsertiden  gad  Folket  ikke  længere  se 
de  gamle  Tragedier  og  Komedier.  Skjønt  Adgangen  var  gratis, 
stod  Pladserne  tomme,  naar  Plautus  og  Terents  opførtes.  Der- 
imod flokkedes  man  om  Atellaner  og  Mimer,  der  tidligere 
kun    havde    været    Mellem-   og   Efterspil    til    de   værdifuldere 

Stykker,    men   som   nu  ved  en  fordærvet  Smags  Lune  kom  i 
Højsædet,  om  end  i  noget  anden  Skikkelse. 

Atellanens   Oprindelse  er  berørt.     Fra  at  være 
folkelige  Løjer,  udførte  paa  Gader  og  Stræder  af 
unge  romerske  Borgere,  gik  den  over  til  Scenen 
og  spilledes  nu  af  professionelle  Skuespillere.  Den 
beholdt  imidlertid  ganske  sin  lavkomiske  og  tildels 
sin  improviserede  Karakter,  om  den  end  ved  Mode- 
smagen paa  en  vis  Maade  indlemmedes  i  Literatu- 
ren.  Den  blev  den  direkte  Forløber  for  den  senere  i 
Italien  saa  betydningsfulde  commedia  delV  arte,  og 
dens  staaende  Masker  have  i  Virkeligheden  holdt 
sig  helt  op  til  vore  Dage.     Fire  af  disse  Figurer  , 
vare    især    Grundpillerne    for    den    hele    spinkle        Fig.  59. 
Handling,  fire  Typer,  der  endnu  bar   Præget   af   Maccus-xypen. 
den  oskiske^)  Oprindelse. 

Maccus  var  den  naragtige  Bondekarl,  plump,  dum,  fræk 
og  graadig,  som  altid  toges  ved  Næsen 
og  altid  fik  Prygl.  Urtypen  til  commedia 
deir  artes  Pulcinella.  Han  fremstilledes 
med  en  lav,  flad  Pande,  et  vældigt  Hoved, 
en  uhyre  Næse,  der  gik  ned  over  hans 
Mund,  og  en  dobbelt  Pukkel.  Hans  Dragt 
var  af  hvid  Uld.  Bucco  var  den  fjollede 
snakkesalige  og  vigtige  Nar;  pralende  og 
snyltende  sluger  han  med  Glæde  de  værste 
Fornærmelser,  naar  der  blot  følger  en 
god  Bid  med.  Pappus  (»Fatter«)  var  den 
gamle,  latterlige  Gnier;  altid  overbevist 
om  sin  egen  Dygtighed  og  altid  trukket 
ud  i  de  værste  Eventyr;  forlibt  i  og  be- 
Fig.  60.    Bucco-Typen.    draget  af  alle  Kvinder.     Urtypen  til  Pan- 


1)  Atella  var  oskisk. 

talone  i  commedia  dell*  arte.  Endelig  Dossenus,  om  hvem  vi 
kun  have  faa  paalidelige  Oplysninger;  rimeligvis  en  Oldfux- 
Figur,  beredt  til  alle  Gavtyvestreger  og  Forklædninger  for  at 
lokke  Penge  fra  den  gamle  Pappus  og  optræder  derfor  som 
Mirakeldoktor,  Sandsiger  og  lignende.  Maskekomediens  i7 
dottore. 

En  af  Atellanens  væsenligste  Tiltrækninger  bestod  i  øvrigt 
i  de  personlige  Angreb,  som  den  altid  var  krydret  med.  Selv 
ikke  Kejseren  gik  fri.  Saaledes  blev  paa  den  Tid,  da  Tiberius 
opholdt  sig  paa  Capri,  en  Hentydning  til  »den  gamle  Buk«s 
Livsvandel  hilst  med  stormende  Jubel.  Under  Nero  ledsagede 
en  Atellanspiller,  Datas,  en  Replik,  der  lød:  »Hil  Dig,  Fader! 
Hil  Dig,  Moder!«  med  Gebærder,  der  antydede,  at  Kejseren 
havde  forgivet  Claudius  og  forsøgt  at  drukne  Agrippina.  Under- 
tiden slap  de  dristige  Komikere  godt  fra  deres  Vovespil,  men 
det  forhøjede  dog  altid  Spændingen  for  Publikum  at  vide,  at 
Livet  var  Indsatsen.  Caligula  lod  saaledes  en  Skuespiller 
offenlig  brænde  i  Amphitheatret  til  Straf  for  en  lignende  Tve- 
tydighed. 

Af  Mimerne  findes  kun  bevaret  enkelte  ubetydelige  Brud- 
stykker, men  alle  Samtidens  Vidnesbyrd  gaa  ud  paa  at  kon- 
statere deres  utrolig  obscoene  og  sansepirrende  Karakter.  Det 
var  derfor  naturligt,  at  de  blev  Forfaldstidens  Yndlingsstykker. 
I  sin  laveste  Form  indskrænkede  den  romerske  Mimus  sig  til 
en  Efterligning  af  Dyrestemmer.  Senere  gik  den  over  til  gesti- 
kulerende Efterligninger  af  erotiske  Situationer,  ledsagede  af 
groteske  Grimasser  og  plumpe  Vittigheder.  Men  i  Kejsertiden 
dannede  der  sig  heraf  en  virkelig  Komedie  med  betydelig  mere 
kunstnerisk  Tilsnit  end  Atellaneme.  Narren  i  disse  Løjer  hed 
Sannio,  Der  spilledes  uden  Maske  og  uden  hverken  Kothurne 
eller  Soccus  (den  lave  Sko,  der  brugtes  Komedien).  Derfor 
bar  Mimespilleme  eller  Mimerne,  som  de  kaldtes  med  samme 
Navn  som  Stykkerne,  Tilnavnet  planipedes,  Platfødderne.     Ko- 

stymet  var  en  Art  broget  Harlekinsjakke  (centunculus)  og  af- 
raget  Haar.     Mimerne   var   den  eneste  Skuespilart,  i  hvilken 
Kvinder  optraadte,  hvad  der  maa- 
ske  var  en  af  Grundene  til  deres 
store  Tiltrækning.     I  disse  Styk- 
ker var  indflettet  Danse,  altid  af  i 
meget  obscøn  Art.     Danserinder- 
nes   hele    Dragt    —    bogstavelig 
hele  —  bestod  af  et  kort  tyndt 
Undergevandt.   Ved  visse  Fester, 
som  Foraarsfesteme,  Floralierne, 
var  enhver  Udskejelse  tilladt,  og 
Publikum   plejede   da  at  fordre, 
at    Danserinderne    skulde   kaste       p*«-  ^i.    Populære  Narretyper. 
endogsaa  dette  sidste  skærmende  Slør.    Ved  saadanne  Lejlig- 
heder   forlod   dog   anstændige    Folk   Theatret,   før  Vildskaben 

begyndte  og  man  forstaar,  at 
Cicero  bittert  bebrejder  sig,  at 
han  har  overværet  Opførelsen 
af  Mimer. 

Trods  deres  Vanrygte  havde 
Mimespilleme  dog  Adgang  til 
de  fornemste  Romeres  Selska- 
ber. Baade  Sulla  og  Antonius, 
der  ganske  vist  ikke  just  vandt 
deres  Berømmelse  paa  Grund 
af  deres  dydige  Levned,  havde 
Mimer  til  deres  nærmeste  og 
stadigste  Omgang.  Det  vakte 
stor  og  forargelig  Opsigt,  at 
Antonius  paa  sine  offenlige 
•    Fig.  62.    Mimedanserinde.  Agitatiousrejser  i  Caesars  Tje- 

neste  drog  hele   Italien  rundt  med  Mimedanserinden  Cgtheris 
ved  sin  Side  i  den  samme  Bærestol. 


II. 

THEATRET. 


De  første  tarvelige  Former  for  Skuespilhuse  i  Rom. 

Den  demokratiske  Lighed  i  Pladsernes  Fordeling.     Roms  faste  Theatre.    Den  romerske 

Theaterbggnings  Udvikling  af  den  græske.  Den  oph^'ede  Scene.  De  periodiske  Theatre. 

Den  uhyre  Overdaadighed  i  Udstyrelsen.     Tekniske  Kunststykker. 

Skuespillets  første  Periode  i  Rom  udviser  en  Simpelhed, 
ja  en  Fattigdom,  som  intet  lader  ane  af  de  senere  Tiders  van- 
vittige Luxusraseri.  I  Tidsrummet  mellem  Andronicus'  første 
Fremtræden,  Aar  240  f.  Chr.  og  indtil  174  f.  Chr.  var  der 
egenlig  intet  Theater  i  Rom.  Der  byggedes  til  hver  festlig 
Lejlighed,  ved  hvilken  Skuespil  opførtes,  en  Skenebygning  af 
Træ  og  foran  denne  spilledes  der,  medens  det  overlodes  Til- 
skuerne selv  at  skaffe  sig  Siddepladser  ved  medbragte  Bænke 
eller  Stole.  Endog  saa  langt  ned  i  Tiden  som  Aar  194  f.  Chr. 
vakte  det  Forargelse  og  Misfornøjelse  hos  den  demokratiske 
Befolkning,  at  særUge  Pladser  for  Senatorerne  holdtes  afspær- 
rede fra  den  øvrige  Tilskuerplads.  Aar  174  f.  Chr.  byggede 
Censorerne  den  første  Skenebygning  (scaena)  af  Sten,  medens 
endnu  stadig  Tilskuerpladsen  (cavea)  var  provisorisk  og  i 
hvert  Fald  Publikum  endnu  maatte  medbringe  Stole,  om  det 
vilde  sidde.  Aar  185  forbødes  det  endog  at  sidde  ned  under 
Forestillingen.  Først  Qorten  Aar  efter  Terents's  Død,  Aar  145 
f.  Chr.,  altsaa  efter  det  klassiske  Skuespils  Tid,  byggedes  det 
første  fuldstændige  Theater  efter  græsk  Mønster,  med  terrasse- 
formede rundt  løbende  Siddepladser,  der  omsluttede  et  Or- 
kester. Men  ogsaa  dette  var  kun  af  Træ.  Det  var  Pompejus 
forbeholdt  at  bygge  det  første  romerske  Stentheater,  der  fuld- 

endtes  Aar  55  f.  Chr.  Endnu  to  faste  Theatre  byggedes  i 
Rom,  det  ene  af  Cornelius  Balbus,  det  andet  af  Marcellas; 
begge  fuldførtes  Aaret  13  f.  Chr.  Flere  end  disse  faste  Sten- 
theatre  fik  Rom  ikke;  derimod  byggedes  der  stadigt  i  Kejser- 
tiden midlertidige  Skuespilhuse,  der  i  Pragt  og  Størrelse  ingen- 
lunde stod  tilbage  for  de  faste  Theatre.  Disse  var  endog 
forholdsvis  temmelig  smaa.  Medens  Amphitheatret,  hvor 
Gladiatorkampe  og  Dyrefægtninger  opførtes,  rummede  87000 
Mennesker,  havde  Balbustheatret  kun  Plads  til  11510,  Pom- 
pejustheatret  til  17580  og  Marcellustheatret  til  20500. 

Mønstret  for  den  romerske  Theaterbygning  var  det  sam- 
tidige hellenistisk-græske  Theater;  men  dette  undergik  ved  sin 
Omplantning  til  italisk  Jordbund  nogle  Ændringer,  som  blev 
af  væsenlig  Betydning  ogsaa  for  senere  Tiders  Theaterarkitek- 
tur.  Navnlig  blev  Indførelsen  af  et  ophøjet  Podium,  en  fast 
Taleplads  (Logeion),  paa  hvilken  Handlingen  foregik,  af  stor 
Vigtighed,  idet  det  romerske  Theater  derigjennem  blev  Model- 
len for  vort  moderne  Theater.  Denne  ophøjede  Taleplads  ud- 
viklede sig  ganske  naturligt  af  den  græske  Sceneordning  og 
fulgte  simpelthen  de  Krav,  som  den  noget  forandrede  Theater- 
smag,  og  dermed  Literaturen,  stillede. 

I  Grækenland  var  det  gaaet  saaledes,  at  efterhaanden  som 
Koreis  Danse  og  Sange  ikke  mere  dannede  Midtpunktet  for 
Stykkernes  Handling,  efterhaanden  som  det  mere  og  mere 
indskrænkede  sig  til  at  være  en  Ledsager  for  Hovedpersonerne 
og  en,  tidt  overflødig.  Tolk  for  Forfatteren,  trak  Handlingen 
sig  umærkelig  op  mod  Proskenionsvæggen,  fra  hvilken  Hoved- 
personerne kom  og  ud  gjennem  hvilken  de  gik.  I  Rom,  hvor 
Koret  enten  helt  afskaffedes  eller  blot  bibeholdtes  som  en  Remi- 
niscens fra  de  græske  Originaler,  men  uden  traditionel  eller  natio- 
nal Betydning,  blev  naturligt  den  store,  cirkelrunde  Danseplads, 
Orchestret,  unyttig  i  hele  sin  Udstrækning.  Samtidig  tabte 
ogsaa  Skuespillene  deres  absolut  religiøse  Karakter,  og  Alterets 

Rolle  som  Handlingens  faste  Støttepunkt  var  derfor  med  det 
samme  udspillet.  Den  yngre  attiske  Komedie,  og  efter  den 
Plautus  og  Terents,  bringer  med  sine  Skildringer  af  Livet  paa 
Gader  og  Stræder,  af  dagligdags  Mennesker  og  Intriger  ud  af 
det  borgerlige  Liv,  Kravet  frem  paa  noget  større  Virkeligheds- 
præg i  Sceneordningen.  Der  opbygges  Estrader,  Trapper, 
Søjler,  der  opstilles  Løjbænke,  Stole  o.  1.,  alt  efter  som  Stykket 
kræver  saadanne  Accessorier  og  alt  dette  Materiel  bringes  na- 
turligt i  tæt  Forbindelse  med  Proskenionsvæggen,  der  nu 
bliver  den  absolute  Baggrund  for  Handlingen,  medens  den 
tidligere  kun  nu  og  da  anvendtes  som  saadan.  Skuepladsen 
(Scenen)  blev  da  den  Halvdel  af  Orkestret,  som  stødte  op  til 
Proskenionsvæggen. 

Den  ubenyttede  Halvkreds  af  Orkestret  toges  i  Besiddelse 
af  Publikum,  der  her  fik  de  bedste  Pladser  til  at  se,  hvad 
der  foregik  oppe  ved  Skenebygningen.  I  Rom  blev  det  Sena- 
torernes, de  fremmede  Gesandters,  Ædilemes  og  lignende  Ho- 
noratiores' Pladser.  Den  gamle  Tilskuerplads  afskares  til  en 
Halvcirkel  for  at  ogsaa  alle  her  kunde  se.  For  at  skille  Skue- 
spilleren bedre  fra  Publikum  sænkedes  den  Del  af  Orkestret, 
der  nu  benyttedes  til  Siddepladser  nogle  Fod,  medens  Para- 
skenieme,  Sidefløjene  paa  Skenevæggen,  blev  trukne  længere 
frem  for  at  give  Skuepladsen  Afslutning  ogsaa  til  Siderne,  og 
hermed  var  i  Virkeligheden  Omformningen  til  det  romerske 
Theater  med  dets  ophøjede  Podium  eller  Scene  gjort 

De  hosstaaende  Planer  give  en  grafisk  Fremstilling  af  den 
ovenfor  beskrevne  Udvikling.  Fig.  63  giver  Tværsnittet  af  en 
græsk  Theatertype.  Tilhøjre  er  Tilskuerrummet;  Orkestrets 
eller  Konistraens  cirkelrunde  Form  er  antydet  ved  en  punkteret 
Halvkreds;  Proskeniets  Tag  er  betegnet  som  Theo-Logeion, 
fordi  faktisk  Gudeskikkelserne  talte  derfra;  imellem  Proskeniet 
og  Tilskuerrummet  ses  Indgangsporten,  Parodos. 

Fig.  64  er  Tværsnittet  af  en  romersk  Theatertype,  saaledes 
som  den  f.  Ex.  forefindes  i  Pompeji  eller  i  Ombygningerne  af 
de  græske  Theatre.  Vi  se  her,  hvorledes  Konistraen,  Orkestrets 
Bund  er  sænket  nogle  Fod,  Tilskuerrækken  er  ført  ned  til  den 
nye  Grundflade.     Skuepladsen  bliver  derved  hævet  det  samme 


Fig.  63.     Normaltværsnit  af  et  græsk  Theater. 

Antal  Fod;  den  gamle  Orkestrakreds  er  stadig  angivet  ved  den 
punkterede  Halvcirkel  for  at  vise  Forskjellen  i  det  afskaame 
Stykke. 

De  gamle  Indgangsporte  førte  nu  ind  til  Skuepladsen,  til 


Fig.  64.     Normaltværsnit  af  el  romersk  Theater. 

Logeion;  til  Brag  for  Publikum  indrettedes  derfor  nye,  der 
gjennem  hvælvede  Gange  under  Tilskuerpladsen  førte  ind  til 
Orchestra.  Fig.  65  viser  et  af  de  bedst  bevarede  romerske 
Theatre  —  Theatret  i  Orange  (Sydfrankrig).  Den  sidste  Afbild- 
ning er  en  Rekonstruktion. 

De  fleste  romerske  Theatre  vare  ubedækkede,  kun  Scenen 

havde  hyppigt  Tag  (sml.  Fig.  65);  men  mindre  haardføre 
end  Grækerne  spændte  den  sildige  Republiks  og  Kejser- 
tidens Romere  uhyre  Solsejl  over  Tilskuerpladsen,  som  des- 
foruden forfriskedes  af  Vandledninger,  der  kølede  Luften 
ved  en  stadig  Overrislen  af  Gangene.  I  Kejsertiden  nøjedes 
man  end  ikke  med  Vand  alene,  men  førte  ved  Tryk  en  duf- 
tende Blanding  af  Vin,  Vand  og  Krokussaft  op  til  de  øverste 
Pladser,  hvorfra  da  en  fin  vellugtende  Regn  i  haartj^nde 
Straaler  spredte  sig  over  Theatret. 

En  utrolig  Luxus  udviklede  sig  efterhaanden  i  Udstyrelsen 
af  Skuespilhusene.  De  faste  Theatre  var  allerede  pragtfulde 
nok;  Marmor,  Guld,  herlige  Statuer,  kostbare  vævede  Tæpper 
kappedes  om  at  fryde  Øjet.  Men  de  temporære  Theatre  over- 
gik undertiden  langt  disse  Kunstens  stadige  Tilholdssteder,  og 
Formuer  ødsledes  bort  for  at  tilfredsstille  et  Par  Maaneders 
Luner.  Forestillingerne  vare  gratis  og  altsaa  ingen  Penge- 
spekulation, men  en  Gave  til  Folket  fra  Statsoverhovedet  eller 
fra  den  Rigmand,  der  ønskede  at  vinde  Folkets  Gunst  og 
skabe  sig  selv  Hæder.  Næsten  ufattelig,  selv  for  vor  Tids  Be- 
greber, er  den  Overdaadighed,  som  anvendtes  paa  disse  ephemere 
Bygninger.  Saaledes  det  Theater  som  Ædilen  Æmilius  Scaurus 
lod  opføre,  hvor  Scenebygningen  bestod  af  tre  Etager,  hver 
med  sin  Søjlerække;  den  underste  Række  bestod  af  Marmor- 
søjler, den  mellemste  var  af  Glas,  Tidens  kostbareste  Stof, 
den  øverste  af  forgyldte  Træsøjler.  I  det  hele  var  der  360 
Sejler  og  imellem  dem  stod  3000  pragtfulde  Statuer.  Tilskuer- 
pladsen rummede  80,000  Mennesker  og  var,  ligesom  Scenen, 
smykket  paa  det  prægtigste  med  Purpurtæpper  og  Malerier. 
Bygherren  har  imidlertid  næppe  været  ligesaa  gavmild  mod 
sine  Slaver  som  mod  Romerfolket;  thi  disse  satte  i  Forbitrelse 
mod  ham  Ild  paa  denne  vidunderlige  Trækolos  af  et  Theater 
og  forvoldte  derved  deres  Herre  et  Tab  paa  100  Millioner 
Sestertser  (c.  14  Millioner  Kr.). 

Et  andet  mærkværdigt  Theater  var  det  som  Scribonius 
Curio  Aar  53  lod  bygge  i  Anledning  af  sin  Faders  Ligfest. 
Det  var  om  Formiddagen  to  Trætheatre,  hver  med  sin  Scene 
og  der  spilledes  Komedie  paa  dem  begge.  Theatrene  vendte 
de  buede,  halvkredsformede  Rygge  ipod  hinanden,  saa  at 
Lyden  fra  det  ene  ikke  forstyrrede  Handlingen  paa  det  andet. 
Da  Forestillingen  var  ude,  svingede  pludselig  og  medens  alle 
sad  paa  deres  Pladser,  de  to  Tilskuerrum  rundt,  saa  at  Af- 
snittene stødte  sammen  og  dannede  en  Cirkus,  et  Amphi- 
theater,  paa  hvilket  der  saa  strax  blev  gjort  klart  til  at  opføre 
Kamplege.  Plinius,  der  beskriver  begge  de  nævnte  Theatre, 
er  oprørt  over  den  Letsindighed,  hvormed  Curio  legede  med 
sine  Medborgeres  Liv  og  Lemmer.  Imidlertid  forlyder  der 
intet  om,  at  Experimentet  gik  galt,  og  moderne  Teknikere 
mene  virkelig,  at  dette  Kunststykke  lod  sig  gjøre  ogsaa  paa 
denne  Tid.  Udspændingen  af  de  uhyre  Solsejl  betragtes  næsten 
som  et  lige  saa  mærkværdigt  Vidnesbyrd  om  det  høje  Trin 
paa  hvilket  Byggetekniken  den  Gang  stod.  Til  denne  Ud- 
spænding anvendtes  efter  Sigende  Søfolk. 

Ogsaa  Fortæpper  (aulæa)  anvendtes  i  det  romerske  Theater 
i  Modsætning  til  det  græske,  dog  vistnok  kun  paa  de  Scener, 
der  vare  overbyggede  med  Tag,  som  det  lille  Theater  i 
Pompeji;  Fortæppet  sænkedes  dog  ikke  ned  fra  oven  som  i 
vore  Theatre,  hvor  et  »Snoreloft«  gjemmer  alle  Tæpper,  men 
laa  gjemt  i  en  Fordybning  langs  Scenens  Forkant  og  hævedes 
derfra  op,  naar  Stykket  var  ude. 

Hvad  Pladsernes  Fordeling  angaar,  da  er  det  allerede  be- 
mærket, at  Senatorerne  besatte  Gulvpladserne  i  det  tidligere 
Orchester.  I  øvrigt  var  Ordningen  mindre  demokratisk  end  i 
Grækenland.  De  Qorten  første  Rækker  —  subsellia  —  bag 
Senatorerne  vare  reserverede  Ridderstanden,  og  selv  det  menige 
Folk  inddeltes  efter  Rang,  og  de  tarveligste  blev  sat  øverst  til 
Vejrs.     De  fornemste   Pladser  var  de  saakaldte  tribunalia,  en 

Art  Loger  over  Indgangen  til  Orkestret,  en  paa  hver  Side  af 
Scenen.  I  den  ene  Tribunal  havde  Kejseren  og  Skuespilgiveren 
Plads,  i  den  anden  sad  Vestalindeme  og  iblandt  dem  Kejser- 
inden. Denne  Ordning  af  Pladserne  stammer  væsenligt  ft-a 
Augustus'  Tid,  men  holdt  sig  saa  temmelig  uforandret  gjennem 
hele  Kejsertiden.  Pladserne  var  inddelte  i  kileformede  Afsnit, 
cunei,  ganske  svarende  til  de  græske  kerkides,  og  paa  Theater- 
billetterne,  tesseræ,  var  med  Tal  angivet  den  cuneus  eller 
kerkis,  hvortil  Billetterne  gav  Adgang. 


III. 

SKUESPILLERNE. 

SkuespiUerne$  sociale  og  administrative  Forhold.     Det  romerske  Publikum. 
Klaher.     Quintus  Rosdus  Gallus  og  hans  Betydning  for  Kunsten.    Æsopus.    Skuespil- 
kunstens Forfald.     Sangforedragets   VdskiUelse.     Pantomimen  som  Fortrænger  af  den 

egenlige  Skuespilkunst. 

Fællesbetegnelsen  for  de  romerske  Skuespillere  var 
Ordet  histrio.  Dog  havde  hvert  enkelt  Fag  sin  særlige  Be- 
nævnelse: Komikeren  hed  comoedus,  Tragikeren  tragoedus, 
Mimespilleren  Mimus  og  Pantomimespilleren  —  et  Fag,  som 
nedenunder  noget  nærmere  vil  blive  omtalt  —  pantomimus. 
Man  nøjedes  i  Rom  ikke  som  i  Grækenland  med  de  tre  faste 
statslønnede  Skuespillere,  men  hvert  Stykke,  det  være  sig 
Tragedie,  Komedie  eller  Mime,  fordrede  en  hel  Trup,  grex  eller 
caterva.  En  saadan  Trup  lejedes  eller  lønnedes  af  den  Øvrig- 
hedsperson, der  skænkede  Skuespillene,  og  i  Spidsen  for  Skue- 
spillerselskabet stod  en  Direktør,  dominos  gregis  eller  actor. 
Direktøren  for  et  Mimeselskab  kaldtes  archimimus,  og  i  hans 
Trup  fandtes  ogsaa  kvindelige  Fremstillere,  mimae,  medens 
ellers  altid  mandlige  Skuespillere  udførte  Kvinderollerne. 

Ligesaa  velanset  og  i  sit  Væsen  hæderlig  som  de  professio- 
nelle Skuespilleres  Stilling  var  i  Grækenland,  ligesaa  ussel  og 
foragtet  var  deres  borgerlige  Position  i  Rom,  eller  rettere,  de 
havde  ingen  borgerlig  Position,  thi  ingen  romersk  Borger 
kunde,  uden  med  det  samme  at  miste  alle  sine  Rettigheder, 
udøve  den  sceniske  Kunst  som  Erhverv.  Skuespilkunsten 
bragtes  til  Italien  af  græske  Slaver;  ingensomhelst  hellige  Fore- 
stillinger knyttede  sig  for  Romerne  til  denne  indførte  For- 
lystelse, ingen  festlig  og  ædel  Kappestrid  kunde  vække  Bor- 
gernes Lyst  til  at  udøve  denne  Kunst,  som  de  saa  Slaver  eller 
Frigivne  drive  som  et  mere  eller  mindre  kummerligt  Erhverv. 
Naturligt  var  det  derfor,  at  ikke  blot  Skuespillernes  selskabelige 
Stilling  blev  lav;  det  var  den  alene  derved,  at  kun  de  ringeste 
i  Samfundet  gav  sig  af  med  den  dramatiske  Kunst,  men  ogsaa 
deres  retslige  Forhold  blev  af  den  Art,  at  ingen  Borger,  der 
havde  noget  Ry  at  tabe,  kunde  indlade  sig  paa  at  optræde  for 
Betaling  paa  en  Scene. 

Der  hvilede,  som  det  hed.  Infami,  paa  Skuespillerstanden. 
Det  prætoriske  Edikt  erklærede  visse  Klasser  af  Mennesker 
for  æreløse,  og  til  disse  Klasser  hørte  Desertører,  Koblere,  Tyve, 
Røvere  og  alle  de,  der  betraadte  Scenen  som  Skuespillere  eller 
Recitatorer.  ^)  Som  en  Følge  af  Infamien  udelukkedes  en 
Skuespiller  fra  alle  offenlige  Embeder  og  Æresbevisninger,  fra 
Krigstjeneste  og  hvis  en  Skuespiller  eller  en  Skuespillersøn 
giftede  sig  med  en  Senators  Barn,  Barnebarn  eller  Bamebams- 
bam,  kunde  Ægteskabet  erklæres  ugyldigt;  en  Ægtemand,  som 
antraf  sin  Hustru  i  Utroskab  med  en  Skuespiller,  havde  Lov 
til  at  dræbe  ham,  dersom  han  overraskede  ham  i  sit  eget 
Hus.  En  Soldat,  der  optraadte  paa  Scenen,  straffedes  øje- 
blikkelig med  Døden. 


1)  Se    Max    Burchord:     Das    Recht    der  Schauspieler.      Stuttgart  1896.     S.  8.  og 
Anm.  16. 

Det  er  forstaaeligt,  at  kun  Slaver,  der  af  deres  Henrer  af- 
rettedes og  oplærtes  dertil  for  senere  at  bringe  ham  Hæder  og 
Penge,  kunde  knytte  sig  til  en  Kunst,  hvis  Udøvelse  var  be- 
lagt med  saa  megen  Skam.  Forholdet  til  Direktør  og  Publi- 
kum var  heller  ikke  tillokkende.  Skønt  Direktøren  i  Regelen 
selv  var  Skuespiller,  og  altsaa  underkastet  den  samme  Ære- 
løshed som  sine  Skuespillere,  havde  han  dog  næsten  Haand- 
og  Halsret  over  dem  og  lod  dem  uden  Barmhjertighed  piske, 
dersom  de  under  Forestillingen  forsaa  sig  i  noget.  ^)  Publikum 
var  i  langt  højere  Grad  end  Grækerne  fordringsfuldt  og  hen- 
synsløst overfor  Skuespillerne.  Kvinderne  snakkede  højt  og 
lo  under  Forestillingerne,  Børnene,  der  bragtes  med  af  Barne- 
pigerne, skreg  og  græd,  og  Folk  kom  uden  at  genere  sig  for 
sent  og  lod  sig  af  Pladsanviseme  føre  til  deres  Pladser  uden 
at  agte  paa,  hvad  der  foregik  paa  Scenen.  Der  udviklede  sig 
efterhaanden  organiserede  Klaker,  der  toges  i  Tjeneste  af  for- 
skjellige  Partier,  og  som  søgte  at  overbyde  hinanden  i  kraftige 
Meningstilkjendegivelser,  der  ofte  fremkaldte  de 'største  Spek- 
takler og  Skandaler,  navnlig  i  Kejsertiden,  hvor  Meningsfor- 
skjellighedeme  ikke  sjældent  udartede  til  blodige  Slagsmaal 
og  Myrderier.  Under  disse  Omstændigheder  gik  det  dog 
mindre  ud  over  Skuespillerne  end  over  Publikum  selv;  men 
ogsaa  paa  mindre  stormfulde  Dage  var  Folket  meget  let  at 
sætte  i  Bevægelse.  Cicero  fortæller*)  hvorledes  Skuespillerens 
mindste  Anstød  mod  Reglerne  kunde  blive  skæbnesvangert 
for  ham.  Blot  et  Vers  fremsagdes  med  en  for  kort  eller  for 
lang  Stavelse,  saa  peb  og  skreg  hele  Publikum  som  besat. 

Trods  den  almindelige  Foragt,  som  hvilede  over  Skue- 
spillerstanden, lykkedes  det  dog  hyppig  den  enkelte  Skue- 
spiller at  hæve   sig   op   over   sine    Fæller  og  at  erhverve  sig 


^)  Se  bl.  a.  Epilogen  til  Plautus'  ^Skrinet«:  >Den,  der  har  gjort  Fejl,  faar  Prygl; 

den,  der  ingen  Fejl  har  gjort,  han  drikker.« 
•)  Cicero :  Parad.  3,«. 

baade  Rigdom  og  Anseelse.  Fremfor  alle  bidrog  den  berømte  Skue- 
spiller Roscius  mægtigt  til  at  rejse  sin  Stands  Anseelse.  Han  var 
ganske  yist  oprindelig  Slave  som  de  fleste  af  hans  Kammerater  og 
fik  først  som  Frigiven  Navnet  Roscius,  der  senere  skulde  blive  ens- 
betydende med  en  stor  Virtuos  overhovedet,  efter  sin  Herre.  Hans 
fulde  Navn  var  Quintus  Roscius  Gallus,  Ingen  anden  romersk  Skue- 
spiller opnaaede  en  Popularitet  og  en  virkelig  Anseelse  som 
han.  Han  var  Komiker  og  besad  en  Magt  over  Publikum, 
som  var  rentud  forbavsende.  Den  Yndest,  hvori  han  stod, 
overførtes  endog  paa  hans  Elever,  og  den,  han  tog  sig  af,  var 
saa  temmelig  sikker  paa  sin  sceniske  Fremtid.  Han  kunde 
endog  selv  spille  mindre  godt  uden  at  paadrage  sig  Folks 
Mishag.  Var  han  en  Dag  mindre  heldig,  sagde  man  blot: 
»Han  vilde  ikke  spille,  eller  han  var  ikke  rigtig  vel.«  En  Del 
af  hans  ydre  Forhold  kjende  vi  af  den  Forsvarstale,  som  ingen 
ringere  end  Cicero  holdt  for  ham  i  hans  Proces  mod  en 
Fannius  Chaerea,  hvis  Slave  Panurgus,  han  havde  undervist 
Vi  lære  blandt  andet  at  kjende  de  kolossale  Indtægter,  som 
han  havde.  Hans  Honorar  for  en  enkelt  Optræden  var  1000 
Denarer  o:  omtrent  700  Kr.  og  hans  Aarsindtægter  var  i  hans 
modne  Alder  omtrent  500,000  Sestertser  a:  omtrent  100,000 
Kr.  Han  var  imidlertid  alt  andet  end  pengegrisk,  og  hans 
fine,  retskafne  Karakter  bidrog  næstefter  hans  Kunst  til  at 
hæve  hans  Stands  Anseelse.  I  lang  Tid  efter  at  han  havde 
samlet  sig  en  anstændig  Formue,  allerede  ti  Aar  før  den 
Proces,  Cicero  førte  for  ham,  spillede  han  uden  Honorar. 
SuUa  satte  stor  Pris  paa  ham  og  skænkede  ham  den  gyldne 
Ring,  hvorved  han  hævedes  i  Rang  med  Senatorerne. 

Roscius'  Kunst  tog  bestemt  Afstand  fra  den  tidligere 
Periodes  Frems^Hingsmaade.  Det  havde  været  de  første 
romerske  Skuespilleres  Hovedformaal  at  vinde  Terræn,  at 
skaffe  sig  Ørelyd  for  deres  Kunst.  Men  den  stilfulde  græske 
Fremstillingsmaade  var  uforstaaelig  for  det  romerske  Publikum, 

der  krævede  drøjere  Kost,  og  man  tyede  da  i  Komedien  til 
plumpe  Løjer,  smagløse  Pryglescener,  overdrevne  Karikaturer, 
i  Tragedien  til  svulstig,  grel  Ageren.  Det  var  Roscius'  store 
Hæder,  at  han  bragte  det  kunstneriske  Maadehold  i  Højsædet, 
anvendte  det  som  sit  første  Princip  og  tvang  Publikum  til  at 
forstaa,  at  just  heri  laa  den  højeste  Kunst  og  ikke  i  den 
tidligere  yndede  klownagtige  Overdrivelse.  Hans  Diktion  saa- 
vel  som  hans  Gestikulation  forblev  uovertruffen  ved  den 
graciøse  og  dog  natursande  Komik,  han  formaaede  at  lægge 
deri,  og  Cicero  selv,  der  i  det  hele  ikke  har  Ord  nok  til  at 
berømme  Roscius'  ædle  Fremstillingsmaade,  indrømmer  at 
have  lært  meget  af  hans  Teknik  og  overført  den  paa  sin  egen 
Talerkunst.     Roscius  døde  omtrent  Aar  62  f.  Chr. 

Samtidig  med  ham  var  Tragikeren  Æsopus,  der  i  sit  Fag 
opnaaede  et  næsten  ligesaa  stort  Ry  som  Roscius  i  sit  og 
tjente  ligesaa  kolossale  Summer  ved  sin  Optræden  som  denne. 
Derimod  besad  han  ikke  Roscius'  Maadehold,  hverken  som 
Menneske  eller  som  Kunstner.  Han  var  en  stor  Ødeland  og 
det  er  om  ham  det  fortælles,  at  han  for  at  skaffe  sig  en  til- 
nærmelsesvis Vished  om,  hvordan  den  menneskelige  Tunge 
smagte,  lod  sig  tilberede  en  Ret,  bestaaende  af  sjældne  Sang- 
og  Skrigefugles  Tunger.  Trods  sin  Ødselhed  efterlod  han  sig 
en  stor  Formue.  Hans  bedste  Roller  var  »Atreust  i  Accius' 
Tragedie,  Titelrollen  i  Ennius'  »Andromache«  og  Agamenmon 
i  sammes  »Iphigeniac  Man  bebrejder  ham,  at  han  ikke  for- 
stod at  holde  op  i  rette  Tid  med  at  spille  Komedie.  Han 
levede  længere  end  Roscius,  men  havde  ved  dennes  Død  sine 
bedste  Aar  bag  sig.  Cicero  satte  ham  højt  og  den  berømte 
Talers  Venskab  skuffede  han  ikke,  men  viste  sig  hengiven  og 
taknemlig  mod  ham  i  hans  Landsforvisningstid. 

Disse  to  fremragende  Skuespillere  dannede,  som  rimeligt 
var.  Skole;  den  gode  Stil,  de  havde  skabt,  holdt  sig  til  Kejser- 
dømmets   første    Aar   og   blev   den   romerske   Skuespilkunsts 

Kulminationstid.  Deres  Kunst  var  i  det  væsenligste  baseret 
paa  den  bedste  græske  Fremstillingsmaade  og  adskilte  sig  kun 
i  Detaljer  fra  denne.  Maske  benyttede  denne  Periodes  Skue- 
spillere hyppigt,  men  ikke  altid,  i  Modsætning  til  den  ældre 
romerske  Generation,  der  kun  anvendte  store  Parykker  og 
Bemaling  af  Ansigtet.  Det  havde  tidligere  kun  været  de  atel- 
lanske  Dilettantskuespillere  tilladt  at  dække  sig  under  Hoved- 
masken, men  den  stigende  Anseelse,  i  hvilken  Roscius  og 
Æsopus  bragte  de  sceniske  Kunstnere,  medførte,  at  dette  Pri- 
vilegium, thi  som  et  saadant  betragtedes  det  at  bære  Maske, 
ogsaa  blev  disse  til  Del.  Endnu  kunde  det  hænde,  at  Publi- 
kum, naar  det  vilde  ramme  en  Skuespiller  særlig  haardt,  for- 
langte, at  han  paa  aaben  Scene  skulde  tage  Masken  af  og 
blotte  sit  Ansigt,  hvormed  man  vilde  erindre  ham  om  hans 
æreløse  Gøglerstilling.  Skuespillerne  følte  denne  Fornærmelse 
meget  dybt.  løvrigt  var  Kostymet  en  direkte  Efterligning  af 
det  græske,  blot  med  den  Indskrænkning,  at  Stykker  med 
romerske  Sujetter  ogsaa  spilledes  i  almindelig  romersk  Dragt. 
I  selve  Foredragsmaaden  skilte  den  romerske  sig  mest 
fra  den  græske  derved,  at  Sangen  i  Rom  kom  til  at  spille  en 
langt  mere  selvstændig  Rolle.  Medens  i  Grækenland  Sang, 
musikalsk  Deklamation  og  almindelig  Tale  forsaavidt  gled 
over  i  hinanden,  som  alle  tre  Foredragsmaader  bestandig  ud- 
førtes af  den  samme  Kunstner,  var  dette  ikke  Tilfældet  i 
Rom.  Her  krævede  de  lyriske  Partier,  cantica,  en  særlig  vokal 
Uddannelse  og  bestemte  medfødte  Anlæg,  der  som  oftest  gjorde 
det  nødvendigt,  at  disse  Partier,  ganske  mod  al  Illusion,  ud- 
førtes af  en  professionel  Sanger,  cantor,  medens  Skuespilleren 
saalænge  indskrænkede  sig  til  at  gjøre  de  tilhørende  Gestus.  Dette 
operaagtige  Element  skilte  sig  i  Kejsertiden  ud  fra  den  egenlige 
Tragedie  —  thi  det  var  naturligvis  væsenlig  Tragedien,  som  rum- 
mede de  musikalske  Partier  —  og  formede  sig  som  selvstændige 
Enkeltforedrag,   hvor   Sangeren    —   alene   eller   i   Forbindelse 

med  et  Kor  —  opførte  visse  yndede  Kraftscener  af  de  gængse 
Skuespil.  Denne  dramatiske  Afart  var  det  som  Kejser  Nero 
yndede  at  optræde  i.  Suetonius  fortæller,  at  han  sang  lange 
Tragediescener  under  Maske,  Orestes  som  Modermorder,  den 
blindede  Oedipus,  den  rasende  Herakles  o.  s.  v.  Ogsaa  i 
Kvinderoller  optraadte  han,  og  han  plejede  da  at  lade  sine 
Masker  male  og  modellere  efter  de  Damer,  paa  hvilke  han  i 
Øjeblikket  havde  kastet  sin  Gunst.  Hans  Lidenskab  for  denne 
halvdramatiske  Sangfremstilling  bragte  ham  i  hans  Dødsstund 
de  bekjendte  Ord  paa  Læben:  »Hvilken  Kunstner  taber  ikke 
Verden  i  migl«- 

Endnu  langt  mere  betydningsfuld  og  skæbnesvanger  for 
Skuespilkunsten  overhovedet  end  Sangforedragets  Udskillelse 
blev  Gestikulationens  Optræden  som  selvstændig  Kunst,  den 
saakaldte  Pantomimus.  Bestandig  havde  i  Rom  Skuespillere 
og  Talere  drevet  Gestikulationens  Kunst  med  stor  Iver  og 
naaet  en  Fuldkommenhed,  om  hvilken  vi  vistnok  næppe  nu 
kunne  gjøre  os  nogen  klar  Forestilling.  Den  italienske  Nation 
er  den  Dag  i  Dag  bekjendt  for  sit  ualmindelig  udtryksfulde 
og  tydelige  Geberdesprog.  Deres  Hænders  Tale  rummer  en 
Mængde  halvt  symbolske,  halvt  malende  Betegnelser,  der  for 
os  tunglemmede  Nordboere  ofte  tager  sig  ud  som  et  helt  kon- 
strueret Døvstummesystem.  Man  fejler  næppe,  om  man  i 
denne  udviklede  Gestikulationsevne  ser  en  fortyndet  Arv  af  de 
gamle  Romeres  gjennem  Aarhundreder  fortsatte  Studium  af 
Haandens  og  det  øvrige  Legems  talende  Bevægelser.  Panto- 
mimen blev  da  ogsaa  i  Kejsertiden  den  mest  yndede  dramati- 
ske Kunstart  og  fortrængte  næsten  de  reciterende  Skuespil  fra 
Scenen. 

Den  romerske  Pantomime  var  imidlertid  ingenlunde  det 
samme  som  de  Balletfremstillinger,  udførte  af  en  hel  Trup,  vi 
benævne  saaledes.  Ved  Pantomimus  forstod  Romerne  del 
mimiske   eller   snarere   plastiske    Enkeltforedrag,  i  hvilket  én 

16» 


Digitized  by 


Google 


244 

Fremstiller  ved  sine  Bevægelsers  Magt  tolkede  et  dramatisk 
Emne.  Genren  udviklede  sig  under  Augustus  i  sin  fulde 
Glans,  navnlig  ved  de  to  berømte  Pantomimer  —  Fremstillerne 
kaldtes  ligesom  Kunstarten  »Pantomimer«  —  Py  lades  fra  Ciiicien 
og  Bathgllus  fra  Alexandria,  og  disse  to  vedblev  at  staa  som 
de  nobleste  og  tillige  mest  udprægede,  skjønt  langtfra  de  eneste 
Repræsentanter  for  denne  nye  Kunstform. 

Emnerne  for  Pantomimerne  hentedes  væsenligt  fra  de 
kjendte  Tragedier,  navnlig  fra  de  græsk-mythologiske,  men 
iøvrigt  mentes  intet  historisk  Emne  at  være  udenfor  deres 
Raaderum.  Til  Opførelsen  hørte  en  skreven  Tekst,  som  blev 
afsunget  i  den  tidligste  Tid  af  en  Sanger,  senere  —  en  For- 
bedring af  Pylades  —  af  et  Kor,  ligesom  den  mimiske  Aktion 

blev  understøttet  af  et  helt  Orkester,  be- 
staaende  af  Fløjter,  Syringer  og  Cjrmb- 
ler,  Cither  og  Lyra.  Rhytmen  under- 
stregedes af  et  særegent  Slaginstrument, 
Scabillum,  en  Art  Bækkener,  der  be- 
Fig.  66.  Pantomime-Masker,  fæstedes  paa  Anklerne  og  ved  Benbe- 
vægelserne sloges  skingrende  sammen.  ^)  Danseren  eller  Mi- 
mikeren, hvad  man  vil,  fremstillede  efter  hinanden  de  fore- 
kommende Hovedpersoner  under  forskjellig  Kostyrae,  og 
skildrede  alene  ved  sine  Bevægelser,  thi  Ansigtet  var  skjult 
under  en  Maske,  der  i  Modsætning  til  Skuespillets  havde 
lukket  Mund,  alle  Situationer  og  Stemninger  med  en  Anskue- 
lighed og  Fantasi,  som  vakte  selv  de  kunstforstandiges  højeste 
Beundring.  Pantomimerne  veg  ikke  tilbage  selv  for  højtragiske 
Emner  som  Atreus  og  Thgestes,  den  rasende  Ajax,  Herakles* 
Vanuidy  Niobe,  Hektor  og  lignende.  Men  mest  yndede  var  dog 
de  Gudesagn,  der  gav  Anledning  til  Udmaling  af  erotiske 
Situationer,  i  hvilken  Genre  først  Bathgllus  udmærkede  sig,  og 


1)  Sml.  Friedlaender:  Darst.  aus  d.  Sittengeschichte  Roms  6  Aufl.  H,  S.  453. 

senere,  under  Nero,  dennes  Yndling  Paris  vandt  sit  Ry.  Emner 
som  Venus  og  Mars  i  Vulkans  Net,  Leda  med  Svanen,  Danae 
og  Guldregnen,  Venus  og  Adonis,  Apollo  og  Daphne  var 
stadige  Favoritnumre  paa  Pantomimernes  Repertoire. 

Denne  mærkelige  Kunstart  havde  en  altfor  stor  Betydning 
og  øvede  en  altfor  gribende  Virkning  selv  paa  kritiske  og  for- 
standige Mænd,  til  at  den  ikke  skulde  have  rummet  et  stærkt 
Moment  af  virkelig  Kunstværdi.  Mulig  er  her  den  egenlige 
national-italiske  dramatiske  Fremstillingsevne  at  søge.  Lukian, 
der  dog  ikke  var  uden  Kritik,  skildrer  Pantomimens  Virkning 
i  disse  stærke  Ord:  »Den  rører,  henrykker  og  belærer.  Spillet 
blotter  med  en  saadan  Sandhed  og  Dybde  det  menneskelige 
Indre,  at  man  med  det  største  Behag  finder  sig  selv  deri  og 
tror  at  have  løst  den  delphiske  Guds  Opgave.«  ^)  Der  synes  at 
have  været  en  Energi  og  Natursandhed  i  denne  nyskabte 
Kunstform,  som  ganske  stillede  den  efterhaanden  i  stereotype 
og  døde  Former  stivnede  Skuespilkunst  i  Skygge.  Selv  de 
gjenstridigste  maatte  falde  tilføje.  Den  kjendte  kyniske  Filosof 
Demetrius,  der  levede  under  Nero,  udtalte  sig  længe  i  nedsæt- 
tende Ord  om  Pantomimernes  Kunst;  navnlig  hævdede  han, 
at  de  intet  kunde  skabe  selv,  men  var  helt  afhængige  af 
Korsangene  og  Musiken.  Roms  daværende  berømteste  Panto- 
raimus,  Paris,  lovede  da  sig  selv  at  omvende  den  ubøjelige 
Filosof  fra  hans  kætterske  Meninger  og  indbød  ham  til  en 
Forestilling,  hvor  han  uden  nogensomhelst  Understøttelse  af 
Tekst  eller  Musik  fremstillede  Mars'  og  Venus*  brødefulde 
Kjærlighedshistorie.  Han  udtrykte  nu,  efter  hvad  Lukian  for- 
tæller, alene  ved  sit  stumme  Spil,  Vulkans  skinsyge  Vrede,  de 
elskendes  Fængsling  i  det  usynlige  Net,  de  andre  tilkaldte 
Guders  Morskab,  Venus'  Undseelse  og  Mars'  Bønner,  alt  paa 
en   saa   beundringsværdig   naturtro   og   forstaaelig   Maade,   at 


1)  >^end  Dig  selve,  stod  der  over  Oraklet  i  Delphi. 

Kynikeren  ganske  maatte  staa  fra  sin  tidligere  Mening  og  ind- 
rømme, at  han  havde  gjort  den  pantomimiske  Kunst  Uret 

Der  opstod  i  Kejsertiden  et  sandt  Begejstringsdelirium  for 
Pantomimerne,  navnlig  blandt  de  højere  Klasser.  Folkets 
brede  Lag  fandt  mere  Behag  i  Mimernes  rent  utilslørede  Raa- 
hed  og  Liderlighed.  Men  det  virkelige  Kunstmoment  i  Panto- 
mimeforestillingerne, i  Forbindelse  med  de  stadig  mere  og 
mere  sansepirrende  Emner,  var  netop  det  Raffinement,  som 
det  slappe  romerske  Aristokrati  behøvede  for  at  falde  i  Hen- 
rykkelse. Man  fik  her  i  hidsende  Extrakt  de  dristigste  Emner 
serveret  paa  kunstnerisk  eller  dog  virtuosmæssig  Vis.  Skjønne 
Legemer  i  pragtfulde  Klædebon  viste  i  plastiske  Former  det 
blaserede  Publikum  de  Helte-  og  Gudeskikkelser,  om  h\is 
Lidelser  de  ikke  mere  gad  høre  gjennem  de  store  Digteres  alt- 
for kjæmefulde  Ord.  Hvortil  en  Sofokles'  lange  Tirader,  naar 
Bathyllus  med  nogle  Kropvridninger  kunde  sige  det  samme 
lige  saa  forstaaeligt?  —  Der  opstod  Specialiteter  indenfor  Pan- 
tomimen som  den  særegne  Draperingsdans,  ved  hvilken  Kun- 
sten bestod  i  at  lade  den  Kappe,  det  Gevandt,  i  hvilket  man 
optraadte,  forme  sig  i  forskjellige  Figurer  som  en  Svane,  som 
Venus*  lange  Haar  o.  s.  v.,  ganske  som  den  moderne  Tids  af 
Loie  Faller  indførte  »Serpentinedans«  eller  som  forrige  Aar- 
hundredes  plastiske  Draperingsscener,  i  hvilke  Damer  som 
Håndel'Schutz  og  Lord  Hamiltons  Elskerinde  Emma  Haste 
excellerede. 

Hovedtillokkelsen  ved  Pantomimerne  blev  imidlertid  mere 
og  mere  de  erotiske  Udmalinger,  der  dreves  til  den  yderste 
Grad  af  Raffinement,  men  tillige  med  en  Elegance,  en  Ynde, 
en  Legemets  Bøjelighed  og  fuldkomne  Beherskelse,  som 
gjorde  disse  Forestillinger  til  de  fordærvede  romerske  Damers 
kjæreste  Adspredelse.  Under  Nero  steg  Begejstringen  for  disse 
Dansere  til  en  rent  fanatisk  Kultus.  Han  tvang  de  fornemste 
Romere   til   at   danse  Pantomimer  og  optraadte  som  bekjendt 

selv  for  dem.  Hans  Livdanser  var  den  tidligere  nævnte  Paris, 
der  tillige  var  hans  fortroligste  og  bedste  Ven.  Endnu  mere 
fortroligt  var  det  Forhold,  i  hvilket  den  yngre  Paris  stod  til 
Kejserinde  Domitia,  en  Yndest,  der  iøvrigt  kostede  den  stakkels 
Pantomimus  Livet.  Det  er  bekjendt,  at  Justinian  gjorde  en  af 
de  frækkeste  og  usædeligste  Danserinder  Theodora  til  sin  Kejser- 
inde, og  da  man  under  Constantin  og  Galerus  frygtede  for  en 
Hungersnød,  jog  man  alle  Talere,  Digtere,  Philosopher,  Lærde, 
Lærere  ud  af  Byen,  men  tretusend  Dansere  og  Danserinder 
lod  man  blive  tilbage :  hellere  sulte  lidt  mere  end  undvære  sin 
bedste  Fornøjelse. 

Intet  Under,  et  Kristendommens  Mænd  rettede  deres  kraf- 
tigste Vaaben  mod  dette  Vanvid.  Augustinus  mente,  at  Op- 
findelsen af  denne  Art  Skuespil  skyldtes  onde  Aanders  Træsk- 
hed, idet  de  havde  forudset,  at  Cirkusraseriet  en  Gang  maatte 
høre  op  og  derfor  havde  sendt  Verden  denne  langt  fordærve- 
ligere Sot,  af  hvilken  Djævelen  vilde  faa  den  største  Glæde. 
Paa  dette  Tidspunkt  var  i  Virkeligheden  Pantomimen  heller  intet 
andet  end  en  sansehidsende,  uanstændig  Pirring,  et  Skalkeskjul 
for  fordærvede  Lysters  Tilfredsstillelse.  Den  dramatiske  Kunst 
var  forlængst  død,  dens  sidste  Opblussen  var  Pylades*  og  Ba- 
thyllus*  bizarre  Indfald.  Nu  drev  Kristendommen  sin  Pæl 
gjennem  det  antike  Spøgelse  og  Oldtidens  Skuespilkunst  endte 
sin  Tilværelse  med  en  uhyggelig,  lasciv  Grimasse. 

FORORD. 


iNærværende  Binds  Titel  kan  for  saa  vidt  skufife,  som 
man  ikke  i  Indlioldet  vil  finde  en  fuldstændig  Beretning  om 
Renaissancetidens  Theaterkunst,  men  kun  en  Redegørelse  for 
nogle  enkelte  Fænomener  af  denne. 

Jeg  har  foretrukket,  af  forskjellige  Grunde,  at  gjemme 
Resten  til  det  næste  Bind,  der  saaledes  vil  samle  de  store 
Skuespillere  og  Theaterdigtere  saavel  fra  16de  som  fra  17de 
Aarhundrede,  og  forsøge  at  give  et  Billede  af  Skuespilkunsten 
1  dens  fulde  Blomstringsperiode.  — 

Mine  Forstudier  til  det  foreliggende  og  til  de  kommende 
Bind  har  jeg  for  en  Del  gjort  ved  de  store  udenlandske 
Bibliotheker,  navnlig  i  British  Museum  i  London,  Bibliothéque 
nationale  i  Paris  og  »det  kgl.  Bibliothek«  i  Berlin.  Og  til 
disse  Studieophold  have  saavel  Kultusministeriet,  det  Råben 
Lewetzauske  Fond  som  navnlig  Carlsbergfondet  ydet  mig  en 
meget  virksom  Støtte,  for  hvilken  jeg  her  udtrykker  min 
ærbødigste  Taknemmelighed. 

Jeg  maa  benytte  Lejligheden  til  at  takke  vort  eget  kgl. 
Bibliotheks  Embedsmænd  for  den  beredvillige  Hjælpsomhed, 
hvormed  de  ved  enhver  Lejlighed  have  hjulpet  mig  til  Rette 

VI 

i  den  meget  spredte  Literatur  og  det  vanskeligt  tilgængelige 
Billedstof. 

Endelig  —  last  not  least  —  takker  jeg  Hr.  Vilh,  Rosenberg^ 
som  har  paalaget  sig  det  vanskelige  og  lidet  taknemlige,  men 
meget  nyttige  Hverv  at  udarbejde  Registret  til  dette  Bind. 

København,  den  7de  Februar  1899. 

K.  M. 

GEJSTLIGE  SKUESPIL. 


I. 


Skuespilkunstens  Udspring  fra  den  kathohke  Gudstjeneste.    LUhurgisk-dramatiske  Frem- 
stillinger.     Adamspillet  og  dets   sceniske  Anvisninger.      Miraklerne  eller  Mariespillene. 
Deres  demokratiske  Karakter.     'Robert  Djævel'  og  *den  laadne  Johan*. 

Middelalderens  Skuespil  og  Skuespilkunst  er  ingen  Fort- 
sættelse af  Oldtidens.  Imellem  Antikkens  og  det  middelalderlige 
Drama  er  der  et  Spring,  et  tomt  Rum,  og  Middelalderen  bygger 
ikke  videre  paa  den  af  Grækerne  paabegyndte  Bygning;  men 
lader  den  staa  glemt  og  upaaagtet,  medens  den  selv  skaber  et 
nyt  og  ejendommeligt  Drama,  der  er  udsprungen  af  de  nye 
Folks  og  de  nye  Tiders  Tilbøjeligheder  og  Evner.  Vi  finde 
vel  enkelte  Spor,  som  kunde  synes  at  modsige  den  Paastand, 
at  det  middelalderlige  Skuespil  staar  ganske  uafhængigt  af  det 
antike,  som  det  end  ikke  kjender.  Et  saadant  Spor  er  de 
Skuespil,  Efterligninger  af  Terents,  som,  skrevne  paa  Latin,  er 
fundne  efter  hin  meget  omtalte  Nonne  i  Gandersheim^  Hros- 
witha.  Disse  Skuespil  bevise,  at  der  hist  og  her  i  Klostrene, 
hvor  Tidens  meste  Lærdom  var  ophobet,  fandtes  stille  Poeter, 
som  med  Flid  syslede  med  og  efterlignede  deres  Yndlings- 
klassikere  til  egen  og  maaske  enkelte  Kaldsfællers  fredelige 
Glæde.  Men  udenfor  en  saadan  lille  Kreds  ere  disse  klassiske 
Paavirkninger  ganske  sikkert  ikke  komne. 

Det  middelalderlige  Skuespil  er  Folkedigtning,  skrevet  af 
folkelige  Forfattere,  spillet  af  folkelige  Skuespillere,  en  Folke- 
forlystelse,  udsprungen  af  det,  der  var  Tidens  største  Interesse 
og  beskæftigede  Sindene  mest:  Religionen,  men  ingen  lærd 
Syslen  med  gamle  Kunstformer,  der  kun  vilde  behage  de  Faa. 

End  ikke  de  gamle  Begreber  Tragedie  og  Komedie  holde 
sig.  Selve  Ordene  faa  en  anden  Betydning.  En  Tragedie 
betyder  i  Middelalderen  en  poetisk  Fortælling  med  sørgelig 
Udgang,  Komedien  en  med  lykkelig  Udgang.^) 

Naturligvis  findes  der  alvorlige  Skuespil  og  muntre,  men 
Genrene  blande  sig:  i  de  alvorlige  Stykker  findes  Farcescener, 
de  lystige  rumme  ogsaa  Plads  for  alvorsfulde  Betragtninger. 
De  muntre  Stykker  have  mange  forskjellige  Afarter  som  Farcer, 
Sottier,  Moraliteter  (der  hyppigt  dog  ogsaa  ere  af  alvorlig  Karakter), 
Fastelavnsspil ;  de  alvorlige,  som  først  skulle  beskæftige  os,  ere 
almindeligst  bekjendte  under  Navn  af  Mysterier.  Dette  Navn  er 
dog  ikke  Tidens  almindelige  og  træffes  ikke  før  det  15de  Aar- 
hundrede;  før  den  Tid  nævnes  de  alvorlige  gejstlige  Skuespil 
med  forskjellige  andre  Betegnelser.  Indtil  12te  Aarhundrede, 
hvor  de  lithurgiske  Dramer  endnu  spilledes  paa  Latin  og  i 
Kirken,  var  de  almindelige  Navne  ludi,  repræsentationeSy  historiæ 
repræsentandæ.  Efter  disse  latinske  Mønstre  dannedes  i  de 
forskjellige  Lande  Betegnelserne:  i  Frankrig  yea,  représentation, 
miracle,  histoire;  i  Italien:  rappresentazione,  festa,  funzione, 
storia,  esempio;  i  Tyskland:  Spiel;  i  England:  play,  history; 
i  Spanien:  auto. 

Selve  Ordet  Mysterium,  der  ikke  bruges  om  noget  dramatisk 
Arbejde  før  det  15de  Aarhundrede,  har,  ligesom  meget,  der 
angaar  Begrebets  Tilblivelse  og  Udførelse,  været  Gjenstand  for 
betydningsfulde  Misforstaaelser.  Det  har  i  sin  Oprindelse  intet 
at  gjøre  med  det  græske  fivaxiQiov  eller  det  latinske  mysterium, 

»)  Dantes  berømte  Digtning  kaldes  »divina  commedia«,  fordi  den  ender  lykkeligt 
med  Paradiset. 

Det  staves  i  Middelalderen  som  oftest  med  i;  italiensk  misterio, 
fransk  mistére  og  udledes  af  latinsk  ministerium  i  dets  Betyd- 
ning af  Handling,  særlig  ministerium  sacrum,  hellig  Handling. 
I  Gammelfransk  findes  mistére  hyppig  ganske  enstydigt  med 
metier,^)  der  er  den  almindelige  Derivation  af  ministerium. 
Mysterium  bliver  saaledes  ganske  det  samme  som  Drama,  *) 
simpelthen  Handling;  som  paa  Spansk  auto,  som  paa  Fransk 
acte,  der  ikke  længere  betegner  bele  Handlingen,  men  kun  en 
enkelt  Del  deraf. 

Saa\idt  Navnet.  Mere  Interesse  har  det  dog  at  undersøge 
selve  Tingen,  at  klargøre  sig,  hvorledes  Middelalderens  alvor- 
lige, det  vil  sige  gejstlige  Skuespil  er  opstaaet  og  har  ud- 
viklet sig. 

Kirken  var  i  Middelalderen  mere  end  en  Tilflugt  for  de 
Søllende  og  et  Andagtshus  for  de  Troende;  den  forenede  i 
sig  alle  Tidens  aandelige  Interesser,  nærede  al  Folkets  Higen 
efter  noget  højere;  den  var  det  Brændpunkt,  som  drog  alle 
kunstneriske,  videnskabelige  og  literære  Kræfter  sammen  til 
en  eneste  Virken  i  dens  Tjeneste.  Arkitekterne  satte  deres 
bedste  Evner  ind  paa  at  rejse  den  de  skjønneste  Huse,  Malerne 
og  Billedhuggerne  deres  paa  at  smykke  dem  rigere  end  det 
prægtigste  Palads,  Musikerne  anvendte  deres  yderste  Kunst 
for  at  gjøre  Gudstjenesten  saa  stemningsfuld  som  muligt,  og 
Folket  mødte  som  et  begejstret  Publikum  og  nød  alle  disse 
Indtryk  i  én  Sum  som  et  storartet  Udslag  af  Kirkens  vidunder- 
lige Magt.  Man  maa  spørge  sig,  hvor  skulde  Skuespilkunsten 
have  fundet  et  andet  eller  bedre  Udspring  end  netop  i  Kirken, 
der  samlede  al  anden  Kunst  om  sig. 

Det  er  i  Virkeligheden  ogsaa  saaledes.  Ligesom  det  græske 
Drama  er  en  Udvidelse  af  Dionysosdyrkelsen,  saaledes  har  Middel- 
alderens seriøse  Skuespil  sit  Ophav  i  den  katholske  Kultus. 

1)  Se  P.  de  JalleviUe:  Les  Mystércs:  I  p.  188  tf. 
*)  Af  ^^'ctf.'  jeg  handler. 

Den  kristne  katholske  Messe  har  fra  de  ældste  Tider  haft 
en  udpræget  dramatisk  Karakter.  Det  afgitrede,  pragtfuldt 
udsmykkede  Altarrum  er  som  en  Scene,  paa  hvilken  Præsten, 
iført  Messehaglen,  Diakonen  og  Kordrengene  med  Røgelse- 
karrene agere,  medens  Menigheden  ser  til  som  tavse  Tilskuere. 
Den  gennemførte  Symbolik,  som,  dengang  mere  forstaaelig 
for  alle,  viste  sig  ikke  alene  i  Kirkens  Bygning  og  Udsmyk- 
ning, men  i  hver  enkelt  Del  af  Gudstjenesten,  var  som  et 
ophøjet  Skuespil,  hvor  alt  forestillede  noget  andet,  end 
det  var. 

Og  Gejstligheden,  der  hurtig  begreb,  hvilken  Magt  over 
Sindene  netop  dette  dramatiske  Element  havde,  tøvede  ikke 
længe  med  at  udnytte  det  og  gradevis  i  selve  Gudstjenesten  at 
indflette  virkelig  fremstillende  Handlinger,  hvor  den  tydelige 
mimiske  og  musikalske  Udførelse  bødede  paa  den  latinske 
Teksts  Uforstaaelighed.  De  store  Kirkefester,  navnlig  Juleguds- 
tjenesten, gav  særlig  Anledning  til  saadanne  lithurgiske  Dramer. 
Ved  én  Julefest  fremstilles  saaledes  den  hellige  Augustinus 
(i  Følge  en  apokryf  Tekst)  henvendende  sig  til  Jøderne  for  at 
overbevise  dem  om  Christi  Guddommelighed.  Han  paakalder 
til  den  Ende  alle  de  gamle  Profeter  og  lader  dem  i  Række- 
følge træde  frem  for  sig  og  fremsige  deres  Profetier.  Efter 
Esaias,  Jeremias,  Moses,  Daniel  og  David  indfører  Augustinus 
ogsaa  nogle  Profeter  af  den  nye  Lov,  Simeon,  Zacharias  og 
Elisabeth,  vender  sig  derpaa  til  Hedningerne  og  tager  Virgil, 
Nabukodonosor  og  Sibylla  til  Vidne.  Styrket  ved  alle  disse  høj- 
tidelige Vidnesbyrd  kan  han  ganske  overvælde  Jøderne  og  sige 
til  dem:  »Er  dette  eder  ikke  nok,  oh,  I  Vantro  I  Kan  saa- 
mange  berømte  Vidner  og  saa  talrige  Vidnesbyrd  ikke  over- 
bevise eder.« 

Dette  lithurgiske  Skuespil,  som  spilledes  i  forskjellige 
Former  rundt  i  Evropa,  udførtes  paa  Latin  af  Præsterne  med 
Fordeling  af  Rollerne. 

Paa  samme  Maade  udførtes  andre  kristelige  Emner  paa 
passende  Højtider  som  »Barnemordet  i  Bethlehemc  3die  Jule- 
dagy  hvor  Chorbømene  i  hvide  Klæder  og  med  et  Lam  i 
Spidsen  vandrede  Kirken  rundt  i  Procession,  blev  myrdede 
paa  Herodes  Befaling,  derpaa  af  en  Engel  kaldt  til  Himmels, 
hvilket  udførtes  saaledes,  at  de  rejste  sig  og  begav  sig  ind  i 
Koret.  Herfra  istemmede  de  saa  et  Te  Deum,  som  sluttede 
Stykket. 

»De  hellige  tre  Kongers,  *  Lazarus*  Opvækkelse*,  »Paulus* 
Omvendelse*  ere  alle  yndede  Emner  for  disse  Kirkedramer. 
Ved  adskillige  af  dem  ere  Personernes  Gestus  overmaade  nøj- 
agtigt beskrevne  i  »Rubrikkerne*,^)  der,  ligesom  Teksten,  ere 
latinske.  Her  et  Exempel  af  et  latinsk  Kirkespil,  betitlet 
»Planctus  Mariæ  et  aliorum«.  De  første  Vers  siges  af  Magda- 
lena og  lyder: 

O  fratres 
Et  sorores 

Ubi  est  spes  mea? 

Ubi  consolatio  mea? 

Ubi  tota  sålus,  o  magister  mi?^) 

Noterne  hertil  giver  følgende  om  den  italienske  Oprindelse 
vidnende  Gestusangivelser: 

1.  V.  Magdalena  maa  vende  sig  mod  Mændene  med 
udstrakte  Arme. 

2.  V.     Hun  vender  sig  mod  Kvinderne. 

3.  V.     Hun  slaar  sig  for  Brystet. 

4.  V.     Hun  hæver  Hænderne. 

5.  V.     Hun  bøjer  Hovedet  og  kaster  sig  for  Christi  Fødder. 


>)  De  paranthesiske  Angivelser,  der  ^ene  til  Vejledning  for  de  Udførende. 
«)  o  Brødre 

O  Søstre 
Hvor  er  mit  Haab? 
Hvor  er  min  Trøst? 
Hvor  al  min  Frelse,  o  Herre  min? 

Jomfru  Maria  vedbliver: 

O  dolorl 
Proh  dolorl 
Ergo  quare 
Fili  chare 
Pendes  ita 
Cum  sis  vita 
Manens  ante  secula?^) 

Hertil  følgende  Gestusbetegnelser: 

V.  1    \ 

}    Maria  vrider  Hænderne. 

-  3 

-  4 

-  5 

-  6 


Aabner  Hænderne  og  peger  paa  Christus. 


n 


Slaar  sig  for  Brystet. 


Undertiden  giver  Rubriken  os  ogsaa  Oplysning  om  Iscene- 
sættelsens Art,  som  i  et  Stykke  om  de  hellige  tre  Konger,  hvor 
det  angives,  at  den  ene  »skal  hæve  Haanden  og  pege  paa 
Stjernen,  som  hænger  i  en  Snor.«  Eller  et  andet  om  Pauli 
Omvendelse,  der  indledes  saaledes:  »For  at  fremstille  den  salige 
Apostel  Paulus'  Omvendelse,  maa  man  paa  et  passende  Sted 
anbringe  en  Stol,  forestillende  Jerusalem,  og  paa  denne  Stol 
Ypperstepræsten.  En  anden  Stol  anbringes  og  paa  denne 
Saulus.  Han  maa  have  bevæbnede  Tjenere  med  sig.  Paa 
den  anden  Side  i  nogen  Frastand  anbringes  to  Stole,  fore- 
stillende Damaskus;  paa  den  ene  skal  en  Mand  ved  Navn 
Judas  sætte  sig,  paa  den  anden  Synagogens  Ypperste  i  Damaskus; 


I)         o  Jammer,  o  Jammer  I 

Hvorfor  dog,  elskede  Søn,  hænger  du  saaledes  [paa  Korset  nemlig], 
da  du  dog  er  Livet,  som  bestod  før  alle  Tider? 

og  mellem  disse  to  Stole  skal  der  anbringes  en  Seng,  paa 
hvilken  en  Mand,  der  forestiller  Ananias,  skal  hvile.« 

Hvad  disse  Rubriker  vidner  mest  om,  er  dog  den  uhyre 
Omhu,  Kjærlighed  og  forholdsvise  Kyndighed,  hvormed  disse 
barnlige  Dramer  skreves  og  indstuderedes. 

I  Længden  kunde  dog  ikke  den  Art  Skuespil  tilfredsstille 
Folkets  vakte  Sans  for  Fremstillingskunsten,  ikke  saa  meget 
paa  Grund  af  den  mangelfulde  Iscenesættelse,  der  tit  var  mere 
kompliceret  end  ovenfor  angivet,  men  mest  paa  Grund  af 
Sproget.  Lidt  efter  lidt  indsmugledes  ogsaa  Folkesproget, 
men  da  det  Øjeblik  kom,  hvor  Stykkerne  helt  skreves  i  dette, 
gled  de  ud  af  Kirkens  Favn  —  ganske  jævnt,  saaledes  at  de 
først  flyttede  ud  paa  Pladsen  foran  Kirken,  men  rimeligvis 
dog  stadig  spilledes  af  Gejstlige,  derpaa  fortrak  ud  paa  den 
offentlige  og  verdslige  Gade  eller  paa  Byens  Torv,  spilledes  og 
forfattedes  delvis  af  Lægfolk,  medens  Gejstligheden  kun  saa 
til  eller  i  hvert  Fald  kun  deltog  som  ligestillede  medvirkende 
Aktører. 

Den  her  angivne  Udvikling  er  i  det  væsentlige  fælles  for 
de  ledende  civiliserede  Lande  i  Evropa  —  først  senere  skille 
de  dramatiske  Literaturer  sig  ud  i  specielle  nationale  Former. 
Dog  gaar  Frankrig  forrest  i  Udviklingen,  ligesom  ogsaa  dets 
dramatiske  Digtning  i  Middelalderen  i  det  hele  er  den  rigeste 
og  mest  karakteristiske,  foruden  at  det  er  den  bedst  bevarede 
og  mest  behandlede.  Stykker  fra  dette  Land  ville  derfor  her 
væsenligt  blive  benyttede  som  Paradigmer  for  de  første  Aar- 
hundreders  —  det  vil  sige  Tidsrummet  fra  tolvte  til  femtende 
Aarhundrede  —  Dramatisering,  og  disse  Skuespil  og  deres 
Opførelsesmaade  ville  i  Hovedtrækkene  være  gyldige  for  samt- 
lige Kulturlande. 

Det  tidligste  af  alle  bevarede  gejstlige  Skuespil  i  Folke- 
sproget har  ikke  været  kjendt  i  mere  end  knap  halvtredsinds- 
tyve Aar;  det  giver  os  meget  interessante  Oplysninger  om  det 

Skuespil,  der  endnu  staar  med  den  ene  Fod  i  Kirken,  skjønt 
det  har  ophørt  med  at  være  en  Gudstjeneste  og  virkelig  har 
hævet  sig  til  at  blive  et  Kunstværk. 

Dette  det  ældste  franske  Drama  stammer  fra  det  12te 
Aarhundrede  og  bærer  i  Manuskriptet  Titelen  Representacio 
Adæ,  »Fremstillingen  af  Adam«.  Det  er  i  Virkeligheden  en 
Trilogi  eller  i  det  mindste  en  Sammenstilling  af  tre  adskilte 
Stykker,  af  hvilke  det  første  behandler  Adam  og  Evas  Synde- 
fald, det  andet  Abels  Mord,  det  tredje  Profetierne  om  Christus. 
Alle  tre  Dramer  er  af  normannisk  Oprindelse.  Stykket,  som 
ellers  helt  igennem  er  skrevet  paa  Tidens  Fransk  i  normannisk 
Mundart,  er  ledsaget  af  latinske  Rubrikker,  der  angive  Scenens 
Udseende  og  de  Agerendes  Gestus  og  Kostymer.  Indlednings- 
rubrikken,  der  giver  et  godt  Begreb  om  den  allerede  nogenlunde 
udviklede  Iscenesættelse,  lyder  i  ordret  Oversættelse  saaledes: 

»Paradis  maa  anbringes  paa  et  ret  fremspringende  Sted 
og  maa  rundt  om  behænges  med  Draperier  og  Silketæpper  i 
en  saadan  Højde,  at  de  Personer,  der  befinde  sig  i  Paradis, 
kunne  ses  i  Højde  efter  Skulderen.  Her  skal  ses  duftende 
Blomster  og  Løvværk;  der  skal  findes  forskjellige  Træer,  paa 
hvilke  Frugter  maa  hænge,  saa  at  Stedet  kan  synes  riglig 
behageligt.  Saa  skal  Frelseren  [Salvator]  komme,  iført  en 
Dalmatika;^)  foran  ham  stille  Adam  og  Eva  sig;  Adam  klædt 
i  en  rød  Tunika,  Eva  i  en  hvid  Kvindedragt  og  et  hvidt 
Silkeslør;  begge  staar  op  foran  Figura  [Manuskriptets  Beteg- 
nelse af  Gud;  lig  Saluator],  Adam  nærmest  med  bøjet  Hoved; 
Eva  lidt  længere  nede.  Adam  maa  være  vel  indøvet  i,  naar 
han  skal  tale,  saa  at  han  ikke  kommer  for  tidligt,  ikke  heller 
for  sent.  Ikke  alene  han,  men  alle  Personerne  maa  indøves 
vel  i  at  tale  roligt  og  at  gjøre  passende  Bevægelser  til  de 
Ting,  de  sige;  de  maa  ikke  tilføje  eller  udelade  nogen  Stavelse 


I)  Diakonernes  Messeklædning. 

i  Versemaalet ;  men  alle  maa  udtrykke  sig  paa  en  tydelig 
Maade  og  sige  i  Rækkefølge,  alt  hvad  der  skal  siges.« 

Stykkets  Gang  er  nu  følgende:  Oplæseren  begynder  med 
at  læse  det  Bibelsted,  som  svarer  til  den  første  Situation: 
*In  principio  creavit  Deus  coelum  et  terram.t  i)  Grupperet 
inde  i  Skibet  istemmer  Koret  Svarsangen:*)  *Formavit  igitur 
Dominus , .  ,€  Gud  vender  sig  til  Manden  og  kalder:  ^Adam.U 
Manden  svarer:  »Sire.U  Og  Skuespillet  tager  sin  Begyndelse. 
Herren  forklarer  Adam  hans  Oprindelse  og  Pligter,  viser  ham 
Paradisets  Have  og  aabner  ham  Adgangen  dertil,  medens 
Koret  istemmer:  *Tulit  ergo  Dominus  hominem  .  .  .«  Saa 
følger  Guds  Bud,  som  forbyder  Mennesket  at  røre  Kund- 
skabens Træ.  Adam  svarer  underdanigt  som  en  Vasal,  der 
faar  Ordrer  af  sin  Lehnsherre.  Gud  gaar  tilbage  til  Kirken 
(vadat  ad  ecclesiam)^  Adam  og  Eva  lege  sammen  i  Paradis. 

Saa  komme  Djævlene  frem.  De  løbe  ind  imellem  Publi- 
kum, vride  og  vende  sig  og  skjære  gyselige  Grimasser.  De 
snuse  og  snige  sig  om  Haven,  vise  Eva  den  forbudne  Frugt 
for  at  give  hende  Lyst  til  at  spise  af  den.  Deres  Overhoved, 
Sathan,  nærmer  sig  til  Adam  og  vil  pirre  hans  Nysgjerrighed. 
Men  Adam  svarer  med  ægte  normannisk  Bondeforsigtighed 
kun  med  undvigende  Enstavelsesord  og  undgaar  Djævelens 
Snare.  Modløs  vender  Sathan  tilbage  til  Helvede,  kommer 
saa  atter  ud,  sætter  sig  i  Humør  ved  nogle  Krumspring  og 
henvender  sig  derpaa  til  Eva.  I  den  paafølgende  Scene,  der 
er  Stykkets  bedste,  viser  den  ukjendte  Digter  en  virkelig 
baade  psykologisk  og  dramatisk  Sans  og  man  læser  endnu 
dette  Afsnit  med  Fornøjelse  og  Respekt.  Sathan  pirrer  efler- 
haanden  alle  Kvindens  Svagheder.  Han  lokker  for  hendes 
Lækkermundethed,  smigrer  hendes  Forfængelighed,  vækker 
og  hidser  hendes  Nysgjerrighed,  hendes  Skinsyge  og  hemme- 

^)  »I  Begyndelsen  skabte  Gud  Himlen  og  Jorden.« 
«)  Les  répons. 

lige  Uvilje  mod  Manden.  Han  roser  Frugten  for  hende,  efter 
først  at  have  bedt  hende  ikke  at  tale  til  Adam  om,  hvad  han 
siger.  Frugten  har  »saa  stor  en  Kraft,  at  den  vil  give  dem 
Magt  og  Vælde  i  fuldeste  Maal.«  ^) 

Eva 

afbryder. 

Hvorledes  smager  den? 

Djævelen. 
Himmelsk!  .  .  . 

Eva. 
Er  Frugten  saaledes? 

Djævelen. 
Ja,  sandelig  er  den. 

Eva. 
Det  gjør  mig  godt  blot  at  se  paa  den. 

Medens  Eva  begærligt  stirrer  paa  Æblet,  skyder  »en 
kunstig  forfærdiget  Slange  op  langs  Stammen  af  Kundskabens 
Træ.  Eva  nærmer  sig  den  og  rækker  Øret  til  som  for  at 
høre  dens  Raad.  Da  tager  hun  Frugten  og  giver  den  til 
Adam.« 

Da  Adam  har  spist,  erkj ender  han  strax  sin  Synd  og 
bøjer  sig  i  Ruelse.  »Han  kan  ikke  ses  af  Folk  og  affører  sig 
sine  festlige  Klæder  og  ifører  sig  fattige  Klæder  af  sammen- 
syede Blade,  idet  han  foregiver  den  dybeste  Smerte  og  be- 
gynder sin  Klage.«  2) 

Og  medens  han  klager  sig,  profeterer  han  om  Christi 
Komme.     Koret  istemmer:    »Dum  ambularet  .  .  .«     Den  vrede 


»)  .   .  .  si  grande  vertu  qui  les  comblera  de  poesté  et  de  seignorie. 

2)  Tune  commedet  Adam  partern  pomi ;  quo  coraesto  cognoscet  statim  peccatum 
suum  et  inclinabit  se.  Non  posset  a  populo  viderl,  et  exuit  sollcmpnes 
vestes  et  induit  vestes  pauperes  consutas  folils,  maximura  simulans  dolorem, 
incipjens  lamentatjoncm  suam. 

Gud  kommer   til   Syne,  Adam  og  Eva  kastes  ud  af  Paradis, 
og  Koret  synger:  »In  sudore  vultus  tui  .  .  .« 

Medens  Englen  med  sit  flammende  Sværd  vogter  Paradisets 
Port,  dyrke  Adam  og  Eva  med  Hakke  og  Rive  Jorden,  hvor 
Djævelen,  uden  at  de  mærke  det,  planter  Tjørne  og  saar 
Tidsler.  Saa  bemægtiger  en  Flok  Djævle  sig  de  to  Stakler, 
lægger  dem  i  Lænker  og  Halsjærn  og  slæber  dem  ind  i 
Helvede.  Raab  og  Hujen  høres  fra  Helvedes  Taarn,  en  tæt 
Røg  slaar  ud  derfra,  man  slaar  Kjedler  og  Gryder  mod  hin- 
anden og  første  Del  af  Stykket  ender  i  dette  djævelske 
Spektakel. 

I  anden  Del  foregaar  Kains  Brodermord,  i  Modstrid  med 
Bibelens  Ord  efter  Adam  og  Evas  Død.  Første  Rubrik  lyder: 
»Derpaa  komme  Kain  og  Abel.  Kain  iført  en  rød  Klædning, 
Abel  en  hvid  Klædning.  De  skulle  dyrke  en  Ager,  som  maa 
være  forud  tilberedt,  og  efter  et  Øjeblik  at  have  hvilet  sig 
paa  deres  Arbejde  skal  Abel  henvende  Ordet  til  sin  Broder 
Kain  med  en  indsmigrende  og  kærlig  Mine.« 

De  to  Brødre  byde  Gud  deres  Ofre,  men  Kains  Gaver 
blive  ikke  modtagne.  Kain  bliver  rasende  og  truer  Broderen 
paa  Livet: 

Kain. 

Abel,  du  er  dødsens. 

Abel. 
Hvorfor  er  jeg  det? 

Kain. 
Jeg  vil  hævne  mig  paa  dig  .  .  . 

Abel. 
Til  Gud  staar  hele  min  Lid! 

Kain. 
Han  kan  ikke  fri  dig  fra  Døden. 

Abel. 
I  alt  giver  jeg  mig  i  hans  Haand. 

Kain. 
Vil  du  høre,  hvorfor  jeg  vil  dræbe  dig? 

Abel. 
Saa  sig  mig  det. 

Kain. 
Jeg  skal  sige  dig  det.  Du  gjør  dig  altfor  meget  til  Guds 
Yndling.  For  din  Skyld  har  han  nægtet  mig  alt,  for  din 
Skyld  har  han  vist  mit  OflFer  tilbage.  Tænker  du  dog,  at  jeg 
ikke  vil  gjengælde  dig  det?  Nu  skal  jeg  give  dig  Belønning 
derfor.     Nu  skal  du  ligge  død  paa  Jorden. 

Abel. 
Hvis  du  dræber  mig,  saa  er  det  Uret;  Gud  vil  hævne  min 
Død  paa  dig. 

Kain  farer  rasende  ind  paa  Abel  og  slaar  ham  død  til 
Jorden.  Den  betænksomme  Forfatter  glemmer  dog  ikke  i 
poetisk  Begejstring  den  Fare,  som  Fremstilleren  af  Abels  Rolle 
herved  udsætter  sig  for,  men  tilføjer  i  Rubriken: 

»Abel  maa  under  sine  Klæder  have  en  Kasserolle  [oUa], 
paa  hvilken  han  kan  slaa,  naar  han  lader  som  om  han 
dræber  Abel.    Abel  maa  blive  liggende  udstrakt  som  en  død.« 

Koret  istemmer:  *Ubi  est  frater  tuus9<i  Gud  viser  sig  og 
forbander  Kain.  »Derpaa  gaar  han  atter  ind  i  Kirken.  Djævlene 
komme  og  føre  Kain  med  sig,  idet  de  overdænge  ham  med 
Prygl;  de  tage  ogsaa  Abel  med  sig,  men  paa  en  blidere 
Maade.« 

Den  tredje  Afdeling  af  Stykket  er  et  Optog  af  de  Profeter, 
som  har  forudsagt  Messias  Komme,  og  gjentager  altsaa  blot 
paa   Folkesproget  hin  Julegudstjeneste,  for  hvilken  der  oven- 

for  er  gjort  Rede.  Denne  Del  staar  i  dramatisk  Interesse 
langt  tilbage  for  de  to  foregaaende,  og  her  skal  blot  anføres 
enkelte  af  Rubrikkerne,  medens  man  iøvrigt  maa  lægge  Mærke 
til  den  Ejendommelighed,  at  alle  det  gamle  Testamentes  Personer 
blive  ført  til  Helvede,  blot  med  den  Forskjel,  at  de  godcy  som 
Abel,  blive  bedre  behandlet  af  Djævlene,  der  ikke  ere  uvidende 
om,  at  Forløsningen  en  Gang  venter  disse  Gæster  i  Modsæt- 
ning til  de  onde,  der  ingensinde  kunne  vente  at  komme  ud  fra 
det  skrækkelige  Sted.  Som  i  de  første  to  Afdelinger  læses  og 
synges  der  i  Kirken  en  latinsk  Tekst,  der  svarer  til  Hand- 
lingen, ^)  og  det  er  Oplæseren,  der  kalder  Profeterne  frem 
efter  Tur.  Disse  maa  »staa  beredte  paa  et  skjult  Sted,  hver  i 
Overensstemmelse  med  sin  Rolle.«  De  maa  træde  frem  »med 
Værdighed  og  sige  deres  Profeti  med  høj  og  tydelig  Røst. 
Først  kommer  Abraham,  gammel,  med  langt  Skæg  og  klædt  i 
side  Klæder.  €  Efter  hans  Profeti  er  der  en  Pavse,  hvorpaa 
Djævlene  komme  og  føre  ham  til  Helvede,  og  saaledes  sker 
det  med  alle  Profeterne.  Blandt  de  mange  skjælne  vi  Balaam, 
der  kommer  ind,  ridende  paa  sit  Æsel,  fra  hvis  Ryg  han  siger 
sin  Profeti.  Efter  alle  Profetierne  følger  en  lang  Præken,  en 
Skik,  der  vedligeholder  sig  i  et  Par  Aarhundreders  Mysterier, 
som  et  stadigt  Vidnesbyrd  om  deres  kirkelige  Karakter. 

Adamspillet  og  den  Cyklus  af  Skuespil,  som  vi  maa 
tænke  os  grupperet  om  det,  men  som  ikke  mere  existerer, 
staar  endnu  direkte  under  Kirkens  Varetægt.  Disse  Stykker 
spilledes  helt  eller  halvt  i  Kirken,  udførtes  sandsynligvis  af 
Præster,  var  vel  ogsaa  skrevet  af  gejstlige  og  holdt  sig  i  sit 
Emne  ganske  nær  op  ad  den  hellige  Skrift,  som  de  kun 
illustrerede  og  gjorde  folkeligt  forstaaeligt.  Fra  det  13de  Aar- 
hundrede  begynde  imidlertid  disse  religiøse  Skuespil  at  eman- 
cipere  sig  fra  Gejstlighedens  Formynderskab.     Borgerstanden 


<)  Det  er  denne  Gang  den  hellige  Augustinus'  Omvendelsespræken  til  Jøderne. 

havde  allerede  i  nogen  Tid  stræbt  at  skaffe  sig  større  social 
og  politisk  Magt  ved  efter  forskjellige  Haandværk  og  Livs- 
stillinger at  slutte  sig  sammen  i  Laug,  og  de  opdagede  snart, 
at  ogsaa  den  dramatiske  Kunst  kunde  trives  udenfor  Kirkens 
Vinger.  Der  opstod  da  Broderskaber,  som  satte  sig  til  For- 
maal  at  bringe  Skuespil  til  Opførelse  paa  egen  Regning  og  til 
egen  Fornøjelse. 

Ganske  uden  Gejstlighedens  Hjælp  gik  dette  dog  ikke  for 
sig,  og  den  religiøse  Karakter  tabtes  heller  ikke  helt;  Emnerne 
var  endnu  stadig,  om  end  ikke  direkte  hentede  fra  Bibelen, 
saa  dog  omhandlende  religiøse  Begivenheder,  navnlig  de  Under- 
gjerninger,  som  Jomfru  Maria  og  andre  hellige  antages  at  have 
udrettet.  Mirakler  kaldtes  disse  Skuespil,  ligesom  de  Fortæl- 
linger, der  berettede  om  de  hellige  Mænd  og  Kvinders  Jærtegn. 
At  imidlertid  Kirkens  Åand  er  vegen  fra  disse  Dramer,  ses  let 
af  den  lidet  respektfulde  Maade,  paa  hvilken  de  i  Stykkerne 
forekommende  gejstlige  Personer  ofte  behandles,  og  paa  de  meget 
frie,  tidt  ganske  raa  Scener,  som  indflettes  i  de  iøvrigt  alvor- 
lige Stykker.  Fra  14de  Aarhundrede  har  vi  i  Frankrig  en  hel 
Cyclus  af  saadanne  Mirakler  med  meget  forskjellige  Emner, 
men  dog  alle  med  det  Fællesmærke,  at  det  er  Jomfru  Maria, 
der  som  en  dea  ex  machina  i  Nødens  Stund  kommer  den 
betrængte  Helt  eller  Heltinde  til  Hjælp.  Man  har  kaldt  denne 
Cyclus  »Vor  Frues  Mirakler«  (les  miracles  de  Notre-Dame).  I 
Tyskland  kaldtes  denne  Art  Stykker  for  »Marienspiele«. 

Den  Rolle,  som  den  hellige  Jomfru  spiller  i  disse  Dramer, 
er  efter  vore  Begreber  hyppigt  ret  besynderlig.  Det  synes  at 
være  en  Forfængelighedssag  for  hende  altid  at  redde  enhver 
Forbryder,  hvor  hæslige  Misgerninger  han  end  har  begaaet, 
naar  han  blot  i  det  Øjeblik,  det  kniber  mest  for  ham,  paa- 
kalder hendes  Hjælp.  1  ét  Skuespil  interesserer  hun  sig 
levende  for  en  Kvinde,  der  har  kvalt  sin  Svigersøn,  i  et  andet 
bliver  en  Dronning  af  Portugal  fi-elst  og  benaadet,  skjønt  hun 

har  myrdet  to  Personer,  medens  hendes  Skriftefader,  der  med 
hendes  Tilladelse  har  røbet  Skriftemaalet,  bliver  levende  brændt; 
i  et  tredje  tager  den  algode  Jom&u  sig  af  en  Eremit,  som 
drukner  Kongens  Datter  efter  at  have  voldtaget  hende. 

Denne  overdrevne  Tro  paa  Jomfru  Marias  altformaaende 
Indflydelse,  som  er  det  13de  og  14de  Åarhundrede  egen,  faar 
sit  dnøjeste  Udslag  i  en  Replik,  i  hvilken  Djævelen,  der  altid 
ligger  i  Krig  med  Guds  Moder,  antyder  Jesus  Frygt  for  at 
gjøre  hende  imod.  Han  siger:  »Dersom  han  gjorde  noget  mod 
hendes  Vilje,  vilde  han  faa  Prygl,  naar  han  kom  hjem.« 

GejstUgheden  bliver,  som  allerede  bemærket,  kun  lidet 
smigrende  skildret  og  det  er  ikke  alene  Munke  og  Nonner, 
det  gaar  ud  over,  idet  det  vises,  at  de  ere  i  lige  saa  høj  Grad 
tilgængelige  for  jordiske  Tilbøjeligheder  som  andre  syndige 
Mennesker;  selv  Paven  gaar  ikke  Ram  forbi,  men  maa  hyp- 
pigt høre  ilde  for  sin  Pengegriskhed.  Konger  og  Fyrster  skil- 
dres i  Reglen  som  dumme,  brutale  og  latterlige;  Krigsfolk  og 
Dommere  som  en  Landeplage;  kun  det  menige  Folk  finder 
Sympathi  hos  Forfatterne,  et  tydeligt  Bevis  paa  disse  Skuespils 
demokratiske  Oprindelse. 

For  at  give  et  Begreb  om  denne  Tids  Literatur,  der  med 
alle  sine  Urimeligheder,  sine  latterlige  Anachronismer,  sin  barn- 
agtige Teknik,  er  af  stor  Interesse  og  giver  et  yderst  levende 
Billede  af  Tidens  Meninger  og  daglige  Liv,  skal  her  gennemgaas 
Indholdet  af  et  Par  Mirakler  af  den  omtalte  franske  Cyclus. 

Et  af  de  bekjendteste  er  ^Robert  le  Diable*,  med  hvilket 
man  for  en  Del  Aar  tilbage  (1879)  gjorde  det  interessante,  men 
naturligvis  mislykkede  Forsøg  at  lade  det  opføre  i  moderni- 
seret Sprogform  paa  et  Parisertheater^).  Stykket  har  47  Per- 
soner og  bærer  følgende  Titel:  »Her  begynder  vor  Frues 
Mirakel  om   Robert  Djævel,   Søn   af  Hertugen  af  Normandiet, 


*)   Det  spilledes  den  2den  Marts  1879  paa  Gafté-Thealret,  bearbejdet  af  E.  Fournier. 

hvem  det  blev  paalagt  for  hans  Misgærningers  Skyld,  at  han 
skulde  anstille  sig  gal  uden  at  tale,  og  siden  havde  vor  Herre 
Barmhjærtighed  med  ham  og  ægtede  han  Kejserens  Datter.« 

Indholdet  er  i  Korthed  følgende: 

Hertugen  af  Normandiet  bebrejder  sin  Søn  Robert  det  af- 
skyelige Liv,  han  fører.    »Jeg  havde  gjort  dig  til  Ridder«,  siger  | 
han,   »for  at  du  skulde  aflade  fra  det  Onde  og  tænke  paa  at  ! 
gjøre  godt,  som  enhver  god  Riddersmand  bør  at  gjøre«.     Men  | 
Robert  svarer,  at  han  ingenlunde  har  isinde  at  gjøre  godt,  men 
tvertimod  vil  vedblive  at  plyndre  og  myrde  som  forhen.    Han 
samler  derpaa  sine  Fæller  og  i  Forening   drage   de    hen   og 
hærge   en   rig  Bondes  Gaard   og  forlange  endda,  at  Manden 
skal  sige  Tak,  fordi  de  have  ladet  ham  beholde  Livet.     Den 
arme    Bondemand    svarer    uskyldigt:      »I    Herrer,  jeg    beder 
Gud   saa    mindeligt,    at    han    vil    skænke   eder   alle   en   god 
Helsen  I«  1) 

Efter  Bondegaarden  plyndre  de  vakre  Kammerater  et 
Abbedi  og  vende  hjem,  belæssede  med  Bytte. 

Herremændene  klage  til  Hertugen.  Hans  Søn  Robert  røver 
i  alle  Gaarde  og  skænder  alle  Kvinder.  Hertugen  svarer,  at 
han  skal  sætte  ham  i  Fængsel  og  sender  to  Bud  til  ham ;  den 
spøgefulde  Robert  sender  dem  begge  hjem  med  et  Øje  mindre. 
Hertugen  erklærer  da  sin  Søn  fredløs;  enhver,  der  antræffer 
ham  indenfor  Hertugdømmets  Grænser,  kan  fængsle  ham. 

Dette  forøger  kun  Sønnens  Raseri.  Da  han  i  den  Skov, 
hvor  han  bor,  støder  paa  nogle  Eremiter,  som  ligge  i  Bøn  til 
Gud,  myrder  han  dem  alle.  En  Vejfarende  fortæller  ham,  at 
hans  Moder  er  paa  Slottet  Arques.  Han  styrter  rasende  der- 
hen med  Sværdet  i  Haand,  men  Moderen  skjuler  sig  i  Angst 
for  sin  Søn. 

Dette  sidste,  at  endog  hans  egen  Moder  ræddes  for  ham, 

*)  Seigneurs,  je  pri  Dieu  bonement 

Qu'il  vous  tiegne  tous  en  santé. 

synes  at  bringe  ham  til  Eftertanke;  han  grubler  over,  hvor- 
for han  er  bleven  saa  slet,  at  han  er  en  Rædsel  for  alle. 

»Sikkert  ser  jeg  det  nu  og  klarligen,  at  Menneskene  hade 
mig  til  Døden.  Og  om  Gud  gjør  det,  er  det  ikke  med  Urette. 
Alle  fly  mig,  alle  holde  sig  fra  mig.  Skam  og  Skændsel  bør 
jeg  vel  have  for  alle  de  store  Misgærninger  og  Forbrydelser, 
som  jeg  har  besmittet  mig  med.  Selv  min  Moder  flyr  mig,  og 
det  gjør  mig  Sorg.  —  Frue,  tal  til  mig  og  vogt  Jer  for  mere 
at  flygte  for  mig.  Jeg  beder  eder,  at  I  vil  sige  mig,  om  I  ved, 
hvoraf  det  kan  komme,  at  jeg  ikke  kan  holde  mig  fra  Ond- 
skab, saa  fuld  deraf  føler  jeg  mig.  Jeg  tror,  at  en  eller  anden 
hæslig  Synd  har  været  hos  min  Fader  eller  hos  eder,  den 
Stund  I  undfangede  mig,  deraf  kommer  det  mig.« 

Da  tilstaar  Hertuginden  ham  den  rædselsfulde  Hemmelig- 
hed. Da  Gud  ikke  vilde  skænke  hende  et  Barn,  har  hun  bedt 
Djævelen  om  at  gjøre  det. 

»I  Vrede  sagde  jeg:  Siden  Gud  ikke  vil  lægge  et  Barn  i 
mit  Skød,  saa  gid  da  Djævelen  vilde  det.  I  samme  Stund,  i 
sanune  Nu  kom  din  Fader  hjem  fra  Skoven  og  fandt  mig  helt 
forgrædt.  Og  den  gode  Mand,  for  ufortøvet  at  berolige  mig  i 
min  Harm,  gav  sig  til  at  kærtegne  mig,  og  der  blev  du  lind- 
fanget.« 

Denne  Aabenbaring  gjør  Robert  til  et  andet  Menneske. 
Han  gribes  af  Frygt  for  at  blive  fordømt  og  vil  drage  til  Rom 
for  at  faa  Absolution  hos  Paven.  Dog,  førend  han  tager  af 
Sted,  vil  han  gerne  have  sine  forbryderske  Fæller  til  at  dele 
sit  fromme  Forsæt,  men  disse  Forhærdede  have  ikke  mindste 
Lyst  til  at  omvende  sig. 

Robert,  som  allerede  nu  føler  Trang  til  at  gjøre  en  god 
Gerning,  slaar  dem  da  alle  ihjæl. 

Derpaa  giver  han  den  Abbed,  som  han  nylig  har  plyndret, 
Raadighed   over   sine   ophobede  Rigdomme,  for   at   han   kan 

gjengive  enhver  sit,  og  drager  tilfods  og  tiggende  sig  frem  paa 
Vejen  til  Rom. 

Scenen  flyttes  til  denne  Stad,  hvor  Robert  bekender  sine 
Forbrydelser  for  Paven,  fortæller  ham  sin  sørgelige  Historie 
og  betror  ham  sin  djævelske  Oprindelse.  Men  Paven,  som 
ikke  selv  drister  sig  til  at  give  ham  Absolution,  sender  ham 
til  sin  Skriftefader,  en  Eremit,  som  Himlen  har  udkaaret  til 
at  forkynde  Robert  den  Bod,  han  har  at  gjøre. 

Vi  føres  nu  til  Eneboeren,  der  just  er  i  Færd  med  at 
bede  til  Gud  for  at  faa  Oplysning  om,  hvorledes  han  skal 
begegne  den  store  Synder,  der  vil  søge  hans  Hjælp.  Gud, 
Jomfru  Maria  og  Englene  komme  da  ned  fra  Paradis,  og  Gud 
stiller  følgende  Betingelse  for  hans  Frelse:  »Du  skal  sige  ham, 
at  han  maa  anstille  sig  gal  og  paa  hvilket  Sted  eller  Plads, 
han  end  er,  maa  han  ikke  tale  mere  end  en  Stum,  og  dertil 
skal  du  paalægge  ham,  at,  hvor  hungrig  han  end  er,  han 
ingensinde  spiser  undtagen  det,  han  kan  røve  fra  Hundene.« 
Disse  Betingelser  gjentager  Eneboeren  for  Robert,  da  han 
kommer,  og  denne  gaar  ogsaa  glad  ind  paa  dem. 

Vi  se  ham  nu  i  hans  nye  Skikkelse  ved  Kejserens  Hof 
Kejseren  sidder  til  Taffels,  da  den  Gale  kommer,  forfulgt  af 
Folkehoben,  der  hujer  af  hans  latterlige  Fagter  og  taabelige 
Grinen.  En  giver  ham  paa  Øret,  en  anden  sværter  ham  sort 
i  Ansigtet,  men  han  ler  blot  uden  at  sige  et  Ord.  Kejseren 
har  Medlidenhed  med  ham,  og  hans  Staldmester  indbyder  ham 
til  at  sætte  sig  til  Bords,  men  han  afslaar  de  Retter,  der  bydes 
ham.  Først  da  Kejseren  kaster  et  Kødben  til  sin  Hund,  styrter 
den  Gale  til  og  vrister  det  fra  ham.  Siden  indretter  han  sig 
et  Hul  under  Trappen,  Side  om  Side  med  Hunden,  hvis 
Kamerat  han  bliver.  —  Kejseren  sender  ham  en  Seng,  men 
han  vil  ikke  have  den  og  lægger  sig  i  Halmen. 

Nu  sker  det  imidlertid,  at  Hedningerne  angribe  Kejser- 
dømmet;   Kejseren   er   i   stor  Fare   og   kalder   hele   sit  Folk, 

»baade  Gejstlig  og  Læg«  under  Vaaben.  Da  aabenbarer  Engelen 
Gabriel  sig  for  Robert,  forkynder  ham,  at  han  skal  frelse 
Kejserdømmet  fra  Undergang  og  viser  ham,  hvor  han  skal 
finde  Vaaben  og  Rustning.  Han  ifører  sig  dem  og  ukendelig 
for  alle  i  den  skinnende  hvide  Rustning  følger  han  Kejseren  i 
Striden  mod  Hedningerne,  der  imidlertid  have  ophidset  sig  til 
Kampen  ved  følgende  mærkelige  Krigssang: 

Sabaudo  bahe  fuzaille 
Draquitone  baraquita 
Arabium  malaquita 
Hermes  zalo. 

Ikke  desmindre  maa  de  bukke  under  for  den  ukendte 
Riddersmands  vældige  Tapperhed.  Da  Sejren  er  Kejserens 
spørger  han  alle,  hvem  den  tapre  Kæmpe  var,  men  denne  er 
forsvunden,  og  Robert  ligger  atter  i  sine  gamle  Klæder  paa 
sin  Halm. 

Da  viser  Kejserens  Datter  sig;  hun  er  stum,  men  giver 
ved  Tegn  tilkende,  at  den  Ridder,  der  søges,  er  den  Gale. 
Alle  give  sig  til  at  le  og  ingen  vil  tro  hende. 

Imidlertid  forsøge  Saraseneme  (eller  Hedningerne,  thi  disse 
to  Begreber  ere  altid  enstydige  i  den  middelalderlige  Folkepoesi) 
et  nyt  Angreb;  Kejseren  drager  atter  i  Krig  og  atter  viser  sig 
i  hans  Rækker  den  henmielighedsfulde  hvide  Ridder,  hvis 
underfulde  Bedrifter  paa  ny  sikre  de  Christne  Sejren.  En  af 
Kejserens  Krigere  søger  at  opdage  den  fremmede  og  støder 
ham  med  sin  Lanse;  Odden  bliver  siddende  i  Saaret,  men 
Stangen  knækker  og  den  fremmede  forsvinder.  Kejseren  ud- 
lover nu  sin  Datter  og  det  halve  Rige  til  den,  som  kan  skaffe 
den  brudte  Od  tilbage,  og  Seneschallen,  der  er  forelsket  i 
Prinsessen,  forsøger  at  udgive  sig  for  den  ubekjendte  Helt  ved 
at  iføre  sig  en  hvid  Rustning  og  saare  sig  selv  i  Benet.  Han 
hædres  højt  og  alt  skal  hans  Bryllup  med  Prinsessen  fejres, 

da  hans  List  afsløres;  thi  Prinsessen  faar  pludselig  Mælet  til- 
bage og  fortæller,  at  hun  to  Gange  har  set  den  Gale  iføre  sig 
Ridderrustning  og  efter  det  sidste  Slag  trække  den  afbrækkede 
Od  ud  af  sit  Saar. 

Hele  Hoffet  omringer  da  Robert,  som,  liggende  i  Halmen 
ved  Siden  af  Hunden,  vedbliver  at  spille  gal  og  gjør  kaade 
Grimasser  baade  til  Paven  og  Kejseren  i).  Men  nu  viser  Ene- 
boeren sig  og  løser  den  Bodfærdiges  Tunge,  idet  han  fra  Gud 
forkynder  ham,  at  hans   Synd  er  ham   forladt.     Kejseren   er 

kun  glad  ved  at  give 
sin  Datter  og  det  halve 
Rige  til  Hertugen  af 
Normandiets  Søn.  Ro- 
bert vilde  helst  følge 
med  Eremiten,  men 
denne  sidste  faar  ham 
dog  til  at  samtykke  i 
at  gifte  sig  og  arve  Kej- 
serdømmets Trone.  — 
Medens  dette  Mirakel 
mest   har   Karakter    af 

Fig.  1.     Robert  le  Diable  ved  Kejserens  Hof.  den     Romau,     den     po- 

etiske Ridderfortælling, 
som  er  dets  Kilde,  have  vi  i  Miraklet  om  Jean  le  Paulu  et 
Exempel  paa  de  rigtige  Helgendramer.  Det  har  til  Titel:  »Her 
begynder  et  Vor-Frue-Mirakel  om  Set  Johan  den  laadne,  [Paulu 
=  poilu,  velu]  Eneboeren,  som  ved  Fjendens  Fristelse  dræbte 
en  Konges  Datter  og  kastede  hende  i  en  Brønd,  men  siden 
paa  Grund  af  hans  Bodfærdighed  gjenopvakte  vor  Frue  hende,  c 
Stykket  indledes  med  at  Set.  Johan  kommer  for  at  høre 
den  Præken,  der,   som  bemærket,  næsten  altid  er  et  staaende 


*)    *I1  fait  la  figue  au  pape  et  Jeux  de  Testrennie  d'un  festu  å  Tempereurt 

Appendix  til  disse  Mirakler.  Han  synes  udmærket  tilfreds  med 
den  og  vender  saa  tilbage  til  sin  Eneboerhytte. 

Her  kommer  nu  »jF)endcn«,  det  vil  sige  Djævelen  til;  han 
har  allerede  ofte  i  Forvejen,  men  altid  forgæves,  søgt  at  lede 
Johan  i  Fristelse.  Nu  har  han  skiftet  Ansigt  og  Navn;  han 
viser  sig  i  Skikkelse  af  en  net  ung  Mand,  der  under  Navn  af 
Huet  bliver  antaget  i  Eremitens  Tjeneste. 

Kongen  er  for  kort  Tid  siden  bleven  Enkemand;  han 
lever  stille  og  ensomt.  For  at  adsprede  ham,  faar  hans  Mænd 
ham  med  ud  paa  Jagt,  og  hans  Datter  følger  ham.  En  Hjort 
bliver  jaget  op;  men  i  Forfølgelsens  Hede  forvilder  Konge- 
datteren sig;  hendes  Fader  og  hans  Ledsagere  søge  hende  i 
Angst. 

Den  unge  vildfarne  Pige  udtrykker  sin  Skræk  over  at 
være  ene  i  den  tætte  Skov  og  beder  den  hellige  Guds  Moder 
komme  hende  til  Hjælp. 

Da  opdager  hun  Lys  i  Eneboerens  Hytte  og  hun  gaar 
hen  og  banker  paa  Døren.  Djævlen  lukker  op  for  hende  og 
hun  modtager  Johans  Tilbud  om  Gjæstfrihed.  Her  er  nu  den 
af  Djævelen  saa  længe  søgte  Lejlighed  til  at  lede  den  hellige 
Mand  i  Fristelse  og  denne  Gang  mislykkes  det  ikke  heller. 
Den  fromme  Johan  falder  i  den  Ondes  Snarer  og  forfører 
Kongens  Datter. 

Næste  Morgen  modtages  han  af  den  falske  Svends  Be- 
brejdelser^) og  bliver  saare  forskrækket.  Kongen  faar  det  nok 
at  vide,  siger  den  forklædte  Djævel,  den  Skyldige  vil  nok  blive 


Vous  avez  bien  fait  vos  degois*) 
Pére  ennuit  de  celle  pucelle 
Osté  li  avez  la  plus  belle 
Chose  qu'elle  en  son  corps  eust 
Et  dont  miex  priser  se  deust 
C'est  pucelage. 


•)  moret  Jer. 

straffet  paa  Livet.  Johan  spørger  i  sin  Angst  sin  Tjener,  hvad 
han  skal  gjøre.  »Kast  Pigen  her  i  den  dybe  Brønd,  saa  vil 
der  aldrig  mere  blive  talt  om  hende,  c  Eremiten  griber  strax 
den  unge  Kongedatter,  der  endnu  sover,  og  ved  Tjenerens 
Hjælp  kaster  han  hende  i  Brønden.  Næppe  er  dette  sket,  før 
Djævelen  giver  sig  tilkende  og  haanleende  løber  sin  Vej. 

Johan  gribes  nu  af  Samvittighedsnag.  Han  falder  paa 
Knæ  og  bønfalder  Jomfru  Maria  om  Naade;  han  vier  sig  til 
den  frygteligste  Bod;  han  vil  for  Fremtiden  leve  i  Skoven 
nøgen,  uden  Ly  og  gaa  paa  alle  fire  som  et  Dyr. 

Saa  føres  vi  pludselig  til  et  helt  andet  Milieu;  vi  er  hos 
en  Kvinde  i  Barnsnød,  der  sender  sin  Mand  efter  Jordemode- 
ren i).     Hun  føder  derpaa  en  smuk  Dreng  til  Verden. 

Syv  Aar  er  gaaede  siden  Johan  begyndte  sin  Bod.  Gud 
sender  ham  nu  sin  Tilgivelse  gjennem  Jomfru  Maria  og 
Englene. 

Kongen  er  atter  paa  Jagt;  han  kommer  igjennem  den 
samme  Egn,  hvor  hans  Datter  blev  borte,  og  sørgmodige 
Minder  overvælder  ham :  »Jeg  kan  ikke  lade  være  at  græde, 
thi  det  er  rundet  mig  i  Minde,  at  her  har  jeg  ikke  været 
siden  jeg  mistede  mit  Barn,  som  var  min  Glæde  og  min 
Fryd  .  .  .« 

Imidlertid  har  Jægerne  opdaget  et  mærkeligt  Dyr,  som  de 
aldrig  har  set  Mage  til;  det  er  den  firbenede  Eremit.  De  vil 
jage  ham,  men  Johan  lader  sig  uden  Modstand  fange  og  føre 
for  Kongen.  I  samme  Nu  kommer  et  lystigt  Tog  forbi;  det 
er  det  njrfødte  Barn,  der  bringes  til  Kirke  for  at  døbes.  Dren- 
gen, der  bæres  af  Jordemoderen,  begynder  pludselig  til  uhyre 
Forbavselse  for  alle  at  tale  til  Johan  den  laadne  og  beder  ham 
i  Guds  Navn  at  give  ham  Daaben. 

Kongen,  der  er  meget  greben  af  dette  Under,  udspørger 


*)  la  vcntriére. 

Johan  om  hans  Levned,  og  denne  fortæller  angrende  alt  uden 
at  lægge  Dølgsmaal  paa  noget;  han  har  skændet  Kongens 
Datter  og  derpaa  kastet  hende  i  en  Brønd.  Kongen  tager 
denne  rystende  Tilstaaelse  med  en  efterlignelsesværdig  Ro  og 
siger:  »Siden  Gud  har  tilgivet  dig,  du  gæve  Dannismand,  saa 
tilgiver  jeg  dig  ogsaa.«  Blot  vilde  han  gjærne  have  sit  Barns 
Lig  tilbage  og  føres  saa  til  den  Brønd,  hvor  hun  er  druknet 
Her  knæle  alle  ned  og  bede,  Johan  med  al  den  brændende 
Tro  og  Iver,  som  hans  Anger  har  givet  ham. 

Gud  og  den  hellige  Jomfru  stige  da  ned  fra  Himlen  paa 
hans  Bøn,  og  Gud  befaler  ham  at  kalde  med  høj  Røst  paa 
den,  som  han  har  ombragt  Han  adlyder,  og  fra  Bunden  af 
Brønden  svarer  Kongedatterens  Stemme  ham.  Ridderne  styrte 
til  og  drage  hende  op  og  da  dette  vel  er  sket,  spørger  Faderen, 
der  stadig  i  en  beundringsværdig  Grad  bevarer  sin  Selv- 
beherskelse, men  dog  ikke  formaar  at  tilbageholde  en  ret 
naturlig  Nysgjerrighed ,  hvad  hun  dog  har  gjort  i  alle  disse 
syv  Aar.  Hun  svarer,  at  hun  har  levet  i  Selskab  med  en 
Dame,  der  var  saa  dejlig,  at  det  sikkert  maa  have  været 
Jomfru  Maria.  Alle  ere  glade  og  fornøjede  og  Kongen  for- 
langer i  sin  Glæde,  at  den  laadne  Johan  skal  gjøres  til  Biskop, 
hvorpaa  Prinsessen  føres  til  Kirken  med  stor  Pomp  og  Pragt, 
og  onder  glade  Sange  ender  Stykket.  — 

Om  Iscenesættelsen  og  Udførelsen  af  disse  Mariespil  ved 
vi  intet  positivt,  ikke  engang  saameget  som  om  det  12.  Aar- 
hundredes  Drama,  hvor  den  latinske  Rubrik  til  Adam  giver 
os  ret  gode  Oplysninger.  Skulde  alt  udføres  nøjagtigt,  maatte 
Maskineri  og  Udstyr  have  været  uhyre  kompliceret.  Thi  vi 
føres  i  et  Nu  fra  Normandiet  til  Rom,  fra  Italien  til  Ungarn, 
fra  den  vilde  Skov  til  en  fattig  Hytte  eller  endog  ud  paa 
Havet.  Der  er  Slag,  Kirkegang,  Optog.  Men  vi  maa  tro,  at 
Tilskuernes  Fantasi  og  barnlige  Nøjsomhed  har  malet  de  fleste 
af  Dekorationerne  selv   og  fundet  sig  i,  at  et  lille  Slagsmaal 

mellem  en  halv  Snes  Mand,  forestillende  den  store  Batalje 
mellem  Sarasenerne  og  Kejseren,  at  en  Snes  Skridt  mellem  to 
Punkter  paa  Scenen  var  Vejen  mellem  Rom  og  Normandiet, 
ligesom  man  vænnedes  til  at  tro  paa,  at  naar  Skuespilleren 
sagde,  der  var  gaaet  et  Åar,  saa  var  det  virkelig  gaaet. 

Et  kommende  Kapitel  vil  søge  at  anskueliggjøre  Scenens 
sandsynlige  Udvikling  fra  Adamspillets  Tid  gjennem  Miraklerne 
og  op  til  de  store  Passionsspil,  samt  gjøre  Rede  for,  hvilke 
sceniske  Ejendommeligheder  der  lader  sig  udlede  af  Skuespillene. 
Her  har  det  kun  været  Meningen  at  give  en  løs  Kontur  af 
disse  ejendommelige  Stykker,  et  Omrids,  som  kunde  bibringe 
Læseren  de  rette  Forudsætninger  for  Forslaaelsen  af  de  rent 
theatralsk-tekniske  Fænomener,  hvis  Behandling  i  højere  Grad 
er  denne  Bogs  Maal,  end  selve  Dramaets  Historie  er  det.^) 


II. 

De  store  Mysterier.    Christi  Lidelseshistorie  paa  Scenen.    Mysteriernes  Form  og  Karak- 
tertegning.    Komiske  Scener.    Den  Blinde  og  den  Gale.    Djævelen  og  hans  forskjdUgt 

Skikkelser.     Prologen. 

Det  femtende  Åarhundredes  gejstlige  Skuespil  adskille  sig 
ikke  væsentligt  fra  deres  nærmeste  Forgængere,  men  ere  tvært- 
imod en  direkte  Udvikling  af  disse,  baade  hvad  Form  og  Ind- 
hold angaar.  Der  spores  ingen  Tendens  til  en  mere  sluttet 
kunstnerisk  Form  eller  til  det,  som  vi  ere  vante  til  at  forstaa 
ved  en  koncentreret  dramatisk  Handling.  Langt  snarere  kunde 
det  synes,  som  om  det  femtende  og  delvis  det  sekstende  Aar- 
hundrede  er  det  gejstlige   Skuespils  Dekadenceperiode,  skjønt 


^)  løvrigt  ere  Mariespillene  i  høj  Grad  et  nærmere  Bekendtskab  værd.  Læsere, 
hvem  det  kunde  interessere  at  stifte  et  saadant,  henvises  bl.  a.  til  P.  de  Julie- 
villes  betydningsfulde  Værk  Les  mystéres  eller  til  Creizenachs  Gcschichte  des 
neuern  Dramas. 

disse  Forestillinger  i  ydre  Henseende  havde  deres  frodigste 
Blomstring  netop  i  dette  Tidsrum. 

Hvad  der  nemlig  i  de  foregaaende  Åarhundreder  var  enkelt 
og  fromt,  ved  den  naive  Tro,  hvormed  Emnet  var  behandlet, 
virkningsfuldt  og  gribende  ved  den  halvt  lithurgiske  Stemnings- 
fuldhed, hvormed  det  blev  fremstillet,  antog  i  femtende  Aar- 
hundrede  en  mere  brammende,  mindre  inderlig  Karakter  af 
Folkeforlystelse,  uden  at  samtidig  den  kunstneriske  Udform- 
ning, end  ikke  den  rent  formelle,  bliver  rigere  eller  finere. 

Det  vilde  være  urimeligt  at  anlægge  en  Maalestok,  dannet 
efter  moderne  eller  klassiske  Principer,  paa  det  gamle  middel- 
alderlige Drama,  og  ganske  latterligt  er  det  at  se  Literatur- 
forskere  bebrejde  Mysterieforfatteme,  at  de  have  ladet  haant 
om  de  tre  dramatiske  Enheders  Theori,  som  de  ikke  kjendte, 
og  som,  hvis  den  overhovedet  er  saa  meget  værd,  i  alt  Fald 
aldeles  ikke  vilde  have  passet  til  deres  særegne  Emner.  Men 
paa  den  anden  Side  kan  det  ikke  nægtes,  at  femtende  Aar- 
hundredes  Mysteriespil  udspinde  deres  Emner  til  en  saadan 
Længde  og  overfylde  dem  med  en  saadan  Mængde  uved- 
kommende og  overflødige  Enkeltheder,  at  det  maa  synes  utænke- 
ligt, at  den  Lykke,  som  disse  Skuespil  faktisk  gjorde,  kan  have 
beroet  paa  deres  egen,  intrinseke  digteriske  Værd. 

Medens  nemlig  Stykkerne  fra  den  tidligere  Middelalder  og 
Mirakkelspillene  fra  Qortende  Aarhundrede,  skjønt  ingenlunde 
korte,  dog  holde  sig  indenfor  en  ovei-skuelig  Ramme,  svulme 
de  egentlige  Mysteriespil  op  til  en  umaadelig  Størrelse.  Tredive 
til  fyrretyvetusind  Vers  naa  flere  af  dem,  ja  et  enkelt,  rigtig- 
nok ogsaa  det  største  af  alle,  Monstre-Mysteriet  »Apostlenes 
Gjexningery«^  som  i  Aaret  1536  opførtes  i  Bourges  og  varede 
fyrretyve  Dage,  rummer  endog  61908  Vers.  Til  Sammenlig- 
ning \\\  man  erindre,  at  de  største  græske  Tragedier  ikke  naa 
stort  op  over  2000  Vers  og  de  moderne  i  Reglen  indeholde 
omtrent  det  dobbelte. 


Digitized  by 


Google 


28 

Naturligvis  opnaaedes  denne  uhyre  Længde  kun  ved  en 
ren  formløs  Ophobning  af  Emnerne,  maaske  oprindelig  endda 
kun  ved  en  løs  Sammenstilling  af  tidligere  Enkeltspil.  Medens 
man  forhen  spillede  et  Stykke  om  Adam  og  Eva  og  demsBst 
et  om  Kain  og  Abel,  saa  et  om  Noah  og  hans  Sønner  og  saa 
fremdeles,  smeltede  man  nu  alle  disse  Motiver  sammen  til  en 
stor  Symfoni  om  »det  gamle  Testamente*  ;  dog  uden  at  Sammen- 
smeltningen bestod  i  andet  end  en  ganske  raa  Sveifning  af 
det  ene  Emne  til  det  andet,  indtil  hele  den  hellige  Skrift  var 
gjennemgaaet.  Paa  denne  Maade  opstod,  hvad  der  i  den 
engelske  Literærhistorie  kaldes  Kollektivmysterierne  og  i  den 
franske  Mysteriecyklerney  disse  uformelige  Mindesmærker  om 
den  sene  Middelalders  særegne  Theatersmag  og  forslugne 
Skuelyst. 

Et  stort  nyt  Emne  fandt  Mysterieforfatteme  i  Christi  Lidelses- 
historie og  Passionsskuespilleney  som  de  efter  deres  ophøjede 
Sujet  kaldtes,  blev  vel  egentlig  det,  der  gav  denne  dramatiske 
Periode  sit  Særpræg,  Ikke  just  saaledes  at  forstaa,  at  Digterne 
her  voksede  med  deres  Emne;  tværtimod,  det  altfor  Sublime 
syntes  snarere  at  trykke  dem  ned,  og  det  var  næppe  i  Christus- 
skikkelsen,  at  de  naaede  deres  højeste.  Men  selve  den  stor- 
slaaet  gribende  Historie,  fremstillet  med  den  Andagt  og  Iver, 
som  var  Middelalderens  Dilettantskuespillere  egen,  maatte  trods 
al  digterisk  Ufuldkommenhed  betage  det  naive  og  troende  Publi- 
kum med  overvældende  Magt.  Endnu  den  Dag  i  Dag  drager 
jo  det  samme  Skuespil  tusinder  af  mindre  naive  og  mindre 
troende  Turister  til  den  lille  bayerske  By  Oberammergau,  hvor 
Bønderne  hvert  tiende  Aar  have  Tilladelse  til  at  opføre  Guds  Søns 
menneskelige  Tragedie,  og  Kyndiges  Vidnesbyrd  samstemme  i 
Beretningen  om  disse  Forestillingers  betagende  Virkning^). 

<)  Passfonsspillene  i  Oberammergau  stamme  iøvrigt  ikke  fra  Middelalderen,  men 
ere  af  forholdsvis  ny  Oatum.  I  Aaret  1633  rasede  en  hæslig  Smitsot  i 
Egnen  og  de  Oberammergauer  Bønder   aflagde   da  det  Løfte  til  Gud,   at  de 

Naturligvis  er  i  disse  moderne  Mysteriespil  alt  det  bort- 
taget, som  kunde  give  Anstød  ved  sin  altfor  profane  eller  rent 
ud  latterlige  Karakter,  alle  disse  saa  pudsige  Naiveteter,  der 
netop  for  os  give  Middelalderens  Stykker  en  forøget  Tiltrækning. 


Fig.  2.     Passionsspillene  i  Oberammergau. 

Som  man  vil  begribe,  gjorde  nemlig  de  gamle  Forfattere 
intet  Forsøg  paa  at  opnaa,  hvad  vi  kalde  historisk  Lokalfarve 
—  denne   er  overhovedet  af  langt  nyere  Datum  end   man   i 


for  at  formilde  hans  Vrede  hvert  tiende  Aar  >ilde  fremstille  offentligt  hans 
Søns  Lidelseshistorie.  Soten  herte  op  og  allerede  næste  Aar  indfriede  Bendeme 
l^ulpne  af  Munkene  fra  det  nærliggende  Benediktinerkloster  Ettal,  deres  Løfle 
og  Forestillingerne  fortsattes  nu  temmelig  regelmæssigt  de  følgende  Tiaar, 
indtil  de  i  den  bayerske  Oplysningsperiode  under  Montgelas  forbødes.  I  1811 
paabeg>'ndtes  de  atter  med  Tilladelse  af  Kong  Maximilian  og  have  siden  hvert 
tiende  Aar  ftindet  Sted  under  stadig  større  Tilstrømning  af  et  nysgjerrigt, 
internationalt  Publikum.  —  Se  bl.  a,  Eduard  Devrient :  Das  Passionsschauspiel 
in  Oberammergau  und  seine  Bedeutung  fQr  die  neue  Zeit.  Leipz,  1851,  og 
Karl  Hase:  Das  geistliche  Schauspiel,  Leipz.  1858. 

Reglen  tænker  sig.  Tværtimod;  de  førte,  undertiden  maaske 
endog  bevidst,  alt  hen  til  deres  egen  Tid.  Kostymer,  Sæd- 
vaner, Udtryksmaade  —  alt  bragtes  saa  nær  det  dagligdags 
Liv  som  muligt.  I  saa  Henseende  danner  Middelalderen  en 
diametral  Modsætning  til  den  klassiske  græske  Oldtid.  Medens 
de  dramatiske  Digtere  i  det  gamle  Grækenland  gjorde  sig 
Umage  for  at  gjøre  alt  saa  uvirkeligt,  saa  ophøjet  eller  saa 
konventionelt  som  muligt,  gaar  den  middelalderlige  Theater- 
forfatter  lige  paa  Livet  løs,  sanker  op  og  noterer  hver  lille 
Detalje  og  tværer  den  ud  med  Livets  mest  dagligdags  Udtryk. 
Og  da  han  mindst  af  alt  forstod  den  Kunst  at  begrænse  sig, 
at  udforme  og  sammentrænge  sit  Emne,  saa  blev  Resultatet 
dette  kunstneriske  Kaos,  som  de  store  Mysterier  faktisk  ere; 
og  skjønt  de  indeholde  mange  smukke  og  morsomme  Enkelt- 
heder, vel  ikke  saa  lidt  flere  end  de  sædvanlig  have  Ord  for, 
vil  de  vistnok  aldrig  mere  faa  Betydning,  hverken  for  Theatret 
eller  som  Læsning  udenfor  de  Lærdes  Kreds. 

Imidlertid,  en  moderne  Maalestok  kan  som  sagt  ikke  an- 
lægges paa  disse  fra  vore  saa  vidt  forskjellige  Theaterstykker. 
Og  indrømmes  maa  det,  at  om  end  Datidens  Forfattere  ikke 
forstod  at  skjære  deres  Stof  til  efter  vor  Smag,  saa  anvendte 
de  dog  øjensynlig  ellers  megen  Omhu  paa  Formen.  Disse 
Skuespil  ere  alle  skrevne  paa  rimede  Vers  —  i  Reglen  otte-  eller 
tistavelses  Vers  med  regelmæssig  afvekslende  Rim  —  og  disse 
Vers  er  som  oftest  helt  flydende  og  velformede,  navnlig  vel 
nok  i  de  franske  Mysterier.  Man  høre  som  Prøve  en  Stump 
Dialog  mellem  Jesus  og  Maria  i  en  Passion  fra  femtende  Aar- 
hundrede  (af  Jean  Michel).  Maria  beder  om  den  Gunst  at 
maatte  miste  Følelsen,  medens  hendes  Søn  lider.  Men  Christus 
svarer,  at  det  vilde  geraade  hende  til  liden  Ære,  om  hun  saa 
sin  Søn  udstrakt  paa  Korset  og  ikke  ytrede  nogen  Smerte  eller 
Medfølelse  med  ham.  Desforuden  har  ogsaa  »den  gode  Symeon« 
profeteret  om  hendes  Smerte.    Hun  maa  derfor  give  sig  tilfreds. 

Jesus. 
.  .  .  Pour  ce  contentés  vous,  ma  mere, 
Et  confortés  en  Dieu  vostre  arne. 
Soyés  forte,  car  oncques  femme 
Ne  souflrit  tant  que  vous  feres; 
Mais  en  soufifrant  meriteres 
La  laureole  du  marlire  .  .  . 

Nostre-Dame. 
Au  moins  veuillés,  de  vostre  grace, 
Mourir  de  mort  brefve  et  legiere. 

Jesus. 
Je  mourray  de  mort  tres  amere. 

Nostre-Dame. 
Non  pas  fort  villayne  et  honteuse. 

Jesus. 
Mais  tres  fort  ignominieuse. 

Nostre-Dame. 
Doncques  bien  loing,  s'il  est  permis. 

Jesus. 
Au  milieu  de  tous  mes  amys. 

Nostre-Dame. 
Soit  doncques  de  nuyt,  je  vous  pry. 

Jesus. 
Més  en  plaine  heure  de  midy. 

Nostre-Dame. 
Mourés  done  comme  les  barons. 

Jesus. 
Je  mourrai  entre  deux  larrons. 

Nostre-Dame. 
Que  ce  soit  soubz  terre  et  sans  voix. 

Jesus. 
Ce  sera  hault  pendu  en  croix. 

Nostre-Dame. 
Vous  serez  au  moins  revestu. 

Jesus. 
Je  seray  ataché  tout  nu. 

Nostre-Dame. 
Attendes  l^aage  de  viellesse. 

Jesus. 
En  la  force  de  ma  jeunesse. 

Nostre-Dame. 
C*est  trés  ardente  charité; 
Més  pour  Tonneur  d^umanité 
Ne  soit  vostre  sanc  respendu. 

Jesus. 
Je  seray  tiré  et  tendu, 
Tant  qu'on  nombrera  tous  mes  os; 
Et  dessus  tout  mon  humain  dos 
Forgeront  pecheurs  de  mal  plains. 
Puis  fouyronl  et  piez  et  mains 
De  fosses  et  playes  trés  grandes. 

Nostre-Dame. 
A  mes  maternelles  demandes 
Ne  donnés  que  responces  dures. 

Jesus. 
Accomplir  fault  les  escriptures.  ^). 

Ved  Siden  af  Skjønhedeme  vrimler  det  rigtignok  ogsaa 
med  næsten  utrolige  Smagløsheder,  de  platteste  Paafund  og 
de  latterligste  Anakronismer.  Enhver  Anledning  til  at  faa 
komiske  Situationer  anbragt  gribes  ved  Haarene.  Det  vil  er- 
indres, hvorledes  det  i  Bibelen  ganske  kortelig  omtales,  at 
Peter  ved  Jesus  Fængsling  afhugger  Ypperstepræstens  Tjeners 
Øre,  hvorpaa  Jesus  atter  læger  det.  Denne  lille  Episode  giver 
eksempelvis  straks  Lejlighed  til  en  humoristisk  Scene.  I  et 
tysk  PaaskespiP)  udvikles  den  paa  følgende  Maade.  Efter 
Lemlæstelsen  skriger  Tjeneren,  Malchus,  op: 

O  weh  schanden  und  schadeni 
mit  denen  hin  ich  wohl  beladen, 
ich  han  hier  verloren  mein  Ohr, 
darumb  heiszt  man  mich  einen  Thor. 


/.  .  .  .  Giv  Jer  derfor  tilfreds,  kjære  Moder  og  betal  Jer  Sjæl  i  Guds  Vold. 
Vær  stærk,  thi  aldrig  led  nogen  Kvinde  saameget,  som  I  vil  komme  til ;  men 
ved  at  lide  vil  I  foraene  Martyrglorien.  —  S.-D.  I  det  mindste  vil  I  vise 
den  Naade  at  dø  en  kort  og  let  Død.  —  /.  Jeg  vil  dø  en  saare  bitter  Død. 
—  N.'D.  Dog  ikke  en  lav  og  skammelig.  —  /.  Jo,  en  overmaade  skændsels- 
lUld  Død.  —  K.'D.  Men  saa  da  langt  borte,  om  I  tillader.  —  J.  Midt  iblandt 
alle  mine  Venner.  —  N.-D.  Lad  det  da  være  om  Natten,  det  beder  jeg.  — 
/.  Nej,  ved  den  fUlde  Middagstime.  —  N.-D.  Dø  dog  som  en  adelbaaren 
Herre.  —  J.  Jeg  vil  dø  mellem  to  Røvere.  —  S.-D.  Lad  det  da  være  under 
Jorden  og  lydløst.  —  J.  Højt  skal  jeg  hænges  paa  et  Kors.  —  N.-D.  I  vil 
dog  i  det  mindste  være  paaklædt.  —  /.  Jeg  bliver  ophængt  helt  nøgen.  — 
N.'D.  Vent  til  Eders  Gammelalder.  —  /.  I  min  Ungdoms  Kraft.  —  N.-D. 
Det  er  saare  brændende  Barmhjertighed;  men  for  Menneskehedens  Æres 
Skyld,  lad  ikke  Eders  Blod  blive  udgydt.  —  /.  Jeg  vil  blive  spændt  og 
trukket,  saa  man  kan  tælle  alle  mine  Ben;  og  over  min  menneskelige  Ryg 
vil  sjrndefUlde  Misdanlere  smedde  Nagler  og  derpaa  slaa  dybe  Huller  og  Saar 
i  mine  Fødder  og  Hænder.  —  N.-D.  Paa  mine  moderlige  Bønner  giver  I 
kun  haarde  Svar.  —  J.  Det  bør  sig,  at  Skriften  sker  Fyldest.  —  Cit.  efter 
JuUeviUe,  les  Mystéres  I,  p.  218  f. 

at  af  Ed.  Devrient:     Geschichte  der  deuUchen  Schauspielkunst  I,  S.  27  f. 

Jhesus 

ad  Petrum  dicit. 

Peter,  thu  din  Schwerdt  wieder  in, 
denn  du  solist  desz  sicher  sin. 
Wer  rache  will  erwerben 
mil  Schwerdten,  der  soli  verderben. 

Jhesus 

ad   JUDAEOS. 

Fuhret  mir  her  den  wunden  Mann, 
sin  Ohr  setze  ich  ihme  wieder  an. 

Malchus. 
Meister,  ich  bitte  dich 
dasz  du  woUest  heilen  mich. 

Jhesus. 
Din  Ohre  setzen  ich  dir  wieder  an, 
als  ich  wol  meisterhche  kann. 

Malchus 

dicit  socio  suo. 

Geselle  lieber  Freund,  nimm  wahr 
wie  es  um  min  Ohr  war. 
Zuch  hin,  merke,  ob  es  feste  steh, 
denn  es  thut  mir  allzu  weh. 

Socius 

trahit  aurem,  dicens. 

Dein  Ohr  steht  dir  fest  sicherlich 
Geselle,  also  dunket  mich. 

Malchus. 
Jhesus  ist  ein  viel  guder  Mann, 
er  kann  wol  setzen  Ohren  an.  i) 


O     M.     Oli   ve!     Skam    og  Skade!    dermed   er  Jeg  vel  belastet.     Jeg  har  mistet 
mit  Øre,   derfor  kalde   de  mig   en    Daare.  —    J.    siger  til  Petrus:    Peter,  stik 

Selv  ikke  en  saa  ophøjet  Situation  som  Christi  Korsfæstelse 
gaar  fri  for  den  almindelige  Trang  til  platte  Virkelighedsskil- 
dringer. Ophængningen  paa  Korset  udspindes  til  lange  Dia- 
loger mellem  Bøddelknægtene,  der  af  alle  Kræfter  slide  i 
Lemmerne  for  at  spænde  dem  ud  til  Naglernes  Plads,  og  det 
haarde  Arbejde  krydres  med  munter  Spads.  Saaledes  i  et  af 
de  engelske  Kollektivmysterier  (Towneley-Samlingen),  hvor  Sam- 
talen gaar  paa  denne  Maade  mellem  Bødlerne  (Tortores): 

Første  Bøddel. 
Hold  hans  Knæ  ned! 

Anden. 
Det   skal  jeg  gjøre.     Hans  Amme   kunde  ikke  gjøre  det 
bedre.     Læg  nu  alle  Hænder  til. 

Tredje. 
Stræk  hans  Lemmer  ud  —  lad  os  se  —  tag  fat  I 

Fjerde. 
Det  var  godt  trukket,  detl^) 

o.  s.  V.,  o.  s.  V. 


atter  Dit  Sværd  ind,  tlii  derpaa  kan  Du  være  sikker:  den,  som  vil  skaffe 
sig  Hævn  med  Sværdet,  han  skal  gaa  til  Grunde.  —  /.  til  Jøderne:  Bring 
mig  hid  den  saarede  Mand,  jeg  sætter  ham  atter  hans  Øre  paa.  —  Af.  Mester, 
jeg  beder  Dig,  at  Du  vil  helbrede  mig.  —  J.  Dit  Øre  sætter  jeg  Dig  atter 
paa,  som  jeg  ret  mesterligt  kan.  —  M.  siger  til  sin  Kammerat:  Kammerat, 
KJære  Ven!  Læg  Mærke  til,  hvorledes  det  var  med  mit  Øre.  Træk  nu  til, 
prøv,  om  det  sidder  fast,  for  det  gjør  altfor  ondt  paa  mig.  —  K.  trækker  i 
Øret,  sigende:  Dit  Øre  sidder  visselig  fast.  Kammerat,  saa  synes  det  mig.  — 
M.  Jesus  er  en  rigtig  god  Mand,  han  kan  saa  godt  sætte  Øren  paa. 
Pr.  Hald  downe  his  knees.  —  Sec.  That  shalle  I  do.  His  noryshe  yede  never 
better  to.  Lay  on  alle  your  hende.  —  Terc.  Draw  out  hys  lymmes,  let  se, 
have  at.  —  Quart.  That  was  welle  drawen  that ,  Fare  falle  hym  that 
so  puld!  For  to  have  getten  it  to  the  marke.  I  trow  lewde  man  ne  clerk 
nothing  better  shuld.  —  The  Towneley  Mgsteries  (Publications  of  the  Surtees 
Society)  London  1836. 

Ganske  lignende  Scener  lindes  i  tyske  og  franske  Mysterier, 
selv  om  vel  nok  de  engelske,  navnlig  Towneley  Samlingens^), 
gaa  videst  i  Retning  af  Indblanding  af  uvedkommende  humo- 
ristiske Elementer.  Det  er  saaledes  ogsaa  i  dette  Mysterium, 
at  efter  Korsfæstelsen  er  indskudt  et  helt  lille  komisk  Inter- 
mezzo »Tæmingspillet«  (Processus  Talentorum)  y  hvor  Pilatus 
spiller  Tærning  med  Bødlerne  om  Christi  Kjortel,  som  han, 
skjønt  han  ikke  faar  de  højeste  Øjne,  dog  forstaar  at  tilegne 
sig,  medens  de  snydte  Bøddelknægte  ende  Stykket  med  komiske 
Betragtninger  over  det  umoralske  ved  Spil. 

Skjønt  de  egentlige  Passionsspil  vel  nok  ere  det,  der  giver 
denne  Periode  af  Middelalderen  sit  Særpræg,  forsømmes  der- 
for ikke  andre  Emner.  Det  gamle  Testamentes  Motiver  benyttes 
stadig  lige  flittigt  med  adskillige  ny  tilkomne  Episoder,  der- 
iblandt ogsaa  saa  helt  apokryfe  Ting  som  Oktavian  og  de 
Sibyllinske  Spaadomme,  der  mentes  at  have  forudsagt  Messias' 
Komme  og  derfor  regnedes  som  et  helligt  Sujet.  Endvidere 
behandledes  Apostlenes  Gjerninger  et  uhyre  langstrakt  og  spredt 
Emne,  hvor  Forfatterne  fulgte  deres  Helte  rundt  paa  deres 
Missionsrejser  i  Indien,  Spanien,  Rom,  Ægypten  o.  s.  v.  og 
ikke  slap  dem,  før  de  havde  ladet  dem  dø  en  forsvarlig  Martyr- 
død med  forudgaaende  detaljerede  Pinsler.  Bøddel-  og  Tortur- 
scenerne  var  overhovedet  i  disse  Skuespil  gjennemgaaende, 
hvad  man  i  det  moderne  Theatersprog  kalder  Stykkets  clou, 
og  ganske  modsat  den  græske  Tragedie,  der  heller  ikke  mangler 
Rædsler,  men  bestandig  skjuler  den  reelle  Udførelse  bag  Scenen, 
ønskede  man  i  Middelalderen  at  se  Pinslerne  vederhæftig  ud- 
ført  og    lod    sig   ikke   narre   for  en   eneste   Enkelthed.     Man 


Af  Kollcktivspillene  i  England  ere  Hre  Samlinger  bevarede,  de  saakaldte 
York-plays,  Chester-plays,  Towneleg-plags  og  Couentrg-plays.  De  to  sidste 
Samlinger  menes  forfattede  af  Borgere  og  ere  stærkt  krydrede  med  komiske 
Elementer.  Towneley-Samlingen  var  vistnok  særlig  beregnet  for  en  landlig 
Befolkning. 

Fig.  3.     Torturscene  af  et  Passionsspil,  efter  Maleri  af  Albrecht  DQrer. 

hobede  tværtimod  saa  mange  uhyggelige  Lidelser  sammen,  at 
Torturen  paa  Scenen  sikkert  hyppig  maa  have  varet  længere, 
end  den  kan  have  varet  i  Virkeligheden.  En  pudsig  Besparelse 
viser  sig  iøvrigt  i  det  tidligere  nævnte  store  Mysterium  af  Arno«/ 

og  Simon  Greban  »Apostlenes  Gjerninger«,  idet  her  Forfatterne 
lade  en  og  samme  Bøddel  paatage  sig  at  eksekvere  alle  tolv 
Apostle;  i  hvilket  Land  det  end  er,  at  de  hellige  Mænd  skal 
lide  Martyriet,  saa  optræder  uvægerlig  den  samme  Skarpretter 
og  gjør  det  af  med  dem  ^). 

Ogsaa  enkelte  verdslige  Emner  naaede  at  blive  opførte 
under  Myslerieformen,  men  de  faa  profane  Dramaer  drukne 
ganske  i  den  ensartede  Mængde  af  religiøse  Motiver.  Af  gammel- 
klassiske  Emner  have  vi  saaledes  fra  Frankrig  en  »Trojas  Øde- 
læggelse« af  Jacques  Milet  (femtende  Aarhundrede),  del  mest 
populære  af  alle  gammelgræske  Emner  før  Renaissancen.  For- 
fatteren benytter  dog  ikke  som  Kilde  »Illaden«,  men  efter 
Tidens  Skik  den  yndede  apokryfe  Historiebog,  der  udgiver  sig 
for  at  være  skrevet  af  Frygieren  Dåres  (Daretis  Phrygii  de  ex- 
cidio  Trojæ  Historia)  og  tager  som  god  Franskmand  2)  ganske 
Parti  for  Trojanerne,  medens  Grækerne  i  hans  Øjne  blive  et 
trædsk  og  skurkagtigt  Folkefærd.  Særlig  har  han  kastet  sit 
Had  paa  Achilleus,  der  skildres  som  en  Forræder  og  fejg 
Kujon. 

Et  andet  klassisk  Etnne  have  vi  i  det  schweiziske  Skue- 
spil »om  den  ædle  Romerinde  Lucretia^  ^)  af  Heinrich  Bullinger, 
en  anset  Reformationsskribent,  Zwinglis  Efterfølger,  der  som 
lærd  Mand  var  bedre  inde  i  sin  klassiske  Historie  end  hans 
franske  Kollega.  Han  indleder  endog  sit  Stykke  med  Oplæs- 
ningen af  sin  Hovedkilde  Livius,  ligesom  i  de  lithurgiske 
Dramaer  den  bibelske  Text  forelæses.  løvrigt  handler  Stykket 
mindre  om  Lucretia  og  den  hende  overgaaede  Skam,  end  om 


»)    Julleville:     Les  Mystéres  I,  p.  228. 

*)    Trojanerne  var  efler  Sagnet  Stammefædre  til  Franskmændene. 

■)  »Ein  schOn  Spiel  von  der  geschicht  der  Edlen  ROmcrin  Lucretiæ  und  wie 
der  Tyranniach  kQng  Tarquinius  Superbus  von  Rhom  vertriben  und  sunder- 
lich  von  der  standhafltigkeit  Junij  Bruti«,  etc.  Basel  1533.  Optrykt  i  Båch- 
tolds  Schweizerische  Schauspiele  I. 

den  politiske  Aktion,  som  følger  paa  Tarquinius*  Voldsdaad  og 
den  egentlige  Hovedperson  er  »Burgermeyster«  Brutus,  som 
Forfatteren  kalder  ham.  Stykkets  Tendens  er  stærkt  politisk 
og  moraliserende  og  det  skiller  sig  i  saa  Henseende  ikke  fra 
den  schweiziske  Reformationstids  øvrige  Skuespil.  Interessant 
ved  det  er,  at  der  efter  selve  Dramaet  følger  en  Anvisning 
til  den  rette  Opfattelse  og  Udførelse  af  Karaktererne.  Anvis- 
ningen er  rigtignok  meget  kortfattet,  bevæger  sig  i  de  alminde- 
ligste Udtryk  og  giver  mere  Digterens  Forklaring  af  Figurerne 
end  den  tekniske  Vejledning  til  Fremstillingen. 

»Væsenet  og  Livet«,  saaledes  begynder  den,  »i  dette  og 
andre  Spil  bestaar  ikke  alene  i  Talen,  men  snarere  i  Væsen 
[sic],  Optræden  og  Gebærder.  Nemlig,  at  man  gjør  sig  Flid 
med  deres  Skikke,  Væsen  [sic]  og  Rørelser,  hvis  Personer,  man 
fremstiller,  deraf  følger,  at  Maade  og  Bevægelse  bliver  levende, 
ligesom  de  ellers  ere  døde.« 

»For  det  første  er  Brutus  den  fornemste  Person  i  dette 
Spil,  han  skal  af  Legem  og  Sind  være  en  herlig,  tapper  Mand, 
alvorlig,  rolig,  retfærdig,  forbitret  over  Uret,  ja,  saaledes  at  han 
ikke  lader  sig  røre  af  noget,  og  dog  er  venlig  mod  de  gode. 
Ligesaa  skal  og  Valerius  være  beskaffen.«  .  .  . 

...  »S.  Tarquinius  (Kongens  Søn)  skal  være  en  fræk,  skam- 
løs Nidding,  yppig  af  Skabning,  tyrannisk  og  udsvævende.«  . . . 

.  .  .  »Lucretia  med  samt  hendes  Tjenestefolk  og  Karle 
skal  være  helt  tugtig,  ærbar  og  bly,  med  sømmelig  Beklæd- 
ning, i  sort,  uden  al  Pragt.«  .  .  . 

Et  vistnok  enestaaende  Exempel  paa  at  Mysteriespillene 
endogsaa  greb  til  den  moderne  Samtids  Historie,  have  vi  i  det 
franske  »Mistere  du  siege  d'Orleans«  af  en  ubekjendt  Forfatter, 
der  menes  at  have  skrevet  sit  Stykke  omkring  1440,  altsaa 
kun  faa  Aar  efter  Jeanne  (TArcs  Død.  Naturligvis  spiller  den 
berømte  Jomfru  en  fremtrædende  Rolle  i  dette  mærkelige  Skue- 
spU,  men  den  egentlige  Hovedfigur  er  dog  selve  Staden  Orleans^ 

til  hvis  Hæder  aabenbart  den  der  hjemmehørende  Forfatter 
har  digtet  sit  Drama  ^).  Som  rimeligt  er,  optræder  der  en  stor 
Mængde  Englændere  i  Mysteriet,  men  alle  under  pudserligt  for- 
franskede Navne,  som  Sallebry  for  Salisbury,  SuflTort  for 
Suffblk,  Estuart  for  Stuart  og  Fouquamberge  for  Faulconbridge. 
Det  religiøse  Element,  som  efter  Sagens  Natur  i  de  klassiske 
Mysterier  ganske  var  forsvundet,  spiller  mærkværdigvis  heller 
ikke  saa  stor  en  Rolle  i  dette  Stykke,  som  man  efter  Jeanne 
d'Arc-Motivet  skulde  antage.  Dog  forekomme  baade  Gud, 
Jomfru  Maria,  Erkeenglen  Michael  og  Orleans*  Skytshelgene 
som  Personer  deri.  — 

I  disse  vidtløftige  Skuespil,  som  Middelalderens  gejstlige 
og  alvorlige  Dramaer  var,  er  det  naturligt,  at  ogsaa  en  over- 
ordenlig Mængde  Personer  forekom.  Et  Par  Hundrede  Figurer 
var  da  i  Virkeligheden  heller  ikke  noget  usædvanligt  Person- 
tal og  de  meget  store  Mysterier  naaede  endda  et  langt  højere 
Tal,  helt  op  til  fem  Hundrede. 

Det  skulde  da  synes,  som  om  denne  Literatur  frembød  en 
sjælden  Rigdom  af  varierede  Roller  for  Datidens  Skuespillere. 
Og  paa  en  vis  Maade  var  det  ogsaa  saaledes.  Et  hvert  større 
Mysterium  indeholdt  en  Vrimmel  af  de  mest  forskjelligartede 
Figurer,  lige  fra  Vorherre  selv  og  hans  Antagonist  Djævelen 
til  de  mest  dagligdags  Skomagere  og  Skrædere,  Bønder  og 
Landsknægte. 

Men  ser  man  lidt  nøjere  til,  er  Vrimmelen  endda  ikke  saa 
broget,  som  det  lader.  For  det  første  var  Emnerne  jo  næsten 
bestandig  de  samme;  Personerne  maatte  altsaa  ogsaa  i  det 
væsentlige  blive  det.  I  et  Passionsspil  maatte  selvfølgelig  altid 
Jesus,  Maria,  Pilatus  o.  s.  v.  blive  Hovedfigurerne,  om  hvilke 
ogsaa  tildels  givne  Bifigurer  grupperede  sig,  og  paa  samme 
Maade  i  de  andre  religiøse  Emner.    Endnu  mere  afgjørende 


1)    Se  Julleville:     Les  mystéres  II,  p.  578. 

var  det  imidlertid,  at  Karakteriseringen  af  de  enkelte  Figurer 
just  var  Mysterieforfatternes  allersvageste  Side.  Det,  der  gjør 
denne  Tids  Skuespil  saa  trættende  at  læse,  er  just  den  helt 
forbavsende  Mangel  paa  Individualiseringsevne,  som  lader  alle 
Repliker  flyde  ud  i  en  Ensformighedsstrøm  og  ikke  fæstner 
Opmærksomheden  ved  fremspringende  Karakterejendommelig- 
heder i  Udtryksmaade  og  Tankegang. 

Ganske  vist  ere  de  allernødvendigste  Konturstreger  ridsede 
op  med  den  groveste  Gaasepen,  saaledes  at  ikke  netop  Christus 
taler  som  den  lystige  Bonde  eller  Jomfru  Maria  som  Bøddelen. 
Men  fraset  disse  almindelige  Træk,  som  ogsaa  paa  et  Barns 
Tegninger  tillader  os  at  skælne  en  Mand  fra  en  Kone,  er 
næsten  alt  forsømt.  Det  er  for  Exempel  ganske  umuligt  at 
holde  én  Apostel  ud  fra  en  anden  ved  andet  end  deres  Hand- 
linger. Deres  Tale  er  ganske  ensformig  og  uden  individuelt 
Præg.  Og  paa  samme  Vis  føre  alle  hellige  Mænd  eller  Kvinder, 
Jesus  og  Gud  Fader,  ja  kort  sagt  alle  de  alvorlige  Personer, 
ganske  det  samme  Sprog.  Netop  i  denne  Mangel  mærker  man 
allermest  det  ufuldkomne  i  Tidens  dramatiske  Digtekunst; 
langt  mere  end  i  den  ubehjælpsomme  og  for  os  saa  fremmed- 
artede Bygning  af  Handlingen.  Om  en  Tragedie  har  fem 
Akter,  eller  fire,  eller  syv,  det  er,  kunstnerisk  set,  et  lige- 
gyldigt Sædvanespørgsmaal ;  om  den  overholder  tre  Enheder 
eller  to  eller  slet  ingen,  er  højt  regnet  et  teknisk  Spørgsmaal, 
der  er  afhængigt  af  den  vexlende  Smag;  men  om  Digteren 
formaar  at  skildre  sine  Personers  Sjæleliv  og  Karakter  gjennem 
sit  Ordvalg  og  sin  Tankeopfindsomhed,  det  er  et  almengyldigt 
Principspørgsmaal,  som  hverken  andre  Tider  eller  andre  Sæder 
give  Undskyldning  nok  til  at  omgaa.  Og  netop  her  glippede 
det  for  Middelalderens  Dramaforfattere,  som  dog  af  deres  Kunst- 
brødre, Malerne  og  Billedskærerne  kunde  have  lært  Individuali- 
seringskunst  og  Opfindsomhed. 

I  de  mindre  ophøjede  Figurer  var  der  i  Reglen  noget  mere 
Variation.  Det  er  allerede  omtalt,  hvoriedes  enhver  Anledning 
grebes  til  at  frembringe  en  komisk  Situation;  ikke  dog  saa- 
ledes  at  forstaa,  at  de  én  Gang  alvorligt  mente  Figurer  nogen- 
sinde faldt  ud  af  deres  ensformige  Højtidelighed,  men  de  lavere 
staaende  Bipersoner  derimod,  Tjenere,  Bønder,  Tiggere,  Bødler 
bragte  altid  Oplivelse  for  Publikum  med  sig  paa  Scenen  og 
skildredes  undertiden  med  en  grov  Antydning  af  komisk  Karak- 
teristik. Det  sikreste  og  derfor  hyppigst  benyttede  Middel  til 
at  frembringe  Munterhed  hos  Tidens  Tilskuere,  der  ikke  led 
af  ubetimelig  Følsomhed,  var  dog  at  fremstille  en  Mand  med 
en  eller  anden  Legems-  eller  Aandssvaghed.  En  Blind,  en 
Døv,  en  Halt  eller  endnu  bedre  en  Gal  eller  Fjollet  var  altid 
en  staaende  komisk  Figur  i  Middelalderens  Mysterier. 

Interessant  er  det  at  lægge  Mærke  til,  som  Vidnesbyrd  om 
den  vekslende  Smag,  at  medens  Døvhed  og  Halten  endnu  be- 
standig er  yndede  komiske  Virkemidler  for  den  dramatiske 
Forfatter  og  Skuespilleren  i  Nutiden,  er  Blindhed  og  Galskab^) 
forlængst  hjemfalden  til  tragisk  Behandling.  Men  netop  disse 
to  tilsyneladende  saa  bedrøvelige  Svagheder  vakte  den  aller- 
mest levende  Munterhed  hos  Datidens  Publikum.  Den  Gale 
eller  Taaben  —  le  fou^  der  Thor,  Narren  —  blev  saa  belet,  al 
han  tilsidst  slet  ikke  kunde  undværes  og  benyttedes  som  selv- 
stændigt Mellemspil,  til  Opmuntring  efter  de  alvorlige  Optrin. 
Hans  Rolle  nedskreves  ikke  altid,  men  i  Manuskriptet  stod 
undertiden  kun  angivet,  at  nu  kom  Narrens  Tur  at  tale  (stul- 
tus  loquitur)  og  det  overlodes  da  til  Skuespillerens  Improvisa- 
tion, hvilke  Galskaber  han  kunde  finde  paa.  Efterhaanden 
som  Narren  bliver  fastslaaet  som  komisk  Figur,  der  helt  selv- 
stændig driver  sin  Spas  uden  egentlig  Forbindelse  med  Hand- 
lingen, taber  han  imidlertid  sin  oprindelige  Karakter  af  »den 

^)    Kun  i  de  allergroveste  Farcer  som  >Soldaterlojcr<,  »Redaktionssekretæren«  o.  I. 
tolereres  endnu  Galskaben  som  komisk  Effekt. 


Digitized  by 


Google 


43 

Gale«)  og  bliver  kun  den  lystige  Spasmager.  Den  nærmere 
Udvikling  af  denne  Figur  vil  iøvrigt  findes  i  et  kommende 
Kapitel. 

Den  Blindes  Rolle  staar  som  Regel  i  noget  tættere  For- 
bindelse med  Stykket.  Ualmindeligt  er  det  saaledes  ikke,  at 
den  Blindes  mirakuløse  Helbredelse  giver  Anledning  til  pudsige 
Scener.  I  et  Mysterium  om  Sankt  Bernhard  (Saint  Bernard 
de  Menthon)  bliver  en  Blindfødt  helbredet  ved  at  røre  ved 
nogle  Helgenreliquier.  Den  Svend,  der  hidtil  har  ledet  hans 
Skridt,  men  som  nu  er  blevet  overflødig,  beder  da  den  tid- 
ligere Blinde  om  sin  Løn.  Hans  Herre  betragter  ham  op- 
mærksomt og  siger  med  Alvor:  »Min  Ven,  jeg  ved  ikke,  hvem 
Du  er.  Jeg  har  aldrig  set  Dig  før.«  I  et  andet  Mysterium 
have  en  Blind  og  en  Halt  ligeledes  gjenvundet  deres  Helsen 
ved  et  lignende  Middel.  Det  er  dog  her  sket  mod  deres  egen 
Vilje,  og  efter  Helbredelsen  beklage  de  sig  bittert  over,  at  de 
have  mistet  et  saa  bekvemt  og  indbringende  Levebrød  som 
det,  deres  Skrøbeligheder  hidtil  havde  forskaffet  dem. 

En  anden  særegen  og  for  Middelalderens  Skuespil  meget 
vigtig  Figur  var  Djævelen,  Djjevelens  Betydning  for  det  gejst- 
lige Skuespil  laa  saa  at  sige  lige  for  Haanden  og  var  en  nød- 
vendig Følge  af  selve  Emnerne.  Middelalderens  faste  Tro  ikke 
alene  paa  én  personlig  Djævel,  men  paa  en  talløs  Mængde^) 
af  Helvedes  Udsendinge,  som  —  med  større  eller  mindre  Held 
—  gik  paa  en  uafbrudt  Jagt  efter  Menneskesjæle,  gav  imidler- 
tid Djævelen  som  Theaterflgur  en  rædselblandet  Interesse, 
hvormed  næppe  nogen  anden  af  de  yndede  Karakterer  kunde 
konkurrere.  Fra  Forfatternes  Side  anvendtes  der  da  ogsaa  nok 
saa  megen  Opfindsomhed  og  Fantasi  paa  at  skildre  disse  gru- 


*)  En  theologisk  Professor  I  Basel,  Martin  Borrhaus,  gjorde  sig  iøvrigt  den 
sikkert  ikke  ringe  Ulejlighed  at  tælle  dem  og  fandt  ud,  at  der  nøjagtigt 
maatte  være  2,665,866,746,664  Djævle  til.  Sml.  S.  Birket  Smith:  Studier  paa 
det  gamle  danske  Skuespils  Omraade.     S.  46. 

fulde,  men  pirrende  Skabninger,  som  paa  Størsteparten  af  de 
øvrige  Figurer.  Ogsaa  mere  Variation  udfoldedes  der  i  Ud- 
malingen af  de  forskjellige  onde  Aander.  Der  var  kloge  Djævle 
og  dumme  Djævle,  pathetiske  Djævle  og  komiske  Djævle,  man 
kunde  næsten  sige  gode  Djævle  og  onde  Djævle,  der  var  den 
ophøjede  Helvedes  Fyrste  og  den  stakkels  forkuede  Under- 
djævel, der  altid  kommer  galt  afsted  og  som  ganske  prisgives 
til  Publikums  Latter. 

Fra  første  Færd  af  har  det  dog  næppe  været  Meningen, 
at  Djævelen  skulde  virke  som  en  komisk  Figur,  og  ganske  for- 
kert er  den  Opfattelse,  som  man  ikke  sjældent  ser  fremsat,  at 
han  udelukkende  var  en  Art  Spasmager,  hvis  Opgave  det  kun 
var  at  gjøre  Løjer  og  hvis  Hverv  senere  overtoges  af  Narren. 

De  to  Figurer  have  i  Virkeligheden  slet  intet  Identitets- 
præg  og  optræde  ogsaa  hyppigt  i  de  senere  Mysterier  —  thi 
Narren  som  saadan  forekommer  ikke  før  det  femtende  Aar- 
hundrede  —  Side  om  Side,  uden  paa  nogen  Maade  at  smelte 
sammen.  En  meget  væsenlig  Forskjel  paa  deres  Stilling  i 
Stykkerne  er  blandt  andet  den,  at  Djævelen  bestandig  griber 
ind  i  den  egentlige  Handling  og  ikke  sjældent  er  en  Hoved- 
person i  den,  medens  Narrens  Rolle  gærne  er  løst  paahæflet 
og,  som  ovenfor  bemærket,  hyppigt  ikke  en  Gang  nedskrevet 
eller  undertiden  endog  udarbejdet  af  en  helt  anden  end  For- 
fatteren til  selve  Mysteriet^). 

Endelig  er  Djævelen  ingenlunde  altid  skildret  som  en  Spas- 
mager. Han  optræder  som  sagt  meget  forskjelligt.  I  det 
ældste  Mysterium  om  Adam  har  det  sikkert  aldeles  ikke  været 
Meningen,  at  Satan,  som  han  her  kaldes,  skulde  vække  Munter- 
hed. Han  optræder  snedigt  og  forførende  i  en  behersket  og 
uoverdreven  Stil,  og  hans  Repliker  have  intet  som  helst  af  det 
senere  saa  almindelige  Grelle  og  Burleske. 


»)    Sml.  Julleville,  a.  St.,  S.  267  f. 

Towneley-Mysterierne  indledes,  som  Goethes  Faust,  med  en 
Art  Prolog  i  Himmelen,  hvor  Gud  troner  paa  et  ophøjet  Sæde 
og  i  en  lang  Monolog  skildrer  sig  selv  for  Tilskuerne. 

»Ego  sum  Alpha  et  O, 
I  am  the  first  and  last  also, 
Oone  God  in  mageste; 
Marvelose,  of  myght  most, 
Fader,  and  Sone,  and  Holy  Goost 

One  God  in  Trinyte.^  ^). 

o.  s.  V.,  o.  s.  V. 

Efter  at  Gud  har  forladt  sit  Sæde,  optræder  nu  Lucifer  og 
sætter  sig  blasfemisk  haanende  paa  Herrens  Stol,  hvor  han 
holder  en  spottende,  men  ingenlunde  naragtig  Tale  til  de 
faldne  Engle.     Han  ender  saaledes: 

Say,  felows,  how  semys  now  me 

To  sit  in  seyte  of  trynyty? 

I  am  so  bright  of  ich  a  lym 

I  trow  me  seme  as  welle  as  hym.t^) 

Undertiden  optræder  Djævelen  endog  med  helt  tragisk 
Pathos,  exempelvis  i  Arnoul  Grebans  franske  »PassionsspiU 
eller  i  et  nedertysk  Skuespil  om  »Syndefaldet«.  I  Indledningen 
til  det  første  Skuespil  fremstilles  Lucifers  Fald  og  denne 
»Fjendernes  Fyrste«  skildrer  her  sin  haabløse  Fortvivlelse  i 
helt  gribende  Ord.  Hans  Tjener  Sathan  spørger,  hvoraf  det 
kommer,  at  han  hyler  som  en  forhungret  Ulv,  naar  han  just 


>Jeg  er  Alpha  og  Omega,  —  Jeg  er  det  første  og  tillige  det  sidste,  —  En  Gud 
i  M^estæt;  —  Vidunderlig  af  højest  Magt,  —  Fader  og  Søn  og  Hellig-Aand, 
—  En  Gud  i  Treenlghed.€  —  The  Toivneleg  Mgsteries  (Publications  of  the  Sur- 
tees  Society).     London  1836. 

•Sig,  Kammerater,  hvordan  klæder  det  nu  mig  —  At  sidde  i  Treenighedens 
Siede?  —  Jeg' er  saa  smuk  af  hvert  et  Lem  —  Jeg  tror,  det  klæder  mig  lige 
saa  godt  som  ham.c 

vil  synge  og  le,  og  han  svarer  da  blandt  andet:  »Min  Latter 
og  min  Sang  de  ere  uheldsvangre  og  onde.  Min  Adel  og  min 
store  Skjønhed  er  blevet  til  Vanskabthed,  min  Sang  til  Klage, 
min  Latter  til  Fortvivlelse,  mit  Lys  til  dunkel  Skygge,  min 
Ære  til  smertefuld  Rasen,  min  Glæde  til  ubodelig  Sorg.  Kun 
min  Stolthed  er  bleven  tilbage  og  den  hverken  skifter  eller 
forandres.« 

I  Slutningen  af  samme  Scene  »hyle«  alle  Djævlene  i  Kor 
en  Sang,  i  hvilken  der  er  lagt  en  virkelig  uhyggelig-dæmonisk, 
digterisk  Kraft.     Den  lyder  saaledes: 

*La  dure  mort  eternelle 

Cest  la  changon  des  dampnés. 

Bien  nous  Hent  a  sa  cordelle 

La  dure  mort  eternelle, 

Nous  Vavons  desservy  telle 

Et  a  luy  sommes  donnés: 

La  dure  mort  eternelle 

Cest  la  changon  des  dampnés.*  ^) 

Der  er  et  ophøjet  Syn  paa  den  onde  Åand  i  disse  Skil- 
dringer, som  viser  langt  ud  over  den  latterlig  grimasserede 
Folkedjævel,  hvis  Hokus-Pokus  fik  Publikum  til  at  le.  Men 
der  gjøres  som  Regel  ogsaa  en  bestemt  Forskjel  mellem  Djævle- 
nes Fyrste  og  saa  hans  Underordnede.  I  visse  Mysterier  er 
der  en  stor  Mængde  Djævleroller,  som  ikke  just  alle  ere  tegnede 
med  samme  Streg;  i  Brødrene  Grebans  »Apostlenes  Gjæminger« 
er  der  ikke  mindre  end  nitten  forskjellige  Djævle.  Som  kjært 
Barn  havde  denne  Figur  mange  Navne.  Paa  selve  Over- 
djævelen var  Navnet  vistnok  i  den  ældre  Tid  hyppigst  Satan, 


*)  »Den  haarde,  evige  Død,  —  det  er  de  Fordømtes  Sang.  —  Fast  holder  den 
os  i  sit  Reb,  —  Den  haarde,  evige  Død.  —  Vi  have  forment  den,  som  den  er, 
—  Og  vi  ere  givet  hen  til  den;  —  Den  haarde,  evige  Død,  det  er  de  For- 
dømtes Sang.« 

saaledes  i  Adammysteriet ;  men  senere  blev  Lucifer  det  alminde- 
lige Navn,  medens  Satan  sank  ned  til  en  af  hans  fornemste 
Tjenere,  der  dog  ogsaa  hyppigt  var  komisk,  løb  med  Lim- 
stangen og  fik  Prygl.  Andre  yndede  Djævlenavne  var  Astarothy 
Bekebuth,  Belphegoty  Asmodeus,  Belial  og  mange  andre.  Som 
Kuriositet  kan  nævnes,  at  i  »Apostlenes  Gjærninger«  er  en 
Djævel  ved  Navn  Pantagruel,  det  samme  Navn  som  Rabelais 
benyttede  til  Hovedpersonen  i  sin  berømte  Roman. 

Inddelingen  i  Akter  og  Scener  var  ukjendt,  i  den  ældre 
Tid  i  alt  Fald,  i  Mysteriespillene.  Først  sammen  med  Kjend- 
skabet  til  det  latinske  Skuespil  kom  disse  Inddelinger.  Dog 
maatte  de  lange  Stykker  nødvendigvis  deles  paa  visse  Steder, 
og  dette  skete  da  rent  vilkaarligt,  saaledes  at  man  holdt  op, 
naar  det  syntes  Forfatteren,  at  Publikum  og  Skuespillere  kunde 
trænge  til  Hvile.  Saaledes  i  et  tysk  Stykke  af  Jac.  Ruef  hvor 
en  Afdeling  ender  paa  denne  Maade: 

»Nun  redet  all  der  Ordnung  nach, 
Doch  lieben  Frund,  lass  euch  nit  irren 
Wir  woUn  en  wenig  jetzt  pausiren.«^) 

Saa  spilles  der  en  »musica«  og  derpaa  tager  man  fat 
igjen,  hvor  man  slap.  Ellers  deltes  Mysterierne  ganske  natur- 
ligt i  »Dage«,  det  vil  sige  i  Dele,  der  hver  for  sig  passende 
kunde  opføres  paa  én  Dag.  Delingen  er  dog  meget  uregel- 
mæssig og  de  enkelte  »Dage«  løber  undertiden  op  til  omtrent 
tolv  tusind  Vers,  medens  de  til  andre  Tider  ere  langt  mindre. 

Omtrent  den  eneste  Ejendommelighed,  som  det  gejstlige 
Skuespil  i  Middelalderen  har  tilfælles  med  det  romerske,  er 
Prologen.  Dog  er  der  heller  ikke  her  Tale  om  nogen  Efter- 
ligning af  det  klassiske  Mønster.  Indlederen  kaldes  aldrig 
Prologus,  men,  for  saa  vidt  han  bærer  et  særegent  Navn,  som 

>)    *Nu  taler  alle  efter  Orden.  —  Dog,    Hjære  Venner,  mlsforstaa  det  ikke:  —  Vi 
ville  nu  pansere  en  Smule.« 

oftest  Precursor  eller  Prelocutor.  Undertiden  var  det  Forfatte- 
ren selv,  som  fremførte  Prologen,  undertiden  Lederen  af  Skue- 
spillet, Sceneinstruktøren,  som  vi  vilde  kalde  ham;  meget 
hyppig,  navnlig  i  Tyskland,  besørgedes  Indledningen  af  et 
Sendebud,  en  Herold,  hvis  da  ikke  en  af  Stykkets  Personer 
benyttedes  til  dette  Hverv. 

Prologens  Opgave  var  dels  i  Korthed  at  sætte  Tilhørerne 
ind  i  Handlingens  Gang,  dels,  hvor  dette  var  overflødigt  paa 
Grund  af  det  kjendte  Emne,  at  stemme  Sindene  til  religiøs 
Andagt,  og  Prologen  blev  under  disse  Omstændigheder  til  en 
hel  lille  versificeret  Prædiken,  endelig  sidst,  men  ikke  mindst, 
at  skaffe  Ro  tilveje. 

Denne  sidste  Del  af  Opgaven  har  sikkert  været  den  bryd- 
somste, at  dømme  efter  de  utallige  Midler,  som  anvendes  for 
at  lokke  den  larmende,  snakkende,  bølgende  Folkehob  til  at 
høre  efter.  Snart  tales  Publikum  direkte  til  og  man  hører 
ligefrem  det  utaalmodigt  bedende  Tonefald  i  det  hyppigt  gjen- 
tagne  i^Doulces  gens,  un  pou  de  silence!«^  eller  *Nun  schweiget 
stilU ;  snart  appelleres  til  Folks  bedre  Følelser  og  de,  der  kjede 
sig,  anmodes  om  at  gaa  og  ikke  forstyrre  de  andre  ^);  snart 
forsøges  en  lille  Skjemt,  idet  det  antydes,  at  det  at  tie  dog 
virkelig  ikke  er  saa  svært:  hver  har  jo  dog  kun  sin  egen  Mund 
at  holde*).  Men  ogsaa  kraftigere  Midler  bringes  i  Anvendelse. 
Et  af  Towneley-Mysterieme  (Processus  crucis)  indledes  saaledes 
med,  at  Pilatus,  med  dragen  Sabel  og  med  Munden  fuld  af 
Skældsord  og  Eder,  i  Djævelens  Navn  og  ved  Mahomets  Blod 
forlanger  Stilhed.  Omvendt  nedbedes  undertiden  Velsignelser 
over  dem,  som  ville  være  rolige,  og  Prologen  lover  at  bede  Gud 


*)  Et  se  d'aventure  en  nos  jeux 

Quelqu*un  8*ennuye  ou  se  travaille, 

Je  luy  conseille  qu'il  s'en  allle 

Et  laisse  les  aultres  en  paix.  —  Jean  Mkhel's  »Resurrectionc 
*)    Chacun  n'a  que  sa  bouche  a  taire. 


Digitized  by 


Google 


49 

tilgive  dens  Synder,  som  skaffer  Ro  tilveje.  Aller  sindrigst 
synes  dog  en  Elsasserforfatter  Jørg  Wickram  (16de  Åarh.)  at 
have  formet  denne  nødvendige  Indledningsproces.  Sit  Skue- 
spil om  »den  gudfrygtige  Tobiasc  lader  han  begynde  med,  at 
en  Djævel  viser  sig,  sendt  af  LucifePy  med  et  Brev  til  de  Colmar- 
borgere^).  Lucifer  skriver  heri,  at  han  har  hørt,  at  man  i 
Colmar  vilde  opføre  denne  Komedie.  Men  da  han  nu  en 
Gang  ikke  finder  Behag  i  den  Art  gejstlige  Skuespil,  saa  vilde 
det  være  ham  kjært,  om  Tilhørerne  vilde  støje  og  larme  og 
opføre  sig  rigtig  usømmeligt  under  Spillet,  saa  at  Skriftstederne 
ikke  kunde  forstaas.  Den  udsendte  Djævel  tilføjede  derpaa, 
efter  at  have  læst  sin  Herre  og  Mesters  Brev  højt,  at  han  nok 
skulde  passe  paa  og  skrive  alle  dem  op  til  Lucifer,  som  talte 
højt  og  gjorde  Spektakel. 


IH. 

ÆMrt  og  nyere  Teorier  om  Mgsteriescenens  Indretning.     Skuepladsens  Udvikling  fra 

Ådamspillets  Tid  og   op   til   16de  Åarhundrede.     Tilskuerplads,  Sceneri  og   mekaniske 

Kunststykker.     De  engelske  og  spanske  Gadeopførelser. 

Kjendskabet  til  Mysteriescenens  Indretning  er  ikke  stort  og, 
ligesom  ved  det  græske  Theater,  have  de  Forestillinger,  der  i 
Tidernes  Løb  dannede  sig  om  den,  ved  en  sindrig  Kombina- 
tion af  Misforstaaelser  frembragt  et  ganske  forkert  Billede,  der 
intet  har  med  Virkeligheden  at  gjøre.  Skjønt  det  allerede  er 
mangfoldige  Aar  siden,  at  Misforstaaelserne  ere  paaviste  og  et 


O  Jørg  Wickram  virkede  som  en  frugtbar  Forfatter  i  denne  By;  hans  vigtigste 
Stykker  foruden  Tobias  er  det  »evangeliske  Spil  om  den  forlorne  Søn«,  Faste- 
lavnsspillet  »das  Narrengiessen«  og  »der  treue  Eckartt.  Skjønt  fra  16de  Aarh. 
ere  de  ganske  middelalderlige  i  Formen. 

4 


Digitized  by 


Google 


50 

korrektere  Syn  paa  det  middelalderlige  Theater  fremført,  gaa 
de  forkerte  Anskuelser  dog  bestandig  igjen  og  spøge  ikke  blot 
i  mindre  grundige  Haandbogsforfatteres  blomstrende  Skildringer, 
men  selv  i  højtansete  Videnskabsmænds  ellers  saa  korrekte 
Værker.  Det  turde  derfor  maaske  ikke  være  helt  overflødigt 
endnu  en  Gang  at  ramme  en  Pæl  igjennem  det  ihærdige  gamle 
Gjenfærd,  som  ogsaa  i  danske  Theaterhistorier  har  drevet  sit 
Spil  og  som  i  Tyskland  endog  forvirrede  Begreberne  i  den 
Grad,  at  man  for  faa  Aar  tilbage  med  stor  Bekostning  ind- 
rettede en  imaginær  treetages  Mysteriescene  i  et  moderne  The- 
ater og  paa  denne  opførte  Goethes  Faust. 

Vore  Kilder  til  Studiet  af  de  ydre  Theaterforhold  er  ikke 
meget  talrige.  Som  bekjendt  vare  Forestillingerne  rent  spo- 
radiske. Snart  opførte  én  By  et  Mysterium,  snart  en  anden; 
man  anvendte  megen  Tid  og  mange  Penge  paa  at  bygge  et 
smukt  Theater,  men  om  stabile  Bygninger  eller  om  regel- 
mæssige Forestillinger  var  der  i  den  egentlige  Middelalder  slet 
ingen  Tale.  Naar  Spillet  var  forbi,  rev  man  Bygningerne,  der 
naturligvis  kun  var  af  Træ  og  andet  let  Materiale,  ned  igjen, 
solgte,  hvad  der  kunde  bruges,  ved  Auktion  og  dermed  var  et 
hvert  Spor  af  Theatret  borte.  Højt  regnet  kunde  maaske  et 
særligt  godt  indrettet  og  solidt  bygget  Theater  faa  Lov  at  staa 
nogle  Aar  for  at  spare  Ulejligheden  ved  en  Gjentagelse  afFore- 
stilligen.  Men  ellers  betragtedes  ikke  Scenen  som  en  Institu- 
tion, der  krævede  sit  faste  Hus  og  Hjem,  som  Kirken  for  Ex- 
empel.  Theaterforestillingeme  var  en  sjældent  tilbagevendende 
Fest  for  hver  enkelt  By,  der  overhovedet  havde  Raad  til  at 
holde  dem,  og  krævede  for  hver  Gang  sit  paany  indrettede 
Festarrangement. 

Dette  Forhold  har  berøvet  os  en  meget  væsenlig  Kilde  til 
vort  Kjendskab  til  Mysteriescenens  Udseende  og  Benyttelse. 
Medens  i  Grækenland  Theaterruinerne  ere  den  allervæsentligste 

Støtte  for  Forskningen  og  i  hvert  Fald  kun  lade  ringe  Tvivl 
tilbage  om  Bygningens  Udseende,  selv  om  de  naturligvis  ikke 
give  direkte  Anvisninger  paa  Anvendelsen,  staa  vi  i  denne 
Henseende  i  Middelalderen  paa  ganske  bar  Bund.  Ikke  et 
Trappetrin,  ikke  en  Bjælke,  ikke  den  ringeste  Theaterlevning 
giver  os  nogen  Oplysning.  Til  Gjengæld  have  vi,  foruden  selve 
Dramaerne,  en  Del  ikke  meget  udførlige  og  ikke  meget  klare 
Beskrivelser  fra  Samtiden  og  nogle  ganske  enkelte  Billeder, 
forestillende  Mysterieopførelser  og  Mysteriescener. 

Sammenholdes  nu  disse  tre  Kilder  kan  det  volde  Vanske- 
lighed nok  at  komme  til  fuld  Klarhed  paa  forskjellige  Punkter; 
men  ét  erhverver  man  sig  meget  snart  fuld  Sikkerhed  for,  det 
nemlig,  at  de  tidligere  og  endnu  gængse  Formodninger  ingen 
som  helst  Hjemmel  have. 

At  forfølge  de  forskjellige  Faser,  under  hvilke  de  fejlagtige 
Hypotheser  i  Tidernes  Løb  have  vist  sig,  og  at  paavise,  hvor- 
ledes de  ere  opstaaede,  vilde  næppe  have  tilstrækkelig  Inter- 
esse i  Forhold  til  den  Tid  og  Plads  det  vilde  tage.  Her  skal 
blot  erindres  om,  at  man  tilsidst  havde  slaaet  sig  til  Ro  med, 
at  Scenen  var  et  højt  opbygget  Stillads,  støttet  mod  en  fast 
Baggrund  som  Facaden  af  et  Hus,  og  at  dette  Stillads  var 
inddelt  i  tre  over  hinanden  liggende  Rum  —  Tredelingen 
skulde  tillige  være  et  religiøst  Symbol  —  hvoraf  det  øverste 
forestillede  Himmelen,  det  mellemste  Jorden  og  det  underste 
Helvede.  De  tre  Etager  tænkte  man  sig  indbyrdes  forbundne 
med  Stiger  eller  Trapper,  saa  at  Personerne  fra  den  ene  Ver- 
den ved  Hjælp  af  disse  Kommunikationsmidler  kunde  betræde 
enhver  af  de  andre. 

Denne  Opfattelse  af  Mysteriescenens  Indretning  behøver 
intet  Modbevis,  da  den  i  Virkeligheden  slet  intet  Støttepunkt 
har  i  Kilderne,  men  kun  er  udsprunget  af  de  tidligere  Be- 
skriveres Fantasi,  paavirket  af  forrige  Aarhundredes  Mis- 
forstaaelser  af  gamle  Tekster.   Til  Grund  for  den  falske  Teori 

om  Etagescenen  ligger  væsentlig  en  Passus  i  Staden  Metz's 
Krønike,  hvor  der  omtales  et  Passionsspil,  som  Åar  1437  op- 
førtes i  denne  Stad.  Vedkommende  Passus  lyder  i  al  Kort- 
hed saaledes:  »Lan  dessusdit,  au  mois  de  Juliet  fut  jué  en 
Mets  le  jeu  de  la  passion  de  nostre  Seigneur  Jhesu  crist,  en 
la  place  en  Change  et  fut  faict  le  paircque  d'une  tres  noble 
fa^on ;  car  il  estoit  de  neuf  siéges  de  hault  ainsi  comme  degrés 
tout  a  lentour;  et  par  derriere  estoient  grands  siéges  et  longs 
pour  les  seigneurs  et  pour  les  dames,  c 

Dette  betyder  ordret  oversat:  »Ovennævnte  Aar  i  Juli 
Maaned  blev  spillet  i  Metz  Vor  Herre  Jesu  Christi  Passions 
Spil  paa  Børspladsen,  og  Tilskuerpladsen  blev  lavet  paa  en 
meget  anselig  Maade;  thi  det  var  ni  Sæder  (Bænke)  dybt  lige 
som  Trin  helt  rundt  om;  og  bagved  var  der  høje  og  lange 
Siddepladser  til  fornemme  Folk  og  til  Damer.« 

De  bekj endte  Theaterhistorikere  fra  forrige  Åarhundrede 
Brødrene  Parfaict^),  tænkte  sig  formodentlig,  at  paircgue  maatte 
sigte  til  Scenen,  Skuepladsen,  medens  det  her  betyder  Tilskuer- 
pladsen, Parkettet,  som  vi  endnu  kalde  det.  De  mente  da,  at  der 
ved  siéges  maatte  forstaas  Etager  og  fik  saaledes  ud,  at  Scenen 
bestod  af  en  Række  Etager,  den  ene  over  den  anden;  denne  Række 
af  sceniske  Etager  reduceredes  senere  til  tre,  uden  noget  andet 
Holdepunkt  end  det,  at  man  fandt  det  bekvemmere  —  og  herfra 
den  hele  Teori. 

Betydelig  vanskeligere  end  at  tilbagedrive  de  urigtige  For- 
modninger om  Scenens  Indretning  er  det  imidlertid  at  fast- 
slaa  med  Sikkerhed,  hvorledes  den  til  enhver  Tid  har  været 
og  de  hidtidige  Forsøg  i  denne  Retning  kunne  ikke  siges  at 
være  helt  lykkede,  da  de  baade  ere  indbyrdes  modstridende 
og  enkeltvis  ikke  synderlig  klare.  Derimod  have  de  gjort  den 
uvurderlige  Nytte  at  fremdrage  en  Mængde  hidtil  ukjendt 
Materiale   til   Belysning   af  de  sceniske  Forhold  overhovedet. 


o  Histoire  du  Théåtre  Frangois,  depuis  son  origine  Jusqu'  å  present,  t.  I  51,  fT. 

Navnlig  gælder  dette  da  Petit  de  Julievilles  store  Bog  om 
» Mysterierne €,  der  er  Hovedværket  paa  dette  Omraade,  og  hvis 
anden  Del  indeholder  en  Skat  af  interessante  og  fortrinUgt 
ordnede  Enkeltheder. 

Det  Forsøg,  som  her  skal  gjøres  paa  noget  skarpere  at 
drage  Konturerne  til  Billedet  af  det  middelalderlige  Theater, 
vil  mulig  dele  Skæbne  med  andre  tidligere;  Nyopdagelser  af 
Kildeskrifter  eller  andre  oplysende  Mindesmærker  ville  maaske 
udslette  eller  i  alt  Fald  rette  paa  den  forsøgte  Rekonstruktion. 
Med  de  Hjælpemidler,  vi  i  Øjeblikket  have  til  vor  Raadighed, 
tror  jeg  imidlertid  ikke,  det  lader  sig  gjøre  at  bringe  en  fuldtud 
almengyldig  Beskrivelse  tilveje.  Bestræbelserne  skulle  især  her 
rettes  imod  kun  at  give  authentiske  Træk  Plads  i  Billedet  og 
sky  alle  de  Ikke-Samtidiges  Restaurationsforsøg,  der  som  oftest, 
særlig  i  Theaterspøi^smaal,  have  ladet  en  noget  uklar  Fantasi 
altfor  vidt  Spillerum. 

Den  første  Skildring  af  en  middelalderlig  Skueplads  er 
den,  som  ligger  indesluttet  i  det  tidligere  udførligt  omtalte 
»Adamspil«.  Det  vil  erindres,  at  »Rubrikeme«  o:  de  sceniske 
Anvisninger  til  dette  Stykke  gav  detaljerede  Beskrivelser  af  en 
enkelt  Lokalitet,  nemlig  Paradis,  og  iøvrigt  indeholde  talrige 
meget  oplysende  Bemærkninger.  Rigtignok  have  vi  ingen  Art 
af  Garanti  for,  at  disse  sceniske  Angivelser  ere  blevne  fulgte 
ved  Opførelsen,  eller  for  at  nogen  Opførelse  under  den  paa- 
gældende Form  overhovedet  har  fundet  Sted;  thi  den  ube- 
kjendte  Forfatter  taler  bestandig  kun  om,  hvorledes  de  enkelte 
Steder  skal  og  bør  indrettes.  Dog,  det  hele  sikre  og  praktiske 
Greb,  som  viser  sig  i  den  skrevne  Iscenesættelse,  tyder  afgjort 
ikke  paa  noget  uprøvet  Nyforsøg,  men  vidner  meget  snarere 
om,  at  den  Sceneindretning,  som  her  foreslaas,  er  en,  som 
Forfatteren  andensteds  har  set  eller  prøvet  og  funden  god. 

Vi  faa  da  at  vide,  at  Skuepladsen  er  udenfor  Indgangen 
til  en  Kirke,  med  hvilken  den  stadig  staar  i  tæt  Forbindelse. 
Til  Kirken  trækker  Gud  sig  bestandig  tilbage,   naar  han  har 

endt  sine  Scener  og  herfra  lyde  Skriftstederne  og  Korsangene, 
som  regelmæssigt  afbryde  Handlingen.  Kirken  er  altsaa  Skue- 
pladsens faste  Baggrund. 

Dernæst  faa  vi  Besked  om  to  faste  Lokaliteter,  nemlig 
Paradis  og  Helvede,  Hvor  disse  have  været  anbragte,  faa  vi 
ingen  Oplysning  om.  Det  angives  blot,  at  Paradis  skal  være 
paa  et  temmelig  fremspringende  Sted^)  og  at  det  er  behængt 
med  Tæpper,  saaledes  at  de  Personer,  som  opholde  sig  der, 
kun  kunne  ses  efter  Skuldrene  og  saaledes,  at  der  bag  ved  dels 
kan  foretages  Omklædninger,  dels  udføres  mekaniske  Kunst- 
stykker. Det  synes  at  have  været  Qærnet  temmelig  langt  til 
en  af  Siderne  fra  Kirkeportalen.  Thi  herfra  peger  Gud  paa 
det,  idet  han  siger:  »Ser  Du  denne  Have?«  Hvortil  Adam 
svarer:  »Hvad  hedder  den?«  Gud:  »Paradis.«  Adam:  »Den 
er  meget  smuk«.  Gud:  »Jeg  har  selv  plantet  den,  etc.«  Og 
derpaa  »sætter  han  dem  ind  i  Paradis.« 

Om  Helvede  faa  vi  mindre  at  vide,  eller  rettere  slet  intet 
Vi  kan  blot  slutte,  at  ogsaa  det  maa  have  været  saaledes  ind- 
rettet, at  man  kunde  gaa  eller  føres  derind  og  saa  være  skjult 
for  Tilskuerne,  thi  næsten  alle  Personerne  i  Stykket  føres  efter- 
haanden  derind  for  at  forsvinde  for  bestandigt.  Og  ydermere 
udtrykkes  dette  Forhold  saa  godt  som  direkte  i  en  af  Ru- 
brikerne,  den  nemlig,  hvor  Djævlene  føre  Adam  og  Eva  til 
Helvede.  Der  staar  nemlig  saaledes:  »  ...  og  de  skal  sætte 
dem  ind  i  Helvede,  hvor  de  saa  lade  opstaa  en  stor  Røg.  I 
Helvede  skal  de  raabe  glade  i  Munden  paa  hinanden  og  $laa 
deres  Kjedler  og  Gryder  sammen,  saaledes  at  det  kan  høres 
udenfor«.  Om  Helvedes  Beliggenhed  giver  Stykket  selv  ingen 
Oplysninger,  lige  saa  lidt  om  dets  ydre  Gestalt.  Blot  kunne 
vi  have  Ret  til  at  formode,  at  det  laa  saa  langt  Qæmet  fra 
Paradis   som   muligt,   og   laa   altsaa   dette   som  en  Art  frem- 


*)   loco  emlnenciori.     Se  den  hele  Rubrik  i  Oversættelse  ovenfor  S.  10  f. 

springende  Loge  til  venstre,  regnet  fra  Tilskuernes  Synspunkt, 
for  Kirkedøren,  maa  vi  antage  Helvede  anbragt  paa  den  mod- 
satte Fløj,  til  højre  for  Kirkedøren. 

Vi  kunne  desuden  ud  af  Teksten  og  Rubrikeme  læse,  at 
der  foran  Kirken  mellem  de  to  Yderpunkter,  Paradis  og  Helvede, 
har  været  en  plan  Skueplads,  hvor  den  Handling,  der  ikke 
netop  var  begrænset  til  de  to  faste  Lokaliteter,  foregik.  Ud 
paa  denne  Plads  jages  Adam  og  Eva,  da  de  have  forspildt 
Adgangen  til  Paradis.  Fra  Paradis,  der  maa  antages  at  have 
været  i  samme  Niveau,  ialtfald  staar  intetsteds  omtalt  det 
modsatte,  fører  nemlig  en  Dør  ud  til  Midterpladsen,  en  Dør, 
som  efter  Syndefaldet  bevogtes  af  en  Engel  med  flammende 
Sværd.  Denne  Plads  synes  at  have  været  af  Jord,  da  den  be- 
arbejdes med  Hakke  og  Rive  af  Adam  og  Eva,  maaske  altsaa 
selve  Jordbunden  paa  Kirkepladsen.  Intet  antyder  i  det  mindste 
at  den  har  været  ophøjet;  tværtimod  synes  det  Faktum,  at 
det  hyppigt  omtales,  hvorledes  Djævlene  som  en  Art  Mellem- 
spil løb  ud  blandt  Publikum,  at  vidne  om,  at  Skueplads  og  i 
alt  Fald  den  forreste  Del  af  Tilskuerpladserne  var  i  samme 
Niveau,  det  vil  sige  altsaa  paa  selve  den  plane  Kirkeplads. 
Paa  Midterpladsen  er  angivet  enkelte  faste  Sætstykker,  nemlig 
to  store  Sten,  som  Kain  og  Abel  bruge  til  Oflferaltre.  De  ere 
anbragte  i  Forvejen,  Abels  paa  Guds  højre  Side  —  altsaa  paa 
Tilskuernes  venstre,  samme  Side,  paa  hvilken  vi  formodede, 
at  Paradis  laa,  Kains  paa  Guds  venstre  Haand,  altsaa  paa, 
hvad  vi  antage  for  Helvedsiden.  Foruden  disse  Sten  omtales 
Bænke,  hvor  dels  Adam  og  Eva,  dels,  i  sidste  Afsnit  af  Styk- 
ket, alle  Profeterne  sætte  sig,  dog  med  Undtagelse  af  Balaam, 
der  kommer  ridende  ind  paa  et  Æsel  og  som  siger  sin  Profeti 
uden  at  staa  af. 

Hermed  ere  vi  i  Virkeligheden  færdige  med  de  Oplys- 
ninger om  de  ydre  sceniske  Forhold,  som  dette  gamle  Stykke 
giver.    Om  Tilskuerpladsen  faa  vi  slet  intet  at  vide.    Derimod 

bør  det  fremhæves,  at  det  er  tydeligt,  at  paa  dette  Skuespils 
Tid  var  ikke  alle  Skuespillere  synligt  tilstede  paa  Scenen.  Det 
omtales  udtrykkelig,  dels,  at  de  komme  ind  og  atter  føres  bort 
efterhaanden,  dels  at  de  klæde  sig  paa  »paa  et  skjult  Stede. 
Gud  troner  ikke  ubevægelig  som  Tilskuer  under  alle  Optrin, 
men  trækker  sig  tilbage  til  Kirken,  naar  han  intet  har  at  gjøre. 
Da  det  omtales,  at  Profeterne  klæde  sig  paa  »paa  et  skjult 
(hemmeligt)  Stede  ^  altsaa  et  Sted  bag  de  faste  Lokaliteter, 
Paradis  og  Helvede,  kan  det  heller  ikke  godt  antages,  at  Skue- 
spillerne i  Procession  og  i  fuldt  Kostyme  begav  sig  til  Fest- 
pladsen, saaledes  som  det  senere  blev  Brug. 

Skulde  vi  med  faa  Ord  sammenfatte  Billedet  af  denne  den 
tidligst  kjendte  Sceneordning,  kommer  den  til  at  se  saaledes 
ud:  En  Baggrund,  dannet  af  selve  Kirkefa^aden,  med  Por- 
talen som  Midtpunkt.  Inde  fra  Kirkens  Skib  lyder  Korsangen 
og  gjennem  Døren  træder  Gud  ind  paa  Skuepladsen.  Til 
venstre  —  regnet  fra  den  ligeoverfor  Kirkedøren  siddende  Til- 
skuer —  en  fremspringende  Slags  Tribune  eller  Loge,  fore- 
stillende Paradisets  Have;  den  nederste  Del  dækket  af  Tæpper, 
ovenfor  fremvisende  Træer  med  Frugter.  Tribunen  er  saa- 
ledes dækket,  at  Publikum  ikke  kan  se  hvad  der  foregaar 
nede  bag  Tæpperne.  Til  højre  et  Helvede,  ligeledes  dækket 
for  Tilskuernes  Øjne.  Foran  og  imellem  en  plan  Plads  med 
enkelte  faste  Sætstykker  og  Siddepladser.  Publikum  maa  tænkes 
grupperede  omkring  Skuepladsens  tre  Sider,  medens  de  selv- 
følgelig vare  udelukkede  fra  den  Qerde,  dels  fordi  her  Kirken 
dannede  en  fast  Baggrund,  men  dels  ogsaa  fordi  der  bag  de 
opbyggede  Lokaliteter  foregik  Omklædninger  og  mekaniske 
Kunststykker,  som  ikke  maatte  udsættes  for  Tilskuernes 
Blikke. 

Den  næste  Gang  vi  faa  Bud  om  en  Mysteriescene,  er  gjen- 
nem et  Fragment  af  et  »OpstandelsesspiU,  som  Filologerne  af 
sproglige   Grunde    mene    at    kunne    henføre   til   samme   Aar- 

hundrede  som  »Ådamspilletc,  altsaa  det  tolvte,  men  som  ikke 
desto  mindre  betegner  et  stort  Skridt  fremad  i  scenisk  Udvik- 
ling. Stykket,  der  som  dets  Forgænger  er  fransk,  har  den 
Ejendommelighed,  at  Rubrikeme  ere  affattede  paa  Vers  og  i 
Folkesproget,  ikke  paa  Latin  og  i  Prosa  som  Adamspillets,  og 
det  indledes  med  en  Beskrivelse  af  Scenen,  der  viser  et  be- 
tydeligt fyldigere  Udstyr  med  langt  flere  Lokaliteter  end  den 
nys  beskrevne  Ordning.  Den  indledende  Beskrivelse  lyder  i 
Oversættelse  saaledes:  »Paa  følgende  Maade  fremsige  vi  den 
helUge  Opstandelse.  Først  opstille  vi  alle  Stederne  og  Husene 
[les  mansions  o:  Husene,  Lokaliteterne];  først  Kruciflxet  og  saa 
Gravstedet.  Et  Fængsel  maa  der  være  til  at  fængsle  Fangerne 
i;  paa  denne  Side  skal  Helvede  anbringes  og  Husene  paa  den 
anden  Side,  og  saa  Himmelen.  Og  i  Baasene  [les  estals 
o:  Logerne,  Afdelingerne,  ensbetydende  med  les  lieux]  først 
Pilatus  med  sine  Vassaller;  seks  eller  syv  Riddere  skal  han 
have.  Caiphas  skal  være  i  den  anden;  hos  ham  Jøderne.  Saa 
Joseph,  han  fra  Arimathia.  I  det  Qerde  Sted  skal  være  Hr. 
Nikodemus.  Enhver  har  hos  sig  dem,  der  hører  til  ham.  I 
det  femte  Christi  Disciple.  De  tre  Marier  skulle  være  i  det 
sjette.  Der  skal  sørges  for,  at  Galilæa  anbringes  midt  paa 
Pladsen.  Emaus  skal  ogsaa  laves,  hvor  Jesus  blev  forraadt  i 
Herberget.  Og  naar  Folk  alle  er  komne  til  Sæde  og  naar  der 
er  skaffet  Ro  til  Veje  paa  alle  Kanter,  saa  skal  Hr.  Joseph, 
han  fra  Arimathia,  komme  hen  til  Pilatus  og  sige  til  ham:« 

Nu  følger  Dialogen,  der  af  og  til  afbrydes  med  lignende 
forklarende  Bemærkninger,  alle  affattede  paa  Vers. 

Af  ovenstaaende  Beskrivelse  faar  man,  synes  det  mig,  et 
klart  Billede,  baade  af  denne  enkelte  Scene  og  af  Udviklingen 
fra  Adamspillets,  skjønt  det  rigtignok  maa  indrømmes,  at  de 
hidtidige  Fortolkninger  have  været  alt  andet  end  klare.  Vi  se 
her  ligesom  tidligere  Himmelen  og  Helvede  danne  Yderpunk- 
terne for  den  faste  Baggrund.   Vi  tænke  os  vedblivende  Helvede 

til  højre  for  Tilskuerne.  Dets  Udseende  og  Indretning  er  ikke 
beskrevet.  Theatret  synes  nu  imidlertid  helt  løst  fira  Kirken 
og  i  Stedet  for  den  Baggrund,  som  Kirkefa^aden  dannede,  faa 
vi  en  Række  Loger  eller  Huse  (estals,  mansions,  lieux),  i 
hvilke  en  Del  af  Hovedpersonerne  sidde,  omgivne  af  Statister. 
Lige  ved  Siden  af  Helvede  er  et  Fængsel,  et  Fangetaarn; 
denne  sceniske  Lokalitet  ville  vi  gjenfinde  i  senere  Mysterier, 
hvor  det  ligeledes  anbringes  ved  Siden  af  Helvede,  og  i  tæt 
Forbindelse  dermed  anvendes  som  Helvedes  Forgaard,  det 
Sted,  hvor  de  udøbte  Sjæle  pintes.  Efter  Fangetaamet  komme 
seks  Lokaliteter,  hvis  Udseende  ligesaa  lidt  som  alt  det  andet 
beskrives,  men  som  efter  Udtrykket  estals  at  dømme  maa  an- 
tages at  have  været  en  Art  Loger,  opbyggede  i  Række  ved 
Siden  af  hinanden,  saa  at  de  danne  som  en  Bagvæg  til  den 
hele  Scene.  I  disse  Loger  sidde  først  Pilatus,  saa  Caiphas, 
det  vil  sige  i  de  to  Loger  nærmest  Helvede,  medens  de  tre 
Marier  og  Disciplene  sidde  i  de  to  Loger  nærmest  Himmelen, 
der  i  dette  Skuespil  er  traadt  i  Stedet  for  Paradisets  Have  og 
som  altsaa  afgrænser  Baggrundsvæggen  til  venstre.  Vi  behøve 
ikke  at  forestille  os  denne  Baggrund  af  forskjellige  Lokali- 
teter som  en  ganske  regelmæssig,  lige  afstreget  Væg,  tværtimod 
stemmer  det  bedre  med  senere  Tiders  Opførelsesmaader  at 
tænke  sig  den  som  en  uregelmæssig  Bue  udenom  den  egenlige 
Skueplads,  la  placcy  som  den  kaldes  her  i  Beskrivelsen. 

Ogsaa  paa  denne  Plads,  som  altsaa  ligger  foran  og  imellem 
den  faste  Bue  af  Bygninger,  se  vi  en  betydelig  Udvikling 
foregaaet. 

Her  fremstilles  i  Midten  Galilæa,  hvor  Jesus  efter  Op- 
standelsen mte  sig  for  Disciplene.  Mulig  er  denne  Stad  frem- 
stillet ved  en  Jordhøj,  forestillende  det  Bjærg,  paa  hvilket 
Christus  efter  Marcus'  Evangelium  viste  sig^),  snarere  maaske 


»)    Marc.  Ev.  28,  16. 

ved  den  Sø,  ved  hvilken  han  ifølge  Johannes-Evangeliets^)  mere 
dramatiske  Fremstilling  stod  og  bivaanede  Disciplenes  Fiske- 
dræt. Thi  Søen  bliver  senere  et  meget  yndet  Virkemiddel  paa 
Middelalderens  Scene.  Endvidere  fremstilles  Værtshuset  i 
EmauSy  sandsynligvis  blot  som  et  Bord  og  nogle  Bænke  eller 
Stole.  Dog  om  begge  disse  Steders  Indretning  vides  intet  posi- 
tivt; de  Optrin,  der  skulde  foregaa  i  Galilæa  og  Emaus,  ere 
gaaet  tabte  og  det  fragmentariske  Manuskript  giver  ingen  yder- 
ligere Oplysninger.  Endelig  have  vi  paa  Skuepladsen  Christi 
Kors,  fast  plantet  i  Jordbunden,  thi  Legemet  hænger  derpaa, 
og  et  Stenmonument  til  Gravlæggelsen  *).  Begge  Dele  tyde  paa, 
at  Skuepladsen  har  været  paa  den  faste  Jord  og  ikke  paa 
nogen  Træestrade.  Hvor  Korset  og  Graven  have  været  an- 
bragte, er  ikke  nærmere  betegnet.  En  senere  Plan  over  et 
tysk  Spil  fra  15de  Aarhundrede,  offentliggjort  af  Mone%  \iser 
os  begge  disse  Sætstykker  tæt  ovre  mod  Himmelens  Side, 
Korset  nærmest. 

Vi  lære  af  dette  Stykke:  I)  at  Skuepladsen  nu  har  løsnet 
sig  fra  Kirken;  II)  at  i  Stedet  for  Kirkefa^aden  er  traadt  en 
Række  faste  Bygninger,  en  Art  Stillads  altsaa,  afdelt  i  Loger, 
hvor  Personerne  sætte  sig  inden  Stykkets  Begyndelse;  III)  at 
den  egentlige  Skueplads  beplantes  med  forskjellige  under  Fore- 
stillingen brugelige  Sætstykker  og  Lokaliteter.  Vi  formode 
endelig,  at  de  onde  Personer  placeres  til  højre  for  Tilskuerne 
paa  Helvedsiden,  hvad  der  paa  Adamspillets  Tid  vilde  have 
været  paa  Gud  Herrens  venstre  Haand,  medens  de  gode  Per- 
soner og  Himmelen  ere  paa  Guds  højre  og  Tilskuernes  ven- 
stre Haand. 

De  to  følgende  Aarhundreder  give  os  næsten  ingen  Op- 


0    Joh.  Ev,  21,  4  IT. 

*)    Joseph  siger:     >Jeg  har   her  et   smukt  Monument,   af  Sten  er  det   gjort   og 

ganske  nyt« 
^    Schaospiele  des  Mittelalters  U,  S.   154. 

lysninger  i  Retning  af  Iscenesættelse.  Den  rige  Samling  af 
franske  »Mirakler«  fra  Qortende  Aarhundrede  indeholder  ingen 
Beskrivelser  af  de  ydre  Theaterforhold ;  kun  af  nogle  faa  Steder 
i  Teksten  kunne  vi  slutte  os  til  enkelte  Lokaliteters  Tilstede- 
værelse og  disse  stemme  alle  godt  med  det  Billede,  vi  hidtil 
have  dannet  os.  Himmel  og  Helvede  danne  saaledes  stadig 
de  lige  overfor  hinanden  liggende  Yderpunkter  *).  Som  tidligere 
omtalt  spiller  vor  Frue  en  afgjørende  Rolle  i  disse  Stykker. 
Naar  Knuden  er  haardest  strammet  »stiger  hun  ned«  fra 
Himmelen  med  sine  Engle  og  løser  den.  Det  omtales  derfor 
hyppig  dels  at  hun  »kommer  ned  fra«,  dels  at  hun  »stiger  op 
igjen  til«  Himmelen.  Vi  maa  her  antage,  at  der  fra  den  Loge, 
som  forestillede  Himmelen,  har  ført  en  Trappe  eller  Stige  ned 
paa  den  plane  Skueplads  og  at  altsaa  Baggnmdsstilladsets 
Gulv  nu  har  været  noget  højere  end  tidligere,  hvor  en  saadan 
Nedstigning  ikke  omtales.  Trapper  af  denne  Art  finde  vi  paa 
senere  Afbildninger,  førende  dels  til  Himmelen,  dels  til  andre 
af  Logerne.  Af  forskjellige  af  Miraklerne  kunne  vi  med  Sikker- 
hed se,  at  der  paa  Skuepladsen  har  været  anbragt  en  Sø  med 
med  Baad  eller  Skib  og  der  er  ingen  Grund  til  at  tvivle  paa, 
at  denne  Sø  har  været  veritabelt  fremstillet  med  rigtigt  Vand 
og  en  rigtig  Baad.  Meget  stor  har  den  derimod  naturligvis 
ikke  været.  Om  Scenens  hele  Udstrækning  ved  vi  overhovedet 
intetsomhelst,  men  den  har  dog  næppe  i  disse  Perioder  været 
synderlig  stor.  De  Skuespil,  vi  kjende  fra  Tiden  mellem  tolvte 
og  kortende  Aarhundrede  have  ikke  overvættes  mange  Per- 
soner, Adamspillet  atten,  »Opstandelsen«  tretten,  en  Del  af 
Miraklerne  ikke  mere  end  ti  eller  tolv;  andre  naa  dog  op  til 


*)  Se  bl.  a.  Miraklet  om  »Kvinden,  hvem  Vor  Frue  bevarede  for  at  blive  brændt« 
hvor  Fogden,  der  skal  dømme  den  forbryderske  Kone,  siger  til  sine  to 
Svende:  »Gobin,  skynd  Dig,  gaa  og  sæt  mig  frem  for  alt  Moderen  i  Fange- 
taamet  (7a  GourdaineJ;  og  saa  før  Datteren  over  paa  den  anden  Side  til 
Paradis.« 

mellem  tyve  og  tredive  og  et  enkelt,  »Robert  le  diable«,  til 
syvogfyrre.  Hertil  kom  ganske  vist  en  Del  Statister,  men  det 
Rum  et  halvhundrede  Mennesker  optager,  er  ikke  meget  stort, 
navnlig  naar  det  tages  i  Betragtning,  at  en  Del  af  Personerne 
vare  grupperede  i  de  faste  Loger,  medens  Handlingen  foregik 
paa  den  flade  Skueplads.  Paa  vore  moderne  Scener  optræde 
hyppigt  et  Par  hundrede  Mennesker,  ja  undertiden  langt  mere 
uden  at  disse  lukkede  og  af  Kulisser  og  Sætstykker  opfyldte 
Rum  dog  synes  særlig  overfyldte. 

Gaa  vi  over  til  det  femtende  Aarhundrede,  Mysteriespillenes 
sceniske  Blomstringstid,  da  fmde  vi  her  meget  bestemtere  Holde- 
punkter, der  fuldtud  bekræfte  vore  Formodninger  fra  de  tid- 
ligere Perioder.  Ganske  særlig  oplysende  er  i  denne  Henseende 
en  Afbildning  af  en  Mysterieopførelse  fra  Midten  af  femtende 
Aarhundrede.  Det  yderst  interessante  Billede  var  oprindeligt 
Titelbladet  til  en  Bønnebog  og  er  udført  af  den  særlig  theater- 
kyndige  Jehan  Fouquet,  den  samme,  til  hvis  Ledelse  Theater- 
opførelseme  i  Anledning  af  Ludvig  den  ellevtes  Indtog  i  Tours 
blev  betroede.  Det  har  hidtil  aabenbart  ikke  været  kjendt  af 
de  forskjellige  Lærde,  hvis  Værker  om  det  middelalderlige 
Theater  have  været  bestemmende  for  Anskuelserne  om  den 
sceniske  Indretning,  men  er  første  Gang  fremdraget  af  Hr. 
Germain  Bapst^)y  der  dog  i  sin  Forklaring  af  dets  Betydning 
aldeles  ikke  synes  mig  at  have  truffet  det  rette. 

Billedet  (Fig.  4)  fremstiller  en  af  de  saa  meget  yndede 
Torturscener  fra  Mysteriet  om  den  hellige  Apolonia,  et  Skue- 
spil, som  desværre  er  gaaet  tabt,  men  om  hvis  Existens  vi 
vide  Besked  fra  et  Boghandlerkatalog  fra  femtende  Aarhundrede. 
I  Forgrunden  af  Billedet  se  vi  Helgeninden  ligge  udstrakt  paa 
en  skraa  Træflade,  hvis  øverste  Ende  hviler  paa  en  Buk.  To 
Bødler  ere  i  Færd  med  at  surre  hende  fast  til  dette  Bræt  og 


I)  Essai  sur  rhfstoire  du  théåtre.     Paris  1893,  p.  33. 

snære  hendes   Fødder  sammen  med  en  Voldsomhed,  der  ret 


Fig.  4.     Mysterieforestilling  i  det  15de  Aarhundrede. 
(Den  hellige  Apolonias  Martyrium). 

giver   en    Forestilling   om,   med   hvilken    Lidenskab   den   Art 
Scener  udførtes.     En   tredje  Bøddel,  bevæbnet  med   en  uhyre 

Tang,  slider  Tænderne  eller  Tungen  ud  af  Munden  paa  hende, 
medens  en  Qerde,  øjensynlig  ophidset  af  en  Djævel,  der  bag- 
fra hvisker  ham  i  Øret,  af  al  Magt  trækker  hende  i  det  lange 
Haar.  En  femte  endelig  begiver  sig  bort  i  et  Kostyme  og  med 
en  Gestus,  der  lader  ane  en  Scene,  hvis  Raahed  ikke  egner 
sig  til  nærmere  Udmalen.  Bag  Baaren,  hvor  Apolonia  pines, 
se  vi  Kejser  Decius  og  Følge;  han  synes  at  lede  Martersceneme, 
medens  en  Retsbetjent  med  Stav  i  Haanden  oplæser  Dommen 
for  det  forsamlede  Folk,  der  flokkes  i  Baggrunden. 

Den  hele  Scene,  hvor  Handlingen  foregaar,  er  en  flad  Jord- 
estrade, hævet  højst  et  Par  Alen  fra  det  omliggende  Niveau  og 
baaret  af  en  Art  Skansekurve  af  Vidiefletninger.  Scenen  skyder 
sig  frem  i  en  uregelmæssig  Oval  og  begrænses  i  Baggrunden 
af  en  Række  Loger,  hvis  Indretning  og  Rækkefølge  synes 
ganske  at  svare  til  den  tidligere  beskrevne  i  »Opstandelses- 
spillet.« 

Yderst  tilhøjre,  noget  fremme,  tilsyneladende  omtrent  i 
Mellemgrunden,  er  et  mægtigt  Dragehoved  med  aabent  Svælg 
og  store  skinnende  Øjne.  Det  er  Indgangen  til  Helvede,  saa- 
ledes  som  den  sædvanligvis  i  denne  Periode  og  den  følgende 
fremstilledes.  Af  forskjellige  samtidige  Beskrivelser  erfare  vi, 
at  dette  Svælg  kunde  aabnes  og  lukkes.  Saaledes  hedder  det 
i  en  Beretning  fra  1437  om  et  Passionsspil  i  Metz:  »Munden 
og  Indgangen  til  Helvede  i  dette  Spil  var  saare  vel  gjort;  thi 
ved  en  Mekanisme  aabnede  og  lukkede  den  sig  af  sig  selv, 
naar  Djævlene  vilde  gaa  ind  eller  ud  der.  Og  havde  dette 
Hoved  to  store  Øjne  af  Staal,  som  skinnede  prægtigt.«  Inde 
i  Gabet  se  vi  en  Djævel  med  Dyrehoved  og  Knippel  i  Haan- 
den. De  andre  Djævle  derimod,  som  bevæge  sig  paa  Skue- 
pladsen og  rimeligvis  have  haft  Taleroller,  bære  ingen  Dyre- 
maske.  Bag  ved  Dragehovedet  og  højere  tilvejrs  er  placeret 
en  mægtig,  fantastisk  udstyret  Djævleskikkelse  med  mange 
Hoveder  og  Horn  i  Panden;  i  Haanden  en  Svøbe.  Muligvis 
en  Fremstilling  af  Helvedes  Fyrste. 

Bag  ved  denne  Figur,  hvis  Opholdssted  ikke  er  ganske 
klart,  begynder  det  faste  Træstillads,  der  i  en  Bue  løber  hele 
Baggrunden  rundt  og  danner  en  lukket  Væg  for  hele  det  Rum, 
det  omslutter.  Stilladsets  hele  Højde  synes  ikke  at  have  været 
mere  end  seks  til  syv  Alen  og  er  omtrent  paa  Midten  forsynet 
med  et  Gulv,  saaledes  at  det  danner  som  to  Etager,  af  hvilke 
den  underste,  der  er  plan  med  Scenegulvet,  dog  ingen  An- 
vendelse har  haft^).  Hvad  dér  nemlig  kunde  have  foregaaet, 
vilde  skjules  af  de  paa  Skuepladsen  optrædende  Personer.  Den 
øverste  Etage  derimod  er  afdelt  i  Rum  eller  Loger  med  Skille- 
vægge mellem  hver  og  behængte  med  forskjelligartede  Tæpper. 
Paa  alle  Logernes  Bestemmelse  er  jeg  ikke  ganske  klar.  De 
Lokaliteter,  de  skulle  fremstille,  bero  jo  paa  Stykkets  Indhold 
og  dette  er  os,  som  tidligere  sagt,  ubekjendt.  Tydelig  nok  er 
imidlertid  den  yderste  Loge  til  venstre,  der  forestiller  en  Del 
af  Himmelen,  hvor  Jomfru  Maria  troner  blandt  Englene  og 
ved  en  Haandbevægelse  synes  at  ville  stanse  Apolonias  skrække- 
lige Lidelser.  Fra  denne  Afdeling  fører  en  bred  Trappe  ned 
til  Skuepladsen. 

Billedet  er  saaledes  afskaaret,  at  et  lille  Afsnit  af  en  endnu 
en  Loge  ses  til  venstre  for  Jomfru  Marias  Opholdssted.  Her 
har  i  saa  Fald  sandsynligvis  Gud  Faders  Plads  været.  Til 
højre  for  Vor  Frues  Loge  ses  en  Afdeling,  der  er  optaget  af 
Musikkorpset,  bestaaende  af  et  Orgel  og  seks  forskjelligformede 
Lurer  eller  Basuner.  I  denne  Loge  ses  endvidere,  pudsigt 
nok,  en  mægtig  Flaske  og  en  Kurv,  tils3meladende  en  Mad- 
kurv; en  Person  bøjer  sig  frem  fra  det  omgivende  Draperi  og 
rækker  efter  Flasken.  Om  heri  skal  ses  et  Bevis  for,  at  de 
Musikanter,  som  nu  kaldes  Messingblæsere,  allerede  den  Gang 
nærede  den  professionelle  Trang  til  vaade  Varer,  hvorfor  de 
nu  beskyldes,  tør  vel  næppe  afgjøres. 


')    Undtagen  maaske  som  Omklædningsrum. 

Den  næste  Loge,  Midterlogen,  viser  os  en  tom,  drapperet 
Tronstol,  omgivet  af  Damer  og  Herrer.  En  lille  Stige,  der 
synes  at  være  praktikabel  og  altsaa  at  kunne  anvendes  efter- 
haanden  til  alle  de  Afdelinger,  der  ingen  fast  Nedgang  have, 
staar  støttet  op  til  Logeranden  og  antyder,  at  Stolen  nylig  er 
forladt.  Her  har  aabenbart  Kejserens  Plads  været.  De  to 
sidste  Afdelinger,  nærmest  Helvede,  er  fyldt  med  Personer  af 
begge  Kjøn,  mest  dog  af  Kvinder.  Hvilke  Lokaliteter  de  have 
fremstillet  er  ikke  klart. 

Vort  Billede  giver  os  ikke  Mysteriescenen  i  dens  fiilde 
Udfoldelse.  Maaske  for  at  sammentrænge  Gjengivelsen  har 
Tegneren  kun  anbragt  et  meget  ringe  Antal  Loger  i  Baggrunds- 
stilladset.  Allerede  »Opstandelsesspillet«  havde  flere  og  af  sam- 
tidige Beretninger  se  vi,  at  det  i  alt  Fald  undertiden  var  Brug 
at  indrette  langt  flere  Afdelinger,  saaledes  i  et  Julespil,  der 
opførtes  i  Rouen  1474  og  hvor  vi  faa  opregnet  ikke  mindre 
end  fire  og  tyve  forskjellige  Lokaliteter,  stadig  med  Paradis  og 
Helvede  som  Yderpunkter. 

Ligeledes  har  Udstyret  sikkert  hyppigt  været  en  Del  flottere 
end  paa  dette  Billede.  Ved  den  ovenfor  anførte  Forestilling  i 
Rouen  var  »Paradis  aabent  og  lavet  som  en  Trone  med  Straaler 
helt  omkring.  Midt  i  denne  sad  Gud  paa  en  smykket  Stol  og 
paa  højre  Side  af  ham  »Freden«  og  under  hende  »Barmhjærtig- 
heden«.  Paa  venstre  Side  »Retfærdigheden«  og  under  hende 
»Sandheden« ;  og  helt  rundt  om  dem  9  Rækker  Engle  den  ene 
over  den  anden«.  De  egentlige  Mysterier,  der  behandlede 
Bibelen  fra  Ende  til  anden,  krævede  ogsaa  et  noget  rigere 
Sceneri  og  navnlig  en  Del  mekaniske  Kunststykker.  Maskin- 
mesterens Kunst  var  derfor  ikke  ringe  paaskjønnet  i  dette 
Aarhundrede.  Dog  er  det  væsentlig  det  næste,  det  sekstende 
Aarhundrede,  som  samtidig  med  Dramaets  Forfald  giver  os 
den  højeste  Blomstring  paa  Sceneriets  Omraade. 

Vi  ere  saa  heldige  ogsaa  fra  denne  Periode  at  have  en 
Illustration,  som  skildrer  Skuepladsen  for  en  meget  navnkundig 
Mysterieopførelse ,  Passionsspillet  i  Valenciennes  1547,  som 
varede  i  femogtyve  Dage  og  hvis  Ry  gik  viden  omkring.  Gjen- 
givelsen  her  i  denne  Bog  (Fig.  5)  er  efter  et  Vandfarvemaleri  ^), 
der  indleder  Manuskriptet  til  Mysteriet  og  forestiller  efter 
Haandskriftets  Ord  »le  teatre  ou  hourdement  pourtraict  comme 
il  estoit  quand  fut  joué  le  mystere  de  la  Passion  Nostre  Seig- 
neur  Jesus-Christ.« 

Vi  se  paa  dette  Billede  en  ikke  ubetydelig  Udvikling  fore- 
gaaet  siden  det  femtende  Aarhundrede.  Principet  er  ganske 
vist  det  samme,  det  nemlig  bag  en  flad  Skueplads  at  angive 
de  forskjellige  Steder,  hvor  Handlingen  efterhaanden  bevæger 
sig,  som  Afdelinger'  i  en  fast  Baggrund,  der  stadig  er  synlig 
for  Tilskuerne.  Men  i  Stedet  for  de  tarvelige,  kun  med  Tæp- 
per drapperede  Loger  se  vi  hele  Bygninger  med  Taame  og 
Tinder,  med  pragtfulde  Porte,  med  Søjler  og  Trappeafsatser. 
Billedet  har  det  store  Fortrin  for  den  tidligere  Illustration,  med 
hvilket  det  iøvrigt  i  kunstnerisk  Interesse  ingenlunde  kan 
maale  sig,  at  det  har  Inskriptioner,  der  for  hver  Afdeling  an- 
give, hvad  de  forskjellige  Bygninger  har  betydet.  Endnu  be- 
standig afgrænser  Helvede  og  Himmelen  den  hele  Række  af 
Lokaliteter.  Helvede  —  yderst  tilhøjre  —  er  her  en  stor  to- 
etages Bygning,  ind  til  hvilken  fører  et  uhjrre  Dragehoved  som 
paa  Jean  Fouquet's  Billed.  Hovedet  er  grelt  bemalet  med 
røde,  grønne  og  brune  Farver.  Indenfor  de  store  Buevinduer 
i  Helvedes  øverste  Etage  se  vi  to  rødmalede  Hjul,  til  hvilke 
to  nøgne  Syndere  er  fastgjorte.  Bygningens  Tind  bevogtes  af 
tre  forskjelligt  farvede  ildsprudende  Drager  og  over  det  hele 
rejser  selve  Hans  Majestæt  Lucifer  sig  overskrævs  paa  nok  en 
sprudende  Drage   med    pragtfuld   krøllet   Svans.      Han    synes 


>)    GJengivet  i  Farvetryk  i  JuHeoilles  Histoire  de  la  littérature  firan^aise. 

baaret  af  en  Ildsøjle.  Fra  Helvede  fører  en  Bro  over  lil  »For- 
warden«,  indenfor  hvis  Fængselsvinduer  vore  udøbte  Fædre 
stirre  vemodigt  ud,  medens  et  Ildhav  rejser  sig  bag  Murene. 
En  Kanon  med  opadvendt  Munding  ses  paa  Toppen  af  denne 
Bygning.  Nu  følge  i  en  Række  forskjellige  jordiske  Lokali- 
teter: »den  gyldne  Port«,  »Bispernes  Hus«,  »Slottet«  —  en 
■Slags  stor  søjlebaaret  Baldakin,  der  springer  meget  langt  frem 
paa  Skuepladsen  —  »Jerusalem«,  »Templet«  —  indrettet  paa 
en  lignende  Maade  som  Slottet  —  og  »Nazareth«,  en  Mur  med 
Port,  foran  hvilken  ligger  en  Plæne,  ophøjet  og  afgrænset  med 
Skansekurve.  Endelig  yderst  til  venstre  »Himmelen«  eller 
Paradis,  der  hviler  paa  en  tredje  baldakinagtig  Bygning  med 
Paaskrift  »en  Sal«.  Himmelen  er  cirkelrund;  i  Midten  troner 
Vor  Herre,  omgivet  af  de  fire  allegoriske  Figurer,  vi  kjende 
fra  Julespillet  i  Rouen.  Bag  Vor  Herre  er  —  som  vi  vide  fra 
Manuskriptets  Ord  —  »et  Guldhjul,  der  uophørligen  drejede 
rundt«,  medens  Engle  ses  svæve  i  den  yderste  Kreds.  Ude 
paa  selve  Skuepladsen,  der  øjensynligt  er  en  Jordterrasse,  er 
gravet  en  Sø,  ned  i  hvilken  et  ret  stort  Skib  ligger  fortøjet. 
Søen  bærer  Paaskriften:  »Havet«.  løvrigt  er  Skuepladsen  tom, 
hvilket  dog  ikke  udelukker,  at  der  har  været  benyttet  Sæt- 
stykker som  Christi  Kors,  Nadverbordet  og  lignende.  Tegneren 
har  maaske  med  Vilje  ikke  medtaget  disse  praktikable  Dekora- 
tioner, der  rimeligvis  skiftedes  fra  Dag  til  Dag  efter  Skuespil- 
lets Behov. 

Betragte  vi  de  foranstaaende  Vidnesbyrd  i  Sammenhæng 
se  vi  en  fortsat,  fremadskridende  Udvikling  i  samme  Spor  fra 
det  tolvte  til  det  sekstende  Aarhundrde.  Vi  opdage  intet  Steds 
det  mindste  Tegn  til  den  treetages,  lodrette  Stilladsscene,  men 
faa  rigtignok  heller  ikke  det  Billede  frem,  som  nu  er  det  al- 
mindeligt antagne,  det,  at  Scenen  laa  som  en  uhyre  stor  fir- 
kantet Estrade  (af  Træ),  bestemt  til  at  ses  fra  alle  Sider  og 
med  de  forskjellige  Bygninger  spredte  rundt  om  som  Legetøjs- 

huse   paa  et  Bord  og  med  Helved   som  en  Art  Forgrund  og 
Himmelen  som  en  højtopbygget  Baggrund. 

Vi  se  gjennem  alle  de  forskjellige  Beretninger  og  Billeder 
den  egentlige  Skueplads  at  være  paa  den  bare  Jord,  som  dog 
undertiden  er  dannet  til  en  nogle  Alen  høj  Terrasse  støttet  af 
Skansekurve.  Formaalet  med  at  højne  Scenen  var  vel  dels 
at  give  Tilskuerne  bedre  Udsigt  til  Scenen,  for  saa  vidt  de 
sad  og  stod  paa  den  flade  omgivende  Jordbund  og  ikke  havde 
opadstigende  amphitheatralske  Siddepladser,  thi  i  sidste  Til- 
fælde gavnede  en  Forhøjelse  af  Scenen  ikke  Tilskuerne^);  dels 
at  kunne  indrette  et  Maskineri  under  Skuepladsen  til  Ud- 
førelsen af  de  forskjelligartede  sceniske  Kunststykker.  Saa- 
ledes  findes  der  i  et  Regnskab  fra  Opførelsen  af  »les  Trois 
Doms«  i  Romans  1509  en  Post  paa  1  Florin  6  Sous,  som  seks 
Mand  fik  udbetalt  for  at  grave  en  Gang  fra  Helvede  til  Paradis 
under  Scenen.  Og  i  Jean  Michels  »Opstandelsesspil«  saa  man 
»Jesus  pludseligen  og  sindrigen  at  springe  frem  fra  under 
Jorden  ad  en  lille  Trælem,  der  var  dækket  med  Jordy  hvilken 
lukkede  sig  uden  at  man  lagde  Mærke  dertil«. 

I  den  sidste  Bemærkning  have  vi  det  tydeligste  Bevis  for,, 
at  Skuepladsen  var  af  Jord  og  ikke  en  Træestrade;  thi  hvor- 
for tildække  Trælemmen  med  Jord,  hvis  ikke  den  omgivende 
Scene  ogsaa  var  Jordbunden  selv? 

Paa  Jordterrassen  opstilles  de  enkelte  Sætstykker,  som  i 
hver  Afdeling  af  Mysteriet  komme  til  Anvendelse,  men  Skue- 
pladsen er  iøvrigt  uden  anden  Dekoration. 

Baggrunden,  der  oprindeligt  dannedes  af  Kirken,  se  vi 
senere,  da  det  blev  Brug  at  Skuespillerne  kostymerede  drog  i 
Procession  til  Festpladsen,  opfyldt  af  en  Række  afdelte  »Huse« 
eller  Rum,  hvor  de  ikke  i  Øjeblikket  optrædende  Personer 
var  placerede.     Disse  Rum  var  endnu  i  femtende  Aarhundrede 


1)  Sml.  »Oldtidens  Skuespilkunstt  S.  129. 

ikke  andet  end  tarvelige  Bræddeloger  behængte  med  Gardiner 
og  Tæpper  og  gav  ikke  ved  deres  ydre  Udsmykning  tilkjende 
hvad  de  i  Stykket  skulde  betyde.  Derimod  var  det  undertiden 
Prologens  Hverv  at  forklare  for  Publikum,  hvad  man  havde 
tænkt  sig  ved  disse  Rum,  eller  ogsaa  hængte  man  en  Plakat 
paa  hver  Afdeling,  der  skriftlig  angav  Stedets  Navn.  Denne 
sidste  Skik  anvendtes  blandt  andet  i  et  Mysteriespil  i  Rouen 
1474,  hvor  det  hedder  i  Prologen:  »For  at  undgaa  Kjedsom- 
hed  ville  vi  denne  Gang  tie  stille  om  »Stederne«.  I  kan 
kjende  dem  af  den  Plakat,  som  I  se  hænge  over  dem.«  ^)  En 
saadan  Plakatophængning  holdt  sig  langt  ned  i  Tiden  og  det 
er  denne,  som  Holberg  spotter  i  sin  »Ulysses  von  Ithacia«  med 
-det  bekjendte:   »Dette  skal  være  Troja«. 

Det  sekstende  Aarhundrede,  som  iøvrigt  ikke  forandrer 
Scenens  Indretning,  omformer  i  alt  Fald  i  de  store,  kostbare 
Mysterieopførelser  den  tarvelige  tæppebehængte  Række  Skille- 
rum til  store  pragtfulde  Bygninger,  der  dog  til  en  vis  Grad 
antyde  ved  deres  ydre  Gestalt  den  Ting,  som  de  skulle  fore- 
stille, ligesom  vi  ogsaa  maa  tænke  os,  at  de  faste  Sætstykker 
og  hvad  dertil  hørte  have  været  rigere  og  mere  naturalistisk 
udførte. 

Ligesom  det  sekstende  Aarhundrede  saaledes  betegner  et 
betydeligt  Fremskridt  i  Udviklingen  af  Skuepladsens  Udsmyk- 
ning, saaledes  bragte  ogsaa  denne  Periode  de  mekaniske 
Kunststykker,  Maskineriet  eller,  som  Datidens  Theaterteknikere 
kaldte  det  i  Frankrig,  les  secrets,  op  til  en  hidtil  ukjendt  Højde. 
Medens  man  hidtil  havde  nøjedes  med  lidt  ildsprudende 
Drager,  Helvedsvælg,  der  aabnedes  og  lukkedes  og  lignende, 
bemægtigede  Maskineriet  sig  nu  en  Hovedpart  af  Interessen 
og   udartede    til    rene  Taskenspillerkunster,    der  nødes   selv- 


•Affln  d'ennuy  fUir  nous  nous  tairons 
Present  des  Ueux.     Vous  les  povez  cognoistre 
Par  Tescrftel  que  dessus  voyez  estre.« 

stændigt  som  saadanne  af  det  undrende  Publikum.  Derfor 
var  ogsaa  Maskinmesteren  *)  en  saare  vigtig  Person,  og  til  store 
Mysterieopførelser  engageredes  der  endogsaa  adskillige  af  dem, 
der  hver  havde  sine  »Hemmeligheder«  at  passe;  saaledes  var 
der  ved  et  Passionsspil  i  Vienne  1510  ikke  mindre  end  otte 
Maskinmestre. 

Kunststykkerne  vare  ogsaa  af  den  Art,  at  de  kunde  give 
Hovedbrud  nok  for  flere  end  En.  Ved  den  ovenfor  omtalte 
Forestilling  i  Valenciennes  1647  saa  man  Engle  flyve  syngende 
i  Luften  og  omstraalede  af  herlig  Glans.  Dette  gik  saaledes^ 
til,  at  de  i  Haanden  holdt  gyldne  Stave,  »som  i  Enden  vare 
af  Form  som  en  Lampe,  hvor  udaf  udgik  den  nævnte  Flamme^ 
naar  man  blæste  en  liden  Smule  i  nævnte  Stav.« 

»Item,«  hedder  det  videre  om  samme  Forestilling,  »ved 
Barnemordet  i  Bethlehem  saa  man  Blodet  udspringe  af  deres- 
Legemer  .  .  .  Item  ogsaa  om  Sathan,  som  bar  Jesus,  medens- 
han  krøb  op  ad  Muren,  vel  fyrretyve  eller  halvtredssindstyve 
Fod  i  Vejret  .  .  .  Item  ved  Bryllupet  [i  Kana],  hvor  Vandet,, 
som  de  skænkede  i  alles  Nærværelse,  blev  forvandlet  til  Vin 
og  hvoraf  mere  end  hundrede  Personer  af  Tilskuerne  drukke,, 
ligeledes  ved  Brødenes  Mangfoldiggjørelse  gav  man  til  mere 
end  tusinde  Personer  og  blev  der  samlet  tolv  Kurve  fulde 
deraf.«  Moses  tørre,  golde  Stav  saas  pludselig  at  skyde 
Blomster  og  Blade  og  omvendt  visnede  Figentræet  synligt 
under  Herrens  Forbandelse.  Ogsaa  Solformørkelsen,  Jord- 
skjælvet  og  Gravstenens  Sønderbrydeise  fremstilledes  paa  en 
for  de  naive  Tilskuere  ganske  mirakuløs  Maade. 

I  en  anden  berømt  Forestilling,  »Apostlenes  Gjeminger«^ 
der  spilledes  i  det  gamle  romerske  Amphitheater  i  Bourges, 
som  i  den  Anledning  var  omdannet  efter  de  middelalderlige 
Scenekrav,   forekom  endnu  mærkværdigere  »Mirakler«.     Man 


O  Le  mattre  des  secrets  eller  des  feintes,  kaldtes  han  i  Frankrig. 

saa  der  mekaniske  Kameler  og  Dromedarer.  Et  Skib  fuldt  af 
alle  Slags  Dyr  kom  ned  fra  Paradis  og  steg  atter  derop; 
Djævle  og  ildsprudende  Uhyrer  fløj  i  Luften,  to  Tigre  kom  op 
af  Jorden  for  at  følge  Apostlene  og  forvandlede  sig  ved  Hjælp 
af  en  Lem  i  Gulvet  til  Faar;  Bamabas  blev  levende  brændt 
paa  Scenen,  hvilket  gik  saaledes  til,  at  »en  kunstig  Krop  fuld 
af  Ben  og  Indvolde«  blev  kastet  paa  Baalet,  ved  hvilket 
Kunstgreb  man  i  alt  Fald  pirrede  Publikums  Lugtesans.  Til 
at  stikke  Øjnene  ud  paa  Sankt  Mathæus  havde  man  forfær- 
diget to  kunstige  Bor,  der  var  saaledes  indrettede,  at  Øjnene 
kom  ud  af  dem  efter  Operationen  og  syntes  at  være  trukket 
ud  af  selve  Helgenens  Øjenhuler.  Simon  Magus  skiftede  flere 
Gange  Ansigt  for  Tilskuernes  Øjne  og  en  ildsprudende  Slange 
snoede  sig  op  ad  en  Eg.  Stykket,  der  i  alt  varede  fyrretyve 
Dage,  er  i  Haandskriftet  delt  i  ni  Bøger  og  de  praktikable 
Dekorationer  synes  at  have  været  skiftet  lige  saa  mange  Gange. 
Til  den  sidste  Opstilling  fordredes  blandt  andet  følgende 
»faincte«:  »Der  maa  være  et  højt  Taam  i  Form  som  Capi- 
tolium,  paa  hvilket  Sy  mon  Magus  skal  stige  op  for  at  flyve, 
og  der  skal  komme  en  Skykulisse  ^),  halv  rund,  for  at  tage 
ham  bort  i  Luften;  derpaa  skal  Skyen  tages  bort  og  vise 
nævnte  Symon  Magers  Legem  helt  aabenbart;  derpaa  paa 
Sankt  Peders  Bøn  skal  han  falde  til  Jorden  og  bryde  sit 
Hoved  og  sine  Ben  .  .  .  Halshugget  skal  Sankte  Paul  vorde, 
og  skal  Hovedet  gjøre  trende  Spring  og  ved  hvert  skal  en 
Kilde  springe,  af  hvilke  skal  flyde  Mælk,  Blod  og  Vand.« 

Endnu  mange  flere  Kunststykker  vise,  dels  at  Maskin- 
mesterens Post  ikke  var  nogen  Sinecure,  og  at  de  tekniske 
Hjælpemidler  just  ikke  var  saa  ganske  ringe,  dels  at  Middel- 
alderens Publikum  mindre  krævede  en  kunstnerisk  Illusion, 
saaledes  som   den  moderne  Tid  tilstræber,  —  thi  hvor  godt 

*)  Dette   Udtryk   bruges    virkeligt;    une  nue  colUsse   o:  en  Sky,   som    glider  paa 
Snore. 

Fig.  5.     MysUvieskueiiil 


ved  den  mekaniske  Fingerfærdighed,  som  frembragte  disse 
Efterligninger.  I  denne  Henseende  fjærner  det  middelalderlige 
Theater  sig  lige  langt  fra  det  gamle  græske  og  fra  Nutidens. 
Det  græske  har  Rædsler  nok,  men  lægger  dem  med  ængstelig 
Sky  for  den  altfor  formløse  Virkelighed  altid  udenfor  Scenen, 
og  selve  Skuepladsen  vedbliver  at  være  et  symbolsk,  ophøjet 
uvirkeligt  Sted.   Vort  moderne  Theater,  der  fremstiller  Drama- 

scenerne  som  Billeder  i  en  Ramme,  kan  dække  over  megen 
Uvirkelighed  ved  den  Illusion,  som  vore  Belysningseffekter  og 
andre  sceniske  Virkemidler  frembringer. 

Vi   erfare,   at   Tilskuerne   undertiden,    ganske    som    ved 
moderne  Taskenspilierforestillinger,   gribe  kontrollerende  ind  i 


Aarhundrede. 

Scenens  Hemmeligheder.  De  ønske  ikke  at  leve  sig  ind  i  den 
Illlusion,  at  de  se  Vandet  ved  Bryllupet  i  Kana  forvandles  af 
Jesus  til  Vin,  men  forlange  at  smage  om  det  nu  ogsaa  er 
rigtig  Vin,  og  om  Maskinmesteren  har  formaaet  at  gjøre  Jesus 
Miraklet  efter. 

Selve  den  Ting,    at  Publikum  saaledes  sattes  i  Stand  til 
at  kigge  Scenens  Folk  i  Kortene,   maatte  naturligvis  ødelægge 

enhver  kunstnerisk  Illusion  og  viser  tillige,  hvilken  tæt  For- 
bindelse der  var  mellem  Skuespillere  og  Tilskuere.  Hvorledes 
Tilskuerpladserne  vare  indrettede,  derom  vide  vi  langt  daar- 
ligere  Besked  end  om  Scenens  Beskaffenhed.  Da  der  ingen 
faste  Theatre  var,  er  det  naturligt  at  antage,  at  Tilskuer- 
rummet bestandig  har  rettet  sig  efter  de  stedlige  Forhold  og 
de  større  eller  mindre  Dimensioner,  som  Forestillingen  i  det 
hele  krævede.  Saa  meget  er  imidlertid  vist,  at  ved  den  oven- 
for beskrevne  Sceneordning  lod  det  sig  ikke  gjøre,  at  Publikum 
samledes  rundt  om  alle  Skuepladsens  Sider,  saaledes  som  det 
af  forskjellige  Forfattere  er  blevet  fremstillet. 

Skuepladsen  krævede  en  fast  og  ret  høj  Baggrundsbyg- 
ning,  der  hindrede  Publikum  i  at  se  fra  i  det  mindste  én 
Side.  Tænke  vi  os  Skuepladsen  som  en  Rektangel,  hvad  vi 
iøvrigt  ikke  have  noget  Bevis  for  at  den  var,  maa  den  ene  af 
Siderne  tænkes  optaget  af  Baggrundslokaliteteme ,  medens 
Publikum  altsaa  har  kunnet  samles  om  de  andre  tre.  Er 
Skuepladsen  oval  og  Baggrunden  bygget  i  en  Bue,  vil  en 
endnu  større  Del  være  udelukket  fra  Publikums  Syn.  End- 
videre krævede  Maskineriet  ganske  utvivlsomt,  at  en  Del  Folk 
kunde  arbejde  i  det  skjulte,  usete  af  Tilskuerne  og  alene  dette 
Krav  umuliggjør  Theorien  om  de  helt  rundt  om  Scenen 
staaende  Tilskuere. 

Helt  utænkeligt  er  det  jo  imidlertid  ikke,  at  Scener  kunne 
have  været  saadan  indrettede,  at  Lokaliteterne  lod  sig  se  fra 
alle  Sider,  navnlig  hvor  der  ikke  krævedes  et  for  indviklet 
Maskineri,  men  det  maa  fremhæves,  at  der  hidtil  intet  positivt 
Bevis  er  ført  for  en  saadan  Ordning. 

Ved  de  store,  betydningsfulde  Mysterieopførelser,  der  varede 
flere  Dage,  rejste  man  Tribuner  paa  flere  Etager,  enten  lige  over 
for  eller  rundt  paa  de  tre  Sider  af  Skuepladsen,  men  gjeme  i 
nogen  Afstand,  saaledes  at  de  plane  Siddepladser  nærmest 
Scenen  var  for  det  jævne  Publikum,  medens  der  i  Tribunerne 

var  aflukkede  Loger  til  Standspersoner.  Ved  den  tidligere 
omtalte  Forestilling  i  Vienne  1560  var  der  et  toetages  Stillads 
med  96  »Kamre«,  der  hver  for  sig  kunde  lukkes  med  Nøgle 
og  som  udlejedes  for  fire  »Soldaler«  Stykket.  Over  Tribunerne 
spændtes  Solsejl  til  Beskjrttelse  mod  Vind  og  Vejr;  ellers  var 
saavel  Scene  som  Tilskuerplads  ubedækkede  og  det  hændte,  at 
man  af  stærke  Regnskyl  eller  andet  Uvejr  nødtes  til  at  opsætte 
Forestillingen  og  maatte  lade  Publikum  gaa  med  uforrettet  Sag. 

Flottere  og  rummeligere  end  noget  andet  Tilskuerrum  synes 
dog  det  at  have  været,  som  Indbyggerne  i  Autun  byggede  i 
Aaret  1516  til  Opførelsen  af  »Set.  Lazari  Levned«.  Selv  om 
vi  ikke  ganske  ville  stole  paa  vor  Hjemmelsmand,  Juristen 
Chassanée,  der  i  et  latinsk  Værk^)  beskriver  denne  Theater- 
bygning,  naar  han  paastaar,  at  den  rummede  ikke  mindre  end 
80,000  Mennesker,  fortjener  hans  Beretning  dog  Opmærksom- 
hed, ikke  mindst,  fordi  vi  her  se  et  Forsøg  paa  at  efterligne 
den  romerske  Amfitheaterstil.  Hans  Skildring  lyder  som 
følger: 

»Vi  Hæduere  [o:  Gallere,  Franskmænd],  vi  have  i  det 
Herrens  Aar  1516  opført  et  udmærket  og  pragtfuldt  Amfi- 
theater  paa  Sancte  Lazarus  Marken,  som  er  midt  i  vor  Stad. 
Det  var  af  tilhugne  Bjælker,  forfærdiget  med  overordenlig 
Kunst  paa  Kirkens  og  Borgernes  Bekostning.  Der  har  aldrig 
været  noget  lignende  i  Frankrig.  Theatret  indeholdt  240  Celler 
i  sin  øverste  Del,  alle  delte  ved  Træskillerum  og  beklædte 
med  Tapeter.  Der  havde  Kirkens  Mænd,  Adelige,  Senatorer, 
Riddere,  fornemme  Herrer  og  Stadens  Patriciere  Sæde.  I 
^cavea€  eller  den  nedre  Del  vare  Trin  og  Bænke  saaledes  ind- 
rettede, at  Kredsen  stadig  forstørredes,  efterhaanden  som  man 
kom  højere  op.  Folket  placerede  sig  der  i  Mængde,  i  Ly  af 
Lærredsdækker,   som  skærmede  mod  Regn  de  siddende  eller 

>)  D.  Bartholomæi  Chassanæi  Burgundi:  Catalogus  gloriæ  mundi.     Genevæl649. 
Cit.  af  Jullev.  a.  St.  I.  405. 

staaende  Tilskuere  og  Skuespillerne;  disse  spillede  midt  i 
cavea  eller  Theaterscenen  og  var  skilte  fra  Folket  ved  en 
vandfyldt  Grav  og  ved  andre  Hindringer.  I  dette  Amfitheater 
kunde  80,000  Mænd  samles  uden  Besvær  og  da  Skuespillet 
var  blevet  kundgjort  i  Naboegnene,  strømmede  Tilskuerne  til 
i  næsten  utallig  Mængde.  Forestillingen  var  fuldendt;  den 
gaves  til  Ære  for  hellig  Lazarus,  Hæduernes  Skytshelgen,  hvis 
Liv,  skrevet  paa  fortræffelige  Vers,  ikke  af  tom  Forfængelig- 
hed, men  til  Guds  og  Set.  Lazari  Ære  blev  saare  levende  og 
gratis  [sic]  fremstillet.  Ogsaa  tillod  Gud,  at  der  ved  denne 
Lejlighed  hverken  hørtes  Piben,  Folkelarm,  Spot  eller  Haan- 
latter.  Det  regnede  om  Natten;  men  om  Dagen  var  det  det 
skjønneste  og  klareste  Vejr,  man  nogen  Tid  havde  sete 

Som  man  vil  se,  er  den  gode  Jurist  ikke  helt  klar,  thi 
snart  forstaar  han  ved  cavea  den  nedre  Del  af  Tilskuerrummet, 
snart  »Theaterscenen«,  midt  i  hvilken  Skuespillerne  optræde (?). 
Scenens  Indretning  staar  iøvrigt  ikke  omtalt  og  behøver  ikke 
at  have  været  cirkelrund,  som  den  romerske  Arena  eller  det 
græske  Orkestra,  men  kan  have  haft  den  sædvanlige  Bag- 
grundsafslutning,  i  hvilket  Tilfælde  de  amfitheatralske  Bænke 
naturligvis  ikke  gik  helt  rundt.  — 

Til  ovenstaaende  Skildring  af  denne  Tids  Theaterindret- 
ning  ere  Exempler,  som  man  vil  have  set,  væsenligt  hentede 
fra  Frankrig,  ligesom  begge  Billederne  af  henholdsvis  det 
femtende  og  sekstende  Aarhundredes  Scene  stamme  fra  dette 
Land.  Fra  andre  Lande  ere  de  samtidige  Oplysninger  nemlig 
langt  sparsommere,  ligesom  vel  i  det  hele  Mysterieopførelseme 
ingensteds  have  naaet  en  saadan  Blomstring  som  i  Frankrig. 
Et  Par  enkelte  ret  ufuldkomne  Planer  fra  Tyskland  synes 
dog  at  tyde  paa,  at  Ordningen  her  har  været  væsenlig  den 
samme  som  i  Frankrig.  I  det  Rids,  som  Mone  har  offentlig- 
gjort i  sin  Bog  »Schauspiele  des  Mittelalters«,  se  vi  atter 
Helvede  og  Himmelen  lige  over  for  hinanden  dannende  Yder- 

punkterne,  medens  en  Række  Bygninger  ligge  i  en  Bue  inden- 
for.   Det,   som   vi   har  vænnet  os  til  at  kalde  den  egentlige 
Skueplads,   er  temmelig  tæt  besat  med  forskjellige  Lokaliteter, 
som  de  tre  Kors  og  »das  hailig  grab«   tæt  op  ad  Himmelen,  i 
Mellemgrunden  Søjler,    den   ene   til  Christi  Hudflettelse,   den 
anden,  pudsigt  nok,  til  Hanen,  der  varsler  Peders  Fornægtelse. 
I  Forgrunden  et  Hus  til  Nadveren;   endelig  ovre  ved  Helvede 
i  samme  Plan    som   dette  »Kaivas  Husz«  og  »Annas  Husz«.^) 
En  lignende,    men    meget   mere   kompliceret  Indretning  viser 
en  Sceneplan  fra  et  todages  Paaskespil,   der  opførtes  i  Luzern 
Aar  1583.     Efter  Planerne   udstilledes  i  Wien  paa  den  inter- 
nationale Udstilling  for  Musik-  og  Theatervæsen  1892  en^odel, 
som  forudsatte,  at  Scenen  kunde  beses  fra  alle  Sider.     Uden 
neje  Kjendskab  til  det  gamle  Luzemertorvs  Areal,  hvor  Spillet 
opførtes,    lader   det   sig   næppe   bevise,    at  Scenen   har  været 
indrettet   som   formodet  paa  hele  Torvet,    medens  Tilskuerne 
havde  Plads  i  de  ud  mod  Pladsen  vendende  Vinduer  og  paa 
dertil   indrettede    Stilladser.     Af  Planen,   som  i  mange    Hen- 
seender er  uklar,  kan  det  nok  synes,  som  om  denne  Ordning 
dog  her  har  været  brugt,    men  den  lader  sig  ogsaa  indordne 
under  vor  almindelige  Theori.    En  formindsket  og  simplificeret 
Gjengivelse   findes   i    Rudolf  Genée^s  »Lehr-  und  Wandeijahre 
des  deutschen  Schauspiels«. 

I  England  derimod  have  vi  en  decideret  Afvigelse  ft^  den 
almindelige  Opførelsesmaade.  Om  denne  sidste  ogsaa  har  været 
kjendt  i  England,  lader  sig  ikke  afgjøre;  men  om  de  store 
Kollektivspils  Udførelse  foreligger  der  Vidnesbyrd,  som  vise  en 
ganske  særegen  Sceneindretning. 

Det  var  Skik,  at  Borgerne  i  den  By,  som  vilde  opføre  et 
gejstligt  Skuespil,  fordelte  de  enkelte  Afsnit  imellem  sig,  saa- 
ledes  at  hvert  Lav,  hvert  Gilde  fik  sit  Enkeltspil  at  sørge  for. 
De  bestred  saa  Omkostningerne  ved  Udstyr,  Scene,  Kostymer 

»)  Se  Monc,  a.  V,  H,  157. 

og  alt,  og  der  toges  ved  Fordelingen  af  de  hellige  Emner  et 
ægte  engelsk-praktisk  Hensyn  til,  hvilke  Betingelser  hvert  Haand- 
værkslaug  medbragte  for  at  kunne  bestride  det  materielle  Ud- 
styr. Saaledes  overtog  Guldsmedene  Spillet  om  de  hellige  tre 
Konger,  hvor  Kroner  og  kostelige  Juveler  skulde  anvendes; 
Syndfloden  spilledes  i  to  Afdelinger,  og  det  første  Spil  af  disse 
overtoges  af  Skibsbyggerne,  fordi  her  Noah  med  Familie  skulde 
bygge  Arken;  det  andet  Spil,  som  foregik  paa  Søen,  spilledes 
af  Fiskehandlere  og  Sømænd ;  Paaskemaaltidet  tilfaldt  Bagerne, 
medens  Vintapperne  naturligvis  var  selvskrevne  til  Brylluppet 
i  Canai). 

Stilladserne,  paa  hvilke  disse  Spil  opførtes  kaldtes  pageants^) 
og  de  enkelte  Spil  fik  samme  Navn.  Et  Øjenvidne,  Archidiakonen 
Rogers,  der  døde  1595,  har  givet  en  ret  anskuelig  Beskrivelse 
af,  hvorledes  et  Pageanttheater  saa  ud.  Han  skriver:  >Aars- 
tiden,  de  bleve  spillede  paa,  var  Mandag,  Tirsdag  og  Onsdag 
i  Pintseugen.  Fremgangsmaaden  ved  disse  Spil  var,  at  hvert 
Selskab  havde  sit  Pageant  eller  sin  Afdeling,  hvilke  Pageants 
var  et  højt  Stillads  (scafolde)  med  to  Rum,  et  højere  og  et 
lavere,  paa  fire  Hjul.  I  det  underste  gjorde  de  sig  i  Stand 
og  i  det  øverste  Rum  spillede  de,  idet  det  var  helt  aabent 
oventil  (on  the  tope),  saa  at  alle  Tilskuere  kunde  høre  og 
se  dem.  Stederne,  hvor  de  spillede  dem  var  i  hver  Gade. 
De  begyndte  først  ved  Klosterporten  (the  abag  gates)  og  naar 
det  første  Pageant  var  spillet,  blev  det  rullet  (wheeled)  hen 
til  det  høje  Kors  foran  Borgmesteren,  og  saaledes  til  hver 
Gade;  og  saaledes  havde  hver  Gade  et  Pageant,  som  spil- 
lede for  dem  paa  en  Gang,  indtil  alle  de  Pageants,  der  var 
bestemte  for  den  Dag,  var  spillede:   og   naar  et  Pageant  var 


1)  Se  i  Miss  Toulmin  Smith:  York  Plays,  den  nøjagtige  Fordeling  af  alle  disse 
(48)  Enkeltspil  efter  en  Byskriverliste  fra  1415.     S.  XIX  ff. 

*)  Ordet  forklares  forskjelligt;  almindeligt  menes  dog  nutildags,  at  det  er  op- 
staaet  af  det  latinske  pagina  i  dets  Betydning  »Stilladst. 

næsten  ude,  saa  gik  der  Bud  fra  Gade  til  Gade,  at  de  paa 
denne  Maade  saare  ordenligt  kunde  derfra  komme  paa  Plads, 
og  alle  Gaderne  faa  deres  Pageants  spillede  for  dem  alle  paa 
en  Gang  tilsammen;  til  hvilke  Spil,  for  at  se  dem,  der  var 
stort  Tilløb,  og  blev  der  ogsaa  bygget  Stilladser  og  Tribuner 
(sca foldes  and  stages)  i  Gaderne  paa  de  Steder,  hvor  de  be- 
stemte at  spille  deres  Pageants.« 

Vi  se  af  denne  Beskrivelse,  at  Pageantscenerne  havde 
nogen  Lighed  med  de  ambulante  Marionettheatre :  nederst  et 
naturligvis  tildækket  Rum,  hvor  Skuespillerne  klæde  sig  paa 
og  hvortil  de  trak  sig  tilbage,  naar  de  ikke  spillede,  øverst  en 
aaben  Scene,  hvor  Handlingen  foregik.  Hvor  stort  et  saadant 
Stillads  har  været,  derom  have  vi  ingen  Forestilling.  At  alt 
Sceneri  her  maa  have  været  i  højeste  Grad  primitivt,  giver 
sig  af  sig  selv.  Skjønt  der  utvivlsomt  har  været  anvendt 
megen  Flid  og  Tid  paa  Indstuderingen  af  disse  Stykker,  og 
skjønt  de  brave  Boi^ere  og  Haandværkere  sikkert  ikke  have 
været  knebne,  naar  det  gjaldt  at  fejre  deres  Gud  og  hævde 
deres  Stands  Ære,  saa  bringe  disse  Spil  os  dog  straks  Shake- 
speares herlige  Satire  i  »Skærsommernatsdrømmen«  i  Tanker, 
og  vi  se  Bottom  Væver  og  Snedkermester  Snug  rase  paa 
Stilladset  til  deres  Kaldsfællers  Beundring. 

De  engelske  Mysteriespil  staa  i  og  for  sig,  saa  synes  det 
mig  i  alt  Fald,  langt  tilbage  for  de  bedste  franske  Skuespil 
fra  samme  Tid  og  bære  gjennemgaaende  Præg  af  en  tarve- 
ligere Oprindelse  og  en  tarveligere  Fremførelse.  Vi  høre 
heller  ikke  fra  England  Tale  om  den  store  Pragt  i  Iscene- 
sættelse eller  i  Indretning  af  Tilskuerplads,  som  er  det  stadige 
Omkvæd  paa  Beretninger  fra  de  mere  betydende  af  de  franske 
Forestillinger.  Vi  tage  næppe  fejl,  naar  vi  antage,  at  de 
engelske  Skuespil  fra  denne  Tid  gjennemgaaende  have  haft 
et  jævnere  Præg,  en  mere  udelukkende  folkelig  Karakter 
end   det   øvrige    Europas.     Det   er   vistnok  udenfor  al  Tvivl, 

at  England  ved  Siden  af  de  omkringkjørende  Pageant- 
scener  ogsaa  har  haft  større »  mere  festlige  Scener  i  fransk 
Smag,  hvor  det  hele  Kollektivmysterium  kmide  opføres  mider 
ét,  men  nøjagtige  Beretninger  om  saadanne  foreligge  i  alt 
Fald  ikke  endnu.  Vi  vide  dog,  at  visse  Personer  som  de  hel- 
lige tre  Konger  optraadte  til  Hest,  hvilket  fornuftigvis  ikke 
kunde  ske  paa  de  høje  Pageants,  og  enkelte  Anmærkninger  i 
Spillene  vise  hen  til  en  Ordning,  som  ikke  stemmer  godt  med 
de  ambulante  Scener.  Saaledes  i  Coventry  Samlingens  Stykke 
om  den  sidste  Nadver,  hvor  der  staar:  »Her  træder  Christus 
ind  i  Huset  med  sine  Disciple  og  æder  Paaske  Lammet;  og 
imidlertid  skal  det  før  nævnte  Raad-Hus  (cownsel-house)  plud- 
seligen  aabnes  og  vise  Biskopperne,  Præsterne  og  Jøderne 
siddende  i  al  deres  Pragt,  ligesom  om  det  kunde  være  en 
Synode  (convocation)^/^.  Og  længere  henne,  efterat  Biskopperne 
have  forladt  Huset:  »og  saa  skal  det  Sted,  der  Christus  er  i, 
skal  pludseligen  aabnes  rundt  om  og  vise  Christus  siddende 
ved  Bordet  og  hans  Disciple  hver  efter  deres  Rang  o.  s.  v.«^) 
Det  er  godtgjort  af  den  engelske  Lærde  F.  T.  Ordish^  at  denne 
Art  af  Skuespil  fandt  Sted  i  de  gamle,  fra  den  romerske  Tid 
stammende  Amphitheatre  eller  i  nyere  Efterligninger  af  disse. 
Endnu  skal  blot  mindes  om,  at  de  ambulante  Pageants, 
der  som  store  Vogne  kjørte  fra  Gade  til  Gade  og  ligesom 
i  en  mægtig  Procession  gav  Publikum  et  sammenhængende 
Skuespil,  finde  deres  Sidestykke  i  Spanien,  hvor  de  saa- 
kaldte  fiestas  de  los  carros,  Vognspil  eller  -fester,  var  ind- 
rettede paa  en  lignende  Maade.  Om  Spaniens  middelalderlige 
Skuespil  savne  vi  dog  saa  godt  som  enhver  paalidelig 
Oplysning  og  hvad  vi  vide  om  disse  Vognspil,  stammer 
alt  fra  en  senere  Tid.  Det  er  tidligere  bemærket,  hvorledes 
man  i  Japan^)  kjender  en  Art  Processionsspii,   som   i   meget 

»)  A.  W.  Pollard:    English  Mirade  Plags,  XXVI. 
*)  Se  Oldtidens  Skuespilkunst,  55. 

minder,  om  disse,  den  europæiske  Middelalders  Gademysterier. 
Heller  ikke  i  Frankrig  ere  Processionsspillene  helt  ukjendte, 
men  det  var  almindeligvis  kun  Tableauer,  eller  mimiske 
Mysteriescener,  der  fremstilledes  fra  Vognskuepladseme.  I 
Chaumont  holdes  dog  hvert  femte  eller  sjette  Aar  en  Fest  til 
Ære  for  Johannes  den  Døber  og  ved  denne  Lejlighed  opførtes 
i  senere  Aar  i  Tilknjrtning  til  Processionen  en  Række  Skuespil- 
afdelinger paa  forskjellige  Scener  rundt  om  i  Byen. 


IV. 

SkuapiUerne  i  Mysterierne.      Hvorfra   de  hentedes.      De  forskjellige  Samfundsklassers 

Deltagelse.       Bern    og  Kvinder  som  Skuespillere.      Kontrakter  og  Straffebestemmelser. 

Strabadser  og  Farer  oed  Forestillingerne.     Kostgmer. 

Udsprungne  af  Kirken  fik  de  middelalderlige  Skuespil 
deres  første  Skuespillere  fra  selve  Gejstligheden.  Paa  den  Tid, 
da  Mysteriespillene  begyndte  at  opstaa  og  endnu  helt  op  til 
deres  Blomstringsperiode,  existerede  der  ingen  egentlig  profes- 
sionel Skuespillerstand.  Jonglører  og  Minstreller  gjennem- 
strejfede  ganske  vist  Landene  og  foredrog  deres  Sange  og  For- 
tællinger, men  dramatiske  Forestillinger  udførte  af  særlig  dertil 
uddannede  Folk,  der  betragtede  Skuespilkunsten  som  deres 
Hovedbeskjæftigelse  og  deres  Erhverv,  kjendtes  ikke  før  det 
femtende  Aarhundrede. 

Og  selv  om  en  saadan  Stand  havde  existeret,  vilde  det 
næppe  være  faldet  i  deres  Lod  at  opføre,  hvad  vi  kalde  de 
gejstlige  Skuespil.  Thi  disse  var  og  blev  en  Art  religiøse 
Fester,  og  selv  efter  at  de  var  helt  løsnede  fra  Kirken,  be- 
tragtedes de  dog  hverken  som  blot  og  bar  Folkeforlystelse 
eller  som  en  særlig  Kunst,  men  deres  Formaal  og  Anledning 
var   bestandig  Guds,   Jomfru  Marias   og  Helgenernes  Forher- 

ligelse,  som  Folket  selv,  og  det  alle  Stænder,  vilde  bidrage  til 
og  ikke  overdrage  til  en  lejet  Trup. 

Selve  Begrebet  dramatisk  Kunst  existerede  vel  ikke  en 
Gang  for  den  middelalderlige  Bevidsthed.  For  at  afvende  en 
Landeplage  som  Pest  eller  lignende,  for  at  hædre  Byens 
Helgen,  eller  for  at  ihukomme  de  store  religiøse  Mindedage 
som  Pintsen  eller  Christi  Himmelfart  fremstillede  man  Scener 
af  den  hellige  Skrift  eller  Episoder  af  Helgenens  Liv  >i 
Figurer«,  men  tænkte  sig  ikke  dermed  at  øve  en  af  de  skjønne 
Kunster,  men  kun  at  gjøre  noget  Gud  velbehageligt  og  endelig 
—  men  dette  kom  aldrig  offentligt  til  Orde  —  at  iværksætte 
en  Fest,  som  var  Folkets  bedste  Nydelse  og  som  tilfireds- 
stillede  en  almindelig  Trang. 

Man  høre  saaledes,  hvorlunde  den  gode  Stad  Seurre  i 
det  femtende  Aarhundrede  opfattede  den  Ting,  som  vi  vilde 
kalde  at  faa  digtet  et  Drama  og  faa  det  spillet.  Det  er 
Mysteriedigteren  selv,  André  de  la  Vigncy  som  beskriver,  hvor- 
ledes hans  Stykke  om  Sankt  Martin  blev  til:  »Til  Guds,  Jom- 
fru Marias  og  denne  By  Seurres  glorværdige  Patron,  Mon- 
seigneur  [sic]  Sankt  Martins  Pris,  Hæder,  Ære  og  Ophøjelse 
forsamledes  i  det  Aar  1496,  den  niende  Dag  i  Maj  Maaned, 
Dagen  før  Christi  Himmelfart,  i  Mester  André  de  la  Vignes 
Hus  .  .  .  [her  følger  Navnene  paa  >Komité*ens«  Medlemmer) 
.  .  .  hvilke  forhandlede  om  at  lade  gjøre  og  forfatte  et  Register 
[sic],  i  hvilket  skulde  nedlægges  og  forklares  i  Figurer  [par 
personnaiges]  Monseigneur  Sankt  Martins  Liv,  saaledes  at  ved 
at  se  det  spille  det  gemene  Folk  lettelig  vilde  kunne  høre  og 
se,  hvorledes  den  ædle  Skytspatron  for  nævnte  Stad  Seurre  i 
levende  Live  har  levet  fromt  og  helligt;  hvilket  Register  blev 
gjort  og  forfattet,  saaledes  som  det  nu  fremtræder,  fem  Uger 
efter  nævnte  Dag  .  .  .« 

Men  om  man  ikke  just  opfattede  sit  Hverv  som  en  Kunst, 
saa  tog  man  derfor  ikke  Tingene  mindre  alvorligt.    Man  maa 

ikke  tro,  at  Shakespeares  vittige  Parodi  paa  de  borgerlige 
Dilettantskuespil  passede  paa  blot  Nonnen  af  de  middelalder- 
lige Forestillinger.  Der  anvendtes  tværtimod  en  overordentlig 
Flid  og  Omhu  og  indsattes  en  opofrende  Kjærlighed  paa  disse 
Forestillinger.  Vi  se  endnu  den  Dag  i  Dag,  med  hvilken 
Pietet  de  oberammei^auske  Bønderfolk  gaa  op  i  deres  drama- 
tiske Virksomhed;  men  denne  var  dog  for  intet  at  regne  mod 
den  Interesse,  ja  Lidenskab,  som  de  gamle  Mysteriedilettanter 
lagde  for  Dagen. 

Alle  Stænder  gav  deres  Bidrag  til  Personalet,  baade  Adel, 
Gejstlighed  og  Borgere  af  alle  Klasser.  Vi  træffe  i  franske 
Beretninger  ikke  faa  Adelsnavne  som  Udførere  af  forskjellige 
Rollefag.  Gejstligheden  tog,  som  rimeligt  var,  meget  livlig  Del 
i  disse  Skuespil;  ikke  dog  den  højeste  Præstestand,  men  mest 
Diakoner,  menige  Præster  og  Munke.  Med  særlig  Forkjærlig- 
hed  spillede  de  de  mest  ophøjede  Roller,  som  Gud,  Jesus  og 
Jomfru  Maria,  og  det  gik  saa  vidt  med  deres  Iver  og  Interesse 
for  Skuespilkunsten,  at  deres  gejstlige  Forretninger  tidt  kom 
til  at  lide  derfor.  En  Jacobinermunk  fra  Troyes  bekjendte 
saaledes  (Aar  1490),  at  han  i  syv  Aar  havde  forsømt  sit  Em- 
bede  for  at  indstudere  og  spille  Jesus'  Rolle  i  Passionsspillet. 

Ogsaa  Øvrighedspersoner,  den  højere  Borgerstand  og 
Jurister  spillede  hyppigt  med,  men  det  var  alligevel  Smaa- 
boi^erstanden,  der  ubetinget  leverede  det  største  Kontingent 
til  Personalet.  Vi  have  set,  hvorledes  i  England  de  forskjel- 
lige Haandværkslaug  delte  de  enkelte  Partier  af  Mysterierne 
imellem  sig  og  hver  paatog  sig  at  bringe  sit  Stykke  til  Op- 
førelse; en  saadan  Deling  fandt  ikke  Sted  i  andre  Lande, 
men  alle  Stænder  enedes  om  at  fuldføre  det  hele  Værk;  en 
Barber  spillede  uden  Undseelse  sammen  med  en  Adelsmand 
eller  en  Øvrighedsperson  og  man  hører  intet  om,  at  nogen 
Klassestridighed  er  opstaaet  deraf. 

.6* 

Kvinder  optraadte  som  Regel  ikke  paa  Middelalderens 
Scene,  derimod  mange  Børn,  der  spillede  Engle,  unge  Piger 
eller  ogsaa  de  Bømeroller,  som  hyppigt  maatte  forekomme  i 
Stykker,  der  forfulgte  Personernes  Liv  fra  deres  Fødsel  til 
deres  Død.  De  større  Kvinderoller  udførtes  af  halwoxne 
Ynglinge,  og  man  valgte  med  Flid  saadanne  unge  Drenge,  som 
endnu  var  skjægløse  og  saa  godt  ud  og  hvis  Stemmer  endnu 
ikke  var  i  Overgang.  Theatret  kunde  undertiden  for  saa- 
danne nette  Smaakaarsbøm  blive  et  første  Trin  til  en  god 
Karriere  udenfor  deres  Stand,  som  det  ellers  i  den  Tid  var 
vanskeligt  at  stige  op  af.  Saaledes  berettes  der  om  en  Barber- 
dreng,  der  i  Metz  gjorde  stor  Lykke  ved  Opførelsen  af  »Sankte 
Barbaras  Liv  og  Lidelse«  (1485).  »Der  boede  den  Gang  i 
Metz,«  saaledes  staar  der  i  Stadens  Krønike,  »en  ung  Barber- 
dreng  ved  Navn  Lyonard,  som  var  barnefødt  i  Nostre-Dame 
d'Aix  i  Tydskland,  men  havde  længe  boet  i  Metz  i  Mester 
Hannes,  Barberens,  Hus,  hvilken  udførte  den  hellige  Barbaras 
Rolle  saa  forstandigen  og  andægtigen,  at  flere  Personer  græd 
af  Medfølelse;  thi  han  viste  saadan  Talefærdighed  og  artige 
Manerer  samt  saa  gode  Miner  og  Bevægelser  med  sine  Jom- 
fruer, at  det  var  behageligt  for  enhver  og  ikke  muligt  at  gjøre 
det  bedre.  Og  i  saa  høj  Gun"st  kom  han  hos  enhver,  at  der 
ikke  var  Adelsmand,  Klerk  eller  Læg,  som  jo  ønskede  at  faa 
nævnte  Knøs  for  at  føde  og  opdrage  ham;  iblandt  hvilke  der 
var  en  rig  Enke  .  .  .  som  vilde  tage  ham  til  sin  Arving.«^) 
Barberdrengen  foretrak  dog  en  Kannik,  som  lod  ham  studere 
i  Paris,  hvor  han  blev  magister  artium  og  siden  Kannik  selv. 
Aaret  efter  var  det  imidlertid  allerede  tildels  ude  med  Lyonards 
Renommée  som  Skuespiller,  thi  ak  I  hans  Stemme  var  gaaet  i 
Overgang.     Han  spillede  da  den  hellige  Catharina,   »der  dog 


»)  Croniques  de  Metz,   id.  Huguenin,  p.  473.     Cit.  af  Julleville  a.  V.  U,  48. 

ikke  behagede  Folk  saa  meget,  fordi  den  nævnte  Lyonard 
allerede  havde  skiftet  sin  Stemme  noget«. 

En  sjælden  Gang  ere  dog  ogsaa  Kvinder  optraadte  i 
Mysteriespillene.  Metz  har  saaledes  foruden  den  heldige  Bart- 
skærerdreng  ogsaa  en  anden  berømt  Skuespillerinde  at  opvise, 
der  endog  optraadte  i  samme  Roller.  Vi  vide  i  alt  Fald,  at 
hun  spillede  Sankta  Catharina,  thi  det  hedder  i  Krøniken: 
»Og  den  hellig  Catharinas  Rolle  (personnaige)  udførte  et  ungt 
Pigebarn,  omtrent  atten  Aar  gammel,  hvilken  var  Datter  til 
Dediet,  Glarmesteren,  og  gjorde  hun  særdeles  vel  sin  Pligt  til 
Enhvers  Behag  og  Fornøjelse.  Dog  havde  nævnte  Pige  tre- 
ogtyvehundrede Vers  i  sin  Rolle  og  ikke  desmindre  kunde 
hun  dem  alle  paa  Fingrene;  og  talte  denne  Pige  saa  hastigt 
og  ynkværdigt,  at  hun  kom  flere  Folk  til  at  græde  og  be- 
hagede hun  enhver.  Og  i  Anledning  heraf  blev  denne  Pige 
rigt  gift  med  en  Adelsmand,  hørende  til  Metz's  Lejetropper, 
ved  Navn  Henri  de  Latour,  som  fik  Elskov  til  hende  paa 
Grund  af  den  store  Fornøjelse,  han  fandt  deri  [nemlig  i  hendes 
Spil]€. 

Skjønt  dette  Tilfælde  ikke  er  enestaaende  —  i  Passions- 
spillet  i  Valenciennes  1547  spillede  endog  fem  unge  Piger 
med  —  maa  det  dog  betragtes  som  givet,  at  det  kun  er  und- 
tagelsesvis, naar  Kvinderollerne  ikke  udføres  af  Mænd.  Dette 
er  saa  meget  mærkeligere,  som  Kvinderne  tog  livlig  Del  i  de 
historiske  Pantomimer  og  levende  Billeder,  som  det  i  middel- 
alderlige Byer  var  Brug  at  udføre  ved  fyrstelige  Personers 
Indtog  eller  ved  lignende  Lejligheder.  Og  at  Blufærdigheds- 
hensynene  ikke  var  det,  som  hindrede  Kvinderne  i  den  thea- 
tralske  Optræden  ses  tydeligt  nok  af  de  vovede  Situationer,  i 
hvilke  de  ved  disse  Festligheder  viste  sig.  Saaledes  ved  Ludvig 
den  Iltes  Indtog  i  Paris  (31te  August  1461),  hvor  Damer  blandt 
andet  optraadte  fuldkomment  nøgne  som  Sirener,  uden  at 
nogen  syntes  at  tage  Forargelse  deraf.     Sandsynligvis  maa  vi 

søge  Grunden  til  Kvindens  almindelige  Udelukkelse  fra  Mysterie- 
spillene  i  gammel  Vedtægt  og  Vane.  Oprindelig  var  jo  nemlig 
Præstestanden  de  eneste  Skuespillere,  og  Kvindernes  Optræden 
var  derfor  i  Følge  Sagens  Natur  utænkelig.  Senere  var  Øjet 
og  Øret  vænnet  til  at  se  Mænd  optræde  i  Kvinderoller  og 
man  faldt  da  kun  sjældent  paa  at  forsøge  den  Reform,  som 
laa  i  at  lade  det  andet  Kjøn  komme  til  Orde.  Først  Renæs- 
sancen, og  i  visse  Lande  endda  først  en  endnu  senere  Periode, 
brød  med  denne  Skik. 

Det  tidligere  middelalderlige  Drama  fra  tolvte  til  Qortende 
Aarhundrede  krævede  intet  overvældende  Personale;  de  tyve 
til  tredive  Mennesker  lod  sig  forholdsvis  nemt  regere  og  skjønt 
de  sceniske  Anmærkninger  bære  Vidnesbyrd  om,  at  man  ogsaa 
i  denne  Periode  tog  sig  Sagen  meget  alvorligt,  træfife  vi  dog 
ikke  før  de  store  Mysteriers  Tid  de  detaljerede  Bestemmelser 
og  strænge  Love,  vedrørende  de  Spillendes  Forhold  til  Ind- 
studeringen, som  bandt  de  ivrige  Dilettanter  med  faste  Baand 
til  det  en  Gang  paabegyndte  Arbejde.  Femtende  og  sekstende 
Aarhundredes  Mysterier  krævede  som  oftest  en  kolossal  Mængde 
Agerende.  To  til  trehundrede  Roller,  foruden  Statister  og 
Musikere  var  ingenlunde  ualmindeligt  og  enkelte  naa  op  mod 
de  femhundrede,  saaledes  det  berømte  »Apostlenes  Gjeminger«, 
der  af  rigtige  Taleroller  have  ikke  mindre  end  firehundrede 
og  fireoghalvfems,  som  fordeltes  paa  følgende  Maade :  i  Paradis 
var  der  32  Personer,  i  Helvede  19;  der  var  13  Apostle,  7  Dia- 
koner,  43  Disciple,   4  Fættere   til  Jomfru   Maria,   5  Maria'er, 

10  Enker,  11  andre  Kvinder,  5  Jomfiner,  18  Piger,  8  Kejsere, 

11  Konger,  5  Dronninger,  14  Dommere,  19  Prokonsuler,  44 
Riddere,  23  Væbnere,  63  Jøder  i  Synagogen,  44  almindelige 
Borgere,  15  Filosofer,  5  Magikere,  6  Biskopper,  14  Skriftkloge, 
9  Tyranner  o:  Bødler,  8  Fangevogtere,  9  Sendebud,  15  Syge, 
9  Tiggere  og  Fanger,  3  Sømænd,  2  Vognmænd  og  1  Smed. 

Hvor  stor  end  den  fælles  Interesse  og  Iver  kunde  forud- 
sættes at  være,  var  det  dog  naturligt,  at  en  saa  enorm  Trup 
maatte  bindes  med  strænge  Bestemmelser,  hvis  man  vilde 
vedligeholde  en  god  Orden  og  en  sømmelig  Alvor  ved  Prøver 
og  Forestilling. 

Et  Udvalg  af  Byens  bedste  Mænd  paatog  sig  at  fordele 
Rollerne  efter  bedste  Skjøn  og  blandt  dem,  som  kunde  anses 
for  skikkede  til  at  spille  i  et  Mysterium.  Og  enhver,  der 
antoges  som  Medspillende,  maatte  sværge  paa  Evangeliet,  at 
han  vilde  underkaste  sig  de  ledende  Mænds  Bestemmelser  og 
forpligte  sig  til  at  fuldføre  det  paabegyndte  Værk  efter  bedste 
Evne.  Undertiden  indgik  man  paa  en  højtidelig  Kontrakt 
med  detaljerede  og  strænge  StrafiFepunkter.  Det  laa  i  de  Over- 
ordnedes Haand  at  idømme  Bøder  for  Overtrædelse  af  Lovene 
og  Bødens  Størrelse  var  bestemt  i  Kontrakten.  Det  var  saa- 
ledes  strafbart  uden  Tilladelse,  at  forlade  Theatret  under  Fore- 
stillingen —  man  maa  erindre,  at  denne  varede  Dage  i  Rad  — 
ligeledes  var  det  forbudt,  at  Skuespillerne  samledes  før,  under 
eller  efter  Prøverne  for  at  drikke;  de  maatte  nøjes  med  det 
Maaltid,  som  tildeltes  dem  af  de  Overordnede,  og  dette  maatte 
nydes  paa  Stedet. 

Det  vil  forstaas,  at  der  hørte  en  sjælden  Iver,  Pietet  og 
Energi  til  at  udholde  disse  Indstuderinger,  der  varede  i 
Maaneder,  ja  halve  Aar,  hvor  det,  der  var  at  lære  for  de  store 
Rollers  Vedkommende  var  som  hele  Bøger  og  hvor  Hukom- 
melsen ikke  understøttedes  af  nogen  Suflør.  Vi  saa,  at  den 
unge  Pige  fra  Metz  havde  2300  Vers  at  lære  udenad,  det  vil 
sige  omtrent  saa  meget  som  et  helt  moderne  Skuespil.  Og 
visse  ChristusroUer  naaede  endog  op  til  henimod  det  dob- 
belte. 

Enkelte  Roller  blev  ganske  vist  fordelte  paa  to  Hænder, 
men  Formaalet  med  en  saadan  Fordeling  var  dog  ingenlunde 

at  mindske  Besværlighederne  for  hver  især.  Grunden  til  en 
saadan  dobbelt  Besætning  var  en  helt  anden. 

Det  forlyder,  at  der  til  vort  kgl.  Theater  for  en  Del  Aar 
tilbage  blev  indleveret  et  Stykke  i  én  Akt,  som  omhandlede 
Moses  begivenhedssvangre  Liv  fra  hans  første  spæde  Barndom 
i  Sivkurven  paa  Nilen,  indtil  hans  Død  som  Olding.  Den 
daværende  Censor  (Molbech)  fraraadede  Stykkets  Antagelse, 
idet  han  navnlig  gjorde  opmærksom  paa  de  store  Vanskelig- 
heder, som  Stykket  frembød  for  Fremstilleren  af  Hovedrollen. 

Saadanne  Vanskeligheder  afskrækkede  imidlertid  ikke  det 
gamle  gejstlige  Skuespils  Dramaturger.  Tiden  yndede  just  at 
opføre  Stykker,  hvor  Helten  begyndte  som  Barn  og  endte 
som  Olding  og  i  saadanne  Tilfælde  var  det,  at  man  benyttede 
flere  Skuespillere,  en  Dreng,  en  Yngling,  en  gammel  Mand,  til 
den  samme  Person.  I  visse  Skuespil  staar  det  ligefrem  angivet, 
naar  Skiftet  skal  foregaa.  Saaledes  i  det  store  Kollektiv- 
mysterium *det  gamle  Testamente*,  hvor  der  efter  en  Scene 
mellem  Abraham  og  Isaac  staar  i  Anmærkningen:  »Her  ender 
den  lille  Isaac«.  Og  længere  henne:  »Store  Isaac  begyndere. 
Og  om  Joseph  paa  samme  Maade  efter  hans  Komme  til 
Ægypten:  »Her  ender  den  lille  Joseph«.  Og  lidt  efter:  »Joseph 
den  store  begynder«. 

Det  var  dog  ikke  alene  Rollernes  Størrelse  og  de  mange 
trættende  Prøver,  der  gjorde  Arbejdet  besværligt;  ogsaa  rent 
fysisk  kunde  Udførelsen  være  anstrængende,  ja  ligefrem  livs- 
farlig. Navnlig  i  Passionsspillene  var  Christusfremstilleren 
udsat  for  adskillig  Overlast,  og  alle  de  pinte  Helgener  maatte 
bestandig  være  beredte  paa  en  eller  anden  alvorlig  Legems- 
beskadigelse. Det  er  allerede  omtalt,  hvorledes  Forfattere  og 
Publikum  enedes  om  at  finde  Behag  i  Udmalingen  af  Tortur- 
scener og  skjønt  Bøddelfremstilleme  var  nøje  instruerede  om, 
bestandig  at  mindes,   at  de  kun  agerede,   kunde  deres  kunst- 

neriske  Iver  dog  undertiden  rive  dem  for  langt  med  og  bringe 
dem  til  at  forveksle  Illusion  med  Virkelighed. 

Christusfremstillerne  var  bestandig  værst  farne,  og  vi 
høre  ogsaa  om  mange  Uheld  i  denne  Rolle.  Selve  den  Ting, 
at  hænge  nøgen  paa  et  Kors  —  i  dette  Tilfælde  iagttoges 
nemlig  som  oftest  en  stræng  historisk  Kostymetroskab  —  og 
i  denne  Stilling  at  deklamere  tre  til  firehundrede  Vers,  krævede 
i  og  for  sig  en  kraftig  Konstitution  og  en  ikke  mindre  kraftig 
Begejstring  for  den  dramatiske  Kunst.  Det  var  da  heller  ikke 
alle  og  enhver,  der  kom  godt  fra  dette  Experiment.  I  Byen 
Metz's  Krønike,  der  har  forsynet  os  med  saa  mange  værdi- 
fulde Oplysninger  om  Tidens  Mysteriespil,  findes  ogsaa  Beret- 
ninger om  de  Farer,  som  Skuespillerne  tidt  var  udsatte  for. 
Det  hedder  saaledes  i  en  Redegjørelse  for  Passionsspillet  Aar 
1437 :  »Og  Guds  Rolle  spillede  en  Præst  ved  Navn  Hr.  Nicolle 
fra  Neufchåtel  i  Lothringen,  hvilken  den  Gang  var  Sognepræst 
ved  Sankt  Victor  i  Metz.  Og  geraadede  samme  Præst  i  stor 
Fare  for  sit  Liv  og  troede,  at  han  skulde  dø,  da  han  hang 
paa  Korsets  Træ,  thi  han  fik  saaledes  hjærteondt,  at  han 
vilde  været  død,  om  han  ikke  var  bleven  hjulpen.  Og  blev 
det  bestemt,  at  en  anden  Præst  blev  hængt  op  i  hans  Sted 
for  at  udføre  Guds  Rolle,  og  var  denne  Præst  da  en  af  Bød- 
lerne og  Tyrannerne  i  samme  Skuespil.  Men  ikke  desto 
mindre  gav  man  hans  Rolle  til  en  anden  og  han  fremstillede 
Korsfæstelsen  for  den  Dag.  Og  næste  Dag  var  Sognepræsten 
til  Set.  Victor  kommet  til  Kræfter  igjen  og  udførte  Opstandelsen 
og  spillede  saare  tappert  sin  Rolle.« 

I  samme  Forestilling  var  ogsaa  Judas  nær  kommet  galt 
afsted.  Om  dette  Uheld  berettes  der:  »I  nævnte  Spil  var 
ogsaa  en  anden  Præst,  som  hedte  Hr.  Jehan  de  Missey  og 
var  Kapellan  i  Mairange,  hvilken  udførte  Judas'  Rolle;  men 
fordi  han  hængte  for  længe,  faldt  ligeledes  han  i  Besvimelse 
og  var  mestendels  død,  thi  Vejret  gik  fra  ham;    hvorfore  han 

ilfærdigen  blev  tagen  ned  og  bragtes  hen  til  et  andet  Sted  i 
Nærheden  for  at  gnides  med  Vineddike  og  andet  saadant,  som 
kunde  bringe  ham  atter  til  Kræfter.« 

Undertiden  var  disse  Ulykkestilfælde  af  lettere,  men  der- 
for ikke  mindre  illusionsforstyrrende  Karakter.  I  Skuespillet 
»Set.  Pauls  Omvendelse«,  der  i  sekstende  Aarhundrede  op- 
førtes i  Basel,  anvendte  man  baade  Torden  og  Lynild. 
Tordenen  i  Himmelen  lavede  man  »ini7  Fassen  so  voll  Steine 
umgetriehen  wurden*  og  den  voldte  ingen  Skade.  Men  om 
Lynilden,  der  skulde  gjøre  Paulus  blind  paa  Vejen,  hedder 
det  i  Beretningen:  »Borgmesteren  af  Brunn  spillede  Paulus, 
og  Balthasar  Hahn  Vorherre  i  en  rund  Himmel,  ud  fra  hvilken 
skjød  en  Lynstraale,  en  Ildraket,  saa  at  Paulus,  da  han  faldt 
af  Hesten,  fik  sine  Bukser  brændte.« 

Den  megen  Ild  og  Fyrværkerkunst,  som  anvendtes  baade 
i  Himlen  og  navnlig  i  Helvede  afstedkom  i  det  hele  ikke  faa 
Uheld,  og  Djævlefi*emstillerne,  der  bestandig  maatte  krybe  ud 
og  ind  af  det  frygtelige  ildspyende  Dragesvælg,  havde  det  som 
oftest  hedt  nok  og  fik  ikke  sjældent  en  ubehagelig  Forsmag 
paa  det  rigtige  Helvede  at  prøve.  Saaledes  gik  det  blandt  Andre 
Satan  selv  i  »Set.  Martinspillet«  i  Seurre  (1496),  thi  »da  han 
vilde  krybe  ud  af  sin  hemmelige  Udgang  under  Jorden,  tog 
Ilden  fat  i  hans  Klædning  omkring  Bagen,  saa  han  blev  heftig 
forbrændt;  men  han  blev  saa  snarligen  hjulpen,  afklædt  og 
atter  paaklædt,  at  han  uden  at  lade  sig  mærke  med  noget 
kom  og  spillede  sin  Rolle  og  derpaa  trak  sig  tilbage  til  sit 
Hus.«  Næste  Dag  gjorde  han  paa  en  ret  vittig  Maade  sin 
Undskyldning  for  Publikum,  idet  han  indledede  sin  første 
Replik  til  Lucifer  med  følgende  lille  Apostrofe: 

Malle  mort  te  puisse  avorter 
Paillart,  fils  de  putain  cognu 

Pour  a  mal  faire  t'enorter 

Je  me  suis  tout  brulé  le  cul.  ^) 

Var  imidlertid  Besværlighederne  og  Anstrængelserne  store 
ved  disse  Forestillinger,  maatte  der  sættes  megen  Taalmod, 
megen  Resignation  og  megen  Energi  ind  før  Maalet  kunde 
naas^  saa  var  til  Gjengæld  ogsaa  Glæden  og  Stoltheden  ube- 
grænset hos  de  flittige  Dilettanter,  naar  den  store  Dag  op- 
randt, da  deres  Arbejde  skulde  vises  frem  for  de  undrende  og 
spændte  Medborgere.  Og  det  ikke  alene  for  dem,  der  havde 
de  store  betydningsfulde  Roller,  som  paa  en  Dag  kunde  gjøre 
dem  berømte  i  mange  Miles  Omkreds  og  bringe  Nabobyerne 
til  at  sende  Bud  efter  dem,  naar  deres  Tur  kom  til  at  opføre 
et  Mysterium.  Ogsaa  de  mindre  Rollehavende  levede  i  én 
Stoltheds  Rus.  Men  var  det  ikke  ogsaa  en  unævnelig  Fryd 
for  en  ganske  almindelig  Skomager  i  otte  Dage  at  kunne  føre 
sig  som  Kejser,  gaa  i  de  pragtfuldeste  Klæder,  med  Krone  paa 
Hovedet  og  skinnende  Smykker  paa  sin  Krop  og  følges  af 
hundrede  Svende,  klædte  i  hans  —  den  uselige  Skoflikkers  — 
Farver! 

For  Middelalderens  Folk,  der  bamligt-lidenskabeligt  elskede 
de  brogede  kostbare  StoflFer,  var  Kostymernes  dyre  Pragt  ikke 
den  mindste  Tillokkelse  ved  Skuespillene  og  det  baade  for 
Tilskuere  og  Agerende.  Man  gik  endogsaa  saa  vidt  i  sin 
Omhu  for,  at  alt  blev  rigt  og  straalende  for  Øjet  ved  disse 
Forestillinger,  at  selv  Tiggere,  Tjenere  og  andre  tarvelige  Per- 
soner i  Stykket  undertiden  udstyredes  med  næsten  lige  saa 
kostbare  Dragter,  som  Konger  og  Fyrster. 

At  Glæden  ved  at  klæde  sig  ud  ofte  blev  til  barnagtig 
Forfængelighed,  og  Stoltheden  ved  at  være  saa  fin  undertiden 
til   latterlig  Anmasselse,   det   kan   ikke  undre.     Navnlig   blev 


1)  »Gid  den  slemme  Død  maa  komme   over  Dig,  Du  liderlige  Fugl,  Du  Horesøn. 
For  at  opmuntre  Dig  til  at  gjøre  ondt,  har  jeg  ganske  brændt  min  Bag.c 


Digitized  by 


Google 


92 

dette  vel  Tilfældet  i  Mysteriernes  senere  Tid,  hvor  Vægten 
lagdes  nok  saa  meget  paa  den  ydre  Pragt,  som  paa  den 
fromme  og  nøjagtige  Gjengivelse  af  de  hellige  Skuespil.  Bona- 
venture  Despériers^)  giver  os  i  en  lille  Anekdote  Bevis  for,  at 
allerede  den  Gang  blandt  disse  naive  Skuespillere  den  Tjrpe 
var  opstaaet,  som  nu  sjældent  savnes  ved  noget  Theater,  den, 
som  i  Kraft  af  en  urokkelig  Tro  paa  sit  distingerede  Ydre 
altid  mener  sig  selvskreven  til  at  spille  de  højeste  Rangs- 
personer og  saare  nødig  stiger  ned  til  at  fremstille  ubetitlede 
Roller.  I  Despériers'  Beretning  er  det  en  Barber,  som  er 
betaget  af  denne  Mani.  Han  spiller  altid  Konger,  Fyrster  eller 
i  det  ringeste  højfornemme  Adelsmænd.  I  Mysteriet  »Apost- 
lenes Gjerninger«  skulde  han  nu  have  den  Ære  at  udføre 
»Kongen  af  Ostindiens«  Rolle.  Han  sad  allerede  paa  sin 
Trone  i  fuldt  Skrud,  med  Sceptret  i  Haand  og  »udfoldende 
saa  stor  en  kongelig  Majestæt,  som  nogen  Barber  kan  gjøre 
det.«  Men  i  samme  Stykke  skulde  den  paa  Frants  den  førstes 
Tid  berømte  Fargør  Pontalais  fremsige  Prologen.  Pontalais, 
der  kjendte  Barberens  Svaghed,  traadte  nu  frem  for  Publikum, 
sagde  sin  lystige  Indledning  og  endte  med  at  kundgjøre  om 
sig  selv,  at  hvor  ringe  en  Person  han  end  kunde  synes  at 
være,  saa  havde  dog  Kongen  af  Ostindien  raget  hans  Skjæg 
de  hundrede  Gange.  Her  pegede  den  ondskabsfulde  Komiker 
paa  den  i  sin  Højhed  tronende  Barber,  der  ikke  vidste,  hvor 
han  skulde  skjule  sig  for  Tilskuernes  glade  og  forstaaende 
Latter. 

De  kostbare  Kostymer  maatte  den  Agerende  hyppigst  selv 
bekoste.  Var  han  ubemidlet,  blev  Byrden  lagt  paa  et  Par  af 
hans  rige  Medborgere,  som  ikke  spillede  med.  Dragter  til  den 
store  Masse  af  Komparser,  som  dannede  Kongernes  Følge  og 
lignende,  skaffede  man  sig  ved  Laan.      Navnlig  viste  Gejstlig- 


^)  Fransk  Renaissanceforfatter,  død  1544. 

heden  sig  tjenstvillig  til  Udlaan  af  Messesærker,  Kutter,  Præste- 
kjoler og  alle  mulige  kirkelige  Klædningsstykker,  for  hvilke 
der  altid  var  stor  Brug  i  Mysterierne,  idet  ikke  alene  gejstlige 
Personer  optraadte  deri,  men  ogsaa  Gud,  Profeterne,  Ypperste- 
præsterne og  andre  historiske  Personer  med  religiøst  Præg 
benyttede  det  gængse  kirkelige  Kostyme. 


Fig.  6.     Middelalderlige  Kostymer  til  et  græsk  Si^et. 
(Helenas  Rov  og  Trojas  Indtagelse.) 

I  det  hele  taget  var  det  en  staaende  Grundregel,  at  alle 
Stykker  paa  hvad  Tid  eller  i  hvad  Land  de  end  tænktes  at 
foregaa,  spilledes  i  Middelalderens  samtidige  Dragter,  et  Princip, 
der  vel  nok  væsentlig  fulgtes,  fordi  man  intet  Kjendskab 
havde  til  svundne  Tiders  Kostymer,  og  ikke  faldt  paa,  at  et 
saadant  kunde  indføres.  Vi  se  ogsaa  Datidens  Malerkunst 
gaa  frem  efter  de  samme  Regler  i  sine  bibelske  eller  historiske 
Motiver. 

Theaterkostymet  har  saaledes  i  denne  Periode  ingen 
Historie,  eller  rettere,  dets  Historie  falder  sammen  med  Tidens 
almindelige  Kostymehistorie.  Dog  fortjener  enkelte  Særegen- 
heder, navnlig  ved  de  engelske  Dragter,  Omtale,  da  de  give 
et  ganske  godt  Indblik  i  den  naive  UdstafTeringslyst,  som  var 
Mysterieskuespilleme  egen.  Vi  have  om  de  engelske  Kostjrmer 
særlig  gode  Efterretninger,  fordi  en  Del  Laugsregnskabsbøger 
med  udførlige  Notitser  om  de  anskaffede  Klædningsstykker 
ere  bevarede,  men  vi  tør  ingenlunde  af  disse  drage  den  Slut- 
ning, at  man  overalt  har  benyttet  samme  Slags  Kostymer  som 
i  England.  Vi  maa  tværtimod  tro,  at  Frankrig  gjennemgaaende 
har  vist  en  mere  udviklet  Smag  og  mindre  smaaboi^erlig  Enfold 
end  den,  der  viser  sig  i  det  engelske  Kostymevalg.  Interes- 
sante ere  de  engelske  Dragter  ikke  mindst,  fordi  de  vise, 
hvilken  tæt  Forbindelse,  der  var  mellem  den  kirkelige  Billed- 
kunst og  den  kirkelige  Fremstillingskunst.  Hvilken  af  dem, 
der  har  efterlignet  den  anden,  er  ikke  godt  at  eftervise;  men 
vist  er  det,  at  ved  at  læse  om  alle  de  brogede  Dragter  med 
deres  stærke  Farver,  deres  Forgyldning  og  mange  grelle  Paa- 
fund,  ser  man  tydeligt  for  sig  de  gamle  guldskinnende  Kirke- 
malerier  og  den  bemalede  religiøse  Træskulptur. 

Særlig  udpræget  var  Christi  Dragt.  Han  bar  en  Kjortel 
af  hvidt  Lammeskind  med  lange  Ærmer,  der  endte  i  »Hænder«, 
det  vil  altsaa  sige,  der  gik  i  ét  med  et  Par  hvide  Handsker. 
Brugen  af  Handsker  er  iøvrigt  fælles  for  næsten  alle  Personer. 
Denne  Kjortel  var  bemalet  —  formodentlig,  som  A,  Ebert^] 
mener,  med  symbolske  Tegn  —  og  rigt  forgyldt  Et  Badle 
holdt  Kjortelen  sammen  om  Livet.  Paa  Fødderne  havde  han 
røde  Sandaler  og  paa  Hovedet  en  forgyldt  Paryk,  sandsynligvis 
for  at  antyde  Glorien,   som  jo  ogsaa  Tidens  Malere  og  Billed- 

0  A.  Ebert:  Die  engUschen  Mysterien  S.  62. 

skjærere  fremstillede  ved  Forgyldning.  En  lignende  Paryk 
bar  ogsaa  Apostlene. 

Mindre  Stads  synes  man  at  have  gjort  af  den  hellig  Aand, 
der  —  ligesom  Falstaffs  berømte  Modstandere  —  optraadte  i 
Dvælgsklæder  (buckram),  derimod  var  Englene  i  smukke 
hvide  Messeskjorter  med  store  Vinger  paa  Ryggen  (sml. 
Fig.  4). 

Blandt  de  mindre  ophøjede  Figurer  i  Passionsspillene  maa 
vi  mærke  os  Herodes,  Gjennem  Korstogene  var  den  Fore- 
stilling bleven  bibragt  Middelalderens  folkelige  Bevidsthed,  at 
Hedninger  og  »Saracenere«  var  og  altid  havde  været  identiske. 
Man  søgte  derfor  at  give  Hedningefyrsten  et  tyrkisk  Præg  ved 
at  give  ham  en  Krumsabel  at  bære  paa  samt  vide  østerlandske 
Bukser.  løvrigt  udfoldede  han  en  fyrstelig  Pragt  i  Silkeklæd- 
ning, med  forgyldt  Hjelm  og  Scepter  i  Haanden. 

De  jødiske  Ypperstepræster  var  som  gejstlige  Personer  iklædte 
det  almindelige  biskoppelige  Skrud,  i  hvilket,  som  tidligere 
nævnt,  ogsaa  Vorherre  selv  optraadte. 

Endvidere  gjordes  der  en  tydelig  Kostymeforskjel  paa  de 
»hvide«  og  de  »sorte«  Sjæle,  som  optraadte  ved  Dommens 
Dag.  De  hvide  Sjæle  var  klædte  i  hvidt  Skind  som  Christus, 
medens  de  sorte  bar  en  Dragt  af  sort  og  gult  Lærred,  der 
tydeligt  angav  de  Helvedes  Flammer,  for  hvilke  de  var  be- 
stemt. *) 

Mest  karakteristisk  og  helt  borte  fra  den  dagligdags  Dragt 
var  dog  Djævlenes  Kostymer.  Her  tumlede  Middelalderens 
Fantasi  sig  i  sine  barokkeste  Former  og  fastslog  for  lange 
Tider  et  Billede  af  de  onde  Aander,  som  nu  maaske  fore- 
kommer barnagtigt,  men  ikke  desmindre  i  sine  Hovedtræk 
gaar  igjen  i  de  fleste,  saavel  billedlige  som  theatralske  Fore- 
stillinger.    Det  almindeligste  Djævleudstyr,  som  vistnok  i  det 

^)  En  Reminiscens  fra    disse  Mysteriekostymer  finde    vi    i    de   Bodsdragter,    som 
Kætterne  blev  iførte  ved  del  16de  Aarhundredes  Autodaféer. 

væsentlige  var  fælles  for  alle  mysteriespillende  Lande,  bestod 
i  et  tætsluttende  Skindovertræk,  der  dækkede  hele  Kroppen 
undtagen  Hovedet,  og  som  gjerne  forfærdigedes  af  Ulve-  eller 
Kalvehuder,  hvorpaa  Haarene  blev  siddende.  Denne  Skind- 
klædning bemaledes  undertiden  —  navnlig  vistnok  til  selve 
Djævlefyrsten  Lucifer  (sml.  Fig.  4)  —  med  uhyggelige  dæmoniske 
Hoveder  paa  forskjellige  Steder  af  Kroppen.  Undertiden  var 
det  dog  en  Art  Fjederham,  der  dækkede  Djævelens  Krop, 
eller  som  paa  Figur  5,  en  grøntmalet,  krybdyragtig  Hud. 
Hovedet  var  for  de  talende  Djævles  Vedkommende  vistnok  i 
Reglen  kun  bemalet  i  forvredne,  grelle  Træk,  medens  de  mere 
pantomimisk  optrædende  Djævle  bar  Masker  af  forskjellig  Art, 
mest  forestillende  Dyrehoveder  som  Væddere  eller  Bukke;  ogsaa 
Fuglehoveder  forekomme.  Som  oftest  var  de  hornede,  med 
store  Oxe-  eller  Bukkehorn.  Fødderne  vare  omskabte  til  lange 
Rovdyrs-  eller  Fugleklør,  hvorimod  Hestehoven  sjældnere  fore- 
kommer. I  Haanden  bar  de  gjerne  en  Knippel,  forfærdiget  af 
udstoppet  Tøj,  til  at  prygle  de  gjenstridige  Sjæle  med;  men 
de  senere  Tiders  Smag  for  FyrværkerieflFekler  erstattede  ogsaa 
denne  med  hule  Stokke,  der  var  fyldte  med  brændbare  Knald- 
stoffer,  naar  de  da  ikke  ligefrem  havde  brændende  Fakler, 
paa  hvilke  de  kastede  en  Art  Heksemel.  Om  Livet  bar  de 
undertiden  store  Koklokker  eller  Æselsbjælder,  der  gjorde  et 
Helvedes  Spektakel,  ved  deres  mindste  Bevægelse.^) 

Endnu  maa  det  omtales,  at  en  enkelt  Art  af  Kostyme 
hyppigt  anvendtes  med  fuld  historisk  Troskab,  da  nemlig, 
naar  Figurerne  efter  Bibelens  Ord  skulde  være  nøgne.  Man 
vil  have  set,  at  i  »Adamspillet«  var  det  ikke  Tilfældet.  Her 
bar  Adam  og  Eva  før  Syndefaldet  henholdsvis  en  rød  og 
en  hvid  Klædning;^)  men  i  senere  Skuespil  taler  Tekstens 
Ord  tydeligt  nok  for,   at  den  samme  Situation  udførtes  med 


^)  Sml.  Rabelais'  Pantagruel  4.  Bog.     Kap.  XII. 
«)  Se  S.  10. 

al  ønskelig  Realisme.^)  Christus  selv  fremstilledes  før  Kors- 
fæstelsen helt  nøgen  og  hang  nøgen  paa  Korset.  Ja,  Af klæd- 
ningsscenen  gjordes  endogsaa  til  et  Numer  af  halvt  komisk, 
halvt  brutal  Virkning.  I  Grebans  tidt  omtalte  »Passionsspil« 
foregaar  Scenen  saaledes: 

Annas  Ypperstepræsten 

siger: 

Vi  ville,  at  han  [Jesus]  skal  klædes  af,  saa  nøgen  som  en 
Regnorm.  Og  hverken  for  Bøn  eller  gode  Ord  maa  I  lade 
ham  beholde,  foroven  eller  forneden,  store,  middels  eller  smaa 
Klædningsstykker,  hvormed  han  kunde  skjule  et  eneste  Punkt. 

Orillart. 
I  vil  have  ham  saadan,  som  han  kom  fra  Moders  Liv? 

Jeroboam. 
Netop. 

Hvorpaa  der  lidt  længere  henne  i  en  Anmærkning  staar: 
»Her  klæde  de  ham  ganske  nøgen.« 

Denne  besynderlige,  realistiske  Scenevirkning,  der  fore- 
kommer os  i  mildeste  Form  latterlig,  men  hyppigst  raa  og 
usømmelig,  har  næppe  været  opfattet  paa  denne  Maade  i  hin 
Tid.  Den  hang  nøje  sammen  med  Middelalderens  hele  haand- 
gribelige  Maade  at  tage  de  sceniske  Fremstillinger  paa.  De 
havde  andre  Begreber  om  kunstnerisk  Illusion  end  vore,  eller 
snarere,  paa  Omraader,  hvor  vi  nøjes  med  en  konventionel 
Antydning,  ønskede  de  den  fulde,   skinbarlige  Virkelighed,   og 


*)  Saaledes  i  Mysteriet  tdet  gamle  Testamente«,  hvor  Adam  siger:  >Je  suls 
honteox  de  ma  natm«  —  Autant  Je  vois  ma  fragilité  —  Done  Je  veux  changer 
couverture  —  Pour  musser  mon  hmnanité.  (Adoncques  doit  Adam  couvrir 
son  humanité  faignant  avoir  honte  .  .  .  Icy  se  doit  semblabement  vergogner 
la  femme  et  se  musser  de  la  main.  Myst.  d.  viel  Testament  éd.  Rotschild, 
V.  1242  ff.  Cit.  af  JuUev.,  a.  V.  I,  382. 

paa  Omraader,  hvor  vi  kræve  en  fuldt  gjennemført  Illusion, 
nøjedes  de  med  Ingenting.  Derfor  smelter  for  vore  Øjne  det 
Groteske  og  det  Sublime  saa  ofte  sammen  i  den  middelalder- 
lige Kunst. 


V. 

Forestillingen.      Stemningen  i  den  middelalderlige  Bg.     Annonceringen  og  Udgifterne. 

Mgsteriespillenes   Dekadence.     Reformations-Spil   i   Schweiz.     »Passionsbroderskabet*   i 

Paris.     Forbud  og  Forfølgelser. 

Opførelsen  af  et  Mysterium  var  for  en  middelalderlig  By 
en  Begivenhed,  der  i  betagende  Interesse  overgik  alle  andre. 

Inden  Theatret  blev  en  fast  Institution,  var  en  saadan  Be- 
givenhed for  hver  enkelt  Bys  Vedkommende  sjælden.  Det 
var  et  stort,  kostbart  og  tidslugende  Foretagende,  som  det  ikke 
gik  an  at  tage  fat  paa  uden  med  lange  Mellemrum.  Bor- 
gerne, der  spillede  i  et  Mysterium,  maatte,  saalænge  Prøverne 
stod  paa,  delvis  lade  Arbejdet  hvile;  de  fik  i  Reglen  intet  eller 
i  hvert  Fald  kun  et  ubetydeligt  Honorar^)  for  deres  Tidsspilde, 
thi  det  var  jo  som  oftest  for  egen  Fornøjelse  og  for  egen 
Risiko,  at  de  spillede.  Men  hvor  ærefuldt  og  morsomt  det 
end  kunde  være  at  optræde  til  Guds  og  den  hellige  Jomfrus 
Behag,  saa  taalte  den  daglige  Bedrift  dog  ikke  Aar  efter  Aar 
at  ligge  brak  Maaneder  igjennem  og  mindre  end  et  Par  Maa- 
neder  gik  der  ikke  hen  til  at  indstudere  Forestillingen,  der  i 
sig  selv   maaske  varede  to  til  tre  Uger,  ja  undertiden  mere. 


1)  I  nogle  kuriøse  Regnskaber  fra  engelske  Mysterlespil  se  vi  en  Skala  for  de 
forskjellige  Rollers  Gagering.  Ifølge  dette  Regnskab  er  Pilatus  den  højest  løn- 
nede; han  faar  4  sh.  Derefler  følge  Herodes  og  Caiphas  med  hver  3  sh.  6  d. 
Christus  faar  mærkværdigvis  ikke  mere  end  2  sh.  og  Judas  og  Djævelen,  der 
i  England  ikke  spillede  nær  saa  betydelig  en  Rolle  som  i  Frankrig,  afspises 
med  18  d. 

Følgelig  maatte  hver  By  lade  det  være  nok  med  en  sjælden 
Gang  ved  passende  Lejlighed:  en  stor  Kirkefest,  en  Fyrstes 
Indtog,  en  Pests  eller  anden  Landeplages  Ophør  og  lignende, 
at  vise  Dygtighed  og  Fromhed,  og  hævde  sit  Ry  ved  en  rigtig 
pragtfuld  Forestilling.  Enkelte  Byer  opførte  med  regelmæssig 
tilbagevendende  Mellemrum  af  fem,  seks  eller  ti  Aar  deres 
gudelige  Spil,  saaledes  som  det  endnu  er  Tilfældet  i  Ober- 
ammergau. 

Alene  denne  Sjældenhed  gjorde  Datidens  Theaterfore- 
stillinger  til  en  saa  spændende  Begivenhed. 

Dertil  kom,  at  en  meget  stor  Del  af  Byens  Familier  hver 
leverede  sit  Medlem  som  Kontingent  til  Skuespilpersonalet.  Vi 
have  set,  at  Personlisten  i  de  store  Spil  var  umaadelig  stor, 
og  med  Statister,  Børn  og  Funktionærer  anvendtes  der  vel 
nok  undertiden  henimod  de  tusende  Mennesker.  I  Middel- 
alderens ikke  saa  folkerige  Byer  kunde  det  da  godt  hænde, 
at  næsten  hver  Familie  havde  sin  Repræsentant  til  at  optræde 
i  Stykket,  og  Interessen  voksede  naturligt  derved,  at  alle  skulde 
hen  at  se,  hvorledes  det  gik  deres  egne  og  om  de  var  bedre 
end  Naboens. 

Endelig  var  Fornøjelsen  saa  at  sige  tvungen.  Havde  en 
og  anden  stille  Borger  mere  Lyst  at  blive  hjemme  og  passe 
sin  Forretning,  end  til  at  gaa  i  Theatret,  saa  stod  dette  ham 
ikke  frit  for.  Øvrigheden  lod  paa  Spilledagene  alle  Boder 
lukke  og  forbød  alt  støjende  Arbejde.  Gader  og  Huse  laa  øde 
og  tillukkede  og  kun  ensomme,  bevæbnede  Vægtere,  som 
Øvrigheden  særlig  ved  disse  Lejligheder  havde  engageret  til  at 
vaage  over  de  forladte  Boliger  og  Borgernes  Gods,  vandrede 
melankolsk  rundt  i  den  tomme  Stad:  de  alene  var  udelukkede 
fra  at  se  det  skjønne  Skuespil. 

Men  ude  paa  Theaterpladsen  —  gjeme  en  Fælled  eller 
et  stort  Torv  i  Byen  —  færdedes  Indbyggerne  i  én  Festrus, 
saalænge    Forestillingen    varede.     Spillet    var   bestandig    ved 

Dagens  Lys  og  man  begyndte  undertiden  om  Morgenen  og 
spillede  nogle  Timer,  holdt  saa  en  Middagsrast  og  tog  der- 
paa  fat  igjen  i  nogle  Timer,  indtil  Legemet  atter  gjorde  sine 
Krav  gældende. 

Højtideligheden  drog  imidlertid  Mængder  af  Jonglører  og 
Musikanter  til  Bys,  og  naar  der  ikke  netop  spilledes  paa 
Theatret,  morede  man  sig,  som  man  kunde  bedst,  med  Sang, 
Dans  og  Musik  til  langt  ud  paa  Natten,  medens  det  stærke 
01  og  den  uforfalskede  Vin  skyllede  gjennem  de  tørre  Struber. 
Undertiden  fik  endda  Tilskuerne  deres  Drikkevarer  gratis. 
Naar  Festspillene  bekostedes  af  en  fornem  Adelsmand,  hvad 
der  undertiden  var  Tilfældet,  kunde  det  hænde,  at  han,  for 
rigtig  at  sætte  sit  Publikum  i  Stemning  og  derved  sikre  sin 
Forestilling  et  smukt  Held,  foruden  den  aandelige  Nydelse 
ogsaa  bød  paa  mere  materielle  Forfriskninger.  Saaledes  hedder 
det  om  Gilles  de  Rais,  hin  mere  end  berygtede  franske  Adels- 
mand, Middelalderens  Marquis  de  Sade,  hvem  Folkesagnet 
senere  døbte  Blaaskægy  i  et  Klageskrift,  som  hans  Arvinger, 
efter  at  han  havde  lidt  Døden  for  sine  utrolige  Misgjerninger, 
indsendte  til  Kongen  for  at  bevise  hans  Ødselhed:  »//em  lod 
han  opføre  Spil,  Farcer  og  Morerdanse  [morisques]  og  spille 
Mysterier  ved  Pintse  og  Christi  Himmelfart  med  høje  Stilladser, 
under  hvilke  der  laa  Mjød  og  stærke  Vine,  som  i  en  Kjælder.« 

Naar  Borgerskabet  selv  besørgede  Opførelsen,  var  Skue- 
spillene imidlertid  lige  saa  lidt  som  Fortæringen  gratis.  Pri- 
serne var  i  Betragtning  af  Pengenes  daværende  høje  Værdi 
ikke  saa  ganske  smaa  og  det  var  Regel,  at  Logepladseme  paa 
de  ophøjede  Stilladser  var  omtrent  dobbelt  saa  dyre  som  de 
tarveligere  Pladser  paa  Bænkerækkerne  nedenfor.  Det  even- 
tuelle Overskud  deltes  mellem  de  Spillende  efter  Rollernes 
Størrelse  og  Betydning,  men  det  var  naturligvis  langt  fra 
altid,  at  der  i  det  hele  blev  noget  tilovers.  Udgifterne  var 
som  oftest  meget  betydelige,   skjønt  Dragterne  bekostedes  af 

de  Spillende  selv,  og  ikke  mindst  var  det  de  store  interimi- 
stiske Tilskuertribuner,  som  opslugte  Indtægterne.  Ved  det  tid- 
ligere nævnte  Spil  om  »les  Trois  Doms«  i  Romans  1509  steg 
Udgiften  op  til  1,737  Gylden  2  Denarer,  en  Sum,  der  i  vore 
moderne  Penge  omtrent  vil  svare  til  35,000  Kr.,  medens  Ind- 
tægterne alt  i  alt,  medregnet  det  ved  Auktion  solgte  Materiel, 
ikke  naaede  højere  end  c  15,000  Kr.;  men  ved  denne  Lejlig- 
hed var  der  ogsaa  ofret  særlig  meget  paa  Theatrets  Udstyr. 
Som  oftest  kunde  vistnok  Indtægterne  balancere  ganske  vel 
med  Udgiften,  navnlig  i  de  store  Byer,  der  bød  en  rigeligere 
Tilskuerkreds,  og  i  de  lange  Forestillinger,  idet  nemlig  Ud- 
gifterne maatte  blive  væsentlig  de  samme  for  at  bygge  et 
Theater  til  en  femogtyve  Dages  Forestilling,  som  for  et  Skue- 
spil, der  kun  varede  én  eller  to  Dage,  medens  Indtægterne 
naturligvis  forøgedes  for  hver  Dag. 

Skjønt  Interessen  og  Spændingen  var  saa  stor,  at  enhver 
Annoncering  af  Opførelsesdagen  var  ganske  overflødig,  var  det 
dog  Skik  og  Brug,  at  en  saadan  fandt  Sted,  og  det  endda 
paa  den  mest  pompøse  Maade.  Nogle  Dage  før  Forestillingen 
skulde  finde  Sted,  stævnedes  alle  de  Spillende  ved  Trompetere 
til  at  møde  et  passende  Sted,  iførte  deres  fulde  Kostymer,  og 
saa  drog  en  herlig  Procession  af  krumspringgjørende  Djævle, 
Narre,  pragtfulde  Fyrster,  dejlige  Guds  Engle  og  Vorherre  selv 
ikke  at  forglemme,  i  skinnende  Skrud  og  højt  til  Hest  alle, 
hvem  der  kunde,  til  skingrende  Trompetfanfarer  gjennem  de 
middelalderlige  snævre  Gader,  hvor  Beboerne  strømmede  til; 
Haandværkeren  forlod  sit  Værksted  og  Husmoderen  sit  Kjøkken, 
medens  Datteren  skottede  ud  af  Vinduet  efter  de  kjønne 
Svende  og  Læredrengene  raabte  Hurra  af  Glæde  over  det 
prægtige  Syn. 

Paa  Torvepladserne  holdt  Toget  stille  og  en  af  de  bedst 
for  Tungebaandet  skaame  fremsagde  et  langt  versificeret  Op- 
raab  —  Le  Cry  kaldtes  det  i  Frankrig  —  der  i   indviklede 

Tirader  anbefalede  den  tilstundende  Festlighed  paa  det  bedste, 
hvorpaa  man  drog  videre  til  næste  Stoppested  og  gjentog  det 
samme  Opraab. 

Undertiden  annonceredes  ogsaa  Forestillingerne  langt  tid- 
ligere og  Opraabet  og  Ryttertoget  tjente  da  blandt  andet  tillige 
til  at  hverve  Skuespillere  til  Stykket.  Optoget  bestod  følgelig 
ikke  af  Stykkets  Personer  i  Kostyme,  men  af  de  Mænd,  som 
var  interesserede  i  Forestillingen,  Borgerudvalget,  Entre- 
prenørerne, Forfatterne  og  lignende.  Vi  have  endnu  en  Be- 
skrivelse af  den  Procession  til  Hest,  som  det  bekjendte  Passions- 
broderskab  i  Paris  —  en  Forening  af  Borgere,  hvis  Formaal 
var  at  opføre  Mysteriespil  —  lod  afholde  i  December  Maaned 
1540  for  at  hverve  Personale  til  deres  uhyre  store  Stykke 
»Apostlenes  Gjerninger«.  Dette  Optog  bestod  for  det  første  af 
syv  Trompetere,  der  red  i  Spidsen  for  det  hele;  efter  dem 
kom  Byens  edsvorne  Udraaber;  saa  en  Trop  ridende  Væbnere 
og  Bueskytter  for  at  holde  Orden  paa  den  tilstrømmende 
Folkemængde;  saa  en  Hoben  Officerer  og  Bysvende;  derpaa 
to  Herolder,  klædte  i  sort  Fløjel  med  Ærmer  af  graat,  gult  og 
blaat  Atlask;  deres  Hverv  var  det.  at  fremsige  den  versifice- 
rede Opfordring  til  at  mælde  sig  som  Skuespiller  til  Fore- 
stillingen; efter  dem  kom  de  to  Ledere  eller  Direktører  for 
Mysteriet,  den  ene  en  gejstlig  Mand,  den  anden  Læg,  begge 
»anstændigen  klædte  og  vel  beredne  efter  deres  Stand«;  saa 
de  fire  »Entreprenører«,  det  vil  nærmest  sige  Iscenesættere 
af  Mysteriet,  en  Slagter,  en  Tapetserer,  en  Jurist  og  en  Gartner 
alle  til  Hest,  fire  Retsbetjente  paa  Muldyr  og  endelig  alle 
Broderskabets  Medlemmer  »Kjøbmænd  og  andre  Bysens  Folk, 
saavel  i  lang  Kjortel  som  i  kort:  alle  vel  beredne  efter  deres 
Stand  og  Duelighed.« 

Ogsaa  selve  Forestillingsdagen  drog  det  hele  Personale  i 
Procession  til  Theatret,  naturligvis  iført  deres  fulde  Kostyme. 
Paa  Tilskuertribuneme  indtog  imidlertid  Publikum  deres  Pladser, 

Adelen,  Gejstligheden  og  de  Rige  i  de  smukt  tapetserede  Loger 
højere  til  Vejrs,  det  menige  Folk  flokkedes  paa  de  tarveligere 
Træbænke  lavere  nede.  Naar  Toget  var  kommen  til  Scenen, 
drog  den  først  denne  en  Gang  rundt  —  thi  saaledes  var  det 
Skik  —  og  hver  især  søgte  saa  hen  til  den  Afdeling  i  Bag- 
grundsdekorationen,  som  i  For\'ejen  var  ham  anvist.  Naar 
alle  var  placerede,  Tilskuerne  paa  deres  Tribuner,  Skuespil- 
lerne i  deres  Baase  lige  over  for,  saa  først  tog  Forestillingen 
sin  Begyndelse. 

Som  Regel  valgte  man  Sommertiden  til  disse  Forestillinger 
for  ikke  at  blive  forulempet  af  daarligt  Vejr;  men  mangen 
Gang  hændte  det  dog,  at  man  maatte  gaa  hjem  med  uforrettet 
Sag,  fordi  Regnen  strømmede  ned  og  skyllede  Sminken  af 
Skuespillernes  malede  Kinder,  mens  Tilskuerne  sad  dyng- 
vaade  paa  de  ubedækkede  Pladser.  Ganske  vist  havde  man 
undertiden  spændt  Sejl  ud  over  Scene  og  Tilskuerplads,  men 
denne  Luksus  var  for  det  første  ikke  almindelig,  for  det  andet 
var  det  kun  en  tvivlsom  Beskyttelse  overfor  et  kraftigt  og  ved- 
holdende Regnvejr.  I  saadanne  Tilfælde  opsatte  man  da 
Forestillingen  til  næste  Søndag,  thi  som  oftest  var  det  paa 
Søndagene,  at  Skuespillene  fandt  Sted;  derimod  ikke  paa  de 
høje  Helligdage.  De  store  Mysterier  blev  saaledes  ikke  altid 
spillede  hver  Dag  i  Rad,  men  opførtes  undertiden  hver  Søn- 
dag en  lang  Tid  igjennem.  — 

Mindst  fire  Aarhundreder  havde  de  gejstlige  Skuespil  nydt 
en  ublandet  Popularitet;  men  nu  var  ogsaa  deres  Tid  omme. 
En  ny  Smag  begyndte  at  gjøre  sig  gjældende  og  man  saa 
ikke  længere  paa  de  gamle  vidtudspundne  Folkestykker  med 
samme  naive  Andagt  som  før.  Bogtrykkerkunsten  udbredte 
Kjendskabet  til  de  klassiske  Forfattere  mere  og  mere,  og  de 
dannede,  der  gjorde  Bekjendtskab  med  en  formfuldendt,  fuldt 
udviklet  Litteratur,  der  var  saa  vidt  forskjellig  fra  dens  egen, 
vilde  ikke  mere  yde  deres  Hjælp  til,   hvad  de  nu  ansaa  for 

raa  Folkeadspredelser.  Man  gjorde  Bekjendtskab  med  de 
græske  og  romerske  kunsttheoretiske  Værker,  der  foreskrev 
bestemte  Regler  ogsaa  for  Skuespillenes  Form  og  Bygning  og 
man  saa,  at  de  klodsede,  storlemmede  Mysterier  aldeles  ikke 
lod  sig  presse  ind  i  de  stramme  klassiske  Former. 

De  gamle  folkelige  Forfattere  havde  skrevet  deres  Spil  i 
lykkelig  Uvidenhed  om  Aristoteles  og  hans  Enheder.  De  havde 
fundet  den  Form,  der  passede  dem  og  deres  Publikum  bedst, 
og  mange  Generationer  havde  ikke  haft  bedre  Glæde  end  at 
se  disse  brogede  Billeder,  hvor  Sindene  opløftedes  ved  at  se 
og  høre  om  Guds  og  de  hellige  Mænds  Lidelser  og  trøstedes 
ved  Jomfru  Marias  altid  naaderige  Indgriben.  Nu  pludselig 
kom  de  lærde  og  dannede  Mænd  og  sagde,  at  dette  altsammen 
var  rent  forkert.  Det  var  raat,  barbarisk  og  latterligt  at  glæde 
sig  over  saadanne  Stykker,  der  intet  Begreb  havde  om  Reg- 
lerne, de  hellige  Regler,  som  de  lærde  og  dannede  Mænd, 
Gud  bedre  det  I  daarligt  nok  selv  forstod. 

Mysteriespillene  sank  ned  i  Foragt.  Da  de  højere  Stænder 
forlod  dem  og  Haandværkerstanden  blev  eneraadig  over  dem, 
tabte  de  den  højtidelige  Værdighed  og  Pragt,  som  hidtil 
havde  baaret  dem  over  Dekadenceperioden.  De  blev  virkelig 
latterlige.  Samtidig  mistede  de  i  Folket  den  Sangbund,  som 
gav  dem  Berettigelse  og  som  havde  været  deres  egentUge  Livs- 
betingelse. Troen  begyndte  at  rokkes ;  Kirkens  Magt  splittedes. 
Og  Sindene  nød  ikke  længere  med  urokkelig  Tryghed  de  hel- 
lige Fortællinger.  Man  kritiserede,  man  spottede.  Hvad  der 
tidligere  vilde  have  vakt  Beklagelse,  men  ikke  forstyrret  Ny- 
delsen, det  rejste  nu  en  Haanlatter.  Det  hyppigt  indviklede 
Maskineri  kunde,  som  tidligere  vist,  let  komme  lidt  i  Uorden 
og  medens  Publikum  i  den  gode  Tid  havde  betragtet  det  som 
sin  egen  Æressag,  at  alt  gik  godt,  mødte  de  nu  med  skadefro 
Spot  ethvert  Uheld,  der  kunde  gjøre  de  Agerende  latterlige. 
Man  lo  over,  at  »den  Hellig-Aandc   paa  Grund  af  en  Fejl  ved 

Maskineriet  »ikke  vilde  komme  ned«  og  naar  Guds  Lyn- 
straale  brændte  Apostlenes  Bukser.  Haandværkeme,  der  ikke 
længere  fandt  Støtte  hos  de  Lærde  eller  hos  den  højere  Gejst- 
lighed, begik  naturligvis  mangen  Bommert  og  Smagløshed,  og 
Publikum,  der  ikke  længere  følte  sig  solidarisk  med  Skue- 
spillerne, søgte  mere  til  Forestillingerne  for  at  finde  en  blandet 
Forlystelse,  end  for  at  søge  Opbyggelse  for  Sindet  og  vise  Gud 
og  Vor  Frue  Hæder. 

Det  var  imidlertid  ingenlunde  Reformationen,  som  man 
maaske  kunde  tro,  der  bragte  Mysteriespillene  i  Miskredit. 
Tværtimod,  i  de  Lande,  hvor  Reformationen  fik  Magt,  holdt 
de  gejstlige  Skuespil  sig  længst  og  Udviklingen  byggede  for  en 
Del  videre  paa  dem.  Ja,  Reformationen  frembragte  endog 
visse  Steder  en  selvstændig  Skuespilliteratur,  der  ganske  i  Form 
og  Opførelsesmaade  sluttede  sig  til  de  egentlige  Mysterier,  men 
som  i  Indholdet  optog  et  udpræget  polemisk  Element,  der 
naturligvis  rettede  sig  mod  Paven  og  hans  Vælde.  Saadanne 
polemiske  Reformationsspil  danne  en  hel  Literatur  i  Schweiz^ 
hvor  navnlig  Byerne  Basel  og  Bern  frembragte  frugtbare  dra- 
matiske Forfattere,  der  opflammedes  af  det  fælles  Had  til 
Papismen.  Basel  er  saaledes  Fødestedet  for  den  meget  produk- 
tive Forfatter,  Bogtrykkeren  Pamphilius  Gengenbach,  der  i  Tids- 
rummet 1515 — 1522  har  skrevet  og  trykt  en  Del  Skuespil,  af 
hvilke  navnlig  »die  Todtenfresser«  er  et  voldsomt  Angreb  paa 
den  katholske  Kirke.  I  Bern  levede  hans  Samtidige  Maleren, 
Digteren  og  Statsmanden  Niclaus  Manuel  (f.  1484),  en  begavet 
og  vittig  Skribent,  Forfatter  blandt  andet  til  Skuespillene  »Vom 
Papst  und  seiner  Priesterschaft« ,  »der  Ablasskråmer«,  »die 
Krankheit  der  Messe«,  hvis  Titler  tydeligt  nok  angive  Ten- 
densen, i) 


O  Stedet  er  ikke  her  til  at   gaa   nærmere  ind  paa  de  schweiziske  Reformations- 
skuespU,    der    iøvrigt    have  stor  literær  Interesse.      Læsere,    der  kunde  ønske 

I  de  katholske  Lande  derimod  blev  Bruddet  mellem  Kirken 
og  Mysteriespillene  stadig  større  og  større  og  dermed  var  i 
Virkeligheden  deres  Existensbetingelse  undergravet.  Profes- 
sionelle Skuespillertrupper  begyndte  at  bemægtige  sig  de  hel- 
lige Emner  og  dels  fordi  disse  fattige  omstrejfende  Gøglerfolk 
ikke  kunde  forlene  de  ophøjede  Skuespil  med  den  Værdighed 
og  Glans,  som  tidligere  havde  øvet  deres  Virkning  paa  Folket, 
dels  fordi  Gejstligheden  nu  syntes  at  være  tilovers  ved  Fore- 
stillingerne, fandt  Kirken  det  nu  rigtigst  at  stille  sig  i  et  be- 
stemt Modstandsforhold  til  Mysterierne  og  deres  Udøvere. 
Man  faldt  paa  at  forarges  over  de  Skuespil,  som  før  udeluk- 
kende var  givne  til  Guds  Ære  og  det  begyndte  at  regne  med 
Forbud  fra  Øvrighed  og  Gejstlighed,  fra  Paver  og  Konger, 
Forbud,  som  først  ikke  toges  saa  nøje,  men  som  dog  snart 
kvalte  den  i  sig  selv  ikke  mere  synderlig  livskraftige  Mysterie- 
kunst. 

Det  var  især  mod  de  borgerlige  »Broderskaber«,  at  For- 
budene rettedes.  Det  var  i  den  senere  Middelalder  blevet 
almindeligt,  at  Borgerstanden,  Haandværkere  og  Handlende, 
sluttede  sig  sammen  i  en  Art  dramatiske  Klubber  med  det 
Formaal  at  spille  skjønne  og  opbyggelige  Mysterier  bestandig 
til  Guds  Ære,  men  dog  ikke  mindre  til  egen  og  Medborgeres 
Fornøjelse.  Den  berømteste  af  alle  disse  Foreninger  var  det 
parisiske  Passionsbroderskab  (Confrérie  de  la  Passion),  som  den 
4de  December  1402  ved  kgl.  Patent  havde  faaet  »Bemyndigelse, 
Rettighed  og  Tilladelse  til  at  opføre  og  spille  hvilket  Mysterium 
det  skulde  være,  det  være  sig  den  nævnte  Lidelse  og  Op- 
standelse eller  hvilket  som  helst  andet,  saa  vel  om  Helgener 
som  om  Helgeninder«.  Kong  Karl  den  sjette  havde  selv  over- 
været Broderskabets  Forestillinger  og  fundet  saameget  Behag 


nærmere  Oplysning  om  disse,  henvises  bl.  a.  til  Rud.  Genée:  Lehr'  und 
Wanderjahre  des  deutschen  Schauspieles  og  Jok.  Båchtold:  Schweizerische  Sehaa- 
tpiele  des  ISten  Jahrhunderts. 

i  dem,  at  han  i  sit  Patentbrev  bevidnede  det  sin  særdeles 
Naade. 

Saalænge  Gejstligheden  stod  paa  Mysteriernes  Side,  gik 
nu  ogsaa  alt  godt  og  »Passionsbroderskabet«  havde  i  Paris 
efterhaanden  dannet  et  næsten  regelmæssigt  Theater,  der  i 
»Trinitatishospitiet«  (»l'hdpital  de  la  Trinité)  omtrent  hver 
Søndag  Maaneder  igjennem  bragte  sine  Stykker  til  Opførelse 
og  glædede  sig  ved  stort  Tilløb  og  Yndest  hos  Pariserbefolk- 
ningen. Men  da  den  højere  Gejstlighed  nu  begyndte  at  frygte, 
at  disse  ligefremme  og  tidt  smagløse  Fremstillinger  af  den 
hellige  Skrift,  iblandet  med  apokryfe  Tildragelser  og  komiske 
Episoder,  let  kunde  blive  et  farligt  Vaaben  i  Hænderne  paa 
det  voksende  Reformationsparti,  fik  Piben  en  anden  Lyd.  Den 
kongelige  Naade  blev  snart  afløst  af  Advarsler  og  Indstillinger, 
der  kulminerede  den  Gang  Broderskabet  ansøgte  om  Tilladelse 
til  at  opføre  »det  gamle  Testamente«  i  Aaret  1541. 

Andragendet  mødte  voldsom  Modstand  i  Parlamentet  og 
Generalprokurøren  udtalte  sig  om  Brødrene  paa  en  alt  andet 
end  smigrende  Maade,  men  tillige  i  saa  klare  og  malende  Ud- 
tryk, at  hans  Indlæg,  hvor  partisk  det  end  kunde  være,  dog 
for  Nutiden  staar  som  et  meget  interessant  Vidnesbyrd  om 
Mysteriernes  daværende  Tilstand  og  den  Dekadence,  i  hvilken 
deres  Udførelse  var  sunken.  Generalprokurøren  udtrykker  sig 
paa  følgende  skarpe  Maade:  »Saavel  »Entreprenørerne«  som  de 
Spillende  ere  uvidende  Folk,  Haandværkere  af  Profession,  som 
hverken  kunne  stave  eller  lægge  sammen  [sachant  ni  A  ni  B] 
som  ingensinde  have  været  oplærte  eller  indøvede  i  at  fore- 
tage den  Art  Handlinger  paa  Thealre  og  offentlige  Steder,  og 
ydermere  ikke  have  flydende  Tunge  eller  passende  Sprog  eller 
den  sømmelige  Udtales  Tonefald,  eller  nogen  Forstaaelse  af 
det,  de  sige:  saaledes  at  det  som  oftest  hænder,  at  de  udaf  et 
Ord  gjøre  tre;  sætte  Punktum  eller  Pavse  midt  i  en  Sætning, 
Mening  eller  ufuldstændig  Tirade;   gjøre  af  en  Spørgesætning 

et  Udraab,  eller  anden  Gestus,  Foredrag  eller  Betoning  stri- 
dende tværtimod  det,  de  sige,  hvor  udaf  ofte  opstaar  Latter 
og  ofTentlig  Støj  inde  i  selve  Theatret,  saa  at  deres  Spil, 
i  Stedet  for  at  virke  til  Opbyggelse,  virker  til  Skandale  og 
Spot.« 

Han  vender  sig  nu  mod  Opførelsen  af  »Apostlenes  Gjer- 
ninger^y  som  havde  fundet  Sted  samme  Åar  og  skildrer  denne 
paa  følgende  Maade:  »Disse  Folk,  der  hverken  er  lærde  eller 
kyndige  i  slige  Sager,  men  af  nedrig  Stand,  som  en  Snedker, 
en  Stokkemand,  en  Tapetserer,  en  Fiskehandler  have  ladet 
spille  »Apostlenes  Gjerningen,  og  for  at  forlænge  dem  tilføjet 
adskillige  apokryfe  Ting,  samt  indblandet  ved  Enden  og  Be- 
gyndelsen af  Stykket  løsagtige  Farcer  og  Mummespil,  og  have 
de  ladet  deres  Spil  vare  et  Tidsrum  af  seks  til  syv  Maaneder, 
hvor  udaf  er  opstaaet  og  opstaar  Tilsidesættelse  af  Guds- 
tjenesten, Koldsindighed  i  Almissegivning  og  Barmhjertighed, 
Ægteskabsbrud  og  ustandseligt  Horeri,  Skandaler,  Spot  og 
Haanskhed.« 

Han  viser  nu,  hvorledes  Broderskabets  usømmelige  Spil 
drager  Folk  fra  Kirken  og  endog  forfører  selve  Præsterne: 
»Saalænge  nævnte  Spil  varede,  forsømte  det  gemene  Folk  alt 
Klokken  otte  eller  ni  om  Morgen  paa  Festdagene  sin  Sogne- 
messe, Præken  og  Aftensang,  for  at  gaa  til  samme  Spil  og 
holde  sin  Plads  og  blive  der  til  Klokken  fem  om  Aftenen;  al 
Prædiken  hørte  op,  thi  Prædikanterne  vilde  ingen  have  haft 
at  høre  paa  sig.  Og  naar  de  gik  hjem  fra  disse  Spil,  saa 
gjorde  de  højlydt  og  oflFentligen  paa  Gaderne  Nar  af  de  Spillende 
i  disse  Spil  og  eftergjorde  et  og  andet  upassende  Sprog,  som 
de  havde  hørt  i  de  nævnte  Spil,  eller  Andet,  som  var  daarligt 
udført,  og  raabte  spotvis,  at  den  Hellig-Aand  havde  ikke  villet 
stige  ned  og  andre  Haanheder.  Og  som  oftest  have  Sogne- 
præsterne,  for   at   give   sig   selv   Tidsfordriv  ved   at  gaa  til 

nævnte  Spil,  forsømt  at  sige  Aftensangen  eller  have  sagt  den 
helt  alene  allerede  ved  Middagstide,  en  ikke  sædvanlig  Tid; 
og  selv  Kantorer  og  Kapellaner  i  dette  Paladses  [Palais  de 
Justice]  hellige  Kapel  have,  saalænge  nævnte  Spil  varede,  holdt 
Aftensang  paa  Fesstdagene  ved  Middagstide,  og  holdt  de  den 
endda  i  Huj  og  Hast  for  at  komme  hen  til  disse  Spil.« 

Trods  alle  Anstrængelser  lykkedes  det  dog  denne  Gang 
ikke  Generalprokurøren  at  forhindre  Opførelsen  af  »det  gamle 
Testamente«,  der  fandt  Sted  det  følgende  Aar.  Men  et  haardt 
Stød  var  ført  imod  Mysteriespillene  og  det  skulde  ikke  vare 
længe,  inden  det  egentlige  Forbud  kom.  »Passionsbroder- 
skabetc  havde  ikke  mere  deres  Lokale  i  og  udenfor  Trinitatis- 
hospitiet;  efter  i  Mellemtiden  at  have  havt  Stade  i  Hotel  de 
Flandre,  havde  de  nu  lejet  det  senere  saa  berømte  Hotel  de 
Bourgogne  til  Theater  og  ansøgte  om  en  Fornyelse  af  Privi- 
legiet paa  at  spille  Mysterier  og  andre  Spil  i  dette  nye  Hjem- 
sted. Ved  Parlamentsdom  af  17de  November  1548  blev  det 
imidlertid  betydet  Broderskabet,  at  det  var  dem  forbudt  for 
Fremtiden  at  spille  »Mysteriet  om  Vor  Herre  Frelsers  Lidelse 
eller  andre  hellige  Mysterier  under  Straf  af  arbitrær  Bøde, 
medens  det  dog  tillades  dem  [Brødrene]  at  kunne  spille  andre 
profane  Mysterier,  som  ere  anstændige  og  lovlige,  uden  at  for- 
nærme eller  skade  nogen  Person;  og  forbyder  Retten  alle 
andre  at  spille  eller  fremstille  for  Fremtiden  noget  Spil  eller 
Mysterium,  saavel  i  Staden  Paris  som  Forstæder  og  Om- 
kreds, undtagen  under  nævnte  Broderskabs  Navn  og  til  dets 
Fordel.« 

Ved  dette  Forbud  blev  Mysteriespillene  for  Paris'  Ved- 
kommende ramte  i  Hjærtet.  Passionsbrødrene  beholdt  ganske 
vist  deres  Privilegium  til  at  spille  andre  verdslige  Spil  og  fik 
det  endog  bekræftet  af  tre  følgende  Konger.  Men  de  gejstlige 
Stykker  havde  været  deres  Styrke;  i  de  lystige  Farcer  kunde 

de  ikke  hamle  op  med  de  fagmæssige  Skuespillere,  og  de 
verdslige  Sagnemner ,  de  valgte,  slog  aldrig  rigtig  an.  Baade 
Hoffet  og  Folket  begyndte  at  finde  mere  Smag  i  de  profes- 
sionelt uddannede,  italienske  Truper,  som  nu  indvandrede  i 
Frankrig  og  hvis  særegne  Figurer  og  muntre  Spillemaade,  til 
hvilke  vi  senere  skulle  komme  tilbage,  aabnede  nye  Vuer  for 
Skuespilkunsten.  Trængte  fra  alle  Sider  tog  Passionsbrødrene 
endelig  det  fornuftige  Parti  henimod  Slutningen  af  det  sekstende 
Aarhundrede  ikke  mere  selv  at  spille,  men  at  leje  deres 
Privilegium  og  Lokale  ud  til  rigtige  Skuespillertrupper  mod 
en  bestemt  Godtgjørelse  i  Penge  samt  Ret  til  visse  Loge- 
pladser. 

Forladt  af  GejsUigheden,  der  nu  ingen  Interesse  saa  i  at 
opretholde  Skuespillene,  men  tværtimod  vendte  sig  mod  dem 
som  Djævelens  Værk,^)  forhaanet  af  de  lærde  Renæssance- 
forfattere, der  i  de  formløse  Spil  kun  saa  Udslag  af  det  raaeste 
Barbari,  døde  nu  Mysterierne  en  sikker  Død  ikke  alene  i 
Frankrig,  men  rundt  om  i  Landene.  I  Italien  forbød  Pave 
Paul  den  3die  Aar  1549  de  berømte  Forestillinger  i  Roms 
Coliseum.  I  England  havde  de  gejsUige  Spil  nydt  stor  Gunst 
hos  Henrik  den  8de,   der  selv  yndede  at  optræde  som  Skue- 


0  Interessant  er  i  saa  Henseende  et  Skrift  betitlet  »Renomstrances  trés-humbles 
au  Roy  de  France  et  de  Pologne*  (1588),  i  hvilket  Forfatteren  udtaler  sig  paa 
følgende  Maade  mod  Passionsbrødrene:  >Der  er  ogsaa  et  andet  Onde,  som 
begaas  og  taales  hovedsagellgen  i  Eders  Stad  Paris  paa  Søn-  og  Helligdage 
...  det  er  de  offentlige  Spil  og  Forestillinger,  som  afholdes  paa  nævnte  Søn- 
og  Helligdage,  saavel  af  fremmede  Italienere  som  af  Franske,  og  fremfor  alt 
de,  som  gaa  for  sig  i  en  Slamkiste  og  Sathans  Hus  ved  Navn  Hotel  de 
Bourgogne,  spillede  af  dem,  som  uretmæssigen  kalde  sig  J.— C.  Passions- 
brødre.  Paa  dette  Sted  finde  tusende  skandaløse  Møder  Sted,  til  Præjudice 
for  Ærbarhed  og  Kvinders  Kyskhed  og  til  fattige  Haandværkerfamillers  Ruin, 
af  hvilke  den  lave  Sal  er  ganske  fuld  og  som  mere  end  to  Timer  for  Skne- 
spillet  tilbringe  deres  Tid  med  usømmelig  Tale,  med  KorI-  og  Tæmingspil, 
med  Fraadseri  og  Drukkenskab  .  .  .  hvoraf  opstaar  adskillig  Strid  og  Slags- 
maal.c  -  at.  af  JuIIev.  a.  St.  I.  p.  433. 

spiller;  men  i  Aaret  1594  se  vi  Chesterspillene  blive  definitivt 
forbudte.  Ogsaa  i  Sydtyskland  stopper  man  Opførelsen  af 
gudelige  Skuespil  og  kun  enkelte  Steder  paa  Landet  bevares 
endnu  den  gamle  fromme  Skik  at  fremstille  Vor  Herre  Cbristi 
Lidelser  »i  Figurer«,  som  et  blegt  Minde  om  de  fordums 
store  Dage. 

VERDSLIGE  SKUESPIL. 


I. 

Adam  de  la  HaUe  og  hans  to  Skuespil.  Farcer  og  Fastelaonsspil  Farcen  om 
•Melleren*,  •Pathelin*,  »VcukeJ^edlen',  »Konerne,  der  lade  deres  Mænd  støbe  om*  og 
»Mændene,  der  lade  deres  Koner  salte*.  Sottien  og  Pierre  Gringoire.  De  tyske 
Fastelaonsspil.  •NeithartspiUet* .  Hans  Sachs.  »Den  farende  Skolar*.  Theatret  i 
Nårnberg  under  Hans  Sachs. 

Det  er  allerede  flygtigt  omtalt,  at  der  jævnsides  med  de 
gejstlige  Skuespil  i  Middelalderen  gik  en  hel  Række  verdslige 
og  komiske  Stykker,  som  ikke  hentede  deres  Emner  fra 
Bibelen  eller  de  Helliges  Historie,  men  som  lo  eller  moralise- 
rede over  Livets  Latterligheder  og  Laster,  hvor  de  saa 
traf  dem. 

De  gejstlige  og  verdslige  Skuespil  var  maaske  næppe  i 
Tiden  selv  saa  skarpt  adskilte  og  saa  strængt  rubricerede  efter 
deres  Indhold,  som  den  moderne  Tid  gjerne  vil  gjøre  dem. 
Mysterierne  var,  som  vi  have  set,  fulde  af  komiske  Scener, 
indlededes  med  de  kaadeste  Farcer,  eller  indeholdt  midt  inde 
i  den  hellige  Handling  helt  uvedkommende  lystige  Mellemspil; 
til  Gjengæld  var  visse  af  de  saakaldte  verdslige  Spil  —  Mo- 
raliteterne —  hyppig  mere  religiøse  end  mange  Mysterier  og 
stod  i  gjennemført  moralsk  Alvor  ikke  tilbage  for  de  gejstlige 
Stykker. 

Ogsaa  Navnene  sammenblandedes.  Hvad  vi  nu  vilde 
kalde  en  Moralitet  kaldtes  maaske  den  Gang  et  Mysterium  og 
omvendt.  Kort  sagt,  den  nøjagtige  Klassificering  af  Kunst- 
værkerne var  ikke  den  Tids  Sag,  blandt  andet  af  den  Grund, 
at  Theaterstykkeme  overhovedet  ikke  regnedes  for  noget  saa 
betydeligt  i  Literaturen  som  nu.  De  vakte  en  uhyre  Begejst- 
ring og  Opmærksomhed  i  Øjeblikket,  men  ingen  fandt  vel  i 
Grunden  paa,  at  det  var  literære  Mindesmærker,  som  fortjente 
at  opbevares.  Netop  derfor  ere  saa  mange  af  Tidens  Skuespil 
gaaet  tabt,  især  af  de  korte  smaa  Farcer,  der  maaske  tidt 
ikke  en  Gang  fandtes  værdige  til  at  skrives  ned.  ^) 

Vi  have  blandt  andet  af  denne  Grund  endnu  mere  Besvær 
med  at  komme  paa  Spor  efter  det  verdslige  Theaters  første 
Former  og  egentlige  Oprindelse,  end  vi  havde  med  det  gejst- 
lige. Først  fra  det  15de  Aarhundrede  af  tager  den  komiske 
Skuespildigtning  rigtig  Fart,  i  alt  Fald  kende  vi  ikke  noget 
egentligt  verdsligt  Theater  før  dette  Tidspunkt.  *)  Men  det  maa 
indrømmes,  at  det  er  meget  muligt,  ja  endogsaa  højst  sand- 
synligt, at  der  ogsaa  tidligere  har  existeret  lystige  Stykker, 
verdslige  Farceoptrin,  som  blot  ikke  ere  naaet  til  vor  Tids 
Kundskab. 

En  enkelt,  isoleret  Forfatter  fra  det  13de  Aarhundrede, 
hvis  to  dramatiske  Arbejder  ere  bevarede,  synes  at  tyde  der- 


*)  End  ikke  de  trykte  Skuespil  bevaredes.  Karakteristisk  er,  at  vort  Hoved- 
kjendskab  til  den  gamle  franske  Farceliteratur,  skyldes  en  trykt  Samling  fra 
c.  1550,  af  hvilken  kun  et  eneste  Exemplar  er  blevet  tilbage,  og  dette  fandtes 
ved  et  Tilfælde  i  Aaret  1840  paa  et  Loft  i  Berlin,  hvorfra  det  gik  til  British 
Museum. 

*}  Nogle  enkelte  hollandske  Farcer,  rimeligvis  fra  14de  Aarhundrede  og  be- 
varede i  det  saakaldte  Hulthemske  Haandskrift,  ere  i  Form  og  Indhold  nær 
beslægtede  med  det  15de  Aarhundredes  franske  Ljrstspll  og  vi  have  Vidnes- 
byrd om,  at  det  allerede  i  Begyndelsen  af  15de  Aarhundrede  betragtedes 
som  en  gammel  Skik  i  Holland  at  unge  Folk  ved  Fastelavnstider  forsamledes 
og  paa  Vogne  spillede  muntre  Smaastykker.  —  Sml.  W.  Creizenach:  Ge- 
schichte  des  neuem  Dramas  I,  401  ff. 

paa.  Franskmanden  Adam  de  la  Halle  med  Tilnavnet  >den 
Pukkelryggede  fra  Arras«  har  efterladt  sig  to  muntre  Komedier^ 
skrevne  omtrent  mellem  Aarene  1262  og  1284,  hvis  Form  og 
Indhold  ere  lige  ejendommelige  og  som,  hvis  de  ikke  stod 
saa  helt  alene,  vilde  vidne  om  et  tidligere  Trin  af  den  verds- 
lige Skuespildigtning,  et  Trin,  der  vilde  være  ikke  saa  lidt 
forskjelligt  fra  den  senere  Udvikling.  Som  det  nu  er,  og  da 
der  ikke,  hverken  i  Frankrig  eller  i  andre  Lande,  findes  egent- 
lige Sidestykker  til  denne  tidlige  Forfatter,  staar  Adam  de  la 
Halle  som  et  Unicum,  som  har  sin  Interesse  i  sig  selv,  men 
vi  tør  ikke  af  hans  Arbejder  slutte,  at  Tiden  havde  en  Række 
Skuespil  af  samme  Art  som  hans,  og  at  hans  kun  var  Exempler 
mellem  mange. 

Vi  véd  ikke  meget  om  Adam  de  la  Halle's  Liv,  men  dog 
en  Smule  mere  end  om  de  fleste  andre  af  Middelalderens 
komiske  Skuespilforfattere,  hvis  Levned,  ja  endog  Navne  som 
oftest  ere  helt  gaaet  i  Forglemmelse.  Han  var,  hvis  man  kan 
stole  paa,  hvad  han  selv  fortæller  i  det  ene  af  sine  Stykker, 
Søn  af  en  Borger  i  Arras  (i  Flandern),  men  fik  sit  Tilnavn 
»den  Pukkelryggede  fra  Arras«  efter  eget  Sigende  uden  at 
være  synderlig  vanskabt.^)  Han  var  sandsynligvis  bestemt 
for  den  gejstlige  Stand,  thi  han  studerede  som  Klærk  i  Vau- 
celles  Abbediet.  Men  allerede  i  en  meget  ung  Alder  forelskede 
han  sig  i  en  Skønjomfru  ved  Navn  Marie,  med  hvem  han 
giftede  sig.  Han  spotter  i  sit  første  Stykke  »fe  Jeu  dAdam^ 
eller  ^Jeu  de  la  Feuillée^  denne  sin  Kjærlighedshistorie  med 
en  overordentlig  ligefrem  Kynisme:  »Det  var  en  skjøn  og  klar 
Sommerdag,  mild  og  grøn  og  lys  og  smuk,  frydefuld  med 
Smaafugles  Sang.  I  Skoven  den  høje,  ved  Kilden,  som  løber 
over  det  fine  Grus,  dér  saa  jeg  Synet  af  hende,  som  nu  er 
min  Kone,   og   som   nu   synes   mig  bleg  og  gul  .  .  .«     Han 


^)  »On  m'appelle  bochue,  mais  je  ne  le  sui  mie.« 

skildrer  hende  som  Amor  lod  ham  se  hende  og  saaledes 
som  han  nu  ser  hende  uden  Kærlighed.  »Det  er  derfor  rig- 
tigst, at  jeg  kommer  til  mig  selv  igjen,  inden  min  Kone  bliver 
svanger  og  Sagen  koster  mig  mere  endnu,  thi  min  Hunger 
efter  hende  er  tilfredsstillet.«  i)  Under  visse  Uroligheder,  som 
truede  hans  Fødeby,  forlod  han  denne,  men  tog  rigtignok, 
som  det  synes,  sin  Kone  med  —  trods  den  stillede  Sult. 
Senere  forlod  han  helt  sit  Fædreland,  drog  med  Robert  den 
Anden  af  Artois  til  Neapel,  og  levede  ved  denne  Konges  Hof 
til  sin  Død,  der  indtraf  før  1288.  I  Neapel  skrev  han  efter 
al  Sandsynlighed  sit  sidste  Skuespil  le  Jeu  de  Robin  et  Marion, 
Foruden  til  de  to  Skuespil  er  Adam  de  la  Halle  Forfatter  til 
en  stor  Mængde  Digte,  Mestersange,  Rondoer  og  Motetter. 

Hans  to  Skuespil  er  indbyrdes  meget  forskjellige  og  begge 
særdeles  mærkelige.  Det  første,  le  Jeu  (TAdamy  er  en  Slags 
fantastisk  Re  vue,  som  satiriserer  over  Forholdene  i  den  gode 
Stad  Arras,  baade  de  offentlige  og  de  private,  usammen- 
hængende i  Formen,  uden  hverken  Hoved  eller  Hale,  en 
Række  satiriske  Scener  fra  Byens  daglige  Liv,  isprængte  med 
rent  æventyrlige  Hændelser,  hvor  Feer  og  andre  overnaturlige 
Væsner  optræde.  Mest  minder  Stykket  maaske  om  Aristofanes' 
fantastisk-politiske  Satirer,  for  hvilke  det  dog  rigtignok  i  enhver 
Henseende  staar  overmaade  langt  tilbage. 

Le  Jeu  dAdam  har  i  alt  atten  Personer,  hvoriblandt 
Digteren  selv.  Mester  Adam,  Digterens  Fader,  Mester  Henri, 
der  spottes  for  sin  Gjerrighed,  en  Del  andre  Borgere  fra  Arras, 
en  Tiggermunk,  en  Læge  o.  s.  v.  Det  fantastiske  Element 
repræsenteres  blandt  andre  af  de  tre  Feer  Morgue^  Magiore 
og  Arsile,  En  Art  allegorisk  Figur  er  det,  som  Forfatteren 
kalder  le  commun,  det  vil  sige  den  offentlige  Mening.  Endelig 
optræder,  vistnok  for  første  Gang  Narren^  le  fou,  men  her  i  sin 

1)  U  Jus  Adam    ou  de  la  Feuillie,   udgivet  af  Monmerqné  og   Michel,    Théåtre 
fran^ais  aa  moyen  åge,  p.  57  og  61. 

oprindelige  Skikkelse  som  en  virkelig  Gal,  ikke  som  en  blot 
og  bar  Spasmanger.  Dennes  Snakken  op  om  alle  mulige 
Sager  giver  Forfatteren  Lejlighed  til  at  føre  Satiren  over  paa 
de  forskjelligste  Omraader  baade  politiske,  gejstlige  og  per- 
sonlige. 

At  gjengive  Handlingen  i  Stykket  lader  sig  ikke  nemt 
gjøre,  da  der  egenlig  ingen  er,  og  Scenerne  følge  paa  hinanden, 
uden  indre  Sammenhæng.  Den  rent  ydre  Ramme,  om  man 
kan  kalde  det  saaledes,  er,  at  Adam  de  la  Halle  ønsker  at  for- 
lade Arras  og  sin  Kone,  for  al  drage  til  Paris  og  studere; 
men  denne  Lykke  forspildes,  idet  man  ved  et  Maaltid  i  det 
grønne  —  som  la  Feuillée  —  til  hvilket  de  tre  ovennævnte 
Feer  er  indbudte,  har  glemt  at  lægge  et  Tæppe  til  Feen 
Magiore.  Forbitret  herover  udtaler  Magiore  sin  Forbandelse 
over  Værterne  og  ønsker  Adam,  at  han  aldrig  maa  forlade  sin 
Kone,  men  blive  med  hende  i  Arras. 

Adam  de  la  Halles  andet  Stykke  »le  Jeu  de  Robin  et 
Marions  er  af  en  hel  anden  Art,  mere  sluttet  i  Formen,  mere 
ensartet  i  Indholdet,  uden  saa  stor  Originalitet  som  det  første 
Stykke,  helt  uden  Satire  og  politiske  Hentydninger,  men  en 
yndefuld  og  munter  Idyl  med  den  ældgamle  og  evigunge 
Handling  om  den  unge  Bondepige,  der  fristes  af  den  stolte 
Riddersmand,  men  dog  bliver  sin  Hyrde  tro.  Det  lille  Stykke 
er  fuldt  af  nydelige  Sange  og  man  har  derfor  ikke  med  Urette 
kaldt  »Robin  og  Marion«  for  den  første  Opera  comique.  Den 
gamle  Musik  i  sin  tredelte  Takt  nydes  endnu,  lige  saa  vel 
som  Ordene,  af  den  moderne  Tilhører  paa  Grund  af  den  sær- 
egne Ynde,  som  kjendetegner  dette  Hyrdespil. 

Der  er  næppe  Grund  til  at  betvivle,  at  begge  disse  to 
Skuespil  have  været  opførte,  fe  Jeu  dAdam  vel  sagtens  dog 
kun  for  en  snævrere  Kreds,  thi  Personlighederne  var  for  hvasse 
til  at  komme  for  Offentlighedens  Øren.  Man  véd,  at  der  var 
et  Mestersangerlav,  en  Pay,  som  det  kaldtes,  i  Arras  og  sand- 

synligst  er  det  vel  at  antage,  at  Adam  de  la  Halles  lystige 
Satire  her  fandt  sit  Theater.  Robin  og  Marion  derimod  for- 
fattedes først,  efter  at  Digteren  havde  forladt  sin  Fødeby  for 
at  drage  til  Neapel,  og  her  ved  Robert  d'Artois'  Hof  maa  vi 
tænke  os  den  graciøse  lille  Opera  første  Gang  opført.  Stykket 
fortjener  vel  at  kaldes  Opera,  thi  det  indeholder  ikke  mindre 
end  sexogtyve  Sangnumre  med  Musikledsagelse.  Det  blev  da 
heller  ikke  alene  i  Neapel,  at  det  vandt  Yndest;  i  selve 
Frankrig  blev  det  meget  populært.  »Robin  og  Marion«  blev 
de  staaende  Betegnelser  for  de  ømme  Hyrdepar  og  et  Aar- 
hundrede  igjennem  holdt  Stykket  sig  i  forskjellige  Tillæmp- 
ninger  —  thi  Datiden  havde  ikke  vor  Tids  Respekt  for  Origi- 
naltekster —  som  et  Favoritnumer  ved  Theaterforestillingeme. 

Mærkeligt  nok  stiftede  dog  ingen  af  disse  Skuespil  Skole, 
end  ikke  det  sidste,  der  dog  syntes  som  skabt  dertil.  Først 
langt  senere  kom  Pastoralerne  atter  paa  Mode,  medens  Middel- 
alderens Smag  nu  fulgte  andre  Baner.  Man  trængte  til  en 
drøjere  Kost  end  de  lette  Hyrdespil  og  fandt  dem  i  alskens 
grovkornede  Hanrej  historier,  lystige  Munke-  og  Præsteæventyr 
af  erotisk  Art,  Kræmmer-  og  Advokatstridigheder,  hvor  én 
Part  stadig  søgte  at  overbyde  den  anden  i  Snyderi  og  Kæltringe- 
streger. Rundt  om  i  Europa  spredtes  de  pudsige  Historier 
om  de  Laster  og  Latterligheder,  som  var  fælles  for  alle  Lande 
og  alle  Tider.  Overalt  kjendte  man  til  arrige  og  utro  Koner, 
til  naragtige  Tøffelhelte  og  Hanrejer,  til  hyklerske  Præster,  for- 
slugne paa  alle  de  Livets  Goder,  som  de  tilsyneladende  for- 
dømte, til  snedige  Advokater  og  gridske  Kræmmere. 

Og  disse  almene  Emner,  disse  lystige  Anekdoter  om  dag- 
ligdags Ting,  som  gik  fra  Mund  til  Mund  og  bestandig  vakte 
ny  Morskab,  de  dramatiseredes  og  bragtes  paa  Scenen  med 
en  Gaaen  lige  til  Sagen  og  en  henrivende  Mangel  paa  Følelsen 
af  det  vovede  i  Emnerne,  som  gjør  disse  Middelalderens  Smaa- 
slykker.  Farcer^  Fastnachtspiele,  Interludes,  hvad  de  nu  kaldtes. 

paa  en  Gang  saa  fremmedartede  og  tiltrækkende  for  Nutids- 
læseren. 

Det  var  ingenlunde  Livets  lyse,  milde  Sider,  som  i&^m- 
droges  i  de  gamle  Farcer.  Tværtimod.  Alle  Laster  passerede 
Revue  i  dem,  Løgn,  Bedrageri,  Hor,  Manddrab,  og  alt  skil- 
drede med  den  ligefremmeste  Plumphed.  Men  alt  betragtedes 
samtidig  med  en  total  Mangel  paa  Sentimentalitet,  en  Art 
Raahedens  Uskyld,  som  lo  af  det  Hele  og  som  var  paa  det 
Rene  med,  at  havde  enhver  Sag  maaske  to  Sider,  en  alvorlig 
og  en  komisk,  saa  var  man  her  kun  kommen  for  at  se  den 
komiske,  og  den  vilde  man  have  Lov  til  at  more  sig  over  af 
Hjærtens  Lyst. 

Saaledes  for  Exempel  Hanrejsmotivet.  Der  er  ingen  Tvivl 
om,  at  en  utro  Kones  Stilling  i  Middelalderen  var  i  det  virke- 
lige Liv  fuldt  saa  alvorlig,  som  den  er  nutildags  og  den  be- 
dragne Mand  fandt  næppe  sin  Tilstand  morsommere  den 
Gang  end  nu.  Men  paa  Scenen  var  Forholdet  ganske  ander- 
ledes. Medens  Nutidens  Dramatikere  med  en  urokkelig  Alvor 
og  en  næsten  videnskabelig  Grundighed  have  vendt  og  drejet 
Hanrejsproblemet  og  ladet  et  interesseret  Publikum  beskue  det 
fra  alle  Kanter,  kjendte  man  i  Middelalderen  absolut  kun  ét 
Synspunkt  for  dette  Sujet.  En  Hanrej  var  latterlig,  det  var 
en  given  Ting.  Ganske  sikkert  vidste  man,  at  ogsaa  denne 
Sag  havde  to  Sider,  men  man  mente  maaske,  at  den  alvorlige 
mest  hørte  til  indenfor  Hjemmets  fire  Vægge,  medens  Historien 
nødvendigvis  maatte  blive  komisk,  saasnart  den  fremstilledes 
for  Offentligheden. 

Og  som  det  gik  med  Hanrejsmotivet,  saaledes  med  de 
andre  Emner  ogsaa.  Alt  saas  fra  den  latterlige  Side,  uden  det 
mindste  Stænk  af  Følsomhed. 

Vi  undre  os  tidt  over  vore  store  klassiske  Dramadigteres 
Mangel  paa  Medlidenhed  overfor  visse  af  deres  Karakterer. 
Vi  kan  kun  daarligt  le  af  Moliéres  Arnolphe  eller  George  Dandin 

<^  vi  tage  Shakespeares  Shglock  næsten  helt  tragisk,  skjønt  vi 
ere  overbeviste  om,  at  dette  ikke  har  været  Digternes  Hensigt. 
Men  baade  Shakespeare  og  Moliére  staa,  trods  deres  kolossale 
kunstneriske  Udvikling,  i  Tænkemaade  og  navnlig  i  dramatisk 
Opfattelse  Middelalderen  langt  nærmere  end  de  staa  vor  Tid 
og  de  have  netop  Middelalderens  Mangel  paa  Sentimentalitet. 
En  halvgammel  Mand,  der  tror  sig  klogere  end  andre  og  som 
for  at  undgaa  Hanrejskabet  opdrager  sig  en  Kone  efter  sit 
eget  Hoved  og  saa  bliver  taget  ved  Næsen  efter  alle  Kunstens 
Regler,  er  det  ikke  til  at  le  af  eller  er  der  noget  sørgeligt  i 
det?  En  gridsk  og  hævnsyg  Jøde,  der  bliver  fanget  i  sit  eget 
Net  og  mister  baade  Penge  og  Hævn,  er  det  bedrøveligt?  — 
nej,  en  glimrende  Spas! 

Saaledes  —  og  kun  saaledes  —  saa  Middelalderens  Pub- 
likum paa  disse  Emner.  Den  anden  Side,  den  følsomme,  den 
medlidende,  existerede  ikke  for  dem  paa  Scenen.  Dette  maa 
man  bestandig  erindre;  naar  man  ikke  vil  stødes  bort  af  den 
Mængde  Last,  som  tilsyneladende  saa  hjærteløst  er  hobet  op  i 
de  gamle  Farcer  og  Fastelavnsspil. 

Dog,  selv  om  man  formaar  at  sætte  sig  ind  i  Tænke- 
maaden,  forsoner  man  sig  vanskeligt  med  Formen,  der  rigtig- 
nok ogsaa  undertiden  er  saa  overvættes  raa,  at  man  næsten 
ikke  begriber,  at  ikke  alene  Mændene,  men  ogsaa  Middel- 
alderens dydige  Damer  overværede  Opførelsen  af  disse  Stykker. 
Og  det  er  der  næppe  nogensomhelst  Tvivl  om,  at  de  gjorde. 
Saaledes  véd  man  sikkert,  at  den  bekjendte  Farce  om  Møl- 
leren, *)  hvis  Sjæl  skulde  bringes  til  Helvede,  men  hvor  den 
dumme  Djævel  fik  reverenter  talt  noget  andet  i  sin  Pose  i 
Stedet  for  Sjælen,  blev  opført  i  Seurre  Aar  1496  sammen  med 


1)  Den   tilskrives   Andrieu    de   la   Vigne,    Forfatteren   til   Mysteriet    om    »Saint 
Martin*.      Dens   St^et  er  taget  fra  en  af  Rutebeufe  »Fabliaux«. 

eller  rettere  foran  Mysteriet  »Saint  Martin«,^)  hvilken  Fore- 
stilling saa  godt  som  hele  Byens  Befolkning  overværede. 
Farcen  om  Mølleren  er  ingenlunde  af  de  allerværste,  men  dog 
saa  grov,  at  dens  Opførelse  sammen  med  et  religiøst  Stykke 
og  overfor  et  udsøgt  Publikum  for  en  moderne  Betragtning 
bliver  helt  ufattelig. 

Stykkets  Pointe  er  imidlertid  vittig,  dets  hele  dramatiske 
Bygning  ikke  ilde  og  dets  Dialog  og  Situationer  i  al  deres 
Plumphed  virkelig  pudsige.  Den  første  Scene  viser  os  Mølleren 
paa  sit  Smærtensleje  og  hans  onde  Kone,  der,  langt  fra  at 
hjælpe  ham  i  hans  Sygdom,  tværtimod  benytter  sig  af  hans 
Svaghed  og  prygler  ham  paa  det  ubarmhjærtigste,  hver  Gang 
han  siger  noget,  der  mishager  hende.  Hun  har  efter  Mandens 
Sigende  aldrig  været  ham  tro  og  er  for  Tiden  indtaget  i 
Sogneprsesten,  der  derfor  er  Manden  en  slem  Tom  i  Øjet 

Præsten  sniger  sig  nu  ind  i  Huset,  og  han  og  Konen 
glæder  sig  med  den  aabenhjærtigste  Raahed  til  Mandens  Død, 
ved  hvilken  de  uforstyrrede  kunne  give  sig  hen  til  deres  Kær- 
lighed. Allerede  nu  tage  de  et  lille  Forskud  paa  Frem- 
tidens Glæder,  medens  Manden  ligger  og  bander  og  skælder  i 
Sengen. 

For  dog  ikke  at  bringe  ham  helt  ud  af  sig  selv,  aflægger 
Præsten  sin  gejstlige  Dragt  og  optræder  forklædt  som  en  Sla^- 
ning  ved  Møllerens  Sygeseng.  Den  arme  Hanrej  vil  i  Begyndelsen 
ikke  gaa  ind  paa  dette  Bedrag;*)  men  den  snedige  Præst  ind- 
spinder ham  i  et  Væv  af  Løgn  og  det  ender  med,  at  Mølleren 
faar  saa  megen  Tillid  til  ham,  at  han  endogsaa  betror  ham 
sine  Bekymringer  med  Hensyn  til  Konen  og  Præsten  og 
skælder  denne  sidste  dygtig  ud  i  hans  eget  Ansigt.    Den  fore- 


»)  Sml.  ovenfor  S.  82. 

^  Sin  Mistro  udtrykker  han  paa  følgende  drastiske  Maade: 
»Sainct  Jehan!   s'il  est  de  mon  lignaige 
C'est  du  quartier  devers  le  cul< 

givne  Slægtning  beværtes  med  Vin  og  Mad  af  den  falske  Kone 
og  hermed  ender  den  første  Afdeling  af  Stykket. 

Vi  føres  nu  til  Helvede,  hvor  Lucifer  raser  og  skælder, 
fordi  hans  Djævle  ikke  gør  Ulykker  nok.  En  Novice,  Djævelen 
Berithy  som  hverken  er  videre  kløgtig  eller  erfaren,  faar  det 
Hverv  at  skaffe  en  Sjæl  straks  til  sin  Herre  og  bringe  den  til 
Helvedes  dybe  Afgrund.  Men  Djævelen  er  saa  uvidende,  at 
han  end  ikke  véd  ad  hvilken  Vej  en  Sjæl  forlader  Legemet 
og  han  søger  Oplysning  hos  sin  strænge  Mester  Lucifer.  »Den 
gaar  bagud,«  svarer  denne,  »og  der  maa  du  lægge  dig  paa  Lur 
og  tage  den.«  ^) 

Berith  drager  tillidsfuld  til  Jorden  og  Scenen  flyttes  atter 
til  Møllerens  Hus,  hvor  det  nu  er  paa  det  yderste  med  den 
syge  Mand.  Han  sender  Bud  efter  Præsten  for  at  skrifte  sine 
Synder,  og  den  foregivne  Slægtning  skifter  atter  Dragt  og 
kommer  i  sin  sande  Skikkelse  tilbage  til  Sygelejet  og  mod- 
tager den  ikke  saa  lidt  betyngede  Møllersamvittigheds  Be- 
kendelser. 

Imidlertid  er  ogsaa  Berith  kommen  til  Stede  og  har  skjult 
sig  under  Møllerens  Seng  for  i  det  belejlige  Øjeblik  at  opfange 
den  Døendes  Sjæl  i  en  til  dette  Øjemed  medbragt  Sæk. 

Efter  det  anstrængende  Skriftemaal  befinder  den  Syge  sig 
meget  ilde  og  raader  Konen  og  Præsten  til  at  Qærne  sig.  Han 
opgiver  nu,  paa  sin  Maade,  Aanden  og  Djævelen  opfanger  glad 
hans  Sjæl  i  Sækken  og  gaar  hylende  og  skrigende  til  Helvede. ') 

Her  jubler  han  Lucifer  i  Møde,  at  han  medbringer  et 
herligt  nyt  Bytte,  og  alle  Djævlene  forsamle  sig  om  ham  for 
at  se  den  indfangede  Sjæl.  Han  tager  sin  Pose  frem  og 
tømmer   den    stolt   i    en    Kjedel.     Men  Virkningen   bliver  en 


')  »Elle  sort  par  le  fondement 

Ne  fals  le  guet  qu'au  tron  du  cu.« 
*)  n  mect  le  cul  dehors  du  Ilet,   et   le    deable   tend   son   sac,    cependant   qu'il 
chie  dedans:  puys,  s'en  va  cryant  et  hurlant. 

ganske  anden  end  den  tilsigtede.  Alle  Helvedesaandeme  vige 
tilbage  forfærdede  over  den  grusomme  Stank,  som  denne  Sjæl 
har,i)  og  den  arme  Berith  faar  en  dygtig  Dragt  Prygl  for  sin 
Ulejlighed.  Da  han  har  gjort  passende  Afbigt,  ender  Lucifer 
Stykket  med  en  højtidelig  Formaning  til  samtlige  Djævle  om 
aldrig  at  bringe  nogen  Møllersjæl  til  Helvede,  thi  den  er  kun 
idel  Snavs  og  Uhumskhed.  2) 

Men  undertiden  søges  Morskaben  i  disse  Stykker  ude- 
lukkende i  en  Opdyngen  af  Raaheder  og  svinske  Ord,  som 
ikke  synes  at  udmunde  i  nogensomhelst  Pointe,  men  kun  at 
bære  sin  Hensigt  i  sig  selv.  Saaledes  Farcer  om  Kjedel- 
flikkere  eller  Skorstenfejere,  hvis  bogstavelig  eneste  Handling 
bestaar  i  obskøne  Hentydninger  til  kjønslige  Fænomener,  med 
hvilke  de  to  Slags  Haandværkeres  Gjeming  sammenlignes. 
Navnlig  de  tyske  Fastelavnsspil  excellere  i  en  saadan  Svælgen 
i  Griseriet  for  dets  egen  Skyld,  selv  om  det  —  karakteristisk 
nok  —  navnlig  er  Fordøjelsesprocessens  Udslag,  for  at  bruge 
en  mildnende  Omskrivning,  der  synes  at  have  interesseret  det 
germanske  Publikum,  medens  Gallerne  behage  sig  mere  i 
kjønslige  Udmalinger.  Ligeledes  forekommer  Hanrejsmotivet 
langt  sjældnere  i  Tyskland  end  i  Frankrig,  medens  Tyskerne 
spotte  mere  over  de  arrige,  gamle  Fruentimmer  end  Fransk- 
mændene. 


^)  Dialogen  falder  saaledes: 

Sathan:   Qu'  esse  lå?    —    Proserpine:    Que   deable   esse  cy?     Ce  semble 
merde  toute  pure.   —   Lucifer:    C'est  mon!    Je   le  sens  bien   d'lcy.      Fy,    fy! 
oster  moy  telle  ordure,  etc. 
•)  »Sur  payne  de  hayne  assouvye, 

Defifens  que  nully,  par  envle, 
Desormais  l'ame  ne  procure 
De  munyer  estre  Icy  ravie, 
Car  ce  n'est  que  bran  et  ordure.c 
La  farce  du  munger  de  qui  le  diable  emportc  l'åme   en  enfer.      Udgivet  af 
P.  L.  Jacob  i  hans  Recuell  de  Farces,    Soties  et  Moralltés   du  XVe  siede.  — 
Paris  1859. 

Fra  de  øvrige  toneangivende  Lande  i  Europa  kjende  vi 
ikke  i  den  egentlige  Middelalder  nogen  betydningsfuld  Udvik- 
ling af  Farcedigtningen,  men  baade  Tyskland  og  Frankrig 
have  til  Gjengæld  givet  os  Materiale  nok  til  at  vi  kunne 
danne  os  et  fuldkomment  tydeligt  Billede  af  denne  folkelige 
Kunstart. 

Skjønt  den  franske  Farce  ^)  og  det  tyske  Fastelavnsspil 
synes  at  have  udviklet  sig  uafhængigt  af  hinanden  og  kun 
have  yderst  faa  Emner  tilfælles,  ere  de  dog  hinanden  meget 
lige  i  Grundkarakteren  og  tildels  ogsaa  i  Formen.  Det  er 
korte  Smaastykker,  altid  versificerede,  men  sjældent  inde- 
holdende mere  end  nogle  faa  hundrede  Vers,  de  bedste  byg- 
gede over  en  eller  anden  komisk  Pointe,  som  hyppigt  hentedes 
fra  en  lystig  Fortælling.  De  tyske  Fastelavnsspil  indledes  som 
oftest  af  en  lille  Prolog,  der  paabyder  Stilhed  og  antyder  Ind- 
holdet. Prologen  kaldes  gjeme,  som  i  Mysterierne,  »Precursort 
eller  »Herold«,  dog  ogsaa  »Einschreier«.  Saavel  de  franske, 
som  tyske  ende  undertiden  med  en  lille  Moral,  eller  et  Par 
gudfrygtige  Vers,  der  navnlig  efter  de  stærkt  uanstændige  Op- 
trin gjør  et  mærkeligt  Indtryk.  Undertiden  beder  Forfatteren 
ligefrem  om  Forladelse,  fordi  han  mulig  har  været  noget  for 
fri  i  sin  Spas. 

I  Form  som  i  Indhold  staa  dog  de  franske  Farcer 
gjennemgaaende  højt  over  de  samtidige  tyske.  Man  træffer 
iblandt  de  første  virkelige  smaa  komiske  Perler  og  ikke  alle 
ere  gjort  frastødende  ved  det  Smuds,  som  ellers  klæber  ved 
Størsteparten  af  dem.  Helt  fri  for  Uanstændigheder  er  saa- 
ledes  den  berømteste  af  hele  Genren,  Farcen  om  Pathelin,  den 


O  Oprindelsen  til  Ordet  Farce  er  det  latinske  Verbum  farcire,  den  i  Participium 
har  fartus  eller  farsus,  i  Hunkjøn  og  Neutrum  plur  farsa  Farcire  betyder 
at  stoppe,  at  fylde  ind  i,  og  farsa  er  da,  hvad  der,  ligesom  Fars  i  en 
Kalkun,  stoppedes  ind  i  de  gejstlige  Stykker.  —  Sml.  Julleville:  La  comédie 
et  les  moeurs,  p.  51. 

eneste,  hvis  Repliker  ere  blevne  ordsprogsmæssige  og  som  i 
forskjellige  Omarbejdelser  har  holdt  sig  paa  Scenen  lige  op 
til  vore  Dage.  Forfatteren  til  denne  lille  vittige  Komedie,  der 
er  fuld  af  ægte  gallisk  Opfindsomhed  og  lystigt  Lune,  er  som 
de  fleste  andre  Farceforfatters  ubekjendt;  men  at  den  ogsaa 
i  sin  egen  Tid  havde  en  Særstilling  og  en  overordentlig  Popu- 
laritet, derom  vidne  de  talrige  Udgaver  i  hvilke  den  i  Mod- 
sætning til  sine  Samtidige  er  udkommen.^)  Ogsaa  \scr  Pathelin 
den  eiM^ste,  der  overlevede  den  Nedsabling,  som  Renaissancens 
Humanister  i  Frankrig  foretog  paa  Middelalderens  foragtede 
Poeter. 

Som  bekjendt  er  Pathelin  en  forarmet  Advokat  uden 
Klienter.  Han  har,  den  Dag  Stykket  foregaar,  svoret  inden 
Sol  gaar  ned,  at  skaffe  sig  en  ny  Dragt,  som  han  haardt  har 
nødig.  Han  begiver  sig  da  i  dette  Øjemed  til  sin  Gjenbo, 
Klædekræmmeren  Guillaume  Joceaulmes  Butik,  smigrer  for  ham, 
taler  om  hans  salig  Fader,  hans  salig  Tante,  roser  hans  Varer 
og  lader  sig  endelig  af  Klædekræmmeren  overtale  til  at  kjøbe 
seks  Alen  dejligt  Klæde  for  ligesaa  mange  Daler.  Han  tager 
Klædet  med  sig  og  indbyder  Kræmmeren  til  at  komme  og 
spise  Gaasesteg  hos  sig,  samtidig  med  at  han  henter  sine 
Penge. 

Joceaulme  gaar  til  Pathelin,  men  finder  denne  i  Sengen 
og  Konen  svømmende  i  Taarer.  Pathelin  ligger  i  Febervanvid 
og  klager  sig  i  alle  Verdens  Tungemaal  —  han  taler  picardisk, 
flamsk,  provencalsk,  ja  endog  tyrkisk  —  saa  at  Kræmmeren 
ude  af  sig  selv  af  Forfærdelse  slaar  Korsets  Tegn  for  sig  og 
flygter  hjem. 

Paa  Vejen  møder  han  sin  Hyrde  Agnelet,  hvem  han  be- 
skylder for   at   slagte   og  spise  de  Faar,   der  er  betroede  til 


1)  Alene  fra  Slutningen  af  15de  Aarh.  findes  6  trykte  Udgaver,  i  16de  Aarh. 
udkom  24  forskjellige  Udgaver.  —  Se  Julleville:  Repertoire  du  théåtre  comi- 
que,  p.  191  fif. 

hans  Varetægt.  Agnelet  søger  at  hævde  sin  Uskyldighed,  der 
dog  ikke  er  meget  stor,  men  Joceaulme,  der  i  Forvejen  er 
rasende  over  ikke  at  have  faaet  Penge  for  Klædet,  lader  ham 
vide,  at  han  agter  at  stævne  ham  for  Retten. 

Agnelet  véd  da  ikke  bedre  Raad,   end  at  betro  sin  Sag  i 
Pathelins  Hænder  og  Pathelin,   der   er  vant  til  den  Art  mer 


FIg.  7.      Scener  af  Pathelin-Farcen.     Pathelin  handler  med  Joceaulme.  —  Pathelin 

plæderer  for  Retten. 

end  tvivlsomme  Sager,  er  ikke  raadvild,  men  foreslaar  Agnelet, 
at  han  overfor  Retten  skal  lade,  som  om  han  var  helt  tosset 
og  ikke  svare  andet,  hvad  Spørgsmaal,  man  end  giver  ham. 
end  »Bæh.U  Derpaa  betinger  han  sig  et  passende  Honorar  af 
den  brave  Faarehyrde,  naar  Sagen  er  endt  til  hans  Fordel, 
og  Agnelet  lover  gladelig,  at  han  nok  skal  blive  betalt. 

Sagen  kommer  nu  for  Retten,    men  da  her  Klædekræm- 
meren  opdager  Pathelin,  hvem  han  nylig  har  set  i  det  frygte- 

iigste  Feberdelirium,  gaar  han  helt  fra  Koncepterne  og  blander 
paa  den  mest  forvirrede  Maade  Historien  om  Klædet  og 
Historien  om  Faarene  sammen,  indtil  Dommeren  taber  Taal- 
modigheden  og  skælder  ham  dygtig  ud.^)  Og  da  han  af 
Agnelet  ikke  faar  andet  Svar  end  »Bæh  I«,  anser  han  denne 
for  en  stakkels  uskyldig  Taabe  og  frikjender  ham. 

Pathelin  finder  nu  Tidspunktet  kommet  til  Salærets  Be- 
taling og  minder  Agnelet  paa  adskillige  indtrængende  Maader 
om  hans  Løfter.  Men  til  Svar  faar  nu  ogsaa  han  det  evinde- 
lige »Bæh«,  som  han  selv  har  lært  ham.  Rasende  gaar  han 
hjem,  idet  han  maa  tilstaa,  at  han  har  fundet  sin  Mester  i 
en  simpel  Faarehyrde. 

Som  Stykket  overgaar  de  fleste  andre  samtidige  Farcer  i 
Betydning  og  navnlig  i  dramatisk  Sammenhæng,  saaledes  er 
det  ogsaa  i  materiel  Størrelse  ikke  saa  lidt  omfangsrigere  end 
dets  Brødre,  der  i  Reglen  afgjør  hele  den  theatralske  Konflikt 
i  Huj  og  Hast.  Pathelinfarcen  er  1600  Vers  stor,  men  er 
iøvrigt  lige  saa  lidt  som  andre  af  Middelalderens  Stykker  ind- 
delt i  Akter  eller  Scener.  Det  ene  Optrin  glider  uden  Stands- 
ning over  i  det  andet.  Stykket,  hvis  oprindelige  AflFattelsestid 
er  ubekjendt,  men  dog  med  temmelig  stor  Sikkerhed  kan 
sættes  til  Tidsrummet  kort  før  1470,  blev  i  Aaret  1706  optaget 
paa  Theåtre  frangais*  Repertoire  i  en  Bearbejdelse,  der  var 
læmpet  efter  Tidens  Smag  af  Komedieforfatteme  Braegs  og 
Palaprat  I  en  Skikkelse,  der  langt  mere  nærmede  sig  den 
originale  vandt  det,  fremført  af  den  bekjendte  Lærde  Ed,  Four- 
niery  en  ny  Sejr  paa  det  moderne  ft*anske  Theater  i  Aaret  1872. 
Ogsaa  som  Opera  comique  med  Musik  af  Bazin  er  Pathelin 
gaaet  mange  Gange  over  Scenen,  blandt  andet  paa  vort  kgl. 
Theater. 


')  I  denne  Scene  forekommer  det  berømte  »Revenens  å  ces  moutons«,  der  oftest 
fejlagtig  citeres  som  »Revenons  å  nos  moatons«. 

Intet  andet  middelalderligt  Skuespil  har  tilnærmelsesvis 
opnaaet  en  lignende  Popularitet  eller  en  saa  lang  Levetid  som 
denne  fornøjelige  Farce,  men  heller  ingen  anden  har  den 
dramatiske  Struktur  og  den  Sindrighed  i  Indfaldene  som  denne. 
De  fleste  andre  tage  sig  mere  ud  som  Anekdoter  satte  i  Dialog- 
form, og  det  vilde  næppe  lykkes  nogen  anden  at  erhverve  sig 
Plads  paa  en  moderne  Scene.  En  enkelt  komisk  Situation 
træder  i  Stedet  for  en  udviklet  Intrige.  Saaledes  f.  Ex.  i  den 
bekjendte  Farce  om  »Vaskekjedlen«  (le  Cuvier),  der  handler 
om  en  skikkelig  Mand,  Jacquinoty  som  er  frygtelig  forkuet  af 
sin  Kone  og  Svigermoder.  Han  klager  sig  ynkelig  over,  at 
han  har  for  meget  at  bestille  i  Huset  og  for  at  forebygge 
fremtidig  Strid,  mener  Svigermoderen  det  bedst,  at  han  faar 
opskrevet  paa  en  Liste  (rollet)  alle  de  Pligter,  der  paahviler 
ham.  Det  sker.  Konen  dikterer  ham  en  lang  Række  Arbejder, 
som  han  har  at  besørge :  han  skal  staa  først  op  om  Morgenen, 
han  skal  rede  Seng,  se  efter  Barnet  om  Natten,  bage  Brød 
o.  s.  V.,  o.  s.  V.  og  hver  Gang  han  vil  gjøre  Indsigelser,  bliver 
han  hurtig  bragt  til  Tavshed  af  den  haandfaste  Kone. 

Nu  er  da  Listen  endelig  færdig  og  Jacquinot  giver  sig 
straks  i  Lag  med  en  af  sine  Pligter,  den  nemlig,  at  hjælpe 
Konen  med  at  vaske.  Men  just  som  Ægteparret  er  i  Færd 
med  at  vride,  giver  Jacquinot  lumskelig  slip  paa  den  ene  Ende 
af  Tøjet,  saa  Konen  falder  paa  Hovedet  ned  i  den  store  Vaske- 
kjedel.  Her  raaber  og  skriger  hun  nu  om  Hjælp;  men  Jac- 
quinot tager  sindigt  sin  Liste  frem  og  ser  nøje  efter,  om  det 
nu  ogsaa  hører  med  til  hans  Pligter  at  hjælpe  Konen  op  af 
Vaskekjedlen.  Han  finder  det  ikke  og  svarer  uafladelig  paa 
alle  Konens  Nødraab: 

Cela  n'est  pas  å  mon  rollet! 
(Det  staar  ikke  paa  min  Liste!) 

Svigermoderen  er  imidlertid  kommen  til,  men  hendes 
Kræfter  forslaa  ikke  til  at  faa  Datteren  op  af  Kjedelen.  Der 
er  da  intet  andet  for  de  to  Fruentimmer  at  gjøre,  end  at  give 
efter,  og  Konen  lover  for  Fremtiden  at  være  en  lydig  og 
underdanig  Hustru  og  lade  Manden  beholde  Herredømmet. 
Paa  disse  Vilkaar  hjælper  Jacquinot  hende  atter  op,  men  at 
han  ikke  har  en  ubetinget  Tro  paa  Fremtiden,  viser  Slutnings- 
replikken,  hvor  han  siger: 

Heureux  serai  se  marché  tient 
(Glad  skal  jeg  være,  hvis  hun  holder  Forliget.) 

Undertiden  have  Farcerne  en  stærkere  udtalt  moralsk 
Pointe,  som  i  de  to  Farcer  om  »Konerne,  der  lade  deres 
Mænd  smelte  om<  og  »Mændene,  der  lade  deres  Koner  salte«. 
Moralen  er  i  begge  den  samme:  Ægteskabet  kan  være  galt  og 
latterligt  nok,  men  prøv  dog  ikke  paa  at  gjøre  en  Forandring, 
for  saa  bliver  det  blot  meget  værre.  Tydeligst  er  den  maaske 
udtalt  i  den  første  af  disse  Farcer.  To  unge  Koner  have 
giftet  sig  med  to  gamle  Mænd.  Det  er  skikkelige  Ægtemænd, 
som  lade  Konerne  beholde  Regimentet,  og  da  de  ere  rige, 
kan  da  give  deres  Koner  saa  mange  Gaver,  de  vil  have,  og 
lade  dem  deltage  i  alle  Fester.  De  have  alt,  hvad  deres 
Hjærter  begjære:  smukke  Boliger,  prægtige  Klæder,  dejlige 
Smykker,  men  alt  dette  trøster  dem  dog  ikke  for  den  ene 
Ubehagelighed,  at  Mændene  ere  gamle  og  svage.  —  Der  op- 
træder nu  en  Støber  (fondeur),  Urtjrpen  til  Ibsens  Klokkestøber 
i  »Per  Gynt«,  og  de  misfornøjede  Koner  faa  da  den  Ide  at 
foreslaa  ham  at  støbe  deres  Mænd  om.  Støberen  gaar  ind  der- 
paa  mod  en  Betaling  af  100  Daler  for  hver,  men  han  raader  dem 
dog  først  fra  Experimentet.  »De  skulde  ikke  gjøre  det,«  siger 
han,  »for  de  skifte  Karakter  sammen  med  Alderen.«  —  Men 
Konerne  lade  sig  ikke  sige;  de  have  nu  én  Gang  sat  sig  i 
Hovedet,   at  Mændene  skulle  være  unge  og  da  Mændene  selv 

heller  ikke  have  noget  at  indvende  derimod,  tager  Støberen 
fat  paa  sit  Arbejde.  »Blæs  dygtigt«,  sige  Konerne  til  ham,  »spar 
ikke  paa  noget.«  —  »Men  hvis  der  nu  bliver  fire  Mænd  ud 
af  dem?«  —  »Det  gjør  ikke  noget,  det  er  netop,  hvad  vi  kan 
bruge.«  —  Endelig  er  da  Omstøbningen  færdig.  Ægtemændene 
komme  ud  af  Ovnen  som  unge,  smukke,  raske  Mænd,  fuld- 
komment forvandlede.  Men  Støberen  havde  sagt  sandt:  ogsaa 
deres  Karakter  har  ændret  sig,  De  ere  nu  blevne  bydende  og 
korte  for  Hovedet,  de  befale  og  ville  adlydes.  De  forlange 
straks  Nøglerne  til  Huset  og  da  Konerne  gjøre  Modstand,  faa 
de  Prygl.  —  Fortvivlede  over  deres  Uheld  løbe  de  skuffede 
Hustruer  atter  til  Støberen  og  bønfalde  ham  om  atter  at  putte 
Mændene  i  Smelteovnen,  for  at  de  dog  bare  kunne  blive  gamle 
igjen.  Men  Støberen  erklærer,  dette  for  en  ugjørlig  Ting  og 
sender  dem  hjem  med  følgende  Moral:  »Behold,  mine  Damer, 
Deres  Mænd,  saadan  som  de  ere,  og  tænk  ikke  paa  at  faa 
dem  smeltet  om.« 

En  fuldkommen  Pendant  til  denne  Farce  er  den  om 
»Mændene,  der  lade  deres  Koner  salte«.  Et  Par  dumme 
Ægtemænd  finde  deres  Koner  for  »søde«  —  trop  doulces  — 
og  faa  en  Charlatan,  maistre  Macé,  til  at  »salte«  dem  for 
10  Franks  Stykket.  Da  de  først  ere  saltede,  er  Sødheden  saa 
fuldstændig  gaaet  af  dem,  at  de  prygle  deres  Mænd,  og  disse 
anraabe  forgæves  Mester  Macé  om  atter  at  tage  Saltet  af  dem. 
Men  denne  har  nu  udtømt  sin  Kunst  og  Konerne  maa  blive 
som  de  ere.  — 

De  egentUge  Farcer  bød  Fremstillerne  en  stor  Rigdom  af 
forskjellige  Figurer.  Der  fandtes  næsten  enhver  Afskygning 
fiti  alle  Samfundslag,  Præster,  Læger,  Skolemestre,  Studenter, 
Haandværkere,  Bønder,  Kræmmere,  Adelsmænd,  Advokater, 
Kvinder  i  alle  Aldre,  dydige,  arrige,  løsagtige  —  alt  tegnet  i 
faa  raske  Streger,  let  henkastede  Karikaturer,  som  ikke  op- 
fordrede  til    nogen    sindrig    eller   lidenskabelig   Fordybelse   i 

Karakteren,  men  som  tillod  Skuespilleren  at  benytte  komiske 
Iagttagelser  fra  det  daglige  Liv,  Gebærder  og  Tonefald,  som 
vakte  en  levende  Erindring  om  den  Stand,  som  Figuren  til- 
hørte, kort  sagt  brogede  Overfladebilleder  rundt  fra  det  vfrke- 
lige  Liv. 

Derimod  kjendtes  ikke  de  staaende  Komedietyper,  som 
var  saa  almindelige  i  de  græske  og  romerske  Intrigestykker 
og  som  skulde  gjenopstaa  i  den  italienske  Komedie  og  derfra 
gaa  over  til  det  franske  klassiske  Theater  og  i  det  øvrige 
Europas  Efterligninger.  Selv  om  mange  Figurer  i  de  gamle 
Farcer  kunne  ligne  hinanden  og  ikke  have  nogen  egentlig 
anden  Forskjellighed  end  Navnene,  er  det  dog  tydeligvis  Prin- 
cipet,  stadig  at  hente  Karaktererne  direkte  ud  af  det  virkelige 
Liv  og  det  falder  ikke  Datidens  Digtere  ind  at  benytte  den 
én  Gang  anvendte  Figur  som  en  fast  Type  i  alle  Stykker. 
Ikke  en  Gang  en  bestemt  Narretype  have  vi  i  Farcelitteraturen. 
Ganske  vist  forekommer  le  Badin  i  en  Del  Stykker,  men  dog 
ingenlunde  saa  hyppigt  eller  med  en  saa  udpræget  Ejen- 
dommelighed, at  man  kan  sige,  at  der  her  er  slaaet  en  bestemt 
Spasmagertype  fast. 

Noget  anderledes  stiller  det  sig  med  den  særegne  Art 
Farcer,  som  opstod  i  Frankrig  under  Navnet  Sotties.  Sottierne 
var  de  Stykker,  som  hørte  til  de  specielle  Narreselskabers 
Repertoire  og  opførtes  indenfor  deres  Kreds.  Af  saadanne 
Narreselskaber  existerede  der  mange  i  Frankrig  under  for- 
skjellige  Navne  som  de  berømte  »sorgløse  Børnc  —  Enfants- 
sanS'Souci  —  i  Paris,  og  ved  Fastelavnstider  drev  de  deres 
Løjer  og  opførte  deres  lystige  Stykker.  Narreselskabeme  ville 
blive  nærmere  omtalt  i  det  følgende  Kapitel;  her  skal  kun 
gives  en  Antydning  af  deres  Repertoires  Art 

Ved  Sottien  forstaar  man  nu  gjeme  en  Farce  med  staaende 
Narrefigurer,  som  »Narreprinsen«  og  »Narremoderenc  —  Prince 
des  Sots  og  Mére-Sotte  —  de  øverste  i  Narrelavet,  <^  deres  under- 

givne,  de  almindelige  Narre  i  forskjellige  Afskygninger  og  det 
hedder  sig  som  oftest,  at  medens  Farcen  behandler  dagligdags 
borgerlige  Emner  rent  komisk,  er  Sottien  en  Art  politisk 
Satire,  der  tager  offentlige  Spørgsmaal  under  sin  lystige  Be- 
handling. I  selve  Tidens  Sprogbrug  var  der  dog  næppe  denne 
bestemte  Afgrænsning  mellem  Sottie  og  Farce,  men  ganske 
vist  er  det,  at  navnlig  op  i  det  16de  Aarhundrede  udfoldede 
der  sig  en  politisk  Sottie,  der  ikke  spottede  i  Flæng  og  skar 
alle  over  én  Kam,  men  som  tog  direkte  Sigte  paa  bestemte 
Forhold  og  lod  det  gaa  ud  over  bestemte  Partier.  Det  var 
især  under  Kong  Ludvig  d.  12te,  at  den  politiske  Sottie  tog 
Fart.  Middelalderen  kjendte  intet  til  Aviser,  politiske  Møder 
eller  lignende  Agitationsmidler.  Det  var  da  ingen  daarlig  Idé 
at  tage  Theatret,  der  samlede  saa  meget  Publikum  om  sig  i 
den  politiske  Agitations  Tjeneste.  Man  fremstillede  naturligvis 
ikke  direkte  de  Personer  og  Forhold,  man  vilde  til  Livs,  —  det 
vilde  ikke  være  bleven  tilladt  —  men  man  kastede  saa  gjennem- 
sigtigt  et  Slør  af  Navnefordrejelser  og  Ordspil  over  dem,  at 
det  blev  enhver  klart,  hvor  Pilen  skulde  ramme.  Saaledes 
f.  Ex.  da  i  Aaret  1503  Marechalen  af  Rohan  havde  haft  en 
Strid  med  Ludvig  den  12tes  Dronning  Anna  og  var  falden  i 
Unaade,  blev  der  i  Paris  opført  et  Stykke,  hvor  en  Grovsmed 
—  maréchal  —  vil  sko  et  Æsel  —  Anne,  åne  —  men  faar  et 
Spark  af  dette,  saa  han  slynges  langt  bort. 

Medens,  som  tidligere  sagt,  de  fleste  dramatiske  Forfatter- 
navne fra  denne  Tid  ere  gaaet  i  Forglemmelse  eller  dog  som 
oftest  ikke  siger  os  noget  ud  over  selve  Navnets  Lyd,  har  den 
politiske  Sotties  Hovedforfatter  Pierre  Gringoire^  hævdet  sig  op 
til  vore  Dage,  takket  være  den  poetiske  Behandling,  som  han 
lo  Gange  har  været  Gjenstand  for,  først  i  Victor  Hugos  berømte 
Roman  »Notre  Dame  de  Parisf,  senere  i  Th,  de  Banvilles  ynde- 
fulde  Skuespil,  der  bærer  den  gamle  Digters  Navn.  Men  de 
poetiske  Behandlinger  have  rigtignok  ikke  levnet  meget  mere 

end  selve  Navnet  af  den  virkelige  Gringoire,  der  synes  at  have 
været  alt  andet  end  en  forsulten  Drømmer  eller  fantastisk 
Pedant. 

Pierre  Gringoires  Digtervirksomhed  falder  under  Ludvig 
d.  12te  —  ikke  under  Ludvig  d.  Ilte.  Han  fødtes  omkring 
Aar  1475  i  Normandiet  og  var  altsaa  c.  23  Aar,  da  Ludvig 
d.  12te  kom  paa  Tronen.  Under  denne  Konge  havde  de 
lystige  Broderskaber  laBazochedu  Palais  og  »de  sorgløse  Børn<i^, 
deres  højeste  Blomstring,    Kongen  forstod  ikke  blot  at  benytte 

disse  Selskaber  til  Fordel  for 
sin  Politik,  men  baade  han  og 
Dronning  Anne  de  Bretagne 
havde  megen  Smag  for  deres 
muntre  Narrespil. 

Som  ung  Mand  traadte 
Gringoire  ind  i  »de  sorgløse 
Børns«  Lav,  hvor  han  var  en 
ivrig  Skuespiller  og  tillige  for- 
fattede en  Mængde  forskjellige 
Stykker.      Hans  først  Aerbejde 

Fig.  8.    Pierre  Gringoire  som  »Narre-  ._        ,.,.       ,...,.  , 

^      rt>Au      xr  1^      «^        er    en     Moralitet     betitlet     »fe 

moder«  (i  Randen  hans  Valgsprog). 

Chateau  de  Laboart  (1499).  I 
35  Aars  Alderen  havde  han  opnaaet  den  næsthøjeste  Værdig- 
hed i  Lavet;  han  var  blevet  Mére-Sotte,  Narremoder,  der  kun 
havde  Narrefyrsten,  Prince  des  Sots,  over  sig.  Denne  Titel 
brugte  han  fremtidig  hyppigt  som  Forfatternavn  (les  Fantaisies 
de  Mére-Sotte,  les  Menus  Propos  de  Mére-Sotte), 

Gringoire  har,  efter  hvad  man  kan  slutte,  været  en  foretag- 
som og  praktisk  Mand,  hvis  Ærgerrighed  ikke  fandt  sig  tilfreds- 
stillet ved  at  spille  og  skrive  de  lystige  Stykker  for  Lavs- 
brødrene.  Han  gik  i  Kompagni  med  en  Tømrermester  Jehan 
Marchant  og  blev  en  Art  Festarrangør  eller  Impresario  for  de 
Skuespil,    som    officielt   afholdtes    af  Byen    Paris.      Medens 

Tømreren  lavede  Theatret,  arrangerede  Gringoire  Skuespillene, 
som  navnlig  anvendtes  ved  fyrstelige  Personers  Indtog  i  Byen. 
Ved  disse  Lejligheder  var  det  dog  kun  Pantomimer  og  levende 
Billeder  som  opførtes. 

Gringoire  var  imidlertid  ogsaa  Forfatter  til  virkelige  My- 
sterier, saaledes  skrev  han  for  Murer-  og  Tømrerlavet  i  Paris 
det  tidligere  omtalte  Vie  de  Saint-Louis. 

Af  selve  Kongen  blev  han  benyttet  som  politisk  Agitator 
i  hans  Kamp  mod  Pave  JuUus  den  Anden  og  det  lykkedes 
virkelig  Gringoire  i  sin  Satire  »la  Chasse  au  cerf  des  cerfs«,^) 
i  Moraliteten  om  »den  stædige  Mand«,  VHomme  obstiné  og 
navnlig  i  Sottien  »Narrefyrsten«,  le  Prince  des  Sots,  at  vække 
Had  hos  Menigmand  mod  Kongens  gejstlige  Modstander. 
»Narrefyrsten«  opførtes  sammen  med  Moraliteten  Fastelavns- 
tirsdag  1512  i  Hallerne  i  l'aris  og  vakte  stort  Røre  om  Grin- 
goires  Navn. 

Frants  den  Førstes  Regjering  var  ikke  gimstig  for  Skue- 
spillet i  det  hele  og  navnlig  ikke  for  den  politiske  Sottie,  som 
var  Gringoires  Styrke.  Tillige  synes  han  ogsaa  at  være  bleven 
fordunklet  af  de  italienske  Komikere,  som  paa  denne  Tid 
begyndte  at  trænge  ind  i  Paris.  Praktisk  gribende  Øjeblikket 
trak  han  sig,  efter  at  have  giftet  sig  (1518),  tilbage  til  Lothringen, 
hvor  han  blev  Vaabenherold  hos  Hertug  Antoine  og  antog 
Navnet  VaudemonL  Her  viede  han  sit  Talent  til  en  Politik, 
som  var  ganske  forskjellig  fra  den,  han  havde  dyrket  under 
Ludvig  d.  12te,  idet  han  syntes  bitter  over  at  Hoffet  foretrak 
de  udenlandske  professionelle  Skuespillere  fremfor  hans  egen 
Kunst,  der  dog  havde  vist  Frankrig  adskillige  Tjenester.  I  sin 
nye  Herres  Tjeneste  levede  han  et  mere  ubemærket  Liv  end 
tidligere.      Og    efter   1527,    hvor  han   udgav    sine    »Notables 


^)  Cerf  des  cerfk,  ^Jo^tenes  Hjort,  et  Ordspil  med  Pavens  Titel  urvm  servorum 
det,  le  serf  des  serfs. 

renseignements,  adages  et  proverbes*,  lod  han  ikke  mere  høre 
fra  sig  i  Litteraturen.  Han  døde  c.  63  Aar  gammel  i  Slut- 
ningen af  Aar  1538  eller  Begyndelsen  af  1539. 

Gringoires  Hovedværk,  Sottien  »Narrefyrsten«,  er  en  god 
Type  paa  denne  Art  af  komiske  Stykker.  Dens  Handling  er 
omtrent  lig  Nul  og  al  dens  Betydning  ligger  i  de  stadige  Allu- 
sioner til  politiske  Personer  og  Begivenheder,  som  ligge  bag 
de  barokke  Navne  og  tilsyneladende  lystige  Ord.  Hoved- 
personerne i  denne  Sottie  er  Narrefgrsten  selv,  der  betyder 
Ludvig  d.  12te;  han  ligger  i  Strid  med  Narremoderen,  der  op- 
træder forklædt  som  »den  hellige  Kirke«  og  skal  være  Pave 
Julius  den  Anden.  En  tredje  Hovedperson  er  la  Satte- 
Commune  o:  Folket,  der  er  fortvivlet  over  Striden  og  absolut 
ønsker  Fred,  thi,  som  det  siger:  Enden  bliver  dog  altid,  at 
jeg  maa  betale  Gildet,  i)  Stykket  ender  med,  at  Klæderne 
blive  trukne  af  Narremoderen,  saa  at  enhver  kan  se,  hvem 
hun  er,  ikke  den  hellige  Kirke,  men  kun  Mére-Sotte.^)  Og 
derfor  sættes  hun  ned  fra  den  Trone,  hun  med  Urette  har 
tilranet  sig,  hvilket  med  andre  Ord  vil  sige:  det  eneste,  der 
er  at  gjøre  ved  Pave  Julius  den  Anden,  er  at  sætte  ham  af^ 
thi  han  er  uværdig  til  at  repræsentere  den  hellige  Kirke.  — 

I  Tyskland  havde  Farcen  eller  som  den  der  kaldtes 
»Fastelavnsspillet«  sit  fornemmeligste  Hjemsted  i  Nurnhergy 
i  alt  Fald  stamme  de  fleste  bevarede  Spil  fra  denne  Stad, 
hvor  i  det  hele  et  rigt  aandeligt  og  industrielt  Liv  pulserede 
saavel  i  Middelalder  som  Renaissance.  De  gamle  Skikke 
holdtes  i  Hævd  og  hver  Fastelavn  drog  maskerede  Skarer  af 
Haandværkssvende  Gaderne   rundt   og   sang   deres  Vers  eller 


^)  »Enfiii  je  paie  toi^ours  I'escot.« 

')  »Affin  que  chascim  le  cas  notte 

Ce  n'est  pas  Mere  Saincte  Eglise 
Qui  nous  £edt  guerre;  sans  feintise 
Ce  n'est  que  nostre  Mere  Sotte«. 

spillede  deres  smaa  Scener  i  de  lystige  Narreforldædninger. 
Ogsaa  Danse  hørte  til  og  mange  af  de  ældste  af  disse  tyske 
saakaldte  Skuespil  gjøre  i  Grunden  nok  saa  meget  Indtryk  af 
at  være  en  lille  Introduktion  til  den  lystige  Hanedans  ^)  eller 
den  statelige  Sværddans,  baade  fordi  de  ere  saa  korte,  fordi 
de  savne  enhver  dramatisk  Pointe  og  fordi  de  ende  med  en 
Opfordring  til  at  begynde  Dansen.  En  af  Fastelavnsnarrene 
havde  det  Hverv  at  anmelde  Kammeraternes  Ankomst  og  det 
begyndende  Skuespil.  En  saadan  Forløber  kaldtes  »Ind- 
skrigeren«  —  der  Einschreier ,  sml.  det  franske  crieur  —  og 
hans  Bestilling  og  Navn  bibeholdtes  ogsaa  senere,  da  Styk- 
kerne ikke  stod  direkte  i  Forbindelse  med  Fastelavnsoptogene, 
som  Prologus.  En  »Udskriger c  endte  Spillet  og  naar  den 
lille  Trup  havde  faaet  sin  Belønning  i  et  Krus  01  eller  et 
Glas  Vin,  undertiden  ogsaa  en  lille  Pengegave,  drog  den  videre 
til  næste  Gade.  Disse  Fastelavnsoptog  kaldtes  »Schembart- 
laufenc  og  ud  fra  disse  stammer  den  rige  Farceliteratur  i 
Niimberg. 

Nogen  udpræget  Forskjel  i  Form  og  Indhold  mellem  de 
tyske  og  franske  Farcer  er  der  for  saa  vidt  ikke.  Blot  staa 
de  tyske  i  kunstnerisk  Udarbejdelse  og  sproglig  Frihed  meget 
langt  tilbage  for  de  franske.  Medens  i  Frankrig  Dialogen  er 
ret  levende  og  Versene  stadig  brudte  paa  en  afvekslende 
Maade,  følge  Replikeme  i  de  tyske  Spil  som  oftest  i  Form  af 
regelmæssige  Strofer  efter  hinanden.  Versene  rimes  to  og  to 
sammen  og  det  er  yderst  sjældent,  at  de  brydes,  saaledes  at 
én  Person  har  det  første  Rim  og  en  anden  fortsætter  med  det 
næste;  men  sker  dette  endelig,  saa  bemærkes  det  udtrykkeligt 


*)  Hanedansen,  der  længe  holdt  sig  som  yndet  Selskabsdans  og  som  er  os 
bekjendt  fra  Holbergs  »Maskeraden«,  var  oprindelig  en  landlig  Dans,  hvor 
Danserne  maatte  balancere  med  et  Vinfod  paa  Hovedet.  Belønningen  for  den 
dygtigste  Danser  var  en  Hane.     Se  Creizenach,  a.  V.  411. 

i   den   sceniske  Anmærkning,   aabenbart  for  at  Skuespilleren 
ikke  sk^  tage  fejl.    Saaledes  f.  Ex.  i  »Neithartspillet«: 

Neithart. 
Gott  gruesz  euch,  lieber  Herr  und  liebe  frau! 
Helfl  mir,  das  ich  ain  kloster  pau! 
Uns  hat  got  zu  euch  gesant. 
Ich  han  euch  pracht  ain  ganz  convent, 
Die  han  ich  all  selber  geweihet. 
Get  dann!  Wer  will  werden  peicht, 
Der  mag  wol  werden  seiner  sunden  an. 

Der  Herzog  der  erfQllt  den  Reim  und  spricht: 

Herr  Neithart,  ir  seit  ein  guoter  man.  ^) 
o.  s.  V. 

Hvad  Indholdet  angaar,  er  der  allerede  gjort  opmærksom 
paa  visse  Forskjelligheder,  som  hang  sammen  med  Forskjellen 
i  Folkekarakteren.  Hertil  kan  endnu  føjes,  at  vi  i  Frankrig 
ikke  tilnærmelsesvis  finde  den  grove,  ja  ligefrem  hadefulde 
Spotten  over  Bondestanden,  som  er  almindelig  i  de  tyske 
Spil.  En  overordenlig  stor  Mængde  af  disse  Stykker  gaa  kun 
ud  paa  at  fremstille  Bønderne  som  skidne,  raa  og  fejge  Dyr 
og  Bønderpigerne  som  lystne  og  kyniske  Fruentimmer.  En 
yndet  Spøg  er  det,  at  behandle  landlige  Frier-  og  Bryllups- 
scener,  hvor  den  unge  Pige  naturligvis  skildres  som  ganske 
det  modsatte  af  en  Rosenbrud  og  hvor  hendes  legemUge  For- 
trin og  Fejl  drøftes  af  Forældre  og  Brudgom  med  en  Lige- 
fremhed, der  ikke  lader  noget  tilbage  at  ønske,  hvor  Skrifte- 
faderen »kredenserc  Bruden  og  hvor  Brudegaverne  bestaar  i 
gamle  Bukser,  Hatte,  Kedler  og  lignende  Herligheder. 


1}  Gud  være  med  Eder,  kjære  Herre  og  kjære  Frue!  ^jælp  mig,  at  Jeg  kan 
bygge  et  Kloster!  Os  har  Gud  sendt  til  Eder.  Jeg  har  bragt  Jer  et  helt 
Konvent,  dem  har  jeg  alle  selv  indviet,  Kom  da!  hvem,  der  vil  skriftes, 
han  kan  blive  sine  Synder  kvit.  Hertugen  udfylder  Rimet  og  siger:  Hr.  Neit- 
hart, I  er  en  god  Mand.c 

Et  særlig  drastisk  Udslag  giver  Bondehadet  sig  hos  disse 
gamle  Forfattere,  der  selv  vistnok  saa  godt  som  udelukkende 
var  Kjøbstadfolk,  ^)  i  det  store  »Neithartspil«,  det  største  af 
alle  tyske  Fastelavnsspil,  idet  det  er  over  2000  Vers  langt. 
Intrigen  i  dette  Stykke  er  yderst  spinkel,  men  det  hele  Spil  er 
aabenbart  en  Ramme  om  en  Række  Danse,  gratiøse  Rund- 
danse af  Ridderfrøkener,  groteske  Bondedanse,  Styltedanse  og 
lignende. 

Det  begynder  saaledes,  umiddelbart  efter  Prologen,  med 
at  Piberne  spille  op  og  »Hertuginden c  med  sine  Jomftnier  og 
Fruer  danse  og  straks  derefter,  som  en  Art  Parodi  herpaa 
danse  de  plumpe  Bønder  med  deres  Fører,  Engelmair^  i  Spidsen. 
I  det  hele  svinger  Handlingen  bestandig  uden  synderlig  Over- 
gang mellem  disse  to  Milieuer:  Hertugens  Hof  og  Engelmairs 
Bondeselskab.  Man  er  i  Foraarstiden ,  den  skjønne  Maj 
nærmer  sig  og  Hertuginden  ønsker  sig  at  se  den  første  Viol. 
Den  unge  Ridder  Neithart  gaar  ud  for  at  søge  den  og  det 
lykkes  ham  ogsaa  straks  at  finde  den.  Han  sætter  sin  Hat 
over  den  som  Mærke  og  gaar  glad  syngende  hjem  til  Hoffet 
for  at  hente  Hertuginden  og  Damerne. 

Men  ikke  saa  snart  er  Neithart  borte  før  en  af  Bønderne, 
Enzlman,  tager  Hatten  op,  plukker  Violen  og  sætter  en  anden, 
mindre  vellugtende  Erindring  i  Stedet.  2) 

Nu  vender  Hertuginden  og  hendes  Følge  tilbage,  ledede 
af  Neithart,  og  Hertuginden  beordrer,  at  alle  skulle  danse 
omkring  Violen. 


*)  Til  de  allerfleste  Fastelavnsspil  ere  Foriktteme  ubel^endte.  Kun  Navnene 
paa  to  NQmbergerdigtere  ere  os  overleverede,  Jæmstøber  og  Bøssemager  Hdns 
Roseupiat  fra  Midten  af  15de  Aarhundrede  og  Barber  og  Mestersanger  Hans 
Folz  fra  Slutningen  af  samme. 

O  Dette  foregaar  ganske  ugenert  paa  Scenen.  I  den  sceniske  Anmærkning 
staar:  Und  Enzlman  der  nimbt  den  huot  auf  und  pricht  den  Yeiol  ab  und 
thuot  ein  Dreek  an  des  Veiol  stat  und  dekt  in  vider  mit  dem  huot  zu. 

Mit  pfeifen  und  mit  schalmaien 

Sullen  wir  darumb  raien 

Wir  wellen  auf  den  freudenplan 

Den  lieben  sumer  schon  empkan 

Was  ich  sprich,  das  main  ich  ganz. 

Schicht  nach  den  spilleuten  und  macht  den  tanz. 

Der  danses  nu;  men  efter  Dansen  løfter  Hertuginden 
Hatten  op  for  at  se  den  yndige  Vaarblomst.  Hun  viger  med 
Væmmelse  tilbage  for  det,  hun  ser  og  gaar  forbitret  bort  med 
sine  Jomfruer,  efter  at  have  holdt  en  Tordentale  til  den  uskyl- 
dige Neithart. 

Denne,  der  har  staaet  maalløs,  medens  den  høje  Frue  var 
til  Stede,  bryder  nu  ud  i  et  voldsomt  Raseri  og  sværger  en 
frygtelig  Hævn  over  den,  som  har  spillet  ham  dette  Puds. 
Det  oplyses  snart,  at  den  plumpe  Streg  skriver  sig  fra  Bøn- 
derne og  Neithart  begynder  nu  et  formeUgt  Korstog  mod 
disse.  Om  de  forskjellige  Pinsler,  som  Neithart  og  hans 
Staldbrødre  lade  de  ulykkeUge  Bønder  gjennemgaa,  handler 
saa  Resten  af  Stykket;  snart  tage  de  dem  tilfange,  skære  det 
ene  Ben  af  hver  af  dem  og  binde  dem  et  Træben  paa  i 
Stedet;  snart  drikkes  de  fulde  og  i  deres  Rus,  som  varer  i  tre 
Dage  —  men  paa  Scenen  naturligvis  er  forbi  i  et  Minut  — 
klæder  Neithart  dem  i  Munkekutter  og  driver  syndig  Spas  med 
dem.  Her  forekommer  en  Replik,  der  er  som  et  embryonisk 
Udkast  til  den  berømte  Monolog  af  »Jeppe  paa  Bjergetc  i 
Baronens  Seng.  Bonden  Madlhaubt  vaagner  op  efter  sin  tre 
Dages  Rus  og  udtrykker  sin  Forbavselse  over  at  finde  sig 
selv  som  Munk  paa  følgende  Maade:  »Herregud  I  hvad  er  dog 
dette?  Er  det  jeg  eller  er  det  ikke  jeg?  Eller  hvordan  er  jeg 
kommen  i  denne  Gestalt,  at  jeg  er  bleven  til  en  Præst?  Har 
jeg  forandret  mig  siden  i  Dag  og  er  jeg  en  Munk,   skjønt  jeg 

aldrig  var  lærd?  Hvem  har  givet  mig  det?  Jeg  troede,  jeg  var 
en  Bonde.fi) 

Endelig  komme  ogsaa  Djævlene  til,  med  Lucifer  i  Spidsen 
og  stifte  Splid  mellem  Bønderne  indbyrdes,  saa  der  udvikler 
sig  et  stort  Slagsmaal  med  blanke  Vaaben.  Stykket  ender 
med,  Neithart  faar  baade  Ros  og  Gaver  af  Hertugen  for  sin 
Iver  overfor  Bønderne. 

Det  er  tvivlsomt  om  »Neithartspillet«,  som  de  fleste  andre 
Fastelavnsspil,  der  fra  denne  Tid  ere  bevarede,  hørte  hjemme 
i  Numberg;  hverken  dets  Hjemsted  eller  dets  Forfatter  ere 
kjendte.  Men  Numberg  vedblev  i  hvert  F^d  endnu  i  lange 
Tider  at  bevare  sit  Supremati  i  den  tyske  Theaterdigtning,  ja 
udfoldede  sig  vel  egentlig  nu  først  i  sin  fulde  Blomst,  takket 
være  den  mærkelige  Mand,  som  i  Løbet  af  det  sekstende  Aar- 
hundrede  satte  Præget  paa  Tysklands  dramatiske  Kunst.  Om 
end  ikke  Hans  Sachs  i  Tidsalder  og  Tænkemaade  hører  med 
til  Middelalderen,  saa  ere  hans  Fastelavnsspil  og  andre  Stykker 
dog  en  saa  ligefrem  Fortsættelse  aSRosenpluts  og  Fo^r's  Arbejder, 
at  han  naturligt  kan  finde  sin  Plads  i  Sammenhæng  med 
disse  hans  Forgængere. 

Af  Hans  Fok  var  han  iøvrigt  en  yngre  Samtidig  og  Sachs 
omtaler  udtykkelig  denne  »durchleuchtig  deutsche  Poet  c  som 
en  af  de  udvalgte  tolv  Mestersangere  i  »Syngeskolen«,  hvor 
ogsaa  Six  Beckmesscr  og  andre  af  de  af  Richard  Wagner 
udødeliggjorte  Figurer  fandtes.  Hans  Sachs  selv  var  født  i 
Aaret  1494.  Han  var  et  Skræderbarn,  men  blev  opdraget  til 
Skomagerhaandværket.  Paa  sin  Profession  vandrede  han 
Landet  rundt  og  dyrkede  samtidig  med  Skomageriet  ogsaa 
t  Poeteriet* ,  Mestersangen,  som  dreves  med  Iver  af  Haand- 
værkslavene    rundt    om,     navnlig  i   Sydtyskland    og    Rhin- 


*)  Se   »Das  Neithartspielc,    i   A.  von  Kellers   store  Samling  »Fastnachtspiele    aus 
dem  fQnfzehnten  Jahrhundertc,  Nr.  54. 

provinsen,  og  da  han  atter  vendte  tilbage  til  Numberg,  kastede 
han  sig  med  en  glødende  Iver  saavel  over  Mestersangen,  som 
over  anden  digterisk,  navnlig  dramatisk  Produktion,  medens 
han  dog  stadig  vedblev  at  passe  sit  Haandværk. 

Han  havde  set  sig  godt  om,  været  i  Frankfurt,  Wurzburg, 


Fig.  9.     Billede  af  Hans  Sachs  i  hans  81de  Aar. 

K511n,  Munchen,  Wien,  Lubeck  og  mange  andre  Steder  og 
overalt  lært  noget  nyt,  ikke  blot  i  Retning  af  Fodtøj,  men 
navnlig  som  Digter,  saa  at  han,  da  han  i  toogtyveaars  Alderen 
atter  bosatte  sig  i  Nurnberg,  kunde  optræde  som  den  Refor- 
mator for  det  tyske  Drama,  som  han  virkelig  blev,  ligesom 
Luther,  hvem  han  begejstret  sluttede  sig  til,  blev  det  for 
Kirken. 

Hans  Liv  var  langt  —  han  døde  toogfirsindstyve  Aar 
gammel,  den  19de  Januar  1576  —  og  hans  Produktionsevne 
hele  Livet  igjennem  forbavsende.  Der  er  Aar,  i  hvilke  han 
har  skrevet  indtil  atten  Skuespil,  saaledes  i  1556  alene  8 
Tragedier  og  10  Komedier;  og  han  efterlod  sig  ialt  198  drama- 
tiske Arbejder,  hvoraf  59  Tragedier,  65  Komedier,  64  Faste- 
lavnsspil  og  10  dramatiske  Arbejder,  som  han  blot  betegner 
som  »Spil«.  Desforuden  har  han  skrevet  en  utallig  Mængde 
Fabler,  fortællende  Digte  og  af  Mestersange  over  40001^) 

Som  rimeligt  er,  er  det  just  ikke  Perler  altsammen,  hvad 
han  har  skrevet,  og  navnlig  begynder  han  naturligvis  ikke 
som  fuldmoden  Kunstner.  Hans  første  Arbejder,  nogle  Faste- 
lavnsspil,  staa  ikke  synderlig  højere  end  hans  Forgængeres 
og  indvarsle  kun  for  saa  vidt  den  nye  Æra,  som  de  indføre 
en  sømmeligere  Tone  og  ikke  bade  sig  i  det  Smuds,  som  var 
uadskilleligt  fra  de  gamle  Lystspil.  Men  først  senere  hen 
faar  han  den  Fasthed  i  Formen  og  det  ægte  dramatiske  Lune 
i  Dialogen,  som  stiller  ham  saa  enestaaende  højt  i  hans  Lands 
samtidige  Theaterliteratur.  Ubetinget  højest  naar  han  i  Faste- 
lavnsspillene,  medens  hans  »Tragedier«  og  »Komedier«  endnu 
staa  og  vakle  mellem  Middelalder  og  Renaissance.  Selve 
Navnene  var  laant  fra  Renaissancen,  skjønt  han  næppe  selv 
var  rigtig  klar  over,  hvad  han  forstod  ved  en  Tragedie  og  ved 
en  Komedie.  Det  mest  afgjørende  for  ham  var,  om  Stykket 
endte  med  et  Dødsfald  eller  ej;  i  første  Tilfælde  kaldte  han 
Stykket  en  Tragedie,  i  sidste  en  Komedie.  Dog  heller  ikke 
her  er  han  konsekvent.  Hans  Skuespil  om  Judith  kalder  han 
saaledes  en  »Comedi«,  men  fortryder  det  allerede  i  Prologen, 
hvor  han  lader  »der  Ehrenhold«  (Herolden)  sige: 


*)  Mestersangene  holdt  han  sikkert  ikke  for  værdige  til  at  opbevares,  thi  han 
har  i  den  af  ham  selv  foranstaltede  Udgave  af  hans  samlede  Værker  (3  Folio- 
bind,  Augsburg  1558—1561)  ikke  medtaget  dem. 

».  .  .  Sind  wir  gebeten  hieher  kommen 
Und  haben  alhie  furgenommen, 
Zu  halten  ein  geistlich  comedi, 
Doch  schier  vast  gleich  einer  tragedi.« 

Men  Indhold  og  den  indre  Form  er  endnu  ganske  Middel- 
alderens. Han  bruger  til  sine  højere  Skuespil  at  sætte  lange 
Fortællinger  i  Dialog  og  lader  Samtale  følge  paa  Samtale  uden 
nogen  egentlig  indre  Sammenhæng  og  tidt  ogsaa  uden  nogen 
ydre  Sammenknytning,  ganske  som  de  middelalderlige  Skue- 
spil brugte.  Han  inddeler  ganske  vist,  i  alt  Fald  i  sine  senere 
Tragedier  og  Komedier,  efter  italiensk  og  fransk  Renaissance- 
skik,  Stykkerne  i  Akter,  men  denne  Inddeling  er  rent  ud- 
vendig. Akten  betegner  som  oftest  ikke  noget  afsluttet  Hele 
i  Tid  og  Handling,  men  inden  i  den  enkelte  Akt  er  der  ofte 
store  Tidsspring  og  Handlingen  er  hyppigt  vilkaarlig  skaaret 
over,  naar  Forfatteren  har  ment,  at  der  passende  kunde  være 
et  Hvilepunkt.  Aktinddelingen,  der  ikke  som  vor  indskræn- 
kede sig  til  et  Maximum  af  fem,  men  naaede  op  indtil  ti, 
medførte  imidlertid,  at  Digteren  bestandig  ved  Aktens  Slut- 
ning maatte  finde  paa  et  Paaskud  til  at  lade  alle  Personerne 
forlade  Scenen.  Thi  Skuespillet,  som  nu  i  alt  Fald  delvis 
var  flyttet  inden  Døre,  krævede  ikke  mere  som  Skik,  at  alle 
Personer  forblev  paa  Scenen,  saalænge  Stykket  varede.  Paa 
den  anden  Side  kjendtes  intet  Fortæppe,  som  kunde  markere 
Aktslutningeme.  Følgelig  maatte  altid  de  Optrædende  Per- 
soner bringes  bort  fra  Skuepladsen,  for  at  Scenen  nogle 
Øjeblikke  kunde  staa  tom,  en  Skik,  som  bibeholdtes,  ja  endnu 
paa  Theåt re- f rangais  bibeholdes ,  i  de  franske  klassiske  Komedier 
og  Tragedier,  og  som  ogsaa  Holberg  efterlignede  i  sine  Arbejder.  ^) 


>)  Hvorledes  Holberg  efterhaanden  indrettede  sine  ældre  Komedier  efter  denne 
Theaterskik,  og  hvilke  Forandringer  de  derved  undergik,  kan  ses  i  Hr.  Julius 
Martensens  højst  interessante  nye  Holbergudgave  fra  1897. 

Skikken  medførte  som  en  Selvfølge,  at  ogsaa  Personerne  kom 
gaaende  ind  ved  Aktens  Begyndelse  og  aldrig  var  placerede  i 
Grupper  som  i  vor  Tid.  Paaskuddene  for  at  faa  Personerne 
bort  var  tidt  meget  naive,  som  i  den  ellers  ret  regelmæssige 
Komedie  i  5  Akter  om  Alexander  Magnus*  Gemalinde  Persones, 
der  »rider  paa  den  Philosophum  Aristotelemt^  hvor  Stykkets 
to  Ræsonnører  ved  tredje  Akts  Slutning  pludselig  afbryde 
deres  Samtale  om  Hoffets  Sager  med  de  Ord: 

Komm,  zum  Fruhmal  man  jetzt  trommet 
Der  Hunger  hat  mich  lang  gefrct,^) 

hvorpaa  de  begge  gaa.  Eller  i  syvakts  Komedien  »die  schon 
Magelona«,  hvor  Ridder  Peter  efter  en  bevæget  Elskovsscene 
med  Fyrstinde  Magelona  uformodet  river  sig  løs  fra  hendes 
Favntag  og  udbryder: 

Hortl  bort  I  man  thut  zu  Tisch  blasen, 
Ich  muss  gehn  eilend  hin  mein  Strassen, 
Bei  dem  woU  wir's  jetzt  bleiben  lassen, 

og  efter  denne  mildest  talt  prosaiske  Afskedsbemærkning  for- 
lade de  Elskende  Scenen. 

Ligesom  Formen  saaledes  vakler  mellem  gammelt  og  nyt, 
saaledes  ogsaa  Indholdet.  Hans  Sachs  henter  sine  Emner  ^le 
Vegne  fra.  Han  behandler  de  gamle  bibelske  Sujetter  som 
»Passionen«,  »Isacs  Ofring«,  »Mose  Barndom«  o.  s.  v.,  han 
optager  de  middelalderlige  Sagn  som  »Tristan  og  Isolde«, 
»den  hornede  Siegfried«,  »Olivier  og  Artus«  o.  s.  v.;  men  han 
indfører  samtidigt  en  stor  Mængde  klassiske  Emner  som 
»Clytemnestra«,  »Alceste«,  »Trojas  Ødelæggelse«,  »Ulysses«, 
»Persens  og  Andromeda«  og  mange  andre.  Dog  disse  klassiske 
Emner,   som  han  under  Paavirkning  af  Renaissancen   havde 


o  gefret  o:  pint  plaget. 

faaet  kjær,  behandledes  ganske  som  de  middelalderlige  og 
hans  Ukjendskab  til  Kilderne,  hans  Arbejden  paa  tredje,  Qerde 
Haand  gjorde,  at  de  Stykker,  han  selv  ansaa  for  tro  Efter- 
ligninger af  græske  og  latinske  Mønstre,  blev  fulde  af  latter- 
lige Misforstaaelser  og  Anakronismer  og  de  gjennemtrængtes 
af  en  Aand  og  Tænkemaade,  der  ganske  var  den  Nurnberger 
Smaaborgers  og  som  stod  i  et  komisk  Misforhold  til  de  gamle, 
klingende  historiske  Navne. 

I  Fastelavnsspillet  derimod  viser  Sachs  sig  rigtig  som  den 
store  Mester  og  som  den  store  Reformator.  Han  er  her  ikke 
trykket  af  nye  Regler  og  gamle  Forbilleder.  Han  skriver  løs 
ud  af  sit  rige  Lune,  der  dog  aldrig  lader  ham  forfalde  til 
Raahed,  han  benytter  sine  Iagttagelser  fra  Livet  omkring  ham 
og  taler  et  Sprog,  som  han  kjender  og  som  passer  til  de 
Figurer,  han  vil  skildre.  Samtidig  kommer  den  Kundskab 
ham  til  Nytte,  som  han  har  skaffet  sig  for  de  store  alvorlige 
Skuespils  Skyld,  og  hvad  der  ikke  lykkes  ham  der  trods  alt 
hans  Arbejde:  at  skaffe  en  Enhed  mellem  Stil  og  Stof  tilveje, 
det  kommer  som  af  sig  selv  i  den  lettere  Kunstart.  Medens 
de  gamle  Fastelavnsspil  i  Tyskland  før  Sachs  i  Virkeligheden 
ere  ganske  formløse  og  trods  de  morsomme  Enkeltheder  kun 
vanskelig  lade  sig  indordne  under  dramatiske  Begreber,  selv 
primitive,  saa  finde  vi  i  Sachs's  bedste  Stykker  en  Sluttethed 
og  Fasthed  i  Bygningen  og  et  Liv,  en  Konsekvens  i  Dialogen 
som  gjør  dem  spillelige  den  Dag  i  Dag. 

Man  gjennemse  saaledes,  for  at  tage  et  Exempel,  Faste- 
lavnsspillet om  »den  farende  Skolar  medDjævlebesværgelsen«.^) 
Emnet  er  tidt  behandlet,  ogsaa  i  gammel  Tid  i  dramatisk 
Form  efter  Hans  Sachs  af  hans  Efterfølger,  den  Nurnberger 
Notar  og  Prokurator  Jacob  Ayrer  (d.  1605).      Herhjemme  har 


^)  »Der   fahrend   SchQIer    mit  dem  Teufelbannen,    ein  Fastnachtspiel   mit    \ier 
Personent. 

H.  C.  Andersen  benyttet  det  til  en  Del  af  Eventyret  om  »Store 
Claus  og  lille  Claus«.  Hos  Hans  Sachs  har  det  dog  en  noget 
mindre  uskyldig  Karakter  end  hos  vor  egen  Æventyrdigter, 
skjønt  han  har  undgaaet  enhver  Raahed  og  Udmalen  af  de 
erotiske  Situationer,  hvor  de  tidligere  Fastelavnsspilforfattere 
ganske  sikkert  vilde  have  bukket  under  for  Fristelsen. 

Stykket  har  hos  Sachs  fire  Personer,  nemlig  den  halte 
og  pukkelryggede  Præst,  den  farende  Skolar,  Bonden  og  Bonde- 
konen. Det  er  som  alle  hans  Fastelavnsspil  uden  Akt-  eller 
Sceneinddeling,  men  begynder  med,  at  Bondekonen  kommer 
alene  ind  og  »taler  med  sig  selv«.  Vi  erfarer  i  hendes  Monolog, 
at  hendes  Mand  er  kjørt  paa  Arbejde  i  Skoven  og  at  hun 
ikke  venter  ham  hjem  før  Aften.  Hun  ønsker  nu  hjærteligt, 
at  Sognepræsten,  der  trods  sine  legemlige  Mangler  er  hendes 
Hjærtes  udkaarne,  vilde  benytte  sig  af  Lejligheden  og  komme 
og  besøge  hende.  Medens  hun  er  midt  i  sine  Betragtninger 
om  Naboernes  Stiklerier  og  Mandens  Skinsyge,  opdager  hun 
Præstemanden,  der  har  sneget  sig  bag  om  Laden  for  at  und- 
gaa  Sladder.  Bondekonen  bliver  henrykt  og  byder  ham  paa 
Pølsemad  af  den  nyslagtede  So,  et  Krus  Vin  og  Hvedebrød. 
Præsten  tager  imod  det  gode  Tilbud,  men  beder  hende  blot 
skynde  sig  at  hente  det,  da  han  er  meget  bange  for,  at 
Manden  skal  komme  tilbage.  Hun  gaar  ud  efter  Maden  og 
Præsten  bliver  alene  tilbage.  Han  benytter  Tiden  til  at  skildre 
sin  Angst  for  Manden  og  undrer  sig  over,  at  han  egentlig  vil 
udsætte  sig  for  den  Spot  og  Skam  at  blive  overrasket  paa 
fersk  Gjerning  af  en  Bonde. 

»Ich  bin  zwar  mit  einem  Narrn  besessen 
Dass  ich  weit  lauf  nach  Huren  aus, 
Hab  doch  selbst  eine  in  dem  Haus,« 

siger  han  filosofisk. 

10 


Digitized  by 


Google 


146 

Konen  kommer  nu  tilbage  med  Pølser,  Vin  og  Brød,  og 
de  skal  netop  til  at  gjøre  sig  tilgode,  da  der  høres  Lyden  af 
en  Koklokke  udenfor,  og  et  Øjeblik  efter  træder  den  farende 
Svend  ind,  en  af  disse  omvankende  Skolarer,  der  tigge  sig 
frem  for,  som  de  sige,  at  samle  sig  lidt  til  at  studere  til  Præst 
for.  Denne  rejsende  Tiggerstudent  beder  nu  ogsaa  her  om 
lidt.     Han  siger: 

O  Mutter,  gieb  dein  milde  Steur 
Mir  armen  fahrende  Schuler  heur 
Denn  ich  sammie  mit  diesen  Dingen 
Dass  ich  mein  erste  Mess  mog  singen. 

Men  Præsten  viser  ham  skrapt  af  og  svarer: 

Du  sammelst  leicht  zu  einem  Schalk. 
Hebst  dich  hinaus,  du  Lasterbalg. 

Skolaren  bliver  ved  at  trygle  om  en  Skærv,  med  baade 
Præst  og  Bondekone  skælde  ham  Huden  fuld  og  jage  ham 
med  Puf  og  Stød  paa  Døren.  Inden  han  gaar,  advarer  han 
dem  dog  og  lover  dem,  at  de  nok  skal  komme  til  at  fortryde 
deres  Haardhed.  I  en  afsides  Replik  faa  vi  at  vide,  at  han 
hemmelig  vil  skjule  sig  et  Sted  i  Huset  og,  hvis  Bonden 
kommer  hjem,  tage  en  artig  Hævn  over  de  to. 

Døren  bliver  nu  lukket  af  og  Præsten  er  alene  med 
Bondekonen.  De  skal  atter  lige  til  at  gjøre  sig  til  gode  med 
den  lækre  Mad  og  Vin,  da  det  banker  stærkt  paa  Døren. 
Konen  ser  ud  og  opdager  til  sin  Skræk  Manden,  der  er 
kommen  hjem.  1  Huj  og  Hast  bliver  Pølser  og  Vin  gemt. 
Præsten  skjuler  sig  ude  i  Ovnen  og  Konen  lover  ham,  naar 
Manden  først  er  faldet  i  Søvn,  da  at  hjælpe  ham  bort. 

Saa  lukker  hun  op  for  Manden,  der  er  kommen  saa  tidlig 
fra  Skoven,  fordi  begge  hans  Økser  gik  itu  for  ham.  Han 
forlanger  Pølser  og  anden  Flæskemad,  men  Konen  siger  ham. 

at  der  ikke  er  mere  af  det,  det  er  altsammen  spist  og  foræret 
bort.  Medens  de  snakke  om  det,  høres  atter  Koklokken,  der 
melder  Tiggerstudentens  Gjenkomst.  Konen  løber  ham  for- 
skrækket i  Møde  og  vil  give  ham  en  Skærv  for  hurtig  at 
blive  af  med  ham,  men  han  træder  hen  til  Bonden  og  beder 
ham  om  Husly  for  Natten.  Han  faar  Tilladelse  til  at  blive 
og  stopper  straks  Munden  paa  den  utro  Kone  ved  hurtig  at 
h\iske  til  hende:    »Ti,  Morlil,  saa  tier  jeg  og!« 

Bonden  spørger  ham  nu,  hvad  han  egentlig  tager  sig  til 
og  Skolaren  svarer,  at  han  og  hans  Lige  de  drage  fra  Høj- 
skole til  Højskole  og  lære  den  sorte  Kunst.  Ogsaa  mange 
andre  Kunster  kunne  de:  kurere  for  Øjenpine  og  Tandpine, 
signe  og  gjøre  usaarlig,  spaa  og  grave  Skatte  og  ride  paa 
Bukke  om  Natten.  »Jeg  har  dog  ogsaa  hørt,«  siger  Bonden, 
>at  I  Skolarer  kan  mane  Fanden.«  —  »Det  kan  vi  ogsaa,« 
svarer  Studenten,  »mane  og  besværge  og  faa  ham  til  at  gjøre, 
hvad  vi  vil  og  endda  faa  ham  til  at  bringe  Pølse,  Vin  og 
Hvedekage  for  os.«  —  »Min  kjære  Mand,«  siger  Bonden  be- 
gærligt, »jeg  véd  ingen  Ting  paa  Jorden,  det  tilstaar  jeg,  som 
jeg  hellere  vilde,  end  se  den  livagtige  Djævel.«  —  »Saa  se  paa 
Din  Kone  da.«  —  »Næ,  et  Spøg,  et  andet  Alvor,  hvis  Du  kan, 
saa  skaf  os  fat  i  Djævelen.«  —  Den  snedige  Student  lover  det 
da,  skjønt  det  er  meget  farligt;  men  først  maa  Mand  og  Kone 
begge  gaa  baglæns  op  paa  Loftet,  mens  han  maner,  og  blive 
der,  indtil  han  raaber:  kom  igjeni  Saa  skal  de  atter  stige 
baglæns  ned  og  faa  Djævelen  at  se. 

Bondeparret  gåar  virkelig  baglæns  ud;  men  ikke  saa  snart 
ere  de  borte,  før  Studenten  faar  fat  i  Præsten,  truer  ham  med 
at  røbe  ham  for  Bonden  og  bringer  ham  i  en  saadan  Til- 
stand af  Skræk,  at  han  ikke  alene  faar  ham  til  at  give  sig 
alle  sine  rede  Penge,  men  endogsaa  faar  den  ulykkelige  Vel- 
ærværdighed  til  at  spille  Djævel  for  sig,  og  det  endda  paa  den 
drastiske  Maade,  at  han  skal  klæde  sig  splitternøgen  af,  sværte 

sig  kulsort  som  en  Ravn  og  svøbe  sig  i  en  gammel  Hestehud, 
som  findes  i  Stalden.  løvrigt  instruerer  han  ham  om  at 
komme  paa  et  bestemt  Signal  og  brumme  dygtigt  som  en 
vild  Bjørn.  Men  han  maa  ikke  glemme  at  tage  Pølserne, 
Vinen  og  Hvedekagerne  med.  Naar  han  vil  besørge  alt  det, 
saa  skal  han  slippe  med  Fred  af  Huset.  Præsten  gaar  rystende 
af  Angst  ind  paa  alt  og  forsvinder  for  at  foretage  sin  Om- 
klædning. 

Nu  raaber  den  listige  Tiggerstudent  efter  Bønderfolkene, 
der  stige  baglæns  ned  fra  Loftet  og  sætte  sig  i  spændt  For- 
ventning, hver  opfyldt  af  sine  Tanker.  Skolaren  slaar  en 
Tryllekreds  med  sit  Sværd  og  maner  højtideligt  Fanden  tre 
Gange  til  sig.  Endelig  kommer  han  med  Pølser,  Vinkande  og 
det  hele  djævelske  Apparat.  Bonden  er  ved  at  dø  af  Rædsel 
og  faar  ikke  Mælet,  før  Gespenstet  atter  er  forsvunden.  Ja, 
selv  da  er  han  ude  af  sig  selv  af  Skræk.  Saa  hæslig  havde 
han  dog  ikke  tænkt  sig  Fanden,  og  saa  vanskabt.  Han 
lignede  jo  grangivelig  deres  pukkelryggede  Præst  og  haltede 
ligesom  han.  Endelig  faar  Studenten  ham  nogenlunde  stillet 
til  Ro  ved  at  hænge  en  Amulet  om  hans  Hals,  og  han  gaar 
da  til  Sengs  efter  at  have  givet  Djævlebes værgeren  en  Gylden 
for  hans  Ulejlighed.  Bondekonen  og  Studenten  ere  nu  alene. 
Og  hun,  der  har  skælvet  af  en  ganske  anden  Skræk  end 
Manden,  faar  atter  Vejret.  Men  Studenten  slipper  hende  dog 
ikke,  før  han  har  faaet  presset  lige  saa  mange  Penge  ud  af 
hende  som  af  Præsten.  Tilsidst  bemægtiger  han  sig  Pølserne 
og  Vinen,  og  belæsset  med  sin  hele  rige  Høst  siger  han  Styk- 
kets Epilog  og  Moral. 

Det  lille  Fastelavnsspil  er  gjennemgaaet  saa  nøjagtigt, 
fordi  det  synes  mig  tydeligt  at  vise  det  Fremskridt  i  Theater- 
teknik,  som  er  gjort  med  Hans  Sachs.  For  det  første  ligger 
Fremskridtet  i  den  ganske  naturlige  Iagttagelse  af  Stedets 
Enhed,  som  her  er  gjennemført.    Den  synes  en  moderne  Læser 

ganske  selvfølgeligt,  men  for  Tiden  var  den  alt  andet.  Et 
Fastelavnsspil  fra  den  tidligere  Periode  før  Sachs  vilde  have 
ladet  Handlingen  svæve  ubestemt  omkring.  Snart  vilde  vi 
have  været  med  Skolaren  paa  Landevejen,  med  Bonden  i 
Skoven,  snart  med  Konen  i  Stuen,  med  Parret  paa  Loftet 
o.  s.  V.,  o.  s.  V.  Ikke  at  disse  Steder  var  blevne  fremstillede, 
eller  at  Forfatteren  havde  gjort  sig  det  klart,  at  de  egentlig 
skulde  fremstilles.  Ingenlunde;  han  vilde  blot  ingen  For- 
nemmelse haft  af,  at  Stykket  allerbedst  kunde  foregaa  paa  ét 
bestemt  Sted  og  ingen  Ulejlighed  gjort  sig  for  at  samle  Scenerne 
saaledes,  at  det  blev  naturligt,  at  de  gjorde  det.  Paa  det  Hans 
Sachske  Theater  har  der  sikkert  ikke  været  den  mindste 
malerisk-dekorative  Understøttelse  og  dog  foregaar  dette  Stykke 
saa  aldeles  utvivlsomt  i  en  og  den  samme  Bondestue,  og 
Lokaliteterne  uden  om  tegne  sig  med  fuldkommen  Tydelighed 
for  vore  Øjne  ganske  paa  samme  Maade  som  hos  en  dygtig, 
moderne  Tekniker.  Medens  det  som  bekjendt  ofte  er  meget 
vanskeligt  at  bestemme  f.  Ex.  i  de  Holbergske  Komedier,  hvor 
de  enkelte  Scener  skulle  tænkes  at  foregaa  og  hvilket  Billede 
der  egentlig  har  foresvævet  Digteren  i  hans  Fantasi,  saa  er 
der  ikke  den  mindste  Tvivl  om  den  Art  Ting  hos  Hans  Sachs. 
Han  kan  være  naiv  og  uvidende,  men  hans  sceniske  Fantasi 
er  saa  sikker  som  nogen  dramatisk  Forfatters  og  trods  den 
uhyre  Produktion  er  hvert  Stykke  udarbejdet  med  en  Nøj- 
agtighed, som  gjør  mange  af  hans  senere  Kolleger  til  Skamme. 
Dette  Fremskridt  er  ikke  saa  ubetydeligt,  som  en  Ikke- 
Fagmand  paa  Forhaand  maaske  kunde  tro.  Det  fører  i  Virke- 
ligheden direkte  hen  mod  den  moderne  Scenekunst,  der  viser 
os  Livet  saavel  i  Billeder  som  i  Ord,  der  giver  os  en  malerisk 
saavel  som  en  digterisk  Illusion.  Men  ogsaa  selve  den 
digteriske  Udtryksmaade  faar  hos  Hans  Sachs  et  stærkt  Stød 
fremad.  Dialogen  bygges  med  langt  større  Konsekvens,  Replik 
følger  paa  Replik  med  langt  større  baade  logisk  og  psykologisk 

Nødvendighed,  og  vi  synes  at  overvære  en  virkelig  Samtale, 
ikke  en  Række  løsrevne  Skildringer,  lyriske  Udbrud  eller  en 
usammenhængende  Vittighedsjagt.  Ogsaa  Karakteriseringen 
bliver  anskueligere,  om  end  just  her  endnu  føles  store  Mangler. 
Man  kan  ikke  netop  sige,  at  hver  Person  taler  sit  eget  Sprog, 
og  at  Sachs  formaar  at  lade  det  indre  spejle  sig  i  personlige 
og  stærkt  individuelle  Ord.  Denne  dramatiske  Styrke  hører 
endnu  Fremtiden  til.  Men  han  formaar  dog  ganske  anderledes 
end  Forgængerne  at  skille  Figurerne  fra  hverandre,  saa  at 
hver  især  fremtræder  med  et  psykologisk  om  end  ikke  sprog- 
ligt karakteriseret  Særpræg. 

Ogsaa  i  andre  Retninger,  som  endnu  mere  direkte  angik 
Skuespilkunsten,  var  den  prægtige  gamle  Nurnberger  Skomager 
en  Reformator.  Sachs  var  nemlig  ikke  blot  den  fænomenalt 
produktive  Forfatter,  men  han  var  tillige  en  ivrig  og  dygtig 
Skuespiller  og  Theaterdirektør. 

Om  noget  fast  Theater  var  der  i  Nurnberg  endnu  ikke 
Tale,  skjønt  man  har  villet  hævde  det  modsatte.  I  ældre 
Haandbøger,  som  Eduard  Devrients  for  sin  Tid  udmærkede 
»Den  tyske  Suespilkunsts  Historie«,  læser  man,  at  Mestersanger- 
lavet  i  Nurnberg  oprettede  Tysklands  første  Skuespilhus  i 
Aaret  1550.  i) 

Dette  er  imidlertid  ikke  rigtigt.  Hans  Sachs  og  Mester- 
sangerne var  Dilettantskuespillere  som  deres  middelalderlige 
Forgængere.  Tiden  og  Skuespillenes  Art  havde  draget  Fore- 
stillingerne fra  den  aabne  Gade  eller  den  offenlige  Plads  inden 
for  en  Kirkes,  en  Klostergaards  eller  et  Værtshus'  fire  Vægge. 
Men  deraf  fulgte  ikke,  at  Mestersangernes  Theater  var  et 
stabilt.  Selv  om  de  blev  regelmæssigere  og  hyppigere,  beholdt 
Skuespillene  dog  deres  Amatørpræg  og  skiftede  uophørlig  Hjem- 
sted.    Efter  Reformationens  Indførelse  blev  det  de  Nurnberger 


»)  Ed.  Devrient:  Geschichte  der  deutschen  Schausplelkunst,  I,  S.  114. 

Mestersangere  tilladt  at  benytte  Marthakirken  til  deres  Fore- 
stillinger og  denne  Tilladelse  beholdt  de  og  benyttede  de 
næsten  et  Aarhundrede  igjennem,  indtil  den  i  Aaret  1614  atter 
blev  taget  fra  dem.  i)  Denne  sin  Liberalitet,  at  stille  Kirken 
til  Disposition  for  Skuespilleramatøreme ,  kom  Byraadet  dog 
undertiden  til  at  fortryde,  idet  det  hændte,  at  ivrige  Theater- 
lystne  allerede  under  Eftermiddagsprækenen  trængte  sig  ind  i 
Kirken  og  forstyrrede  Gudstjenesten  for  i  Tide  at  sikre  sig  Plads. 

Da  Lavet  fik  Tilladelse  til  at  bruge  Dominikanerklosteret, 
blev  det  paalagt  Hans  Sachs  meget  bestemt  at  sørge  for,  at 
Publikum  ikke  fik  Adgang  før  Prækenen  var  ude.  Her  blev 
ogsaa  Adgangsprisen  bestemt:  den  maatte  ikke  overstige  to 
Kreuzer.  Heller  ikke  maatte  der  spilles  mere  end  to  Gange 
om  Ugen,  vel  at  mærke  ikke  hele  Aaret  rundt,  men  i  den  Tid, 
der  overhovedet  spilledes,  nemlig  som  Regel  fra  Helligtrekonger 
indtil  Fastetiden. 

Dog  ogsaa  mere  verdslige  Lokaler  benyttede  Hans  Sachs 
og  hans  Fæller  i  denne  Periode  og  det  maa  formodes,  at  de 
her  have  haft  noget  friere  Hænder.  I  Raadstueprotokollerne 
nævnes  især  de  tre  Værtshuse  »den  gyldne  Stjærne«,  »den 
gyldne  Svanet  og  »Heilsbronner  Hof«  som  almindeligt  be- 
nyttede Lokaler.  Navnlig  det  sidste  skal  have  været  særlig 
egnet  til  Skueplads,  idet  dets  Gaard  var  lang  og  smal,  saa  at 
en  Scene  let  kunde  slaas  op  i  den  ene  Ende  af  den,  medens 
Tilskuerne  kunde  faa  god  Plads,  dels  i  den  øvrige  Del  af 
Gaarden,  dels  oppe  paa  de  rundt  løbende  Svalegange  og  i  de 
talrige  Vinduer. 

Her  altsaa,  i  Værtshuse,  i  Kirke  og  Kloster,  manøvrerede 
Hans  Sachs  med  sine  Kammerater  og  indstuderede  sine  Stykker, 
de  lystige  som  de  bedrøvelige,  med  dem.  Om  nogen  synderlig 
Udsmykning  af  Scenen  har  der  vel  næppe  været  Tale,  i  hvert 


>)  R.  Genée:   Lehr-  und  Wanderjahre,  etc„  S.  126  f. 

Fald  da  ikke  paa  nogen  illuderende,  malerisk  Vis.  Forfatterne 
indrømme  det  undertiden  selv.  I  et  anonymt  Stykke  om 
»Susannas  Historie«  fra  c.  1534  staar  saaledes  den  Have,  i 
hvilken  Handlingen  tænkes  at  foregaa,  beskrevet  paa  følgende 
Maade  i  Prologen: 

Dieser  Gart  ist  gar  hubsch  und  schon. 
Von  Kråutern  und  viel  Båumen  grun, 
Welchen,  so  euch  zu  sehn  gelust, 
Gar  scharfe  Brillen  ihr  baben  muszt. 

Med  hvilken  Omhu  og  Forstaaelse  Hans  Sach  iøvrigt 
ledede  Indstuderingen  af  sine  Stykker,  det  læser  vi  ud  af  de 
sceniske  Anmærkninger,  der  altid  ere  et  godt  Barometer  til 
Bedømmelsen  af  Forfatternes  Theaterkyndighed.  Sachs'  For- 
gængere antydede  kun  højst  ufuldkomment,  hvad  der  skulde 
foretages  paa  Scenen  af  Bevægelser,  Udgange  og  Indgange, 
understøttende  Gestus  og  lignende.  Hos  Sachs  selv  derimod 
faa  vi  som  oftest  fuld  Besked.  Han  angiver  nøje  ikke  blot 
naar  en  Person  skal  gaa,  men  ogsaa  hvorledes  han  skal  gjøre 
det,  om  han  skal  gaa  hurtigt  eller  langsomt,  bedrøvet  eller 
glad,  som  f.  Ex.  i  Tragedien  »von  der  strengen  Lieb*  Herm 
Tristrant  mit  der  schonen  Konigin  Isalden«,  hvor  Kong  Marx 
har  opdaget  Tristrant  og  Isoldes  brødefulde  Kærlighed;  der 
gaar  Tristrant  »traurig  ab«  og  »desgleichen  schleicht  Isald 
ab«;  Kongen  derimod  »geht  zomig  ab«.  Han  foreskriver  be- 
stemte Udtryk  for  Sorg  og  Fortvivlelse,  Bøn,  Spot,  Glæde 
o.  s.  V.  Kleopatra  skal  saaledes  ved  Antonius'  Død  »sønder- 
rive sin  Hovedpynt,  kradse  sit  Ansigt  og  græde  bitterligt  af 
Sorg«.  Solon  skal,  da  han  erfarer  sin  Søns  Død  »slaa  Hæn- 
derne sammen  over  Hovedet,  græde  og  skrige«.  I  Komedien 
om  »den  uskyldige  Kejserinde  i  Rom«  (sanmie  Emne  som 
Shakespeares  »Vinteræventyr«)  falder  den  angrende  Bagvasker, 
Alphonsus,    »paa  Knæ  med  oprakte  Hænder«   for  Kejserinden 

og  beder  hende  om  Forladelse,  hvorpaa  denne  atter  »løfter 
ham  op«  og  tilgiver  ham.  Da  den  utaalmodige  og  lydige  Mark- 
grevinde  Griseida«  faar  det  Budskab,  at  hendes  unge  Søn  skal 
tages  fra  hende  for  at  dræbes  »ser  hun  paa  sit  Barn,  kysser 
det,  gjør  Korsets  Tegn  over  det«  og  giver  det  da  til  Drabanten. 
Men  da  denne  lidt  senere  gaar  bort  med  Drengen  »ser  hun 
længselsfuldt  (sehnlich)  efter  ham«. 

Der  ligger  megen  scenisk  Finfølelse  gjemt  i  saadanne 
Smaabemærkninger,  og  ikke  blot  i  Forhold  til  den  uudviklede 
Tid  og  de  jævne  Omgivelser  betegne  de  et  højt  Standpunkt  af 
dramatisk  Intelligens.  Selv  for  moderne  Læsere,  der  ere  vante 
til  tidt  overlæssede  Beskrivelser  af  Scene  og  Figurer,  staa  disse 
simple  Angivelser  som  særlig  slaaende  og  udtømmende.  Men 
tages  oven  i  Kjøbet  Tid  og  Milieu  i  Betragtning,  maa  man 
bøje  sig  i  Beundring  for  denne  mærkelige  Mand,  denne 
Kunstens  fødte  Adelsmand,  der  i  det  borgerligste  af  alle  Erhverv 
uden  Brask  og  Bram,  i  sin  Fritid,  saa  at  sige  mellem  to  Par 
Støvler,  daglig  arbejdede  sin  Kunst  op  ad  til  en  Højde,  som 
den  i  lange  Tider,  baade  før  og  senere,  hverken  havde  naaet 
eller  naaede. 

Thi  det  mærkelige  var,  at  Sachs,  trods  den  store  og  almene 
Yndest,  han  stod  i,  dog  ikke  fik  den  Betydning  for  den  tydske 
Skuespilkunst,  som  man  havde  al  rimelig  Grund  til  at  vente. 

Hans  Sachs  og  hans  Fæller,  hans  Forgængere  og  nærmeste 
Efterfølgere  var  Dilettanter,  hæderlige  Næringsdrivende  og 
Haandværkere,  der  drev  Skuespilkunsten  som  en  forfriskende 
og  opløftende  Tidsfordriv.  Om  hans  Trup  hedder  det  i  en 
Numberger  Beskrivelse  fra  forrige  Aarhundrede :  ^)  »De  ældste 
Skuespillere  og  endnu  paa  Hans  Sachs'  Tid,  var  ganske  vist 
lutter  ringe  og  jævne  Folk,  Væggemalere  (Tuncher),  Tagtækkere, 
Børstenbindere  og  deslige,  for  Størstedelen  Mestersangere.    Dog 

*)  En  Afhandling    af    W.  (Will)    i    .Hlstorisch-diplomatisches    Magazin    flir    das 
Vaterland  und  angrenzende  Gegenden*.    B.  1,  NQrnberg  1781,  S.  206. 

har  man  Efterretning  om,  at  de  delvis  spillede  deres  Figurer 
fortræffeligt.  En  vis  Håublein  var  Mester  i  de  sørgelige  Roller 
og  bragte  alle  Tilskuerne  til  at  græde.  Teisinger  var  alvorlig 
og  meget  dygtig  til  at  forestille  den  tyrkiske  Kejser  eller  endog 
Djævelen.  Perscha,  et  ungt  Menneske  og  Børstenbinder,  spil- 
lede en  Jomfru  saa  godt,  at  ingen  Kvindeperson  kunde  gjøre 
ham  det  bedre.« 

Men  snart  efter  Sachs's  Tid  begyndte  den  professionelle 
Skuespillerstand  at  danne  sig  i  Tydskland  og  denne  fristede 
kun  kummerlige  Kaar  i  Begyndelsen  og  maatte  fægte  altfor 
haardt  for  Brødet  og  Publikums  Gunst,  til  at  dens  Forhold 
til  den  gode  Smag  og  den  gode  Litteratur  kunde  blive  særdeles 
intimt. 

Vi  skulle  senere  komme  tilbage  til  de  tyske  Skuespiller- 
trupper og  deres  Repertoire,  her  skulle  vi  kun  understrege,  at 
Hans  Sachs  altsaa  mere  betegner  en  Klimax  af  hele  den  tyske 
middelalderlige  Amatørkunst  end  Begyndelsen  til  en  ny  Periode. 


II. 

Moraliteterne.     Deres  Forhold  til  KarcUderkomedien.     ^ Standhaftighedens  Borg*.    »Vel- 
faren og  Ilde  faren'.     »Fordømmelsen  over  Gæstebud*.     Kostymer  i  Moraliteterne. 

Inden  vi  forlade  denne  Tidsalders  verdslige  Repertoire, 
staar  endnu  tilbage  at  omtale  en  Art  Skuespil,  som  i  den 
senere  Middelalder  og  op  i  Renaissancen  vandt  stor  Popularitet, 
Moraliteterne  nemlig. 

Ved  en  Moralitet  forstaar  man  et  Stykke,  i  hvilke  Figurerne 
ere  personificerede  Abstraktioner.  Moraliteten  er  den  klassiske 
Karakterkomedie  in  ove.  Karakterkomedien  vil  skildre  og 
revse  en  Last  eller  Fejl:    Hykleriet,    Menneskehadet,  Stundes- 

løsheden,  Adelsstoltheden  eller  hvad  det  nu  kan  være.  Den 
tager  da  denne  Last,  svøber  den  om  en  Figur,  stiller  Figuren 
i  Situationer,  hvor  Lasten  ret  kan  springe  i  Øjnene,  sætter 
et  Personnavn  paa  Figuren  og  revser  eller  omvender  efter 
Omstændighederne  denne  Person. 

Moraliteten  gaar  simplere  til  Værks.  Ogsaa  den  tager  en 
Last,  en  Dyd.  en  Fejl,  en  Egenskab  kort  sagt,  og  sætter  disse 
i  belysende  Situationer,  revser  og  omvender.  Men  den  gjør 
sig  ikke  den  Umage  at  individualisere  sine  Laster  og  Dyder. 
I  Stedet  for  at  svøbe  Egenskaben  om  en  Figur  og  saa  frem- 
stille en  Hr,  Harpagon,  der  er  gjerrig,  en  Hr,  Tartufe,  der  er 
hyklerisk,  en  Hr,  Vielgeschreg^  der  er  stundesløs,  en  Hr,  Alceste, 
der  er  menneskeQendsk,  tager  Moraliteten  helt  raat  selve 
Abstraktionen  og  stiller  den  uden  individuel  Kærne  paa  Scenen. 
Vi  se  ikke  en  Mand,  der  holder  af  at  spise  godt  og  som 
iøvrigt  har  sine  Ejendommeligheder,  som  Apicius  hos  Holberg, 
men  vi  se  selve  »Fraadseriet«,  vi  se  ikke  en  adelsgal  Hr,  Pour- 
ceaugnac,  men  selve  »Hovmodet«.  Og  overfor  Lasterne  staa 
Dyderne.  Hovmodet  bekæmpes  af  Ydmygheden,  Fraadseriet 
af  Nøjsomheden,  ligesom  den  milde,  fornuftige  Philinte  staar 
overfor  den  menneskeQendske,  hæftige  Alcesie, 

Springet  mellem  Moraliteten  og  Karakterkomedien  vilde 
maaske  ikke  være  saa  stort,  som  det  nu  synes,  hvis  Middel- 
alderens Moralitetsforfattere  havde  haft  Genier  blandt  sig  som 
Moliére  og  Holberg.  Thi  hvad  er  Harpagon  eller  Tartufe  i 
Grunden  andet  end  Abstraktioner,  end  Laster  med  et  Person- 
navn paa,  som  ved  den  geniale  Sammenstilling  af  Enkelt- 
heder kunne  tage  sig  ud  som  bestemte  Individer,  men  som 
dog,  naar  alt  kommer  til  alt,  kun  vise  os  den  ene  Side  af 
Personen,  den,  gjennem  hvilken  Lasten  kan  ses. 

Imidlertid,  blivende  Digterværker  finde  vi  ikke  blandt  de 
gamle  Moraliteter,  skjønt  Genren  vel  stod  i  nok  saa  stor  An- 
seelse   og  ikke  nød  mindre  Popularitet  end  den  øvrige  verds- 

lige  Skuespilliteratur.  Os  forekomme  disse  farveløse,  optrædende 
Abstraktioner  at  staa  langt  tilbage  i  Interesse  for  de  brogede 
og  levende  Farcefigurer  og  det  synes  besynderligt,  at  denne 
underlige  Afart  af  Dramaer  har  kunnet  holde  sig  saa  længe. 

Abstraktionen  og  Allegorien  var  overhovedet  stærkt  paa 
Mode  i  Middelalderen  og  Maneren  spredtes,  vel  ikke  mindst 
under  Paavirkning  af  den  berømte  Monstreallegori,  »Romanen 
om  Rosen«,  over  det  hele  civiliserede  Europa.  Paa  Scenen 
træfiFe  vi  dog  ikke  de  rent  allegoriske  Stykker  før  det  15de  Aar- 
hundrede,  men  der  brede  de  sig  ogsaa  med  stor  Frodighed, 
især  i  det  oprindelige  Hjemsted,  Frankrig,  og  i  England,  hvor 
de  saakaldte  moral  plags  blev  yndede  som  ingen  anden  Genre. 
De  halvt  allegoriske  Navne  i  saa  mange  engelske  Skuespil 
helt  op  til  vort  Aarhundrede  —  som  f.  Ex.  Navnene  Surface, 
CandouTy  Backbite,  Sneerwell  o.  s.  v.  i  Sheridans  »Bagtalelsens 
Skole«  —  vidne  endnu  om  hvilket  Tag  Moraliteterne  have 
haft  i  den  engelske  Smag.  Ogsaa  i  tydske  og  danske  Stykker 
har  denne  Skik,  at  lade  Navnet  give  som  en  kortfattet  For- 
klaring paa  Personens  fremherskende  Fejl  eller  Fortrin,  været 
almindelig,  men  vistnok  under  engelsk  Paavirkning;  saadanne 
populære  Navne  som  Vielgeschrey ,  Leerbeutel,  Faldsmaal, 
Klister,  Malle,  Zierlich  o.  s.  v.,  o.  s.  v.,  ville  være  tilstrække- 
lige Antydninger  deraf. 

Under  det  indiske  Theater  er  omtalt  et  mærkeligt  Stykke 
fra  Slutningen  af  det  ellevte  Aarhundrede,  ^Erkjendelsens  Maanes 
Opgang <f^y  hvor  Kong  Vildfarelse  og  Kong  Forstand  bekrige  hin- 
anden. ^)  Nogen  Forbindelse  mellem  dette  gamle  indiske  Skue- 
spil og  det  femtende  og  sekstende  Aarhundredes  europæiske 
Moraliteter  er  vel  aldrig  paavist,  men  i  Virkeligheden  ere  de 
ganske  af  samme  Art.  Ogsaa  i  Moraliteterne  stride  stedse  de 
menneskelige  Laster  og  Dyder  med  hinanden.      Striden  staar 


»)  Se  første  Bind,  S.  75  f. 

gjeme  om  en  Repræsentant  for  Menneskeslægten,  Hoved- 
personen, hvis  Liv  følges  fra  den  spædeste  Barndom  til  Døden, 
og  om  hvem  de  onde  og  gode  Magter  føre  en  stadig  Kamp, 
der  ender,  som  det  sig  hør  og  bør,  med  Dydernes  Sejr  og 
Lasternes  Afstraffelse. 

Saaledes  gaar  det  til  bl.  a.  i  den  engelske  Moralitet  »Stand- 
haftighedens Borg<^y^)  hvor  Helten,  Humanum  genus  o :  Menneske- 
slægten, straks  i  sin  Ungdom  følger  sin  onde  Engels  Raad  at 
opsætte  det  dydige  Levned,  indtil  Alderen  kommer,  og  at  be- 
nytte den  gyldne  Ungdom  til  verdslige  Glæder.  Den  unge 
Mand  føres  til  Mundus  o:  Verden  eller  Verdsligheden,  og  denne 
giver  ham  tre  Ledsagere  med  paa  Livets  Vej :  Stultitia,  Voluptas 
og  Deiraciio  o:  Taabelighed,  Vellyst  og  Ringeagt. 

Detractio  indfører  han  hos  Avaritia,  Gridskheden  og  denne 
lader  ham  stifte  Bekjendtskab  med  de  andre  seks  Dødsynder, 
blandt  hvilke  Luxuria,  Liderligheden,  især  tiltaler  ham  og 
bliver  hans  Elskerinde. 

Men  nu  tage  de  gode  Magter  fat.  Den  fordærvede  Yngling 
gjør  gjennem  sin  Skytsaand  Bekjendtskab  med  Confessio  o: 
Skrifte,  hvem  han  først  ikke  vil  have  med  at  gjøre,  men  hen- 
viser til  senere  Tider.  Poeniteniia^  Bod,  faar  ham  dog  til  at 
betro  sig  til  Confessio^  og  denne  anbringer  ham  i  »Bestandig- 
hedens Borg«,  hvor  han  bedst  vil  kunne  undgaa  de  onde 
Laster.  Borgen  stormes  af  de  syv  Dødsynder  i  Forening,  men 
Dyderne  holde  tappert  Stand  og  slaa  Angrebet  tilbage. 

Humanum  genus  er  imidlertid  blevet  en  gammel  Mand  og 
Synderne  tage  nu  fat  paa  en  anden  Maade.  Den  af  Død- 
synderne, som  bedst  menes  at  kunne  faa  den  Gamle  i  Tale, 
Avaritia  nemlig,  sniger  sig.  hemmeligt  til  Borgens  Mur  og  faar 
virkelig  ved  allehaande  Kunstgreb,  lokket  Humanum  genus 
ud.    Han  er  nu  helt  i  Syndens  Vold  og  faar  end  ingen  Glæde 


O  Castie  of  Perseverance. 

af  de  Rigdomme,  som  han  ved  Avarilias  Hjælp  har  ophobet 
Thi  Drengen,  GarciOy  vil  bemægtige  sig  dem  for  sig  alene.  Og 
desuden  nærmer  nu  Døden  sig,  som  vil  øve  sin  Magi  paa  det 


Fig.  10.     Mennesket   mellem  sin  gode  og  onde  Engel, 
Djævelen  og  Doden.  —  Mornlitetsscene. 

omtumlede  Menneske.  I  Nødens  Stund  kalder  Anf/na  o:  Sjælen 
Misericordia  o:  Barmhjærtigheden  til  Hjælp.  Men  forgæves; 
den  onde  Engel  har  allerede  grebet  Humanum  genus  og  vil 
slæbe   ham  paa  sin  Ryg  til  Helvede.      Da    komme   pludselig 

Barmhjærtighed  og  Fred  til  Stede  og  udvirke  Naade  hos  Gud 
for  den  arme  Synder.  Fred  river  Menneskets  Sjæl  fra  den 
onde  Engel  og  Barmhjærtighed  fører  den  for  Guds  Trone. 

I  Stil  med  dette  moral  play  er  en  stor  Mængde  andre 
Moraliteter.  Genren  er  i  det  hele  saa  temmelig  ensformig  og 
bevæger  sig  som  oftest  indenfor  den  samme  Ramme  og  med 
væsenlig  de  samme  Abstraktioner  til  Hovedfigurer.  Den  har 
hyppigt  en  stærkt  religiøs  Karakter  og  staar  saa  at  sige  paa 
Ovei^angen  mellem  det  gejstlige  og  verdslige  Skuespil.  I  selve 
Tiden  sammenblandes  ogsaa  Titlerne.  Saaledes  kaldes  en  af 
de  ældste  og  mest  udprægede  franske  Moraliteter  »Bien-Avisé 
og  Mal'Avisé^  i  Originalen  for  et  Mysterium,  skjønt  den  i 
enhver  Henseende  har  Form  og  Indhold  som  en  Moralitet. 
Fablen  i  Stykket  er  af  lignende  Art  som  i  »Standhaftighedens 
Borg«,  blot  har  den  franske  Moralitet  to  Helte  i  Stedet  for  en, 
Velfaren  og  Ildefaren^  hvis  man  saaledes  kan  oversætte  Bien- 
Avisé  og  Mal-Avisé.  Fra  to  modsatte  Veje  komme  Velfaren  og 
Ildefaren  gaaende.  De  følges  en  Stund;  men  snart  drages 
Velfaren  af  Fornuft  til  Tro,  som  giver  ham  en  Løgte  »for- 
færdiget med  XII  Vinduer,  i  hvilke  staa  alle  Troesartikleme, 
og  et  brændende  Lys;  og  Tro  siger,  idet  hun^)  overrækker 
ham  Løgten:  Tab  endelig  ikke  denne  Fakkel,  dette  Lys.«  Af 
Tro  bliver  han  sendt  til  Sønderknuselse  (contriiion) ;  men  denne 
beder  ham  henvende  sig  til  Bekjendelse,  Paa  Vejen  møder 
han  Ydmgghedy  som  raader  ham  til  at  afføre  sig  sine  prægtige 
Klæder  og  lange  Snabelsko  (souliers  å  grans  poulaineSy  der  af 
Tidens  Moralister  betragtedes  som  et  særligt  Tegn  paa  Over- 
daadighed).  Saaledes  vandrer  Velfaren  ad  Frelsens  Vej,  til- 
skyndet af  Fri-Vilje. 

Men  Ilde  faren  vil  ikke  ad  den  samme  Vej.  »Saa  gaa  vi 
da  til  venstre,«    siger  Fri-Vilje;  og  revet  med  af  Lediggang  og 


o  De  Laster  og  Dyder,    som    optræde   i  Stykket  ere   alle   af  Hunkjøn   og  frem- 
stilledes følgeligt  som  Kvinder. 

Oprørssind  kommer  han  til  et  Værtshus,  hvor  han  svirer  og 
spiller  i  Selskab  med  Galskab  og  Udsvævelse,  Disse  nette 
Kammerater  ende  med  at  plyndre  ham  ud  og  forlade  ham 
derpaa. 

Imidlertid  opholder  Velfaren  sig  nogen  Tid  hos  Bekjen- 
delse,  som  anbefaler  ham  at  gaa  til  Salig-Ende  (Bonne-Fin). 
Beskæftigelse  fører  ham  til  Anger,  som  paalsegger  ham  Bod, 
hvorpaa  hun  sender  ham  til  Tilfredshed.  Denne  Figur  optræder 
for  ham  helt  nøgen  og  beder  ogsaa  ham  at  aflægge  alt,  hvad 
han  har  taget  fra  Næsten. 

Ildefaren,  som  er  ude  af  sig  selv  over  sit  Uheld,  kaster 
sig  i  Armene  paa  Fortvivlelse  og  besværger  hende  at  føre  ham 
til  Slet-Endeligt  (Male-Fin),  Saa  kommer  Fattigdom,  Vanheld 
og  Tyveri  til,  ledsaget  af  de  Laster,  som  tidligere  forførte  og 
bestjal  ham.  Den  hele  Flok  omringer  den  ulykkelige  Ilde- 
faren, binder  ham  og  fører  ham  under  høje  Skrig  til  Skændsel. 
Til  sidst  føres  han  for  den  skrækkelige  Slet-Endetigt,  hvis  Ud- 
seende beskrives  saaledes  i  en  scenisk  Anmærkning:  »Mærk, 
at  Slet-Endeligt  maa  have  store  Patter  ligesom  en  So,  og  hun 
maa  have  en  Mængde  Smaadjævle,  der  følge  hende,  ligesom 
smaa  Grise  følge  deres  Moder.« 

Velfaren  følger  stadigt  Dydens  Vej,  der  efter  lange  Stans- 
ninger hos  Kyskhed,  Afholdenhed,  Lydighed,  Flid,  Taalmod, 
Klogskab  fører  ham  til  Hæder.  Denne  sidste  giver  ham  Adgang 
til  at  betragte  Lykken  og  hendes  Hjul.  Lykken  selv  viser  Til- 
skuerne et  dobbelt  Ansigt,  det  ene  smilende,  det  andet  frygte- 
ligt. Hendes  Hjul,  som  hun  stadigt  drejer,  er  et  herligt  Lege- 
tøj, til  hvilket  fire  Mænd  ere  bundne.  Den  første  kaldes 
Regnabo  (jeg  skal  herske),  den  anden  Regno  (jeg  hersker),  den 
tredje  Regnavi  (jeg  har  hersket)  og  den  Qerde  sum  sino  regno 
(jeg  er  uden  Rige).  De  fire  styrte  uophørligt  fra  Lykkens 
Tinde  ned  til  dens  dybeste  Fald  og  symbolisere  paa  en 
anskuelig  Maade  Magtens  Forgængelighed. 

Atter  føres  vi  tilbage  til  Ildefaren,  der  stadig  er  i  Hæn- 
derne paa  SleUEndeligt  Denne  spørger  ham,  om  han  angrer 
den  Vej,  han  hidtil  har  fulgt.  Men  den  Forhærdede  nægter 
at  føle  nogen  Anger.  Da  dræbes  han  af  Slet-Endeligt  og 
Djævlene  strømme  til  for  at  bemægtige  sig  hans  Sjæl  og  føre 
den  til  Helvede.      Helvede  er  her  ikke  indrettet  paa  den  sæd- 


Fig,  11.     Lykkens  Hjul. 

vanlige  Maade,  men  efter  den  sceniske  Angivelse  som  en  for- 
nem Herres  Køkken  og  Djævlene  optræde  som  Tjenere.  Inden- 
for høres  de  fordømte  Sjæle  at  skrige.  Her  beværtes  nu  Ilde- 
faren sammen  med  Regno  og  Regnabo,  der  ogsaa  ere  gaaede 
til  Helvede,  med  et  i  Sandhed  djævelsk  Aftensmaaltid,  som 
serveres  paa  et  kulsort  Bord  med  en  ildrød  Dug.  Retterne 
ere  af  flammende  Ild,  og  som  sidste  Effekt  væltes  de  ud  over 
Gæsterne  og  sætte  dem  i  Brand. 

11 

Som  Modsætning  til  dette  infernalske  Slutningstableau  se 
vi  Velfarens  rene  Sjæl  af  Salig-Ende  blive  ført  til  Himmelen, 
hvor  Englene  modtage  ham  og  tillige  tage  sig  af  Regnavi  og 
Sum  sine  regno,  som  paa  Grund  af  deres  Anger  have  gjort  sig 
fortjente  til  Vorherres  og  Forfatterens  Medlidenhed. 

Som  man  vil  se,  maatte  Moraliteterne  efter  deres  Indhold 
blive  særdeles  ensformige,  og  selv  om  enkelte  Forfattere  som 
Nicolas  de  la  Chesnage  fandt  nye  Emner  og  andre  Abstrak- 
tioner end  de  sædvanlige,  maatte  den  hele  Genre  dog  komme 
til  at  lide  under  en  beklagelig  Mangel  paa  Liv  og  Variation. 
Den  nævnte  la  Chesnage  fandt  nemlig  paa  at  bruge  Moraliteten 
i  hvad  man  nu  vilde  kalde  Afholdssagens  Tjeneste.  Sit 
Stykke  kalder  han  »Fordømmelse  over  Gæstebudt  (laCondam- 
nation  des  Banquets)y  og  det  udgaves  mellem  en  Række  Afhand- 
linger, der  alle  opfordre  til  Soberhed  og  advare  mod  Fraadseri 
og  Drukkenskab.  Det  er  en  ret  omfangsrig  Moralitet  paa 
3650  Vers  og  med  39  Personer,  blandt  hvilke  kunne  fremhæves 
Diner,  Souper,  Banket,  Godt-Selskab ,  Fraadseri,  Lækker- 
mundethed,  Skaal  (Je-bois-å-vous),  Singgott  (Je-pleige-dautanO^ 
Apoplexi,  Paralysi,  Kolik,  Vattersot,  Erfaring,  Hjælp,  Klyster, 
Pille,  Aareladning,  Diæt,  o.  s.  v.,  o.  s.  v. 

Trods  Stykkets  bizarre,  traktatagtige  Indhold  er  der  dog 
en  vis  Art  dramatisk  Liv  i  det.  Vi  se  først  et  lystigt  Lag 
bestaaende  af  Fraadseri,  Tidsfordriv,  Lækkermundethed ,  Godt- 
Selskab,  Skaaly  Singgott,  Vane,  der  alle  ere  bænkede  hos  Diner 
og  lade  sig  Maden  smage.  Alt  gaar  vel  til,  men  udenfor 
Vinduerne  lure  nogle  uhyggelige  Skikkelser,  som  pønse  paa 
Ondt  mod  de  lystige  Gæster.  Det  er  Sygdommene  Apoplexi, 
Paralgsi,  Epilepsi,  Pleuresi,  Esquinanci,  Hgdropisi,  Gulsot,  Nyre- 
grus  og  Podagra,  som  vise  deres  »hæslige  og  vanskabte 
Ansigter,  udstafferede  og  klædte  saa  sælsomt,  at  man  næppe 
kan  skjelne,  om  det  er  Mænd  eller  Kvinder,«  som  det  hedder 
i  den  sceniske  Anmærkning. 

De  skumle  Fredsforstyrrere  træde  i  Forstaaelse  med  Souper 
og  Bankety  til  hvem  Svirebrødrene  bag  efter  ere  indbudte,  og 
aftale,  at  de  der  under  Maaltidet  ville  gjøre  et  Angreb  paa 
Selskabet. 

Gæstebuddet  hos  Dtner  er  forbi,  og  uopholdelig  begiver 
man  sig  til  Souper,  hvor  Æderiet  paa  ny  tager  fat.  Men  midt 
under  Maaltidet  springe  Sygdommene,  som  stadig  have  ligget 
paa  Lur,  løs  paa  de  intetanende  Fæller  og  prygle  dem  efter- 
trykkeligt igennem,  saa  at  de  hinkende  og  klagende  maa 
flygte.  Denne  alvorlige  Advarsel  frugter  dog  ikke.  Straks 
derefter  glemme  de  deres  Smerter,  og  mindes  den  Indbydelse, 
som  Banket  har  gjort  dem,  hvorpaa  de  begive  sig  derhen  og 
atter  begynde  at  spise  og  drikke. 

Efter  en  Art  diætetisk  Præken,  som  her  er  indskudt  og 
som  holdes  af  en  Doktor^  der  tillige  tjener  Stykket  til  Prolog, 
se  vi,  hvorledes  Banket  lumskelig  lader  Sygdommene  slippe 
ind  til  sine  Gæster  og  hvorledes  de  med  fornyet  Raseri  styrte 
sig  løs  paa  deres  Bytte,  denne  Gang  ikke  for  at  prygle  dem, 
men  for  rent  ud  at  slaa  dem  ihjel.  De  fire  værste  Ædere  og 
Drankere,  Fraadseri,  Lækkermundethedy  Skaal  og  Singgott  bukke 
under  og  kvæles  af  de  frygtelige  Fjender.  Tidsfordriv,  Godt- 
Selskab  og  Vane  slippe  derimod  derfra  med  Livet,  og  Godt- 
Selskab  ved  intet  bedre  Raad  end  at  søge  Fru  Erfaring,  Dame 
Expérience  og  hos  hende  faa  Ret  over  den  underfundige  Banket. 

Den  gode  Dame  sender  strax  sine  Svende  Hjælpy  Soberhedy 
Klyster,  Pille,  Aareladning,  Diæt  og  Lægemiddel  for  at  arrestere 
Banket  og  Souper. 

De  fængsles  og  Fru  Erfaring  nedsætter  en  Art  Jury,  be- 
staaende  af  Hippokrates,  Galienus,  Avicenna  og  Averrhoes  — 
fire  berømte  Læger  —  og  lader  dem  dømme  i  Sagen.  Souper 
slipper  nogenlunde  naadigt*  For  ikke  at  være  saa  rask  paa 
Hænderne  til  at  servere  med  Mad  og  Drikke  skal  han  gaa 
med  Manchetter  af  Bly;  endvidere  faar  han  Ordre  til  bestandig 

at  holde  sig  i  seks  Mils  Afstand  fra  Diner.  Banket  derimod 
bliver  dømt  til  at  hænges.  Ansigt  til  Ansigt  med  Døden  gaar 
han  i  sig  selv,  skrifter  sine  Synder  og  indrømmer,  at  han 
aldrig  har  gjort  noget  Menneske  Gavn  undtagen  LdBgeme,  hvem 
han  derfor  opfordrer  til  at  bede  for  sig.  Det  er  Diæt,  som 
exekverer  Dommen  over  Banket.  — 

Af  de  her  meddelte  Analyser  vil  man  let  se,  hvilke  Op- 
gaver det  var,  Moraliteterne  stillede  Skuespillerne.  Der  var 
ikke  som  i  Farcerne  Tale  om  Figurer  fra  det  virkelige  Liv; 
det  var  ingen  realistisk  Kunst,  der  fordredes,  snarere  en  sym- 
bolistisk. I  enkelte  letfattelige,  vel  helst  overdrevne  Træk 
maatte  Skuespilleren  give  de  abstrakte  Begreber  det  Personlig- 
hedens Liv,  som  var  nødvendigt  for  at  de  overhovedet  kunne 
fremstilles  af  og  som  Mennesker  paa  en  Scene.  Det  vilde 
ikke  nytte  ham  at  individualisere  for  stærkt;  i  saa  Fald  vilde 
det  almene,  det  begrebsmæssig-typiske,  i  hvilket  Stykkernes 
moralske  Ide  laa,  ganske  forsvinde;  paa  den  anden  Side  maatte 
han  dog  gjøre  Indtryk  af  at  fremstille  et  Menneske  og  ikke  et 
Begreb  alene.  Opgaven  var  altsaa  vanskelig  og  løstes  vel 
heller  næppe  af  Tidens  Dilettanter.  Men  Betydningen  af 
Moraliteterne  for  Skuespilkunsten  ligger  ogsaa  nærmest  i,  at 
den  forbereder  den  store  Karakterfremstilling.  Mysteriet  lægger 
Hovedvægten  paa  det  ophøjede,  det  fromt  andagtsfulde  og 
bryder  sig  derfor  ikke  saa  meget  om  Karakterejendommelig- 
hedens Udfoldelse;  Farcen  belyser  alle  sine  Figurer  komisk  og 
lader  dem  i  samme  Nu  være  gjerrige,  hykkelske,  dumme,  snu, 
alt  som  det  bedst  frembringer  Latteren;  Moraliteten  griber  for 
første  Gang  Karakterejendommelighedeme  ved  Haarene  og 
trækker  dem  enkeltvis  frem  til  Beskuelse.  Herved  lægges 
Grunden  til  den  senere  store  Karakterfremstilling.  Skue- 
spilleren faar  Lejlighed  til  at  udgranske,  hvorledes  Fraadseri, 
Hykleri,  Liderlighed,  Bagtalelse  eller  lignende  Laster  ytre  sig 
i    deres    legemlige    Fænomener;    han    bringes   til   at   studere 

Fraadserens,  Hyklerens,  Bagvaskerens  Udseende,  Lader,  Maade 
at  tale  paa  o.  s.  v.  og  tvinges  ad  denne  Vej  ind  paa  nye  Baner, 
som  føre  til  andre  Endepunkter  end  de  hidtidige.  For  saa 
vidt  kunne  vi  forstaa  den  Interesse,  som  Middelalder  og 
Renaissance  —  thi  langt  op  i  Renaissancetiden  holdt  disse 
Skuespil  sig  —  nærede  for  Moraliteterne.  De  viste  Menneskene 
paa  en  ny  Maade,  rubricerede  ikke  efter  deres  Stand  og  Vil- 
kaar,  men  efter  deres  Laster  og  Dyder,  og  Tilskuerne  saa  med 
saa  meget  større  Behag  Lasten  blive  revset,  som  Satire  og 
Moral  var  holdt  saa  almindeligt,  at  den  sjældent  kunde  svide 
den  enkelte  og  ingen  følte  sig  direkte  truffen  af  den  svungne 
Svøbe. 

Ogsaa  andre  Figurer  end  de  rent  abstrakte  fandtes  dog  i 
Moraliteterne.^)  For  det  første  laantes  fra  Mysterierne  baade 
Engle  og  Djævle,  Vorherre  og  Satan,  ligesom  ogsaa  det  hele 
sceniske  Apparat  vel  som  oftest  —  i  alt  Fald  i  den  egenlige 
Middelalder  —  var  det  samme  som  i  de  rent  gejstlige  Skuespil. 
Men  ogsaa  ganske  almindelige  Doktorer,  Præster,  Apothekere 
og  lignende  træffe  vi.  Endelig  forekommer  ogsaa  Narren,  der 
ligeledes  er  laant  fra  Mysterierne,  men  som  dog  her  gjerne 
optræder  lidt  forskjelligt.  Navnlig  har  han  et  særegent  Præg 
i  de  engelske  Moraliteter,  hvor  han  overhovedet  er  en  langt 
hyppigere  Gæst  end  i  de  andre  Nationers.  Narren  optræder  i 
de  engelske  moral  plags  oftest  under  Navn  af  Vice,  Last,  men 
man  finder  ham  ogsaa  under  andre  mere  specielle  Navne  som 
Iniquitg  og  Fraude  eller  som  Sin,  Amhidexter,  ShifL  Han  var 
udstyret  med  Æselsøren  og  en  Træbriks  og  morede  ved  sine 
Krumspring  og  Vittigheder  de   naive  Tilskuere.     Navnlig  var 


1)  Jeg  ser  bort  fra  de  Stykker,  der  vel  bære  Navnet  Moraliteter,  men  slet  ikke 
indeholde  de  personificerede  Abstraktioner,  som  ellers  karakterisere  Genren. 
Saaledes  den  franske  Moralitet  om  »Kejseren,  der  dræbte  sin  Brodersøn«,  et 
Skuespil,  der  efter  Indholdet  ganske  er  som  de  tidligere  omtalte  Mirakler  og 
som  i  Virkeligheden  intet  har  tilfælles  med  en  ægte  Moralitet. 

det  en  yndet  Spas,  naar  han  »smidig  som  en  Abekat  sprang 
op  paa  Djævelens  Ryg  og  red  en  Tur  paa  Djævelen  og  bear- 
bejdede ham  med  sit  Træsværd,  til  han  fik  ham  til  at 
brøle.«  1) 

Lasten  eller  Synden  optraadte  ogsaa  undertiden  per- 
sonificeret i  franske  Moraliteter,  men  er  dér  ikke  paa  samme 
Maade  identisk  med  Spasmageren  som  i  de  engelske.  I 
»Kristenhedens  Sygdom«  af  Matthieu  Malingre  optræder  saa- 
ledes  en  Péché  (Synd),  hvis  Kostyme  er  foreskrevet  af  For- 
fatteren som  værende  »fortil  en  verdslig  Robe,  bagtil  en 
Djævledragt.« 

Moraliteterne,  som  ingen  Anledning  havde  til  den  Pragt- 
udfoldelse, der  fandt  Sted  i  de  store  Mysterier,  lagde  i  det 
Hele  megen  Vægt  paa  sindrige  og  smukke  Dragter,  der  paa 
en  Gang  kunde  fryde  Øjet  ved  deres  Skjønhed  og  sætte 
Tanken  i  Bevægelse  ved  de  Sindbilleder,  som  skjultes  i  dem. 
I  det  ovennævnte  Stykke  »Kristenhedens  Sygdom«  faa  vi  en 
kortfattet  Beskrivelse  af  alle  Personernes  Dragter.  Tro  er  saa- 
ledes  klædt  i  en  smuk  hvid  Klædning,  Haabet,  der  aabenbart 
ikke  dengang  var  lysegrønt,  i  en  violet  Kjole,  Kjærlighed 
(charité)  i  Skarlagen,  God-Gjerning  klædt  som  en  hæderlig 
Kjøbmand,  Kristenhed  »en  honneste  dame^,  Hykleri  som  en 
Nonne,  Inspiration  i  Engleskrud  o.  s.  v. 

Af  Omfang  stod  Moraliteterne  som  oftest  imellem  Mysterier 
og  Farcer.  Man  lavede  i  16de  Aarhundrede  bestemte  Regler 
for  Længden  af  saavel  Farcer  som  Moraliteter,  hvilke  sidste 
ikke  maatte  overskride  1000  Vers,  medens  Farcens  Maximum 
var  500.  Men  disse  Regler  kjendtes  ikke  i  15de  Aarhundrede 
og  vi  have  Moraliteter  paa  seks,  otte,  ja  op  til  over  tyve 
Tusend  Vers.  At  dømme  efter  de  mange  trykte  Udgaver,  der 
findes   af   Moraliteter   i    Modsætning  til  Mysterier  og  Farcer, 

1)  Harsenet:  Declaration  of  Papish  Impostures,  cit.  af  Klein:  Gesch.  des  Dramas 
XII  s.  719. 

maa  vi  slutte,  at  disse  Skuespil  af  Samtiden  regnedes  for 
højere  i  den  literære  Rangforordning.  Den  moderne  Tid  har 
rigtignok  degraderet  dem  og  sat  dem  under  de  andre  Skuespil- 
arter, men  endnu  kan  man  dog  med  Interesse  læse  disse 
sære  Udslag  af  Middelalderens  dramatiske  Fantasi,  og  i  de 
bedste  af  dem  finder  man  baade  morsomme  Iagttagelser  og 
træffende  Reflexioner. 


III. 

De    komiske   Skuespillere    i    Middelalderen.       Narreselskaber.        »De   sorgløse   Børn,* 
NarrekoMtymet.       Pontalais   og  Jean   Serre.       Bazochen.       Skolekomedien.       Franske 

fagmæssige  Farsører. 

Om  Skuepladsens  Indretning  for  det  verdslige  Repertoires 
Vedkommende  vide  vi  saa  godt  som  Intet.  Til  Dels  ligger  dette 
i,  at  Sceneindretningen  som  oftest  har  været  saa  simpel,  at  der 
intet  har  været,  som  sprang  i  Øjnene  og  som  derfor  gav  Anled- 
ning til  den  Art  Beskrivelser,  der  have  givet  os  et  Billede  af  det 
gejstlige  Dramas  Skueplads.  De  smaa  lystige  Farcer  krævede 
ingen  Dekorationer,  intet  indviklet  Sceneri,  ingen  mekaniske 
Kunststykker,  ingen  Pragtudfoldelse.  De  krævede  blot,  at  Ordene 
blev  hørt  og  Bevægelserne  set  og  kunde  derfor  opføres  hvor- 
somhelst: i  en  Sal,  paa  en  Estrade  i  fri  Luft,  paa  et  Torv 
eller  i  en  Gade. 

Kun  Moraliteterne  forlange  noget  Udstyr;  men  dette  er 
væsentlig  det  samme  som  Mysteriernes.  Det  er  det  himmelske 
Apparat  med  Vorherre  og  hans  Engle  og  det  djævelske  med 
Helvede  og  dets  Udsendinge.  Til  Moraliteterne  lod  altsaa  den 
almindelige  Mysteriescene  sig  udmærket  benytte,  og  den  blev 
virkelig  ogsaa  benyttet  dertil.  Vi  høre  ingensteds  om  en 
speciel  Moralitetsskueplads ;  derimod  have  vi  adskillige  Vidnes- 


Digitized  by 


Google 


168 

byrd  om,  at  Moraliteter  ere  opførte  sammen  med  de  gejst- 
lige Spil. 

Det  samme  gælder  iøvrigt  ogsaa  om  Farcerne.  Det  er 
allerede  tidligere  berørt,  at  det  var  almindeligt  at  spille  en 
Farce  som  Indledning  eller  Afslutning  paa  et  Mystertum,  og 
Farcen  opførtes  da  naturligvis  paa  samme  Scene  som  Mysteriet. 
Heller  ikke  er  der  nogen  Grund  til  at  antage,  at  man  har 
gjort  nogensomhelst  Forandring  -i  Dekorationsopstillingen  i 
den  Anledning.  Det  vilde  have  været  at  gjøre  sig  for  megen 
Ulejlighed  for  den  lille  Extraret,  der  som  oftest  kun  varede 
en  halv  Times  Tid.  Og  paa  den  fri  Estrade  foran  den  faste 
Baggrundsdekoration,  hvor  alle  Mysterieskuespilleme  sad 
pladserede  i  deres  »Loger«  og  nød  de  muntre  Løjer,  indtil 
deres  Tur  kom  at  optræde,  havde  Farsøreme  mer  end  Spille- 
rum nok  til  deres  fordringsløse  Stykker. 

Imidlertid,  selv  om  vitterligt  Farcerne  tidt  og  mange  Gange 
ere  blevne  opførte  sammen  med  Mysterierne  og  paa  disses 
Skueplads,  tør  vi  dog  ikke  gaa  ud  fra,  at  dette  er  deres  op- 
rindelige Hjemsted  og  at  de  hørte  med  til  en  gejstlig  Fore- 
stilling som  Suppen  og  Desserten  til  én  Middag.  De  komiske 
Stykker  havde  ogsaa  deres  egen  Skueplads  og,  navnlig,  deres 
egne  Skuespillere. 

Medens  Mysterieopførelsen  samlede  alle  Stænder  i  sine 
Rækker  og  var  saa  at  sige  et  kommunalt,  ja  næsten  et  natio- 
nalt Foretagende,  fandt  Farcerne  deres  Skuespillere  indenfor 
en  snævrere  Ramme.  Det  sømmede  sig  hverken  for  Præster, 
Adels-  eller  Embedsmænd  at  optrsede  i  de  kaade  Stykker,  hvis 
Indhold  og  hele  Tone  nedbrød  enhver  Ærbarhedens  Skranke; 
Præstestanden  var  det  endog  ligefrem  forbudt  at  optræde  i 
Farcer.  Og  selv  for  mangen  en  adstadig  Borgermand  var  det 
saa  sin  egen  Sag  at  være  med  til  de  grove  Løjer.  Selv  om 
endda  Værdigheden  havde  givet  Køb,  var  det  jo  ikke  sagt,  at 
Talentet  og  Lunet  slog  til.     Thi  det  er  saa  og  har  altid  været 

saa,  at  Talentets  Mangelfuldhed  lettere  lader  sig  dække  bag 
Alvorens  Maske  end  bag  Komikens.  Kjedsommelighed  og 
og  Alvor  forblandes  meget  let  af  Publikum,  og  Gaben  bringer 
ogsaa  Taarer  i  Øjnene.  Men  ingen  lader  sig  narre  for  den 
gode  Latter,  man  i  en  Farce  venter  sig  at  faa,  og  der  slaa  de 
talentløse  Fagter  ikke  til. 

Det  blev  da  naturligt  indenfor  snævrere  Kredse,  at  Komiken 
fandt  sine  Skuespillere  og  sit  egentlige  Hjem  i  Middelalderen. 
Ikke  saaledes  at  forstaa,  at  professionelle  Skuespillere  be- 
sørgede denne  Del  af  Skuespillene.  En  professionel  Skue- 
spillerstand existerede,  som  alt  berørt,  endnu  ikke.  De  om- 
strejfende Gøglere,  Jonglører,  Minstreller,  »Spielleute«,  hvad  de 
nu  kaldtes,  disse  vagabonderende  Tilværelser,  halvt  Akrobater, 
halvt  Musikere  og  Sangere,  havde  vel  nok  undertiden  en  Art 
Skuespil  paa  deres  Repertoire,  smaa  latterlige  Introduktioner 
til  deres  øvrige  Kunststykker,  »Parader«,  hvor  Trupens  gode 
Hoved  toakkede  sort  til  Morskab  for  maabende  Bønder  eller 
ensomme  Herremænd.  Det  er  heller  ikke  udelukket,  at  de 
ogsaa,  navnlig  i  den  senere  Middelalder,  bemægtigede  sig 
enkelte  rigtige  Stykker  eller  at  de  hjalp  med  ved  de  store 
Sknespilopførelser,  men  alligevel  kan  vi  ikke  her  søge  de 
virkelige  komiske  Skuespiltrupper,  ikke  en  Gang  Stamme- 
fædrene  til  dem.  De  verdslige  og  komiske  Stykker  opklækkedes 
og  udførtes  i  de  lystige  Narreselskaber,  paa  hvilke  Middel- 
alderen var  saa  rig. 

Det  er  fornylig  omtalt,  hvorledes  Fastelavnsnarrene  i 
NCimberg  drog  fra  Dør  til  Dør  for  at  foredrage  deres  mere 
eller  mindre  lystige  Dialoger  og  faa  den  Skænk,  som  Skik  og 
Brug  fordrede,  at  Husherren  gav  dem.  Det  var  gærne  Haand- 
værkssvende  eller  ogsaa  en  sjælden  Gang  Skolarer,  som  saa- 
ledes muntrede  sig  i  den  glade  Fastelavnstid,  hvor  de  tog 
Revanche  for  mange  sure  Dage  og  tjente  sig  en  lille  Extra- 
skilling  eller  i  alt  Fald  fik  sig  en  retskaffen  og  gratis  Rus  i 

Kjøbet.  Vi  saa,  hvorledes  Fastelavnspillene  optoges  paa  Mester- 
sangerlavets  Repertoire.  Dette  Lav  var  imidlertid  ingenlunde 
noget  Narreselskab,  lige  saa  lidt  som  de  beslægtede  Lav  i 
Frankrig,  der  gaa  under  Navn  af  Pugs.  Det  var  alvorlige  satte 
Borgere,  som  samledes  i  disse  Digte-Akademier  og  som  lige 
saa  meget  dyrkede  og  behandlede  hellige  som  profane  Emner, 
som  digtede  efter  indviklede  Regler  og  som  kun  lige  ved 
Fastelavnstider  slog  sig  løs  med  de  lystige  Farcer. 

Men  ved  Siden  af  disse  Lav  fandtes  der  i  Middelalderen 
en  Mængde  Selskaber  eller  Broderskaber,  hvis  eneste  Opgave 
det  var  paa  forskjellig  Maade  at  gjøre  Løjer  og  drive  Spot 
med  det,  de  til  daglig  maatte  bøje  Nakken  for.  Disse  lystige 
Broderskabers  Oprindelse  ligger  skjult  i  Tidernes  Mørke.  Del 
lader  sig  ikke  oplyse,  om  de,  som  mange  mene,  stamme  fra 
de  kirkelige  Narrefester,  hvor  de  underordnede  Klærke  og  Kirke- 
betjente en  Gang  om  Aaret  fik  Lov  til  at  parodiere  den  hele 
Gudstjeneste,  hvor  Kirken  blev  en  Dansesal,  Alteret  eil  Værts- 
husskænk, hvor  Messen  blev  en  Samling  Vrøvlelatin  iblandet 
med  saftige  Vittigheder,  hvor  Klærkene  spillede  Kegler  paa 
Kirkeloftet  og  Kordrengene  holdt  latterlige  Prækener  fra 
Prækestolen;  eller  om  de  ikke  langt  snarere  stamme  fira  før- 
kristelige  Folkeskikke  og  lystige  Lav,  som  have  drevet  deres 
hedenske  Mummespil  i  en  Tid,  fra  hvilken  ingen  Minder  ere 
tilbage.  Hvorom  alting  er,  de  lystige  Broderskaber  blomstrede 
frodigt  Middelalderen  igjennem  og  fik  navnlig  i  Frankrig  en 
overordenlig  Udbredelse  ikke  blot  i  Paris,  men  rundt  om  i  de 
franske  Provinser. 

Narreselskabemes  Formaal  var  ikke  udelukkende  at  spille 
Komedie.  I  Reglen  var  de  indrettede  som  en  hel  Statsforfat- 
ning. De  lededes  af  en  Narrekonge  og  havde  Narreembeds- 
mænd  af  forskjellig  Rang.  Visse  Tider  af  Aaret  holdt  de  store 
Optog  med  alskens  Løjer,  der  ikke  sparede  hverken  Høje  eller 
Lave.     En   yndet   og   meget   besynderlig   Skik   hos   Narresel- 

skaberne  var  det  saaledes  at  straffe  de  Mænd,  der  vitterlig  tog 
imod  Prygl  af  deres  Koner,  eller  undertiden  —  men  sjældnere  — 
ogsaa  dem,  som  selv  bankede  Konerne,  ved  at  tvinge  dem  til  at 
ride  Byen  igjennem  bagvendt  paa  et  Æsel,  som  de  maatte  holde 
i  Halen.  Sommetider,  formodentlig  naar  de  ikke  kunde  faa 
selve  den  Skyldige  fat,  nøjedes  de  med  at  tage  hans  Nabo  og 
tvang  ham  til  at  foretage  den  beskæmmende  Ridetur.  I  dette 
Fald  maatte  Rytteren  idelig  raabte:  »Det  er  ikke  mig.  Spotten 
gælder;  det  er  min  Nabo!« 

Men  undertiden  rettedes  Satiren  rigtignok  mod  langt  højere 
Maal  og  gik  meget  vidt  i  Dristighed.  Det  i  sin  Tid  meget 
bekjendte  Selskab  les  Connards,^)  et  af  de  største  og  betyd- 
ningsfuldeste Narreselskaber,  som  havde  sit  Hjemsted  i  Rouen, 
opførte  saaledes  i  Aaret  1541  en  Forestilling,  hvor  man  blandt 
andre  Ting  saa  Henrik  den  ottende,  Karl  deil  femte,  Paul  den 
tredie  og  en  Nar  spille  Boldt  sammen  med  Verdenskuglen  »og 
alle  fire  maltrakterede  de  den  arme  Verden  saare  haardt,  saa 
at  den  maatte  lide  ilde  under  deres  Hænder.« 

Det  berømteste  af  alle  Middelalderens  Narreselskaber  var 
de  tidligere  omtalte  »sorgløse  Børn«,*)  les  Enfants-sanS'Souci, 
der  spillede  en  stor  Rolle  i  det  gamle  Paris'  lystige  Liv.  Dets 
Oprindelse  føres  af  Traditionen  tilbage  til  Slutningen  af  det 
14de  Aarhundrede  og  Rester  af  det  bestod  helt  op  i  det  17de. 

Det  er  muligt,  at  Medlemmerne  af  dette  Lav  oprindelig, 
som  det  angives,^)  var  unge  velstaaende  Mænd  af  god  Familie, 
som  samledes  her  for  ubekymrede  om  Verden  og  dens  Sorger 
at  drive  Spas  med  alt  og  alle;  men  i  Tidens  Løb  ændredes 
vistnok  Selskabets  Karakter  noget  og  dets  Medlemmer  dannede 
snart  en  Overgang  til  de  professionelle  Skuespillere,  der  leverede 


1)  Eller  Cornards,  saaledes   kaldet  efter  de  to  Horn  (cornes)  eller  Øren,   de  bar 

paa  Narrehætten. 
«)  Se  ovenfor  S.  130  f. 
>)  Parfalct:  Hist.  du  théåtre  fran?.,  t.  II,  S.  177. 

Festspil  og  muntre  Indledningsstykker  til  dramatiske  Fore- 
stillinger. 

Foreningens  Existens  hvilede  iøvrigt  paa  en  Art  Princip: 
den  hele  Verden  var  gal  og  alle  Mennesker  nogle  Narre;  dette 
skjulte  man  i  det  daglige  Liv,  men  hos  de  »sorgløse  Bømc 
vedkjendte  man  sig  det.  Derfor  var  alle  Medlemmerne  »Galec 
(des  Sots),^)  de  styredes  af  en  Galefyrste  og  bar  alle,  naar  de 
optraadte  for  Offentligheden,  den  fastslaaede  Narredragt. 

Dette  Princip  gav  Selskabet  en  uhyre  Ytringsfrihed,  thi 
for  den  Gale  var  alt  tilladt  og  der  er  ingen  Tvivl  om,  at  de 
sorgløse  Børn,  naar  de  ved  Fastelavnstider,  særlig  den  saa- 
kaldte  Fede-Tirsdag,  mardi-gras,  holdt  deres  Fester,  have  sagt 
deres  Medborgere  adskillige  pebrede  Sandheder. 

Narrekostymet  havde  sin  én  Gang  vedtagne  Form.  Mest 
karakteristisk  ved  det  var  den  tætsluttende  Hætte  med  de 
lange  Æselsøren;  oventil  var  Hætten  undertiden  besat  med  en 
Kam  af  store  Bjælder  (se  Fig.  12)  ligesom  ogsaa  den  udtungede 
Vamses  spidse  Flige  tidt  endte  i  Bjælder.  De  stramtsiddende 
lange  Benklæder  eller  Trikot  var  af  forskjellig  Farve  og  hele 
Dragten  iøvrigt  gjeme  delt  i  to  eller  tre  Kulører.  Af  Farver 
foretrak  man  safrangult  og  lysegrønt.  Det  grønne  betød  Ung- 
dom, Livsmod,  Haab,  Friskhed;  det  safrangule  betød  Lystighed ; 
man  mente  nemlig,  at  Safrahlugten  havde  en  særlig  oplivende 
Evne.  2) 

Til  Tegn  paa  sin  Værdighed  bar  Narrefyrsten  en  pragt- 
fuld Stav,  en  Art  Scepter,  som  vistnok  ofte  var  meget  kost- 
barere end  den,  der  ses  paa  Fig.  12.  Fra  Narreselskabet  La 
Mere  Folie  i  Dijon,  ganske  et  Sidestykke  til  de  sorgløse  Børn, 
findes  Afbildningen  af  en  meget  smuk  og  med  stor  kunstnerisk 
Omhu  udført  Narrestav  fra  1482,  hvor  man  ser  en  Nar  med 


1)  Sot  og  fou  er  i  Tidens  Sprog  ensbetydende. 

3)  Julleville:  Les  comédiens  en  France  au  moyen  Age,  S.  148. 

Flaske  og  Glas  i  Haand  dukke  op  af  en  frodig  Vinranke,  bag 
hvis  Løv  andre  leende  Narrehoveder  dukke  frem.^) 

Vi  have  allerede  talt  om  »de  sorgløse  Børns«  Repertoire, 
Sottierne,  der  dels  var  lystige  Indledningsstykker  til  den  egent- 
lige Forestilling,  dels  politiske  Tendensstykker.     For  Theatret 


Fig.  12  og  13.     Middelalderlige  Narrekostymer. 

fik  dog  Narretypen  ikke  den  Betydning,  som  man  skulde  have 
troet;  de  middelalderlige  gale  Narre  fortrængtes  snart  af  de 
italienske  Masketyper,  der  bød  rigere  Afveksling  og  i  hvert  Fald 
vandt   Publikums    Hjærte   i   højere  Grad.*)     I    selve    Middel- 


1)  En  Afbildning  af  denne  Stav  Endes  i  Paul  Lacroix:  Sciences  et  lettres  au 
moyen  åge  et  å  l'époque  de  la  Renaissance.     2e  éd.     Paris  1879. 

*)  I  England  holdt  Narren  sig  vistnok  længere  paa  Scenen  end  de  fleste  andre 
Steder.     Men  den  engelske  Clown  falder  ikke  ganske   sammen  med  Narre- 

alderen  spillede  Narren  dog  en  betydelig  Rolle,  ikke  blot  i  de 
egentlige  Nairestykker,  men  ogsaa  som  vi  have  set  i  de  alvor- 
lige Mysterier,  hvor  Narrens  Parti  gjeme  betroedes  til  en  særlig 
dygtig  Skuespiller,  men  dog  endnu  ikke  til  nogen  egentlig 
Professional. 

Narreselskabemes  Skuespillere  vedblev  nemlig  endnu  at 
være  og  at  betragtes  som  Dilettanter  og  havde  gjerne  deres 
Erhverv  ved  Siden  af  Skuespilkunsten,  selv  om  ogsaa  denne 
bragte  dem  Indtægt  og  tog  deres  meste  Tid. 

Vi  have  set,  hvorledes  Gringoire  delte  sit  Liv  mellem 
Theatervirksomhed  og  en  politisk-literær  Agitationsbedrifl,  en  Art 
journalistisk  Forretning,  der  stillede  sig  til  betalende  Fyrsters 
Disposition.  Mere  udpræget  Skuespiller  var  hans  Samtidige 
og  Kammerat  Pontalais,  eller  som  hans  egentlige  Navn  var 
Jehan  de  VEspine^  Tidens  populæreste  Komiker,  den  første 
Type  paa  en  omrejsende  Aktør,  der  drog  Landet  rundt,  arran- 
gerede, digtede  og  spillede  sine  lystige  Stykker,  optraadte  som 
Nar  i  Mysterierne  og  modtog  sit  Honorar  derfor.  Foruden 
Navnet  Pontalais  kjendtes  han  ogsaa  under  Tilnavnet  SongecreuXj 
som  han  dog  vistnok  mest  benyttede  som  Forfatterpseudonym. 

Pontalais'  pukkelryggede  Skikkelse,  iklædt  Narrefyrstens 
Insignier,  holdende  Hof  højt  placeret  paa  den  prægtige  Tron- 
stol og  skillende  Sol  og  Vind  mellem  sine  gale  Undersaatter,^) 
var  et  Syn  af  majestætisk  Naragtighed,  som  gjorde  et  dybt 
Indtryk  paa  det  samtidige   Publikum  og  Pontalais  blev,  som 


selskabernes  Sot$  eller  Fous.      Han  har  mere   af  en  rigtig  Hofoar,   paavirket 
af  en  italiensk  Arlecchino,  og  staar  gjerne  i  tættere  Forbindelse  med  Stykkets 
Handling  end  Middelalderens  Nar. 
»)  De  Pontallays,  roy  et  prince  des  sotz, 

Lå  il  estoit  gamy  de  ses  supostz, 

Hault  elevé  en  chaire  magnifique 

Enluminé,  visaige  déifique 

Tenant  sa  court,  corrigeant  les  forfaietz. 
Se  Oscar  Levertin:  Studier  Ofver  Fars  och  Farsører  i  Frankrike  etc.     Upsala 
1888.     S.  105. 

det  saa  ofte  gaar  i  Folkebevidstheden,  en  Slags  komisk  Sagn- 
helt, hvem  alle  vittige  Anekdoter  tillagdes.  Hans  store  Popu- 
laritet gjorde  ham  imidlertid  ogsaa  fræk  og  forledte  ham  til  at 
fornærme  sagesløse  og  højtstaaende  Personer,  hvad  der  for- 
skaffede ham  adskillige  Vanskeligheder.  Galt  nok  var  det,  at 
han  en  Gang  ved  Hoffet,  hvor  han  var  vel  set,  gik  hen  til  en 
Cardinal,  der  var  pukkelrygget  som  han  selv,  lagde  sin  egen 
Pukkel  op  til  den  høje  Prælats  og  sagde:  »Vi  to,  Monseigneur, 
kan  bevise,  at  det  er  forkert,  naar  man  siger,  at  to  Bjerge 
aldrig  kan  mødes.«  ^)  Men  værre  kom  han  af  Sted  i  Aaret 
1516,  da  han  tilligemed  to  Fæller  blev  kastet  i  Fængsel  paa 
Kongens,  Frants  den  førstes.  Befaling.  Det  var  i  denne  Tid 
blevet  Skik,  at  »de  sorgløse  Børn«  til  deres  Spil  lod  sig  gjøre 
Masker,  der  i  Karikatur  forestillede  bestemte,  kjendte  Personer, 
og  Pontalais  havde  nu  haft  den  Dumdristighed  at  give  »Narre- 
mor«  Enkedronningens  Træk.  For  denne  Majestætsforbrydelse 
bødede  han  en  tre  Maaneders  Tid  i  Fængslet  i  Blois  og  følte 
sig  aabenbart  længe  derefter  ikke  sikker  i  Paris,  thi  han 
begyndte  nu  en  Række  Strejftog  til  Provinserne,  hvor  han 
vakte  den  samme  Jubel  som  i  Hovedstaden.  Han  kom  dog 
atter  i  Gunst  ved  Frants  den  førstes  Hof  og  fik  endog  en  Art 
officiel  Stilling,  idet  han  1530  blev  »Entreprenør  for  de  offent- 
lige Fester.«^)    Hans  Dødsaar  er  ubekjendt. 

Af  de  øvrige  »sorgløse  Børn«  have  vel  en  Del  vundet  sig 
et  Navn  som  Narrespillere,  men  for  de  allerflestes  Vedkom- 
mende kjende  vi  kun  selve  dette  Navn,  der  intet  siger  os. 
En  Smule  mere  vide  vi  om  Pontalais*  Fælle,  der  kappedes 
med  ham  i  Berømmelse,  Jean  Serre.  Over  ham  skrev  Digteren 
Clement  Marot,  der  selv  i  sin  første  Ungdom  var  et  af  »Børnene« 
og  en  ivrig  Skuespiller,  en  lang  Gravskrift,  som  giver  os  gode 


1)  Det  er  Parfaict,   som  maa  staa  inde  for  denne  Anekdote,  der  berettes  i  Hist. 

du  théåtre  franq.     II,  226. 
«)  Sc  JulleviUe:  les  Comédiens  etc.  S.  177. 

Oplysninger  om  den  udmærkede  Farsers  Kostyme  og  Udseende. 
Han  fortæller,  at  han  især  excellerede  i  at  spille  Drukkenbolte 
og  Narre,  hvorimod  det  var  ham  ganske  nægtet  at  spille  et 
fornuftigt  Menneske,  »thi  Naturen  havde  fra  Fødselen  af  kun 
givet  ham  et  Fjæs  til  en  Nar  eller  til  en  Drukkenbolt.«  Men 
»naar  han  traadte  ind  paa  Scenen  med  en  snavset  Skjorte, 
med  Pande,  Kind  og  Næsebor  helt  dækket  af  Mel,  med  en 
Bamekyse  paa  Hovedet  og  en  høj,  triumferende  Hue,^)  besat 
med  KapunIQer,  saa  svarer  jeg  for,  at  med  alt  det  og  naar 
man  saa  hans  naive  Gratie,  saa  var  man  ikke  mindre  glad  og 
vel  tilpas,  end  man  er  det  i  Elysium.«^) 

Af  denne  Skildring  se  vi,  at  Jean  Serre  ikke  bar  det 
almindelige  Narrekostyme  med  Æselsøren,  Bjælder  og  saa 
videre.  Vi  kunne  derfor  maaske  slutte,  at  han  ikke  ude- 
lukkende optraadte  i  »de  sorgløse  Børns«  Sottier,  men  i  det 
hele  dyrkede  den  lystige  Farce.  Man  mener,  at  Narresel- 
skabet  og  dets  Fyrste  stod  under  et  Slags  Supremati  af  et 
andet  samtidigt  Broderskab  ta  Bazoche,^)  en  Forening  be- 
staaende  af  unge  Jurister,  Skrivere  og  Assistenter  hos  Proku- 
ratorer og  Advokater,  hos  Retsbetjente  og  Parlamentsraader 
og  stiftet,  i  Følge  Traditionen,  allerede  i  Aaret  1303,  til  gjensidig 
Støtte  og  Morskab. 

Bazochen  var  indrettet  som  et  Kongerige.  Formanden  var 
Kongen,  der  havde  sin  Kansler,  sin  Vicekansler,  sin  Requéte- 
mester,  sin  Referendar,  sin  Stor-Audiencier  ganske  ligesom  de 
gamle  franske  Konger.     Som  Forening  nød  Bazochen  en  ikke 


1)  At  Jean  Serre  har  baade  en  Bamekyse  (béguin  d* enfant)  og  en  høj  Hue  med 
Fjer  paa  Hovedel  vil  sige,  at  han  ligesom  Pierrot  eller  Harlekin  bar  en  tsot- 
sluttende  Slags  Kalot  til  at  skjule  Haaret  under  den  egentlige  Hat.  Saadanne 
tætsluttende  Hovedbedækninger  bar  nemlig  16de  Aarhundredes  Børn. 

3)  Den  hele  Gravskrift  er  affarykt  i  Hist  du  théåtre  fran^.  II,  245  ff.  og  i 
Julleville:  Zes  Comédiens  etc,     181  ff. 

S)  Bazoche  er  den  gammelfranske  Polkeform  for  det  græske  baslUea,  med 
hvilket  Navn  del  kgl.  Retspalads  i  Paris  ofte  betegnedes. 

ringe  Anseelse  i  Paris  og  var  navnlig  stærk  ved  en  Aner- 
kjendelse,  som  Filip  den  Smukke  i  sin  Tid  havde  givet  den 
som  »Kongedømme«,  en  Anerkjendelse,  som,  ægte  eller  uægte, 
i  hvert  Fald  respekteredes  af  Domstolene. 

Tre  Gange  om  Aaret  holdt  Bazochen  offentlige  Forestil- 
linger, Torsdagen  før  eller  efter  »Hellig-Tre -Kongers«,  som 
altid  i  Middelalderen  var  viet  til  yderlig  Lystighed  og  Glæde, 
den  første  Dag  eller  en  af  de  første  Dage  i  Maj,  hvor  Maj- 
træet  plantedes  i  Retspaladsets  Gaard,  efter  at  være  hentet  i 
Skoven,  og  i  Begyndelsen  af  Juli,  hvor  Foreningens  store 
højtidelige  Montre  o:  Optog,  Parade  fandt  Sted. 

Inde  i  Justitspaladsets  store  Sal  stod  et  mægtigt  Marmor- 
bord, som  optog  næsten  hele  Salens  Bredde,  et  Pragstykke  af 
et  Bord,^)  skaaret  ud  af  én  uhyre  Marmorblok  og  oprindelig 
brugt  af  Frankrigs  Konger  til  at  beværte  fremmede  Monarker 
ved.  Paa  dette  Kongens  Bord  spillede  Bazochianerne  med 
Allerhøjstsammes  Tilladelse  deres  Moraliteter  og  Farcer,  naar 
Forestillingerne  [holdtes  inden  Døre,  og  navnlig  til  Farcerne, 
der  intet  Udstyr  krævede,  maa  denne  Skueplads  have  været 
godt  skikket. 

Farcer  og  Moraliteter  var  i  det  hele  Bazochens  Repertoire, 
hvad  enten  de  spillede  i  det  Fri  eller  inden  for  Paladsets 
Mure;  men  hvilke  Stykker  de  specielt  have  opført,  derom 
have  vi  ingen  Oplysning.  Blot  kunne  vi  formode,  at  Farcer 
som  »Pathelin«,  der  er  fuld  af  Processer  og  retslige  Spids- 
findigheder, have  deres  egentlige  Hjemsted  i  Retsskrivernes 
selskabelige  Forening. 

Paa  en  Tid,  da  intet  fast  Theater  existerede,  var  Bazochen 
som  el  første  Udkast  til  en  stalssubventioneret  Scene,  idet  den 
af  den   kongelige  Kasse   fik   udbetalt   Summer   til  Skadesløs- 


<)  Dette  berømte  Marmorbord   ødelagdes  ved   en  Ildebrand  Natten   mellem  den 
5.  og  6.  Marts  1618. 

holdelse  for  de  Udgifter,  Foreningen  paadrog  sig  ved  Afholdelsen 
af  Fesler  og  Forestillinger  til  Ære  for  det  kongelige  Hus.  Til 
Gjengæld  havde  de  ogsaa  ligefrem  Forpligtelse  til  at  spille  og 
danse  ved  saadanne  Lejligheder,  som  Øvrigheden  fandt 
passende.  I  det  hele  havde  Øvrigheden  godt  Haand  i  Hanke 
med  de  lystige  Jurister.  Der  øvedes  en  skrap  Censur  over 
Stykkerne,  som  de  spillede,  og  den  Skuespiller,  der  overskred 
Grænsen  for  det  passende  —  den  var  dog  rimeligvis  ikke 
meget  snævert  draget  —  blev  korporlig  afstraffet,  i) 

At  Pryglestraffen  virkelig  blev  bragt  i  Anvendelse  overfor 
Skuespillere  og  Forfattere,  der  havde  forset  sig  mod  Censuren, 
have  vi  et  Exempel  paa  fra  Frants  den  førstes  Tid.  Denne 
Konge  havde  især  i  sin  Regeringstids  første  Aar  ikke  noget  godt 
Øje  til  Farcespillernes  Frisprog,  og  skjønt  han  selv  nok  holdt 
af  at  more  sig,  yndede  han  dog  ingenlunde,  at  Morskaben 
dreves  paa  hans  egen  Bekostning.  Det  var  dette,  en  stakkels 
dramatisk  Forfatter  og  Skuespiller,  en  vis  Hr.  Cruche,  der 
endda  var  Præst,  fik  at  føle  og  svie  for.  Han  havde  paa  en 
uærbødig  Maade  skæmtet  i  et  af  sine  Stykker  med  Kongens 
daværende  Elskerinde,  en  gift  Kone,  Datter  af  en  Parlaments- 
raad  Lecocq,  hvorfor  Hr.  Cruche  i  sit  Stykke  kaldte  hende 
en  Høne  —  Lecoq  betyder  Hanen  —  og  paastod,  at  hun  bar 
hos  sig  en  Ting,  som  var  nok  til  at  tage  Livet  af  ti  Mænd. 
Denne  Spas  behagede  ikke  Kongen  og  han  sendte  en  halv 
Snes  Adelsmænd  ud  for  at  se  paa  Farcen,  i  hvilken  Præste- 
forfatteren selv  spillede.  Men  allerede  i  Begyndelsen  af  Stykket 
blev  Hr.  Cruche  stoppet,  »klædt  af  ind  til  Skjorten,  igjennem- 
pryglet  vidunderligen  med  Stigremme  og  bragt  i  en  ynkelig 
Tilstand.  Til  sidst  havde  de  en  Sæk  beredt  til  at  putte  ham 
i  og  for  at  kaste  ham  ud  af  Vinduet  og  endelig  for  at  bringe 
ham   til  Floden.     Og  vilde  ogsaa  dette  være  sket,   om    ikke 


1)  Se  Parfaict:  Hist.  du  théålre  fran?.     II,  99,  Note  b. 

den  arme  Mand  havde  skreget  meget  stærkt,  medens  han 
pegede  paa  sin  Tonsur,  som  han  havde  paa  Hovedet;  og 
blev  disse  Ting  gjort,  som  tilstaaet,  paa  Kongens  Befaling.«^) 

Baade  Bazochen  og  »de  sorgløse  Børn«  fik  talrige  Efter- 
lignere rundt  om  i  Provinserne,  og  det  verdslige  Skuespil  fandt 
her  sit  egentlige  og  væsenlige  Hjemsted.  Endnu  fortjener  dog 
at  bemærkes,  at  ogsaa  Skolerne  og  Universiteterne  overalt  i 
Europa  dyrkede  Skuespilkunsten  med  Iver  og  Skolekomedierne 
fik  en  Betydning,  som  rakte  noget  ud  over  den  snævrere 
Kreds,  for  hvilken  de  var  bestemt.  Denne  Betydning  fik  de 
navnlig  ved  den  hensynsløse  Dristighed,  hvormed  ogsaa  de 
tog  Del  i  Tidens  brændende  sociale  og  politiske  Spørgsmaal, 
en  Dristighed,  som  maa  forbavse  dobbelt  i  vor  Tid,  hvor 
Skolekomedien  ganske  vist  ikke  er  gaaet  af  Mode,  men  er 
noget  af  det  tammeste  og  mest  harmløse,  som  det  er  muligt 
at  forestille  sig  paa  Skuespikunstens  Omraade. 

I  den  Tid  skrev  Rektorerne  selv  Komedier  og  var  ligesaa 
lidt  bange  for  at  krydre  deres  dramatiske  Arbejder  med  meget 
saftige  Løjer  som  for  at  rette  saare  hvasse  Angreb  endogsaa 
paa  de  allerhøjeste  Autoriteter.  Skolekomedierne  betragtedes 
ikke  blot  som  en  Morskab,  men  ogsaa  som  et  pædagogisk 
Opdragelsesmiddel,  og  det  er  ikke  umuligt,  at  denne  Betragt- 
ningsmaade  havde  en  Del  rigtigt  i  sig,  om  end  næppe  moderne 
Pædagoger  vilde  anerkjende  Datidens  Skolerepertoire  som 
fuldtud  heldige  Deklamationsøvelser. 

Man  tager  næppe  fejl  i  at  formode,  at  visse  af  Middel- 
alderens bedste  Farcer  have  deres  Udspring  fra  Skole-  og 
Universitets-Skuespillerne.  Saaledes  navnlig  Farcen  om  Maistre 
MimiUy  den  Tids  Erasmus  Montanus-Type,*)  der  snakker  Latin 

1)  Journal  d'un  bourgeois  de  Paris,  publ.  p.  Lalanne,  S.  13  f. 

<)  I  en  lille  Artikel  i  >Literatur  og  Kritik«  (Febr.  1889)  har  Jeg  forsøgt  at  sam- 
menstille Farcen  om  Maistre  Mimin  og  Erasmus  Montanus  uden  at  det  dog, 
hverken  den  Gang  eller  senere,  er  lykkedes  mig  at  finde  de  manglende 
Overgangsled. 

12» 

med  sine  Bondeforældre  og  paa  Højskolen  ganske  har  glemt 
sit  Modersmaal,  indtil  han  endelig  kureres  ved  at  lære  Kærlig- 
hedssproget  af  sin  Brud.  Maistre  Mimin  var  en  af  de  mest 
yndede  Farcer  i  Middelalderen  og  Typen  forekommer  i  mere 
end  dette  ene  Stykke.  Den  afløstes  af  den  italienske  Pedant- 
type, hvorom  nærmere  i  et  følgende  Kapitel. 

Skolekomedien  har  næppe  været  i  synderlig  Grad  med- 
virkende til  Dannelsen  af  en  fast  og  professionel  Skuespiller- 
stand.  Saameget  mere  var  de  lystige  Narreselskaber  det. 
Allerede  Pontalais  og  Jean  Sene  var  saa  godt  som  Fagfolk,  og 
i  sidste  Halvdel  af  sekstende  Aarhundrede  existerer  der  plud- 
selig en  hel  Stand  af  Skuespillere,  vokset  saa  at  sige  op  af 
Jorden,  i  et  Nu  efterkommende  Tidens  Krav,  uden  at  man 
egentlig  kan  sige,  hvor  de  kom  fra  eller  hvem  de  var. 

Vi  have  set,  hvorledes  »Passionsbroderskabet«,  træt  af  at 
kæmpe  imod  den  nye  Smag,  hen  imod  Slutningen  af  Aar- 
hundredet  overlod  deres  Privilegium  og  deres  Theater  i  Hotel 
de  Bourgogne  til  fagmæssige  Skuespillere^)  og  at  disse  med 
Held  optog  Konkurrencen  med  de  italienske  Trupper,  som 
samtidigt  spillede  i  Petit  Bourbon-Theatret.  Tidens  Skribenter 
giver  os  saa  godt  som  ingen  Oplysninger  om  de  ældste 
Farsørers  Spillemaade,  knap  nok  faa  vi  et  Par  Navne,  en 
Smule  Ros  i  en  Gravskrift,  den  evige  antithetiske  Aandrigbed 
om  Graad  og  Latter,  der  synes  uadskillelig  fra  alle  Mindeord 
over  Komikere;*)  men  ingen  som  helst  Karakteristik,  ikke  en 
Gang  en  Antydning  af,  hvilket  deres  Rollefag  var,  deres 
Kostymer  eller  lignende. 

Mere  Udbytte  har  jeg  haft  af  at  studere  de  Billeder,  som 
har   været   mig   tilgængelige   fra    denne   Overgangstid,    og  jeg 

1)  Sml.  ovenfor  Side  109  f. 

2)  Wessel  er  den  eneste,   som  har  givet   denne  Aandrigbed  et  virkelige  fyndigt 
og  naturligt  Udtryk  i  sine  Mindeord  om  Komikeren  Londeman: 

>Man  sukker  for  han  er  ej  mer, 
Man  husker  hvad  han  var  og  ler.* 

mener  igjennem  disse  at  kunne  se  en  bestemt  Forskjel  i 
Spillemaaden  fra  ældre  Tid,  det  vil  sige  fra  den  Tid,  da 
endnu  Halvdilettanter  var  de  Udførende  i  Farcerne,  gjennem 
de  tidligere  professionelle  Skuespillere  og  op  til  de  senere 
kjendte  og  delvis  berømte  Farsører. 

Man  sammenligne  saaledes  Fremstillingerne  paa  Fig.  14, 
15,  16  og  17.     Det  første  Billede   er  en  Farcescene  af  et  Stik 


Fig.  14.    Gammelfransk  Farcescene. 

af  Jean  de  Gourmont,  der  levede  i  Midten  af  det  16de  Aarh. 
Verset  underneden  beretter  ikke  det  mindste  om  de  Optrædende 
og  disse  skille  sig  i  Dragt  eller  Udseende  ikke  fra  Tilskuerne. 
Det  er  dagligdags  Væsner  i  dagligdags  Situationer.  Man  ser 
to  Fruentimmer  skændes  og  en  Hob  Mandfolk,  grupperet  uden 
Orden,  tage  Del  i  Skændsmaalet.  Hvad  Slags  Folk  de  fore- 
stille, er  ikke  godt  at  se,  naar  undtages,  at  man  i  Baggrunden 
skimter   en    Konge,    til    hvem    der   iøvrigt   ikke   af  de   andre 

Personer  tages  noget  Hensyn.     Der  spilles  paa  en  Træestrade 
med  et  Baggrundstæppe  som  eneste  Dekoration. 

Med  Fig.  15  ere  vi  inde  paa  de  fagmæssige  Skuespilleres 
Omraade.  Billedet  er  reproduceret  efter  et  sjældent  Stik  af 
H,  Liefrinck,^)  der  virkede  mellem  1540  og  1580.  Vi  se  en 
Midterfigur,  en  gammel  Ægtemand,  hvis  Hoved  smykkes  af 
hans   unge    Hustru    med    en    lignende    »Mac/imc«,    som    den 


Fig.  15.     Farcescene  med  fagmsessige  Skuespillere. 

Corfits   faar    paa  i  5te  Akt  af  Holbergs   »Barselstuen«.     Den 
gamle  Mands  Dragt  og  hans  Maske  minder  i   meget  om  den 


1)  Denne  og  de  to  følgende  Gjengivelser  ere  tagne  fra  en  kuriøs  Samling  af 
Theaterbilleder,  som  fra  gammel  Tid  er  i  vort  kgl.  Bibliothes  Eje.  Samlingen 
bestaar  næsten  udelukkende  af  Portræter  af  gamle  franske  og  italienske 
Farsører  og  Scener  af  deres  Repertoire,  en  Række  Kobbere,  ordnede  og 
samlede,  efler  hvad  de  haandskrevne  Titelblade  berette,  af  en  kgl.  fransk 
Kapelmusikus  ved  Navn  Sieur  Fossard.  Det  er  Overbibliothekar,  Justitsraad 
Bruuns  elskværdige  Imødekommenhed,  Jeg  skylder,  at  næn*ærende  Bog  har 
kunnet  bringe  adskillige  Gjengivelser  fra  dette  enestaaende  og  højst  interes- 
sante Værk. 

italienske  Pantalonefigur.  Han  har  en  tætsluttende  Dragt, 
lange  trikotagtige  Benklæder,  derover  en  løs,  vid  Kappe,  et 
langt  spidst  Hageskæg,  alt  ligesom  denne.  Figuren  tilhøjre 
for  ham  er  øjensynlig  en  Tjener-  eller  Spasmagertype  og  har, 
trods  det  underlige  antikiserede  Kostyme,  som  vist  for  en 
Del  maa  skrives  paa  Tegnerens  Konto,  ikke  lidt  af  de  ældste 
italienske  Zannityper.  Han  bærer  Maske.  Den  unge  Kone  er 
her  sikkert  en  Skuespillerinde,  medens  de  gamle  Fruentimmer 
synes  at  være  maskerede  Mænd.  Den  unge  Mand  med  det 
store  Slagsværd  er  stærkt  paavirket  af  den  italienske  Capitano- 
type.  Selve  Scenen  har  det  samme  simple  Udstyr  som  paa  det 
foregaaende  Billede:  en  Træestrade  og  et  Baggrundsdrapperi ; 
men  Personerne  ere  ordnede  med  langt  mere  Kunst  og  Beregning. 
Fig.  16  er  et  vistnok  meget  sjældent  Blad,  skjønt  Køben- 
havn besidder  to  Exemplarer  af  det,  et  paa  det  kgl.  Bibliothek 
og  et  paa  Kobberstiksamlingen.  I  alt  Fald  har  jeg  ingensteds 
set  nogen  Gjengivelse  eller  Beskrivelse  af  det.  Kun  to  af  de 
fire  Skuespillere,  det  fremstiller,  have  hidtil  været  kjendte  og  kun 
om  den  ene  har  man  endda  med  Bestemthed  vidst,  hvilken  Art 
Roller  han  udførte.  Billedet,  som  er  af  Huret,  bærer  en  versificeret, 
men  ikke  meget  spirituel  Underskrift,  der  i  Oversættelse  lyder 
saaledes:  »MichaUy  Boniface,  Alison,  og  Philipin,  som  sekun- 
derer dem,  spotte  med  Rette  over  Verdens  Taabeligheder.  — 
Michau  er  ikke  mindre  indtagende  for  Øjet,  end  han  er  be- 
hagelig for  Øret,  Boniface  den  alvorlige  fortæller  kun  de 
mærkværdigste  Ting.  —  Alison  lader  sig  beundre,  Philipin 
spotter  uden  at  bagtale  og  alle  tilsammen  faa  de  Folk  til  at 
græde,  men  vel  at  mærke  af  bare  Latter.«  ^) 

>)  Michau,  Boniface,  Alison,  Boniface  le  serieux 

Et  Philipin  qul  les  seconde,  Ne  raconte  que  des  merveilles. 

Se  mocquent  avecque  raison 

r»      t_     _*i  j  j  Alison  se  fait  admirer. 

Des  impertinences  du  monde. 

Philipin  raille  sans  mesdire 

Michau  ne  plaist  pas  moins  aux  yeux  Et  tous  ensemble  font  pieurer 

Qu'il  est  agréable  aux  oreilles,  Mais  i'entends  å  force  de  rire. 

De  to  af  de  fire  Skuespillere,  hvis  Navne  tidligere  have 
været  kjendte,  ere  Boniface  og  Alisony  det  vil  sige  Nummer 
2  og  3  paa  vort  Billede.  Begge  Navnene  træffes  hyppigt  i  den 
franske  Theaterhistorie,  navnlig  da  Alisons,     Om  denne  Skue- 


Michau.  Dr.  Boniface. 

Fig.  16.     Gamle  Farsører. 


spiller  vides  det,  at  han  var  en  af  H6tel  de  Bourgognes  tidligste 
Aktører,  og  at  han  spillede  Kvinderoller,  Soubretter  og  latterlige 
Gamle  samt  tillige  Ammerne  i  de  alvorlige  Skuespil.  »Mangelen 
paa  Skuespillerinder  og  det  Frisprog,  som  Forfatterne  lod 
Tjenestepigerne    føre,    havde   gjort   det  nødvendigt  at   indføre 

denne  Figur.« ^)  Om  Theaterfigurens  Udseende  og  Kostyme 
giver  det  fremstillede  Kobberstik  os  for  første  Gang  Besked. 
Morsomt  er  det  at  lægge  Mærke  til,  hvor  tydeligt  man  ser 
Mandfolkefiguren  under  Kvindeklæderne.    Om  Boniface  vidstes 


AUson.  Phlllpin. 

Fig.  16.     Gamle  Farsører. 


det,  at  han  i  Slutningen  af  16de  Aarhundrede  spillede  ved 
samme  Theater  og  det  formodes,  at  hans  Rollefag  var  de 
komiske  Doktorer.     Denne  Formodning  faar  Bekræftelse  ved 


1)  P.  D.  Lemazurier:    Galerie  historique  des  acteurs  du  théåtre  fran^is,  depiiis 
1600  Jusqu'  å  nos  Jours.     Paris  1810.     I,  23. 

vort  Billede,  der  viser  os  Boniface  som  en  tydelig  Efterligner 
af  den  italienske  Dottore  GrazianOy  den  lærde  Vigtigmager, 
hvis  nærmere  Beskrivelse  man  vil  finde  i  det  følgende  Afsnit. 
Begge  disse  Skuespillere  spillede  efter  italiensk  Mønster  under 
Maske. 

Saavel  Boniface  som  Alison  var  naturligvis  Theatemavne, 
Navne  paa  de  fremstillede  Figurer;  Skuespillernes  rigtige  Navne 
kjende  vi  ikke. 

Hverken  om  Philipin  eller  om  Michau  er  det  lykkedes 
mig  at  finde  den  ringeste  Oplysning,  skjønt  de  dog  maa 
antages  at  have  været  ret  populære,  siden  de  fandtes  værdige 
til  at  porlræteres  i  et  stort  Kobberstik  og  at  besynges  i  rimede 
Vers.  Dog,  Arten  af  deres  Rollefag  er  det  ikke  svært  at  be- 
stemme. Michau  —  Nummer  1  paa  Billedet  —  er  aabenbart 
en  Efterligning  af  den  italienske  Pantalone,  den  latterlige 
Gamle,  Doktorens  Sidestykke,  og  som  saadan  Forløberen  til 
den  senere  saa  berømte  Gaultier  Garguille,  At  det  særlig  frem- 
hæves, at  han  er  behagelig  for  Øret,  vil  sagtens  sige,  at  han 
ligesom  denne  sin  Efterkommer  excellerede  i  at  isynge.  Som 
Pantalone  bærer  han  en  sort  Ansigtsmaske  og  langt,  stridt 
Haar.  Philipin  er  ganske  utvivlsomt  Tjenertypen,  Spasmageren, 
der  »spotter  uden  at  bagtale«,  ogsaa  en  Efterligning  af  den 
italienske  Zannifigur  og  Forløber  for  Turlupin.  I  et  Stykke 
fra  omkring  1600,  la  Comédie  des  Proverbes,  som  tilskrives 
Adrien  de  MontluCy  hedder  den  lystige  Tjener  Philipin,  medens 
Pigen  bærer  Navnet  Alison,^) 

Med  Fig.  17  ere  vi  inde  paa  helt  kjendte  Omraader.  Selve 
Billedet  er  et  Stik  af  Abraham  Bosse.  Det  forestiller  Håtel  de 
Bourgognes  ret  flot  udstyrede  Scene  og  dets  fornemste  Farsører 
og  bærer  nedenunder  følgende  versificerede  Indskrift:  »Hvor 
denne  Skueplads  dog  er  prægtig!    Hvor  disse  Skuespillere  dog 


')  Se  Parfaict  IV,  215  ff. 

ere  opfindsomme!  Og  hvor  de  dog  have  Midler  imod  et 
melankolsk  Sind!  —  Her  spotte  de  i  en  latterlig  Stilling  over 
de  daarlige  Tider  og  henrykke  alle  Tilhørerne  med  et  eneste 
Ord.  —  Her  behager  den  sindrige  Guillaume  paa  Hofmands 
Vis  sig  i  at  vrage  Kærligheden,  opkiltret  som  en  Boldspiller.  — 
Her  vil  Turlupin  paa  sin  forstyrrede  Maade  spille  Tyveknægt; 
og  Spanieren  flygter  af  Frygt  for  Prj'gl  fra  Franskmanden, 
som  betragter  ham.  —  Men  den  sande  Gaultier  overgaar  dem, 
og  trods  den  haarde  Skæbne  faar  han  os  til  at  le  efter  sin  Død 
ved  Erindringen  om  hans  Maske  [grimace],«^  ^) 

De  tre  her  nævnte  Farcefigurer,  Guillaume,  Turlupin  og 
Gaultier^  var  Hdtel  de  Bourgogne-Scenens  Pryd  og  Publikums 
erklærede  Yndlinge,  Skuespillerne  Robert  Guérin,  Henri  Legrand 
og  Hugues  Guéru, 

Efter  det  citerede  Digt  at  dømme  skulde  den  sidste  af 
disse  have  været  den  bedste;  andre  Mindevers  berømme  især 
Robert  Guérin  (Gros-GuiUaume) ;  hvorom  alting  er,  saa  var  de 
alle  tre  saare  populære  og  en  hel  Legende  har  dannet  sig  om 
deres  Navne. 

De  var,  hedder  det,  tre  lystige  Bagersvende,  hvem  det 
bundne  Liv  hos  Mesteren  ikke  behagede  og  som  satte  sig  i 
Hovedet,  at  de  vilde  være  Skuespillere.  De  skabte  sig  hver 
en  Figur,  som  passede  for  deres  Naturel;    Hugues  Guéru  blev 

^)  Que  ce  théåtre  est  magaiflque!  Icy  Tingenieux  Guillaume 

Que  ces  acteurs  sont  inuentifs!  Contrefaisant  rhomme  de  Cour 

Et  qu'ils  ont  de  prescruatifs  Se  plaist  å  gourmander  l'Amour 

Contre  l'humeur  melancolique !  Tioussé  comme  unjoueur  de  paume. 

Icy  d'une  posture  drolle  Icy  d'vne  fa^on  hagarde 

Ils  nazardent  le  mauvals  temps  Turlupin  veut  faire  TEscroq; 

Et  charment  tous  les  Escouttans,  Et  l'Espaignol  de  peur  du  choq 

Auec  vne  seule  parolle.  Fult  le  Fran^ols  qui  le  regarde. 

Mais  le  vrai  Gaultier  les  surpasse, 
Et  malgré  la  rigueur  du  sort, 
Il  nous  fait  rire  aprés  sa  mort, 
Au  souuenir  de  sa  grimace. 

den  tørre,  magre  Gammelmandstype,  Robert  Guérin,  der  var 
trind  som  en  Pølse,  den  saftige  Ræsonnør,  og  den  vævre, 
gratiøse  Legrand  blev  den  lystige  Tjener.  De  lejede  sig  et 
Boldhus  ved  den  gamle  Porte  Saint  Jacques  i  Paris  og  opslog 
dér  deres  Theater.  Dekorationerne  var  groft  bemalede  Sejl- 
dugstæpper,  og  de  spillede  baade  Middag  og  Aften.  Men  H6tel 
de  Bourgognes  faste  Skuespillere  beklagede  sig  til  Kardinal 
Richelleu  over  disse  Gøglere,  som  gjorde  Indgreb  i  deres  Ret- 
tigheder, og  den  theaterinteresserede  Kardinal  lod  da  de  tre 
Farsører  stævne  for  sig  og  forlangte,  at  de  skulde  spille  et 
af  deres  improviserede  Stykker  for  ham.  De  gjorde,  som  han 
bad,  og  Richelieu  morede  sig  saa  godt  over  deres  Spil,  at 
han,  tværtimod  at  forbyde  dem  fremtidig  Optræden,  tvang 
H6tel  de  Bourgognes  Skuespillere  til  at  optage  de  tre  lystige 
Fugle  i  deres  Lag.  Og  her  spillede  de  da  til  deres  høje 
Alder.  Som  de  var  uadskillelige  paa  Scenen,  saaledes  skulde 
de  ogsaa  have  været  det  i  Livet,  ja  endogsaa  i  Døden.  Thi, 
saaledes  fortælles  det,  i  sit  firsindstyvende  Aar  blev  Gros- 
Guillaume  kastet  i  Fængsel,  fordi  han  havde  gjort  Nar  af  en 
Øvrighedsperson,  og  her  bukkede  han  under  for  Skrækken 
og  Fængselslivets  Besværligheder  og  døde.  Men  Sorgen  over 
Kammeratens  Død  tog  saa  stærkt  paa  de  to  andre,  at  de  begge 
hensov  i  den  samme  Uge. 

Saa  vidt  Legenden,^)  der  har  det  tilfælles  med  andre 
Legender,  at  den  er  mere  romantisk  og  mindre  sandsynlig 
end  Kjendsgjerningeme.  Vi  skulle  her  forsøge  at  udrede,  hvad 
man  ved  om  de  tre  Komikere. 

Den  ældste  af  dem  var  sikkert  nok  Robert  Guérin.  Hans 
Ry  daterer  sig  allerede  fra  Henrik  den  Qerdes  Tid,  hvilken 
Konge   han   forlystede   med   at   parodiere   de  gasconske  Hof- 


1)  Efter  forsHjellige  ældre  Kilder  er  den  i  Sammenhæng  fremstillet  saadan  aT 
Lemazurier  i  hans  Galerie  etc.  Lemazurier  tvivler  dog  selv  om  dens  ube- 
tingede Paalideljghed. 

mænd  i  deres  egen  Nærværelse.  Utvivlsomt  har  han  ogsaa 
været  den  mest  originale,  eller  i  alt  Fald  den  mest  nationale, 
den  af  de  italienske  Skuespillere  mindst  paavirkede. 

Alene  hans  Ydre  gjorde  ham  til  en  Figur  for  sig.  Tyk 
som  en  Tønde  —  deraf  hans  Teatemavn  GroS'Guillaumej 
Tykke-Vilhelm  —  et  uhyre,  flommet  Kødbjerg,  fremhævede 
han  yderligere  sin  Fedme  ved  at  spænde  sin  Mave  ind  mellem 
to  snærende  Bælter,  det  ene  næsten  oppe  under  Armhulerne, 
det  andet  nede  om  Hofterne.  Hans  Dragt  var  en  sække- 
formet,  halvlang  Kittel,  hvid  af  Farve  og  stærkt  udringet  i 
Halsen.  Ansigtet  var  pudret  med  Mel  og  en  af  hans  komiske 
Virkninger  bestod  i  at  puste  de  tykke  Kinder  ud,  saa  Melet 
fløj  over  paa  hans  Medspillende.  Paa  Hovedet  havde  han  en 
tætsluttende,  hvid  Kalot  og  derover  en  lille  stiv  Baret,  der 
sad  som  en  Knap  paa  det  vældige  Hoved.  ^)  Under  Hagen 
var  bundet  et  Stykke  hvidt  Lammeskind,  forestillende  Skæg, 
og  paa  Benene  havde  han  stumpede  Bukser  med  Striber,  som 
endnu  mere  akcentuerede  hans  latterlige  Uformelighed.  Hans 
Ansigt  udtrykker  paa  de  ikke  faa  Billeder,  man  har  af  ham,*) 
den  ejendommelige,  rolige  falstaflske  Frækhed,  som  ofte  er 
særegen  for  meget  fede  Folk  med  Lune.  Hans  Karakter  som 
Menneske  skildres  af  en  noget  yngre  Samtidig  paa  følgende 
Maade:  »Det  var  bestandig  en  dygtig  Drukkenbolt,  overfor 
Standspersoner  en  lav  og  krybende  Sjæl.  Han  var  grov  i  sin 
Tale,  og  for  at  være  i  godt  Humør,  maatte  han  pimpe  eller 
drikke  Bægere  i  Selskab  med  sin  Ven  Skomageren  i  en  eller 
anden  skummel  Knejpe.«  Han  plagedes  stadigt  af  Stensmærter 
og  ofte  naar  han  skulde  ind  paa  Scenen,  havde  han  saa  hæftige 
Anfald,  at  han  græd  af  Smærte.    Dog  gjorde  han  Vold  paa  sig 


> )  Barettens  Form  er  kun  daarlig  gengivet  paa  det  hosstaaende  Billede  (Fig.  1 7) ; 

andre  Billeder  af  Gros-Guillaume  viser  den  tydeligt. 
3)  I   den    ovennævnte    Samling   paa   det  kgl.  Bibliothek  fmdes  ikke  mindre  end 

fire,  hvoraf  de  to  ere  meget  store  Blade. 

selv  og  spillede  sin  Rolle  trods  Sygdommens  Styrke;  »og  med 
sit  mismodige  Ansigt  og  Øjnene  fulde  af  Taarer  morede  han 
lige  saa  meget,  som  hvis  han  ikke  havde  fejlet  noget.« ^) 

Om  end  der  kan  findes  Berøringspunkter  med  andre  tid- 
ligere Farsører  i  GroS'GiiiUaumes  Kostyme  og  Rollefag  —  saa- 
ledes  synes  mig  navnlig  Ligheden   med  den  ovenfor  omtalte 


Fig.  17.      En   Farceforestilling    paa   Hdtel    de  Bourgogne    (Gros-Guillaume,  Gaultier 

Garguille  eg  Turlupin). 

Jean  Serre  at  være  paafaldende  —  saa  staar  alligevel  denne 
barokke  Tyksak  af  en  Farsør  som  noget  for  sig,  saa  temmelig 
upaavirket  af  den  ellers  alt  opslugende  italienske  Maner. 

Det  samme  gælder  derimod  ikke  om  hans  to  Fæller. 

Gaultier  Garguille  eller  Hugues  Guéru,  som  hans  Privat- 
navn lød,  var  i  et  og  alt  den  diametrale  Modsætning  til  Gros- 
Guillaume.     Lang,  radmager,  med  et  Par  stylteagtig  høje  og 


1)  Sauval:  Histoire  et  Recherches  des  Åntiquités  de  la  ville  de  Paris,  UI,  38. 

tynde  Ben  havde  han  en  leddeløs  Smidighed  i  sine  Bevægelser^ 
der  gjorde  samme  pudsige  Virkning  som  en  Marionetdukkes 
abrupte  Gestus.  Hans  Kostyme  bestod  af  en  sort,  tætsluttende 
Vams  med  røde  Ærmer,  korte  Benklæder  og  lange  Strømper, 
begge  Dele  sorte;  Knapper  og  Knaphuller  var  halvt  røde, 
halvte  sorte;  ved  Bæltet  hang  en  Taske  samt  —  som  Billedet 
viser  —  de  den  Gang  brugelige  transportable  Skriverekvisitter 
og  en  Dolk;  i  Haanden  havde  han  en  Stok  og  en  Brille;  paa 
Fødderne  efter  de  skrevne  Beretninger  Tøfler,  men  efter 
Billederne  Remmesko;  hans  Ansigt  var  dækket  af  en  sort 
Maske  med  Knebelsbart;  han  bar  en  Paryk  af  stridt,  langt 
graat  Haar  og  en  flad  sort  Baret  paa  Hovedet. 

Hans  hele  Ydre  virkede  uimodstaaelig  komisk  paa  Tidens 
Publikum  og  gjorde  det  vel  ikke  mindst  ved  den  grelle  Maade, 
paa  hvilken  det  kontrasterede  til  Gros-Guillaumes.  Denne 
stiliserede  og  villede  Modsætning  mellem  den  sorte,  tørre, 
sprællemandsagtige  Knokkelmand  og  den  ubevægelige,  saftige, 
melede  Uldsæk  fandt  man  den  Gang  uimodstaaelig,  og  den 
forklarer  en  Del  af  den  Lykke,  som  de  to  Komikere  gjorde. 

Ogsaa  i  sit  Privatliv  skilte  Hugues  Guéru  sig  fra  sin 
Kammerat  ved  sit  ordentlige  og  økonomiske  Levned.  Skjønt 
en  tarvelig  Mand  af  Stand  og  Vilkaar  og  skjønt  han  i  sin 
daglige  Dragt  og  sit  hele  Udseende  var  yderlig  simpel,  var 
han  dog  en  behagelig  og  morsom  Mand  for  sine  Venner. 
Han  var  flittig  med  sin  Kunst  og  levede  borgerligt  stille 
sammen  med  sin  Svigerfader,  den  bekjendte  Markedsgøgler 
Tabarin^)  (Jean  Salomon).  I  Aaret  1598  debuterede  han  ved 
den  Trup,  som  spillede  i  Marais  paa  H6tel  d'Argent,  og  vist- 
nok først  1615  kom  han  til  H6tel  de  Bourgogne.     Han  døde 


1)  Tabarin  var  i  Kompagni  med  Kvaksalveren  og  Mirakeldoktoren  Mondor. 
Paa  Pont-Neuf  solgte  denne  sine  Salver  og  Medikamenter,  og  som  Reklame 
spillede  de  smaa  Farcer  eller  Parader,  hvor  Tabarin  var  den  komiske 
Tjener.     Disse  MarkskrigerforestiUinger  var  meget  populære. 


Digitized  by 


Google 


192 

1633,  et  Aarstid  tidligere  end  Gros-Guillaume;  den  romantiske 
Beretning  om  de  tre  Skuespilleres  dødelige  Afgang  i  samme 
Uge  er  kun  en  Fantasi.  Hugues  Guéru  spillede  ogsaa  baade 
i  Tragedien  og  det  literære  Skuespil  —  Farcen  var  nemlig 
for  en  stor  Del  improviseret  paa  denne  Tid  efter  italiensk 
Mønster  —  og  han  kaldte  sig  i  den  Art  Stykker  for  FléchellCy 
ligesom  Robert  Guérin,  der  dog  ikke  gik  videre  end  til 
Komedien,  her  antog  det  poetiske  Navn  La  Fleur.  Han  var 
overhovedet  en  meget  habil  Skuespiller.  Den  tidUgere  citerede 
Sauval  skriver  om  ham:  »Denne  Mand,  saa  latterlig  i  Farcen, 
spillede  ikke  des  mindre  undertiden  Kongen  i  de  alvorlige 
Skuespil  og  fremstillede  oven  i  Købet  ikke  ilde  en  saa  alvorlig 
og  majestætisk  Figur  ved  Hjælp  af  Masken  og  Slaabroken 
(robe  de  chambre),  som  alle  Komediekonger  den  Gang  bar; 
thi  først  skjulte  Masken  hans  store,  knoppede  Ansigt  og  Slaa- 
broken dækkede  hans  Ben  og  magre  Figur.  Naar  han  var 
maskeret,  var  det  saaledes  en  Mand,  der  var  brugelig  til  alt«^) 

I  Farcen  vandt  han  blandt  andet  megen  Berømmelse  ved 
sit  Viseforedrag,  som  gjerne  sluttede  hele  Aftenforestillingen, 
og  mange  Mennesker,  siger  Sauval,  besøgte  Hdtel  de  Bour- 
gogne alene  for  at  høre  »les  chansons  de  Gaultier  Garguille.^ 

De  Viser,  som  bære  hans  Navn  —  de  var  næppe  alle 
forfattede  af  ham  selv,  men  hyppigt  gamle  populære  Sange  *)  — 
foreligge  trykte  i  adskillige  Udgaver  og  var,  som  man  kan 
tænke  sig,  af  meget  letsindig  Art,  i  øvrigt  ikke  meget  for- 
sk] ellige  fra  den  nyere  franske  Chansonette,  byggede  paa  et 
fikst  Refrain,  der  straks  kunde  falde  i  Ørene,  og  bære  Visen 
ud  blandt  Folk.     Man  høre  en  lille  Prøve: 

Jean  cette  nuit,  comme  m'a  dit  ma  mere 
Doit  m'assaiUir,  mais  je  ne  le  crains  guere, 


1)  Sauval,  a.  St.,  HI,  37. 

2)  Se  Levertin:  Fars  ock  Farsører,  133  f. 

Si 
Ma  mere  n'en  est  pas  morte 
Je  n'en  mourrai  pas  aussi. 

Je  ne  suis  pas  de  ces  folies  badines, 
Qui  font  venir  å  Vaide  kurs  voisines: 
Si 

Ma  mere  n'en  est  pas  morte, 

Je  n'en  mourrai  pas  aussi. 

Undertiden  var  Refrainet  kun  en  hel  meningsløs  Sammen- 
stilling af  enslydende  Ord,  en  saadan  som  man  ogsaa  kjender 
den  fra  den  moderne  parisiske  scie.    Saaledes  f.  Ex.: 

Navet  Vi  avet  point  de  vin 
Navet  n'avet  point  de  vin 
Et  son  valet  en  avet; 
Et  pourquog  n'en  avet  Navet 
Et  pourquog  n^en  avet  Navet 
Puisque  son  valet  en  avet. 

Den  Farcefigur,  som  Hugues  Guéru  fremstillede  under 
Navn  af  Gaultier  Garguille,  var  ikke  hans  egen  Opfindelse. 
At  dens  Karakter  som  den  gamle  latterlige  og  forlibte  Fyr  var 
laant  fra  den  italienske  Maskefigur  Pantalone  er  allerede  meget 
tidligt  paavist.  Fra  samme  Kilde  var  ogsaa  det  væsentlige  af 
Kostymet  hentet:  den  sorte  og  røde  tætsluttende  Dragt,  Masken, 
Tøflerne  o.  s.  v.^)  Derimod  er  det  vistnok  ikke  tidligere  op- 
lyst, at  Pantalone  ikke  var  Gaultier  Garguilles  direkte  For- 
billede; han  havde  sin  franske  Forløber  i  den  ovenfornævnte 


>)  Se  i  Afsnittet  om  den  italienske  Maskekomedie  Besluivelsen  af  Pantalonetypen. 

Michau.  Kaster  man  et  Blik  paa  de  to  Figurer  Michau  og 
Gaultiery  vil  man  se,  at  de  ikke  blot  ligne  hinanden,  men  at 
de  ere  saa  godt  som  identiske.  Gaultiers  Dragt  og  hele  ydre 
Habitus  er  indtil  de  mindste  Enkeltheder  —  se  saaledes  de 
Smaating,  der  hænge  ved  Bæltet  —  en  gjennemført  Kopi  efter 
Michau's;  og  vi  lære  heraf,  at  denne  Type  allerede  paa  Gaul- 
tiers Tid  er  en  traditionel  fransk  Farcefigur,  som  længere  til- 
bage i  Tiden  har  modtaget  sin  italienske  Paavirkning. 

Hvad  den  tredje  i  Forbundet,  Turlupin^  angaar,  da  er  der 
om  ham  mindre  at  sige.  Den  Theaterfigur,  han  fremførte,  var 
i  et  og  alt  en  Kopi  efter  det  italienske  i  endnu  højere  Grad 
end  hans  Forgænger  Philipin  var  det  Det  blev  ogsaa  allerede 
fremhævet  af  den  samtidige  Sauval.  »Den  Dragt,  han  bar  i 
Farcen,  €  skriver  han,  »var  den  samme  som  Briguella's,  hvem 
man  saa  mange  Gange  har  beundret  paa  Petit  Bourbon- 
Theatret.')  De  lignede  hinanden  i  alt  .  .  .  var  af  samme 
Statur,  havde  det  samme  Ansigt,  spillede  begge  Zanni'en,*) 
bar  en  og  samme  Maske  og  kort  sagt,  man  iagttog  ingen 
anden  Forskjel  mellem  dem  end  den,  som  Malerikjendere 
finde  mellem  en  fortræffelig  Original  og  en  fortræffelig  Kopi.«^) 

Mest  karakteristisk  ved  Turlupinkostymet  er  den  store 
Filthat,  fortil  kløftet  i  to  Spidser.  Den  gjenfindes  paa  næsten 
alle  Callots  Fremstillinger  af  de  gamle  italienske  Spasmager- 
typer, paa  hvilke  man  vil  se  nogle  Prøver  i  det  følgende 
Afsnit.  Den  stribede  Dragt,  som  allerede  Philipin  bar,  blev 
meget  yndet  i  Frankrig  og  bæres  endnu  som  traditionelt 
Kostyme  for  Scapin  og  andre  moliéreske  Tjenere. 

Turlupins  Privatnavn  var  Henri  Legrand,  Han  fødtes 
Aar  1587,  var  hele  sit  Theaterliv  og  indtil  sin  Død  c.  1637 
ved    Hdtel   de   Bourgogne,   hvor  han   optraadte   i   det  højere 


1)  Her  spillede,  som  alt  nævnt,  de  italienske  Trupper. 

*)  Den  lystige  løjener  i  den  italienske  Commedia  dell'arte;  se  følgende  Aftnit. 

•)  Sauval,  a.  St.,  III,  36. 

Skuespil  under  Navnet  Belleville.  Sauval  roser  især  hans  ild- 
fulde og  spirituelle  Farcespil,  som  blot  manglede  en  Smule 
Naivetet;  ogsaa  i  Komedien  var  han  god,  men  stod  dog  dér 
tilbage  for  andre.  Det  er  oplyst,  at  han  i  sit  Privatliv  var 
Medlem  af  en  militær  Kommission,^)  hvad  der  tyder  paa,  at 
han  nød  mere  Anseelse  end  Skuespillere  i  denne  Periode 
gjennemgaaende  gjorde. 

Billedet  af  de  tre  berømte  Komikere  rummer  endnu  tre 
andre  Figurer,  en  Skuespillerinde  og  to  mandlige  Figurer, 
hvoraf  den  ene,  den  til  venstre,  øjensynlig  er  den  unge 
Elsker,  der  staar  i  Ledtog  med  Turlupin  om  at  bestjæle  den 
gamle  Gaultier  Garguille,  medens  den  anden  er  en  tredje  nok- 
som bekjendt  italiensk  Maskefigur  i  fransk  Skikkelse,  den 
berømmelige  Kaptejn  Matamore,  Rodomont,  Fracasse  eller  hvad 
han  nu  hedder  i  dette  Stykke,  thi  hans  Navne  ere  utallige 
som  hans  Bedrifter.  Hvem  der  spillede  denne  Figur  paa 
Hdtel  de  Bourgogne  paa  de  Tider  er  ikke  oplyst.  Om  selve 
Figuren  vil  man  faa  nærmere  Oplysning  i  det  følgende. 

Foruden  de  paa  disse  Billeder  fremstillede  Farceskue- 
spillere kjende  vi  endnu  Navnene  og  Rollefagene  paa  adskillige 
andre,  saaledes  Agnan,  vistnok  en  af  de  tidligste  fagmæssige 
Farsører  paa  Hdtel  de  Bourgogne;  ligesom  Gros-Guillaume 
melede  han  sit  Ansigt.  Til  den  tidligere  Tid  hørte  ogsaa 
Valeran  le  Comte,  der  spillede  ElskerroUer ;  hans  Spil  sammen 
med  en  af  de  tidligst  kjendte  Skuespillerinder,  Marie  Vernier, 
kaldet  Mile  la  Porte,  roses  af  Tidens  Skribenter. 

Af  Dameskuespillere  i  Alisons  Stil  have  vi  Dame  Gigogne, 
Périne,  der  spillede  sammen  med  Gaultier  Garguille,  samt, 
noget  senere.  Dame  Ragonde,  hvis  Navn  jeg  ikke  tidligere  har 
set  fremdraget,  men  af  hvem  der  existerer  nogle  ret  store 
Kobbere,   som   vise   os   en  Figur  noget  forskellig  fra  Alison, 

>)  Jal:  DicUoaaaire  critique,  Art.  Henri  Legrand. 

paa  det  ældste  Billede  bærer  hun  en  sort  Halvmaske,  der  kun 
dækker  Næse  og  Pande,  paa  et  senere  er  hun  snarest  en  Art 
ældre  Kokette,  stærkt  pyntet  og  med  kraftige  Skjønhedsplastre 
i  Ansigtet.    Privatnavnene  paa  disse  Skuespillere  kjendes  ikke. 

Af  den  senere  Generation  kan  nævnes  Bertrand  Harduin 
og  Deslauriers,  der  begge  begyndte  som  Markskrigere  hos  om- 
rejsende Mirakeldoktorer  og  Operatører.  Den  første  havde 
iøvrigt  selv  studeret  Medicin  og  var  af  god  Familie.  Han 
kom  til  Hdtel  de  Bourgogne  efter  Gaultier  Garguilles  Død  og 
skabte  her  Figuren  Gmllot-Gorju^  en  latterlig  Pedanttype,  ikke 
som  Italienernes  Dottore  Jurist,  men  Læge,  og  som  saadan 
en  Forløber  for  Moliéres  herlige  Vigtigmagere  af  dette  Fakultet. 
Hans  Figur  vandt  megen  Popularitet  og  er  fremstillet  i  adskil- 
lige store  Kobberstik,  der  viser  ham  i  den  traditionelle  sorte 
Dragt,  med  sort  Ansigtsmaske,  stor  kroget  Næse  og  knurhaar- 
agtigt  strittende  Skæg. 

Deslaariers,  hvis  Theatemavn  var  Bruscambille,  beholdt 
mere  af  sin  Markskrigerkarakter,  selv  da  han  blev  rigtig  Farsør. 
Ved  Hdtel  de  Bourgogne  var  det  hans  Specialitet  at  holde 
lystige  Monologer  navnlig  som  Indledning  til  Forestillingen. 
Disse  Monologer,  som  var  forfattede  af  ham  selv,  foreligge 
trykte  i  adskillige  smaa  Samlinger  under  Titler  som  »Brus- 
cambilles  Fantasier  c,  »Ny  og  fornøjelige  Indfald  af  Bruscam- 
bille« o.  s.  V.  Indholdet  er  det  latterligste  Vrøvl  eller  under- 
tiden det  mest  sindsforvirrende  Nonsens  og  som  oftest  stærkt 
krydret  med  Plumpheder;  der  findes  lærde  Udviklinger  »til 
Gunst  for  Spyttet«,  »om  Lopper«,  »om  Nytten  af  at  have 
Horn«  o.  s.  v.,  o.  s.  v.  Den  Art  vrøvlagtige  Monologer  have 
bestandig  i  Frankrig  kunnet  glæde  sig  ved  Folkeyndest 
Allerede  i  Middelalderen  var  de  saakaldte  ^Sermons  joyeux€ 
meget  paa  Mode  og  en  af  det  nuværende  Théåtre  frangais' 
anseteste  Kræfter  har  i  vore  Dage  vundet  sit  Ry  saa  godt  som 

udelukkende  ved  Fremsigelsen  af  ganske  lige  saa  menings- 
forladt,  men  kunstfærdigt  sammenstillet  Vaas.^) 

Søge  vi  i  faa  Ord  at  sammenfatte  den  Udvikling,  som 
viser  sig  i  Farcespillet  gjennem  de  fire  her  gjengivne  Billeder, 
kommer  den  til  at  tage  sig  omtrent  saaledes  ud: 

I  den  egentlige  Dilettantismes  Tid  en  jævn,  naturlig,  men 
uordnet  og  uberegnet  Fremstilling.  Ingen  Gruppering  af  de 
Spillende,  ingen  Stilisering  af  Kostymer,  ingen  professionelle 
Kneb  og  ingen  Uddannelse  af  Gestus  og  Stillinger,  ingen  be- 
stemte komiske  Typer,  ingen  kvindelige  Skuespillere  (Fig.  14). 

Saa  begynder  de  professionelle  Skuespillere  at  tage  fat. 
Forskjellen  bliver  straks  følelig.  Personerne  ordnes  i  vel- 
beregnede Grupper  paa  Scenen,  der  opstaar  en  særegen  Spas- 
magertype, hvis  Kostyme  er  uvirkeligt  og  fantastisk,  en 
begyndende  Efterligning  af  Italienerne,  som  man  ser  tydeligt 
paa  Midterfiguren  i  Billedet  af  Liefrinck  (Fig.  15).  Trods  den 
pedantiske  og  luneløse  Udførelse  af  Kobberstikket,  skjelnes 
dog  klart  Pantalonefigurens  Hovedtræk  i  den;  man  sammen- 
ligne den  ægte  venetianske  Pantalone  Side  233  i  denne  Bog. 
Endvidere  spilles  vistnok  her  den  unge  Kone  af  en  Skue- 
spillerinde og  ikke  af  en  Mand,  medens  de  gamle  Fruentimmer 
øjensynlig  ere  maskerede  Skuespillere. 

Fra  nu  af  faar  den  italienske  Spillemaade  helt  Overtaget. 
Alle  de  væsentligste  Masketyper  efterlignes.  Vi  faar  en  MichaUy 
en  Gaultier  Garguille,  som  ikke  er  andet  end  en  galliceret 
Pantalone^  en  Philipin,  en  Tnrlupin^  som  er  Arlecchino  eller 
Brighella,  en  Doktor  Boniface,  som  er  Dr.  Baloardo  eller  Dr. 
Graziano,  en  Alison,  som  er  Colombina  eller  Pasquella  o.  s.  v. 
o.s.v.  Dragterne  blive  grelle,  uvirkelige,  fantastiske;  Ansigterne 
dækkes  af  Masker,  sorte,  brune,  hvide;   Stillinger  og  Gestus 


1)  Man  se  saaledes  de  til  Cocquelin  cadefs  Repertoire  hørende  Monologer:   *Den 
orelskede  Regnorm«,  »om  Ligbærere«  o.  m.  a. 

blive  systematiske  og  beregnede;  alle  Kunstgreb  benyttes: 
Skjulesteder,  Springen  ud  af  Vinduer  og  Døre,  Krumspring  og 
Ekvilibristfærdigheder  (Fig.  17). 

Den  nationale  franske  Farcekunst  er  i  Virkeligheden  paa 
dette  Tidspunkt  død.  Den  sidste  Rest  af  Middelalderens  tro- 
hjærtede  Amatørkunst  er  bukket  under  for  de  nye  Tiders 
brillerende  Professionalisme. 

At  give  et  Billede  af  denne  skulde  være  det  næste  Afsnits 
Opgave. 

DEN  ITALIENSKE  KUNSTKOMEDIE  OG  DE  FAGMÆSSIGE 
SKUESPILLERE. 


Kanstkomediens   Begreb    og    Oprindelse.        Impropisationen,        Indstuderingen    af  en 
Commedia  délVarte.     Lazzi  og  Reperiorier.     Improvisationens  Foririn  og  Mangler. 

Ved  den  italienske  Kunstkomedie  —  Commedia  delV  Arte  — 
forstaas  ikke  den  literære  Reform,  som  det  femtende  og 
sekstende  Aarhundredes  begejstrede  Studium  af  de  gamle 
klassiske  Dramatikere  frembragte,  ikke  den  Renaissance  inden- 
for Literaturen,  i  hvilken  Italien  ogsaa  førte  an  og  som  fik 
en  saa  gjennemgribende  Indflydelse  paa  Theaterrepertoiret 
Europa  over. 

Ordet  »Kunstkomedie«  tager  Sigte  paa  Udførelsen,  ikke 
paa  Stykkerne.  Det  er  de  Spillende,  der  ere  blevne  Kunstnere, 
Fagfolk,  »Artister«,  og  som  saaledes  skille  sig  ud  fra  Middel- 
alderens kunstløse  Dilettanter,  der  spillede  Komedie  til  Guds 
Ære  og  deres  egen  Fornøjelse.  Commedia  delV  Arte  er  den 
professionelle  Skuespilkunsts  første  Lavsfane. 

Naar  den  egentlige  Skuespillerstand  først  har  konstitueret 
sig  i  Italien  og  paa  hvilken  Maade  det  er  sket,  om  ved  en 
Overgang  fra  Mysteriernes  og  Farcernes  mest  trofaste  Amatør- 
spillere,   om    ved    en    Udvikling    af   de    vandrende    Gøglere, 


Digitized  by 


Google 


202 

Ekvilibrister,  Musikanter  og  Sangere,  om  ved  en  Sammen- 
smeltning af  begge  disse  Elementer,  derom  have  vi  ingen 
Oplysninger  og  det  vil  heller  næppe  nogensinde  med  historisk 
Bestemthed  kunne  lægges  for  Dagen. 

Den  italienske  Komedies  for  sin  Tid  udmærkede  Historie- 
skriver, Skuespilleren  Luigi  Riccoboni,^)  fører  Kunstkomedien 
tilbage  helt  til  det  ottende  Aarhundrede  og  giver  den  sit  Ud- 
spring i  de  gamle  Atellaner.     Han  har  dog  næppe  Ret  i  sit 


Fig.  18.     Itatiensk  Maskeoptrin  (efter  CaUot). 

første  Udsagn  og  formaar  ikke  at  føre  Bevis  for  hverken  det 
første  eller  det  andet. 

Om  Commedia  delV  Artes  Forbindelse  med  og  Oprindelse 
fra  de  gamle  latinske  Masketyper  er  der  skrevet  saare  meget, 
og  i  første  Bind  af  denne  Bog,^)  under  Kapitlet  om  den 
romerske  Skuespilkunst,  er  en  saadan  Forbindelse  antydet 
Nogen  virkelig  Klarhed  er  man  dog  endnu  ikke  naaet  til  og 
noget  positivt  Bevis  er  ingensinde  ført  for  Hypothesens  Rigtighed. 


1)  Histoire  du  Théåtre  itaUen,  Paris  1730. 
<)  Oldtidens  Skuespilkunst,  S.  227  f. 

Meget  taler  for,  at  nogle  af  de  gamle  Figurer  delvis  have  be- 
varet sig  gjennem  Folkeskikke,  Lege,  Fastelavnsløjer  og  sligt 
og  at  de  derfra  ere  hentede  op  paa  Scenen  igjen.  Men  om 
nogen  fortsat  scenisk  Udvikling  kan  der  under  alle  Omstæn- 
digheder slet  ikke  blive  Tale. 

Her,  hvor  Kunstkomedien  mest  skulde  beskæftige  os  som 
Udslag  af  den  fagmæssige  Skuespilkunst,  ville  vi  lade  Spøi^s- 
maalet  om  Udspringet  ligge,  hvor  megen  Interesse  det  end  kan 
have,  og  tage  selve  Tingen  op  saaledes  og  fra  det  Tidspunkt, 
vi  forefinde  den. 

Men  først,  hvad  er  da  egentlig  denne  Kunstkomedie  og 
hvorved  adskiller  den  sig  fra  anden  Komedie,  saaledes  at  just 
den  maa  tilhøre  de  fagmæssige  Skuespillere?  Kunstkomedien, 
det  vil  sige  den  improviserede  Komedie,  det  uopskrevne  Skue- 
spil, hvor  kun  den  nødtørftige  Scenegang,  den  raa  Handling 
var  forudbestemt  og  optegnet  af  Forfatteren,  medens  Dialog, 
Vittigheder,  Følelsesudbrud,  Stemninger,  Monologer,  alt  over- 
lodes til  Skuespilleren.  Heri  laa  dens  Betydning  og  dette  gav 
den  Særpræg  som  fagmæssig  Komedie. 

Forfatteren,  der  som  oftest  i  dette  Tilfælde  faldt  sammen 
med  Skuespildirektøren,  valgte  sig  et  Stof,  skar  det  til,  be- 
stemte Personerne  og  deres  indbyrdes  Forhold,  opfandt  visse 
Situationer  og  jeux  de  théåtre  eller  tilpassede  gamle  andensteds 
sete  til  det  nye  Stof,  lagde  Stoffet  tilrette  i  en  Exposition,  en 
Forvikling  og  en  Opløsning,  inddelte  Handlingen  i  Akter, 
Akterne  i  Scener,  noterede,  hvilke  Personer,  der  optraadte  i 
hver  Scene,  naar  de  kom  og  naar  de  gik,  samt  hvad  de  fore- 
tog sig  og  talte  om  —  og  dermed  var  Stykket  færdigt. 

Eller  rettere,  saa  først  begyndte  det.  Thi  paa  dette 
Kanevas  —  som  Franskmændene  kaldte  det,  det  tekniske  Ord 
er  Scenario  —  skulde  der  nu  broderes  og  dette  var  Skue- 
spillernes Sag.  De  maatte  finde  de  rammende  Ord,  der  kunde 
faa  Taareme   til   at  vælde   eller  Latteren   til   at   skingre;   de 


Digitized  by 


Google 


204 

maatte  gribe  deres  Medspillendes  Indfald  i  Flugten  og  sende 
dem  tilbage  med  samme  Kraft.  Dialogen  maatte  gaa  som  et 
lystigt  Boldspil  eller  en  ildfuld  Fleuretkontra,  let  som  en  Leg 
og  uden  Stands.  »At  være  en  god  italiensk  Skuespiller,«  siger 
en  Mand,  der  forstod  sig  paa  Sagen,  den  yndede  Harlekin 
Evarista  Gherardi,  »det  vil  sige  at  være  en  Mand,  som  har  en 
Ballast  af  Kundskaber,  som  spiller  mere  paa  Fantasi  end  paa 
Hukommelse,  som,  mens  han  spiller,  laver  alt,  hvad  han 
siger;  som  sekunderer  den,  med  hvem  han  er  paa  Scenen, 
det  vil  sige,  at  han  kopulerer  sine  Ord  og  Handlinger  saa 
godt  med  sin  Kammerats,  at  han  i  et  Nu  gaar  ind  paa  alle 
Bevægelser,  som  den  anden  opfordrer  ham  til,  paa  en  saadan 
Maade,  at  han  faar  alle  til  at  tro,  at  de  i  Forvejen  havde 
gjort  Aftale.«  1) 

Man  vil  kunne  forstaa,  at  til  saadanne  Krav  strakte  Dilet- 
tanter ikke  til.  Enhver  Dilettant  kan,  uden  Øvelse,  med  eller 
uden  Talent,  lære  en  hvilkensomhelst  skreven  Rolle  og  spille 
den  mere  eller  mindre  slet,  efter  sine  Evner,  dog  i  hvert  Fald 
saaledes,  at  Stykkets  Gang  ikke  væsenlig  forstyrres  eller  for- 
hales. Men  med  den  italienske  Kunstkomedie  var  det  ander- 
ledes; her  var  Talentet  endnu  ikke  nok,  der  maatte  en  fag- 
mæssig Uddannelse  og  en  nøjagtig  Skole  til,  om  ikke  det  hele 
skulde  gaa  i  Stykker. 

Thi  naturligvis  var  det  ikke  saaledes,  at  Skuespillerne  fik 
forelæst  et  dem  helt  ubekjendt  Sujet,  mærkede  sig  Scene- 
gangen og  saa  spillede  løs.  Det  kunde  ikke  undgaas,  at  der 
samlede  sig  en  fast  Tradition,  en  Mængde  staaende  Theater- 
spil,  som  maatte  kjendes,  en  Række  Tirader,  som  kunde 
anvendes  ved  den  eller  den  Lejlighed,  en  bestemt  Maade  at 
spørge  og  svare  paa,  som  var  fastslaaet  gjennem  Generationer, 


O  Le  Théåtre  italien    de   Gherardi  ou  le  Recueil   gen.   de  toutes  les  comed.  et 
scenes  Fran^oises  jouées  par  les  Comediens  Ital.    Paris  1717.    Avertissement  I  f. 

kort  sagt  en  hel  Teknik,  et  Haandværk  indenfor  Kunsten, 
som  var  uundværligt  og  i  ganske  anderledes  Grad  uundværligt 
end  Teknikken  er  det  i  den  ikke  improviserende  Skuespil- 
kunst 

De  gamle  italienske  Skuespillere,  der  som  ægte  Renais- 
sancemennesker  dyrkede  Kunsten  i  Haandværket  og  Haand- 
værket  i  Kunsten,  holdt  ogsaa  meget  af  at  tage  Pennen  i 
Haand.  En  stor  Del  af  de  ledende  af  dem  ere  Forfattere  og 
det  ikke  blot  til  Komedier,  men  til  Skrifter  af  forskjellig  Art. 
Blandt  andet  er  det  saa  heldigt,  at  flere  af  dem  have  udgivet 
ræsonnerende  Skrifter  over  deres  egen  Kunst,  og  de  have 
derved  sat  os  i  Stand  til  nogenlunde  at  danne  os  et  Billede 
af,  hvorledes  Indstuderingen  af  en  Commedia  delV  Arte  eller 
a  soggetto,^)  som  den  ogsaa  kaldtes,  gik  for  sig. 

Vi  se,  hvorledes  Direktøren  eller  den  mest  erfarne  Skue- 
spiller samler  Truppen  om  sig  og  læser  Indholdet  af  Scenariet 
op  for  Skuespillerne.  Dog  dertil  indskrænker  hans  Virksomhed 
sig  langtfra.  Han  forklarer  nu  hver  af  Personerne,  hvad  de 
forestille,  hedde,  hvilket  Forhold  de  staa  i  til  de  andre,  han 
beskriver  Stedet,  hvor  Handlingen  foregaar,  og  da  dette  sæd- 
vanlig er  i  en  By  og  Scenens  Sted  en  Gade,  angiver  han  nøje 
de  forskjellige  Huse,  i  hvilke  Stykkets  Personer  bo.  »Han 
skal  sige:  den  Komedie,  som  skal  opføres,  er  .  .  .  Personerne 
ere  .  .  .  Derpaa  skal  han  nævne  Husene  .  .  .  idet  han  angiver 
dem  saaledes:  for  det  første  paa  højre  Haand  .  .  .  dernæst 
paa  venstre  Haand  .>  .  dernæst  i  Baggrunden  (di  man  dritta) . . . 
Saa  skal  han  fortælle  Indholdet  .  .  .c  2)  Det  anbefales  Skue- 
spillerne at  lægge  Mærke  til,  hvor  det  er.  Handlingen  foregaar, 
saa  at  ikke  én  taler  om  Rom,  hvor  en  anden  lige  har  sagt 


O  Soggetto  =r  Sujet,  Stof. 

*)  Andrea    Perucci:     DelV    Arte    Rappresentaiiva    premeditata    ed   all'    improuiso, 

Napoli   1699.  —  Adolfo  Bartoli   giver   i    Indledningen   til   sine   Scenari  inediti 

nogle  ret  store  Uddrag  af  denne  Bog. 

Neapel,  eller  at  den,  der  i  Virkeligheden  kommer  fra  Spanien, 
siger  at  han  kommer  fra  Tyskland.  Ligeledes  maa  de  nøje 
mærke  sig  Husene  og  vide,  hvor  de  høre  hjemme,  saa  at 
de  ikke  løbe  ind  paa  de  forkerte  Steder,  hvilket  attid  ser 
latterligt  ud.  Heller  ikke  er  det  heldigt,  om  en  Fader  ikke 
kan  huske  Navnet  paa  sin  Søn  eller  en  Elsker  paa  sin  Elsker- 
inde. Men  dette  er  ogsaa  de  værste  og  mest  elementære  Fejl, 
som  kan  begaas. 

Naar  Instruktøren,  som  vi  vilde  sige,  —  il  guida  maestro 
eller  i7  corago^)  kaldtes  han  i  det  fekniske  Sprog  —  først  er 
kommet  saa  vidt,  at  han  har  faaet  indprentet  dette  det  mest 
primitive  Arrangement,  skrider  han  til  at  udvikle  Gangen  i 
Intrigen,  forklarer  enhver,  hvad  han  har  at  sige  og  paa  hvad 
Maade,  hvor  han  bør  bruge  den  og  den  Metafor,  den  og  den 
Hyperbel,  hvor  han  bør  være  ironisk  og  hvor  spøgefuld.  Han 
ordner  Ind-  og  Udgangene,  instruerer  hver  især  om,  hvorlænge 
hans  Monologer  og  stumme  Scener  kunne  vare  og  herunder 
falder  ogsaa  Indstuderingen  af  de  saakaldte  LazzL 

»Vi  kalde  Lazzi^€  siger  Riccoboni,  »det  som  Harlekin  eller 
de  andre  maskerede  Skuespillere  foretage  sig  midt  i  en  Scene, 
som  de  afbryde  enten  ved  at  udtrykke  deres  Skræk  eller  ved 
Løjer,  som  ikke  høre  til  Emnet  i  den  Handling,  man  spiller, 
og  som  man  dog  bestandig  er  nødsaget  til  at  vende  tilbage 
til;  altsaa,  det  er  disse  Overflødigheder,  der  kun  bestaa  i  det 
Spil,  Skuespilleren  finder  paa  alt  efter  sit  Genie,  som  de 
italienske  Komikere  kaldeLojzzz.c^)  Man  benyttede  disse  Lazzi 
mest  til  at  holde  Publikum  i  Aande,  naar  der  tænktes  at  fore- 
gaa  et  og  andet  vigtigt  udenfor  Scenen,  til  at  udfylde  de  døde 
Punkter  i  Handlingen  og  til  at  sætte  Liv  i  Aktslutningen. 
Lazzi  er  i  Følge  Riccoboni  den  lombardiske  Udtale  af  Ordet 


1)  Ogsaa  il  concertatore. 

2)  Riccoboni,  a.  St.,  I,  65. 

Lacciy  der  betyder  Baand.  Skuespilleren  knytter  med  sine 
Lazzi  Handlingen  sammen  paa  de  Steder,  hvor  den  i  Forvejen 
kun  er  løst  sammenføjet,  og  han  gør  det  med  de  Knuder^ 
som  i  Øjeblikket  falder  ham  ind,  eller  ogsaa  med  dem,  som 
Traditionen  en  Gang  har  fastslaaet. 

Det  er  naturligvis  altid  i  Komikerens  Lod  det  falder,  at 
besørge  denne  Del  af  Underholdningen  og  da  navnlig  i  de 
komiske  Tjeneres.  Som  Riccoboni  siger,  staa  disse  improvi- 
serede Løjer  som  oftest  i  ingen  Forbindelse  med  den  egentlige 
Handling,  derimod  danne  de  undertiden  en  ganske  lille  Hand- 
ling for  sig  selv,  som  i  følgende  lille  Scene,  hvor  den  komiske 
Person,  Værten  BurattinOy  bliver  narret  af  to  Tyveknægte. 
Han  har  lige  været  ude  at  hente  Madvarer  til  sit  Værtshus 
og  kommer  nu  tilbage  med  en  Kurv  fuld  af  Føde.  Men  før 
han  afleverer  sine  Sager,  vil  han  dog  nok  tage  sig  en  lille 
Bid  selv  og  han  sætter  sig  midt  paa  Scenen  med  sin  Kurv 
og  laver  sig  til  at  spise.  Men  i  det  samme  kommer  der  to 
Tyve,  som  hilse  ham  uhyre  høfligt  og  derpaa  uden  videre 
tage  Plads  hver  paa  sin  Side  af  ham.  Den  ene  af  dem  be- 
gynder at  underholde  ham  paa  det  livligste  og  fortæller  ham 
om  sin  Hjemstavn,  det  skjønne  Land  Cocagne,  hvor  man 
spiser  saa  dejligt  fedt  og  godt.  Medens  Burattino  hører  efter 
med  spændt  Opmærksomhed,  spiser  den  anden  Kumpan  en 
Del  af  hans  Mad,  og  da  han  er  mæt,  tager  han  fat  med  at 
fortælle,  og  nu  lytter  Burattino  med  aaben  Mund  og  helt 
betaget  til  hans  mærkelige  Beretninger.  Han  kommer  ind 
paa  at  snakke  om  det  forkastelige  i  at  stjæle  og  forsikrer 
Burattino,  at  Tyve  her  som  hisset  ville  faa  den  strængeste 
Straf.  Under  dette  har  den  første  Mand  brugt  sin  Mund  paa 
en  anden  Maade  og  faaet  Bugt  med  alt,  hvad  der  var  tilbage 
i  Kurven.  Nu  rejse  de  sig  begge  og  tage  Afsked  med  Burattino 
med  mange  Komplimenter.  Burattino,  som  er  halvt  bedøvet 
af  den  uhyre  Ordflom,  de  have  ladet  skylle  ned  over  ham. 

kommer  omsider  til  sig  selv  og  skal  nu  rigtig  til  at  styrke  sig 
ved  Maden;  men  han  finder  Kurven  tom  og  gaar  grædende 
hjem.^) 

Snart  er  det  blot  mimiske  Løjer,  som  Komikeren  gjør  for 
at  fylde  en  ellers  interesseløs  Scene,  som  naar  Harlekin, 
medens  hans  Herskab  drøfter  alvorlige  Sager,  lader  som  om 
han  fanger  en  Flue  i  Flugten,  piller  Vingerne  af  den  og  spiser 
den  under  komiske  Grimacer,  eller  fingerer  at  have  sin  Hat 
fuld  af  Kirsebær,  som  han  spiser,  og  kaster  Stenene  i  Øjnene 
paa  sine  Medspillere.^)  Et  andet  Sted  forestilles  Harlekins, 
Pierrots  og  Burattinos  hjærtelige  Bedrøvelse  over  et  Uheld, 
som  er  tilstødt  Pierrots  Kone.  De  udtrykke  deres  Soi^  alt 
medens  de  spise  et  stort  Fad  Macaroni  og  medens  Macaronien 
glider  ned,  løbe  de  stride  Taarer  ned  ad  Kinderne  paa  dem 
alle  tre. 

Undertiden  var  Lazzierne  rene  Ekvilibristkunststykker,  hvor 
Skuespillerne  viste  deres  legemlige  Færdigheder.  Thi  de  fleste 
fremragende  italienske  Commedia  deir  Arte-Spillere  var  tillige 
glimrende  Gymnastikere,  ligesom  deres  Efterkommere  de 
moderne  Cirkusklowner.  Den  berømte  Scaramouche  (Tiberio 
Fiorilli)  kunde  endnu  i  sit  treogfirsindstyvende  Aar  give  sine 
Medspillende  et  Ørefigen  med  Foden,  og  i  »Don  Juan«  hørte 
det  til  Traditionen,  at  Tjeneren  —  Trivelin  eller  Harlekin  hed 
han  i  den  italienske  Form  af  Stykket  —  hvor  hans  Herre 
opfordrer  ham  til  at  drikke  Kommandantens  Statue  til,  gjorde 
en  Kolbøtte  af  Forskrækkelse.  En  bekjendt  Komiker  i  det 
18de  Aarhundrede,  Tommaso  Antonio  Visentiniy  drev  det  endog 
dertil,  at  han  med  det  fulde  Glas  i  Haanden  slog  en  Salto- 
mortale og  faldt  ned  paa  Benene  uden  at  have  spildt  en 
Draabe  Vin. 


1)  Flaminlo    Scalas    Scenarier.     Giomata    3,     La    fortunata    Isabella,    1ste    Akts 
Slutning. 

2)  Riccoboni,  a.  St.,  I,  68. 

Som  man  vil  se  af  de  ovenanførte  Exempler,  var  Lazzierne 
kun  for  saa  vidt  improviserede,  som  det  ikke  bestemt  var 
foreskrevet,  hvad  Skuespillerne  skulde  sige.  Det  overlodes  til 
den  populære  Komiker  at  hitte  paa,  hvad  for  latterlige  Ting, 
han  fandt  for  godt.  Men  hvori  hans  Lazzi  skulde  bestaa, 
hvad  de  skulde  dreje  sig  om,  dette  var  sandsynligvis  som 
oftest  bestemt  paa  Prøverne  og  i  hvert  Fald  af  Skuespilleren 
selv  indstuderet  i  hans  Hjem.  I  de  skrevne  Scenarier,  som 
vi  kjende,  staar  for  det  meste  kun:  fanno  lazzi,  Dottore  lazz^ 
eller,  lidt  nærmere  angivet,  saaledes  f.  Ex.:  Cola  lazzi  di  gelosia; 
Stoppino  lazzi  di  non  accorgersi  ^)  (Cola  lazzi  af  Jalousie ;  Stoppino 
lazzi  med  ikke  at  mærke  til  det).  Undertiden  ser  man  af  Scena- 
rierne, at  et  Lazzo  har  været  benyttet  tidligere,  idet  der  hentydes 
til  det  som  noget  almindelig  bekjendt.  Saaledes  i  »//  finto  Prin- 
cipe€  (den  forlorne  Fyrste),  hvor  hver  Aktslutning  er  bygget  op 
med  Lazzi.    Sidste  Scene  i  første  Akt  lyder  saaledes: 

Scene  X. 

Cola  [den  komiske  Hovedperson],  Jøder  og  en  Bedrager. 

Cola  med  Halsbaandet  siger,  han  vil  sælge  det,  i  det 
samme  en  Bedrager  gjør  Lazzi  med  Cola^  hvilken  beder  ham, 
om  han  vil  lade  sælge  Halsbaandet;  Bedrageren  kalder  paa 
Jøderne;  Omskærelseslazzoet  gjøres;  første  Akt  ender. 

Her  var  altsaa  en  bekjendt,  næppe  meget  smagfuld  Spas, 
som  en  Gang  havde  vundet  Bifald  og  som  derfor  benyttedes, 
naar  Lejlighed  dertil  gaves. 

Men  det  var  ikke  alene  til  Lazzierne,  at  Kjendskabet  til 
Traditionen  og  en  bestemt  fagmæssig  Uddannelse  var  nød- 
vendig. Enhver  Skuespiller  havde  sit  Repertorio  eller  Zibaldone, 
som  det  kaldtes,  det  vil  sige  en  Samling  af  de  anvendeligste 
Tirader,  Beskrivelser,  Elskovsudbrud,  Forbandelser,  Aandfuld- 


1)  'U  tre  becchU  (de  tre  Hanrejer)  udg.  af  Ad.  Bartoli. 

heder,  kort  sagt  det,  som  med  et  teknisk  Ord  kaldtes  Concetti; 
og  af  dette  Repertorio,  som  laa  sikkert  lagret  i  hans  Hukom- 
melse, hentede  Commedia  dell'  Arte-Skuespilleren  frem  alt, 
hvad  han  i  paakommende  Tilfælde  behøvede,  saa  at  altsaa 
en  udlært  Skuespiller  aldrig  var  udsat  for  »at  gaa  i  Stykkerc 
paa  Scenen.  Elskeren  havde  saaledes  sine  Concetti,  der  passede 
til  »gjengjældt  Kærlighedc,  til  »Jalousi«,  til  »Foragt«,  til  »Ven- 
skab«, til  »Afskedtagen«  o.  s.  v.  Han  saa  vel  som  de  andre 
i> toskanske  Rollen,  d.  v.  s.  Roller,  der  ikke  som  de  komiske 
Figurer  talte  i  Dialekt,  havde  et  helt  Oplag  af  Monologer  og 
»Sortier«  (Uscite),  vel  etiketterede  og  ordnede  efter  deres  Anven- 
delse og  Betydning.  Der  var  »Monologen  med  billedlige 
Figurer«,  »Selvbebrejdelsen  med  udsøgte  Figurer,  som  danne 
Overgang  til  Fryd«,  »den  forraadte  Elskers  Fortvivlelse  med 
udsøgte  Figurer  og  Overgang  til  Energi«;  der  var  »den  lykkelige 
Elskers  første  Afgang«,^)  »den  forsmaaede  Elskers  første  Af- 
gang«, 2)  og  til  at  ende  Replikeme  med  havde  man  smaa 
versificerede  »Slutninger«,  Chiusetter  kaldede,  som  vel  frem- 
sagte sikrede  Skuespilleren  en  god  Sortie  med  rigeligt  Bifald; 
der  fandtes  »Haabs« -Chiusetter,  »Ulykkes« -Chiusetter,  »Afskeds«- 
og  »Venskabs« -Chiusetter  og  mange  flere. 

Faderen  havde  sine  »Raad«,  »Formaninger«  og  »For- 
bandelser til  Sønnen,  af  hvilke  navnlig  Forbandelserne  var 
spækkede    med    de    mest    barokke   og   overdrevne   Indfald.^) 

1)  Vscita  =r  Sortie,  Afgang,  det  moderne  tekniske  Ord,  som  betegner  den  Replik, 
med  hvilken  en  Person  forlader  Scenen. 

>)  Denne  sidste  begynder  saaledes:  »Mit  fjærte,  er  Du  af  Kød?  mit  Bryst,  har 
Du  Sanser?  har  I  Dømmekraft,  oh  mine  Tanker?  er  Du  begavet  med  For- 
nuft, min  Sjæl?  —  Hvis,  mit  Hjærte,  Du  er  af  Kød,  hvorfor  slukker  Du  da 
ikke  en  Ild,  som  er  til  Intet;  hvis,  mit  Bryst,  Du  har  en  Sans,  hvorfor  ud« 
river  Du  ikke  de  Pile,  som  gjør  Dine  Saar  ulsegelige  for  al  anden  Balsam 
end  Foragtens;  hvis  I  kunne  dømme,  oh  Tanker,  hvorfor  tænke  I  da  ikke 
paa  at  afsky  den,  som  afskyr  Eder;  hvis  Du  har  Fornuft,  min  Sjæl,  hvorfor 
bruger  Du   da  ikke  Din  fri  Vi^je  til  at  fly  fra  en  tyrannisk  Kvinde*  elc.  etc. 

•)  Utvivlsomt  have  disse  stereotype  Replikformer  haft  en  stor  Indflydelse  paa 
samtidige    og  senere    Lystspilforfatteres  Dialog.      Hos  Molilre  er  Indflydelsen 

Doktoren  havde  sine  »Formaninger  til  Flid«,  »almindelige 
Raad«,  sin  »Vrøvletirade«  (iirata  della  Giostra)^  en  uhyre  lang 
og  indviklet  Opramsning,  fuld  af  radbrækkede  Navne,  latinske 
Brokker  og  burlesk  Nonsens.  Ogsaa  Capitanoen  (den  stor- 
talende Soldat)  havde  sine  fastslaaede  Bravader  (bravure)  som 
»den  calabresiske  Hilsen  til  Damen,  med  Bravade«,  og  andre. 
Udrustet  med  sit  Repertorio,  med  et  vel  træneret  Legeme 
og  et  nøje  Kendskab  til  Sproget  og  dets  Dialekter,  kunde  den 
italienske  Skuespiller  tænke  paa  at  gjøre  sit  Svendestykke  i 
det  vanskelige  Haandværk.  Men  der  var  endnu  langt  igjen, 
inden  han  blev  Mester,  endsige  da,  inden  han  naaede  op  til 
Kunstens  Tinde,  og  man  maa  ikke  tro,  at  disse  tilsyneladende 
saa  letle  Fugle,  disse  Arlecchino'er,  Pedrolino'er,  Pantaloner  og 
Scaramuccier  i  deres  brogede  Dragter  og  med  de  pudserlige 
Grimacer  to^  deres  Kunst  som  en  Leg.  De  itaUenske  Skue- 
spillere vandt  Berømmelse,  hvor  de  kom  hen,  ligesaa  meget 
ved  Hofferne  som  iblandt  Folket.  Men  deres  Berømmelse 
forpligtede  og  de  følte  ogsaa  deres  Pligt.  Naar  man  læser  de 
gamle  Skuespilleres  Fagskrifter,  føler  man  gjennem  hver  Linje 
Stoltheden  over  deres  Kunst.  De  se  nok  Manglerne  ved  den 
improviserede  Komedie  og  erkende  dem,  men  de  ville  ogsaa 
hævde    Fortrinene    og    formaa  virkelig    ogsaa   at  gjøre   dem 

evident,  men  heller  ikke  Holberg  har  i  sine  ofte  over  samme  Liest  skaarue 
Repliker  været  uden  Paavirkning  af  den  italienske  Commedia  delV  Arte.  Jeg 
finder  1  en  af  Bartoli  meddelt  Forbandelsesformel  følgende:  >.  .  .  Aldrig  i 
Verden  er  Du  min  Søn;  en  Kat  maa  have  avlet  Dig,  siden  Du  kradser  den 
Haand,  som  klapper  og  kærtegner  Dig  ....  —  Bringer  dette  ikke  straks 
Jeronimus  fra  »Henrik  og  Pernille«  1  Tankerne,  hvor  han  siger:  >.  .  .  Er  Jeg 
Din  Papa?  en  af  vore  Porthunde,  Soldan  eller  Pairfox,  maa  have  gjort  Dig, 
thi  Du  est  intet  Menneske  .  .  .«  —  At  Holberg  har  studeret  det  Italienske 
Theaters  Repertoire,  1  alt  Fald  1  dets  franske  Form,  er  bekjendt;  hele  den 
berømte  Scene  1  »Uljrsses«  mellem  Chilian  og  den  trojanske  Bonde  er  saaledes 
en  direkte  Efterligning  af  en  Scene  i  en  Komedie  af  Nolant  de  Fatouuille, 
skrevet  for  det  italienske  Theater  1  Paris.  Stykket  har  Titlen  »Arlequin 
emperenr  dans  la  Lune«,  og  det  til  Ordsprog  blevne:  »Det  er  ligesaa  hos  os« 
lyder  paa  fhmsk:  »Cest  tout  comme  Icl.« 

anskuelige,  saa  at  Læseren  selv  faar  Kærlighed  og  Interesse 
for  denne  gamle  besynderlige  Kunstart. 

Man  høre  saaledes  Riccobonis  kyndige  og  klare  Frem- 
stilling: »Efter  at  jeg  har  vist  Oprindelsen  og  Udviklingen  af 
den  italienske  Improvisationskomedie,  haabex  jeg,  at  Læseren 
ikke  vil  tage  mig  det  ilde  op,  at  jeg  siger,  hvad  jeg  mener 
om  denne  Art  Skuespil,  som  ere  særegne  for  Italien.  Man  kan 
ikke  bestride,  at  den  har  en  Ynde,  som  er  den  egen  og  som 
den  skrevne  Komedie  aldrig  kan  smigre  sig  med.  Improvisa- 
tionen giver  Lejlighed  til  Variation  i  Spillet,  saa  at  man  ved 
flere  Gange  at  se  det  samme  Kanevas  hver  Gang  kan  se  et 
forskjelligt  Stykke.  Den  Skuespiller,  som  spiller  paa  Improvi- 
sation, spiller  livligere  og  naturligere  end  den,  som  spiller  en 
lært  Rolle:  man  føler  bedre  og  siger  følgeligt  bedre  det,  man 
selv  laver  end  det,  man  laaner  hos  andre  ved  Hjælp  af 
Hukommelsen.  Men  disse  Fortrin  ved  Improvisationskomedien 
købes  med  mange  Vanskeligheder;  den  forudsætter  begavede 
Skuespillere,  den  forudsætter  endog,  at  de  næsten  skulle  have 
lige  meget  Talent;  thi  Ulykken  ved  Improvisationen  er  den, 
at  den  bedste  Skuespillers  Spil  er  absolut  afhængig  af  den, 
med  hvem  han  spiller  sammen;  hvis  han  har  med  en  Skue- 
spiller at  gjøre,  som  ikke  forstaar  nøjagtigt  at  gribe  Øjeblikket 
til  sin  Replik,  eller  som  afbryder  ham  paa  et  galt  Sted,  saa 
svækkes  hans  Foredrag  eller  Livet  i  hans  Tanker  bliver  kvalt. 
Ansigt,  Hukommelse,  Stemme,  selv  Følelse  er  saaledes  ikke 
tilstrækkelig  for  den  Skuespiller,  der  vil  spille  paa  Improvi- 
sation; han  kan  ikke  blive  fremragende,  hvis  han  ikke  har  en 
levende  og  frugtbar  Fantasi,  en  stor  Lethed  ved  at  udtrykke 
sig,  hvis  han  ikke  er  Herre  over  alle  Sprogets  Finheder  og  hvis 
han  ikke  har  erhvervet  sig  alle  de  Kundskaber,  som  kræves  til 
de  forskjellige  Situationer,  som  hans  Rolle  sætter  ham  i.«^) 


1)  Riccoboni:  Hist.  du  Théåtre  Italien.     I,  61  f. 

Utvivlsomt  var  netop  den  italienske  Nation  særlig  begavet 
i  improvisatorisk  Retning  og  intet  andet  Folkeslag  har  frem- 
bragt en  Improvisationsskuespilkunst,  som  blot  kunde  nævnes 
ved  Siden  af  Italienernes.  Ikke  desto  mindre  indrømme  de 
ledende  Skuespillere  selv,  at  det  ofte  kun  saa  sort  ud  med 
deres  Kunst.  Den  var  saa  vanskelig  og  krævede  saa  absolut 
fødte  Talenter,  at  det  mangen  Gang  skortede  paa  tilstrækkelig 
begavede  Udøvere.  De  tarveligere  Udrustede  maatte  da  hjælpe 
sig  med  deres  traditionsmæssige  og  udenadlærte  Repertorio, 
alle  disse  Tirader,  Monologer  og  indstuderede  Fif,  som  med 
et  Fællesord  kaldtes  Robe  generiche,  lieux  communs,  men  der- 
med var  den  hele  Charme  borte.  »Denne  Maade  at  føre 
Dialog  paa  duer  ikke,«  siger  Riccoboni,  »thi  det  hænder  ofte, 
at  man  anbringer  sine  smukke  Sætninger  saa  ubelejligt,  at  de 
slet  ikke  falde  sammen  med  det,  Skuespilleren  lige  har  sagt, 
men  bliver  til  hel  udenoms  Snak.  Denne  Ubehagelighed  med- 
fører en  anden:  den  Skuespiller,  som  ikke  kan  andet  end 
hvad  han  har  lært  udenad  og  som  ofte  ikke  forstaar,  hvad 
han  selv  siger,  naar  han,  efter  en  Scene,  hvor  han  har  ud- 
foldet de  skønneste  Tanker,  som  han  har  sin  Digter  og  ikke 
sin  Fantasi  at  takke  for,  og  hvor  han  har  rørt  Tilskuerne  ved 
den  laante  Glans,  naar  han,  siger  jeg,  har  forladt  sin  Elskede 
eller  sin  Ven  og  er  nødt  til  at  improvisere  med  sin  Tjener, 
hvis  Lazzi  og  Theaterspil  [jeu  de  théåtre]  kræve,  at  han 
svarer  improvisorisk  derpaa,  og  han  saa  ikke  kan  anvende 
sine  almindelige  Tirader  [lieux  communs]^  saa  staar  han  der 
saa  forbløffet,  at  han  aabenbarer  sig  som  den,  han  er;  og 
denne  samme  Skuespiller,  som  i  den  foregaaende  Scene 
havde  tilvendt  sig  Publikums  Opmærksomhed  ved  sin  ædle 
og  pragtfulde  Tale,  bruger  nu  saa  platte  Udtryk  og  taler  et 
saa  simpelt  Sprog,  at  han  bliver  utaalelig  for  det  samme 
Publikum,  som  et  Øjeblik  før  skænkede  ham  sit  Bifald.  Se, 
det  er  den  gale  Side  ved  den  italienske  Improvisationskomedie, 

en  Fejl,  som  i  de  fyrretyve  Aar,  jeg  har  kendt  Theatret,  be- 
standig har  været  tilstede.  «i) 

Man  maa  tro  paa,  at,  trods  det  meget  haandværksmæssige, 
trods  de  Mangler,  som  maatte  bryde  frem,  naar  Fremstillingen 
ikke  faldt  i  Hænderne  paa  virkelige  Talenter,  trods  de  hyppigt 
aandsforladte  Scenarier,  maa  denne  Genre  have  haft  en  sær- 
egen Charme,  en  ganske  egen  fantastisk,  æventyrlig  Kolorit. 
Man  nødes  til  at  tro  derpaa,  naar  man  ser  den  uhyre  Ud- 
bredelse,  som   Commedia  deir  Arten   fik  ikke  blot  i   Italien, 


Fig.  19.     Italienske  Masker  (efter  Callot). 

men  overalt  i  det  civiliserede  Europa.  I  Frankrig,  i  Spanien, 
i  Østrig,  i  Tyskland,  i  England,  hele  Europa  over,  flagrede 
den  spraglede  Sommerfugl  rundt,  sugede  Blomsterstøv  ved 
Hofferne  og  solede  sine  brogede  Vinger  i  Kongers  og  Kejseres 
Gunst. 

Og  vi  fatte  noget  af  Fortryllelsen,  naar  vi  se  Jacques  Callots 
geniale  Tegninger,  som  disse  Skuespillere  have  inspireret,  naar 
vi  læse  Carlo  Gozzis  Memoirer,  gjennemblade  Maurice  Sands 
store  Illustrationsværk  eller  E,  T,  A.  Hoffmanns  barokke  >Fan- 


1)  Riccoboni,  a.  St.,  I,  63  f. 

tasiestuckec,  Værker,  som  alle  hver  paa  sin  Maade  have  været 
undergivne  de  italienske  Maskers  sælsomme  Trolddom. 

Trolddommen  bestod  maaske,  ved  Siden  af  de  sære  og 
uvirkelige  Kostymer,  for  en  Del  deri,  at  »Kunstkomedien«  var 
et,  bevidst  eller  ubevidst,  Forsøg  paa  at  løsne  Skuespilkunsten 
fra  alle  Baand,  paa  at  dyrke  den  rent,  som  en  uafhængig 
Kunst,  der  havde  nok  i  sig  selv,  og  da  Forsøget  delvis 
lykkedes,  maatte  det  dobbelt  forbavse  og  fange  paa  en  Tid, 
hvor  Skuespilkunst  hidtil  kun  havde  været  kendt  som  en 
ufuldkommen  Dilettantisme. 

For  Skuespilkunstens  Historie  betyder  da  den  italienske 
Commedia  delF  Arte  overmaade  meget.  Den  indvarsler  i  Virke- 
Ugheden  en  ny  Æra  og  jeg  tror,  at  den  Indflydelse,  den  har 
haft  rundt  om  i  de  civiliserede  Lande,  hidtil  ikke  har  været 
ret  vurderet.  Vi  skulle  i  det  følgende  se  lidt  nøjere  paa  det 
kunstneriske  Indhold  i  den  og  forsøge  at  følge  den  lidt  paa 
Vej  paa  nogle  af  dens  mange  Strejftog. 


II. 

Karaktertegning  og  Intrige  i  Commedia  deW  Arte.     Det  obskøne  Element,     De  alvorlige 

Sujetter.    »Don  Juan*  tom  Improvisationskomedie.    De  staaende  Maskefigurer.    Pantalone, 

Doktoren  og  Capitanoen.     Pedrolino  og  Årlecchino.    Pulcinella.    De  umcukerede  Typer. 

Etikeren,  Elskerinden  og  Pigen. 

Saaledes  som  vi  kende  den  italienske  Kunstkomedie,  det 
vil  sige  fra  16de  Åarh.  og  opefter,  er  dens  Indhold  væsenlig 
baseret  paa  Intrige  og  komisk  Situation.  Intrigen  er  altid  den 
gammelkjendte  Kærlighedsintrige:  to  unge,  der  elske  hinanden. 
Fædrene,  der  lægge  dem  Hindringer  i  Vejen,  og  Tjenerne,  der 
hjælpe  dem  ved  allehaande  indviklede  Paafund.    Den  impro- 

viserede  Komedie  laante  dette  Indhold  fra  den  samtidige 
skrevne,  der  atter  havde  det  fra  Plautus  og  Terents.  Fra 
samme  Kilde  hentedes  de  idelige  Gjenkendelsesscener,  som  i 
i  sidste  Akt  paa  en  nem  Maade  løste  den  haardt  strammede 
Knude:  Sønnen,  der  i  sin  spæde  Barndom  er  bleven  røvet  af 
»Tyrkerne«,  som  har  tilbragt  sin  Ungdom  i  Slaveri,  men  ved 
en  forunderlig  Skæbnens  Tilskikkelse  er  sluppet  bort  og  som 
endelig  gjenfinder  sit  fædrene  Hjem;  den  unge  Pige,  der  ved 
et  Skibbrud  er  kommen  bort  fra  sine  Forældre  og  som  lever 
ukjendt  og  i  yderste  Armod  i  den  samme  By,  hvortil  hendes 
sørgende,  men  velhavende  Fader  ved  et  Tilfælde  kommer  og 
gjenkjender  den  begrædte  og  højtelskede  Datter  paa  et  Hals- 
baand,  som  end  ikke  den  mest  tvingende  Nød  har  kunnet 
beslutte  hende  til  at  skille  sig  af  med. 

De  intrigespindende  Tjenere  og  Piger,  der  følge  deres 
Herskab  saa  trofast  som  Skygger,  ere  direkte  Descendenter 
fra  den  græske  og  romerske  Slave  og  kødelige  Sødskendebørn 
til  vore  gode  Bekendte  Henrik  og  Pernille  hos  Holberg.  Ogsaa 
de  gamle  Fædre,  de  elskende  Par,  Capitanoen  eller  den 
skrydende  Krigsmand,  Koblersken  eller  den  partismeddende 
Enke,  Snyltegæsten  have  deres  Forbilleder  i  den  gamle 
klassiske  Komedie  og  gaa  igjen  i  det  syttende  og  attende 
Aarhundredes  skrevne  Komedier.  Baade  hos  Moliére  og  hos 
Holberg,  foruden  hos  mange  andre  anden  og  tredje  Rangs 
Forfattere,  finde  vi  de  fuldstændige  Formler  paa  en  italiensk 
Commedia  dell'  Arte.  Stykker  som  »Le  dépit  amoureux«, 
»Scapins  Skalkestykker«,  »Den  Gjerrige«  eller  »Henrik  og 
Pernille«,  »Kilderejsen«,  »Maskeraden«,  »Pernilles  korte  Frøken- 
stand« vilde,  skrevne  som  et  gammelt  Scenario  og  med  itali- 
enske Navne,  ikke  være  til  at  skælne  fra  et  ægte  Kanevas.  ^) 


1)  Til  Oplysning  meddeles  i  et  Appendix  en  ordret  Oversættelse  af  et  ægte 
Scenario.  Det  findes  paa  italiensk  1  de  af  BartoU  udgivne  Scenari  inediti 
detta  Commedia  delV  Arte,     Firenze  1880. 

Paa  Karaktertegning  lægges  overhovedet  ingen  Vægt.  De 
samme  Figurer  optræde  i  alle  Stykker,  om  end  med  forskjel- 
lige  Navne,  og  ud  over  saa  primitive  Ting,  som  at  den  ene 
er  gammel  og  latterlig,  den  anden  ung  og  forelsket,  den  ene 
dum,  den  anden  fiffig  og  lignende  helt  almene  Ting,  er  det 
ikke  muligt  at  læse  sig  til  nogen  Karakteristik  eller  noget 
individuelt  Træk  i  Scenarierne.  Men  dermed  skal  dog  ikke 
være  sagt,  at  de  ikke  karakteriseredes  paa  Scenen.  Vi  maa 
just  tro,  at  Skuespillerne  betragtede  det  som  deres  Opgaver  at 
udstyre  deres  Figurer  med  saa  mange  individuelle  og  fra 
Naturen  hentede  Træk  som  muligt.  Riccoboni  har  foruden 
den  ovenfor  citerede  »det  italienske  Theaters  Historie«  ogsaa 
skrevet  en  versificeret  Vejledning  for  Skuespillere,  i  hvilken 
han  bestandig  foreholder  disse  at  lade  Sandhed  og  Natur  være 
dem  det  første.*) 

Ganske  vist  var  det  sikkert  nok  kun  en  relativ  Indivi- 
dualisering, som  Kunstkomedianterne  farvede  deres  Figurer 
med.  De  samme  Skuespillere  spillede  næsten  bestandig  det 
samme  Rollefag.  En  Harlekin-,  Pantalone-  eller  Dottore-Spiller 
spillede  som  oftest  ikke  andet  end  denne  ene  Figur  sit  hele 
Liv  og  identificerede  sig  næsten  ganske  med  denne,  saaledes 
at  han  endog  hyppig  kun  kjendtes  under  sit  Theaternavn; 
men  dette  udelukkede  ikke,  at  han  kunde  give  sin  Pantalone 


La  principale,  e  neccessaria  parte 

Dell  Comico  é  di  far  chlaro  vedere 

Che  da  la  Veritå  non  si  disparte. 

Cosi  facendo,  qnasi  persuadere 

Potrai  che  non  sia  falso  quel  che  é  finto. 

Il  naturale  ogn'ora  ci  dispensa 

Quel  chiaro  lame,  che  buon  senso  ha  norne, 

Che  é  buono  in  Casa,  in  Piazza,  in  Scena,  a  Mensa. 

Luigi   Riccoboni:    Dell'  Arte  Rappresentatlva,   Capitoll   sei.   —   London  1728, 
Side  17  og  46. 

eller  sin  Harlekin  et  Særpræg,  hentet  fra  Naturen,  som  skilte 
den  ganske  fra  alle  tidligere  Harlekiner  eller  Pantaloner  og 
som  trods  det  hele  stereotype  Maskeudstyr  gjorde  den  til 
noget  levende  og  særegent. 

Saaledes  ogsaa  med  Situationerne.  Ogsaa  disse  vendte 
tilbage  fra  ét  Stykke  til  et  andet,  med  ubetydelige  Forandringer, 
men  dog  bestandig  de  samme,  de  samme  Forvekslinger,  de 
samme  Pryglescener,  de  samme  Natscener,  hvor  Personerne  i 
Mørket  tage  fejl  af  hinanden,  de  samme  Misforstaaelser,  hvor 
Fader  og  Søn  begge  er  Friere  til  samme  Pige  og  hver  taler 
ud  fra  sit  Synspunkt  ^)  o.  s.  v.  Vi  have  talt  om  de  Lazzi,  som 
anvendtes  i  Komedierne,  men  desforuden  fandtes  en  hel  Mængde 
saadanne  stadig  tilbagevendende  Situationer,  som  uden  at  be- 
tragtes som  Lazzi,  idet  de  hørte  til  Handlingen  og  var  bestemt 
angivne  i  Scenariet,  havde  et  hævdvundet  Krav  paa  at  vække 
Latter. 

Til  de  Midler,  som  altid  var  sikre  paa  at  skaffe  Munterhed 
tilveje,  hørte  ogsaa  de  obskøne  Situationer,  Vi  have  set,  at 
Middelalderen  var  alt  andet  end  snærpet  i  sit  Komediespil; 
men  det  maa  siges,  at  Kunstkomedien  ikke  gav  den  synderlig 
efter.  Allerede  det  Lazzo,  som  omtaltes  i  forrige  Kapitel,  Om- 
skærelseslazzoet,  giver  et  Fingerpeg  i  denne  Retning.  Men  de 
fleste  af  de  ældste  Scenarier  —  de  skrevne,  literære  Komedier 
ere  iøvrigt  ikke  anderledes  —  ere  for  en  stor  Del  ligefrem 
baserede  paa  lascive  og  tvetydige  eller  hyppigt  ogsaa  ganske 
utvetydige  Scener  og  Situationer,  ja  det  gik  saa  vidt,  at  man 
end  ikke  veg  tilbage  for  at  lade  Kvinderne  —  thi  de  profes- 
sionelle Skuespillere  havde  indført  at  lade  DameroUeme  spille 
af  Kvinder  —  optræde  fuldkommen  nøgne,  alene  for  at  opnaa 
en  Latter-  eller  Pirringseffekt.  Vi  vide  dette  fra  de  Enkelte,  som 
ivrede  mod  den  Art  Overskridelser  af  det  Sømmelige;  Flertallet 


1)  Den  Art  Scener  kaldtes  Scene  equlvoche.     Sml.  Appendix. 

fandt  det  nemlig  ganske  i  sin  Orden.  En  af  Ivrerne,  Domenico 
Ottonelli,  fortæller  saaledes,  at  »i  et  ofTentligt  Theater  frem- 
stillede Skuespillerne  et  uanstændigt  Forsøg  af  en  fræk  Elsker, 
som  bestræbte  sig  for  at  bryde  ind  hos  den  attraaede  Kvinde, 
hvilken  saa  lod  sig  glide  ud  af  et  Vindue  og  flygtede  nøgen, 
idet  hun  søgte  at  dække  sig  med  et  stort,  hvidt  Linklæde; 
men  i  Virkeligheden  lykkedes  det  hende  ikke  at  dække  sig  og 
hun  stod  der  som  en  nøgen  og  skamløs  Ting.«')  Et  andet 
Sted  fortæller  han,  hvorledes  i  en  Komedie  en  Kvinde,  der 
skulde  forestille  gal,  optraadte  halvt  afklædt  og  i  gjennem- 
sigtige  Klæder. 

En  anden  Skribent *)  siger:  »Hvem  iblandt  de  Gamle  vilde 
have  vovet  at  fremstille  en  ganske  nøgen  Europa  paa  Scenen? 
naar  vilde  man  i  gamle  Dage  have  taalt,  at  en  Kvinde  kom 
frem  paa  Skuepladsen  og  under  sine  Klæder  holdt  skjult  en 
Mand?^)  og  dog  ere  alle  disse  Uanstændigheder  set  i  disse 
sidste  Aar  paa  Scenerne  i  Florents.«  Den  berømte  Skuespiller 
Nicolo  Barbieri,  Skaberen  af  Beltrame-Figuren,  til  hvilken  vi 
senere  skulle  komme  tilbage,  erkjender  det  samme,  og  han 
var  dog  selv  Part  i  Sagen.  Han  fortæller,  hvorledes  saadanne 
Lejligheder,  som  at  en  Mand  eller  Kvinde  blev  reddet  fra  et 
Skibbrud  eller  ud  af  en  Ildebrand,  gav  Anledning  til,  at  man 
fremstillede  dem  enten  helt  nøgne  eller  i  forrevne  og  ganske 
gjennemsigtige  Klæder. 

Undertiden    kunde    dog    ogsaa    Uanstændighederne   blive 


>)  OttonelU:  Della  Chritttana  Moderatione  del  Theatro.  Fiorenza  1646,  I,  37.  Cit. 
af  BartoU,  a.  V.  XC,  Nole  3. 

*)  Tratlato  contro  alle  Commedie  lascive,  et  Manuskript  fra  17de  Aarh.,  ligeledes 
cit.  af  Bartoli.  Forfatteren  tager  i  øvrigt  fejl,  naar  han  vil  fremhæve  Old- 
tiden paa  sin  egen  Tids  Bekostning.  Thi  Anstændighed  var  just  ikke  Kjende- 
mærket  for  den  gamle  Komedie  og  de  romerske  Mimer  yndede  netop  at 
fremvise  nøgne  Kvinder.     Sml.  »Oldtidens  Skuespilkunst«  S.  228  f. 

*)  Sml.  Fig.  20.  Den  omtalte  Spas  har  vistnok  været  et  yndet  Theaterspil  hos 
Italienerne. 

Publikum  for  brogede.  Den  ovennævnte  Ottonelli  beretter,  at 
han  i  Aaret  1635  var  i  Theatret  og  der  blev  der  »af  en  Skue- 
spiller, for  at  faa  Publikum  ret  anseligt  til  at  le,  gjort  en  saa 
usømmelig  Gestus,  at  alle,  og  mellem  alle  ogsaa  de  mest  let- 
sindige, skammede  sig  i  den  Grad,  at  de  paa  en  Gang  slog 
Øjnene   mod  Jorden.«     En   anden  Gang   gik   det   endog    saa 


Fig.  20.     De  tre  smaa  Scaramoucher. 

vidt,  at  en  Skuespiller  i  Palermo  blev  dømt  til  Galejerne  for 
sin  obskøne  Optræden. 

Man  kan  imidlertid  være  vis  paa,  at  de  Ting,  som  disse 
Skuespillere  have  fremstillet,  maa  have  været  utrolig  slemme^ 
thi  som  oftest  tog  man  det  ikke  saa  nøje,  og  alle  Slags 
Dristigheder,  navnlig  i  kønslig  Retning,  syntes  ligefrem  at 
være  et  uundværligt  Krydderi  for  Skuespillet,  i  alt  Fald  for 
det  komiske.     Den  Tidsalder,  der  kunde  læse  Boccaccios  og 

og  den  ellers  saa  dydige  Dronning  Marguerites  Noveller, 
Brantåmes  »galante  Damer«  og  Aretinos  Komedier,  tog  saavist 
ingen  Skade  af  de  Løjer,  som  Kunstkomedianterne  under 
deres  Masker  fandt  paa.  I  øvrigt  synes  dog  17de  og  18de  Aar- 
hundrede  at  have  bragt  nogen  Bedring  ind  i  den  altfor  frie 
Tone  og  Nicolo  Barbieri  dadler  udtrykkelig  sine  Forgængere 
for  deres  Lascivitel^)  og  hævder,  at  hans  Tids  Skuespillere 
ere  fri  for  den  Art  Usømmeligheder.  Helt  Ret  har  han  dog 
næppe  i  sin  Paastand;  men  de  fine  Truper,  som  spillede  for 
Ludvig  den  14de  og  hans  Hof,  for  Kejser  Mathias  og  andre 
saadanne  højfornemme  Personer,  gjorde  sig  vel  nok  fri  for  de 
værste  Platituder,  hvorimod  man  sikkert  kan  gaa  ud  fra,  at 
disse  holdt  sig  i  Live  ved  de  smaa  folkelige  Trupper,  som  drog 
Italiens  Smaabyer  rundt. 

Den  ældste  Samling  af  Scenarier,  som  vi  overhovedet 
kjende,  er  den,  som  Theaterdirektøren  Flaminio  ScalOy  kjendt 
under  Theaternavnet  Flavio,  i  Aaret  1611  udgav  i  Venedig.*) 
Denne  Samling,  bestaaende  af  halvtredsindsty^'e  Stykker,  om- 
fatter, som  allerede  Titlen  viser,  ikke  blot  Komedier,  men 
ogsaa  Pastoraler  og  Tragedier.  Improvisationskomedien  ind- 
skrænkede sig  da  i  Virkeligheden  heller  ikke  til  den  lettere 
Intrigekomedie  med  de  faste  Typer,  men  bandt  ogsaa  an  med 
mere  ophøjede  Emner.  Rigtignok  er  Lystspillet  i  Scalas  Sam- 
ling i  afgjort  Majoritet;  af  de  halvtredsindstyve  Stykker  ere 
de  fyrre  treakts  Komedier,  kun  ét  betegnes  som  Tragedie 
(7a  Forsennata  Principessa,  tragedia)  og  Resten  kaldes  opera  regia 


>)  En  stor  Mængde  af  de  af  Callot  firemstillede  Maskefigurer  ere  Phallophorer 
(se  Fig.  18  og  19)  og  det  ikke  alene  de,  som  maa  antages  at  forestille  EkvUi- 
brisler  og  Markedsgøglere,  men  ogsaa  en  Del  af  de  Masker«  som  øjensynligt 
ere  Skuespillertyper,  saaledes  navnlig  Gammelmandsmaskeme. 

*)  n  teatro  delle  fauole  rappresentattve  overo  la  ricreatione  comica,  boseareccia  e 
tragica,  dioisa  in  cinquanta  giornate  composte  da  Flaminio  Scala  detto  Flauia 
comieo  [comlco  betyder  ikke  Komiker,  men  i  al  Almindelighed  Skuespiller] 
del  sereniss.  $ig.  duca  di  Mantoua.   In  Venetia.    Appresso  Gio.-Batt.  Pulciani.  1611. 

eller  reale  o:  kongeligt  Arbejde  eller  Værk,  opera  heroica  o: 
heroisk  Arbejde  og  opera  mista  o:  Blandingsarbejde,  hvor  den 
komiske  og  tragiske  Genre  er  blandet. 

Disse  Scenarier  med  »ophøjed^c  Emner  var  det  mærkelig- 
ste Sammensurium  af  urimelige  Tildragelser,  som  tillagdes 
historiske  Personer,  Trolderi  og  svulstig  Pathos,  Harlekinader 


Fig.  21.    Scene  af  et  italiensk  Tryllespil,  i) 

Og  Maskinmesterkunst.  De  almindelige  Commedia  dell'  arte- 
Figurer  var  blandet  sammen  med  mythologiske  eller  historiske 
Navne  paa  den  pudsigste  Maade  og  Begivenhederne  foregik  i 
de  æventyrligste  Lande.  Man  gjorde  Bekjendtskab  med  en 
ægyptisk  Kongedatter  ved  Navn  Isabella,  og  Kongen  af  Lake- 


»)  La  Baguette  de  Vulcain  af  Regnard  og  Dufresny,  opført  første  Gang  10.  Januar 
1693.  Herhjemme  gjorde  det  i  Midten  af  forrige  Aarhundrede  megen  Lykke 
under  Navnet  »Vulcani  Kiæp'. 

dæmonien,  OresteSy  eller  Kongen  af  Athen,  Oronte  havde  i  deres 
Tjeneste  Folk  som  Burattinoj  Pedrolino  og  Arlecchino.  Skibbrud, 
Søslag,  Ildebrande,  Dyreforvandlinger  og  alskens  ildsprudende 
Magi  vekslede  med  rørende  Elskovsscener  og  komiske  Lazzi, 
og  den  hele  Blanding  indvarslede  Æraen  for  den  senere  »Trylle- 
opera«  for  den  tyske  »Haupt-  und  Staatsaction«  og  for  vort 
moderne  Udstyrsfeeri. 

Undertiden  valgte  man  dog  fornuftigere  Emner  og  alle 
Scenarier  var  ikke  saa  slette  som  Flaminio  Scalas,  der  ogsaa 
lastes  stærkt  af  andre  italienske  Skuespillere  og  Dramatikere  ^). 
Man  lod  sig  for  Exempel  paavirke  af  det  samtidige  spanske 
Drama,  der  just  nu  stod  i  fuldt  Flor,  eller  tog  direkte  Ind- 
holdet af  Spaniernes  Stykker  og  lavede  Scenarier  derefter.  Saa- 
ledes  gik  det  til,  at  Don  Juan-Sujetet  blev  spillet  som  Improvisa- 
tionskomedie.  //  Convitato  di  pietra  (»Stengæsten«)  hørte  til  de 
italienske  »Kunstkomikeres«  bedste  Sukces'er  og  var  en  Efter- 
ligning af  Gabriele  Tellez^)  spanske  Original.  Det  oprindelige 
Scenario  existerer  ikke,  men  den  berømte  Harlekin,  Domenico 
Biancolelli,  som  spillede  Don  Juans  Tjener,  efterlod  sig  en  Del 
Optegnelser,  efter  hvilke  man  paa  en  meget  plausibel  Maade 
har  rekonstrueret  det  italienske  Kanevas.  Denne  Rekonstruk- 
tion*) har  det  sin  store  Interesse  at  læse,  fordi  man  gjennem 
Behandlingen  af  det  kjendte  Stof  kan  lære  at  vurdere  disse 
Folks  Arbejdsmetode. 

Dramaet  begynder  med  en  Samtale  mellem  Kongen  og 
Don  Juans  Tjener.  [Han  kaldtes  oprindelig  TrivelinOy  senere 
Harlekin^  senere  atter  Trivelino  efter  de  forskjellige  Fremstillere]. 
Kongen   er  oprørt   over   den   unge  Adelsmands   Udsvævelser. 


1 )  »La  constmcUon  de  ses  Fables  est  trés-foible,  k  méme  J'oserai  dirc  mauvaise, 

mais  surtout  la  plus  grande  partie  en  est  tres  scandaleuse«.  —  RIccoboni  I,  40. 
S)  Ogsaa  Ikendt  under  sit  >nom  de  plume«   Tino  de  Molina,     Hans  Stykke  hed 

El  barlador  de  Sevilla,     Don  Juan-Typen   findes   vistnok   første  Gang  i  Lope 

de  Vegas  El  dinero  es  quien  hace  hombre, 
*)  Poretaget    af    Castil-BIaze    (•Moliére-musicienO*      Den     meddeles     her   efter 

L.  Moland:    »Moliére  et  la  Comédie  italienne,  p.  192  ff. 

»Deres  Majestæt  maa  have  lidt  TaaImodighed,<  siger  Harlekin 
til  ham,  »unge  Mennesker  skifte  Sæder,  naar  de  blive  lidt 
ældre.  Vi  maa  haabe,  at  min  Herre  maa  blive  fornuftig  og 
sat,  naar  han  faar  nogle  flere  Aar  paa  Bagen«.  Kongen  giver 
sig  tilfreds  med  dette  Haab,  og,  for  at  give  Samtalen  en  anden 
Vending,  opfordrer  han  Harlekin  til  at  fortælle  sig  en  eller 
anden  køn  Historie.  Tjeneren  tager  en  Stbl,  sætter  sig  for- 
troligt ved  Siden  af  Kongen  og  begynder  paa  Historien  om 
Dronning  Johanna.  En  pludselig  Lyd  afbryder  Fortællingen 
og  Harlekin  flygter. 

Sceneforandring.    En  Gade. 

Hyllet  i  en  sort  Kappe,  med  en  lang  spansk  Kaarde,  paa 
Spidsen  af  hvilken  der  skinner  en  Lygte,  strakt  frem  i  Luften 
for  sig,  kommer  Harlekin  ind  og  siger:  »Hvis  alle  Knive  kun 
var  én  Kniv,  uh,  sikken  en  Kniv  I  Hvis  alle  Træer  kun  var 
ét  Træ,  uh,  sikken  et  Træl  Hvis  alle  Mænd  kun  var  én  Mand, 
uh,  sikken  en  Mand  I  Hvis  denne  store  Mand  tog  denne  store 
Kniv  for  at  hugge  til  dette  store  Træ,  og  han  saa  gav  det  et 
Snit,  uh,  sikken  et  Snit  I« 

Denne  mærkelige  Indledning  staar  i  ingen  som  helst  For- 
bindelse med  det  følgende  og  minder  i  saa  Henseende  ganske 
om  Moliéres  Indledning  til  hans  Version  af  Emnet,  Sganarels 
bekendte  Lovprisning  af  Snustobak. 

Imidlertid  kommer  Don  Juan.  Harlekin,  der  i  Mørket  ikke 
kjender  ham,  ryster  af  Skræk  og  taber  Lygten,  som  gaar  ud. 
Ved  Lyden  af  Lygtens  Fald  trækker  Don  Juan  sin  Kaarde. 
Harlekin  lægger  sig  paa  Ryggen  paa  Jorden,  holder  sin  Kaarde 
lige  ret  op,  med  Spidsen  i  Vejret,  saa  at  hans  Modstander 
bestandig  rammer  den  i  sine  Udfald  og  man  hører  Kaardeme 
rasle.  Dette  »Theaterspil«  gjorde,  naar  det  blev  godt  udført, 
altid  megen  Lykke.  Harlekin  slipper  endelig  sin  Kaarde  og 
siger:  »Jeg  er  dræbt«.  Don  Juan,  som  nu  kjender  ham, 
bliver  kjed  over  at  have  saaret  ham  og  spørger,  om  han  virke- 
lig er  død.     »Hvis  I  virkelig  er  Don  Juan,«   svarer  Harlekin^ 

»saa  er  jeg  endnu  i  Live;  men  hvis  ikke,  saa  er  jeg  aldeles 
død«. 

Hertug  Ottavio  og  hans  Fortrolige  Pantalone  kommer  ind 
og  tale  om  deres  Anliggender. 

Medens  Hertugen  og  Don  Juan  udveksler  en  Del  Kom- 
plimenter, stiller  Harlekin  sig  ved  Siden  af  Pantalone  og  gjør 
en  dyb  Reverens  for  ham,  hver  Gang  han  vender  Hovedet  til 
hans  Side.  Pantalone  gaar  over  paa  den  anden  Side  for  at 
blive  fri  for  den  megen  Høflighed.  Harlekin  følger  efter  ham 
og  begynder  det  samme  Lazzo.  Han  bruger  sin  Kappe  til  at 
gjøre  Faneøvelser  med.  Da  han  under  dette  kommer  henimod 
Pantalone  igjen,  giver  han  ham  et  Puf  i  Maven,  han  falder 
omkuld.  Harlekin  falder  med  ham.  De  rejse  sig.  Harlekin 
pudser  Naesen  i  Pantalones  Lommetørklæde;  denne  ser  det  og 
slaar  den  uforskammede  Tjener;  Harlekin  slaar  igjen. 

Imidlertid  har  Ottavio  fortalt  Don  Jiian^  at  han  snart  skal 
ægte  sin  højtelskede  Donna  Anna;  han  skal  besøge  hende 
endnu  den  samme  Aften.  Da  Don  Juan  hører  dette,  foreslaar 
han  Ottavio  at  bytte  Kappe  med  ham;  han  skal  ud  paaÆven- 
tyr,  siger  han;  Ottavio  samtykker.  Harlekin  bytter  Kappe 
med  Pantalone. 

Da  Don  Juan  er  blevet  ene  med  Harlekin,  betror  han 
denne,  at  han  kun  har  byttet  Kappe  med  Ottavio  for  at  kunne 
skuffe  Donna  Anna.  Harlekin  vil  faa  ham  fra  denne  Plan  og 
minder  ham  om  Himlens  Vrede.  Don  Juan  svarer  ham  med 
en  Lussing  og  befaler  ham  at  følge  med. 

Efter  nogle  Scener  sætter  Don  Juan  Harlekin  paa  Post 
udenfor  Kommandantens  Hus  og  gaar  selv  ind  for  at  træffe 
dennes  Datter,  Donna  Anna.  Don  Juan  kommer  flygtende  ud 
igjen,  den  gamle  Kommandant  forfølger  ham  med  blottet 
Kaarde,  de  slaas  paa  Scenen.  Kommandanten  bliver  saaret 
og  dør  efter  i  nogen  Tid  at  have  kæmpet  med  Døden.    Harlekin 

Lazzi  af  Rædsel;  han  vil  løbe  sin  Vej,  falder  over  Komman- 
dantens Lig,  rejset  sig  og  flygter. 

Donna  Anna  kommer  for  at  forlange  Hævn  af  Kongen. 
Der  bliver  udlovet  titusende  Daler  og  Benaadning  for  fire 
Røvere  til  den,  som  kan  opdage  Morderen. 

Harlekin  gjør  sine  Betænkninger  over  denne  Belønning. 
Don  Juan,  som  ikke  stoler  paa  ham,  trækker  sin  Kaarde  og 
truer  med  at  dræbe  ham,  hvis  han  understaar  sig  til  at  tale. 
Harlekin  sværger  ham  ubrødelig  Tavshed.  »Men  hvis  Du  nu 
blev  lagt  paa  Pinebænken?«  —  »Intet  kan  rokke  mig«.  —  »Det 
skal  vi  faa  at  se«.  Don  Juan  giver  sig  nu  til  at  tale  som  en 
Barigello,  en  Sbirreanfører,  og  lader  som  han  vil  lade  Tjeneren 
underkaste  et  pinligt  Forhør;  Harlekin  bekjender  øjeblikkeligt. 
Don  Juan  bliver  rasende,  fordobler  sine  Trusler  og  vil  skifte 
Klæder  med  Harlekin  for  at  være  mere  sikker.  Denne  vil  ikke, 
strider  imod  og  løber  sin  Vej. 

Pantalone,  som  er  overbevist  om,  at  Harlekin  kjender 
Kommandantens  Morder,  frister  ham  stærkt  med  den  Beløn- 
ning, som  er  udsat  for  Angiveren.  »Naar  jeg  bare  var  sikker 
paa  Belønningen,«  siger  Harlekin,  »saa  skulde  jeg  nævne  ham«. 
Efter  forskjellige  Løjer  holder  han  dog  fast  ved,  at  han  ikke 
ved,  hvem  det  er.  »Men,«  siger  Pantalone,  »forestil  Dig  nu, 
at  jeg  er  Kongen  og  at  jeg  forhører  Dig.  —  Goddag,  Harlekin«. 
—  »Tjener,  Deres  Majestæt«.  —  »Ved  Du,  hvem  der  er  Morde- 
ren?« —  »Ja,  Deres  Majestæt«.  —  »Sig  da,  hvem  det  er,  saa 
skal  Du  faa  den  lovede  Sum  og  Benaadning  for  fire  af  dine 
gode  Venner«.  —  Harlekin  tager  Ordet  og  siger:  »Det  er  .  .  . 
det  er  .  .  .  det  er  Pantalone«.  —  »Gaa  Fanden  i  Vold,  Din 
frække  Løgner!«  —  »Kan  Du  ikke  se,  at  det  er  et  fiffigt  Middel 
til  at  lade  Dig  tjene  fem  Tusinde  Rigsdaler?  Jeg  angiver  Dig 
til  Kongen,  jeg  anklager  Dig  for  at  have  dræbt  Komman- 
danten, jeg  faar  de  ti  Tusinde  Daler,  og  saa  deler  vi«. 

Sbirrerae  ere  paa  Jagt  efter  Don  Juan;  de  tilbyde  hans 
Tjener  en  Pung,  for  at  han  skal  røbe  det  Tilholdssted,  hvor 
hans  Herre  har  skjult  sig.  Harlekin  tager  Pungen  og  giver 
dem  forkerte  Anvisninger. 

Anden  Akt. 

Man  ser  en  ung  Pige,  Rosalbay  i  Færd  med  at  fiske  ved 
Strandbredden.  Don  Juan  kommer  svømmende ;  Rosalba  ræk- 
ker den  Skibbrudne  sin  Haand  for  at  hjælpe  ham  op  af  Vandet. 
Nu  viser  Harlekin  sig,  staaende  i  en  Tønde  med  sin  Lygte 
højt  i  Vejret,  ude  i  Bølgerne  i).  Han  lander,  gjør  et  Luftspring 
og  falder  ned  paa  den  faste  Skueplads  uden  for  Tønden.  Han 
vrider  sin  Skjorte  og  raaber:  »Giv  mig  noget  Vin,  Vin,  Vin  I 
nu  har  jeg  faaet  nok  af  Vand«.  Han  takker  Neptun  for  sin 
Frelse.  I  det  samme  falder  hans  Blik  paa  Don  Juan,  der 
ligger  besvimet  i  den  smukke  Bondepiges  Arme,  og  han  siger: 
»Hvis  jeg  atter  kommer  i  Havsnød,  saa  vilde  jeg  nok  ønske 
at  blive  frelst  i  saadan  en  Havn«.  Omkring  Livet  har  han  et 
Svømmebælte  af  oppustede  Svineblærer;  han  falder  paa  —  Ryg- 
gen, saa  at  en  af  Blærerne  springer.  »Saa,«  siger  han,  »nu 
skyder  vi  med  Kanoner  af  Glæde  over  vores  Frelse«. 

Don  Juan  søger  at  forføre  den  smukke  Rosalba.  Tilsidst 
siger  han:  »Hvis  jeg  ikke  rækker  Dig  min  Haand  som  Ægte- 
fælle, saa  gid  jeg  maa  blive  dræbt  af  en  —  af  en  Stenmand, 
ikke  sandt.  Harlekin?«  Han  og  den  unge  Pige  gaa  derpaa. 
Harlekin  ser  efter  dem  og  siger:  »Stakkels  Pige  I  jeg  ynker 
Dig,  at  Du  tror  paa  min  Herres  Løfter.  Han  er  saa  ud- 
svævende, at  hvis  han  nogensinde  kommer  i  Helvede,  hvad 
ban  jo  nok  gjør,  saa  vil  han  prøve  paa  at  forføre  Proserpina. 


o  Dette  og  andre  Træk  gjenfindes  i  den  italienske  Pantomine,  som  Casorti  ind- 
førte hos  os.  Jeg  erindrer  i  min  Barndom  at  Iiave  set  Pierrot  ganske  i  samme 
Situation;  blot  havde  han  i  Stedet  for  Lygten  en  Puster,  med  hvilken  han 
bragte  Vind   i  et  diminutivt  Sejl,  som  var  anbragt  paa  Tønden. 

Hvis  han  var  blevet  længere  i  Havet,  saa  vilde  han  have  be- 
gyndt at  gjøre  Kur  til  Hvalfiskene«. 

Don  Juan  kommer  tilbage  til  Skoven  med  Fiskerpigen, 
som  siger  til  ham:  »I  har  lovet  at  gifte  Jer  med  mig  og  jeg 
stoler  paa,  at  I  vil  holde  Ord.«  —  »Det  kan  ikke  lade  sig 
gjøre,«  svarer  Don  Juan.  »Spørg  min  Fortrolige,  det  er  en 
skikkelig  Mand,  han  vil  sige  Jer  mine  Grunde«.  Dermed  gaar 
han.  Rosalba  er  fortvivlet.  For  at  trøste  hende  viser  Harlekin 
hende  Listen  paa  alle  dem,  der  ere  i  samme  Stilling  som  hun. 
Det  er  en  lang  Pergamentrulle,  som  han  slynger  midt  ud 
iblandt  Publikum,  mens  han  selv  holder  i  den  ene  Ende  af 
den,  og  siger:  »Vær  saa  god,  mine  Herrer,  at  se  den  efter. 
Pas  paa,  om  de  ikke  tilfældigt  skulde  finde  Deres  Kones  eller 
en  af  Deres  Slægtninges  Navn  paa  den«.  Derpaa  føjer  han 
Rosalbas  Navn  til,  nederst  paa  Listen  og  den  unge  Pige  styrter 
sig  i  Fortvivlelse  i  Havet. 

En  Skare  Bønderfolk  i  Højtidsdragt  komme  dansende  ind. 
En  ung  Bonde  og  en  Bondepige  ere  forelskede  i  hinanden,  men 
lade  uophørligt  som  om  de  var  i  Strid,  for  at  lokke  deres 
Tante  til  netop  at  tvinge  dem  til  at  gifte  sig  med  hinanden. 
Deres  List  lykkes  og  netop  som  Bryllupet  skal  fejres,  komme 
Don  Juan  og  Harlekin  til  og  blande  sig  i  Samtalen  og  i  Dansen. 
Don  Juan  siger  til  Brudgommen :  »Maa  jeg  ønske  Jer  til  Lykke, 
Signor  Cornelio^)«.  —  »Det  er  ikke  mit  Navn,«  svarer  Bonden. 
»Saa  bliver  det  det  nok  snart,«  er  Don  Juans  spøgende  Til- 
sagn. Han  bortfører  virkelig  Bruden.  Harlekin  forsvinder 
med  den  Pige,  han  har  valgt  sig  og  følger  sin  Herre. 

Sceneforandring.  Man  ser  Kommandantens  Grav,  et  præg- 
tigt Mausolæum.  Don  Juan  læser  Indskriften,  som  er  hugget 
ud  paa  Fodstykket.  Han  lader  som  om  han  bliver  bange  for 
det   straffende   Lyn,    hvormed   han   heri   trues.     Harlekin   vil 


')  Corno  betyder  Horn. 

ogsaa  læse  og  skælver  af  Frygt  for  at  faa  sin  Part  af  Straffen. 
Han  dadler  sin  Herre  for  hans  Opførsel;  Don  Juan  lader  som 
om  han  angrer;  han  giver  sig  til  at  bede,  suffleret  af  Harlekin, 
men  ender  med  at  give  denne  et  Spark  og  spotte  Komman- 
dantens Statue.  Tilsidst  befaler  han  Tjeneren  at  gaa  hen  og 
bede  Statuen  til  Aften  hos  ham.  Harlekin  gjør  det  og  ler  af 
den  latterlige  Ordre,  men  kommer  rædselslagen  tilbage,  for 
Statuen  har  nikket  med  Hovedet  og  altsaa  taget  imod  Ind- 
bydelsen. Don  Juan  tror  ikke  paa  det,  gaar  selv  hen  og  gen- 
tager Indbydelsen  og  bliver  forfærdet,  da  Statuen  ikke  blot 
nikker,  men  endog  siger  et  tydeUgt  »Ja«. 

Tredje  Akt. 

Harlekin  gjør  atter  sin  Herre  moralske  Forestillinger  og 
fylder  ham  med  belærende  Fabler,  hvoraf  en  er  hentet  fra 
hans  Læsning  i  Homer  og  findes  i  dennes  Afhandling  »Til 
Forebyggelse  af  at  Frøerne  forkøle  sig«.  Denne  sidste  synes 
at  gjøre  Indtryk  paa  Don  Juan,  Bedescenen  gjentages  og  ender 
som  før  med  et  Spark  til  Harlekin,  hvorpaa  Don  Juan  giver 
ham  Ordre  til  straks  at  servere  Aftensmaden.  Dette  sker  og 
Don  Juan  sætter  sig  til  at  spise.  Men  nu  begynder  en  Række 
Lazzi,  som  vel  næppe  kan  tænkes  udførte  alle  paa  én  Aften, 
men  som  Harlekinfremstilleren  havde  at  vælge  imellem.  Først 
finder  han  paa  at  komme  styrtende  og  melde,  at  der  er  Ild  i 
Køkkenet.  Alle  løbe  derned  for  at  slukke  og  imidlertid  sætter 
Harlekin  sig  roligt  til  Bords  og  giver  sig  til  at  spise  af  alle 
Kræfter,  indtil  Don  Juan  kommer  tilbage.  Nu  giver  han  sig 
til  at  mede  en  stegt  Høne  med  en  Fiskekrog.  En  af  de  andre 
Tjenere  opdager  det  og  snapper  den  fra  ham.  Harlekin  giver 
en  tredje  Tjener,  som  intet  har  gjort,  paa  Øret.  Han  løber  til 
Skænkebordet,  tager  en  Tallerken,  tørrer  den  af  paa  sin  Bag 
og  byder  sin  Herre  den.  Han  laver  Saladen  til  paa  den  Maade, 
at  han  først  kommer  ^n  hel  Pot  Vineddike  i  den,  saa  fire 
Saltkar,  Masser  af  Sennep,  derpaa  helder  han  Olien  fra  en 

Lampe  i  den,  endelig  Lampen  selv  og  rører  det  hele  rundt 
med  sin  Briks  og  sine  Fødder. 

Nu  banker  det  paa  Døren.  En  Tjener  løber  ud,  men 
kommer  rædselslagen  tilbage  og  vælter  Harlekin.  Denne  tager 
en  stegt  Høne  i  den  ene  Haand  og  en  Lysestage  i  den  anden 
og  gaar  ud  for  at  se,  hvem  det  er.  Ude  af  sig  selv  kommer 
han  tilbage  og  vælter  fire  Tjenere.  Han  kan  næsten  ikke  tale 
af  Skræk  og  antyder,  at  det  er  den  Mand,  der  gjorde  saadan 
(han  nikker  med  Hovedet),  som  er  der. 

Don  Juan  tager  en  Lysestage  paa  Bordet  og  gaar  ud  for 
at  modtage  sin  Gæst.  Harlekin  skjuler  sig.  Don  Juan  fører 
Statuen  ind  i  Salen  med  mange  Komplimenter:  »Havde  jeg 
kunnet  tro,  at  Du  var  kommet  for  at  spise  hos  mig,  min 
Gæst!  saa  vilde  jeg  have  plyndret  Sevilla  for  Brød,  Arkadien 
for  Kød,  Sicilien  for  Fisk,  Phønicien  for  Fugle,  Neapel  for 
Frugter,  Spanien  for  Guld,  England  for  Sølv,  Babylon  for 
Tæpper,  Bologna  for  Silke,  Flandern  for  Ærter  og  Arabien  for 
Parfymer  for  at  kunne  byde  Dig  et  Bord,  som  var  prægtigt 
nok  og  værdigt  til  Din  høje  Stilling.  Men  tag  nu  imod  det, 
jeg  kan  byde  Dig  af  et  godt  Hjærte  og  en  gavmild  Haand«. 

Harlekin  er  nødt  til  at  komme  frem  fra  sit  Skjulested  for 
at  synge  og  drikke  en  Skaal  for  en  af  Don  Juans  Favoriter. 
Hans  Herre  hvisker  til  ham,  at  han  skal  nævne  Donna  Anna, 
Konmiandantens  Datter.  Harlekin  fylder  sit  Glas  og  gjør  det. 
Statuen  svarer  med  at  bøje  Hovedet.  Harlekin  gjør  af  Skræk 
et  Luftspring  med  det  fulde  Glas  i  Haanden^). 

Fjerde  Akt. 

Kommandantens  Gravkammer.  Alt  er  mørkt  og  uhygge- 
ligt. Don  Juan,  hvem  Statuen  har  indbudt  til  ogsaa  at  komme 
og  spise  med  sig,  kommer  med  Harlekin.  Denne  ser  sig  om 
og  siger:     »Man  skulde  tro,  at  Vaskerkonen  her  i  Huset  var 

død;  for  her  ser  meget  sort  ud«.  Statuen  betyder  Don  Juan, 
at  han  skal  sætte  sig  ved  det  dækkede  Bord  og  tage  for  sig 
af  Retterne.  Don  Juan  faar  fat  paa  en  Slange  i  et  Fad  og 
siger:  »Jeg  spiser,  om  Du  saa  satte  alle  Helvedes  Slanger  for 
mig!«  Nu  høres  skumle  Gravsange  bag  Scenen,  Statuen  rejser 
sig.  Tordenen  buldrer.  Jorden  aabner  sig,  Helvedes  Flammer 
slaa  op  og  Stenmanden  slæber  den  ugudelige  Forfører  til  det 
gabende  Svælg,  hvori  han  forsvinder.  Harlekin  raaber  for- 
tvivlet efter  ham:  »Min  Løn!  skal  jeg  være  nødt  til  at  sende 
Fogden  til  Helvede  for  at  faa  min  Løn  betalt?«  Endelig 
kommer  Kongen,  og  Harlekin  kaster  sig  for  hans  Fødder  med 
de  Ord:  »O  Konge!  I  ved,  at  min  Herre  er  gaaet  til  Helvede, 
hvor  I  andre  store  Herrer  ogsaa  en  Gang  kommer.  Tænk  alt- 
saa  paa  det,  som  her  er  gaaet  for  sig«. 

Sidste  Afdeling  viste  Don  Juan  i  Helvede,  hvor  han  pines 
og  angrer.  Denne  Del  af  Stykket  var  paa  skrevne  Vers,  medens 
alt  det  øvrige  improviseredes  paa  Prosa.  Slutningen  lyder  paa 
italiensk  helt  pathetisk.  Det  er  Don  Juan,  som  søger  at  for- 
milde de  onde  Aander  og  spørger  dem,  naar  der  hans  Lidelser 
vil  faa  Ende  og  Aanderne  svare  ham  i  Kor:     »Aldrig!« 

Don  Juan. 
Placatevi  cTAverno 
Tormentatori  eterni! 
E  diie  per  pietade 
Quando  terminaran  quesii  miei  guai. 

CORO. 

Mai!i) 

Vi  skulle  ikke  her  gaa  nærmere  ind  paa  Don  Juan-Mo- 
tivets Historie.     Moliéres   Komedie  og  Mozarts  Opera,  de   to 


O  Don  Juan:    Vær  forsonlige,   I  Underverdenens  evige  Bødler,   og  sig  mig  for 
Barml^Krtigheds  Skyld,  naar  ville  disse  mine  Pinsler  faa  Ende?    Kor:  Aldrig! 

Behandlinger,  som  have  gjort  Emnet  verdensberømt,  ere  kjendte 
af  Alle.  Men  desforuden  findes  talrige  Versioner  paa  italiensk, 
paa  fransk  og  paa. tysk,  og  Stykket  er  opført  som  Tragedie, 
som  Komedie,  som  Opera  og  som  Pantomine.  For  os  har  det 
i  denne  Forbindelse  væsenlig  Interesse,  fordi  det  viser  os,  hvor- 
ledes Masketypen  Harlekin  (eller  Trivelino)  og  hans  Lazzi  næsten 
helt  tager  Magten  fra  den  egentlige  Handling,  saaledes  at  denne 
kun  bliver  en  Ramme  om  Skuespillerens  Paafund.  Og  dette 
er  i  Virkeligheden  konsekvent;  thi  Kunstkomedien  maatte  i 
Følge  Sagens  Natur  bygge  sine  Virkninger  ikke  paa  Emnets 
Originalitet  eller  paa  en  komisk-  eller  tragisk-gribende  Hand- 
ling, men  saa  godt  som  udelukkende  paa  sine  Typers,  sine 
Maskers  Spil.  Emnerne,  Scenarierne,  var  for  den  kun  Midler 
til  bestandig  at  sætte  de  én  Gang  yndede  Figurer  i  nyt  Relief. 

Det  er  paa  Tiden  at  se  lidt  nærmere  paa,  hvilke  disse 
staaende  Typer  var  og  hvorledes  de  fremstilledes. 

Grundpillerne  for  Komedien,  ikke  just  Hovedpersonerne, 
heller  ikke  netop  de  mest  straalende  eller  de  morsomste  af 
Figurerne,  men  de  uundværlige  Støtter,  de,  som  gærne  stod 
øverst  paa  Personlisten,  var  Fædrency  de  gamle  Mænd.  Højest 
blandt  disse  og  med  stærkest  Berømmelses-Glorie  om  sit  for 
det  meste  ogsaa  paa  anden  Maade  smykkede  Hoved  staar 
Pantalone.  Han  stammer  fra  Venedig,  taler  i  venetiansk  Mund- 
art og  gaar  klædt  som  en  venetiansk  Købmand.  Af  Karakter 
er  han  et  skikkeligt  Vrøvlehoved,  godtroende  og  hdt  taabelig, 
ret  un  buon  diavolo,  hvis  Bestemmelse  i  Komedien  er  bestandig 
at  tages  ved  Næsen  af  Søn,  Datter,  Tjener,  Pige,  kort  sagt  af 
alle,  med  hvem  han  kommer  i  Berøring.  Han  er  den  stadige 
Skive  for  den  komiske  Tjeners  Vittigheder  og  kaade  Lazzi,  og 
skønt  de  gjøre  ham  rasende  i  Øjeblikket,  ender  han  dog  som 
oftest  med  at  give  sin  Tilgivelse  for  alle  de  Puds,  som  er 
spillet  ham.  løvrigt  har  han  ogsaa  selv  sine  Laster;  han 
holder  meget  af  at  gaa  paa  Værtshus  og  er  trods  sin  Alder  en 

stor  Pigejæger,  hvad  der  bestandig  bringer  ham  i  latterlige 
Situationer,  ikke  mindst  naar  han  optræder  som  sin  egen  Søns 
RivaL  Hans  scene  amorose  ere  altid  en  yndet  komisk  Effekt. 
Hyppigt  er  han  Enkemand  og  gaar  da  stadig  paa  Frierfødder. 
Har  han  en  Kone,  sørger  hun  for  at  tage  rigelig  Revanche  for 
hans  Excesser. 

Han  stammer  i  di- 
rekte Linje  ned  fra  den 
romerske  Komedies  gam- 
le Mand  (senex)  ogbaade 
deMoliéreske  ogHolberg- 
ske  Fædre  (Oronte,  Gé- 
ronte,  Jeronimus,  Leo- 
nard) ere  i  nært  Slægt- 
skab med  ham. 

Hvad  hans  ydre 
Habitus  angaar,  da 
har  han  det  mere  for 
sig  selv.  Mest  karak- 
teristisk ere  de  lange 
Bukser,  som  have  faaet 
Navn  efter  ham  (se  Fig. 

22).      Disse,    Saavel   som  ^*«-  ^^'     Panlalone  (efter  Riccoboni). 

den  korte  Trøje,  ere  af 

rødt  Klæde.  Den  store  Ærmekappe  derimod,  en  Art  Slaabrok, 
som  de  venetianske.  Købmænd  brugte  i  deres  Butiker,  er  sort. 
Paa  Fødderne  har  han  gule  Saffianstøfler  og  paa  det  graa, 
strittende  Haar  en  rød  Kalot.  Overansigtet  er  dækket  af  en 
Halvmaske,  mørkebrun  af  Farve,  og  han  bærer,  ogsaa  helt  op 
i  18de  Aarhundrede,  hvor  det  var  gaaet  af  Mode  at  have  Skæg, 
et  stort,  tilspidset  Hageskæg  og  opstrøgne  Mustacher. 

Den  hele  Dragt  er  en  tro  Gjengivelse  af  den  almindelige 
Købmandsklædning,  saaledes  som  den  bares  i  den  venetianske 

Renaissance  og  den  undergik  vistnok  ikke  hverken  i  16de  eller 
17de  Aarhundrede  nogen  synderlig  Forandring.  I  Begyndelsen 
af  18de  Aarhundrede  forsvandt  dog  de  karakteristiske  lange 
»Pantalons«  og  erstattedes  af  posede  Knæbukser  og  lange 
Strømper  ^)  og  endehg  i  Slutningen  af  18de  og  i  vor  Tid  spilles 
Pantalone  i  almindelig  Cassander-  eller  Jeronimusdragt  med 
Pudderparyk  og  uden  Skæg*). 

Navnet  Pantalone  er  dog  ikke  staaende.  I  syttende  og 
attende  Aarhundrede  er  det  næsten  helt  forsvundet  fra  Sce- 
narierne. Gherardi  har  i  sit  Repertoire  ikke  en  eneste  Panlo- 
lone,  i  de  af  Bartoli  udgivne  Scenarier  findes  kun  to*).  De 
almindelige  Gammelmandsnavne  ere  her:  Ubaldo,  Pandolfo, 
Oronte,  Geronte,  Cassandro  o.  fl. 

Ogsaa  Karakteren  veksler  noget  i  Tidens  Løb  og  Pantalone 
kan  endog,  ligesom  Jeronimus,  optræde  som  en  helt  værdig 
Fader,  en  fornuftig  Mand,  redelig,  men  stræng  imod  sine  Børn. 
Denne  Variant  er  dog  sjælden  i  Commedia  deir  Årterns  første 
Blomstringstid  og  det  naragtige  bibeholdes  ogsaa  bestandig  i 
Forholdet  til  de  listige  Tjenere.  Hans  Nærighed  bliver  der- 
imod et  Træk  af  Betydning  og  mangfoldige  ere  de  komiske 
Scener,  som  den  giver  Anledning  til  mellem  Tjeneren  og  den 
Gamle  og  hvor  de  overbyde  hinanden  i  snu  Kæltringestreger. 
Maurice  Sand  meddeler  forskjellige  Episoder,  af  hvilke  en 
særlig*)  er  af  komisk  Virkning. 

Den  findes  i  et  Stykke  af  Giovanni  BoniceUi,  hvor  Panta- 
lone optræder  som  Apotheker.  Han  og  hans  Ven  Doktoren, 
en  lærd  Jurist,  skændes  om,  hvilken  af  deres  Beskæftigelser 
der  er  den  betydningsfuldeste.     De  kommer  tilsidst  korporligt 


i)  Sml.  Riccoboni  H,  310  og  Billedet  PI.  4. 

<)  Sml.  Maurice  Sand:    Masques  et  Bouffons  H,  21  og  CassanderbiUedel  PI.  29 

»)  I  »/  Tappeti,  ovvero  Colafronio  geloso*  og  i  »il  DoUor  Bacchetone*. 

*)  A.  V.  n,  16  f. 

i  Haarene  paa  hinanden.  Men  da  de  er  kommen  hver  for 
sig)  begynde  de  dog  at  tænke  paa  Forsoning. 

Doktoren  gør  det  første  Skridt  og  sender  sin  Tjener 
Harlekin  med  to  Agerhøns  i  en  Kurv  til  sin  gamle  Ven. 
Pantalone  bliver  rørt  og  giver  Harlekin  en  Kvart  Dukat  i 
Drikkepenge.  Tjeneren  overvælder  ham  med  Taksigelser  og 
løber  ud,  men  kommer  straks  tilbage  og  fortæller,  at  han  har 
rendt  saa  stærkt,  at  hans  Bukser  desværre  ere  revnede. 

Pantalone  er  i  flot  Lune  og  giver  ham  nok  en  Kvart 
Dukat  med  de  Ord :  »Læg  vel  Mærke  til,  min  Søn,  jeg  laaner 
Dig  den  ikke,  jeg  giver  Dig  den  som  Din  Ejendom«.  Harlekin 
velsigner  atter  Pantalone,  gaar  og  kommer  straks  tilbage.  Han 
skylder  den  Skræder  Penge,  som  skal  lappe  hans  Bukser;  og 
Skræderen  er  saa  gjerrig  og  haardhjærtet,  at  han  har  truet 
ham  med,  hvis  han  ikke  betalte  ham  en  halv  Dukat,  saa  vilde 
han  første  Gang  han  mødte  ham,  tage  hans  nydelige  lille  Hat 
af  Hovedet  paa  ham;  og  det  vilde  Hr.  Pantalone  dog  vel  ikke 
finde  sig  i,  at  hans  gode  Ven,  Doktorens  Tjener  skulde  lide 
saadan  Forsmædelse? 

Pantalone  lader  sig  atter  røre,  men  nu  kommer  Harlekin 
for  tredje  Gang  tilbage  og  beder  om  Hjælp  til  at  betale  sin 
Moders  Syerske  med.  For  Moderen  har  bestilt  sig  en  Kjole 
syt,  men  hun  kan  ikke  betale  Sylønnen  og  nu  vil  Syersken 
beboide  Kjoletøjet. 

Pantalone  giver  ham  den  Qerde  Kvart  Ducat,  men  erklærer, 
at  denne  Gang  er  det  et  Laan.  Harlekin  lover,  at  han  nok 
skal  huske  det  og  gaar  nu  for  Alvor. 

Pantalone  lukker  Kurven  op,  men  i  Stedet  for  Agerhønsene 
finder  han  et  Gedebukkehoved  med  begge  sine  Horn. 

Han  kalder  Harlekin  tilbage.  »Hør,«  siger  han,  »jeg  er 
virkelig  bange  for,  at  jeg  er  kommen  til  at  give  Dig  nogle 
falske  Penge.  Giv  mig  alle  fire  Kvart-Dukater,  saa  skal  jeg 
veksle  Dig  dem  mod  en  god  Dukat«. 

Harlekin,  som  nok  er  god  til  at  narre  AnUre,  men  ikke 
har  nogen  fin  Næse,  naar  det  gælder  ham  selv,  giver  tro- 
skyldig alle  Pengene  tilbage.  Pantalone  stikker  dem  i  Lom- 
men, kyler  Bukkehovedet  efter  Harlekin  og  beder  ham  tage 
dette  Portræt  af  sin  Fader  med  sig  og  forresten  vogte  sig  for 
nogensinde  mere  at  komme  for  hans  Øjne.  — 

Doktoren,  som  vi  i  denne  Scene  træffe  som  en  Ven  af 
Pantalone,  er  den  anden  staaende  Gammelmandstype.  Han 
har  hjemme  i  Bologna,  Italiens  berømteste  Universitetsby, 
hvortil  en  Mængde  Udlændinge  strømmede  og  hvor  en  Mængde 
lærde  Doctores  lod  deres  Lys  skinne.  Her  var  følgelig  en  rig 
Høst  at  gjøre  for  den  komiske  Skuespiller  og  i7  Doiiore  blev 
en  meget  yndet  komisk  Figur.  Af  Karakter  ligner  han  for  saa 
vidt  Pantalone,  som  han  har  Tilbøjelighed  for  det  smukke 
Køn  med  endnu  mindre  Berettigelse  end  denne,  og  forsaavidt 
som  han  er  nærig  og  lader  sig  narre  ved  enhver  Lejlighed. 
Men  sit  Særpræg  faar  han  ved  den  lærde  Snak,  som  han  i 
Tide  og  Utide  krammer  ud  med.  Undertiden  kan  han  virkelig 
noget,  og  hans  Latterlighed  bestaar  da  mest  i  at  han  disker 
op  med  sin  Latin  og  sine  Sententser  paa  gale  Steder  og  over- 
for gale  Mennesker;  men  ofte  er  han  helt  forvirret  og  hans 
Tirader  det  rene  Nonsens,  som  naar  han  lader  Gratierne  over- 
klippe Menneskets  Livstraad  og  Parkerne  overvære  Venus 
Toilette.  I  begge  Tilfælde,  siger  Riccoboni  med  Rette,  maatte 
den  Skuespiller,  der  spillede  Rollen,  kunne  noget  selv.  >De 
første  [o:  de,  som  spillede  Doktoren  som  en  virkelig  Lærd,] 
var  nødsagede  til  at  kunne  noget,  for  ikke  at  komme  til  at 
sige  forkerte  Ting  for  Alvor.  De  andre  havde  den  samme 
Forpligtelse  til  at  kunne  noget;  men  de  maatte  desuden  have 
Talent;  thi  jeg  er  overbevist  om,  at  der  hører  mere  Begavelse 
til  at  anvende  en  Sentens  galt,  end  til  at  bruge  den  i  dens 
rette  Betydning.  »Forresten,«  tilføjer  han,  »hvad  Skuespille- 
rens Kunst  angaar,  saa  er  det  ikke  vanskeUgt  at  spille  denne 

Rolle;  thi  den  gjør  næsten  intet  paa  Scenen,  dens  Karakter 
forpligter  hverken  til  at  have  legemlig  Ynde  eller  Hurtighed  i 
Tanken«  i). 

//  Dottore  er  som  oftest  Jurist,  sjældent  Læge,  undertiden 
dog  nærmest  en  Slags  »Doktor  i  det  tredje«,  en  Blanding  af 
Astrolog,  Grammatiker,  Filosof  og  Skønaand.     Hans  Navn  er 
oprindelig  Graziano  og  han 
er  gjerne  Fader  til   den 
ene    af   Komediens   unge 
Personer.    Senere  træffes 
ban  ogsaa  under  Navnet 
Prudentio,  Baloardo,  Mes- 
ser   Rovina    eller   Hippo- 
crasso.     Dr.   Diapboirus  i 
Moliéres   »Indbildt  Syge« 
er  en  Efterligning  af  denne 
Type. 

Doktor  Grazianos 
Dragt  var  helt  sort  med 
en  lang,  folderig  Kappe, 
en  bred,  ustivet  hvid  Lær-  ^ 
redskrave  og  en  stor  tur- 
banlignende  Baret  (se  Fig. 
23);    i     Bæltet    bar    han 

,     .  ,      ^  ,  ,      ,  FIg.  23.     Doktoren  (efter  Riccoboni). 

et  hvidt   Lommetørklæde 

samt  en  krum  Kniv,  og  eh  sort  Halvmaske  dækkede  Pande  og 
Næse,  medens  Kinderne  var  malet  stærkt  vinrøde^).  I  senere 
Tider  gjordes  Figuren  mere  burlesk  og  dermed  ogsaa  Kostymet, 
der  dog  holdt  sig  sort  og  hvidt;  men  Baretten  erstattedes  af 
en  sort  Filthat  med  enorm,  overdreven  Skygge  ^). 


1)  Riccoboni  H,  313. 

<)  Sml.  det  kolorerede  Rillede  hos  Maurice  Sand.     II,  PI.  27. 

9)  Se  Rilledet  »Habit  de  Docteur  moderne«.     Riccoboni  II,  PI.  6. 

Beslægtet  med  Doktoren  er  Pedanten^  som  vi  kjende  saa 
godt  fra  den  Holbergske  Komedie.  Denne  Figur,  der  stadig' 
dreves  mere  og  mere  ud  i  det  groteske,  stammer  rimelig- 
vis fra  den  literære  Komedie,  men  findes  dog  som  en  alminde- 
lig Type  ogsaa  i  de  ældste  Scenarier.  Derimod  er  det  ganske 
forkert  at  føre  den  tilbage  til  Pædagogfiguren  Lidus  i  Plautus' 
Bacchides,  saaledes  som  baade  Riccoboni^)  og  Klein  ^)  gjøre 
det.  Pædagogen  er  en  helt  igjennem  alvorlig  Figur,  der  ingen 
Forbindelser  har  med  den  latterlige  Person,  som  Pedanten 
altid  er.  Den  narartige,  distræt  Lærde,  der  slaar  om  sig  med 
latinske  Brokker  og  skolastiske  Spidsfindigheder,  er  meget 
snarere  et  Naturstudie  fra  Renæssancens  Tid  end  de  fleste 
andre  Maskefigurer.  Universiteterne  rundt  om  frembød  vist- 
nok Originaler  i  Mængde,  som  kun  behøvede  at  bringes  lige 
paa  Scenen  for  at  more. 

Kaptejntypen  derimod  (il  Capitano)  kan  føres  tilbage  til 
den  plautinske  Miles  gloriosuSy  selv  om  vel  næppe  Kunst- 
komediens Skuespillere  hentede  den  direkte  fra  denne  Kilde. 
Capitanoen  blev  et  rent  Kælebarn  paa  den  italienske  Scene  og 
var  det  meget  tidligt.  Allerede  i  femtende  Aarhundrede  fandtes 
udmærkede  Kaptejner,  men  paa  Kejser  Karl  den  5tes  Tid 
gjorde  den  spanske  Skuespilkunst  og  Literatur  sin  Indflydelse 
gældende  og  forandrede  noget  den  oprindelige  italienske  Figur, 
der  næppe  var  saa  stærkt  karikeret  som  den  spanske.  »Det 
nye,«  siger  Riccoboni,  »tog  alle  Publikums  Stemmer;  vor  itali- 
enske Kaptejn  blev  nødt  til  at  tie,  og  den  spanske  Kaptejn 
blev  Herre  paa  Kamppladsen.  Hans  Karakter  var  at  være 
stortalende,  men  tilsidst  fik  han  Stokkeprygl  af  Harlekin«  ^). 
Figuren  er  i  sine  Hovedtræk  saa  godt  kjendt  herhjemme  fra 
Holbergs  geniale  Jacob  v.  Thyboen  der  vel  nok  skylder  de  franske 

1)  a.  St.  n,  312. 

•)  Geschichte  des  Dramas  IV,  905,  Note  6. 

>)  Riccoboni  H,  315. 

og  italienske  Kaptejntyper  sin  Tilblivelse  nok  saa  meget  som 
PlautuSy  at  dens  Konturer  næppe  behøver  at  trækkes  yder- 
ligere op. 

Men  utallige  var  de  Indfald,  Overdrivelser,  vanvittige 
Pralerier,  som  Italienerne  lagde  deres  Helt  i  Munden.  En  Gang 
ved  Belejringen  af  Trapezunt  trængte  han  ind  i  Sultanens  Lejr, 
greb  ham  i  Skægget  og  slæbte  ham  tvers  igjennem  Lejren, 
medens  han  med  den  Haand,  han  havde  fri,  holdt  sig  sine 
Angribere  fra  Halsen  og  hele  den  Qendtlige  Armée  i  Ave.  Da 
han  kom  hjem,  var  hans  Kyrads  saa  spækket  med  Pile,  at 
man  kunde  have  taget  ham  for  et  Pindsvin.  Fra  den  Dag  af 
har  han  ogsaa  haft  et  Pindsvin  i  sit  Vaaben. 

Det  er  under  disse  Omstændigheder  ikke  urimeligt,  at 
han  klæder  alle  sine  Tjenestefolk  paa  med  Tøjet  af  Turbaner, 
som  har  tilhørt  de  Vantro,  som  han  har  hugget  Hovedet  af. 
Hans  Sværd  er  ogsaa  en  Sjældenhed;  for  det  er  »smeddet  af 
Vulcan,  alle  Gudernes  Smed,  og  da  han  havde  smeddet  det, 
gav  han  det  til  Skæbnens  Gud,  og  Skæbnen  gav  det  til  Xerxes, 
Xerxes  gav  det  til  Cyrus,  Cyrus  til  Darius,  Darius  til  Alex- 
ander, Alexander  til  Romulus,  Romulus  til  Tarquinius,  Tar- 
quinius  til  det  romerske  Senat,  det  romerske  Senat  til  Cæsar« 
og  endelig  kom  det  til  Kaptejnen. 

Hans  anstrængende  Liv  nøder  ham  til  at  leve  kraftigt; 
han  nyder  da  ogsaa  tre  Kødretter  til  Frokost,  den  første  af 
Jødekød,  den  anden  af  Tyrkekød  og  den  tredje  af  Luthe- 
ranerkød. 

Alene  hans  Navn  indgyder  Rædsel:  //  Capitano  Spauento 
della  Valle  inferna^)  er  det  han  almindeligt  bærer.     Men  han 


1)  Den  italienske  Commedia  dell'  Arte  •  Sliuespiller  Francesco  Andreini ,  der 
virkede  væsentligst  i  16de  Aarh.,  har  udgivet  en  Samling  Capitano-Bravader 
under  Titlen:  Le  braoure  del  Capitano  Spaoento,  dioise  in  molti  ragionamenti 
in  formå  di  dialogo,  di  Francesco  Andreini  da  Pisioia,  Comico  Getoso.  — 
Venedig  1624.  —  Herfira  ere  en  Del  af  ovenstaaendu  Ezempler  hentede. 

kaldes  ogsaa,  under  spansk  Paavirkning,  el  Capitano  Sangre 
y  Fuego,  el  Capitano  Cuerno  de  Cornazan,  el  Capitano  Escobom- 
bardon  della  Papirotonda  o.  s.  v.,  Navne,  der  alle  kunde  ret- 
færdiggjøre  Monsieur  Christoffersens  Spørgsmaal«  om  han  ogsaa 
kaldte  sig  saaledes  om  Vinteren,  naar  Dagene  ere  korte.« 

Det  almindelige  spanske  Navn  var  el  Capitano  MatamoroSy 
som  ogsaa  gik  over  til  italiensk  og  fransk  ^).  I  Tyskland  døbte 
Gryphius  Figuren  helt  om,  ligesom  Holberg  hos  os,  og  kaldte 
ham  med  det  ikke  synderlig  morsomme  Navn  Horribilicri' 
bilifax.  Den  engelske  Type  kaldtes  Ralph  Roister  Doister  (i 
Nicholas  Udalls  Komedie  at  samme  Navn). 

Kaptejnen  kan  dog  paa  samme  Maade  som  vor  Jacob 
»indgyde  Skræk  og  Kærlighed  paa  en  Gang«. 

*Quand  je  veux,  fépouvante,  et  quand  je  veuXy  je  charme, 
Et  selon  qu'il  me  pla%  je  remplis  tour  å  tour, 
Les  hammes  de  terreur  et  les  femmes  damour,«^ 

siger  Corneilles  Matamore  og  ganske  saadan  var  ogsaa  den 
italienske  Capitano.  Utallige  ere  de  Kvinder,  som  han  har 
knust  Hjærtet  paa  og  han  fortæller  næsten  med  samme  Be- 
redvillighed om  sine  Elskovsæventyr,  som  om  sine  Krigs- 
bedrifter. 

Saa  snart  det  imidlertid  kommer  til  Haandgribeligheder 
eller  han  blot  trues  med  Prygl,  stikker  han  Piben  ind  og  det 
gælder  da  for  ham  bag  efter  at  finde  en  Forklaring  paa  sit 
forandrede  Væsen.  Etsteds  truer  Pantalone  ham  med  en  Pistol 
og  han  forsvinder  øjeblikkelig  i  største  Hast.  Men  bag  efter 
fortæller  han  Harlekin,  som  bebrejder  ham  hans  Fejghed,  at 
han  »var  gaaet  hen  for  at  bestille  en  Grav  til  den  gamle  Mand«. 


1)  I  tV Illusion  eomiquf  af  P.  Comeille  har  den  fejge  Pralhans,  som  især  gjorde 
Stykkets  Lykke,  Navnet  Matamore  og  paa  Hdtel  de  Bourgogne  bar  han  i 
Farcerne  samme  Navn;  ogsaa  Fraeasse  var  et  almindeligt  fransk  Navn  for 
denne  Maske. 

Fig.  24.     Capitanoen  (eAer  et  Kobberstik  fra  16de  Aarhundrede). 

Som  Theaterfigur  gjorde  Capitanoen  en  enorm  Lykke  i 
16de  og  17de  Aarhundrede,  navnlig  i  de  romanske  Lande, 
hvor  det  fantastiske  Praleri  vel  ogsaa  var  nok  saa  typisk  som 

16 

i  de  germanske.  Folk  som  Scudéry  eller  navnlig  Cyrano  de 
Bergerac  var,  rigtignok  paa  Fejgheden  nær,  i  deres  hele  Op- 
træden fuldkomne  Capitanotyper. 

Figuren  havde  imidlertid  ogsaa  en  anden  Side.  I  de  ældre 
Scenarier  er  det  ikke  ualmindeligt,  at  Kaptejnen  er  en  næsten 
almindelig  Elskertype,  uden  noget  tomisk  Præg.  I  Riccobonis 
første  Capitanobillede  er  han  ogsaa  fremstillet  som  en  net  og 
rask  ung  Mand  uden  noget  karikaturmæssigt  Anstrøg^).  Cai- 
lot's  Tegninger  af  ham  *)  ere  derimod  mere  udprægede,  men 
han  skiller  sig  her  ikke  stærkt  fra  de  øvrige  komiske  Masker. 
Det  paa  Fig.  24  fremstillede  Billede,  reproduceret  efter  et  gam- 
melt Kobber,  som  ejes  af  vort  kgl.  Bibliothek,  giver  os  visf- 
nok  Figuren  i  den  fransk-spanske  Form.  Efter  dette  Kobber 
har  M.  Sand  konstrueret  sin  Capitan  Spavento  (Masques  et 
Boufifons  PI.  12). 

En  Afart  af  Capitanoen  var  den  neapolitanske  Scara- 
muccia,  som  først  kom  rigtig  til  Ære  pg  Værdighed  ved  sin  be- 
rømte Fremstiller  Tiberio  FiorillL  Scaramuccia-Kostymet  var 
sort  fra  Top  til  Taa. 

Vi  komme  endelig  til  Tjenertypen^  den  mest  varierede  og 
populæreste  af  alle  Maskerne,  den  egentlige  Bærer  af  Komedien. 

Den  italienske  Tjener  i  Commedia  delFArte  kaldtes  med 
en  Fællesbetegnelse  Zanni,  et  Navn,  man  har  villet  aflede  af 
den  romerske  Nar  i  Mimerne  Sannio.  Men  iøvrigt  optraadte 
han  under  mange  forskjellige  Navne  og  er  i  sin  Optræden  og 
i  sin  Egenskab  af  Leder  af  Intrigen  nær  beslægtet  med  Slaven 
i  den  græsk-latinske  Komedie. 

Kunstkomedien  har  næsten  altid  Brug  for  mere  end  én 
Tjener.  Pantalone  har  sin.  Doktoren  sin  og  den  unge  Mand 
meget   ofte  ogsaa  sin.     I  de  ældste  Scenarier  ere  to  Tjener- 


1)  Se  Riccoboni  II,  PI.  9. 

«)  Jacques  Callot:     /  Balli  di  Sfessania. 


Digitized  by 


Google 


243 

typer  de  fremherskende:  Pedrolino  og  ArlecchinOy  Pierrot  og 
Harlekin,  men  disse  to  Roller  have  slet  ikke  den  Karakter, 
som  de  senere  fik  og  som  navnlig  er  os  tilvant  gjennem  den 
Casortiske  og  den  Volkersenske  Pantomime,  hvor  Pierrot  er  den 
dumme  dorske  Knægt,  vi  alle  kjende,  og  Harlekin  er  Colum- 
bines  vævre,  smidige,  pailletglimrende  Elsker. 

I  Flaminio  Scalas  Scenarier  have  de  snarest  byttet  Roller. 
Her  er  Pedrolino  en  fuldkommen  Henriktype.  Det  er  ham, 
som  ved  sine  tusind  Paafund  sætter  Intrigen  paa  Benene,  som 
klæder  sig  ud  og  klæder  andre  ud,  som  tager  den  Gamle  ved 
Næsen  og  narrer  ham  Pengene  ud  af  Lommen,  som  er  Tjeneste- 
pigen, Colombinas,  foretrukne  Elsker  og  som  roser  sig  af  alle 
sine  Gavtyvestreger. 

I  et  Stykke,  hvor  han  er  Pantalones  Tjener,  har  han  faaet 
Ordre  til  at  have  et  Øje  med  dennes  Kone,  mens  den  Gamle 
sover.  I  Stedet  for  drikker  han  sig  fuld  sammen  med  Capitan 
Spavento  og  Doktoren,  saa  at  de  alle  tre  begaa  de  latterligste 
Excesser  og  tilsidst  ligge  paa  Gulvet  som  døde.  Pantalone, 
som  næste  Dag  erfarer,  at  hans  Kone  har  være  ude,  mens  han 
sov,  bebreider  Pedrolino  hans  Mangel  paa  Paapasselighed. 
Men  Tjeneren,  som  er  halvt  ør  og  forsviret  efter  Gaarsdagens 
Bedrifter,  kan  ikke  huske  det  mindste  og  forstaar  derfor  ikke 
sin  Herres  Skænderier.  Pantalone  bliver  rasende,  prygler  ham 
og  ender  endog  med  at  bide  ham  i  Armen,  saa  Pedrolino  staar 
grædende  af  Smerte  og  Arrigskab  tilbage.  Han  sværger  at 
hævne  sig  og  faar  alle  Stykkets  Personer  til  at  deltage  i  at 
mystificere  Pantalone  ved  at  bilde  ham  ind,  at  han  har 
daarlig  Aande  og  at  ingen  kan  holde  ud  at  være  i  hans  Nær- 
hed. Pantalone  tror  tilsidst  paa  det,  og  den  ondskabsfulde 
Pedrolino  faar  ham  nu  til  at  lade  trække  nogle  af  sine  Tænder 
ud.  Han  udklæder  Arlecchino  som  Tandlæge  og  denne  be- 
røver den  Gamle  fire  udmærket  gode  Tænder.    Bagefter  bliver 

16* 

Historien  opdaget  og  Pedrolino  spiller  gal  for  at  undgaa  sine 
velfortjente  Stokkeprygl  i). 

En  anden  Gang  bilder  han  baade  Pantalone  og  Doktoren 
hver  for  sig  ind,  at  en  Dame  har  forelsket  sig  i  dem  og  beder 
dem  om  et  Stævnemøde.  Han  faar  Pantalone  til  at  kisede  sig 
i  Kvindeklæder,  for,  som  han  siger.  Damen  er  meget  øm  over 
sit  Rygte  og  har  forlangt  denne  Forsigtighed  for  at  bevare 
Skinnet.  Doktoren  bilder  han  den  samme  Historie  ind,  og  de 
to  Gamle  mødes  nu,  begge  i  Fruentimmerdragt;  først  efter  en 
komisk  Elskovscene  med  de  obligate  Misforstaaelser  og  Tve- 
tydigheder kjende  de  hinanden  og  komme  saa  i  Haarene  paa 
hinanden  *). 

Et  tredje  Sted  har  han  faaet  i  Kommission  af  sin  Herre 
at  bringe  et  Elskovsbrev  til  den  skjønne  Isabella.  Han  taber 
det,  kan  ikke  finde  det  og  faar  da  det  Indfald,  for  ikke  at 
komme  tomhændet  og  for  at  undgaa  Straf,  at  stjæle  et  Brev 
fra  Postbudet.  Det  lykkes  ham  virkelig  ogsaa  at  faa  fat  i  et 
af  dennes  Breve,  og  han  bringer  da  dette  til  Isabella,  hvad 
der  afstedkommer  de  mest  indviklede  Misforstaaelser. 

Skjønt  Pedrolino  ogsaa  undertiden  er  dum  og  lader  sig 
narre,  er  han  dog  hovedsagelig  den  snu  og  noget  ondskabs- 
fulde Intrigant  og  den  egentlige  Hovedperson  i  de  ældste 
Scenarier.  Arlecchino  derimod .  er  næsten  altid  det  dumme 
Drog,  der  lader  sig  bruge  og  tage  ved  Næsen  af  Pedrolino,  en 
Tjrpe  altsaa  nærmest  svarende  til  vor  Holbergske  Arv. 

En  tredje  Tjenertype  i  Scalas  Repertoire  er  Mezzetino^  der 
er  endnu  mere  taabelig  end  Arlecchino  og  endog  lader  sig 
narre  af  ham. 

Endelig  optræder  ogsaa  Burattino  som  Tjener,  men  han 
er  lige  saa  tidt  Kok  eller  Vært,  Gartner,  Købmand  og  Nar. 
Burattino   er   en  Art  Blanding   af  Pedrolino   og  ArlecchinOy  af 

1)  Fl.  Scala:     Giomata  12.     Il  Cavadente. 
S)  Fl.  Scala:     Giomata  15.     Lo  Specchio. 

Snuhed  og  Dumhed;  snart  narrer  han  andre  og  snart  bliver 
han  selv  narret;  en  af  hans  komiske  Virkninger  bestaar  i,  at 
han  optræder  med  Natpotten  i  Haanden;  som  Vært  eller  Kok 
har  han  sit  Køkkenspid.  Mattre  Jacques  i  »den  Gjerrige«  er 
vistnok  ikke  upaavirket  af  denne  Maske. 

Hvad  Pedrolinos  og  Arlecchinos  ydre  Gestalt  angaar,  da  er 
den  oprindelige  Form  for  Pedrolinos  Vedkommende  desværre 
ikke  bekjendt.  Man  har  villet  gjøre  Pierrottypen  til  en  fransk 
Opfindelse^  som  indpodedes  paa  den  italienske  Maskekomedie. 
Alene  hans  Tilstedeværelse  som  Hovedperson  i  Flaminio  Scalas 
Repertoire  modbeviser  imidlertid  denne  Antagelse;  thi  den 
franske  Pierrot  skulde  —  og  kunde  —  først  være  opstaaet  be- 
tydelig senere.  Om  det  velkjendte  hvide  Kostyme  med  det 
melede  Ansigt  og  den  bløde  Filthat  skulde  være  af  fransk  Op- 
rindelse, er  heller  ikke  oplyst,  men  Muligheden  derfor  er  ikke 
udelukket.  Kostymet,  saaledes  som  vi  kjende  det  fra  Panto- 
mimen, er  dog  nærmere  ved  Pagliaccio-  (Bajazzo)  Typen i)  med 
de  uhyre  vide  Klæder  og  de  vældige  Knapper  end  ved  den 
fransk-italienske  Pierrot  (Pierb)  fi'a  17de  og  18de  Aarhundrede, 
hvor  Dragten  er  mer  tætsluttende,  fiksere  end  vor.  Derimod 
bar  Deburau,  vort  Aarhundredes  berømteste  Pantomine-Pierrot, 
et  Kostume,  meget  lignende  vort  traditionelle,  kun  med  en 
sort  Fløjelskalot  eller  Serretéte^  som  den  kaldes,  i  Stedet  for 
vor  hvide  og  uden  den  grelle  Bemaling  af  Mund  og  Øjenbryn. 
I  et  af  Scalas  Scenarier  omtales  det,  at  Pedrolino  er  iført  en 
lang,  hvid  Skjorte,  en  Straahat  og  har  en  stor  Stok  i  Haanden. 
Mulig  har  vi  her  det  oprindelige  Kostume,  men  sikkert  er  det 
ingenlunde,  da  han  i  disse  Stykker  optræder  under  forskellige 
Forklædninger. 

Det   er  omtalt,  at  flere  af  de  franske  Farsører  pudrede 


1)  Se  PagliacciobUledet  hos  M.  Sand,  I  PI.   18,  PedrolinobiUedet  £ra  17de  Aar- 
hundrede, PI.  19  og  Deburau  som  Pierrot  PI.  21. 

med  Mel  ^).    Maaske  benyttede  Italienerne 
lade  til  Pierrot-Typen.     Saameget  er  vist, 
århundrede  bestandig   optræder  som   den 
r  virkede  saa  meget  stærkere  mellem  de 
kelser.     Maske  har  han,  i  den  senere  Tid 
t.    Til  det  fransk-italienske  Pierrotkostyme 
faldende  Lærredskrave.     Denne  afskaffede 
imidlertid  den  ovennævnte  Deburau,  for- 
di den  efter  Sigende  kastede  Skygge  — 
fra  Rampelyset  —  over  hans  Ansigt  og 
saaledes    skadede    hans    Mimik.     Vor 
Pierrot  bærer  som  bekjendt  heller  ikke 
en  saadan  Krave. 

Hvad  det  gamle  Arlecchinokostyme 
angaar,  da  er  vi  bedre  underrettede  om 
det.     Riccoboni  fandt  i  et  Privatbiblio- 
thek   en    gammel    Bog,    udgivet   under 
Henrik  IV,  som  var  skrevet  af  en  Harle- 
kinspiller,   og    indeholdt    et    Kostyme- 
billede  af  denne.     Billedet  (se  Fig.  26) 
har   han    gjengivet   i   sin  Bog  om   det 
italienske  Theater   og  det  viser  os   en 
daarlig  klædt  Person,  med  store  uregel- 
mæssige  Lapper  baade  paa  den  korte 
Vams,  der  fortil  er  bundet  sammen  med 
Sløjfer,   og   paa   de   lange   tætsluttende 
ivet  har  han  et  Bælte  med  en  lille  Taske 
Træsværd.     Paa  Fødderne  udrii^gede  lette 
en  blød  Baret,  vistnok  med  den  senere 
dier  Haresvans.     Hans  Ansigt  er  foroven 


;es  nu  ikke  mere  paa  med  Mel  eller  Pudder,  men  med 
ihvidt. 

dækket   af  en   sort   Halvmaske   og   forneden   af  et   kunstigt, 
strittende  Rundskæg. 

Senere  hen  stiliseres  Kostymet.    De  uregelmæssige  Lapper 
blive  til  en  Dragt  sammensat  af  regelmæssige  Trekanter  i  for- 
skjellige  stærke  Farver,  rødt,  grønt  og  gult.    De  lange  Trikot 
blive   til   stramtsiddende  Benklæder,   der  naa  til  Ankelen  og 
knappes  paa  Indersiden,  Sløjferne  paa  Vamsen  erstattes  med  Me- 
talknapper.    Baretten  bliver 
til  en  graa  Filthat  med  den 
uundværlige  Haresvans,  Un- 
skægget   til    en   sort    Hage- 
maske,   der    gaar   sammen 
med    Overmasken    og    paa 
Fødderne    faar    han   hvide 
Strømper  og  Sko  med  Spæn- 
der eller  Sløjfer.  Træsværdet 
eller  Briksen  bibeholdes. 

Væsentlig  i  samme  Skik- 
kelse har  Harlekin  holdt  sig 
op  til  vore  Dage.  Pantomi- 
mens kjendte  Figur  har  blot 
gjort  Vamsen  til  en  ganske 
kortFigur-Trøje,har  oversaat 

hele  Dragten  med  skinnende        f*«-  26.    Den  ældste  Hariekintypc. 
Pailleter  og  bortkastet  den 
lille  graa  Filthat  samt  Undermasken.    Ellers  er  alt  det  samme. 

I  det  syttende  Aarhundrede  skiftede  Harlekin  helt  Karak- 
ter og  det  ved  en  enkelt  genial  Fremstillers  Indflydelse.  Fra 
at  være  den  dumme  uvidende  Arvtype  blev  den  Stykkets  lystige 
Person,  den  vittige  Pudsenmager,  der  sagde  aandfulde  og  ond- 
skabsfulde Ting  om  de  andre  Personer,  som  var  væver  og 
agil.    Det  var  den  forgudede  Domenico  Biancolelli^)  —  i  Frankrig, 

1)  Om  denne  som  om  andre  af  de  italienske  Skuespillere  nærmere  i  det  følgende. 

hvor  han  spillede  paa  Théåtre  Italien^  ahnindeligt  kaldet  Do- 
minique —  som  iværksatte  denne  Omformning.  »Efter  Trive- 
Unos  Død,«  siger  Riccoboni,  »som  var  Harlekin  i  Kongens 
Trup,  anlagde  Hr.  Dominique  denne  Dragt.  Harlekins  Karakter 
skiftede  Udseende  paa   »det  italienske  Theater«   i   Paris.    Til 

alle  Tider  havde  Harle- 
kin været  en  Dumrian. 
Trivelino,  Hr.  Dominiques 
Forgænger,  havde  ikke 
forandret  hans  Karakter. 
Ved  hans  Død  faldt  Hr. 
Dominique,  som  var  en 
begavet  og  kundskabsrig 
Mand  og  som  kjendte  til 
Aanden  hos  den  Nation^ 
der  elsker  Vid  overalt, 
hvor  den  saa  opholder 
sig,  paa  at  gøre  Brug  af 
Vittigheder  og  Indfald, 
som  kunde  passe  til  Harle- 
kin. De  Forfattere  ved 
»det  italienske  Theater«, 
som  begyndte  at  skrive 
under  Hr.  Dominique,  be- 
styrkede ham  i  hans  Me- 

Rg.  27.     Gherardi  som  Harlekin.  niug.     Og    vi    kjeude    den 

Skikkelse,   de  gav  Harle- 
kins Karakter,  som  er  meget  forskjellig  fra  den  gamle  ^)<. 

Og  under  denne  Skikkelse  drog  Harlekin  det  ganske  Eu- 
ropa rundt  og  blev  ikke  blot,  som  vor  Riccoboni  et  andet 
Sted  siger,   »/es   délices  des  plus  grands   Rois  et  des  gens   du 


1)  Riccoboni  H,  320. 

meilleur  goåt,€  men  ogsaa  en  Fryd  for  det  jævne  Folk,  der 
jublede  saa  snart  han  viste  sig.  Harlekin  erobrede  alle  Scener 
og  regerede  nogle  Steder  saa  længe  og  saa  enevældigt,  at  det 
tilsidst  blev  nødvendigt  at  forjage  ham  med  Magt.  Vi  skulle 
senere  se,  hvorledes  det  tyske  Theater  sukkede  under  hans  Aag. 

Naturligvis  beroede  alt  paa  Fremstilleren.  Harlekins  Rolle 
var  mere  end  nogen  anden  improvisatorisk  og  der  hørte  megen 
Opfindsomhed,  megen  Takt  og  megen  Gratie  til  at  udføre  den 
saaledes,  at  den  virkelig  blev  morsom,  uden  at  blive  plump 
og  overdreven.  »Improvisationen  er  Anstødsstenen  for  Harle- 
kinerne; hvis  de  have  noget  Vid,  giver  et  Ord,  en  Situation 
dem  lettelig  Lejlighed  til  at  svæve  ud  fra  Emnet;  ere  de 
uvittige,  have  de  ingen  anden  Tilflugt  end  den  at  gribe  til 
Tvetydigheder,  som  ere  daarligt  opfundne  og  endnu  daarligere 
fremsatte.  Der  mangler  dem  det  Fond  af  Talent  og  Kundskab, 
som  kunde  lære  dem  at  bruge  Giften,  uden  selv  at  tage  Skade 
deraf.  Det  er  en  meget  vanskelig  Kunst  og  jeg  vil  ikke  raade 
nogen  Skuespiller  at  forberede  sig  til  at  gaa  den  Vej«  i). 

Efter  at  Harlekintypens  Karakter  var  forandret,  gik  Pedro- 
lino  ganske  naturligt  over  til  at  blive  hans  dumme  og  groteske 
Modstykke  og  Komedien  beholdt  sine  to  uundværlige  Zanni- 
figurer.  Men  desuden  fandtes  der  en  Mængde  andre  Spas- 
magermasker,  som  strejfede  Tjenerrollerne.  Saaledes  Brighellay 
en  Art  Oldfuxtype,  men  mere  ondartet,  en  Blanding  af  en 
Kobler  og  en  Bandit,  der  tjener  alle,  men  med  Forkærlighed 
hjælper  de  unge  Herrer  til  deres  Elskovsæventyr  og  de  gamle 
Mænd  af  med  deres  Penge.  Hans  Dragt  er  hvid  med  grøn 
Snorebesætning,  som  en  Art  Liberi;  han  har  en  brun  Halv- 
maske og  en  dygtig  Dolk  i  sit  Bælte. 

Beslægtet,  ogsaa  i  Dragt,  med  Brighella  er  ScapinOy  som 
navnlig  Moliére  ved  sin  Benyttelse  af  Figuren  har  gjort  berømt. 


1)  Riccobonl  n,  309. 

Hans  Kostyme  er  hvidt  med  biaa  Besætning  og  blaa  Kappe, 
medens  den  ovennævnte  Mezzetino  bærer  en  hel  rød-  og  hvid- 
stribet  Dragt.     Begge   have  de   den   karakteristiske   folderige 


Fig.  28.     Scene  mellem  to  italienske  Tjenere  (Brighella  og  Trivellino). 

bløde  Hue  eller  Baret  i  samme  Farver  som  Kostymet  (se  Fig. 
36)  samt  Pibekraver  om  Halsen  og  for  Hænderne. 

En  Tjenertype  er  oprindelig  ogsaa  Neapolitanernes  Ynd- 
ling, den  folkekære  Pulcinella,  denne  ondskabsfulde  Patron, 
som  har  forledet  saa  mange  lærde  Mænd  til  at  skrive  store 
Bøger  og  lange  Afhandlinger  om  hans  Navn,   Oprindelse  og 

hele  Liv  og  Levned.  Og  medens  de  drøfte  hans  Pukkel  og 
hans  Næse,  driver  han  endnu  ubekymret  den  Dag  i  Dag  sine 
Løjer  i  Italiens  folkelige  Theatre  og  lader  haant  om  alle  de 
Lærdes  Mening  om,  hvad  han  burde  have  været  og  hvad  han 
en  Gang  var.  »/o  son  chi  son!*  siger  han  og  svinger  med 
sin  Stok  til  Tegn  paa  sin  Foragt  for  alt  det  lærde  Nonsens. 

Han  har  dog  ikke  alle  Dage  haft  en  saa  stor  Berømmelse 
at  pukke  paa  som  i  det  sidste  Hundredaar.  Hverken  i  16de 
eller  i  17de  Aarhundrede  har  han  egentlig  spillet  nogen  første 


Fig.  29.     Puliciniello  og  Signora  Lucretia  (eAer  Callot). 

Rangs  Rolle  iblandt  de  italienske  Masker.  Han  findes  ganske 
vist.  Vi  se  ham  mellem  Callots  Tegninger,  hvor  hans  Skik- 
kelse dog  ikke  svarer  helt  til  den  nuværende  Pulcinel  og  hvor 
Kostymet  ikke  er  synderlig  forskjelligt  fra  dem,  som  Fricasso, 
Fritellino,  Franca  Trippa,  TrastuUo  og  flere  bære. 

Hos  Callot,  som  kalder  ham  PulliciniellOy  ses  han  dansende 
ligeoverfor  Signora  Lucretia.  Han  har  ikke  den  sorte  Halv- 
maske, som  senere  blev  traditionel  for  ham,  derimod  en  stor 
Næse  og  lange  Knebelsbarter.  Hans  Hat  er  som  de  fleste  andres 
lav  og  spids   med  Skyggen  opkrampet   bagtil  og  fortil  fladt 

udslaaet  og  tvedelt,  ikke  høj  og  kegleformet  som  senere.  For- 
resten har  han  en  rummelig,  skjortelignende  Vams  paa,  som 
poser   ved   Bæltestedet,  omtrent  som   den  han  endnu  bærer; 


Fig.  30.     Pulcinella  og  Pantalone  (eAer  Kobber). 

dertil  lange  Bukser.    Ved  Bæltet  hænger  en  Kaarde  og  over 
Skulderen  en  lille  Kappe. 

Heller  ikke  hans  Karakter  var  vistnok  den  Gang  den  samme. 
Han  synes  snarere  at  have  været  den  kløgtige,  gratiøse  Komiker 
da,  medens  han  senere  er  plump  og  grov. 

Pulcinella  siges  at  være  opfundet  eller  indført  af  Skue- 
spilleren Siluio  Fioreilo  i  Slutningen  af  16de  eller  Begyndelsen 
af  17de  Aarhundrede.  I  Flaminio  Scalas  Scenarier  findes  han 
slet  ikke,  i  de  af  Bartoli  udgivne  forekommer  han  ialt  i  syv 
Stykker,  fire  Gange  som  Tjener,  tre  Gange  som  Slavehandler, 
Vært  og  Fangevogter;  men  ingensteds  spiller  han  en  særlig 
væsentlig  Rolle.  Det  er  egentlig  først  i  den  sidste  Halvdel  af 
det  18de  Aarhundrede,  at  Pulcinella  bliver  hævet  op  til  den 
afgjorte  Særstilling  og  Berømmelse,  som  han  endnu  besidder. 
Han  blev  da  gjenindført  af  Folkeforfatteren  Francesco  Cerlone, 
en  neapolitansk  Haandværksmand  og  Dramatiker,  hvis  Komedier 
paa  de  folkelige  Smaatheatre  gjorde  megen  Lykke.  I  sit  Stykke 
»Skønhedens  Magt«  lod  han  første  Gang  Pulcinella  optræde 
og  han  fandt  i  Komikeren  Domenico  Antonio  de  Fiori  en  ufor- 
lignelig Fremstiller  til  sin  Hovedfigur.  En  samtidig  —  noget 
yngre  —  Kollega  skriver  om  denne,  at  han  »var  en  dygtig  og 
graciøs  Pulcinella,  som  blev  yderst  vel  modtaget  og  applau- 
deret i  Napolis  Theatre,  Hans  Færdighed  i  Repliken,  hans 
naturlige  og  gratiøse  Mimik  og  en  dyb  Forstaaelse  af  den  im- 
proviserede Komedie  var  altsammen  Fortjenester,  som  skaffede 
ham  Berømmelse  og  Ry*)«. 

Siden  denne  Tid  har  Pulcinellafiguren  holdt  sig  som  den 
staaende  Yndlingstype  i  Neapel  og  forresten  ogsaa  i  andre 
italienske  Byer.  Pulcinella  maa  imidlertid  ikke  forveksles  med 
den  franske  Polichinelle,  hvis  Billede  gærne  staar  for  Folks 
Bevidsthed  ogsaa  naar  der  er  Tale  om  Pulcinella.  Naturligvis 
have  de  samme  Oprindelse,  men  den  franske  Polichinelle,  der 
ligesom  den  engelske  Punch  kun  har  Betydning  som  Marionet- 
figur, har  udviklet  sig  helt  forskjellig  fra  den  neapolitanske 
Folkekomiker.     Polichinellen   bærer  en   stærkt   skrammereret 


>)  Francesco  Bartoli  (Skuespiller  fra  Bologna):  Notizie  istoriche  de'  comici  italiani 
che  ftorirono  intorno  alVanno  MDL  fino  ai  giorni  presenti.  —  Padova  c.  1781. 
—  Stedet  er  citeret  aS  Mich,  Scherillo:    La  Commedia  dell'arte  in  Italia,  S.  39  f. 

rød  og  grøn  Dragt  en  stor  trekantet  Hat,  stærkt  overdrevne 
Pukler  for  og  bag,  hvidt  Haar  og  Overskæg  og  en  ildrød, 
krum  Næse.  Den  ægte  neapolitanske  Pulcinella  derimod  har 
slet  ingen  Pukkel,  er  klædt  i  hvidt  Lærred,  med  en  vid  Bluse 
som  holdes  sammen  af  et  Bælte  eller  et  Reb,  i  hvis  ene  Tamp 
hænger  en  Bjælde,  med  lange  Benklæder,  der  er  snøret  sammen 

ved  Anklerne,  med  en  høj  kegle- 
dannet  graa  eller  hvid  Filthat; 
hans  Hals  er  blottet  og  den  øver- 
ste Del  af  Ansigtet  dækket  af  en 
sort  Halvmaske  med  en  uhyre, 
vortebesat  Næse  og  rynkede  Kin- 
der (se  Fig.  31). 

I  denne  Skikkelse  er  Pulcinella 
en  yderst  komisk  Person.  Han 
spilles  af  de  gode  Fremstillere  med 
faa  Midler.  Han  er  lidt  langsom 
og  slæbende,  tør  og  rolig  i  sin 
Komik.  Han  gør  ikke  mange  Ge- 
stus og  er  temmeUg  faamælt.  Men 
hvad  han  siger  og  gør,  slynges 
til  Gjengæld  ud  med  en  komisk 
Sikkerhed,  som  aldrig  fejlerMaalet. 
Pulcinella    er    naturUgvis   en 

Fig.  31.    Den  neapolitanske  Pulcinella        .         »ri..  ^  «.    «  i 

(efter  M.  Sand).  ^tor  Kæltrmg.     Overalt  hvor  han 

kan  komme  til,  snyder  og  be- 
drager han,  men  han  snyder,  som  sine  Bysbørn,  paa  en  saa 
elskværdig  og  opfindsom  Maade,  at  det  næsten  er  en  For- 
nøjelse at  blive  taget  ved  Næsen  af  ham.  Utallige  ere  de 
Midler,  som  han  finder  paa  for  at  borteskamotere  alt,  hvad 
der  kommer  i  hans  Nærhed  af  Penge  eller  Penges  Værd.  El 
af  de  fantasifuldeste  er  hans  Tyveri  af  Bondens  Æsel. 

Han  hører  paa  den  Tid  til  en  Zigøjnerbande  og  har  fore- 
foresat  sig  at  stjæle  et  Æsel  fra  en  enfoldig  Bondemand,  som 
lader  sig  spaa  af  en  af  Zigøjnerskerne.  Medens  Bonden  er 
optaget  af  Sandsigerskens  Ord,  lister  Pulcinella  Grimen  af 
Hovedet  paa  Æselet,  lader  dette  trække  bort  og  stikker  selv 
Hovedet  ind  i  Grimen.  Da  Bonden  er  færdig  og  vender  sig 
for  at  tage  sit  Æsel,  ser  han  til  sin  uhyre  Forbavselse  Pulci- 
nella staa  og  tygge  fredeligt  paa  Grimen.  Men  hans  For- 
bavselse stiger,  da  Manden  oplader  sin  Røst  og  siger:  »Jeg 
har  været  ulydig  mod  min  Moder,  for  jeg  har  aldrig  haft 
Hoved  til  at  gjøre,  hvad  man  siger  til  mig.  Og  min  Moder 
forbandede  mig  og  sagde:  Gaa,  og  gid  Du  i  et  fremmed  Land 
maa  blive  til  et  Æsel  i  fem  Aar,  fem  Maaneder,  fem  Dage  og 
fem  Timer«. 

Bonden  hører  paa  ham,  maabende  af  Undren,  medens 
hans  fortæller  sit  sære  Levnedsløb  som  Æsel.  »Men  nu,« 
siger  han,  »er  Forbandelsestiden  udløben  og  fra  Æsel  er  jeg 
atter  bleven,  hvad  jeg  var  før«. 

Han  giver  Bonden  Haanden  og  takker  ham,  fordi  han  i 
den  Tid,  han  har  været  Æsel  hos  ham,  har  behandlet  ham 
som  en  Søn.  Bonden  bliver  rørt  og  beder  ham  om  Forladelse 
for  de  Prygl,  han  har  givet  ham,  men  han  vidste  jo  ikke 
bedre,  end  at  han  var  et  Æsel.  Han  byder  ham  hjem  til  sig. 
Men  Pulcinella  beder  blot,  om  han  maa  beholde  Grimen.  Den 
vil  han  hænge  op  paa  Væggen  som  et  Minde  om  sin  Træng- 
selstid. Bonden  giver  ham  ikke  alene  Grimen,  men  ogsaa  de 
Par  Skilling  han  har  i  Lommen.  Pludselig  giver  Pulcinella 
sig  til  at  skryde  højt:  »Uh  ah  I  uh  ah  I  uh  ah  I«  —  »Hvad  er 
dog  det?«  spørger  Bonden.  »Ingenting,«  svarer  Gavtyven,  »nu 
er  det  godt  igjen.  Det  var  en  Mindelse  fra  min  Æsels- 
stand«  ^).  — 


1)  Meddelt  af  ScherUlo,  a.  St.  43  f. 

Foruden  de  allerede  nævnte  existerer  der  endnu  en  Mang- 
foldighed af  Masketyper,  som  under  deres  forskjellige  Navne 
dog  alle  lade  sig  henføre  under  de  fire  Hovedtyper:  Pantalone, 
Doktoren,  Capitanoen  og  Zan/iie/i,  o:  Tjeneren  eller  den  lystige 
Person. 

Men  til  disse  slutte  sig  de  ikke  maskerede  Figurer,  der 
vende  tilbage  i  alle  Stykker  og  ere  fuldkomment  saa  uforander- 
lige som  Maskerne.  Disse  Figurer  ere:  Elskeren,  Elskerinden 
og  Pigen, 

Elskeren,  il  comico  accesoy  er  uvægerlig  den  samme  unge, 
elegante  Mand,  om  hvem  vi  vide,  at  han  er  forelsket  og  sin 
Faders  Søn,  men  forresten  intet  andet.  Han  er  udhalet  efter 
sidste  Mode,  tiré  å  quatre  épingles,  som  Franskmanden  siger. 
Krøllet,  pomadiseret,  parfumeret,  sminket,  med  Kaarde  ved 
Siden,  Stok  i  Haanden  og  brusende  Fjer  paa  Hatten  er  han 
lige  bedaarende  for  Stykkets  unge  Damer  og  for  Publikum. 
Hans  Navne  er  Flavio  (hos  Flaminio  Scala,  der  selv  spillede 
denne  Rolle)  eller  Orazio,  Valerio^  Ottauioy  Lelio  (L.  Riccobonis 
Elskemavn),  Leandro,  Fabrizio,  Cinthio  og  han  gaar  lige  over 
i  den  klassiske  franske  Komedie,  uden  at  skifte  hverken  Karak- 
ler eller  Navn  (Valére,  Octave,  Horace  o.  s.  v.).  Han  er  den 
Holbergske  Leander  med  en  Tilsætning  af  Lapseri  og  under- 
tiden af  Impertinence,  som  gjør  ham  lettere  og  morsommere 
end  den  nordiske  Acceso.  Man  høre,  som  Exempel  paa  hans 
Stil,  en  Stump  Dialog  af  en  af  Gherardis  Komedier^). 

Det  er  en  Samtate  mellem  Harlekin,  der  er  forklædt  som 
Markis  og  overdrevent  udpyntet  Elskeren,  Cinthio,  stirrer 
ham  lige  op  i  Ansigtet,  undersøger  ham  ft*a  Top  til  Taa,  tager 
ham  ved  Ærmet  og  spørger:     »Er  det  Mode?« 


1)  Colombine  Avocat   pour  et   contre,   comédie   en   trois   actes,  mise  au  théåtre 
par  Monsieur  D***  (opført  Iste  Gang  10.  Juni  1685)  Gherardi,  vol.  I. 

Harlekin 

gjør  sig  tapper. 

Ja,  Herre,   det  er  Mode!     Hvad  kommer  del   Dem   ved? 
Det  er  morsomt,  maa  jeg  sige!    Ja,  Herre,  det  er  Mode! 

CiNTHIO 
koldt. 

Hedder  De  ikke  Markis  de  Sbrufadelli? 

Harlekin. 
Jo,  Herre,  Markis  de  Sbrufadelli,  det  er  mit  Navn!     Har 
De  noget  at  bemærke  dertil? 

CiNTHIO 

koldt. 

Og  De  skal  ægte  Isabella,  Doktorens  Datter? 
Harlekin 

hæver  Stemmen. 

Ja   vist,   og   ingen   skal  forhindre  mig  i  det.     Jeg  er  af 
Stand  og  jeg  har  Mod  i  Brystet,  Gudsdød! 

CiNTHIO 

giver  sig  med  en  ligegyldig  Mine  til  at  le  og  puffer  sit  Ærme  op  i  Næsen  pan  ham. 

Ha  ha  ha!  en  nydelig  Skabning! 
Harlekin 

trykker  Hatten  fastere  paa  Hovedet  og  lægger  Haanden  paa  Kaardefæstet. 

Hvad    for  noget?    Død  og  Pine,  til   en  Mand  som  mig! 
...  Nu  skal  Fanden  !\  .  .  nu  skal  .  .  . 

CiNTHIO 

tørt. 

Hvad  vil  De  gjøre  med  den  Kaarde  der? 
Harlekin 

pludselig  formildet. 

Jeg  vil  sælge  den,  Herre.    Vil  De  købe  den? 

17 

Endnu  fortjener  at  bemærkes,  at  denne  Type  i  den  efter 
Commedia  deir  Arte  dannede  Pantomime  under  Navn  af  Le- 
andro  gik  over  til  at  blive  en  komisk  Figur,  den  rige,  lapsede, 
men  latterlige  FriePy  der  tages  ved  Næsen,  medens  Harlekin 
bliver  den  begunstigede  Elsker. 

Første-Elskeren  spilledes  gærne  af  Selskabets  Direktør. 

Elskerinden,  la  comica  accesa,  havde  som  oftest  kun  lidet 
at  gjøre  i  den  egentlige  Komedie.  Ikke  desmindre  havde  dog 
denne  Rolle  en  betydelig  Tiltrækningskraft,  fordi  den  blev  ud- 
ført af  Damer  og  ikke,  som  det  i  Middelalderen  var  Skik,  af 
Mænd.  Denne  Reform  vandt  ogsaa  stort  Terræn  for  den 
italienske  Komedie  i  Udlandet,  hvor  de  smukke  Skuespiller- 
inder ikke  var  det,  der  bidrog  mindst  til  Kunstkomediens 
Sukces.  Elskerinden  fulgte,  ligesom  Elskeren,  i  Kostyme  med 
Tidens  Mode.  Hendes  Navn  var  som  oftest  Isabella  (efter  den 
berømte  Skuespillerinde  i  Scalas  Trup  Isabella  Andreini)  eller 
Fiaminia,  Lucinda,  Leonora,  Ardelia  o.  fl. 

Hendes  Karakter  var  ikke  altid  den  bly,  uskyldige  Piges; 
hun  optræder  ikke  sjældent  i  meget  vovede  Situationer^),  hun 
deltager  i  de  obscøne  Tvetydigheder  og  viser  sig  hyppigt,  som 
allerede  nævnt,  i  et  Kostyme,  der  var  ganske  det  modsatte  af 
decent.  Meget  yndet  var  det  at  lægge  Handlingen  saaledes  til 
Rette,  at  Elskerinden  kom  til  at  optræde  i  Mandsdragt. 

Elskerinden  var  ikke  nødvendigvis  en  ung  Pige,  men 
kunde  godt  være  en  gift  Kone,  der  narrer  sin  gamle  Mand, 
(ligesom  Holbergs  Leonore  i  »Julestuen«)  eller  en  ung  Enke. 

Pigen  endelig  skiller  sig  ogsaa  en  Del  fra  den  klassiske 
Dorine-  eller  Pemilletype,  navnlig  da  fra  den  første.  Den 
franske  Kammerpigetype  fra  den  klassiske  Tid  er  gjennem- 
gaaende   en    sat   og   brav  Person,    Husets   Factotum,  der  re- 


^)  Se  saaledes  Le  tre  gravide  af  Francesco  Ricciolini  (Bartolis  Samling),  hvor 
begge  Elskerinder,  og  deres  Pige  ovenikøbet,  ere  frugtsommelige,  og  hvor 
der  drives  ret  grove  Løjer  med  deres  Tilstand. 

præsenterer  den  sunde  Fornuft  og  vel  er  djærv  i  sin  Mund, 
men   dog   meget   ærbar   og   ikke   en   Gang  forelsket.     Kunst- 
komediens Colombina  derimod  er  et  viltert  italiensk  Pigebarn, 
fuld   af  Elskov,  Utroskab   og  Jalousie.     Hun   flyver   gærne  i 
Haarene    paa   sin    Rivalinde   ved   første    Lejlighed.      Ligesom 
Elskerinden  er  hun  ikke  altid  ugift,  men  undertiden  Harlekins, 
Colas    eller   Pulcinellas    alt 
andet   end  trofaste  Hustru. 
Er  hun  Tjenestepige,  er  hen- 
des mundrappe  Sigen-Sand- 
hed  ikke   Hovedsagen,  som 
hos  Moliére  og  Holberg,  men 
hendes    Kærlighedshistorier 
og  hendes  Koketteri  ere  be- 
standig det,  som  bærer  hen- 
des  Rolle    oppe.      Foruden 
Navnet  Colombina,   som  er 
det  almindeligste,  bærer  hun 
ogsaa    andre    som   France- 
schina,  Diamantina,  Smeral- 
dina     og    senere     Corallina 
(Anna  Veronese)  o.  fl. 

Hendes  Kostyme  var 
oprindelig  Tidens  sædvan- 
lige Fruentimmerdragt,  ikke  Fig.  32.     CoraUina  (Anna  Veronese). 

i  Snittet  forskjellig  fra  Elsker- 
indens; blot  bar  hun  bestandig  det  traditionelle  lille  Smække- 
forklæde.  Længere  op  iTiden,omkr.Aar  1700,  fandt  man  paa  at 
lave  kvindelige  Pendanter  til  Harlekin  og  Pedrolino  og  de  senere 
saa  stærkt  grasserende  Harlekiner  og  Pierretter  opstod.  Coral- 
linas  Kostyme  er  —  efter  Maurice  Sands  iøvrigt  ikke  dokumen- 
terede Billede  —  en  Slags  Efterligning  af  Scapino  og  Mezze- 
tinokostymet  med   den   grøn-  og  hvidstribede  Baret,  og  Over- 

17* 

kjole  af  samme  Stof  (se  Fig.  32).  Underkjolen  er  af  hvidt 
Atlask,  Skoene  hvide,  Sløjferne  saavel  paa  Sko  som  paa  Over- 
kjole cerise-røde,  Strømperne  rosa;  om  Halsen  en  Musselins 
Pibestrimmel. 

Det  er  bekjendt,  at  i  Pantomimen  er  Colombina  som  oftest 
Datter  eller  Myndling  af  Kassander,  og  om  hendes  Kærlighed 
til  Harlekin  og  deres  fælles  Bestræbelser  for  at  overvinde  den 
Gamles  Hindringer  drejer  sig  hyppigst  Intrigen. 

Colombinas  Kontrapart  og  Rivalinde  er  den  noget  ældre 
Pasquella,  Hun  er  gæme  Enke,  mere  verdenserfaren,  men 
ikke  mere  ærbar  end  Colombina,  med  hvem  hun  afvekslende 
ligger  i  Haarene  og  slutter  Fred.  Hun  lægger  hyppigst  an 
paa  at  gjøre  et  godt  Parti  med  en  af  de  Gamle  i),  ligegyldigt 
hvilken ;  Alderen  har  lært  hende  at  lade  haant  om  Kærligheden 
og  se  paa  det,  som  mere  solide  er.  Men  hun  er  dog  ikke  helt 
uimodtagelig  ogsaa  for  de  Yngres  Tilnærmelser. 

Baade  Colombina  og  Pasquella  spilledes  af  Damer  og  ikke 
af  Mænd. 


HI. 

De  omr^sende    Trupper.   —   De  fønte  Skuespillerinder.  —  Setskabet  »de  Skinsyge*  og 

Familien  Andreini.   —   Skrivende   Skuespillerinder.   —   Beltrame.  —  Ludvig  den  iédes 

Yndlingskomikere.    —   Mezzetinos   Æventgr.  —   FamiUen  Riceoboni.  —  Tommasino.  — 

•Den  sidste  Harlekin*  og  »den  sidste  Pantalone*.  —  Dekadence. 

Hvomaar  de  første  Kompagnier  af  fagmæssige  Skuespillere 
dannede  sig  i  ItaUen,  er  ikke  oplyst  Vi  træffe  dem  i  16de 
Aarhundrede  i  fuldt  Flor,  dragende  fra  By  til  By,  fra  Stat  til 
Stat,  ja  fra  Land  til  Land.  Thi  Skuespillerne  indskrænkede 
Ikke    deres   Virkefelt    til    Moderlandet    alene.      Sandsynligvis 


1)   Se  f.  Ex.  det  i  Appendixet  meddelte  Scenario. 

spredtes  deres  Ry  og  Interessen  for  den  nye  Kunstart  ved  de 
mange  fremmede,  som  i  Renaissancens  Tid  gæstede  og  mod- 
tog Paavirkning  fra  Italien.  De  udenlandske  Hoffer  sendte 
Bud  efter  dem,  og  vi  møde  snart  de  smaa  Trupper  rundt  om 
i  Europa:  i  Spanien,  i  Frankrig,  i  Tyskland,  i  England.  Alle- 
rede under  Frants  den  første,  altsaa  i  første  Halvdel  af  seks: 
tende  Aarhundrede,  kom  de  til  Frankrig  i),  uden  at  vi  dog 
kjende  noget  til  deres  Virksomhed  eller  Navne  fra  den  Tid;  i 
Spanien  gæstede  et  Selskab  under  en  vis  Ganassas  Ledelse 
Filip  den  Andens  Hof  og  vandt  uhyre  Bifald,  senere,  i  Aaret 
1588,  kom  en  anden  Trup,  ledet  af  Brødrene  Tristano  og  Dru- 
siano  MartinellL  Denne  samme  Trup  havde  allerede,  efter 
hvad  Collier*)  beretter,  været  i  England  i  Aaret  1577  ved  Dron- 
ning Elisabeths  Hof. 

Det  var  Tidens  Mode  at  danne  selskabelige  eller  literære 
Klubber,  Akademier,  som  man  gav  de  mest  bisarre  Navne, 
som  Akademiet  for  »de  Vaade«,  »de  Forfrosne«,  »de  Haard- 
nakkede«  o.  s.  v.;  ganske  paa  samme  Vis  benævntes  Skue- 
spillerselskaberne, der  virkelig  ogsaa  selv  kaldte  sig  for  Akademier 
og  som  bar  Navne -som  »de  Fortrolige«,  »de  Skinsyge«,  »de 
Trofaste«,  »de  Bestemte«,  »de  Sorgløse«  o.  s.  v. 

Et  saadant  Selskab  bestod  som  Regel  af  en  tolv  til  femten 
Personer,  undertiden,  navnlig  senere  hen  i  Tiden,  vel  ogsaa 
af  flere,  ledede  af  et  Overhoved,  en  Chef,  //  Capocomico.  Hoved- 
bestanddelen af  Truppen  var  naturligvis  Mandfolk,  men  de 
bedre  Selskaber  medførte  tillige  nogle  Damer,  tre  til  fire,  senere 
ogsaa  et  betydeligt  større  Antal.  I  16de  og  Begyndelsen  af 
17de  Aarhundrede  var  det  dog  ikke  helt  ualmindeligt,  at  unge 
Mænd  endnu  udførte  Kvinderollerne.  Vi  se  det  af  en  Ytring, 
stammende  fra  en   af  Datidens  Direktører,  den  ansete  Skue- 


0    Sml.  ovenf.  S.  133. 
9)    Collier:     Hist.  of  Engl.  dram.  poetry  HI,  201. 

spiller  Nicolo  Barbieri  (Beltrame),  der  i  sit  Skrift  La  Supplica^), 
en  Art  Forsvarsskrift  for  Skuespillerstanden,  giver  Oplysning 
om  mangt  og  meget  vedrørende  Tidens  Theaterforhold.  Han 
skriver:  »Jeg  vil  aldrig  gjøre  Brug  af  den  Skik,  at  lade  Kvinde- 
eller Ungpigerollerne  spille  af  Drenge,  især  da  jeg  har  set, 
hvilke  Ulæmper  der  følger  heraf  i  visse  Akademier.  Disse  unge 
Mennesker  forstaa  for  det  første  ikke  at  klæde  sig  i  Dragter, 
som  ikke  høre  til  deres  Køn,  og  de  lade  sig  klæde  paa  hjemme 
af  deres  Kvinder  eller  af  flanede  Tjenestepiger,  som  under- 
tiden more  sig  med  at  drive  Spas  med  dem,  og  den,  hvis 
Sanser  ikke  ere  bragte  til  Ro  af  Alderen  eller  ved  alvorlig 
Flid,  kan  lettelig  blive  indbildsk  og  forfængelig;  thi  saaledes 
udklædte  som  Kvinder  gaa  disse  Børn  ud  og  vise  sig  i  Byen, 
snakkende  og  spøgende  med  alle  og  enhver;  og  de  komme  da 
helt  forpjuskede  paa  Theatret,  og  deres  Venner  eller  Lærere 
maa  da  give  sig  til  at  kæmme  dem  igjen,  opfriske  deres 
Sminke  og  ordne  deres  Kraver  og  Pynt.  Man  maa  endda 
være  fornøjet,  om  de  komme  i  rette  Tid,  og  desforuden  maa 
man  smigre  og  dægge  for  dem,  for  at  give  dem  Mod;  ved 
hvilket  der  er  Lejlighed  nok  til  at  trætte  dens  Taalmodighed, 
hvis  Hverv  det  er  at  sørge  herfor.« 

»Det  er  naturligere,  at  Kvinder  udføre  deres  egne  Roller; 
de  kunne  selv  klæde  sig  paa,  og  da  de  ere  ærbare,  saa  give 
de  et  godt  Exempel  i  Stedet  for  at  opvække  Skandale  .  .  .  , 
Men,  vil  en  og  anden  sige,  jeg  har  gjort  Kur  til  en  Skuespiller- 
inde, og  jeg  var  ikke  længe  om  at  naa  mit  Maal  hos  hende. 
Men  alle  Kvinder  have  ikke  den  samme  gode  Vilje  og  alle 
Mænd  ikke  det  samme  Held.  Der  er  Mænd,  som  efterstræbe 
en  Kvinde  Aar  igjennem  og  ofre  Skatte  paa  hende  uden  at 
opnaa  andet  end  en  Afvisning.« 

»Og  desuden.  Skuespillerinder  er  Kvinder  ligesom  andre, 
og  Naturen  har  ikke  givet  dem  Privilegium  paa  at  kunne  staa 

O    La  Supplica,    Disc.   fam,  intorno   alle  Commedie,   di  Niéolo  Barbieri,  detto  Bel- 
trame.    Bologna  1636. 

imod  Kærlighed  mere  end  andre.  De  kunne  ikke  fejle,  uden 
at  alle  faa  det  at  vide,  og,  bortset  fra  Gudsfrygt,  ere  de  nød- 
sagede til  at  leve  med  flere  Hensyn  og  mere  Ærbarhed  end 
de  Kvinder,  som  kunne  dække  deres  Fejltrin  med  Hykleriets 
Kaabe.« 

Selv  om  altsaa  endnu  i  det  16de  Aarhundrede  Drengene 
eller  de  unge  Mænd  kæmpede  med  Kvinderne  om  Kvinde- 
rollerne, var  Sejren  dog  paa  Forhaand  vunden  for  Kvinderne 
og  dermed  et  stort  Skridt  taget  frem  i  Udviklingen  for  Skue- 
spilkunsten, et  Fremskridt,  vi  have  de  gamle  italienske  Kunst- 
skuespillere at  takke  for.  Ganske  vist  have  vi  set,  at  Kvin- 
dens Optræden  paa  Scenen  allerede  i  Middelalderen  ikke  var 
helt  udelukket^),  men  det  var  dog  de  italienske  Fagskuespillere, 
som  gjorde  hendes  Medvirken  til  en  Regel  og  begrundede 
hendes  Optræden  som  en  kunstnerisk  Reform.  De  italienske 
Skuespillerinder  gjorde  saa  megen  Lykke  ved  deres  Skønhed 
og  Talent  og  hævede  Theatret  ved  deres  gjennemgaaende  ær- 
bare og  hæderlige  Privatliv,  at  de  andre  Lande  snart  nødtes 
til  at  indføre  den  nye  Skik.  Spanien  var  vist  i  denne  Hen- 
seende Nummer  Et.  Spaniernes  Erobringstog  i  Italien  havde 
gjort  dem  bekjendte  taed  de  italienske  Theaterforhold  og  alle- 
rede i  første  Halvdel  af  16de  Aarhundrede  have  vi  Vidnesbyrd 
om  Skuespillerinders  Tilstedeværelse.  Philip  H  forbød  imidler- 
tid Kvinders  Optræden  paa  Scenen  og  gav  Befaling  til  at  atter 
unge  Knøse  skulde  overtage  deres  Roller,  men  allerede  i  Slut- 
ningen af  Aarhundredet  blev  dette  Paabud  ikke  mere  over- 
holdt. 

Der  findes  af  en  samtidig  Forfatter,  Agras/in  deRojas^  der  selv 
var  omrejsende  Skuespiller,  en  Roman,  betitlet  »den  underhol- 
dende Rejsec,  i  hvilken  vi  faa  en  førstehaands,  om  end  lidt 
komisk  farvet  Skildring  af  de  spanske  Truppers  Sammensætning 

og  Levevis  i  16de  Aarhundrede,  en  Skildring,  som  vist  med  smaa 
Ændringer  ogsaa  kunde  passe  paa  de  andre  romanske  Landes 
Skuespilselskabcr. 

Rojas  beskriver  Trupperne  saaledes:  »Der  findes  olie  Arter 
af  Skuespillertrupper  og  Skuespillere,  alle  forskellige  fra  hver- 
andre, nemlig  bululu,  haque,  gangarilla,  cambaleOy  garnacha, 
boxiganga,  faråndula  og  compania. 

Bululu  er  en  Skuespiller,  der  rejser  alene  og  tilfods;  saa 
snart  han  kommer  i  en  Landsby,  gaar  han  til  Præsten  og 
siger  ham,  at  han  kan  en  Komedie  og  nogle  Loas^);  hvis  nu 
ogsaa  Barberen  og  Sakristanen  vilde  komme  og  de  skød  nogle 
Penge  samman  til  ham,  saa  at  han  kunde  rejse  videre,  saa 
vilde  han  fremsige  dem  for  dem.  Præsten,  Barberen  og  Sakri- 
stanen komme  sammen.  Skuespilleren  staar  op  paa  en  Kasse 
og  opfører  sit  Stykke,  idet  han  bestandig  bemærker:  »Nu  op- 
træder den  eller  den,  nu  kommer  Damen  og  siger  det  og  del.« 
Imidlertid  samler  Præsten  i  sin  Hat  Almisser  til  ham  og  faar 
indbragt  en  4  til  5  Kobberskillinger.  Tilsidst  faar  vor  Komedi- 
ant et  Stykke  Brød  og  en  Skaal  Suppe  og  fortsætler  sin  Van- 
dring, indtil  Lykken  atler  staar  ham  bi. 

Naque  betyder  to  Mænd,  som  kunne  udføre  et  Mellemspil, 
maaske  ogsaa  nu  og  da  et  Auto,  et  Par  Oktaver  og  to  til  tre 
Loas ;  de  have  Skæg  af  Uld,  kunne  slaa  Tamburin  og  tage  en 
Ochavo  (2  Maravedis)  eller  her  i  Aragonien  en  Dinerillo  for 
Enlréen.  De  leve  nøjsomt,  sove  i  deres  Klæder,  gaa  barfodede, 
spise  sig  sjældent  mæt,  fange  hinandens  Lopper  om  Somme- 
ren og  mærke  om  Vinteren  paa  Grund  at  Kulden  ikke  noget 
til  Utøj. 

Gangarilla  er  allerede  et  større  Selskab;  her  findes  3  til  4 
Mænd,  en,  der  kan  spille  Nar  og  et  ungt  Menneske,  som  spiller 
Kvinderoller;   de  opføre  Auto'el  om  det  forlorne  Faar,   have 

1)    Loas   var  en  Art  Indledningsstykker   eller   anbefalende  Monologer,   som  hyp- 
pigt gik  forud  for  den  egentlige  Forestilling. 

Skæg  og  Parykker,  laane  gæme  Fruentimmerkjoler  og  Huer 
(og  glemme  undertiden  at  levere  dem  tilbage)  spille  to  komiske 
Entremeses,  tage  en  Cuarto  (4  Maravedis)  for  Pladsen,  men 
modtage  ogsaa  Brød,  Æg,  Sardeller  og  andre  Levnedsmidler  i 
Betaling  .  .  . 

En  Cambaleo  bestaar  af  et  Fruentimmer,  som  synger,  og 
fem  Mænd,  som  hyle;  de  føre  med  sig  en  Komedie,  to  Autos, 
tre  til  fire  Entremeses  og  en  Pakke  Klæder  saa  let,  at  en 
Edderkop  kan  transportere  den.  Kvinden  bære  de  undertiden 
paa  Ryggen,  undertiden  paa  en  Bærestol;  lade  sig  give  Brød, 
Druer  og  en  011a  i  Bondegaardene  for  deres  Skuespil;  tage  i 
Landsbyer  og  Købstæder  seks  Maravedis,  et  Stykke  Pølse,  el 
Bundt  Hør  og  alt,  hvad  man  vil  give  dem,  uden  at  forsmaa 
det  ringeste.  Blive  fire  til  seks  Dage  paa  et  Sted,  leje  en  Seng 
for  Fruentimmeret,  faa,  naar  de  staa  sig  godt  med  Værtinden, 
et  Knippe  Halm  og  et  Tæppe  og  ligge  i  Køkkenet.  Om  Vinteren 
er  Høloftet  deres  stadige  Boiig.  Om  Middagen  sætte  de  sig 
om  et  Bord  eller  ogsaa  paa  Sengen  og  spise  en  011a  med 
Oksekød  og  hver  seks  Skaale  Suppe.  Damen  fordeler  Maden 
og  giver  hver  sin  Portion  Brød  og  Vin  (blandet  med  Vand). 
Men  at  tørre  sig  om  Munden  volder  dem  Besvær,  thi  de  have 
alle  kun  én  Serviet. 

Ved  Garnacha  forstaar  man  et  Selskab  paa  5  til  6  Mænd, 
en  Kvinde,  som  spiller  første  Dame  og  en  Dreng,  som  spiller 
anden;  deres  Garderobe,  som  de  føre  med  i  en  Kiste,  bestaar 
af  to  Kjortler,  en  rummelig  Kappe,  tre  Pelse,  Skæg  og  Parykker 
og  en  Kvindedragt  af  Hah'uld ;  deres  Repertoire  af  4  Komedier, 
3  Autos  og  lige  saa  mange  Mellemspil.  Kisten  bæres  af  et  Æsel, 
paa  hvilket  ogsaa  Kvindfolket  sidder  pustende  og  stønnende, 
medens  de  øvrige  drive  det  frem.  De  blive  otte  Dage  paa  et 
Sted,  sove  fire  og  fire  i  en  Seng,  spise  Olla  af  Okse-  og  Lammekød 
og  undertiden  om  Aftenen  ogsaa  en  ret  god  Frikassé ;  de  have  Vin 
i  Pæglevis,  Kød  i  Unzer,  Brød  i  Pund  og  Sult  i  Centner.    De  give 

Privatforestillinger  for  en  stegt  Høne,  en  kogt  Hare,  4  Realer 
i  Penge  og  to  Kvarter  Vin,  eller  gjennemsnitlig  for  10  Realer. 

I  en  Boxiganga  er  der  to  Kvinder,  en  Dreng  og  seks  eller 
syv  Mænd;  Medlemmerne  af  en  saadan  Trup  have  mange 
Ubehageligheder,  fordi  det  sjældent  fejler,  at  en  Bravo,  en 
Døgenigt,  en  Forelsket  eller  en  Skinsyg  slutter  sig  til  dem, 
hvorved  deres  Sikkerhed,  deres  Tilfredshed  og  deres  Penge- 
pung forskjertses.  De  have  med  sig  6  Komedier,  3  til  4  Autos, 
5  Mellemspil  og  2  Kufferter  (en  med  Theaterrekvisitter  og  en 
til  Fruentimmerdragter)  og  de  leje  4  Muldyr,  et  til  Kufferterne, 
to  til  Kvinderne  og  et  til  de  øvrige,  som  efter  Tur  ride  veksel- 
vis hver  sit  Kvarter  paa  det.  Alle  syv  pleje  kun  at  have  to 
Kapper  og  lade  ogsaa  disse  gaa  paa  Tur;  men  ofte  stikker 
Æselsdriveren  af  med  dem.  De  spise  godt,  sove  sammen  i 
fire  Senge  og  give  deres  Forestillinger  om  Aftenen,  men  paa 
Festdage  om  Dagen.  Undervejs  sove  de  gærne  under  Skor- 
stenen for  Pølsernes  og  Skinkernes  Skyld,  som  ere  hængt  op 
der;  de  vikle  de  Pølser,  de  kunne  faa  fat  paa,  omkring  Livet 
og  tage  dem  med  sig.  En  saadan  boxiganga  er  farlig;  thi  den 
er  foranderligere  end  Maanen  og  usikrere  end  et  Grænseland, 
hvis  ikke  en  god  Direktør  staar  i  Spidsen  for  den. 

Faråndula'en  staar  Compania*et  nærmest.  Skuespillere  af 
denne  Klasse  have  3  Kvinder,  18  Komedier  og  2  Kufferter  med 
Bagage,  rejse  paa  Muldyr  eller  ogsaa  paa  Kærrer,  besøge  de 
mere  velhavende  Egne,  spise  for  sig  selv,  ere  godt  klædte, 
give  ved  Christilegemsfest  Forestillinger  til  200  Dukater,  føre 
et  lystigt  Liv  med  Fjeder  paa  Hatten  eller  Hjelmbuske  paa 
Hjelmen.  Her  findes  Galaner,  som  med  Hatten  trykket  ned 
over  Ansigtet,  med  Kappen  om  Skuldrene  og  strygende  deres 
Mundskæg  kaste  Elskovsblikke  omkring  sig,  gjøre  Tegn  med 
Hænderne  og  skære  forlibte  Ansigter. 

Compahiaerne  ere  sammensatte  paa  det  mest  forskjellig- 
artede  og  forsøge  sig  i  Alt;  her  findes  velopdragne  og  dannede 

Folk,  agtbare  Mænd  af  god  Familie  og  ogsaa  meget  anstændige 
Kvinder,  (thi  hvor  alle  Klasser  af  Mennesker  findes,  kan  det  ikke 
mangle).  Et  saadant  Compania  fører  50  Komedier,  300  Arrober 
[c.  7500  Pund]  Oppakning,  16  Personer,  som  spille,  30,  som  spise, 
1,  som  har  Kassen,  og  Gud  ved  hvor  mange,  som  stjæle.  Nogle 
rejse  paa  Muldyr,  andre  i  Vogne,  atter  andre  til  Hest,  men 
ingen  vil  nøjes  med  en  Kærre,  for  de  sige,  deres  Mave  kan 
ikke  taale  det.  Paa  Grund  af  de  mange  Roller,  som  de  have 
at  indstudere,  den  bestandige  Prøven  og  Tilskuernes  vekslende 
Smag,  ere  deres  Anstrængelser  overvættes  store;  men  herom 
kunde  der  siges  saa  meget,  at  jeg  vel  gjør  bedre  i  at  tie 
derom.«  ^) 

Igjennem  Spøgen  læser  man  her,  hvor  udviklede  Skue- 
spillertrupperne, det  vil  sige  de  virkelig  gode,  var  i  det  16de 
Aarhundrede  og  navnlig  at  det  kun  var  de  tarveligere  Sel- 
skaber, der  benyttede  Drenge  til  Damerollerne.  Noget  lignende 
var  vistnok  Tilfældet  i  Italien;  i  alt  Fald  tog  de  første  Rangs 
Trupper,  som  gæstede  Udlandet,  sikkert  kun  Damer  med  til 
alle  Kvinderollerne,  ogsaa  til  Tjenestepige-  og  ældre  Roller. 
Der  var  sjældent  mere  end  tre  til  fire  kvindelige  Roller  i 
Stykkerne. 

I  Frankrig  optog  man  hurtigt  Reformen  for  Elskerinde- 
rollemes  Vedkommende.  Allerede  fra  Midten  af  16de  Aar- 
hundrede har  man  et  Vidnesbyrd  om,  at  de  rejsende  franske 
Trupper  medførte  Skuespillerinder.  Vidnesbyrdet  bestaar  i  intet 
mindre  end  en  Engagementskontrakt '),  affattet  i  Aaret  1545, 
mellem  Kvinden  Marie  Fairet  paa  den  ene  Side  og  Direktøren 
TEspéronniére  paa  den  anden.     Marie  Fairet  er  i  et  Aar  for- 

^)    Agustin  de   Rojas:     El  Viage   entretenido,   skrevet   1602    og    udkommet  Aaret 

efter.      Det   her  citerede    Sted   er   efter  F.   von   Schacks   tydske   Oversættelse 

(Gesch.  d.  dram.  Lit.  und  Kunst  in  Spanien,  I  258  fS.) 
*)    Det  interessante  Aktstykke   er  fundet  og  offénliggjort  for   ti  Aar  siden  af  De- 

partementsarkivaren   Boger   (Mémoires   de   la    Société   historique   du  Cher   4e 

serie,  4e  vol.  1888  p,  287,  cit.  af  Bapst  a.  V.  177  f.) 

pligtet  til  at  spille  »gamle  Stykker  fra  Rom  eller  andre  Historier, 
Farcer  eller  Gøglespil  (soubresaults)  i  Nærværelse  af  Publikum, 
overalt  hvor  TEspéronniére  finder  for  godt«  og  hun  er  endda 
saa  letsindig  at  paatage  sig  at  spille  disse  Ting  »paa  en  saa- 
dan  Maade,  at  enhver,  som  overværer  det,  vil  have  Fornøjelse 
deraf«.  Til  Gjengæld  faar  hun  Føde  og  Husly,  samt  12  Francs 
om  Åaret,  hvilket  selv  for  de  Tider  ikke  kan  kaldes  nogen 
overdreven  flot  Gage.  Hvis  hun  efter  Forestillingen  af  be- 
gejstrede Velyndere  skulde  faa  Gaver,  skal  hun  endda  dele 
dem  med  Espéronniéres  Hustru. 

Marie  Fairet  har  sikkert  ikke  drømt  om,  at  hun,  halvij^"^^ 
hundrede  Aar  efter  at  hun  sluttede  dette  Tolvfrancs'  Engage- 
ment, vilde  blive  erindret  i  Historien  som  Frankrigs  første 
professionelle  Skuespillerinde. 

Den  Skik  at  lade  Mænd  spille  Tjenestepigerne  og  de  gamle 
Koner  holdt  sig  imidlertid  helt  op  i  Moliéres  Tid.  Soubretterne 
var  tidt  meget  djærve  i  deres  Repliker  fra  Forfatternes  Haand, 
og  de  gamle  Koner  vilde  ingen  Skuespillerinde  spille.  Følge- 
lig maatte  man  lade  Mændene  beholde  dem.  Vi  have  i  forrige 
Afsnit  nævnt  Dameskuespilleren  Alison  ved  Hotel  de  Bour- 
gogne-Theatret,  der  spillede  Tjenestepiger  i  Komedien  og  Far- 
cen og  Ammerne  i  Tragedien  og  Tragikomedien. 

Efterhaanden  som  Soubretterollerne  blev  mere  decente,  som 
Moliéres  glimrende  Dorine-  og  Toinette-Typer,  gik  Skuespiller- 
inderne villigt  ind  paa  at  spille  dem.  Derimod  vægrede  de 
sig  vedblivende  mod  at  udføre  de  gamle  komiske  Roller,  og  vi 
have  i  Moliéres  Trup  endnu  en  bestemt  Skuespiller  til  dette 
Fag,  nemlig  Hubert,  der  var  uddannet  af  Moliére  personlig  og 
som  med  Held  spillede  saadanne  Roller  som  Mme  Jourdain, 
Mme  Pernelle,  Bélise  i  »de  lærde  Damer«,  Comiesse  cTEscarbag- 
nas  og  flere.  Hubert  spillede  iøvrigt  ogsaa  mandlige  Roller, 
især  Læger  og  Marquis'er  og  Fortrolige  i  Tragedien.    Han  trak 

sig  tilbage  i  Aaret  1685  og  BeauvaP)  arvede  hans  kvindelige 
Rollefag,  som  han  spillede  helt  op  i  Begyndelsen  af  det  18de 
Aarhundrede;  Aar  1704  forlod  han  Scenen.  Efter  Beauval  gik 
de  gammelkomiske  Kvinderoller  definitivt  over  til  Skuespiller- 
inder, og  det  var  især  Fruerne  Desbrosses  og  Champvallon,  som 
udmærkede  sig  i  dette  Fag. 

I  England  trængte  Skuespillerinderne  kun  langsomt  igjen- 
nem.  Skjønt  det  engelske  Theatervæsen  i  andre  Retninger  var 
saa  højt  udviklet,  vilde  det  konservative  Publikum  dog  ikke 
gaa  med  til  denne  Reform.  Rigtignok  kan  man  i  en  Rejse- 
beskrivelse ')  fra  1608  læse  en  Udtalelse,  som  kunde  tyde  paa, 
at  der  allerede  paa  denne  Tid  var  optraadt  Kvinder  paa 
Scenen.  Forfatteren  skriver  om  sit  Ophold  i  Venedig:  »Jeg 
var  henne  i  et  af  deres  Skuespilhuse,  hvor  jeg  saa  en  Komedie 
blive  spillet.  Huset  er  meget  tiggeragtigt  og  bart  i  Sammen- 
ligning med  vore  statelige  Skuespilhuse  i  England,  heller  ikke 
kan  deres  Spil  sammenlignes  med  vort  i  Retning  af  Kostymer, 
Optog  og  Musik.  Her  observerede  jeg  visse  Ting,  som  jeg 
aldrig  havde  set  før,  for  jeg  saa  Kvinder  spille  Komedie,  noget 
jeg  aldrig  har  set  før,  skjønt  jeg  har  hørt,  at  det  undertiden 
har  været  brugt  i  London,  og  de  udførte  det  med  saa  megen 
Ynde,  Virkning,  gode  Bevægelser  og  hvad  som  ellers  hører  til 
et  Skuespil,  som  jeg  nogensinde  har  set  hos  en  mandlig  Skue- 
spiller, c 

Man  kunde  tyde  denne  Ytring  og  den  er  blevet  tydet  saa- 
ledes,  at  der  allerede  inden  1608  havde  været  engelske  Skue- 
spillerinder i  London.     Dette  har  imidlertid  ikke  paa  nogen 


^)  Jean  Pitel,  sieur  de  Beauval  blev  fra  Provinsen  engageret  af  Moliére  Aar 
1670  sammen  med  sin  Hustru,  den  for  sit  yderst  stridbare  Sind  og  rappe 
Tunge  be^jendte  Soubretteskuespillerinde  (Jeanne  Olivier  Bourgignon).  Beauval's 
mandlige  Rollefiag  var  de  taabelige  unge  Mænd  og  han  gjorde  navnlig  Lykke 
som  Thomas  Diafoirus  i  »Indbildt  Syget. 

*)    Corgafa  Crudities,  cit.  af  B.  Baker,  London  Stage  I  20. 

anden  Maade  fundet  Bekræftelse.  Det  er  ogsaa  langt  rime- 
ligere al  antage,  at  Forfatteren  sigter  til  andre  italienske  Skue- 
spillerinder, som  tidligere,  lejlighedsvis  havde  optraadt  ved 
Elisabeths  Hof  og  i  den  engelske  Hovedstad. 

Endnu  i  1629  var  Londonerpublikumet  saa  uvant  med  at 
se  Kvinder  paa  Scenen,  at  Skuespillerinder  ved  en  fransk 
Trup  fik  raadne  Æg  og  Æbler  i  Hovedet,  da  de  viste  sig  og 
først  i  September  1656  betraadte  en  engelsk  professionel  Skue- 
spillerinde Scenen,  nemlig  Mrs,  Coleman,  Skuespilleren  Cole- 
mans Hustru,  der  udførte  en  Art  Operarolle,  lanthe^  i  Dave- 
nants  »The  siege  of  Rhodes«^).  Tidens  Smag  var  nu  ved  den 
stadige  Paavirkning  af  Italien  og  Frankrig  bleven  saaledes 
ændret,  at  der  i  samme  Davenants  kgl.  Bevilling  —  han  var 
Theaterdirektør  —  noget  senere  kunde  hedde;  »Hvor  Kvinde- 
roller i  Stykkerne  hidtil  have  været  spillet  af  Mænd,  hvilket 
Nogle  have  taget  Forargelse  af,  give  vi  for  kommende  Tider 
Tilladelse  til,  at  alle  Kvinderoller  spilles  af  Kvinder.« 

Vistnok  omtrent  ved  samme  Tid  optraadte  ogsaa  Kvinder 
i  Tyskland^  men  kun  i  Operaen.  De  første  egentlige  Skue- 
spillerinder finde  vi  ved  Magister  Velthens  Trup,  da  den  i 
Åaret  1685  fik  fast  Stade  som  kurfyrstelig-saksisk  Hoftrup. 
Ligesom  i  England  var  det  en  Skuespillers  Hustru,  der  gjorde 
Begyndelsen,  Direktørens  Kone  nemlig.  Madam  Velthen,  Sammen 
med  hende  optraadte  ogsaa  hendes  Søster,  og  næste  Aar  an- 
sattes nok  en  Skuespillerinde  Sara  von  Boxberg. 

I  Danmark^  hvor  den  professionelle  Skuespilkunst  først 
dannede  sig  saa  sent  som  i  første  Halvdel  af  18de  Aarhundrede, 
var  det  naturligt,  at  Skuespillerindernes  Optræden  kom  til  at 
falde  sammen  med  det  regelmsessige  Thealers  Indstiftelse  over- 
hovedet.   Dog  se  vi  mange  Kvinderoller  blive  spillede  af  Mænd, 


^)  Dette  Skuespil  var  ogsaa  paa  anden  Maade  en  Mærkepæl  1  engelsk  Theater- 
historie,  idet  det  var  den  første  engelske  Opera  og  det  første  Stykke  i  Eng- 
land, i  hvilket  der  blev  anvendt  egentlige  Dekorationer. 

saaledes  alene  i  »Barselstuen«  ikke  mindre  end  otte  af  Styk- 
kets mange  Damer,  iblandt  disse  selve  Barselkonen,  for  hvil- 
ken den  tidligste  kjendte  Fremstiller  er  Rose,  Helt  op  til  vore 
Dage  spilles  endnu  enkelte  Holbergske  Kvinderoller  af  Mænd, 
i  »Barselstuen«  saaledes  Ane  Signekælling  og  Gunild,  i  »Po- 
litiske Kundestøber«  Årianke  Grovsmeds;  ret  mærkeligt  er  det, 
at  den  meget  letfærdige  Lucretia  Peers  Datter  i  »Lykkelige 
Skibbrud«  i  gamle  Dage  blev  udført  af  Skuespillerinder,  men 
nu  af  Mænd.  — 

De  italienske  Commedia  delFarte  Truppers  kunstneriske 
Historie  falder  i  tre  Afsnit:  i  16de  Aarhundrede  vinde  de  deres 
Berømmelse,  i  17de  holde  de  den  vedlige  og  i  18de  tabe  de 
den.  Det  vilde  blive  næsten  uoverkommelig  svært  og  i  hvert 
Fald  i  Forhold  til  Arbejdet  for  lidet  lønnende  at  forfølge  de 
forskjellige  Selskabers  vekslende  Skæbner  og  sceniske  Bedrif- 
ter. Her  skal  kun  fremhæves  nogle  enkelte  af  de  Skuespillere 
og  Skuespillerinder,  som  især  udmærkede  sig  og  hvis  Navne 
ere  uadskilleligt  knyttede  til  visse  bestemte  Figurer. 

En  af  de  berømteste  Trupper  i  16de  Aarhundrede  var  »de 
Skinsgge€  og  navnlig  fik  den  Ry  under  Flaminio  Scalas 
Ledelse  1)  og  ved  Familien  AndreinCs  store  Dygtighed.  Om 
Scalas  Forfattervirksomhed  er  allerede  talt.  Han  var  den  første, 
der  med  Orden  og  Nøjagtighed  samlede  og  lod  trykke  de 
brugte  Scenarier  og  ovenikjøbet  yderligere  føjede  til  hvert 
Stykke,  hvad  hans  Ven  og  Kammerat  Francesco  Andreini  frem- 
hæver, en  Liste  over  alle  i  Komedien  forekommende  Rekvi- 


>De  Skinsyge  (i  Gelosi)  var  et  af  de  første  Kompagnier,  som  besøgte  Frankrig. 
Sammen  med  i  Confidenti  dannede  de  en  Tid  én  Trup  under  Navn  af  i 
Comici  Uniti  (>de  forenede  Skuespillere«),  men  i  Gelosi  løste  sig  snart  atter 
ud  og  spillede  siden  1576  afvekslende  i  Frankrig  og  i  Italien.  Kronisten 
L'Etoile  skriver  om  dem:  »De  italienske  Skuespillere,  som  benævnes  // 
Gelosi  ...  tog  fire  Sols  i  Salær  pr.  Hoved  af  alle  Franske,  og  der  var  et 
saadant  Tilløb,  at  de  fire  bedste  Predikanter  havde  ikke  saameget  alle  til- 
sammen, naar  de  prækede.« 

sitter,  en  Skik,  som  ogsaa  senere  bibeholdtes.  At  han  har 
været  en  dygtig  Direktør,  synes  aabenbart,  derimod  ved  vi 
intet  andet  om  ham  som  Skuespiller,  end  at  han  spillede 
ElskerroUer  under  Theatemavnet  Flavio. 

Som  Elsker  begyndte  ogsaa  Scalas  første  mandlige  Kraft 
Francesco  AndreinL  Det  var  en  dannet  og  velbegavet  Mand, 
Forfatter  ligesom  sin  Direktør;  han  var  hjemme  i  adskillige 
Sprog,  en  dygtig  Sanger  og  spillede  mange  Instrumenter.  Født 
omkring  1548  havde  han  i  sin  Ungdom  været  Soldat,  blev  saa 
fanget  og  solgt  som  Slave  af  Tyrkerne  i),  slap  atter  fri  og  blev 
Skuespiller.  Det  var  dog  ikke  som  Elsker,  han  vandt  sit  Ry, 
men  væsentlig  ved  sin  berømte  Capitan  Spavento,  hans  egen 
Opfindelse,  en  Figur,  hvis  utallige,  fantastiske  Pralerier  han 
siden  efter  udgav  under  Titelen  Le  Bravure  del  Capitano  Spa- 
vento.  Han  spillede  ogsaa  i  Dottore-Faget  og  opfandt  Figuren 
Dottore  Siciftano,  samt  Troldmandsfiguren  Falcirone.  En  saa- 
dan  Mangesidighed  var  paa  den  Tid  ikke  almindelig,  idet  hver 
Skuespiller  ellers  almindeligvis  havde  sit  bestemte  Fag,  uden- 
for hvilket  han  ikke  gik.  Efter  sin  Kones,  Isabellas  Død  i 
Aaret  1604  forlod  Francesco  Theatret  og  vendte  aldrig  siden 
tilbage  til  det,  skjønt  han  først  døde  1624. 

Han  elskede  nemlig  sin  Hustru  over  alt  og  hendes  pludse- 
lige Død  voldte  ham  saa  stor  en  Sorg,  at  han  ikke  mere 
kunde  beslutte  sig  til  at  optræde.  Efter  alle  samtidiges  Vidnes- 
byrd var  hun  ogsaa  nok  Kærlighed  værd.  Isabella  Andrdni 
var  uden  Sammenligning  sin  Tids  mest  fejrede  Skuespillerinde, 
en  virkelig  talentfuld  Forfatterinde,  skjøn  af  Legem  og  ædel 
af  Sind;  T^bella  di  norne,  bella  di  corpore  &  bellissima  d* animer ^ 


')  De  tyrkiske  Eøverstater  paa  AfHkas  Nordkysl  drev  som  bekjendt  en  livlig 
Handel  med  kristne  røvede  Fanger,  netop  i  denne  Periode.  Den  almindelig 
benyttede  Intrige  1  de  italienske  Stykker  med  de  bortrøvede  Sønner  og  Døtre 
var  altsaa  ikke  den  Gang  saa  usandsynlig,  som  den  nu  forekommer  os  at 
være. 

som  hendes  Mand  skrev  om  hende.    Hvad  Under  da,  at  hendes 
Samtid  forgudede  hende. 

Isabella  fødtes  i  Padua  Aar  1562  og  blev  som  knap  seksten- 
aarig  ung  Pige  engageret  som  Accesa^  Elskerinde,  af  Flaminio 
Scala.     Francesco  Åndreini  forelskede   sig  i  hende  og  giftede 
sig  med  hende  samme  Aar  1578.    Overalt  hvor  hun  kom  frem, 
gjorde  hun  den  største  Lykke  ved  sin  Skønhed  og  sin  Intelli- 
gens ;  Italiens  og  Frankrigs  Poeter  kappedes  om  at  prise  hende 
paa  deres  bedste  Vers ;  Tasso  skrev  Sonnetter  til  hende ;  Henrik 
IV  hædrede  hende  med  at  anvise  hende  en  særlig  smuk  Bolig 
under  hendes  Ophold  i  Paris; 
hun  var  Laureata  i  det  ansete 
Accademia  degli  Intenti  og  ved 
en  Fest  i  Rom  hos  hendes  Be- 
undrer.  Kardinal  Aldobrandini 
blev   hendes  Billede   ophængt 
og   bekranset   mellem   Tassos 
og  Petrarcas. 

Trods  de  mange  rosende 
Ord,  som  skreves  om  hende 
og  hendes  Kunst,  faa  vi  dog 

gjennem  de  altfor  almindelige  Fig.  33.    isabeiia  Åndreini. 

og  højtstemte  Vendinger  intet 

som  helst  Indtryk  af  Arten  af  hendes  Komediespil.  Selve 
Komedierne  gav  just  ikke  Elskerinderne  Anledning  til  at  ud- 
folde deres  Talent  synderligt;  men  det  maa  erindres,  at  Im- 
provisationsskuespilkunsten  ogsaa  udstrakte  sit  Omraade  over 
alvorlige  historiske  og  tragiske  Emner  og  det  tør  maaske  an- 
tages, at  det  særlig  var  her,  at  Isabella  brillerede.  Hendes 
ædle,  lidt  strænge  Profil,  som  man  ser  paa  den  Medaille,  der 
efter  hendes  Død  blev  præget  til  hendes  Minde,  (Fig.  33) 
synes  at  tyde  paa,  at  de  alvorlige  Karakterer  have  passet  bedst 
for  hende. 

18 

Da  I  Gelosiy  hvis  Pryd  og  Hovedstøtte  hun  naturligvis  var, 
efter  et  treaarigt  Ophold  i  Paris,  atter  skulde  tilbage  til  Italien, 
skrev  Isaac  de  Ryer  et  begejstret  Digt  til  Isabella  for  at  faa 
hende  til  at  blive.     Den  første  og  sidste  Strofe  lød  saaledes: 

Je  ne  crois  point  qu*  Isabelle 
Soit  une  femme  mortelle; 
C*est  plut6t  quelqu'un  des  dieux 
Qui  s'est  déguisé  en  femme, 
Afin  de  nous  ravir  Tåme 
Par  Toreille  et  par  les  yeux. 


Divin  esprit  dont  la  France 
Adorera  l'excellence 
Mille  ans  aprés  son  trépas, 
(Paris  vaut  bien  Tltalie) 
L*assistance  te  supplie 
Que  tu  ne  t*en  ailles  pas.^) 


Trods  denne  indtrængende  Opfordring  rejste  Isabella  allige- 
vel, men  naaede  ikke  længere  end  til  Lyon.  Hun  var  frugt- 
sommelig, kom  for  tidlig  ned  og  døde  den  10de  Juli  1604. 

Allerede  før  sin  Død  havde  hun  udgivet  en  Pastoral- 
komedie, Favola  pastorale,  ved  Navn  Mirtilla,  Senere  udgav 
hendes  Mand  og  Flaminio  Scala  hendes  Breve  og  andre  Skrifter  ^). 

Francesco  og  Isabella  Andreini  fik  i  Aaret  1579  en  Søn 
Giambattista  Andreini,  som  blev  en  dygtig  Skuespiller,  en  virk- 
som Theaterdirektør,  en  meget  frugtbar  Forfatter  og  et  mærke- 
ligt sammensat  Menneske.  Han  spillede  under  Navnet  Leiio  i 
samme  Trup  som    sine  Forældre,  indtil  Moderens  Død.    Han 


1)    Hele  Digtet  er  citeret  hos  M.  Sand  H  173  f. 

*)    Adolfo  Bartoli  giver  i  sit   ovenfor  cit.  Vsetrk  nogle  Prøver  paa  hendes  Vers. 
De  gjøre  et  helt  nydeligt  Indtryk. 

trak  sig  da  tilbage  sammen  med  Faderen,  i  den  Hensigt  lige- 
som denne  aldrig  mere  at  betræde  Scenen.  Allerede  næste  Aar 
dannede  han  dog  en  ny  Trup,  betitlet  i  Fedeli  og  som  Leder 
af  denne  spillede  han  i  adskillige  Aar  i  Italien,  indtil  han 
1613  blev  kaldt  til  Paris  af  Maria  af  Medici.  Han  havde 
samme  Aar  udgivet  et  Mysterium,  rappresentazione  sacra,  ved 
Navn  AdamOy  som  han  dedicerede  til  nævnte  Fyrstinde.  Hun 
fik  derved  Lyst  til  at  lære  ham  og  hans  Trup  at  kjende,  og 
han  spillede  nu  i  Paris  i  nogle  Aar,  gik  atter  til  Italien  1618, 
kom  til  Paris  tre  Aar  efter  og  spillede  i  fire  Aar  paa  H6tel  de 
Bourgogne.  Han  mistede  sin  Fader  og  tog  nu  en  meget  høj- 
tidelig Afsked  med  Frankrig  og  Theatret  overhovedet  i  et  lille 
Skrift  betitlet  Teatro  celeste.  Det  er  en  Samling  Sonnetter  af 
meget  from,  næsten  asketisk  Karakter,  i  hvilke  han  besynger 
en  Del  Helgener  og  nogle  dydige  Skuespillere  og  Skuespiller- 
inder, deriblandt  sin  Moder;  paa  Titelbladet  opfordrer  han 
:» poetisk  dem,  som  øve  Theaterprofessionen,  til  at  dyrke  deres 
Kunst  uden  at  krænke  Dyden,  saa  vel  for  her  paa  Jorden  at 
efterlade  sig  et  anset  Navn,  som  for  ikke  ved  Lastefuldhed 
at  spærre  sig  den  Vej,  som  fører  til  Paradis.«  Bogen  er  til- 
egnet Kardinal  Richelieu,  og  Sonnetten,  i  hvilken  han  tager 
Afsked  med  Scenen,  begynder  saaledes:  »Svigefulde  Scene, 
jeg  forlader  Dig!  Aldrig  mere  skal  det  hænde  mig  at  staa 
stolt  og  pyntet  paa  din  Grund.  Ja,  jeg  forlader  al  denne 
tomme  Prunk,  samtidig  med  at  jeg  Qærner  mig  fra  Frankrigs 
skjønne  Egne  .  .  .« 

De  højtidsfulde  Ord  forhindrede  ham  dog  ikke  i  at  blive 
ved  den  svigefulde  Scene  indtil  sit  treoghalvQersindstyvende 
Aar,  da  han  omsider  trak  sig  tilbage  for  Alvor,  hædret  med 
Fyrsters  Gunst,  udnævnt  til  Jagtkaptejn  hos  Hertugen  af  Mantua 
og  Medlem  af  Accademia  degli  Spensierati.  I  sit  lange  Theater- 
liv  forfattede  han,  foruden  flere  gejstlige  Skuespil  og  asketiske 
Digte  en  Række  Komedier,  som  var  yderst  løsagtige,  samt  et 

18* 

»fantastisk  Digt«  i  femogtyve  Sange  »Olivastro  eller  den  ulykke- 
lige  Poet«,  skrevet  i  Tidens  mest  overlæssede  og  indviklede 
Stil  og  fuldt  af  de  mærkeligste  Urimeligheder  i). 

Af  hans  Skuespil  ere  nogle  regelrette  italienske  Komedier 
i  den  sædvanlige  Stil,  men  nedskrevne  med  Dialog  og  alt,  ikke 
som  Scalas  i  Scenario-Form;  andre  ere  fantastiske  Trylle-  og 
Udstyrsspil ;  atter  andre  danne  paa  Grund  af  deres  fuldkomne 
Mangel  paa  Rimelighed  i  Form  og  Indhold  en  Slags  Genre 
for  sig.  Helt  igjennem  en  dramatisk  Vanskabning  er  saaledes 
la  Centauray  hvis  første  Akt  er  en  Komedie,  anden  en  Pastorale,, 
tredje  en  Tragedie.  I  Pastoralen  ere  Hovedpersonerne  en  hel 
Centaurfamilie,  Fader,  Søn,  Moder  og  Datter.  Forældrene,  som 
kæmpe  for  at  erhverve  sig  Øen  Cyperns  Krone,  dræbe  sig 
efter  en  Række  romantiske  Æventyr  i  Fortvivlelse,  og  den 
unge  Centaura^  Centaurdatteren,  bestiger  Tronen,  hvilket,  som 
Magnin*),  der  beskriver  Stykket,  rigtig  bemærker,  maa  have 
været  lettere  for  hende  end  at  sætte  sig  paa  den. 

Giambattista  Andreini  var  to  Gange  gift,  begge  Gange  med 
dygtige  Skuespillerinder,  først  med  Virginia  Ramponi^  kaldet 
Florinda,  efter  dennes  Død  med  Skuespillerinden  Lidia,  hvis 
Familienavn  ikke  er  kjendt. 

Foruden  denne  berømte  Familie  Andreini  fortjener  endnu 
at  nævnes  af  16de  Aarhundredes  Skuespillerinder,  Vincenza 
Armani,  der  kappedes  i  Berømmelse  med  den  skjønne  Isabella. 
Som  denne  var  hun  Digterinde,  foruden  at  være  Skuespiller- 
inde, men  desforuden  var  hun  Billedhuggerinde,  Sangerinde 
og  Musiker. 

Om  hendes  Skuespilkunst  siges  det,  at  »hun  spillede  i  tre 
forskjellige  Stilarter,  nemlig  i  komisk,  pastoral  og  tragisk  Stil, 
og   iagttog,   hvad    der  sømmede  sig  for  enhver,  saa  rigtigt,  at 


1)    A.  Bartoli:    a.  V.  CXIV. 

>)    Teatro    eeleste,    les   commencexnents  de   la  comédie  italienne   en    France.  — 
Eev.  d.  deux  mondes,  15  déc.  1847. 

Akademiet  degli  Intronati  i  Siena  flere  Gange  udtalte,  at  det 
lykkedes  denne  Dame  meget  bedre  at  tale  improvisatorisk  end 
de  fleste  fuldkomne  Forfattere  at  skrive  med  Overlæg  ^),  Og  hos 
en  anden  samtidig  Forfatter  hedder  det,  at  hun  »ved  at  efterligne 
Ciceros  Veltalenhed  har  stillet  Skuespilkunsten  i  Konkurrens 
med  Talerkunsten,  og  dels  ved  sin  vidunderlige  Skjønhed, 
dels  ved  sin  usigelige  Ynde,  har  hun  rejst  et  saare  pragtfuldt 
Mindesmærke  over  sig  selv  i  Tilskuerverdenen  og  gjort  sig  be- 
kjendt  som  den  fortrinligste  Skuespillerinde  i  vor  Tid.«  *). 

Hendes  Digte  roses  for  den  naturlige  varme  Tone,  i  hvilke 
de  ere  skrevne.  Hun  synes  ikke  at  have  været  smittet  af  den 
Petrarchisme,  som  ellers  gjorde  saamange  af  det  16de  Aar- 
hundredes  Lyrikere  ulæselige^). 

Til  Giovan  Battista  Andreinis  Trup  /  Fideli  hørte  en  Mand, 
som  senere  selv  dannede  et  Selskab,  der  bl.  a.  berejste  Frankrig 
og  gjorde  megen  Lykke.  Det  var  Opfinderen  2if  Beltrame-Tgpen, 
Nicolo  Barbieri,  en  Mand,  der  har  Betydning  for  det  italienske 
Theaters  Historie,  ikke  mindst  ved  det  flere  Gange  citerede 
Skrift,  han  udgav  under  Navnet  »Bønskriftet,  [la  Supplica] 
fortrolig  Tale  af  Nicolo  Barbieri,  kaldet  Beltrame,  rettet  til 
dem,  som  i  Skrift  eller  Tale  beskæftige  sig  med  Skuespillerne 
og  ikke  tage  Hensyn  til  dydige  Handlingers  Fortjeneste.  — 
Læsning  for  Standspersoner,  som  ikke  ere  helt  igjennem  kritiske 
eller  fuldkommen  taabelige.« 

Det  er  en  Slags  Forsvarsskrift  for  Skuespillerstanden,  men 
indeholder  derigjennem  en  Mængde  Oplysninger  om  Tidens 
Skuespillere,  som  have  været  senere  Forskere  til  stor  Nytte. 


1)    Bartoli:    NoHzie  istoriche   de'   Gom.  Italiani,  Padova  1782;  cit.  af  A.  BartoU, 

a.  st.  cxvin. 

•)    Garzoni:    Piazza  Universale,  738,  cit.  af  samme. 

*)   En  enkelt  Prøve  findes  hos  Bartoli  S.  CXIX.    Det  er  et  glødende  Elskovsdigt, 
men  helt  naturligt  i  Tonen  og  dog  klingende. 

Den  Maskefigur,  han  som  Skuespiller  var  Opfinder  af,  var 
en  Art  »værdig  Fader«,  en  klogere,  finere,  mere  menneskelig 
Pantalone,  som  han  kaldte  for  Beltrame,  Riccoboni,  og  efter 
ham  Maurice  Sand  og  flere,  har  fejlagtig  anset  Beltrame  for 
en  Tjenertype,  en  Slags  Scapin.  I  de  Stykker  som  Barbieri,. 
der  ligesom  næsten  alle  sine  fremragende  Kolleger  var  Skue- 
spilforfatter, har  efterladt  sig,  er  Beltrame  udelukkende  den 
fornuftige,  forsigtige  Fader.  Figurens  Udseende  er  mindre  ud- 
præget og  mindre  karikeret  end  Pantalones.  Kostymet  bestaar 
af  en  graa  Klædesvams,  Knæbenklæder  og  »Trousser«  o:  korte 
posede  Benklæder,  som  ellers  bares  ovel*  de  stramtsiddende^ 
lange  >Pantalons«  og  en  rummelig  Kappe,  alt  af  graat  Klæde^ 
Om  Livet  bar  han  et  Læderbælte  med  en  lille  Taske.  Masken 
er  krumnæset,  dog  uden  Overdrivelse,  og  han  bærer  mørkt 
Fuldskæg. 

Barbieris  bedste  Stykke  var  ^Vlnavertito  overo  Scapino  di- 
siurbato  e  Mezzetino  travagliato<^,  som  han  nedskrev  og  udgav 
med  fuldstændig  Dialog,  skjønt  det  oprindelig  var  spillet  som 
Improvisationsstykke.  Det  er  Forbilledet  for  Moliéres  TEtourdi 
OU  les  Contre-temps, 

Størst  Navn  og  mest  Berømmelse  vandt  dog  de  store 
komiske  Skuespillere  Scaramuccierne,  Harlekinerne,  Mezzetinerne 
og  hvad  de  alle  hed.  Ved  deres  Aands  og  deres  Legemers 
italienske  Smidighed,  ved  deres  mangfoldige  musikalske  og 
mimiske  Færdigheder,  der  allerede  hvilede  paa  en  fast  kunstne- 
risk Tradition,  men  tog  sig  helt  friske  ud  ved  det  Talent,  hvor- 
med de  blev  fremførte,  bedaarede  de  ganske  Hofpublikumet 
rundt  om  i  Europa,  og  lokkede  mangen  Subvention,  mange 
Gaver  og  Gunstbevisninger  ud  af  Kongerne  og  Fyrsterne,  Skue- 
spillernes daværende  bedste  og  undertiden  næsten  eneste  Er- 
hverskilde. 

En  uhyre  Berømmelse  vandt  saaledes  Tiberio  Fiorilli,  den 
fejrede  Scaramuccia,    Selv  om  han  ikke  just  var  Opfinderen 

af  denne  Figur,  thi  den  findes  allerede  blandt  Callots  Teg- 
ninger, var  han  dog  den,  der  bragte  den  i  Ry  og  som  gav 
den  sin  nye  og  endelige  Form.  Navnlig  i  Frankrig,  hvor 
Fiorilli  virkede  sin  meste  Tid,  blev  Scaramouche-Figuren  paa 


Fig,  34.     Tiberio  Fiorilli  som  Scaramouche. 

Mode.  I  Italien  havde  den  bestandig  været  en  Capitano- 
Type,  men  Fiorilli  lempede  den  efter  de  forskjellige  Stykker 
og  udstyrede  den  med  en  Uendelighed  af  mimiske  og  musi- 
kalske Hokus-Pokus,  som  ved  hans  geniale  Udførelse  syntes 
saa   vittige   og   tiltrækkende,   at  man,  som   Riccoboni  siger,  i 

Frankrig  satte  Scaramouche  »i  enhver  Sauce«  ^).  Tiberio 
Fiorilli  fødtes  i  Neapel  i  Aaret  1608  og  døde  i  Paris  Aar  1694. 
Hans  lange  Liv  er  beskrevet  i  en  kort  lille  Bog,  som  udkom 
Aarel  efter  hans  Død,  og  hvis  Forfatter  er,  eller  maaske 
snarere  udgiver  sig  for  at  være,  Fiorillis  yngre  Kollega  Angelo 
Constantini ').  Bogen  er  imidlertid  ikke  stort  andet  end  en 
Samling  flove  og  urimelige  Anekdoter,  der  skildrer  Skuespille- 
ren i  en  Mængde  æventyrlige  Situationer:  paa  Galejerne,  i 
Fængsel,  som  Tigger,  i  Havsnød,  men  bestandig  som  en  gjennem- 
ført  Kæltring,  der  som  en  Skade  rapser  alle  Værdigjenstande, 
som  skinne  ham  i  Øjnene.  Som  Biografi  har  den  nu  sjældne 
lille  Bog  ingen  Værdi  og  den  desavoueres  ogsaa  i  meget  kraf- 
tige Udtryk  af  Forfatter-Skuespilleren  Gherardi,  der  som  Fiorillis 
Efterfølger  dog  maatte  vide  Besked.  Imidlertid  ere  enkelte 
Smaapartier  af  Bogen  ikke  helt  saa  urimelige  som  de  andre. 
Saaledes  gives  der  et  nogenlunde  anskueligt  Billede  af  hans 
Udseende,  som  iøvrigt  støttes  af  et  vedføjet  Billede,  en  Efter- 
ligning af  et  Stik  af  N.  Bonnart  (se  Fig.  34)^).  Vi  se  her 
Fiorilli  som   en  lang,   lidt  højskuldret,   men   dog  rank  Mand, 

1)    »En  Italie  ce  personnage  n'a  jamais  fiait  d'autre  caractére  que  celui  du  Capi- 

tan;  mais  en  France  on  l'a  mis  å  toute  sausse>.  —  Ricc.  H  315, 
*)    La  vie  de  Scaramouche,  par  le  sieur  Angelo  Conitantini,  Comedlen  Ordinairt  du 

Roy  dans  sa  Troupe  Italienne,  sous  le  nom  de  Mezzetin.  —  A  Paris.    1695. 
•)    Det  berettes  gjeme  af  Fiorillis  Biografer  (bl.  a.  af  den  ellers  saa  korrekte  Jal 
i   hans  DicHonnaire  crittque),  at  der  under  dette  Bonnarts  Stik  staar  følgende 
Quatrain: 

Cet  illustre  Comedien 

Åttegnit  de  son  art  l'agreable  maniere 

n  fåt  le  mattre  de  Moliére 

Et  la  Nature  fut  U  sien. 
Dette    er   imidlertid    forkert      Under   det    her   meddelte    Stik    findes    denne 
Underskrift: 

Scaramouche  est  inimitable 

Pour  faire  des  sauts  periUeux 

Et  quand  il  a  ie  oentre  å  table 

n  8'en  acquitte  aussg  des  mieux. 
Den   anden   saa   hyppigt   citerede  Underskrift  har  jeg  ikke  ftmdet  paa  noget 
af  de   mig  bel^endte  Billeder  af  Scaramouche.     Jeg   har  i   alt  »et  syv,  for- 
uden den  lille  Qjengivelse  i  Constantinis  Bog. 


Digitized  by 


Google 


281 

lidt  før,  thi  han  var  en  stor  Spiser,  men  dog  uhyre  bevægelig. 
Baade  sin  Agilitet  og  sin  Rankhed  bevarede  Fiorilli  lige  til  sin 
høje  Alderdom;  det  var  ham,  som  i  sit  treogfirsindsty vende 
Aar  endnu  med  Lethed  kunde  uddele  Ørefigen  med  Foden. 
Hans  Optræden  var  væsentlig  mimisk  og  han  havde  i  Mimiken 
naaet  en  Fuldkommenhed,  som  gjorde  hans  største  kunstne- 
riske Lykke.  »Man  kan  endog  sige«,  hedder  det  i  Forordet 
til  hans  Biografi,  »at  alt  talte  i  ham,  hans  Fødder,  hans 
Hænder,  hans  Hoved,  og  at  den  ubetydeligste  af  hans  Stillin- 
ger var  grundet  paa  Eftertanke«.  Moliére  var  hans  ivrige  Be- 
undrer og  siges  at  have  lært  uhyre  meget  af  ham  som  Skue- 
spiller^). Bedre  Autoritet  kunne  vi  ikke  faa  til  at  bevidne 
hans  Fortræffelighed.  Gherardi  giver  os  dog  en  Beskrivelse  af 
en  af  hans  mimiske  Scener,  som  anskueliggjør  nok  saa  meget 
som  de  blot  rosende  Ord.    »Man  ser  her«,  siger  han,^)  »Scara- 


1)  Efter  andre  Udtalelser  maa  man  tro,  at  Moliére  ligefrem  har  taget  Under- 
visning i  Mimik  hos  den  italienske  Bufifoskuespiller.  I  det  Pasquil,  som  I^ 
Boulanger  de  Chalussy  skrev  over  Moliére  under  Titlen  Élomire  [Anagram  af 
Moliére]  hgpocondre  staar  saaledes: 

,  .  .  .  .  Par  exemple,  Élomire 

Veut  se  rendre  parfait  dans  Vart  de  faire  rire; 

Que  fait'il,  le  matois,  dans  ce  hardi  dessein? 

Chex  le  grand  Scaramouche  il  va  soir  et  matin. 

Lå,  le  miroir  en  main  et  ce  grand  homme  en  face, 

Il  n'est  contorsion,  posture  ni  grimace 

Que  ce  grand  écolier  du  plus  grand  des  bouffons 

Ne  fosse  et  ne  refasse  en  cent  et  cent  facons: 

Tant6t,  pour  ejcprimer  les  soucis  d'un  ménage. 

De  mille  et  mille  plis  il  fronce  son  visage, 

Puis,  joignant  la  pdlcur  å  ces  rides  qu'il  fait, 

D'un  mari  malheureux  il  est  le  vrai  portrait 

Aprés,  poussant  plus  loin  cette  triste  flgure, 

D'un  cocu,  d'un  jaloux,  il  en  fait  la  peinture; 

Tantet  å  pas  comptés  vous  le  voyez  chercher 

Ce  qu'  on  ooit  par  ses  geux,  qu'il  craint  de  rencontrer; 

Puis  s'arrétant  tout  court,  écumant  de  colire, 

Vous  diriei  qu'il  surprend  une  femme  adultére, 

Et  l'on  croit,  tant  ses  geux  peignent  bien  eet  affront, 

Qu'il  a  la  rage  au  coeur  et  les  cornes  au  front. 
«)    Colombine  Avocat  pour  et  contre,  2den  Akt,  Scene  7. 

mouche,  som  efter  at  have  stillet  alt  i  Orden,  hvad  der  er  i 
Værelset,  tager  sin  Guitar,  sætter  sig  i  en  Lænestol  og  spiller, 
medens  han  venter  paa  sin  Herres  Ankomst.  Pasquariel 
kommer  ganske  sagte  bag  ham  og  slaar  Takt  over  hans 
Skuldre,  hvad  der  sætter  Scaramouche  i  den  frygteligste  Skræk. 
Med  et  Ord,  her  er  det,  at  denne  uforlignelige  Scaramouche, 
som  har  været  Theatrets  Pryd  og  Mønstret  for  sin  Tids  be- 
rømteste Skuespillere,  som  af  ham  havde  lært  den  vanskelige 
Kunst,  som  er  saa  nødvendig  for  Folk  af  deres  Stand,  at  sætte 
Lidenskaberne  i  Bevægelse  og  forstaa  at  male  dem  rigtigt  paa 
Ansigtet;  her  er  det,  siger  jeg,  at  han  fik  Folk  til  at  daane  af 
Latter  i  et  godt  Kvarter  med  en  Forskrækkelsesscene,  hvor 
han  ikke  sagde  et  eneste  Ord.  Man  maa  ogsaa  indrømme,  at 
denne  fortrinlige  Skuespiller  besad  dette  mærkværdige  Talent 
i  en  saa  høj  Grad  af  Fuldkommenhed,  at  han  rørte  flere 
Hjærter,  ved  en  ren  Naturs  simple  Midler  alene,  end  sædvanlig- 
vis de  dueligste  Talere  ved  den  mest  overbevisende  Rhetoriks 
Skjønheder.  Hvilket  en  Gang  fik  en  stor  Fyrste,  som  saa  ham 
spille  i  Rom,  til   at  sige:     Scaramuccia  non  paria  e  dice  gran 

cose Og  for  at  bevidne  ham  den  Pris,  han  satte  paa 

ham,  lod  han  ham  kalde  til  sig,  da  Komedien  var  ude,  og 
forærede  ham  den  Karosse  med  seks  Heste  for,  i  hvilken  han 
havde  ladet  ham  hente.« 

Ved  Siden  af  Mimiken  var  det  Foredraget  af  Sange  med 
Akkompagnement  af  Guitaren,  Fiorillis  uadskillelige  Ledsager, 
der  satte  Kulør  paa  Scaramouche-Scenerne.  Constantinis  Bog 
beskriver  ret  anskueligt,  hvorledes  Fiorilli  vinder  Ludvig  den 
14des  Gunst  ved  et  lille,  meget  ejendommeligt  Sangnummer. 
»Saa  snart  han  stod  over  for  hans  Majestæt,  kastede  han  sin 
Kappe  paa  Gulvet  og  viste  sig  med  sin  Guitar,  sin  Hund  og 
sin  Papegøje.  Han  lavede  en  meget  fornøjelig  Koncert  med 
disse    to  Dyr,    som  han  havde  dresseret  til  at  tage  hver  sin 

Stemme,  og  hvoraf  det  ene  sad  paa  Halsen  af  hans  Guitar  og 
det  andet  paa  en  lille  Tabouret,  medens  han  sang  disse  Ord: 

Fa  la  ut  a  mi  modo  nel  cantar 

Re  mi  si  on  non  aver  lingua  a  quel  la 

Che  sol  fa  profession  di  farme  star 

Mi  re  resto  in  questo 

La  berinto  cKogni  mal  discerno 

Che  la  mi  sol  fa  star  in  questo  inferno. 

La  mi  fa  sospirare  la  notte  é  il  di 

Re  mi  rar  la  non  vol  el  Mi-o  dolor 

Lå  fa  far  ogni  canto  sol  per  mi 

Mi  mi  sol  moro  ristoro 

Non  son  mai  per  aver  in  sin  ch'io  spiro 

Che  la  sol  fa  la-mor,  io  Mi-ro-mi-ro, 

Disse  tre  Dyr  gjorde  deres  Pligt  saa  vel,  at  Kongen  fandt 
Behag  i  det  midterste,  som  var  Scaramouche ;  saa  at  han  siden 
den  Tid  har  haft  den  Ære  at  forlyste  denne  store  Konge  i 
mere  end  tredive  Aar,  idet  han  bestandig  syntes  ny  i  sine 
Manerer,  skjønt  han  ikke  skiftede  Figur.«  i) 

Ogsaa  andre  burleske  Viser  havde  Fiorilli  paa  sit  Repertoire, 
som  den  om  »det  forelskede  Æsel«,  hvor  han  efterlignede  den 
populære  Langøres  Skryden  i  en  opadstigende  Skala  fra  ut  til  la  ^\ 


1 )    Vie  de  Scaramouche,  S.  89  f.     Jeg  tør  ikke  indlade  mig  paa  at  levere  nogen 

Oversættelse  af  dette  mærkelige  Sangnummer. 
*)    Første  Vers  af  denne  Vise  lyder: 

L'Asinello  innamorato 
Canto,  é  raggia  å  tutte  Vhore 
Pare  un  Musico  affamato 
Quando  narra  il  suo  dolore, 
E  cantando  d'amor  va, 
Ut  re  mi  fa  sol  la. 

(Han  skryder.) 
Vie  de  Scaramouche,  S.  22. 

eller  om  »den  kastrerede  Kat«,  hvor  han  udtrykte  det  arme 
Djrrs  afmægtige  Elskovskvaler  saa  pudserligt,  at,  efter  hans 
Biografs  Sigende^  Hertugen  af  Florents,  for  hvem  han  havde 
sunget  den,  »styrtede  hen  og  omfavnede  ham  og  svor,  at  aldrig 
noget  Menneske  havde  moret  ham  saa  godt«. 

Som  man  ser,  var  det  just  ikke  de  fineste  Sjælstilstande, 
som  Fiorillis  Kunst  gjengav,  og  hans  Emner  minde  os  mest 
om  moderne  Klownstreger.  Men  ogsaa  disse  kunne  udføres 
med  overlegent  Talent,  skjønt  det  nu  kun  sjældent  ses.  Og  at 
Fiorillis  Talent  paa  det  burleske  Omraade  var  noget  ene- 
staaende,  kunne  vi  efter  alle  Vidnesbyrd  ikke  tvivle  paa.  At 
Ludvig  den  14de  satte  overmaade  megen  Pris  paa  ham,  have 
vi  haandgribelige  Beviser  paa  i  den  Mængde  Pengegaver,  som 
han  i  Følge  gamle  Regnskaber^)  fik  personlig  af  Kongen,  for- 
uden den  Subvention  paa  15000  fr.,  som  det  italienske  Theater 
i  Paris  aarlig  nød. 

Hans  Bekjendtskab  til  den  store  Konge  var  iøvrigt  af 
langt  ældre  Dato  end  antydet  i  Constantinis  Biografi.  Allerede 
1639  kom  han  til  Paris,  under  Ludvig  den  13de,  og  en  Gang 
var  han  tilsagt  til  Hove  sammen  med  sin  kvindelige  Kamme- 
rat Brigida  Bianchi.  Men  den  unge  Dauphin,  den  senere 
Ludvig  den  14de,  den  Gang  et  spædt  Barn,  behagede  just  at 
være  i  meget  slet  Lune  og  skreg  og  græd  ustanseligt  uden  at 
nogen  var  i  Stand  til  at  berolige  ham.  Tiberio  Fiorilli  sagde 
da  til  Dronningen,  at  hvis  han  maatte  tage  Prinsen  i  sine 
Arme,  skulde  han  paatage  sig  at  berolige  ham.  Han  fik  Lov 
dertil,  og  gjorde  nu  saa  mange  Løjer  og  skar  saa  vidunderlige 
Ansigter,  at  det  kongelige  Barns  Arrigskab  forvandledes  til  en 
hæftig  Munterhed,  hvis  Følger  endog  var  saa  kraftige,  at  de 
helt  ødelagde  Fiorillis  Scaramucciadragt,  til  det  forsamlede 
Hofs  store  Glæde.     Mange  Aar  efter   mindedes  Kongen  dette 


>)    Fremdragne  af  Jal:  Dictioimaire  critique. 

sit  første  Møde  med  Scaramouche  og  bevarede  ham  altid  i  sin 
Bevaagenhed. 

Fiorilli  var  to  Gange  gift  og  mange  Gange  forelsket.  Hans 
første  Kone  var  den  ansete  Soubretteskuespillerinde  Marinette 
eller  Signorina  Del  CampOy  som  hendes  Familienavn  var.  Hun 
døde  i  Italien,  medens  Fiorilli  slog  sig  ned  i  Paris,  hvor  en 
ung  tarvelig  og  meget  letfærdig  Pige,  Marie  Duval^  besnærede 
hans  gamle  Hjærte  i  den  Grad,  at  han,  trods  hendes  aaben- 
bare  Utroskab  mod  ham,  giftede  sig  med  hende  i  sit  firsinds- 
tyvende Aar,  hvorpaa  hun  udstyrede  ham  med  en  Hovedprydelse 
saa  anselig  som  nogen  af  dem,  han  hidtil  havde  spottet  i  sit 
lystige  Komediespil.  Fiorilli  maatte  endog  klage  til  Ludvig 
den  14de  over  sin  falske  Hustru  og  hun  blev  omsider  anbragt 
i  en  Korrektionsanstalt  for  løsagtige  Kvinder. 

Ifølge  sin  Biograf  efterlod  Fiorilli  ved  sin  Død  ca.  300,000 
fr.  til  sin  Søn,  der  var  en  lærd  og  fortjenstfuld  Præst,  foruden 
et  betydeligt  Legat  til  et  Kloster,  i) 

Fiorillis  Efterfølgere  som  Scaramuccia  var  Gandini,  Rau- 
zini,  Benozzi  og  flere,  men  ingen  naaede  den  Berømmelse  som 
Fiorilli,  og  i  Virkeligheden  døde  Figuren  med  ham. 

Den  eneste  italienske  Skuespiller,  der  kunde  maale  sig 
med  Fiorilli  i  Berømmelse,  var  hans  noget  yngre  Samtidige 
Giuseppe  Domenico  Biancolelli,  født  i  Bologna  Aar  1640,  død  i 
Paris  1688.  Han  var  af  Skuespillerfamilie  og  blev  allerede  fra 
Barn  opdraget  til  at  spille  Komedie  sammen  med  Forældrene, 
der  havde  Engagement  ved  en  Trup  i  Bologna.  Allerede  som 
ungt  Menneske  vandt  han  sig  et  godt  Navn  og  engageredes 
ved  Tabarinis  Trup  i  Wien.  Herfra  blev  han,  tyve  Aar  gammel, 
kaldt  til  Paris,  hvor  han  forblev  indtil  sin  Død. 

Han  engageredes  i  Paris  som  »anden  Zanni«  —  Harlekin, 
medens   Locatelli  spillede   første,  Trivellino.     Der   er   allerede 

1)   Vie  de  Scaramouche  S.  133:  Scaramouche  havde  iøyrigt  flere  Børn,  saavel  i 
som  udenfor  Ægteskabet. 


Digitized  by 


Google 


286 

omtalt  ovenfor  1),  hvorledes  Domenico  eller  Dominique,  som 
hans  sædvanlige  Navn  blev  i  Paris,  forandrede  Harlekins  tid- 
ligere Karakter  og  skabte  en  ny  Type,  mere  intelligent,  mere 
vittig  og  mere  agil  end  den  tidligere.  Han  spillede  ikke  andet 
end  Harlekinroller,  men  forstod  at  variere  dem  i  det  uendelige, 
ligesom  Fiorilli  sin  Scaramuccia. 

Ved  sin  Elegance  og  sit  smidige  Væsen  gjorde  han  sig 
meget  yndet  ved  Ludvig  den  14des  Hof  og  kappedes  ogsaa  her 
med  Fiorilli  om  den  store  Konges  Yndest. 

Sandsynligvis  have  de  to  Komikere  dog  været  meget  for- 
skjellige.  Domenicos  Komik  har  sikkert  været  en  hel  Del 
mere  sleben  og  gratiøs  end  den  grovkornede  Scaramouche. 
Man  behøver  blot  sammenligne  deres  Billeder.  Domenico  er 
paa  sit,  et  fortrinligt  Kobber  af  Hubert,  (se  Pig.  35),  klædt  paa 
som  en  Hertug  og  har  et  Smil  som  en  Statsmand;  den  lange, 
skæve  Fiorilli  er  én  gemytlig  Grimasse. 

Domenico  var  lille  og  blev  i  sine  sidste  Aar  noget  fed, 
hvad  der  generede  ham  en  Del  i  hans  Optræden.  Hans  An- 
sigt er  ret  kønt  og  klogt,  med  en  lille  spodsk  Mund  og  et  Par 
store,  melankolske  Øjne.  Hans  Temperament  var  i  Virkelig- 
heden ogsaa  melankolsk  2),  som  det  tidt  er  Tilfældet  med  Folk 
med  meget  Lune. 

Hans  Død  indtraf  meget  pludseligt  og  under  særegne  Om- 
stændigheder. Ludvig  den  14des  Dansemester  havde  optraadt 
for  Kongen  i  en  Balletentrée,  som  var  føjet  til  et  af  de  itali- 
enske Stykker.  Domenico,  som  var  en  meget  god  Danser, 
fandt  nu  paa  at  efterligne  den  franske  Dansemesters  Dans  paa 
en   saa  ubeskrivelig   komisk    Maade,    at    Kongen    morede   sig 


i)    Se  Side  247  f. 

*)  Naturligvis  berettes  den  uopslidelige  Anekdote,  at  D.  søgte  Raad  hos  en 
Læge  mod  sin  Melankoli  og  fik  til  Svar:  Gaa  hen  og  se  Dominique  som 
Harlekin,  ogsaa  om  denne  som  om  de  fleste  andre  store  Komikere.  Hvor 
den  hører  hjemme,  er  ikke  godt  at  sige.     Rimeligvis  dog  intetsteds. 

Fig.  35.     Harlekinen  Domenico  Biancolelli  (efter  et  Stik  af  Hubert). 

uhyre  derover.    Da  Domenico  lagde  Mærke  til  Kongens  Glæde, 
blev  han  ved,  længere  end  han  egenlig  kunde  holde  ud,  og 

fed,  som  han  var,  blev  han  overvættes  varm.  Det  var  ham 
ikke  muligt  at  komme  til  at  skifte  Klæder  efter  den  vold- 
somme Dans,  da  han  straks  skulde  spille  igjen,  og  han  for- 
kølede sig  derfor  stærkt,  fik  en  Lungebetændelse  og  døde  efter 
otte  Dages  Sygdom.  Datidens  Modeblad  Mercure  de  France 
skrev  bl.  a.  om  ham: 

Cependani  il  est  mort;  tout  le  monde  en  soupire: 
Qui  Veåt  jamais  pensé  sans  se  désespérer, 
Que  Taimable  Arlequin  qui  nous  a  tant  fait  rive 
Dåt  siidi  nous  faire  pieurer! 

Domenico  havde  de  sidste  sytten,  atten  Aar  baaret  det 
italienske  Theater  i  Paris.  Hans  pludselige  Død  blev  derfor 
et  meget  haardt  Slag  for  Skuespillerne.  I  en  Maaned  lukkede 
de  Theatret  og  før  Gjenaabningen  lod  de  opslaa  følgende  ret 
karakteristiske  Plakat:  »Vi  have  længe  vist  vort  Mismod  ved 
vor  Tavshed,  og  vi  vilde  forlænge  den  yderligere,  hvis  Fryg- 
ten for  at  mishage  Dem  ikke  var  stærkere  end  en  saa  ret- 
mæssig Sorg.  Vi  aabne  vort  Theater  næste  Onsdag,  den  første 
Dag  i  September  1688  [Domenico  var  død  2den  August]. 
Umuligt,  som  det  er  os  at  gjenoprette  det  Tab,  som  vi  have 
lidt,  byde  vi  Dem  det  bedste,  vor  Flid  og  Omhu  har  kunnet 
udrette.  Medbring  en  Smule  Overbærenhed  og  vær  overbevist 
om,  at  vi  ikke  ville  undlade  noget  af,  hvad  som  kan  bidrage 
til  Deres  Fornøjelse.«  ^) 

Efter  hans  Død  udkom  der  i  Paris  en  lille  Bog  om  ham 
betitlet:  Arlequiniana^  ou  les  bons  mot,  les  histoires  plaisantes 
et  agréables,  recueillies  des  conversations  d* Arlequin  (1694).  Bogen 
er  af  Skuespilleren  Carlo  Cotolendi  og  i  Upaalidelighed  og  flov 
Smagløshed  et  fuldkomment  Sidestykke  til  Constantinis  Vie  de 


1)    Meddelt  af  Maurice  Sand,  I  78. 

Scaramouche,     Ikke    desmindre    versere   dens   kjedsommelige 
Anekdoter  i  alle  Haandbøger. 

Domenico  Biancolelli  fik  i  Modsætning  til  Fiorilli  mange 
udmærkede  Efterfølgere.  Allerede  Aaret  efter  hans  Død,  den 
1ste  Oktober  1689,  debuterede  Evariste  Gherardiy  der  foruden 
ved  sin  Skuespillervirksomhed  har  gjort  sig  fortjent  ved  den 
store  Samling  af  Stykker,  hørende  til  det  italienske  Theaters 
Repertoire,  som  han  udgav  under  Titlen  Théåtre  italien  de  Ghe- 
rardi  ^)  ou  le  Recueil  gen.  de  toutes  les  comed.  et  scenes  Frangoises 
jouées  par  les  Comed.  Ital 

Ogsaa  Domenicos  Søn  Pietro  Francesco  Biancolelli  (f.  1680) 
var  en  dygtig  Harlekin.  Han  optraadte  under  sin  Faders  Navn 
Domenico  i  franske  Provinser  og  i  Italien,  og  spillede  i  Paris 
1710—1717  paa  Markedet  i  St.  Germain  og  andre  Steder*). 

Større  Ry  end  den  anden  Domenico  vandt  dog  det  18de 
Aarhundredes  to  berømteste  Harlekiner  Tommasino  og  CarlinOj 
som  vi  senere  skulle  komme  tilbage  til. 

I  Aaret  1697  afskedigedes  alle  de  italienske  Skuespillere  af 
Ludvig  den  14des  Tjeneste  og  det  italienske  Theater  i  Paris 
lukkedes.  Paris  havde  hidtil  været  de  omflakkende  Italieneres 
Yndlingshavn,  det  Sted,  hvor  deres  kunstneriske  Navn  og  Be- 
rømmelse smeddedes,  hvor  de  badede  sig  i  le  roi  soleiVs  Naades- 
straaler  og  nød  godt  af  hans  Guld,  og  hvor  de  gerne  blev 
siddende  fast  til  deres  Død.  De  havde  nu  begaaet  den  store 
Dumhed,  for  at  give  et  nyt  Stykke  en  forøget  Tiltrækning,  at 
kalde  det  med  Navnet  paa  en  forbudt  Roman  La  fausse 
prude  (den  falske  Snærpe),  og  man  saa  heri  en  Fornærmelse 


1)  Det  fortælles  overalt,  at  Gherardi  døde  Just  den  Dag,  da  han  havde  været  i 
Versailles  for  at  overrække  Dauphinen  sin  nys  udkomne  Bog.  Théåtre  italien 
er  imidlertid  saa  vidt  mig  bekjendt  ikke  udkommet  tidligere  end  1717  og 
Gherardi  døde  Aar  1700. 

S)  Han  var  altsaa  ikke,  som  den  ellers  saa  paalidelige  Ad.  Bartoli  siger,  (a.  St. 
CLXXVI)  sin  Faders  umiddelbare  Efterfølger,  bl.  a.  af  den  Grund,  at  han  kun 
var  8  Aar  gammel  ved  Faderens  Død. 

19 

mod  Kongens  for  sin  Fromladenhed  noksom  bekjendte  Mai- 
tresse Mme  de  Maintenon.  Theatret  lukkedes  uden  Skaansel. 
Stykket  var  iøvrigt  ganske  uden  nogen  som  helst  Forbindelse 
med  den  formentlige  Hentydning.  Dets  oprindelige  Titel  var 
»/a  finta  matrignat  (den  foregivne  Stifmoder),  men  Opførelsen 
fandt  aldrig  Sted,  saa  det  blev  ikke  Italienerne  muligt  at  be-r 
vise  deres  Uskyldighed. 

Trupens  Hovedstøtte  og  maaske  ogsaa  den,  der  var  Op- 
havsmand til  den  taabelige  Taktløshed,  var  —  foruden  Evariste 
Gherardi  —  den  letsindige  og  frække  Angelo  Consianiini  eller, 
som  hans  Theaternavn  lød,  Mezzeiino,  Forfatteren  til  Bio- 
graflen af  Scaramouche.  Han  havde  spillet  i  Paris  siden  1682, 
virket  sammen  med  Domenico  og  gjort  Lykke  ved  sit  friske, 
muntre  Spil,  som  understøttedes  af  et  livfuldt,  bevægeligt  An- 
sigt i)  (se  Fig.  36).  Ogsaa  udenfor  Scenen  havde  han  gode 
Indfald.  Brødrene  Parfait,  det  franske  Theaters  Historieskrivere 
fra  forrige  Åarhundrede,  berette  saaledes  en  virkelig  pudsig 
Historie  om  ham.  Han  havde  dediceret  et  af  ham  selv  for- 
fattet Stykke  til  Hertugen  af  Saint-Ågnan  og  vilde  nu  selv  over- 
række ham  Bogen,  i  det  Haab  at  faa  en  anselig  Erkjendtlig- 
hed  for  sin  Opmærksomhed;  thi  Hertugen  var  bekjendt  for 
sin  Gavmildhed.  En  Morgenstund  begav  han  sig  altsaa  til 
Paladset,  men  Schweitzeren  vilde  ikke  paa  nogen  Maade  ind- 
lade ham.  For  at  stemme  ham  mildere,  lovede  Constantini 
ham  da  en  Tredjedel  af  den  Gratifikation,  han  ventede  af  faa, 
og  kom  ind  ad  Porten.  Men  straks  paa  Trappen  stødte  han 
paa  Overlakajen,  der  var  lige  saa  umedgjørlig  som  Schweitze- 
ren. Constantini  lovede  ham  den  anden  Tredjedel  og  kom  nu 
saa  langt  som  til  Hertugens  Forværelse.  Men  her  mødte  ham 
Kammertjeneren,   endnu   mere  ubøjelig  end  de  to   andre;  og 


1}   Det   har   paa  Vermeulens  fortræffelige  Stik   en  ikke  ringe  Lighed    med   den 
ældre  Coquelins  Rendte  Træk. 

Fig.  36.     Angelo  Constantini  som  Mezzetino  (efter  et  Stik  af  Vermeulen). 

kun  med  Nød  og  næppe  fik  han  Adgang  til  Hertugen,  mod  at 
love  ham  den  sidste  Tredjedel. 

Ikke  saa  snart  var  ham  kommen  ind,  før  han  gik  lige 
hen  til  Hertugen,  rakte  ham  Bogen  og  sagde:  >Deres  Højhed! 
her  er  et  Theaterstykke,  som  jeg  tager  mig  den  Frihed  at 
overrække  Dem,  og  for  hvilket  jeg  beder  Dem  give  mig 
hundrede  Stokkeslag.« 

Hertugen  spurgte  naturligvis,  hvorfor  han  ønskede  sig  en 
saa  usædvanlig  Belønning,  og  Constantini  forklarede  ham  da 
de  Vanskeligheder,  han  havde  haft  med  at  komme  ind  til 
ham,  hvorpaa  Hertugen  gav  sine  Folk  en  drøj  Reprimande  og 
sendte  100  Louisd'orer  til  Constantinis  Kone,  som  intet  havde 
lovet. 

Da  den  italienske  Trup  opløstes,  fik  Constantini  Engage- 
ment i  Braunschweig,  og  herfra  sendte  August  11^  Kurfyrste  af 
Sachsen  og  Konge  af  Polen,  Bud  efter  ham  og  opfordrede 
ham  til  at  danne  en  italiensk  Trup  af  Skuespillere  og  Sangere 
til  at  spille  i  Dresden. 

Han  tog  med  Glæde  mod  Tilbudet  og  skilte  sig  fra  sit 
Hverv  med  saa  megen  Duelighed,  at  August  gjorde  ham  til 
Kammerherre  og  adlede  ham. 

Men  atter  her  skulde  en  kongelig  Mattresse  blive  ham 
skæbnesvanger.  Constantini,  som  i  Paris  havde  gjort  megen 
Lykke  hos  det  smukke  Køn,  forelskede  sig  i  Augusts  Yndlings- 
elskerinde  —  han  havde  som  bekjendt  mange  —  og  erklærede 
hende  sin  Kærlighed.  Men  ikke  nok  med  det;  overfor  Mai- 
tressen gjorde  han  Nar  af  sin  Velynder,  Kongen,  og  søgte  at 
nedsætte  ham  i  Damens  Øjne.  August  fik  nys  om  Sagen  og 
skjulte  sig  i  sin  Elskerindes  Værelse  paa  en  Tid,  da  et  Stævne- 
møde skulde  finde  Sted. 

Det  er  aldrig  nærmere  oplyst,  hvad  der  foregik,  undtagen 
dette,  at  Kongen  rasende  st3rrtede  frem  af  sit  Skjul  med  dragen 
Kaarde,   og   vilde   hugge  Hovedet   af  Skuespilleren.    Han  be- 

tænkte  sig  dog  og  nøjedes  med  at  lade  ham  arrestere  og  senere 
føre  i  Fængsel  paa  Slottet  Konigstein. 

I  tyve  lange  Aar  sad  den  arme  Mezzetino  her.  Da  for- 
barmede en  anden  af  Augusts  Elskerinder  sig,  uvist  af  hvilken 
Grund,  over  hans  Skæbne  og  formaaede  Kongen  til  at  aflaegge 
et  Besøg  i  Statsfængslet,  hvor  den  før  saa  kække  og  elegante 
Komiker  kastede  sig  for  hans  Fødder  som  en  gammel  Mand, 
med  et  Skæg,  som  han  havde  ladet  vokse  siden  sin  Fængsling. 
Nogle  Maaneder  efter  blev  han  sat  i  Frihed,  fik  sine  Ejendele 
tilbage,  men  udvistes  af  Dresden  og  Hertugdømmet  Sachsen. 

Constantini  drog  da  til  sin  Fødeby  Verona.  Men  hans 
urolige  Sind,  og  maaske  ogsaa  Trangen  til  Penge,  førte  ham 
efter  nogle  Aars  Forløb  til  Paris  igjen.  Her  havde  imidlertid 
i  Aai-et  1716  en  ny  italiensk  Trup  dannet  sig  efter  Ludvig  den 
14des  Død,  den  saakaldte  Troupe  du  Regent,  som  lededes  af 
Luigi  RiccobonL  Og  den  gamle  Mezzetino,  som  nu  var  om- 
kring de  tres,  henvendte  sig  da  til  sine  gamle  Kolleger  og 
foreslog  dem  hvad  vi  vilde  kalde  en  Gæsteoptræden.  Kamme- 
raterne, som  dels  var  glad  overraskede  ved  at  gjense  den  af 
Skæbnen  omtumlede  Mezzetino,  dels  vel  ogsaa  lugtede  en 
Sensationssukces,  engagerede  straks  Constantini  til  fem  Fore- 
stillinger for  den  ikke  ubetydelige  Sum  af  3000  fr.  Forvent- 
ningerne blev  heller  ikke  skuffede.  Tilstrømningen  var  saa 
overordenlig,  at  skjønt  Priserne  var  fordoblede,  maatte  der  dog 
afvises  Uge  saa  mange  Personer,  som  det  fulde  Hus  rummede. 
L.  Riccoboni  havde  skrevet  en  Lejlighedsprolog,  hvor  den 
gamle  Mezzetino  fremstilles  for  Momus  som  en  ærværdig  Ol- 
ding, og  derpaa  paa  hans  Bud  affører  sig  sine  Gammelmands- 
klæder  og  staar  i  sin  fordums  Mezzetinodragt.  I  denne  for- 
tæller han  en  Drøm,  han  nylig  har  haft.  Han  drømte,  siger 
han,  at  han  var  paa  ny  i  Paris,  paa  det  italienske  Theater. 
Og  op  af  Gulvet  skød  der  en  Guitar  og  han  syntes,  at  han 
endnu  kunde  synge,  skjønt  han  var  saa  gammel.    Medens  han 

fortalte,  kom  der  naturligvis  en  Guitar  op  fra  en  Lem  og 
Mezzetino  tog  den  og  sang  en  indsmigrende  Sang  for  det  be- 
gejstrede Publikum. 

Efter  denne  sin  sidste  Triumf  tog  Angelo  Constantini  atter 
tilbage  til  Verona,  hvor  han  døde  i  Slutningen  af  samme  Aar, 
1729. 

Den  Trup,  til  hvilken  han  i  sin  gamle  Alder  havde  sluttet 
sig,  var  iøvrigt  et  af  de  allerberømteste  italienske  Skuespiller- 
selskaber og  naaede  sin  Berømmelse  baade  ved  de  udmærkede 
Kræfter,  som  hørte  til  det,  og  ved  det  gode  Repertoire,  som 
det  opførte.  Lederen,  Luigi  Riccoboni,  har  adskillige  Gange 
været  nævnt  og  citeret  som  Forfatter  til  en  af  Hovedkilderne 
til  den  italienske  Maskekomedies  Historie.  Han  var  som 
Menneske  en  diametral  Modsætning  til  Constantini  og  en  af 
de  Skuespillere,  som  ved  sin  Dannelse  og  Intelligens  bidrog 
mest  til  at  gjøre  Standen  Ære. 

Han  hørte  til  en  gammel  og  anset  Skuespillerfamilie.  Hans 
Fader  Antonio  Riccoboni  var  en  udmærket  Pantalone  ved  Her- 
tugen af  Modenas  Hof  og  gjorde  sig  næsten  mest  berømt  ved 
det  frejdige  Afslag,  han  gav  den  almægtige  Ludvig  den  14de, 
da  denne  i  Aaret  1670  lod  sende  Bud  efter  ham  til  Versailles. 
Sønnen  Luigi  begyndte  ligeledes  sin  Løbebane  i  Modena,  hvor 
han  ogsaa  fødtes  (1675  ell.  77).  Det  i  Hertugens  Tjeneste  staaende 
Kompagni  lededes  den  Gang  af  en  Dame,  en  dygtig  og 
energisk  Skuespillerinde  Diana^),  Hun  gav  Riccoboni  det  The- 
atemavn,  under  hvilket  han  senere  bestandig  spillede,  Lelio,  i 
Stedet  for  det,  han  selv  havde  valgt:  Federigo^  hvilket  hun 
ikke  fandt  theatralsk  nok^).  Hun  gav  ham  ogsaa  en  Kone, 
en  ung  Skuespillerinde  ved  Selskabet,  som  hun  fik  ham  til  at 


^)    E.  Campardon  mener  i  sin  Comédiens  du  roi  de  la  troape  italienne^  at  hendes 

rette  Navn  var  Teresa  Corona. 
*)    Se  A.  Ademollo:     Una  famiglia  di  Comici  Italiani  nel  secolo  decimottavo.  — 

Firenze  1885,  S.  7. 

gifte  sig  med,  men  som  dog  snart  døde,  og  Riccoboni  giftede 
sig  saa  atter,  1707,  med  den  begavede  Skuespillerinde  Elena 
Ballettiy  bekjendt  under  Theatemavnet  Flaminia. 

Baade  Lelio  og  Flaminia  var  stærkt  literært  interesserede. 
Lelios  Ideal  var  det,  at  opvække  det  klassiske  Renaissance- 
drama,  baade  Komedien  og  Tragedien,  som  nu  næsten  ganske 
var  forsvundet  fra  det  italienske  Theaters  Brædder.  Han 
støttedes  i  denne  Bestræbelse  stærkt  af  Marchese  Maffeiy  der 
for  ham  eller  rettere  for  hans  Kone  skrev  sin  Merope;  derimod 
ikke  saa  stærkt  af  Publikum,  der  heller  saa  den  tilvante  Ini- 
provisationskomedie.  Selv  baade  skrev  og  oversatte  han  efter 
de  bedste  Mønstre,  saaledes  overførte  han  Racines  Britannicus 
paa  italiensk. 

Flaminia,  som  kaldtes  sin  Tids  Isabella  Andreini,  var  ud- 
mærket hjemme  i  sit  Lands  Poesi  og  selv  en  talentfuld  For- 
fatterinde. Bedst  af  hendes  ikke  faa  Skrifter  er  dog  maaske 
hendes  skarpe  Kritik  over  Mirabaud's  slette  franske  Over- 
sættelse af  Tassos  »Befriede  Jerusalem«,  en  Kritik,  som  hun 
skrev  i  Form  af  et  Brev  til  den  bekjendte  Abbé  Conti  og  som 
iøvrigt  havde  til  Følge,  at  den  franske  Oversætter  i  en  følgende 
Udgave  rettede  en  Del  af  de  værste  Fejl  og  takkede  sin  smukke 
Angriberske  for  Kritiken.  Interesssant  er  ogsaa  hendes  Be- 
dømmelse af  den  franske  Skuespiller  Barons  saakaldte  »nye 
Maner«.  Til  denne  sidste  ville  vi  ved  en  senere  Omtale  af 
den  berømte  franske  Skuespiller  komme  tilbage. 

I  Aaret  1716  kom  Ægteparret  Riccoboni  til  Paris  paa  Re- 
gentens, Philippe  af  Orleans,  Opfordring  og  aabnede  her  paany 
det  italienske  Theater  med  en  første  Rangs  Trup,  hvortil  blandt 
Andre  hørte  den  fortrinlige  Harlekin,  Tommaso  Antonio  Visen- 
tiniy  kaldet  Thomassin  og  Pantalonen  Pietro  Alborghetti,  den 
ansete  og  dannede  Giuseppe  Balletti^  secondo  amoroso  under 
Navn  af  Mario  og  hans  Hustru,  den  henrivende  Rosa  Benozzi 
(Silvia).  Riccoboni  spillede  selv  Første-Elskerne  og  de  tragiske 
Roller,  hans  Hustru  alle  Primadonnarollerne.    Den  Riccoboniske 

Trups  Optræden  i  Paris  var  vel  paa  en  vis  Maade  Kulmina- 
tionen af  den  italienske  Commedia  deir  Arte,  men  den  havde 
dog  allerede  den  Gang  tabt  noget  af  sin  specifike  og  nationale 
Ejendommelighed  og  efterhaanden  som  Skuespillerne  slog  sig 
mere  og  mere  fast  i  Frankrig  —  baade  Riccoboni  og  hans 
Hustru  lod  sig  naturalisere  —  paavirkedes  Repertoire  og  Spil 
i  høj  Grad  af  de  parisiske  Omgivelser,  saaledes  at  endog  Styk- 
kerne spilledes  paa  et  halvt  italiensk,  halvt  fransk  Kauder- 
vælsk, der  vel  som  en  øjeblikkelig  Kuriositet  kunde  virke  ret 
pudsigt,  men  som  dog  i  Længden  maatte  prædestinere  den 
italienske  Kunst  til  Undergang.  Karakteristisk  nok  er  ogsaa 
Riccobonis  Hovedværk,  »det  italienske  Theaters  Historiec, 
skrevet  paa  fransk.  Hans  Læredigt,  »Om  den  fremstillende 
Kunst«,  som  han  udgav  under  et  Ophold  i  London  1728,  er 
derimod  paa  italiensk. 

Som  Skuespiller  synes  Riccoboni  bedst  at  have  tolket  de 
voldsomme  Lidenskaber,  og  han  roses  for  sit  naturlige  og  liv- 
fulde Spil.  Datidens  Kritiker  ere  imidlertid  saa  sjældent  skil- 
drende, men  som  oftest  kun  ensformigt  rosende  eller  dadlende. 
Det  er  derfor  særdeles  vanskeligt  at  danne  sig  noget  klart  Be- 
greb om  de  forskjellige  Kunstnerpersonligheder. 

Riccoboni  var,  som  mange  af  de  italienske  Skuespillere, 
meget  reUgiøs.  I  Aaret  1729  trak  han  sig  tilbage  fra  Ledelsen 
af  det  parisiske  Selskab  og  rejste  med  Hustru  og  Søn  til 
Italien,  hvor  han  hos  Hertugen  af  Parma  havde  faaet  Ud- 
nævnelse som  »Superintendant  over  HoflForlystelserne« ;  men  da 
Hertugen  kort  efter  døde,  trak  Riccoboni  sig  fuldstændig  til- 
bage fra  Theatret  af  religiøse  Grunde.  I  et  Skrift,  som  han  i 
sit  Otium  forfattede  —  ogsaa  paa  fransk  —  og  som  han  kaldte 
»Afhandling  om  en  Reformation  af  Theatret«,  udtaler  han  som 
sin  Mening,  at  det  vilde  være  det  heldigste  helt  at  afskaffe 
Theatrene.  Men  i  Betragtning  af  de  mange  Vanskeligheder, 
som  en  saa  radikal  Forholdsregel  vil  frembyde,  foreslaar  han 

Regeringerne  i  del  mindste  at  forbyde  Dans  paa  Theatret, 
saavelsom  Stykker^  der  udelukkende  ere  byggede  paa  Kærlig- 
bedsemner. 

Skjønt  hans  Hustru  ogsaa  var,  eller  i  alt  Fald  blev  bigot, 
vendte  hun  dog  tilbage  til  det  italienske  Theater  og  spillede 
endog  lige  til  1752.  Hun  var  i  sine  unge  Aar  forgudet  af 
Pariserne,  men  bukkede  vel  under  for  den  samme  Svaghed, 
som  saa  mange  andre  Skuespillere  og  Skuespillerinder,  den, 
ikke  at  kunne  opdage,  at  hun  var  blevet  gammel;  thi  senere 
hen  høres  ikke  lutter  begejstrede  Røster  omkring  hende. 

Den  forfløjne  Lykkeridder  Jacques  Casanova  skildrer  i  sit 
»Livs  Historie«  et  Besøg,  han  aflagde  hos  de  gamle  Riccobonis 
i  Paris  Aar  1750.  Han  fortæller  saaledes:  »Hun  var  kjendt 
under  sit  Theatemavn,  som  var  Flaminia,  i  den  literære  Verden 

ved  nogle  Oversættelser') Da  jeg  var  blevet  forestillet 

for  Flaminia  som  Aspirant  i  den  literære  Verden,  troede  hun 
at  skulle  hædre  mig  med  at  henvende  Ordet  til  mig;  men  hun 
havde  Uret,  thi  jeg  fandt  hende  ubehagelig  i  Ansigt,  Tone, 
Stil,  i  Alt,  endogsaa  i  Stemmens  Klang.  Hun  sagde  mig  det 
ikke,  men  hun  lod  mig  forstaa,  at  berømt  som  hun  var  i  den 
literære  Verden,  vidste  hun,  at  hun  talte  til  et  Insekt.  —  Hun 
gjorde  Indtryk  af  at  diktere  og  troede  i  sin  Alder  af  tresinds- 
tyve Aar  eller  mere  at  have  Ret  dertil,  især  overfor  en  ung 
Novice  paa  femogtyve  Aar,  som  endnu  ikke  havde  beriget 
noget  Bibliothek.  For  at  gjøre  mig  behagelig  for  hende,  talte 
jeg  til  hende  om  Abbé  Conli,  og  i  en  eller  anden  Anledning 
citerede  jeg  to  Vers  af  denne  dybe  Forfatter.  Fruen  rettede 
mig  med  en  venlig  Mine  i  Udtalen  af  Ordet  scevra^  der  be- 
tyder adskilt,  og  sagde,  at  det  skulde  udtales  sceura,  idet  hun 
tilføjede,  at  jeg  ikke  maatte  blive  fortrydelig  over  at  faa  det 


1)   Casanova  lader  Ikke  den  gamle  Skuespillerinde  vederfares  Retfærdighed.    Hun 
havde  udgivet  langt  mere  end  »nogle  Oversættelser«. 

lært  i  Paris  den  første  Dag,  jeg  var  kommet  og  at  det  vilde 
gjøre  Epoke  i  mit  Liv. 

» —  Frue,  jeg  er  kommet  hertil  for  at  lære,  ikke  for  at 
sætte  til,  hvad  jeg  har  lært;  og  De  vil  tillade  mig  at  sige  Dem, 
at  man  bør  sige  scevra  med  V  og  ikke  sceura  med  U;  thi 
Ordet  er  en  Sammentrækning  af  scevera. 

» —  Det  kommer  an  paa,  hvem  af  os  to,  der  tager  fejl. 

> —  Det  gjør  De,  Frue,  efter  Ariost,  som  rimer  scevra  med 
persevray  et  Ord,  som  vilde  passe  daarligt  til  sceura,  som  ikke 
er  italiensk. 

tHun  vilde  blive  ved  at  hævde  sin  Mening,  da  hendes 
Mand,  en  Olding  paa  firsindstyve  Aar^),  sagde  hende,  at  hun 
havde  Uret.  —  Hun  tav  stille,  men  fra  det  Øjeblik  af  sagde 
hun  til  hvem,  der  gad  høre  paa  det,  at  jeg  var  en  Bedrager.*) 

t  Denne  Kvindes  Mand,  Louis  Riccoboni,  som  man  kaldte 
Lelioy  den  samme,  som  havde  ført  Truppen  til  Paris  i  Aarel 
1716  i  Hertug-Regentens  Tjeneste,  var  en  fortjenstfuld  Mand. 

»Han  havde  været  en  meget  smuk  Mand  og  nød  med 
Rette  offenlig  Agtelse,  ligesaa  meget  paa  Grund  af  sit  Talent, 
som  paa  Grund  af  sine  Sæders  Renhed.  € 

Casanovas  Skildring  er  tydeligt  nok  noget  farvet,  men 
ogsaa  andre  Forfattere  have  omtalt  Elena  mindre  godt  i  hendes 
ældre  Alder.  Hun  døde  dog  meget  hædret  (1771)  og  blev,  i 
Modsætning  til  de  franske  Skuespillere,  begravet  med  al  gejst- 
lig Honnør  i  St.  Sauveur-Kirken.     Luigi  Riccoboni  døde  1753. 


1)  Luigi  Riccoboni  var  i  1750  fem  eUer  tre  og  halvQenindstyve  Aar.  Han  siger 
selv,  at  han  i  1690  var  13  Aar,  se  Hist.  du  Th.  it  I  73. 

*)  Da  Casanova  virkelig  var  noget  af  en  Bedrager  og  da  sikkert  Elena  Ricco- 
boni nok  paa  Forhaand  gjennem  sine  Korrespondenter  i  Italien  vidste  Besked 
om  hans  Meriter,  er  det  forklarligt,  at  hun  ikke  har  vist  ham  særlig  Vel- 
vi^e,  hun,  der  paa  dette  Tidspunkt  havde  trukket  sig  helt  tUbage  fra  Verden, 
om  end  ikke  fra  Theatret.  Casanova  var  selv  Søn  af  en  italiensk  Skue- 
spillerinde, og  hans  Antecedentia  have  næppe  været  ubelijendte  for  det  itali- 
enske Theaters  ledende  Kræfter.  —  Den  ovenstaaende  Skildring  findes  i  Mé- 
moires  de  Jacques  Casanova  de  Seingalt,  Paris  1343,  I,  547. 

I  deres  Ægteskabs  første  Aar,  1707,  havde  Riccobonieme  faaet 
en  Søn  Anton  Francesco  Valentino,  som  fulgte  sine  Forældres 
Kald  og  debuterede,  19  Aar  gammel,  i  Marivaux's  la  Surprise 
(TAmour.  Allerede  to  Aar  tidligere  havde  han  faaet  opført  et 
dramatisk  Arbejde  og  hans  Debut'er  syntes  at  love  det  bedste. 
Som  Skuespiller  forestilledes  han  efter  Tidens  Skik  for  Publi- 
kum af  sin  Fader,  der  bad  om  Overbærenhed  for  den  unge 
Debutant  og  Luigi  Riccobini  fik  af  en  poetisk  begavet  Til- 
skuer følgende  opmuntrende  Tilsagn: 

Pour  ton  fik,  Lelio,  ne  sois  pas  alarmé, 

Il  n'a  pas  besoin  dindulgence; 

D'un  heureax  coup  dessai  le  parterre  charme 

ATa  pu  lui  refuser  toute  sa  bienveillance: 

Pour  ses  succes  futurs  cesse  done  de  trembler; 

Que  nulle  crainte  ne  fagite. 

Si  ce  n'est  davoir  dans  la  suite 

Un  généreux  rival  qui  pourra  fégaler 

Disse  skjønne  Spaadomme  skulde  dog  ikke  helt  gaa  i  Op. 
fyldelse.  Francesco  Riccobini  var  ganske  vist  en  begavet  Mand; 
men  stundesløs  og  urolig,  som  han  var,  naaede  han  aldrig 
helt  frem,  hverken  som  Skuespiller  eller  som  Forfatter.  Han 
forlod  flere  Gange  Theatret,  en  Gang  paa  Grund  af  en  Strid 
med  en  Maskinmester,  senere  for  at  kaste  sig  over  Alchymie 
og  Silkeormeavl,  ved  hvilke  to  Beskæftigelser  det  lykkedes 
ham  at  ruinere  sig  fuldstændigt.  I  sit  tooghalvtresindstyvende 
Aar  maatte  han  atter  vende  tilbage  til  Theatret.  Som  For- 
fatter og  Skuespiller  dyrkede  han  blandt  andet  sammen  med 
sine  Kolleger  og  Medarbejdere  Romagnesi  og  Biancolelli  Paro- 
dien, der  i  Øjeblikket  var  det  italienske  Theaters  Hovedtiltræk- 
ning. Naar  det  franske  Theater  havde  en  Sukces  i  Tragedien, 
kom  Italienerne  straks  efter  med  en  Parodi  over  samme  Emne. 
Navnlig   Voltaire   maatte   til   sin   store  Forbitrelse   holde  for. 

Zaire  blev  saaledes  under  Forfatterfirmaet  Romagnesi,  Biancol- 
lelli  og  Riccoboni  til  i  Trovatelli  eller  >den  af  Kærligheden 
civiliserede  Sultan«  i).  Francesco  Riccoboni  skrev  iøvrigt  ogsaa 
andet  end  Komedier.  Han  var  Medlem  af  det  bekjendte  ex- 
clusive  Selskab  le  CaveaUy  hvor  Collé  og  Crébillon  fils  blandt 
andre  færdedes  og  skrev  her  lige  som  sine  Fæller  Digte  til 
Vinens  og  Kærlighedens  Pris;  ogsaa  et  ræsonnerende  Værk 
om  Skuespilkunsten  Lart  de  théåtre,  trykt  1750,  foreligger  fra 
hans  Haand.  Han  døde  1772.  Den  ondskabsfulde  Abbé 
Voisenon  sagde  træffende  om  ham:  »Det  er  en  Mand,  hvem 
Gud  synes  at  have  givet  megen  Begavelse,  alene  for  at  faa 
ham  til  ideligt  at  vælge  det  forkerte.« 

I  Aaret  1734  havde  han  giftet  sig  med  en  ung  Pariserinde 
af  en  lidt  tvivlsom  Familie,  Marie  Jeanne  Laboras  de  Meziéres, 
der  gik  til  Theatret  som  den  øvrige  Slægt.  Hun  opnaaede 
dog  aldrig  at  blive  andet  end  en  slet  Skuespillerinde.  En  sam- 
tidig Chronist  skriver  om  hende:  »Mme  Riccoboni,  Skjønaand, 
Forfatterinde,  galant  Dame,  men  meget  daarlig  Skuespillerinde, 
har  i  26  Aar  spillet  nogle  Elskerinderoller;  hendes  Alder  og 
Figur  har  nødet  hende  til  at  opgive  dette  Fag  og  overtage 
Moderrollerne,  som  hun  aldrig  har  spillet  i  sin  borgerlige  Stand, 
skjønt  hun  i  45  Aar  har  arbejdet  ihærdigt  derpaa.« 

Langt  mere  Held  end  paa  Scenen  opnaaede  Madame  Ricco- 
boni i  Li tera turen  ved  en  Række  Romaner  i  engelsk  Smag*), 
som  hun  begyndte  at  skrive  i  en  ikke  helt  ung  Alder  og  som 
vandt  overordenlig  Yndest.     Hun  døde  gammel  og  fattig,  øde- 


1)  Voltaire  fingerede  stor  Ligegyldighed  overfor  disse  Parodier,  men  da  han  11748 
fik  at  vide,  at  der  forberedtes  en  Parodi  paa  SemtramiSy  løb  han  straks  til 
Dronningen  og  fik  sat  igjennem,  at  Parodien  blev  forbudt.  —  AdemoUo,  a. 
St.  s.  33  n.  1. 

^)  Grimm  omtaler  hendes  Bøger  med  megen  Ros  i  sin  Korrespondance  og  endog 
helt  op  i  Sainte-Beuves  Tid  have  de  endnu  Ry.  De  beKiendteste  Titler  ere 
Fanny  Butler,  Myladg  Ckitesby,  Lettres  d'EUsabeth-Sophie  de  ValUére,  ete. 

lagt  af  Revolutionen,  som  berøvede  hende  hendes  Pension,  i 
Paris  Aar  1792. 

Til  Riccobonis  Trup  hørte,  som  tidligere  nævnt.  Harlekin- 
spilleren Thomassin  (Antonio  Tomaso  Visentini).  Han  havde 
allerede  spillet  længe  i  Italien,  da  han  i  Paris  fik  sin  Be- 
rømmelse fastslaaet.  Han  var  en  stor  Ekvilibrist  og  gjorde 
halsbrækkende  Ture  rundt  i  Theatret,  paa  Tilskuerpladsens 
øverste  Balkonrækker,  indtil  Publikum,  hvem  disse  Kunster 
mere  forskrækkede  end  morede,  rent  ud  forbød  ham  det.  Det 
var  ogsaa  ham,  som  i  »Don  Juan  c  gjorde  den  tidligere  om- 
talte Tur  med  i  Forskrækkelsen  over  Stengæsten  at  slaa  en 
Saltomortale  med  det  fulde  Vinglas  i  Haanden. 

Men  desforuden  havde  han  en  virkelig  Skuespillerevne, 
som,  besynderlig  nok,  især  gik  i  alvorlig  Retning.  Han  kunde 
midt  i  Løjerne  faa  oparbejdet  rørende  Momenter  i  Rollen,  som 
bragte  Taareme  i  Tilskuernes  Øjne.  Brødrene  Parfait  skrive 
om  ham:  .  .  .  »Naturen  havde  gjort  en  fortrinlig  Skuespiller 
ud  af  ham,  denne  Terminus  at  tage  i  dens  mest  udstrakte 
Betydning.  Sand,  naiv,  original,  patetisk,  midt  i  den  Latter, 
han  vakte  ved  sine  Løjer,  kunde  et  Træk,  en  Refleksion,  som 
han  gjorde  til  en  Følelse  ved  sin  Maade  at  gjengive  den,  lokke 
Taareme  frem,  og  overraskede  selve  Forfatteren  i  de  skrevne 
Stykker,  saavel  som  Publikum,  og  det  tiltrods  for  den  Hindring, 
som  laa  i  en  Maske,  der  syntes  at  være  opfundet  ligesaa 
meget  for  at  skræmme,  som  for  at  vække  Latter.  Ofte  naar 
man  var  begyndt  med  at  le  af  den  Maade,  hvorpaa  han  ud- 
trykte Smerte,  endte  man  endog  med  at  føle  den  Rørelse,  som 
man  saa  ham  gjennem trængt  af.« 

I  den  komiske  Improvisation  synes  han  ikke  at  have 
været   saa   heldig.     I  alt  Fald  er  det  Collé's^)  Mening.     Han 


1)  Charles  CoUé,  1709—1783,  Komedie-  og  Visedigter,  Medlem  af  Selskabet  le 
CaveaUf  har  i  sin  Journal  historique  givet  en  Del  skarpe  Kritiker  over  den 
italienske  Trup  paa  hans  Tid. 


Digitized  by 


Google 


302 

skriver  om  ham  og  hans  Efterfølger  Carlino^  i  Anledning  af  en 
tredje  Harlekins  Debut,  følgende:  »Mandag  21de  ds.  [Juni  1751] 
var  jeg  paa  den  italienske  Komedie  og  saa  en  ny  Harlekin,  som  har 
spillet  der  i  flere  Dage.  Det  er  en  ret  væver  Slubbert,  en  Badut- 
springer, en  Slags  Linedanser,  en  Gøgler,  en  tarvelig  Skue- 
spiller; da  han  kun  er  her  paa  Gjennemrejse,  vilde  Italienerne 
ikke  have  begaaet  den  Ubehændighed,  at  lade  ham  betræde 
deres  Scene,  hvis  han  havde  været  bedre,  eller  blot  kunnet 
opveje  Carlin,  deres  nuværende  Harlekin.  Denne  sidste,  som 
i  nogle  Aar  har  haft  denne  Rolle  til  Eje,  skiller  sig  ikke  daar- 
ligt  fra  den,  skjønt  han  ofte  er  tung  i  sin  Aktion  og  bestandig 
dum  i  Repliken  [o:  den  improviserede],  hvad  saa  end  Til- 
hængerne af  dette  slette  Skuespil  sige.  Thomassiriy  hans  For- 
gænger, var  i  det  mindste  lige  saa  dum  som  Carlin,  ja  endog, 
om  man  vil,  mere;  men  han  bødede  paa  denne  Mangel  ved 
en  bestandig  Ild  i  Aktionen  og  ved  en  uforlignelig  Gratie. 
Denne  Skuespiller  havde  desuden  en  særegen  Force  for  en 
Harlekin,  det  patetiske  nemlig;  han  rørte  til  Taarer  i  visse 
Stykker,  saasom  »den  dobbelte  Ubestandigbed«,  »Timon«, 
»Slavernes  0«  og  flere;  hvilket  bestandigt  har  syntes  mig  et 
Vidunder  under  Harlekinmasken.«  ^) 

Tommassino  døde  57  Aar  gammel,  Aar  1739,  og  hans  Efter- 
følger blev  efter  to  Aars  Forløb  den  af  CoUé  nævnte  Carliiiy 
hvis  rigtige  Navn  var  Carlo  BertinazzL  Collé  dømmer  ham 
utvivlsomt  for  strængt.  I  alt  Fald  gaa  næsten  alle  andre  sam- 
tidige Domme  ud  paa  at  hæve  ham  meget  højt,  baade  som 
Skuespiller  og  som  Menneske.  Mest  Vægt  har  Garricks  Dom. 
Den  store  engelske  Skuespiller  var  hans  gode  Ven  og  satte 
megen  Pris  paa  ham.  Derimod  er  Carlins  Venskab  med  Pave 
Clemens  den  14de,  som  er  blevet  gjort  til  Gjenstand  for  digterisk 


1)    c.  CoUé:    Journal  et  mémoires,  éd.  Bonhomme,  I  328. 

Behandling  baade  i  en  Roman  og  et  Skuespil i),  hvor  man  ser 
den  hellige  Fader  høre  Harlekin  i  hans  Roller  og  endog  laane 
Penge  af  ham,  vistnok  Opspind.  I  alt  Fald  indskrænker  det 
sig  sikkert  til  et  Ungdomsbekjendtskab,  som  aldrig  er  blevet 
vedligeholdt. 

Utvivlsom  er  derimod  den  Lykke,  som  Carlo  Bertinazzi 
gjorde  i  Paris  og  som  gav  sig  Udslag  paa  mange  Maader, 
blandt  andet  ved  en  Mængde  beundrende  Vers,  som  skreves 
til  hans  Pris.  Et  Bevis  paa  hans  Berømmelse  kan  maaske 
ogsaa  ses  i,  at  de  smaa  russiske  Mopper,  hvis  sorte  Ansigter 
mindede  om  Harlekinmasken,  efter  ham  kom  til  at  hedde  og 
endnu  hedde  carlins.  Ligesom  sine  Navner,  blev  Bertinazzi 
meget  svær  paa  sine  gamle  Dage,  men  vedblev  dog  at  spille 
lige  op  til  sin  Død,  der  indtraf  i  hans  73de  Aar,  1783.  Goldoni 
skrev  om  ham  i  sine  Memoirer,  at  t  Naturen  havde  skænket 
ham  uforlignelige  Naadegaver:  hans  Skikkelse,  hans  Gestus, 
hans  Bevægelser  indtog  forud  til  hans  Gunst,  hans  Manerer 
og  hans  Talent  skaffede  ham  Beundring  paa  Scenen  og  Yndest 
i  Selskabet  Carlino  var  Publikums  Yndling«.  Bertinazzi 
tjente  iøvrigt  efler  Sigende^)  til  Forbillede  for  Goldonis Theater- 
figur  Le  bourru  bienfaisant  eller  som  Stykket  hed  herhjemme  »den 
butte  Velgjører.« 

Paa  samme  Maade  som  Carlo  Bertinazzi  var  »den  sidste 
Harlekin«,  det  vil  sige  den  sidste,  som  naaede  nogen  virkelig 
Berømmelse  i  denne  Rolle  og  med  hvem  Figuren  saa  at  sige 
døde  ud,  paa  samme  Maade  var  Antonio  Mattia  Collalto  »den 
sidste  Pantalone«.  Han  var  oprindelig  Dragonofficer,  men  for- 
lod den  militære  Stand  og  vandt  i  Italien  stort  Ry  som  Panta- 


1)  Romanen  hed  Clement  XIV  et  Carlo  Bertinazzi,  Correspondanee  inédite.  Den 
udgav  sig  for  at  være  en  ægte  Brevveksling  mellem  de  to  Mænd,  men  var 
forfattet  af  en  De  la  Touche  og  Aild  af  Urimeligheder.  Stykket  er  af  JRoc/ie- 
fort  og  Lemoine.  AdemoUo  optrevler  paa  en  meget  sindrig  Maade  i  sin  oven- 
for citerede  Bog  det  hele  Væv  om  Venskabet  mellem  Paven  og  Komikeren. 

«)   AdemoUo,  a.  St.  93. 

lonespiller.  Aar  1759  kom  han  til  Paris,  hvor  han  spillede 
til  sin  Død  1777  og  vandt  den  mest  enstemmige  Ros  for  sit 
naturlige  og  varierede  Spil  under  den  ikke  saa  særlig  tak- 
nemlig Pantalonemaske.  Sin  allerstørste  Sukces  havde  han  i 
et  Stykke,  han  selv  havde  forfattet,  »de  venetianske  Tril- 
linger«, hvor  han  spillede  tre  Brødre  med  en  saa  vidunderlig 
Karakteriseringskunst,  at  han,  skjønt  han  brugte  meget  smaa 
Midler  og  havde  aflagt  den  traditionelle  Maske,  gjorde  det 
næsten  uforstaaeligt  for  Tilskuerne,  at  den  samme  Mand  ud- 
førte de  tre  forskjellige  Figurer.  Den  gamle  Theaterskribent 
Francesco  Bartoli  beskriver  hans  Spil  saaledes:  »Han  gjorde 
ikke  andet  end  at  skifte  Paryk,  idet  han  efter  den  Figur,  som 
han  fremstillede,  havde  en  sort,  en  graa  (og  disse  runde)  og 
den  tredje  efter  fransk  Mode  med  tilhæftet  Pung;  med  denne 
lillebitte,  men  dog  betydningsfulde  Forandring,  hvortil  kom  en 
fuldstændig  Forandring  af  Stemmen  og  Holdningen,  var  der 
mange,  som  ikke  kunde  faa  i  deres  Hoved,  at  det  bestandig 
var  ham,  som  udførte  de  tre  Personer«. 

Selv  Kritikere,  som  ikke  yndede  den  italienske  Komedie 
paa  denne  Tid,  maatte  bøje  sig  for  hans  Talent,  ligesom 
alle  respekterede  hans  fordringsløse  og  til  Hjemmet  knyt- 
tede Privatliv.  Grimm,  som  ellers  har  givet  mangen  slem 
Skose  til  Commedia  dell'  Arte-Spilleme  skrev  om  Collaltos 
Død  i  sin  Correspondance  (September  1777):  »Mellem  de  uop- 
rettelige Tab,  som  Literaturen  og  Kunsten  har  lidt  i  Aar, 
bør  man  ikke  glemme  Sieur  Colalto,  som  spillede  Pantalon- 
roUerne  ved  den  italienske  Komedie.  Han  forenede  den  For- 
tjeneste, at  være  en  fortræffelig  Skuespiller,  med  den,  at  have 
forfattet  adskillige  udmærkede  Stykker,  blandt  andre  »de  tre 
Trillingbrødre«,  et  Arbejde  med  en  overlegent  ført  Intrige,  fuldt 
af  originale  Situationer  og  sand  Komik.  Under  den  latterligste 
og  hæsligste  Maske  var  der  ikke  en  Følelse,  ikke  en  Liden- 
skab, som  han  ikke  forstod  at  udtrykke  med  megen  Varme 

og  Sandhed,  hans  Talent  overvandt  Vanskelighederne  ved  det 
usandsynlige  i  Kostyme  og  Rolle.  I  den  nys  anførte  Komedie, 
hvor  han  spillede  med  blottet  Ansigt,  saa  man  ham  frembringe 
den  fuldkomneste  Illusion,  spille  saa  at  sige  paa  én  Gang  tre 
absolut  forskjellige  Roller,  synes  vekselvis  lidenskabelig  for- 
elsket, brysk  og  haard,  kejtet  og  idiotisk,  og  synes  det  med 
en  saadan  Trolddom,  at  selv  Øjne,  der  var  nok  saa  vante  til 
hans  Ansigt,  havde  Møje  med  at  kjende  ham.  Hans  person- 
lige Karakter  var  præget  af  en  Beskedenhed  og  Jævnhed,  som 
ikke  ere  almindelige  i  hans  Stand.  Han  kjendte  ingen  anden 
Lykke  end  den  at  leve  fredeligt  i  sin  Families  Skød  og  gjøre 
godt  mod  de  Stakler,  som  tilfældig  tilbød  sig  for  hans  Gav- 
mildhed.« — 

Vi  have  forfulgt  den  italienske  Maskekomedies  Historie 
længere  op  i  Tiden  end  dette  Binds  Plan  egentlig  tillader. 
Saaledes  som  nemlig  denne  ejendommelige  Kunstart  fødtes  i 
Renaissancen,  saaledes  holdt  den  sig  væsentlig  uforandret  ind- 
til op  i  det  18de  Aarhundrede.  Fra  dette  Tidspunkt  af  ind- 
træder der  et  Vendepunkt  i  dens  Liv. 

I  Udlandet  begyndte  Smagen  at  vende  sig  fra  den.  Selv 
i  Frankrig,  hvor  den  dog  havde  haft  saa  fast  Fod,  begyndte 
Grunden  at  vakle  og  i  Tyskland,  hvor  Improvisationskomedien 
var  gaaet  over  i  Hænderne  paa  de  nationale  Skuespillere,  tog 
man  sig  nu  for  at  fordrive  den  som  et  farligt  Ukrudt. 

I  selve  Italien  begyndte  endog  dens  egne  Fæller  at  falde 
den  i  Ryggen.  Carlo  Goldoniy  der  havde  været  en  af  de  frugt- 
bareste og  dygtigste  Scenario-Forfattere,  vilde  senere  helst  helt 
have  taget  Livet  af  de  gamle  Maskefigurer,  og  endog  Carlo  Gozzi, 
dens  ivrigste  og  mest  brændende  Forsvarer  og  Tilhænger,  blev 
den  ikke  helt  tro  til  det  sidste.  Disse  to  Mænds  Forhold  til 
det  italienske  Theater  vil  blive  behandlet  i  kommende  Bind. 

Improvisationskomedien  er  iøvrigt  ingenlunde  død,  saa- 
lidt  som  dens  Masker.    Den  lever  endnu  i  bedste  Velgaaende 

i  Italien,  selv  om  det  ér  gaaet  noget  tilbage  for  den  paa  dens 
gamle  Dage;  den  faar  ikke  mere  Subventioner  og  Pensioner 
af  Europas  fornemste  Fyrster,  den  spilles  ikke  paa  de  fine 
Theatre  og  til  dyre  Priser.  Den  nøjes  med  en  lille  folkelig 
Fjælebod  og  med  de  Soldi,  som  det  fattige,  men  begejstrede 
Publikum  vil  give  den. 

Ud  i  Europa  derimod  kommer  den  ikke  mere.  Der  ses 
den  "nu  kun  in  effigie  paa  Marionettheatrene,  hvor  Polichinelle, 
Guignol,  Punch  and  Judy,  Hans  Wurst,  Mester  Jakel  ere  de 
sidste  Levninger  af  den  fordum  saa  mægtige  Kunstkomedies 
Masker  ^). 

Men  om  end  den  selv  ikke  mere  færdes  blandt  os,  se  vi 
nok  af  de  Spor,  den  har  sat.  Hvad  Moliére  skylder  den 
italienske  Komedie,  baade  som  Forfatter  og  som  Skuespiller, 
er  overordenligt  Ikke  alene  er  en  Slump  af  hans  Komedier 
i  Sujet  og  Scenegang  ligefremme  Efterligninger  af  de  italienske 
Scenarier,  men  ogsaa  hans  hele  Prosadialog  med  de  korte,  tæt 
ind  i  hinanden  gribende  Repliker,  som  slynges  fra  Mand  til 
Mand,  og  nu  og  da  afbrydes  af  lange,  fastbyggede  Tirader, 
der  danne  som  Hvilepunkter  eller  Kulminationer  i  den  feber- 
agtig hurtige  Ordkamp,  bærer  et  tydeligt  Præg  af  sit  Forbillede. 
Som  Skuespiller  studerede  Moliére  direkte  under  Italienerne 
og  baade  i  Provinserne  og  i  sin  første  Tid  i  Paris  spillede  han 
sine  komiske  Roller  ganske  i  italiensk  Stil,  improvisatorisk  og 
med  Maske. 

Saavel  i  Spanien  som  i  England  er  Paavirkningen  ogsaa 
umiskjendelig,  om  den  end  her  ikke  satte  saa  dybe  Mærker 
som  i  Frankrig;  i  Tyskland  beherskede  den  improvisatoriske 
Skuespilkunst  og  Harlekinaderne,  rent  efterlignet  efter  Italienerne, 
en  lang  Tid  Theatret;  hvad  vor  egen  begyndende  Skuespil- 
kunst gjennem  Holberg  har  lært  af  italiensk  Smag,  er  ikke  let 

1)   Det  bør   dog  ikke  glemmes,  at  vi  Just  her  i  Danmark  have  et  endnu  tyde- 
ligere Minde   om  den  italienske  Komedie  i  den  nuværende  TivoUimntomime. 

at  paavise,  men  at  Holberg  selv  har  modtaget  meget  betyde- 
lige Impulser,  maaske  endnu  betydeligere  end  hidtil  paaagtet, 
af  dette  Theater,  synes  ganske  utvivlsomt. 

For  Skuespilkunsten  rundt  i  Europa  har  da  »Kunst- 
komedien« været  af  uberegnelig  Betydning.  Som  de  flagrende 
Insekter,  der  paa  deres  Vej  fra  Blomst  til  Blomst  fuldbyrde 
Befrugtningen  for  de  ellers  hjælpeløse  Planter,  saaledes  svirrede 
de  brogede  Masker  rundt  fra  Land  til  Land,  uvidende  om  den 
civilisatoriske  Befrugtning,  som  de  førte  med  sig  og  uden  at 
ane,  at  det  var  dem,  som  havde  frembragt  de  herlige  Frugter, 
de  saa  udfolde  sig  efter  dem. 

Senere  hen  blev  de  klogere  paa  deres  Værd  og  vilde  endog 
hævde  sig  som  de  eneste  Bærere  af  den  rene  Skuespilkunst. 
De  saa  ned  paa  dem,  som  blot  kunde  sige  de  udenadlærte 
'Ting  og  mente,  at  kun  i  Improvisationen  laa  den  ægte  Kunstner- 
begavelse. 

De  glemte,  at  Skuespilkunstens  Styrke  ikke  er  hvad  der 
siges,  men  hvorledes  det  siges. 


20* 

RENAISSANCESCENENS  UDVIKLING. 

Den  simple  Tribunescene.     Den  engelske  Theaterbygning  paa  Shakespeares  Tid.     Scenen 

i  Spanien.       »Le  décor  simultane  i  Frankrig.       PaUadios  »olympiske  Theater*.       Det 

italienske  Dekorationsprincip.     Belysning. 

Det,  som  betinger  Renaissancetheatrets  Forskjel  fra  Middel- 
alderens, er  væsenligt  to  Ting:  Skuespilkunstens  Overgang  til 
fagmæssige  Udøvere  og  Forestillingernes  Indflytten  fra  den  fri 
Luft  til  lukkede  Lokaler. 

Saalænge  Skuespillene  var  en  Folkefest,  til  hvilken  alle 
efter  Evne  gav  deres  Bidrag,  lod  det  sig  gøre  at  give  Fore- 
stillingerne den  Glans  og  Pragt,  som  vi  have  set  de  store 
Mysterieopførelser  udfolde,  og  man  kunde  anvende  saa  megen 
Tid  og  saa  mange  Penge  paa  Indstuderingerne,  at  Forestil- 
lingerne blev  Mærkepæle  i  Byens  eller  Egnens  Historie. 

Helt  anderledes  stillede  det  sig,  da  Skuespillene  gled  over 
i  den  fremspirende  fagmæssige  Skuespillerstands  Hænder.  De 
første  Skuespillere  var  fattige  Folk,  hvem  Kampen  for  Brødet 
tvang  til  at  drage  fra  Sted  til  Sted.  Som  aUe  vagabonderende 
Tilværelser  betragtedes  de  med  skæve  Øjne  af  Øvrigheden  og 
de  satte,  bosiddende  Boi^ere,  og  man  ansaa  det  egentlig  for 
en  Art  Prelleri,  at  de  tog  Penge  for  deres  Arbejde,  hvorfor 
ogsaa  Myndighederne  bestandig  sørgede  for,  at  Betalingen  ikke 
blev   for   høj.     Men   selv   om  de  havde  tjent  mere,   end   de 

gjorde,  vilde  dog  det  store  Mysterieapparat  langt  have  over- 
steget deres  Evner,  og  det  gik  da  saaledes,  at  Skuespillene  fra 
den  største  Pragt  sank  ned  til  den  yderligste  Tarvelighed. 
Hermed  udelukkedes  af  sig  selv  Mysterierne  fra  Scenen;  thi 
disse  kunde  ikke  leve  uden  Pomp,  Pragt  og  Bekostning;  og 
Repertoiret  blev  Farcer,  Moraliteter  og  senere  Komedier,  Tra- 
gedier, Tragikomedier,  Pastoraler,  skrevne  og  indrettede  efter 
den  nye  Scenes  Krav. 

Endvidere  var  det  en  Livsbetingelse  for  den  nye  Stand  at 
spille  langt  hyppigere  end  man  tidligere  havde  gjort.  Men 
denne  Omstændighed  nødte  hurtig  Skuespillerne  til  at  søge 
inden  Døre.  Man  kunde  ikke  udsætte  sig  for  Gang  efter 
Gang  at  faa  sin  Forestilling  ødelagt  af  Regnskyl  eller  andet 
ugunstigt  Vejr. 

I  Italien  med  det  stabile  Klima  gik  det  an,  og  vi  se  ogsaa 
her  mange  Friluftstheatre  endnu  den  Dag  i  Dag.  Men  medens 
disse  moderne  Arenaer,  som  de  nu  gærne  kaldes,  kun  have 
Tilskuerpladsen  under  aaben  Himmel,  var  det  gamle  Renais- 
sancetheater  i  sin  simpleste  Form  saa  frit  og  aabent  som  vel 
muligt. 

Det  bestod  af  en  firkantet  Træestrade,  hen  ved  tre  Alen 
høj,  forneden  dækket  af  Tæpper  paa  alle  Sider,  foroven  paa 
den  ene  Side  afgrænset  af  et  Dekorationstæppe,  som  var  op- 
hængt paa  sammenslaaede  Lægter;  dette  dannede  Baggrund; 
de  tre  andre  Sider  var  derimod  fri.  Bag  Dekorationstæppet 
var  Skuespillernes  Paaklædningsrum ,  fælles  for  Damer  og 
Herrer,  og  tillige  det  Sted,  hvor  de  Optrædende  trak  sig  til- 
bage, naar  de  intet  havde  at  gjøre  paa  Scenen.  Thi  den 
middelalderlige  Skik,  at  alle  Agerende  forblev  synlige  for  Til- 
skuerne under  hele  Forestillingen,  passede  ikke  mere  til  For- 
holdene, ikke  mindst  fordi  den  samme  Skuespiller  i  de  smaa 
professionelle  Trupper  ofte  maatte  spille  flere  Roller  og  fordi 
det  nye  Repertoire  krævede  bestemte  Ind-  og  Udgange,  samt 

for  enkelte  Personers  Vedkommende  stadige  Omklædninger 
og  Forandringer. 

Dekorationstæppet  var  enten  malet  som  et  perspektivisk 
Landskab,  en  Gade  eller  lignende,  og  i  saa  Fald  gik  Personerne 
ud  og  ind  paa  Siderne,  ved  simpelthen  at  trække  Tæppet  lidt 
fra.  Saaledes  gaar  det  for  sig  paa  Callots  ovenfor  meddelte 
Radering  (Fig.  18),  der  vel  er  lille,  men  yderst  tydelig  og  op- 
lysende. Eller  ogsaa  var  Baggrundstæppet  kun  almindelige 
Draperier,  og  i  saa  Fald  gik  de  Spillende  ud  og  ind  paa  for- 
skjellige  Steder,  ligesom  de  gjennem  Draperiets  Folder  kunde 
stikke  Hovedet  ind,  naar  de  selv  usete  skulde  belure  de  op- 
trædendes Replikker.  Denne  sidste  Ordning  synes  at  have 
været  den  almindeligste;  i  alt  Fald  vise  de  fleste  Billeder 
os  et  saadant  folderigt  Baggrundstæppe  med  fremstikkende 
Hoveder;  se  saaledes  Fig.  19.  Utvivlsomt  har  det  ogsaa  været 
den  ældste  Ordning,  og  det  malede  Bagtæppe  er  en  senere 
tilkommen  Reform. 

Franske  Kobberstik  fra  det  16de  Aarhundrede  vise  os 
ganske  den  samme  sceniske  Indretning;  kun  er  Theatret  her 
inden  Døre.  Baade  Jean  de  Gourmonts  og  Liefrincks  Stik 
(Fig.  14  og  15)  have  den  samme  Træestrade  —  paa  Gour- 
monts Billede  er  den  lidt  over  Mandshøjde  —  og  det  samme 
folderige  Draperi  til  Baggrund.  Paa  el  tredje  fransk  Stik  — 
Fig.  37  —  et  Titelbillede  til  en  Terentsudgave  fra  Slutningen 
;  af  16de  Aarhundrede,  se  vi  en  lidt  bestemtere  og  udførligere 
Ordning.  Her  er  Draperiet  delt  i  fire  Afdelinger,  hver  med 
sin  Overskrift;  det  vil  sige,  man  havde  fire  bestemte  Angivelser 
af  Steder  paa  Scenen. 

Selve  Skuepladsen  er  paa  alle  mig  bekjendte  Billeder  &^ 
denne  Tid  aldeles  tom;  men  disse  Billeder  fremstille  ogsaa 
alle  Farce-  eller  Komediescener.  Der  er  ingen  Grund  til  at 
tro,   at   man   ikke   i  Tragedier,   Tragikomedier  og  Pastoraler 

skulde  have  brugt  visse  Sætstykker  som  Træer,  Klipper,  Huler 
og  lignende,  selv  om  de  var  af  den  simpleste  Art. 

En  særegen  Theaterordning  viser  Fig.  38,  ogsaa  et  fransk 
Stik  fra  16de  Aarhundrede.  Midt  ud  i  en  oval  Sal  er  opslaaet 
en  lav  Tribune,  meget  lavere  end  de  tidligere  omtalte,  der 
enten  var  i  fri  Luft  eller  for  Enden  af  en  Sal.  Tribunen 
er  delt  i  to  Afdelinger.     Den  forreste  og  største  er  helt  lav  og 


Fig.  37.     Draperet  Scene  fra  det  16de  Aarhundrede. 

aaben  og  her  synes  den  egentlige  Handling  at  skulle  foregaa; 
den  l)ageste  er  nogle  Trin  terrasseformet  hævet  over  .den  og 
er  øjensynlig  dækket  af  et  søjlebaaret  Tag.  Her  sidde  de 
Skuespillere,  som  ikke  ere  i  Virksomhed.  Tilskuerne  ere 
samlede  dels  staaende  dels  siddende  paa  Gulvet,  men  tillige  i 
højere  liggende  Loger,  som  lede  Salen  rundt. 

Hvilket  parisisk  Theater  Tegneren  har  villet  fremstille,  er 
ikke  oplyst.  Uden  TviVl  er  det  dog  nok  et  Dilettantselskabs 
Lokale,    en    Kloster-   eller    Universitetssal,    hvor   Scenen   for 

denne  bestemte  Lejlighed  var  opslaaet.  Men  Billedet  har  sin 
Betydning  derved,  at  det  bringer  Forbindelse  til  Veje  med  og 
kaster  Lys  over  det  samtidige  engelske  Theater. 

Det  engelske  Theater  var  særegent  baade  ved  sin  ydre  og 
indre  Form.  Medens  de  andre  Nationer,  saasnart  Skue- 
spillene flyttede  indendørs,  læmpede  sig  efter  Forholdene,  som 
de  fandt  dem,  og  derfor  gærne  benyttede  de  firkantede  Rum, 
som  de  forefandt,  Boldhuse,  Festsale,  Gaarde  og  lignende,  og 
for  Enden  af  disse   opslog  deres  Tribune,  hang  Englænderne 

mere  ved  de  gamle 
Skikke.  Pageantsce- 
nerne  kunde  de  gan- 
ske vist  ikke  benytte; 
de  egnede  sig  kun  til 
festlige  Optog  eller  og- 
saa  —  enkeltvis  brugte 
— .  til  Optræden  for 
Markedsgøglere.  Men 
Mysterierne  og  Mirak- 
lerne   var    jo    ogsaa 

Fig.  38.    Et  parisisk  Theater  fra  det  16de  Aarh.  ^ 

blevne  spillede  i  de 
gamle  Rester  af  de  romerske  Amphitheatre  eller  i  Efter- 
Ugninger  af  disse.  Hvorfor  ikke  vedblivende  holde  paa  den 
Form,  som  egnede  sig  til  alle  Slags  Skuespil?  Med  sædvanlig 
praktisk  Sans  og  med  snild  Beregning  af  Publikums  Smag 
indrettedes  da  de  første  engelske  Theatre  med  dobbelt  Formaal. 
Man  havde  allerede  Arenaer,  hvor  der  opførtes  de  saa 
meget  yndede  Bjørne-  og  Tyrefægtninger,  Sværdkampe,  Line- 
danse og  anden  Sport.  Paa  en  saadan  Arena  lod  sig  med 
Lethed  en  praktikabel  Scene  opslaa;  opførte  man  derhos  en 
Bygning,  til  hvilken  Skuespillerne  kunde  trække  sig  tilbage 
og   hvor  Kostymer,   Rekvisitter  og   andet  Materiel  kunde  op- 

bevares,  saa  havde  man  næsten  det  engelske  Nationaltheater 
færdigt. 

En  Ting  manglede  dog.  Det  var  bestandig  en  Vanske- 
lighed at  faa  Publikum  til  at  betale  sin  Entrée.  Paa  de  aabne 
Arenaer  var  Entreprenørerne  saa  godt  som  henviste  til  at 
stole  paa  Folks  Velvilje  og  kunde  ingen  virksom  Kontrol  føre 
med,  hvorvidt  enhver  betalte  efter  Evne  og  Skyldighed.  Denne 
Vanskelighed  blev  dog  overvunden  straks  ved  det  allerførste 
egentlige  Theaters  Opførelse  i  London. 

Det  var  Skuespiller  og  Snedkermester  James  Burbage, 
Fader  til  den  berømte  Shakespeareskuespiller  Richard  og 
ledende  Medlem  af  Jarlen  af  Leicesters  Trup,  der  byggede 
denne  første  Skueplads  og  kaldte  den  the  Theatre  kort  og 
godt,  og  for  at  være  sikker  paa  at  kunne  afkræve  hver  enkelt 
af  Publikum  Entrée,  lod  han  opbygge  den  høje,  taarnagtige 
Ydermur  omkring  Arenaens  Loger,  som  giver  de  ældste  engelske 
Theatre  et  saa  ejendommeligt  Udseende.  Der  eksisterer  intet 
Billede  af  Burbages  the  Theatre  —  vi  vide  blot,  at  det  var 
rundt  —  men  det  har  næppe  været  meget  forskjelligt  fra 
de  andre  gamle  Skuepladser,  »Tæppet«,  »Rosen«,  »Haabet«, 
»Svanen«  og  det  noget  senere  »Globe«.  Det  hosstaaende 
Billede  (Fig.  39)  forestiller  Globetheatrets  Ydre,  og  de  Billeder, 
vi  kjende  af  de  andre,  ere  ganske  i  samme  Stil.^) 

De  engelske  Theatre  var  helt  igjennem  af  Træ  og  ikke 
altid  lige  solidt  byggede.  I  Aaret  1583  styrtede  saaledes 
Logerne  sammen  i  Amphitheatret  i^Bear-Garden*  og  mange 
Mennesker  omkom.  Da  det  var  en  Søndag,  at  denne  Ulykke 
skete,  betragtedes  det  straks  som  en  Straf  fra  Himmelen,  fordi 
Hviledagen  var  bleven  misbrugt  til  verdslige  Spil.  Theatrets 
ydre  Gestalt  ses  tydeligt  paa  vort  Billede.     Det  er  en  mange- 

1)  I  r.  Fairman  Ordish's  Early  London  Theatres,  Lond.  1894,  findes  udmærkede 
Bflleder  af  »Haabet«  og  »Svanen«. 

kantet,  høj  Bygning,  der  omhegner  en  aaben  Plads  helt  og 
derved  gjør  Indtryk  af  et  Taarn,  der  er  hult  indeni.  Op  over. 
denne   Hovedbygning  rager  Taget  af  Skuespillernes   Bygning, 


Fig.  39.     Globe-Theatret  i  London. 

der  tillige  er  Materialmagasin.    Paa  Toppen  af  denne  Bygning 
vajer  Theatrets  Flag,  naar  der  er  Forestilling  inde. 

Om  det  engelske  Theaters  Indre  faa  vi  et  nogenlunde 
tydeligt  Begreb  dels  gjennem  samtidige  Beskrivelser  og  Bygge- 
kontrakter,   dels  gjennem   en  enestaaénde  Tegning  fra  Tiden 

(Fig.  40),  udført  af  den  hollandske  Lærde  Johannes  de  Witt, 
en  Tegning,  som  i  al  sin  Ubehjælpsomhed  giver  os  et  nok  saa 
klart  Billede  af  Sceneindretningen  som  mange  Beskrivelser. 

Billedet  fandtes  (i  Utrechterbibliotheket)  og  offentliggjordes 
for  ti  Aar  siden  af  Dr.  K.  Th.  Gaedertz  i)  og  ledsagedes  i  dennes 


Fig.  40.     Swan  Theatre^s  Indre. 

Publikation  af  en  latinsk  Beskrivelse,  ligeledes  af  Johannes  de 
Witt,  hvilken  Beskrivelse  paa  Dansk  lyder  saaledes:    »Der  er 


1)  I  hans  Brochure  »Zar  Kenntniss  der  altenglischen  BQhne«  etc.  Bremen  1888. 
Billedets  Betydning  og  Dr.  Gaedertz  Udvikling  deraf  blev  hurtig  efter  dets 
Publikation  gjort  til  GJenstand  for  en  særlig  sagkyndig  Kritik  af  Hr.  Wi7/. 
Archer  (a  sixteenth  century  plaghousey  »the  unioenal  Rewiew  1888). 

i  London  fire  Theatre  (amphitheatra)  af  seværdig  Skjønhed, 
hvilke  bære  forskjellige  Navne  efter  deres  forskjellige  Skilte. 
I  dem  forestilles  et  forskjelligt  Skuespil  (varia  scæna)  daglig 
for  Folket.  De  to  prægtigste  af  disse  ligge  hinsides  Themsen 
paa  Sydsiden  og  kaldes,  efter  de  ophængte  Skilte,  Rosen  og 
Svanen.  To  andre  ligge  udenfor  Byen  mod  Nord,  paa  den 
Vej,  man  kommer  til  gjennem  »den  biskoppelige  Port«,  gemen- 
ligen  kaldet  »Biscopgate«.  Der  er  ogsaa  et  femte,  men  af  for- 
skjellig  Byggemaade,  bestemt  til  Dyrekampe,  hvori  mange 
Bjørne,  Tyre  og  forbavsende  store  Hunde  opfodres  i  afsides 
Grave  og  Bure,  hvilke  hidses  til  Kamp  og  saaledes  yde  Folk 
et  saare  yndigt  Skue.  Af  alle  Theatrene  er  det  største  og 
prægtigste  det,  hvis  Skilt  er  en  Svane  (almindeligt  kaldet 
»Svanetheatret«),  siden  det  rummer  tre  tusend  Mennesker  og 
er  bygget  af  en  Masse,  bestaaende  af  Flintesten  (hvoraf  der  er 
stor  Overflod  i  England),  støttet  af  Træpiller,  hvilke  ere  malede 
med  en  saa  fortrinlig  Marmorfarve,  at  det  kan  skuffe  endog 
de  Skarpsindigste.  Og  da  dets  Form  synes  at  udtrykke 
en  Efterligning  af  romersk  Arbejde,  har  jeg  afbildet  det 
ovenfor.« 

Svanetheatret  har  ikke  nogen  synderlig  kjendt  Historie. 
Det  aabnedes  i  Aaret  1595  og  var  altsaa  ganske  nyt,  da 
Johannes  de  Witt  beskrev  det,  hvis  Gaedertz  har  Ret  i  sin 
Paastand  om,  at  Tegningen  stammer  fra  1596.  Der  er  ikke 
nogen  Sandsynlighed  for,  at  nogen  Trup,  der  stod  i  For- 
bindelse med  Shakespeare,  har  spillet  paa  dette  Theater,  og  i 
hvert  Fald  kunne  de  tre  Figurer  paa  Scenen  ikke  forestille 
Malvolio,  Olivia  og  Maria  fra  »Helligtrekongers  Aften«,  hvilket 
man  har  ment,  da  dette  Stykke  sikkert  er  fire  eller  fem  Aar 
senere. 

Men  om  end  dette  Theater  ingensinde  har  opført  noget 
shakespearesk  Stykke,  saa  giver  det  dog  utvivlsomt  Normen 
for  et  Theater  paa  Shakespeares  Tid,  og  at  det  virkelig  be- 

tragtedes  som  et  Mønstertheater,  se  vi  blandt  andet  deraf,  at 
»Hopetheatret«  nogle  Aar  senere  kontraktmæssig  blev  forlangt 
opført  ganske  i  Stil  med  Svanetheatret.  Byggekontrakten^) 
existerer  nemlig  endnu,  og  vi  faa  af  den  at  vide,  at  Theatret 
skal  indrettes  baade  til  Skuespil  og  til  Bjørne-  og  Tyrekampe. 
Til  første  Øjemed  skal  der  opføres  et  Paaklædningshus  (tgre- 
house),  hvilket  er  den  Bygning,  som  paa  de  Witts  Billede  er 
betegnet  nximorum  ædes  (Skuespillernes  Hus).  For  at  Arenaen 
kan  gjøres  ryddelig  til  Dyrekampene,  maa  Scenen  være 
praktikabel;  den  er  »et  Stillads  til  at  køres  eller  tages  bort 
og  som  skal  kunne  staa  paa  Bukke«,  der  er  solide  nok  til  at 
bære  det.    Det  er  den  Del,  som  hos  de  Witt  kaldes  proscænium. 

Scenen  er,  som  man  vil  se,  aaben  paa  de  tre  Sider  og 
falder  i  to  Dele:  den  forreste  Del  er  helt  aaben,  den  bageste 
er  dækket  af  et  Tag,  der  bæres  af  Søjler.  Den  bageste  Del 
kunde,  naar  Stykket  krævede  det,  dækkes  af  Tæpper,  og  i 
disse  Tæppers  forskjelligartede  Vævning  og  Farve  bestod 
Skuepladsens  saa  godt  som  eneste  Udsmykning. 

Men  deres  praktiske  Nytte  var  dog  Hovedsagen.  Som 
paa  den  italienske  og  franske  draperede  Scene  benyttedes 
Tæpperne  til  at  skjule  de  Personer,  der  usete  skulde  belure 
en  Samtale  mellem  andre  paa  den  aabne  Del  af  Scenen 
agerende  Personer.  Bag  Draperierne  skjulte  sig  saaledes 
Kongen  og  Polonius,  hvor  de  belure  Hamlets  og  Ofelias  Sam- 
tale; gjennem  Draperiet  dræbte  Hamlet  senere  Polonius  og 
trak  saa  Tæppet  til  Side,  saa  den  gamle  Hofmands  Lig  blev 
synligt*).    I  »Henrik  VI«,  2den  Del^),  hedder  det,  da  Kongen 


O  Den  er  delvis  aftrykt  i  OrdUh's  ovenanførte  Værk,  Side  257  f. 

*)  Hamlet  (trækker  sit  Sværd):  Hvad  nu?  en  Rotte?  —  Den  dør!  det  gælder  en 
Dukat !  den  dør  I  (Han  gjør  et  Stød  igjennem  Draperiet  [the  arrasj).  Polonius 
(bagved):  Oh,  Jeg  er  død!  .  .  .  Hamlet  ...  Er  det  Kongen?  .  .  .  (Han  løfter 
Draperiet  op  og  ser  Polonius).  —  »Hamlet«,  3die  Akt,  Scene  4. 

•)  I  Kvartudgaven  »The  flrst  part  of  the  contention«;  i  de  senere  Udgaver  er 
Stedet  forandret. 

anmodes  om  at  træde  ind  i  Hertug  Glosters  Værelse:  »Warwick 
drager  Forhænget  til  Side  og  peger  paa  Hertug  Humphrey  i 
hans  Seng«;  og  senere  hen  i  samme  Stykke:  »Kongen  og 
Salisbury  træde  ind,  Forhænget  drages  til  Side,  og  man  ser 
Kardinalen  i  hans  Seng.«  Ogsaa  ved  mangfoldige  andre  Lejlig- 
heder, som  nu  ikke  med  Bestemthed  lade  sig  eftervise,  have 
de  skillende  Draperier  sikkert  været  brugt;  saaledes  naar  der 
fremstilledes  en  Scene  paa  Scenen  som  i  »Hamlet«  og  »Skær- 
sommernatsdrøm«. 

Var  Tæpperne  helt  trukne  fra,  dannedes  Scenens  Bag- 
grund af  Skuespillernes  Paaklædningshus,  som  paa  de  Witts 
Tegning  har  to  store  Porte  ud  til  Scenen,  gjennem  hvilke 
Skuespillerne  kom  ind  paa  Skuepladsen  og  atter  forlod  den. 
Højere  til  Vejrs  er  en  Række  Loger,  hvortil  muligvis  fornemmere 
Tilskuere  kunde  faa  Adgang,  men  som  vel  ellers  gav  Rum 
for  de  ikke  paa  Scenen  beskæftigede  Skuespillere.  I  alt  Fald 
var  disse  Loger  da  kun  en  daarlig  Plads,  naar  Tæpperne  var 
trukne  for,  og  da  de  Witt  iøvrigt  ikke  har  antydet  nogen 
Person  paa  den  egentlige  Tilskuerplads,  er  der  en  vis  Sand- 
synlighed for,  at  de  i  Skuespillerhuset  anbragte  Figurer  ogsaa 
ere  Agerende.  Den  Skik  at  lade  Tilskuerne  faa  Plads  paa 
selve  Scenen  er  af  senere  Dato.  Muligvis  havde  tillige  Musikerne 
deres  Stade  i  disse  Loger. 

Men  ogsaa  som  Led  i  Dekorationen  benyttedes  denne 
Overbygning;  som  en  Art  Balkon  nemlig.  Her  maa  vi  tænke 
os,  at  Richard  HI  traadte  frem  mellem  de  to  Bisper  ^),  da  han 
spillede  sin  Hyklerikomedie  med  Lord  Mayoren,  og  herfra 
sendte  Julie  sine  Elskovssuk  ned  til  ung  Romeo. 

Ovenover  dette  Galleri,  helt  til  Vejrs,  var  en  Slags  Kvist 
eller  Udkigstaarn,  hvis  indvendige  Brug  ikke  er  bekjendt, 
men   hvorfra  Trompetere   før   Forestillingens  Begyndelse   lod 


1)  Gloster  in  a  gaUery  aboue,  between  two  Bishops.  —  King  Richard  rø,  SdieAkt, 
Scene  7. 

Fanfarer  klinge  ud  over  Londons  Tage  og  forkyndte,  at  Skue- 
spillerne var  beredte  til  at  vise  Publikum  deres  Kunst. 

Tilskuerpladsen  bestod  for  det  første  af  det  aabne,  flade 
Rum,  der  omgav  Scenens  tre  Sider,  den  Plads,  som  paa 
de  Witts  Tegning  kaldes  planities  sive  arena.  Adgangen  hertil 
var  billig  —  i  Globe  Theatret  betaltes  6  Pence,  i  tarveligere 
Theatre  ikke  mere  end  2  Pence  eller  undertiden  endog  kun 
1  Penny  —  men  der  bødes  ganske  vist  heller  ikke  meget  til 
Publikums  Bekvemmelighed.  Tilskuerne  stod  paa  den  bare 
Jord  —  der  var  ingen  Siddepladser  —  og  skærmedes  ikke 
paa  nogen  Maade  hverken  mod  Regn  eller  Sol.  Denne  Del  af 
Tilskuerpladsen  benævnedes  Graven  (the  pit)^)  eller  Gaarden 
(the  yard)  og  det  Publikum,  der  søgte  her,  stod  ikke  i  nogen 
stor  Anseelse  for  deres  Kunstforstand  hos  Skuespillere  og 
Forfattere.  Shakespeare  giver  et  godt  Hib  til  disse  tarveligere 
Tilskuere  i  den  berømte  Tale,  han  lader  Hamlet  holde  til 
Skuespillerne.  Han  siger:  :»0,  det  skærer  mig  i  Sjælen,  naar 
jeg  hører  en  bredskuldret  Parykblok  af  en  Karl  rive  en  Liden- 
skab i  Stykker,  rent  i  Pjalter,  for  at  sprænge  Trommehinden 
i  Parterrets  Øren,  som  for  det  meste  ikke  er  modtageligt  for 
andet  end  meningsløse  Pantomimer  og  Spektakelstykker«  ^). 

Udtrykket  Parterre  bruges  iøvrigt  ikke  af  Shakespeare;  i 
den  engelske  Tekst  staar  the  groundlings,  Grundlingerne,  et 
almindeligt  spotvist  Tilnavn  for  de  nede  paa  Jorden  staaende 
maabende  Tilskuere,  der  dog  næppe  var  saa  stilfærdige  som 
de  Smaaflsk,  hvormed  de  sammenlignedes.  Ben  Jonson  kaldte 
dem,  ligeledes  spottende,  the  understandings. 

Rundt  i  de  omkringløbende  Gallerier  sad  derimod  de 
anseligere  Tilskuere.  De  havde  for  det  første  den  Fordel,  at 
de  overhovedet  sad;  endvidere  var  de  under  Tag  og  endelig 
havde  de  vel  en  nok  saa  god  Udsigt  til  Scenen,   som  de  lavt 

1)  Endna  bestandig  benævnes  Parterret  i  de  engelske  Theatre  the  piL 
*)  »Hamlet«,  3dle  Akt,  Scene  2.     Lembckes  Oversættelse. 

staaende  »Grundlinger«.  Her  var  ogsaa  Prisen  mindst  dobbelt 
saa  høj  som  nede  i  Parterret,  almindeligst  1  Shilling.  Enkelte 
Loger  betaltes  vistnok  højere  og  var  udstyrede  med  særiig 
Elegance.  Vi  finde  saaledes  i  Byggekontrakten  for  Hope- 
theatret  følgende  Artikel:  *To  Loger  (boxes)  i  underste  Etage 
passende  og  sømmelige  for  Gentlemen  at  sidde  i;  og  skulle 
Skillevæggene  mellem  Rummene  gjøres  saaledes,  som  de  ere  i 
nævnte  Skuespilhus  kaldet  Svanen.«  Om  disse  Loger  ere  de, 
som  de  Witt  paa  sin  Tegning  betegner  orchestra,  faar  staa 
hen.  Dr.  Gaedertz  mener,  at  dette  er  Tilfældet,  men  del 
synes  noget  urimeligt,  da  der  netop  fra  disse  Loger  maa  have 
været  særlig  daarlig  Udsigt  til  Scenen  og  de  der  siddende  Til- 
skuere maa  have  set  det  meste  af  Handlingen  bagfra.  Dog, 
herfor  bærer  maaske  Tegneren  Skylden. 

Hvad  der  derimod  efter  alle  Kyndiges  Mening  er  en  Fejl- 
tagelse, er  de  Witts  Opgivende  af  Tilskuerpladsernes  Antal. 
Han  paastaar,  som  ovenfor  anført,  at  Svanetheatret  kunde 
rumme  3000  Mennesker.  Uden  al  Tvivl  er  dette  i  høj  Grad 
overdrevet,  og  Ordish  mener  endog,  at  300  vilde  komme  Sand- 
heden nærmere.  Imidlertid  vil  man  næppe  naa  til  nogen 
nøjagtig  Talangivelse  i  dette  Spørgsmaal,  navnlig  fordi  Par- 
terrets aabne  Rum  ikke  nemt  vil  kunne  regnes  ud  i  Pladser. 
Ogsaa  en  anden  Ting  undrer  i  samme  Beskrivelse,  nemlig 
Angivelsen  af,  at  Svanetheatret  var  bygget  af  Flintesten.  Andre 
Vidnesbyrd  gaa  ud  paa,  at  alle  Datidens  engelske  Theatre  var 
af  Træ.  Saaledes  skriver  en  anden  tysk  Rejsende,  Paul 
Hentznery  i  Aaret  1598:  »Uden  for  Staden  er  der  nogle  Theatre, 
hvor  engelske  Skuespillere  næsten  hver  Dag  spille  Tragedier 
og  Komedier  for  meget  talrige  Tilskuerkredse;  disse  sluttes 
med  udmærket  Musik,  forskjellige  Slags  Danse  og  uhyre 
Bifald  af  dem,  som  ere  til  Stede.« 

»Ikke  langt  fra  et  af  disse  Theatre,  som  alle  ere  byggede 
af  Træ,  ligger  den  kongelige  Lystbaad  .  .  .« 

»Der  er  ogsaa  et  andet  Sted,  bygget  i  Form  af  et  Theater, 
som  bruges  til  Tyre-  og  Bjømekampe;  de  ere  bundne  fast 
bagtil  og  blive  saa  hidsede  af  store  engelske  Buldogge,  men 
ikke  uden  stor  Fare  for  Hundene  fra  de  førstes  Horn  og  de 
andres  Tænder;  og  undertiden  hænder  det,  at  de  dræbes  paa 
Stedet;  men  friske  skaffes  øjeblikkelig  til  Veje  i  deres  Sted, 
som  ere  saarede  eller  trætte.  Paa  denne  Underholdning  følger 
ofte  Piskningen  af  en  blindet  Bjørn,  hvilken  udføres  af  fem 
til  seks  Mand,  som  staa  i  en  Rundkreds  med  Piske,  hvilke  de 
anvende  paa  ham  uden  nogen  Skaansel,  saasom  han  ikke 
kan  slippe  fra  dem  paa  Grund  af  sin  Lænke;  han  forsvarer 
sig  med  al  sin  Magt  og  Behændighed,  kaster  alle,  der  komme 
indenfor  hans  Rækkevidde  og  ikke  ere  hurtige  nok  til  at 
komme  ud  af  den,  til  Jorden,  river  Piskene  ud  af  deres 
Hænder  og  knækker  dem.  Ved  disse  Skuespil  og  alle  andre 
Steder  smøge  Englænderne  bestandig  Tobak ...  I  disse  Theatre 
bæres  Frugt,  saasom  Æbler,  Pærer  og  Nødder,  alt  efter  Aars- 
tiden,  rundt  og  falbydes,  ligesom  ogsaa  01  og  Vin.« 

Tilskuerpladsens  indvendige  Form  var  oftest  oval  eller 
rund,  »et  O  af  Træ«,  som  Shakespeare  kalder  den'),  og  bød 
saaledes  de  bedste  Betingelser  for  at  se  og  høre.  Naturligvis 
var  de  Loger,  som  stødte  nærmest  til  Skuespillernes  Hus,  de 
mindst  gode,  for  saa  vidt  en  Del  af  Scenen  maatte  være 
vanskelig  at  se  herfra,  naar  Skilletæppeme  var  trukne  for,  og 
for  saa  vidt  Hovedfronten  maatte  være  bortvendt  ftti  dem, 
selv  om  vi  kunne  gaa  ud  fra,  at  Skuespillerne  ikke  den  Gang 
spillede  med  den  samme  Front,  men  snart  vendte  sig  mod  en 
Part  af  Publikum,  snart  mod  en  anden. 


•Kan  vi  stuve 

i  dette  O  af  Træ  de  hjælme  blot, 

der  skrækked  Luften  hist  ved  Azincourt?« 

(Henrik  den  femte.  Prolog). 
21 

I  det  hele  maa  det  siges,  at  Datidens  engelske  Theater 
svarede  fortrinligt  til  sit  Øjemed  og  var  indrettet  med  en  over- 
ordenlig praktisk  Sans. 

Til  Dekorationsvæsen  efter  vore  Begreber  duede  det  ganske 
vist  ikke.  Thi  malerisk  illuderende  Dekorationer  kjendtes 
endnu  ikke  paa  den  engelske  Scene  og  savnedes  derfor  ikke. 
Det  var  Italienerne  forbeholdt  at  skabe  denne  ny  Tiltrækning 
til  Skuespillene  og  derved  i  væsentlig  Grad  at  forandre 
Theatrets  hele  Udseende  og  Karakter. 

Men  om  just  denne  Udvikling  af  Dekorations  væsenet  var 
en  Reform  for  Skuespilkunsten  og  om  vi  kunne  stole  paa,  at 
det  nuværende  moderne  Theater  med  alle  dets  Fuldkommen- 
heder i  Retning  af  maleriske  Effekter,  sindrige  Mekanismer  og 
straalende  Belysninger  har  realiseret  Idealet  for  en  Skuespil- 
scene, det  turde  være  et  stort  Spørgsmaal.  Hvem  ved,  om 
man  ikke  en  skjønne  Dag  vil  foretrække  at  vende  tilbage  til 
den  Skueplads,  som  giver  de  bedste  Betingelser  for  at  høre 
og  se  Skuespillerens  og  Digterens  Kunst  klart  og  uden  Omsvøb, 
fremfor  vedblivende  at  fare  fort  med  at  udvikle  et  dekorativt 
Sceneri,  der  synes  mest  egnet  til  at  kaste  et  dækkende  Slør 
over  begges  Mangler. 

I  hvert  Fald  maa  det  indrømmes,  at  den  shakespeareske 
Scene  i  al  sin  Tarvelighed,  med  det  bageste,  tildækkelige 
Rum  og  den  forreste  midt  i  Tilskuerrummet  fremskudte  Tale- 
plads, havde  store  Fordele.  Intet  Ord  og  ingen  Bevægelse 
kunde  gaa  tabt,  saaledes  som  i  vore  Theatre,  hvor  Scenens 
tilbagetrukne  og  dækkede  Stilling  gjør  Talen  utydelig  og  den 
lange  Afstand  fra  Størsteparten  af  Publikum  gjør  Mimiken 
næsten  usynlig. 

Det  varede  meget  længe  inden  det  engelske  Theater  fik 
egentlige  paa  Illusion  beregnede  Dekorationer,  og  i  den  rene 
Renaissancetid  indskrænkede  Udsmykningen  sig  til  de  omtalte 
Draperier,  der  imidlertid  kunde  være  udført  med  megen  Kunst, 

hvad  enten  de  var  vævede  eller  malede,  men  som  aldrig  gjorde 
noget  Forsøg  paa  at  forestille  noget  andet  end  Tæpper.  Der- 
imod kunde  deres'  Farve  og  Stil  være  afpasset  efter  Stykkets 
Art.  Undertiden  brugte  man  saaledes  at  drapere  Bagscenen 
med  sort,  naar  Stykket  var  et  Sørgespil  ^). 

I  Italien,  hvor  Draperingsscenen  jo  ogsaa  benyttedes  inden 
det  rigtige  Dekorationsvæsen  kom  op,  maledes  Tæpperne  under- 
tiden af  de  aller  berømteste  Malere.  Saaledes  malede  Rafael 
Draperier  til  Ariosts  Suppositi,  og  de  berømte  malede  Tapeter 
af  Mantegnay  der  opbevares  som  en  sjælden  Skat  i  Hampton 
Court  ved  London,  malede  den  gamle  Mester  oprindelig  som 
sceniske  Draperier  for  Hertugen  af  Mantua. 

Af  praktikable  Sætstykker  som  Klipper,  Buske,  Løjbænke 
og  lignende  vide  vi,  at  Draperingsscenen,  baade  den  engelske 
og  andre  Landes,  gjorde  flittig  Brug.  For  at  antyde,  hvad 
Skuepladsen  i  hver  Scene  skulde  forestille,  brugtes  undertiden 
den  gamle  middelalderlige  Skik  at  hænge  en  Tavle  op,  som 
betegnede  den  bestemte  Lokalitet^).  Undertiden  berettede  ogsaa 
Prologen  eller  Chorus,  hvor  Handlingen  efterhaanden  tænktes 
at  foregaa. 

Endnu  kan  bemærkes,  at  ogsaa  Rummet  under  Scenen 
toges  i  Brug.  Paa  de  Witts  Tegning  af  Swantheatret  se  vi 
ganske  vist,  at  Rummet  her  er  aabent;  men  vi  maa  ved  andre 
Lejligheder  gaa  ud  fra,  at  dette  Rum  var  en  lukket  Ksélder, 
som  kunde  bruges  til  Aander  og  Gjenfærd.  I  »Hamlet«  siges 
det  udtrykkeligt,   at   den  gamle  Konges  Gjenfærd  raaber  sit: 

1)  >Se,  Scenen  er,  hvad  først  jeg  nu  bemærker, 

Behængt  med  sort,  og  en  Tragedie 
Formoder  Jeg  skal  spilles  her  i  Dag.« 
(Gammel  Tragedieprolog  fra  1599,  cit.  af  Rudolf  Genée  i  hans  »Shakespeares 
Liv  og  Værker«,  overs,  af  S.  Birket-Smith). 
V  Sml.  S.  69.  —  Philip  Sidneg  spotter  i  sin  »Apology  of  Poetry«  denne  Sldk  og 
siger:    »Hvilket   Barn,    som   konmier   for   at  se   en   Komedie,    og  ser  Theben 
skrevet   med  store  Bogstaver  paa  en  gammel  Port,   vilde  derfor  tro,   at  dette 
var  Theben?« 

21» 

»Sværg !€  nede  fra  (beneath),  og  Hamlet  siger  til  sine  Fæller: 
»Hører  I  den  Karl  i  Kælderenc  (gou  hear  this  fellow  in  the 
cellarage). 

Skjønt  det  store  Publikum  endnu  ikke  savnede  de  illu- 
sionsvækkende  Dekorationer,  var  der  dog  enkelte  Røster,  som 
begyndte  at  rejse  sig  imod  det  tarvelige  Udstyr  af  Scenen  og 
navnlig  mod  den  Urimelighed  —  thi  som  saadan  opfattedes 
det  af  de  for  Antiken  begejstrede  Forfattere,  skjønt  Klassikerne 
begik  akkurat  de  samme  Fejl  —  at  den  samme  Scene  uden 
nogen  Forandring  snart  forestillede  et  Sted,  snart  et  helt  andet. 

Allerede  i  Aaret  1583  spottede  Philip  Sidney  Manglerne  ved 
den  engelske  Scene  saaledes: 

»Paa  den  ene  Side  have  vi  Asien,  paa  den  anden  Afrika 
eller  et  andet  Kongerige,  saa  at  Skuespilleren,  naar  han 
træder  op,  først  maa  begynde  med  at  fortælle  os,  hvor 
han  er  .  .  .< 

»Nu  se  vi  tre  Damer  træde  frem,  som  plukke  Blomster^ 
og  vi  maa  derfor  antage  Scenen  for  en  Have.  Straks  efter 
høre  vi  tale  om  et  Skibbrud,  og  vi  maatte  skamme  os,  hvis 
vi  ikke  vilde  anerkjende  Scenen  for  en  Klippe.  Fra  dennes 
Baggrund  kommer  et  skrækkeligt  Uhyre  med  Ild  og  Røg, 
hvad  der  naturligt  tvinger  os  til  at  hensætte  os  i  en  Hule. 
Men  straks  igjen  se  vi  to  Armeer  jage  forbi,  fremstillede  med 
fire  Sværd  og  Skjolde,  og  hvilket  Hjærte  vilde  da  være  haardt 
nok  til  ikke  at  betragte  Scenen  som  en  Valplads.« 

Hverken  Theaterfolk  eller  Publikum  brød  sig  imidlertid 
noget  om  den  Art  Spot,  og  om  end  den  engelske  Scene  under- 
gik nogen  Forandring  i  den  kommende  Periode,  var  det  dog 
først  midt  i  det  17de  Aarhundrede,  eller  nøjere  bestemt  Aar 
1656,  at  et  offentligt  Theater  viste  sit  Puklikum  et  egentligt 
Dekorationsvæsen,  nemlig  ved  Opførelsen  af  Davenants  »The 
siege  of  Rhodes«  i). 

^)  Sml.  ovenfor  Side  270. 

Endnu  meget  simplere  var  Sceneindretningen  paa  del 
spanske  Theater  i  Renaissancens  første  Tid.  Senere  hen  fulgte 
Spanien  Trop  med  det  øvrige  civiliserede  Europa  og  modtog 
navnlig  Paavirkning  af  Italien,  hvis  Theaterteknik  overhovedet 
blev  bestemmende  for  alle  de  andre  Lande. 

Men  i  det  spanske  Renaissancedramas  første  Tid,  medens 
Lope  de  Rueda  skrev  og  spillede  sine  Stykker,  da  var  de  ydre 
Forhold  saa  primitive  som  vel  muligt,  hvis  vi  da  skulle  tro 
Cervantes*  Ord.  I  Fortalen  til  sine  *Otte  Komedier  og  Mellem- 
spih  skildrer  han  Tilstanden  paa  følgende  Maade:  »For  nylig 
befandt  jeg  mig  i  en  Kreds  af  Venner,  hvor  der  blev  diskuteret 
om  Skuespil  og  dertil  hørende  Ting;  og  man  undersøgte  og 
kritiserede  dem  paa  en  saadan  Maade,  at  efter  min  Mening 
dette  Emne  ikke  kunde  behandles  mere  træffende.  Man 
undersøgte  ogsaa,  hvem  der  i  Spanien  først  havde  bragt 
Komedien  af  Svøbet,  havde  udstyret  den  behørigt  og  klædt 
den  paa  med  Pynt  og  Pragt.  Jeg  sagde,  som  den  ældste  i)  af 
dem,  der  var  til  Stede,  at  jeg  havde,  som  jeg  godt  endnu 
kunde  erindre,  set  den  store  Lope  de  Rueda  spille,  denne  i 
Fremstillingsgave  og  Kunstforstand  saa  fremragende  Mand. 
Han  var  født  i  Sevilla,  af  Haandværk  Guldslager,  det  vil  sige 
en,  som  laver  Guldplader.  Han  var  beundringsværdig  i  Hyrde- 
digtningen, og  i  denne  Retning  har  ingen  overtruffet  ham, 
hverken  den  Gang  eller  senere  helt  op  til  disse  Dage.  Skønt 
jeg  den  Gang,  fordi  jeg  kun  var  en  Dreng,  ikke  kunde  fælde 
nogen  fast  Dom  over  Værdien  af  hans  Vers,  saa  finder  jeg 
dog,  naar  jeg  nu  i  min  modne  Alder  atter  betragter  dem,  som 
er  blevet  i  min  Erindring,  at  det  er  Sandhed,  hvad  jeg  har 
sagt;  og  hvis  det  ikke  overskred  Grænsen  for  dette  Forord, 
vilde  jeg  anføre  nogle  af  dem  til  Bekræftelse  paa  denne 
Sandhed.« 


1)  Cervantes   fødtes  1547  og  Lope  de  Rueda's  Hovedvirksomhed   falder   mellem 
1544  og  1566. 

>Paa  denne  berømte  Spaniers  Tid  kunde  en  Skuespil- 
direktørs  hele  Apparat  pakkes  sammen  i  en  Sæk  og  bestod 
af  lire  Hyrdeklædninger  af  hvidt  Skind,  besat  med  Gylden- 
læder, af  lire  Skæg  og  Parykker,  samt  fire  Hsrrdestave,  eller 
saa  omtrent.  Komedierne  var  Samtaler,  næsten  som  Ekloger, 
mellem  to  til  tre  Hyrder  og  en  Hyrdinde.  Man  fiksede  dem 
op  eller  spandt  dem  ud  ved  et  Par  Mellemspil,  i  hvilke  der 
forekom  snart  en  Negerinde,  snart  en  Rufian  i),  snart  en  Nar 
eller  ogsaa  en  Biscayer;  alle  disse  fire  Roller  og  mange  andre 
tillige  spillede  den  nævnte  Lope  med  den  højeste  Grad  af 
Fortræfielighed  og  Naturlighed,  som  vel  lader  sig  tænke.  I 
den  Tid  gaves  der  endnu  intet  Maskineri,  ingen  Tvekampe 
mellem  Morer  og  Kristne  hverken  til  Fods  eller  til  Hest;  man 
kjendte  endnu  ikke  en  Person,  som  gjennem  et  Hul  i  Theatrel 
kom  frem  eller  syntes  at  komme  frem  fra  Jordens  Midtpunkt, 
og  endnu  mindre  sænkede  Skyer  med  Engle  eller  salige  Sjæle 
sig  ned  fra  Himlen.  Theatret  [d:  Scenen]  bestod  af  fire  Bænke, 
der  var  stillede  i  Firkant,  og  af  fire  til  seks  Brædder,  som 
lagdes  over  dem,  saa  at  Skuepladsen  hævede  sig  fire  Spand 
fra  Jorden.  Theatrets  Dekoration  var  et  gammelt  Draperi, 
der  med  to  Snore  kunde  trækkes  fra  den  ene  Side  til  den 
anden  og  dannede  det  saakaldte  Paaklædningsrum,  og  bag 
hvilket  Musikanterne  stod  og  uden  Guitar  sang  en  eller  anden 
gammel  Romance.«^) 

I  Tyskland  kjendte  de  første  professionelle  Skuespillere 
heller  ikke  anden  Scene  end  den  tæppebehængte  Tribune^). 

Man  forsøgte  en  Tid  at  formidle  Renaissancens  og  Middel- 
alderens Scene,   idet  man  flyttede  det  middelalderlige  Scene- 


^)  En  Art  Scapino-  eller  Scaramucciotype,  som  ofte  forekom  i  det  gamle  spanske 

Theater. 
*)  Efter  A.  F.  von  Schacks  tyske  Oversættelse  (i  Gesch.  d.  dram.  Lit.  u.  Kunst 

in  Spanien,  I  227  ff.) 
S)  Se  Devrient:  Gesch.  d.  d.  Schausp.,  I  195. 

udstyr  med  dets  mange  Lokaliteter,  som  alle  fremstilledes 
samtidigt,  ind  paa  den  snævre  Renaissancescene  og  gav  lige- 
som et  kort  Resumé  af  alle  de  Steder,  hvor  Digterens  Fantasi 
førte  Stykkets  Handling  hen. 

Skulde  én  Akt  foregaa  ved  Strandbredden,  en  anden  i  et 
Palads,  en  tredje  paa  en  Kirkegaard,  en  fjerde  i  et  Fange- 
taam  og  den  femte  i  en  Skov,  saa  antydede  man  alle  disse 
Steder  paa  én  Gang  paa  Scenen  og  lod  dem  staa  som  en  fast 
Dekoration  hele  Stykket  igjennem. 

Men  den  indskrænkede  Plads,  som  Renaissancetidens 
Theater  levnede  til  Scenen,  i  Forhold  til  Middelalderens  vidt- 
strakte Friluftsskueplads,  nødte  Tidens  Maskinmestre  til  ganske 
anderledes  at  ordne,  stilisere  og  sammentrænge  Dekorationerne 
end  Tilfældet  havde  været  tidligere. 

Det  vides  ikke,  at  saadanne  »samtidige  Dekorationer« 
—  décors  simultanes,  som  de  med  et  teknisk  Ord  kaldes  i 
Frankrig  —  have  været  benyttede  paa  det  engelske  Renais- 
sancetheater,  hvis  Repertoire  dog  ellers  kunde  have  fristet  til 
denne  Sceneordning.  Derimod  anvendtes  de  en  Tid  lang  i 
Frankrig,  ikke  dog  til  den  regelrette,  efter  antikt  Mønster  til- 
skaame  Tragedie  og  Komedie,  der  tilstræbte  en  Stedets  Enhed, 
men  til  det  fne,  folkelige,  rigtige  Theaterskuespil,  saaledes 
som  det  især  repræsenteredes  af  »den  franske  Shakespeare <s 
Alexandre  Hardy, 

At  det  netop  var  Frankrig,  som  holdt  Middelalderens 
Dekorationsvæsen  i  Hævd  eller  gjenoptog  det,  var  intet  Til- 
fælde. Mysterieudst3rret  naaede  ingen  Steder  en  saadan  Højde 
som  i  dette  Land,  og  Publikum,  som  var  vænnet  til  at  se  de 
mange  æventyrlige  og  taskenspilleragtige  Kunststykker,  for- 
langte endnu  bestandig,  i  de  alvorlige  Stykker  i  alt  Fald,  at 
faa  deres  Sanser  pirrede  ved  Synet  af  skumle  Fangetaame,  af 
ildsprudende  Dragesvælg,  af  skinnende  Fyrværkerisole,  af  Blod, 
der  flød  af  afhugne  Hoveder,  og  andet  af  samme  Slags  thea- 

tralske  Lokkemidler.  Alle  disse  ^Machiner*  og  feintes  var  nød- 
vendige  for  at  holde  Tilskuerne  i  Aande  og  det  i  en  ganske 
anden  Grad  i  Frankrig  end  f.  Ex.  i  England  og  Spanien,  hvor 
Mysterierne  aldrig  havde  naaet  en  saa  høj  Grad  af  Maskin- 
mesterkunst. 

I  Maskinmester  og  Dekorationsmaler  Leon  Mahelofs  Re- 
gistre^) over  Dekorationer  og  Rekvisitter  faa  vi  Bekræftelse 
paa,  at  Publikum  ikke  heller  narredes  for  de  gamle  middel- 
alderlige EflFekter.  Vi  se  her  noteret  »Blod,  Svampe,  en  lille 
Blære  for  at  gjøre  Kunststykket  (la  feinte)  med  OflFerpræstens 
Hug«;  og  »en  kunstig  Udstopning  til  at  trække  Blod  ud  af 
Kroppen  med  et  dertil  indrettet  Sværd«,  »et  kunstigt  Hoved« 
o.  s.  V. ;  men  navnlig  faa  vi  af  hans  Tegninger  og  Beskrivelser 
et  ret  tydeligt  Billede  af  denne  særegne  Sceneindretning,  der 
betegnes  som  décor  simultane  eller  multipley  og  som  danner 
en  saa  interessant  Overgang  fra  det  middelalderlige  Theater 
til  den  moderne  Scene. 

Vi  tage  Mahelots  Opskrift  til  den  staaende  Dekoration, 
der  brugtes  i  et  Stykke  af  Durval  ved  Navn  Agarite^  som 
Paradigma.     Den  lyder  saaledes: 

»Midt  paa  Scenen  (théåtre)  skal  der  et  Værelse,  udstyret 
med  en  pragtfuld  Seng,  hvilken  kan  aabnes  og  lukkes,  efter- 
som det  kræves.  Paa  den  ene  Side  af  Scenen  skal  der  en 
gammel  Borg,  hvor  der  kan  anbringes  en  lille  Baad,  og  denne 
Borg  maa  have  en  Hule  i  Mandshøjde,  hvorfra  Baaden  kommer 
ud.  Rundt  om  nævnte  Borg  skal  der  være  et  Hav,  to  Fod  og 
otte  Tommer  dybt;  og  ved  Siden  af  Borgen  en  Kirkegaard, 
forsynet  med  en  Klokke,  og  af  sønderbrudte  og  forvitrede 
Mursten.    Tre  Grave  og  en  Stol  paa  samme  Side  som  Kirke- 


1)  Recueil  des  décorations  et  accessoires  qui  ont  servi  pour  les  représentations 
jusqu'en  1673,  af  Mahelot  og  hans  Efterfølger  Laurent.  Mahelot  virkede 
i  første  Halvdel  af  17de  Åarhundrede  som  Maskinmester  ved  Hdtel  de 
Bourgogne. 

gaarden.  Et  Vindu  gjennem  hvilket  man  ser  Malerens  Bod, 
som  maa  være  paa  den  anden  Side  af  Scenen,  udstyret  med 
Billeder  og  andre  Malerier,  og  ved  Siden  af  Boden  skal  der 
en  Have  eller  Skov,  hvori  der  skal  være  Æbler,  Pærer  (des 
grignons),  Lygtemænd^),  en  Mølle.« 

Set  i  Sammenhæng  med  det  middelalderlige  Theater  og 
med  hvad  vi  vide  om  Renaissancens,  kunne  vi  af  denne  i  og 
for  sig  ikke  meget  klare  Beskrivelse  danne  os  et  ret  godt 
Billede  af,  hvorledes  en  saadan  décor  simultane  saa  ud. 

Vi  se  da  i  første  Fag  eller  Plan  —  det  moderne  tekniske 
Udtryk  for  det  Rum,  der  afgrænses  af  den  første  o:  den 
nærmest  Tilskuerne  staaende  Kulisse  —  paa  den  ene  Side  en 
Borg,  eller  vel  rettere  et  Stykke  Borgmur  med  Borggrav  og 
en  Hvælving;  lige  overfor  paa  den  anden  Side  og  i  samme 
Plan  et  Stykke  af  et  Hus,  hvor  man  gjennem  et  stort  Vindu 
ser  ind  i  et  Maleratelier.  I  andet  Plan  have  vi  paa  den  ene 
Side  en  Stump  forfalden  Kirkegaardsmur  med  Grave  og  en 
Kirkeklokke ;  paa  den  anden  Side  en  Have.  Baggrunden  dannes 
af  det  omtalte  Værelse  med  den  prægtige  Seng,  og  denne  Del 
af  Scenen  kunde,  ligesom  Baggrunden  paa  det  engelske  Theater, 
i  givet  Tilfælde  skjules  for  Tilskuernes  Øjne  ved  Hjælp  af 
Draperier,  som  man  trak  sammen. 

Hvor  kaotisk  forvirret  end  denne  Scene  kan  synes  at 
være,  der  blander  Kirkegaarde,  Sengekamre,  Borge,  Malerstuer 
og  Haver  sammen  i  en  Gryde,  saa  staar  den  dog  vort  moderne 
Theater  langt  nærmere  end  den  samtidige  Tribunescene,  der 
snart  i  Frankrig  og  Italien  betragtedes  som  et  overvundet 
Stadium. 


')  Teksten  har  des  ardans,  hvilket  er  ensbetydende  med  feux  foliets,  Lygte- 
mænd; et  meget  yndet  og  meget  simpelt  theatralsk  Virkemiddel,  som  endnu 
anvendes.  Det  bestaar  cf  en  lille  Klump  Vat  eller  Blaar,  som,  befæstet  til 
en  lang  Jæmtraad,  dyppes  i  Sprit,  og,  naar  den  er  antændt,  vippes  op  og 
ned  ude  fra  Kulissen.  Da  Jæmtraaden  i  faa  Skridts  Afstand  bliver  usynlig, 
illudere  de  hoppende  Lys  ret  godt  som  de  vildledende  Lygtemænd. 

Og  desuden  er  Forvirringen  kun  tilsyneladende.  De  for- 
skjellige  Lokaliteter  bunkedes  ikke  sammen  i  en  usymmetrisk 
Række  som  paa  den  middelalderlige  Scene.  De  ordnedes 
tværtimod  med  en  altfor  stor  Regelmæssighed,  og  alle  Tingene 
stilledes  op  med  en  pertentlig  Symmetri  og  en  Respekt  for  det 
korrekte  Perspektiv,  som  i  lange  Tider  blev  skæbnesvanger 
for  Theatermaleriet,  ikke  blot  i  Frankrig,  men  Europa  over. 
Det  er  egentlig  først  den  nyeste  Tid,  der  har  brudt  med  denne 


Fig.  41.     Dekoration  af  Maskinmester  Mahelot. 

altfor  store  Symmetrikjærlighed  og  atter  bragt  Sansen  for  det 
uregelmæssige  og  derigjennem  det  levende  frem. 

Man  behøver  blot  at  kaste  et  Blik  paa  et  af  Maskinmester 
Mahelofs  Dekorationsudkast,  (som  her  er  gjengivet  Fig.  41), 
for  at  se  hvor  lidt  den  Qærner  sig  fra  den  Art  Theatermaleri, 
som  endnu  var  paa  Moden  i  Slutningen  af  forrige  Aarhundrede. 
Forskjellen  er  blot  den,  at  her  betyder  hver  Kulisse  sin  for- 
skjellige  Lokalitet,  om  end  ikke  disse  ere  saa  heterogene,  som 
de  i  den  ovenanførte  Beskrivelse.  Paa  det  gjengivne  Udkast 
er  Mahelot  sikkert  allerede  stærkt  paavirket  af  det  italienske 

Dekorationsprincip,  og  af  en  ægte  décor  simultane  er  det  ingen- 
sinde lykkedes  mig  at  finde  en  Afbildning. 

I  Italien  er  det  nemlig,  at  den  egentlige  moderne  Scene- 
ordning skulde  faa  sin  første  Udvikling.  De  italienske  Arkitekter 
drømte  om  at  gjenoplive  den  gamle  latinske  Theaterbygning 
og  konstruerede  efter  Vitruvius'  Planer  den  ene  Scene  efter 
den  anden.  Noget  fast  Theater  existerede  i  det  15de  og  16de 
Aarhundrede  ikke  i  Italien.  De  professionelle  Trupper  nøjedes 
med  let  opslaaelige  Tribuner,  og  kun  ved  fyrstelige  og  kirkelige 
Fester,  hvor  Skuespil  udgjorde  en  Del  af  Underholdningen, 
fik  Byggekunstnerne  Lov  til  at  udføre  deres  Ideer,  men  rigtignok 
kun  i  let  Materiale,  som  ikke  var  bestemt  til  at  slaa  mere  end 
Festen  over. 

Et  enkelt  Theater  fik  dog  paa  Grund  af  sin  særlige  Pragt 
og  den  Sindrighed,  hvormed  det  var  bygget.  Lov  til  at  blive 
staaende,  og  denne  Skueplads  blev  derfor  af  særlig  Betydning 
for  den  italienske  Scene.  Talen  er  om  det  »olympiske  Theater  c 
i  Vicenza,  bygget  af  den  berømte  Arkitekt  Palladio  i  Aaret  1565. 

Man  har  ment,  at  Palladio  realiserede  det  antike  Theaters 
Ide  og  er  vel  især  bragt  paa  denne  Tanke,  fordi  hans  Scene 
oprindelig  var  bygget  og  ogsaa  senere  blev  benyttet  til 
gammelgræske  og  latinske  Tragedier  i  italiensk  Renaissance- 
Oversættelse.  Dette  er  imidlertid  ikke  Tilfældet,  som  man  vil 
se  af  det  vedføjede  Billede i)  (Fig.  42). 

Palladios  Scene  bestaar  for  det  første  af  en  halvcirkel- 
formet  aaben  Taleplads,  som  paa  Billedet  er  betegnet  med 
Tallet  4;  dernæst  af  en  arkitektonisk  Facade,  rigt  udsmykket 
i  Tidens  Stil  og  forsynet  med  tre  Arkader  (1,  2  og  3);  endelig 
ser  man  igjennem  de  tre  Arkader  ind  i  tre  Gader,  der  løbe  i 


>)  Det  er  taget  efter  en  Tegning  i  Rlccobonis  Hist.  du  Théåtre  ital.,  og  saa  vidt 
vides  ikke  forhen  reproduceret.  Bapst  paastaar  endog  1  sin  Essai  sur 
rhistoire  du  théåtre,  der  specielt  skulde  være  Theaterbygningens  Historie, 
at  der  overhovedet  ikke  findes  nogen  Afbildning  af  Scenen  i  Vicenza. 

forskjellig  Retning    og  hvis   Huse   ligeledes  ere  byggede  i  en 
antikiseret  italiensk  Renaissancestil. 

Disse  tre  Gader  var,  som  Riccoboni  udtrykkelig  bemærker^), 
ikke  malede  fladt  paa  Lærred  eller  Brædder,  men  byggede  i 


Fig.  42.     Det  olympiske  Theater  i  Vicenza. 

ophøjet  Arbejde    med   perspektivisk   Forsvinding,    saaledes  at 
det  Qemeste  Hus  ikke  var  mere  end  en  Alen  højt. 

En  saadan  Sceneordning  maatte  i  særlig  Grad  egne  sig 
for  Datidens  italienske  Komedie,  nok  saa  godt  som  til  den 
græske  Tragedie,  for  hvilken  den  oprindelig  var  bestemt,  og 


1)  Théåtre  italien,  I  115. 

ligeledes  for  nogle  af  de  klassiske  Lystspil,  som  var  paa- 
virkede af  det  italienske  Theater  i). 

Dette  erkjendes  ogsaa  af  Riccoboni,  som  i  et  noget  ind- 
viklet Sprog  udtaler  sig  paa  følgende  Maade  derom:  »For 
Exempel,  naar  en  Tjener  søger  sin  Herre  for  at  give  ham 
Besked  om  et  Ærinde,  som  han  har  faaet  af  ham,  og  kommer 
ind  paa  Scenen  ad  Buegangen  3,  og  hans  Herre  saa  ivrigt 
søger  sin  Tjener  og  begynder  at  tale  midt  i  Gaden  ud  for 
Buegangen  1  og  stanser  for  at  se  ned  ad  de  smaa  Gader, 
som  skjære  den  store,  i  hvilken  han  befinder  sig,  saa  er  han 
en  12  til  15  Alen  borte  fra  den  Buegang,  han  skal  igjennem 
for  at  komme  ind  paa  Scene  4.  Paa  denne  Vis  kan  Tjeneren, 
som  staar  paa  Scenen  lige  over  for  Buegang  3,  ikke  se  sin 
Herre,  som  er  indenfor  Buegang  1;  og  af  samme  Grund  vil 
Herren  ikke  kunne  se  sin  Tjener,  saa  længe  indtil  Herren  er 
kommen  frem  under  Buegangen  for  at  betræde  Scene  4,  eller 
Tjeneren  under  sin  Gang  paa  Skuepladsen  er  naaet  lige  ud 
for  Buegang  1,  hvor  hans  Herre  er.  De  kunne  saaledes  meget 
godt  begge  to  sige  adskillige  Replikker  uden  at  se  hin- 
anden.« *) 

Hvor  udmærket  denne  Scene  end  kunde  være,  saa  lod 
den  sig  dog  ikke  godt  benytte  af  de  professionelle,  omrejsende 
Trupper,  dels  fordi  den  var  for  kostbar  og  dels  fordi  den 
krævede  for  megen  Plads.  Den  blev  da  i  Virkeligheden  heller 
ikke  benyttet  af  Commedia  deir  Arte-Spilleme,  skjønt  de  fleste 
Lærde,  der  have  skrevet  om  dette  Emne,  synes  at  have 
sammenblandet  dette  enestaaende  Festtheater  med  de  alminde- 
lige Scener^). 


')  F.  Ex.  til  visse  af  Holbergs  Komedier,  hvor  man  virkelig  ogsaa  i  den  aller- 
nyeste Tid,  dog  uden  at  Hjende  denne  gamle  Scene,  har  ben3rttet  et  noget 
lignende  Scenearrangement,  saaledes  i  »Maskeraden«  og  »Jacob  v.  Thyboe«. 

S)  Riccoboni,  a.  V.  I,  116. 

S)  Se  saaledes  Moland:  Moliére  et  la  comédie  ital.,  62,  og  Maurice  Sand: 
Masques  et  Bouffons  I,  42. 

Men  noget  af  Palladios  Princip  bevaredes  i  de  profes- 
sionelle Theatre.  Man  gik  ud  paa  at  danne  en  dekorativ 
Helhedsvirkning  for  hver  enkelt  Skuespilart  og  ophobede  ikke 
en  Mængde  urimelige  og  heterogene  Sager  samtidig  paa  en  og 
samme  Scene.  Allerede  midt  i  16de  Aarhunerede  var  man 
paa  det  rene  med,  at  hver  Genre  behøvede  sin  Dekoration^ 
uden  at  man  dog  naaede  saa  vidt  som  nu,  hvor  man  mener, 
at  hvert  Stykke  bør  have  sin,  eller  undertiden  overmaade 
mange  vekslende  Dekorationer. 

Arkitekten  Serlio  skriver  i  sine  »Syv  Bøger  om  Arkitekture  i): 

»Med  tre  Dekorationer 
kan  man  nøjes  til  alle 
Slags  Stykker.  Den 
første  er  bestemt  til 
Komedien  eller  Farcen 
og  forestiller  en  temme- 
lig smal  og  dyb  Gade, 
med  talrige  Butikker 
med  Skilte  og  Huse, 
som  tillade  at  mangfol- 

Fig.  43.     Italiensk  Komediedekoration  fra  diggjøre       Situatioueme 

16de  Aarh undrede.  .     «     .  ,  ^    .,         ... 

i  Stykkets  Spil.  Den 
anden,  til  Tragedien,  er  en  offentlig  Plads  i  stræng  Smag,  saa- 
ledes  som  Piazza  della  Signoria  i  Florents  .  .  .  Endelig  til  de 
Stykker,  som  den  Gang  [o:  i  den  klassiske  Oldtid]  betegnedes 
som  satyriske,  det  vil  sige  Idyller  og  boscareske  eller  mytho- 
logiske  Stykker,  brugte  man  en  Skovdekoration,  mindende  om 
de  hellige  Skove  i  vore  moderne  Balletter  (?).  De  to  første 
var  lavet  af  let  Bygningsmateriale,  byggede  af  malet  Lærred 
paa  Tømmerarbejde,  medens  den  sidste  var  simpelthen  malet.« 
Mindst  et  Aarhundrede  før  det  øvrige  Europa  er  Italien 

')  Serlio:  Les  Sept  Livres  de  l'Architecture,  édil.  de  1545.  tråd.  par  Martin,  cil. 
af  Bapst,  255. 

inde  paa  et  helt  udviklet  og  illusionsvækkende  Dekorations- 
væsen.  Paa  et  Tidspunkt,  hvor  man  endnu  i  Frankrig,  i 
England,  i  Tyskland,  i  Spanien  kun  kjender  den  besværlige 
og  urimelige  Mysteriescene  eller  ogsaa  den  simple  dekorations- 
løse  Tribunescene,  har  man  allerede  i  Italien  et  Sceneri,  som 
i  intet  væsentligt  er  forskjelligt  fra  vort  moderne. 


FIg.  44.     Italiensk  Tragediedekoration  fra  16de  Aarhundrede. 

Kaster  man  et  Blik  paa  de  to  Dekorationer,  som  ere 
fremstillede  paa  Fig.  43  og  44,  ser  man  her  to  dygtigt  tegnede, 
praktisk  konstruerede  Scener,  den  første  aabenbart  en  Komedie- 
scene med  den  dybe,  smalle  Gade  og  krydsende  Sidegader, 
hvor  Personer  kunne  gaa  ud  og  ind,  skjule  sig,  belure  de 
Medspillende  o.  s.  v. ;  den  anden  sandsynligvis  en  Tragedie- 
scene efter  Serlio's  Opskrift,  en  offentlig  Plads  i  stræng  Smag, 
med    en    stor,   monumental    Bygning   i    Baggrunden,    Sideind- 

gange  paa  hver  Side  i  Forgrunden,  Fontæne,  Statuer,  prakti- 
kable Balkoner,  hvor  Stykkets  Personer  kunne  optræde  o.  s.  v. 

Begge  Dekorationer  ere  opbyggede,  ikke  malede  paa  flade 
Kulisser,  hvad  der  naturligvis  gav  dem  mere  Illusion  og  til- 
lige krævede  mere  Kunstfærdighed  og  Arbejde. 

Samtidig  med  dette  indviklede  Dekorationsvæsen  fik  Scenen 
ogsaa  en  lignende  Form  som  (jlen,  den  endnu  har.  Der  var 
ikke  længer  Tale  om  en  Estrade,  som  skød  sig  ud  blandt 
Publikum.  Skuepladsen  var  nu  et  Rum  helt  for  sig  selv,  en 
uhyre  firkantet  Kasse,  hvor  den  ene  Side  var  borte  og  inden 
i  hvilken  Billederne  vistes  frem  for  Publikum. 

Det  blev  nu  muligt  og  naturligt  at  have  et  Fortæppe,  der 
dækkede  for  Opstillingen  af  Dekorationer  og  markerede  Aktens 
eller  i  alle  Fald  Stykkets  Slutning.  Paa  den  middelalderlige 
Scene  havde  et  saadant  Fortæppe  været  uanvendeligt.  Heller 
ikke  paa  Renaissancens  Tribunescene  var  det  brugeligt,  men 
erstattedes  af  det  skillende  Baggrundsdraperi. 

Tilskuerpladsens  Form,  der  oprindelig  —  for  saa  vidt 
Skuespillene  fandt  Sted  inden  Døre  —  havde  været  firkantet 
som  en  almindelig  Sal,  blev  nu  efter  antike  Mønstre  i  adskil- 
lige Theatre  dannet  i  Halvcirkelform  eller  i  et  ovalt  Snit,  med 
Etager  over  hinanden  og  et  plant  eller  en  Smule  skraanende 
Parterre  nogle  Fod  under  Scenen,  og  Theaterrummet  fik  saa- 
ledes  den  Skikkelse,  som  det  væsentUgt  har  beholdt  indtil  den 
Dag  i  Dag,  en  Skikkelse,  som  kommende  Tider  dog  sikkert 
vil  forandre,  da  det  utvivlsomt  snart  vil  gaa  op  for  Theatrets 
Mænd,  at  den  nuværende  Theaterordning  ingenlunde  er  den, 
hvor  man  opnaar  den  største  Virkning  for  Øre  og  for  Øje. 

Imidlertid,  saaledes  som  det  var,  betragtedes  Italiens 
Dekorationsvæsen  og  hele  Theaterordning  som  en  betydelig 
Reform,  hvad  det  i  Forhold  til  Tidens  ubehjælpsomme  og 
urimelige  Sceneordning  naturligvis  ogsaa  var. 

Frankrig  optog  snart  det  italienske  Dekorationsprincip, 
der  fortrængte  baade  den  franske  Tribunescene  og  fe  décor 
simultane;  selv  Stykker,  der  syntes  skrevne  for  og  beregnede 
paa  denne  sidste  Art  af  Scener,  blev  nu  spillede  i  de  simple, 
regelmæssige,  stadig  tilbagevendende  Dekorationer:  Gaden,  den 
offenlige  Plads  eller  en  klassisk  Søjlehal  og  Skoven,  hvortil 
ogsaa  kom   Stuen   med   de  symmetriske   fem  Døre,  en  i  Bag- 


Fig.  45.     Dekoration  til  Comeilles  »Androméde«  (1ste  Akt). 

grunden,  to  i  Pancoupéerne  og  to  paa  Siderne,  en  Dekoration, 
der  endnu  bestandig  bruges  til  adskillige  af  Moliéres  Komedier 
som  »Tartufe«,  »Misantropen«,  »den  Gjerrige«  o.  fl.,  hvilke 
Skuespil  ogsaa  ere  saaledes  beregnede  derpaa,  at  de  slet 
ikke  kunne  spilles  i  andre  Dekorationer.  Men  selv  Skuespil 
som  Corneilles  »fe  Cid*,  der  øjensynlig  snarest  er  tænkt  spillet 
i  en  décor  simultane,  idet  Handlingen  springer  ideligt  fra  Sted 
til  Sted,  hvorfor  det  ogsaa  nu  spilles  i  en   Række  vekslende 

22 

Tableauer,  selv  dette  Stykke  opførtes  ved  sin  første  Frem- 
komst i  alle  sine  Akter  i  en  og  samme  Stuedekoration. 

Som  rimeligt  var  maatte  de  professionelle  Skuespillere  se 
noget  paa  Skillingen  ved  deres  Opførelser,  og  for  dem  var 
det  italienske  Dekorationsprincip  for  saa  vidt  en  Besparelse, 
som  de  efter  dette  kunde  hjælpe  sig  med  faa  Dekorationer  til 
mange  Stykker. 

Paa  den  anden  Side  medførte  de  stadig  stigende  Fordringer 
til  Maskinmesterkunster,  der  især  fremelskedes  ved  de  pragt- 
fulde Privatforestillinger,  som  Konger,  Fyrster  og  andre  Magt- 
havere eller  Mæcener  gav  i  stort  Antal  baade  i  Italien  og 
Frankrig,  for  det  første  betydelige  Udgifter  for  Theaterentre- 
prenøreme,  endelig,  hvad  der  var  nok  saa  uheldigt,  denne 
Publikums  aldrig  mættede  Trang  til  at  se  Mennesker  flyve  i 
Luften,  Sole  gaa  op  og  ned.  Huse  styrte  sammen  og  lignende 
nødte  Skuespillerne  til  at. opføre  og  Forfatterne  til  at  skrive 
meningsløse  Tryllespil,  som  intet  andet  Formaal  havde  end 
at  vise,  til  hvilken  Højde  de  mekaniske  Kunststykker  i  Øje- 
blikket kunde  drives.  Ganske  under  den  samme  Plage  sukke 
iøvrigt  Nutidens  Theatre,  og  de  ville  vedblivende  komme  til 
at  sukke  derunder,  saalænge  den  nuværende  Form  for  Thealre 
eksisterer. 

Medens  Maskineriet  allerede  i  Midten  af  det  17de  Aar- 
hundrede  stod  højt  og  i  Virkeligheden  i  sine  Effekter  ikke 
skilte  sig  synderlig  fra,  hvad  vi  præstere  nutildags  i),  var  der 


1)  Se  saaledes  Fig.  45,  en  Pragtdekoration  til  Comeilles  Androméde,  hvor  Gud- 
inden viser  sig  i  Skyen,  ganske  paa  samme  Maade  som  endnu  den  Dag  i 
Dag  Gudinder  vise  sig  i  Skyer.  Kunststykket  sker  saaledes,  at  nogle  perspek- 
tivisk malede,  udskaame  Skytæpper  hænges  bag  hinanden,  dækkede  af  tætte 
Florstæpper.  Gudinden  staar  paa  et  højt  Stillads  eller  »Stilling«,  som  det 
tekniske  Udtryk  lyder;  i  det  Øjeblik,  hun  skal  vises,  trækkes  Florstæppeme 
i  Vejret,  Gudinden  træder  stærkt  belyst  frem  paa  Stillingen  og  synes  at  vandre 
paa  Himmelens  Skyer. 

en  anden  Henseende,  i  hvilken  Tiden  stod  meget  langt  tilbage, 
Belysningen  nemlig. 

Man  havde  hidtil  spillet  ved  Dagens  Lys  og  saaledes 
ingen  Bekymringer  behøvet  at  gjøre  sig  med  Hensyn  til  Belys- 
ningsspørgsmaalet.  Nu,  da  Theatret  for  det  første  rykkede 
inden  Døre,  Scenen  dernæst  blev  et  lukket  Rum  og  Fore- 
stillingstiden  endelig  af  Publikum^  Smag  blev  drevet  længere 
og  længere  ud  paa  Eftermiddagen,  nu  blev  det  uundgaaeligt 
nødvendigt  at  lyse  Scenen  op. 

Belysningsspørgsmaalet  drøftedes  ivrigt  af  Tidens  Theater- 
arkitekter.  Den  almindeligst  benyttede  Fremgangsmaade  til 
at  faa  Scenen  oplyst,  var  ved  at  ophænge  Lysekroner  eller 
Lampetter,  som  anbragtes  oventil  og  paa  Siden  af  Skuepladsen. 
Rampelys  synes  ikke  at  have  været  brugt  ^).  I  Lysekronerne 
brugles  Olie  eller  Lys.  Olielamperne,  der  gærne  var  dobbelte, 
baadformede,  gav  et  rødt,  osende  Lys.  Vokslysene,  som  hang 
i  trekantede  Rammer,  brændte  hvidt  og  klart;  men  de  var 
dyre  og  anvendtes  væsenligt  kun  til  Hoffester.  De  almindelige 
Theatre  brugte  Tællelys.  Mod  Brandfare,  som  man  altid 
frygtede  meget,  sikrede  man  sig  ved  store  Svampe,  fæstede 
paa  lange  Stokke,  og  ved  almindelige  Haandsprøjter,  til  hvilke 
der  altid  var  Vand  i  Behold. 

For  os,  hvis  Øjne  ere  forvænte  af  de  mange  hundrede 
elektriske  Glødelamper,  som  nu  oplyse  vor  Scene,  vilde  Datidens 
Belysning  sikkert  have  taget  sig  ud  som  skummel  Dunkelhed. 
Men  hvad  man  ikke  kjendte,  savnede  man  ikke,  og  det  i  anden 
Henseende  fuldtudviklede  Theater  stod  snarest  for  Datidens 
Øjne  som  en  straalende  Féaabenbaring. 


O  Ludovic  Celler  mener  i  sin  Les  décors,  les  costumes  et  la  mise  en  scene  au 
XVII  siécle,  al  Rampesystemet  er  opstaaet  gjennem  de  tarvelige  Smaatheatre, 
der  ikke  havde  Raad  til  at  bruge  Lysekroner,  men  derfor  stillede  Tællelys 
foran  paa  Scenegulvet. 

22* 

I  hvert  Fald,  med  alle  sine  Mangler,  kæmpende  sig  frem 
gjennem  de  skiftende  Tider  og  den  vekslende  Smag,  havde 
dog  Skuepladsen  banet  sig  Vej  gjennem  Urimelighed  og  Latter- 
lighed, gjennem  Ubehjælpsombed  og  Smagløshed,  og  havde 
omsider  vundet  en  fast  Form. 

Huset  stod  beredt  til  at  modtage  de  kommende  Hæders- 
gæster, de  store  Digtere  og  de  store  Skuespillere. 

APPENDIX. 


KÆRLIGHEDSINTRIGERNE 

ELLER 

DET   FORTRYLLEDE  VINDUE. 

[Italiensk  Scenario  fra  18de  Aarhundrede,  første  Gang  udgivet  af  A.  BartoU  i 
hans  Samling :  Scenari  inediti  della  Commedia  dell'  Arte,  contributo  alla  storla  del 
teatro  popolare  italiano.  —  In  Firenze  1880.  —  Scenarier  af  denne  Art  opsloges  til 
Støtte  for  Skuespillernes  Hukommelse  paa  Scenen  bag  Kulisserne.] 

PERSONERNE : 
Pandolfo,  Fader  til  Lucinda  og  Ottavio. 
Lucinda,  hans  Datter  og  Søster  til  Ottavio. ») 
Ottavio,  Søn  af  Pandolfo,  ikke  Hjendt. 
Colombina,  Lucindas  Pige. 
Cola,  Ottavios  Tiener. 
Ubaldo,  Valerios  Fader. 
Valerio,  hans  Søn. 

Stoppino,  hans  Isener  [kaldes  i  Scenariet  lige  saa  tiyppigt  Zanni]. 
Pasquella^  hans  Husholderske  [hun  betegnes  som  serim,  men  er  Enke  og  ind- 
tager en  noget  anden  Stilling  end  Tjenestepige]. 

FØRSTE  AKT 
Scene  I 

Pandolfo   alene  og  derpaa   COLOMBINA 

Pandolfo  siger,  hvorledes  han  havde  givet  sin  Søn  i  Pleje  og 
denne  blev  røvet  fra  ham  af  Tyrkerne,  medens  han  spadserede 
en  Tur  med  Ammen,  og  tillige  hans  Tjener  ved  Navn  Colafronio, 


^)  Man  lægge  Mærke  til  den  omstændelige  Indprænten  af  Slægtskabsforholdet, 
som  er  naturlig  i  den  improviserede  Komedie,  hvor  det  gjaldt  for  Skue- 
spillerne hurtig  at  sætte  sig  ind  i  den  Art  Ting,  men  som  bl.  a.  ogsaa 
MoUére  bibeholder  i  sine  Arbejder. 

og  at  han  aldrig  har  faaet  nogen  Efterretning  om  dem,  og  at 
saa  senere  der  af  Himlen  var  blevet  ham  tilstaaet  denne  Datter^ 
Lucinda,  hvilken  han  elsker  overalt  og  ønsker  at  faa  godt 
gift;  naar  det  er  gjort,  vil  han,  da  han  er  Enkemand,  ogsaa 
tage  sig  en  Kone.  Kalder  paa  Tjenestepigen,  anbefaler  hende 
Datteren,  at  hun  ikke  lader  hende  forlibe  sig,  siger  hende^ 
hvad  hun  skal  gjøre,  og  at,  naar  hendes  Frøken  er  bleven  gift^ 
han  ogsaa  vil  gifte  hende  bort;  det  lover  den  Gamle;  hun  ind  i 
Huset  og  han  ud. 

Scene  II 

Pasquella 

alene 

Siger,  at  det  at  være  Enke  er  en  daarlig  Ting,  og  at  hun^ 
som  bestandig  slutter  Ægteskaber  for  andre,  ikke  kan  gjøre 
noget  for  sig  selv,  men  at,  naar  hun  først  er  færdig  med  at 
udvirke,  at  Hr.  Valerio  bliver  Lucindas  Mand,  saa  vil  hun 
begynde  at  handle  for  sig  selv. 

Scene  II I 

Valerio  og  Stoppino 
Valerio  gjør  forelsket  Scene  om  Lucinda,  anbefaler  sig  til 
Tjeneren,  som  siger,  at  det  er  godt  at  tale  til  Colombina,  for 
at  hun  kan  hjælpe  ham,  fordi  Pasquella,  som  ikke  er  i  Huset, 
ikke  saa  let  kan  tale  med  Lucinda,  og  at  det  er  nødvendigt 
at  give  noget  til  den,  som  hjælper  til  i  en  saadan  Kærligheds- 
historie, og  at  han  for  sin  Part  skal  gjøre,  hvad  der  er  ham 
muligt;  Valerio,  at  det  kun  gjør  ham  urolig,  at  hans  Fader 
vil  gifte  sig;  dog  er  han  ved  godt  Mod;  og  de  gaa. 

Scene  IV 

Ubaldo  og  Pandolfo 
Ubaldo  siger,  hvorledes  han  er  forelsket  i  Pandolfos  Datter, 
ser  ham,  gjør  Venskabsscene,  anholder  derefter  om  hans  Datter; 

Pandolfo  skænker  ham  hende,  hvorpaa  han  skænker  ham 
Pasquella,  sin  Husholderske^) ;  Ubaldo  siger,  at  der  ikke  mangler 
ham  andet  end  at  anbringe  sin  Søn,  at  han  allerede  har 
skrevet  til  en  af  sine  Venner  i  Venedig  for  at  skaffe  ham  en 
Datter  af  ham;  og  i  det  samme 

Scene  V 

Ubaldo,  Valerio  og  Stoppino 
Ubaldo  siger  til  Valerio,  hvorledes  han  har  valgt  sig  en 
Hustru,  men  at  han  som  en  god  Fader  vil  holde  hans  Bryllup, 
før  han  holder  sit  eget;  alle  glade;  Ubaldo  gaar,  siger,  at  han 
skal  paa  Posthuset  for  at  se  om  der  er  Breve;  Valerio,  at  han 
ikke  ved  noget  om  Sagen,  glæder  sig  derover  med  Tjeneren, 
de  siger,  at  de  vil  finde  Pandolfo  og  glæde  sig  med  ham;  i 
det  samme 

Scene  VI 

Pandolfo,  Colombina  og  de  Forrige 
Valerio  glæder  sig  med  Pandolfo  over  Familieskabet,  de 
gjør  en  Scena  equiuoca^  saaledes  at  den  Gamle  tror,  at  han 
glæder   sig   over  Svogerskabet  med  Faderen;    Misforstaaelsen 
opklares  ikke,  Pandolfo  giver  Tjeneren  Colombina  til  Ægte. 

Scene  VII 

Ottavio  og  Cola 
Ottavio  siger,  hvorledes  han  efter  saa  mange  Aars  Slaveri 
ved  sine  gode  Egenskaber  har  skaffet  ikke  blot  sig  selv,  men 
ogsaa  sin  Tjener  Friheden,  hvorfor  han  er  forpligtet  til  at 
være  ham  en  god  Tjener;  de  sige,  hvorledes  de  nu  i  mange 
Maaneder  have  opholdt  sig  i  denne  By  for  at  rejse  til  Livorno, 


^)  Endnu  mere  indviklede  og  undertiden  helt  uforstaaelige  ere  adskillige  andre 

Scenarier. 
«)  Sml.  oyenfor  S.  218. 

deres  Fædrenestad,  men  fordi  han  har  forlibet  sig  i  denne 
Lucinda,  har  han  ikke  kunnet  formaa  sig  selv  til  at  rejse. 
Tjener  gjør  Scene  om  sit  Slaveri,  opfordrer  Herren  til  at  lade 
denne  Kærlighed  fare  og  rejse  til  sin  Hjemstavn,  han,  at  han 
ikke  kan  gjøre  det  endnu,  og  de  gaa. 

Scene  VIII 

Valerio,  Stopping  og  Pandolfo 
De   gjøre    paany    Komplimenter   med    dobbelt   Betydning 
(in  equivoco),   omsider   forstaa  de  hinanden,   alle  gaa  bort  i 
Vrede. 

Scene  IX 

Pasquella 
Siger,    hvorledes    hun    længes    efter    at   give   Valerio    til 
Lucinda  og  at  hun  har  observeret,  at  Pandolfo  er  heftig  for- 
elsket i  hende,  at,  naar  han  har  givet  sin  Datter  til  Valerio, 
vil  hendes  Bryllup  med  Pandolfo  følge  paa;  og  i  det  samme 

Scene  X 

Pandolfo  og  den  Forrige 
De  gjør  Elskovsscene,  hvorfor  hun  anholder  om  Lucinda 
for  Valerio,  hendes  Herskab,  han,  at  han  har  lovet  hende  til 
Faderen,  hun,  at  hun  har  ham  kær,  men  at  hun  vil  tale  til 
Valerio  for  at  han  skal  give  sig  tilfreds  med,  at  Faderen  tager 
Lucinda;  Pandolfo  gaar;  i  det  samme 

Scene  XI 

Valerio,  Pasquella,  Colombina,  Lucinda  og  Stopping 

Pasquella  siger  til  Valerio,  at  hans  Fader  vil  have  Lucinda, 

han  har  derfor  givet  hende  Ordre  til  at  faa  Valerio  fra  saadan 

Kærlighed,   at   hvis  det  ikke  kommer  i  Stand,   vil  hun  ikke 

blive  Pandolfos  Kone;  i  det  samme  ser  Lucinda  Valerio,   de 

gjør  en  forelsket  Scene;  at  hun  ikke  maa  tvivle  om,  at  han 
ved,  hvad  han  skal  gjøre,  og  de  gaa;  Pasquella  og  Colombina 
bliver. 

Scene  XII 

Pasquella  og  Colombina 
Colombina  siger,  hvor  hæftig  hun  er  forelsket  i  Stoppino, 
at,  hvis  Ægteskabet  med  Valerio  gaar  for  sig,  saa  faar  hun 
ikke  Stoppino;  Pasquella  siger,  at  hvis  Ægteskabet  kommer  i 
Stand  med  nogen  anden,  saa  faar  hun  ikke  Pandolfo,  de 
bUve  vrede,  komme  i  Haarene  paa  hinanden  og  første  Akt 
ender. 

ANDEN  AKT 

Scene  I 

Ottavio  og  Cola 

Ottavio  siger,  at  før  han  rejser  til  Livorno,  vil  han  friste 

sin  Lykke  med  at  anholde  om  Lucinda  hos  Pandolfo;  siger 

til  Cola,  at  han  skal  kalde  paa  Colombina  for  at  faa  at  vide, 

hvad  hendes  Frøken  tager  sig  til;  Cola  kalder;   i  det  samme 

Scene  II. 

Colombina,  Lucinda  og  de  Forrige 
Cola  gjør  forelsket  Scene  med  Colombina,  hun  kalder  paa 
sin  Frøken  og  opfordrer  hende  til  at  forelske  sig  i  Ottavio; 
han  kommer  frem,  gjør  forelsket  Scene,  hun  viser  ham  bort, 
Colombina  beder  hende  paany,  hun  samtykker  ikke.  Cola 
siger,  at  hun  skal  se  at  faa  hende  fra  hendes  Haardnakkethed, 
saa  at  der  kan  blive  to  Brudepar,  Ottavio  siger,  at  han  vil 
gaa  og  finde  Pandolfo  og  anholde  om  Datterens  Haand,  og 
de  gaa. 

Scene  III 

Stopping  som  Troldmand,  Ubaldo  og  Pandolfo 
Ubaldo  siger:  naar  dette  Bryllup  skal  staa?  Pandolfo 
siger,  hvorledes  hans  Søn  har  fordret,  at  Lucinda  skal  være 
hans,  og  at  hvis  hun  bliver  nogen  andens,  saa  vil  han  myrde 
denne,  hvem  det  saa  er.  Ubaldo  er  forbitret,  gaar  sin  Vej  for 
at  træffe  Valerio,  Stoppino  gjør  afsides  nogle  Besværgelser 
imod  Ubaldos  Hus,  siger,  at  han  haaber,  hans  Invention  vil 
lykkes;  forbavset  over  dette  faar  Pandolfo  Mistanke  og  gaar 
paany  ind  i  Huset. 

Scene  IV 

Valerio,  Ubaldo  og  Zanni  (Stoppino)  og  derpaa  Pandolfo 
Ubaldo  kommer  skrigende  op  imod  Valerio  og  siger,  at 
han  har  givet  ham  en  Hustru  i  Venedig,  og  at  han  ikke  har 
mere  at  sige.  Valerio  svarer  igjen,  giver  til  sidst  efter  og 
gaar.  Ubaldo  kalder  paa  Pandolfo,  gjør  ham  indtrængende 
Forestillinger  angaaende  Bryllupet ;  Pandolfo  gaar  ud  af  Huset, 
forestiller  at  være  bange;  siger,  at  det  aner  ham,  at  den 
Troldmand  har  gjort  et  eller  andet  Trolderi  med  ham,  Zanni, 
at  det  godt  kan  være  sandt,  siden  den  Troldmand  har  gjort 
det  mod  andre,  saa  det  staar  ham  i  Hovedet;  Ubaldo  siger, 
hvad  det  er  han  snakker  om  Troldmand.  Pandolfo  siger,  at 
han  ikke  kan  give  ham  noget  andet  Svar  angaaende  Ægte- 
skabet, og  gaar  forskrækket  ind  i  Huset,  Ubaldo  gaar  for- 
bavset sin  Vej,  Zanni  ler  over  sit  Paafund  og  gaar. 

Scene  V 

Pasquella,  Lucinda  og  Colombina 

Pasquella  siger,  hvorledes  hun  ønsker,  at  Ubaldo  skal  faa 

Lucinda,    for   saa    kan    ogsaa   hendes  Bryllup  med  Pandolfo 

finde  Sted;   i  det  samme  Lucinda,  som  siger  til   Colombina, 

at   hun    ikke   vil   have   nogen  anden    end  Valerio,    Pasquella 

kommer  frem,  beder  hende  om  at  tage  den  Gamle,  hun  sam- 
tykker ikke,  Colombina  skælder  hende  ud,  hun  flygter,  og  de 
andre  gaa  ind. 

Scene  VI 

Pandolfo  og  Lucinda 
Pandolfo  opfordrer  Datteren  til  at  tage  Ubaldo,  hun  sam- 
tykker ikke,   han  siger,  at  hvis  hun  ikke  tager  ham,  faar  hun 
ikke  nogen  anden  og  gaar  i  Vrede,  idet  han  siger,  at  han  vil 
hente  Ubaldo;  Lucinda  klager  sig,  og  ud. 

Scene  VII 

Pasquella,  Valerio  og  Zanni 
Valerio  anbefaler  sig  til  Pasquella,  hvilken  siger,  at  han 
ikke  maa  tvivle  om,  at  ogsaa  hun  inderlig  ønsker,  at  dette 
Ægteskab  skal  finde  Sted,  fordi  saa  hendes  eget  med  Pandolfo 
følger  paa,  og  ud.  Stoppino  siger  til  Valerio,  at  han  skal  gaa, 
at  han  skal  lade  ham  raade;  og  i  det  samme 

Scene  VIII 

Stoppino  og  Pandolfo 
Zanni  siger  til  Pandolfo,  at  han  ikke  kan  begribe,  at  hvis 
Ubaldo  tager  Lucinda,  han  saa  tror  at  faa  Pasquella,  fordi 
hun  er  forelsket  i  Cola,  Ottavios  Tjener,  og  naar  hun  har 
lovet  at  blive  hans  Kone,  saa  har  hun  gjort  det,  for  at  han 
skal  give  sin  Datter  til  Ubaldo,  saaledes  har  Ubaldo  befalet 
hende  at  gjøre;  han  tror  det  og  gaar,  idet  han  siger,  at  siden 
Pasquella  er  forelsket,  vil  han  ikke  paa  nogen  Maade  gifte 
sin  Datter  ind  i  det  Lanterniske  ^)  Hus,  han  takker  Zanni,  som 
har  underrettet  ham  om  den  hele  Sag,  gjør  foragtelig  Scene 
mod  Pasquella,  og  gaar;  Zanni  ler  og  gaar. 

^)  Lantemj   er   identisk   med  Ubaldo;   i   adskillige   andre   Scenarier  hedder  den 
ene  Gamle  Ubaldo  Lantemi. 

Scene  IX 

Ottavio,  Cola  og  Pandolfo 
Ottavio  siger,  hvorledes  han  ikke  har  kunnet  træflFe  Pandolfo 
for  at  anholde  om  hans  Datter;  Cola  siger,  at  det  ogsaa  mis- 
hager ham  paa  Grund  af  hans  Interesse  for  Colombina;  i  det 
samme  ser  han  Pandolfo,  hilser  paa  ham  og  siger,  om  han 
vil  give  ham  sin  Datter,  efter  nogen  Samtale  tilstaar  han  ham 
det  og  siger,  at  han  har  vist  alle  de  andre  bort  og  dertil 
givet  udtrykkelig  Ordre  til,  at  de  ikke  mere  maa  have  Omgang 
med  det  Hus,  gjør  Komplimenter,  Cola  glad,  og  de  gaa,  Pandolfo 
gaar  ind  for  at  give  sin  Datter  Underretning. 

Scene  X 

Valerio,  Ubaldo  og  Zanni 
Den  Gamle  i  Vrede  mod  Valerio,  fordi  han  har  spoleret 
hans  Udsigter,  de  undskylde  sig,  Zanni  siger,  at  han  ikke 
tvivler  om,  at  han  jo  skal  faa  Pandolfo  stillet  tilfreds,  den 
Gamle  gaar  fornøjet,  Valerio  og  Zanni  blive,  de  kalde  paa 
Lucinda;  og  i  det  samme 

Scene  XI 

Pandolfo,  Lucinda  og  de  Forrige 
Lucinda  kommer,  Valerio  gjør  Elskovsscene,  Pandolfo 
skælder  hende  ud  fra  Vinduet  og  kommer  ned,  medens  han 
gaar  ned,  gaar  hun  ind  i  Huset,  Zanni  giver  sig  til  at  samtale 
med  sin  Herre,  Pandolfo  ser  ikke  Datteren,  gaar  atter  ind  i 
Huset,  idet  han  siger,  at  han  har  taget  fejl,  dette  Lazzo  gjøres 
tre  eller  fire  Gange;  til  sidst  siger  han  til  Valerio,  at  han  skal 
gaa  sin  Vej  og  ikke  staa  og  tale  med  hans  Datter,  Valerio 
siger  til  Pandolfo,  at  han  er  gal,  at  han  ikke  paa  nogen  Maade 
har  talt  med  hans  Datter,  men  ganske  vist  med  sin  Tjener, 
hvilken  siger,  at  dette  maa  være  en  Virkning  af  denne  Trold- 

mands  Kunster,  ban  tror  det,  beder  om  Undskyldning,  og  de 
gaa  ind,  Lucinda  kommer  ud,  de  samtale  paa  ny,  den  Gamle 
tager  bende  ved  Armen,  prygler  bende,  Valerio  forsvarer  bende, 
Colombina  ligeledes,  Zanni  ligeledes;  anden  Akt  ender. 


TREDJE  AKT 

Scene  I 

Ottavio  og  Cola 
Ottavio  siger,  at  ban  bar  alt  i  Orden  til  Bryllupet,  Cola 
siger  det  samme;  de  bave  begge  to  opsat  en  Liste,  læse  den, 
finde,   at  der  mangler  nogle  nødvendige  Ting,  de  gaa  for  at 
benle  dem. 

Scene  II 

Pandolfo  og  Pasquella 
Pasquella  ser  Pandolfo,  gjør  Elskovsscene,  ban  bører  paa 
bende,  gjør  bende  tilsidst  Bebrejdelser,  idet  ban  siger,  at  ban 
bar  set  bendes  falske  Streger,  for  at  ban  skulde  give  sin 
Datter  til  bendes  Herre,  og  ikke  for  at  faa  barn,  og  at  ban 
ved,  bun  er  forelsket  i  Cola,  men  at  bun  skal  blive  beskæmmet 
og  ikke  faa  bam,  siden  ban  vil  give  sin  Datter  til  Ottavio  og 
Colombina  til  Cola;  Pasquella  vil  sige  sine  Grunde,  ban  bører 
ikke  paa  bende,  og  ud;  bun  klager  sig,  og  ud. 

Scene  III 

Ubaldo  og  Stopping 
Ubaldo  siger,  om  ban  bar  boldt,  bvad  ban  bar  lovet, 
Stoppino  finder  Undskyldninger,  til  sidst  siger  ban,  bvorledes 
det  bele  er  gaaet  i  Lyset,  Ubaldo  bliver  vred,  siger,  at  ban 
vil  sende  baade  Sønnen  og  Tjeneren  bort,  at  ban  vil  ægte 
Pasquella,  fordi  ban  ikke  vil  være  uden  Kone,  og  ud. 


Digitized  by 


Google 


350 
Scene  lY 

COLOMBINA   OG   PaSQUELLA 

Slutte  Fred,  Pasquella  siger  til  Colombina,  at  hvis  hun 
udvirker,  at  Pandolfo  tager  hende  til  Kone,  saa  vil  hun  sørge 
for,  al  Cola  bliver  hendes,  Colombina  lover  det,  Pasquella  gaar, 
og  i  det  samme 

Scene  V 

Valerio,  Stoppino,  Lucinda  og  Colombina 
Valerio  sørger  ved  at  se,  at  alt  er  gaaet  forkert,  og  siger, 
at  han  vil  rejse  sin  Vej  af  Fortvivlelse;  Stoppino  vil  ogsaa; 
i  det  samme  kommer  Lucinda,  de  gjør  Afskedsscene,  hun 
gaar  grædende  ind,  det  samme  gjør  Colombina  og  Zanni,  og 
de  gaa. 

Scene  VI 

Ubaldo  og  Pasquellla 
Ubaldo  anholder  om  Pasquellas  Haand,  hun  viser  ham 
tilbage,  idet  hun  siger,  at  det  ikke  er  godt,  at  et  Tyende 
bliver  Frue,  eller  Stifmoder  til  Valerio,  hvilken  ikke  vilde 
finde  sig  i  saadant;  Ubaldo  siger,  at  han  er  Herre  i  Huset  og 
at  han  allerede  har  forvist  ham  fra  Huset,  Pasquella  vægrer 
sig  ikke,  men  vil  først  se,  om  det  ikke  kan  lykkes  hende  at 
blive  Pandolfos  Hustru,  Ubaldo  gaar  og  siger,  at  hun  saa 
snarest  skal  give  ham  Svar,  Pasquella  bliver;  og  i  det  samme 

Scene  VII 

Pandolfo  og  den  Forrige 
Pandolfo  sørger  over  sin  Søn,  som  er  blevet  røvet  fra 
ham  af  Tyrkerne,  ligesom  over  Tjeneren,  beklager  sig  over,  at 
han  ikke  kan  finde  Udvej  til  at  faa  sin  Datter  forsørget  og 
over,  at  han  ikke  har  faaet  Pasquella  til  Kone,  ser  hende, 
hun  gjør  ham  begribelig,  at  hun  ikke  har  nogen  anden  Elsker, 
de  give  hinanden  deres  Tro  og  gaa  ind  i  Pandolfos  Hus. 

Scene  VIII 
Ubaldo 

alene 

Ubaldo  kommer  hjem,  finder  ikke  Pasquella  der,  sørger 
over  at  være  blevet  alene,  angrer  at  have  sendt  Sønnen  bort, 
gaar  atter  klagende  ind  i  sit  Hus. 

Scene  IX 

LUCINDA   OG   COLOMBINA 

Lucinda  beklager  sig  over  at  faa  et  Tyende  til  Stifmoder, 
sørger  over  sin  Fader,  Colombina  er  fortvivlet  ved  at  se,  at 
hendes  Kærlighed  er  haabløs;  og  grædende  gaa  de  ind. 

Scene  X 

Pandolfo,  Ottavio  og  Cola 
Ottavio  siger,  at  han  længes  umaadelig  efter  at  faa  Besked 
fra  Pandolfo,  ser  ham,  de  gjøre  Komplimenter,  de  forhandle 
om  Ægteskabskontrakten,  og  da  han  skal  opgive  sit  Navn, 
siger  han,  at  han  ikke  hedder  Ottavio,  men  Flamminio,  at 
Navnet  Ottavio  blev  givet  ham  af  nogle  Christne  i  T3rrkiet, 
ligeledes  siger  Cola,  at  han  ingenlunde  er  Cola,  men  Pascha- 
riello  Patacca^);  de  fortælle  om  deres  Slaveri,  Pandolfo  gjen- 
kjender  ham  som  sin  Søn,  kalder  paa  Datteren,  de  vise  Glæde, 
og  ud. 

Scene  XI 

Valerio  og  Stopping 
Valerio  siger,  at  han  rejser,  fordi  Lucinda  skal  giftes  med 
Ottavio,   og  at  han   ikke  mere  vil  se  denne   Himmel,   Zanni 
klager  sig;  og  i  det  samme 


')  I  første  Scene  siger  Pandolfo,  at  den  bortrøvede  Tiener  hed  Colafronio. 

Sidste  Scene 

Alle  ud 
Ubaldo  kommer,  ser  Sønnen,  beder  ham  om  Forladelse 
og  beder  ham  om  ikke  at  rejse,  Ubaldo  er  haardnakket;  saa 
kommer  Pandolfo,  glæder  sig  over  den  gjenfundne  Søn,  Ubaldo 
anholder  i  denne  Glæde  hos  Pandolfo  om  Lucinda  for  Valerio, 
hun  bliver  ham  tilstaaet,  Bryllupet  staar;  Cola  og  Stoppino 
lave  en  Turnering  for  at  se  hvem  af  dem,  der  skal  have 
Colombina,  Pasquella  kommer,  ført  ved  Pandolfos  Haand, 
Ubaldo  skænder  paa  hende,  tilgiver  hende  tilsidst,  og  Komedien 
ender. 


NØDVENDIGE  SAGER  (REKVISITTER): 
To  Papheste  til  Turneringen. 
Landser  af  Rør. 

Et  Kaalhoved  til  at  give  Cola  at  lugte  til. 
Et  stykke  Parmesanost  til  at  give  Zanni  at  lugte  til^). 
En  Stok. 
Troldmandsklæder  og  Skasg. 


1)  Disse    to    mærkelige    Rekvisitler    formoder  jeg    have   været   overrakte    de    to 
kæmpende  Narre  efter  Turneringen. 

THEATRENE. 


I. 

P»r  Theatrene.  —  Paaoirkning  af  italiensk  Theaterteknik.  —  Kroerne.  —  Puritanerne* 
Angreb.  —  James  Burbage  og  det  fmrste  Theaters  Oprettelse. 

Paa  det  Tidspunkt  da  Shakespeare  fødtes  (1564),  eksisterede 
der  endnu  intet  fast  Theater  i  England. 

Derimod  havde  der  allerede  længe  eksisteret  en  Skuespiller- 
stand, udgaaet  dels  fra  Middelalderens  mysterie-  og  mirakel- 
spillende  Haandværksfolk,  dels  fra  de  omflakkende  Sangere, 
Ek\ilibrister,  Jonglører  og  Spadsmagere^). 

Italiens  professionelle  Aktører  (commedia  dc/rar/c-Spillerne), 
som  i  det  16de  Aarhundrede  spredte  deres  brogede,  muntre 
Kunst  ud  over  Europa,  tilførte  ogsaa  de  endnu  famlende,  og 
paa  et  halvt  dillettantmæssigt  Trin  staaende  engelske  Skuespil- 
lere det  Drag  af  fagmæssig  Teknik,  som  de  netop  tiltrængte. 


O  Saa  tidligt  som  i  Henrik  VIFs  9ende  Regeringsaar  finder  vi  i  en  kongelig 
Regnskabsbog  bl.  a.  følgende  Poster:  >.  .  Item,  betalt  for  to  Skuespil  i  Hal- 
len, 26  s.  8  d.  Item,  til  Kongens  Skuespillere  som  en  Belønning,  100  t. 
Item,  til  Kongen  at  spille  Kort  med,  100  s.  .  .  .  Item,  til  Skuespillerne  som 
tiggede  ved  Vejen,  6  s.  8  d.«  (Fremdraget  af  Edm.  Malone :  Hist.  Acc.  of  the 
Engl.  stage,  p.  43.) 

Vi  ser  her  allerede  en  interessant  Forskel  paa  de  fine  kgl.  Skuespillere,  der 
fiaar  100  s.  i  Belønning,  lige  saa  meget  som  Kongen  bortspiller  i  Kort,  og  de 
stakkels,  fattige  Gøglere,  der  paa  Landevejen  tigger  den  forbiridende  Lands- 
herre om  en  Skærv. 

Medens  imidlertid  den  italienske  Paa virkning  for  Frankrigs 
Vedkommende  er  iøjnefaldende  for  enhver,  der  studerer  dette 
Lands  Theaterhistorie,  er  Vidnesbyrdene  om  commedia 
delFarte's  Befrugtning  af  den  engelske  Skuespilkunst  kun  faa, 
skønt,  synes  det  mig,  tilstrækkelige  til  at  fortjene  nogen  mere 
Paaagtning,  end  der  hidtil  er  blevet  dem  til  Del. 

At  de  italienske  Fagskuespillere  overhovedet  er  trængt 
ind  i  England  og  har  spillet  der,  er  der  tilstrækkeligt  Bevis  for. 

I  Januar  1577  var  der  en  italiensk  Commediante,  som  af 
Englænderne  kaldtes  Drousiano,  men  i  Virkeligheden  hed  Dru- 
siano  Martinelli,  den  samme  som  med  sin  Broder  Tristano 
ogsaa  gæstede  Philip  IFs  Hof,  i  London  med  sit  Selskab,  og 
der  er  ingen  Grund  til  at  tro,  at  han  hverken  var  den  første 
eller  blev  den  sidste  af  sine  Landsmænd,  som  forsøgte  at 
hente  nogle  gode  engelske  Pund  hjem  fra  det  glade  London, 
thi  de  italienske  Masketyper  er  Tidens  Forfattere  særdeles  vel 
bekendte.  Thomas  Heywood  omtaler  saaledes  »alle  disse  Dok- 
torer, Zannier,  Pantaloner,  Harlekiner,  i  hvilke  de  Franske, 
men  særligt  Italienerne  have  udmærket  sig  .  .  .<^)  I  Kgds 
»Spanske  Tragediec  og  i  Ben  Jonsons  »the  Case  is  attende 
omtales  den  italienske  Improvisationskomedie,  ligesom  ogsaa 
enkelte  kendte  Typer  i  Tidens  dramatiske  Literatur  bærer 
tydelige  Spor  af  Paavirkning  fra  de  italienske  Masker,  saaledes 
Ralph  Roister  Deister  i  Udalls  Komedie  af  samme  Navn,  den 
herlige  Kaptajn  Bohadill  og  hans  ikke  mindre  morsomme  Fælle 
Kaptejn  Tucca  i  Ben  Jonsons  ^Eoerg  man  in  his  humour^ 
og  »//ic  Poetastert^  der  alle  er  Omplantninger  af  Capitanotypen. 

Det  øjensynligste  Bevis  for  Italienernes  fagmsessig-tekniske 
Paavirkning  af  den  engelske  Skuespillerstand  søger  jeg  imid- 


1)  Thorn.  Heywood:  An  Apology  for  Actors,  1612;  optrykt  af  the  Shakespeare 
Society  1841,  p.  43.  Man  erindre  ogsaa  Stedet  i  Shakespeares  »Som  man 
behager«  II  :  >—  en  tynd  Hr.  Pantalon  med  Tøfler  paa,  med  Briller  paa 
sin  Næse,  Pung  ved  Siden.« 

lertid  ikke  i  disse  literære  Vidnesbyrd,  men  derimod  i  et  ejen- 
dommeligt Fund,  som  den  højt  ansete  Shakespeare-Arkæolog 
Edm.  Malone  for  c.  100  Aar  tilbage  fandt  i  hin  Guldgrube  for 
gammel  engelsk  Theaterforskning,  Dulwich  Callegiety  stiftet  af 
Skuespilleren  Edward  Alleyn. 

Imellem  den  gamle  Pantelaaner  og  Theatermanager  Hen- 
slowes  Dagbogsoptegnelser  og  Svigersønnens,  den  berømte  og 
hovedrige  Skuespiller  Alleyns  Roller,  Breve,  Regnskaber,  kort 
sagt  mellem  alle  disse  sjældne  Sager,  paa  hvilke  vort  Kend- 
skab til  Shakespearetidens  Theaterforhold  for  en  stor  Del  hvi- 
ler, fandt  Malone  ogsaa  fire  mærkelige  Tavler  af  Pap,  paa 
hvilke  Scenegangen  til  lige  saa  mange  Stykker  stod  optegnet, 
sammen  med  de  optrædende  Personers  Navne,  deres  Ind-  og 
Udgange,  Signaler  til  Musik,  Fanfarer  o.  1. 

Disse  Tavler  —  af  hvilke  kun  den  ene  er  bevaret;  de  tre 
andre  er  forsvundne  i  den  letsindige  Uorden,  som  den  Gang 
fandtes  i  Dulwich  Collegiets  Skatkammer  —  var  efter  Colliers 
Beskrivelse^)  omtrent  15  Tommer  lange  og  9  brede;  de  var 
tospaltede  og  midt  imellem  Spalterne,  men  op  efter  mod  den 
øverste  Kant,  var  der  et  firkantet  Hul  til  Ophængning  paa  en 
Krog  eller  lign.  De  bar  Titlerne:  1)  The  Plotte  of  the  Deade 
Mans  Fortune;  2)  The  Plotte  of  the  First  Porte  of  Tamar  Cam; 
3)  The  Plotte  of  Frederick  and  Basilea  og  4)  The  Platte  of  the 
Secound  Parte  of  the  Seven  Deadlie  Sinns. 

Det  sidste  Stykke  vides  med  Bestemthed  at  være  forfattet 
af  den  udmærkede  Komiker  Richard  Tarleton.  Astrologen  Ga- 
hriel  Harvey^  Thomas  Nash'es  uforsonlige  Modstander,  fortæller 
i  sine  Breve,  hvorledes  Tarleton  selv  i  Oxford  indbyder  ham 
til  at  se  sit  berømte  Stykke  om  »de  syv  Dødssyndere,  og  Har- 
vey spøi^er  ham  da,  hvilken  af  de  syv,  der  var  hans   egen 


1)  J.  P.  CoUier:  Eng.  dram.  Poetry  HI,  p.  197  (edit.  1879).  I  Malones  »Addi- 
tions« til  HUt.  Ace.  findes  iøvrigt  fire  Aftryk  af  disse  »Platter«  med  Forkla- 
ringer dels  af  Malone  selv,  dels  af  Steevens. 

Dødssynd,  hvortil  Tarleton  rask  svarer:  *Bg  G — ,  the  sinne  of 
other  genllemeiiy  lechergt^), 

Tarleton  døde  i  Aaret  1588  og  nogle  af  de  andre  Stykker, 
navnlig  *ihe  Dead  Man' s  Fortune^  menes  at  være  en  Del  ældre 
end  hans.  De  tilhøre  altsaa  en  tidlig  Periode  af  det  engelske 
Renaissancetheater. 

Disse  fire  Tavler  har  voldt  saavel  Malone  og  hans  Sam- 
tidige Steevens  som  senere  Videnskabsmænd  adskilligt  Bryderi, 
da  de  er  uden  Sidestykke  i  den  engelske  Theaterarkæologi. 
Havde  disse  Forskere  været  bekendt  med,  at  saadanne  Tavler 
med  Scenariet  til  det  Stykke,  der  i  Øjeblikket  opførtes,  altid 
ophængtes  paa  den  italienske  Commedia  delFarte  Scene  til 
Støtte  for  de  improviserende  Skuespilleres  Hukommelse,  vilde 
de  straks  have  fattet,  at  »Platternes«  væsentlige  theaterhis toriske 
Betydning  for  os  er  den,  at  de  viser  med  Evidens,  hvorledes 
den  tidlige  elisabethanske  Skuespilkunst  i  sin  ydre  Form  var 
paavirket  og  belært  af  Italienerne. 

At  i  det  ældste  Scenario  (the  Dead  Man's  Fortune)  en  af 
Hovedpersonerne  hedder  Panteloun  bestyrker  yderligere  denne 
Antagelse. 

Hvor  meget  eller  hvor  lidt  den  italienske  Fagkunst  har 
paavirket  Englænderne,  er  det  imidlertid  ikke  Stedet  her  at 
fordybe  sig  i.  Englændernes  Nationalkarakter  var  i  hvert  Fald 
alt  for  forskellig  fra  Italienernes,  til  at  den  kunde  faa  andet 
end  en  ydre,  formel  Betydning.  Og  endda  er  denne  formelle 
Paavirkning  uendelig  langt  ringere  end  f.  Ex.  hos  Fransk- 
mændene. 

Men  saa  meget  tør  vistnok  antages,  at  den  yderligere  be- 
fæstede den  allerede  ikke  svage  sceniske  Kunst  i  England,  og 
man  kan  sikkert  gaa  ud  fra,  at  der  i  Tidsrummet  omkring 
Shakespeares  Fødsel  fandtes  en  baade  socialt  og  kunstnerisk 


1)     [Gabriel  Harvey:]  Four  letters  and  certain  Sonnets,  1592,  p.  29. 

udviklet  Skuespillerstand  i  London,  trods  det  Faktum,  at  denne 
endnu  ikke  ejede  sit  eget  Hus. 

Et  Hjemsted  for  deres  Kunst  søgte  Skuespillerne  hoved- 
sagelig, inden  de  egentlige  Theatres  og  efter  de  store  Mysterie- 
spils  Tid,  i  Gæstgiverierne  (the  Inns);  i  disse  prægtige,  rumme- 
lige,   gamle    Kroer,   der   for   os  staar  som    Indbegrebet   af  al 


Fig.  1.     En  gammel  Londonsk  Kro  (Tabard  Kroen). 
Efter  SUk  fra  det  18de  Aarh. 

gammeldags,  pittoresk  Hygge;  hvor  Adelsmænd  og  Gejstlige 
fra  Landet  søgte  deres  Vinterkvarter;  hvor  Fragtmændene  af- 
læssede deres  Varer  i  de  store,  firkantede  Gaarde,  som  paa 
alle  Sider  var  omgivne  af  Værtshusets  Bindingsværks  Mure 
med  de  rundtløbende  Svalegange,  som  bares  af  Træpiller  og 
hvortil  stejle,  maleriske  Trapper  førte  op. 

Netop  i  disse  Gaarde  —  i  t//ic  Cross  Kegs^,  som  laa  i 
Gracechurch  Street,  i  t//ie  BulU  i  Bishopgate  Street,  *lhe  Belle 
Savage*  paa  Ludgate  Hill  eller  i  y^Tabard  Kroen*  i  Southwark 

—  var  det  at  Skuespillerne  opslog  deres  Scene;  og  netop  denne 
Omstændighed  var  det  maaske,  der  indirekte  bidrog  til,  at  de 
blev  nødte  til  at  bygge  deres  eget  Hus. 

Thi  Kroerne  havde  vistnok  deres  Fortrin  for  Skuespillerne; 
de  var  i  Forvejen  Samlingssteder  for  Publikum,  de  store  Herrer 
færdedes  der,  de  kostede  rimeligvis  Truppen  saa  godt  som  intet 
og  de  frembød  i  sig  selv  en  god  Tilskuerplads  med  et  natur- 
ligt Staaparterre  for  det  jævne  Folk  i  selve  Gaarden,  og  med 
bekvemmere  »Logepladser«  for  den  finere  Portion  i  de  om- 
kring løbende  Svalegange  og  i  de  ud  til  Gaarden  vendende 
Vinduer. 

Men  paa  den  anden  Side  havde  disse  Gæstgiveritheatre 
ogsaa  deres  Ulemper:  for  det  første  den,  at  Skuespillerne  dog 
ikke  var  paa  deres  egen  Grund  og,  naar  alt  kom  til  alt,  kun 
tolereredes;  dernæst  maa  det  have  været  meget  vanskeligt  for 
dem  at  holde  og  navnlig  at  faa  en  bestemt  Pris  for  Adgangen 
til  deres  Forestillinger,  idet  de  sandsynligvis  maa  have  indsamlet 
Penge  under  eller  efter  Forestillingen^),  og  saaledes  ladet  del 
bero  paa  Publikums  Generøsitet,  hvad  Indtaegt  de  skulde  have. 
Endelig,  og  dette  sidste  var  det  værste,  lagde  det  dem  ud  med 
Byens  Lord  Mayor  og  med  Borgerskabet. 

Urimeligt  er  det  vel  ikke,  at  disse  Kroforestillinger  har 
afstedkommet  en  Del  Alarm  og  Forstyrrelse  i  det  Bykvarter, 
hvor  de  blev  holdte,  og  at  det  glade,  men  hverken  stilfeerdige 
eller  fine  »Gaardpublikum«',  naar  det  gik  hjem  opildnet  af  en 
af  Tarletons  Jigs  og  af  det  stærke  Ale,  som  det  i  Kroen  havde 
nydt,  ikke  har  været  opfyldt  af  de  aller  ærbødigste  Følelser 


Jeg  formoder,  at  fra  denne  Tid  stammer  Betegnelsen  »gathrrer*.  Indsamler 
som  første  Gang  findes  i  en  af  de  ovennævnte  Tavler  (Frederick  and  Basilfa> 
hvor  de  Herrer  Indsamlere,  efter  at  deres  finansielle  Hver\'  var  endt.  aaben- 
bart  har  været  benyttede  som  Statister.  Betegnelsen  bliver  senere  almiode- 
lig  ved  de  rigtige  Theatre  som  en  Art  Billetkontroller.  —  Se  i  The  ABefR 
Papers  (ed.  Collier,  p.  32)  et  Brev  fra  Skuespilleren  Birde.  som  beklager  sig 
til  Alleyn  over  en  utro  »gathertn. 

overfor  de  sure,  puritanske  Medborgere,  som  fra  deres  Vinduer 
med  Forai^else  saa  det  muntre  London  drage  sig  forbi,  og 
utænkeligt  er  det  beller  ikke,  at  de  uærbødige  Følelser  fik  Luft 
i  adskillige  af  de  lige  saa  uærbødige  Udtryk,  paa  hvilke  Da- 
tidens Stykker  ere  saa  rige,  naar  det  gælder  Arvefjenden  Pari- 
tanismeriy  »denne  barbariske  Sektc,  som  en  moderne  engelsk 
Forfatter^)  udtrykker  sig,  »fra  hvis  nedarvede  og  smitsomme 
Tyranni  denne  Nation  endnu  kun   ufuldkomment  er  befrietc. 

Saa  meget  er  i  alt  Fald  vist,  at  det  puritanske  Borgerskab 
nærede  et  inderligt  og  oprigtigt  Had  til  alt,  hvad  der  hed 
Skuespil  og  Skuespillere,  og  havde  det  staaet  til  dem,  var  den 
kommende  Verden  en  Gang  for  alle  blevet  befriet  for  at  be- 
skæftige sig  med  saadanne  skadelige  og  ugudelige  Vagabonder 
som  William  Shakespeare,  Christopher  Marlowe  eller  Ben 
Jonson. 

Dog  heldigvis  stod  det  ikke  til  dem  alene. 

Heldigvis  stod  der  imod  denne  Sekt,  der  ligesom  i  en  Byld 
synes  at  have  trukket  al  Nationens  upaavirkelige  Aandsraahed 
og  stivsindede  Tværhed  sammen  i  sig,  den  fintdannede,  smi- 
dige Adelsstand,  opfyldt  af  Renaissancens  nye  kunstneriske  og 
philosofiske  Tanker  og  anende,  om  end  ikke  klart  seende,  det 
Poesiens  Guldland,  som  det  engelske  Theater  paa  hin  Tid 
skulde  blive.  Mænd  som  Sir  Francis  Walsingham,  Lord  Lei- 
cester, Nottingham,  Strange,  Sussex  kan  man  takke  for,  at 
Skuespillet  for  en  Tid  modstod  de  voldsomme  og  haardnak- 
kede  Angreb,  som  Puritanerne  ikke  trættedes  af  at  gøre.  Et 
stort  Held  for  Skuespillerne  var  det  tillige,  at  Dronning  Elisa- 
beth, ligesom  senere  Kongerne  Jakob  og  Karl  I.,  ogsaa  fandt 
Behag  i  at  se  Skuespil  og  var  dets  Udøvere  bevaagne. 

Elisabeth  gjorde  Skuespillerne  en  stor  Tjeneste  ved  at 
stille  dem  under  Adelens  Beskyttelse.     Thi  Skuespilkunst,  og 


1)    A.  c.  Swinbume:  a  Study  of  Ben  Jonson,  p.  43. 

lige  fiaa  lidt  Skuespildigtning,  ansaas  af  de  kommunale  Myn- 
digheder, der  som  ofte  var  puritanske,  ikke  for  tilstaaelige  Er- 
hvervsgrene, og  de,  der  dyrkede  disse  frie  Kunster  udsattes 
derfor  let  for  at  blive  behandlede  som  erhvervs-  og  herreløse 
Folk  (masterless  men),  med  mindre  de  havde  et  anset  Adeb- 
navn  at  henvise  til. 

Ved  Lov  bestemte  Dronningen  —  i  en  Statut,  som  ofte  er 
blevet  misforstaaet  —  »at  alle  almindelige  Skuespillere  (common 
plagers  of  interludes)^  som  vandrer  ud  i  Landet,  undtagen  Skuespil- 
lere, som  hører  til  en  af  dette  Riges  Baroner  eller  en  anden  Stands- 
person af  højere  Rang  og  som  har  Tilladelse  til  at  spille 
under  saadan  Barons  elier  Standspersons  Haand  og  Vaaben- 
segl,  skal  blive  tiltalte  og  dømte  som  Kæltringer  og  Land- 
strygere (rogues  and  vagabonds)^ ;  hvilket  med  andre  Ord  vil 
sige,  at  Dronningen  for  deres  egen  Skyld  tvang  alle  Skuespillere 
til  at  give  sig  ind  under  en  Adelsmands  Beskyttelse  for  at 
skærme  dem  mod  det  puritanske  Borgerskabs  Forfølgelse. 

Helt  i  Ly  var  de  imidlertid  ikke,  selv  med  saa  mægtige 
Protektorer,  og  netop  det  londonske  Borgerskabs  Magt  til  at 
skade  Skuespillerne  var  det,  som  gav  Anledning  til  Oprettelsen 
af  det  første  faste  Theater. 

I  Aaret  1572  udbrød  der  i  London  en  ondartet,  smitsom 
Pest,  the  Plague,  som  den  kaldtes,  som  bortrev  Masser  af  Men- 
nesker og  som  iøvrigt  med  Mellemrum  vendte  tilbage  i  de  føl- 
gende Aartier,  og  altid  bragte  Rædsel  og  Død  med  sig.  Under 
disse  Omstændigheder  blev  alle  Skuespil  forbudte  for  en  Tid  i 
London,  en  Foranstaltning,  der  ikke  var  uden  Rimelighed,  da 
den  tætte  Menneskeforsamling  vel  nok  kunde  øge  Udbredelsen 
af  Pesten;  men  Øvrigheden  synes  dog  at  have  grebet  Lejlig- 
heden med  Begærlighed. 

I  Harrison*s  »Description  of  England«  antegnes  Begiven- 
heden med  følgende  Ord:  »1572.  Skuespil  banlyses  for  en  Tid 

ud  af  London,  for  at  ikke  Tilløbet  til  dem  skulde  avle  en  Pest, 
eller  snarere  udbrede  den,  da  den  allerede  er  begyndt.  Give 
Gud,  at  disse  ofTentlige  Skuespil  var  forviste  for  bestandig 
som  Læreanstalter  for  Ugudelighed,  og  deres  Skuepladser  ned- 
revne som  intet  bedre  end  Huse  for  Utugt.  Det  er  et  aaben- 
bart  Tegn  paa  en  ond  Tid,  naar  Skuespillere  vokser  sig  saa 
rige,  at  de  kan  bygge  saadanne  Huse.  Det  samme  ønsker 
jeg  ogsaa  vore  offenlige  Bjørnekampe,  naar  de  opføres  paa 
Helligdagene«^). 

Man  kan  ikke  undgaa  at  blive  opmærksom  paa  Purita- 
nerens uskrømtede  Forkærlighed  for  de  raa  Bjørnekampe,  der 
kun  er  Gud  uvelbehagelige,  naar  de  opføres  paa  Sabbaten, 
hvorimod  Skuespilhusene  til  Stadighed  ikke  er  bedre  end  de 
berygtede  »steivs«^  i  Southwark.  Men  i  og  for  sig  maa  man 
indrømme  det  berettigede  i,  at  Skuespillene  under  disse  Om- 
stændigheder temporært  blev  stoppede. 

For  den  pludselige  og  umotiverede  Udvisning  af  alle  Skue- 
spil fra  Staden  Londons  Grund,  som  fandt  Sted  et  Par  Aar 
efter  (1575),  finder  man  imidlertid  ingen  anden  Forklaring  end 
den  stigende  Popularitet,  som  de  dramatiske  Forestillinger  vandt 
sig  i  det  ikke  puritanske  Publikum,  og  det  Nid,  hvormed  Præ- 
stestanden saa  Folket  strømme  i  større  Skarer  til  Skuespillernes 
Forkyndelse  af  de  opdukkende  Digtere  end  til  deres  egen  For- 
kyndelse af  deres  skumle  Lære. 

I  Aaret  1574  havde  Skuespilleren  James  Burbage^  Fader 
til  den  senere  saa  berømte  Richard  B.,  samt  fire  andre  Skue- 


Harrison's  Description  of  England,  ed.  F.  J.  Furnivall,  I.,  p.  LIV.  —  Del  kunde  af 
denne  Beretning  synes,  som  om  der  i  1572  allerede  fandtes  faste  Theatre^ 
men  Harrison's  Aarbøger  gaa  ned  til  1592  og  —  som  Ordisli  (Early  London 
Theatres  p.  31)  meget  rigtigt  gør  opmærksom  paa  —  han  kan  have  nedskrevet 
dette  Stykke  paa  et  hvilket  som  helst  Tidspunkt  mellem  1572  og  1592. 
Harrison  har  sammenblandet,  hvad  der  skete  i  1572  med  sine  Refleksioner 
over,  hvad  der  senere  er  sket. 

spillere,  alle  hørende  til  Hans  Herlighed,  Jarlen  af  Leicesters 
Tjenere,  af  Dronningen  faaet  Tilladelse  til  at  opføre  alle  Slags 
Skuespil  overalt  i  England  »saavel  til  Rekreation  for  hendes 
elskede  Undersaatter  som  til  Trøst  og  Fornøjelse  for  hende 
selv,  naar  hun  skulde  finde  for  godt  at  se  dem«. 

Maaske  var  det  et  Modtræk  af  det  puritanske  Borgerskab, 
at  Lord  Mayor  og  Raadet  (the  Corporation)  næste  Aar  rent  ud 
forbød  alle  Skuespil  paa  selve  Stadens  Grund.  Var  det  del, 
mislykkedes  det  i  hvert  Fald.  Thi  James  Burbage  lejede  re- 
solut en  Frigrund  (Liberty)  udenfor  City  en,  og  her  paa  en  gam- 
mel katholsk  Prioratsgrund  byggede  han  Aar  1576  det  første 
engelske  Skuespilhus,  som  han  kaldte  »Theatret^  (the  The- 
atre). 

tTheatret«  fik  straks  næste  Aar  en  Forbundsfælle  i  ^Tæp- 
pet<^  (the  Curtain),  som  byggedes  i  samme  Nabolag,  alt  natur- 
ligvis til  Puritanernes  yderligste  Forbitrelse.  I  Aaret  1577, 
altsaa  allerede  Aaret  efter  at  det  første  Skuespilhus  var  op- 
rettet, udkom  en  harmfnysende  Traktat  (af  John  Northbrooke) 
rettet  »mod  Tærningspil,  Dans,  Skuespil  og  Komedier,  samt 
anden  forfængelig  Tidsfordriv«. 

Traktaten  er  holdt  i  Dialogform  og  de  samtalende.  Ungdom 
og  Alderdom  komme  ind  paa  Themaet  Skuespil  med  følgende 
Vendinger: 

Ungdom:  Taler  I  ogsaa  mod  Steder,  der  er  opførte  og 
byggede  til  saadanne  Spil  og  Komedier  [enterludes]  som  »The- 
atrett  og  » Tæppet  €  er,  og  andre  lignende  Steder  desfor- 
uden^ 

Alderdom:  Ja  sandelig.  For  jeg  er  overbevist  om,  at  Satan 
har  ingen  hurtigere  Vej  og  mere  passende  Skole  til  at  arbejde 
i  og  kundgøre  sit  Ønske  om  at  bringe  Mænd  og  Kvinder  i  sin 
^nare  af  Begærlighed  og  skidne  Lyster  efter  syndigt  Horeri, 
end  disse  Steder  og  Skuespil  og  Thea  tre  er;  og  derfor  er  det 
nødvendigt,  at  disse  Steder  og  Skuespillere  skulde  forbydes  og 

opløses  og  nedrives  af  Øvrigbeden  ligesom  Bordeller  og  Utugts- 
huse^)  bliverc. 

Utvivlsomt  blev  der  ogsaa  giort  alt,  hvad  gøres  kunde,  for 
at  faa  Skuespillene  forbudt,  og  Husene  nedrevne,  men  skønt 
Angrebene  fra  den  sorte  Hær  aldrig  noget  Øjeblik  ophørte, 
lykkedes  det  dog  først  Puritanismen  samtidig  med  Erhvervelsen 
af  den  politiske  Magt  ved  Borgerkrigen  1642  at  faa  Bugt  med 
Theatrene;  og  da  var  til  Held  for  den  Del  af  Menneskesla^ten, 
der  sætter  Pris  paa  den  kostelige  Kulturens  Blomst,  Kunsten, 
allerede  en  af  de  rigeste  og  mærkeligste  Perioder  i  den  dra- 
matiske Kunsts  Liv  bragt  til  sin  Kulmination. 

Der  vil  i  denne  Beretnings  Løb  af  og  til  blive  Lejlighed 
til  at  vende  tilbage  til  Kampen  mellem  Theatrene  og  Purita- 
nismen. Her  skal  endnu  kun  fremdrages  et  yderligere  Exem- 
pel  paa  Angrebene  fra  de  allertidligste  Theatres  Tid,  et  Exem- 
pel,  som  ikke  blot  viser  Puritanernes  Had  til  Skuespillerne  — 
dette  er  allerede  tilstrækkelig  konstateret  —  men  tillige  den 
Popularitet,  som  de  nye  Theaterforetagender  straks  vandt. 

I  en  Præken  fra  1578  finder  vi  følgende  bitre  Hjærtesuk 
fta  Præsten  John  Stockwood:  »Vil  ikke  et  skiddent  Skuespil 
med  sin  Trompetfanfare*)  snarere  kalde  et  Tusende  did,  end 
en  Times  Klemten  med  en  Klokke  vil  bringe  Hundrede  til  en 
Præken?  —  ja  endog  her  paa  Stadens  Grund  (in  the  Citie)y 
uden  det  skulde  være  paa  dette  Sted  og  et  enkelt  andet  [hvor 
der  er  en]  sikker  og  sædvanlig  Tilhørerkreds,  hvor  skal  man 
[ellers]  finde  en  ordentlig  Forsamling?  —  Hvorimod,  hvis  man 
gaar  til  »Theatret«,  »Tæppett  og  andre  Skuespillerstedef  inde 


M  Stews;  saaledes  kaldtes  de  va»ientlig  i  Southwark  liggende  Huse  for  den  of- 
fentlige Prostitution,  der  altsaa  ikke  forbedes  af  Øvrigheden.  De  stod  under 
Biskoppen  af  Winchesters  Opsyn.  —  Northbrooke's  Treatise  against  Dicing, 
Daneing,  PUtys  and  Interludes,  etc.  er  udgivet  af  J.  P.  Collier.  *    " 

«)     Forestillingens  Begyndelse  anmeldtes  ved  Trompetfanfarer. 

i  Staden,  vil  man  paa  Herrens  Dag  have  disse  Steder,  med 
mange  andre,  som  jeg  ikke  kan  opregne,  saa  fulde  som  det 
er  muligt,  at  de  kan  trænge  sigc.^) 


II. 

•  TheatreU  og  dets  Historie.     Forestillingernes  sportsmæssige  Karakter.     Burbages  Sirid 
med  George  AUen.    »Theatrets*  Personale  og  Repertoire.    Det  andet  Theater:  •Tæppet*. 

At  James  Burbage  og  de  andre  Skuespilleres  dristige  Ud- 
fordring til  Borgmester  og  Raad  lykkedes  saa  godt,  laa  næsten 
som  en  Naturnødvendighed  i  Tiden.  Det,  at  Skuespil  blev 
banlyste  fra  Staden  Londons  Grund,  betød  ikke,  at  der  var 
en  stærk  Folkestemning  imod  dem;  det  betød  kun,  at  der  i 
Borgerraadet  var  Flerstemmighed  for  en  saadan  Beslutning*). 
Det  viste  sig  hurtigt,  at  de  vise  Fædre  let  kunde  forbyde  Skue- 
spillerne at  give  Forestillinger  i  London,  men  at  de  ikke  kunde 
forbyde  det  theaterbegejstrede  Publikum  at  drage  i  store  Ska- 
rer et  Kvarters  Gang  udenfor  Byen  for  at  se  de  samme  Fore- 
stillinger, navnlig  da  denne  Gang  var  dem  tilvant,  idet  nemlig 
den  forretningskloge  Burbage  havde  valgt  sin  Grund  lige  ved 
Byens  offentlige  Legepladser,  hvor  Londonerne  drev  deres  Fri- 
luftssport  og  morede  sig  med  Langbold,  Fodbold,  Kasten  med 
Sten,  Hanekampe  og  Bueskydning. 

Burbage  kaldte  sin  nye  Bygning  »Theatretc.  Hermed  mente 
han  dog  næppe,  at  hans  Hus  skulde  være  Theatret  wn  iiox^p^^ 


1)     Cit  af  J.  A.  HalliweU-PhiUipps:  Outiines  of  the  Life  of  Shakespeare,  Sd  edit.^ 

p.  400. 
«)     Ordish:  Early  Lond.  Th.,  p.  41. 

thi  Theater  var  ikke  den  sædvanlige  Betegnelse,  saadan  som 
nu,  for  en  Bygning  bestemt  til  Theaterforeslillinger.  Snarere 
har  han  ment  her  at  finde  et  fint,  af  de  gamle  Klassikere  sma- 
gende Navn,  som  klang  godt  og  ikke  helt  almindeligt;  omtrent 
som  om  vi  i  vor  Tid  vilde  kalde  et  Theater  for  »Skue- 
pladsen c. 

Det  almindelige  Navn  paa  Theaterbygningen  var  the  play- 
house%  et  Hus  bestemt  til  alskens  »SpiU,  det  vil  sige  til  Fægt- 
ning, Bjørnekamp,  Tyrekamp,  Jigs,  Morrisdans  og  Pantomime, 
saavel  som  til  hvad  vi  forstaar  ved  Skuespil. 

Det  kan  nemlig  ikke  noksom  fremhæves,  at  denne  Tids 
Theaterforestillinger  var  noget  andet,  maaske  noget  mere,  maaske 
noget  mindre,  men  i  hvert  Fald  noget  ganske  andet  end  vore 
Dages  saakaldte  »literære«  Aftener.  De  var  udgaaede  af  en 
blandet  Trang  hos  Nationen ;  en  Trang  ganske  vist  til  skønne, 
malende  Ord,  til  sindrige  Billeder,  til  lystige  Vittigheder,  men 
ogsaa  til  Kraftudfoldelse,  til  menings-  og  aandsforladte  Rim- 
kampe, til  smukke  Legemsøvelser,  kort  sagt  til  alt  hvad  der 
kunde  falde  ind  under  Sport  og  give  Anledning  til  Vædde- 
maal. 

Derfor  afvekslede  de  egentlige  Skuespil  med  Dyrekampe, 
hvor  store,  blodtørstige  Bulldogger  hidsedes  paa  Bjørne  og  Tyre, 
«ller  med  Fægteassauter,  hvor  berømte  inden-  og  udenlandske 
Fægtemestre  optraadte,  mpd  Linedans,  Ekvilibristkunster  og 
Brydekampe;  derfor  endte  selv  de  alvorlige  Forestillinger  med 
en  mer  eller  mindre  meningsløs  Jig,  hvorClownen  sang  ende- 
løse Viser  om  Dagens  Begivenheder  og  dansede  endeløse  Mor- 
risdanse*). 


>)     Playhouse  af  angelsaksisk  plegahus;  plega  =  Leg,  Spil,  Idræt,  »Sport«. 

*}  Naar  Stow  i  Manuskriptet  til  sin  »Survey  of  London«,  1599,  omtaler  »The- 
atret«  og  »Tæppet«  som  »two  houses  for  the  shewe  of  acUvities,  comedies, 
tragedies,  and  histories,  for  recreatlon«,  saa  sigter  han  med  Ordet  actitfities 
netop  til  de  ovennævnte  Forlystelser.  —  Stedet  som  er  aftrykt  af  Collier  (Bngl. 

Shakespeare  og  hans  Samtidige,  der  nu  er  den  fineste 
»Literaturc  —  saa  fin,  at  det  meste  af  den  snart  ikke  læses 
mere  —  var  den  Gang  kun  praktiske  Forfattere  af  »plays«, 
af  den  rigtige,  gode,  gamle,  men  nu  saa  foragtede  Kategori, 
»Tbeaterstykkerc,  og  Shakespeare  drømte  saa  lidt  om,  at  hans 
Skuespil  skulde  blive  en  af  Eftertidens  dyreste  Skatte,  at  han, 
som  bekendt,  ikke  en  Gang  gjorde  sig  den  Ulejlighed  selv  at 
foranstalte  en  trykt  Udgave  af  dem,  inden  han  døde. 

De  mange  Kampscener  i  Tidens  Skuespil,  ogsaa  i  Shake- 
speares^), Brydekampen  i  »As  you  like  itc,  MacdufiT  og  Mac- 
beth's  Tvekamp,  Fægtescenen  mellem  Hamlet  og  Laertes,  har 
utvivlsomt  givet  Anledning  til  en  glimrende  Udfoldelse  af  Vaa- 
ben-  og  Legemsfærdighed,  og  Tilskuerne  har  sikkert  fulgt 
disse  Optrin  med  en  noksaa  vaagen  sportsmaessig  som  literær 
Interesse. 

Det  var  derfor  med  velberaad  Hu,  at  Burbage  senior  lagde 
sit  Skuespilhus  nord  for  Cityen  ved  Finsburg  FieldSy  hvor  fra 
gammel  Tid  Folket  var  vant  til  at  se  og  øve  Vaabenleg  og 
anden  Idræt,  og  hvor  Militæret  endnu  holdt  Øvelser  i  Bue-  og 
Bøsseskydning. 

Og  lige  saa  vel  overvejet  var  det,  naar  han  gav  Theatret 
den  Skikkelse,  som  det  fik,  og  som  senere,  i  det  væsentlige, 
blev  den  staaende  for  alle  Shakespearetidens  Skuespilhuse. 

Før  de  faste  Theatres  Oprettelse  havde  der  allerede  længe 
existeret  Amphitheatre  til  Opførelse  af  Dyrekampe,  de  saakaldte 
»Rings  ^).    Disse  »Rings«  var  fuldstændig  aabne  saa  vel  for  Til- 

dram.  Poetrg,  HL,  p.  82),  lyder  noget  anderledes  i  de  trykte  Udgaver  end 
Haandskriftet. 

1)     P.  Ex.  i  Henrik  FV.,  Richard  HL,  Macbeth  o.  fl. 

*)  Paa  Hoefhagels  Grundplan  af  London,  som  findes  i  Braun  og  Hohenbergs 
»CMtates  Orbis  Terrarunf  (Køln  1572)  ser  man  to  saadanne  »Rings«,  den 
ene  betegnet  »the  bolle  [bull]  baiting«,  den  anden  »the  beare  baiting«.  De 
laa  paa  Sydsiden  af  Themsen  paa  den  den  Gang  meget  lidt  bebyggede 
Bankside.  —  En  Reproduktion  af  Hoefhagels  Plan  vil  Løseren  finde  paa 
næste  Side  (Pig.  2). 

skuerpladsernes  som  for  Arenaens  Vedkommende  og  Sidde- 
pladserne —  som  i  de  gammelgræske  Thealre  —  anbragte  i 
det  naturlige  Jordsmon. 

Den  runde,  amphitheatralske  Form  bibeholdt  Burbage, 
der  ved  Siden  af  sin  Skuespiller-  og  Direktørvirksomhed  ogsaa 
var  Snedker,  og  som  sikkert  var  sin  egen  Bygmester,  i  sit  nye 
Theaterforetagende. 

Men  i  Stedet  for  den  aabne  Friluflstilskuerplads  byggede 
han  en  overdækket,  rund  Træbygning  med  Etager  eller  Galle- 
rier, som  gav  Rum  til  mange  Logepladser  til  det  finere  og 
bedre  betalende  Publikum  og  som  ganske  indhegnede  den 
aabne,  ubedækkede  Arena,  der  med  en  Reminiscens  fra  Kro- 
gaardene  kaldtes  the  yard  eller  senere  —  maaske  paa  Grund 
af  den  høje,  brøndlignende,  runde  Ombygning  —  the  pit^  hvor 
de  tarveligste,  ubemidlede  Tilskuere  staaende  nød  godt  af  Fore- 
stillingerne. 

Endelig  byggede  han  et  overdækket  Paaklædningshus,  tire- 
eller  tiring-house,  som  det  den  Gang  kaldtes,  for  Skuespillerne, 
hvor  tillige  alle  Rekvisitter  og  Sætstykker  —  de  saakaldte  pro- 
perties  —  opbevaredes.  Dette  Paaklædningshus  var  inden  for 
Rundkredsen  og  dets  Tag  ragede  op  over  Tilskuerpladsen. 

Ud  fra  Paaklædningshuset  skød  Scenen  sig  som  en  simpel, 
praktikabel  Træflade,  der  hvilede  paa  Bukke  og  som  kunde 
borttages,  naar  Arenaen  i  Stedet  for  til  Skuespil  skulde  be- 
nyttes til  Dyrekampe  eller  lignende. 

James  Burbage  opnaaede  ved  denne  sin  Reform  af  Thea- 
terbygningen,  en  Reform,  der  blev  epokegørende  for  hele  den 
shakespeareske  Periode,  en  tredobbelt  Fordel :  han  kunde  byde 
sit  finere  Publikum  bekvemme  Pladser,  hvor  de  sad  i  Ly  for 
Vejr  og  Vind,  han  kunde  anvende  sit  Hus  baade  til  Skuespil- 
kunst og  til  Sport,  idet  han  forenede  Dyre-Ringenes  Fortrin 
med  Krogaardenes,  og  —  sidst  men  ikke  mindst  —  han  kunde 
regulere  sin  Forestillingsindtægt,  idet  han  tvang  Publikum  til 

at  erlægge  Indgangsprisen  ved  bestemte  Døre  paa  sin  Bygning, 
og  saaledes  befriedes  for  den  lidet  tiltalende  og  usikre  Indsam- 
ling af  Penge  hos  de  maaske  ikke  altid  lige  villige  Til- 
skuere. 

Men  ganske  vist  opnaaedes  et  saadant  Resultat  heller  ikke 
uden  ret  betydelige  Bekostninger. 

Medens  vi  ikke  er  saa  heldige  at  have  noget  Billede  af 
the  Theatre's  ydre  eller  indre  Form,  som  vi  derfor  for  en  Del 
maa  slutte  os  til  gennem  Analogi  med  andre  Skuespilhuse, 
har  vi  forholdsvis  gode  Oplysninger  om  dets  ydre  Historie 
indtil  dets  Nedrivning  i  1598—99. 

Vi  ved  saaledes,  at  Byggeforetagendet  kostede  James  Bur- 
bage 1000  Mark  o:  £  666,  13  sh.  4  d.,  en  i  de  Tider  ret  be- 
tydelig Sum,  som  vilde  svare  til  omtrent  det  ottedobbelte 
nutildags,  altsaa  i  vor  Mønt  c.  96,000  Kr. 

Disse  Penge  laante  Burbage  af  sin  Svigerfader  John  Braynes, 
hvem  han  maatte  betale  gode  Renter,  og  han  anvendte  dem 
kun  paa  selve  Bygningen;  thi  Grunden,  den  stod  paa,  købte 
han  ikke.  Den  ejedes  af  en  vis  6i7e5  Alleny  og  i  Lejekontrak- 
ten mellem  denne  og  Burbage  bestemtes  det  blandt  andet,  at 
hvis  Burbage  i  Løbet  af  de  første  ti  Aar  fra  Lejemaalets  Af- 
sluttelse  anvendte  en  Sum  af  £  200  eller  derover  paa  Byg- 
ningen, skulde  han  have  Ret  til  efter  Kontraktens  Udløb  at 
borttage  og  flytte  Bygningen. 

Kontrakten  afsluttedes  Aar  1576  og  lød  paa  21  Aar.  Trods 
mange  pekuniære  Vanskeligheder,  som  den  store  Lejeafgift  og 
de  høje  Renter  lettelig  bragte  Burbage  i  —  han  synes  endog 
en  Tid  lang  at  have  maattet  pantsætte  hele  sin  Ejendom  — 
og  trods  utallige  Trakasserier  fra  Puritanernes  Side,  lykkedes 
det  dog  Burbage  at  holde  sit  Theater  oven  Vande  lige  til  Kon- 
traktens Udløb  og  til  sin  Død,  der  indtraf  1597. 

Men  inden  dette  Tidspunkt  havde  han  ligget  i  Under- 
handlinger med  Grundejeren  Giles  Allen  om  en   Forlængelse 


Digitized  by 


Google 


18 

af  Lejemaalet.  Med  Allen,  der  aabenbart  var  en  grisk  og  van- 
skelig Mand,  som  heller  ikke  synes  at  kunne  siges  fri  for  at 
have  ladet  sig  bruge  af  de  puritanske  Myndigheder,  havde  han 
i  Aarenes  Løb  haft  adskilligt  Bryderi,  idet  denne  dels  søgte 
al  presse  Burbage  for  en  højere  Lejeafgift,  da  han  saa  det 
rigelige  Tilløb  til  Theatret,  dels  af  religiøse  og  moralske  Grunde 
truede  med  at  forbyde  Theaterdrift  paa  sin  Ejendom.  Under- 
handlingerne om  den  nye  Lejekontrakt  lykkedes  det  ikke  at 
bringe  til  Ende,  inden  den  gamle  Burbage  døde,  og  nu  stod 
Sønnerne  Cuthberty  der  var  Boghandler,  og  Richard,  Tidens 
første  Skuespiller,  med  Theatret,  hvis  mangeaarige  Kontrakt 
var  udløbet,  overfor  en  Grundejer,  der  ikke  var  til  at  komme 
til  Rette  med,  og  en  Øvrighed,  der  var  hidsigere  end  nogen- 
sinde før  efter  at  komme  Theatrene  til  Livs. 

Samme  Aar  som  de  to  Brødre  overtog  »Theatrett,  lykkedes 
det  virkelig  Londons  Lord  Mayor  at  faa  »Gehejmeraadetc  (the 
Privy  Council)  til  at  udstede  en  Undertrykkelsesordre  mod 
»Theatret«  og  andre  Skuespilhuse.  Ordren  begynder  saaledes: 
»Da  Hds.  Majestæt  har  bragt  i  Erfaring,  at  der  begaas  meget 
betydelige  Uordener  i  de  offentlige  Skuespilhuse  baade  i  Hen- 
seende til  de  utugtige  Materier,  som  dér  behandles  paa  Sce- 
nerne, og  i  Henseende  til  Tilløb  og  Sammenstimlen  af  slet 
Folk,  har  Hun  givet  Ordre  til,  at  ikke  blot  ingen  Skuespil 
maa  opføres  i  London  eller  omkring  Staden  eller  paa  noget 
offentligt  Sted  i  denne  Sommertid,  men  at  ogsaa  de  Skuespil- 
huse, som  er  oprejste  og  byggede  i  saadanne  Øjemed  alene, 
skal  nedrives,  nemlig  »Tæppet«  og  »Theatret«  nær  ved  Shore- 
ditch  og  ethvert  andet  indenfor  dette  Distrikt«^). 

Det  vides  ikke,  om  Ordren  er  blevet  taget  tilbage,  eller 
om  der  er  blevet  set  igennem  Fingre  med  dens  Udførelse  — 
Hoffet   har   sandsynUgvis    ikke   haft  megen  Interesse  i  at  se 


1)     HalUwell-PhiUipps:  Oatlines  of  tbe  life  of  Shakespeare,  3d.  edft.  4«3. 

denne  Ødelæggelsesdom  fuldbyrdet  —  i  hvert  Fald  blev  hver- 
ken ^TæppeU  eller  »Theatret*  nedrevne  den  Gang.  Men  Ordren 
tyder  under  alle  Omstændigheder  paa,  hvor  megen  Magt  det 
puritanske  Borgerskab  sad  inde  med,  og  hvilke  Vanskeligheder 
de  to  Brødre  Burbage  havde  at  kæmpe  imod. 

De  synes  imidlertid  at  have  arvet  deres  Faders  resolute 
Karakter.  Da  det  slet  ikke  lod  til,  at  der  var  noget  Udkomme 
med  den  begærlige  Grundejer  Allen,  tog  Brødrene  det  fornuf- 
tige Parti  at  benytte  sig  af  den  Clausul  i  den  gamle  —  rigtig- 
nok nu  udløbne  —  Kontrakt,  der  gav  dem  Tilladelse  til  at 
nedrive  og  flytte  de  Bygninger,  som  de  maatte  have  opført 
paa  Grunden,  for  saa  vidt  der  paa  dem  var  anvendt  mindst 
£  200  i  de  første  ti  Aar. 

Denne  Sum  var  langt  overskreden  i  sin  Tid.  Og  en  skønne 
Dag  flyttede  de  altsaa  simpelthen  »Theatret«,  til  den  forbavsede 
Giles  Allens  store  Harme  og  Bestyrtelse. 

En  af  Akterne^)  i  den  Proces,  som  heraf  udspandt  sig 
mellem  Allen  og  Burbagerne,  giver  et  ret  levende  Billede  af 
denne  mærkelige  Flytningshistorie.  Det  er  Allen,  som  anklager 
Cuthbert  Burbage  for  »ulovlig  at  have  forbundet  og  sammen- 
svoret sig  med  ovennævnte  Richard  Burbage  og  en  vis  Peter 
Street*),  William  Smyth^),  og  adskillige  andre  Personer  i  et 
Antal  af  tolv,  ubekendte  for  Eders  Undersaat,  og  at  de  den 
28de  Dag  i  December  i  Eders  Højheds  enogfyrretyvende  Re- 
geringsaar  [1598]  .  .  .  støjende  forsamlede  sig,  saa  og  bevæb- 
nede sig  med  mange  og  forskellige  ulovlige  Angrebsvaaben, 
saasom   Sværd,    Daggerter,    Økser,  Hakker  og  andet  saadant, 


1)     De  ere  uddragsvis  offentliggjorte  af  Halllwell-Phlllpps   1  hans  OutUnes  of  the 
lift  of  Shakespeare^ 

*)     Peter  Sireet  var   Tømmer-   og  Bygmester;   den   samme,   som   ogsaa  byggede 
»fhe  Fortune^. 

*)    En  Skuespiller;  han  spillede  senere  under  Ph.  Henslowe,  i  hvis  Regnskabs- 
bog hans  Navn  findes  (Henslowe's  Diary,  ed.  Collier,  p.  8). 

og  saaledes  bevæbnede  begav  sig  til  ovennævnte  >  Theater« , 
og  dersteds,  bevæbnede  som  fornævnt,  forsøgte  de  paa  en 
meget  støjende,  fornærmelig  og  voldsom  Maade,  og  mod  Eders 
Højheds  Riges  Love,  at  nedrive  det  nævnte  »Theater«';  hvor- 
paa  adskillige  af  Eders  Undersaatter,  Tjenestefoll^  og  Bønder 
da  tog  sig  for  paa  fredelig  Vis  at  formaa  dem  til  at  afstaa  fra 
deres  ulovlige  Forehavende;  men  bemeldte  oprørske  Personer, 
trods  de  blev  saaledes  opfordrede,  ikke  alene  voldsomt  og  op- 
rørsk modstod  Eders  Undersaatter,  Tjenestefolk  og  Bønder, 
men  ogsaa  rev,  brækkede  og  brød  bemeldte  Theater  ned  paa 
en  højst  fornærmelig,  voldsom  og  støjende  Vis,  til  stor  For- 
styrrelse og  Forskrækkelse  ikke  blot  for  bemeldte  Eders  Under- 
saatter, Tjenere  og  Bønder,  men  for  adskiUige  andre  af  Eders 
Majestæts  elskelige  Undersaatter,  boende  der  i  Nærheden;  og 
da  de  havde  gjort  det,  saa  tog  de,  ogsaa  paa  den  voldsomste 
og  mest  oprørske  Maade,  og  førte  bort  derfra  alt  Træet  og 
Tømmeret  ned  til  Banksiden  i  Sognet  Set.  Marye  Overye,  og 
der  rejste  de  et  nyt  Skuespilhus  af  bemeldte  Tømmer  og 
Træ«. 

Saa  brat  endte  det  første  londonske  Theater  sit  ikke  lange 
Levnedsløb.  Men  det  nye  Skuespilhus,  som  rejstes  af  dets 
Tømmer  paa  »Banksiden«,  var  det  berømte  *  Globet,  hvis  Navn 
uadskilleligt  er  knyttet  til  Shakespeares. 

»Theatrets«  Skaber,  James  Burbage,  hørte  som  tidligere 
nævnt  til  det  Selskab,  der  spillede  under  Lord  Leicesters  Pro- 
tektion og  derfor  bar  hans  Navn  som  Lord  Leicesters  servants 
eller  men.  De  fire  andre  Skuespillere,  som  i  Aaret  1574  fik 
kgl.  Theaterbevilling  af  Dronning  Elisabeth,  vare:  JohnPerkui, 
John  Lanhaniy  William  Johnson  og  Robert  Wilson. 

Medens  James  Burbage  sikkert  var  Selskabets  Leder,  har 
Robert  Wilson  vistnok  været  dets  første  Skuespiller,  i  alt  Fald 
som  Komiker,  og  han  var  den  eneste  af  de  fem,  der  tillige 
var  dramatisk  Forfatter.     Under  hans  Navn,  men  efter  hans 

Død)  udkom  1594  hos  Cuthbert  Barby  »Skoflikkerens  Profetic, 
og  af  anonyme  Stykker  tilskrives  ham  »Smukke  Em,  Mølle- 
rens Datter  fra  Manchesterc,  »De  tre  Damer  fra  Londonc 
o.  fl.i). 

Det  er  sandsynligt,  at  nogle  af  Wilsons  Stykker  har 
været  opførte  paa  »Theatrett.  løvrigt  ligger  dettes  indre  Histo- 
rie saa  temmeligt  i  Mørke,  og  af  dets  Repertoire  er  kun  lidet 
kendt.  I  Tidens  Literatur  kan  der  findes  enkelte  Titler,  saa- 
ledes  »Grovsmedens  Datter  c,  som  nævnes  af  Puritaneren  Gosson 
i  hans  School  of  Abuse^)  som  indeholdende  »Tyrkernes  For- 
ræderi, et  ædelt  Sinds  retskafne  Godhed  og  Dydens  Spejl  i 
Ulykke«,  »Catilinas  Sammensværgelser«,  »Cæsar  og  Pompejus« 
og  »Skuespillet  om  Fablerne«.  Disse  maa  alle  have  hørt  til 
»Theatret«s  tidligste  Repertoire,  thi  Gosson's  School  of  Abuse 
udkom  1579. 

Interessantere  er  det,  at  Thomas  Lodge^)  omtaler  den  op- 
rindelige, før-shakespeareske  »Hamlet«  som  opført  paa  »Thea- 
tret«.  Han  fortæller  om  én,  der  »ser  iigesaa  bleg  ud  som  den 
Aandemaske,  der  skriger  saa  ynkeligt  paa  »Theatret«,  ligesom 
en  Østerskælling:  Hamlet^  Hævn!^ 

Det  samme  Selskab,  Lord  Leicesters,  vedblev  at  spille  paa 
»Theatret«,  indtil  det  reves  ned.  Men  Selskabet  skiftede  ad- 
skiUige  Gange  Protektor  og  dermed  Navn.  I  1588  døde  Lord 
Leicester;  efter  hans  Død  blev  Ferdinando  Stanley,  Lord 
Strange,  Truppens  Beskytter  og  Skuespillerne  hed  indtil  1592 
Lord  Stranges  men.  Men  i  1592  blev  Lord  Strange  udnævnt 
til  Jarl  af  Derby  og  Truppen  blev  nu  i  to  Aar  the  Earl  of 
Derby's  men,    I   1594  døde  Jarlen  af  Derby,  og  Henry  Carey, 


>)  Se  F.  G.  Fleay:  A  chronicle  history  of  the  English  drama,  onder  Robert 
Wilson,  senior,  H.,  p.  278  ff. 

*)  Gosson:  School  of  Abuse,  p.  30.  »Catilinas  Sammensværgelser«  omtaler  Gos- 
son  som  »a  pig  of  mine  owne  Sowe« ;  det  var  nemlig  forfiittet  af  ham  selv. 

*)    Th.  Lodge:  Wit's  Biiserie  1696. 

første  Lord  Hunsdon  og  Lord  Kammerherre  (Lord  Chamber- 
lain)  paatog  sig  at  være  Patron  for  Selskabet,  der  derfor  antog 
Navnet  Lord  Chamberlain's  servants.  Lord  Hunsdons  Søn, 
George  Carey,  anden  Lord  Hunsdon,  arvede  efter  Faderens 
Død  1596  ogsaa  Protektoratet  over  Skuespillerne,  og  disse 
maatte  da  i  næsten  et  Aar  nøjes  med  at  hedde  Lord  Hunsdon*s 
men,  indtil  den  unge  Lord  Hunsdon  blev  Lord  Chamberlain 
som  sin  Fader  og  Selskabet  atter  kunde  kalde  sig  Lord  Cham- 
berlain's  (1597).  Dette  Navn  bibeholdt  Skuespillerne  indtil  Kong 
Jakobs  Tronbestigelse  i  1603;  de  blev  da  forfremmede  til  at 
kaldes  the  King's  plagers,  og  dette  Navn,  som  satte  dem  paa 
den  første  Plads,  de  i  øvrigt  længe  i  Realiteten  havde  hævdet, 
beholdt  de  til  Theatrenes  Ophævelse  i  1642. 

.  Det  er  ikke  ørkesløst  for  den,  der  vil  sætte  sig  ind  i  Sha- 
kespearetidens Theaterforhold,  at  gøre  sig  bekendt  med  Skue- 
spillertruppernes veksleride  Navne.  Uden  dette  Kendskab  vil 
man  have  meget  vanskeligt  ved  at  holde  Traaden  fast  endog 
blot  ved  de  ledende  Selskabers  Historie. 

Omkring  Aar  1590  fik  vort  Selskab  en  Tilvækst  i  en  ung 
Mand,  som  ikke  blot  var  en  dygtig  og  brugbar  Skuespiller,  men 
som  ogsaa  havde  Færdighed  i  at  læmpe  de  ældre  Theater- 
stykker  efter  Nutidens  Smag,  ja  endog  viste  sig  at  kunne  skrive 
ret  habile  Stykker  selv,  om  end  ældre,  misundelige  Kolleger 
slog  paa,  at  de  ikke  var  saa  helt  originale.  Denne  unge  Mand, 
hvis  Duelighed  blev  Selskabet  og  »Theatret«  til  ikke  ringe  Nytte, 
kaldte  sig  William  Shakespeare^). 

De  første  Skuespillere  ved  »the  Theatre«  var  iøvrigt  paa 
dette  Tidspunkt  den  store  Tragiker  Richard  Burbage,  der  den 
Gang  var  helt  ung,  Henrg  Condell  og  John  Heminge,  der  ved- 
blev at  være  Selskabets  solide  Grundpiller,  samt  Clownen  Au- 


1)     Det  nøjagtige  Tidspunkt  for  Shakespeares  Engagement  ved  det   Burbageske 
Theater  lader  sig  ikke  bestemme. 

gustine  PhillipSy  en  udmærket  Komiker  af  den  gamle  Skole. 
Alle  fire  blev  de  Shakespeares  nærmeste  og  bedste  Venner  og 
de  to  midterste,  Condell  og  HemingCy  skylder  Eftertiden  en  sær- 
lig Tak,  da  det  var  dem,  som  paatog  sig  efter  Shakespeares 
Død  at  lade  trykke  den  første  samlede  Udgave  af  hans  Skuespil. 

Det  er  ikke  muligt  med  Bestemthed  at  afgøre,  hvilke  af 
Shakespeares  Stykker,  der  har  hørt  til  T^TheatreUs  Repertoire. 
Der  er  Sandsynlighed  for,  at  hans  første  Skuespil  »Elskovs 
Gækkeric,  »Tvillingernet  (Comedy  of  Errors),  »de  to  Herrer  fra 
Veronat  og  —  hans  første  Tragedie  —  »Romeo  og  Juliec  saa 
Lyset  paa  denne  Scene  i  Tidsrummet  1589 — 9V),  Senere,  mel- 
lem 1594 — 97,  er  muligvis  hertil  kommet  »En  Skærsommer- 
natsdrømc,  »Richard  II«,  »Kong  Johan«,  »Købmanden  i  Vene- 
dig« og  »Henrik  IV«. 

Til  »Theatrels«  Repertoire  hørte  endvidere  de  saakaldte 
JigSy  smaa  lystige  Efterspil,  mest  bestaaende  af  Sang  og  Dans 
og  hyppigt  hentydende  til  Dagens  Begivenheder,  med  Hib  til 
Puritanerne,  Øvrigheden  og  andre  af  Theatrenes  Fjender.  Vi 
vil  senere  faa  Lejlighed  til  at  komme  nærmere  ind  paa 
Jig'ens  Karakter. 

Det  blev  ovenfor  kortelig  berørt,  at  ikke  lang  Tid  efter 
»Thealrets«  Opførelse  —  senest  det  følgende  Aar  —  fik  dette 
en  Stalbroder  i  *Tæppet€  (the  Curtainjy  der  saaledes  blev  det 
andet  londonske  Skuespilhus. 

De  to  Theatre  laa  meget  tæt  op  ad  hinanden*),  men  netop 
derfor  er  det  rimeligt  at  antage,  at  de  ikke  saa  meget  søgte  at 
konkurrere  med  hinanden,  som  snarere  at  staa  hinanden  bi. 
De  var  som    »en  Art  dobbeltløbet  Bøsse  rettet  mod  »Borger- 


Flesy:  the  Engl.  Drama  H.,  p.  176  og  Life  af  Shakespeare;  andre  vil  mene, 
at  intet  Skuespil  af  Shakespeare  er  fremkommet  før  1591.  Se  Sidney  Lee: 
Life  of  W.  S.,  p.  48. 

De  laa  begge  i  Shoreditchkvarteret.  Mindet  om  Curtain-Theatret  eksisterer 
endnu  i  Gadenavnet  Curtain-Road. 

raadet«^),  og  virkelig  synes  de  i  alt  Fald  i  lige  Grad  at  have 
paadraget  sig  Puritanernes  Vrede,  thi  de  nævnes  som  oftest 
sammen  i  disses  mod  Theatre  og  anden  Ugudelighed  rettede 
Traktater. 

»Tæppets«  Historie  er  os  imidlertid  saa  godt  som  ukendt 
Medens  vi,  takket  være  de  Bryderier,  som  Familien  Burbage 
havde  med  Grundejeren  og  Myndighederne  og  den  deraf  fly- 
dende Proces,  er  ret  godt  kendte  med  »Theatrets«  ydre  For- 
hold*), er  det,  der  foreligger  om  »Tæppet«,  mere  end  sparsomt 
Vi  ved  hverken,  naar  det  blev  bygget^),  hvem  der  byggede 
'det  eller  naar  det  blev  nedlagt. 

Dets  Navn  har  man  ved  en  ret  naturlig  Misforstaaelse  sat 
i  Forbindelse  med  Theaterfortæppet,  der  nu  som  bekendt  kal- 
des the  curtain.  Som  man  senere  vil  faa  at  se,  fandtes  der 
imidlertid  ikke  noget  »Fortæppe«  i  den  shakespeareske  Tid 
og  Baggrundsdraperieme  vides  ikke  paa  denne  Tid  som  fast 
Benævnelse  at  have  baaret  Navnet  »curtoin«. 

Muligheden  for  en  saadan  Derivation  udelukkes  i  hvert 
Fald  ganske  ved  det  Faktum,  at  den  Grund,  paa  hvilken  det 
andet  londonske  Theater  kom  til  at  staa,  længe  før  Theatrets 
Opførelse  kaldtes  ^Curtayne  Close^*)^  uvist  hvorfor.  Skuespil- 
huset antog  altsaa  simpelthen  Navn  efter  Stedet,  hvor  det  blev 
bygget. 

Saalænge  »Theatret«  stod  ved  dets  Side,  delte  de  to  Fæl- 
ler for  en  Del  Skæbne.  Vi  har  set,  at  der  i  1597  udstedtes 
Befaling  til  at  nedrive  begge  Skuespilhusene,  en  Befaling,  som 
dog  ingensinde  blev  bragt  til  Udførelse.  Men  efter  »Theatrets c 


1)     Ordish:  E.  Lond.  Th.,  p.  80. 

*)  Det  er  J.  O.  Halliwell-Phillipps,  hyem  det  væsentlig  skyldes,  at  Akterne  ved- 
rørende »Theatret«  er  komne  for  Dagens  Lys. 

•)  Sandsynligheden  taler  for  1577,  thi  det  nssvnes  kort  efter  »Theatrets«  Opret- 
telse sammen  med  dette.  Det  kan  imidlertid  nok  være  opfort  samme  Aar 
(1576),  blot  noget  senere. 

4)     HalUweU*PhiUipps:  OuU.  of  the  Ufe  of  Shakesp.  3d.  ed.  415-417. 

Flytning  til  Bankside,  synes  »Tæppetc  at  være  gaaet  sine 
egne  Veje.  Skuespillerne,  som  i  det  hele  taget  ikke  var  bange 
for  at  føre  deres  Sag  fra  Scenen  og  at  ripostere  til  deres  An- 
gribere ved  at  lade  dem  smage  Latterens  Svøbe,  var,  lader  det 
til,  ved  »Tæppelc  gaaet  lovlig  vidt  i  aristofanisk  Parodiering 
af  deres  værdige  Medborgere  og  høje  Øvrighed.  Thi  i  Maj 
1601  fik  »Fredsdommerne  i  Middlesexdistriktetc  tilstiUet  føl- 
gende manende  Skrivelse  fra  Gehejmeraadet:  »Vi  erfarer,  at 
visse  Skuespillere,  som  plejer  at  recitere  deres  Stykker  paa 
y  Tæppet*  i  Moorefields,  paa  deres  Scene  og  i  deres  Komedier 
fremstiller  Personer  af  Rang  og  god  Fortjeneste,  som  endnu  er 
i  Live,  paa  en  dulgt  Maade,  men  dog  saaledes,  at  alle  Til- 
hørerne maa  lægge  Mærke  baade  til  den  Sag  og  de  Personer, 
som  er  mente  hermed.  Da  dette  er  meget  upassende,  kræn- 
kende og  stridende  mod  det  Paabud,  som  herimod  har  været 
givet,  at  ingen  Skuespil  offentlig  maatte  præsenteres,  uden  at 
de  først  var  gennemlæste  og  tilladte,  og  saaledes,  at  de  ikke 
kunde  afstedkomme  nogen  Anledning  til  Fornærmelse  eller 
Skandale,  saa  beder  vi  Eder  herved,  at  I  uopholdelig  forbyder 
disse  Skuespillere,  til  hvem  som  helst  de  end  hører,  som  spiller 
paa  *Tæppet€  i  Moorefields,  at  opføre  noget  saadant  Skuespil, 
og  at  I  vil  forhøre  dem,  som  har  gjort  dette  Stykke^)  og 
lade  dem  vise  Eder  samme,  og,  for  saa  vidt  I  i  Eders  Afgø- 
relse skulde  mene  samme  upassende  til  offentlig  at  fremstilles, 
da  at  forbyde  dem  fra  nu  af  at  spille  samme  enten  privat 
eller  offentligt;  og  hvis  I,  ved  Synet  af  bemeldte  Stykke,  skulde 
finde  Emnet  saa  anstødeligt  og  upassende,  som  det  er  anmeldt, 
da  beder  vi  Eder  at  anholde  Hovedmændene  blandt  dem,  for 


1)  Det  synes  heraf  at  fremgaa,  at  det  er  et  enkelt  bestemt  Stykke,  som  red 
sine  Allusioner  har  rakt  Anstød.  Hvilket,  har  det  ikke  været  m  muligt 
at  opspore. 

at  de  kan  staa  til  Ansvar  for  deres  overilede  og  ubetænk- 
somme Handlemaade  overfor  os«.^) 

Hvad  Resultatet  blev  paa  denne  Retsforfølgelse,  vides  ikke. 
Dog  kan  man  vist  gaa  ud  fra,  at  der  næppe  er  truCFet  altfor 
haarde  Forholdsregler.  Man  synes  at  læse  en  vis  dulgt  Med- 
følelse i  de  høje  Lorders  Skrivelse,  og  aner,  at  det  er  det  puri- 
tanske Borgerskab,  det  er  gaaet  ud  over  og  som  har  ført  Klagen. 
Var  Spotten  gaaet  ud  over  Lorderne  selv,  havde  sikkert 
Skuespillernes  Handlemaade  forekommet  dem  langt  værre  end 
»overilet  og  ubetænksom«. 

Saalænge  indtil  Globetheatret  blev  bygget,  havde  Burbageme 
vistnok  Part  i  »Tæppet«.  I  alt  Fald  benyttede  deres  Selskab 
delle  Hus  afvekslende  med  deres  eget,  udenfor  al  Tvivl  bl.  a. 
i  Perioden  mellem  »Theatrets«  Nedrivning  og  »Globes«  Byg- 
ning. De  spillede  i  denne  Periode  (som  Lord  Chamberlains 
Mænd)*)  bl.  a.  saa  berømte  Ting  som  Ben  Jonsons  »Every  man 
in  his  humour«,  der  ifølge  en  gammel  Tradition  antoges  paa 
Shakespeares  Anbefaling  efter  at  være  haanligt  henlagt  af  de 
andre  ledende  Skuespillere.  Det  herlige  Stykke  gjorde  over- 
ordentlig Lykke.  Af  Shakespeare  spilledes  »Stort  Besvær  for 
Ingenting«  og  »Henrik  IV« 's  anden  Del. 

Derimod  er  der  næppe  nogen  Grund  til  med  Halliwell- 
Phillipps  og  Ordish  at  lægge  »Henrik  V«'s  Førsteopførelse  til 
»Tæppet«.  Globetheatret  var  ved  dette  Stykkes  Fremkomst 
(1599)  bygget,  og  her  saa  sikkert  det  den  Gang  saa  populære 
Skuespil  Lyset.  Det  i  Prologen  noksom  omtalte  »wooden  O« 
sigter  altsaa  ikke  til  »Tæppet«  men  til  »Globe«. 


1)     Halliwell-Phillipps:  Outi.  o.  t.  1.  of  Sh.  Sd.  ed.  422. 

*)  Originaludgaverne  af  Skuespil  fiti  denne  Tid  har  gæme  efter  Titelen  ea 
Angivelse  af,  hvilket  Selskab,  der  har  spillet  dem  (■—  as  acted  by  —'s  men«.) 
Kendskabet  til  Truppernes  vekslende  Navne  giver  os  derfor  et  nogenlunde 
godt  Middel  i  Hænde  til  at  bestemme  Tidspunktet  for  Stykkernes  Frem- 
komst. 

»Tæppets«  ydre  Skikkelse  maa  vi  ellers  tænke  os  som 
»Theatrets«,  rund  og  aaben  indeni.  Man  mener  sædvanligt^ 
at  det  var  noget  mindre  end  Burbages  første  Scene. 

Den  sidste  Periode  af  »Tæppets«  Eksistens  er  hyllet  i  Dun- 
kelhed. Men  der  er  ingen  Grund  til  at  tro,  at  det  ikke  ved- 
blev at  bestaa  indtil  alle  Theatre  nedlagdes  ved  Borgerkrigen 
1642 — 47.  Har  »Tæppet«  holdt  ud  saa  længe,  har  dets  Liv 
været  længere  end   noget  andet  af  Shakespearetidens  Theatre. 


III. 

Blackfrian  Theatret.     Dets  forholdstHs  ringe  Betydning  for  Shakespeare.     Dets  Belig' 

genhed  og  Indretning.     Private  og  offentlige  Theatre.     Ejendomsforhold. 

Børneskuespillerne. 

Inden  sin  Død  begyndte  den  driftige  James  Burbage  imid- 
lertid endnu  et  Theaterforetagende,  Oprettelsen  af  Blackfriars 
Theatret 

Blackfriars  Theati'ets  Navn  har  i  lange  Tider  i  Læse- 
verdenens Bevidsthed  været  knyttet  næsten  lige  saa  fast  til 
Shakespeares  dramatiske  og  theaterindustrielle  Virksomhed  som 
Globe  Theatrets,  men  for  en  Del  med  Urette.  Ganske  vist  har 
Shakespeare  optraadt  som  Skuespiller  paa  denne  Scene  og  en 
Del  af  hans  Stykker  er  blevne  spillede  der,  men  det  Tids- 
rum, i  hvilket  han  virkede  her,  var  kun  meget  kort,  og  den 
betydningsfuldeste  og  mest  glimrende  Del  af  hans  Løbebane 
hører  udelukkende  til  »Globe«,  ligesom  ogsaa  dette  Skuespil- 
hus var  det  eneste,  i  hvilket  han  havde  pekuniær  Andel  som 
Medejer. 

Indtil  for  faa  Aar  tilbage  hvilede  Shakespearebiografernes 
Fremstilling  af  Tidens  Theaterforhold  væsenligt  paa  Malones 

og  Colliers  Behandling  af  dette  Emne,  saaledes  som  den  er 
givet  i  den  førstes  »Historical  Account  of  the  English  Stage« 
og  den  sidstes  »Annals   of  the  Stage«. 

Malone  var  en  for  sin  Tid  enestaaende  kyndig  Theater- 
arkæolog,  der  har  fremdraget  en  Uendelighed  af  Stof  til  Be- 
lysning af  Tidens  Skuespilforhold,  ligesom  hans  videnskabelige 
Bedelighed  er  hævet  over  enhver  Tvivl;  blot  lykkedes  det  ham 
slet  ikke,  hvad  han  iøvrigt  ogsaa  selv  indrømmer,  at  finde 
den  rigtige  Tidsfølge  for  selve  Theatrene,  hvis  Historie  i  dét 
hele  ikke  blev  ham  klar. 

Om  Colliers  videnskabelige  Bedelighed  er  det  bedst  at  tie,  og 
hans  Fremstilling  af  de  gamle  Theatres  Historie  staar  som  et 
Mønster  paa  Unøjagtighed,  selv  i  sidste  Udgave  af  hans  store 
Værk,  der  udkom  saa  sent  som  i  1879,  hvorhos  hans  helt  fejl- 
agtige Data  fremsattes  med  al  den  Autoritetens  Sikkerhed,  som 
hans  én  Gang  saa  store  Navn  forlenede  ham  med.  Intet  Undo* 
derfor,  at  han  forledte  mange  senere  Shakespeareæstetikere  til 
at  afskrive  hans  helt  misvisende  Kronologi. 

De  sidste  Aartier  har  imidlertid  bragt  overmaade  meget 
Lys  i  dette  Spørgsmaal  ved  Fremdragelsen  af  Dokumenter, 
som  ikke  længere  tillader  nogen  Tvivl  om  de  vigtigste  Skue- 
spilhuses historiske  Omrids,  skønt  en  sammenhængende  Frem- 
stilling af  deres  ydre  og  indre  Historie  endnu  ikke,  saa  vidt 
mig  bekendt,  er  foretaget^). 

Paa  saadanne  Dokumenter,  Bygge-  og  Købekontrakter, 
Procesakter,  Andragender  o.  1.  er  det  nærværende  Forsøg  paa 


T.  F.  Ordish,  en  aandAild  Beskriver  af  det  gamle  Londons  Topografi,  hsr 
paabegyndt  en  saadan  og  paa  en  fælden  udmærket  Maade.  DesTsrre  hsr 
han  ingensinde  ftildendt  det  Arbejde,  som  han  i  1894  udsendte  den  fiusle 
Del  af,  og  som  behandler  nogle  af  de  udenfor  Byen  liggende  Theatres  Hi- 
storie. —  H.  Barton  Bakers  Kapitel  om  de  elisabethanske  Theatre  i  hans: 
The  London  Stage  er  for  kortfkttet  og  for  lidet  nsjagtigt  til  rigtig  at  komint 
i  Betragtning. 

at  stille  de  forskellige  af  Shakespearetidens  Skuespilhuse  i  det 
rette  Forhold  til  hinanden  væsenUig  støttet.  — 

Den  4de  Februar  1596  købte  James  Burbage  en  Ejendom, 
som  laa  paa  det  gamle  nu  nedlagte  Sortebroderklosters  Grund, 
the  Blackfriars  precinct  som  det  kaldtes.  Grunden  indtages  nu 
af  Dagbladet  »Times«'  imponerende  Kontorer  i  Queen  Viktoria 
Street,  nær  ved  Blackfriars  Station,  I  Dronning  Elisabeths  Dage 
var  de  aabne  Pladser  i  Blackfriars  Kvarteret  meget  yndede 
som  Tennispladser.  Under  de  foregaaende  Regenter  havde  det 
været  forbudt  at  spille  paa  Klosterets  Grund^),  men  Elisabeth 
tillod  gerne,  at  Byens  hæderlige  Borgere,  samt  fremmede,  saa- 
som  udenlandske  Gesandter  og  andre  Adelsmænd,  her  dyrkede 
det  elegante  Spil,  der  den  Gang  var  lige  saa  meget  paa  Mode 
som  nu.  Vagabonder,  Læredrenge  og  Tjenestefolk,  som  spil- 
lede mod  deres  Herres  Villie,  var  det  derimod  forbudt  at  bruge 
denne  Grund*). 

Da  James  Burbage  valgte  denne  Grund  til  Oprettelsen  af 
et  nyt  Theater,  vidste  han  nok,  hvad  han  gjorde  og  handlede 
ud  fra  de  samme  praktiske  Principper,  som  havde  faaet  ham 
til  at  lægge  »Theatret«  der,  hvor  det  laa.  Stedet  var  paa  For- 
haand  søgt  som  Forlystelsessted,  og  det  ikke  af  de  lavere  Klas- 
ser, men  af  Adelsmænd  og  velhavende  Købmænd,  og  det  var 
en  Klostergrund  med  gamle  »Friheder«  (liberties\  som  Lon- 
dons Bestyi^lse  ikke  kunde  faa  Bugt  med. 

Det  gamle  Kloster  var  delvis  ombygget  og  Privatboliger 
indrettede  deri.  En  af  disse  Privatboliger  ejedes  af  Sir  Tho- 
mas More,  og  i  dens  andet  Stokværk  havde  der  tidligere  ligget 
en  meget  stor  Sal,  som  nu  var  omdannet  til  syv  anselige  Væ- 
relser, sidst  beboede  af  en  Dr.  med.  William  de  Lawne.  Denne 


1)     Se  Athenæum  17.  JuU  1886,  p.  81. 

S)     To  kgl.  Bevillinger  til  at  afholde  Tennisspil  1  Blackft-iars  Kvarteret  er   fUndne 
af  Mr.  J.  Greens treet  og  er  offentliggjorte  i  Athenæum  (7.  Jan.  1888). 

Ejendom  købte  Burbage  den  ældre  for  600  Pund^).  Og  hans 
Formaal  var  at  bringe  den  gamle  Sal  tilbage  til  sin  oprinde* 
lige  Skikkelse  og  dernæst  at  danne  et  Theater  ud  af  den. 

Burbage  har  rimeligvis  meget  snart  efter  Købet  taget  fat 
paa  at  omdanne  Privathuset  til  en  Theatersal,  thi  allerede  i 
November  samme  Aar  indgaa  enogtredive  Beboere  af  puritansk 
Retning,  deriblandt  den  tidligere  Ejer  af  Huset,  William  de 
Lawne*),  med  Klage  til  Gehejmeraadet  (the  Privg  Council)  for 
at  forhindre,  at  dette  finder  Sted. 

Det  hedder  i  denne  Klage,  som  er  meget  karakteristisk, 
»at  saasom  en  vis  Burbage  fornylig  har  købt  nogle  Værelser  i 
samme  Distrikt  [Blackfriars],  som  støder  nær  op  til  Hs.  Herlig- 
hed Lord  Kammerherrens  og  Lord  Hunsdons  Bopæle,  hvilke 
Værelser  bemeldte  Burbage  nu  er  i  Færd  med  at  forandre,  og 
har  i  Sinde  inden  kort  Tid  at  omdanne  og  forme  samme  til 
et  almindeligt  Skuespilhus,  hvilket  vil  blive  til  meget  stor  Be- 
svær og  Ulejlighed,  ikke  blot  for  alle  de  Adelsmænd  og  Gentle- 
men, der  bor  deromkring,  men  ogsaa  en  almindelig  Ubehage- 
lighed for  alle  Beboerne  af  samme  Distrikt,  baade  paa  Grund 
af  det  store  Tilløb  og  Sammenstimlen  af  alle  Slags  løse  og 
liderlige  Personer,  som  under  Skin  af  at  gaa  til  Skuespil,  vil 
komme  did  og  foranstalte  alle  Slags  Ulykker,  som  ogsaa  paa 
Grund  af  den  svarlige  Belemring  og  Opfyldning  af  samme 
Distrikt,  hvis  det  skulde  behage  Gud  at  sende  endnu  en  Hjem- 
søgelse  af  Sygdom  [Pesten],  saaledes  som  det  før  er  sket;  for 
samme  Distrikt  er  alt  blevet  meget  folkerigt,  og  desforuden 
ligger  samme  Skuespilhus  saa  nær  ved  Kirken'),  at  Larmen  af 
Trommer   og  Trompeter   i    høj    Grad  \\\  forstyrre   og  hindre 

1)     Købekontrakten  er  offenUiggjort  af  J.  O.  HaUiweU-PhilUpps  i  hans  •Outllnes« 

p.  511-522. 
*)    EUer  Lavine^   Navnet   er  i  Aftrykkene  stayet  paa  begge  Maader,  men  det  er 

aabenbart  den  samme  Mand. 
•)    Vistnok  St.  Anne  Kirke,   der   ligesom  Blackfriars  Theatret  var  indrettet  i  eo 

Privatbolig,  efter  at  den  egentlige  Kirke  var  revet  ned. 

baade  Præsterne  og  Sognebørnene  under  Gudstjenesten  og  Præ- 
dikenen; i  omhyggelig  Betragtning  hvoraf,  som  ogsaa  fordi 
der  ingensinde  tilforn  har  været  holdt  noget  almindeligt  Skue- 
spilhus i  dette  Distrikt,  men  nu  da  alle  Skuespillere  er  for- 
viste af  Lord  Mayoren  fra  at  spille  inde  i  Staden  paa  Grund 
af  de  store  Ubehageligheder  og  Uordener,  som  følger  dem,  nu 
har  de  i  Sinde  at  slaa  sig  ned  paa  Frigrundene  [liberties];  at 
det  derfor  vilde  behage  Eders  Herlighed  at  give  Befaling  til, 
at  bemeldte  Værelser  maa  blive  anvendte  til  andet  Brug  og  at 
intet  Skuespilhus  holdes  eller  oprettes  der;  og  Eders  ydmygst 
forbundne  Ansøgere  skal  og  vil  daglig  bede  for  Eders  Naader, 
at  I  i  al  Ære  og  Lykke  maa  længe  leve«^). 

Til  dette  Andragende  synes  der  intet  som  helst  Hensyn  at 
være  blevet  taget  af  the  Privy  Council.  Derimod  har  det  givet 
Anledning  til  en  Række  Forfalskninger,  udgivne  og  forfær- 
digede af  J.  P.  Collier  og  forestillende  Andragender,  i  hvilke 
forskellige  Skuespillere  af  Burbages  Selskab,  deriblandt  ogsaa 
Shakespeare,  beder  om,  at  Blackfriars  Theatret  ikke  maa  blive 
forbudt,  samt  anfører  Shakespeares  Part  i  det  som  værd  933  £ 
6  s.  8  d.  Collier  vil  hævde,  at  Blackfriars  Theatret  blev  byg- 
get allerede  1576  og  lader  Burbage  og  hans  Selskab  have  spil- 
let længe  derpaa  og  til  Støtte  for  disse  Paastande  er  disse 
Forfalskninger  fremkomne.  I  samme  Øjemed  er  ogsaa  fabri- 
keret et  Brev  fra  Jarlen  af  Southampton  til  Sir  Thomas  Eger- 
ton, i  hvilket  Jarlen  beder  om  Protektion  for  Skuespillerne  og 
nævner  Burbage  og  Shakespeare  ved  Navn.  Endnu  i  1596  var 
Theatret  i  Blackfriars  imidlertid  ikke  indrettet,  og  først  mange 
Aar  senere  kom  Shakespeare  og  hans  Kammerater  til  at  spille 
derpaa. 

Vistnok  i  Begyndelsen  af  1597  blev  James  Burbage  færdig 
med  sit  ny  Skuespilhus.     Det  var  meget  forskelligt  fra  hans 


1)     HaUiweU-PhiUJpps  »OutUnes«  p.  523  f. 

andre,  idet  det  egentlig  blot  var  en  stor  Sal,  som  var  indrettet 
til  Scene  og  Tilskuerplads.  Salen  laa,  som  vi  have  set,  i  andet 
Stokværk,  og  op  til  den  førte  adskillige  Sten-  og  Vindeltrapper. 
I  Modsætning  til  »Theatretc  og  »Tæppet«  var  det  hele  Rum 
under  Tag  —  Blytaget  paa  Huset  omtales  flere  Gange  i  den 
ovenfor  citerede  Købekontrakt.  Man  kaldte  senere  disse  Thea- 
tersale,  som  var  indrettede  indendørs  i  almindelige  Privat- 
huse, for  Privattheatre,  (private  playhoases\  i  Modsætning  til 
de  større  Friluftsskuepladser  udenfor  Byen,  som  kaldtes  of- 
fentlige Theatre  [public  playhouses). 

Om  der  har  været  nogen  egentlig 
Forskel  paa  Privattheatrene  og  de  offent- 
lige ud  over  den,  at  de  første  var  mindre 
og  at  de  var  under  Tag,  er  aldrig  blevet 
rigtigt  oplyst. 

Det  er  dog  at  formode,  at  Burbage 
i  Begyndelsen  har  tænkt  sig  at  samle  et 
lille,  udsøgt,  aristokratisk  Publikum  i  sit 
nye  Lokale,  og  at  udelukke  de  tumultu- 
øse  Elementer,  som  ofte  voldte  Skuespil- 
lerne Bryderi  i  Friluftstheatrenes  Parterrer,  og  derfor  har 
kaldt  sin  Sal  »privat«,  ligesom  de  engelske  Værtshuse  har 
et  private  room  for  mere  distinguerede  Drankere,  medens 
Hoben  maa  nøjes  med  the  public  room.  Det  er  ogsaa  mu- 
ligt, at  »Blackfriars«  i  sine  første  Aar  har  haft  en  saadan 
mere  eksklusiv  Karakter,  men  senere  klages  der  udtrykkeligt 
over,  at  Ejeren  har  omdannet  sit  Theater  til  »et  offentligt 
Skuespilhus,  hvortil  der  daglig  er  et  saa  stort  Tilløb  af  Folk 
og  saa  store  Mængder  af  Vogne,  hvoraf  mange  er  Hyrevogne, 
i  hvilke  der  er  Folk  af  alle  Slags,  at  Gaderne  somme  Tider 
ikke  kan  rumme  dem,  at  de  bringer  hinanden  i  Fare,  bryde 
Boderne  ned,  kaster  Folks  Varer  ned  fra  Butikkerne,  spærrer 
Passagen  for  Beboerne  der  til  og  fra  deres  Huse,  hindrer  Ind- 

Fig.  s.     Det  indre  af 
et  Privattheater. 

bringen  af  deres  nødvendige  Levnedsmidler,  saa  at  Handlende 
og  Butiksfolk  ikke  kan  sælge  deres  Varer,  ikke  heller  Fod- 
gængerne begive  sig  til  de  almindelige  Færgesteder  uden  Fare 
for  deres  Liv  og  Lemmer,  hvoraf  mangen  Gang  Strid  og  Blods- 
udgydelse har  fulgt,  og  Præsten  og  Folk  er  blevne  forstyrrede 
i  Udøvelsen  af  Daabens  Sakramente  og  offentlige  Bønner  om 
Eftermiddagen«. 

Opregningen  af  alle  disse  Rædsler,  der,  som  det  næppe 
behøver  at  bemærkes,  skriver  sig  fra  den  puritanske  Lejr^), 
viser  os,  hvilken  Popularitet  det  lille  Theater  havde  i  Aarene 
efter  Shakespeares  Død,  men  gør  os  ikke  Forskellen  mellem 
private  og  offentlige  Theatre  synderlig  klarere  end  tidligere. 

Endnu  et  Særkende  fulgte  med  Privattheatrets  indendørs 
Beliggenhed,  det  nemlig,  at  man  undertiden  her  spillede  ved 
Lys  og  til  andre  Tider  kunde  opnaa  en  vis  Virkning,  som  de 
store  Friluflstheatre  var  udelukkede  fra,  ved  at  slaa  Skod- 
derne for  Vinduerne  og  saaledes  mørkne  Salen.  »Hele  Staden 
saa  ud  som  et  privat  Skuespilhus,  naar  Vinduerne  er  slaaede 
ned,  som  om  en  eller  anden  natlig  og  skummel  Tragedie  nu 
skulde  opføres«,  siger  en  samtidig  Forfatter*). 

De  lukkede  Theatersale  har  rimeligvis  været  oplyste  —  i 
England  som  andetsteds  —  ved  Lysekroner  ophængte  over 
Scenetribunen,  hvortil  senere  synes  at  være  tilkommet  en 
Rampe  af  dobbeltvægede  Olielamper.  Denne  Belysning  viser 
i  alt  Fald  en  rigtignok  meget  sen  Afbildning  af  et  andet  Pri- 
vattheater,  »Røde  Okse«  (the  Red  BuU^  Fig.  7.)  Sammenholdt 
med  Fig.  3,  som  godt  kan  forestille  »Blackfriars«,  uden  at  vi 
dog  med  Bestemthed  ved,  at  det  er  dette  Theater,  viser  dette 


1  Det  er  hentet  fra  en  Ordre,  udstedt  af  Staden  Londons  Borgerskab,  som  i  1619 
ønskede  »Blackfriarsc  nedlagt.  Ordren  er  aftrykt  i  sin  Helhed  i  HalUwell- 
Phillipps  »Outlinesc,  3d  ed.,  p.  538  f. 

•)  Thomas  Oekker:  The  7  Deadly  Sins  of  London,  etc.  1606;  cit.  af  Malone. 
Hist.  Acc.  of  the  Engllsh  Stage,  p.  63,  note  7. 

Billede  os  tydelig  Sceneindretningen  i  de  lukkede  Sale  som 
væsenlig  ensartet  med  den  i  de  offentlige  Skuespilhuse. 

Det  er  muligt,  at  gamle  James  Burbage  har  tænkt  sig  at 
have  »Blackfriars«  i  Baghaanden,  hvis  han  ikke  fik  sin  Kon- 
trakt i  Orden  med  Giles  Allen.  Imidlertid  døde  han  jo  i  1597, 
samme  Aar  som  hans  Theatersal  blev  indrettet,  og  denne  blev 
ikke  benyttet  af  det  Burbage'ske  Selskab,  men  lejet  ud  til  den 
bekendte  Børnetrup  som  kaldtes  the  Children  of  the  Chapel 
eller  senere  the  Children  of  his  Majestgs  RevelSy  en  Trup,  som 
netop  i  denne  Tid  stod  i  stor  Hofgunst  og  derfor  særlig  kunde 
vente  at  samle  Tilskuere  i  det  aristokratiske  Blackfriars- 
kvarter. 

I  1635  skriver  Boghandler  Cuthbert  Burbage  om  dette  For- 
hold følgende  til  Lord  Pembroke^):  »Faderen  til  os,  Cuthbert 
og  Richard  Burbage,  var  den  første  Bygger  af  Skuespilhuse  og 
var  selv  i  sine  yngre  Aar  Skuespiller.  »Theatret«  byggede  han 
for  mange  hundrede  Pund,  tagne  op  paa  Rente  .  .  .  Hvad  nu 
»Blackfriars«  angaar,  saa  er  det  vor  Arvepart;  vor  Fader  købte 
det  til  en  overmaade  høj  Pris  [600  £,  som  vi  har  set],  og 
lavede  det  om  til  et  Skuespilhus  med  stor  Bekostning  og  Be- 
svær; hvilket  siden  efter  blev  lejet  ud  til  en  Evans,  som  først 
satte  Drengene  op,  de  som  almindeligvis  kaldes  »Hds.  Majestæt 
Dronningens  Kapelbørn«.  I  Tidens  Løb  voksede  Drengene  op 
til  at  blive  Mænd,  hvilke  var  Underwood,  Field,  Ostler^)  og  blev 
taget  for  at  styrke  Kongens  Tjeneste  (o:  »Kongens  Skuespil- 
lere«);  og    for  end   mere   at   styrke   Tjenesten,   da    det   dag- 


1)  I  Anledning  af  en  Klage  tn  en  Del  af  »Kongens  Skuespillere«,  som  mener 
sig  forfordelte  af  C.  Burbage,  paa  denne  Tid  eneste  efterlevende  Ar\ing  eAer 
Faderen  James  og  Broderen  Richard.  De  forskellige  Skrivelser  i  denne  Sag 
er  offentliggjorte  af  Halliwell-rhillipps  COutlines,  p.  539-551)  og  giver  meget 
værdlAilde  Bidrag  til  vort  Kendskab  til  Tidens  Theaterforhold. 

•)  Og  naturligvis  mange  flere.  C.  Burbage  nævner  her  kun  tre  af  dem,  som 
senere  udmærkede  sig. 

lig  gik  tilbage  med  Drengene,  blev  det  betænkt,  at  Huset 
lige  saa  godt  kunde  passe  for  os  selv,  og  derfor  købte  vi  det 
bestaaende  Lejemaal  af  Evans  med  vore  Penge  og  anbragte 
voksne  Skuespillere,  som  var  Hemminge,  Condall,  Shakespeare^ 
etc,  og  Richard  Burbage,  som  for  femogtredive  Aars  Slid, 
Møje  og  Bekostning  fik  Midler  til  at  efterlade  sin  Kone  og  sine 
Børn  noget  Gods,  af  hvilket  Gods  saa  mange  andre  Skuespil- 
lere og  deres  Familier  har  været  underholdte«. 

At  det  virkelig  gik  saaledes  med  »Blackfriars«,  som  Cuth- 
bert  Burbage  her  har  berettet,  have  vi  i  den  nyeste  Tid  faaet 
Bekræftelse  paa  gennem  en  Række  Procesakter  i)  berørende 
Lejemaalet  af  Theatret,  og  som  yderligere  vise  os  det  hidtil 
ukendte  Tidspunkt,  da  »Kongens  Trup«  selv  begyndte  at  spille 
paa  Blackfriars. 

Henry  Evans,  af  Blackfriars,  London,  Gentleman,  lejede 
»den  store  Hal«,  som  Theatersalen  i  Procesakterne  kaldes, 
med  tilstødende  Rum  af  Richard  Burbage  paa  21  Aar  for  40 
Pund  om  Aaret*). 

I  de  første  Aar,  medens  Drengeskuespillerne  endnu  var 
stærkt  paa  Moden,  gjorde  Henry  Evans  sikkert  gode  Forret- 
ninger med  sin  Børnekomedie  —  alle  kender  Shakespeares 
Klage  over  »Ravnereden  af  Børn«  i  Hamlet  (lig),  et  Sted,  som 
der  senere  vil  blive  Lejlighed  til  at  vende  tilbage  til. 

Men  efter  nogle  Aars  Forløb  vendte  Smagen  sig,  de  bedst 
begavede  Drenge  som  Nathaniel  Field  og  de  ovennævnte  Under- 
wood og  Ostler  blev   voksne  og  det  var  vanskeligt  for  Evans 


V  De  er  i  deres  Helhed  offentliggjorte  i  Athenæum  for  7.  og  21.  April  1888 
af  Mr.  James  Greenstreet. 

*)  Lejemaalet  paa  de  21  Aar  blev  først  afsluttet  Aar  1600,  men  det  siges  ud- 
trykkeligt i  Akterne,  at  Salen  bestandig  (det  vil  sige  siden  dens  Ombygning) 
har  været  benyttet  til  Skuespil.  Har  Evans  ikke  haft  den  i  de  3  mellem- 
liggende Aar  (1597—1600)?  Har  Børnene  spillet  under  en  anden  Leder?  Eller 
har  et  andet,  voksent  Selskab  først  spillet  paa  Blackfriars?  —  Dette  Spørgs- 
maal  er  det  ikke  lykkedes  mig  at  faa  løst. 

at  skaffe  sig  nye  Kræfter,  saa  vanskeligt,  at  han  endog  greb 
til  det  Middel  at  lokke  »Gentlemens  Børn  mod  deres  Vilje  og 
anvende  dem  som  Skuespillere«,  for  hvilken  »uordentlige  Op- 
førsel og  Fremfærd«  han  blev  dømt  af  Stjemekammer- 
retten. 

Under  disse  Omstændigheder  blev  Evans  træt  af  at  drive 
Theatret,  som  ikke  mere  svarede  ham  den  Indtægt,  han  havde 
paaregnet,  og  i  1608^)  fik  han  Richard  Burbage  til  at  hæve  det 
paa  21  Aar  sluttede  Lejemaal,  hvorpaa  »Kongens  Skuespillere« 
rykkede  ind  i  »den  store  Hal«.  Og,  som  det  forsikres  i  Pro- 
cesakteme,  det  lykkedes  dem  her  at  vinde  saa  megen  Yndest 
hos  Publikum,  at  de  »i  en  Vinter  tog  henved  1000  Pund(?] 
mere  ind  end  de  var  vante  til  at  tage  ind  paa  Banksiden 
[o:  paa  Globetheatret]«. 

Som  Parthaver  nævnes  udtrykkeligt  John  Hemmingey  en 
anset  Skuespiller  ved  »Kongens  Trup«,  derimod  ikke  Shake- 
speare. Det  er  der\'ed  dog  naturligvis  ingenlunde  udelukket, 
at  han  kan  have  haft  Part  deri,  men  noget  Bevis  derfor  fin- 
des ikke. 

Efter  Richard  Burbages  Død,  som  indtraf  i  1619,  vedblev 
»Blackfriars«  at  tilhøre  Familien,  og  »Kongens  Selskab«  ved- 
blev at  spille  paa  det  og  »Globe«.  Der  var  otte  Parter  i  del 
lille  Citytheater,  medens  det  større  »Globe«  var  delt  i  seksten. 
I  Aaret  1635  ser  vi  de  otte  Parter  fordelte  saaledes:  Komikeren 
John  Schanke  2,  Cuthbert  Burbage  1,  Tragikeren  Richard  Ro- 
binson 1,  Tragikeren  Joseph  Taylor  1,  John  Lowin  —  en  frem- 
ragende Skuespiller  —  1,  Henry  Condells  Enke  1,  og  John 
Undtrwoods  Enke  1. 

Efter  denne  Tid  er  der  ingen  Efterretninger  om  »Black- 
friars«.   Det  har  utvivlsomt  bestaaet  indtil  Borgerkrigen  1642, 


1)  Saaledes  som  det  fremgaar  af  Procesakteme.  der  er  fra  1612,  og  i  hTiUe 
det  siges,  at  Burbage  og  hans  Fæller  i  de  sidste  fire  Aar  har  nydt  godt 
af  Indtægterne  ved  BlackfHars. 

maaske  er  der  ogsaa  spillet  paa  det  indtil  1647,  hvor  Skue- 
spillene definitivt  ophørte.  Men  efter  Restaurationen  1660  be- 
nyttedes det  ikke  mere  som  Theater  og  er  vel  sagtens  i  Mel- 
lemtiden nedrevet  af  Puritanerne. 

Den  første  Periode  af  dets  Tilværelse  —  fra  1597  til  1608  — 
var,  som  vi  saa,  optaget  af  de  komediespillende  Kapeldrenge. 

Børneskuespillerne  rekruteredes  væsentligt  fra  Kordrengene 
i  det  kgl.  Kapel ;  de  opdrættedes  og  instrueredes  af  ældre  Skue- 
spillere, og  de  synes  at  have  dyrket  en  karikaturmæssig  Efter- 
ligning af  de  rigtige  og  berømte  Skuespillere^),  en  Specialitet, 
hvorved  de  aabenbart  for  en  Tid  har  opnaaet  at  trække  en 
stor  Del  af  Publikum  til  sig. 

Af  Hentydningerne  i  »Hamlet«  lader  det  til,  at  Globethea- 
trets  Skuespillere  har  haft  store  pekuniære  Bryderier  paa 
Grund  af  disse  Drengekomedianter,  ja  at  de  endog  har  maattet 
drage  paa  Turné  for  at  bjærge  sig.  Det  er  i  2den  Akts  2den 
Scene,  at  Shakespeare,  i  Samtalen  mellem  Hamlet  og  Rosen- 
krands  om  de  Skuespillere,  som  ventes  til  Helsingør,  faar  An- 
ledning til  at  give  sin  Ærgrelse  Luft  overfor  disse  generende 
smaa  Konkurrenter.     Han  begynder  saaledes: 

Hamlet. 
»Hvad  er  det  for  Skuespillere? 

ROSENKRANDS 

De  samme,  som  plejede  at  behage  Jer  saameget,  Tragedie- 
spillerne  fra  Staden. 

Hamlet. 
Hvor  kommer  det,   at  de  rejser  omkring?  deres  faste  Op- 
holdssted var  jo  bedre  baade  med  Hensyn  til  Berømmelse  og 
Fordel. 


1)     Se   f.  Eks.  Ben  Jonsons  »Poetaster«,  der  var  skrevet  for  og  spilledes  af  disse 
Drenge. 


Digitized  by 


Google 


38 

ROSENKRANDS. 

Jeg  tænker,  denne  Afbrydelse  er  en  Følge  af  de  nye  For- 
andringer. 

Hamlet. 
Staar  de  i  samme  Anseelse,  som  de  nød,  da  jeg  var  i  Sta- 
den? har  de  ligesaa  godt  Hus? 

ROSENKRANDS. 

Nej,  det  har  de  rigtignok  ikke. 

Hamlet. 
Hvorledes  gaar  det  til?  begynder  de  at  blive  aflægs? 

ROSENKRANDS. 

Nej,  deres  Bestræbelser  holder  samme  Skridt  som  før.  Men 
der  er  kommen  en  Ravnerede  af  Børn,  smaa  Ravneunger  ^)y 
som  skriger  højt  ved  Udgangen  af  Scenerne  og  faar  grusomme 
Klap.    Disse  er  nu  i  Modec. 

En  ganske  særlig  Tiltrækning  og  Skandaleinteresse  fik 
»Blackfriarsc  og  dens  Falkeunger  i  denne  Periode  derved,  at 
Ben  Jonson  benyttede  disse  Drenge  og  deres  Scene  til  et  over- 
ordentlig kraftigt  literært  og  personligt  Opgør  med  en  Del  af 
sine  Kolleger  i  Skuespiller-  og  Forfatterverdenen,  hvor  del 
navnlig  gaar  haardt  ud  over  John  Manton  og  Thomas  Dekker^ 
samt  en  Del  af  de  Henslowe-AUeynske  Skuespillere  (»Lord  Ad- 
miralens Mænd«),  der  paa  dette  Tidspunkt  spillede  væsenligst 
paa  FortunetheatreL 

Ben  Jonson  paastod  rigtignok  senere  i  sine  bekendte  Sam- 
taler med  William  Drummondy  at  Oprindelsen  til  hele  denne 


1)     Lembckes   Orerssttelse.     Originalen    har    an   aerjf    of  chfUmt,   fittle 

aerg  betyder  vel    en  Rovftiglerede,   og   egca  en  ikke  flyreterdig  ^alkeunge , 
men  Meningen  bliver  jo  ikke  meget  forskellig. 

ikke  meget  propre  Theaterstrid  laa  hos  Marston.  »Han  havdec, 
skriver  Drummond,  »haft  mange  Stridigheder  med  Marston, 
banket  ham  og  taget  hans  Pistol  fra  ham,  skrevet  sin  »Poe- 
taster«  om  ham;  Begyndelsen  til  dem  var,  at  Marston  frem- 
stillede ham  paa  Scenen  c  ^). 

Begyndte  Marston  end  maaske  —  hvad  der  er  muligt, 
skønt  man  ikke  har  kunnet  paavise,  hvor  han  paa  nogen  ond- 
sindet Maade  har  fremstillet  Jonson  paa  Scenen^)  —  saa  tog 
Jonson  til  Gengæld  saa  meget  des  kraftigere  fat,  da  det  blev 
hans  Tur  at  slaa  fra  sig.  Baade  i  »Every  man  out  of  his 
humourc,  i  »Cyntia*s  Revels«  og  navnlig  i  »the  Poetaster«  tog 
han  Marston  og  sine  øvrige  Modstandere  ordentlig  for.  De  to 
sidste  Stykker  gav  han  Kapeldrengene  at  spille,  og  de  drog 
Folk  i  tætte  Skarer  til  Blackfriarstheatret  og  vakte  en  betyde- 
lig Morskab  hos  Publikum,  for  hvem  literære  »Opgør«  altid 
har  været  en  yndet  Forlystelse. 

Rent  bortset  fra  den  mageløse  Pantilius  TuccOy  der  vistnok 
ikke  er  noget  Portræt,  men  ligesom  sin  Aandsfrænde,  Captain 
Bobadil,  en  Efterligning  af  den  italienske  Capitanotype,  frem- 
viser »the  Poetaster«  et  enestaaende  Galleri  af  Jonsons  Venner 


1)  Ben  Jonson's  CoQversatioQS  with  William  OrummoQd,  ed.  by  David  Laing, 
Lond.  1842  p.  20  f.  I  det  ovenfor  anførte  Citat  er  foretaget  en  Rettelse  i  Inter- 
punktionen af  /.  H.  Ptnnimann  (The  War  of  the  Theatres),  som  giver  det 
meget  drøftede  Sted  en  helt  anden  Mening.  Der  staar  oprindelig:  ».  .  .  Mar- 
tton represented  him  in  the  stage,  in  his  youth  given  to  venerie.  He 
thought  the  use  of  a  maide  nothing  in  comparison  to  the  wantoness  of  a 
wyfe  .  .  .c.  —  Mr.  Pennimann  sætter  Punktum  efter  »the  staget  og  lader 
det  følgende  »in  his  youth  .  .  .c  begynde  en  helt  ny  Vending  i  Samtalen, 
saaledes  altsaa:  —  >.  .  Marston  represented  him  in  the  stage.—  In  his  youth 
given  to  venerie,  he  thought  the  use  of  a  maide  nothing  in  comparison  . . « 
—  Denne  Rettelse  sjmes  meget  plausibel. 

«)  F.  G.  Pleay  mener,  at  Chrysogantu  i  »Histriomastix«  af  Marston  skal  fore- 
stille Jonson,  men  oplyser  samtidig,  at  denne  Figur  er  skildret  meget  sym- 
pathisk.  (Chronicle  of  the  Engl.  Drama  II  71).  Marstons  »HistriomasUxc  har 
ikke  været  mig  tilgængeligt  —  det  findes  ikke  i  Bullens  Udgave  af  hans 
Værker  —  |eg  kan  derfor  ikke  udtale  nogen  personlig  Mening  om  Portrætets 
Lighed 

og  Fjender,  og  skønt  Stykket  udgiver  sig  for  at  foregaa  under 
Kejser  August  i  Rom,  giver  det  os  bedre  end  mangen 
Literaturhistorie  et  Billede  af  Samtidens  literære  Liv  i  Lon- 
don. 

Under  Horats'es  Maske  fremstiller  Jonson  uden  utidig  Be- 
skedenhed sig  selv,  og  han  under  sig  den  Glæde  at  straffe  den 
kedelige  og  plagsomme  Crispinus^  som  er  Marston,  med  at  give 
ham  et  Brækmiddel,  der  faar  ham  til  at  kaste  alle  de  affek- 
terte og  knudrede  Ord  op,  som  han  har  belemret  sine  Værker 
med. 

Men  foruden  dette  Hovedangreb,  giver  han  adskillige  Side- 
hug til  sine  Kolleger  blandt  Forfattere  og  Skuespillere.  Dekker 
faar  en  meget  grov  Behandling  som  Demetrius^  og  Skuespillerne 
fra  Fortune-Theatret  synes  Jonson  i  Øjeblikket  at  leve  paa  den 
spændteste  Fod  med,  uden  at  det  dog  er  muligt  at  sætte  be- 
stemt Adresse^)  paa  de  Ondskabsfuldheder,  som  i  rigeligt  Maal 
regner  over  disse  hans  tidligere  Kammerater.  Noget  Angreb 
paa  Shakespeare  kan  derimod  ikke  findes  i  Stykket ;  man  har 
endog  villet  se  et  Billede  af  ham  i  den  fine  og  ædle 
Virgii 

Til  Trods  herfor  riposterer  denne  alligevel  paa  sine  Kalds- 
fællers  Vegne.  »The  Poetaster«  opførtes  1601,  og  fra  samme 
Aar  har  vi  en  anonym  Studenterkomedie  »Hjemkomsten  fra 
Parnassusc,  i  hvilken  den  literære  Strid  omtales.  I  ei^  Sam- 
tale, som  føres  mellem  Richard  Burbage  og  Wi7/.  Kempe,  siger 
den  sidste:  »Det  er  kun  faa  af  de  Universitetsfolk,  der  spiller 
godt.  De  lugter  alt  for  meget  af  den  Skriver  Ovid,  eller  den 
Skriver  Metamorphosis  og  taler  for  meget  om  Proserpina  og 
Jupiter.  —  Nej,  der  er  nu  vores  Kammerat,  Shakespeare,  han 


1)  Jeg  formoder  Æsop  at  være  den  berømte  Tragiker  Edw.  AHegtit  den  samme 
som  ogsaa  kaldes  •teoen-and-a-half-share* ,  Se  herom  nærmere  i  følgende 
A&nit.     Muligvis  er  Frisker  William  Kempe. 

kan  gøre  det  af  med  dem  allesammen,  ja,  og  med  Ben  Jonson 
ogsaa.  —  Aa,  den  Ben  Jonson,  det  er  en  nederdrægtig  Fyr! 
Han  satte  Horats  paa  Scenen,  der  gav  Poeterne  en  Pille,  men 
vores  Kammerat,  Shakespeare,  har  givet  ham  et  Afførings- 
middel, som  har  faaet  ham  til  at  sætte  Plet  paa  sin  egen  An- 
seelse«. 

Hvortil  Burbage  svarer:  »Ja,  han  er  rigtignok  en  dreven 
Fyr*. 

Det  Afføringsmiddel  (purge),  som  Shakespeare  skal  have 
givet  Jonson,  er  blevet  meget  drøftet.  At  Shakespeare  har 
taget  til  Genmæle  mod  Jonsons  Anfald  paa  Skuespillerne,  de 
Anfald,  som  han  lod  Drengene  fremføre,  det  er  tydeligt  nok. 
I  »Hamlet«  foreligger  hans  Protest  mod  denne  Kampmaade  i 
en  for  ham  endog  meget  direkte  Form.  Han  siger  om  de 
ungdommelige  Skuespillere,  der,  som  det  tydeligt  fremgaar  af 
»Poetaster«,  benyttedes  til  at  parodiere  deres  voksne  Kolleger: 
»[De]  udskælder  saaledesde  almindelige  Theatre,  som  de  kalder 
dem,  at  mangen  Mand,  der  bærer  Kaarde,  er  bange  for  en 
Gaasefjer  og  tør  næppe  komme  derhen«. 

Og  Dialogen  gaar  saaledes  videre: 

Hamlet. 
Hvad?  er  det  Børn?  hvem  underholder  dem?  hvorledes 
lønnes  de?  vil  de  ikke  blive  ved  med  deres  Kunst  længere, 
end  de  har  Syngestemme?  [o:  end  de  er  Kordrenge].  Og  naar 
de  siden  vokser  op  til  almindelige  Skuespillere  ...  vil  de  da 
ikke  sige,  at  deres  Komedieskrivere  gør  dem  Skade  ved  at 
lade  dem  skælde  paa  det,  de  selv  skal  blive  i  Fremtiden. 

ROSENKRANDS. 

I  kan  tro,  der  har  været  stor  Staahej  paa  begge  Sider,  og 
Folket  holder  det  ikke  for  Synd  at  ægge  dem  til  Kiv.  En  Tid- 
lang var  der  slet  intet  at  fortjene  ved  et  Stykke,  naar  ikke 

Forfatteren    og    Skuespilleren    fik   deres    Modstandere   i  Haa- 
rene  deri. 

Adressen  i  disse  Ord  er  saa  klar  som  vel  mulig  og  be- 
høver ingen  Kommentar.  Men  der  ligger  heri  ikke  just  nogen 
»purgec,  som  kunde  beklikke  Jonsons  Anseelse.  Man  har  troet 
at  finde  Shakespeares  egentlige  Gensvar  til  Jonson  i  »Troilus 
og  Cressidac  i),  hvor  Ajax  saa  skulde  forestille  Jonson.  Men 
selv  om  dette  ingenlunde  er  urimeligt  i  og  for  sig,  saa  mang- 
ler der  dog  alt  for  megen  Sandsynlighed  for,  at  dette  Stykke 
er  blevet  til  før  Theaterstriden  forlængst  var  bilagt. 

Derimod  er  det  ikke  umuligt,  at  der  i  »Hamlet«  eller  an- 
densteds kan  have  forekommet  et  kraftigere  og  mere  direkte 
Svar  til  Jonson,  som  blot  ikke  er  naaet  os.  Den  ovenfor  ci- 
terede Scene  kende  vi  kun  fra  Folioudgaven*),  og  det  er  natur- 
ligt, at  der  i  denne,  som  introduceredes  til  Læseverdenen  af 
Jonson  selv,  var  udeladt,  hvad  der  maa  have  været  personlig 
krænkende  for  denne.  At  Shakespeare  paa  en  eller  anden 
Maade  har  deltaget  i  Striden,  synes  der  efter  Citatet  af  »Hjem- 
komsten fra  Parnassus«  ikke  at  være  ringeste  Tvivl  om.  Og 
at  det  Selskab,  til  hvilket  han  hørte,  tog  Parti  mod  Jonson, 
fremgaar  tydeligt  af  det  Faktum,  at  det  som  yderligere  Indlæg 
i  Sagen  opførte  Dekker  ogMarstons  stærkt  polemiske  og  mod 
Jonson  rettede  ^Satiromastixt  eller,  som  det  ogsaa  hed,  »//le 
Untrussing  of  the  Humorous  Poett  o:  Jonson. 

Hvorom  alting  er,  »Blackfriars«  lille  Scene  vandt  ved  disse 
Kampe  et  pludseligt  Sensationsry,  og  dets  smaa  Skuespillere 
en  efemer  Berømmelse  og  vistnok  ogsaa  et  Grundlag  for  kunst- 
nerisk Duelighed,  som  bragte  nogle  af  dem  frelst  ud  over  det 
farlige  Vendepunkt  i  deres  Liv,  da  de  begyndte  at  faa  Skæg 
paa  Hagen. 


1)     F.  G.  Fleay:  A  Chronicle  History  of  the  English  Drama  H.,  p    189  f. 
*)    I  de  to  Kvartudgaver  af  Hamlet  findes  den  ikke. 

Navnene  paa  nogle  af  de  dygtigste  af  Kapeldrengene  kender 
vi  fra  Jonsons  Værker.  Han  nævner:  Nat.  Field,  Sal.  Pavy, 
Tho.  Day,  I.  Underwood,  Rob.  Baxter,  John  Frost,  Wil.  Ostler 
og  Tho.  Marton. 

Absolut  den  berømteste  af  disse  var  og  blev  Nathaniel  Fieldy 
der  ogsaa  udviklede  sig  til  en  yndet  Komedieforfatter.  Men 
ogsaa  flere  af  de  andre  Drenge  blev  som  Voksne  ansete  Skue- 
spillere. 


IV. 

Temtens  Sgdbred  og  dens  Forlystelsessteder.      Dyrekampe.     Edw.  Allegn  og  Løoerné, 
Færgemændene  og  deres  Digter. 


Det  er  ovenfor  fortalt,  hvorledes  Burbageme,  kede  af  deres 
Grund  ved  Finsbury  Fields  nord  for  London,  rev  »Theatretc 
ned  og  flyttede  Tømmeret  til  Banksideriy  hvor  de  byggede  sig 
et  nyt  Theater  tildels  af  det  gamle  Materiale. 

Sydbredden  af  Temsfloden  kaldtes  —  og  kaldes  da  forre- 
sten endnu  —  for  the  Bankside.  Bag  den  bebyggede  Bred  laa, 
ligesom  nord  for  Cityen,  store  Fælleder,  der  benyttedes  til 
alskens  Sport,  Skiveskydning  (i  Newington  Butts\  Dyrekampe 
(paa  Paris  Gardens  Grund)  o.  s.  fr.  Her  var  livligt  besøgte  Ud- 
flugtssteder for  Londons  Borgere,  store  Kroer  med  alskens  For- 
lystelser og  to  Cirkus  eller  Amfitheatre,  et  til  Bjørne-  og  et 
til  Tyrekamp. 

I  den  bebyggede  Del  af  Londons  Sydside,  det  saakaldte 
Southwarkj  havde  ogsaa  allerede  tidligt  Skuespil  været  alminde- 
lige, og  Klagerne  over  dem  ligesaa. 

Allerede  saa  tidligt  som  i  1547  beklagede  Biskoppen  af 
Winchester,  Stephen  Gardiner,  sig  over  den  Konkurrence,  Skue- 


Fig.  4.     Parti  af  London   med    Theatrene    »Svaiieii«.    •% 

de  i  Leg  eller  jeg  i  Alvor,«  og  Biskoppen  beder  om  at  faa  denne 
Bespotteliglied  forhindret  i). 

Forholdene  her  syd  for  Floden  udviklede  sig  ganske  analogt 
med,  hvad  der  var  gaaet  for  sig  paa  Nordsiden. 


1)  Meddelt  af  Ordish  efter  *Cal.  State  Papers,  Domesticc  5te  Februar  1547. 

Da  Skuespillerne  af  Borgmester  og  Raad  blev  forviste  fra 
Stadens  Grund,  var  det  saa  at  sige  givet,  hvor  de,  der  valgte 
at  drage  mod  Syd,  maatte  bygge  deres  Skuepladser.  Tæt  ved 
Flodbredden,  der  paa  denne  Tid  blot  var  bebygget  med  en 
eller  et  Par  Rækker  Huse,  laa  de  to  tidligere  omtalte  »Ringsc 


og    »Globen«.     Fra  Visscher's  View  o/  London  1616. 

for  Bjørne-  og  Tyrefægtninger,  disse  Folkeforlystelser,  som  den 
Gang  var  og  længe  vedblev  at  være  en  af  Londonernes  kæreste 
Adspredelser,  og  som  i  høj  Grad  prægede  det  oflFentlige  Liv. 

Man  vil   i  Rejsebeskrivelser  af  Fremmede,   som  i  denne 
Periode  besøgte  London,  forgæves  lede  om  Shakespeares  Navn, 

man  vil  ikke  finde  saameget  som  en  Linje  om  noget  af  hans 
Skuespil ;  Bjørnekampene  derimod  synes  at  have  gjort  et  dybt 
Indtryk  paa  de  Rejsendes  Sind,  at  dømme  efter  de  talrige  Skil- 
dringer, som  de  har  efterladt  af  dem.  En  af  den  spanske 
Gesandt,  Hertugen  af  Nåjera's  Mænd  skriver  saaledes  fra  et. 
Ophold  i  London  1544:  »Paa  den  anden  Side  af  Byen  har 
vi  set  syv  Bjørne,  nogle  af  dem  meget  store;  de  drives  ind  i 
et  Circus,  hvor  de  er  afspærrede  med  et  langt  Tov,  medens 
store  og  modige  Hunde  slippes  løs  paa  dem  som  for  at  ædes 
af  dem,  og  en  Kamp  finder  Sted.  Det  er  ingen  daarlig  Spas 
at  overvære  denne  Strid.  De  store  Bjørne  slaas  med  tre  til 
fire  Hunde,  og  sommetider  sejrer  de  første,  sommetider  de  andre ; 
Bjørnene  er  vilde  og  meget  stærke  og  forsvare  sig  ikke  blot 
med  deres  Tænder,  men  omfavner  Hundene  saa  fast  med  deres 
Forben,  at  de,  hvis  de  ikke  blev  hjulpne  af  deres  Herrer,  vilde 
blive  kvalte.  Paa  samme  Sted  bliver  en  Pony  hidset  med  en 
Abe  paa  Ryggen,  og  den  forsvarer  sig  mod  Hundene  ved  at 
sparke  dem;  Abens  Skrig,  naar  den  ser  Hundene  hænge  i 
Pony'ens  Ører  og  Hals,  gør  dette  Optrin  meget  pudserligt  ^).€ 

At  denne  Spanier  ikke  har  noget  Ord  til  overs  for  det 
engelske  Skuespil,  er  ikke  saa  forunderligt,  i  Betragtning  af 
det  tidlige  Tidspunkt,  i  hvilket  han  skrev  sin  Beretning.  Mere 
undrer  det,  at  den  tyske  Rejsende,  Paul  Hentzner  i  1598,  hvor 
Skuespilkunst  og  Drama  stod  i  fuldt  Flor,  kun  har  et  Par 
Linjer  at  skrive  om  de  egentlige  Theatre,  medens  han  ofrer 
Dyrekampene  følgende  interesserede  Beskrivelse :  »  .  .  .  Der  er 
endnu  et  andet  Sted,  bygget  i  Form  af  et  Theater,  som  bruges 
til  Hidsning  af  Tyre  og  Bjørne.  De  bindes  fast  bagtil  og  angribes 
saa  af  hine  store,  engelske  Hunde,  som  i  Folkesproget  kaldes 
»  Dogger«,  men  ikkejuden  stor  Fare  for  Hundene  fra  Tyrenes  Horn 
og  Bjørnenes  Tænder ;  og  det  hænder  undertiden,  at  de  dræbes  paa 

O  Efter  et  spansk  Manuskript   i  British  Muteum   meddelt  af  I.  P.  Collier:   Bug. 
dram.  Poclry,  III,  p.  94. 

Stedet;  friske  og  mere  vævre  Hunde  skaffes  øjeblikkelig  tilveje  i 
Stedet  for  dem,  som  er  saarede  eller  trætte.  Ovenpaa  denne  Under- 
holdning følger  ofte  Piskningen  af  en  blindet  Bjørn,  hvilken  udføres 
af  fem  til  seks  Mænd,  der  staar  i  en  Kreds  med  Piskene  og  bruger 
dem  paa  den  uden  nogen  Barmbjærtighed,  da  den  ikke  kan 
slippe  fra  dem,  saasom  den  er  bundet;  den  forsvarer  sig  dog 
dygtigt  og  kaster  alle  omkuld,  som  kommer  indenfor  dens 
Rækkevidde  og  ikke  er  raske  nok  til  at  komme  ud  af  den 
igen,  og  slider  Pisken  ud  af  Hænderne  paa  dem  og  brækker 
dem  .  .  .  ^).€ 

Disse  usigeligt  raa  Skuespil  var  iøvrigt  ikke  blot  en  For- 
lystelse for  Folket,  men  faldt  i  overordentlig  Grad  i  de  høje  Her- 
skabers Smag.  I  Richard  Bromes  Stykke  the  Antipodes  (1638) 
forekommer  en  Scene,  hvor  en  gammel  Kone  oplæser  en  Plakat 
fra  en  Bjømekamp.  En  ung  Pige  advarer  hende  mod  den  Art 
Forlystelse,  i  det  hun  siger:  »Lad  mig  bede  Dig  om  noget. 
Sky  den  Slags  dyrisk  Tidsfordriv,  det  er  Satans  Værk.  c  Men 
den  Gamle  svarer:  »Tag  vare,  Barn,  paa  hvad  Du  siger:  det 
er  Kongens  Morskab.* 

Og  Dronningens  var  det  ogsaa  i  sin  Tid.  Naar  fremmede 
Fyrster  gæstede  det  engelske  Hof,  var  det  Brug  at  lade  dem 
se  »de  engelske  Hundec  optræde*),  ja  der  fandtes  endog  en 
særlig  kgl.  Embedsmand,  hvem  det  paahvilede  altid  at  sørge 
for,  at  der  var  tilstrækkelig  Forsyning  af  Dyr,  saa  at  Herska- 
berne med  kort  Varsel  kunde  faa  sat  en  Forestilling  paa  Be- 
nene. Dette  Embede  som  »Master  of  the  Royal  Games  of 
Bears,  Bulls  and  Dogsf  var  meget  efterstræbt,  bl.  a.  af  den 
berømte  Skuespiller  £(fu;arcfAn6j/n,  der  ogsaa  omsider  opnaaede 


^)  PaulHentzner:  ItinerariumGermaiiiæ,GalUæ,Aiigliæetc.  Breslæ  MDCXVII,p.l32. 

*)  En  tysk  Beretning  om  Hertugen  af  WQrtembergs  Besøg  ved  en  saadan  Bjørne- 
Tyre-  og  Hundekamp  i  1592  underretter  os  om,  at  der  den  Gang  fandtes  ca. 
120  kgl.  Hunde.  —  Rye:  England  as  seen  by  Foreigners,  p.  45;  cit.  af  Ordish, 
p.  209. 

at  faa  det  og  sikkert  tjente  en  ikke  ringe  Del  af  sin  store  For- 
mue ved  disse  Skuespil.  Noget  af  det  første  Jakob  I  foretog 
sig  efter  sin  Tronbestigelse  var  under  Allegns  Ledelse  at  bi- 
vaane  en  Hunde-  og  Løvekamp  i  Tower.  Beretningen  om  dette 
nærmest  oprørende  Skuespil  findes  i  John  Stoiv's  Annales  of 
England  (1603)^);  da  denne  Beretning  er  meget  lidet  kendt  og 
giver  et  interessant  Bidrag  til  Belysning  af  Tidens  Smag,  tør 
det  niaaske  ikke  regnes  for  ubetimeligt,  trods  dens  Længde, 
her  at  meddele  den:  »Efter  at  hans  kgl.  Majestæt,  som  resi- 
derede  paa  Londons  Tower,  den  13.  Marts  havde  besigtiget  alle 
Kontorer,  Varelagre  og  Mønten,  hvor  baade  Kongen  og  Dron- 
ningen møntede  Penge  og  gav  til  forskellige  der  tilstedeværende 
Personer,  fik  han  at  høre  om  Løverne  og  spurgte  om,  hvor 
de  var  og  hvorledes  de  var  kommen  hid,  fordi  der  i  England 
ingen  saadanne  vilde  Dyr  var,  hvortil  der  svaredes,  at  der  ikke 
i  nogen  Beretning  findes  omtalt,  at  Løver  fødtes  her,  hvorimod 
Abraham  Ortelius  og  andre  fremmede  Skribenter  paastaa,  at 
der  i  England  findes  Dyr  af  lige  saa  stort  Mod,  nemlig  Bul- 
bideren [the  Mastiffe  Dog], 

»Hvorpaa  Kongen  beordrede  Edward  Allen,  tidligere  af 
Lord  Admiralens  Tjenere,  nu  Prinsens  *)  svorne  Mand  og  Mester 
for  Bjøme-Gaarden,  til  hemmeligt  at  hente  tre  af  de  vildeste 
Hunde  i  Gaarden ;  og  da  det  var  gjort,  gik  Kongen,  Dronningen 
og  Prinsen  med  fire  eller  fem  Lorder  til  Løvetaamet  og  be- 
ordrede, at  den  kraftigste  Løve  skulde  skilles  fra  sin  Fælle  og 
at  der  skulde  sættes  ind  i  Løvens  Hule  én  Hund  alene,  hvilken 
straks  fløj  i  Synet  paa  Løven;  men  Løven  rystede  den  straks 
af  sig  og  snappede  den  rask  i  Halsen  og  slæbte  Hunden  op 
og  ned  af  Trappen. 

')  Den  meddeles  her  efter  Udgaven  1631,  p.  835  f. 

*)  Prins  Henry.  Det  Skuespillerselskab,  for  hvilket  Alleyn  og  hans  Svigerfader 
var  Ledere,  hed  the  Lord  ÅdmiraVs  seroants.  Ved  Jakob  Ts  Tronbestigelse  fik 
det  Navn  af  the  Prince's  plagers^  ligesom  Shakespeares  Selskab  blev  the  King*s 
og  et  tredje  Selskab,  under  Ledelse  af  Th.  Heywood,  the  Queen'å. 

>Da  KoDgen  nu  mærkede,  at  Løven  langt  overgik  Hunden 
i  Styrke,  men  ikke  i  ædelt  Hjærte  [sic]  og  Mod,  beordrede  han, 
at  nok  en  Hund  skulde  sættes  ind  i  Hulen,  hvilken  viste  sig 
at  være  lige  saa  hidsig  og  rask  som  sin  Fælle,  og  tog  fat  i 
Løvens  Ansigt,  men  Løven  begyndte  at  behandle  den  paa  samme 
Maade  som  den  forrige,  hvorpaa  Kongen  befalede,  at  den  tredje 
Hund  skulde  sættes  ind,  før  den  anden  Hund  var  ødelagt, 
hvilken  tredje  Hund  var  endnu  mere  vild  og  blodtørstig  end 
nogen  af  de  tidligere,  og  til  Trods  for  baade  Klør  og  Styrke 
tog  den  fat  i  Løvens  Læbe,  men  Løven  rev  saa  Hunden  i  Øjne, 
Hoved  og  Snude,  saa  den  mistede  sit  Tag;  og  saa  greb  Løven 
Hunden  i  Halsen  med  sin  Mund  og  slæbte  den  op  og  ned, 
som  den  gjorde  med  den  forrige,  men  da  den  var  træt,  kunde 
den  ikke  bide  saa  dødeligt  som  paa  den  første. 

»Medens  nu  den  sidste  Hund  var  saaledes  i  Kamp  med 
Løven  i  det  øverste  Rum,  sloges  de  to  andre  Hunde  indbyrdes 
i  det  nederste  Rum,  hvorpaa  Kongen  beordrede,  at  Løven  skulde 
drives  ned,  idet  han  tænkte,  at  Løven  vilde  have  skilt  dem  ad ; 
men  da  den  saa,  at  den  nødvendigvis  maatte  forbi  dem,  sprang 
den  lige  over  dem  begge  to,  og  tværtimod  Kongens  Forventning 
flyede  Løven  ind  i  en  indre  Hule  og  vilde  ikke  paa  nogen 
Maade  taale  Hundenes  Nærværelse,  skønt  den  sidste  Hund 
forfulgte  den  ivrigt,  men  ikke  kunde  finde  Vej  ind  til  Løven. 

»Man  maa  forstaa,  at  de  to  sidste  Hunde,  medens  Løven 
holdt  dem  under  sine  Klør,  bed  Løven  i  Bugen,  hvorover 
Løven  brølede  saa  voldsomt,  at  Jorden  rystede  derved  og 
Løven  ved  Siden  af  sprang  og  brølede,  som  om  den  vilde  have 
undsat  den. 

»Løven  har  ikke  nogen  særlig  og  egen  Maade  at  kæmpe 
paa,  saaledes  som  Hunden,  Bjørnen  eller  Tyren  har,  men  kun 
et  Slags  gridsk  Overrasken  af  sit  Bytte  [a  rauenous  kind  of 
sarprising  for  prey], 

»De  to  første   Hunde  døde  efter  faa  Dages  Forløb,  men 

den  sidste  Hund  kom  sig  godt  af  alle  sine  Saar,  og  den  unge 
Prins  befalede  sin  Tjener  Ed,  Allen  at  bringe  Hunden  til  ham 
til  Set  James^  hvor  Prinsen  overdrog  bemeldte  Allen  at  holde 
den  og  sørge  godt  for  den,  idet  han  sagde,  at  den,  som  havde 
kæmpet  mod  Dyrenes  Konge,  aldrig  senere  skulde  kæmpe  mod 
nogen  ringere  Skabning.« 

Dette  stærke  Hang  mod  de  pirrende  Dyrekampe  —  et  Hang, 
som  under  lidt  ændrede  Former  har  holdt  sig  friskt  hos  den 
engelske  Nation  —  drog  Folkesværmen  over  paa  Sydsiden  af 
Temsen  og  gjorde  de  aabne  Parker,  den  muntre  Flodbred  og 
de  stadselige  Kroer  til  yndede  Udflugtsteder,  navnlig  i  Sommer- 
tiden, hvor  Terrænet  desforuden  oplivedes  af  lystige  omvankende 
Musikanter,  Linedansere  og  -danserinder,  Dukketheatre,  Clowner, 
der  dansede  Morrisdans,  Narre,  som  sang  deres  komiske  Viser, 
hvor  der  fremvistes  sjældne  udenlandske  Dyr,  store  Kæmper, 
latterlige  Dværge  og  mærkelige  Maskiner,  der  kunde  gaa  af 
sig  selv^). 


1)  Henry  Farley  beklager  sig  i  1621  over  den  ringe  Sans  for  firomme  Foretagender 
og  Lysten  til  al  Slags  verdsligt  Gøgl  i  følgende  malende  Ord: 

To  see  a  Strange  out-landish  Fowle 
A  quaint  Baboon,  an  Ape,  an  Owle, 
A  dancing  Beare«  a  Gyants  bone« 
A  foollsh  Ii\jin  move  alone, 
A  Morris-da  nce,  a  Puppit  play, 
Mad  Tom  to  sing  a  Roundelay, 
A  woman  dancing  on  a  Rope, 
Bull-baiilng  also  at  tbe  Hope; 
A  Rimers  Jests,  a  Juglers  Cheats, 
A  Tumbler  shewing  cunning  feats, 
Or  Players  acting  on  tbe  Stage, 
There  gæs  the  bounty  of  our  Age; 
But  unto  any  pious  motion 
There's  little  coine,  and  less  devotion. 

Ogsaa  Sbakespeare  bevidner  denne  Tidens  Smag  for  aUe  monstmøse  Kuriosi- 
teter. I  »Stormen«  lader  ban  Trinculo  sige  om  Caliban,  da  ban  første  Gang 
møder  denne  mærkelige  Skabning:  »Hvad  er  dette  for  noget?  et  Menneske 
eller  en  Fisk?  død  eller  levende?  Det  er  en  Fisk;   han   lugter  som   en  Fisk 

Og  bag  disse  Forlystelsespladser  —  der,  hvor  nu  el  af 
Londons  usleste  Fattigkvarterer,  Lambeth,  rejser  sine  skumle 
og  skidne  Husrækker  —  der  strakte  sig  den  Gang  smilende, 
saftiggrønne  Enge,  hvor  Kvæget  græssede  og  Lærken  sang. 
Her  var  det  godt  for  alle,  der  regnede  sig  som  hørende  til 
>oW  merry  England^,  at  holde  sin  Hviledag,  og  lejret  i  Græsset 
om  den  medbragte  Madkurv  med  den  kraftige  Kost  og  det 
stærke  01  kunde  man  overveje,  hvilke  Kunststykker  man  efter 
Maaltidet  skulde  unde  sin  Søgning:  om  Bjørnekampen  eller 
Linedanserne,  Fægtemestrene  eller  mulig  Komedianterne. 

Over  til  Sydsiden  kom  man  mest  med  Færgebaad.  Kun 
én  Bro  førte  over  Temsen  inden  for  Stadens  Omraade,  den 
gamle  London  Bridge^  tæt  overbygget  med  Huse  og  Taame, 
fuld  af  Kramboder  og  Handlende.  Men  langs  begge  Flod- 
bredder laa  talrige  Landingspladser,  stairs,  og  mellem  disse 
roedes  eller  vrikkedes  man  af  Færgemændene,  the  watermeny 
et  uhyre  talrigt  og  ret  betydningsfuldt  Laug  af  gamle,  veltjente 
Søulke,  der  i  Fredstid  søgte  deres  Erhverv  paa  Floden,  medens 
de,  naar  Krigen  kom,  og  de  ellers  ikke  var  Invalider,  maatte 
slippe  Aaren  og  atter  drage  ud  til  Orlogs  for  at  kæmpe  for 
Gamraelenglands  Hæder. 

Færgemændene  var  sig  deres  ansvarsfulde  og  vigtige  Hverv 
vel  bevidst  og  tog  sig  det  rigeligt  betalt^),  men  de  var  popu- 
lære og  deres  travle  Færden  paa  Floden  er  et  karakteristisk 
Træk  i  Londons  daværende   Fysiognomi   og   interesserer  os, 


en  rigtig  gammel  Fiskelugt!  en  Slags  Stokfisk  og  det  ikke  af  de  friskeste.  En 
underlig  Fisk  I  Hvis  jeg  nu  var  i  England,  som  jeg  engang  har  været,  og 
jeg  bare  havde  den  Fisk  malet,  saa  var  der  ikke  en  Søndagsdriver,  uden  han 
vilde  give  et  Stykke  Sølvpenge;  der  kunde  dette  Misfoster  gøre  mig  tU  en 
holden  Mand;  der  kan  ethvert  underligt  Dyr  gøre  En  til  en  holden  Mand. 
Naar  de  ikke  vil  give  en  Døjt  for  at  tgælpe  en  lam  Tigger,  saa  giver  de  ti 
for  at  se  en  død  Indianer .€  »Stomnen*,  II,. 
')  Jeg  finder  i  Skuespilleren  Eéw.  Aileyns  meget  n«jagtige  Regnskaber  flere  Gange 
Summen  1  Shilling  opført  for  Færgefart,  undertiden  dog  kun  4  d.,  for  smaa 
Farter  var  Taksten  S  d. 

fordi  den  staar  i  tæt  Forbindelse  med  Theaterforholdene.  En 
Færgemand,  Jacob  Meade,  træffer  vi  flere  Gange  i  Theaterhistorien 
som  Skuespilentreprenør  sammen  eller  i  Strid  med  de  store 
Managers  Philip  Henslowe  og  Edward  Alleyriy  en  anden,  den 
bekendte  John  Taylor  %  »Vanddigteren«,  som  han  kaldte  sig, 
var  Ven  med  Skuespillerne  og  Theaterforfatterne,  spiste  og  drak 
med  dem  i  »Kardinalshatten«  og  andre  Værtshuse,  ja  optraadte 
endog  selv  baade  paa  Skuepladsen  og  som  Forfatter.  Mangen 
Gang  har  sikkert  Shakespeare  siddet  i  hans  og  hans  Kamme- 
raters Færgebaade  og  lyttet  til  de  sejge  Sømandsender,  som 
der  spandtes,  og  naar  man  har  undret  sig  over  den  store 
Digters  Sagkyndighed  i  Sømandskab,  skønt  han  ikke  vides 
nogensinde  at  have  faret  til  Søs,  vilde  man  maaske  have  kunnet 
finde  Kilden  til  hans  Viden  i  Omgangen  med  Temsens  helbe- 
farne  Færgefolk. 

Samme  John  Taylor  var  en  højst  snurrig  og  for  Tiden 
karakteristisk  Person,  oprindelig  Marinesoldat,  senere  Invalid, 
Færgemand  og  Digter.  Han  leverede  Bryllups-  og  Begravelses- 
sange  paa  Bestilling,  skrev  Pamphleter  over  samtidige  Personer 
og  Forhold,  afholdt  Rim  turneringer  iTheatrene  og  foretog  sig 
de  mest  ekscentriske  » Vædderejser«  *),  som  han  senere  beskrev 
i  humoristiske  Piecer.  Han  optraadte  ogsaa  undertiden  som 
Talsmand  for  sine  Kaldsfæller,  Færgemændene,  og  ved  en 
enkelt  Lejlighed  kaster  han  et  Lys  over  Færgefartens  Forhold 

*)  Ikke,  8om  det  undertiden  sker,  at  forveksle  med  Skuespilleren  Joseph  Taylor, 
*)  Af  disse  »Vsedderejser«,  som  heller  ikke  helt  er  gaaede  af  Mode  i  England 
nu,  bestod  en  i  at  gaa  til  Fods  tm  London  til  Edinburgh  uden  en  Penny  I 
Lommen,  samt  uden  at  »tigge,  laane  eller  bede  om  Mad,  Drikke  eller  Logi.« 
En  anden  end  mere  ekscentrisk  Tur  var  den,  han  sammen  med  en  Vintapper 
foretog  fra  London  til  Queensborough.  De  skulde  ro  i  en  Karduspapirsbaad 
og  med  Aarer  lavede  af  to  Stokfisk,  der  var  bundne  til  Stokke.  Inden  de 
havde  roet  tre  Fjerdingvej,  gik  dog  Baaden  i  Stykker  og  de  to  Rejsende  slap 
kan  med  Nød  og  næppe  fra  Vovestykket.  —  John  Taylor  har  ialt  efterladt  sig 
63  Skrifter,  der  er  af  megen  Interesse  for  Forskere  af  Datidens  Liv  og  som 
aUe  vidner  om  hans  aode  Humør,  men  ikke  meaet  fine  Sind.    Han  døde  1653 

til  Theatrene,  som  ikke  er  uden  Interesse.  Del  var  paa  et 
Tidspunkt  —  Aar  1613  —  da  Skuespillerne  atter  begyndte  at 
flytte  ind  i  selve  Staden  og  navnlig  forlod  »Banksidenc  syd 
for  Temsen;  Færgefolkene  mærkede  en  betydelig  Nedgang  i 
deres  Indtægter  og  Taylor  skrev  da  en  Klage  over  Skuespillerne 
til  Kongen  for  at  forhindre  dem  i  at  holde  Theater  i  London 
paa  den  nordre  Side  af  Temsen.  Han  skriver  i  sin  Ansøgning 
bl.  a. :  » .  .  .  Siden  efter  begyndte  Skuespillerne  at  spille  paa 
Banksiden  og  holdt  for  største  Parten  op  at  spille  i  London 
og  Middlesex  [det  var  i  den  Periode  vi  netop  staa  i  Begreb 
med  at  beskrive].  Da  blev  der  et  saa  stort  Tilløb  af  Folk 
derhen  til  Vands,  at  det  lille  Antal  Færgefolk,  som  var  blevet 
hjemme  <),  ikke  var  i  Stand  til  at  befordre  dem,  paa  Grund  af 
HoflFet,  Retsterminerne,  Skuespillerne  og  andre  Beskæftigelser. 
Saa  at  vi  nødtes  og  opmuntredes  til,  i  det  Haab  at  denne 
gyldne  Strøm  vilde  vare  evigt,  at  antage  og  underholde  Folk 
og  Drenge,  hvilke  Drenge  nu  er  voksne  Mænd,  samt  Vogtere 
til  vore  Huse;  saaledes  at  Antallet  af  Færgefolk  og  dem,  som 
leve  og  underholdes  af  dem  og  ved  det  blotte  Aarearbejde 
mellem  Windsor  og  Gravesend  Bro,  ikke  kan  være  mindre 
end  fyrretyve  tusend  [dette  turde  vel  være  en  betydelig  Over- 
drivelse af  T.],  af  hvilke  den  største  Halvpart  har  haft  sin 
Aarsag  i  Skuespillernes  Spil  paa  Banksiden;  for  jeg  har  kendt 
tre  Selskaber,  foruden  Bjørnekampen,  som  paa  en  Gang  har 
været  der,  nemlig  Globen,  Rosen  og  Soanen.t 

»Og  nu  har  det  behaget  Gud  i  denne  Fredens  Tid  [o:  fra 
1604  til  1613],  at  der  ingen  Beskæftigelse  er  paa  Havet,  som 
der  har  plejet  at  være,  saa  at  alle  disse  Masser  af  Mænd  bliver 
hjemme;  og  Skuespillerne  har  alle  (undtagen  Kongens  Mænd) 
forladt  deres  sædvanlige  Opholdssted  paa  Banksiden  og  spiller 
i  Middlesex,  langt  borte  fra  Temsen;  saa  at  de  hver  Dag  i 


>)  Resten  var  nemlig  den  Gang  med      den   spanske  Krig. 

Ugen  trækker  tre  eller  fire  tusend  Mennesker  til  sig,  som  før 
plejede  at  give  deres  Penge  ud  til  Færgefart.c 

»Hs.  Majestæts  Skuespillere  have  indgivet  et  Andragende 
mod  os,  i  hvilket  de  sagde,  at  vor  Klage  var  urimelig,  og  at 
vi  lige  saa  godt  kunde  flytte  Børsen,  Gangene  i  Pauls  eller 
Moorfields  til  Banksiden  til  vor  Fordel,  som  at  stille  Grænser 
for  dem^).€ 


V. 

Theatrene  paa  Sydsiden.     Henslowe  og  Ålleyn  og  deres  Theatre,  »Newington  Butts^  og 
»Rosen*.    Konkurrence  og  Samarbejde  med  Burbages  Selskab.    Det  første  »Globetheater* 

og  dets  Repertoire. 

Ganske  naturligt,  ja  næsten  naturnødvendigt,  blev  saaledes 
de  aabne  Sportspladser  syd  for  Temsen  det  andet  Tilflugtsted 
for  Skuespillerne,  den  Gang  Lord  Mayoren  fordrev  dem  fra 
selve  Stadens  Grund. 

Vi  ved  om  de  første  Aars  Theaterforhold  efter  Udvisningen 
fra  Southwark,  der  ogsaa  hørte  under  Lord  Mayorens  Gebet, 
egentlig  absolut  intet.  Om  der  umiddelbart  efter  »Theaireis€ 
og  *Tæppets€  Oprettelse  ogsaa  blev  bygget  et  fast  Skuespilhus 
paa  Sydsiden  er  ubekendt,  men  efter  de  to  nordlige  Theatres 
gode  Trivsel  er  det  sandsynligt,  at  man  ogsaa  har  forsøgt 
Lykken  her  og  det  antages  almindeligt,  at  Newington  Butts  har 
været  Stedet  for  dette  tredje  londonske  Theater. 

Vort  Hovedkendskab  til  Theaterforholdene  paa  Sydsiden 
stammer  fra  den  saakaldte  *Henslowes  Dagbog*  ^  en  Regnskabs- 
bog, som  Theaterentreprenøren  Philip  Henslowe  førte  i  Aarene 
1592  til  1609,  og  hvis  Manuskript  for  ca.  100  Aar  siden  fandtes 


>)  John  Taylor:  Works,  edit.  1633,   p.  171  ;  cit.afMalone:  Hist.  Acc,  p.  164  n.  7. 


Digitized  by 


Google 


56 

i  det  af  Henslowes  Svigersøn  Edw.  AUeyn  stiftede  Dulwich 
Collegium  af  den  udmærkede  Shakespearearkæolog  Edmund 
Malone^). 

Henslowe  var  ligesom  sin  Kollega  James  Burbage,  »The- 
atrets«  Bygmester,  oprindelig  Haandværksmand,  Farver  af  Pro- 
fession. Derimod  vides  det  ikke,  at  han  nogensinde  personlig 
har  øvet  Skuespilkunsten;  end  mindre  sandsynligt  er  det,  at 
han  har  været  Theaterforfatter,  thi  hans  Regnskaber  og  Breve 
bærer  Vidnesbyrd  om  den  uhjælpeligste  Ukyndighed  i  den  højere 
Skrivekunst,  og  hans  Stavemaade  er,  selv  for  den  Tid,  rent 
ud  forvirrende  i  sin  barokke  Uregelmæssighed  *).  Var  han  saa- 
ledes  ingen  literær  Mand,  var  han  des  mere  praktisk.  Han 
synes,  efter  Regnskabsbogen  at  dømme  ^),  i  Tidsrummet  1577— 
1578,  at  have  givet  sig  af  med  Skovhugst  og  Trælasthandel. 
Om  han  allerede  paa  dette  Tidspunkt  havde  begyndt  sine 
Theaterforetagender,  er  ikke  godt  at  sige.  Først  med  Aaret 
1592  begynder  hans  Theaterregnskaber,  men  inden  den  Tid 
er  der  Indførsler,  som  viser,  at  han  laante  paa  Pant,  en  Trafik 
han  iøvrigt  flittig  fortsatte  sit  hele  Liv  og  hvorved  han  erhver- 
vede sig  en  betydelig  Magt  over  de  Skuespillere,  der  stod  i, 
hans  Tjeneste. 

Paa  den  22de  Oktober  1592  finder  vi  indført  i  Henslowes 
Dagbog,  at  *  Edward  AUeyn  blev  viet  til  Jone  Woodward.t  Skønt 
det  er  højst  rimeligt,  at  Henslowe  den  Gang  allerede  i  nogle 


*)  Malone  aftrykte  Dele  af  Dagbogen  i  et  Appendix  til  sin  Hiåt.  Åeeoant  of  Ifte 
iUM  and  Progrets  of  the  English  Stage,  Boiil  MDGCC.  *  Senere  (184S)  er 
Manuskriptet  i  sin  Helhed  udgivet  af  I.  P.  Collier  for  the  Shakespeare  Society. 

*)  Han  staver  eksempelvis:  7>oyf/ess  and  cttasatdag  for  »Troilus  og  Cressida*, 
Hhu  and  ondronicoua  for  >Titus  Andronlcus«,  the  oenetgon  eomodeg  for  »the 
Venetian  Comedy«,  Docter  FottQ$e  for  tDoctor  Faustus«,  9e$or  and  pompée  fat 
»Cassar  and  Pompey«,  o.  s.  v.  —  Se  Hensl.  Diary,  edit.  Collier  pp.  149,  SS» 
41,  42  og  44. 

")  Collier  betvivler,  at  denne  Del  af  Dagbogen  er  Henalowes  egen,  men  det  «r 
senere  bragt  uden  for  al  Tvivl  af  G.  P.  Warner:  Catalogue  of  MSS.  and  Unni- 
mente  of  Alleyn's  College  of  God's  Gift  at  Dulwich,  1881,  p.  157. 

Aar  havde  været  interesseret  i  Theaterforretnin 
denne  lille  Notits  dog  et  Vendepunkt  i  hans  drama 
Jone  Woodward  var  hans  Stifdatter,  og  hendes 
af  Tidens  allerbetydeligste  Skuespillere  og  tillige 
tigste  Theaterforretningsmand,  som  hele  denne  1 
opvise.  Det  nære  Familieforhold  til  den  yndec 
har  sikkert  fæstnet  den  Plan  hos  Henslowe  at 
nyt  Theater,  baseret  paa  Svigersønnens  kunstner 
sielle  Dygtighed,  og  denne  Plan  kom  til  Udførels 
1592,  da  Rose-Theatret  byggedes  paa  en  Grund  b 
Tyrefægtningshusene  paa  »Banksiden«  og  nær  v( 
benyttede  Paris  Garden's  Landingsplads  ved  Ter 

Af  det  meget  udførlige  Regnskab,  som  Hens 
over  sine  Udgifter  til  det  ny  Theater,  fremgaar  d 
ligesom  de  tidligere  eksisterende  Theatre  væsentli 
af  Træ,  at  det  havde  drejede  Balustrer  til  ^at  s 
Gallerierne^),  samt  at  det  havde  Straa-  eller  Røri 

London  havde  nu  altsaa  —  omkring  1583 
Theatre:  to  paa  Nordsiden,  »Theatret«  og  »Tæ 
Sydsiden,  »Newington  Butts«  og  »Rosen«,  men  all( 
Stadens  egentlige  Territorium.  Mærkelig  parallel 
holdene  udviklet  sig  paa  begge  Sider  af  Tems« 
ganske  illiterære  Haandværksmestre,  en  Snedker 
bygger  eller  sætter  Penge  i  hver  to  Theatre  og  sh 


^)  Theatret  les  tydeligt  paa  Nordens  Kort  over  London  fra  151 
atret  netop  byggedes  1592,  fremgaar  ikke  med  absolut  Si 
bogene,  idet  Regnskabet  ikke  nævner  jSkuespilhusets  Navn, 
det  som  mg  play  howsse  og  heller  ikke  nævner,  om  det  er  Rep; 
bygning,  det  drejer  sig  om.  Men  al  Sandsynlighed  taler  fe 
ny  Rose  Theater,  som  her  omtales.  Man  sammenligne  del 
et  senere  fra  1595,  som  er  en  Reparation.  —  Se  Henslowe's 
og  p.  4. 

*)  Saaledes  som  vi  ogsaa  ser  det  idet  noget  senere  Swan-Theater  p 
af  dets  Indre,  som  Dr.  Gaedertz  har  fremdraget.  —  Gaedertz : 
alffengUschen  BOhne,  etc. 

>)  I  Regnskabet  findes  adskillige  itenu  for  Tagtækkeren  og  hai 

tægter  ved  at  brandskatte  de  Skuespillerselskaber,  til  hvem  de 
udlejede  deres  Scener. 

Thi  Forholdet  var  ikke  saaledes,  at  hvert  Selskab  havde 
sin  bestemte  Skueplads,  som  det  ikke  forlod.  Vi  ser  tværtimod 
af  Henslowes  Dagbog,  hvorledes  snart  en  snart  en  andeo  Trup 
optræder  paa  hans  Theater  og  hvorledes  han  tager  noget  fo^ 
skellige  Afgifter  af  dem.  Burbages  Skuespillere  spiller  hos  Hens- 
lowe,  og  det  omvendte  har  vel  ogsaa  været  Tilfældet,  skønt 
ingen  Beviser  derfor  foreligger. 

Det  Selskab,  der  dog  især  var  knyttet  til  Henslowes  Fore- 
tagende, var  y>Lord  Admiralens  Mænd^,  en  Trup,  for  hvilken 
Svigersønnen  Edw.  Alleyn  blev  den  kunstneriske  Leder  og 
den  ubestridt  første  Skuespiller.  Vi  tager  næppe  fejl  i  at  an- 
tage, at  »Lord  Admiralens  Mænd«  i  de  faste  Theatres  tidligste 
Periode  stod  som  det  første  Selskab  i  London.  For  det  skrev 
først  og  fremmest*  Tidens  ypperste  dramatiske  Forfatter,  inden 
Shakespeare  var  brudt  igennem,  Christopher  Marlowe,  der  vel 
ogsaa  som  Skuespiller  var  knyttet  til  det,  og  Alleyn  tolkede 
til  Folks  Beundring  hans  vilde  mægtige  Skikkelser,  en  Tam- 
burlaitXy  en  Barrabas,  (»Jøden  fra  Malta«),  en  Dr,  Faustus.  Og- 
saa saa  ansete  Dramatikere  som  Thomas  Lodge  og  Thomas 
Dekker  leverede  Repertoire  til  samme  Trup. 

Shakespeares  stigende  Berømmelse  som  Forfatter  og  Richard 
Burbage's  som  Skuespiller  bragte  dog  snart  Vægtskaalen  til 
at  synke  til  Fordel  for  »Lord  Kammerherrens  Tjenere«,  hvem 
disse  to  Stormænd  hele  deres  Kunstnerliv  viede  deres  Arbejde. 
»Admiralens  Mænd«  vedblev  dog  længe  at  holde  sig  oppe  som 
Numer  to  blandt  Trupperne. 

Et  Afsnit  i  Henslowes  Dagbog  viser  os  »Lord  Kammer- 
herrens« og  »Lord  Admiralens  Mænd«  spillende  samman  i 
broderlig  Forening  paa  Newington  Butts,  Den  gamle  Theater- 
manager  noterer  denne  theaterhistoriske  Begivenhed  med  føl- 
gende Ord:  »I  Guds  Navn  Amen,  begyndende  paa  Newington, 

my  Lord  Admiralens  og  my  Lord  Chamberlains  Mænd,  som 
følger.  1594«  ^).  Herefter  optegner  han  —  som  sædvanligt  — 
hvad  han  har  modtaget  som  sin  Part  for  hver  Forestillingsdag 
og  for  hvert  Stykke.  Vi  ser,  at  han  hæver  meget  lidt,  langt 
mindre  end  han  plejer  at  faa  —  det  varierer  mellem  17  og 
4  sh.,  medens  han  ellers  hyppigt  hæver  flere  Pund  —  og  dette 
er  maaske  Grunden  til,  at  Kompagniskabet  varede  saa  kort, 
kun  ti  Dage,  fra  den  3die  til  den  13de  Juni.  Muligvis  ere 
Parterne  blevne  for  smaa  for  den  pengekære  Henslowe  ved 
Sammensmeltningen  af  saa  mange  fremragende  Folk,  mulig  er 
der  kommet  til  et  ligefremt  Brud.  Vist  er  det  i  alt  Fald,  at 
vi  ingensinde  senere  høre  om  et  Samarbejde  mellem  de  to 
Selskaber,  ja  Shakespeares  Navn  findes  end  ikke  nævnt  nogen- 
steds hverken  i  Henslowes  eller  i  Alleyns  efterladte  Papirer*). 

Konkurrencen  mellem  de  to  ledende  Selskaber  skærpedes 
til  det  yderste,  da  »Lord  Kammerherrens  Mænd«  definitivt  for- 
lod Shoreditchkvarteret  og  slog  sig  ned  paa  Banksiden. 

Vi  har  set,  hvorledes  Richard  Burbage  og  hans  Kamme- 
rater, deriblandt  ganske  sikkert  ogsaa  Shakespeare,  en  skønne 
Dag  i  Aaret  1598®)  rev  deres  gamle  »Theater«  ned  og  flyttede 
Tømmeret  over  til  Banksiden.     Her,  i  umiddelbar  Nærhed  af 


>)  Jeg  lægger  tilfældig  Mærke  til,  at  Hr.  Sidney  Lee  i  sin  nye,  store  og  fortrin- 
lige Shakespeare  Biografi  (a  Life  of  William  Shakespeare,  illustr.  libr.  ed., 
1899,  p.  35)  lader  dette  Sammenspil  foregaa  i  1592  og  paa  Rosetheatret, 
samt  lader  det  vare  i  »nogle  Maaneder«,  hvorhos  han  paa  samme  Side  sam- 
menblander et  Par  andre  theaterhistoriske  Data.  Hr.  Lee*s  Bog  er  ellers 
bekendt  for  sin  solide  Nøjagtighed  —  og  ikke  at  sammenligne  med  de  tal- 
rige æsthetiske  Shakespearebøger,  hvor  de  sceniske  Forhold  næsten  altid  ere 
forsømte  — ;  jeg  noterer  heller  ikke  dette  for  at  korrigere  den  højtansete 
engelske  Forfatter,  men  kun  som  en  Art  preventiv  Undskyldning  for  egne 
mulige  Fejltagelser.  Hvor  selv  de  kyndigste  kan  fare  vild,  vil  man  forstaa, 
at  Terrainet  er  vanskeligt  og  lidet  befærdet. 

«)  I  de  af  J.  P.  Collier  udgivne  Ålleyn  Papers  og  Memoin  of  Ållegn  vil  man 
ganske  vist  finde  Shakespeare  nævnet  nogle  Steder;  men  disse  Steder  er 
kun  nogle  af  Udgivernes  hyppige,  altfor  sent  afslørede  Falsknerier. 

*)     Ikke  i  1593,  som  det  angives  af  Collier. 

»Rosen«  og  »Bjørnegaarden«  fik  de  deres  Bygmester,  Tømreren 
Peter  Street  til  at  opføre  sig  et  nyt  Slcuespilhus,  som  de  smyk- 
kede med  et  prægtigt  Skilt  —  malet  efter  Tidens  Skik  paa 
Ydervseggen  —  der  forestillede  Atlas  ^)  bærende  paa  Jordkloden 
og  underneden  hvilket  der  stod  at  læse:  Totus  mandus  agit 
histrionem.  Det  ny  Theater  blev  vistnok  færdigt  samme  Aar, 
som  det  paabegyndtes  eller  i  alt  Fald  1599  og  kaldtes  efter 
sit  Skilt  »Jordkloden«,  the  Globe. 

Der  findes  adskillige  Afbildninger  af  Globetheatret  —  blandt 
andet  det  her  givne  fra  Visschers  »View  of  London«  (Fig.  4) 
—  og  man  forestiller  sig  gerne,  at  det  Theater,  hvis  ydre,  otte- 
kantede Skikkelse  er  ret  bekendt,  er  det  samme,  til  hvilket 
Shakespeare  var  knyttet,  hvorfor  han  skrev  sine  bedste  Styk- 
ker, hvor  han  spillede  Komedie  og  hvor  han  tjente  sine  Penge. 

Det  er  det  imidlertid  ikke.  Af  det  Shakespeareske  »Glol>e« 
findes  intet  Billede  og  vi  er  egentlig  ret  uvidende  om  dets 
Udseende.  I  1613,  kort  efter  at  Shakespeare  havde  trukket  sig 
tilbage,  nedbrændte  nemlig  det  af  Rich.  Burbage  byggede  Skue- 
spilhus og  et  nyt,  mere  tidssvarende,  rejste  sig  paa  dets  Grund^ 
og  det  er  dette,  som  forestilles  paa  de  kendte  Billeder. 

Det  oprindelige  »Globe«  byggedes,  som  alt  berørt,  af  Ma- 
terialet til  det  nedrevne  »Thea ter«  Det  var  sikkert  ligesom 
dette  rundt  af  Form.  Herom  vidner  Shakespeares  Ord  i  Pro- 
logen til  et  af  de  første  Stykker,  som  blev  opført  paa  det^ 
»Henrik  den  5te <  nemlig,  hvor  det  hedder: 

»Kan  en  Hanekampplads  rumme 

det  store  Frankrigs  Sletter?  kan  vi  stuve 

i  dette  O  af  Træ  de  Hjelme  blot, 

der  skrækked  Luften  hist  ved  Azincourt?« 


1)  I  Tidens  Litenitur  og  iøvrigt  ogsaa  i  moderne  Shakespeareskrifler  lader  man 
gerne  Herkulet  overtage  det  byrdefulde  Hverv,  som  dog  eUert  med 
Rette  tilkommer  Atlas.  Se  saaledes  Hamlet  II,  (»Herkules  og  hans  Byrde 
ovenikøbet«  om  »Globe«),  Malones  Account,  p.  69  og  Collier  E.  D.  P.  IH  11  S. 

Det  kan  ganske  vist  nok  være  muligt,  at  kun  det  indven- 
dige af  Huset  har  været  rundt,  medens  Ydersiden  var  polygon, 
men  intet  Bevis  herfor  foreligger,  og  Sandsynligheden  taler  for 
den  runde  Form^). 

At  det  første  »Globe«  var  af  Træ,  se  vi  ikke  blot  af  denne 
Prolog,  men  ogsaa  af  den  tidligere  berørte  Fljrtningshistorie 
og  andre  Vidnesbyrd.  Taget  var  af  Rør  eller  Straa,  og  det  hele 
Hus  vist  hverken  særlig  stort  eller  særlig  pragtfuldt.  Det  var 
andre  Elgenskaber  end  den  ydre  Stadselighed,  der  skulde  gøre 
»Globe«  til  det,  det  blev  i  denne  korte  Periode  inden  dets 
Brand :  til  Værkstedet  for  den  engelske  Literaturs  dyreste  Kron- 
juveler. 

I  disse  Aar  fra  1599  til  1613  fremstilledes  Mesterværk  efter 
Mesterværk  paa  dets  simple  Trætribune,  »paa  disse  ringe  Bræd- 
der«, som  Digteren  selv  kalder  sin  Scene').  Allerede  »Henrik 
den  5te«  slog  det  ny  Theaters  Succes  fast.  Dette  Stykke  hørte 
visselig  ikke  til  Mesterværkerne,  men  det  handlede  om  Eng- 
lændernes populæreste  Nationalhelt  og  det  fremstillede  som 
patriotisk  clou,  der  ikke  kunde  forfejle  sin  Virkning  og  heller 
ikke  gjorde  det,  Englændernes  Sejr  over  Franskmændene  ved 
Azincourt.    Altfor  beskeden  siger  Shakespeare  om  Udførelsen: 

Saa  flyver  da  vor  Skueplads  til  Slaget, 
hvor,  ak  desværre:  vi  kun  drive  Gæk 
med  Navnet  Azincourt,  —  med  fire,  fem 
halvrustne,  stumpe  Klinger,  uden  Orden 
i  Narrekamp. 


En  Ytring  i  Heywood's  Apology  for  Actors  (Shakesp.  Soc.  Reprint,  Lond. 
1841,  p.  37)  sjrnes  ogsaa  at  tale  for  den  gamle  Globes  runde  Form.  Han 
taler  om  de  romerske  Cirkus  og  mener  dem  forskellige  i  Form  fra  Theatre 
og  Amfilheatre,  idet  deres  Bygning  (frame)  var  •globeAike  and  merely  round*.  ~ 
Heywood's  Apology  udkom,  medens  det   gamle  »Globec  endnu  stod«  nemlig 

i  iei2. 

Henrik  den  5te,  Prolog. 

Selv  om  Fremstillingen  paa  Scenen  altid  maatte  blive  vidt 
Qæmet  fra  Virkeligbedens  maleriske  Pragt  —  bvad  dette  Styk- 
kes Prologer  iøvrigt  belt  igennem  indprænter  —  saa  bar  man 
sikkert  ikke  forsømt  at  give  et  saa  glimrende  Fægteoptrin  som 
muligt  i  en  Tid,  bvor  Fægtningen  paa  Scenen  var  saa  al- 
mindelig og  saa  yndet. 

Dette  Stykke  gjorde  i  bvert  Fald  en  eksempelløs  Lykke 
og  fulgtes  af  andre,  der  formente  det  bedre.  Først  en  Række 
saa  berlige  Lystspil  som  »Stort  Besvær  for  ingen  tinge,  bvor 
den  berømte  Komiker  William  Kempe  benrykte  Publikum  som 
den  sindrige  Retsbetjent  Slaaenbær,  »De  lystige  Koner  i  Wind- 
sorc,  vistnok  med  John  Heminge  som  den  paa  Dronning  Elisa- 
betbs  Befaling  genopstandne  Sir  Jobn  Falstaff,  »Som  man 
bebager«  og  »Helligtrekongers  Aften«,  bvor  Matoo/io,  som  en 
Parodi  paa  de  indbildske  og  sure  Puritanere,  blev  særlig  po- 
pulær. 

Derefter  saadanne  Storværker  som  »Julius  Cæsar«  (1600 
ell.  1601),  »Hamlet«  (1601  ell.  1602),  »Otbello«  (1604),  »Kong 
Lear«  (1605),  »Macbeth»  (1606),  »Timon  af  Atben«  (1606)  »An- 
tonius og  Cleopatra«  (1607),  »Coriolan«  (1608),  »Cymbeline« 
(1609),  »Vinteræventyr«  (1610),  »Stormen«  (1610)  i),  alle  frem- 
førte med  Richard  Burbage  i  Hovedrollerne.  I  samme  Periode 
Ben  Jonsons  »Sejanus«  (1603).  »Volpone«  (1605),  »Alkymisten« 
(1610)  og  »Catiiinas  Sammensværgelse«  (1611)  samt  Beaomont 
og  Fletchers  »Pbilaster«. 


1)  Opførelsesaaret  for  en  Del  af  Stykkerne  er  og  kan  kun  yære  tilncnnelsesvis 
angivet.  Jeg  følger  her  væsentlig  F.  G.  Fleay  (Chronicle  of  the  Engl.  Drama). 
De  sidste  Stykker  —  efter  1608  —  har  mulig  ogsaa  vseret  opførte  paa 
»Blackfriars«. 

VI. 

•Fortune-Theatrets*    Bygning.     Det$   Beliggenhed    og  Indrttning.      VanakeUgheder   og 
truende  Farer  fra  Øvrighederne.     »Soanen*, 

At  et  Theater  med  saadanne  Kort  paa  Haanden,  som  *Globe€ 
havde,  maatte  tilvende  sig  al  Interesse  hos  Publikum,  forstaar 
sig  af  sig  selv.  Henslowe  og  AUeyn  synes  da  ogsaa  straks  at 
have  fattet,  at  en  Konkurrence  med  Burbages  udmærkede  Sel- 
skab ikke  var  til  at  tænke  paa. 

De  gav  dog  ikke  derfor  fortabt  og  behøvede  det  heller 
ikke.  De  var  delvise  Ejere  af  »Bjørnegaarden«,  den  flere  Gange 
omtalte  Cirkus  for  Bjørnekampe,  og  tjente  store  Penge  derved. 
Senere  hen  erhvervede  de  ogsaa,  som  alt  berørt,  efter  flere 
forgæves  Anstrængelser  det  længselsfuldt  attraaede  Patent  som 
Masters  of  the  Royal  Games,  et  Embede,  der  bragte  dem  meget 
store    Fordele.     De  var,    kort  sagt,  meget  velhavende  Mænd. 

Da  de  saa,  at  ^Rosetheatrets^  Stjæme  uundgaaeligt  maatte 
dale  paa  Grund  af  det  ny  opdukkede  »Globesc  store  Nærhed, 
tog  de  ikke  i  Betænkning  at  overlade  det  til  dets  Skæbne  og 
at  bygge  et  nyt  Theater  i  et  nyt  Kvarter,  hvortil  AUeyn  drog 
med  sin  Trup,  »Lord  Admiralens  Tjenere«^),  medens  »Rosen« 
lejedes  ud  til  mindre  betydelige  Selskaber. 

Allerede  tidligere  havde  en  ret  underordnet  Trup,  der  bar 
Navn  af  »Lord  Sussex's  Mænd«  spillet  her;  nu  lejede  Hen- 
slowe det  ud  til  »Jarlen  af  Worcesters  Skuespillere«,  der  se- 
nere, 1603,  blev  til  »Dronningens  [9:  Anna  af  Danmarks] 
Mændc.  Dette  Selskab  synes  dog  ikke  at  have  gjort  gode  For- 
retninger her,  og  efter  1603  høre  vi  meget  lidt  til  Rosetheatret. 
Det   synes   da   at   være   sunket   ned   til   lavere  Forestillinger, 


V  De  kaldtes  ogsaa  »Jarlen  af  Nottinghams  Mænd«  og  stod  under  Lord  Char- 
les Howards  Protektorat,  indtil  de  ved  Kong  Jakobs  Tronbestigelse,  1603, 
fik  Navnet  *the  Prince^ »  [Henry* »]  iervants: 

Dukkekomedier  og  Vaabenøvelser.  Paa  Visschers  Kort  over 
London  fra  1616  finder  vi  ikke  noget  Spor  af  dette  Theater. 
Det  skulde  altsaa  paa  dette  Tidspunkt  synes  at  være  nedrevet 
Gadenavnet  Rose  Alley^)  staar  endnu  som  et  Minde  om  Hen- 
slowes  gamle  Skuespilbus. 

Allerede  Aaret  efter  at  »Globe«  var  opført,  den  8de  Januar 
1600,  sluttede  Henslowe  og  Alleyn  Kontrakt  med  Peter  Street, 
der  bavde  bygget  for  Burbage,  om  Opførelsen  af  et  nyt,  stort 
og  flot  Tbeater  paa  en  Grund,  som  de  to  Managers  bavde  er- 
hvervet i  Saint  Giles  Sogn  nær  ved  Golden  Lane  og  udenfor 
Cripplegate.  De  flyttede  altsaa  langt  bort  fra  Burbage  og  hans 
farlige  Konkurrence,  op  i  Nordkanten  af  Byen,  men,  skønt 
udenfor  Porten  og  saaledes  i  Ly  for  Borgmesterens  og  Raadets 
Efterstræbelser,  dog  i  et  meget  tæt  befærdet  og  befolket  Kvarter. 

Som  vi  lærer  af  Byggekontrakten  %  skulde  dette  ny  Skue- 
spilhus blive  noget  hidtil  ukendt  i  Skikkelse,  Størrelse  og  So- 
liditet. Det  flk  i  Modsætning  til  de  tidligere  Theatre,  der  kun 
var  af  Træ,  et  Fundament  af  Murværk,  som  skulde  naa  en 
Fod  op  overjorden;  dets  Form  blev  flrkantet,  medens  de  tid- 
ligere Theatre  var  runde;  dets  Dimensioner  var  efter  Tidens 
Forhold  ret  anselige,  idet  det  blev  80  Fod  paa  hver  Led  ud- 
vendig og  55  Fod  indvendig.  Det  blev  indrettet  med  tre  Eta- 
ger, den  underste  12  Fod  høj,  den  mellemste  11  og  den  øverste 
9.  Etagerne  var  alle  12  Fod  i  Dybden  foruden  et  Frem- 
spring i  hver  af  de  øverste  Gallerier  af  12  Tommer.  Der  ind- 
rettedes fire  Afdelinger  til  »Gentlemen  rooms«  —  de  fineste 
Pladser,  et  tilstrækkeligt  Antal  »Twopenny  rooms«  til  Middel- 
klassen og  Siddepladser  overalt  i  Gallerierne.  Trapper,  Gange 
og  SkiUerum  skulde  være,  som  Peter  Street  havde  indrettet 
dem  i  »Globe«,  det  nybyggede  Skuespilhus  paa  Banksiden,  af 


»)     T.  F.  Ordish;  Earl.  Lond.  Theatres,  p.  200. 

<)     Den   er  i  sia   Helhed  offéaUlggJort  i  HaUiwell-PhnUpps   OutUnes,   3d.   edlL 
p.  524  ff. 

hvilken  Oplysning  vi  imidlertid  ikke  bliver  klogere  paa  det 
shakespeare'ske  Theaters  Indretning.  Overhovedet  lærer  vi  af 
denne  Kontrakt  ikke,  saaledes  som  Hallivsrell-Phillipps  og  andre 
mener,  hvordan  »Globe«  saa  ud,  idet  vi  tværtimod  kun  faar 
Oplysning  om  alt,  hvori  Henslovsres  nye  Theater  skulde  være 
forskelligt  fra  dette. 

Scenen  skulde  være  43  Fod  bred  og  i  Længde  strække  sig 
ud  til  Midten  af  Parterret  (the  yard)^)  og  afgrænses  for  neden 
af  stærke,  nye  Egeplanker.  Over  den  anbragtes  et  Tag  eller 
Dække,  beklædt  ligesom  Taget  over  Gallerierne  og  Paaklæd- 
ningshuset  med  Teglsten  og  forsynet  med  Blyvandrender,  der 
indrettedes  saaledes,  at  Vandet  løb  bagud  og  ikke  ned  paa 
Scenen  eller  Tilskuerne.  I  alle  andre  Henseender  skulde  Sce- 
nen være  indrettet  som  »Globes«  Scene  med  passende  Vinduer 
og  Glasruder  i  Paaklædningshuset.  Der  tales  derimod  ikke 
om  Vinduer  i  Tilskuerrummet,  som  vel  heller  ingen  har 
haft,  da  Gallerierne  var  aabne  ind  mod  Gaarden  eller  Par- 
terret. 

»Og  bemeldte  Hus«,  fortsætter  Kontrakten,  »og  andre  Ting 
før  omtalte,  som  skal  gøres  og  udføres,  skal  i  alle  andre 
Henseender,  Indretninger,  Maader  og  Ting  udføres,  fuldendes 
og  leveres  overensstemmende  med  den  Maade  og  Vis,  paa 
hvilken  nævnte  Hus,  kaldet  »Globe«,  er  udført;  undtagen  blot, 
at  alle  de  vigtigste  Hovedpiller  i  nævnte  Bygning  og  Scenen 
fortil  skal  være  firkantede  og  tømrede  i  Pilasterstil,  med  ud- 
skaarne  Skikkelser,  kaldet  Satyrer,  som  skal  anbringes  paa 
paa  Toppen  af  hver  af  nævnte  Piller;  og  undtagen  ogsaa,  at 
bemeldte  Peter  Street  ikke   skal  være  forpligtet  til  nogen  Art 


O  I  Kontrakten  staar  omvendt,  men  Meningen  er  aabenbart  saaledes  som  oven- 
for,  idet  Bredde  ogsaa  andensteds  i  Kontrakten  bruges  for,  hvad  vi  vilde 
kalde  Dybde.  Ved  Længden  forstaar  jeg  her  Afstanden  fra  Paaklædnings- 
huset til  Enden  af  Tribunen. 

af  Maling  i  eller  udenpaa  nævnte  Bygning  (framé)%  Hus  eller 
Scene  eller  nogen  Del  deraf  etc«. 

Det  paalagdes  Street,  at  Dimensionerne  af  Tømmeret  skulde 
være  større  og  sværere  end  det,  han  havde  brugt  til  »Globe«, 
og  han  fik  i  Betaling  for  Bygningen  440  Pund. 

Den  hele  Sum  for  den  fuldstændige  Opførelse  med  Ud- 
smykning og  Maling  blev  imidlertid  520  Pund,  som  det  frem- 
gaar  af  en  Optegnelse  i  en  af  Edw.  Alleyns  Lommebøger,  hvor 
der  staar: 

»Hvad  »The  Fortunet  kostede  mig,  Nov.  1599  [1600]. 
»Først  i  Lejeafgift  [for  Grunden]  til  Brew*)  .    240 

»Saa  for  Bygning  af  Skuespilhuset 520 

»For  andre  private  Bygninger  af  mine  egne     120 

£  880c 

Foran  Facaden  af  Theatret  opstilledes  en  malet  Statue  af 
Lykkens  Gudinde  og  Huset  kaldtes  efter  hende  i^Fortunat  (the 
Fortune)^). 

Den  ny  Scene  blev  sandsynligvis  allerede  taget  i  Brag  i 
Begyndelsen  af  det  kommende  Aar  (1601).     I  August  Maaned 


1)  Den  udvendige  Bygning  til  Tilskuergalleiieme  kaldes  i  Kontrakten  fromt, 
medens  Paaklsednlngshuset  er  the  howse  og  Scenetribonen  er  the  stadge, 

«)  Patrick  Brew,  en  Guldsmed  i  Lombard  Street.  Iblandt  the  AlUgn  Papen 
findes  adskillige  Breve  til  og  fra  ham.  At  J.  P.  Collier  i  Engl.  Dram.  Poe- 
try  III.  119  kalder  ham  Drew  og  ikke  her  synes  at  vide,  hvem  han  er,  er 
saa  meget  besynderligere,  som  det  er  Collier  selv,  der  har  ftvmdraget  og 
oiTentligg)ort  Brevene  i  AUeyn  Papen. 

»)    1  Thomas  Heywood's  •The  EngtUth  Traoetter*  (TV  «)  staar: 

•  .  .  .  Jeg  vil  hellere  staa  her, 
•Som  en  Statue  for  Fronten  af  Jert  Hus 
»Til  evig  Tid;  som  Billedet  af  Fru  Fortuna 
»Foran  Fortuna-Skuespilhuset«. 

Det  er  dog  muligt,  at  dette  refererer  sig  til  det  i  1Q23  ombyggede  •Fortuos% 
og  at  det  første  har  nejedes  med  et  malet  Skilt  som  »Globen«.  The  Bn$' 
Uåh  Traveller  udkom  1Q33,  men  dets  Opførelsestid  er  ubekendt. 

ser  vi  det  i  alt  Fald  i  fuld  Gang,  idet  Henslowe  paa  dette  Tids- 
punkt maa  betale  3  Pund  for  den  forløbne  Maaned^)  i  Afgift 
til  Forlystelsesmesteren. 

Men  allerede  inden  Bygningen  var  færdig,  havde  Forvent- 
ningerne om  dette  ny,  store  Theater  vakt  et  betydeligt  Røre  i 
London  og  fremkaldt  nye  Klager  fra  Puritanerne,  Klager,  der 
denne  Gang  trak  sammen  til  et  meget  truende  Uvejr  over 
Skuespillernes  Hoveder. 

Paa  Grund  af  disse  Klager  saa  nemlig  Gehejmeraadets 
Lorder  sig  nødsagede  til  —  den  22de  Juni  1600  —  at  give 
Befaling  til,  at  der  for  Fremtiden  kun  maatte  findes  to  Theatre 
i  London,  Gehejmeraadet  ansaa  vel  ikke  »Skuespil  for  at  være 
slette  i  sig  selv«,  de  kunde  nok  »med  god  Orden  og  Maade- 
hold  taales  i  en  velstyret  Stat«,  navnlig  da  »hendes  Majestæt 
undertiden  behagede  at  finde  Fornøjelse  og  Oplivelse  i  at  se 
og  høre  dem«.  Det  var  derfor  ikke  betimeligt  helt  at  under- 
trykke dem. 

Men  paa  den  anden  Side  var  det  notorisk,  »at  Mængden 
af  disse  Huse  og  den  daarlige  Ledelse  af  dem  har  givet  og 
daglig  giver  Lejlighed  til  en  stor  Mængde  Menneskers  ørkes- 
løse, uterlige  og  udsvævende  Levned,  som  skejer  ud  fra  det 
hæderlige  og  arbejdsomme  Livsløb,  de  skulde  følge,  og  mødes 
og  forsamles  der«. 

Raadet  maatte  derfor  bestemme,  at  der  fremtidig  kun 
maatte  være  to  Skuespilhuse  i  eller  ved  London,  nemlig  et 
paa  Banksiden  og  et  i  Grevskabet  Middlesex  o:  paa  Nordsiden 
af  Temsen.  Nu  havde  imidlertid  deres  Herligheder  faaet  at 
vide  af  Forlystelsesmesteren  Sir  Edmund  Tylney  —  der  fik 
rigelige  Gratialer  af  Henslowe  og  Alleyn  —  »at  det  Hus,  som 
nu  var  i  Færd  med  at  blive  bygget  af  bemeldte  Edward  Al- 
leyn, ikke  havde  til  Hensigt  at  forøge  Antallet  af  Skuespilhuse^ 


1)     Hentlowe's  Diary,  p.  182. 

men  skulde  være  i  Stedet  for  et  andet,  nemlig  *  Tæppet*^  hvil- 
ket enten  skulde  tilintetgøres  og  rives  ned  eller  anvendes  til 
anden  god  Brug«.  Derfor,  og  fordi  dets  Beliggenhed  i  det  hele 
var  passende  til  dets  Formaal,  skulde  Alleyns  Hus  have  Lov 
til  at  være  det  ene  af  de  to  tilladte  Theatre,  det  i  Middlesex 
nemlig,  og  »Lord  Admiralens  Tjenere«  skulde  det  tillades  at 
spille  der.  Og  det  andet,  det  paa  Surrey-  eller  Banksiden,  skulde 
være  »Globe«,  hvor  »Lord  Kammerherrens  Mænd«  fik  Tilla- 
til  at  optræde. 

Men  ingen  andre  Steder  maatte  der  spilles  Komedie  i  eller 
udenfor  London,  og  specielt  forbødes  det  »at  opføre  noget  Skue- 
spil, som  det  undertiden  er  sket,  i  nogen  almindelig  Kro  for 
ofiTentlig  Forsamling  i  eller  nær  ved  Staden«. 

Endvidere  maatte  de  to  privilegerede  Selskaber  ikke  spille 
mere  end  to  Gange  om  Ugen  »hver  i  deres  respektive  Hus«, 
og  i  Særdeleshed  maatte  de  »afholde  sig  fra  at  spille  paa  Sab- 
bathdagen  under  Straf  af  Fængsling  og  under  Bøde«. 

Det  paalagdes  endelig  Fredsdommerne  i  Middlesex  og  Sur- 
rey at  paase,  at  disse  Paabud  blev  overholdte,  »saasom  disse 
Ordrer  vil  være  af  liden  Kraft  eller  Virkning,  med  mindre 
de  skyldigt  bliver  bragt  i  Udførelse  af  dem,  hvem  det  tilkom- 
mer at  se  dem  udførte«,  og  Fredsdommerne  fik  Paabud  om  al 
fængsle  enhver  Theaterejer  eller  Skuespiller,  som  maatte  være 
ulydig  mod  disse  Bud^). 

Der  fandtes  i  Øjeblikket  mindst  seks  faste  Theatre  i  Lon- 
don. Burbagerne  ejede  to,  nemlig  *  Globet  og  *  Black frian*, 
Henslowe  og  Alleyn  tre,  nemlig  *Rose*y  *  Fortune*  og  ^Cur- 
taint^  hvilket  sidste  de  ved  denne  Tid  maa  have  erhvervet  sig, 
siden  de  lover  at  nedlægge  det  samtidig  med  Opbyggelsen  af 
»Fortune«;  endelig  et  sjette,  tilhørende  en  vis  Francis  Langley, 


1)  Denne  Ordre  fra  the  Privy  Council  er,  tilUgemed  et  Par  andre  Skrivelser 
angaaende  samme  Sag,  meddelte  i  deres  Helhed  i  Halliwell-PhillJpps  Out- 
lines,  3d.  edit.  528-535. 

^Svanen*^  hvis  Historie  vi  straks  vil  faa  Lejlighed  til  at  be- 
røre. Maaske  eksisterede  ogsaa  endnu  ^Newington*  Theatret, 
som  dog  næppe  har  haft  nogen  Betydning,  og  hvis  Historie  i 
det  hele  er  meget  dunkel. 

I  alt  Fald  betød  den  strenge  Ordre  fra  Statsraadet  Ned- 
læggelsen af  fire  store  Skuespilhuse,  af  hvilke  de  tre  kun  var 
nogle  faa  Aar  gamle. 

Heldigvis  for  Skuespillerne  og  Theaterejeme  gik  det  med 
denne  Ordre  som  med  saa  mange  andre:  den  blev  aldrig  ud- 
ført. Halvandet  Aar  efter,  i  December  1601,  indgaar  der  en 
ny  Klage  fra  Lord  Mayor  over  de  mange  Theatre,  og  Stats- 
raadet svarer  herpaa: 

>Vi  har  modtaget  et  Brev  fra  Eder  med  fornyet  Klage 
over  de  store  Misbrug  og  Uordner  i  og  ved  London,  foraar- 
sagede  ved  de  mange  Skuespilhuse  .  . ;  men  vi  maa  lade  Eder 
vide,  at  vi  langt  snarere  ventede  at  erfare,  at  den  af  os  for 
omtrent  halvandet  Aar  siden  aCTattede  og  foreskrevne  Ordre  til 
Afhjælpning  af  de  nævnte  Uordner,  i  Anledning  af  en  lignende 
Klage  fra  den  Tid,  var  bleven  skyldig  udført,  end  at  finde  de 
samme  Uordner  og  Misbrug  saa  meget  i  Tiltagende  som  de 
er.  Vi  kan  ikke  andet  end  lægge  Skylden  herfor  paa  Freds- 
dommerne, eller  nogle  af  dem,  i  Grevskaberne  Middlesex  og 
Surrey,  hvilke  har  særligt  Paabud  og  Hverv  fra  os  til  at  paase, 
at  bemeldte  Ordre  bliver  udført  indenfor  Stadens  Grænser, 
hvor  Størsteparten  af  disse  Skuespilhuse  ligger  .  .  Vi  fornyer 
derfor  vore  Forskrifter  til  Eder,  som  vi  har  gjort  det  med 
vore  Breve  til  Fredsdommerne  i  Middlesex  og  Surrey  .  .  .«^). 

Her  følger  en  Gentagelse  af  den  tidligere  Ordre,  som  ender 
med  at  forlange  Theaterejeme  fængslede,  forsaavidt  de  ikke 
opfylde   deres  Forpligtelser  og   spiller  udenfor   de    to   tilladte 


O     Grevskabet  Middlesex  omfattede    den    Part   af   London,    som    laa    nord  for 
Temsen,  Grevskabet  Surrey  den,  der  laa  syd  for  Floden. 

Theatre  i^  Fortunet  og  *  Globet,  Og,  som  forrige  Gang,  udsendes 
en  lignende  skrap  Skrivelse  til  Fredsdommerne. 

Og,  som  forrige  Gang,  bliver  disse  Skrivelser  fuldkommen 
virkningsløse. 

Det  er  højst  besynderligt  at  se,  hvorledes  den  højeste  Myn- 
digheds Befalinger  den  ene  Gang  efter  den  anden  omgaas  og 
gaar  som  ganske  tomme  Trusler  hen  over  Skuespillernes  Ho- 
veder; og  del  lil  Trods  for,  at  de  udstedes  til  selve  Skuespil- 
lenes ArveQende,  den  puritanske  Lord  Mayor. 

Man  forstaar  slet  ikke,  hvorledes  dette  er  gaaet  til,  med 
mindre  Lorderne  i  Statsraadet  har  spillet  dobbelt  Spil  og 
trods  deres  barske  Skrivelser  har  holdt  deres  skærmende 
Hænder  over  Theatrene.  I  Statsraadet  sad  paa  denne  Tid 
Mænd  som  Nottingham,  Shrewsbury  og  Worcester,  der  vides  at 
have  været  Skuespil  og  Skuespillere  meget  bevaagne  og  som, 
uden  ligefrem  at  bryde  med  Borgmester  og  Raad,  dog  maaske 
have  fundet  det  en  god  Spas  at  køre  lidt  i  Ring  med  disse 
vigtige  puritanske  Spidsborgere. 

At  ogsaa  Skuespillerne  betragtede  Byens  vise  Fædre  som 
et  godt  Objekt  til  at  tage  ved  Næsen,  ser  man  blandt  andet 
af  den  næsten  farceagtige  Maade,  paa  hvilken  Shakespeare  be- 
handlede Lord  Mayor  og  Oldermændene  i  sin  Richard  III, 
hvor  han  lader  Gloster  og  Buckingham  trække  rundt  med  dem 
paa  den  syndigste  Maade  og  viser  dem  frem  som  helt  taabe- 
lige  Ofre  for  den  groveste  Forstillelse. 

Hvorom  alting  er,  Theatrene  fik  Lov  til  at  skøtte  sig  selv, 
vel  ikke  uden  at  Theaterejerne  maa  punge  godt  ud  til  de  Em- 
bedsmænd, i  hvis  Hænder  deres  Velfærd  laa  —  vi  skal  se- 
nere faa  at  se,  hvorledes  Forlystelsesmesteren  brandskattede 
Skuespillerne.  Men  dog  saaledes,  at  de  Theatre,  der  maatte 
bukke  under  i  Kampen  for  Tilværelsen,  døde  en  naturlig  Død, 
og  at  der  ingen  brutal  Vold  øvedes  mod  deres  Udvikling. 

Ikke   en  Gang  » Tæppe tt,    som   Henslowe   og  Alleyn  dog 


Digitized  by 


Google 


71 

havde  forpligtet  sig  til  at  nedrive,  samtidig  med  at  de  byggede 
»Fortunac,  forsvandt,  men  vedblev  fredeligt  at  bestaa,  som  vi 
har  set,  rimeligvis  lige  op  til  Borgerkrigen.  Det  er  jo  endog 
muligt,  at  Henslowe  og  Alleyn  slet  ikke  har  ejet  dette  Thea- 
ter, i  hvilket  Tilfælde  deres  Løfte  om  dets  Nedriveise  rigtignok 
vilde  være  Toppunktet  af  pudsig  Frækhed  overfor  de  puri- 
tanske Myndigheder.  Dette  Løfte  er,  saa  vidt  mig  bekendt, 
den  eneste  Antydning  af,  at  »Tæppet«  nogensinde  skulde  have 
været  i  Henslowe-Alleynsk  Besiddelse.  I  deres  udførlige  Regn- 
skabsbøger findes  ikke  mindste  Omtale  af  dette  Theater. 

Derimod  havde  de  to  Kompagnoner  jo  for  ganske  faa  Aar 
tilbage  bygget  ^ Rosene,  som  de  dog  ingen  Mine  gjorde  til  at 
ville  rive  ned.  Det  sidste  Tiaar  i  Aarhundredet  havde  i  det 
hele  bragt  et  mægtigt  Liv  i  Theaterverdenen  og  unægtelig  og- 
saa  forøget  Theatrenes  Antal  noget  udover  det,  Byen  paa  dette 
Tidspunkt  kunde  bære. 

Omkring  Aar  1596  var  der  kommet  et  njrt,  stort  Skuespil- 
hus til,  som  vi  endnu  ikke  har .  haft  Lejlighed  til  at  omtale 
nærmere.  Det  bar  Navnet  »Svanen«  (the  Swan)  og  laa  lige- 
som »Rosen«  og  »Globe«  paa  Sydbredden  af  Temsen,  men 
mere  vestligt  end  disse  (se  Fig.  4). 

En  hollandsk  Lærd,  Johan  de  Witty  der  ved  denne  Tid 
besøgte  London,  har  efterladt  sig  ikke  blot  en  Beskrivelse,  men 
endog  en  Tegning  i)  af  dette  Theater,  der  i  1596  var  ganske 
nyt  og  vel  derfor  giorde  særligt  Indtryk  paa  den  fremmede  Rej- 
sende ved  sit  stadselige  Ydre.  Den  paa  Latin  affattede  Skil- 
dring lyder  i  Oversættelse  saaledes:  »Der  er  i  London  fire 
Theatre  (Amphitheatra)  af  seværdig  Skønhed,  hvilke  bærer  for- 
skellige Navne  efter  deres  forskellige  Skilte.  I  dem  forestilles 
et  forskelligt  Skuespil  (uaria  scæna)  daglig  for  Folket.     De  to 


1)  Begge  Dele  er  bragte  for  Dagen  af  Dr.  K.  Th.  Gaedertz,  der  fendt  dem  i 
Utrechter-Bibliotheket,  og  fra  hvis  tidligere  citerede  Skrift  Jeg  lier  tienter  Be- 
skrivelsen. 

prægtigste  af  disse  ligger  hinsides  Temsen  paa  Sydsiden  og 
kaldes,  efter  de  ophængte  Skilte,  Rosen  ^)  og  Svanen.  To  andre^ 
»Theatret«  og  »Tæppet«,  ligger  udenfor  Byen  mod  Nord  paa 
den  Vej,  man  kommer  til  gennem  »den  biskoppelige  Port«, 
gemenligen  kaldet  »Biscopgate«.  Der  er  ogsaa  et  femte,  men 
af  forskellig  Byggemaade,  bestemt  til  Dyrekampe,  hvori  mange 
Bjørne,  Tyre  og  forbavsende  store  Hunde  opfodres  i  afsides 
Grave  og  Bure,  hvilke  hidses  til  Kamp  og  saaledes  yde  Folk 
et  saare  yndigt  Skue.  Af  alle  Theatrene  er  det  største  og  præg- 
tigste det,  hvis  Skilt  er  en  Svane  (almindeligt  kaldet  »Svane- 
theatret«),,  siden  det  rummer  tretusend  Mennesker  og  er  bygget 
af  en  Masse,  bestaaende  af  Flintesten  (hvoraf  der  er  stor  Over- 
flod i  England),  støttet  af  Træpiller,  hvilke  er  malede  med  en 
saa  fortrinlig  Marmorfarve,  at  det  kan  skuffe  endog  de  Skarp- 
sindigste. Og  da  dets  Form  synes  at  udtrykke  en  Efterligning 
af  romersk  Arbejde,  har  jeg  afbildet  det  ovenfor*).* 

Dette  »Svanetheater«,  som  ved  sin  Pragt  gjorde  et  saa 
dybt  Indtryk  paa  den  hollandske  Lærde,  er  os  ogsaa  godt  be- 
kendt andensteds  fra.  I  Aaret  1594  skrev  Lord  Mayoren  i 
London  til  Lord  Skatmesteren  og  underrettede  ham  om,  at  en 
vis  Francis  Langley^  autoriseret  Klædemaaler'),  havde  i  Sinde 
at  bygge  et  nyt  Theater  paa  Banksiden,  i  hvilken  Anledning 
han  bad  ham  forhindre,  at  noget  saadant  skete. 

Lord  Skatmesteren  har  aabenbart  ikke  taget  Lord  Mayorens 
Klage  til  Følge,  thi  Francis  Langley  byggede  sit  Theater  paa 
Paris  Garden' s  Grund,  ganske  tæt  ved  Bear  Garden  og  ved  den 
meget  benyttede  Landingsplads  ved  Temsen,  Paris  Garden'* s Stairs^ 
og  —  formodenlig  efter  de  mange  Svaner,  som  den  Gang  op- 
livede Floden  —  gav  han  det  en  Svane  til  Skilt  og  kaldte  det 
»Svanetheatret«.     Naar  »Svanen«   opførtes  og  toges  i  Brug,  er 


1)  »Roften«  var,  som  vi  har  set,  ogsaa  den  Gang  nyt. 

^  Billedet  er  gengivet  i  min  »Skuespilkunst  i  Middelalder  og  Renaissance«,  p.  315. 

»)  Alnager.     Se  Ordish :  Earl.  Ix)nd.  Th.,  p.  253. 

ikke  med  Sikkerhed  eftervist.  Hvis  Dr.  Gaedertz  har  Ret  i 
sin  Paastand  om,  at  de  Witt  gæstede  London  i  Sommeren 
1596,  kan  det  vel  ikke  have  været  senere  end  Aaret  før.  Men 
andre  Ting  tyder  paa,  at  det  var  ganske  nyt  1598^). 

I  andre  Henseender  er  vi  ualmindelig  vel  underrettede 
angaaende  dette  Skuespilhus.  Vi  har  dets  Indre  tegnet  af  de 
Witt,  dets  Ydre  er  afbildet  i  Visschers  »View  of  London«  (fra 
1616),  det  er  beskrevet  som  ovenfor  af  de  Witt  og  endelig 
kender  vi  en  ret  udførlig  Byggekontrakt  for  det  senere  »Hope- 
thea ter«,  der  ønskedes  bygget  ganske  i  Smag  med  »Svanen«. 

Dette  Skuespilhus  er  vel  saaledes  nok  udvendig  set  det 
bedst  kendte  af  alle  Samtidens.  Desværre  har  dets  Betydning 
for  Tidens  Skuespilkunst  og  dramatiske  Literatur  vistnok  kun 
været  ringe,  i  alt  Fald  ligger  dets  kunstneriske  Historie  i  et 
Mørke,  der  staar  i  omvendt  Forhold  til  det  klare  Kendskab, 
vi  have  til  dets  arkitektoniske  Data.  Dets  Bygherre,  Francis 
Langley,  der  syntes  at  have  gjort  saa  god  en  Beregning  ved 
at  lægge  sit  flotte  Theater  netop  paa  den  Plads,  han  valgte, 
har  aabenbart  ikke  kunnet  tage  det  op  med  sin  snu  Konkur- 
rent Philip  Henslowe,  der  ejede  baade  »Rosen«,  »Newington« 
og  »Bear  Garden«. 

Da  de  Witts  Tegning  fremkom,  mente  man  et  Øjeblik,  at 
de  paa  den  fremstillede  tre  Skuespillere  kunde  forestille  Malvolio^ 
Olivia  og  Maria  fra  »Helligtrekongers  Aften«,  og  at  man  heri 
kunde  se  et  Bevis  for,  at  Shakespeare  havde  skrevet  ogsaa  for 
»Svanetheatret«.  Denne  Hypothese  faldt  dog  af  sig  selv  sam- 
men ved  den  simple  Kendsgerning,  at  denne  Komedie  ikke 
kan  være  skrevet  før  1600  2).  Der  er  overhovedet  intet,  som 
berettiger  til  at  tro,  at  noget  shakespearesk  Stykke  har  været 


>)  Se  Ordish,  a.  V.  p.  259. 

^  Det  kunde  iøvrigt  være  de  samme  Personer  fra  et  tidligere  Stykke  af  lig- 
nende Indhold.  Nogle  holder  nemlig  for,  at  »Helligtrekongers  Aften«  er  Om- 
arbejdelsen af  en  ældre  Komedie. 

opført  paa  »Svanen«,  eller  at  den  Trup,  til  hvilken  den  store 
Digter  hørte,  og  for  hvilken  han  udelukkende^)  skrev,  nogen- 
sinde har  gæstet  Langleys  Scene. 

Af  et  lille  Replikskifte  i  Th.  Dekkers  »Satiromastix«  kan 
vi  slutte,  at  Ben  Jonsony  hvis  urolige  Natur  drev  ham  rundt  til 
alle  Selskaber  og  alle  Theatre,  har  spillet  Zulziman  paa  Svane- 
theatret*).  løvrigt  synes  det  mest  at  have  været  benyttet  til 
Forestillinger  af  lavere  Art,  til  de  saakaldte  actioities,  eller  hvad 
vi  vilde  kalde  Variétéforlystelser,  Ek\11ibristkunster,  Fægteass- 
auter  og  Skuespil  af  daarligste  Kvalitet.  Den  en  Gang  saa 
prægtige  Bygning  forfaldt  hurtigt,  og  i  det  hele  synes  denne 
Theaterspekulation  at  have  været  forfejlet.  I  Aaret  1632  finder 
vi  i  et  Stykke  af  Marmyon,  hvilket  har  Navn  efter  et  berygtet 
Hus  ved  Navn  »Hollands  Lejr«^),  der  laa  i  Paris  Garden,  en 
Omtale  af  de  nærliggende  Seværdigheder,  hvoriblandt  Svanen. 
Den  lyder  saaledes:  »Der  er  behagelige  Spaseregange  og  stor 
Tilstrømning  af  Fremmede.  Tre  berømte  Theatre  kan  ses  fi^ 
Taarnet;  det  ene  Verdenskuglen  [o:  Globe] ^  hvortil  det  halve 
Aar  en  Verden  af  Skønheder  og  Skønaander  flokkes  —  en 
Bygning,  som  er  et  fortræffeligt  Haab  [o:  Hope]  for  Skuespil- 
lere, vilde  Dyr  og  Gladiatorer  [Hope  var  det  ombyggede  Bear 
Garden]  —  og  endnu  et,  som  Værtinden  i  Lejren  eller  Fortel 
næsten  kunde  række  Haanden,  men  som  nu  er  helt  forfaldent 


')  De  to  en^te  Stykker  af  Shakespeare,  der  synes  skrevne  for  andre  Selskaber 
er  »Titus  Andronicus«,  der  findes  noteret  i  Henslowes  Dagbog  (p.  33)  som 
opført  første  Gang  d.  23.  Jan.  1593(4)  af  det  underordnede  Selskab  »JariflO 
af  Sussex  Mænd«  (Rd  at  titus  and  ondronicous,  the  23.  of  Jenewary .  .  .  3  U. 
8s.),  samt  3  »Henrik  VI*,  der  paa  Titelbladet  af  første  Tryk  angives  opfort 
af  »Jarlen  af  Pembrokes  Tjenere«.  Men  Shakespeares  Forfatterskab  til  begge 
disse  Skuespil  er  som  bekendt  omstridt. 

*)  Tucca:  Du  har  været  ved  Paris  Garden  [o:  »Svanen«],  har  Du  ikke?  Horace 
[o:  B.  Jonson]:  Jo,  Kaptejn;  jeg  har  spiUet  Zulziman  der. 

*)  Shakerly  Marmyon:  HoUand's  Leaguer,  1632;  clt.  af  Ordish,  a.  V.  p.  275. 

og  som  en  døende  Svane  [o:  Swan]  hænger  med  Hovedet  og 
synger  sin  egen  Dødssang. c 

Dette  er  den  sidste,  bedrøvelige  Meddelelse,    vi  kende  om 
den  en  Gang  saa  stolte  Svane. 


VII. 

»Globeå'  Brand.     Det  ny  »Globe*  og  dets  ^jere.     »Haabet*.     Philip  Henslowe  som 
Theater  direktør.     •  Fortunes*  Brand  og  Genopbygning. 

Den  29de  Juni  1613  oplevede  London  sin  første  Theaterbrand. 
Og  det  var  intet  ringere  end  selve  Globetheatret,  der  brændte. 
Shakespeare  havde  paa  dette  Tidspunkt  allerede  for  Aar 
og  Dag  siden  trukket  sig  helt  tilbage.  Men  et  nyt  Stykke,  i 
hvilket  han  havde  Del,  opførtes  dog  denne  skæbnesvangre  Dag. 
Det  var  det  historiske  Skuespil  y> Henrik  Vllh  eller  »Alt  er 
sandt«  (All  is  true)^  af  Shakespeare  og  Fletcher^),  som  stod 
paa  Plakaten,  og  dette  Kongedrama  var  sat  op  med  stor  Pomp 
og  Pragt;  man  saa  Hosebaandsridderne  i  deres  straalende 
Ordensdragter  og  Set.  Georgsridderne  i  deres.  Kongevagten 
skinnede  i  broderede  Vaabenkjortler,  ja  selv  Scenen  var  mod 
Sædvane  belagt  med  Maatter,  medens  man  til  daglig  nøjedes 
med  at  strø  Siv  paa  den. 

1 1ste  Akt  giver  Kong  Henrik  et  Maskeoptrin  i  Cardinal  Wolseys 
Hus  og,  som  det  hyppigt  var  Skik,  aflyredes  der  ved  Kongens 
Indtræden  en  Række  Kanonskud.  Forladningen  fra  et  af  disse 
ramte  Rørtaget,  og  i  et  Nu  stod  det  seksten  Aar  gamle  Theater, 


1)  •Henrik  VIIIc  menes  paabegyndt  af  Shakespeare  i  1611  og  to  Aar  senere 
bragt  til  Opførelse  af  »Kongens  Mændt,  der  havde  faaet  Fletcher  til  at  skrive 
stykket  færdigt. 

der  jo  var  bygget  af  Træ,  i  lys  Lue.  Der  var  kun  to  smalle 
Udgange  i  hele  Theatret,  men  trods  det  slap  dog  alle  saa  godt 
som  uskadte  derfra.  »Der  var  kun  én  Mand,«  siger  en  sam- 
tidig Brevskriver^),  »som  fik  Ild  i  sine  Bukser,  og  han  vilde 
maaske  være  bleven  stegt,  hvis  han  ikke,  takket  være  et  kløg- 
tigt Indfald,  havde  slukket  den  med  Flaskeøl.« 

Men  hele  Theatret  og  et  tilstødende  Hus  brændte  ned  i 
noget  over  en  Time,  og  en  Del  af  Skuespillernes  kostbare  Garde- 
robe og  andre  Sager  gik  naturligvis  tabt. 

Branden  vakte,  som  rimeligt  var,  betydelig  Opsigt.  Purita- 
nerne saa  i  den  en  Straf  fra  Gud*),  og  en  Gadevise  udkom^ 
der  i  malende  Ord  forevigede  den  sørgelige  Begivenhed,  som 
den  dog  saa  fra  et  humoristisk  Standpunkt. 

Visen  har  til  Titel:  »EnSonnet  om  den  sørgelige  Ildebrand 
i  Globetheatret  i  London^),«  og  hver  Strofe  har,  med  en  let- 
fattelig Hentydning  til  det  Stykke,  der  paa  Ulykkesdagen  op- 
førtes, dette  Omkvæd 

»O/l  sorrow,  pittifull  sorrow,  and  yett  all  this  is  true.€ 

Sonnetten  begynder  højstemt  med  en  Opfordring  til  Melpo- 
mene  om  at  berette  den  sidste  Tragedie,  der  blev  opført  paa 
»Globen« : 


1)  Sir  Henry  Wotton.  I  Reliquiæ  Wottonianæ,  edit  1675  pp.  425—6  findes  en 
Skildring  af  Branden«  citeret  første  Gang  af  Malone,  a.  V.  p.  69,  n.  6.  Et 
Brev  fra  Mr.  Chamberlain,  dateret  8de  Juli  1613,  Ugeledes  fremdraget  af 
Malone  (ibid.)  og  Stow's  Chronlcle,  under  Aarl613,  giver  ogsaa  Beretning  om 
denne  Theaterbegivenhed.  Fra  disse  tre  Kilder  er  de  ovenstaaende  Kends- 
gerninger hentede. 

*)  Endnu  20  Aar  efter  anfører  Prynne  i  sin  HUtriomastix  Globe-  og  Fortune- 
theatrenes  Brand  som  et  Bevis  paa,  at  Skuespil  er  Djævelens  Vaerk.  Se 
Originaludg.  fra  1633,  p.  516. 

*)  Trykt  første  Gang  i  the  Gentleman* s  Magazine  for  1816  efter  et  gammelt 
Haandskrift.  Senere  optrykt  af  Halliwell  Phillipps  (»Ouf/fnes«,  p.  536  ff.).  Bfalone 
omtaler  »en  bedrøvelig  Ballade«  om  samme  Emne,  som  findes  indfort  i  Bog- 
handlerregisteret for  1613,  men  som  han  aldrig  har  kunnet  finde.  Det  kan 
næppe  være  den  samme  som  den  ovenanførte.  Titlen  er  i  hvert  Fald  for- 
skellig. 


Digitized  by 


Google 


77 

Now  sitt  the  downe,  Melpomene, 
Wrapt  in  a  sea-cole  robe 
And  tell  the  dolefull  tragedie, 
That  late  wa$  playd  at  Globe,€ 

Og  skildrer  saa,  hvorledes  Ilden  begyndte  oppe  i  Taget  og 
saa  bredte  sig  om  hele  Huset  og  fortærede  alt  lige  til  Silke- 
flaget; endvidere,  hvorledes  Riddere  og  Adelsherrer  løb  ud  i 
stor  Forvirring  tabende  deres  Hatte  og  Sværd,  og  Skuespillerne 
med,  Burbage,  Condell  og  gamle  Hemminge,  der  stod  »med 
svulne  Øjne  som  en  drukken  Hollænder«  og  saa  med  Sorg 
paa  de  brændende  Parykker,  Dragter  og  Tron^meskind.  Til 
sidst  anbefaler  Digteren  Skuespillerne  ikke  mere  at  lægge  Straatag 
paa  deres  Hus,  men  at  bekoste  sig  et  Tegltag. 

*Bee  warned^  yow  stage  strutters  all, 

Least  yow  againe  be  catched. 

And  such  a  burneing  doe  befall, 

As  to  them  whose  howse  was  thatched: 

Forbedre  your  whoreing,  breeding  biles. 

And  lay  up  that  expence  for  tiles 

Oh,  sorrow,  pittifull  sorrow,  and  yett  all  this  is  true.€ 

Denne  sidste  Advarsel  tog  Burbage  og  hans  Fæller  sig  til 
Indtægt,  og  da  Globe,  allerede  næste  Foraar^),  rejste  sig,  var 


1)  *  .  . .  cuid  the  next  spring  it  ivos  new  builded  in  far  fairer  manner  than  before.t 
—  Stow's  Chronicle,  under  Aar  1613. 

*As  gold  is  better  thats  in  fire  tried, 

So  is  the  Bankside  Globe  that  late  was  barn'd, 

For  where  before  it  had  a  thatched  hide, 

Now  to  a  stately  theatre  is  turned: 

Which  is  an  emblem,  that  great  things  are  won 

By  those  that  dåre  through  greatest  dangers  rmn*. 

John  Taylor:    Quatem   of  new-catched  Epigrams,  no.  XXII«   cit   af  Malone: 
Hist.  Acc.  p.  70. 

det  ikke  alene  langt  prægtigere  af  Udseende,   men  havde  nu 
ogsaa  faaet  Tegltag. 

Det  ny  Globe  vedblev  at  staa  under  Rich.  Burbagé's  Le- 
delse, indtil  hans  Død  i  1619.  Men  ogsaa  herefter  vedblev 
det  at  være  i  Familien,  skønt  denne  nu  som  tidligere  havde 
nogle  af  de  fornemste  Skuespillere  til  Parthavere.  Allerede  ved 
det  første  Globetheaters  Oprettelse  var  sikkert  baade  Shake- 
speare og  andre  Kompagnoner  i  dette  Foretagende  i).  Bog- 
handler Cuthbert  Burbage,  Richards  overlevende  Broder,  skriver 


Fig.  6.     Det  ny  Globetheater. 

i  Aaret  1635  om  dette  Spørgsmaal  efter  at  have  omtalt  Fami- 
Hens  Vanskeligheder  med  det  første  Foretagende,  »Theatret«: 
»Vi  besluttede  os  da  til  at  flytte  derfra  og  byggede  med  lig- 
nende Bekostning  *  Globe*,    med   flere  Pengesummer,    som   vi 


1 )  Alle  Skuespillere  var  forsaavidt  Parthavere,  som  den  finte  Entreebetaling,  der 
indkrævedes  ved  Dørene,  tilfaldt  dem.  Men  Theaterejeme  tog  Indtægterne 
af  Loge-,  Galleri-  og  Scenepladser.    Se  nærmere  herom  i  næste  Aftnit. 

tog  op  paa  Rente  og  som  hvilede  tungt  paa  os  i  mange  Aar. 
Og  vi  knyttede  til  os  de  fortjente  Mænd  Shakspere,  Hernings, 
CondalU  Philips  og  andre  som  Parthavere  i  Indtægten  af  det^ 
man  kalder  »Huset«  [o:  de  dyrere  Pladser  i  Loger,  Gallerier 
og  paa  Scenen].  Men  at  vi  sluttede  Kontrakt  paa  21  Aar,  det 
blev  til  Fordærv  for  os  og  andre;  thi  saasom  de  døde  tre  til 
fire  Aar  ^)  efter  Kontraktens  Afsluttelse,  saa  fordeltes  de  følgende 
Aar'  paa  Fremmede,  som  giftede  sig  med  deres  Enker  og  des- 
lige med  deres  Børn.« 

I  1635  havde  Familien  Burbage,  skønt  ingen  af  dem  mere 
spillede  Komedie,  endnu  3V2  Part  af  de  16,  i  hvilke  »Globe« 
var  delt;  de  øvrige  ejedes  af  Condells  Enke  (2)  samt  af  Skue- 
spillerne Robinson  (3Vf)  Shancke(3)  Taylor  og  Lowin  (hver  2)*). 

Medens  »Globe«  endnu  stadig  var  en  udmærket  rentabel 
Forretning,  var  dets  Anseelse  som  Skueplads  derimod  gaaet 
noget  tilbage.  Det  Publikum,  der  besøgte  det,  var  næppe  saa 
fint  som  det,  der  kom  i  »Blackfriars«,  og  Skuespillerne,  som 
var  de  samme  begge  Steder,  nemlig  »Kongens  Mænd«,  bød 
som  oftest  i  »Globe«  paa,  hvad  vi  vilde  kalde  Udstyrsstykker 
og  den  Art  lavere  Skuespil. 

James  Shirley  spotter  i  Prologen  til  sin  »Rosania«  eller 
»den  tvivlsomme  Arving«,  sit  eget  Publikum.  Hans  Stykke 
skulde  have  været  opført  paa  »Blackftiars«,  og  hans  Prolog 
undskylder  den  fine  Kost  med  disse  Ord: 

»Mine  Herrer,  jeg  er  kun  sendt  for  at  sige  —  at  vor  For- 
fatter ikke  havde  beregnet  sit  Stykke  —  for  denne  Meridian. 
Banksideny  ved  han  —  forstaar  sig  meget  bedre  paa  Vandets 


1 )  Ingen  af  de  nævnte  »formente  Mænd«  døde  tre  til  fire  Aar  efler  Globetheatrets 
Bygning.  Den,  der  døde  tidligst  yar  Åugustine  Phillips,  den  gamle  Klown, 
hvis  Død  falder  i  1605.  Condell  og  Hemminge  levede  henholdsvis  til  1627 
og  1630.  Shakespeare,  der  som  bekendt  døde  1616,  havde  dog  sikkert  alle- 
rede nogle  Aar  tidligere  skilt  sig  af  med  sin  Part 

*)  Se   en   Klage  fra  Skuespillerne  Benfield,   Swcuiston   og   PoUard  til  Jarlen 
Pembroke  (1635),  aftrykt  af  HalUw.-Ph.'s  »Outlines«,  p.  539  ff. 

Ebbe  og  Flod  —  end  paa  Vid.  Han  tænkte  sig  ikke  —  sin 
Scene  her  paa  Eders  ophøjede  Pæle.  —  Ingen  Optog,  ingen 
Dans,  og,  hvad  Jer  fryder  mest  —  dybsindige  og  forstaaende 
Venner^),  her  er  ingen  Skjoldekamp  —  paa  Scenen;  der  er 
slet  ingen  Brug  for  Sværdfegerens  Arbejde  —  ingen  Utugtighed 
og  heller  ingen  Sange;  det  vil  falde  haardt  —  ingen  Umulig- 
heder i  Handlingen  —  ingen  Klown,  ingen  Brandere,  og  ingen 
Djævel  er  der  i  det.  —  Hvad  vil  I  nu  gøre,  I  Egern,  som 
forlange  Nødder?  —  Knæk  nu  blot  ikke  Bænkene,  saa  skal 
vi  —  sidenefter  give  Jer  et  Stykke  efter  Jeres  Smag.  —  Men 
I,  som  kan  lægge  Baand  paa  Jer  selv  og  sidder  —  som  om  I 
nu  var  i  ^Blackfriars^  Parterre  —  og  ikke  vil  overdøve  os  med 
raa  Larm  og  Snak  —  fordi  vi  ikke  har  Lyst  til  at  sprænge 
vore  Lunger  —  I  vil  tilgive  vor  store  Scene  og  ikke  se  ugun- 
stigt —  paa  dette  Stykke,  som  er  bestemt  for  Eders  Personer 
men  ikke  for  dette  Sted«).« 

Disse  Ord  skreves  og  sagdes  i  1640.  Faa  Aar  efter  eksi- 
sterede det  navnkundige  »Globe«  ikke  mere.  Det  nøjagtige 
Tidspunkt  for  dets  Undergang  var  den  15de  April  1644,  da 
Puritanerne  lod  det  nedrive. 

Det  gamle  Hjemsted  for  Shakespeares  Kunst  optages  nu 
af  Barclay  &  Perkins  store  Ølbryggerier.  — 

Da  »Globetheatrel«  1613  brændte  fuldstændig  ned,  benyt- 
tede Henslowe  sig  straks  af  den  Chance,  som  aabnede  sig  for 
ham,  ved  at  hans  farligste  Konkurrenter  for  en  Tid  var  lam- 
mede. Han  gik  i  Kompagni  med  Færgemanden  Jakob  Meadc, 
der  tidligere  havde  været  ^keepert  for  de  kgi.  Dyr,  og  lod  straks 
samme  Aar  sin  Bjørnecirkus  omdanne  til  et  rigtigt  Skuespilhos, 
dog  saaledes,  at  den  ogsaa  kunde  anvendes  til  Djrrekampe, 

»^  Gravt  understandtrs.  en  meieel  Ii3rppig  anveodt  VittiglMd  mm  dea  acdeninf 
Scen^tribunen  stM^nde  Part«rrep«bel,  som  B«n  Jooson  o^san  kaldte  »Ae 
nndtrstmmfing  gtnthmem  of  the  gromné  Aer««. 

*^  Dcnn«  Prolog  er  aflnrkt  af  Malone,  Hisl.  Acc.  p.  71  t 

Ved  Bygningen  af  dette  Theater  skulde  »Svanen«  tages  til 
Mønster.  Det  skulde,  som  det  hedder  i  Kontrakten  mellem 
Tømmer-  og  Murmesteren  paa  den  ene  Side  og  Henslowe  og 
Meade  paa  den  anden,  være  »af  saa  stort  et  Omfang  og  Højde, 
som  det  Skuespilhus,  kaldet  »Svanen«,  paa  Paris  Gardens  Frigrund 
i  bemeldte  Saviours  Sogn,  nu  er.«  Grunden  skulde  mures  og 
Tømmerværket  i  underste  Stokværk  maatte  kun  være  Eg. 
Piller  og  Søjler  ligeledes  af  Eg  og  drejede.  Scenen  skulde  an- 
bringes i  en  Ramme  og  lægges  paa  Bukke,  saa  at  den  kunde 
tages  bort,  naar  Theatret  skulde  bruges  til  Tyre-  og  Bjørne- 
kamp. Over  Scenen  skulde  der  være  »Himle«  eller  Dækker, 
som  dog  ikke  maatte  støttes  af  Søjler  eller  Pæle  paa  Scene- 
gulvet, men  som  skulde  forsynes  med  Vandrender  af  Bly  til 
Afløb  for  Regnvandet.  Der  skulde  være  tre  Etager  ligesom  i 
»Svanen«  og  i  den  underste  et  Par  særlig  fint  udstyrede  Loger 
(boxes)  »passende  og  sømmelige  for  Gentlemen  at  sidde  i.« 
Taget  skulde  være  af  engelske  Teglsten,  ikke  af  Straa  som  de 
første  Theatre  havde  det.  Endelig  skulde  der  være  en  lige- 
ledes teglhængt  Stald  til  seks  Tyre  og  tre  Heste  ^). 

Det  nye  Skuespilhus  blev  betydningsfuldt  kaldt  *HaabeU, 
og  det  Selskab,  der  engageredes  til  at  spille  derpaa,  fik  Prin- 
sesse Elisabeth  til  Patronesse  og  kaldte  sig  efter  hende  »Lady 
Elisabeths  Tjenere.«  Dets  ledende  Skuespiller  var  Naihaniel 
Fieldy  én  ung  Stjærne^),  der  allerede  som  Børneskuespiller 
havde  erhvervet  sig  Berømmelse  og  nu  endog  kappedes  med 
selve  Richard  Burbage  i  det  ungdommelige  Heltefag. 

Med  Field  fulgte  en  Skare  af  unge  talentfulde  Dramatikere, 
først  og  fremmest  Ben  Jonson,  og  paa  Siden  af  ham  John  Flet- 
chePy  Philip  Massinger,  Robert  Daborne,  alle  lokkede  af  den 
gamle  Fader  Henslowes  Guld  og  alle  mere  eller  mindre  i  Lom- 
men paa  den  listige  Pantelaaner. 

1)  Den  hele  Byggekontrakt  er  meddelt  af  Malone:   Variorum  Shakespeare  343. 
*)  Han  rar  i  1613  seksogtyve  Aar  gammel. 

Iblandt  Edw.  Alleyns  efterladte  Papirer  i)  er  der  fundet  en 
Række  Breve,  Klager  og  Kvitteringer  fra  Forfattere  og  Skue- 
spillere, som  stod  i  Forretningsforbindelse  med  Henslowe.  Et 
nøjagtigt  Studiam  af  disse  gamle  Papirer  giver  et  højst  levende 
og  interessant  Billede  af  de  Forhold,  hvorunder  de  dramatiske 
Forfattere  den  Gang  levede.  Bedrøveligt  og  pinligt  er  det  at 
se,  hvorledes  selv  de  betydelige  Kunstnere  krumme  sig  og 
smigre  for  at  opnaa  et  Laan  eller  et  Forskud  hos  den  op- 
skudte, plebejiske  Paddehat,  som  Henslov^e  var,  en  Mand,  som 
først  svang  sig  i  Vejret  ved  som  Tjenestekarl  at  gifte  sig  med 
sin  velhavende  Madmoder^),  som  senere  øgede  sin  Formue 
ved  Pantelaaneri  og  alskens  mer  eller  mindre  underfundige 
Theaterforetagender,  og  som  nu  var  en  notorisk  Aagerkarl,  der 
knap  kunde  skrive  en  Linie  i  fornuftigt  Sammenhæng,  men 
som  dog  aldrig  forsømte  at  indlede  sine  Theaterregnskaber 
med  et  »i  Guds  Navn  Amen.« 

Skuespillerne  og  Skuespilforfatterne  var  vel  nok  gennem- 
gaaende  et  letsindigt  og  letlevende  Folkefærd,  hos  hvem  Pengene 
sad  løst.  Saa  berømte  og  betydelige  Mænd  som  Field  og  Dekker 
sad  hvert  Øjeblik  i  Fængsel,  arresterede  for  Gæld,  og  sendte 
Nødraab  ud  til  deres  velhavende  Bekendte.  Fra  Rob.  Daborne, 
en  tredje  Rangs,  men  ret  frugtbar  Forfatter,  foreligger  der  en 
hel  Serie  af  Smaabreve  til  Henslowe,  alle  uden  Undtagelse 
drejende  sig  om  Laan  og  Forskud.    Vi  skal   anføre  et  enkelt, 


1)  Disse  Papirer  er  udgivne  for  Shakespeare  Sodetg  af  I.  P.  CoUier,  dels  i  hans 
»Memoin  of  ÅHeyn*  dels  i  »the  AUeyn  Papen^y  men  desværre  paa  en  meget 
uordenlig  og  ukronologisk  Maade.  Noter  og  Forklaringer  er  desforuden  for 
en  stor  Del  mere  vildledende  end  vejledende  for  den,  som  ikke  er  meget 
nøje  kendt  med  Forholdene.  Endelig  skæmmes  Udgaverne  af  en  Række 
Falsknerier,  der  ligger  som  lige  saa  mange  Faldgruber  for  den  uforberedte 
Forsker. 

*)  Fra  en  Retssag  om  Arven  efter  Henslowes  Død  foreligger  et  Aktstykke,  der 
beviser  dette,  saavidt  mig  bekendt,  ikke  tidligere  paaagtede  Faktum.  »ThaX 
Philip  Henchlow  maried  Agnes  at  such  tyme  os  she  was  his  Mrs  €uui  he  hir 
serucLntf  being  wholy  aduanced  by  her . .  .c     Mem.  of  E.  AU.,  p.  124. 

som  netop  stammer  fra  Tiden  omkring  »Hopetheatrets«  Aab- 
ning.    Den  23de  Aug.  1613  skriver  han  saaledes  til  Henslowe: 

»Mr.  Hinchlow^),  jeg  har  lige  siden  jeg  saa  Dem,  maattet 
holde  Sengen,  da  jeg  er  saa  mat  [lamejy  at  jeg  ikke  kan  staa. 
Jeg  beder  Dem,  Sir,  slaa  til  med  det  rimelige  Køb  af  »Ringeren« «) ; 
vi  [o:  Dabome  og  hans  Medarbejder,  rimeligvis  Tourneur]  vil 
kun  have  tolv  Pund  og  Overskuddet  af  anden  Dag,  hvoraf  jeg 
har  faaet  ti  Shillings  og  ønsker  kun  tyve  Shillings  til,  indtil 
De  har  faaet  3  Ark  af  mit  Manuskript.  Gode  Sir,  betænk, 
hvorledes  jeg  for  Deres  Skyld  har  forladt  den  sikre  Vej  til  at 
tjene  Penge,  og  fra  tyve  Pund  for  et  Stykke  er  kommen  ned 
til  tolv;  derfor  svigt  mig  ikke  i  min  Nød,  saa  skal  De  altid 
kunne  befale  over  mig.  Min  Kone  kan  fortælle  Dem,  hvor 
uendelig  stor  min  Forlegenhed  er,  og  dette  vil  være  tilstrække- 
ligt  for  Modtagelsen,   indtil  jeg   kommer  og  skriver  under  i 

^'  Deres  ærbødige 

Rob.  Dabome.  c 

Nedenunder  er  tilføjet  med  Henslowes  Haand :  »LaantMr. 
Daborne  paa  denne  Skrivelse  d.  23.  August  i  Forskud  paa  et 
Stykke  kaldet  the  Bdlman  of  Londotiy  XXs*. 

Henslowe  benyttede  sig  med  megen  Snuhed  af  sine  For- 
fatteres og  Skuespilleres  Forlegenheder.  Han  sælger  dem  Kosty- 
mer og  Smykker  paa  Afbetaling,  køber  Stykker  af  Forfatterne 
og  sælger  dem  igen  til  Skuespillerne,  men  beholder  Manuskrip- 
terne ;  naar  han  laaner  Penge  til  enkelte  Skuespillere,  debiterer 
han  hele  Truppen  for  Beløbet  og  indkasserer  sine  Afdrag  og 
Renter  af  Forestillingsind  tægten;  han  tillader  aldrig  sine  Sel- 
skaber at  komme  helt  ud  af  Gælden  til  ham,  men  saa  snart 


1)  Saaledes  og  iøvrigt  paa  flere  andre  Maader  staves  hyppigt  den  gamle  Theater- 
direktørs  Navn. 
*)  »The  Bellman  of  London«,  det  Stykke  Dabome  i  Øjeblikket  skrev  paa. 

6* 

de  er  paa  Veje  dertil,  standser  han  Forestillingerne  ved  at  af- 
skedige Truppens  »lejede Mændc  o:  de  underordnede  Skuespillere 
og  Funktionærer,  som  Henslowe  har  Kontrakt  med  men  ikke 
lønner,  og  uden  hvilke  der  ikke  kan  spilles.  I  Løbet  af  tre 
Aar  opløste  han  fem  Selskaber,  thi,  som  han  sagde:  »Skulde 
de  Fyre  komme  ud  af  min  Gæld,  vilde  jeg  aldrig  faa  nogen 
Magt  over  dem.« 

Misfornøjelsen  med  ham  blev  da  ogsaa  større  og  større, 
og  allerede  inden  to  Aars  Forløb  efter  »Haabets«  Bygning  brød 
den  aabenbart  ud  i  en  meget  skrapt  formuleret  Klage  fra  Skue- 
spillerne, hvori  de  beskylder  ham  for  alle  de  ovennævnte  Mis- 
ligheder og  flere  tiP). 

Om  Skuespillerne  fik  noget  ud  af  deres  Klage,  medens 
Henslowe  levede,  er  ikke  til  at  se,  men  det  er  næppe  sand- 
synligt. Dog  kort  Tid  efter  døde  den  gamle  Pantelaaner  (1616) 
efterladende  sig  en  betydelig  Formue  (ca.  250,000  Kr.)  og  en 
udestaaende  Fordring  hos  sine  Skuespillere  paa  £400,  det  vil 
sige  ca.  57,000  Kr.  i  vor  moderne  Mønt.  Svigersønnen  Edw. 
AUegn  overtog  hans  Theaterforretninger  og  sluttede  et  Par  Maane- 
der  efter  Henslowes  Død  *)  Kontrakt  med  Truppen,  ifølge  hvilken 
han  eftergav  Skuespillerne  de  200  Pund  af  Gælden  og  tillod 
dem  at  afbetale  Resten  med  en  Fjerdedel  af  Indtægten  af 
Etagerne^),  et  tydeligt  Bevis  paa,  at  Klagerne  over  Henslowe 
ikke  have  været  ubegrundede,  thi  AUeyn  var  ellers  en  ret  nøje- 
seende Mand  i  Pengesager. 

Blandt  Navnene    paa  de  Skuespillere,    som    her   sluttede 


1)  Klagen  er  aftrykt  af  Malone  efter  et  Manuskript  fondet  i  Dulwich  Collegiet. 
Manuskriptet  er  nu  ikke  mere  til  at  finde,  men  Klagen  findes  genoptrykt  i 
»Alleyn  Papers«,  p.  78  ff.  Den  Henslowe  ovenfor  tillagte  karakteristiske 
Ytring  findes  ordret  i  Klageskriftet. 

*)  Henslowe  døde  9de  Jan.  1616  og  d.  20de  Marts  s.  A.  alUuttede  Alleyn  Kon- 
trakt med  Personalet. 

*)  Kontrakten  findes  aftrykt  i  sin  Helhed  i  Colliers  »Memoirs  of  E.  AUeyn«. 
p.  127  fif. 

Kontrakt  med  Alleyn,  findes  Nathaniel  Fields  ikke; 
altsaa  paa  dette  Tidspunkt  forladt  Truppen  og  »H 
og  var  vistnok  gaaet  over  til  »Kongens  Mænd«  (S 
gamle  Selskab),  fulgt  af  Jonson,  Fletcher  og  Massin 

Globetheatret  havde  atter  rejst  sig  efter  Branden,  c 
Stjærne  dalede.  Man  havde  tidligere  spillet  Komi 
Gange  om  Ugen  og  haft  Bjømekamp  om  Tirsda 
Torsdagen,  men  efterhaanden  synes  Bjømekamp( 
have  taget  Overhaanden;  »Haabet«  mister  sit  sn 
og  kaldes  atter  almindeligst  »Bjørnegaarden«  ^)  og 
drives  det  lige  til  1642,  hvor  alle  den  Art  Skuespil  t 

Den  sidste  Efterretning  om  »Bjømegaarden«  • 
Da  er  den  blevet  et  Glasværk,  hvor  der  laves  »Krc 
glas,  som  langt  overgaar  fransk  Glas  i  alle  Henset 

Foruden  *Globe's^  Brand  i  1613  har  Londoi 
stor  Theaterbrand  at  opvise  i  denne  Periode.  1 
brændte  nemlig  det  store,  prægtige  *  Fortunet  ^  Lon 
Theater,  som  en  samtidig  Brevskriver*)  kalder  d( 
af  to  Timer  var  den  hele  smukke  Bygning  forva; 
Askehob  og  Skuespillerne  mistede  al  deres  Garderol 
Udstyr,  samt  deres  kostbare  »Spillebøger«  o:  Mai 
til  de  Stykker,  som  tilhørte  dem. 

Det  Selskab,  som  paa  denne  Tid  spillede  paa 
var  det  samme,  som  hele  Tiden  havde  siddet  in< 
»Prinsens   Tjenere«   nemlig,  de  oprindelige   »Lord 


1)  Det  lærer  vi  af  Stowe's  Survey  of  London  fortsat  afHowe,  h^ 
•The  Hope  on  the  Bankside,  in  Southwarke,  commonly  c£ 
Garden,  a  play  house  for  Stage-playes  on  Mondayes,  Wednes< 
and  Saterdayes;  and  for  the  Baiting  of  the  Beares  on  Tuesdi 
dayes,  the  Stage  being  made  to  take  up  and  downe  when  th 

*)  Avertissement  i  the  Gazette  for  18.  Juni,  1691,  cit.  af  Ordish. 

^  John  Chamberlain   i   Brev   af  15.  Dec.  1621    til  Sir   Dudley 
Birch's  Manuskriptsamling,  Brit.  Mus. ;  fremdraget  af  Edm.  M 
p.  55  n.  5).  Ogsaa  Stows  Chronicle  (edlt.  1631)  beretter  Brand 
den  fejlagtig  tU  Aar  1617. 


Mænd«,  hidtil  ledet  af  Edw.  AlleyiXy  som  dog  allerede  for  ad- 
skillige Aar  siden  havde  trukket  sig  tilbage  som  Skuespiller. 

Naar  :kFortune€  kaldes  Byens  første  Theater,  er  dette  saa- 
ledes  at  forstaa,  at  det  var  det  anseligste  af  Ydre.  Som  Hjem- 
sted for  Skuespilkunst  og  dramatisk  Literatur  naaede  det  aldrig 
den  Betydning  som  *Globe<i  eller  senere  ^  Black friars€. 

De  Henslowe-AUeynske  Foretagender  bevarede  altid  et  Skær 
af  en  lidt  tarvelig  og  forretningsmæssig  Popularitet,  som  vist- 
nok bragte  mange  Penge  i  Ledernes  Kasse,  men  ikke  tilsva- 
rende kunstnerisk  Hæder  over  deres  Minde. 

Efter  Branden  og  den  derpaa  følgende  Genopbyggelse  gik 
»For/u/ie«  iøvrigt  for  nogle  Aar  over  til  et  andet  Selskab,  de 
saakaldte  »Pfaltzgrevens  Mænd«,  en  Trup,  der  dog  helt  op- 
løstes i  1624,  hvorefter  de  gamle  »Prinsens  Tjenere«  atter 
rykkede  ind  og  spillede  der  under  Navn  af  »the  Fortune  Com- 
pany« indtil  Borgerkrigen. 

Omkring  Aar  1630  synes  *Fortune€  og  det  vistnok  af  samme 
Selskab  benyttede  *Røde  Okse*  at  have  været  regnede  som  ret 
billige  og  simple  Forlystelsessteder  at  dømme  efter  en  Ytring 
i  Indledningen  til  GoflFe's  »den  sorgløse  Hyrdinde«^),  hvor  det 
hedder:  »Jeg  vil  skynde  mig  til  Billetkassen  —  og  faa  min 
Shilling  tilbage  igen  —  Jeg  vil  gaa  hen  i  »Oksen«  eller  »For- 
tune« og  der  se  —  et  Stykke  for  Twopence,  og  faa  en  Jig  i 
Købet.« 

Den  sidste  Efterretning  om  »Fortunetheatret«  er  et  saa- 
lydende  Avertissement  i  Mercarius  Politicus  for  14de  Februar 
1661 -):  »Skuespilhuset  Fortune^  beliggende  mellem  Whitecross- 
street  og  Golding-lahe,  i  Sognet  St.  Giles  Cripplegate,  med  dertil 
hørende  Grund  er  til  Leje  til  at  bygge  paa;  tre  og  tyve  Boliger 


1)  Opført  efter  Forfotterens  Død  paa  det   den  Gang   ny  Privattheater    •SaXt^bury 

CourU, 
*)  Fremdraget  af  Steevens  og  citeret  af  Malone,  Hist.  Acc.  p.  55  n.  5. 

med    Have  kan  indrettes  der,  og  en  Gade  kan  skæres   igen- 
nem til  bedre  Bekvemmelighed  for  Bygningerne«. 

I  dette  Aar  nedreves  altsaa  sandsynligvis  »Fortune«.  At 
det  kunde  give  Plads  til  treogtyve  Boliger  med  Have,  vidner 
om,  hvor  stort  et  Areal  det  maa  have  optaget. 


VIII. 

Theatrenes  Antal     »Røde  Okse*.     De  sidste  Theatre  •Cockpit'  eller  •Phoenix*  og 
•Salisbury  Court.*     Ooersigtsliste, 

Det  staar  endnu  tilbage  at  omtale  et  Par  enkelte  Theatre, 
hvis  Betydning  ikke  har  været  overvættes  stor,  og  hvis  Historie 
i  hvert  Fald  er  meget  lidet  kendt. 

Der  hersker  hyppigt  meget  overdrevne  Forestillinger  om 
Antallet  af  de  gamle  londonske  Theatre.  Nogle  Forfattere  har 
nævnet  indtil  treogtyve  samtidige  Skuespilhuse.  Misforstaaelsen 
er  delvis  fremkommet  ved,  at  man  ikke  har  lagt  Mærke  til,  at 
flere  Theatre  bærer  dobbelte  Navne.  Saaledes  har  der  været 
skrevet  en  Del  om  et  Theater  ved  Navn  »Paris  Garden«,  hvis 
Data  man  dog  ikke  har  kunnet  fastsætte.  »Paris  Garden« 
Theatret  er  imidlertid  ikke  andet  end  »Svanen«,  der  laa  paa 
den  Lystgrund  syd  for  Temsen,  som  kaldtes  for  »Paris  Garden«. 
Ligeledes  er,  som  vi  have  set,  »HaabeU  det  ombyggede  '»Bear- 
Garden*,  som  endnu  hyppigt  efter  Ombyggelsen  kaldes  ved 
dette  sidste  Navn.  Et  senere  Theater  kaldes  afvekslende  Cockpit 
og  Phoenix,  og  det  i  1629  byggede  Salisbury  Court  benævnes 
ogsaa  Whitefriars^). 

1)  I  en  Sidenote  i  Dedikationsbrevet  til  sin  Histriomastix  (1633)  kalder  William 
Prynnc  »et  nylig  oprettet  Theater«  —  som  var  Salisbury  Court  —  for  White 
Firiers  Ptayhouse. 

Paa  det  Tidspunkt,  da  Shakespeare  fremtraadte  i  Theater- 
verdenen,  det  vil  sige  ca.  1590,  eksisterede  der  i  Virkeligheden 
højst  tre  egentlige  Skuespilhuse,  nemlig  Theatret,  Tæppet  og 
Newington  Butts;  og  om  det  sidste  var  et  rigtigt  Thea  ter,  er 
endda  tvivlsomt.  Snarere  var  det  vistnok  en  Kroscene,  som 
Cross  Key  s  og  Red  BuII,  paa  hvilke  der  samtidig  spilledes. 

Ti  Aar  senere,  ca.  1600,  ere  »Theatret«  og  »Newington« 
forsvundne,  men  fem  andre  komne  til,  nemlig  »floscn«,  Black- 
friars^y  ^Glohe^y  »Svanen«  og  »Fortune^;  ialt  altsaa  seks  Theatre. 
Muligt  er  paa  dette  Tidspunkt  ogsaa  »Red  Bull«  (»Røde  Okse«) 
omdannet  til  et  rigtigt  Skuespilhus;  i  hvert  Fald  spiller  fra 
omtrent  dette  Tidspunkt  (ca.  1599)  det  saakaldte  *Queens  Revek^ 
Selskab  afvekslende  paa  denne  Scene  og  paa  »Tæppet«. 

Om  »Red  Bull«  Theatrets  Historie  er  ikke  stort  at  melde. 
Det  laa  i  St.  John's  Gade,  Clerkenwell,  formodenlig  tæt  udenfor 
St.  John's  Port.  I  1633  omtaler  William  Prynne  det  i  sin 
His/riomas/ix  som  »nylig  ombygget  og  forstørret«  %  et  Bevis  paa 
dets  voksende  Popularitet.  Om  denne  Popularitet  findes  ogsaa 
andre  Vidnesbyrd,  men  rigtignok  samtidig  om  den  lave  Art  af 
Forlystelser,  som  der  bødes  paa  i  dette  Skuespilhus.  Saaledes 
i  et  lille  beundrende  Digt,  som  Thomas  Carew^)  i  1630  skrev 
til  Davenant  i  Anledning  af  dennes  »udmærkede  Stykke  »Den 
ærlige  Italiener««,  hvor  Carew  klager  over  Publikums  slette 
Smag  og  de  daarlige  støjende  Skuespillere.  »Nu  er  det  Larm, 
som  er  det  fremherskende,  og  den  regnes  for  en  aandssløv 
Person,  som  ikke  slider  sin  Mund  op  med  Skrig  .  .  .  Dine 
dristige  Indfald,  Hjærneudbrud  klædte  i  poetiske  Flammer, 
tager  de  som  frække  og  ugudelige  Kunstgreb;  for  de  vil  stadig 
foragte,  hvad  der  overgaar  den  Tankeflugt,  der  findes  i  ^Røde 
Okse<f>  og  ^Cockpit*.  Saaledes  er  de  Folk,  der  flokkes  i  tætte 
Skarer  til  den  usle  Scene,  hvor  ikke  en  Tunge   af  hele  det 

>)  Histriom.     Epistle  Dedicatory. 

^)  En  Literat  og  Versemager,  Ven  med  Davenant  og  John  Suckling;  død  c.  1639. 

umelodiske  Kobbel  kan  gentage  en  Linie  med  fornuftig  Mening 
i ;  men  de  faar  den  Kost,  de  fortjener.  Medens  det  rette  Kuld 
af  Skuespillere,  som  alene  holder  naturligt,  uoverdrevent  Spil  i 
Ære,  maa  se  deres  Bænke  staa  tomme,  selv  om  de  fremsiger 
den  slebne  Beaumonts  eller  store  Jonsons  Vers^).« 

Med  dette  rette  Kuld  af  Skuespillere  mener  Carew  »Kongens 
Mænd«,  der,  som  vi  ved, 
paa  denne  Tid  spillede 
paa  »Globe«  og  »Black- 
friars«  ;  Davenants  Styk- 
ke »den  ærlige  Itali- 
ener« opførtes  nemlig 
paa  denne  sidste  Scene. 

»Røde  Okse«  var  et 
af  de  faa  Skuespilhuse, 
som  overlevede  Borger- 
krigen og  Republikken. 
Endog  under  selve  Crom- 
wells  Regimente,  hvor 
alle  Skuespil  var  for- 
budte, synes  det  at  have 
været  benyttet  til  Smug- 
forestillinger. Og  efter 
Restaurationen  var  det 
det    første     Sted,    hvor 

ynkelige  og  fattige  Rester  Fig.  7.     Det  indre  af  Xheatret  *Røde  Okse«. 

af  de  en  Gang  saa  stolte 

og   velhavende   Trupper   samledes    under  Ledelse   af  en    vis 

RhodeSy  der  tidligere  var  Suflør  ved  »Blackfriars«. 

Men   usselt  og  fattigt  gik  det  disse  stakkels  Mænd.     Den 
bekendte  Admiralitetssekretær  og  Theatergænger  Samuel  PepySy 


1)  Digtet  er  første  Gang  fremdraget  af  Malone,  Hist.  Acc.  p.  71   n.  7. 

hyis  Dagbog  er  en  af  Hovedkilderne  for  Restaurationstidens 
Theaterhistorie,  fortaeller  om  et  Besøg,  han  den  23de  Marts  1661 
aflagde  her,  følgende :  »I  »Røde  Okse«,  hvor  jeg  ikke  havde  været, 
siden  Skuespil  blev  tilladt  igen;  op  tilPaaklædningsværelseme; 
besynderlig  er  den  Forvirring  og  Uorden,  som  er  blandt  dem, 
naar  de  klæder  sig  paa,  i  Særdeleshed  her,  hvor  Klæderne  er 
meget  fattige  og  Skuespillerne  kun  simple  Fyre.  Til  sidst  ned 
i  Parterret,  hvor  jeg  tror,  der  ikke  var  mere  end  ti  foruden 
mig  selv,  og  ikke  hundrede  i  hele  Huset.  Og  Stykket,  som 
hed  »A/r«  Lost  by  Last*  ^),  blev  tarveligt  givet  og  med  lige  saa 
megen  Uorden.  Blandt  andet,  i  Musikrummet  sang  Drengen, 
som  skulde  synge  en  Sang,  ikke  rigtigt,  og  hans  Lærer  faldt 
da  over  ham,  saaledes  at  hele  Huset  kom  i  Oprør«*). 

Endnu  i  1663  eksisterede  det  gamle  Theater,  men  det  var 
da  ganske  forladt  at  dømme  efter  en  Replik  i  Davenants  Stykke 
»Theater  til  Leje«,  hvor  det  siges,  at  »det  ikke  har  andre  Lejere 
end  Edderkopperne.« 

Senere  hører  vi,  mig  bekendt,  ikke  mere  om  »Røde  Okse<s 
Skæbne. 

Om  det  sammen  med  »fied  Bulh  nævnte  *Cockpit€  er 
Efterretningerne  ogsaa  kun  sparsomme.  Som  Navnet  angiver, 
var  det  oprindeligt  et  Lokale,  der  benyttedes  til  Hanekampe. 
Men  naar  det  ombyggedes  til  rigtigt  Theater,  er  ikke  oplyst 
nærmere,  end  at  Camden  i  sine  »Jakob  Ts  Aarbøger«  i  1617 
omtaler  det  som  nylig  opført  (nuper  erectum)  ^).  I  Stows  »Krønike« 
for  samme  Aar  omtales  det  som  »et  nyt  Skuespilhus«. 

I  dette  Aar,  paa  Fastelavnstirsdag,  blev  det  nemlig  stormet 
og  plyndret  af  de  Londoner  Læredrenge,  der  satte  Ild  paa  det, 
saa  det  nedbrændte.     »Cockpit«  stod  ikke  i  noget  godt  Ry  og 


1)  Af  William    Rowley.    Det  var  i   1661  et  gammelt  Stykke,    saasom  det   spil- 
ledes paa  »Cockpitc  første  Gang  ca.  1622. 
<)  Diary  and  Coirespondence  of  Samuel  Pepys,  ed.  Rich.  Lord  Braybrooke,  I.  201. 
«)  Se  Collier:  Hist.  of  Engl.  Dram.  Poetry  III,  136. 

det  Kvarter,  hvori  det  laa,  Drurg  Lane,  heller  ikk 
i  det  hele  ikke  ualmindeligt,  at  der  uden  om  The! 
lede  sig  en  Del  Værtshuse  af  mer  eller  mindre  slet 
det  løse  Parterrepublikum  søgte  hen  efter  Forestil 
saadanne  berygtede  Huse  ansaa  Datidens  Læredre 
at  have  en  Art  Privilegium  paa  at  storme  ved  Fas 
hvor  de  var  frigivne  og  havde  Lov  at  spille  op. 

Om  de  nu  har  taget  fejl  og  er  gaaet  løs  pa: 
Stedet  for  et  af  de  nærliggende  Jomfruhuse,  elle 
Cockpittheatret  virkelig  var  saa  ilde  anskreven,  at  i 
tjente  bedre  Navn  end  det,  Zolas  Theaterdirektør  i » 
sit,  er  ikke  godt  at  sige. 

Skulde  vi  tro  den  gamle  Theaterhader,  Puritam 
paa  hans  Ord,  var  Skuespilhusene  paa  hans  Tic 
bedre  end  deres  utugtige  Naboer.  Et  Steds  i  si 
Værk  Histriomastix  fortæller  han  først  om,  hvorled( 
hos  Grækerne  og  Romerne  tillige  var  Hjemsteder  f 
at  unge  Kvinder  her  ligefrem  oplærtes  til  de  oflfei 
»Hvor  vidt  denne  Skik  endnu  bestaar,«  fortsætter 
jeg  ikke  med  Bestemthed  afgøre;  dog  har  jeg  h 
Kilde,  at  vore  offentlige  Skøger  og  Tøjter,  efter  at  ! 
er  forbi,  lader  sig  prostituere  nær  ved  vore  Skues 
ikke  i  dem ;  at  vore  Theatre,  hvis  de  ikke  er  Utugt 
de  lettelig  kunde  være,  siden  mange  Skuespillere, 
taler  sandt,  er  almindelige  RufTere)  saa  er  de  d 
Søskendebørn,  eller  i  det  mindste  Naboer  til  dem: 
Cockpit  og  Drurg-lane;  *  Black f riars  TheatreU  og  Du 
^Røde  Okset  og  TurnbuHstreet ;  Globe  og  Bankside-Bo 

Skønt  vi  ganske  vist  ikke  kan  fæste  stor  '. 
gode  Prgnney  der  som  saa  mange  andre  »Hellige« 
Svaghed  at  fortabe  sig  formeget  i  Sladder  om  kønsl 


»)  W.  Pryonnc:  Histriomastix  or  tlie  Players  Scourge,  1633,  p. 

er  der  næppe  nogen  Tvivl  om,  at  »Cockpit c  ikke  var  og  heller 
ikke  blev  noget  velanset  Theater.  Rimeligvis  efter  Ødelæggelsen 
i  1617  antog  det  Navnet  »P/ioenix«,  men  sædvanligvis  ses  det 
dog  benævnet  med  sit  oprindelige  Navn,  ligesom  det  ikke 
lykkedes  det  gamle  i^Beargarden*  at  faa  Publikum  til  at  gaa 
ind  paa  det  finere  Navn  »Haabet«,  som  Henslowe  gav  det 
i  1614. 

Paa  »Cockpit«  eller  »Phoenix«  spillede  mest  »Dronningens 
Mænd«,  senere  under  Navn  af  »Beestons  Selskab«.  Det  ved- 
blev at  bestaa  efter  Restaurationen,  men  tabte  enhver  Betyd- 
ning, efter  at  det  nye  Drury  Lane  Theater,  det  saakaldte  Royal 
Theatre,  Drury  Lane,  —  der  ikke  laa  paa  samme  Grund  som 
»the  Cockpit«  —  i  Aaret  1663  blev  taget  i  Brug  af  Sir  William 
Davenant. 

Endnu  et  lille  Theater  —  det  sidste  som  blev  bygget  i 
denne  Periode  —  har  vi  et  Par  Ord  at  melde  om. 

Det  er  ovenfor  berørt,  at  » W/ii/e/riars«  og  ^Salisburg  Coad 
TheatreU  var  et  og  det  samme.  Dette  er  dog  saaledes  at  for- 
staa,  at  Salisbury  Court  Theatret,  der  byggedes  i  1629  tæt  ved 
det  gamle  Whitefriars  Kloster  eller  paa  dettes  Grund,  af  og  til 
benævntes  med  det  gamle  Klosternavn,  i  Lighed  med  »Black- 
friars«  Theatret,  der  dog  intet  andet  Navn  havde. 

Det  gamle  Whitefriars  Kloster,  som  Shakespeare  nævner 
i  sin  Richard  IIP),  eksisterede  ikke  mere  paa  Shakespeares 
Tid  som  saadant.  Det  havde  givet  Plads  for  en  Del  prægtige 
Boliger  for  Adelsmænd  og  andre  velhavende  Folk.  Men  det 
gamle  forfaldne  Refektorium  benyttedes  af  og  til  —  vist  ikke 
ofte  —  til  Theaterforestillinger.  Jeg  skulde  næsten  formode, 
at  da  »Kongens  Tjenere«  i  1608  fordrev  »Dronningens  Børn« 


1)  Glotter:  Tag  Baaren  op. 

ÅdeUmand:  Til  Chertsey,  Eders  Naade? 

Glotter-.  Nej,  til  Whitefiiars;  vent  der  til  jeg  kommer. 

Rich.  m.  I,. 

fra  »Blackfriars«  ^),  disse  sidste  da  gik  Whitefriars  gamle  Spisesal 
og  forsøgte  Lykken  der.  I  alt  Fald  spillede  Nath,  Field  — 
Hovedskuespilleren  blandt  »Dronningens  Børn«  —  sit  Stykke 
»Kvinden  er  en  Vejrhane«,  her  omkring  eller  snarest  før  1610. 
Og  før  denne  Tid  hører  vi  ikke  om  Forestillinger  i  »White- 
friars«. 

Til    nnsfpA    etfe.niWsfi    Thpatpr    pr   Hpnnp    Kinstersal    vistnok 

Court  og  gaa  til  det  mindre  ansete  >Fortune€^  medens  »Prins 
Charles'  Mænd«  rykkede  ind  i  det  ny  lille  Theater  og  straks 
fik  en  Sukces  i  Marmions  første,  morsomme  Komedie  »Hollands 
Lejr«.  Ogsaa  Rich,  Brome  skrev  for  »Salisbury  Court«,  idet 
hans  »Antipoder«  opførtes  der  1638  af  Dronningens  Mænd. 

I  det  hele  var  det  lille  Theater,  om  hvis  Ydre  eller  Indre 
vi  ellers  intet  ved,  uden  at  det,  ligesom  »Cockpit«,  var  et  privaty 
altsaa  lukket  og  overdækket  Tkeater,  godt  anset  og  kan  vel  i 
Rangforordning  sættes  efter  »Blackfriars«  og  »Globe«. 

Det  overlevede  Republikkens  Tid,  og  der  spilledes  paa  det 
efter  Restaurationen,  men  det  kaldtes  da  »Theatret  i  Dorset 
Court« 

OVERSIGTSLISTE 

OVER 

DE  LONDONSKE  THEATRE  MELLEM  1576  OG  1642 


„Theatret" 

Bygget:  1576;  nedrevet:  1598;  Ejer:  Burbage; 
Selskab :  Lord  Kammerherrens ;  Beliggenhed : 
Shoreditch,  nordøstlige  London;  offenligt Theater. 

„Tæppet" 

Bygget:  1576  ell.  1577;  Nedrivningstid  ukendt; 
Ejer:  ukendt;  Selskab:  Lord  Kammerherrens, 
senere  Dronningens  og  Prinsens;  Beliggenhed: 
Shoreditch;  offentligt  Theater. 

,^ewiiigtoii 
Bntts" 

Bygnings- og  Nedrivningstid  ukendt;  Ejer:  Hens- 
lowe;  Selskab:  Lord  Admiralens;  Beliggenhed: 
Newington  (Lambeth),  Sydsiden  af  London,  højre 
Temsbred;  offenligt  Theater(?). 

„Rosen" 

Bygget:  1592;  Nedrivningstid  ukendt;  Ejer: 
Henslowe;  Selskab:  Lord  Admiralens;  Beliggen- 
hed: Bankside,  Sydbredden  af  Temsen;  offentligt 
Theater. 

„Blackfriars" 

Bygget:  1596;  nedrevet:  1647(?);  Ejer:  J.  Bur- 
bage og  Arvinger;  Selskab:  Kapelbørnene,  fra 
1608  Kongens;  Beliggenhed:  nuværende  Queen 
Victoria  Street,  City;  privat  Theater. 

„Svanen"  eller 
,  J^aris  Garden" 

Bygget:  ca.  1596(?);  Nedrivningstid  ukendt;  Ejer : 
Francis  Langley;  Selskab:  ukendt;  Beliggenhed: 
Paris  Garden,  Bankside;  offenligt  Theater. 

„Globe" 

Bygget:  1598;  brændt  1613;  genopbygget  1614; 
nedrevet  1644;  Ejer:  Brødrene  Burbage;  Selskab: 
Kongens;  Beliggenhed:  Bankside,  nær  St.  Savl- 
ours;  offenligt  Theater. 

„Fortime" 

Bygget:  1599;  brændt  1621 ;  genopbygget  1622(?); 
nedrevet  ca.  1661;  Ejer:  Henslowe  og  AUeyn; 
Selskab:  Lord  Admiralens  (Prinsens,  Fortunes); 
Beliggenhed:  Golden  Lane,  Middlesex;  offenligt 
Theater. 

„Røde  Okse" 

Bygget:  ca.  1599(?);  ombygget:  ca.  1630(?);  ned- 
revet:  ca.  1663(?);  Ejer:  ukendt;  Selskab :  Dron- 
ningens (Prinsens,  Bull  Company);  Beliggenhed: 
St.  John  Street,  Clerkenwell;  privat  Theater. 

„Haabet"  eller 
,,BJørnegaardeii" 

Bygget  (som  Theater) :  1 6 1 3 ;  nedrevet :  ca.  1 644(?; ; 
Ejer:  Henslowe  og  Alleyn;  Selskab:  Lady  Elisa- 
beths; Beliggenhed:  Bankside;  offenligt  Theater. 

„Cockpit"  eller 
,J^hoeiiix" 

Bygget:  ca.  1615(?);  nedrevet:  efter  1663;  Ejer: 
ukendt;  Selskab:  Lady  Elisabeths  (Dronningens, 
Beeston'sboys);  Beliggenhed:  Drury  Lane;  privat 
Theater. 

„SalisburyCourt" 

eller; 

„WUtefriars" 

Bygget:  1629;  nedrevet:  ?  efter  Bestaurationen; 
Ejer:  ukendt;  Selskab:  Bevels  Children  og  Prin- 
sens; Beliggenhed:  Salisbury  Court  (ved  Fleet 
Street);  privat  Theater. 

ALMINDELIGE  THEATERFORHOLD. 
I. 

Forestlttingstiden,    Plakater.    Taylors  Rlm-Yæddékamp.    Billetpriser  og  Billetkassereren. 
Forestillingsindtcegt  og  Hoffets  Betaling,     Hvad  Theatrene  rummede. 

Naar  Trompetfanfarerne  skingrede  ud  over  Londons  Tage, 
og  de  brogede  Silkeflag  hejstes  paa  Masterne  oppe  paa  de 
sinaa,  kvistagtige  Taarne,  der  ragede  op  over  Theatrenes  Ring- 
mure, hvor  de  mangehaande  Skilter:  Svanen,  Atlas  med  Ver- 
denskuglen,  Lykkegudmden  o.  s.  v.  smældede  for  Vinden,  saa 
betød  det,  at  Forestillingen  inde  skulde  tage  sin  Begyndelse, 
og  Theatergængere  skyndte  sig  at  blive  færdige  med  deres 
Middagsmad  for  at  sikre  sig  en  god  Plads  i  Tide. 

I  de  ældste  Dage,  da  Theaterlysten  var  i  sin  hidsigste 
Opvækst  og  Theatrene  endnu  kun  faa,  var  det  end  ikke  ual- 
mindeligt, at  man  forsømte  sin  Middag  og  indtog  sin  Plads 
længe  før  Forestillingens  Begyndelse,  hvor  man  saa  sad  taal- 
modigt  og  ventede,  og  hilste  ærbødigt  paa  de  halvpaaklædte 
Skuespillere,  som  kom  og  kiggede  ud  mellem  Scenens  Bag- 
grundsdraperier  for  at  passe  paa,  om  Huset  fyldtes^). 


»For  they  to  theatres  were  pleased  to  come, 
Ere  they  had  din*d,  to  take  up  the  best  room; 
There  sat  on  benches  not  adom'd  with  mats, 
And  graciously  did  vail  their  high-crown'd  hats 
To  evcry  half-dressed  player,  as  he  still 
Through  hangings  peep'd  to  see  the  galleries  fill«. 


Davenant:     The  Unfortunate  Lovers,  Prologen 
cit.  af  Malone.  Engl.  St.  p.  157,  n.  9. 

Man  besørgede  sine  Forretninger  tidligt  paa  Dagen  — 
Børstiden  var  saaledes  Kl.  11  —  og  spiste  til  Middag  Kl.  12. 
Theatertiden  var  da  sikkert  mellem  et  og  to.  Men  det  var 
endnu  i  de  gode  gamle  Tider,  ved  det  sekstende  Aarhundredes 
Slutning.  Man  hører  snart  om  den  omsiggribende  Moder- 
nisme, der  lader  det  blive  fashion  at  spise  til  Middag  saa  sent 
som  Kl.  2  ^),  og  Theatret,  der  altid  har  været  afhængigt  af  Folks 
Spisetider,  maa  udsætte  Forestillingens  Begyndelse  til  Kl.  3. 
Men  senere  blev  den  heller  næppe  i  den  shakespeareske  Tid. 

Det  blev  ogsaa  Mode,  i  Stedet  for  selv  at  sikre  sig  sin 
Plads  i  Tide,  at  sende  sin  Tjener  hen  og  holde  den  aaben, 
naar  noget  særligt,  som  en  ny  Forestilling,  var  paa  Færde. 
Ellers  var  det  nok  saa  fint  at  vække  en  Smule  Opsigt  ved  at 
komme  drivende,  efter  at  Stykket  var  begyndt 

Man  spillede  i  Theatrenes  første  Tid  hver  Dag,  ogsaa  om 
Søndagen,  blot  ikke  i  Kirketiden,  og  saaledes  vedblev  man  at 
gøre  i  Dronning  Elisabeths  Regeringstid  til  største  Forargelse 
,for  Puritanerne,  der  endog  maatte  finde  sig  i,  at  selve  Rigets 
Overhoved  fandt  det  meget  godt  foreneligt  med  sin  kristelige 
Majestæt  at  overvære  Skuespil  paa  Helligdagen.  Et  Forbud 
fra  Lord  Mayoren  i  1580  blev  ikke  overholdt.  Under  Jakob  I. 
blev  offentlige  Forestillinger  om  Søndagen  dog  forbudt  ved  en 
Parlamentsakt,  men  Hoffet  overholdt  ikke  denne  Forordning, 
og  Kong  Jakob  bivaanede  gladelig  baade  Skuespil  og  de  af 
ham  saa  yndede  »Maskere  saavel  Hellig  som  Søgn*). 

Skønt  der  ingen  Dagspresse  eksisterede  paa  Shakespeares 
Tid,  havde  Publikum  do^  ikke  synderligt  Besvær  med  at  skaffe 
sig  at  vide,  hvad  der  opførtes  paa  Theatrene.    »Vanddigteren« 


i)  Dekker:  the  GulVs  Horn-book,  1609. 

9)  Nutildags  er  alle  SøndagsforesUIlinger  som  bekendt  absolut  undertrykte  i 
England.  Indtil  for  faa  Aar  tilbage  var  endog  offentlige  Samlinger  og  Galle- 
rier lukkede  om  Helligdagen. 

Taylor  fortæller  i  et  af  sine  humoristiske  Skrifter  *)  en  lille 
Anekdote  om  Skuespilleren  Field,  som  tydeligt  viser  os  dette: 
»Master  Field«,  skriver  han,  »Skuespilleren  red  en  Dag  op  ad 
Fleetstreet  i  stærkt  Trav,  da  en  Herre  raabte  ham  an  og  spurgte 
ham,  hvilket  Stykke  der  spilledes  den  Dag.  Han,  der  blev 
vred  over  at  blive  stanset  af  et  saa  ubetydeligt  Spørgsmaal, 
svarede,  at  han  kunde  se,  hvad  der  blev  spillet,  paa  hver 
Post  [upon  euery  poste  o:  paa  hver  Stolpe,  hver  »Plakatsøjle«]. 
Jeg  beder  meget  om  Forladelse,  sagde  han,  jeg  tog  Dem  for 
Posten  [poste  o:  Postillon,  Postrytter];  De  i-ed  saa  hurtigt«. 

Dette  var  altsaa  Brugen.  Man  slog  trykte  Plakater  op  paa 
Gadestolper*)  —  ganske  som  nu  —  hvor  Stykkets  Navn,  men 
ikke  Forfatterens  og  heller  ikke  Skuespillernes,  bekendtgjordes. 
Den  ovenfor  citerede  »Vanddigter«  forsyner  os  andensteds  og- 
saa  med  Oplysninger  om,  hvormange  Plakater  der  sædvanlig 
tryktes. 

Han  havde  nemlig  en  Gang  —  det  var  i  1614  —  udfor- 
dret »Rimeren«  William  Pennor  til  en  Væddekamp  i  improvi- 
seret Rimekunst.  Kampen  skulde  staa  i  »Hopetheatret«;  men 
den  trædske  Rimsmed  Fennor  lod  Vanddigteren  i  Stikken  og 
udeblev  ganske  paa  Forestillingsdagen.  Sagen  vakte  en  Del 
Opsigt,  og  Taylor  skrev  en  harmfnysende,  versificeret  Piece*) 
om  den  Spe,  han  havde  lidt.  I  Forordet  hedder  det:  »Det 
skal  derfor  vides  af  alle  Mennesker,  at  jeg,  John  Taylor^  Færge- 
mand, var  kommen  overens  med  William  Fennor  (som  anmas- 
sende og  falskelig  betitler  sig  »Hans  Majestæt  Kongens  Rim- 


1}  John  Taylor:  Wit  and  Mirth;  Anekdoten  kaldes  >a  Quiblet', 
*)  They  use  to  set  up  their  billes  upon  posts  some  certaine  days  before.  to  ad- 
monish  the  people  to  make  resort  to  their  theatres,  tliat  they  may  thereby 
be  the  better  fumished,  and  the  people  prepared  to  fill  their  purses  with 
their  treasures«.  —  John  Northbrook:  Treatise  against  Idlenes^  uaine  Plages 
and  Inltrludes, 
■)  Taylor's  Revenge,  or  the  Rimer  William  Fennor  flrkt,  ferrited,  and  flnely 
fetcht  over  the  coales.  -  Taylor's  »Works«  1630  p.  142  ff. 

digter«)  at  han  skulde  svare  mig  i  en  Prøve  i  Vid,  sidste  7de 
Oktober  1614  paa  »Haabets«  Scene  paa  Banksiden,  og  be- 
meldte Fennor  fik  10  shillings  af  mig  i  Haandpenge  for  at 
komme  og  møde  mig,  hvorpaa  jeg  lod  trykke  1000  Plakater, 
og  gjorde  mit  Navn  bekendt  paa  1000  Maader  og  flere,  for  at 
give  mine  Venner  Underretning  om  denne  Bear  Garden  Ban- 
ket paa  lækre  Aandfuldheder;  og  da  den  Dag  kom,  paa  hvil- 
ken Forestillingen  skulde  have  fundet  Sted,  og  Huset  var  fyldt 
med  et  anseligt  Publikum,  som  havde  givet  ualmindelig  mange 
Penge  ud:  saa  løb  den  Asensdriver  sin  Vej  og  lod  mig  staa 
som  en  Nar  midt  iblandt  tusinde  af  kritiske  Dommere,  hvor 
jeg  blev  tænkt  ilde  om  af  mine  Venner,  forhaanet  af  mine 
Fjender  og  kort  sagt  i  større  Forlegenhed  end  den  blinde 
Bjørn  1)  midt  i  al  dens  Piskeskum.  Foruden  tyve  Pund  i  Penge 
mistede  jeg  min  Reputation  blandt  mange  og  vandt  Vanære  i 
Stedet  for  mine  bedre  Forventninger«. 

Vi  se  altsaa  heraf,  at  tusind  Plakater  tryktes  og  opsloges,  ialt 
Fald  ved  særlige  Lejligheder;  thi  ved  de  ordinære  Forestillinger 
synes  dette  Antal  at  være  uforholdsmæssig  stort'). 

Saa  vidt  mig  bekendt  er  ingen  af  Tidens  trykte  Plakater, 
mærkelig  nok,  bevaret  eller  dog  fundet  frem.  Derimod  findes 
en  haandskrevet  Plakat  til  en  Bjørnekamp,  formodentlig  alt- 
saa Manuskript  til  den  trykte,  iblandt  Dulwich  Collegiets  mange 
Skatte^).  Den  stammer  fra  Jakob  Ts  Tid,  og  som  det  eneste 
authentiske  Minde  om  Tidens  Theaterreklame  skal  den  have 
sin  Plads  her.     Dens  Form  er  saaledes: 

»I  Morgen,  Torsdag,  forevises  i  »Bjørnegaarden«  paa  Bank- 
siden en  stor  Væddekamp,  udført  af  Dyrefægterne  fra  Essex, 
som  har  udfordret  alle  Besøgende  uden  Undtagelse  til  at  sætte 


1)  Sml.  ovenfor  p.  47. 

3)  Vort  kgl.  Theater  trykker  nutildags  c.  150  Plakater  daglig.    Og    London   var 

næppe  saa  stor  som  København  er  nu. 
»)  Warners  Catalogue  etc.  p.  83.     (Ord.  236). 

5  Hunde  mod  en  enkelt  Bjørn  for  5  Pund,  og  ogsaa  at  hidse 
en  Tyr  til  Døde  imod  Væddemaal;  og  til  Eders  end  bedre  For- 
nøjelse skal  I  faa  den  fornøjelige  Leg  (sport)  med  Hesten  og 
Aben^),  samt  Piskning  af  den  blinde  Bjørn. 

Vivat  Rex!^ 

Til  de  rigtige  Komedieplakaters  Affattelse  kan  vi  ellers 
nogenlunde  slutte  os  fra  de  »langhalede«  Titler*),  som  Bog- 
trykkerne gav  Stykkerne,  saaledes  i  de  ældste  Kvartudgaver 
af  en  Del  af  Shakespeares  Dramaer.  Et  Par  Eksempler  vil 
vise  Stilen.     Henrik  IV  faar  saaledes  følgende  Titel: 

»Historien  om  Henrik  den  Fjerde;  med  Slaget  vedShrews- 
bury  mellem  Kongen  og  Lord  Henrik  Percy,  med  Tilnavnet 
Henrik,  Nordens  Hedspore.  Med  Sir  John  Falstaffe's  humo- 
ristiske Indfald.     Nylig  gennemset  af  W.  Shakespeare.    1598«. 

Købmanden  i  Venedig  sendes  ud  med  en  endnu  længere 
Anbefaling : 

»Den  højst  fortræffelige  Historie  om  Købmanden  i  Vene- 
dig. Med  Jøden  Shylocks  overordentlige  Grusomhed  mod  be- 
meldte Købmænd,  idet  han  skærer  nøjagtig  et  Pund  af  hans 
Kød,  og  Erhvervelsen  af  Portia  ved  Valget  af  tre  Skrin.  Som 
det  adskillige  Gange  har  været  spillet  af  Lord  Kammerherren 
hans  Tjenere.     Skrevet  af  William  Shakespeare.     1600«. 

Kong  Lear  kommer  til  at  se  saaledes  ud: 

»Mr.  William  Shakespeare  hans  Sande  Krønike  Historie 
om  Kong  Lear  og  hans  tre  Døtres  Liv  og  Død.  Med  Jarlen 
af  Glosters  Søn    og  Arving,   Edgars,  ulykkelige  Liv  og  hans 


o  Sml.  ovenfor  p.  46. 

*)  Saaledes  kalder  Thomas  Nash  disse  BogtrykkertiUer  i  Fortalen  til  sin  Pierce 
Pennitess.  Han  skriver  til  sin  Trykker:  »Skær  for  det  første  den  langhalede 
Titel  af,  og  lad  mig  ikke  paa  Forsiden  af  min  Bog  staa  og  holde  en  ked- 
sommelig Markskrigeroration  til  Læseren,  naar  der  inden  i  det  hele  ikke  er 
noget  rosværdigt«.  —  Nash:  Pierce  Penniless,  etc,  optrykt  for  the  Shake- 
speare Society,  1842,  p.  XIV. 

tungsindige  og  paatagne  Indfald  som  den  vanvittige  Tom :  Som 
det  spilledes  for  Hans  kgl.  Majestæt  i  Whitehall  paa  Set  Ste- 
fans Aften  i  Julehelligdagene.  Ved  Hans  Majestæts  Tjenere, 
som  sædvanlig  spiller  paa  »Globen«  paa  Banksiden.   1608«^). 

Nogen  Personliste  fandtes,  saa  lidt  som  Skuespillerne  Navne, 
ikke  paa  Plakaterne.  Den  Skik  at  nævne  de  Spillendes  Navne 
paa  Programmerne  tilhører  i  England  vistnok  først  det  18de 
Aarhundrede^). 

I  »EnSkærsommematsdrøm«  ser  vi  Shakespeare  selv  gøre 
Nar  af  de  latterlige  Theaterplakater,  naar  han  lader  Philostrat 
læse  op  om  »en  kort,  udførlig,  lystelig  Tragedie  om  ungen 
Pyramus  og  Jomfru  Thisbe«. 

Billetpriserne  til  Theatrene  var  heller  ikke  angivne  paa 
Plakaterne,  men  vi  er  af  forskellige  Ytringer  i  Tidens  Skuespil- 
litteratur ret  godt  underrettede  om  den  almindelige  Indgangs- 
betaling,  selv  om  vi  ikke  med  Nøjagtighed  kan  bestemme 
de  forskellige  Pladsers   Priser  i  de  forskellige  Theatre,  hvad 


1)  Disse  omstændelige  Programmer  gik  med  de  rejsende,  engelske  Trupper  til 
Tyskland  og  naaede  der  en  enestaaende  Højde  af  vidtløftig  Smagløshed.  Jeg 
finder  i  en  Gotha  Theaterkalender  fra  1783  følgende  Pragtblomst  af  en  Ham- 
letplakat: -Sandelig!  et  større  Skuespil  har  Landshut  endnu  ikke  set!  — 
Hvilke  Tanker!  Store,  rystende  og  uforlignelige.  Kun  én  Chakespear  [sic] 
har  der  været  i  Verden,  der  har  skrevet  saa  mesterligt  og  gjort  sig  ufor- 
glemmelig for  begge  Efterverdener[!].  Kun  en  Hamlet  kan  bringe  Tilskueren 
til  at  stivne,  lægger  hans  Hjærte  i  Presse  og  gøre  hans  Sanser  bekendt  med 
Evigheden.  Dette  Sørgespil  er  en  sand,  skrækkelig  Historie  fra  Danmark,  og 
gysende  indeslutter  den  Gengældelsesretten«.  Her  følger  en  Beretning  om  Ind- 
holdet; Stykket  ender  i  den  tyske  Form  med,  at  Hamlet  »bestiger  sin  ret- 
mæssige Trone«  .  .  .  >Hvor  skulde  der  gives  et  Menneske,  som  ikke  gerne 
vilde  se  og  beundre  Hamlet,  skænke  ham  sit  Besøg  og  sit  Bifald«.  —  Ved 
Siden  heraf  er  der  intet  mærkværdigt  i,  at  en  anden  berømt  Shakespearesk 
Tragedie  kaldes  paa  sin  tysk:  »Richard  der  dritlt,  oder  der  graustune  Pro- 
tecton,  eller  at  en  Hamletbearbejdelse  fra  17de  Aarhundrede  bærer  Navnet: 
»Der  bestrafte  Brudermord  oder  Prinz  Hamlet  aus  Dflnemark«. 

*)  J.  P.  Collier  anforer  rigtignok  en  Plakat  fta.  1663  med  fkildstændig  Person- 
liste og  Rollebesætning,  men  den  bør  vist  betragtes  med  største  Mistænk- 
somhed. 

der  da  iøvrigt  heller  ikke  vilde  være  af  nogen  betydelig  In- 
teresse. 

Saa  vidt  man  kan  se  af  Billederne  af  Shakespearetidens 
Theatre,  har  der  kun  været  én  Indgang  paa  dem,  og  de  prak- 
tiske Theaterdirektører   har   vel    netop  indrettet  det  saaledes 

wkA/l      Pi*/>i[*c  cnf      fV\«*      ol      cimi-vlifi/vAVfk     OArftrraiT«/1lrocoav«irftrf  Ark      f\et     cfAi*Ck 

mod  at  tage  Kassen ;  og  han  har  ofte  med  de  ugudeligste  Eder 
lovet  ikke  at  røre  den.  Og  dog,  trods  sine  afskyelige  Eder, 
har  han  taget  Kassen,  og  mange  Gange  indkasseret  paa  en 
højst  samvittighedsløs  Maade,  hvorfor  vi  har  besluttet,  at  han 
aldrig  mere  skal  komme  til  Døren.  Dog  skal  han  for  Deres 
Skyld  faa  sin  Løn  for  at  gøre  nødvendig  Statisttjeneste  ^)  paa 
Scenen,  og  hvis  han  vil  fornøje  sig  selv  og  os  med  at  børste 
vore  Klæder,  naar  han  har  fri,  vil  vi  betale  ham  for  det  og- 
saa.  Jeg  beder,  send  os  et  Ord,  om  dette  Forslag  tilfredsstiler 
Dem;  hvad  ham  angaar,  da  ved  vi,  at  hans  Uredelighed  er 
saa  stor,  at  det  ikke  vil  tilfredsstille  ham. 

I  det  vi  heri  som  i  langt  vigtigere  Sager  erklærer  os  til 
Deres  Raadighed,  anbefaler  jeg  Dem  Gud  i  Vold. 

Deres  hengivne  og  ærbødige  Ven 
W.  Birde. 

Til  hans  kære  Ven,  Mr.  Alleyn,  giv  dette«*). 

For  et  enkelt  Theaters  Vedkommende  har  vi  ved  et  Til- 
fælde helt  nøjagtige  Oplysninger  om  den  stigende  Skala  i  Bil- 
letpriserne. Ben  Jonsons  Komedie,  »Bartholomæus  Markedet«, 
der  blev  opført  paa  »Haabet«  i  1614,  indledes  med  et  Forspil, 
der  udføres  af  forskellige  Theaterfunktionærer :  Scenevagten 
(the  stage  keeper),  Suffløren  (the  book-holder),  Skriveren,  og  i 
hvilket  Jonson  behandler  Publikum  med  en  udsøgt  og  skæ- 
rende Haan.  Han  afslutter  en  Slags  Kontrakt  med  Tilskuerne, 
hvori  det  bl.  a.  hedder:  »Det  vedtages  endvidere,  at  enhver 
Person  her  har  sin  eller  deres  fri  Vilje  til  at  dømme,  til  at 
finde  Behag  eller  Mishag  paa  deres  egen  Bekostning,  idet  For- 
fatteren nu  har  skilt  sig  ved  sin  Ret.     Det  skal  være  enhver 


) )  Det  er  allerede  tidligere  —  sml.  ovenfor  p.  6  —  bemserket,  at  Billetkassererne 
tillige  gjorde  T^jeneste  som  Statister. 

*)  Den  sidste  Linie  er  den  sædvanlige  Udskriflsforniel  paa  Datidens  Breve.  Ma- 
nuskriptet til  ovenstaaende  var  i  Shakespeareforskeren  Halliwell-Phillipps  Eje. 
Det  er  aftrykt  i  Colliers  »Alleyn  Pnpcrss  p.  32  f. 

Mand  tilladt  at  dømme  til  en  Værdi  af  seks  Pence^  tolv  Pence 
saa  og  for  atten  Pence,  to  Shillingy  en  halv  Krone^  efter  Prisen 
af  hans  Plads;  dog  bestandig  under  Forudsætning  af,  at  hans 
Plads  ikke  overgaar  hans  Forstand.  Og  hvis  han  betaler  for 
et  halvt  Dusin,  kan  han  ogsaa  kritisere  for  dem  alle,  dog  saa- 
ledes,  at  han  indestaar  for,  at  de  tier  stille.  Han  kan  gøre  en 
Indsats  for  sin  Kritik  her,  lige  som  man  sætter  ind  paa  Lod- 
der i  Lotteriet;  men  hvis  han  kun  kommer  seks  Pence  i 
Kassen  ved  Døren  og  vil  kritisere  for  en  Krone,  maa  det  sam- 
tidig anses  for  at  være  baade  meningsløst  og  uretfærdigt«^). 

Vi  ser  altsaa  heraf,  at  de  billigste  Pladser  kostede  6  Pence, 
de  dyreste  en  halv  Krone  o:  to  og  en  halv  Shillings.  Andre 
Steder  i  samtidige  Stykker  og  Piecer  bekræfter  Ben  Jonsons 
Udsagn;  alter  andre  melder  om  lavere  Priser  helt  ned  til  1 
Penny  Pladser.  Der  er  imidlertid  ingen  Grund  til  at  opholde 
sig  synderligt  ved  den  tilsyneladende  Uoverensstemmelse  i  Be- 
retningerne om  Billetpriserne.  Disse  har  naturligvis  den  Gang 
saa  lidt  som  nu  været  helt  stabile,  ikke  heller  ens  for  de  for- 
skellige Theatre.  Vi  ved  saaledes,  at  man  forhøjede  Priserne 
ved  Førsteforestillinger  til  det  dobbelte,  ja  undertiden  endog 
til  det  tredobbelte');  sandsynligvis  har  man  ogsaa  sat  Priserne 
ned  i  daarligere  Tider  eller  naar  tarveligere  Selskaber  optraadte. 
Der  er  ingen  Grund  til  at  tro,  at  f.  Eks.  »Jarlen  af  Sus- 
sex's Mænd«  har  kunnet  opnaa  de  samme  Priser  som  »Lord 
Chamberlains  Selskab«,  selv  om  de  spillede  paa  samme  Theater. 

I  det  væsentlige  tør  vi  imidlertid  godt  gaa  ud  fra,  at  den 


')  Ben  Jonson:  Bartholomew  Fair,  Forspil. 

<)  Dog  maaske  næppe  i  den  egentlige   shakespeareske  Tid.   I  en  Komedieprolog 
fra  1678  findes  følgende  Linier: 

>An  actress  in  a  cloud's  a  Strange  surprise, 
And  you  ne'er  pag'd  treble  prices  to  be  wise*. 

Der    findes    mange   Vidnesbyrd   om,   at   Priserne   forhøjedes  allerede    tidligt^ 
naar  noget  særligt  var  paa  Færde. 

Skala,  som  nævnes  hos  Ben  Jonson,  var  den  normale  for  de 
gode  Selskaber  og  i  det  hele  holdt  sig  saa  temmelig  uforandret 
fra  Theatrenes  Tid  og  indtil  Borgerkrigen  1642. 

Priserne  var  altsaa  ingenlunde  smaa,  naar  man  tager  i 
Betragtning,  at  man  for  at  faa  en  Værdi,  der  svarer  til  den 
nuværende,  maa  multiplicere  den  med  otte. 

En  god  Gennemsnitsindtægt  for  et  velbesøgt  Theater  synes 
£  20,  altsaa  c.  2800  Kr.  i  moderne  Mønt,  at  have  været.  Det 
var  den  Sum,  saa  vi,  som  John  Taylor  satte  til  paa  sin  mis- 
lykkede Forestilling  i  »Haabet«,  og  det  var  den  Sum,  som 
Dronningen  betalte  et  Skuespillerselskab  med,  naar  hun  be- 
stilte det  ud  til  sig  paa  en  Tid,  der  faldt  sammen  med  den 
sædvanlige  Theatertid. 

De  kongelige  Personer  besøgte  nemlig  ikke  Theatrene, 
men  Skuespillerne  engageredes  til  at  spille  paa  Slottene  og  fik 
deres  Honorar  derfor.  Almindeligvis  fandt  HofforestiUingenie 
Sted  om  Aftenen,  saaledes  at  de  ikke  kolliderede  med  de  ofTent- 
lige  Theaterforestillinger.  I  saa  Fald  betaltes  der  kun  £  10, 
som  altsaa  var  en  ren  Fortjeneste.  Beordredes  en  Trup  der- 
imod til  at  spille  ved  Middagstid,  fik  den  som  Erstatning  for 
den  tabte  Kasseindtægt  £  20. 

Regner  vi  Gennemsnitsprisen  for  Billetten  til  1  Shilling, 
faar  vi  det  Resultat,  at  et  godt  besat  Hus  ikke  samlede  mere 
end  c.  400  Mennesker,  et  Tal,  der  overrasker  ved  sin  Liden- 
hed, og  som  rigtignok  fjærner  sig  overordentligt  fra  de  Witts 
ovenfor  anføHe  Angivelse  af,  at  »Swan  Theatret«  skulde  kunne 
rumme  3000,  men  som  ikke  desto  mindre  synes  mig  at  maatte 
komme  Virkeligheden  nærmere  end  dette  sidste.  Thi  Thea- 
trene  var  vitterlig  alle  forholdsvis  smaa,  og  Scenen,  der  skød 
sig  saa  langt  frem,  optog  en  stor  Del  af,  hvad  vi  kalde  »Gul- 
vel« s  Pladser,  medens  et  Theater,  som  skal  rumme  3000  Men- 
nesker, maa  være  kolossalt  af  Omfang,  navnlig  naar  der  kun 

er    tre  Etager,  pg   en  Fjerdedel  af  Gulvet  er  optaget  af  Sce- 
nen ^). 

Man   kan  vistnok  trøstig  gaa  ud  fra,  at  udover  600  Men- 
nesker rummede  intet  Theater  paa  Shakespeares  Tid. 


II. 

Udgifter  før  og  nu.     Scenen  og  dens  Udstyr.     Tilskuere  paa  Scenen. 

Skønt  de  engelske  Theatre  den  Gang  altsaa  ikke  egnede 
sig  til  Massetilstrømninger  af  Folk,  var  de  dog  gennemgaaende 
en  særdeles  god  Forretning.     Udgifterne  var  nemlig  smaa. 

En  Mængde  af  de  Udgifter,  som  nu  tynger  en  Direktørs 
Budget  og  gør  Theaterdrift  til  i  alt  Fald  et  meget  risikabelt 
Foretagende,  var  Datidens  Theatre  fuldstændig  eller  delvis  M 
for.  Man  tænke  blot  paa  en  saadan  Udgiftspost  som  Belys- 
ningen, som  de  fleste  Theatre,  der  spillede  ved  Dag  og  i  aabne 
Rum  slet  ikke  kendte  til,  og  som  i  de  lukkede  Theatre  androg 
en  rent  forsvindende  Sum  i  Forhold  til  den  aflenlige  Byrde, 
som  Belysningsregningen  nu  er. 

For  ikke  at  tale  om  det  store,  komplicerede  Dekorations- 
og  Maskinerivæsen,  der  vel  er  den  moderne  dramatiske  Kunsts 
værste  Hemsko,  uhyre  kostbart,  som  det  altid  er,  uden  Illu- 
sionsvirkning,  som  det  for  det  meste  viser  sig,  hæsligt  og 
stilløst,  som  man  meget  hyppigt  ser  det.  Denne  Klods  om 
Benet  havde   de  gamle  engelske  Skuespillere  og  Theaterledere 


O  Til  Sammenligning  yener,  at  »det  kgl.  Theater«  i  København,  et  dog  ret  om- 
fangsrigt Hus  og  bygget  specielt  med  stor  Opera  og  Ballet  for  Øje,  kun 
rummer  c.  1600  Personer. 

ikke  at  trække  om  med,  og  de  sparede  derved  en  Mængde  Tid 
og  en  Mængde  Penge. 

Det  var  ikke,  fordi  det  kostbare  sceniske  Udstyr  den  Gang 
var  helt  ukendt  i  England.  Ved  HoflFesterne  anvendte  man 
uhyre  Summer  paa  det  fra  Italien  og  Frankrig  indførte  De- 
korationsvæsen,  som  Inigo  Jones,  Ben  Jonsons  Medarbejder 
og  senere  bitre  Fjende^),  forestod.  Men  Theaterlederne  ræ- 
sonnerede med  Rette  som  saa,  at  et  Publikum,  der  gav  Six- 
pence eller  en  Shilling  for  at  høre  et  Skuespil,  ikke  kunde 
fordre,  at  der  skulde  ofres  Tusinder  alene  paa  et  Udstyr,  som 
maaske  efter  faa  Opførelser  var  ubrugeligt.  Og  de  sparede 
derved  fornuftigvis  en  Mængde  Penge. 

Men  desforuden  sparede  de  overordentligt  i  Tid.  Ingen 
udenforstaaende  gør  sig  vist  rigtig  klart,  hvilken  uforholds- 
mæssig Mængde  Tid,  Besvær  og  Bryderi,  der  ofres  paa  de 
moderne  Sceneudstyr,  med  et  Resultat,  der  dog  oftest  mangler 
kunstnerisk  Adel  og  Stil.  Og  det  maanedlange  Slid  anvendes 
kun  altfor  hyppigt  paa  Skuespil,  der  ikke  opføres  mere  end 
nogle  faa  Gange.  Dog  selv  om  Dekorationsvæsenet  i  ydre  Hen- 
seende kommer  til  sin  Ret  og  svarer  Regning,  ved  at  Stykket 
gaar  et  passende  Antal  Gange,  taber,  man  dog  Tid  paa  anden 
Maade  ved  Nutidens  Udstyrsmetode. 

Et  stort,  shakespearesk  Drama,  opført  i  moderne  Smag 
med  mange,  vekslende  Dekorationer,  hvor  alle  Theatrels  Ma- 
lere, Snedkere,  Smedde,  Tapetserere  og  Maskinfolk  har  ned- 
lagt deres  bedste  Arbejde  for  at  gøre  de  sceniske  Billeder  saa 
illusionsvækkende  som  muligt,  vil  ikke  i  sin  oprindelige  Skik- 


>)  Uvenskabet  mellem  Inigo  Jones  og  Ben  Jonson  skrev  sig  for  en  Del  fra,  at 
Jones  fordrede  at  staa  først  paa  Titelbladet  som  Forfktter  til  de  »Maskespil« 
af  B.  Jonson,  som  han  havde  udstyret  og  lavet  Maskineri  til.  Det  bebrej- 
dedes Ben  Jonson,  at  han  skulde  have  sagt  om  Inigo  J.,  at  han  var  et  Fe. 
»Det  har  jeg  aldrig  sagt«,  erklærede  Jonson  bestemt,  »men  Jeg  har  sagt,  at 
han  var  en  Ærke-Slyngel,  og  det  staar  Jeg  ved«.  Ben  Jonson's  Conversations 
With  Drummond.  —  Lond.  1842,  p.  31. 

kelse  kunne  spilles  inden  for  et  rimeligt  Tidsrum.  Man  maa 
altsaa  skride  til  at  beskære  de  gamle  Stykker  og  det  saa  radi- 
kalt, at  det  ikke  kan  undgaas,  at  meget  godt  og  væsentligt 
gaar  tabt^).  I  Shakespeares  egen  Tid  derimod  spilledes  hans 
og  hans  Fællers  Stykker  helt  igennem  og  uden  Spring  paa  to 
til  tre  Timer  —  den  den  Gang  sædvanlige  Varighed  for  hvad 
vi  kalde  et  Helaftensstykke.  Man  havde  det  Held,  at  Tidens 
Pubhkum  kunde  glæde  sig  alene  ved  at  høre  skønne  og  vit- 
tige Ord  godt  og  morsomt  sagte,  og  at  det  ikke  krævede,  at 
Skuespillerne  skulde  være  maleriske  »Forgrundslømler«  i  De- 
korationsmalerens og  Maskinmesterens  Scenebilleder. 

Jeg  har  andensteds^)  givet  en  sammenhængende  Fremstil- 
ling af  den  materielle  Scenes  Udvikling  fra  Middelalder  til 
Renaissance  og  vist,  at  den  engelske  Scene  ikke  i  det  væsent- 
lige er  forskellig  fra  det  øvrige  komediespillende  Europas  simple 
Tribunescene,  skønt  dens  Tilskuerplads  og  Theatrets  ydre  Form 
viser  adskillige  Ejendommeligheder.  Det  turde  vel  derfor  være 
overflødigt  her  detailleret  at  gentage,  hvad  der  alt  foreligger 
trykt  paa  Dansk. 

Den  gammel-engelske  Scenes  Indretning  frembyder  i  Vir- 
keligheden ingenspmhelst  Uklarhed.  Naar  man  desuagtet  finder 
saa    mange    forvirrede  og  fejlagtige   Fremstillinger  rundt  om, 


>)  At  der  overhovedet  stryges  i  Shakespeares  og  andre  Klassikeres  Arbejder,  deri 
ser  Jeg  ingen  Helligbrøde.  Man  erindrer  Ben  Jonsons  Ord:  »Skuespillerne 
har  ofte  nævnet  det  som  en  Ære  for  Shakespeare,  at,  hvad  som  helst 
han  skrev,  havde  han  aldrig  strøget  en  Linie  ud  i  sine  Skrifter.  Mit  Svar 
var,  jeg  vilde  ønske,  han  havde  strøget  tusinde;  —  hvilket  de  fandt  var  ond- 
skabsfuld Tale.  Jeg  havde  ikke  fortalt  Efterverdenen  dette,  undtagen  for  at 
vise  deres  Uvidenhed,  som  valgte  hin  Lejlighed  til  at  rose  deres  Ven  netop 
i  det,  hvori  han  mest  fejlede;  og  ikke  for  at  retfærdiggøre  min  egen  Oprig- 
tighed, —  thi  jeg  holdt  af  Manden  og  ærer  hans  Minde,  paa  denne  Side  Afguds- 
dyrkelse, saa  godt  som  nogen«.  —  B.  Jonson's  •Timber  or  Discoueries*  1641, 
aftrykt  af  Halliwell-Philiipps  »Outi«,  p.  649.  Den  som  ikke  kan  se  Pletterne 
hos  Shakespeare,  kan  let  mistænkes  for  heller  ikke  tilftilde  at  kunne  maale 
de  højeste  kunstneriske  Tinder,  hvortil  den  vidunderlige  Digter  er  naaet. 

<)  Se  min  »Skuespilkunst  i  Middelalder  og  Renaissance«,  pp.  49—81  og  308-340. 


Digitized  by 


Google 


110 

selv  i  de  nyeste  Shakespeareværker,  maa  Aarsagen  vel  søges 
i,  at  Hovedvægtet!  i  disse  Værker  som  oftest  lægges  paa  den 
æsthetiske  Værdsættelse  af  Tidens  Skuespillitteratur,  medens 
den  theaterarkæologiske  Side  forsømmes,  saaledes,  at  den  ene 
Skribent  efter  den  anden  afskriver  de  Theorier,  som  var  gængse 
for  100  eller  50  Aar  siden  uden  at  gennemarbejde  de  nyere 
spredte  Opdagelser  af  Billeder  og  Dokumenter,  som  nu  har 
givet  os  et  fuldtud  klart  Billede  af  Shakespearetidens  Skue- 
plads. 

Blot  synes  det  ikke  helt  urimeligt  at  ramme  en  forsvar- 
ligere Pæl  gennem  den  stadig  opdukkende  Overtro  om  Skake- 
speare-Scenens  Fortæppe,  Samt  om  de  fantastiske  Soflitter,  fore- 
stillende »Himmelen«  eller  den  blaa  Luft,  der  svæver  over 
adskillige  Forskeres  Hjærner  og  kaste  Skygge  over  deres  thea- 
tralske  Begreber  i). 

Den  shakespeareske  Scene  havde  intet  Fortæppe  og  kunde 
intet  have. 

Den  var  en  Tribune,  som  skød  sig  ud  blandt  Publikum, 
og  som  var  aaben  paa  de  tre  Sider.  Skulde  den  have  været 
dækket  før  Forestillingens  Begyndelse  eller  mellem  Akterne, 
maatte  den  have  haft  tre  Tæpper,  og  disse  maatte  som  andre 
Tæpper  have  haft  noget  at  hænge  paa.  Der  maatte  altsaa 
have  været  anbragt  Stænger  eller  Piller  i  Hjørnerne  af  Scenen, 
mellem  hvilke  Tæpperne  havde  kunnet  trækkes.  Men  af  alt 
dette  findes  intet  Spor,  hverken  paa  nogen  engelsk  eller  nogen 
anden  bekendt  Renaissancescene. 

Derimod  fandtes  der  paa  Shakespeare-Theatret  som  paa 
de  øvrige  europæiske  Tribunescener  et  Bagtæppe,  det  vil  sige 
et  Baggrundsdraperi,  der  afgrænsede  den  egentlige  Scene  fra 
Paaklædningshuset.  Hvorledes  dette  Draperi  anvendtes  og  hvor- 


1)  Blandt  andet  giver  en  Række  Artikler  i  »Frem«  af  den  ellers  saa  fortræflélige 
Shakespearekender  Hr.  l^iels  Møller  Anledning  til  en  wflfldfln  Gendrivelse.  Se 
især  »Shakespeares  Theater«  1  »Frem«  for  27.  Maj  1900. 

ledes  det  bagved  liggende  Rum  undertiden  inddroges  i  Hand- 
lingen, herfor  har  jeg  paa  det  ovenanførte  Sted  af  min  »Skue- 
spilkunstens Historie«^)  gjort  nogenlunde  udførligt  Rede. 

Et  Blik  paa  de  to  Scenebilleder,  Fig.  3  og  7,  samt  den 
af  Gaedertz  opdagede  Illustration,  vil  iøvrigt  saa  klart  som 
muligt  vise  det  rette  Forhold.  Navnlig  det  lille  Titelbillede 
fra  Alabasters  »Roxanac  er  oplysende. 

Denne  endnu  ikke  meget  kendte  Illustration  giver  os  til- 
lige Oplysning  om,  at  Scenen  undertiden  var  omgivet  med  et 
lavt  Rækværk  paa  de  tre  ud  imod  Publikum  vendende  Sider, 
rimeligvis  for  at  beskytte  mod  et  altfor  nærgaaende  Auditori- 
ums Tilnærmelser^). 

Hvad  »Himlene«  angaar,  saa  eksisterede  der  virkelig  saa- 
danne;  men  de  havde  rigtignok  lige  saa  lidt  at  gøre  med  vore 
moderne  Luftsoffitter,  som  en  af  en  Tapetserer  opsat  Senge- 
himmel har  Pretention  paa  at  forestille  »denne  herlige  Tron- 
himmel, Luften«,  som  Hamlet  kalder  den.  »Himlene«  (the 
heavens)  var  en  Art  Markiser,  der  befæstedes  paa  Paaklæd- 
ningshuset  og  beskyttede  en  Del  af  Scenen  mod  Regn,  til  hvil- 
ken Ende  de  var  forsynede  med  Vandrender  af  Bly.  Saaledes 
ser  vi,  at  de  var  indrettede  i  »Fortunetheatret«  (sml.  ovenfor 
Side  65).  Men  om  nogen  Art  af  Dekoration,  der  kunde  svare 
til  vore  Soffitter,  kan  der  fornuftigvis  ikke  have  været  Tale  paa 
den  helt  aabne  og  ellers  dekorationsløse  Tribunescene,  og  det 


1)  »Skuespilkunst  i  Middelalder  og  Renaissance«,  p.  317—323. 
*)  At  en  saadan    Balustrade   paa  nogle  Theatre   afgrænsede  Scenen,   kunde  vi 
iøvrigt  have  vidst  af  følgende  to  Citater; 

*And  now  that  I  have  vaulted  up  so  hye, 

»Above  the  staye-rayles  of  this  earthen  globe 

•I  must  tum  actor«. 

Black  Booke  1604. 

»Monsieur,  you  may  draw  up  your  troop  of  force 

»Within  the  pales*.  b:  Gelænderet,  Rækværket]. 

Davenanfs  Play house  to  be  let.  —  Cit.  a 

Malone.  Hist.  Acc,  p,  123,  n.  3. 

bageste  Rum,  der  var  dækket,  forestillede  som  oftest  et  Væ- 
relse og  vilde  i  det  hele  ikke  have  trængt  til  en  saadan  Ud- 
smykning. 

Hvad  der  kostedes  paa  Scenen,  var  altsaa  bogstavelig  intet, 
med  Undtagelse  af  de  Rekvisitter  og  Sætstykker,  som  anvend- 
tes i  Stykkerne,  men  som  dog  kun  løselig  hørte  med  til  det 
direkte  Sceneudstyr.  Og  selv  disse  Sager  var  ikke  meget  tal- 
rige eller  kostbare.  Vi  har  fra  Ph.  Henslowe's  Haand  en 
»Inventarieliste,  taget  op  over  alle  Rekvisiter  for  Lord  Admi- 
ralens Mænd,  d.  10.  Marts  1598«  ^),  som  alt  i  alt  kun  inde- 
holder 35  Poster.  Nogle  af  dem  er  meget  kuriøse  og  brin^r 
os  godt  ind  i  Tidens  Sceneliv.    Jeg  anfører  et  Par  enkelte: 

Itenty     I  Klippe,  I  Bue,  I  Grav,  I  Helvedes  Mund*). 

Iteniy     II  Marzipaner  [o :  kunstigt  Brød]  og  Staden  Rom. 

Item,  I  Løveskind,  I  Bjørneskind,  &  Faetons  Lemmer, 
&  Faetons  Vogn,  &  Argosses  [o:  Argus']  Hoved. 

Item,     lerosses  [o:  Iris*]  Hoved  og  Regnbue,  I  lille  Alter. 

Item,    Cupedes  Bue  &  Kogger,  Dugen  med  Sol  og  Maane  ']. 

Item,  I  Vildsvinehoved  &  Serberosses  [Cerberus']  III 
Hoveder. 

Item,  Merkurs  Vinger,  Tasso  Maleri,  I  Hjelm  med  en 
Drage,  I  Skjold  med  III  Løver,  en  Elmetræs 
Skovl. 

Item,    III  Tamburiner,  I  Drage  i  Fostes  [Dr.  Faustusj. 


1)  OffenUiggjort  af  Malone,  a.  V.  (AddiHons)  p.  377  ff.  og  efter  ham  af  CoUier 
i  Eng.  dram.  Poetry  III.,  p.  158  ff.     Manuskriptet  er  nu  gaaet  tabt. 

<)  Indgangen   til  Helvede  fremstilledes  &a  middelalderlig  Tid  som  et  Dragegab. 

*)  Denne  lille  Dug  (clothe),  bvis  Bestemmelse  vi  ilike  kender/  har  givet  Anled- 
ning til,  at  man  har  troet  paa  Anvendelsen  af  malede  Dekorationer. 

lienif     III  Kejserkroner,  I  simpel  Krone. 

Item^     I  Aandekrone,  I  Krone  med  en  Sol. 

Iteniy    I  Kedel  til  Jøden  [o :  »Jøden  fra  Malta«  af  Mar- 
lowe]. 

Det  sceniske  Udstyr  var  saaledes  alt  andet  end  kostbart, 
og  endda  drog  Datidens  Theatermænd  en  Fordel  af  Scenen, 
som  nu  ikke  mere  kendes. 

Fra  det  sjrttende  Aarhundredes  Begyndelse  —  næppe  før; 
i  alt  Fald  foreligger  der  ingen  tidligere  Vidnesbyrd  derom  — 
begyndte  man  at  leje  Pladser  ud  paa  selve  Scenen.  Først  ind- 
rettede man  net  udstyrede  Loger  til  fornemme  Herrer  i  Galle- 
riet lige  ovenover  Scenen  (sml.  Fig.  3);  men  snart  blev  det 
endogsaa  Mode  for  de  unge  Gallants  og  Gulls  at  placere  sig 
nede  paa  selve  Scenen,  hvor  de  kom  drivende  ind  fra  Bag- 
grundsdraperiet  og  anbragte  sig  paa  smaa,  trebenede  Stole,  som 
til  dette  Øjemed  blev  lejede  ud  af  Skuespillerne  for  en  Ekstra- 
betaling af  1  Shilling  eller  Sixpence. 

Thomas  Dekker  har  i  sin  The  Gulls  Hornbook  (1609)  et 
Kapitel,  som  han  kalder  »Hvorledes  en  Gallant  skal  opføre 
sig  i  Theatret«,  og  giver  heri  en  pudsig  og  malende  Beskri- 
velse af  de  unge  Lapses  forfængelige  Stillen  sig  til  Skue  oppe 
paa  Scenen.  Han  skriver:  »Indfind  Dig  ikke  paa  Scenen,  især 
ikke  ved  et  nyt  Stykke,  før  den  bævende  Prolog  har  faaet 
Kulør  i  sine  Kinder  ved  at  gnide  dem  og  er  parat  til  at  give 
Trompeterne  Tegn  til,  at  han  er  færdig  til  at  gaa  ind ;  for  saa 
er  det  Tid,  som  om  Du  var  et  af  Sætstykkerne  eller  pludselig 
kom  til  Syne  i  Draperierne,  at  snige  Dig  ind  gennem  Tæppet 
med  Din  Tripos  eller  trebenede  Stol  i  den  ene  Haand  og  en 
Teston^),  hævet  mellem  Tommel-  og  Pegefinger,  i  den  anden. 


^)  En  Sølvmønt,  der  gjaldt  seks  Pence. 

Thi  hvis  Du  vil  give  Din  Person  til  Pris  for  Pøbelen,  medens 
Husets  Bug  kun  er  halv  fuld,  saa  bliver  Din  Dragt  ganske 
opædt,  Snittet  gaar  tabt,  og  Din  hele  Legemskikkelse  staar  i 
mere  Fare  for  at  blive  fortæret,  end  om  den  blev  serveret  i 
Compter  Fængslet  mellem  Fjerkræet^).  Undgaa  det,  som  om 
det  var  Bastonnade«. 

Endnu  mere  fashionabelt  var  det  at  tage  sin  Page  med  og 
lade  ham  staa  bag  ved  Taburetten,  medens  man  selv  smøgede 
sin  Tobakspibe^);  og  naar  den  var  udrøget,  rakte  man  den 
dovent  til  den  lille  Page,  der  stoppede  den  paany  og  bragte 
Lys  til  at  tænde  ved. 

Den  Uskik  at  anbringe  Tilskuere  paa  selve  Scenen,  dels 
for  at  forøge  Indtægten,  dels  for  at  efterkomme  de  mange 
Spraders  forfængelige  Lyst  til  at  vise  sig  for  Publikum,  greb 
mere  og  mere  om  sig.  Endnu  i  Begyndelsen  af  det  17de  Aar- 
hundrede  synes  det  at  have  været  en  ikke  ganske  sædvanlig 
og  heller  ikke  ganske  tilladt  Brug.  Vi  finde  i  det  for  Theater- 
historien  ganske  interessante  Forspil  til  John  Marstons  >the 
Malcontentc  (trykt  1604,  opført  uden  Forspillet  1601  paa 
Blackfriars)  en  lille  Scene,  som  giver  os  Ret  til  at  formode 
dette.     I  denne  Induction  optræder  nemlig  Komikeren  William 


1)  Paa  Shakespeares  Tid  fandtes  i  London  et  Fængsel,  kaldet  the  Poaltrg  Comp- 
Ur,  hvor  Fangerne  bespistes  med  Levninger  fkti  Sheriffernes  Bord. 

*)  When  young  Rogero  goes  to  see  a  play 

His  pleasure  is  you  place  him  on  the  stage, 
The  better  to  demonstrate  his  array, 
And  how  he  sits  attended  by  his  page. 

H.  Parrot:  Laquei  Ridiculosif  Springes  for 
Woodcocks  1613. 

The  Glol>e  to-morrow  acts  a  pleasant  play; 

In  hearing  it  consume  the  irksome  day: 

Go,  take  a  pipe  of  To:  the  crowded  stage 

Must  needs  be  graced  with  you  and  your  page. 

Henry    Hutton:     FoUy's    Anatomy,    1619 

cit  af  Malone. 

Sly  som  en  saadan  ung  Modeherre,  der  vil  tiltvinge  sig  Ad- 
gang til  Scenen,  og  der  udspinder  sig  følgende  Dialog  mellem 
ham  og  en  Paaklæder  (Tireman),  der  følger  efter  Sly  ind  paa 
Scenen  med  en  Taburet  i  Haanden: 

Paaklæderen:  Sir,  Herrerne^)  vil  blive  vrede,  hvis  De 
sidder  der. 

Sly:  Hvad  for  noget  I  Vi  har  Lov  til  at  sidde  paa  Sce- 
nen i  et  Privattheater.  Du  tror  vel  ikke,  jeg  er  fta  Landet, 
hvad?  Tror  Du,  jeg  er  bange  for,  de  skal  hysse  af  mig?  Jeg 
vil  holde  mit  Liv  paa,  at  Du  tog  mig  for  en  af  Skuespillerne. 

Paaklæderen:  Nej,  Sir. 

Sly:  Ved  Guds  Øjelaag*),  hvis  Du  havde  gjort  det,  vilde 
jeg  kun  have  givet  Dig  Sixpence  for  Din  Stol. 

De  Tilskuere,  der  ønskede  Plads  paa  Scenen,  gik  ikke  ind 
af  den  sædvanlige  Indgang,  men  kom  ind  igennem  Paaklæd- 
ningshuset,  og  her  betalte  de  deres  egentlige  Entré,  medens 
Sixpence'en  eller  Shillingen  for  Stolen  kun  var  en  Ekstrabeta- 
ling. Og  denne  Tiringhouse  Indtægt  regnedes  der  snart  med') 
som  en  fast  Indtægt, 

Imidlertid  blev  denne  Skik,  trods  den  maaske  ret  anselige 
Indtægt,  som  den  daglig  gav,  snart  til  en  utaalelig  Byrde  for 
Skuespillerne,  der  generedes  og  forstyrredes  i  deres  Spil  af  de 
man^e  urolige  Modejunkere.  Men  disse  lod  sig  ikke  saa  let 
fordrive  fra  deres  hævdvundne  Pladser,  og  der  maatte  tilsidst 
et  kongeligt  Magtsprog  til  for  atter  at  bringe  en  sømmelig  Til- 
stand tilbage  paa  Scenen.  I  Februar  1665  udstedtes  en  For- 
ordning, i  hvilken  det  hedder:  »Saasom  Klage  har  været  ført 
for  Os  over  store  Uordner  i  Paaklædningshuset  til  vor  dyre- 

*)  The  gentlemen;  saaledes  havde  Skuespillerne  Ret  til  at  betitle  sig. 

*)  Den  Art   meningsløse  Eder  var   paa  Moden  blandt  de  fashionable  »Gallants«, 

og  der  spottes  tidt  i  Tidens  Skuespil  over  denne  Uvane.   Se  f.  Eks.  D.  Jon- 

sons  »Every  man  in  his  humour*. 
*)  Vi  ser  dette  tydeligt  af  en  Skuespillerkontrakt  fra  1614,  hvor  disse  tiringhouse 

dues  flere  Gange  er  omtalte.  —  Se  »The  Alleyn  Papers«,  p.  76. 

bare  Broder,  Hertugen  af  Yorks  Theater,  under  Ledelse  af  Os 
elskelige  og  trofaste  Sir  Wm.  Davenant,  ved  Tilløb  af  Perso- 
ner didhen  til  Hindring  for  Skuespillerne  og  Afbrydelse  af 
Scenerne ;  saa  er  Vor  Vilje  og  Behag,  at  ingen  Person,  af  hvad 
Stand  han  end  er,  maa  fordriste  sig  til  at  gaa  ind  af  Døren 
til  Paaklædningshuset  undtagen  saadanne  alene,  som  hører  til 
Selskabet  og  er  beskæftigede  hos  dem.  Og  byder  Vi  Vagten, 
som  er  til  Stede  der,  og  alle,  hvem  det  maa  vedrøre,  at  paase, 
at  der  bliver  vist  Lydighed  herimod^). 


IH. 

Forfatterhonorarer.     Censuren.     Sir  Henry  Herberts  Optegnelser. 
Shakespeares  Forfaiterry. 

Hvad  der  yderligere  gjorde  en  Theaterdirektørs  Stilling  saa 
indbringende,  var  de  forholdsvis  smaa  Honorarer,  der  betaltes 
for  Stykkerne. 

Vi  har  desværre  intet  Middel  til  med  Bestemthed  at  af- 
gøre, hvor  meget  Shakespeare  fik  for  sine  Skuespil.  Han  skrev 
udelukkende  for  et  bestemt  Selskab  —  »Lord  Kammerherrens  c 
senere  »Kongens  Mænd«   —  og  fra  dette  er  ingen  Regnskaber 


1)  Meddelt  af  Collier  efter  et  Manuskript  i  State  Paper  Office.  Engl.  Dram. 
Poetry  III.,  p.  154,  n.  2.  ~  I  Frankrig  var  den  samme  Uskik  i  fkild  Gang  i 
Moliéres  Tid.  Chappuzeau  skriver  (1674)  i  sin  Théåtre  fhinfois  (livre  UI., 
p.  153):  les  Åcteurs  ont  souoent  de  la  peine  å^  ranger  sur  le  Théåtre,  tant 
les  ailes  sont  refnpUes  de  gens  de  qualité  qui  n'en  peuoent  faire  qu'un  riehe 
ornement.  Her  var  man  imidlertid  ikke  saa  heldig  som  i  England  med  at 
faa  dem  fordrevne.  Først  i  1759  lykkedes  det  la  Comédie  Franfoise  ved  en 
adelig  Theaterynders  Rundhaandethed  at  £aa  indført  en  fomufUg  Sceneord« 
ning,  hvorved  alle  Tilskuerpladser  paa  Scenen  nedlagdes.  —  Se  Ad.  Jullien: 
Les  Spectateurs  sur  le  Théåtre,  Paris  1875. 

eller  lignende  nogensinde  fundet  frem.  Derimod  giver  Hen- 
slowes  Dagbog  og  Alleyn  Papirerne  os  mange  værdifulde  Bi- 
drag til  andre  Forfatteres  økonomiske  Forhold. 

Henslowe  var,  som  vi  har  set,  ikke  nogen  generøs  Ar- 
bejdsgiver og  benyttede  sig  i  høj  Grad  af  de  øjeblikkelige 
Chancer.  I  en  Tid,  da  Konkurrencen  mellem  Theatrene  endnu 
ikke  var  saa  særdeles  stærk,  ser  vi  ham  da  ogsaa  betale  lat- 
terlig smaa  Summer  for  de  Skuespil,  han  erhvervede  til  de 
under  ham  arbejdende  Selskaber.  Thi  han  købte  egentlig  ikke 
Stykkerne  selv,  men  var  en  Art  Agent  mellem  Forfattere  og 
Skuespillere.  Vi  ser  i  den  tidligere  citerede  Klage,  som  hans 
Selskab  førte  mod  ham  (sml.  ovenfor  Side  84),  at  de  havde 
»betalt  ham  200  Pund  eller  deromkring  for  Spillebøger  og  dog 
ndBgter  han  at  give  os  Manuskripterne  til  nogen  af  demci), 
idet  han  nemlig  holdt  dem  tilbage  som  Pant  for  den  Gæld, 
Skuespillerne  stod  i  til  ham. 

Ved  sin  udstrakte  Laanetrafik  bragte  Henslowe  saavel  For- 
fattere som  Skuespillere  i  et  stadigt  Afhængighedsforhold  til 
sig  og  kunde  derved  trykke  Priserne  paa  Skuespil  betydeligt. 
Vi  ser  ham  i  1598  betale  Drayton,  Dekker  og  Chettle  4  Pund 
og  5  Shillings  i  »fuld  Betaling«  for  et  Stykke  betitlet  »Henrik 
den  første  og  Prinsen  af  Wales*  berømte  Krige«*).  Mer  fik 
heller  ikke  den  ulykkelige  Dekker,  der  rigtignok  ogsaa  tilbragte 
Halvdelen  af  sit  Liv  i  Gældsfængsel,  for  sin  »Phaeton«,  me- 
dens han  dog  for  »de  trefoldige  Hanrejer«  fik  5  Pund.  Den 
almindelige  Pris  inden  Aar  1600  synes  at  have  været  6  til  7 
Pund  og  er  intetsteds  i  Hensiowes  Regnskaber  indtil  dette 
Tidspunkt  højere  end  £  8. 

Forfatteren  gav  ved  Salget  fuldstændig  Afkald  paa  Retten 
til  sit  Stykke,  der  tilhørte  Selskabet  til  Arv  og  Eje.     Skuespil- 


1)  Årticiet  of  Oppression  against  Mr,  Hinchlowe,  se  >the  Alleyn  Papera«,  p.  81, 
«)  Hensl.  Diary,  p.  120. 

lerne  kunde  lade  det  omarbejde,  naar  de  ikke  syntes,  det 
længere  passede  til  Tidens  Smag,  og  da  de  ejede  Manuskriptet, 
kunde  Forfatteren  heller  ikke  lade  det  trykke  uden  Selskabets 
Tilladelse.  De  mange  Piratudgaver,  der  desuagtet  fremkom, 
saavel  mod  Forfatternes  som  mod  Truppernes  Vilje,  var  hen- 
tede gennem  Øret  i  selve  Theatret  og  nedskrevne  ved  Steno- 
grafi^), hvorved  naturligvis  Teksten  blev  yderlig  mangelfuld. 
Overfor  Piratforlæggeme  havde  Forfattere  og  Theaterfolk  intet 
andet  Middel  end  at  betale  dem  for  at  lade  være  at  udgive 
Stykket.  Og  at  dette  virkelig  skete,  ser  vi  af  en  Post  i  Hen- 
slowes  Dagbog,  der  lyder  saadan:  »Laant  til  Robert  Shaw, 
den  18de  Marts  1699,  at  give  til  Bogtrykkeren  for  at  stanse 
Trykningen  af  »Patient  Grissell«,  40  Shillings«'). 

Dette  Stykke  .  kostede  iøvrigt  den  gamle  Theaterdireklør 
£  10,  10  sh.»),  og  i  det  hele  gør  der  sig  omkring  Aar  1600  en 
Stigning  gældende  i  Honorarerne.  Medens  de  indtil  dette  Tids- 
punkt gennemsnitlig  er  £  6,  naar  de  nu  saa  højt  op  som  til 
£  11.  Saa  meget  fik  Ben  Jonson  og  Dekker  i  August  1599 
for  deres  Sensationsstykke  »the  Page  of  Plymouth«,  en  Tra- 
gedie, hvis  Emne  var  hentet  fra  en  fornylig  begaaet  Forbry- 
delse. Medens  Henslowes  Dagbog  ikke  viser  noget  højere  Ho- 
norar end  disse  elleve  Pund,  ser  vi  af  Forfatterbreve  til  ham 
—  offentliggjorte  mellem  »Alleyn  Papirerne«,  at  omkring  1613 
Prisen  atter  er  stegen,  sikkert  paa  Grund  af  den  hidsige  Kon- 
kurrence mellem  Selskaberne,  navnlig  mellem  »Kongens«  og 
»Prins  Henriks«  Trupper.  Af  Robert  Dabomes  tidligere  citerede 


»)  >Some  by  stenography  drew 

The  plot,  put  it  in  print,  scarce  one  word  true«. 

Thorn.  Heywood:  Pleasant  Dialogues  and  Dramas  (16S7  ) 
cit.  af  ColUer:  Engl.  dram.  Poetry  HL,  p.  193. 
a)  Henslowes  Diary,  p.  167. 

»)  Ikke   £   9,   10  sh.,   som  ColUer  siger  i  Indledningen  til  »Dagbogen«,  p.  XXV. 
Se  denne  selv  pp.  158  og  162. 

Jeg  beder  Dem,  Sir,  hvis  De  beslutter  Dem  til  at  vise  Sel- 
skabet den  Villighed,  lad  mig  saa  faa  yderligere  40  Shillings, 
indtil  vi  gør  op«. 

Højere  end  de  £  25,  som  her  nævnes,  og  som  maaske 
endda  kun  eksisterer  i  Dabornes  Digterfantasi,  hører  vi  intet- 
steds om  noget  Honorar.  Men  dertil  kom  jo  rigtignok  under- 
tiden Nettooverskuddet  af  en  Forestilling,  hvad  der  vel  nok 
kunde  hæve  Honoraret  en  Del.  Gjorde  et  Stykke  særlig  Lykke, 
synes  det  at  have  været  Skik,  at  Forfatteren  fik  et  lille  Ekstra- 
gratiale. I  alt  Fald  træffer  vi  enkelte  —  ikke  mange  —  saa- 
danne  Poster  hos  Henslowe.  Thorn,  Dekker  fik  saaledes  10 
Shillings  »over  and  above  his  price«  for  sit  Stykke  »Medicine 
for  a  curst  wife«  ^),  John  Day  og  flere  andre  samme  Sum,  som 
lader  til  at  have  været  den  staaende. 

Var  Forfatterhonorarerne  saaledes  kun  smaa,  havde  Thea- 
terdirektørerne  til  Gengæld  en  Udgiftspost  vedrørende  Styk- 
kerne, som  ikke  var  helt  ringe,  i  hvert  Fald  i  Sammenligning 
med  Nutidens  Forhold:  det  var  nemlig  Afgiften  til  Censor. 

Kong  Henrik  VIII  havde  i  sin  Tid  skabt  et  Embede, 
hvis  Indehaver  kaldtes  »Mesteren  for  Hofforlystelser  c 
(Master  of  the  Revels  at  Court),  og  under  denne  Embedsmand 
henlagdes  Censuren  over  samtlige  Stykker,  der  paatænktes  op- 
førte. Ethvert  Skuespil  skulde  »tillades«  af  Mesteren,  og  det 
stod  ham  frit  for  at  foretage  saadanne  Strygninger  i  det,  som 
han  fandt  passende,  eller  endog  helt  at  forbyde  dets  Opførelse. 
For  sin  Ulejlighed  med  at  gennemlæse  Stykkerne  og  for  Stryg- 
ningen af  anstødelige  Ting,  hvilket  især  var  »Eder,  profane 
Udtryk  og  Obskøniteter«,  foruden  naturligvis  politiske  Uforsig- 
tigheder og  Angreb  paa  bestemte  Personer,  beregnede  Forly- 
stelsesmesteren  sig  en  fee,  der  oprindelig  ikke  synes  at  have 
været  urimelig  stor.  Mr.  Edmund  Tylney,  der  fra  1578  til  1610 


1)  Hensl.  Diary,  p.  240. 

beklædte  Censorposten,  fik  i  Aaret  1591  aabenbart  ikke  mere 
end  5  Sbillings  for  bvert  nyt  eller  genoptaget  Stykke^).  Men 
den  store  arbitrære  Magt,  som  ban  sad  inde  med  overfor  Thea- 
terdirektøreme,  gjorde  bam  det  let  at  forbøje  sine  fees\  vi  ser 
barn  allerede  1592  tage  6  sb.  8  d.  og  i  1597  finder  vi  i  Hen- 
slowes  Regnskabsbog  flere  paa  binanden  følgende  Kvitteringer 
af  saadant  Indbold:  »Modtaget  ovenanførte  Dag  og  Aar  [31. 
Maj  1597]  af  mig  Robert  Jobnson  til  Brug  for  Forlystelses- 
mesteren  af  Pbilip  Henslowe  den  fulde  og  bele  Sum  af  fyrre- 
tyve Sbillings,  som  skyldes  for  nærværende  førbemeldte  Maa- 
nedf  *). 

Mesteren  bar  nu  altsaa  drevet  det  til  at  faa  en  maanedlig. 
Afgift  paa  to  Pund,  foruden  Honoraret  for  bvert  Stykke;  tbi 
man  maa  ikke  tro,  at  dette  nu  er  bortfaldet;  det  er  tværtimod 
steget  til  7  Sbillings,  bvilken  sidste  Udgiftspost  dog  den  snilde 
Henslowe  synes  at  bave  faaet  skubbet  over  paa  Skuespillerne, 
at  dømme  efter  følgende  Indførsel  i  bans  Bog  fra  samme  Aar: 
»Laant  til  Thomas  Dowton  for  Selskabet  til  at  betale  Forly- 
stelsesmesteren  for  Tilladelse  af  2  Bøger  [^\  Stykker],  14  Sbil- 
lingsf«).  I  Aarene  1600  og  1601  faar  Mr.  Tilney  tre  Pund  om 
Maaneden  for  sin  Ulejligbed  ^). 

Det  maa  vel  erindres,  at  Mesteren  naturligvis  fik  en  lig- 
nende Sum  af  bver  af  de  betydeligere  Tbeaterentreprenører,. 
altsaa  mindst  af  fire  Selskaber,  bvilket  giver  &  12;  samt  7 
Sbillings  af  allermindst  to  Stykker  om  Maaneden  fra  bvert  af 
de  samme  fire  Selskaber,  bvilket  giver  c.  iE  3.  I  vore  Penge 
vil  Forlystelsesmesteren  saaledes  bave  oppebaaret  mindst  2000 
Kr.  om  Maaneden  for  den  Tjeneste,  ban  gjorde  Forfattere  og. 


1)  Hensl.  Diary,  p.   18  f. 

«)  Ibld.,  p.  79. 

•)  Ibid.,  p.  118,  sml.  pp,  142  og  162. 

«)  Ibld.,  p.  179  ff. 

Skuespillere  med  at  stryge  »Eder  og  profane  Udtryk«  i  deres 
Stykker;  thi  for  sin  Hofcharge  fik  han  en  særlig  Gage. 

Denne  maanedlige  Indtægt,  der  for  Udenforstaaende  kunde 
synes  ret  rigelig  i  Forhold  til  Arbejdet,  var  dog  for  lidt  at 
regne  mod  de  Afgifter,  som  senere  Indehavere  af  Censorposten 
formaaede  at  presse  ud  af  Skuespillerne. 

Sir  Henry  Herbert,  en  af  disse,  Master  of  the  Revek  fra 
1623  til  1662,  har  efterladt  sig  en  Række  højst  kuriøse  Regn- 
skaber, som  viser  os,  at  han,  ligesom  Per  Degn,  har  forbedret 
Embedet  meget  udi  Indkomster  siden  sine  Formænds  Tid. 
Han  kan  faa  Penge  ud  af  alt  og  han  regner  kun  i  Pund,  vi 
hører  aldrig  mere  tale  om  Shillings.  Han  tager  £  2  for  Cen- 
surering af  et  nyt  Stykke,  £  1  for  et  gammelt;  £  4  om  Ugen 
af  hvert  Selskab;  desuden  Nettoudbyttet  af  en  Sommer-  og  en 
Vinterforestilling  paa  Blackfriars,  en  Andel  i  hvert  af  de  fire 
Ho  vedthea  tre,  beregnet  til  £  100  af  hvert,  et  Jule-  og  et  Faste- 
gratiale, hver  paa  £  3.  Alt  i  alt  have  hans  Indtægter  af  Thea- 
trene  vistnok  ikke  været  under  70,000  Kr.  om  Aaret  i  vor 
Mønt.  Han  selv  beregnede  dem  endda  betydelig  højere,  den 
Gang  hans  Embede  —  i  1662  —  til  hans  store  og  forstaaelige 
Fortrydelse  blev  nedlagt. 

Der  har  til  alle  Tider  over  Censorbestillingen  været  et  vist 
Skær  af  ubevidst  Pudsighed,  og  Sir  Henry  Herbert  undgaar 
ikke  at  stille  sig  selv  i  samme  Belysning  ved  sine  paa  en  Gang 
naive  og  selvfølende  Optegnelser,  hvor  Forargelsen  over  de 
ugudelige  Forfattere,  Ærbødigheden  for  Hoffet,  Glæden  over 
sig  selv  og  de  livligt  indstrømmende  fees  er  sammenblandet 
paa  den  snurrigste  Maade. 

Nogle  Steder,  der  bedrfe  end  lange  Beskrivelser  ligesom 
med  et  Slag  sætter  os  midt  ind  i  Tidens  Theaterliv,  i  alt  Fald 
i  en  af  dets  Afkroge,  skal  anføres  her. 

I  Aaret  1633  faar  han  et  Stykke,  »den  unge  Admiral«,  af 
den   meget  produktive  og  den   meget  yndede  Forfatter  James 

Shirley,  til  Gennemlæsning.  Det  vinder  hans  naadigste  Bifald, 
fordi  det  er  fri  for  *oathSy  prophaness  or  obsceanes^  og  han 
mener,  at  det  »kan  tjene  til  Mønster  for  andre  Poeter,  ikke 
blot  i  Henseende  til  Forbedring  i  Manerer  og  Sprog,  men  og- 
saa  paa  Grund  af  Fremgang  i  Indhold,  hvilket  nyssens  har 
faaet  en  Del  Affiling«. 

»Naar  Mr.  Shirley«,  tilføjer  han  med  den  urokkelige  Tro 
paa  sin  Doms  Betydning,  som  er  egen  for  literære  Censorer, 
»har  læst  denne  Ros,  ved  jeg,  at  det  vil  opmuntre  ham  til  at 
vedblive  med  denne  gavnlige  og  nette  Maade  at  digte  paa,  og 
naar  andre  Digtere  hører  og  ser  hans  gode  Held,  er  jeg  over- 
bevist om,  at  de  vil  efterligne  Originalen  for  deres  egen  Reg- 
ning og  skabe  saadanne  Kopier  i  denne  harmløse  Smag,  som 
hos  alle  forstandige  Tilskuere  ved  første  Syn  vil  lade  dem 
blive  kaldte  Mestre  i  deres  Kunst«. 

»Jeg  har  indført  denne  Billigelse  til  Anvisning  for  min 
Eftermand  og  til  Eksempel  for  alle  Poeter,  som  herefter  vil 
skrive«. 

Umiddelbart  derefter  fortæller  han,  hvorledes  han  paa  »den 
gamle  Børs«  møder  den  ledende  Mand  ved  »Dronningens  Sel- 
skab«, Skuespilleren  Beeston^  der  aabenbart  har  bejlet  til  hans 
Gunst.  Thi  Sir  Henry  noterer:  »Han  gav  min  Kone  et  Par 
Handsker,  der  kostede  ham  i  det  mindste  tyve  Shillings«. 

Aaret  i  Forvejen  var  et  andet  Stykke  af  Shirley,  the  Ball, 
blevet  spillet;  men  det  havde  Herbert  ingenlunde  været  saa 
fornøjet  med,  thi  det  indeholdt  Portræter  af  mange  Lorder  og 
andre  Hoffolk,  hvad  Censor  aabenbart  ikke  havde  opdaget  ved 
Gennemlæsningen,  men  nu  saa  han  dem  »fremstillede  saa  na- 
turligt«, skriver  han,  »at  jeg  tog  det  ilde  op  og  vilde  have  for- 
budt Stykket,  hvis  ikke  Beeston  havde  lovet,  at  de  mange  Ting, 
som  jeg  fandt  forkerte,  skulde  blive  udeladte,  og  at  han  ikke 
vilde  taale,  at  det  blev  gjort  mere  af  Digteren,  som  fortjener 

at  blive  straffet;  og  den  første,  som  vækker  Anstød  paa  denne 
Vis,  kan  være  sikker  paa  offentlig  Afstraffelse  c. 

I  Ben  Jonsons  »Tale  of  the  Tub«  stryger  han  hele  Vitru- 
vius  Hoops  Rolle  paa  Anmodning  af  den  kgl.  Dekorations- 
maler Inigo  Jones,  der  mente  i  denne  Figur  at  se  en  Satire 
over  sig  selv.     Herfor  oppebærer  han  £  2. 

En  enkelt  Gang  ser  vi  dog  hans  litterære  Domme  blive 
underkendte  af  Kongen,  Karl  I.,  selv,  hvilket  giver  Anledning 
til  følgende  kostelige  Optegnelse:  »I  Morges,  den  9.  Januar 
1633  [4],  behagede  det  Kongen  at  kalde  mig  ind  i  sit  Kabinet 
ved  Vinduet,  hvor  han  gennemgik  alt,  hvad  jeg  havde  strøget 
i  Davenants  Skuespilbog  ^),  og  da  han  tillod  Ordene  faith  og 
slight  kun  at  være  Forsikringer  og  ikke  Eder,  markerede  han 
dem  til  at  blive  staaende,  lige  saa  et  Par  andre  Ting,  men  for 
Størstedelen  billigede  han  mine  Forbedringer.  Dette  skete  paa 
en  Klage  fra  Mr.  Endymion  Porter*)  i  December«. 

»Kongen  behager  at  tage  faith,  deathy  slight  for  Forsik- 
ringer og  ikke  for  Eder,  hvilket  jeg  ydmygt  underkaster  mig 
som  min  Herres  Dom;  men  med  gunstig  Tilladelse  holder  jeg 
dem  for  at  være  Eder  og  indfører  dem  her  for  at  lægge  min 
Mening  og  min  Underdanighed  for  Dagen«. 

En  anden  Gang  henvender  han  sig  selv  til  Kongen  i  An- 
ledning af  et  Stykke  af  Massinger,  et  af  de  sidste,  som  denne 
Forfatter  skrev.  Det  hed  »Kongen  og  Undersaatten«  og  i  det 
forekom  en  Replik,  i  hvilken  Don  Pedro,  Konge  af  Spanien, 
henvender  sig  til  sine  Undersaatter  i  disse  Ord: 

Monys?  We'le  ragse  suppHes  what  wags  we  please 

And  force  goa  to  subscribe  to  blanks,  in  which 

We'le  mulet  gou  as  wee  shall  thinke  fitt,     The  Cæsars 


1)  Det  er,  som  det  fremgaar  af  senere  Notater,  Davenants  the  Wits,  der  er  Tale 

om.     Det  spilledes  af  »Dronningens  Selskab«. 
>)  Til  denne  var  Davenants  Skuespil  dediceret. 

In  Rome  were  wise^  acknowledginge  no  lawes 
But  ivhat  their  swords  did  ratifyey  the  wives 
And  daughters  of  the  senators  bowinge  to 
Their  wilk,  as  deities  .  .  . 

At  disse  Ord  i  en  Tid,  hvor  Konge  og  Undersaatter  just 
ikke  levede  i  den  bedste  Forstaaelse,  kunde  vække  Bekymring 
hos  en  kgl.  Censor,  selv  om  han  fik  gode  Penge  af  Skuespil- 
lerne for  at  være  overbærende,  er  ikke  saa  forunderligt.  Da 
Majestæten  gennemlæste  Stykket,  satte  han  ogsaa  ganske  rig- 
tig sit  Mærke  ved  Repliken  med  den  egenhændige  Tilføjelse: 
»Dette  er  altfor  frækt  og  maa  forandres«. 

Fire  Aar  efter  begik  hans  Undersaatter  den  endnu  større 
og  ganske  uforanderlige  Frækhed  at  hugge  Hovedet  af  Kongen. 

Højst  interessant  er  det  at  lægge  Mærke  til,  hvor  lidt  i 
disse  Forlystelsesmesterens  Optegnelser,  der  dog  næsten  ude- 
lukkende drejer  sig  om  Skuespil,  Shakespeares  Navn  hæver  sig 
eller  gør  sig  gældende  fremfor  de  øvrige  Forfatteres.  Vel  var 
Sir  Henry  Herbert  ingen  Kunstner,  heller  næppe  nogen  Mand 
af  den  fineste  Smag,  men  han  kom  dog  i  næsten  daglig  Be- 
røring med  alle  sin  Tids  dramatiske  Berømtheder,  og  hans 
Embede  nødte  ham  til  at  gøre  sig  bekendt  med  hele  Skue- 
spillitteraturen. Hvis  virkelig  Shakespeares  Berømmelse  som 
noget  enestaaende,  som  noget,  der  i  Værdi  stod  betydeligt 
højere  end  hans  Fællers  paa  denne  Tid,  saa  kort  efter  hans 
Død,  var  trængt  ud  i  Folks  Bevidsthed  og  slaaet  fast  der,  saa- 
ledes  som  moderne  Biografer  gerne  vil  lade  os  forstaa,  maatte 
man  sikkert  have  kunnet  spore  det  i  Censorens  Omtale  af 
hans  Skuespil.  Men  ingen  saadan  Særstilling  lader  sig  ane 
igennem  disse  Optegnelser,  eller  rettere,  man  ser  tydeligt,  at 
den  Digterkrone,  som  vi  har  skænket  Shakespeare  som  vor 
ringe  Tribut,  i  denne  Tid  vilde  vække  den  største  Forbavselse. 
Mr.  Shakespeare  var  en  habil  Skuespilforfatter,  som  saa  mange 

andre,  hans  Stykker  »behagede«,  som  saa  mange  andres. 
»Cymbeline«  faar  Karakteren  »well  liked  by  ihe  king*^  men 
Fletchers  »the  Loyal  Subject«  er  *very  well  liked  by  the  king*, 
»Den  arrige  Kvinde«  er  kun  »/i/rcd«.  »Et  Vinteræventyr«  om- 
tales som  et  gammelt,  halvglemt  Stykke  i  følgende  Ord:  »Et 
gammelt  Stykke,  kaldet  »Vinteræventyr«,  tidligere  tilladt  af 
Sir  George  Bucke  [Herberts  Formand  i  Embedet],  og  ligervis 
af  mig  til  Mr.  Hemminge,  [ledende  Skuespiller  ved  »Kongens 
Selskab«]  paa  hans  Ord,  at  intet  ugudeligt  er  tilføjet  eller  om- 
lavet, skønt  det  tilladte  Eksemplar  savnedes;  og  derfor  sendte 
jeg  det  tilbage  uden  Gratiale,  denne  19.  August  1623«.  Vi  hører 
af  Shakespearebiograferne,  at  hans  Stykker  var  Kong  Karl  den 
førstes  »Ledsagere  i  hans  Ensomhed«  —  det  er  Milton  ^),  der 
«r  Kilden  til  denne  Ytring  — ,  men  i  Herberts  Optegnelser  ser 
vi,  at  samme  Konge  om  »The  Gamester«  af  Shirley  siger,  at 
»det  var  det  bedste  Stykke,  han  havde  set  i  syv  Aar«,  og  han 
havde  i  den  Tid  set  mange  af  Shakespeare. 

Det  synes  utvivlsomt,  ikke  blot  ud  fira  dette  Vidnesbjrrd, 
men  fra  mange  andre  og  især  fra  den  hele  Grundstemning  i 
Tidens  Omtale  af  Shakespeare  og  hans  Kolleger,  at  selv  om 
hans  Supremati  anerkendtes  af  enkelte,  især  blandt  Forfattere 
og  Skuespillere,  selv  om  han  baade  var  skattet  af  de  kunst- 
forstandige og  populær  i  de  brede  Lag,  saa  stod  han  dog 
ingenlunde  som  den  ene  Store,  og  man  havde  hverken  i  hans 
Levetid  eller  i  den  første  Periode  derefter  nogen  Følelse  af 
det  uhyre  Spring  i  kunstnerisk  Evne  mellem  ham  og  de 
bedste  af  hans  Fæller,  som  i  senere  Tider  stillede  ham  paa 
en  næsten  overnaturlig  Tinde  af  ensom  Digtermajestæt. 

Da  Borgerkrigen  i  1642  udbrød,  og  alle  Skuespilhuse  luk- 
kedes, ophørte  Censorembedet  af  sig  selv.  Ved  Karl  IFs  Tron- 
bestigelse 1660  beklædte  Sir  Henry  Herbert  endnu  stadig  Em* 


1)  Iconoclastesj  1690,  p.  9  f. ;  cit.  i  Lee's  Life  of  Shakespeare. 

bedet  som  Forlystelsesmester,  og  da  Theatrene  begyndte  at 
spille,  vilde  han  atter  til  at  indkræve  sine  bøje  Afgifter  af 
Skuespildirektørerne.  Men  disse  var  genstridige  og  vilde  intet 
betale  mere.  Efter  en  haard  Kamp  med  mange  interessante 
Procesindlæg,  som  vi  dog  ikke  her  skal  komme  nærmere  ind 
paa,  da  de  vedrører  en  anden  Periode,  gav  Kongen  Skuespil- 
lerne Medhold  og  berøvede  Mesteren  hans  Censormyndigbed 
over  Stykkerne  og  dermed  ethvert  Pengekrav  paa  Theatrene. 
En  af  de  allersidste  Indtægtsposter,  som  Sir  Henry  har 
indført  i  sin  Bog,  er  2  Pund,  som  han  (i  Juni  1642)  beregnede 
sig  for  et  nyt  Stykke,  »hvilket  jeg  brændte,  formedelst  den 
Utugtighed  og  Forargelse,  der  var  i  det«. 


IV. 

Såmespillergager  og  Theaterindtægter.    De  $tore  Theatermænd  og  de  smaa  Skuespillere, 
Hoad  Shakespeare  tjente,     Kostymepragten.     Skuespillerkontrakter, 

Det  er  ikke  helt  nemt  at  komme  paa  det  Rene  med  Løn- 
ningsforholdene  for  Skuespillere  i  Shakespeares  Tid,  og  til 
nogen  fuld  Klarhed  kan  man  med  de  foreliggende  Kilder 
overhovedet  ikke  komme.  Saameget  er  imidlertid  aabenbart, 
at  Systemet  er  det  samme  som  det  samtidige  italienske  og 
franske  —  hvorfra  det  maaske  hentedes  —  nemlig  Andels- 
eller  Sociétairesystemet,  det  samme,  som  endnu  i  væsentlig 
uforandrede  Former  er  gældende  ved  la  Comédie  Frangaise  i 
Paris. 

Skuespillerne  var  Parthavere,  skarers,  i  Theatret,  det  vil 
sige,  at  de  efter  Fradrag  af  de  løbende  Udgifter  delte  Indtæg- 
ten  mellem    sig,    oprindelig    vel   sagtens   paa   den    simpleste 

Maade,  saaledes  som  det  skete  i  Frankrig,  at  man  efter  Fore^ 
stillingens  Slutning  gjorde  Kassen  op  og  delte  Overskadet 
mellem  sig;  men  senere  hen  paa  en  meget  mere  forretnings- 
mæssig Maade. 

Parthaverne  i  Theatrets  Indtægter  var  Theaterejeren,  der 
isandsynligvis  havde  det  største  Antal  Parter,  de  faste  Med- 
lemmer af  Truppen,  samt  —  for  en  Tid  i  alt  Fald  —  HoflFor- 
lystelsesmesteren.  Udenfor  Delingen  og  i  ugenligt  Engagement 
—  ligesom  nutildags  —  stod  de  underordnede  Skuespillere, 
fiilletkassererne,  der  tillige  tjente  som  Statister,  »Regissørenc 
og  »Suffløren«,  the  book-holder  eller  prompter^  der  passede  Skue- 
spillernes Entréer  og  vejledede  dem  med  Stikord  og  Rekvi- 
siter, naar  det  gjordes  fornødent  (om  nogen  egenlig  »Sufflering« 
i  vor  Forstand  kan  der  i  den  shakespeareske  Tid  ikke  have 
Tæret  Tale).  Scene  vagten,  the  stage-keeper,  der  holdt  Scenen  i 
Orden,  bestrøede  denne  med  Siv  før  Forestillingens  Begyn- 
delse, samlede  de  raadne  Æbler  eller  Appelsiner  op,  som 
Kunstnerne  i  Dagens  Løb  havde  paadraget  sig  under  Udøvel- 
sen af  deres  Kald,  samt  udlejede  Taburetter  til  de  paa  Scenen 
placerede  Tilskuere. 

Alle  disse  underordnede  Funktionærer  kaldtes  med  et  Ord 
hirelings,  Lejefolk,  og  gageredes  af  Truppen  eller  Theater- 
-ejeren^).  Hvormeget  de  forskellige  Funktionærer  fik  i  Gage,  er 
•det  ikke  lykkedes  mig  at  konstatere.  En  underordnet  Skue- 
spiller, der  altsaa  ikke  var  Andelshaver,  synes  at  have  faaet 
-en  Shilling  pr.  Dag.  Disse  tredje,  Qerde  Rangs  Skuespilleres 
Stilling  var  vist  i  det  hele  meget  tarvelig,  og  det  at  blive 
sharer  var  det  Maal,  enhver  ung  Skuespiller  satte  sig.  Blandt 
»AUeyn  Papirerne«  findes  et  Brev  fra  en  saadan  Skuespiller, 
der  endnu  kun  er  paa  fast  Ugeløn,  som  han  endda  ikke  altid 
faar.     Nu   kan   han  komme  med   en  rejsende  Trup  til  Fast- 


1)  Sml.  ovenfor  p.  84. 

landet  og  beder  sin  rige  og  berømte  Kollega  Edward  Alleyn 
om  et  Laan  til  at  løse  sine  Klæder  hjem  for.  Det  lille  Brev 
er  højst  karakteristisk  og  levende.    Det  lyder  saadan: 

>Mr.  Allen,  jeg  sender  Dem  min  ærbødigste  og  kærligste 
Hilsen  og  takker  Dem  for  den  store  Godhed,  De  viste  mig  i 
min  Sygdom,  da  jeg  var  i  stor  Trang:  Gud  velsigne  Dem  for 
det.  Sir,  Sagen  er  den:  jeg  skal  rejse  over  paa  den  anden 
Side  Vandet  sammen  med  Mr.  Brov^ne^)  og  Selskabet,  men 
ikke  med  hans  Vilkaar,  for  han  er  sat  til  en  halv  Andel  og 
til  at  blive  her,  for  de  er  alle  imod,  at  han  rejser  med.  Nu, 
gode  Sir,  da  De  altid  har  været  min  højtærede  Ven,  saa  hjælp 
mig  nu.  Jeg  har  et  Sæt  Klæder  og  en  Kappe  paa  Laanehuset 
for  tre  Pund,  og  hvis  det  var  Dem  belejligt  at  laane  mig  saa 
meget  til  at  løse  dem  ind  med,  saa  vil  jeg  føle  mig  forpligtet 
til  at  bede  for  Dem,  saa  længe  jeg  lever.  For  hvis  jeg  rejser 
derover  og  ingen  Klæder  har,  saa  vil  jeg  ikke  blive  estimeret 
for  noget.  Og  med  Guds  Hjælp,  de  første  Penge,  jeg  faar,  vil 
jeg  sende  over  til  Dem,  for  her  faar  jeg  ingenting:  somme- 
tider har  jeg  en  Shilling  om  Dagen  og]  sommetider  ingentingy 
saa  at  jeg  lever  i  stor  Fattigdom  her,  og  saaledes  tager  jeg 
ærbødigst  Afsked,  idet  vi  beder  til  Gud,  jeg  og  min  Kone,  for 
Deres  Helsen  og  Mistris  AUeyns,  hvem  Gud  bevare. 

Deres  fattige  og  forbundne  Ven 
Richard  Jones«  2). 


I)  Robert  Browne  var  en  velkendt  Skuespiller,  der  især  spillede  i  Tyskland. 
Ogsaa  Jones  erhvervede  sig  et  Navn  paa  Fastlandet.  Hans  Brev  er  ikke  da- 
teret, men  i  Februar  1591  udstedtes  der  Pas  for  Browne,  Jones,  John  Brad- 
street  og  Thomas  Sackville  til  en  Kunstrejse  i  Tyskland.  Sml.  A.  Cohn: 
Shakespeare  in  Germany,  p.  XXVIII  f. 

«)  Alleyn  Papers,  p.  19.  At  the  hirelings  fik  1  Shilling  om  Dagen,  6  om  Ugen, 
bekræftes  ogsaa  af  følgende  Udtalelse  af  Gosson  i  hans  School  ofÅbiue,  p.  29. 
»Overforfinelsen  i  Klædedragt  er  saa  almindelig  en  Fejl,  at  endogsaa  Lejefolkene 
hos  nogle  af  vore  Skuespillere,  som  staar  paa  en  Gage  af  6  Shillings  om 
Ugen,  bryster  sig  op  i  Næsen  paa  ordentlige  Folk  i  Dragter  af  Silkec 

De  unge  Drenge,  som  spillede  Kvinderollerne,  —  i  hele 
den  shakespeareske  Periode  og  lige  indtil  1656  betraadte  ingen 
engelsk  Kvinde  Scenen  —  var  naturligvis  heller  ikke  Part- 
havere; dog  havde  de  heller  intet  egentligt  Engagement;  de 
købtes  ligefrem  af  Theaterentreprenøren,  fik  deres  Uddannelse 
—  vel  sagtens  ogsaa  Kost  og  Klæder  —  hos  ham  og  lejedes 
saa  ud  til  Selskabet.  Vi  træffer  saaledes  i  Henslowes  Regn- 
skaber paa  følgende  Poster: 

»Købt  min  Dreng,  Jeames  Brystow,  af  William  Augusten, 
Skuespiller,  den  18.  December  1597,  for  8  Pund«. 

Og  tre  Aar  efter: 

»Antony  Jeaffes  og  Selskabet  skylder  mig  for  min  Dreng, 
Jeames  Bristo,  Løn  fira  den  23.  April  1600;  hvilket  Robart 
Shawe  har  givet  sit  Ord  paa  for  BetaUngen«^). 

Naar  Drengene  voksede  til  og,  for  saa  vidt  de  vedblev  at 
være  Skuespillere,  gik  over  i  Mandfolkefaget,  kunde  de  natur- 
ligvis tjene  sig  op  som  alle  andre  og  blive  ansete  Parthavere. 
Nathaniel  Field  er  vel  nok  den  berømteste  af  den  Tids  Børne- 
skuespillere, og  han  hørte  netop  til  dem,  der  senere  tjente  sig 
op  som  Voksen  og  blev  en  af  de  ledende  Andelshavere. 

Hvad  disses  indbyrdes  økonomiske  Forhold  angaar,  da 
har  der  hidtil  hersket  megen  Uklarhed  og  megen  forvirrende 
Modsigelse  blandt  de  Lærde  i  dette  Spørgsmaal.  Jeg  vil  for- 
søge at  se  Sagen  ud  fra  lidt  bestemtere  sammenstillede  Kends- 
gerninger: 

Det  første,  som  det  gælder  at  blive  paa  det  rene  med,  er, 
hvormeget  en  Andel,  en  s/iare,  omtrentlig  beløb  sig  til  pr.  Aar. 
Og  dette  Gennemsnitsbeløb  har  vi  netop  faaet  overleveret  i  den 
Afgiftsskala,  som  Sir  Henry  Herbert,  Hofforlystelsesmesteren, 
i  Aaret  1662  paa  Begæring  af  Lord  Overkammerherren  ind- 
gav til  denne.  Sir  Henry  opregner  i  sit  Overslag  de  Indtægter, 


1)  Heoslowe's  Diary,  pp.  259  og  149. 


Digitized  by 


Google 


131 

han  har  haft  —  i  Tidsrummet  1628— 1642  —  af  sit  Embede,  og 
én  Post  (som  baade  Malone  og  Collier  i  deres  Forsøg  paa  at 
klargøre  Tidens  Gageforhold  synes  at  have  overset)  lyder 
saaledes : 

»For  en  Andel  fra  hvert  Selskab  af  fire  Skuespillersel- 
skaber (foruden  den  højsalige  Konges  Selskab),  vurderet  til 
100  Pund  om  Aaret,  det  ene  Aar  med  det  andet,  foruden  de 
sædvanlige  Afgifter,  om  Aaret £  400  00  sh.  00  d.« 

Hundrede  Pund  regner  altsaa  Sir  Henry  som  Gennem- 
snittet af  en  Andel.  Skønt  vi  ikke  i  alt  kan  stole  paa  Hoffor- 
lystelsesmesterens  Overslag  —  han  beregner  saaledes  Indtægten 
af  de  ham  tilstaaede  to  Beneficeforestillinger  altfor  højt,  til  50 
Pund,  medens  de  i  Virkeligheden  ikke  gav  ham  mere  end  9 
Pund  i  Gennemsnit  —  saa  er  der  dog  i  dette  Tilfælde  ingen 
Anledning  til  at  formode,  at  han  her  har  overdrevet  en  Fuld- 
parts Størrelse.  At  være  engageret  med  en  hel  Part  ansaas 
for  noget  ret  anseligt^),  og  de  dygtigere  Skuespillere  var  som 
oftest  ret  velhavende  Folk.  Der  er  altsaa  næppe  nogen  Grund 
til  at  betvivle  Henry  Herberts  Angivelse,  saa  meget  mere  som 
en  Part  allerede  i  1678  var  saa  stor  som  c.  300  Pund*)  — 
dog  var  paa  dette  Tidspunkt  Parternes  Antal  betydeligt  for- 
mindsket. 

Thi  dette  er  det  andet  Spøi^smaal:  hvormange  Parter  var 
der  i  den  shakespeareske  Periode,  cig  hvorledes  var  de  for- 
delte? 


*)  Se  f.  Eks.  •Hamlet«,  HI  2:  >Ktmde  ikke  dette,  Herre,  og  saa  en  dygtig  Fjer- 
busk (hvis  det  skulde   gaa   rent  galt  med  al  min  anden  Herlighed)  samt  to 
Provenceroser  paa   mine  Rulædersko   skaffe  mig  Ansættelse   i  et  Skuespiller- 
selskab?  hvad  Herre? 
Horatio:     Paa  halv  Part. 
Hamlet:     Ih  nej,  paa  hel  Partt« 

*)  Se  Charles  KMgrtws  og  flere  af  hans  Skuespilleres  Klage  over  Drgden,  hvem 
de  bebrejder,  at  han  hæver  sin  fem  Fjerdedelspart,  der  beløber  iig  Hl  500  å 
400  Pundf  men  ingen  Stykker  skriver.     Malone's  Account,  p.  191,  n.  9. 

Malone  formoder  —  men  mod  Sædvane  uden  al  give 
nogen  Grund  for  sin  Formodning  —  at  der  var  fyrretyve  An- 
dele, som  han  tænker  sig  fordelt  saaledes,  at  Theaterejeren  — 
the  house  keeper^  som  han  kaldtes  —  fik  femten  Andele,  Skue- 
spillerne to  og  tyve  og  tre  ofredes  til  Indkøb  af  nye  Stykker, 
Dragter  o.  s.  v.  ^).  Collier  gentager  —  efter  Sædvane  —  Ma- 
lones  Formodninger  uden  at  kunne  kaste  mere  Lys  over  Sagen. 

Da  nu  Malone  andensteds  beregner  det  gennemsnitlige 
Forestillingsoversknd  til  9  Pund  og  det  gennemsnitlige  aarlige 
Antal  Spilledage  til  200,  vilde  et  Theaters  hele  Aarsindtægt 
ikke  blive  mere  end  1800  Pund  og  en  Fuldpartsskuespillers 
Gage  ikke  mere  end  45  Pund,  hvilket  utvivlsomt  er  meget 
lidt,  selv  efter  Datidens  høje  Pengeværdi,  og  altfor  lidt  til,  at 
de  første  Skuespillere  derpaa  kunde  blive  velstaaende  Folk. 

Jeg  tror  heller  ikke,  at  Forholdet  er  saaledes.  Der  findes 
mellem  Alleyn  Papirerne  Udkastet  til  en  Kontrakt  (fra  1608) 
mellem  Ph.  Henslowe  og  Edw.  Alleyn  paa  den  ene  Side  og  den 
ansete  Skuespiller  Thomas  Downton  paa  den  anden,  i  Følge 
hvilken  Downton  engageres  til  at  spille  paa  Fortunetheatret 
mod  at  faa  »en  Ottendedel  af  en  Fjerdedel  af  alle  .  .  .  rene 
Indtægter  i  Penge«  ved  bemeldte  Theater.  Ved  »rene  Ind- 
tægter« forstaas  Nettoudbyttet  efter  Fradrag  af  de  daglige  Ud- 
gifter til  Funktionærer  og  underordnet  Personale,  til  Belys- 
ning, hvor  saadan  brugtes,  kort  sagt  til  de  regelmæssig  og 
daglig  tilbagevendende  Budgetudgifter.  Disse  androg  —  som  vi 
kan  se  det  af  Sir  Henry  Herberts  Regnskaber  —  c.  2  Pund  og 
6  Shillings  pr.  Dag^).     For  at  opnaa  denne  32te  Part  maatte 


1)  Malones  Hist.  Acc.  p.  188  f. 

*)  »Kongens  Selskab  har  med  almindelig  Samstemning  og  Beredvillighed  givet 
mig  Beneficen  af  to  Dage  i  Aaret,  den  ene  om  Sommeren,  den  anden  om 
Vinteren,  som  skal  tages  af  anden  Dag  af  et  genoptaget  Stykke  eller  mit 
eget  Valg.  Theaterejeme  har  ligeledes  givet  deres  Andele,  saaledes  at  kan 
deres  daglige  Udgifter  drages  trsiy  hvilket  beløber  sig  til  omtrent  2  Pond 
5  sh.  — «     Henry  Herberth's  OfBce-book.     Malone  Hist.  Acc.  p.  194  f. 

Downton  først  kontant  indbetale  til  Theaterejerae  27  Pund 
10  sh.  »i  lovlig  engelsk  Mønte  samt  10  Shillings  aarlig,  saa- 
længe  Kontrakten  bestod.  Endvidere  forpligtede  han  sig  til  at 
overtage  en  32te  Del  af  Omkostningerne  ved  Reparationer  o.  1. 
ved  Theatret.  Endelig  maatte  han  ikke  som  Parthaver  ophøre 
med  at  spille  Komedie  med  mindre  Sygdom  skulde  hindre 
ham,  ligesom  han  naturligvis  gav  Afkald  paa  enhver  Ret  til 
at  spille  Komedie  paa  noget  andet  Theater  i  London  eller  to 
Miles  Omkreds  uden  Henslowes  eller  Alleyns  Tilladelse. 

Jeg  mener  af  denne  Kontrakt  at  turde  slutte,  at  der  ved 
Henslov\res  og  Alleyns  Theatre  var  toogtredive  Andele,  og  jeg 
formoder  —  af  Grunde  som  jeg  straks  skal  gøre  Rede  for  — 
at  Theaterejerne  heraf  selv  tilbageholdt  de  otte,  altsaa  en 
Fjerdedel  af  hele  Overskuddet.  Af  de  resterende  24  Parter  er 
vel  nok  de  fire  blevne  lagt  til  Side  som  Reservefond  til  Be- 
taling af  Repertoire  o.  1.,  og  de  sidste  tyve  Parter  har  saa 
været  fordelte  mellem  Skuespillerne,  der  imidlertid  ikke  alle 
havde  fuld  Part;  vi  hører  baade  om  trekvart  Parter  og  halve 
Parter. 

Efter  denne  Beregning  vilde  altsaa  et  første  Rangs  lon- 
donsk Theater  fra  denne  Tid  give  en  Gennemsnitsindtægt  af 
3200  Pund  +  de  2  Pund  5  Shillings,  som  var  den  daglige 
løbende  Udgift.  Sætter  vi  de  aarlige  Forestillinger  til  240, 
hvilket  sikkert  ikke  er  formeget,  da  der  spilledes  baade  Som- 
mer og  Vinter,  faar  vi  en  Gennemsnitsindtægt  pr.  Forestilling 
af  c.  13  Pund.  Heller  ikke  dette  er  formeget  ^),  skønt  Malone 
kun  regner  9  Pund  som  Gennemsnit.  Men  hans  Gennem- 
snitsindtægt er  beregnet  efter  Forlystelsesmesterens  Benefice- 
forestillinger, alle  kun  halvgode  Forestillinger  uden  et  eneste 


1)  Derimod  er  25  Pund,  hvilket  Mr.  Sidney  Lee  (a  Life  of  W.  Shakespeare,  p. 
161)  uden  egenlig  Beregning  angiver  Globelheatrets  daglige  Indtægt,  absolut 
for  meget;  heller  ikke  er  der  det  mindste,  der  taler  for,  at  Globe  kunde 
rumme  2000  Mennesker. 

nyt  Stykke  eller  Førsteforestilling,  hvad  der  nødvendigvis  maa 
give  en  for  lav  Gennemsnitsindtaegt. 

Af  Henslowes  Dagbog  har  jeg  udregnet^  at  hans  daglige 
Andelsindtægt  er  c.  30  Shillings^);  den  enkelte  Parthaver  vil  med 
en  aarlig  Part  paa  £  100  og  240  Forestillinger  om  Aaret  ind- 
kassere daglig  c.  8  Shillings.  Sandsynligheden  for,  at  Henslowe 
har  haft  fire  Parter  af  toogtredive,  er  altsaa  meget  stor,  medens 
Alleyn  som  Theatermedejer  har  haft  de  andre  fire.  Men  Al- 
leyn  var  tillige  en  meget  yndet  Skuespiller,  der  spillede  alle 
de  største  Roller  i  Repertoiret.  Maaske  har  han  som  saadan 
ogsaa  haft  et  Antal  Parter.  I  Ben  Jonsons  »Poetasterc  læser 
vi  om  en  Skuespiller,  der  kaldes  >Syv-og-en-halv  Part«,  og  jeg 
kan  ikke  tænke  mig,  at  der  kan  menes  nogen  anden  end  Edw. 
Alleyn  hermed.  I  Scenen  mellem  Tucca,  den  stortalende  Kap- 
tejn og  Skuespilleren  HistriOy  siger  Tucca:  »Farvel  med  Dig, 
min  brave  Skillingsluger.  Vær  saa  venlig  at  hilse  »Syv-og- 
en-halv-Part«,  og  husk  i  Morgen.  —  Hvis  I  mangler  Beskyt- 
telse'), kan  I  spille  i  mit  Navn,  Slubberter.  Men  I  skal  købe 
Jeres  Klæder  selv  og  jeg  vil  have  to  Parter  for  min  Bistand«. 

Skuespillerne,  der  forekommer  i  »Poetaster«  hører,  som 
Fleay  har  paavist^),  dels  til  i^  Fortune* ,  dels  til  t> Rosen  €^  begge 
under  Ledelse  af  Alleyn  og  Henslowe.  Henslowe  havde,  som 
vi  saa,  fire  Parter;  med  »Syv-og-en-halv  Part«  kan  da  ikke 
menes  nogen  anden  end  Alleyn,  Om  Alleyn  virkelig  har 
haft  en  saa  betydelig  Andel,  faar  staa  hen.  Noget  andet  Bevis 
derpaa  end  dette  en  Smule  usikre  har  jeg  ikke  kunnet  finde. 
Men  Alleyn  blev  i  alt  Fald  en  meget  rig  Mand  og  maa  altsaa 


1)  I  en  enkelt  kort  Periode,  som  Jeg  ikke  medregner,  havde  Henslowe  aabeo- 
bart  en  meget  mindre  Andel.  Det  var  medens  hans  Selskab  spillede  sam- 
men med  »Lord  Kammerherrens«  (sml.  p.  58  f.)  Hans  Gennemsnitsindtægt  er 
i  denne  Tid  kun  lidt  over  9  Shillings. 

*)  Service;  Skuespillerne  var  servantt  til  den  eller  den  fornemme  Herre,  stod  i 
hans  tervice. 

*)  Fleay:  The  English  Drama  L,   368. 

anstaas  af  en  Samtidig  til  300  Pund  om  Aaret  i  Jordegods, 
det  vil  sige  c.  40,000  Kr.  i  aarlig  Rente  ^). 

Hvad  vi  ved  om  Andeisforhoidene  ved  de  Burbageske 
Skuespilhuse  »Theatretc,  »Globec  og  »Blackfnarsc,  stammer 
fra  en  Række  Breve,  som  Halliwell-Phillipps  i  1870  fandt  frem; 
Breve,  som  stammer  fra  Aar  1635,  og  som  giver  os  Indblik  i 
en  Strid  imellem  de  ikke  parthavende  Skuespillere  Robert  Ben- 
field,  Heliard  Swanston  og  Thomas  Pollard  paa  den  ene  Side 
og  Andelshaverne  i  »Globe«  og  »Blackfriarsc,  hvoriblandt  Skue- 
spillerne Shancke,  Taylor^  Robinson  og  Lowuiy  paa  den  anden*). 

Det,  vi  igennem  disse  Breve  faar  at  vide,  bekræfter  hvad 
vi  har  regnet  os  til  gennem  de  Hensloweske  og  andre  Papirer. 
Vi  ser,  at  »Globe«  paa  dette  Tidspunkt  var  delt  i  16  Parter 
og  »Blackfriars«  i  8,  altsaa  blot  en  Omskrivning  for  de  32 
Parter  hos  Henslowe  og  AUeyn.  De  16  Parter  i  »Globe«  er 
fordelte  paa  kun  seks  Hænder,  af  hvilke  endda  kun  de  fire  er 
Skuespillere,  medens  Boghandler  Cuthbert  Burbage  og  Enken 
Mrs.  Condell  sidder  inde  med  tilsammen  dVs  Part. 

Det  er  dette  Forhold  som  de  misfornøjede  ikke  partha- 
vende Skuespillere  klager  over  til  Jarlen  af  Pembroke,  der 
den  Gang  var  Lord  Kammerherre  hos  Kong  Karl  I.  De  ønsker 
at  blive  optagede  som  Parthavere  og  finder  det  urimeligt,  at 
en  saa  stor  Mængde  Andele  er  i  Hænderne  paa  Folk,  der  ikke 
selv  er  Skuespillere,  men  blot  nyder  Frugten  af  deres  Sved  og 
Møje.  Hvor  forkert  dette  Forhold  er,  godtgør  de  ved  at  vise, 
at  Parthaverne  ved  »Globe«  har  en  daglig  Indtægt  af  12  Sh. 
pr.    Part,   medens   Skuespillerens   Part   ikke   overstiger   3  sh. 


V  I  et  Brev  fra  John  Chamberlain  til  Sir  Dudley  Carlton  (State  Paper  Office, 
cit.  af  Malone)  hedder  det:  »[Dronningens]  Begravelse  er  udskudt  til  den 
29.  i  næste  Maaned,  til  stor  Gene  for  vore  Skuespillere,  som  ikke  maa  spille 
saalænge  indtil  hendes  Lig  er  i  Jorden;  en  udmærket  Mand  iblandt  dem. 
Burbage,  er  nylig  død,  og  har  efterladt  sig.  siger  de,  mere  end  300  1.  Land«. 

3)  Samtlige  Breve  er  aftrykte  i  Halliwell-Phillipp's  >Ouf/i'nest,  .3rd.  edit.  p. 
539-551. 

Som  man  vil  se,  passer  dette  ret  godt  med  vore  tidligere  Be- 
regninger. 

lejede  Folk,  Kostymer,  Digtere,  Lys  og  alle  andre  Omkost- 
ninger ved  Skuespilhusene«.  Til  Gengæld  paahvilede  alle  Re- 
parationer af  Bygningen  naturligvis  Ejerne. 

Mest  ftisteKde  ved  disse  finansielle  Undersøgelser  er  Ud- 
sigten til  at  finde  ud  af  Shakespeares  økonomiske  Vilkaar. 

At  Shakespeare  var  en  velhavende  Mand,  da  han  døde, 
har  man  altid  vidst.  At  han  ærlig  og  redelig  havde  tjent  sig 
sin  lille  Formue  ved  sin  Kunst,  burde  man  have  kunnet  slutte 
sig  til  forlængst  i  Stedet  for  at  udgranske  hemmeligheds- 
fulde Erhvervskilder  eller  opfinde  overnaturligt  gavmilde  Pa- 
troner. 

Ganske  vist  var  det  ikke  som  Forfatter,  at  han  berigede 
sig,  i  alt  Fald  ikke  direkte.  Stod  Shakespeare  i  dette  Øjeblik 
op  af  Graven  og  hævede  Honorar  for  sine  Stykker  rundt  om 
i  Verden,  vilde  han  upaatvivlelig  indkassere  mange  Gange 
mere  i  én  Sæson,  end  han  havde  tjent  sit  hele  Liv  paa  al  sin 
Digtning.  Vi  har  set,  at  Forfatterhonorareme  kun  var  smaa. 
Ben  Jonson  paastaar  i  sine  Samtaler  med  Drummond,  at  han 
ikke  har  tjent  200  Pund  paa  alle  sine  Stykker  tilsammen^); 
og  selv  om  Shakespeare  maaske  tjente  en  Del  mere,  kan  det 
direkte  Udbytte  ikke  have  været  betydeligt.  Men  indirekte  var 
hans  dramatiske  Arbejder  ham,  som  Theatermand,  en  Kapital, 
der  bragte  ham  gode  Renter,  idet  de  nemlig  ved  deres  store 
Popularitet  stadig  skaffede  Tilløb  til  de  Theatre,  i  hvilke  han 
var  interesseret,  dels  som  Skuespiller,  dels  —  senere  —  som 
Medejer,  og  saaledes  skaffede  ham,  saavel  som  hans  Kamme- 
rater rigtignok,  en  stor  aarlig  Theaterindtægt. 

Nøjagtig  at  bestemme  hvor  store  Shakespeares  Indkomster 
var,  er  selvfølgelig  en  Umulighed,  men  man  kan  dog  med  de 
Oplysninger,  der  foreligger  om  Theaterforhold,  komme  dem 
saa  temmelig  nær. 


o  D.  LAing:  B.  Jdnson's  conversalions  wlth  W.  Drummond,  p.  35. 

At  han  allerede  i  1598  af  sine  gamle  Landsmænd  fra 
Stratford  betragtedes  som  en  ret  velstaaende  Mand^  derom  vid- 
ner en  Del  Breve  vedrørende  Laan  og  Køb  fra  denne  Tid^). 
Og  dette  maa  dog  have  været  hans  magreste  Periode.  Han 
skrev  ganske  vist  mellem  1590  og  1599  nitten  dramatiske  Ar- 
bejder, men  inden  1600  var  Prisen  for  disse  kun  lav.  Hen- 
slowe  gav,  som  vi  har  set,  ikke  over  11  Pund  i  dette  Tidsrum. 
Selv  om  Burbage  maaske  har  givet  noget  mere,  og  selv  om 
der  af  og  til  faldt  en  Beneficeforestilling  og  et  lille  10  Shillings 
Gratiale  af,  tør  vi  dog  ikke  sætte  Gennemsnitsindtægten  for 
disse  19  Stykker  til  mere  end  12  Pund,  hvilket  atter  giver  en 
aarlig  Indtægt  af  25  Pund  i  de  ni  første  af  hans  Theateraar. 
Hans  Skuespillerandel  i  »Theatret«s  og  andre  Huses  Dørind- 
tægter kan  nok  sættes  til  c.  75  Pund,  naar  der  beregnes  ham 
en  dobbelt  Part  og  Parten  sættes  til  3  sh.  pr.  Dag  med  c.  240 
Forestillingsdage.  Dertil  kommer  HofTorestillingeme  og  Gæste- 
spil paa  Adelsmændenes  Godser,  som  omtrent  kunde  give  15 
Pund  om  Aaret  —  ialt  saaledes  115  Pund  o:  omtrent  17,000 
Kr.  i  moderne  Mønt. 

Skønt  dette  ikke  er  overvældende  meget,  er  det  dog  nok 
til  at  retfærdiggøre  hans  Byfolks  Omtale  af  ham  som  en  vel- 
situeret Mand. 

Men  efter  1599  maa  disse  Indtægter  være  blevne  betydeligt 
forøgede.  Prisen  paa  Stykkerne  begyndte  nu  at  stige,  og  hvad 
der  var  af  mere  Betydning,  Globetheatret  byggedes  og  Shake- 
speare optoges  som  Parthaver  i  dette  Hus  sammen  med  Con- 
dell,  Hemminge,  Phillipps  »og  andre«*). 

Som  vi  ved,  var  Foretagendet  delt  i  16  Parter.  Af  disse 
har  sikkert  Brødrene  Burbage  ejet  de  fire  (Cuthbert  alene  har 
i  1635  tre  og  en  halv  Part).    De  øvrige  tolv  har  sandsynligvis 


M  Se  Sidney  Lee:  Life  of  Shakespeare,  p.  154  f. 

«)  Cuthbert  Burbage's  Brev  til  Jarlen  af  Pembroke,  Hall.-Phill.  Outlines  p.  549. 

været  fordelte  paa  seks  Hovedskuespilleres  Hænder  med  to 
Parter  paa  hver  Haand.  En  Part  i  »Globec  (som  var  det  dob- 
belte af  Parterne  i  »Fortune«)  kan  med  Rimelighed  sættes  til 
200  Pund.  Ved  Siden  heraf  kan  han  have  haft  sin  SkuespU- 
lerandel  i  Dørindtægterne,  skønt  det  ikke  er  absolut  givet,  og 
dette  har  vel  næppe  været  mere  end  en  enkelt  Part.  I  alt  kan 
hans  Skuespillerindtægt  sættes  til  c.  450  Pund. 

I  Tidsrummet  1599  til  1611  —  med  hvilket  sidste  Aar 
Shakespeare  afslutter  sin  Theaterbane  —  skrev  han  sytten 
Skuespil.  Han  har  ganske  sikkert  ikke  faaet  mindre  end  25 
Pund  for  noget  af  dem,  siden  det  er  den  Sum  en  ubetydelig 
Forfatter  som  Robert  Dabome  paastaar  at  kunne  faa  af  »Globe- 
theatret«  (sml.  ovenfor  S.  119),  altsaa  for  alle  sytten  Dramaer 
425  Pund  eller  i  de  12  sidste  Aar  en  Gennemsnitsindtægt  af 
35  Pund  om  Aaret.  Hertil  kom  HofTorestillinger  og  Forfatter- 
beneficer, som  nok  uden  mindste  Overdrivelse  kan  antages 
at  have  indbragt  ham  en  30  Pund  aarligt.  Efter  denne  Be- 
regning vil  Shakespeare  altsaa  i  sine  bedste  tolv  Aar  have 
tjent  c.  515  Pund  aarlig  eller  i  vor  Mønt  74,160  Kr.  ^). 

I  det  hele  og  store  kan  det  siges,  at  den  engelske  Skue- 
spillerstand i  den  elisabethanske  Tid  var  forholdsvis  meget 
velstillet,  og  at  den  stadig  indtil  Borgerkrigen  steg  i  Velstand 
og  Anseelse.  Vi  har  adskillige  Vidnesbyrd  om,  hvorledes  andre 
Stænder  ser  med  en  vis  Misundelse  paa  de  rige  Theatermænd 
og  finder  det  ubilligt,  at  disse  Vagabonder,  som  for  ikke  mange 
Aar  tilbage  var  nødt  til  at  slæbe  om  med  deres  Bagage  paa 


o  Mr.  Sidney  Lee  har  anstillet  en  lignende  Beregning  (Life  of  Shakespeare  p. 
154—162)  og  er  kommet  til  et  lignende,  om  end  noget  højere  Resultat,  som 
ovenstaaende.  Jeg  har  imidlertid  ikke  kunnet  følge  ham  i  Enkelthederne. 
Navnlig  gaar  det  ikke  an  at  anslaa  en  almindelig  Skuespillerpart  til  180 
Pund,  naar  den  eneste  Kilde  (John  Schanckes  Brev  til  Lord  Pembroke, 
»Outlines«  p.  546)  udtrykkelig  nævner  denne  Sum  som  dobbelt  saa  stor  som 
den.  Skuespillerne  ellers  var  vante  til  at  faa. 

Ryggen>  i^u  ses  prunkende  at  ride  gennem  Gaderne  paa  flotte 
Heste  og  i  skinnende  Silkedragter. 

I  en  anonym  Studenterkomedie  (Uniuersiiy  plag)  fra  1601, 
»Hjemkomsten  fra  Parnassus«,  faar  denne  Harme  Luft  i  føl- 
gende Vers  fra  den  fattige  Student,  der  skrev  det: 

Vile  worldy  that  lifts  them  up  to  high  degree 
And  treads  us  down  in  grouelling  misery! 
England  affords  these  glorious  vagabonds, 
That  carried  erst  their  fardles  on  their  backs, 
Courses  to  ride  on  through  the  gazing  streets, 
Sweeping  it  in  their  glaring  satin  suits, 
And  pages  to  attend  their  master-ships : 
With  mouthing  words,  that  better  wits  haue  framed 
They  purchase  lands,  and  now  esquires  are  made^). 

De  sidste  Linier  sigter  vel  nærmest  til  Edw.  Alleyn,  der 
paa  dette  Tidspunkt  vistnok  var  den  eneste  Skuespiller,  som 
kunde  gaa  ud  over  den  sædvanlige  Betegnelse  for  de  sceniske 
Kunstnere  og  fra  en  gentleman  blive  en  esquire  o:  en  Besidder 
af  et  Gods. 

Det  er  sandsynligt,  at  et  lignende  bittert  Udfald  mod 
Skuespillerne,  som  findes  i  en  lille  Brochure  fra  c.  1606,  »Rat- 
seys  Aand«,  ogsaa  delvis  er  myntet  paa  Alleyn.  Gamaliel  Rat- 
sey  var  en  bekendt  Landevejsrøver,  som  her  i  Fortællingen  har 
tvunget  en  rejsende  Skuespillertrup  til  at  spille  gratis  for  sig.  Til 
Gengæld  giver  han  en  af  Skuespillerne  følgende  Leveregler  med  paa 


1)  »Skændige  Verden,  som  løfter  dem  [Skuespillerne]  op  til  høj  Rang  —  og 
tramper  os  ned  i  ussel  Fattigdom  I  —  England  skænker  disse  storpralende 
Vagabonder  —  som  forhen  slæbte  deres  Bylter  paa  Ryggen,  —  Gangere  at 
ride  paa  gennem  de  stirrende  Gader,  —  fejende  afsted  i  skinnende  Silke- 
skrud —  og  med  Pager  til  at  agte  paa  deres  Bud.  —  Ved  at  skraale  Ord 
ud,  som  bedre  Hjæmer  har  udklækket,  —  køber  de  Jordegods  og  gøres  nu 
til  Adelsmand«,  —  The  Return  ftom  PcwncusuSj  Akt  V.,  Se.  I. 

Vejen  til  London,  hvor  han  anbefaler  ham  at  prøve  Lykken: 
»Der  vil  Du  lære  at  være  sparsommelig  (for  Skuespillere  har 
aldrig  været  saa  knebne,  som  de  er  nu  i  London)  og  at  leve  paa 
alle  Folks  Bekostning;  ikke  at  lade  nogen  leve  paa  Din;  at 
gøre  Din  Haand  fremmed  for  Din  Lomme,  Dit  Hjærte  lang- 
somt til  at  udføre  Din  Tunges  Løfte;  og  naar  Du  føler  Din 
Pung  vel  spækket,  saa  køb  Dig  et  Herresæde  paa  Landet,  saa 
at,  naar  Du  bliver  træt  af  at  spille  Komedie,  Dine  Penge  dér 
kan  bringe  Dig  til  Ære  og  Værdighed:  saa  behøver  Du  ikke 
at  bryde  Dig  om  nogen  Mand;  nej,  ikke  en  Gang  om  dem, 
hvis  Ord  Du  før  var  stolt  af  at  sige  paa  Scenen«.  Skuespil- 
leren svarer  hertil:  »Jeg  har  virkelig  hørt  om  nogle,  som  er 
komne  til  London  i  en  meget  tarvelig  Forfatning  og  i  Tidens 
Løb  er  blevne  overordentlig  rige«^). 

Det  sidste  passer  ikke  paa  Alleyn,  der  var  født  i  London, 
men  desto  bedre  paa  Shakespeare,  der  jo  netop  var  konunet 
til  London  fattig  og  erhvervsløs  for  at  søge  sin  Lykke  og  nu 
paa  dette  Tidspunkt  —  omkring  1606  —  var  meget  velhavende. 

Ogsaa  adskillige  af  de  puritanske  Skrifter  omtaler  Skue- 
spillernes Rigdom  og  Pragt  og  navnlig  deres  Overdaadighed  i 
Klædedragt.  Vi  har  ovenfor  set  den  stakkels  Rich,  Jones,  der 
skulde]  leve  af  en  Shilling  om  Dagen,  som  han  ikke  fik,  gøre 
et  Forsøg  paa  at  laane  3  Pund  for  at  løse  sine  Klæder  hjem, 
for,  »hvis  han  ingen  Klæder  har,  vil  han  ikke  blive  estimeret«. 
I  det  hele  var  Klæderne  en  meget  vigtig  Post  for  Skuespil- 
lerne. Paa  de  Portræter,  vi  kender  af  elisat>ethanske  Skue- 
spillere, fremtræder  disse  ingenlunde  i  nogen  overdreven  Pragt 
og  det  til  Trods  for,  at  de  Billeder,  vi  besidder,  netop  frem- 
stiller de  allerrigeste  og  fornemste  af  Tidens  Thealermænd, 
nemlig  Edw.  Alleyn,  Rich,  Burbage,  Shakespeare  og  Field.    Af 


J)  Ratseis  Ghost,  or  the  Second  Part  of  his  Maddt  Frankes  and  R<M>erin,   dl.  af 
Collier  »Alleyn  Papers«,  Introduclion,  p.  X  f. 

disse  er  Burbage  (se  Fig.  15),  den  fejrede  Scenehelt  og  rige 
Thealerejer,  ligefrem  tarvelig  klædt,  AHeyn  (se  Fig.  13),  Cirkus- 
direktøren og  Millionærskuespilleren,  er  sømmeligt  men  sim- 
pelt paaklædt  som  en  ærbar  Borgermand,  Shakespeare  er  en 
hel  Del  elegantere  og  med  mere  Adelsmandssving,  navnlig 
paa  JDrocsAou/portrætet  (Fig.  10)  og  paa  Terracottabysten 
(Fig.  14),  uden  at  dog  hans  Dragt  har  det  mindste  prun- 
kende eller  overdrevne;  og  endelig  bærer  Nathaniel  Field 
(Fig.  16),  som  vel  ikke  var  rig,  men  meget  paa  Mode  som 
Skuespiller  og  vistnok  meget  flot,  en  noget  bisar,  men  tilsyne- 
ladende ikke  særlig  kostbar  Hjemmedragt. 

Paa  Scenen  ved  vi  imidlertid,  at  der  udfoldedes  stor  Pragt 
i  Retning  af  Kostymer.  Som  bekendt  var  Kostymerne  paa 
Scenen  ikke  i  Snit  forskellige  fra  Tidens  almindelige.  Man 
gjorde  i  Renaissancen  saalidt  som  i  Middelalderen  noget  For- 
søg paa  at  gennemføre  et  historisk  Kostyme,  men  spillede  alle 
Stykker  i  de  samme,  det  vil  sige,  i  ganske  moderne  Dragter. 
Det  Qæmtliggende  Sted  respekteredes  dog  en  Smule  mere  end 
Tidsalderens  Forskellighed,  idet  man  gjorde  ubehjælpsomme 
Forsøg,  som  allerede  ogsaa  i  Middelalderen,  paa  at  fremstille 
fantastiske  Muhammedaner-  eller  Tyrkerdragter  o.  1.  Ogsaa 
Forskellighederne  i  de  civiliserede  Landes  Moder  toges  der 
Hensyn  til;  saaledes  læser  vi  om  venetianske  Dragter,  »franske 
Hoser«  og  »spanske  Vamse«  i  Alleyns  og  Henslowes  Garde- 
robelister. 

Denne  Scenebrug  at  spille  alt  i  samme  Slags  Kostymer, 
simplificerede  naturligvis  en  Skuespillers  Garderobeudgifler  be- 
tydeligt; men  til  Gengæld  var  rigtignok  de  enkelte  Dragter 
overordentlig  dyre,  saa  dyre,  at  det  ganske  bogstavelig  kan 
siges,  at  der  betaltes  mere  for  en  smuk  Dragt  end  for  en  af 
Shakespeares  Tragedier. 

I  »Alleyn  Papirerne«  findes  en  lang,  højtidelig  og  med 
alle  de  sædvanlige  juridiske  Udtryk   spækket  Kontrakt,    som 

for  en  Sum  af  20  Pund  10  Shillings  overdrager  Brødrene  John 
og  Edward  Alleyn  —  en  Kappe!  Den  var  ganske  vist  af  »sort 
Fløjl,  med  Ærmer  helt  overbroderede  med  Sølv  og  Gulv,  foret 
med  sort  Atlask  med  Guldstriber«,  men  ikke  desto  mindre 
synes  det  meget  at  give  over  2000  Kr.  for  en  Theaterkappe, 
hvad  der  som  bekendt  var  en  usædvanlig  høj  Pris  for  et 
Drama  1). 

Og  for  en  Dragt  var  det  endda  sikkert  ikke  usædvanligt. 
Ifølge  en  anden  Kontrakt  fra  samme  Samling  købte  John  Al- 
leyn for  16  Pund  »en  Fløjeiskappe  med  et  Slag  broderet  med 
Guld,  Perler  og  røde  Stene,  samt  en  Robe  af  Guldbrokade  c  >). 

Renaissancen  i  England  var  ikke  Imitationens  Tid,  som 
vor  er  det.  De  Stofifer,  som  Skuespillerne  da  optraadte  i,  var 
ægte  og  kostbare  Varer,  ikke  Godtkøbssilker  og  eftergjort  The- 
aterflitter.  I  Henslowes  Dagbog  finder  jeg  følgende  Ulle  Post : 
»Laant  til  Robert  Shaw  for  Selskabet  til  at  købe  8  Yards  Guld- 
brokade til  Kvindedragten  i  »Branhowlte«  [?]...  4  Pund  c ; 
Damekostymer  til  80  Kr.  Meteren,  det  var  en  Ting,  som 
kunde  faa  en  moderne  Theaterdirektør  til  at  blegne.  Og  ganske 
kort  efter  laaner  den  samme  Shaw  »til  at  købe  Kobbei^aloner 
af  Sølv  [sic]  til  et  Par  Bukser  i  »Alice  Pierce«  ...  16  Shil- 
lings«. Midt  imellem  disse  to  Poster  findes  denne:  »Laant 
Benjamin  [skrevet  Bengemen]  Jonson  den  3.  December  1597 
paa  et  Stykke^),  som  han  viste  Handlingen  af  til  Selskabet  og 
som  han  lovede  at  give  Selskabet  førstkommende  Jul,  den 
Sum  ...  20  Shillings«. 

Tallene  taler  undertiden  med  skærende  Tydelighed.  Kræm- 
meren faar  4  Pund  for  8  Yards  Kjoletøj,  Ben  Jonson  faar  20 
Shillings  til  Laans  mod  at  forpligte  sig  til  at  skrive  et  Stykke 
fra  3.  til  24.  December! 


^)  Alleyn  Papers,  p.  12. 

«)  Ibid.,  p.  11. 

*)  Maaske  >the  £all  of  Mortimer«,  se  Pleay:  Engl.  Drama  I  356. 

Var  Sceneudstyret  ellers  billigt,  sattes  der  desmere  ind  paa 
Klædedragterne,  der  som  oftest  bekostedes  af  Skuespillerne 
selv.  Om  deres  Kostbarhed  og  vitterlige  Pragt  altid  stod  i 
Forhold  til  deres  Smagfuldhed  og  Stil,  er  et  andet  Spørgs- 
maal,  som  Ben  Jonson  i  sin  Indledning  til  ^Staple  of  Newsa 
frister  os  til  at  besvare  benægtende.  Han  siger  der:  »O  Nys- 
gerrighed, Du  kommer  for  at  se,  hvem  der  i  Dag  har  ny  Dragt 
paa,  hvis  Klæder  er  bedst  skrevne,  hvad  saa  Rollen  ellers  er; 
hvilken  Skuespiller,  der  har  det  bedste  Ben  og  den  bedste 
Fod;  hvad  for  en  Konge,  der  spiller  uden  Mansketter  og  hans 
Dronning  uden  Handsker;  hvem  der  kører  Post  i  Strømper  og 
danser  i  Støvler«^). 

Den  fanatiske  Puritaner,  Prynne,  klager  ogsaa  over,  at 
de  ofifentlige  Theaterskuespil  almindeligvis  spilledes  i  over- 
kostbare, kvindagtige,  fantastiske  og  prunkende  Klæder  2). 

Blot  et  flygtigt  Gennemsyn  af  Alleyns  og  Henslowes  Garde- 
robelister og  Regnskaber  viser  os,  at  Puritaneren  ikke  har  saa 
ganske  Uret.  I  disse  gamle  Udgiftsposter  knitrer  det  af  Silke 
og  Fløjl  og  funkler  af  Guld  og  Sølv  og  ædle  Stene.  Mangen 
god  Skilling  af  Skuespillernes  Gager  blev  sat  i  de  kostbare 
Klæder,  som  saa  siden  vandrede  paa  Laanekontoret,  saa  at 
»Fader  Henslowe«  maatte  løse  dem  ud  igen.  Til  Gengæld  tog 
han  dem  rigtignok  saa  selv  i  Pant  for  de  udlagte  Penge  ^). 

1)  B.  Jonson:  Staple  of  News,  the  InducUon  (ed.  GifTord  V.  163  f.).  Oven- 
staaende  Citat  er,  synes  det  mig,  intetsomhelst  Bevis  paa,  at  Kostymemc 
var  fattige  ved  Globetheatret.  saaledes  som  Malone  mener  (Hist.  Acc.,  p.  127j, 
kun  at  de  undertiden  var  skødesløse  og  ikke  stemmende  med  Rollens  Karakter. 

*)  Prynne:  Histriomastlx  p.  216.  Ogsaa  dette  Sted  synes  det  mig,  at  Malone 
forvansker  Meningen  af,  naar  han  siger,  at  den  fanatiske  Pr.,  som  holdt 
Theatergængere  for  lidet  bedre  end  inkarnerede  Djævle,  let  kunde  tage  »et 
Stykke  grovt  Stof  bræmmet  med  Flittersølv«  for  en  pragtfuld  og  ugudelig 
Dragt.  Vi  har  ovenfor  set,  at  baade  Stof  og  Besætning  var  ægte  og  kost- 
bart nok. 

>)  »Laant  Thomas  Dowton  til  at  hente  2  Kapper  fra  Laanehuset  den  2.  Nov. 
1597,  en  Sum  af  12  £  10  sh.;  for  hvilke  Penge  disse  2  Kapper  blev  staa- 
ende  i  Pant   hos    mig:    den  ene   var  en  broderet  Kappe  af  askefarvet  Fløjl, 

10 

Om  Skuespillerens  tjenstlige  Forhold  til  »Direktøren«  o: 
Theaterejeren  ved  vi  iøvrigt  ret  god  Besked  gennem  en  Kon- 
trakt —  den  eneste  i  sin  Art  —  eller  saakaldte  ArticleSy  som 
de  endnu  kaldtes  i  Theatersproget,  mellem  Skuespilleren  Robert 
Dawes  paa  den  ene  Side  og  Theaterentreprenøreme  Henslowe 
og  Meade  paa  den  anden  ^).  Det  er  sandsynligt,  at  denne  Kon- 
trakt giver  os  Formelen  for  Datidens  Skuespillerkontrakter 
overhovedet,  og  jeg  skal  her  meddele  Hovedpunkterne  i  den, 
idet  jeg  dog  affører  den  dens  indviklede  juridiske  Klædebon, 
som  gør  den  og  dens  Lige  næsten  ulæselige: 

1)  Robert  Dawes  forpligter  sig  til  at  spille  ved  hvilket 
som  helst  Selskab,  Ph.  Henslowe  og  Jacob  Meade  maatte  an- 
give, i  Løbet  af  3  Aar  fra  Dato,  mod  en  hel  Andel. 

2)  Robert  Dawes  skal  »til  enhver  Tid  i  nævnte  Tidsrum 
give  troligt  Møde  til  enhver  saadan  Prøve,  som  Aftenen  før 
Prøven  offenlig  vil  blive  bekendtgjort.  Og  hvis  bemeldte  R. 
D.  nogensinde  skulde  undlade  at  komme  til  den  bestemte  Tid«, 
skal  han  betale  12  Pence  i  Bøde  til  Henslowe  og  Meade.  Og 
hvis  han  ikke  kommer  før  Prøven  er  endt,  gaar  han  ind  paa 
at  betale  2  Shillings. 

3)  Hvis  R.  D.  ikke  paa  Spilledagen  er  fuldt  paaklædt  og 
rede  til  at  begynde,  naar  Klokken  er  3  om  Eftermiddagen, 
med  mindre  han  har  faaet  Tilladeise  til  det  modsatte  af  seks 
Medlemmer  af  samme  Selskab,  saa  skal  han  bøde  3  Shillings. 

4)  »Hvis  bemeldte  R.  D.  skulde  træffe  at  være  overvældet 
af  Drik  paa  den  Tid,  da  han  skal  spille,  efter  fire  af  bemeldte 
Selskabs  Skøn,  skal  og  vil  han  betale  10  Shillings«. 


den    anden    var   en   sort   Fløjls  Kappe   med  Silkebrænimer   rundt.     Jeg  siger 
laant  ham  i  rede  Penge  .  .  .  12  ^  10  sh.<  —  Henslowc's  Diary,  p.  105. 
';  Disse  articles  fandtes  i  sin  Tid  i  Dulwich  Collegict  af  Malone,  men  er  senere 
forsvundne  derfra.     De   er   dog  heldigvis  aftrykte  af  Malone  (Shakespeare  by 
Boswell  XXL,  p.  413)  og  derefter  i  Collier's  AUeyn  Papers  p.  75  ff. 

5)  Udebliver  han  fra  en  Forestilling  uden  Tilladelse  og 
uden  lovligt  Sygdomsforfald,  bøder  han  20  Shillings. 

6)  R.  D.  indrømmer  de  to  Entreprenører  Ret  til  at  hæve 
Halvparten  af  hans  Part  af  Galleri-  og  Scenepladsindtægten  i) 
som  Erstatning  for  det  Garderobelager,  som  de  overlader  Sel- 
skabet til  Brug. 

7)  Hvis  R.  D.  nogensinde  efter  endt  Forestilling  forlader 
Skuespilhuset  med  noget  af  Ejernes  Klæder  paa  Kroppen  eller 
i  det  hele  bringer  noget  ud  af  Huset,  som  tilhører  Meade  og 
Henslowe,  da  gaar  han  ind  paa  at  betale  dem  40  Pund  i 
Bøde. 

8)  R.  D.  indrømmer  Henslowe  og  Meade  Ret  til  hver 
Qerde  Dag  i  Ugen  at  bruge  Skuespilhuset  for  egen  Regning  til 
deres  sædvanlige  Bjørne-  og  Tyrefægtninger,  mod  at  de  svarer 
Selskabet  40  Shillings  for  hver  saadan  Forestilling*). 


V. 

En  Første  forestilling  i  »Globe. 

Klokken  gaar  til  tre.  Der  er  Travlhed  og  Spænding  indenfor 
Globetheatrets  høje  Træmure. 

Det  er  en  Førsteforestilling,  og  man  venter  sig  meget  af 
det  nye  Stykke.  Inde  i  Paaklædningshuset  trækker  Skuespillerne 
nervøst  de    nye,  prægtige  Klæder    paa,    sætter   Parykker   paa 

1)  Sml.   ovenfor   p.  137.     Dette   Punkt   er    iøvrigt    meget    uklart   i    Kontrakten. 

Der   mangler   her   forskellige   væsentlige    Ting   i   Manuskriptet,    som   gør   det 

umuligt  at  foa  den  fulde  Mening  ud  af  det. 
^)  Vi   ser   heraf,   at  det  er  Hopetheatret,    som  der  er  Tale  om  (sml.  ovenfor  p. 

85).      Ogsaa   denne    sidste   Paragraf  er  meget   molesteret   i   Manuskriptet,  og 

jeg  er  ikke  helt  sikker  paa  at  have  faaet  den  rigtige  Mening  ud  deraf. 

10» 

Hovedet  og  sminker  Kinderne.  De  unge  Drenge,  der  har 
Kvinderollerne,  spændes  ind  i  snærende  Korsetter  og  pyntes, 
sminkes  og  parfymeres  trods  nogen  Dame.  Suffløren  og  Scene- 
inspicienten  farer  geskæftigt  omkring  med  Lister  i  Haanden  og 
paaser,  at  alle  Rekvisitter  er  i  Orden,  og  Musikanterne  stemmer 
deres  Instrumenter. 

Prologus  er  allerede  færdig.  Højtidelig  gaar  han  op  og 
ned  i  sin  lange,  sorte  Fløjelsdragt,  som  Prologen  altid  bærer, 
og  mumler  for  sig  selv  de  Indledningsvers,  han  skal  fremsige. 
Det  er  en  høj,  statelig  Mand  med  et  mildt  og  fornemt  Ud- 
seende; det  sorte  Fløjel  klæder  ham  godt,  men  det,  og  saa 
Spændingen,  gør  ham  bleg  —  han  er  ikke  sminket  —  og  han 
gnider  sine  Kinder  for  at  faa  lidt  Kulør  i  dem. 

Ude  paa  Tilskuerpladsen  lyder  en  stadig  tiltagende  Sum- 
men og  Brummen,  isprængt  med  enkelte  høje  Raab  af  Kvinde- 
røster.   Man  skelner  Ord  som  »Æbler!  Nødder!  01!  Kanarisæk!« 

Prologus  gaar  ind  ad  den  ene  af  de  store  Porte  ind  til 
den  bageste  Del  af  Scenerummet;  Drapperierne,  der  skiller  det 
fra  den  egenlige  Scene,  er  trukne  for,  og  han  kigger  ud  i 
Huset. 

Dernede  staar  de,  hans  Dommere,  dernede  i  »Gaarden«, 
alle  disse  Læredrenge,  menige  Soldater  og  Matroser,  blandede 
med  Londons  værste  Bærme  af  Spillere,  Lommetyve  og  Skøger, 
som,  inden  tre  Timer  er  gaaet,  vil  have  afsagt  deres  Topence- 
dom  over  det  Arbejde,  hvori  han  har  nedlagt  hele  sin  fine 
Sjæls  bedste  Følelser  og  Tanker.  For  Prologus  er  det,  som  har 
skrevet  det  nye  Stykke. 

De  dyre  Pladser,  Logerne  og  Gallerierne,  staar  endnu  tomme. 
Kun  nogle  Lakajer  sidder  gabende  og  venter  paa  deres  Herskab, 
for  hvem  de  holder  Pladsen  aaben.  Det  øverste  Galleri,  hvor 
Entréen  ogsaa  er  ganske  billig,  er  dog  fuldt,  og  en  livlig  Ild 
af  Grovheder  og  Vittigheder  udveksles  mellem  Loft  og  Gulv; 
man  spiller  Kort,  man  ryger  og  drikker,  hujer  og  raaber,  og 

Stanken  af  Mad,  01,  Tobak,  Hvidløg  og  daarlig  Vin  fylder 
Huset  og  staar  som  Røg  af  en  Skorsten  ud   af  Tagaabningen. 

Prologen  rynker  foragteligt  paa  Næsen  og  trækker  Hovedet 
til  sig  for  at  gaa.  I  det  samme  lægges  en  Haand  blødt  paa 
hans  Skulder  og  en  Stemme  spørger  venligt:  »Naa,Will, hvor- 
dan gaar  det?«  Han  vender  sig.  Det  er  Manageren,  Richard 
BurbagCy  der  nu  ogsaa  er  færdig  til  at  begynde.  Han  trykker 
hans  Haand.  :»Jeg  er  bange  for,  de  Karle  ta'r  Livet  af  os  før 
Tiden  med  deres  Hvidløgsstank,«  siger  Will  og  gør  Plads  for 
Burbage,  der  nu  kigger  frem  mellem  Draperierne. 

Ogsaa  Burbage  er  sort  klædt,  men  i  ungdommelig  koi*t 
Adelsmandsdragt.  Han  er  noget  mindre  end  Will  og  lidt  før; 
hans  skæggede  Ansigt  med  de  bløde,  bevægelige  Træk  og  de 
store,  udtryksfulde  Øjne  ser  nysgerrigt  og  forretningsmæssigt 
ud  i  Huset.  >Nu  begynder  de  ordenlige  Folk  at  komme,« 
siger  han  over  Skulderen  til  Will,  »se,  hvor  de  strømmer  ind! 
—  Se,  der  er  den  unge  Sir  Henry;  han  er  gaaet  ind  i  Parter- 
ret, og  nu  staar  han  og  lader  Øjnene  løbe  rundt  langs  Gallerierne 
for  at  søge  sig  en  Plads  ved  Siden  af  den  kønneste  Pige.  — 
Jeg  haaber,  vi  skal  give  ham  andet  at  tænke  paa  i  Dag,  ikke 
sandt,  gamle  Will?«  —  »Vi  faar  at  se,«  svarer  Will  stille. 

Og  paa  Tilskuerpladsen  fyldes  Loger  og  Gallerier  med 
statelige  Herrer  og  Damer.  Herrerne  i  kostelige  Dragler  af 
Silke  og  Fløjl,  med  gyldne  Kæder  paa  Brystet,  stive  spanske 
Pibekraver  om  Halsen,  fine  Kniplingsmansketter  for  Hænderne, 
højpullede  Hatte  eller  lave  Baretter  med  vajende  StrudsQer; 
Damerne  endnu  mere  prægtige,  snørede  i  de  lange,  spidse  Kor- 
setter, med  de  uhyre  Ærmepuflfer,  de  opstaaende  Kniplings- 
halskraver,  med  Perler  i  de  højt  opsatte  Haar  eller  i  Paryk- 
kerne —  thi  som  oftest  forslog  Haaret  ikke  til  den  Tids  Fri- 
surer —  funklende  Ringe  i  Ørene  og  paa  Fingrene,  Handsker 
med  guldbroderede  Navnetræk,  med  Ansigter,  der  lyser  i  hvid 

og  rød  Sminke,  medens  hele  Figuren  dufter  af  kostbar  Par- 
fume. 

Ansigtet  faar  man  dog  ikke  at  se  paa  dem  alle,  thi  de 
fleste  af  de  anstændige  Damer  er  maskerede,  og  et  broget, 
men  besynderligt  Indtryk  gør  det  at  se  Logerne  fyldes  af  alle 
disse  mangefarvede  Masker,  nogle  voksgule,  andre  rødbrune, 
kulsorte,  græsgrønne,  kirsebærrøde  eller  abildgraa,  hvorigennem 
Øjnene  skinner  mystisk,  medens  de  juvelbesatte  Hænder  bevæger 
de  store  StrudsQersvifter. 

Oppe  i  andet  Galleri  holder  Glædespigernes  letfodede  Garde 
til.  De  gør  sig  megen  Umage  for  at  skjule  deres  Stand  og 
nogle  sidder  i  bedrøveligt  sort  som  sørgende  Enker,  andre  i 
graat  Hvergarn  som  uerfarne  Landsbypiger,  atter  andre  i  Flaske- 
trøjer og  Forklæder  som  Kammerpiger,  eller  i  nette  ærbare 
Borgerkonedragter,  hvis  de  da  ikke  foretrækker  at  komme  bru- 
sende i  Silke  og  Kniplinger  som  de  fineste  Damer.  Men  Øjnene, 
hvormed  de  angler  efter  letsindige  Tilbedere,  som  vil  traktere 
dem  med  Aftensmad  efter  Forestillingen,  those  wanion  eges, 
som  Puritanerne  frygter  og  forbander,  de  forraader  dem  alle. 

Huset  er  fuldt.  Skuespillerne  er  paaklædte.  Kun  Bur- 
bage og  Prologus  er  sorte.  De  fleste  af  de  andre  er  lige  saa 
brogede  og  lige  saa  pragtfulde  som  Tilskuerne  i  Logei^e. 
Gennem  Paaklædningshuset  baner  sig  endnu  nogle,  unge  adelige 
Sprader  Vej  for  at  faa  Plads  paa  Scenen.  De  nikker  og  hilser 
til  alle  Sider  og  er  paa  Fornavn  med  Skuespillerne,  som  bukker 
og  hilser  igen.  —  »God  Dag,  Dick!  har  Du  noget  godt  at  vise 
os  i  Dag?  —  Naada,  Will,  er  Du  bange  for,  at  vi  skal  mjave 
af  Dit  Stykke?  —  Tror  Du  nu  ogsaa  Du  kan  tage  det  op  med 
gamle  Will  Kemp,  Bob?f  Og  ind  paa  Scenen  slentrer  de,  fulgt 
i  Hælene  af  Sceneinspicienten,  der  bringer  dem  de  trebenede 
Stole.  De  slænger  sig  paa  dem,  deres  Page  rækker  dem  den 
stoppede  Pibe,  de  tænder  og  lader  dampende  Blikket  løbe  op 

og  ned  ad  Gallerierne,  alt  imens  de  naadigt  og  sirligt,  efter 
Omstændighederne,  hilser  deres  Bekendte. 

Skuespillerne  derinde  brummer  i  Skægget  over  disse  Lapse, 
som  tager  Pladsen  op  for  dem  og  puster  dem  Tobak  i  Halsen, 
men  højt  siger  de  ingenting;  de  unge  Folk  er  for  mægtige  og 
betaler  for  godt. 

Prologus  retter  paa  sin  sorte  Fløjlsdragt  og  ser  i  Vejret 
op  til  Musikanterne,  der  staar  beredte  med  Trompeterne  for 
Munden.  Han  giver  Signal,  og  udover  Theatret  skingrer  den 
første  Fanfare. 

Alle  ser  op,  man  ordner  sig,  sætter  sig  til  Rette,  Kortspil- 
lerne i  Parterret  skynder  sig  for  at  blive  færdige  med  det  sidste 
Spil,  inden  Stykket  begynder.  Nok  en  Fanfare.  Snakken  og 
Larmen  begynder  at  tage  af.  Æblepigerne  og  andre  Sælgere 
holder  op  at  raabe.  Kortspillerne  sætte  den  sidste  Trumf  i,  og 
Glædespigerne  sender  det  sidste  Øjekast  til  den  udkaarne.  Endnu 
en,  den  tredje  og  sidste.  Alt  er  stille;  alle  Øjne  rettede  mod 
Draperiet. 

Der  bag  ved  staar  Prologus,  rank  men  med  tørre  Læber 
og  skælvende  Hænder.  Han  bider  Tænderne  sammen.  »Skal 
jeg  i  Dag  kunne  tæmme  det  mangehovedede,  stirrende  Uhyre 
derude«,  mumler  han,  river  Draperiet  rask  til  Side,  træder 
frem,  rolig  og  smilende,  og  bøjer  sig  for  Mængden. 

»Det  er  Shakespeare !  se,  Shakespeare!«  hvisker  man  rundt 
om,  og  S:eme  i  det  sære  Navn  hvisler  som  en  Susen  gennem 
Huset.  De  fornemme  Lorder  nikker  venligt  anerkendende.  Lære- 
drengene og  Søfolkene  i  Parterret  brøler  et  rungende  Velkommen 
tilderes  »Will«,  og  Damerne,  baade  de  i  første  og  andet  Galleri, 
smiler  kælent  til  deres  honningsøde  Digter,  som  har  skrevet 
den  yndige  »Venus  og  Adonis«,  de  har  staaende  hjemme  paa 
deres  Boghylde  mellem  Beaumonts  »  Salmacis  og  Hermaphroditus « 
og  Marstons  »Pygmalions  Billed«. 

Shakespeare  fremsiger  med  den  Ynde  og  Anstand,  som  er 

ham  egen,  Indledningsversene  og  gaar  langsomt  ud,  fulgt  af 
sine  Venners  Bifald. 

Men  næppe  er  han  indenfor  Draperiet,  før  hans  Værdighed 
forsvinder.  I  hastigt  Løb  og  med  den  folderige  Fløjiskappe 
højt  opkiltret  flyver  han  til  Paaklædningsrummet.  »Rigtig, 
Willy,  skynd  Dig!«  raaber  Burbage  efter  ham,  »Du  har  ikke 
megen  Tid.« 

Og  Shakespeare  kaster  Fløj  Iskappen  og  ifører  sig  den 
tunge  Pladerustning,  som  ligger  beredt  til  ham.  Han  giver 
sine  Kinder  Dødens  Bleghed  med  den  hvide  Sminke,  paasætter 
sig  et  stort,  ærværdigt  Skæg,  sort,  sølverstænkt,  og  da  den 
kronede  Hjelm  er  paa  hans  Hoved,  staar  han  der,  uhyggelig, 
og  dog  mild  og  værdig,  som  en  Dødning,  klædt  i  Staal  og 
Plade.  Han  griber  sin  Feltherrestav  og  gaar  med  stolt  og 
majestætisk  Gang  nogle  Skridt,  medens  han  prøver  sin  Røst, 
som  han  gør  saa  dyb  og  aandeagtig  klangløs  som  mulig;  og 
ud  i  Rummet  toner  hans  Ord: 

»Jeg  er  Din  Faders  Aand, 
dømt  til  en  Tid  at  gaa  igen  om  Natten 
og  til  at  smægte  Dagen  hen  i  Luer 
indtil  min  Synd,  i  Kødets  Dage  øvet, 
er  brændt  og  renset  ud.« 

Nu  skynder  han  sig  hen  mod  Scenen.  Suffløren  kommer 
ham  i  Møde  med  sin  Bog  i  Haanden.  »Nu  er  det  snart,  Mr. 
Shakespeare«,  hvisker  han.  Og  Shakespeare  lytter.  Ja  rigtig. 
Nu  kommer  Burbage  ind  med  de  to  andre.  Han  hører  sine 
egne  Vers  lyde  ind  til  sig: 

»Luften  er  skarp,  det  er  en  bitter  Kulde«. 

Pludselig  skingrer  Trompeterne,  og  tordnende  Kanonskud 
skræmmer  Tilskuerne  op.     Fra  Scenen  lyder  Versene: 

»Prins,  hvad  betyder  dette?« 

Og  Burbages  Røst  svarer  skærende  og  bittert: 

»At  Kongen  holder  Svirelag  inat 

og  tager  sig  en  Rus,  og  raver  ør, 

den  pralende,  opskudte  Paddehat; 

og  for  hvert  Drag,  han  skyller  ned  af  Rhinskvin^ 

udskryder  Paukens  og  Trompetens  Klang, 

hvor  drabelig  han  drak«. 

Og  Shakespeare  smiler.  Han  kommer  til  at  mindes  de  lystige 
Historier,  hans  gamle  Kammerat,  William  Kemp,  fortalte  ham 
om  den  fordrukne  Danerkonge,  Frederik  H,  og  om  Festerne 
paa  Kronboi^  og  i  Helsingør  .  .  .  men  nu  er  det  Tid,  nu  skal 
han  ind. 

Ind  skrider  han,  og  Huset  fyldes  med  Rædsel  og  natlig 
Stemning. 

Og  Uhyret  derude  med  de  mange  Hoveder  spiler  de  tu- 
sende  Øjne  op  og  aabner  de  mange  Gab,  og  undres  og  gribes 
og  ræddes. 

Akten  gaar  til  Ende  under  aandeløs  Stilhed,  gennem  hvil- 
ken man  hører  Burbages  og  Shakespeares  Stemmer,  Sønnens 
og  den  døde  Faders,  dæmpede  men  spændte,  som  dirrende 
Cellotoner. 

Saa  bryder  Bifaldet  løs.  Akten  er  ude.  Op  fra  Kælder- 
rummet, hvorfra  hans  »Sværg!«  har  lydt  uhyggeligt  gennem 
Theatret,  kommer  Shakespeare.  Han  skynder  sig  til  Burbage, 
der  staar  forpustet,  lidt  stakaandet  som  han  er,  efter  den  an- 
strængende  Akt. 

De  trykker  tavst  hinandens  Hænder  og  føler  med  hinanden, 
at  de  dog  har  gjort  noget  godt  i  Dag. 

Det  er  Mellemakt.  Støjen  og  Snakken  har  rejst  sig  igen. 
Æblepigerne  skriger  paany,  som  om  Hamlet  aldrig  havde  mi- 
stet sin  Fader.     Kunstdommerne  diskuterer  og  kritiserer,  Da- 

merne  koketterer,  og  Pøbelen  drikker  01.  Hist  og  her  sidder 
en  enkelt  og  tænker  stille  paa,  hvad  han  har  hørt  og  set. 

Pludselig  lyder  gennem  den  øvrige  Larm  et  gennemtræn- 
gende Skrig.  Man  ser  en  Mand  med  et  smilende  Ansigt  svinge 
et  blodigt  Øre  i  sin  venstre  Haand  og  en  Kniv  i  den  anden, 
medens  den  oprindelige  Ejermand  til  Øret  rasende  skælder  og 
smælder  og  truer.  Man  stimler  sammen  om  dem.  Men  den 
første  Mand  bliver  roligt  staaende  med  Øret.  »Vær  nu  blot 
rolig,  kære  Herre«,  siger  han,  »jeg  skal  ikke  narre  Jer.  Giv 
mig  min  Pung  igen  og  her  er  Jeres  Øre.  Værs'go',  tag  det  og 
gaa  saa«. 

Det  er  en  Lommetyv,  som  er  greben  paa  fersk  Gerning. 
Idet  han  vilde  liste  sig  bort  med  sit  Bytte,  har  hans  Offer,  der 
har  opdaget  ham,  trukket  sin  Daggert  og  med  et  rask  Snit 
skaaret  hans  Øre  af,  for  dog  at  faa  noget  for  sine  Penge,  som 
han  siger. 

Den  arme  Lommetyv  gribes  under  stor  Staahej  og  lyslige 
Tilraab  af  Pøbelen  og  bindes  til  en  Pæl  paa  Scenen,  hvor  han 
staar  under  Resten  af  Forestillingen  til  Spot  for  alle  Folk, 
men  næppe  til  Gavn  for  Stykkets  Stemning. 

Dette  gaar  dog  sin  Gang.  Skuespillerne  gør  deres  bedste, 
om  de  end  ikke  alle  behager  lige  meget.  En  maa  finde  sig 
at  høre  den  ubehagelige  Hyssen,  der  for  hans  Øren  lyder  som 
Hvæsen  af  Gæs  eller  som  en  Flaske  afproppet  Ale,  der  syder, 
en  anden  er  man  endog  saa  misfornøiet  med,  at  man  mjaver 
som  en  Kat  ad  ham,  medens  en  tredje  har  Nød  med  at  værge 
sig  mod  de  Æbler,  Appelsiner  og  Nøddeskaller,  der  regner  ned 
over  ham,  og  som  Sceneinspicienten  senere  fejer  op  og  giver 
Bjørnene  inde  ved  Siden  af. 

Men  den  store  Burbage,  Publikums  Yndling,  Englands 
Roscius,  som  de  kalder  ham,  skønt  Roscius  var  Komiker,  og 
Burbage  dog  er  herligst  som  Tragiker,  redder  det  hele  ved  sit 
mægtige,  gribende  Spil. 

Og  da  han  i  sidste  Akl  endog  viser  sin  Færdighed  i  Fægte- 
kunsten overfor  Laertes,  kender  Jubelen  ingen  Grænse.  »Ham- 
lets« Sukces  er  sikret.  Alle  gaar  fornøjede  og  bevægede  bort. 
»Denne  Burbage  er  en  Pokkers  Karl,  og  Shakespeare  med! 
Saa  I,  hvor  han  fægtedel«  hører  man,  medens  de  trænges  mod 
den  snævre  Udgang  og  skynder  sig  ned  til  Floden  og  skændes 
med  de  sejge  Færgemænd.  Damerne  finder  den  unge  Mand, 
der  spillede  Osrik,  nydelig  og  smukt  klædt,  og  Skuespillet  var 
meget  net. 

Ogsaa  Skuespillerne  er  glade.  De  samles  til  en  lille  Fest 
henne  i  »Kardinalshatten«,  hvor  Burbage  spenderer  for  tredive 
Shillings  Vin  paa  dem. 

—  Men  hvem  af  dem  følte,  at  Tiden  den  Dag  vendte  et 
Blad  i  den  Bog,  som  kaldes  Menneskeaandens  Storværker^)? 


M  Efter  at  ovcnstaaende  lille  Kapitel  var  skrevet,  blev  jeg  opmærksom  paa  et 
Foredrag  af  Karl  Elze,  som  havde  ikke  alene  næsten  enslydende  Titel  (»Eine 
Aufrahrung  im  Globe  Theater«,  Shakesp.  Jahrb.  XIV),  men  hvis  Ide  var 
ganske  den  samme  som  min,  den  at  skildre  en  Hamletopførelse,  set  med 
Datidens  Øjne.  Min  første  Tanke  var  at  tilintetgøre  mit  eget  Forsøg.  Men 
da  jeg  ved  nærmere  Undersøgelse  blev  klar  over,  at  baade  Indhold  og  Syns- 
punkt i  Virkeligheden  var  højst  forskellige,  lod  jeg  det  dog  blive  staaende 
som  et  lille  Bevis  paa,  at  to  Forfattere  kan  faa  samme  Ide  uden  netop  nt 
plagiere  hinanden. 

SKUESPILKUNSTEN. 


Den  gamle  Skole.     Klouner.     Richard  TarUton  og  hans  Kunst.     William  Kemp. 

At  give  et  blot  nogenlunde  fyldigt  Billede  af  Skuespilkun- 
sten paa  Shakespeares  Tid,  og  af  de  enkelte  Kunstnerindivi- 
dualiteter, er  rent  ud  umuligt. 

Det  er  altid  vanskeligt  at  fæstne  den  flygtige  Scenens  Kunst 
til  Papiret.  For  de  sidste  Par  Aarhundreders  Vedkommende 
har  vi  dog  en  stor  Støtte  i  de  talrige  Skuespillermemoirer,  Kri- 
tikker og  Skildringer  samt,  ikke  mindst,  i  de  mange  Billed- 
fremstillinger af  Skuespillerne  i  deres  Roller,  og  dette  Materiale 
til  historisk  Behandling  af  den  dramatiske  Kunst  stiger  og  sti- 
ger i  Værdi,  saaledes  at  man  i  dette  ny  Aarhundrede  utvivl- 
somt ved  Hjælp  af  Fonograf  og  Kinematograf  vil  kunne  kalde 
de  hedengangne  Rampens  Heroer  tilbage  til  Livet,  næsten  lige 
saa  let  som  vi  nu  kan  tage  vor  Shakespeare  eller  vor  Moliére 
ned  fra  Boghylden. 

Men  i  hine  gamle  Tider  er  Stoffet  saa  at  sige  lig  Nul. 
Ikke  én  skildrende  Kritik,  ikke  én  Selvbiografi,  ikke  ét  Rolle- 
billede —  fraregnet  et  Par  raa  Træsnit  af  to  Klovner  —  hjæl- 
per os  til  at  kaste  Lys  over  et  af  de  allerinteressanteste  Tids- 
rum af  den  dramatiske  Kunsts  Liv.  Vi  kender  Navnene  paa 
en  Mængde  Skuespillere,  vi  ved  om  en  Del  af  dem,  naar  de 

mænd,  der  sluttede  sig  sammen  om  det  store  Værk  og  udførte 
det,  saa  godt  de  kunde.  Blot  de  komiske  Partier,  som  maatte 
til  for  at  holde  Publikum  i  Aande,  overlod  de  til  de  fagmæs- 
sige Skuespillere,  som  kunde  synge,  danse,  spille  paa  Fløjte, 
slaa  paa  Tromme,  gøre  Krumspring,  lave  Vittigheder  paa  staa- 
ende  Fod,  rime  paa  hvad  det  skulde  være  uden  Betænkning, 
som  kort  sagt  havde  et  helt  Repertoire  af  forskelligartede  Løjer 
og  Forlystelser,  Jivilke  alle  krævede  en  Øvelse  og  Skole  og  vel 
ogsaa  et  Talent,  som  de  borgerlige  Dilettanter  ganske  naturligt 
ikke  kunde  hamle  op  med. 

Men  netop  herved  kom  de  professionelle  Skuespillere  til 
at  staa  underligt  isoleret.  De  havde  ingen  Forbindelse  med 
de  Skuespil,  som  satte  Sindene  i  dyb  Bevægelse,  de  maatte 
nøjes  med  atter  at  rive  Folk  ud  af  denne  Bevægelse  ved  deres 
fagmæssige  Løjer.  Disse  drev  de  vist  til  en  overordenlig  Grad 
af  Fuldkommenhed,  men  udover  en  ret  snæver  Grænse  kan 
de  i  Følge  Sagens  Natur  ikke  have  naaet.  De  vedblev  at  være 
oplagers  of  interludes« .  Det  moderne  Begreb  af  en  Skuespiller 
naaedes  først,  samtidig  med  at  den  dramatiske  Litteratur  helt 
og  holdent  gik  over  i  Fagkunstnernes  Hænder. 

Men  endnu  helt  op  i  den  shakespeareske  Tid  trivedes  de 
endnu,  disse  Middelalderens  lystige  Gøglere,  halvt  Ekvihbrister, 
halvt  »Instrumentister«,  som  de  kaldtes  i  Udlandet,  men  helt 
igennem  Komikere;  thi  det  var  ikke  Skuespillere,  der  spillede 
komiske  Roller,  der  fremstillede  komiske  Mennesker.  Nej,  de 
var  komiske  selv,  alt,  deres  Væsen,  deres  Ydre,  deres  Bevæ- 
gelser, deres  Tale  var  lattervækkende.  De  var  den  ube- 
nævnte »Klovn«  eller  »Nar«  i  Renaissancens  Skuespil,  nær  i 
Slægt  med  den  gamle  Hofnar,  skønt  mere  sportsmæssig  ud- 
dannet end  denne,  og  Nutidens  engelske  Music-hall  Komiker 
og  Cirkusklovn  stammer  i  lige  Linie  ned  fra  dem. 

Alle  kender  det  skønne  Sted  i  »Hamlet«,  hvor  Prinsen 
med  den  gamle  Nars  Hjærneskal  i  sin  Haand  filosoferer  over 

Livets  Forgængelighed.  »Ak,  stakkels  Yorickl«  siger  han.  »Jeg 
kendte  ham,  Horatio!  en  Karl  med  uendelig  Lystighed  og  det 
herligste  Lune.  Han  har  baaret  mig  paa  sin  Ryg  tusende 
Gange.  Og  nul  hvor  min  Indbildningskraft  gruer  for  dette! 
mit  Hjærte  vender  sig  derved.  —  Der  hang  de  Læber,  som  jeg 
har  kysset,  jeg  ved  ikke  hvor  ofte.  Hvor  er  nu  Eders  Skel- 
meri?  Eders  henrivende  Indfald?  Eders  Sange?  Eders  Lyn- 
glimt af  Lystighed,  som  plejede  at  bringe  hele  Bordet  i  en 
Tordenlatter?  har  Du  ikke  et  eneste  nu  til  at  gøre  Dig  lystig 
over  Dit  eget  grinende  Dødningansigt?  er  Du  helt  indtørret? 
Gaa  nu  til  den  naadige  Frues  Kammer  og  sig  hende,  at  om 
hun  lægger  tommetyk  Sminke  paa,  saa  faar  hun  dog  en  Gang 
saadan  et  Ansigt;  faa  hende  til  at  le  ad  det!« 

Ordene  er  saa  følte  og  synes  saa  personlig  bevægede,  at 
man  vistnok  med  Rette  tør  tro,  at  Shakespeare  har  villet  min- 
des en  bestemt,  afdød  Kammerat  i  denne  lille  Ligtale.  I  saa 
Fald  kan  der  kun  være  Spørgsmaal  om  én,  nemlig  Richard 
Tarleion, 

Tarleton  var  netop  Typen  paa  den  Art  Skuespillere,  vi  oven- 
for har  søgt  at  karakterisere.  Han  er  just  Manden,  som  endnu 
halvt  hører  Middelalderen  til  og  ikke  finder  Fodfæste  i  den 
ny  Litteratur:  Komikeren,  Spasmageren  par  excellence,  den 
forgudede  og  begrædte,  men  fattige  og  uansete  Gøgler,  som, 
da  Shakespeare  skrev  sin  Hamlet,  for  faa  Aar  siden  var  død 
og  hvis  Dødsaar  —  1588  —  mindedes  sammen  med  Aarstallet 
for  den  spanske  Armadas  Undergang. 

Da  Tarleton  døde,  var  Shakespeare  24  Aar  gammel.  Han 
kan  altsaa  godt  have  spillet  sammen  med  ham.  Det  er  end 
ikke  usandsynligt,  at  han  kan  have  kendt  ham  som  Dreng, 
og  at  Tarleton  virkelig  har  baaret  den  lille  Willy  paa  sin 
Ryg,  naar  han  som  omflakkende  Skuespiller  blandt  andet 
ogsaa  gæstede  Shakespeares  Hjemstavn,  Stratford.  Om  hans 
mangehaande    Provinsrejser    vidner    en   Anekdotsamling,    der 

udkom  efter  hans  Død  ^),  og  som  iøvrigt  giver  os  ikke  daarlige 
Bidrag  til  at  lære  Arten  af  hans  Vid  at  kende. 

Ellers  ved  vi  ikke  stort  om  hans  Liv  og  Levned.  Ifolge 
Fullers  » Worthies* '-)  skal  han  være  født  i  Shropshire,  hvor 
han  vogtede  sin  Faders  Svin  og  vakte  Opmærksomhed  hos  en 
af  Leicesters  Folk  ved  sine  pudsige  Svar.  Han  kom  til  Lon- 
don og  blev  Vandbærer^),  en  karakteristisk  Figur  i  det  gamle 
Londons  Dagligliv,  hvilken  Stilling  nok  kunde  give  ham  An- 
ledning til  at  øve  sit  Vid  og  udvide  hans  Kendskab  til  de 
menneskelige  Svagheder. 

Han  giftede  sig  med  en  Kvinde  af  noget  løse  Sæder  ved 
Navn  Kate  og  holdt  sammen  med  hende  et  Vinhus  i  Gradous 
Street  og  paa  et  andet  Tidspunkt  et  Gæstgiveri  i  Patemoster 
Row^).  Naar  han  blev  Skuespiller,  er  ikke  bekendt,  men  der 
er  intet  til  Hinder  for,  at  han  kan  have  været  det  samtidig 
med  sin  Værtshusholderbedrift  og  sine  øvrige  Beskæftigelser. 
Han  var  nemlig  tillige  eksamineret  Fægtemester  og  Forfatter. 
Den  første  helt  paalidelige  Efterretning  om  ham  er  just  som 
Forfatter,  idet  han  1570  udgiver  en  ingenlunde  aandftild  »Bal- 
lade om  Oversvømmelsen  i  Bedfordshire,  etc.«^).  Det  er  dog 
næppe  sandsynligt,  at  han  selv  er  Forfatter  til  denne  ynkelige 
Vise,  men  snarere,  at  han  har  laant  sit  vistnok  allerede  den 
Gang  berømte  Navn  til  Bogtrykkeren.    Sikkert  er  det  imidler- 


1)  Naar,  vides  ikke.     I   1611   udkom:     Tarlton  Jests,   Drawn   into  three  parts 
HU  Court  Wmg  Jests;  His  Sound  City  Jests;  HU  Cauntrg  prettg  JesU;  flUl  of 
Deliglit,   Wit  and  honest  Mirth,   Ato.     Efter  denne  første  eksisterende  Udgave 
er    foretaget    et  Optryk    for  Shakesp.   Soc.   af  Halliwell  (1844).     Men   de  tre 
Dele  er  tidligere  udkomne  særskilt. 

*)  Thomas  Puller:  The  History  of  the  Worthies  of  England,  London  MDCLXIL 
p.  47.  (Staf.  shire.) 

^  Ifølge  Rob.  Wilsons  Skuespil  -the  three  Lords  and  three  Ladies  of  London-, 
som  indeholder  en  Del  om  Tarleton  og  opførtes  kort  efter  dennes  Død.  — 
Se  Fleay:  Eng.  Drama  n.  280  og  HalUwell:  Tarltons  Jests,  p.  IX. 

*)  Se  Tarlton's  Jests,   p.  15,  21  og  26. 

*)  Aftrykt  i  TarUon's  JesU,  p.  126  ff. 

tid,  at  han  skrev  Scenariet  til  Skuespillet  »de  syv  Dødssynder«, 
som  tidligere  har  været  omtalt,  og  vistnok  forfattede  han  ogsaa 
»Henrik  V*s  berømte  Sejre«,  en  Forløber  for  Shakespeares 
Kongedramaer  om  den  populære  »Prins  Hal«.  I  1583  er 
han  en  af  de  tolv  fremragende  Kunstnere  fra  forskellige  Sel- 
skaber, som  udnævnes  til  »Dronningens  Skuespillere«  og  sam- 
tidig bliver  han  kgl.  Kammertjener  (groom  of  the  chamber),  I 
1587,  Aaret  før  sin  Død,  tog  han  den  højeste  Grad  indenfor 
Fægtekunsten  som  master  of  the  noble  syence  ofdeffencey  hvoraf 
det  kan  sluttes,  at  han  ikke  har  været  overtrættes  gammel,  da 
han  døde.  Rimeligvis  rev  Pesten,  som  rasede  stærkt  Aar  1588, 
ham  bort,  thi  han  gjorde  sit  Testamente,  døde  og  blev  be- 
gravet paa  samme  Dag,  3.  September^). 

Gennem  de  talrige  Anekdoter  om  Tarleton  faar  vi  Ind- 
trykket af  en  letlevende,  lystig  Fyr,  lige  vel  tilpas  ved  Hoffet 
i  Dronningens  og  de  store  Lorders  Selskab,  hvor  han  selv  var 
en  Lord  of  mirth%  og  iblandt  pjaltede  Bierfiedlere  paa  Værts- 
husbænken. Et  hurtigt  Hoved,  der  aldrig  manglede  Svar,  og 
som  ingen  skaanede  hverken  høj  eller  lav.  Mand  eller  Kvinde. 

For  Theaterpublikummet  var  han  en  Fryd,  saa  snart  hans 
lille,  latterlige  Krop  med  det  store  Hoved  dukkede  frem  fra 
Baggrundsdraperiet.  Hans  flade  Næse,  hans  skelende  Øjne, 
hans  Hue  med  Knappen,  hans  rødbrune  Klovndragt,  hans 
Tromme  og  hans  Pibe  var  kendte  af  hvert  Barn  i  London,  og 
naar  han  stillede  sig  paa  Taaspidserne  og  lavede  sig  til  at  be- 
gynde, brølede  allerede  Huset  af  Latter. 

En  yndet  Sport  var  det  at  ægge  ham  til  Rimindfald  ved 
at  tilslynge  ham  nogle  Vers  om  hans  Udseende  eller  Privat- 


')  Tarlton's  Jest$,  p.  XII. 

'  Here  within  this  sulten  earth 

Lies  Dick  Tarlton,  lord  of  mirth. 

Wits    Bcdlam,    1617,   cil.   af  HalllwcH,  Tarl- 
ton Jesls,  p.  XV. 

11 

forhold.  Men  de  Udfordrende  kom  sjældent  godt  fra  den  Leg, 
thi  Tarleton  var  baade  rap  og  hvas  i  sin  Mund.  Saaledes 
hændte  det  en  Gang,  at  en  Tilskuer  i  ret  velformede  Vers  vilde 
slaa  sig  til  Ridder  paa  ham  og  spurgte  ham,  hvor  han  var 
kommet  til  sin  flade  Næse.     Men  Tarleton  var  ikke  sen  og 

riposterede  med  et  lille,  im- 
proviseret Digt,  der  endte 
saaledes : 

Though  my  nose  be  flat, 
My  credit  to  save, 
Yet  very  well  I  can  by 
the  smelly 
Scent  an  honest  man  from 
a  knave^). 

I  det  hele  var  han  en 
stor  Mester  i  Improvisationen, 
som  han  sikkert  med  Ud- 
bytte havde  studeret  hos  de 
italienske  Skespillere,  der  just 
i  dette  Tidsrum  berejste  Eng- 
land. En  enkelt  af  hans  ko- 
miske Scener,  som  vi  kender, 
minder  ikke  saa  lidt  om  en 
Scaramuccias  eller  en  Ariec- 
chinos    Burlesker:      En     via 

Fig.  8.  Rlch.  Tarleton  i  sil  ^ 

Kiovnkostymc.  Mand  ligger  paa  Dødslejet  og 

har  kaldt  sine  tre  Sønner  til 

sig  for  at  kundgøre  dem   sin  sidste  Vilje.    Alt  sit  Jordegods 

skænker  han   til   sit  ældste   Barn,   der  rørt  forsikrer,    at  han 

haaber  Faderen   vil   leve  og  komme  til  at  nyde  godt  af  det 


1)  Tarltons  Jests,  p.  29. 

selv.  Den  anden  faar  en  stor  Sum  rede  Penge  til  at  leve  af 
og  købe  Bøger  for;  men  ogsaa  han  paastaar  grædende  og  be- 
væget, at  han  ikke  ønsker  disse  Penge,  men  stoler  paa,  at 
hans  gode  Fader  selv  vil  kunne  nyde  godt  af  dem.  Nu  kom- 
mer den  tredje,  forlorne.  Søn  til  Dødslejet.  Det  er  Tarleton. 
Han  optræder  i  en  pjaltet  og  snavset  Skjorte,  en  Frakke  med 
kun  et  Ærme,  med  Hælene  ud  af  Strømperne  og  et  Hovedtøj 
bestaaende  af  Fjer  og  Halm.  »Hvad  Dig  angaar,  Mosjø«,  siger 
Faderen  harmfuld,  »saa  ved  Du,  hvor  mange  Gange  jeg  har 
hentet  Dig  ud  af  Newgate  og  Bridewell  —  Du  har  været  en 
utaknemlig  Slubbert  —  jeg  har  ikke  andet  at  testamentere  Dig 
end  Galgen  og  et  Reb«.  Tarleton  brister  i  en  Strøm  afTaarer, 
falder  paa  sine  Knæ  og  fremhulker:  »Aa,  Fader!  det  er  langt 
mere  end  jeg  ønsker;  jeg  haaber  til  Gud,  at  Du  maa  leve  og 
nyde  godt  af  dem  selv  I  «^). 

Mest  berømt  var  dog  Tarleton  ved  sine  Jigs,  et  lystigt 
Sang-  og  Danseforedrag,  med  hvilket  man  efter  Tidens  Skik 
sluttede  Forestillingen  2).  Den  eneste  Jig*^),  som  er  bevaret, 
viser  os  en  meget  lang,  humoristisk  Vise,  ikke  i  sin  Art  for- 
skellig fra  vore  moderne  Revueviser,  iøvrigt  meget  velskreven 
og  morsom,  med  et  stadigt  tilbagevendende  Omkvæd,  der  med 
en  lille  Variant  passer  paa  alle  Strofernes  Indhold.  Jiggen 
hedder:  Tarlton'sJigge  of  a  horse  loade  ofFooles  og  første  Vers 
lyder  saaledes: 

What  do  you  lacke?  what  do  ye  lacke? 
Ive  a  horse  loade  of  fooles, 
Squeaking,  gibber ing  of  everie  degree; 
Ime  an  excellent  workeman, 


1)  HalliwelNPhiUipps  -Outlines«  p.  86  f. 

*)  Saaledes   ogsaa   i  samme   Periode    i  Paris,  hvor  Gaultier  Garguilles  Chansons 

stod  i  lignende  Folkeyndest  som  Tarletons  Jigs  i  London. 
*)   Det  vil   sige  den  eneste  Tekst,  thi  Musikken  kendes  til  adskillige.     Se  Halli- 

wells  Cambridge  Manuscript  Rarilles,  p.  8. 

And  these  are  mg  tooles: 

Is  not  this  a  fine  merie  familie?^) 

Man  ser  for  sig  Tarleton  komme  ridende  ind  paa  Scenen 
paa  en  af  disse  latterlige  hobby  horses,  som  den  Gang  var 
meget  yndede  komiske  Virkemidler,  og  som  endnu  ikke  for- 
smaas  af  Cirkusklovnen,  disse  hule  Hestekroppe,  gennem  hvilke 
Komikeren  stikker  Benene,  medens  et  Par  kunstige  Ben  sidder 
overskrævs  paa  Dyret,  saa  at  han  synes  at  ride,  naar  han 
løber  om  med  Kroppen  fæstet  til  sig.  Foran  sig  har  han  saa 
nok  haft  en  Kurv  fuld  af  Narredukker,  som  han  har  presen- 
teret, efterhaanden  som  Visen  skred  frem. 

Den  første,  han  fremviser,  er  iøvrigt  sig  selv:  hans  Navn 
er  Dick,  han  er  en  Skuespillernar,  hvis  Billede  hænger  paa 
hver  Væg,  saa  man  kan  aldrig  tage  fejl  af  Ligheden.  Iøvrigt 
har  han  sin  Faders  elskværdige  Fysiognomi  (lovelie  visnomie)y 
hans  to  skelende  Øjne  og  den  flade  Næse,  og  han  kommer  »af 
eu  sjælden  vittig  Familie«. 

Dernæst  presenterer  han  en  Puritanemar,  som  han  kalder 
Goose  son  o:  Stephen  Gosson,  en  af  Skuespillernes  ivrigste  Mod- 
standere, hvis  School  of  Abuse  vi  tidligere  har  omtalt.  Han 
bliver  meget  ilde  medhandlet  som  en  ganske  almindelig  Hyk- 
ler »af  en  meget  udbredt  Familie«. 

Saa  kommer  Statsnarren,  der  »er  født  meget  lille,  men  vil 
synes  meget  stor:  af  en  meget  gammel  Familie«;  og  Digteren, 
der  »drikker  Sekt  og  Kanari  i  »Hatten«  eller  »Rosen«  ^):  af  en 
saare  fordrukken   Familie«;   Doktoren,  der  slaar  os  ihjel  med 


1)  »Hvad  ønsker  De?  hvad  ønsker  De?  [de  Handlendes  sædvanlige  Tilraab  til 
Kunderne  den  Gang].  Jeg  har  en  Hesteladning  af  Narre,  som  piber  og 
sladrer  i  enhver  Tone.  Jeg  er  en  fortræffelig  Haandværksmand  og  disse  her 
er  mit  Værktøj:  er  det  ikke  en  smuk  og  munter  Familie?«  —  Jiggen  er  af- 
trykt i  Indledningen  til  Tarlton's  Jetts  (p.  XX.  fi)  efter  et  Blanuskript,  som  var 
i  Colliers  Besiddelse.  Det  hører  til  de  af  ham  fremdragne  Kuriositeter.  h>is 
Authenti  aldrig  er  draget  i  Tvivl. 

*)  »Hatten«  o:  Kardinalshatten  og  »Rosen«,  to  bekendte  Taverner,  hvor  Digtere 
og  Skuespillere  søgte. 

saadan  Kunst  og  Duelighed,  at  han  gør  det  til  en  ren  For- 
nøjelse at  dø;  han  er  »af  en  vidunderlig  lærd  Familie«;  El- 
skovsnarren,  der  synger  til  sin  Luth  om  sin  tabte  Lykke:  »af 
en  højst  melankolsk  Familie«;  Oldermanden,  der  hader  al  Slags 
Visdom,  men  mest  dog  i  Skuespil;  »af  en  meget  stædig  Familie«, 
og  Landbonarren,  der  er  kommen  til  Staden  for  at  blive  en  Gentle- 
man, skønt  han  kun  er  en  Bondelømmel  »af  en  Sommersetshire 
Familie«. 

Naturligvis  har  Tarleton,  der  udførte  denne  Jig  paa  »Tæp- 
pets« Scene,  forstaaet  at  karakterisere  enhver  af  de  forskellige 
Typer  med  alle  deres  særegne  Lader  og  de  professionelle  Ejen- 
dommeligheder, som  i  gamle  Dage  adskilte  Folk  i  langt  højere 
Grad  end  nu. 

Tarleton  blev  Hovedforkynderen  af  det  ægte,  uforfalskede, 
engelske  Humor,  ubesmittet  af  Puritanismens  bigotte  Surmuleri 
og  uimponeret  af  Hoffets  og  Adelens  bredsporede  Overmod, 

Og  virkelig  kande  de  selv  samme  Ord  sagte  af  en  anden 
næppe  faa  en  munter  Mand  til  at  smile,  som  i  hans  Mand 
nødte  en  sørgmodig  Sjæl  til  at  le<^). 

Om  han  derimod  stod  i  noget  intimt  Forhold  til  den  nye 
Tid  og  den  frembrydende  Skaespillitteratur,  er  mere  tvivlsomt 
Han  blev  vel  egentlig  ikke  nogen  Skaespiller  i  moderne  For- 
stand, en  Menneskefremstiller,  saaledes  som  den  lige  efter  ham 
kommende  Tid  skulde  frembringe  dem,  og  skønt  han  vel  spil- 
lede »Roller«  i  forskellige  Stykker'),  blev  han  dog  altid  den 
samme  Tarleton. 

Imidlertid,  saaledes  som  han  var,  naaede  han  ikke  blot 
en  uhyre  Popularitet,  men  han  stiftede  Skole,  en  Skole,  hvis 
Elever  dog  aldrig  skulde  naa  deres  Mester.  Omkring  ham 
spillede  en  Stab  af  Komikere  som  Knell,  Bentleg,  Mik,  Wilsony 
Crosse,  Lanam^,  af  hvilke  Knell,  som  vi  ser  af  Fortællingen  i 


1)  FuUer's  Worthles,  edit.  1662,  p.  47  (SUff.  shire). 

*)  I  Tarlion'å  JesU  er  følgende  lille,  ganske  morsomme  Anekdote,  ^tom  viser, 
at  han  i  alt  Fald  kande  overtage  andre  Roller  end  sin  sædvanlige  Klovnfi- 
gur:  »Paa  Okten  ved  Bishopsgate  havde  de  et  Stykke  om  Henrik  V.  b: 
T/s  eget  Skuespil],  hvori  Dommeren  skulde  tage  imod  et  Ørefigen.  Og  fordi 
den  var  fraværende,  som  skulde  tage  Slaget,  paatog  Tarleton  selv  sig,  altid 
beredt  til  at  behage,  at  spille  samme  Dommer,  foruden  sin  egen  Rolle. 
Klovnen  [Derick].  Og  Knell,  der  dengang  spillede  Henrik  V,  langede  Tarle- 
ton en  ordentlig  Ørefigen  ud,  hvilket  fik  Folk  til  at  le  saa  meget  mere. 
fordi  det  var  ham.  Men  et  Øjeblik  efter  gaar  Dommeren  ud,  og  straks  der- 
paa  kommer  Tarleton  ind  i  sine  Klovnklaeder  og  spørger  Skuespillerne,  h>-ad 
nyt.  »Aa«,  siger  en,  »havde  Du  bare  været  her,  saa  skulde  Du  have  set 
Prins  Henrik  ramme  Dommeren  en  fr>'gtelig  Ørefigen  ud«.  ~  »Hvad  for 
noget,  Mand*,  sagde  Tarleton,  »slaa  en  Dommer?«  —  »Det  er  saamæn  sandt«, 
sagde  den  anden.  «J»,  det  er  rimeligt  nok«,  sagde  Tarleton,  »og  det  maa 
have  været  fr>'gteligt  for  Dommeren,  naar  Beretningen  om  det  forsknckker 
mig  saadan,  at  jeg  synes,  Slaget  endnu  sidder  paa  min  Kind,  saa  det  bræn- 
der efter«.  —  Folk  lo  mægtigt  af  dette,  og  indtil  den  Dag  i  Dag  har  jeg  hørt 
det  rose  som  noget  sjældent.  Men  det  er  intet  Under,  for  han  havde  mange 
af  den  Slags.  Men  jeg  gad  set  vore  Klovner  nutildags  gøre  det  samme!  Jeg 
kan  indestaa  Jer  for  —  nej!  Og  dog  synes  de  godt  om  sig  selv  oven  i 
Købet«.  —  rorUon's  JetU,  p.  24  f. 

^  De  nævnes  i  denne  Orden  af  Thorn.  Heywood^  som  en  Skole  af  Skuespillere, 
som  han  aldrig  har  set.  —  Åpology  for  Aeton,  p.  43. 

den  foregaaende  Note,  var  den  oprindelige  »Prins  Henrik«  i 
den  før-shakespeareske  Henrik  V,  medens  Robert  Wilson  var 
en  af  James  Burbages  Fæller  og  en  yndet  dramatisk  Forfatter, 
som  vi  tidligere  har  omtalt.  De  nævnes  alle  af  deres  senere 
Kollega,  Thorn.  Hegwood,  i  Forbindelse  med  »alle  disse  Dok- 
torer, Zannier,  Pantaloner,  Harlekiner,  i  de  hvilke  Franske, 
men  især  Italienerne  har  udmærket  sig«,  hvad  der  ret  godt 
bekræfter  vor  Formodning  om.  hele  denne  første  Periodes  Paa- 
virkning  af  Commedia  dell'Arte. 

En  noget  senere  Generation  var  saadanne  Folk  som  Wil- 
liam Kempy  Robert  Arnim,  Gabriel  Spencer,  Thomas  Pope^  Au- 
gustine  Phillips  og  William  Sig,  af  hvilke  den  første,  Kemp, 
ubetinget  blev  den,  der  vandt  størst  Navnkundighed.  Han  blev 
Tarletons  egentlige  Arvtager,  som  Heywood  siger,  »saavel  i 
Hds.  Majestæts  Gunst  som  i  det  almindelige  Publikums  Mening 
og  gode  Tanker«.  Men  tvivlsomt  er  det,  om  han  naaede  sin 
Forgænger  i  dennes. umiddelbare  og  sprudlende  Komik. 

Med  det  lidt,  man  ved  om  Kemp,  faar  man,  synes  det  mig. 
Indtrykket  af  en  forretningsmæssig,  reklamegørende  og  simpel 
Artist,  hvor  Tarleton  var  et  født  og  baaret  komisk  Geni.  Hvor 
der  i  Tidens  Litteratur  hentyde3  til  Kemp,  berøres  hans  Uviden- 
hed og  Mangel  paa  Kultur  ved  Siden  af  hans  store  Populari- 
tet. Saaledes  navnlig  i  en,  tidligere  citeret,  Scene  af  Studenter- 
komedien »Tilbagekomsten  fra  Parnassus«,  hvor  han  optræder 
sammen  med  Rich.  Burbage  og  taler  om  »den  Skriver  Ovid 
og  den  Skriver  Metamorphosis«  ^).  Medens  Burbage  i  hele 
denne  Scene  fremstilles  som  en  velopdragen  og  dannet  Mand, 
gives  der  os  et  Billede  af  Kemp  som  en  pralende  og  tarvelig 
Gøgler.  Han  kan  ikke  finde  ud  af  de  to  Studenters,  Philo- 
musus  og  Studioso's  Navne,  men  kalder  dem  »Mr.  Pil  og  Mr. 
Otioso«;  han  blærer  sig  af  sin  Berømmelse   og  siger  til  Stu- 


0  Snil.  ovenfor  p.  40. 

denterne:  >  ...  og  hvad  Æren  angaar,  hvem  har  saa  mere 
Ry  end  Dick  Burbage  og  Will.  Kemp?  den  bliver  ikke  regnet 
for  en  Gentleman,  der  ikke  kender  Dick  Burbage  og  Will. 
Kemp;  der  er  ikke  en  Landsbytøs,  som  kan  danse  Sellengefs 
Round^)y  uden  at  hun  kan  tale  om  Dick  Burbage  og  Will. 
Kemp«.  Hvortil  den  ene  Student  svarer:  »Javist,  Mr.  Kemp» 
De  er  meget  berømt«. 

Ogsaa  det  eneste  litterære  Arbejde,  som  Kemp  har  efter- 
ladt sig,  vidner  om  den  samme  gøgleragtige  Forfængelighed  og 
Selvoptagethed.  Det  er  en  lille  Beskrivelse  af  hans  berømte 
Morrisdans  fra  London  til  Norwich,  en  af  disse  tidligere  om- 
talte, eksentriske  Vædderejser,  som  Englænderne  den  Gang  saa 
meget  yndede.  Kemps  Væddemaal  bestod  i,  at  han  paa  ni 
Dage  skulde  tilbagelægge  hele  Strækningen  mellem  London  og 
Norwich  dansende,  ikke  naturligvis  ud  i  et  Træk,  men  saa- 
ledes  at  ikke  et  eneste  Stykke  af  Vejen  blev  gaaet  eller  kørt» 
men  at  hvert  Skridt  udførtes  i  den  Morrisdans,  for  hvilken 
Kemp  var  saa  berømt').  Morrisdansen  var  en  Art  Springdans, 
der  udførtes  til  Akkompagnement  af  Bjælder,  som  den  Dan- 
sende selv  bar  paa  Benene,  samt  af  Tromme  og  Pibe,  som 
trakteredes  af  en  Musikant.  Billedet,  Fig.  9,  Titelbilledet  til 
hans  lille  Bog  3),  viser  os  Kemp  dansende  hen  ad  Vejen  til 
Norwich  ledsaget  af  sin  Trommeslager  Thomas  Sly  (muligt  en 
Slægtning  af  Komikeren  William  S.).  Paa  Rqsen  var  Kemp 
iøvrigt  ogsaa  ledsaget  af  sin  Tjener  og  en  Opsynsmand,  der 
skulde  kontrollere,  at  Dansen  gik  rigtigt  til. 


1)  St.  Leger 's  Runddans,  en  gammel  Bondedans. 

*)  Han  kalder  sig  selv  »CauaUero  Kemp,  head-master  of  Morriee^auncerfr 
(Kemp's  Nine  Data  Wonder,  p.  3.). 

•^)  Dens  Titel  lyder:  Kemps  nine  dales  wonder.  Ptrformed  in  a  daunce  from  Lon- 
don to  Norwich,  Containing  the  pleasure,  paines  and  kinde  enierttdnmeat  of 
William  Kemp  between  London  and  that  Citty  in  his  late  Morrice.  London 
1600.  —  Den  meget  sjældne  Bog  er  optrykt  af  A.  Dyce  for  the  Camden  5o> 
ciety. 

Ud  dansede  han  af  London  den  første  Mandag  i  Fasten 
1599,  i  den  tidlige  Morgenstund,  mens  hans  Trommeslager 
spillede  lystigt  op,  og  gamle  og  unge  fulgte  ham  paa  Vej,  ka- 
stede buede  Sixpence  og  Kobberskillinger  til  ham  og  tilraabte 
ham  mangt  et  »Lykke  paa  Rejsenc.  Dansen  gik  ud  paa  Lan- 
det, hvor  Befolkningen  stimlede  nysgerrigt  sammen  om  ham 
paa  Vejen  og  alle  vilde  have  ham  gennem  deres  By;  hvor  nødde- 


Fig.  9.     William  Kemp  dansende  Morrisdans. 

brune  Landsbypiger  undertiden  laante  nogle  Bjælder  af  ham 
og  dansede  med  ham  et  Stykke  Vej;  hvor  han  bedede  i 
Kroerne  og  havde  stor  Møje  med  at  afslaa  de  mange  og  bred- 
fulde Bægere,  der  bødes  ham  af  lystige  Møllere  og  begejstrede 
Smede;  hvor  han  undertiden  dansede  i  Vand  og  Mudder  til 
midt  op  paa  Benene,  uden  at  give  fortabt,  men  ogsaa  til  andre 
Tider  i  dejligt,  klart  og  tørt  Maaneskinsvejr,  indtil  han  endelig 
naaede  Norwich,  hvis  hele  Befolkning  var  paa  Benene  for  at 

modtage  ham,  og  endte  Dansen  med  et  flot  Spring  over  Kirke- 
muren, hvorpaa  han  havnede  ved  et  ms^gt  Gilde  hos  Borg- 
mesteren i  Norwich,  der  ydermere  skænkede  ham  5  Pund« 

Livligt  og  ikke  uelskværdigt  skildrer  Kemp  hver  Dags  Op- 
levelser i  sin  lille  Bog,  og  vi  faar  gennem  den  et  ret  klart 
Billede  af  Manden,  af  denne  Shakespearefremstiller,  der  som 
en  Liremand  tager  imod  Bøndernes  Kobberskillinger  paa  Lande- 
vejen og  dog  bænkes  med  Borgmester  og  Oldermænd,  Riddere 
og  Damer,  der  hædrer  ham  for  hans  ^portsmæssige  Bedrift,  af 
denne  forfængelige,  skillingslugende,  men  dog  ret  indtagende 
og  dygtige  Gøgler,  der  den  ene  Dag  spiller  i  et  af  Shakespeares 
fineste  Skuespil,  næste  Dag  danser  i  en  Bondekro  og  tredje 
Dag  maaske  stedes  til  Hendes  Majestæts  Tafifel.  Der  er  en 
Typus  paa  en  vis  Art  af  Renaissancens  Skuespillere  indesluttet 
i  denne  Mand.  ^ 

Om  Kemps  egentlige  Theaterliv  ved  vi  en  Snmle  mere  end 
om  Tarletons;  dog  ikke  meget. 

Den  første  helt  sikre  Efterretning  om  Kemps  Theatervirk- 
somhed  stammer,  mærkeligt  nok,  her  fra  Danmark.  Det  er 
bekendt,  at  engelske  Trupper  i  Slutningen  af  16de  Aarhun- 
drede  og  helt  op  til  over  Midten  af  det  17de  berejste  Tyskland, 
Østrig,  Frankrig,  Nederlandene,  Sverig  og  Danmark.  De  gjorde 
overalt  megen  Lykke  baade  ved  HoflFerne  og  blandt  Folket, 
mest  sandsynligvis  ved  deres  Dans  og  Spil,  skønt  de  iø\Tigt  i 
Tyskland  ogsaa  spillede  deres  sædvanlige  Theaterrepertoire  og 
her  eflerhaanden  akklimatiserede  sig^). 


1)  studiet  af  disse  Truppers  Færden  liar  i  de  senere  Aar  taget  et  betydeligt 
Opsving,  navnlig  siden  Albert  Cohiu  l»anebrydende  Bog  Shakapeare  in  Ger- 
mang  i  1865  udkom.  Rundt  om  i  den  tyske  Shakespeare  Jahrbach's  sidste 
Aargange  vil  man  finde  talrige  interessante  Afhandlinger  og  mindre  Notitser, 
foruden  af  Cohn  selv,  navnlig  af  Johannes  Bolte  og  Johannes  Meissner.  Her- 
I^Jemme  kan  navnlig  lienvises  til  P.  V.  Jacobsens  Artikel  i  Historisk  Tidsskrift 
V  525,  V.C.  Ravns  .Engelske  Instrumentister«  (»For  Ide  og  Virkelighed«  1870 
Bd.  I.)  og  Dr.  ild.  Hansens  Notits  i  •Tilskueren«  for  JuU  1900. 

Danmark  var  et  af  de  første  Lande,  som  fik  Besøg  af 
disse  Trupper.  Allerede  Aar  1579  engagerer  Frederik  II.  en 
Trup  »Instrumentister«  til  sit  Hof,  under  Ledelse  af  en  Ita- 
liener Zoéga.  Truppen  tæller  foruden  den  italienske  Leder 
baade  tyske  og  engelske  Medlemmer^),  af  hvilke  de  engelske 
er  betydeligt  bedre  lønnede  end  de  tyske. 

Men  i  1586  kommer  en  Trup  af  langt  større  Betydning 
til  Helsingør,  hvor  Kongen  ofte  holdt  Hof.  Den  talte  saa  be- 
kendte Medlemmer  som  William  Kemp,  Thomas  Pope  og  George 
Bryan,  alle  bekendte  Klovner,  som  alle  tre  figurerer  i  den  Liste 
over  »Hovedskuespilleme«  i  Shakespeares  Stykker,  som  Folio- 
udgaven  fra  1623  ofifentliggør.  Den  lille  Trup  bestod  af  fem 
Medlemmer  foruden  Kemp  og  hans  »Dreng«  Daniel  Jones. 
Kemp  synes  at  have  tilhørt  Selskabet  som  en  Art  finere  Gæst. 
Han  var  kun  i  Danmark  i  2  Maaneder  og  fik  mere  i  Kost- 
penge end  de  andre.  I  Hofregnskabet  ^),  lyder  den  Post,  der 
angaar  Kemp,  saaledes:  »Wilhelm  Kempe  instrumentist  fik  for 
ij  monneders  kostpenndinge  paa  seg  och  j  drenng  wid  nafifn 
Daniell  Jonns  hannd  hafifde  fortienntt  fraa  thend  17  junij  hånd 
kom  udj  thienesten,  och  ther  till  j  maanett  hannd  skenngtis 
till  afilog,  er  tilsamen  3  maaneder,  huer  maanet  12  dal.,  er 
....  XXXVI  dal.«. 


1)  Deriblandt  den  ulykkelige  Thomat  Bull  hvis  Kærilghedshistorie  og  Henret- 
telse (efter  Helsingørs  Raadstueprotokol)  er  fremstillet  af  Dr.  Ad.  Hansen  i 
»Tilskueren«  for  Juli  1900. 

*)  Dette  er  fremdraget  af  Hr.  V.  C.  Raun  i  den  ovenanførte  Artikkel.  Han  er 
overhovedet  den,  der  har  opdaget  Kemps  Gsestespil  her  i  Danmark.  Naar 
den  tyske  Sliakespeareforsker,  Hr.  Joh,  Bolle,  (i  Shakesp.  Jahrb.  XXHI  Bd.) 
refererer  Hr.  Ravns  udmærkede  lille  Afhandling  og  overlegent  tilføjer,  at 
denne  Ikke  synes  at  vide,  at  det  drejer  sig  om  den  lierømte  Skuespiller  Will. 
Kemp,  viser  det,  at  Hr.  B.  ikke  kan  have  lasst  den  danske  Forf.'s  Artikkel, 
men  kun  kender  den  fhi  andenhaands  Meddelelser.  Thi  Hr.  Ravn  gør  fuld- 
komment tilstrækkelig  Rede  ikke  blot  for  Kemps,  men  ogsaa  for  Popes  og 
Bryans  Betydning  i  England. 

De  engelske  Gæster  hørte  sandsynligvis  alle  til  »Lord  Lei- 
cesters Mænd«,  Barbagernes  Selskab  altsaa,  og  kom  vistnok 
direkte  fra  London  sammen  med  et  stort  Gesandtskab,  som 
Frederik  II  i  April  havde  sendt  til  Dronning  Elisabeth,  og  som 
netop  maa  være  kommet  til  Helsingør  i  de  Dage,  da  Skue- 
spillertruppen blev  antaget  (d.  17.  Juni)^).  1  Begyndelsen  af 
Aaret  havde  Kemp,  og  maaske  de  andre  ogsaa,  været  i  Utrecht 
hos  selve  deres  Protektor,  Lord  Leicester,  der  opholdt  sig  i 
Nederlandene  for  at  puste  til  Opstanden  mod  Filip  II;  men  i 
Mellemtiden  havde  han  været  hjemme  i  England,  som  det 
fremgaar  af  en  Passus  i  et  Brev  fra  Leicesters  Nevø,  Philip 
Sidney,  til  Svigerfaderen  Walsingham,  hvori  han  siger,  at  han 
allerede  tidligere  har  sendt  Bud  hjem  »med  Willy  mylord  af 
Lesters  Komiker  [jesting  ptaierjt «). 

Nu  rejste  Will.  Kemp  atter  hjem  til  England,  medens 
hans  Rejsekammerater  blev  nogen  Tid  i  Danmark  og  derpaa 
engageredes  til  Kurfyrsten  af  Sachsen.  Efter  al  Rimelighed 
sluttede  han  sig  atter  til  sit  gamle  Selskab  og  spillede  med 
det  paa  »Theatret«^)  i  de  kommende  Aar.  Med  Bestemthed 
ved  vi,  at  han  her  spillede  ^  Peter  €  i  »Romeo  og  Julie«;  thi  i 
de  ældste  Udgaver  af  dette  Stykke  (Kvarterne  fra  1599  og  1609) 
har  hans  Navn  indsneget  sig  i  Stedet  for  Personnavnet,  saa- 
ledes  at  der  (i  4de  Akts  5te  Scene)  staar  »Will.  Kemp  kommer 
ind«  i  Stedet  for  »Peter  kommer  ind«.  Andre  af  hans  Roller 
her   paa   »Theatret«   kender  vi  ikke,  men  det  er  rimeligt,   da 


1)  Se  C.  V.  Ravn:  anf.  St.  p.  84.  og  Ad.  Hansen:  anf.  St.  p.  550. 

*)  Alb.  Cohn,  og  andre  efter  ham,  mener,  at  Kemp  og  den  øvrige  Trup  er 
rejst  direkte  fra  Nederlandene  til  Danmark.  Men  skønt  man  ikke  ^'ar  vant 
til  nogen  hurtig  Postgang  i  de  Tider,  maa  det  dog  siges  at  være  urimeligt, 
at  en  Mand  sendte  Brev  Hjem  til  England  med  en  anden,  der  rejste  til  Dan- 
mark. 

3)  Ikke  paa  •Blackfriars«,  som  Hr.  Ravn  tror  (anf.  St.  p.  84),  sagtens  paa  Col- 
liers Autoritet.  »Blackfriars«  byggedes  først  1596,  og  Kemp  har  næppe  nogen- 
sinde spillet  der. 

han  udtrykkelig  nævnes  som  en  Hovedskuespiller  i  Shake- 
speares Stykker,  og  da  han  var  en  ganske  utvivlsom  Berømt- 
hed som  Komiker,  at  han  i  denne  Periode  har  spillet  saadanne 
Roller  som  Rendegarn  i  »Skærsommernatsdrøm«,  Spids  i  »de 
to  Herrer  fra  Verona«,  der  synes  som  skrevet  for  hans  Spe- 
cialitet, Skalle  i  »Elskovs  Gækkeri«,  den  ene  Dromio  i  »Tvil- 
lingerne« o.  1. 

Da  »Theatret«  i  1598  blev  nedrevet,  gik  han  med  Sel- 
skabet til  »Tæppet«  og  spillede  der  Slaaenbær  i  »Stort  Besvær 
for  Ingenting«,  hvilket  vi  har  Sikkerhed  for  paa  samme  Vis 
som  vor  Kundskab  om  hans  Udførelse  af  Peter  Paa  »Tæppet« 
spillede  han  endvidere  en  af  Hovedrollerne  i  Ben  Jonsons 
»Hver  Mand  i  sit  Lune«;  hvilken,  vides  ikke,  men  jeg  skulde 
være  tilbøjelig  til  at  tro,  at  det  var  Tjeneren  Brainworm. 

I  hele  denne  Periode  —  fra  han  kom  fra  Danmark  1586 
og  til  1598  —  har  han  imidlertid  ikke  uafbrudt  været  ved  de 
burbageske  Theatre.  I  Tidsrummet  fra  19de  Februar  til  22de 
Juni  1592  spiller  i  alt  Fald  en  Del  af  »Lord  Leicesters  Sel- 
skab« —  som  siden  1588  hed  »Lord  Strange's«  —  under  Hen- 
slowe  og  Alleyn  og  rimeligvis  paa  »Newington«^).  At  Kemp 
var  med  her,  ved  vi  med  Bestemthed  deraf,  at  der  den  10de 
eller  Ilte  Juni  1592*)  opførtes  for  første  Gang  et  nyt,  anonymt 
Stykke,  som  hed:  »Et  Fif  til  at  kende  en  Slyngel  paa,  med 
Kemps  yndede  Løjer  om  Mændene  fra  Goteham,  da  de  mod- 
tager Kongen  i  Goteham«.  Stykket  eksisterer  endnu,  og  Kemps 
»yndede  Løjer«  viser  sig  at  være  et  fuldkomment  menings-  og 
aandsforladt  lille  Mellemspil,  der  udføres  af  nogle  Haandværkere^). 
Rimeligvis  har  dog  Kemp  improviseret  de  Løjer,  der  skabte 
Stykkets  Lykke,  thi   netop  i  Improvisationen  havde  han,  som 


O  Ikke  som   Fleay  (Engl.   Drama,   II.   p.   310)   paastaar  paa  >Rosen«,  der  ikke 

var  færdigbygget  paa  dette  Tidspunkt. 
^  Se  Henslowes  Dagbog  p.  28. 
*)  Det  er  aftrykt  i  Dyce's  Udgave  af  A  nine  daies  ivonder,  p.  XXIII  f. 

Forgængeren  Tarleton,  sin  Styrke.  I  hvert  Fald  viser  dette 
Stykke  tydeligt,  atKemp  i  1592  spillede  under  Alleyn  og  Hen- 
slowe,  thi  paa  Titelbladet  af  dets  første  Udgave  (1594)  staar 
»som  det  adskillige  Gange  har  været  spillet  af  Ed.  Allen  og 
hans  Selskab«.  Han  havde  imidlertid  ikke  forladt  sit  eget  Sel- 
skab, Lord  Stranges  Mænd,  saaledes  som  Collier^)  mener,  men 
dette  havde,  uvist  af  hvad  Grund,  for  en  Tid  givet  sig  under 
Alleyns  og  Henslowes  Ledelse.  Denne  Kendsgerning  fremgaar 
tydeligt  af  Henslowes  Regnskabsoverskrift  for  denne  Sæson; 
den  lyder:  »I  Guds  Navn,  Amen,  1591  [2]^),  begyndende  den 
19.  Februar,  my  Lord  Strange's  Mænd,  som  følger«.  Indtil  Fe- 
bruar 1593  blev  Kemp  og  hans  Kammerater  vistnok  under  Hen- 
slowe  og  Alleyn  —  »Et  Fif  etc.«  opførtes  sidste  Gang  25.  Januar 
1593*)  —  og  gav  sig  vel  saa  atter  ind  under  Burbageme  igen. 
Men  senere  hen  kom  det  til  et  afgørende  Brud  mel- 
lem Kemp  og  Selskabet,  eller  rettere,  hvis  man  tør  vove  sig 
ud  paa  Gisningernes  Vildstier,  mellem  Shakesi)eare  og  Kemp. 
Man  kan  næppe  tænke  sig  større  Modsætninger  end  disse  to 
Mænd.  Shakespeare^  fin  og  tilbagetrukken,  skriver  i  Stilhed 
det  ene  Mesterværk  efter  det  andet,  men  aldrig  om  sig  selv, 
aldrig  om  sin  egen  Storhed,  aldrig  mod  sine  Kolleger;  han 
bliver  ubemærket,  ja  uden  selv  at  mærke  det,  Tidens  største 
Mand.  Kemp,  støjende  og  grov,  fylder  England  og  Fastlandet 
med  sine  Klovnbjælder  og  sine  Piber  og  Trommer;  han  re- 
klamerer for  sig  selv  uden  Blu  og  uden  Maade  og  kommer  i 
Folkemunde  i  langt  højere  Grad  end  Shakespeare,  hvad  der 
naturligt  bibringer  ham  den  Tro,  at  han  er  langt  større  end 
denne. 


>)  Engl.  dram.  Poetry,  III.  335,  hvor  Collier  rigtignok  taler  om  *  Lord  Kammer- 
herrens Selskab«,  der  slet  ikke  eksisterede  i  1592,  men  da  hed  Lord  Stranges. 

«)  Henslowe  sammenblander  tldt  den  gamle  og  den  ny  Stil  i  Tidsregningen. 
Midt  i  dette  Regnskabsaar  gaar  han  pludselig  fra  1591   over  til  1592. 

'O   Henslowes  Dagbog,  p.  30. 

Og  disse  to  Mænd  er  Kammerater.  De  spiller  sammen 
daglig  og  i  de  samme  Stykker,  som  oven  i  Købet  er  af  Stiake- 
speare  selv,  og  hvis  Indstudering  han  maa  lede.  De  maatte 
uundgaaeligt  støde  sammen.  Fra  sine  udenlandske  Turnéer 
og  fra  saadanne  mer  end  tarvelige  Scener,  som  de  ovennævnte 
»yndede  Løjer«,  havde  Kemp  vænnet  sig  til  en  Improviseren  og 
en  Bemægtigen  sig  Scenen,  som  Shakespeare  ikke  holdt  af,  og 
som  han  ansaa  det  for  sin  Pligt  at  rense  Theatret  for.  At 
Kemp  langt  hen  i  Tiden  var  berømt  eller  berygtet  for  dette 
sit  hensynsløse  Vittighedsjageri,  ser  vi  af  Bromes  Stykke 
»Antipoderne«,  hvori  der  forekommer  en  Scene  mellem  en  gam- 
mel Adelsmand,  Letoyy  og  en  Skuespiller  Byplay,  Letoy  be- 
stræber sig  for  at  gøre  Skuespilleren  indlysende,  at  det  ikke 
passer  sig  at  sætte  til  i  Rollen  eller  underholde  sig  med 
Publikum,  men  at  man  maa  passe  Dialogens  Gang  og  tage 
Hensyn  til,  hvad  der  foregaar  paa  Scenen.  Byplay  undskylder 
sig  med  følgende  Ord: 

>Den  Vis,  my  Lord,  har  været  tilladt  før 

paa  ældre  Scener  for  at  vække  Lystighed  og  Latter«. 

Hvortil  Letoy  svarer: 

»Javist,  det  var  i  Kemps  og  Tarletons  Dage, 
før  Scenen  renset  var  fra  Barbarisme 
,.    og  bragt  til  den  Fuldkommenhed,  den  nu  besidder. 
Da  kunde  Komikere,  Narre  øve  deres  Vid, 
fordi  Forfatterne  var  kloge  nok  til  at  bevare 
deres  til  en  mere  nyttig  Brug«. 

Det  kan  nu  vel  ikke  siges  med  Rette,  at  Shakespeare  i  sine 
komiske  Figurer  har  sparet  paa  sit  Vid.  Men  sagtens  holdt 
han  ikke  af,  saalidt  som  andre  Forfattere  og  med  større  Ret 
end  de  fleste,  at  hans  Kammerater  serverede  Publikum  de 
Morsomheder,   som  i  Øjeblikket  faldt  dem  ind,   i  Stedet  for 

dem,  som  han  havde  gjort  sig  Flid  for  at  gøre  vittige  og  træf- 
fende, navnlig  naar  disse  Morsomheder,  som  vi  maa  frygte  om 
Kemps,  var  plumpe  og  ikke  stemmende  med  Shakespeares 
egen  Smag.  I  Kemp  og  Shakespeare  støder  derfor  ikke  blot 
to  forskellige  Mennesker  sammen,  men  to  Smagsretninger,  to 
Typer  indenfor  Skuespilkunsten. 

Shakespeare  har  ikke  ladet  det  mangle  paa  Tydelighed  i 
Udtrykket  af  sine  Meninger  om  den  Art  Skuespillere,  til  hvilke 
han  regnede  Kemp.  I  de  dramaturgiske  Leveregler,  som  han 
lægger  Hamlet  i  Munden,  siger  han  de  hvasse  og  til  alle  Tider 
gældende  Ord:  »Lad  dem,  der  spiller  Jeres  Narre,  ikke  sige 
mere  end  der  er  skrevet  ned  til  dem;  for  der  er  nogle  blandt 
dem,  som  gerne  vil  le  selv,  for  at  faa  en  Del  taabelige  Til- 
skuere til  at  le  med,  skønt  netop  samtidig  et  vigtigt  Punkt  i 
Stykket  krævede  Opmærksomhed.  Det  er  slyngelagtigt,  og  viser 
en  højst  ynkelig  Glimresyge  hos  den  Nar,  der  gør  det«  ^). 

At  disse  Ord  havde  direkte  Adresse  til  Kemp,  er  meget 
sandsynligt,  skønt  naturligvis  ubevisligt.  Kemp  havde  ved 
denne  Tid  (c.  1601)  forladt  det  burbageske  Selskab.  Utvivl- 
somt gik  han  slet  ikke  med  til  »Globe«,  da  dette  Theater  aab- 
nedes  i  1599.  Thi  medens  han  staar  opført  som  en  af  de 
Rollehavende  i  Jonsons  »Hver  Mand  i  sit  Lune«  fra  1598, 
findes  han  ikke  i  Rollebesætningen  til  sammes  »Hver  Mand  ude 
af  sit  Lune«,  der  spilledes  paa  Globe  1599.  I  dette  Aar  var 
det  jo  han  foretog  sin  berømte  Morrisdans  til  Norwich,  og 
maaske  har  han  siden  gjort  andre  Rejser  til  Fastlandet.  I 
»Hjemkomsten  fra  Parnassus«,  som  er  fra  c.  1601,  hilses  Kemp 
i  den  ovenanførte  Scene  som  nylig  ankommen  fra  Udlandet 
Philomusus  siger  til  ham:  »Naa,  Mr.  Kemp,  hvordan  har  Kej- 
seren af  Tyskland  det?«  og  Studioso:  »Gud  bevare  Dem,  Mr. 
Kemp  I  velkommen,  Mr.  Kemp,  fra  Morrisdansen  over  Alperne«. 


1)  Hamlet  HI.  2. 

Det  er  sandsynligt  nok,  at  Kemp  efter  sit  Brud  med  Bur- 
bage og  Shakespeare  har  tilbragt  et  Aarstid  paa  Fastlandet. 
I  en  Komedie  kaldet  »De  tre  engelske  Brødres  Rejser«^)  ft-em- 
stilles  han  som  værende  i  Venedig,  hvor  han  fører  en  burlesk 
og  ikke  meget  anstændig  Samtale  med  en  italiensk  Kollega 
»Signior  Harlaken«  og  hans  Kone.  Men  noget  positivt  Bevis') 
for,  at  han  har  været  i  Tyskland  og  Italien,  har  vi  ikke.  Hans 
Navn  findes  ikke  blandt  de  forskellige  Trupper,  som  berejste 
Tyskland  i  denne  Periode. 

Hvorom  alting  er,  i  1602  er  han  atter  i  London  og  spiller 
hos  Henslowe  og  Alleyn  som  hørende  til  »Jarlen  af  Worcesters 
Mænd«.  Vi  ser  af  Henslowes  Dagbog,  at  han  den  10.  Marts 
1602  laaner  »i  rede  Penge  20  sh.  til  sit  nødvendige  Brug«;  og 
i  August  faar  han  5  sh.  til  »at  købe  Dvælgstøj  til  at  gøre  et 
Par  Kæmpe-Bukser  af«,  medens  Henslowe  i  September  laaner 
Selskabet  30  sh.  »til  at  købe  et  Sæt  Tøj  til  Wm.  Kempe  for«»). 

Hans  senere  Liv  hviler  i  Mørke.  Det  er  næppe  sandsyn- 
ligt, at  han  er  vendt  tilbage  til  Burbages  Selskab,  skønt  Col- 
lier paastaar  det.  Det  Bevis,  hvorpaa  han  støtter  det  —  en 
Klage  fra  Lord  Mayoren  i  1605  over  »Kemp,  Armin  og  andre 


1)  The  Trauailes  of  The  three  English  Brothers,  Sir  Thomas,  Sir  Anthony,  Mr. 
Robert  Shirley.  As  it  is  now  play'd  by  her  Maiesties  Seruants,  1607,  4 to;  et 
meget  svagt  Arbejde  af  Rowley,  Day  og  Wilkins;  dets  eneste  Interesse  ligger 
i  Scenen  mellem  Kemp  og  den  italienske  Harlekin,  som  er  aftrykt  i  Indled- 
ningen til  Kemp's  nine  daies  wonder,  p.  XIV— XVII. 

V  I.  o.  Halliwell  har  ganske  vist  offentliggjort  et  Citat  fra  et  latinsk  Manu- 
skript i  Sloane-Samlingen  Nr.  392  fol.  401,  saalydende:  >1601.  Semptember 
2.  —  Kemp,  mimus  quidam,  qui  peregrationem  quandam  in  Germaniam,  et 
haliam,  insUtuerat,  per  multos  errores,  et  infortania  sua,  reversus;  multa 
refert  de  Anthonio  Sherley,  equite  aurato,  quem  Romæ  (legatum  Persicum 
agentem)  conuenerat*.  J.  P.  Collier  (Engl.  Dram.  Poetry  III.  350)  og  F.  G 
Pleay  (The  Engl.  Stage,  som  ikke  har  været  mig  tilgængelig)  har  optaget  og 
benyttet  denne  Meddelelse.  Et  Eftersyn  af  det  angivne  Manuskript  har  imid- 
lertid vist,  at  dette  slet  ikke  indeholder  noget  fol.  401  og  vel  er  en  latinsk 
Afhandling,  men  handlende  om  helt  andre  Ting.  Citatet  har  intetsteds 
kunnet  eftervises. 

*)  Henslowes  Dagbog  p.  215,  237,  238. 

Skuespillere  ved  Blackfriars«  ^),  er  imidlertid  et  øjensynligt 
Falsum,  og  selv  om  det  kunde  vises,  at  Kemp  havde  spillet 
paa  Blackfriars  i  1605,  var  det  dermed  ikke  godtgjort,  at  han 
atter  var  vendt  tilbage  til  Burbages  Selskab,  thi  »Kongens 
Mænd«  spillede,  som  vi  tidligere  har  godtgjort,  først  i  1608 
paa  Blackfiiars-Theatret. 

Vi  kender  lige  saa  lidt  Kemps  Dødsaar  som  Tidspunktet 
for  hans  Fødsel.  Det  forekommer  mig  dog  rimeligt,  at  han  i 
1607  endnu  har  levet,  da  »De  tre  engelske  Brødre«  opførtes; 
intet  tyder  i  Scenen,  hvor  han  optræder  under  Navn,  paa  at 
det  er  en  afdød  Mand,  der  fremstilles.  Det  er  vel  endogsaa 
sandsynligt,  at  han  selv  har  spillet  sig  selv  i  Stykket;  i  saa 
Fald  hørte  han  den  Gang  til  »Dronningens  Mænd«. 

Kemp  har  næppe  efterladt  sig  andre  litterære  Arbejder  end 
den  lille  Nine  dags'  Wonder.  Rigtignok  bærer  en  DelJigs  hans 
Navn,  men  de  har  sikkert  ikke  været  forfattede  af  ham,  men 
blot  udførte  af  ham^). 


II. 

Tragikerne.     »Kong  Kambgses'  Maner*  og  Shakespeares  Mening  om  den. 
Edw.  ÅUegn  som  Kunstner  og  Menneske, 

Med   Kemp  døde  vel  ikke  den  improviserende  Stil  i  den 
komiske  Skuespilkunst,  men  deu  gik  dog  sikkert  af  Mode.     I 


1)  Collier:  Engl.  Drmn.  Poetry  III.  352. 

*)  Et  Skrift  rettet  mod  Puritaoeme  og  udgivet  under  Forfatternavnet  W.  Kempe 
har  faaet  Collier  og  Fleay  til  at  tro,  at  vor  Klovn  har  deltaget  i  den  litte- 
rære Kamp  mod  Puritanismen.  Denne  besynderlige  Misforstaaelse  beror  paa 
en  Forveksling  mellem  Skuespilleren  Kemp  og  en  Skolemester  og  pædagogisk 
Skribent  i  Plymouth,  som  bar  samme  Navn. 

Tragedien  var  den  længst  afskaffet,  om  den  nogensinde  havde 
haft  Fodfæste  der. 

Men  derfor  lader  der  sig  dog  nok  spore  en  gammel  og 
en  ny  Stil  ogsaa  i  den  tragiske  Skuespilkunst.  Middelalderens 
alvorlige  Fremstillere  var  i  England  mest  Haandværkere  og 
Smaaborgere,  og  fra  disse  Stænder  har  sikkert  den  første  Gene- 
ration af  professionelle  Tragediespillere  rekruteret  sig.  Den 
første  Theaterbygger  i  London,  Skuespilleren  James  Burbage, 
var  Snedker  af  Profession,  den  anden  store  Skuespilentreprenør 
Philip  Henslowe  var  Farver.  Uden  Tvivl  har  der  blandt  de 
tidlige  Fremstillere  af  det  før-shakespeareske,  bloddryppende 
Tragedierepertoire  været  mangen  Vævermester  Rendegarn,  Tøm- 
rer Kvæde  og  Skræder  Smalhans.  For  Halvdillettanter  er  intet 
mere  kærkomment  end  den  voldsomme,  udvendige  Ageren, 
som  disse  Stykker  var  baserede  paa,  hvor  Raaben  og  Brølen 
dækker  over  Mangelen  paa  Evne  til  sjælebevæget  Tale,  hvor 
Rullen  med  Øjnene  træder  i  Stedet  for  én  uddannet  Mimik  og 
fægtende,  hensigtsløse  Bevægelser  skal  erstatte  en  udtryksfuld 
Gestikulation. 

Hvad  siger  ikke  Rendegarn:  »For  Resten  ligger  en  Skurk 
bedst  for  mig.  Jeg  kunde  spille  Herkåles  storartet,  eller  ogsaa 
en  Rolle,  hvor  man  kan  slaa  ud  med  Arme  og  Ben  og  rive 
hele  Huset  ned. 

Naar  Klipper  raser, 
og  Vindstød  braser 
og  harmfuldt  maser 

hver  Laas,  som  binder, 
skal  Phøbs  den  røde 
i  Ildvogn  gløde 
og  ynksomt  døde 

de  skæve  Gudinder! 


12» 

Det  var  i  den  høje  Stil  .  .  .  Del  var  Herkules-Maner, 
Skurkemaner;  en  Elsker  er  mere  kondolerendesc  ^). 

Til  denne  Stil  har  Shakespeare  i  det  hele  et  ganske  særlig 
godt  Øje.  I  »Henrik  IV«  kalder  han  den  med  et  herligt  Ud- 
tryk, som  burde  bevares  som  en  staaende  Betegnelse  for  den 
Art  Skuespilkunst,  *Kong  Kambyses^  Manere,  Det  er  gamle 
John  FalstafT,  der  i  denne  Stil  vil  spille  Prins  Henriks  Fader 
i  den  berømte  Værtshusscene  i  anden  Akt.  »Giv  mig  et  Bæger 
Sæk«,  siger  han,  »at  mine  Øjne  kan  komme  til  at  se  røde  ud, 
som  om  jeg  havde  grædt;  thi  jeg  maa  tale  rørende,  og  jeg  vil 
gøre  det  i  »Kong  Kambyses'  Maner«'). 

»En  ynkværdig  Tragedie  blandet  fuldt  op  af  fornøjelig 
Skæmt  indeholdende  Kambyses  Liv^  var  et  gammelt  Skuespil  af 
Thomas  Preston,  skrevet  c.  1561,  udkommet  1570,  i  hvilken 
frygtelige  Rædsler  er  blandet  sammen  med  Klovnscener  paa 
den  gamle  Vis.  Stilen  i  Stykket  kar  imidlertid  ingensomhelst 
Lighed  med  den,  som  FalstafT  anslaar  i  sin  kommende  Tale 
til  Prinsen  —  denne  smager  snarere  af  Euphuisme  — ;  det 
kan  altsaa  ikke  være  den  skrevne  Stil,  Shakespeare  vil  paro- 
diere, men  derimod  Foredragsstilen,  Skurke-  eller  Tyranstilen, 
den  gammeldags,  overdrevent  højttravende  Bombaststil,  som 
han  afskyede  og  bekæmpede  paa  enhver  Maade,  men  som 
han  ikke  fik  Bugt  med;  thi  den  lever  endnu  i  bedste  Vel- 
gaaende  og  vil  vedblive  at  leve,  saalænge  der  findes  talentløse 
Skuespillere,  for  hvem  den  altid  har  været  det  bedste  Dække. 
Og  denne  Stil  har  den  store  Fordel  for  Fremstilleren,  at  den 
vækker  det  store  Publikums  Beundring  i  mindst  lige  saa  høj 
Grad  som  sand  og  ægte  Kunst.  Derfor  begejstres  ogsaa  Vært- 
inden i  Vildsvinehovedet,  Madam  Rask,  saa  snart  Falstafif  har 
deklameret  nogle  Vers.     »Naa,  Du  min  Gud  og  Skaber«,  siger 


1)  *Sk«ersommeniatsdrem>  1.  2,  V.  Østerbergs  Oversættelse. 
*)  •Henrik  IV. c  l.  n.  4.     Lembckes  Oversættelse. 

hun,  »hvad  for  en  Mine  han  tager  sig  paa!«  Falstaff:  »For 
Guds  Skyld,  følg  min  sorrigfulde  Dronning;  thiTaarer  stanser 
hendes  Øjnes  Sluser«.  —  Værtinden:  »Aa,  hvor  det  er  dejligt! 
han  gør  det  saa  naturligt  efter  Stodderkomedianteme,  som  jeg 
nogentid  har  set«. 

Et  andet  Sted  fortæller  Shakespeare  os  lidt  om,  hvorledes 
en  saadan  Theaterskurk  paa  hans  Tid  bar  sig  ad.  Stilen  er, 
som  man  vil  se,  ganske  den  samme  som  nu.  Det  er  i  »Richard 
III«,  at  Stedet  findes,  i  Scenen,  hvor  Gloster  opfordrer  Buck- 
ingham  til  at  skuffe  Lord  Mayoren.  Buckingham  svarer  Gloster 
med  lidt  opblæst  Forfængelighed: 

»O,  jeg  kan  spille  godt  Tragedie, 

kan  tale,  se  tilbage,  spejde  ængstligt, 

og  skælve,  studse,  naar  et  Halmstraa  rasler, 

med  dyb  mistænksom  Mine;  Rædselsblikke 

og  tvungne  Smil  staar  mig  til  Tjeneste, 

og  begge  staar  til  Rede  paa  mit  Vink 

til  hver  en  Tid,  naar  jeg  har  Brug  for  List«  ^). 

At  denne  Kraftkunstnermaner  maatte  være  Shakespeares 
fine,  sjælfulde  og  kunstnerisk  beherskede  Sind  imod,  ligger  i 
Sagens  Natur.  Det  har  aabenbart  ligefrem  brændt  ham  paa 
Læben  at  faa  udtrykt  sin  Modbydelighed  for  den  Art  Skue- 
spilkunst. Han,  som  ellers  altid  holder  sin  Person  tilbage  og 
som  ellers  saa  godt  som  aldrig  udtaler  sig  i  litterære  eller 
kunstneriske  Kontroverser,  tager  pludseligt  en  skønne  Dag 
Bladet  fra  Munden  og  retter  et  Angreb  paa  sine  Modstandere 
i  Skuespilkunsten,  som  er  langt  hvassere,  langt  alvorligere  og 
har  en  langt  bestemtere  Adresse  end  noget  af  de  ovenanførte. 
Dette  Angreb  findes  i  »Hamlet«,  som  i  det  hele  rummer  flere 
personlige  og  aktuelle  Udtalelser  end  noget  andet  shakespearesk 

1)  Richard  III.,  III.  5.     Lembckes  Oversættelse. 

Skuespil,   men   som  rigtignok  ogsaa  fremkom  i  en  Tid,    da 
Theaterstridens  Bølger  gik  højt. 


Fig.  10.     William  Shakespeare;  Droeshout-Flowers  Billedet. 

Det  gamle  Indfald  i  »Hamlet«,  som  ikke  var  Shakespeares 
eget,  at  bringe  Kongen  til  at  røbe  sig  ved  at  lade  opføre  et 
Skuespil,  der  fremstillede  hans  egen  Forbrydelse,  gav  Skue- 
spilleren og  Instruktøren  Shakespeare  Anledning  til  at  lægge 
sin  egen  kunstneriske  Trosbekendelse  for  Dagen  paa  en  for 

ham  ganske  sjælden  utvetydig  Maade  og  i  en  Form  saa  per- 
sonlig og  knap,  at  den  er  blevet,  eller  burde  være,  hver  sand 
Skuespillers  Vademecum. 

»Fremsig  nu  den  Replik,  saaledes  som  jeg  foredrog  den 
for  Jer,  og  lad  den  glide  let  fra  Tungen;  thi  hvis  I  vil  tage 
Munden  saa  fuld,  som  nogle  af  Jer  Skuespillere  plejer,  saa 
vilde  jeg  lige  saa  gerne  have  mine  Vers  raabte  ud  af  Taam- 
vægteren.  I  maa  heller  ikke  save  Luften  altfor  meget  med 
Haanden  —  saaledes  —  men  tag  alt  med  Lempe;  thi  midt  i 
selve  Lidenskabens  Strøm,  Storm,  Hvirvelvind,  kunde  jeg  sige, 
maa  i  tilegne  Jer  og  frembringe  et  vist  Maadehold,  som  giver 
den  Blødhed  og  Finhed.  Aa,  det  skærer  mig  i  Sjælen,  naar 
jeg  hører  en  bredskuldret  Parykblok  af  en  Karl  rive  en  Liden- 
skab i  Stykker,  rent  i  Pjalter,  for  at  sprænge  Trommehinden 
i  Parterrepøbelens  Øren,  som  for  det  meste  ikke  er  modtagelig 
for  andet  end  meningsløse  Pantomimer  og  Spektakelstykker. 
Jeg   kunde  lade  en  saadan  Karl  piske  for  hans  Bramarbas- 

væsen;  han  tyranniserer  sin  Tyranrolle Aa  der  gives 

Skuespillere,  som  jeg  har  set  spille  og  hørt  andre  rose,  og  det 
højligt,  som  —  det  være  sagt  uden  Forargelse  —  hverken  talte 
som  Kristne  eller  gik  som  Kristne,  Hedninger  eller  Mennesker, 
som  pustede  sig  op  og  brølede  saaledes,  at  jeg  tænkte,  at 
nogle  af  Naturens  Bønhaser  havde  gjort  Mennesker  og  skilt 
sig  fuskeragtigt  derved,  saa  afskyeligt  efterlignede  de  Menneske- 
ligheden«. 

Hertil  svarer  den  Skuespiller,  til  hvem  denne  Tale  er  hen- 
vendt: »Jeg  haaber,  vi  har  afskaffet  det  saa  nogenlunde  hos 
ost.  Men  Hamlet  o:  Shakespeare  bliver  ubønhørligt  ved:  »Aa, 
afskaf  det  ganske  og  aldeles«.  Hvorpaa  han  retter  det  lille, 
tidligere  citerede  Flankeangreb  paa  Kemp. 

Den  Komedie,  som  senere  opføres,  giver  nu  ingen  som 
helst  Anledning  til  særlige  Formaninger  af  denne  Art;  der 
findes  ingen  Nar  og  ingen  »Tyran«,  som  kunde  faa  Lejlighed 

til  at  udfolde  sine  slette  Skuespilleregenskaber.  Det  lille  Fore- 
drag er  da  øjensynligt  anbragt  i  et  udenfor  Stykkets  Ide  lig- 
gende Formaal.  Det  er  et  Angreb  paa  en  Skuespillerskole,  som 
var  Shakespeare  imod.  Og  hvad  dette  var  for  en  Skole,  sjmes 
ikke  vanskeligt  at  gætte,  navnlig  naar  man  fører  et  enkelt  Sted 
af  Hamlets  Foredrag  tilbage  til  dets  oprindelige  Skikkelse  og 
bliver  klar  paa  Meningen  af  det 

Lembcke  har  i  sin  ovenanførte  Oversættelse:  »Jeg  kunde 
lade  saadan  en  Karl  piske  for  hans  Bramabasvæsen ;  han  ty- 
ranniserer sin  TyranroUe»;  men  hos  Shakespeare  lyder  Stedet: 
*I  would  have  such  a  fdlow  whipped  for  o'erdoing  Termagant; 
it  out'herods  Herodt.  Termagant  og  Herodes  er  nu,  hvad  alle 
Shakespeare-Kommentatorer  ved,  to  i  Middelalderens  Mysterie- 
spil  hyppigt  forekommende  Figurer;  Termagant  oprindelig  en 
»muhamedanske  Gud,  senere  i  sin  Almindelighed  en  exotisk 
Skurk  og  Tyran;  hans  Navn  findes  rundt  om  i  den  gamle 
Heltedigtning  med  forskellige  smaa  Varianter  som  Tervagant, 
Termagaunt,  Terrogant,  Tarmagant;  Herodes  er  Skurken  og 
Tyrannen  i  de  egentlige  Passionsspil.  Det  synes  imidlertid 
noget  urimeligt,  at  Shakespeare  vilde  drage  Middelalderens 
Typer  frem  som  Exempler  paa  slet  Skuespilkunst. 

Hvad  Kommentatorerne  derimod  ikke  har  været  opmærk- 
somme paa,  er,  at  disse  to  Figurer  utvivlsomt  hørte  til  den 
berømte  Skuespiller  £du;.  A/feyns  Rolle-Repertoire.  I  »Henslowes 
Dagbog«  findes  hyppigt  nævnet  et  Stykke,  til  hvilket  ogsaa 
Scenariet  kendes,  og  som  kaldes  Tamor  Cam  eUer  Tambercam  ^). 
Sammenlignet  med  Henslowes  øvrige  besynderiige  Stavemaade^) 
er  der  intet  overraskende  i,  at  han  hermed  vil  have  ment 
»Termagant«.  At  dette  Stykke  har  haft  et  »muhamedansk«  o: 
et  hedensk  og  fremmedartet  Sujet,  ser  vi  af  Scenariet«),  i  hvilket 


1)  Ogsaa  Tamour  Cam  og  Tamber  Came. 

*)  Se  ovenfor  p.  56. 

*)  Aftrykt  hos  Malone;  Hist.  Acc,  PI.  II. 

Kongen  eller  »Shaugh'enc  af  Persien  optræder.  Desforuden  er 
der  fuldt  af  Åander  og  overnaturlige  Væsener  i  Stykket,  hvad 
der  altsammen  passer  særdeles  godt  til  »Termagant«.  End- 
videre staar  Allegn  utvetydigt  anført  som  den,  der  spillede 
Titelrollen  i  Scenariet.  Tillige  ejede  han  Stykket,  idet  Hen- 
slowe  i  1602  for  Selskabets  Regning  afkøber  ham  »Bogen«  for 
2  Pund^).  Det  synes  at  have  været  yndet  og  velkendt;  i  ti 
Aar  —  fra  1592  til  1602  —  er  det,  naturligvis  med  Afbrydelser, 
paa  Repertoiret,  og  der  er  Sandsynlighed  for,  at  det  just  var 
genoptaget,  paa  den  Tid  »Hamletc  opførtes.  Naar  Shakespeare 
altsaa  siger  »at  han  gerne  vilde  have  saadan  en  Fyr  pisket, 
fordi  han  [endogsaa]  overdriver  TermaganU,  da  nærer  jeg  ingen 
Tvivl  om,  at  der  i  disse  Ord  laa  et  for  alle  Tilskuere  tydeUgt 
Hib  til  Konkurrenten  Alleyn, 

Hvad  »Herodes«  angaar,  da  har  det  ikke  hidtil  været  paa- 
vist,  at  et  Stykke  af  dette  Navn  opførtes  under  Alleyn  i  Perio- 
den før  »Hamlet«.  Langt  senere,  c.  1622,  ved  man,  gik  der 
paa  »Røde  Okse«  et  Skuespil  af  Markham  og  Will.  Sampson 
med  Titlen:  Herod  and  Antipater  with  the  death  of  Fair 
Mariam%  Skønt  der  nu  i  »Henslowes  Dagbog«  ikke  direkte 
findes  nogen  Oplysning  om  et  Stykke  af  dette  Navn  eller  Ind- 
hold, kan  det  dog  lykkes  at  godtgøre,  at  et  saadant  alligevel 
har  hørt  til  Alleyns  Repertoire,  og  det  kort  før  Hamlets  Op- 
førelse, idet  jeg  nemlig  i  en  Garderobeliste  fra  1598  over  Sager 
tilhørende  »Lord  Admiralens  Mænd«  o:  Alleyns  Trup  findes 
følgende  Post:  »//em  iiij  Herodes  Kjortler  og  iij  Soldater  Kjort- 
ler, og  j  grøn  Kjole  til  Margan^)*.  Siden  et  saadant  Stykke 
altsaa  har  været  opført  af  »Admiralens  Mænd«,  er  det  med  det 
samme  saa  at  sige  vist,   at  Alleyn  har  udført  Herodes'  Rolle, 


M  Henslowes  Dagbog  pp.  227  og  241. 

«)  Se  F.  G.  Hcay,  Engl.  Drama  II.  175. 

S)  Denne   Liste,   hvis   Manuskript  ikke   mere   findes,  er  aftrykt  i  Malones  Åddi' 

da  alle  saadanne  voldsomme  Karakterer  var  hans  Fag.  //  out- 
herods  Herod,  »det  er  at  overherodisere  Herodes«  ^),  er  altsaa 
atter  en  Hentydning  til  Alleyn  og  hans  Skoles  overdrevne  Spil. 

Endnu  et  Sted,  som  ogsaa  synes  at  have  undgaaet  Kom- 
mentatorernes ellers  saa  vagtsomme  Blik,  bekræfter  vor  An- 
tagelse af  Shakespeares  Ironiseren  over  Alleyn.  Det  er  det  oven- 
anførte Citat  af  »Skærsommematsdrømmen«,  hvor  Rendegarn 
taler  om  »Herkules-Maneren«.  »En  Skærsommernatsdrøm« 
opførtes  første  Gang  i  Vintersaisonen  1595  (Sæsonen  efter  at 
Sammenspillet  mellem  den  alleynske  og  burbageske  Trup  saa 
brat  var  endt');  men  netop  nogle  Maaneder  forinden,  den  7. 
Maj,  havde  Alleyn  og  hans  Trup  opført  et  nyt,  anonymt  Stykke 
ved  Navn  »i/er/ru/es« '),  i  hvilket  naturligvis  Alleyn,  som  sæd- 
vanligt, spillede  Hovedrollen.  Rendegarns  latterlige  Deklama- 
tion, som  han  selv  betegner  som  »den  høje  Stil«,  »Herkules 
Maner,  Skurkemaner«,  »hvor  man  kan  slaa  ud  med  Arme  og 
Ben  og  rive  hele  Huset  ned«,  maa  altsaa  opfattes  som  en  Pa- 
rodi paa  Alleyns  Spil  i  dette  ellers  ukendte  Skuespil. 

Naar  Shakespeare  taler  om  Skuespillere,  som  han  har  set 
spille  og  hørt  andre  rose,  og  det  højligt,  men  hvis  Diktion  og 
Bevægelse  forekommer  ham  ganske  umenneskelige,  saa  er  der 
efter  det  foregaaende  næppe  mere  nogen  Tvivl  om,  at  han 
mener  den  berømte  Edward  Alleyn  og  hans  Skole. 

Der  er  i  det  foregaaende  talt  om  en  gammel  og  ny 
Skole.  Dette  er  dog  naturligvis  ikke  saaledes  at  forstaa,  at  Alleyn 
og  Shakespeare  skulde  representere  to  Generationer,  af  hvilke 


1)  Lembckes  Oversættelse:    »han  tyranniserer  sin  Tyranrolle«  er  meningsløs;   C. 

A.   Hagbergs  svenske:   »han  Ofverdrifver  sJel^'a  Afverdriflen«    giver  derimod 

Grundmeningen  fortræfTeligt. 
«)  Sml.  ovenfor  p.   58  f. 
')  »7  of  maye  1695,  ne  [a:  new]  Rd  at  the  flrste  pte  of  Herculous .  .  HI  UXIIIs«. 

Henslowe's  Diary,   p.   51.     Det  spilledes   helt  op   til    1596  og  gav  Henslowe 

store  Indlægter.     Skuespilleren   Martin   Slaughter  synes   at  have   ejet   Spille 

bogen  uden  dog  derfor  at  være  Forfatteren. 

The  Tragicall  Hiftory 
ofthc  Life  and  Dcath 

o{  VoBor  Fau/lus. 
Written  by  C^.  Mat 


LONoDON, 

Pilnte'd  for  tohn  fFn^ht,  and  areto  be  fold  at  his  (hop 

V^ithoutNeweate,  at  tliff«*-  .—'.hc 


Flg.  11.     Alleyn  som  Faust. 

Shakespeare  var  den  unge;  thi  de  to  Modstandere  var  saa 
godt  som  jævnaldrende  og  Alleyn  endda  den  yngste  af  Åar. 
Men  en  ung  kan  jo  meget  vel  slutte  sig  til  en  gammel  Skole^ 
lade  sig  bære  oppe  af  den  og  vægre  sig  ved  at  antage  de 
Fremskridt,  som  en  finere  Smag  og  en  større  kunstnerisk  Ind- 
sigt fører  med  sig. 

Og  dette  var  vist  netop  Tilfældet  med  Edward  Alleyn.  Han 
var  to  Aar  yngre  end  Shakespeare,  idet  han  fødtes  1.  Septbr. 
1566,  men  han  opdroges  sandsynligvis  allerede  fra  Barn  til 
Skuespiller^)  og  opnaaede  Berømmelse  i  en  forbavsende  ung  Alder 
i  Betragtning  af  det  Fag,  han  spillede  i.  Hans  Fader  var  Værtshus- 
holder og  kgl.  Portner  og  døde  som  en  ret  velhavende  Mand, 
da  Sønnen  Edward  kun  var  4  Aar.  Moderen  giftede  sig  igen 
med  en  Kræmmer  ved  Navn  Brown,  som  man  har  villet  iden- 
tificere med  Skuespilleren  Robert  Brown*),  der  navnlig  er  be- 
kendt fra  sine  Kunstrejser  paa  Fastlandet.  Fru  Alleyns  anden 
Mand  hed  imidlertid  John  Brown  og  havde  intet  med  Theatret 
at  gøre. 

I  1586,  da  han  altsaa  var  20  Aar  gammel,  hører  vi  første 
Gang  om  ham  som  en  »Jarlen  afWorcesters  Skuespilleret,  og 
allerede  næste  Aar  spiller  han  saa  mægtig  og  fremtrsedende  en 
Rolle  som  Tamburlaine  den  Store  i  Marlowes  Stykke  af  samme 
Navn.  Derpaa  følger  i  de  to  næste  Aar  saadanne  Kæmpeop- 
gaver som  Dr,  Faustus  og  Barrabas  i  »Jøden  fra  Malta«,  ogsaa 
begge  af  Marlowe,  samt  Titelrollen  i  Robert  Greenes  Orlando 
Furioso^),    Det  er  næsten  ufatteligt,  at  det  unge  Menneske  paa 


I)  Fuller  beretter  deUe  i  sine  Worthies  (Lond.  223  f.  ed.  1662)  og  der  er  ingen  Gnind 
til  at  drage  dette  i  Tvivl,  da  det  stemmer  udmærket  med  A.'s  tidlige  Kar- 
riere, at  han  som  Barn  allerede  har  spillet  Kvinderoller  og  er  blevet  »op- 
drættet til  Skuespiller«,  som  Fuller  udtrykker  sig. 

S)  Det  er  Alb.  Cohn,  som  af  Colliers  bestemte  Paastand  om,  at  B.  baade  var 
Kræmmer  og  Skuespiller,  har  ladet  sig  forlede  til  denne  Antagelse.  Se  Col- 
liers Memoirs  of  Alleyn  p.  3  og  Cohns  Shakespeare  in  Germany  p,  XXXI. 

S)  Selve  Alleyns  Rollemanuskript  tU  dette  sidste  Stykke  opbevares  som  en  sjæl- 

et  Par  og  tyve  Aar  har  kunnet  bære  og  gennemføre  disse  over 
al  Beskrivelse  voldsomme  og  delvis  ogsaa  virkelig  mægtige 
Skikkelser,  som  tillige  er  højst  forskellige.  Med  et  Slag  maa 
han  have  skabt  sin  Berømmelse,  men  formodentlig  ogsaa  have 
tilegnet  sig  en  Maner,  som  blev  skæbnesvanger  for  hans  senere 
Kunstnertid.  Næppe  26  Aar  gammel  nævnes  han  som  den 
første  Tragiker  i  England  og  det  sammen  med  den  gamle  Ge- 
nerations Storheder  i  Komiken,  Tarleton^  Knell  og  Bentley.  I  sin 
^Pierce  Pengeløses  Bønskrift  til  Djævelen^y  som  udkom  1592, 
drager  Thomas  Nash  en  Sammenligning  mellem  engelske  Skue- 
spillere og  fremmede,  som  i  sig  selv  er  interessant,  og  som 
viser  Alleyns  daværende  Berømmelse  paa  det  utvetydigste.  Han 
skriver:  »Vore  Skuespillere^)  er  ikke  saadan  som  Skuespillerne 
paa  den  anden  Side  Søen  en  Slags  pludrende,  letfærdige  Ko- 
medianter, som  har  Tøjter  og  almindelige  Skøger  til  at  spille 
Kvinderollerne,  og  ikke  skyr  nogen  uanstændig  Tale  eller  ukysk 
Gebærde,  som  kan  vække  Latter;  men  vor  Scene  er  stateligere 
udstyret,  end  den  endog  var  det  i  Roscius'  Tid,  vore  Forestil- 
linger fornemme  og  fulde  af  højmodig  Overbevisning;  de  be- 
staar  ikke,  som  deres,  af  en  Pantalon,  en  Tøjte  og  en  Zanni, 
men  af  Kejsere,  Konger  og  Prinser,  hvis  sandfærdige  Tragedier 
(Sophocleo  cothurno),  de  fremstiller«. 

»Ikke  Roscius,  ej  heller  Æsop,  hine  Tragikere^),  der  be- 
undredes,  før  Christus   blev    født,    kunde   nogensinde    udføre 


den  Relikvie  i  Dulwich  Collegiet.  Det  er  den  eneste  Rolle  fra  Shakespeare- 
tiden, man  har,  og  den  viser,  at  man  udskrev  Rollerne  væsentlig  paa  samme 
Maade  som  nu,  dog  med  meget  korte  Stikord.  Den  hele  Rolle  er  aftrykt  i 
Mern.  of  Alleyn,  Appendix,  p.  198—213. 

>)  Originalen  har  plages,  men  det  er  øjensynligt  en  Trykfejl;  navnlig  da  der  i 
Sidenoten  staar:  Å  compariåon  of  our  playen  and  thé  piayen  beyond  the  sea. 

^)  Roscius  var  som  bekendt  Komiker;  men  Tidens  Forfattere  anvender  ham  i 
Flæng  som  Hædersbetegnelse  paa  alle  Skuespillere  af  nogen  Berømmelse. 
Kun  den  klassisk-kyndige  B.  Jonson  gør  Forskel  paa  »skil ful  Roscius  and 
grave  Æsop*,     Epigr.  No.  89  til  E.  Alleyn. 

mere  i  Retning  af  Action  i)  end  berømte  Ned  Allegn.  Jeg  maa 
beskylde  vore  Digtere  for  Sløjhed  og  Partiskhed,  fordi  de  ikke 
i  mange  Aftryk  vil  rose  sig  af,  hvad  for  dygtige  Mænd  Eng- 
land frembyder  frem  for  alle  Nationer.  I  andre  Lande  kan 
ikke  en  Spillekant  knække  en  Stræng,  uden  at  de  sætter  det 


Pfg.   12.     AUeyn  som  Hieronymo. 

paa  Prænt  ....  og  hvis  jeg  nogensinde  skriver  noget  paa 
Latin  (hvad  jeg  haaber,  jeg  en  Gang  skal),  saa  er  der  ikke  en 
Mand  af  nogen  Fortjeneste,  som  jeg  jo  vil  have  frem.  Tarle- 
ton,  Ned  AUeyn,  Knell,  Bentley  skal  blive  kendte  i  Frankrig, 
Spanien  og  Italien;  og  ikke  en  Rolle,  som  de  udmærkede  sig 


1)  Action  bruges  mest  i  Betydning  Gestikulation,  men  ogsaa  om  Spillet  i  det 
hele.  Det  er  dog  betegnende,  at  netop  dette  Ord  bruges  om  A.,  som  vi  har 
mistænkt  for  en  stærk,  udvendig  Ageren. 

i  mere  end  andre,  uden  at  jeg  nok  skal  notere  den  og  skrive 
den  ned,  tilligemed  Arten  af  deres  Ejendommeligheder  og  Ko- 
styme«  ^). 

Desværre  er  Nash's  Haab  ikke  blevet  til  Virkelighed:  han 
har  aldrig  hverken  paa  Latin  eller  Engelsk  beskrevet  disse 
Skuespillere,  hvad  der  er  meget  at  beklage  for  os,  der  gæme 
vilde  vide  noget  Besked  om  deres  Spillemaade.  De  to  her 
gengivne  Billeder  fra  to  af  Alleyns  Roller  Faust  og  Hierongmo 
i  Kyds  »Spanske  Tragedie«  giver  os  ikke  megen  Oplysning, 
for  det  første  fordi  de  i  og  for  sig  er  saa  tarvelige,  dernæst 
fordi  det  ikke  er  sikkert,  at  de  just  fremstiller  Alleyn,  skønt 
det  vel  nok  er  sandsynligt,  at  den  ubehjælpsomme  Tegner  har 
hentet  Motiverne  fra  den  traditionelle  sceniske  Opførelse. 

Saameget  er  vist,  at  Alleyn  ikke  over  sit  Skuespillerry  har 
glemt  sin  Forretningssans,  som  vel  nok  var  hans  herskende 
Evne.  I  sit  et  og  tyvende  Aar  er  han  i  Kompagni  med  sin 
ældre  Broder  John,  der,  som  Faderen,  var  Værtshusholder, 
men  ogsaa  gav  sig  noget  af  med  Theaterdrift,  samt  med  de 
bekendte  rejsende  Skuespillere  og  Direktører  Robert  Browne  og 
Richard  Jones  om  en  Forretning  med  »Spillebøger«  o:  Skuespil- 
manuskripter, Kostymer  og  Musikinstrumenter.  Rich.  Jones, 
hvem  vi  kender  fra  det  tidligere  meddelte  Brev,  hvor  han  an- 
moder sin  velhavende  Kollega  om  et  Laan,  sælger  imidlertid 
sin  Part  til  Edward  Alleyn  for  £  30  10  sh.«)  i  Januar  1588. 
Fire  Aar  efter  optræder  han  en  Tid  som  Leder  af  »Lord 
Stranges  Selskabc,  men  da  Pesten  næste  Aar  (1593)  raser  med 
usædvanlig  Voldsomhed,  stoppes  alle  Skuespil  i  London.  Alleyn 
rejser  da  paa  Turné  i  Provinserne  med  Selskabet. 


»)  Thorn.  Nash:  Pierce  Pennilesse  his  Supplication  to  the  Deuill.  Shakesp.  Soc. 

Reprint,  Lond.  1842,  p.  62  f. 
>)  En  Kontrakt  mellem  Alleyn  og  Jones,   trykt  i   et  Appendix  til  Collien  Me- 

moirs  of  ÅUeyn  p.  198,  viser  os  dette. 

Et  halvt  Aars  Tid  i  Forvejen  havde  han  holdt  Bryllup 
med  Philip  Henslowes  Stifdatter  Joane  Woodward,  hvem  han 
aabenbart  holdt  meget  af  og  var  god  imod.  Medens  Pesten 
rasede  i  London,  ogÅUeyn  drog  om  med  sine  Kammerater  i 
Provinsbyerne,  veksledes  der  mellem  de  Nygifte  en  Række 
Breve,  af  hvilke  nogle  er  fundne  i  Dulwich  CoUegiet,  og  som 
giver  os  et  morsomt  Billede  af  Mennesket  ÅUeyn,  om  end  ikke 
af  Kunstneren.  Han  viser  sig  som  en  hyggelig,  omsigtsfuld, 
praktisk  og  kærlig  Mand,  der  tænker  lige  meget  paa  sin  lille 
»Muse,  som  han  kalder  sin  Kone,  sine  Uldstrømper,  sin  Spi- 
nat og  sine  Heste,  men  som  ikke  har  ét  Ord  til  overs  for  sin 
Kunst,  og  som  mindst  af  alt  er  saaledes,  som  man  helst  vilde 
forestille  sig  den  Skuespiller,  der  fremfor  alle  andre  havde  til 
Fag  at  tolke  de  \11deste  og  mest  afsindig  blodtørstige  Skikkel- 
ser, som  Litteraturen  nogensinde  har  frembragt  Han  skriver 
f.  Eks.  den  1.  August  fra  Bristol: 

»Dette  bedes  afleveret  til  Mr.  Hinslo*  [Henslowe],  Hds. 
Majestæts  Kammertjener,  boende  paa  Bankside,  lige  over  for 
Fængslet«. 

»Min  gode,  søde  Mus,  min  hjærteligste  Hilsen  til  Dig  og 
til  min  Fader  [d:  Svigerfader  Henslowe],  min  Moder  og  min 
Søster  Bess;  og  jeg  haaber  til  Gud,  at,  skønt  Sygdommen  er 
rundt  omkring  Jer,  den  dog  ved  hans  Miskundhed  maa  gaa 
Jert  Hus  forbi,  hvilket  den  med  Guds  Hjælp  vil.  Bær  Dig 
derfor  saaledes  ad:  hold  Dit  Hus  pænt  og  rent,  hvad  jeg  ved, 
Du  vil,  og  kast  hver  Afteii  Vand  foran  Din  Dør  og  i  Din  Bag- 
gaard,  og  hav  i  Dine  Vinduer  en  god  Mængde  Rudeplanter 
[reue  and  herbe  of  grace] ;  og  stol  med  alt  det  paa  Guds  Naade, 
som  maa  erhverves  ved  Bønner.  Og  naar  Du  gør  saaledes, 
vil  Herren  uden  Tvivl  nok  beskytte  Dig.  Nu,  gode  Mus,  jeg 
har  ingen  Efterretninger  at  sende  Dig  undtagen  denne,  at  vi 
alle  har  vor  Helsen,  hvorfor  Herren   være  lovet.    Jeg  fik  Dit 

Brev  i  Bristol  ved  Richard  Cowleg  ^),  for  hvilket  jeg  takker  Dig. 
Jeg  har  sendt  Dig  ved  Overbringeren  af  dette,  Thomas  Popes 
Frænde,  min  hvide  Vams,  fordi  det  ulejliger  mig  at  føre  den 
med  mig.  Tag  imod  den  med  dette  Brev  og  læg  den  hen  for 
mig,  til  jeg  kommer.  Hvis  Du  sender  flere  Breve,  saa  send 
dem  med  Shrewsbury  Kurererne,  enten  til  Wesftchester  eller 
til  York,  til  at  bevares  indtil  Lord  Stranges  Skuespillere  kom- 
mer. Og  saa,  min  Kæreste,  med  hjærtelige  Hilsener  til  alle 
vore  Venner,  bryder  jeg  op  fra  Bristol  første  Onsdag  efter 
Sankt  Jakob  hans  Dag,  hvor  vi  er  rede  til  at  begynde  Skue- 
spillet »Harry  of  Cornwall  c  *).  Mus,  send  min  hjærtelige  Hilsen 
til  Mr.  Grigs^),  hans  Kone  og  hele  hans  Hus  og  til  min  Søster 
PhiUyps*). 

Din  kærlige  Husbond 
E.  Alleyn. 

»Mus,  Du  sender  mig  ikke  Besked  om  nogen  Ting.  Du 
skulde  lade  mig  vide  noget  om  Dine  huslige  Sager,  saadanne 
Ting,  som  hænder  hjemme;  saasom  hvorledes  Din  Brændevin 
lykkes,  eller  dit  og  dat,  eller  hvad  som  helst  Du  vil 

»Og,  Jug,  jeg  beder  Dig,  lad  mine  gulbrune  Uldstrømper 
farve  rigtig  godt  sorte,  henimod  den  Tid  jeg  kommer  hjem, 
til  at  gaa  med  om  Vinteren.  Du  skrev  mig  ikke  noget  til 
om  min  Have,  men  næste  Gang  vil  Du  nok.  Men  husk  i 
hvert  Fald  det,  at  hele  det  Bed,  der  var  Persille  i,  saar  Du  i 
September  med  Spinat,  for  saa  er  det  Tid.    Jeg  vilde  ønske, 


>)  En  Skuespiller.     Spillede   Most  i   »Stort  Besvær  for  ingenting«  sammen  med 

Will.  Kemp  som  Slaaenbær. 
*)  Et  gammelt,  anonymt  Stykke,  som  hørte  til  Alleyns  Repertoire.     Det  flndes 

adskillige  Gange  opført  i  Henslowes  Dagbog. 
*)  En  Tømmermester,  der  boede  paa   Banksiden,   en   Forretningsven    af  Hen- 

slowe  og  Alleyn. 
*)  Collier  slutter,   Udt  hastigt,   af  dette  Navn,   at  Alleyns   Søster  var   gift  med 

Komikeren  Augustine  Phillipps. 

jeg  kunde  gøre  det  selv,  men  vi  kommer  ikke  hjem  før  Ul 
Allehelgens  Tid.  Og  nu  Farvel,  søde  Mus,  og  find  Dig  i  vor 
lange  Rejse  med  Taalmodighed«. 

Fortryllende  er  dette  Brev  ved  sin  helt  ubevogtede  Daglig- 
dagshed,  ved  sin  fuldkomment  usminkede  Jævnhed,  frit  for 
ethvert  Stænk  af  en  fejret  Theateriielts  forfængelige  Bravader; 
og  saa  klart,  som  om  vi  havde  set  ind  af  hans  egne  Vinduer, 
hvor  Rudegræsset  stod  tæt,  for  at  beskytte  mod  den  slemme 
Pest,  faa  vi  gennem  det  et  Indblik  i  denne  berømte  Mands 
daglige  Færden.  Men  paa  hans  Kunst  bliver  vi  rigtignok  lige 
saa  kloge,  som  vi  var  før.  Eller  gør  Brevet  i  sin  urokkelige 
Jorbundethed  os  maaske  sikrere  i  den  Formodning,  at  Alleyn 
var  en  Kunstens  Haandværksmand,  der  arbejdede  i  den  store 
Stil?  Thi  saaledes  skriver  en  »Artist«  hjem  til  Familien,  mens 
han  drager  fra  By  til  By  paa  Professionen.  Han  gør  sine 
Kunster  saa  godt  han  kan  og  tjener  Penge  derved,  men  Tan- 
kerne er  ved  Huset  og  Haven  og  Konen  derhjemme. 

Skulde  Tilfældet  en  Gang  lade  det  usandsynlige  ske,  at  en 
lignende  intim  Skrivelse  kom  for  Dagen  fra  Shakespeares  Haand, 
er  det  at  haabe  for  de  højspændte  Forventninger,  vi  er  op- 
hidsede til  om  hans  Person,  at  ikke  ogsaa  han  kun  skriver 
om  sine  Uldstrømper  og  sin  Persille. 

Nogle  Linjer  af  en  Svarskrivelse  fra  Svigerfaderen  Hen- 
slowe  og  9 Musen*  vil  fuldende  dette  lille  StiUlebensbillede  af 
Huslivet  hos  den  berømte  Skurkefremstiller  i  denne  Pestens 
Rædselsdage.  Brevene  fra  Hjemmet  er  nedskrevne  af  en  Skri- 
ver, idet  Fru  Alleyn  slet  ikke  kunde  skrive  og  Henslowe,  som 
vi  ved,  kun  skrev  meget  daarligt. 

»Til  min  højtelskede  Husbond  Mr.  Edward  Alleyn,  en  af 
Lord  Stranges  Skuespillere,  bedes  dette  afleveret  med  Hast. 

»Jesus. 

»Meget  kære  Søn,  Edward  Alleyn,  jeg  og  Din  Moder  og 
Din  Søster  Bess  hilser  Dig  alle  hjærteligt  og  er  meget  glade 
ved  at  høre  om  Din  gode  Helsen,  som  vi  beder  Gud  bevare 
længe  ...  for  vi  har  hørt,  at  Du  var  meget  syg  i  Bath,  og  at 
en  af  Dine  Kammerater  var  nødt  til  at  spille  Din  Rolle  for 
Dig,  hvilket  var  en  ikke  ringe  Sorg  for  os,  for  vi  var  meget 
bange,  fordi  vi  ingen  Brev  fik  fra  Dig,  da  de  andre  Koner  fik 
Brev;  hvilket  ikke  fik  Din  Mus  til  at  græde  saa  lidt,  men  hun 
tog  det  meget  alvorligt,  fordi  Du  altid  har  plejet  at  skrive  med 
de  første  .  .  .  Nu  Søn  [det  erHenslowe,  som  nu  tager  fat]  .  .  . 
Du  sagde  i  Dit  sidste  Brev,  at  hun  ikke  sendte  Dig  Bud  om, 
hvordan  Din  Have  og  alle  Dine  Ting  trives.  Meget  godt,  takket 
være  Gud  I  for  Dine  Bønner  er  voksede  godt  i  Højden  og  har 
skønne  Bælge,  og  alle  de  andre  Sager  staar  rigtig  godt  ...  og 
for  Dit  gode  Raad,  som  Du  gav  os  i  Dit  Sidste,  takker  vi  Dig 
alle,  hvilket  var  at  holde  Huset  rent  og  vande  for  Døren  og 
strø  vore  Vinduer  med  Malurt  og  Rude,  hvilket  jeg  haaber,  vi 
gør  allesammen,  og  mere  til;  for  vi  strør  det  med  hjærtelige 
Bønner  til  Herren,  hvilket  er  nyttigere  for  os  end  alle  andre 
Ting  i  Verden  .  .  .  Jeg  beder  Dig,  Søn,  hils  hjærteligt  alle 
Dine  øvrige  Kammerater  hver  især,  for  jeg  bliver  fattig  ved 
Savnet  af  dem,  og  derfor  har  jeg  ingen  Gaver  at  sende,  men 
saa  godt  og  trofast  et  Hjærte,  som  de  kan  ønske  at  have,  hils 
og  sig  dem  det.  Nu,  Søn,  vi  takker  Dig  alle  for  de  Erindrings- 
tegn,  Du  sendte  os;  og  hvad  Underretning  om  Sygdommen 
angaar,  saa  kan  jeg  ikke  sende  Dig  nogen  nøjagtig  Opgivelse 
af  den,  fordi  der  er  Befaling  til  det  modsatte;  men  efter  hvad 
jeg  tror,  dør  der  i  og  udenfor  Byen  af  alle  Sygdomme  op  til 
et  Antal  af  sytten-  eller  attenhundrede  om  Ugen  .  .  . 

»Din  kærlige  Fader  og  Moder 
P.  H.        A. 

»Din  til  Døden  hengivne  Kone  Johne  Allenc 

Ud  paa  Efteraaret  hørte  den  ondartede  Pest  op,  og  AUeyn 
vendte  tilbage  ved  Allehelgenstide  (1.  November)  fra  sin  Turné 
med  Lord  Stranges  Selskab,  som  han  dermed  for  bestandig 
forlod  for  at  overtage  Ledelsen  af  »Lord  Admiralens  Tjenerec, 
de  senere  »Prinsens  Mændc,  til  hvilke  han  fremtidig  hørte. 
Han  drev  nu  i  Kompagni  med  Svigerfaderen,  den  gudfrygtige 
Aagerkarl  Henslowe,  en  storartet  Theaterforretning  op,  med 
»Rosetheatretc  og  »Bjømegaardenc,  Forhold  vi  allerede  har  be- 
skæftiget os  med.  I  1597  havde  han,  31  Aar  gammel,  allerede 
tjent  saa  meget,  at  han  kunde  trække  sig  tilbage  fra  l*heatret 
som  aktiv  Skuespiller,  hvilket  han  dog  kun  gjorde  for  en  Tid. 
Da  den  skarpe  Konkurrence  med  Globetheatret  begyndte,  vendte 
Alleyn  atter  tilbage  til  Scenen  og  spillede  endnu  nogle  Aar  — 
hvor  mange  vides  ikke  —  paa  det  ny  Fortunetheater,  som 
han  og  Svigerfaderen  havde  opført. 

Kort  efter  Jakob  Fs  Tronbestigelse  fik  de  to  Kompagnoner 
kgl.  Bestalling  som  joint  masters  of  the  Royal  Game  of  bears^ 
hulls  and  mastiff  dogs,  et  Embede,  som  Alleyn,  den  længst- 
levende af  de  to,  beholdt  til  sin  Død,  og  som  indbragte  betyde- 
lige aarlige  Summer.  Han  blev  rigere  og  rigere,  købte  Jorde- 
gods og  Hus  og  blev  indenfor  Theaterverdenen  en  enestaaende 
Matador.  Derom  vidner  de  utallige  Bønskrifter,  ydmyge  An- 
modninger om  Laan,  Forskrivninger  o.  1.,  som  vrimler  blandt 
hans  efterladte  Papirer.  Hans  Formue  voksede  saaledes,  at 
han  omsider  kunde  overtage  Godset  Dalwich^  for  hvilket  han 
i  alt  betalte  £  10,000  o:  omtrent  halvanden  Million  Kroner  i 
vore  Penge.  Han  blev  Esquire  og  omgikkes  paa  den  fortro- 
ligste Fod  med  den  fornemste  Adel;  saaledes  hørte  Jarlen  af 
Arundel  og  Sir  William  Alexander  til  hans  gode  Venner. 

Hvad  der  dog  især  bragte  ham  Anseelse  hos  alle,  var  den 
storartede  Godgørenhed  han  \iste,  ved  at  omdanne  Dulwich- 
Godset  til  en  stor  Skole  og  Opdragelsesanstalt  for  fattige  Børn, 
en  Stiftelse,  som  eksisterer  endnu  under  sit  gamle  Navn  »Guds 

Gave«,  og  som  bestandig  er  et  af  de  mest  ansete  Kollegier  i 
England. 

Et  gammelt  Sagn  fortæller,  at  Alleyn  i  en  Rolle  —  for- 
modentlig Dr.  Faustus  —  havde  set  Djævelen  i  egen  Person 
vise  sig  for  ham  paa  Scenen,  og  at  han  da  havde  gjort  det 
Løfte  at  anvende  sine  mange  Penge  til  velgørende  Formaal. 
Dette  er  naturligvis  Nonsens,  men  Alleyn  var,  skønt  to  Gange 
gift,  barnløs,  og  det  store  Velgørenhedsværk  har  vel  baade 
været  ham  en  Æres-  og  en  Hjærtesag.  Han  planlagde  og  ledede 
selv  sit  Kollegium  med  den  største  Omsigt  og  med  en  over- 
ordentlig praktisk  Sans.  At  han  var  et  betydeligt  Menneske 
og  en  fast  og  retskaffen  Karakter,  faar  man  et  bestemt  Ind- 
tryk af  ved  Studiet  af  hans  Liv  og  efterladte  Papirer.  Især 
vidner  hans  Breve  fra  en  senere  Alder  derom.  En  lille  Passus 
i  et  af  disse,  hvor  han  hævder  sin  Stands  —  ikke  sin  Kunsts  — 
Ære,  lyser  ligefrem  af  klar  Mandighed  og  fortjener  at  kendes. 
Den  Mand,  af  hvem  han  havde  købt  Godset  Dulwich,  var  en 
forgældet  Adelsmand,  Sir  Francis  Caiton,  der  havde  ødelagt 
sin  Fædreneformue.  Med  ham  havde  han  mange  Bryderier, 
og  Sir  Francis  havde  i  afmægtig  Ærgrelse  aabenbart  —  hans 
Brev  er  gaaet  tabt  —  revet  Alleyn  hans  ringe  Herkomst  og 
Skuespillerstand  i  Næsen.  Hertil  svarer  Alleyn:  »De  taler  til 
mig  om  min  tarvelige  Oprindelse  og  min  Stand  som  Skue- 
spiller. Hvad  betyder  det?  Hvis  jeg  er  rigere  end  mine  For- 
fædre, saa  haaber  jeg,  at  jeg  maa  være  i  Stand  til  at  gøre  mere 
godt  med  min  Rigdom,  end  Deres  Forfædre  nogensinde  har 
gjort  med  deres.  De  maa  nu  bære  fattige  Kaar,  og  hvis  De 
bærer  dem  mere  taalmodigt,  vil  Deres  For^eneste  blive  des 
større.  At  jeg  har  været  Skuespiller,  kan  jeg  ikke  benægte, 
og  jeg  vil  visselig  heller  ikke.  Min  Levevej  var  hædeiiig,  og 
med  de  ringe  Evner,  Gud  velsignede  mig  med,  blev  jeg  i  Stand 
til  at  gøre  noget  for  mig  selv,  mine  Slægtninge  og  Venner, 
af  hvilke  mange,  som  endnu  den  Dag  i  Dag  lever,  ikke  vil 

afslaa  at  vedkende  sig,  hvad  de  skylder  mig.  Derfor  skammer 
jeg  mig  ikke^)€. 

Efter  at  Alleyn  havde  trukket  sig  tilbage  fra  Theatret, 
som  Skuespiller,  levede  han  et  roligt  Familieliv,  hævede  regel- 
mæssigt sine  Atøfter  af  Theatrene,  dyrkede  sine  fornemme 
Bekendtskaber  og  gjorde  smaa  Gilder  for  sine  fordums  Kamme- 
rater ude  paa  sit  Gods,  hvor  hans  nærmeste  Venner  blandt 
Skuespillerne  synes  at  have  været  Benfield,  Cartwright,  Lowin, 
Taylor  o.  fl.,  altsaa  ogsaa  Folk  fra  »Kongens  Mænd«,  skønt 
naturligvis  »Fortune  Selskabet«,  »Prinsens  Mænd«  hyppigere 
indbødes.  Derimod  synes  han  saa  godt  som  slet  ikke  at  have 
omgaaedes  Tidens  Forfattere,  selv  ikke  dem  som  havde  skrevet 
for  ham,  som  Ben  Jonson,  Dekker,  Middleton,  Heywood, 
Webster  eller  Marston. 

Flere  af  disse  har  dog  ikke  nægtet  ham  deres  store  Beun- 
dring for  hans  Skuespilkunst,  saaledes  Jonson,  der  helligede 
ham  et  Epigram,  hvor  der,  efter  den  obligate  Sammenligning 
med  Roscius  og  Æsop,  som  anvendes  næsten  paa  alle  Sam- 
tidens bekendte  Skuespillere,  forekommer  følgende  Linjer: 

How  can  so  great  example  die  in  me  [Ciceros  nemlig,  der 
bragte  Roscius'  Navn  til  Eftertiden] 
Thaty  Allen,  I  should  pause  to  publish  thee 
Who  both  their  graces  [Roscius'  og  Æsops]  in  thg  self  hast 

more 
Out'Stript,  than  theg  did  all  that  went  before, 
And  present  ivorth  in  all  dost  so  contract, 
As  others  speak,  but  onlg  thou  dost  aet 
Wear  this  renown.    'Tis  just,  that  who  did  give 
To  many  poets  iife,  by  one  should  live% 


1)  Memoirs  of  Alleyn,  p.  146. 

*)  Ben  Jonson:  Epigrams,  Nr.  89,  ed.  Gifford. 

Det  kunde  af  disse  Vers  synes,  at  AUeyn  ogsaa  har  spillet 
komiske  Roller,  thi  Jonson  var  vel  vidende  om,  at  Roscius 
var  Komiker.  Det  er  heller  slet  ikke  usandsynligt,  at  dette  er 
Tilfældet,  da  nogen  bestemt  Fagbegrænsning  ikke  i  hine  Tider 
var  almindelig  for  Skuespillerne.  Blot  kan  vi  ikke  nævne  en 
eneste  af  disse  komiske  Roller.  Ytringen  om,  at  *  andre  taler y 
men  Du  alene  spillert,  maa  falde  i  Øjnene.  Er  dette  ikke  netop 
en  Bekræftelse  paa  vor  Antagelse  af  Alleyns  stærkt  udvendige 
»Aktiont,  som  det  ikke  er  paafaldende,  at  den  grovkornede 
Ben  Jonson  har  fundet  særlig  Behag  i? 

Ogsaa  Thomas  Heywood,  der  i  mange  Aar  skrev  for  Al- 
leyns Trup,  omtaler  ham  med  den  største  Begejstring.  Først 
i  sin  Apologg  for  Actors  (1612),  hvor  han  siger:  »Lad  mig  ikke 
for  saa  mange  døde  glemme  en,  der  endnu  er  i  Live,  i  sin 
Tid  den  mest  fortjenstfulde,  den  berømte  Mester  Edward 
AUenc^).  Og  i  Prologen  til  Marlowres  »Jøde  fra  Malta«,  som 
han  udgav  1633,  seks  Aar  efter  Alleyns  Død>),  skriver  han: 

We  know  not  how  our  plag  mag  pass  this  stage, 

But  hg  the  best  of  poets  in  thai  age 

The  Malta  Jen  had  being  and  was  made; 

And  he  then  bg  the  best  of  actors  plag*d. 

In  Hero  and  Leander  [Digt  af  Marlowe]  one  did  gain 

A  lasting  memorg:  in  Tamberlaine, 

This  JeWy  with  others  mang,  the  other  wan 

The  attribuie  of  peerless;  being  a  man 

Whom  we  mag  rank  with  (doing  no  one  wrong) 

Proteus  for  shapeSy  and  Roscius  for  a  tongucy 

So  could  he  speaky  so  varg, 

Edward  AUeyn  døde  den  25.  Novbr.  1625,  tredsindstjrve 
Aar  gammel.    To  Aar  før  sin  Død  og  fem  Maaneder  efter  at 


)  Th.  Heywood:  An  Ap.  for  Aet.,  p.  43. 

•)  Stykket  var  kort  i  Forvejen   blevet  genoptaget  paa  »Cockpit«   med  R.  Peridna 
i  Barrabas'  Rolle. 

have  mistet  sin  første  Hustru,  giftede  han  sig  med  en  ung  Pige 
Constance  Donne,  en  Datter  af  den  bekendte  Theoiog  Dr.  John 
Donne,  med  hvilken  sidste  han  iøvrigt  levede  i  bestandigt 
Uvenskab.  Denne  blev  derfor  heller  ikke  betænkt  i  hans  Te- 
stamente,  medens  Alleyn  derimod  højmodigt  skænkede  den 
tidligere  Ejer  af  Dulwich  £  100,  foruden  at  han  eftergav  ham 
en  Gæld  paa  £  20.  Han  ligger  begravet  paa  sit  Kollegium, 
der  tillige  er  Opbevaringsstedet  for  en  Mængde  theaterhistoriske 
Kuriositeter,  blandt  andet  Originalen  til  det  ovenfor  gengivne 
Portræt  1). 


III. 


Den  shakespeareske  Skole.     Shakespeare  som  Skuespiller.     Richard  Barbage   og  hatis 
Trup.     Nathaniel  Field.     Skuespillenes  Ophør. 

Shakespeares  Forhold  til  Skuespilkunsten  betragtes  gerne 
af  Nutidsøjne  som  et  ganske  forretningsmæssigt  og  meget  kø- 

1)  Hvad  der  foreligger  af  Stof  til  Alleyns  Liv,  er  hovedsagelig  samlet  i  Colliers 
Memoirs  of  Edward  AUegn,  Lond.  1841.  Men  denne  Bog  skæmmes,  som  saa 
mange  andre  af  samme  Forfatters,  ved  den  Række  forfalskede  Dokumenter, 
som  her  har  ftindet  Plads  mellem  det  meget  gode  og  ægte.  Jeg  nævner 
nogle  enkelte  af  de  groveste  Falsknerier  til  Vejledning  for  den  uforberedte 
Læser.  P.  13:  Digtet  »Sweete  Ned  etc.«  er  helt  igennem  uægte;  p.  45:  i 
Brevet  tm  Ph.  Henslowe  er  indskudt  nogle  Ord  om  Th.  Lodge  for  at  bevise, 
at  han  var  Skuespiller  (and  hauinge  som  knowledge  and  acquaintence  of 
him  as  a  plager) ;  p.  63 :  i  det  ellers  delvis  ægte  Brev  fra  Alleyns  Hustru  er 
falskelig  tilføjet  en  Bemærkning  om  Shakespeare  (Mr.  Shakespeare  of  the 
globe,  who  came  .  .  .);  p*  69:  Listen  paa  de  11  Skuespillere  af  »Kongens 
Selskab«  er  fabrikeret  af  Collier  (et  Facsimile  af  Forfalskningen  findes  i  Lee's 
Life  of  Shakespeare,  libr.  ed.  p.  305);  p.  90  ff.:  Listen  over  Fattigskat,  som 
skal  bevise,  at  Shakespeare  boede  i  Southwark  Aar  1609  er  uægte.  I  det 
hele  er  Bogen  desværre  vrimmelftild  af  urigtige  Anbringender  om  Theater- 
forhold.  F.  G.  Fleay  roser  sig  et  Steds  af  at  have  gjort  over  2000  Rettelser 
til  Colliers  Skrifter  og  i  Afhandlingen  om  Kemp  alene  at  have  ftindet  mer 
end  100  Fejl.  Han  vilde  ikke  faa  et  mindre  Tal  ud,  om  han  særskilt  gen- 
nemgik Alleyns  Memoirer. 

ligt,  som  et,  han  helst  vilde  have  løst  og  virkeUg  løste,  saa 
snart  han  saa  sig  i  Stand  dertil.  Men  denne  Betragtningsmaade 
hviler  paa  en  stor  og  aabenbar  Fejltagelse. 

Det  er  ganske  naturligt,  at  Shakespeares  store  Digtning 
helt  har  opslugt  Mindet  om  hans  Skuespilkunst.  Dog  maa  det 
ikke  glemmes,  at,  lige  saa  vist  spm  han  for  en  Nntidsbevidst- 
hed  er  den  store  Digter,  der  ogsaa  en  Gang  har  spillet  Ko- 
medie, lige  saa  vist  var  han  for  sin  Samtid  den  udmærkede 
Skuespiller  og  Theatermand,  der  ogsaa  skrev  Stykker,  og  han 
var  dette  i  langt  højere  Grad  end  f.  Eks.  Ben  Jonson,  der  dog 
ogsaa  var  Skuespiller. 

Man  kan  ligefrem  følge,  hvorledes  hans  Digterry,  efter 
som  Tiden  gaar,  fortærer  hans  Skuespilleranseelse.  I  1592, 
da  Shakespeare  var  en  ung  Mand  paa  28  Aar,  skrev  Cheitk 
om  ham,  at  han  var  »fremragende  i  den  Kunst  han  udøver« 
d:  Skuespilkunsten^).  Hans  noget  yngre  Kollega,  William  Bee- 
ston,y  Lederen  af  et  Selskab,  som  en  Tidlang  kaldtes  Beeston 
boys,  fortalte  senere  Aubrey,  at  »han  spillede  overordentlig 
godt  Komedie«  *).  Men  allerede  1699  faar  vi  at  vide  af  den 
anonyme  Forfatter  til  Historia  Histrionicay  at  han  »var  en 
meget  bedre  Digter  end  Skuespillere.  Og  Shakespeareudgiveren 
Nicholas  Rowe  fortæller  os  i  1709,  at  han  har  gjort  sig  fortjent 
»om  end  ikke  som  en  overordentlig  Skuespiller,  saa  dog  som 
en  fortræffelig  Forfatter«.  I  dette  Aarhundrede  skriver  bl.  a. 
Guizot^)  (1852):  »Som  Skuespiller  synes  det  ikke,  at  han  ud- 
mærkede sig  blandt  sine  Medbejlere«.  Indtil  man  nu  er  naaet 
til  at  mene,  at  hans  Skuespillervirksomhed  hvilede  paa  ham 
som  en  Skændselens  Mare,  han  kun  længtes  efter  at  ryste  afsig. 


o  »Exelent  in  the  qualitie  he  professes*;  qaalitg  bruges  besUndig  i  Betydningen 
Skuespilkunst  i  Tidens  Sprog,  se  saaledes  •Hamlet«  II.  2:  mcome,  give  us  a 
taste  of  gonr  quaUtg*. 

V  Aubreys  Beretning  om  Mr.  William  Shakespeare  er  U^kt  hos  Malone.  Hist. 
Acc.  p.  221  f. 

3)  Shakespeare  et  son  temps,  p.  61. 

Man  slutter  dette  sidste  af  enkelte  Steder  i  »Sonnetterne« 
der  overhovedet  har  maattet  tjene  til  Stof  for  alle  mulige,  og 
ikke  faa  helt  umulige  Fantasier  over  Shakespeares  Liv  og  For- 
hold^).   Saaledes  Nr.  XXIX,  der  begynder: 

Naar  Mennesket  og  Lykken  bort  sig  vender, 
naar  jeg  forladt  med  Graad  i  Øjet  staar 
og  Raab  imod  den  døve  Himmel  sender, 
og  naar  jeg  dybt  forbander  mine  Kaar,  etc. 

og  CX,  hvor  han  siger: 

Tilvisse  har  jeg  vandret  her  og  der 

og  stillet  mig  som  Nar  for  Mængden  ud  .  .  . 

Ligeledes  CXI.  bitre  Linjer: 

O,  skæld  paa  Skæbnen:  hun  er  den  Gudinde, 

som  førte  mig  den  onde  Vej,  jeg  træder; 

kun  slette  Vilkaar  fik  mit  Liv  af  hende, 

og  slette  Vilkaar  avler  slette  Sæder. 

Derfor  en  Skamplet  paa  mit  Navn  der  brænder, 

og  min  Natur  er  næsten  bleven  et 
med  hvad  den  øver,  som  en  Farvers  Hænder  .  .  .*) 

Men  disse  Vidnesbyrd  betyder  ikke  stort  som  Beviser  for, 
at  Shakespeare  ikke  skulde  have  haft  Kærlighed  til  Skuespil- 
kunsten. Hvis  det  overhovedet  kan  betragtes  som  andet  end 
øjeblikkelig  Stemning,  der  er  benyttet  bevidst  digterisk,  saa  er 
det  da  blot  Standen  og  den  Lede,  som  enhver  Skuespiller,  og 
da  navnlig  den  begavede,  undertiden  kan  føle  ved  sit  Forhold 


1)  Meget  vittigt  sætter  derfor  Udgiveren  af  the  Temple  Shakeapeare,  Mr.  Israel 
Gollancz,  fem  forskellige,  ganske  modstridende  Udtalelser  (af  Wordsworth, 
Browning,  Swinbume,  Shelley  og  Tennyson)  som  Motto  for  Sonnetterne. 

^)  Dr.  Ad.  Hansens  Oversættelse. 

til  Publikum,  som  han  her  mindre  mandigt  fast  end  Alleyn, 
men  ganske  vist  mere  sjæleligt  bevæget,  klager  sig  over. 

At  Shakespeare,  som  aabenbart  var  ærgerrig  og  fremad- 
stræbende, ikke  blot  i  sin  Kunst,  men  ogsaa  rent  verdsligt  og 
socialt,  fandt  sin  Stand  ringe  i  Sammenligning  med  den  mæg- 
tige og  glimrende  Position,  der  indtoges  af  en  Jarl  af  South- 
ampton eller  en  Jarl  af  Pembroke  —  til  hvem  af  disse  nu 
Sonnetterne  er  stilede  —  deri  er  intet  besynderligt. 

Han  trak  sig  ganske  vist  tidligt  tilbage  fra  Theatret,  i  c. 
46  Aars  Alderen;  men  deri  handlede  han  blot  som  saa  mange 
andre  af  sine  Kolleger,  der,  naar  de  havde  samlet  sig  noget 
til  bedste,  hvilede  ud  ovenpaa  de  strænge  Arbejdsaar.  Thi 
Skuespillergerningen  var  den  Gang  mere  end  nu  en  højst  op- 
slidende Virksomhed  —  derfor  dør  vel  ogsaa  saa  mange  af 
Datidens  Skuespillere  saa  forholdsvis  unge^).  Trupperne  var 
smaa  og  Repertoiret  overmaade  stort.  Der  maatte  altsaa  læres 
meget,  og  det  maatte  læres  godt,  da  ingen  Sufflør,  paa  den 
Maade  som  nu,  kunde  understøtte  Skuespilleren.  Shakespeare 
udførte  derhos  sit  store  Værk  som  Digter  og  var  tillige  utvivl- 
somt, i  alt  Fald  for  sine  egne  Stykker,  hvad  vi  vilde  kalde 
Sceneinstruktør.  Der  levedes  og  arbejdedes  hurtigt  og  stærkt 
i  de  Dage;  intet  Under  da,  at  man  ogsaa  tidligt  ældedes  og 
trættedes.  Men  sin  Skuespillervirksomhed  dyrkede  Shakespeare 
troligt  og  uafbrudt,  lige  indtil  han  i  det  hele  —  ogsaa  som 
Digter  —  trak  sig  ud  af  Theaterverdenen.  Og  at  han  havde 
Kærlighed  og  Interesse  for  sin  Kunst  mere  end  de  fleste,  skal 
vi  straks  søge  at  vise. 


1)  Shakespeare  og  Rich.  Burbage  var  52  Aar,  da  de  døde,  Nath.  Field  46, 
Robert  Armin  c.  43,  John  Underwood  kan  næppe  have  været  40  og  Wil- 
liam Ostler  ikke  stort  mer  end  30.  Ogsaa  Kemp  og  Tarleton  døde  vistnok 
unge,  medens  Edw.  AUeyn,  som  rigtignok  levede  meget  af  sin  Manddomstid 
borte  fra  Theatret,  blev  60. 

Shakespeares  Theaterbane  ligger  i  de  ydre  Træk  saare 
simpelt  og  klart  for  os.  Blot  de  første  Aar  efter  hans  Ankomst 
til  London  er  os  ikke  klare,  eller  rettere,  vi  ved  egentlig  intet 
som  helst  om  dem.  Alle  Legenderne  om,  at  han  har  begyndt 
sit  Skuespillerliv  med  at  holde  Tilskuernes  Heste,  mens  Fore- 
stillingen stod  paa,  at  han  organiserede  et  helt  Kompagni  af 
Drenge  til  dette  Øjemed,  at  han  var  Hjælper  hos  Regissør- 
SufQøren,  en  saakaldet  call-boy,  der  mindede  de  Optrædende 
om,  naar  de  skulde  ind  paa  Scenen,  alle  disse  Sagn  har  i 
Virkeligheden  slet  intet  Grundlag.  De  er  alle  opstaaet  meget 
sent,  og  tilstrækkelig  til  at  fæste  Lid  til  dem  er  dog  ikke  den 
Omstændighed,  at  det  ikke  er  umuligt,  at  det  kan  have  for- 
holdt sig  saaledes. 

Men  fra  det  Øjeblik  han  træder  ud  i  Theaterhistoriens 
fulde  Lys  og  indtil  han  atter  drager  tilbage  til  sin  Fødeby, 
træt  af  Londonerlivets  Møje  og  Slid,  er  hans  Løbebane  saa 
enkel  som  muligt,  idet  han  i  alle  disse  c.  20  Aar  uafbrudt  til- 
hører det  samme  Selskab,  det  som,  da  han  begyndte,  hed 
»Lord  Stranges«  og,  da  han  holdt  op,  kaldtes  »Kongens  Mænd«. 

I  28  Aars  Alderen  ser  vi  ham  allerede  —  han  var  jo  be- 
gyndt forholdsvis  sent  —  med  en  utvivlsom  Betydning  mel- 
lem Hænderne,  og  med  den  opgaaende  Berømmelse,  baade 
som  Skuespiller  og  som  Forfatter,  som  altid  følges  i  Hælene 
af  gøende  Misundere. 

En  af  disse  sidste,  Robert  Greene,  en  iøvrigt  ikke  talentløs 
Forfatter,  var  nu  en  syg  Stakkel,  ødelagt  af  et  daarligt  Liv  og 
Døden  nær.  Han  havde  efter  eget  Sigende  omvendt  sig, 
og  med  Omvendtes  sædvanlige  Hang  til  at  overfalde  fordums 
Venner,  skyndte  han  sig  inden  sin  Død  at  forfatte  et  Skand- 
skrift, rettet  mod  hans  gamle  Kammerater  i  Forfatter-  og  Skue- 
spillerverdenen. Han  advarer  sine  Venner  Marlowe,  Lodge 
(eller  Nash)  og  Peele  mod  den  syndige  Komedieskriven,  men 
navnlig  mod  Skuespillerne.    »Lavsindede  Mænd  er  I  alle  tre«. 

skriver  han,  ^»hvis  I  ikke  lader  Jer  advare  af  min  Elendighed; 
for  paa  Ingen  af  Jer  har  disse  Burrer  søgt  at  klæbe  sig  fast, 
saadan  som  paa  mig ;  disse  Dukker^  mener  jeg,  som  taler  fra 
vore  Munde,  disse  Gøglere,  der  er  udstafferede  i  vore  Farver. 
Er  det  ikke  mærkeligt,  at  jeg,  hvem  de  alle  skylder  Tak,  og 
lige  saa,  at  I,  hvem  de  alle  skylder  Tak,  hvis  I  var  i  samme 
Tilfælde  som  jeg  nu,  paa  en  Gang  bliver  svigtet  af  dem? 

Ja,  stol  ikke  paa  dem;  for  der  er  en  pludselig  opfløjet 
Krage,  udpyntet  med  vore  Fjer,  som,  med  sit  Tigerhjærte  svøbt 
i  en  Skaespillers  Skind  ^),  bilder  sig  ind,  at  han  er  lige  saa  dyg- 
tig til  at  udskvadronnere  et  Blankvers  som  den  bedste  af  Jer; 
og  da  han  er  en  ubetinget  Johannes  Factotuniy  er  han  i  sin 
egen  Indbildning  den  eneste  Sceneryster  (Shake-scene)  i  et 
Land  .  .  .  Lad  disse  Abekatte  efterligne  Eders  tidligere  For- 
træffelighed, og  gør  dem  aldrig  mere  bekendt  med  Eders  be- 
undrede Digtninge  .  .  .  Søg  Jer,  medens  I  kan,  nogle  bedre 
Mestre  (o:  et  andet  Skuespillerselskab);  for  det  er  Synd,  at 
Mænd  af  saadant  sjældent  Vid  skal  være  underkastet  saadanne 
raa  Knægtes  Forgodtbefindende  .  .  .  Hvad  andre  begyndende 
Forfattere  angaar,  saa  overlader  jeg  dem  til  disse  malede  Uhy- 
rers Naade  og  Barmhjærtighed«^). 

Hvad  der  har  foranlediget  Greene  til  dette  fanatiske  An- 
fald paa  »Lord  Stranges  Mænd«  —  thi  mod  disse  er  Skælds- 
ordene utvivlsomt  rettede  —  det  ved  man  ikke.  Sikkert  har 
det  dog  været  mere  end  blot  og  bar  Forfattermisundelse.  Sand- 
synligvis har  han  haft  en  Theaterkonflikt  med  »Lord  Stranges 
Mænd«,  der  netop  i  det  første  Halvaar  af  1592  spillede  paa 
»Rosetheatret«  og  havde  opført  Stykker  baade  af  Greene  og  af 


1)  En  Parodi  paa  Yorks  RepUk  i  Henrik  VI.  3die  Del  (I.  4)  om  Dronning 
Margaretha:  >0h,  Tigerhjærte  svøbt  I  en  Kvindes  Skind«. 

«)  Greens  Groats  worth  of  Wit,  bought  with  a  MiUion  of  Repentaunce.  Bogen 
udkom  i  September  1592,  ganske  kort  efter  Greenes  Død;  det  anførte  Sted 
er  af  Indledningsbrevet. 

Marlowe,  Lodge  og  Peel,  medens  deres  største  Sukces  havde 
været  »Henrik  VI« 's  1ste  Del,  i  hvilke  særlig  Shakespeares 
Talbbt-Scener  havde  begejstret  Publikum. 

Den  litterære  Baggrund  for  Greenes  Angreb  vedrører  os 
ikke  her.  Det  er  citeret  saa  udførligt  —  i  Stedet  for  det  samme 
Par  Linjer,  som  sædvanligvis  gaar  fra  Haandbog  til  Haand- 
bog  —  for  at  vise,  at  det  er  Skuespilleren  Shakespeare,  Greene 
vil  til  Livs ;  han  betragter  slet  ikke  Shakespeare  som  Forfatter, 
men  ser,  hvorledes  han,  skønt  nylig  dukket  op,  har  Magt  inden- 
for sin  Trup,  saa  at  han  er  et  absolut  Factotum  for  den  og 
vel  endog  har  vovet  at  sætte  en  ældre,  anset  Forfatter  og  Skue- 
spiller Stolen  for  Døren. 

Angrebet  paa  Shakespeares  Person  flk  iøvrigt  en  varm  Gen- 
drivelse faa  Maaneder  efter  af  Henry  Chettle,  som  i  Forordet 
til  sin  Kind'Harts  Dreame  siger:  »For  omtrent  3  Maaneder  siden 
døde  Mr.  R.  Greene,  efterladende  sig  mange  Skrifter  i  adskil- 
lige Boghandleres  Hænder,  bl.  a.  hans  »For  en  Skilling  Vid«, 
i  hvilket  et  Brev,  skrevet  til  forskellige  Skuespilforfattere,  er 
blevet  optaget  fornærmeligt  af  en  eller  to  af  dem;  og  da  de 
ikke  kan  hævne  sig  paa  den  Døde,  opfinder  de  i  deres  egen- 
sindige Fantasi  en  levende  Forfatter;  og  efter  at  have  tumlet 
hid  og  did  maatte  Loddet  tilsidst  falde  paa  mig  .  .  .  Jeg  har 
intet  Bekendtskab  med  nogen  af  dem,  som  føler  sig  fornær- 
mede, og  med  en  af  dem  bryder  jeg  mig  ikke  om  nogensinde 
at  blive  bekendt.  Den  anden,  hvem  jeg  den  Gang  ikke  skaa- 
nede  saa  meget,  som  jeg  siden  vilde  ønske,  at  jeg  havde 
gjort  ^)  ...  at  jeg  ikke  gjorde  det,  er  jeg  nu  saa  ked  af,  som 
om  den  oprindelige  Fejl  havde  været  min,  fordi  jeg  selv  har 
set  hans  Optræden  ikke  mindre  høflig,  end  han  selv  er  frem- 
ragende i  den   Kunst  han  udøver;    desforuden  har  adskillige 


1)  Chettle  gennemsaa  den  afdøde  Greenes  Manuskript,  inden  det  gik  i  Trykken, 

ansete  Folk  berettet  om  hans  Redelighed  i  Forretningssager, 
hvilket  beviser  hans  Hæderlighed,  og  hans  yndefulde  Vid  i 
hans  Forfatterskab,  hvilket  vidner  for  hans  Kunstfærdighed«. 

Alt  tilsammenlagt,  baade  Angreb  og  Forsvar,  giver  os  et 
tydeligt  Billede  af  den  unge  Skuespiller  Shakespeare,  som  en 
for  sit  Selskab  meget  betydningsfuld  Mand,  en  Fremtidens 
Mand,  paa  hvem  der  skulde  bygges.  Foruden  det  lille  Gæste- 
spil paa  »Rosen«  og  senere  (1594)  paa  »Newington«  og  foruden 
adskillige  Turnéer  i  Provinserne,  spillede  Shakespeare  i  denne 
sin  første  Periode  hovedsagelig  paa  »Theatret«. 

Da  »Globe«  i  1599  blev  bygget,  optog  Ejerne,  Brødrene 
Burbage,  ham  og  nogle  af  hans  fremragende  Kammerater  som 
Parthavere  i  dette  Theater,  saaledes  som  vi  tidligere  har  set. 
Efter  1608  spillede  han  ogsaa  paa  »Blackfriars«,  der  ved  denne 
Tid  blev  benyttet  af  »Kongens  Mænd«,  indtil  han  tre  Aar  efter 
trak  sig  definitivt  tilbage  til  Stratford  som  en  rig  Mand. 

Desværre  ved  vi  saa  godt  som  ingen  Besked  med  hans 
Rollefag.  At  han  spillede  baade  Tragedie  og  Komedie,  ser  vi 
af  Skuespillerlisterne  til  to  af  Ben  Jonsons  Stykker;  under 
Personfortegnelser  til  »Hver  Mand  i  sit  Lune«  staar  opført 
»/Ae  principal  Comædians€^  som  har  spillet  i  denne  fortræfielige 
Komedie.  WilL  Shakespeare  staar  her  øverst.  Er  dette  en  Høf- 
lighed mod  Shakespeare,  fordi  han  var  den,  der  skaffede  Styk- 
ket spillet?  var  det  en  Tilfældighed?  eller  betød  det,  at  Shake- 
speare spillede  den  Rolle,  der  stod  øverst  paa  Personlisten? 

Det  sidste  er  vel  det  sandsynligste,  og  i  saa  Fald  finder 
vi,  at  Shakespeare  skulde  have  spillet  den  gamle  Gentleman 
Knowelly  en  ret  fremtrædende  Rolle  i  Stykket,  en  pére-noble 
Rolle,  som  i  Tyskland  senere  hørte  til  Ifflands  og  Schrøders 
yndede  Biedermannsrepertoire. 

I  »Sejanus«  staar  blandt  the  principal  Tragædians  Shake- 
speare som  Numer  5,  øverst  paa  anden  Spalte  af  de  i  alt  otte 
Skuespillere  og  lige  overfor  R.  Burbage,  der  er  øverst  i  første 

Spalte.  Beregnet  efter  samme  Princip,  skulde  han  da  her  have 
spillet  en  ret  underordnet  Rolle  heri. 

Rowe  beretter,  at  Shakespeare  spillede  den  afdøde  Konges 
Genfærd  i  »Hamlet c,  og  at  det  var  hans  bedste  Fremstilling 
{the  top  of  his  performance),  hvortil  John  Davies  Udsagn,  at 
han  spillede  »nogle  kongelige  Roller«^),  kan  slutte  sig. 

Endelig  har  vi  en  Beretning  fra  Shakespeares  yngre  Broder 
Gilbert,  der  da  var  gammel  og  alderdomssvækket,  men  dog 
endnu  kunde  erindre  sig,  at  han  i  London  i  sin  Ungdom 
havde  set  William  spille  den  firsindstyveaarige  Tjener  Adam  i 
»Som  man  behager«. 

Dette  er  absolut  alt,  hvad  man  ved  om  Shakespeares 
Roller,  og  ganske  ørkesløst  er  det  at  gruble  over,  hvilke  han 
mulig  kan  have  spillet.  Der  er  i  saa  Henseende  altfor  rig  en 
Mark  for  Gisninger,  selv  om  vi  paa  Forhaand  ved,  at  han  for 
de  aller  fleste  af  sine  egne  Stykkers  Vedkommende  ikke  har 
spillet  de  egentlige  Hovedroller.  Det  kunde  synes  efter  de 
ovennævnte  Figurer  at  dømme,  som  om  han  fortrinsvis  havde 
spillet  Gammelmandskarakterer.  Men  da  han  i  sin  tyve  Aar 
lange  Skuespillervirksomhed  vel  nok  mindst  har  udført  et  Par 
hundrede  Roller,  betyder  det  ikke  stort,  at  man  om  to  af  disse 
med  Bestemthed  ved,  at  det  var  gamle  Folk,  og  om  to  andre 
formoder  det  samme. 

Noget  mere  Besked  ved  vi,  eller  kan  vi  dog  læse  os  til 
gennem  hans  Skuespil,  om  hans  Forhold  til  Skuespilkunsten 
i  sin  Almindelighed.  At  den  sceniske  Kunst  fyldte  hans  Liv, 
er  i  og  for  sig  en  Selvfølge,  da  han  paa  tredobbelt  Vis,  som 
Digter,  som  Skuespiller  og  som  Theaterforretningsmand,  var 
knyttet  til  den.  At  den  ogsaa  fyldte  hans  Tanker,  ser  vi  af  de 


Soine  say,  good  Will,  which  I  iu  sport  do  sing, 
Hadst  thou  not  play'd  some  kingly  parts  in  sport, 
Thou  hadst  been  a  companion  for  a  king. 

The  Scourge  of  Folly,  by  John  Davies  of  Hereford ; 

cit.af  Malone:   Hist.  Acc.  p.  237. 

utallige  Billeder,  som  findes  spredte  i  hans  Værker,  hentede  ud 
fra  Skuespilkunsten  og  fra  Theaterlivet.  Hele  Verden  er  for  ham 


Fig.  14.     William  Shakespeare  (efter  Garrick-Klubbens  Terracottabiisle). 

»en  Skueplads,  og  Alle,  Mænd  og  Kvinder, 
kun  Skuespillere.     Hver  gaar  og  kommer, 
naar  hans  Tid  er;  og  hver  har  mange  Roller 
at  spille  i  sin  Livstid«  *). 


')  »Som  man  behager«  U.  7.     Lembckes  Oversættelse. 

Hans  dybe  Forstaaelse  af  og  dog  samtidige  Undren  over 
den  ægte  Skuespillers  betagende  og  selvbetagne  Kunst  faar  sit 
mest  rammende  Udtryk  i  Hamlets  berømte  Ord: 

»Er  det  naturligt,  at  den  Skuespiller 

blot  ved  et  Digt,  en  Drøm  om  Lidelse 

kan  tvinge  Sjælen  saadan  efter  eget  Tykke, 

at  ved  dens  Gæring  helt  hans  Aasyn  blegned, 

Taarer  i  Øjet  og  fortrukne  Miner, 

hans  Stemme  brudt,  hvert  Lem  i  Samklang  med 

hans  Forestilling?  og  alt  det  for  intet! 

For  Hecuba! 

Hvad  er  da  Hecuba  for  ham  og  han 

for  Hecuba,  at  han  for  hende  skulde  græde«  ^). 

Men  Shakespeares  Forhold  til  Skuespilkunsten  er  ikke  blot 
filosofisk  ræsonnerende,  det  er  tillige  praktisk  reformerende. 
Vi  har  set,  hvordan  han  allerede  som  ganske  ung  spotter  den 
uægte,  tomt  højtravende  Stil,  og  at  han  i  sin  modne  Mand- 
domsalder  bevarer  og  uddyber  sin  Foragt  for  denne  Retning. 
Han  forfiner  sin  Smag  og  hærder  sin  Ærgerrighed  mod  Til- 
skuerpøbelens letkøbte  Bifald,  der  altfor  ofte  erhverves  med 
falske  Penge;  han  sætter  ingen  Pris  paa,  at  Komikerne  henter 
Latter  til  hans  Stykker  med  Godtkøbs  Løjer,  naar  de  gaar  ud 
af  Situationen  og  forrykker  Skuespillets  Mening;  heller  ikke 
imponeres  han,  naar  Helten  tramper  ud,  fulgt  af  Mængdens 
jublende  Bifald,  hvis  han  selv  og  den  stille  Kender  ryster  paa 
Hovedet  af  Mandens  umenneskelige  Diktion.  Ligesom  det  har 
været   hans  Kald   som  Digter   at  bringe  kunstnerisk    Finhed, 

1)  »Hamlet«  II.  1.  Jeg  har  forandret  en  Smule  paa  Lembckes  Oversættelse, 
vist  ikke  til  Baade  for  Versene,  men,  haaber  jeg,  for  Meningen.  Det  gaar 
navnlig  ikke  an  at  lade  Hamlet  skælde  den  Mand  for  »Gøgler«,  hvem  han 
ganske  nylig  har  kaldt  sin  gamle  Ven.  Shakespeare  har  ogsaa  plager,  hvilket 
Ord  ingen  som  helst  foragtelig  Bibetydning  har,  men  var  den  officielle  og  al- 
mindelige Betegnelse  for  en  Skuespiller. 

naturlig  Ynde,  dyb  Følelse  og  sandt  Humor  ind  i  de  gamle 
ubændige  Udkast  til  Skuespil,  saaledes  er  det  ogsaa  hans  Op- 
gave som  Skuespiller  at  føre  den  raa  og  maniererede  Theater- 
ageren  tilbage  til  Naturen,  til  det  sjælfulde  Maadehold.  Han 
vilde  ikke  en  litterær,  stiliseret  Smagfuldhed,  som  den,  Goethe 
forfaldt  til,  da  han  vilde  reformere  den  tyske  Scenekunst,  ikke 
heller  en  graa,  udvisket  Mathed  som  Modvægt  mod  den  megen 
overspændte  Rasen;  han  vilde  simpelthen  Naturlighed.  »Vær 
heller  ikke  altfor  tamme,  men  lad  Eders  egen  Smag  vejlede 
Jer;  lad  Bevægelsen  svare  til  Ordet  og  Ordet  til  Bevægelsen; 
og  agt  især  paa  dette,  at  I  ikke  gaar  ud  over  Naturens  Maal 
og  Maade;  thi  enhver  saadan  Overdrivelse  er  imod  Skuespil- 
lets Væsen,  hvis  Opgave  fra  Begyndelsen  har  været  og  frem- 
deles er  at  holde  saa  at  sige  et  Spejl  op  for  Naturen,  at  vise 
Dyden  dens  egne  Træk,  Skændselen  dens  eget  Billede,  og  den 
nulevende  Slægt,  som  er  ligesom  Tidens  Legeme,  dens  Skik- 
kelse og  udtrykte  Billede.  Naar  nu  delte  bliver  overdrevet,  eller 
mat  fremstillet,  kan  det  vel  "faa  den  Ukyndige  til  at  le,  men 
den  Forstandige  kan  det  kun  bedrøve;  og  hans  Dadel,  maa  I 
dog  indrømme,  vejer  mere  end  et  helt  Theater  fuldt  af  de 
andre«  ^). 

Det  er  Shakespeare,  der  siger  disse  Ord,  fordi  de  brænder 
ham  paa  Læben;  ikke  Hamlet,  thi  han  har  i  Øjeblikket  helt 
andre  Ting  at  tænke  paa,  end  at  give  Skuespillere,  hvis  Dyg- 
tighed han  beundrer,  gyldne  Regler  for  deres  eget  Fag. 

Og  Tonen,  den  myndige,  sikre  og  overlegne  Tone,  i  hvil- 
ken disse  Ord  og  de  tidligere  anførte  siges,  er  ikke  Prinsens 
overfor  de  fattige  Skuespillere,  end  mindre  naturligvis  den 
unge  Dilettants  overfor  den  gamle  Fagmand.  Nej,  del  er  den 
modne,  kloge,  maalbevidsle  Skuespillers  overfor  yngre  eller 
mindre  kloge  Kammerater,  eller  Lærerens  overfor  sine  Elever. 


M     Hamlet«   II.  3,    I^mbckes  OversæUelse. 

Det  er  Instruktøren  Shakespeare,  der  giver  sine  Kolleger  Vej- 
ledning. 

Maaske  er  dette  et  Idealbillede ;  maaske  var  det  saaledes, 
Shakespeare  gerne  vilde  tale  til  de  andre  Skuespillere,  men 
ikke  fik  Lejlighed  til  at  tale.  Maaske  var  Billedet  virkeligt, 
maaske  fik  han  sine  Kolleger  i  Tale  og  fik  Lov  til  at  føre  dem 
ind  paa  de  Kunstens  skønne,  vildsomme  Stier,  som  han  kendte 
bedre  end  nogen  anden,  og  som  han  foretrak  at  vandre  frem 
for  ad  den  sløvede  Alfarvej  til  Parterrets  Gunst. 

Al  Shakespeare  har  instrueret  sine  yngre  Kammerater,  det 
foreligger  der  iøvrigt  et  ikke  forkasteligt  Bevis  for.  Downes^) 
fortæller,  at  da  Thomas  Betterton,  Reslaurationslidens  berømte 
Tragiker,  skulde  spille  Hamlet,  saa  »lærte  Sir  William  Davenant 
[Shakespeares  Gudsøn],  som  havde  set  Mr.  Taylor  af  Black- Fry- 
ars  Truppen  spille  den,  hvilken  var  instrueret  af  Forfatteren  Mr. 
Shakespeare,  Mr.  Betterton  enhver  Enkelthed  deri,  og  ved  hans 
nøjagtige  Gengivelse  deraf,  vandt  han  sig  Agtelse  og  Ry  i 
højere  Grad  end  alle  andre  Skuespillere«. 

Har  Shakespeare  instrueret  den  unge  Joseph  Taylor  %  da 
denne  skulde  spille  Hamlet,  saa  har  han  utvivlsomt  ogsaa 
hjulpet  sin  omtrent  jævnaldrende  Ven  og  Kammerat,  Richard 
Burbage,  som  var  den  oprindelige  Udfører  af  Rollen.  Over- 
hovedet maa  vi  tænke  os  et  inderligt  Samarbejde  mellem  disse 
to  Mænd,  den  geniale  Digter  og  den  geniale  Skuespiller;  de 
har  inspireret  hinanden,  ægget  hinanden  til  stadig  nye  An- 
strængelser,  og  Resultatet,  der  er  naaet  paa  Scenen,  maa  have 
været  vidunderligt. 

Man  forestiller  sig  som  oftest  Skuespilkunsten  i  hine 
Dage  som  noget  ganske  barbarisk  og  barnligt,  noget,  vor  Tid 


i;  Forfatteren  til  Roscius  Anglicanus. 

*)  Joseph  Taylor  var   21  Aar  yngre   end  Shakespeare.     Han  fødtes  1585,  døde^ 

1653    og  blev   efter  Rich.  Burbages  Død   en   væsentlig  Bærer  af  det  tragiske. 

Fag  ved  »Kongens  Selskab«. 


Digitized  by 


Google 


214 

er  altfor  fremskreden  til  at  kunne  have  fundet  Smag  i.  Der 
er  desværre  ikke  mindste  Udsigt  til  at  komme  dette  Spørgs- 
maal  nærmere  paa  Livet  med  Realiteter.  Men  da  al  anden 
Kunst,  Digtning,  Malerkunst,  Skulptur,  Kunsthaandværk  — 
Musik  maaske  alene  undtagen  —  i  ingen  Henseende  staar 
højere  nu  end  i  Renaissancetiden,  er  det  ganske  urimeligt,  at 
Skuespilkunsten,  som  dog  ikke  hører  til  de  Kunster,  der  kræ- 
ver Aarhundreder  af  Dyrkning  for  at  naa  Fuldkommenheden, 
ikke  ogsaa  skulde  have  hævet  sig  til  en  Udvikling,  der  svarede 
til  Digtningen,  navnlig  da  der  i  England  var  de  allerbedste 
Betingelser  til  Stede  for  dens  Trivsel. 

I  Italien  og  Frankrig  var  endnu  Digtning  og  Skuespilkunst 
for  adskilte,  til  at  et  stort  Maal  kunde  naas.  Skuespillerne  dyr- 
kede »den  rene  Skuespilkunst«,  med  improviserede  Indfald  eller 
staaende  Tirader  og  naaede  en  vis  udvendig  Fuldkommenhed, 
medens  de  Digtere,  der  regnedes  for  noget,  skrev  lærde  pseudo- 
klassiske  Dramaer,  som  ingen  udenfor  deres  egen  Kreds  vilde 
se  opførte,  hvorfor  de  foragtede  Theatret  dybt. 

I  England  derimod  gik  Digtning  og  Skuespilkunst  Haand 
i  Haand  til  Arbejdet,  ja  smeltede  saadan  sammen,  at  man  hyp- 
pigt ikke  ved,  om  man  om  disse  Theaterfolk  skal  sige,  at  det 
er  Digteren,  der  spiller  Komedie  eller  Skuespilleren,  der  digter. 
Mænd  som  Marlowe,  Robert  Wilsoriy  Greene,  Shakespeare,  Jonson^ 
Field  og  mange  flere,  det  vil  sige  Folk,  der  levede  for  og  af 
at  skabe  Kunst  paa  Theatret,  ved  at  skrive  og  ved  at  spille, 
saadanne  Mænd  var  det,  der  bragte  Skuespilkunsten  opad  i 
England. 

Men  det  tør  vel  nok  siges,  at  Samarbejdet  mellem  Shake- 
speare  og  Burbage  og  den  Virkning  det  havde  paa  den  Trup, 
de  tilhørte,  har  været  Kulminationen  af  den  hele  Bevægelse. 
Derfor  stod  i  Tidens  Øjne  ogsaa  Burbages  Selskab,  i  hvert 
Fald  fra  Slutningen  af  halvfemserne,  som  ubestridt  den  fineste 
og  bedste  Trup  i  London. 

Richard  Burbage  var  et  Theaterbarn,  Søn  af  den  gamle 
Skuespiller  James,  den  første  Theaterbygger  i  England.  Na- 
turligvis er  han  fra  Barnsben  blevet  opdraget  til  Skuespiller, 
medens  den  ældre  Broder  Cuthbert^),  der  synes  at  have  været 
en  klog  og  forretningsdygtig  Mand,  blev  Boghandler.  Og  sand- 
synligvis har  den  gamle  Snedkermester  og  Artist  indviet  ham 
i  »Fagets«  Mysterier,  saaiedes  som  de  stillede  sig  for  ham,  og 
saaledes  som  i  hans  Dage  Skuespilkunsten  dreves.  Allerede 
som  ganske  pur  ung  ser  vi  Richard  optræde  i  Tarletons  Im- 
provisations- og  Spektakkelstykke  »De  syv  Dødssynder«  2),  og 
det  er  ikke  urimeligt,  at  James  Burbages  Repertoire  i  de  første 
Aar  for  en  stor  Del  har  bestaaet  af  den  Art  Skuespil.  Men 
med  Shakespeares  tiltagende  Indflydelse  forandredes  Repertoiret 
utvivlsomt  til  det  bedre.  Shakespeare  var  en  3  til  4  Aar  ældre 
end  Richard  Burbage  ^) ;  det  i  Forening  med  hans  store  Aands- 
overlegenhed  gør  det  naturligt,  at  han  kunde  faa  saa  stor  Magt 
over  den  unge  Skuespiller,  at  han  kunde  faa  ham  bort  fra 
den  affekterte  Rabaldermaner,  som  var  paa  Moden  i  denne 
Periode,  og  indpode  ham  de  sunde  Principper,  efter  hvilke  han 
selv  spillede  og  skrev.  Sandsynligvis  har  Shakespeare  ikke 
selv  følt  sig  skikket  til  de  store  bærende  Roller  i  sine  egne 
Stykker  —  at  hans  Naturel  var  for  sart  og  blødt  til  saa  vold- 
somme Karakterer  som  Richard  III.,  Shylock,  Othello,  Mac- 
beth synes  efter  alt  at  dømme  indlysende.  Saameget  er  i  alt 
Fald  vist,  at  det  blev  Richard  Burbage,  som  kom  til  at  spille 
alle  disse  Roller  og  som  spillede  dem  med  en  Fuldkommen- 
hed, der  aftvang  hele  hans  Samtid  den  største  Beundring.  Men 
ikke  blot  disse  grelle  Karakterroller,  ogsaa  Roller  som  Romeo, 


M  Cuthbtrt  Burbg  kalder  han  sig  gerae  paa  de  Bøger,  han  udgiver. 

*)  Hans  Navn  findes  et  Par  Gange  i  Scenariet,  men  det  er  ikke  muligt  at  af- 
gøre hvilken  Rolle  han  har  spillet. 

*)  Det  nøjagtige  Tidspunkt  for  R.  Burbages  Fødsel  kendes  ikke.  Men  han  maa 
være  født  c.  1567. 

Prins  Henrik,  Hamlet  og  Brutus  spillede  han  med  samme 
Held.  »Han  var  en  herlig  Proteus«,  siger  i  1664  Flecknoe^), 
der  iøvrigt  næppe  kan  have  set  ham,  men  derfor  nok  kan  staa 
til  troende,  »saa  fuldstændig  kunde  han  omforme  sig  selv  til 
sine  Roller,  og  lagde  sig  selv  til  Side  sammen  med  sine  Klæ- 
der, saa  at  han  aldrig  (ikke  saa  meget  som  i  Paaklædnings- 
huset)  blev  sig  selv  igen,  før  Stykket  var  ude.  —  Han  havde 
alle  en  udmærket  Talers  Evner,  idet  han  gjorde  sine  Ord 
levende  ved  sin  Maade  at  tale  paa,  og  sin  Tale  med  sine  Be- 
vægelser. Hans  Tilhørere  var  aldrig  mere  henrykte,  end  naar 
han  talte  og  aldrig  mere  kede  af  det,  end  naar  han  tav  stille; 
skønt  han  endog  da  var  en  udmærket  Skuespiller,  idet  han 
aldrig  gik  ud  af  sin  Rolle,  naar  han  var  færdig  med  at  tale, 
men  med  sine  Blik  og  Gestus  stadig  holdt  den  oppe  paa 
Højden«. 

Det  er  almindelige  Ord,  men  en  lille  Forestilling  om  Arten 
af  Burbages  Kunst  giver  de  dog.  Vi  ser,  at  Burbage  ikke  hørte 
til  den  Kategori  af  Kunstnere,  der  omformer  Rollen  efter  deres 
egen  Personlighed,  men  til  den  modsatte,  til  dem  nemlig,  som 
omformer  deres  Personlighed  efter  Rollen*)  og  vi  ser,  at  han 
ivrigt  og  samvittighedsfuldt  gik  op  i  sin  Kunst. 

Et  Sørgekvad,  som  skreves  efter  Richard  Burbages  Død 
(1619),  er  bevaret  i  flere  Manuskripter  og  aftrykt  flere  Steder. 
J.  P.  Collier  paastaar,  at  have  fundet  en  Afskrift  af  dette  Sørge- 
kvad, som  opregner  en  Mængde  af  Burbages  Roller  (af  Shake- 
speareske saaledes  alene  Shglock^  Richard  IIL,  Prins  Henrik, 
Romeo,  Henrik  V.,  Brutus,  Hamlet,  Othello,  Lear,  Macbethy  Pe- 
rides,  Coriolanus),  medens  de  andre  delvis  mangler  disse.  Skønt 


1)  Flecknoe:  A  Short  Discourse  of  the  English  Stage,  1664.  Cit.  af  Malone: 
Hist.  Acc.  p.  240. 

2)  Den  første  Kategori  synes  i  den  moderne  Tid  at  være  den  fremherskende,  i 
alt  Fald  for  de  store  Verdensberømtheders  Vedkommende  (eksempelvis  Eleo- 
nora  Duse,  Mounet-Sully,  Josef  Kainz). 

nu  dette  Indskud  i  Sørgekvadet  ikke,  saa  vidt  mig  bekendt, 
er  beuist  at  være  en  Forfalskning,  og  skønt  det  er  gaaet  over 
som  en  Kendsgerning  i  næsten  alle  Skrifter  vedrørende  dette 
Spørgsmaal,  forekommer  denne  Opregning  af  Roller  mig 
alene  i  Formen  at  bære  et  saa  lydeligt  Præg  af  Uægthed^), 
at  man,  i  særlig  Betragtning  af  Meddelerens  notoriske  Upaa- 
lidelighed,  vist  indtil  videre  ikke  tør  bygge  paa  dette  Vidnes- 
byrd om  den  berømte  Skuespillers  Roller. 

Det  er  meget  sandsynligt,  at  Burbage  har  spillet  de  oven- 
nævnte Roller  og  flere  til,  men  med  absolut  Sikkerhed  ved  vi 
kun  om  hans  Udførelse  af  Hamlet,  Hierongmo  (af  Kyd),  Kong 
Lear,  OthellOy  der  nævnes  i  de  authentiske  Haandskrifler  af 
Elegien,  samt  af  Richard  IIL  En  vistnok  ganske  paalidelig 
Version  af  Sørgedigtet 2)  har  disse  Linier:  »Han  er  borte,  og 
hvilken  Verden  er  ikke  død  med  ham,  —  som  han  gav  Liv; 
for  aldrig  mere  at  komme  saaledes  til  Live  —  ung  Hamlet, 
gamle  Hieronymo  —  gode  Lear,  den  sorgbetyngede  Mor 
[Othello]  og  flere  desforuden  — ,  som  levede  i  ham,  er  nu  for 
evigt  døde.  —  Ofte  har  jeg  set  ham  springe  i  Graven  [som 
Hamlet]  —  idet  han  gik  ind  i  den  Figur,  (som  han  syntes  at 
være)  —  med  el  saa  sandt  Minespil  som  en  sørgende  Elsker 
—  at  jeg  da  vilde  have  svoret,  at  det  var  hans  Hensigt  at  dø«. 

Hvad  Richard  HI  angaar,  da  ved  vi,  at  Burbage  spillede 
den  af  flere  Anekdoter  fra  Tiden,  saaledes  af  den  bekendte, 
der  fortælles  af  Juristen  John  Manningham  i  hans  Dagbog  fra 
Marts  1602,  paa  følgende  Maade:  »En  Gang  da  Burbidge  spil- 
lede Richard  HL,  var  der  en  Borgerfrue,  der  syntes  saa  godt 
om  ham,  at  hun,  før  hun  gik  fra  Skuespillet,  salte  ham  Stævne 
al  komme  samme  Aften  til  hende  under  Navnet  Richard  III. 
Shakespeare,  som  havde  hørt  deres  Aftale,  gik  derhen  i  For- 
vejen, blev  indladt  og  var  midt  i  sin  Spøg,  før  Burbage  kom. 


1)  Den  hele  Elegi  er  aftrykt  i  Colliers  Engl.  dram.  Poetry  HI  299-202. 
«)  Trykt  i  Hnlliw.-Phill.  »Outlines«  p.  600  f. 

Da  der  saa  blev  meldt,  at  Richard  III.  var  ved  Døren,  lod 
Shakespeare  svare  tilbage,  at  William  Erobreren  var  iør  Richard 
III.     Shakespeares  Fornavn  er  William«. 


Fig.  15.     Richard  Burbage,  eAer  Maleri  i  Dulwich  CoUegiet, 
der  menes  malet  af  ham  selv. 

En   anden   Anekdote,   som   viser   Burbages   Popularitet  i 
denne  Rolle  (og  som  sædvanlig^is  fortælles  galt)  findes  i  en 

versificeret  Rejsebeskrivelse  af  Biskop 
kommer  paa  sin  Tur  til  Bosworth  Slel 
afgørende  Slag  stod  mellem  Richard  III 
i  Kroen,  hvor  Biskoppen  bor,  er  en  snak 
og  Historie«.  Han  kan  beskrive  hele  5 
de  Skove  der?  Der  laa  Richard  med  he 
den  anden  Side,  der  lejrede  Richmond  s 
Kort  sagt,  han  kunde  fortælle  paa  en  T 
stod,  og  hvor  Richard  faldt.  Men  den  \ 
snart,  at  Værten  har  al  sin  Visdom  fra 
set;  og  ganske  vis  i  sin  Sag  bliver  ha 
Fortællingens  Hede  tager  fejl  og  siger, 
hende  paa  en  Hest,  en  Hest!,  i  Stedel 
døde  2). 

Paa  forskellige  samtidige  Skuespilfori 
Burbages  Navn,  uden  at  det  dog  er  mul 
sige,  hvilke  Figurer  han  har  udført;  saj 
nus«,  hvor  det  dog  vel  er  sandsynligt,  j 
rollen,  og  i  »Hver  Mand  i  sit  Lune«,  1 
været  den  skinsyge  Ægtemand  Kitely. 
fornøjede«   ved  vi  med  Bestemthed,  at 
Hertug  af  Genua  Malevole,  da  dette  Styk] 
børnene«   paa  Blackfriars  til   »Kongens 
det  Forspil,   som  Webster    ved    denne  1 
som  tidligere  er  citeret  (se  ovenfor  Side 
nemlig  personlig,  under  eget  Navn,  og 
siddende  Lapse  velkommen.  Da  han  at 
Modejunker  (som  var  Sinklo):  »Spiller  1: 

1)  Udgivet   1647,   men  skrevet  langt  tidligere.     D( 
Anekdote,  er  aftrykt  af  HalliweU-Phillips  (OuUii 

*)  »But  chiefly  by  that  one  perspicuous  i 

Where  he  mistooke  a  player  for  a  ki. 
For  when  he  would  haoe  said,  King 
Ånd  calVd  a  horse,  a  horse,  he  Burbt 

Hvortil  Condell,  som  ogsaa  optræder  under  Navn,  svarer: 
»Ja,  Herre«  ^). 

Richard  Burbages  ydre  Theaterbane  er  iøvrigt  lige  saa 
simpel  eller  endnu  simplere  end  Shakespeares,  idet  han  be- 
standig var  knyttet  til  samme  Selskab  først  som  Skuespiller, 
efter  sin  Faders  Død  tillige  som  Leder  og  Theaterejer.  Hans 
Forhold  til  de  forskellige  Theatre  er  udførlig  berørt  i  det  fore- 
gaaende.  Hans  Liv  og  Karakter  som  Menneske  kender  vi  intet 
til  udover  saadanne  Kendsgerninger  som,  at  han  var  gift  og 
havde  flere  Børn,  og  at  han  blev  en  velhavende  Mand  (hans 
Formuesomstændigheder  har  vi  tidligere  beskæftiget  os  med). 

Han  dyrkede,  som  saa  mange  Skuespillere  efter  ham,  Ma- 
lerkunsten^) ved  Siden  af  Skuespilkunsten,  og  det  Portræt, 
som  her  er  meddelt  af  ham,  og  hvis  Original  opbevares  i  Dul- 
wich  Museet,  menes  malet  af  ham  selv.  Det  viser  os  ham 
med  et  Par  mørke,  tungsindige  Øjne,  en  smal,  lunefuld,  tilsyne- 
ladende bevægelig  Mund,  en  stor  blød  Næse.  Af  Skikkelse 
skal  han  have  været  temmelig  lille  og  noget  svær;  man  mener 
som  bekendt,  at  de  Ord  Dronningen  under  Duellen  siger  om 
Hamlet:  »Han  er  fed  og  stakaandet«,  havde  Hentydning  til 
Burbage.  Yderligere  tyder  det  vel  paa  hans  med  Aarene  til- 
tagende Korpulence,  at  han  i  en  forholdsvis  ung  Alder  (c.  52 
Aar  gammel)  døde  af  Apoplexi.  Han  ramtes  først  af  Lamhed 
i  Tungen,  og  Lammelsen  angreb  derpaa  hele  Legemet,  saaledes 
som  vi  lærer  det  af  Sørgesangen  ved  hans  Død:  »Havde  Du 
blot  talt  til  Døden  og  brugt  den  Magt  —  der  laa  i  Din  be- 
snærende Tunge  ved  første  Tidspunkt  —  af  dens  Angreb,  saa 
havde  den  ladet  sit  Spyd  falde  —  og  var  blevet  helt  fortryllet 
af  Din  altfortryllende  Kunst.  —  Det  vidste  Døden   vel,  og  for 


1)  John  Marston:  The  Malcontent,  Induction;  ed.  Bullen  I.  204. 
«)  Titelen   paa   den   ovenfor  citerede   Elegi   lyder:    On   Mr.   Richard  Burbidg  an 
exceUent  both  plager  and  painter. 

at  hindre  denne  Fejl  —  angreb  den  først  Din  underfulde 
Tunge;  —  saa  Resten;  det  var  let«. 

Hans  Død,  der  indtraf  den  13.  Marts  1619^  vakte  en  fuld- 
kommen Folkesorg  i  London,  i  den  Grad  endog,  at  den  ganske 
synes  at  have  bragt  Dronningens*)  Død,  der  var  sket  et  Par 
Uger  i  Forvejen,  i  Forglemmelse.  Et  lille  Digt,  vistnok  stam- 
mende fra  puritansk  Side,  men  særdeles  velskrevet,  spotter 
over  den  Forskel,  der  var  paa  Londonernes  Følelser  ved  de 
to  sørgelige  Begivenheder  og  forarges  ved  at  se  :!>de  Mænds 
Død,  der  spiller  vore  Dronninger  og  Konger,  begrædes  mere 
end  de  virkelige  Personer.  Dronningen  er  død  I  hvad  er  Dron- 
ninger for  ham  (Theaterdronninger  er  meget  mere  værd),  der 
drages  til  Skuespilhuset  af  utugtige  Scener  for  at  fraadse  i  det 
Smuds,  de  kalder  Munterhed.  Dick  Burbage  var  deres  dødelige 
Gud  paa  Jorden.  Naar  han  dør,  se!  saa  jamrer  man;  men 
hvor  er  den  Sorg,  som   skulde  følge  gode  Dronning  Anna?^)« 

Omkring  Shakespeare  og  Burbage  samlede  sig  en  Trup  af 
Skuespillere  om  hvis  Kunstnerejendommeligheder  vi  intet  eller 
saa  godt  som  intet  ved,  men  hvis  Navne  hyppigt  har  vist  sig 
paa  disse  Blade.  —  Folk  af  den  gamle  Skole,  som  Augustine 
Phillips,  Thomas  Pope  og  George  Bryan]  Shakespeares  nære 
Venner  og  omtrent  jævnaldrende  Kammerater  Henry  Condell 
og  John  Hemminge,  to  meget  betroede  Mænd  ved  Selskabet, 
Hemminge  efter  Traditionen  den  oprindelige  Falstafffremstiller, 


»)  Dronning  Anna,  Jakob  Is  Gemalinde,  døde  den  1.  Marts  1619. 

V)  The  deaths  of  men  who  aet  our  Qiieens  and  Kings, 

Are  now  more  mourn'd  then  are  tlie  real  things. 
The  Queen  is  deadl  to  him  now  what  are  Queens 
Queans  of  the  theatre  are  much  more  worth, 
Drawn  to  the  playhouse  by  the  bawdy  scenes 
To  revel  in  the  fouhiess  they  call  mirth. 
Dick  Burbage  was  their  mortal  god  on  earth: 
When  he  expires,  lo!  all  lament  the  man 
But  where's  the  grief  should  follow  good  Queen  Anne. 

.1.  P.  Collier:  Engl.  dram.  Poelry  III.  303. 

Condell  niaaske  den  første  Kaptejn  Bobadill  i  Jonsons  »Hver 
Mand  i  sit  Lune« ;  begge  bar  de  Krav  paa  Eftertidens  dybeste 
Taknemlighed  for  deres  Udgave  af  Vennen  Shakespeares  Skue- 
spil, uden  hvilken  sikkert  adskillige  af  disse  aldrig  havde 
naaet  os;  en  noget  yngre  Generation  som  Joseph  Taylor  og 
Nathaniel  Fields  Burbages  Arvtagere  i  det  tragiske  Fag,  John 
Lowiiiy  Hemminges  Efterfølger  i  det  gammelkomiske  Fag,  den 
oprindelige  »Volpone«  i  Jonsons  Komedie  af  samme  Navn, 
Lavkomikerne  Robert  Arnim,  af  Tarltons  Skole,  der  udfyldte 
Pladsen  efter  Will.  Kempe,  William  Sig,  hvem  vi  bedst  kender 
fra  den  morsomme  Indledning  til  Marstons  »Malcontent«,  hvor 
han  er  den  naragtige  Laps,  som  tiltvinger  sig  Adgang  til  Scenen, 
og  John  Shancke,  der  i  Trediverne  havde  en  stor  Stilling  og 
var  den  betydeligste  Parthaver  baade  i  Blackfriars  og  Globe; 
endelig  Kvindeskuespillerne  Robert  Goughe  eller  Goffe  og  Alex- 
ander Cooke,  der  spillede  baade  tragiske  og  komiske  Kvinde- 
figurer og  var  Elev  afHemminge,  samt  den  indtagende /?ic/iarcf 
Robinson,  der  ligesom  Shancke  i  1635  var  slor  Andelshaver  i 
Selskabets  to  Theatre  *). 

Den  sidste  omtales  paa  en  karakteristisk  Maade  af  Ben 
Jonson  i  hans  The  Devil  is  an  Ass,  hvor  de  to  Kæltringer  Meer- 
craft  og  Engine  samtaler  om  den  bedste  Maade  at  skafiTe  sig 
et  Kvindemenneske,  som  kan  hjælpe  dem  at  narre  den  taabe- 
lige  Landjunker  Fitzdottrel.    Samtalen  gaar  saaledes: 

»Meercraft:  Hvis  vi  nu  kunde  faa  fat  i  en  kløgtig  Dreng, 
Engine,  som  var  en  opvakt  Knøs.  Jeg  skulde  instruere  ham 
til  den  sande  Højde.    For  alt  gaar  jo  i  denne  Dottrel. 

Engine:  Ja,  Sir,  De  gjorde  bedst  i  at  tage  en  af  Skue- 
spillerne med. 

Meercraft:  Nej,  man  kan  ikke  stole  paa  dem.  De  taler 
om  det,  og  siger  det  til  deres  Digtere. 


M  Se  den  flere  Gange  tidligere  citerede  Klage  fni  Skuespillerne  Benfield,  etc.  i 
HaUiwell-PhUUps  *OuUiness  p.  542. 

Engine:    Selv  om  de  gør  det? 
Scenen.    Men  der  er  nogle  af  dem, 
Der  er  Dick  Robinson,   en  riglig  n 
kommer  tidt  hos  en  Herre,  som  er 
den    muntreste   Aften    der   forleden, 
havde  indbudt   til  et  Gilde.     Han  t( 
iblandt  dem  alle,  udklædt  som  en  ] 
ham  Klæder.     Men  at  se  ham  te  si| 
og   skære    for,    og  drikke  med   den 
sende    Bonbonvers   omkring!    Aa! 
Knapper  eller  ikke  ladt  en  hel  Søm 

Meercraft:  De  siger,  han  skal  v 

Engine:  Aa  ja,  Sir!  og  han  1 
bedre  end  fyrretyve  af  vore  fine  I 
ham? 

Meercraft:  Nej,  jeg  ser  sjældent 

Dette   er   et   af  de  meget  faa 
Kvindeskuespillernes  for  en  Nutidsh 
appetitlige  Optræden  udenfor  Scenei 

Blandt  de  ovennævnte  Skuespille 
hørte  »Kongens  Mænd«  en  ganske 
des  mindre  gjorde  sig  meget  berør 
hvis  Navn  adskillige  Gange  tidliger 
Sider. 

Field  var  en  ret  mærkelig  Sku 
noget  fra  de  Mænd,  vi  i  det  foregaae 
paa  Tidens  Kunst.  Han  fortjener  de 
skønt  vi  rigtignok  ikke  ved  noget 
stillingsmaade. 

Det  første  mærkelige  ved  Field 
er  nemlig   Søn  af  en  puritansk   Pr 


))  Bea  Jonson:  The  Devil  is  an  Ass,   H.  3, 

Ivrere  imod  den  Kunst,  hans  Søn  senere  ofrede  sit  Liv.  Del 
var  Præsten  John  Field,  der  i  1583  saa  en  Gudsdom  i  det 
Uheld,  der  skete  i  Paris  Garden,  da  det  der  liggende  Bjørne- 
theater  styrtede  sammen  paa  en  Søndag;  og  det  var  ham,  der 
i  1581  skrev  til  Leicester  og  bebrejdede  ham,  at  han  talte  »onde 
Mænds  Sag,  saaledes  som  De  nylig  gjorde  for  Skuespillerne, 
til  Sorg  for  alle  Hellige«^).  Til  Held  for  ham  oplevede  han 
ikke  at  se  Sønnen  følge  de  onde  Veje,  idet  han  døde  Åaret 
efter  at  Nathaniel  fødtes  (1587).  Som  ti  Aars  Dreng  kom  han 
i  Boghandlerlære,  men  pressedes  vist  meget  tidligt  til  Kordreng 
blandt  Dronningens  Kapelbørn  ^)  og  kom  derfra  som  Børne- 
skuespiller til  »Blackfriars«  under  Henry  Evans.  Og  der  vandt 
han  sig  allerede  i  12 — 14  Aars  Alderen  en  usædvanlig  Berøm- 
melse. Ben  Jonson  der,  som  vi  har  set,  i  disse  Aar  skrev  for 
Kapelbørnene  paa  »Blackfriars«,  tog  sig  af  den  begavede  og 
talentfulde  Dreng,  læste  Latin  med  ham*^)  og  gav  ham  sikkert 
Instruktion  som  Skuespiller.  Thi  Jonson  var  bekendt  som  en 
slet  Skuespiller,  men  en  udmærket  Instruktør.  Han  blev  Hoved- 
skuespilleren i  Cynthia's  Revels  og  the  Poetaster,  hvor  Jonson 
nævner  ham  som  Numer  et  blandt  Drengene.  Han  er  da  hen- 
holdsvis 13  og  14  Aar  gammel,  og  allerede  ikke  blot  en  feteret 
Skuespiller,  men  midt  oppe  i  Dagens  literære  Strid,  med  Jon- 
son i  Ryggen. 


1)  J.  P.  Collier:    Engl.  dram.  Poelry,  111.  420. 

3)  Dronning  Elisabeth  indsatte  i  sin  Tid  en  Kommission,  som  havde  til  Opgave 
nt  skaife  Drenge  tit  det  kgl.  Kapels  Korskole.  Denne  Kommission  gik  ind 
paa  en  Akkord  med  >Blackfriars-Theatret<  og  dets  Leder  Henry  Evans,  om 
at  forsyne  denne  sidste  med  de  nødvendige  Drengeskuespillere.  Evans  over- 
skrefl  i  dette  Forhold  sin  Myndighed,  idet  han  unddrog  Børnene  fra  deres 
Forældres  Kontrol.  Evans  kom  herved  i  Proces  med  en  Suffblk  Gentleman, 
som  vandt  sin  Sag,  medens  Evans  fortabte  sit  Privilegium.  Aktstykkerne, 
denne  Sag  vedrorende,  er  ofTentliggjorte  af  Mr.  James  Greenstreet  i  »Athe- 
næunit  Aug.  10  '89.  —  Sml.  ovenfor  p.  35  f. 

3)  Jonson's  Conversations  with  Drummond,  p.  11. 

Fig.  16.     Nathaniel  Field. 


Det  gik  ham  imidlertid  ikke,  som  det  plejer  at  gaa  Vid- 
underbørn, at  han  visnede  hen,  saa  snart  han  blev  voksen. 
Tværtimod,  han  udvikler  sig  baade  som   Skuespiller  og  som 

15 

Digter.  Han  slaar  snart  som  den  eneste,  hvis  Ry  kan  inaale 
sig  med  Richard  Burbages  —  Alleyn  har  paa  dette  Tidspunkt 
trukket  sig  tilbage  fra  Scenen  —  og  han  bliver  Forfatter  til 
en  Del  meget  yndede  Skuespil,  som  han  skriver  dels  alene, 
dels  i  Forbindelse  med  Fletcher,  Massinger  og  Daborne.  Hans 
bekendteste  Stykke  er  det  morsomme  Lystspil  »Kvinden  er  en 
Vejrhane«,  der  opførtes  c.  1610  af  det  Selskab,  Field  endnu 
bestandig  tilhørte,  nu  kaldet  Queen's  Revels  Children,  bvis  Skue- 
plads, efter  at  Kongens  Mænd  havde  taget  »Blackfriars«  Scenen 
i  Besiddelse,  var  Whitefriars  Refektoriesal.  Det  er  i  Fortalen 
til  dette  Stykke,  at  han  overlegent  bemærker,  at  han  ikke  vil 
dedicere  det  til  nogen  Stormand,  thi  han  »brj'der  sig  ikke  om 
40  Shillings«,  som  han  kunde  vente  at  faa  i  Gratiale. 

Kort  Tid  efter  ser  vi  ham  i  Kløerne  paa  gamle  Henslowe, 
og  da  har  Piben  faaet  en  anden  Lyd.  Som  tidligere  berettet, 
blev  han  i  1613  engageret  af  Henslowe  og  Alleyn  som  Hoved- 
skuespiller ved  det  nybyggede  »Hopetheater«.  Han  fik  her  en 
særlig  god  Stilling,  og  Henslowe  behandlede  ham  øjensynlig 
som  en  Stjærne,  hvem  man  maatte  vise  særligt  Hensyn  ^),  men 
ikke  desmindre  er  han  snart  i  Gæld  til  den  listige  Direktør, 
der  endog  maa  hjælpe  ham  ud  af  Gældsfængslet.  Et  Brev 
fra  Field  angaaende  denne  Sag  er  bevaret  blandt  Alleyn  Papi- 
rerne^) og  lyder  saaledes: 

»Fader  Hinchlow! 
Jeg  er  ulykkeligvis  blevet  taget  paa  en  Eksekution  paa 
£  30.  Jeg  kan  blive  løsladt  for  £  20.  Jeg  har  £  10  fra  en 
Ven:  hvis  De  nu  i  denne  min  Nød  vij  vove  £  10  til  paa  min 
Frihed,  skal  jeg  aldrig  hæve  en  Penny  af  min  Part,  før  De 
har  faaet  dem  igen,   og  jeg  skal  give  Dem  enhver  Erstatning 


1)  Det   ses   af  en,   tidligere   cilerel.    Klage   fra    de  aodre  Skuespillere  over  Hen- 
slowe. —  Alleyn  Papers,  p.  79. 
V  Alleyn  Papers,  p.  65  f. 

ved  at  skrive  ellef  paa  anden  Maade, 
Dem.    Jeg  vil  nødig  volde  Dem  Ulej 
De  har  store  Udbetalinger;  der  er  hel 
at  jeg  sender  Bud  til   Dem,   for  saa 
ikke  fri   uden   for  den    hele  Sum.    J 
tage  min  Situation  under  Overvejelse, 
til  at  bruge  andre  Midler,  haaber  jeg, 
selv  ogsaa  vil  undskylde  mig,  dersoi 
viser  mig  saa  honnet,  som  jeg  altid  h 
for  Dem. 

D 


Efter  Henslowes  Død  i  1616  fork 
og  den  Alleynske  Trup  og  gik  til  » 
fulgte  Fletcher,  Massinger  og  Jonson 
ligt  Bevis  paa  den  Yndest,  i  hvilken  1 
stod.  Heller  ikke  blandt  »Kongens  Mæi 
efter  1619  hører  vi  i  alt  Fald  intet  o 
Man  skulde  Iro,  at  Burbages  Død,  der 
maatte  have  aabnet  ham  nye  Baner  i 
hans.  Men  sandsynligvis  har  Joseph  '. 
Roller,  som  Field  mente  sig  skabt  til  - 
lede  Hamlet  efter  Burbage  —  og  Field 
sig  helt  tilbage.  I  sine  senere  Aar  va 
lagsboghandler. 

En  enkelt  shakespearesk  Rolle  ^ 
Othello  nemlig,  og  vi  ved   det  af  et 


')  Det    var  Tidens    Skik,    al   yngre  Folk    kaltlU 
ska))eligt    Forhold,    for  Fader  og  omvendt. 
H.«    af   de    yngre    Skuespillere    og    Forfattei 
Penge. 

gram^),  der  spotter  over  Fields  Jalousi   som  Ægtemand.     Det 
lyder  saaledes: 

Field  is,  in  sooth,  an  actor  —  all  men  know  i7, 
And  is  the  true  Olbello  of  ihe  poet 

I  wonder  if  'tis  true,  as  people  tell  us, 
That  like  the  character,  he  is  most  jealous, 
If  il  he  so,  and  many  living  sweare  it, 

II  takes  no  little  from  the  actofs  merit, 
Since,  as  the  Moore  is  jealous  of  his  wife, 
Field  can  display  the  passion  to  the  life. 

Han  døde  den  20.  Februar  1633,  46  Aar  gammel. 

Hverken  hans  Kunstnerbane  eller  hans  Liv  var  langt;  men 
bevæget,  glimrende  og  ustadigt  synes  det  at  have  været.  Ser 
vi  paa  hans  Portræt,  ser  vi  et  magert,  nervøst,  forfinet  Hoved, 
der  er  smukt  og  udtrj'ksfuldt,  et  ægte  Dekadencehoved,  sam- 
menlignet med  Burbages  og  Shakespeares  sikre  Ro. 

Mon  ikke  netop  Field  var  den  begavede  Dekadent,  den  sidste 
glimrende,  men   korte  Opblussen  af  denne  Tids  store  Kunst? 

I  hvert  Fald  staar  vi  med  Field  og  hans  Generation,  Folk 
som  Swanston,  Benfield  og  Pollart,  ved  Enden  af  denne  den 
betydningsfuldeste  Periode  i  Englands  Theaterhistorie. 

Ogsaa  politisk  endte  en  Periode,  den  lange  Kamp  mellem 
Konge  og  Parlament,  og  saasom  den  vindende  Part  ikke  var 
Theatrene  gunstig,  satle  den  et  kraftigt  Finis  under  saavel 
Kongedømmets  som  Scenens  Historie. 

Den  2.  September  1642  udstedte  Parlamentet  følgende 
Ordre:  »Efterdi  den  kummerfulde  Stat  Irland,  badet  i  sit  eget 
Blod,  og  den  sorgbetyngede  Stat  England,  truet  af  en  Sky  af 
Blod,  ved   en   Borgerkrig,  tiltrænger  alle  mulige   Midler  til  at 


J)  Meddelt  efler   et   Manuskript   af  J.    P.  Collier.     Dets   Ægthed  er  saavidt  mig 
bekendt  ikke  bestredet. 

berolige  og  afvende  Guds  Vrede,  som  viser  sig  i  disse  Domme; 
hvoriblandt  Faste  og  Bøn,  som  ofle  har  vist  sig  meget  virk- 
somme, nylig  har  været  og  endnu  er  paabudte;  og  eflerdi  of- 
fentlige Fornøjelser  ikke  stemmer  godt  overens  med  offentlige 
Ulykker,  ikke  heller  offentlige  Skuespil  med  Ydmygelsens 
Tider,  da  disse  sidste  er  en  Øvelse  i  bedrøvelig  og  from  Høj- 
tidelighed, og  de  andre  altfor  ofte  er  Forestillinger,  der  ud- 
trykker letfærdig  Munterhed  og  Løsagtighed :  Saa  er  det  derfor 
tænkt  passende  og  befalet  af  de  Herrer  og  Mænd  [Lords  and 
Commons],  som  er  forsamlede  i  dette  Parlament,  at  medens 
disse  sørgelige  Aarsager  og  stadig  Ydmygelsens  Timer  varer 
ved,  skal  offentlige  Skuespil  ophøre  og  være  forbudte,  I  Stedet 
for  hvilke  der  anbefales  til  Folket  i  dette  Land  de  gavnlige  og 
tidssvarende  Betragtninger  over  Anger,  Forsoning  og  Fred  med 
Gud,  hvilket  sandsynligvis  vil  avle  Fred  og  Lykke  udadtil  og 
igen  bringe  Fryds-  og  Glædestimer  til  disse  Nationer«  \). 

Dette  gav  Dødsstødet  til  Shakespearetidens  Theatre  og 
Skuespilkunst. 

Man  forsøgte  vel  en  Stund  at  kæmpe  imod,  stolende  paa, 
at  dette  Dekret  lige  saa  lidt  vilde  blive  opretholdt,  som  saa 
mange  af  de  tidligere.  Men  det  viste  sig  snart,  at  Tiderne 
havde  forandret  sig.  Ordre  følger  paa  Ordre  mod  de  ulykke- 
lige Skuespillere,  den  ene  strængere  end  den  anden.  Først  trues 
de  med  Fængsling,  saa  erklæres  enhver  Skuespiller  paa  For- 
haand  for  en  »Kæltring  og  Landstryger«,  træffes  han  i  Ud- 
øvelsen af  sit  Kald  straffes  han  med  Pisk,  og  enhver  Person, 
der  overværer  et  Skuespil,  maa  bøde  5  Shillings;  Øvrighederne 
bemyndiges  til  at  nedbryde  Gallerier  og  Siddepladser,  kort 
sagt  Skuespilkunsten  berøves  ethvert  Tilhold,  og  Skuespillerne, 


»)  Delte  Aktstykke  er  i  Originalen  meget  sjældent.  Heller  ikke  tror  jeg,  at  det 
er  aAr>'kt  noget  andet  Sted  end  i  Joseph  Knights  Udgave  af  Roscius  Angli* 
canus,  hvorfra  det  her  er  oversat.  Knight  har  aftrykt  sin  Tekst  efter  et 
Eksemplar,  der  findes  i  Boghandlerne  Jarvis  &  Son*s  Eje. 

der,  som  rimeligt  var,  næsten  alle  var  erklærede  Royalister, 
forfulgtes  som  skadelige  Dyr. 

En  Del  af  dem  deltog  som  Soldater  i  Krigen,  paa  de 
kongeliges  Side;  andre  drog  til  Fastlandet  og  søgte  at  tjene 
deres  Brød  der. 

Fra  1647  kan  det  siges,  at  Skuespilkunsten  er  definitivt 
undertrykt  i  England,  indtil  den  atter  vaagner  til  nyt  Liv  under 
Restaurationen. 

